
Daokefeiden/) 

I.    Aarsagerne  til  Dackefeiden. 

bmåland  er  et  af  Sveriges  skj-ønneste  Landskaber,  hvor  skov- 
groede  Bjerge  og  Høisletter  afvexle  med  yndige  Enge  og 
uveisomme  Moser  og  Sumpe.  Især  udmærker  Kyststrækningen 
langs  Østersøen  sig  ved  den  rigeste  Afvexling  af  Naturskjøn- 
heder  af  enhver  Art.  Det  er  derimod  ikke  synderlig  frugt- 
bart, hvorfor  Agerbruget  kun  danner  en  forsvindende  Deel  af 
Indbyggernes  Erhvervskilder,  medens  de  Fleste  sysselsætte  sig 
med  Qvægavl,  Jagt,  Skovhugst  og  Bjergværksdrift.  Dette 
Landskab  er  en  Deel  af  det  gamle  gothiske  Rige  og  grændser 
mod  Vest  og  Syd  til  Halland,  Skaane  og  Bleking,  hvilke  Pro- 
vindser  paa  den  Tid,  de  Begivenheder,  der  ere  Gjenstand  for 
følgende  Skildring,  foregik,  hørte  til  Danmark. 

Under  den  saa  ofte  brudte  og  atter  fornyede  Calmar- 
forening  og  under  de  talrige  Krige,  der  i  denne  Unionstid 
førtes  mellem  de  to  Broderriger,  Danmark  og  Sverige,  var 
Småland  som  Grændseprovinds  idelig  i  Krigstilstand,  saa  at 
Indbyggerne  saa  godt  som  uafbrudt  vare  i  Fare  for  at  blive 
jagne  bort  fra  deres  Boliger  og  miste  deres  Qvæg  og  øvrige 
Eiendom.  Disse  urolige  Forhold  i  Forbindelse  med  Landets 
Vildhed  og  den  derved  foraarsagede  Levemaade  var  Skyld  i, 
at  Smålændingerne,  der  af  Naturen  vare  et  hidsigt,  krigersk 
og  uroligt  Folk,  fik  disse  Egenskaber  endmere  bestyrkede,  og 


*)  Afzelius:    Svenska  Folkets  Sago-Hafder.     Fryxell:    Berattelser 
ur  Svenska-Historien.     Geijer:  Svenska  Folkets  Historie. 

de  have  endog  lige  indtil  vore  Dage  bevaret  en  vis  Voldsom- 
hed og  Tilbøielighed  til  Kiv  og  blodig  Færd,  saa  at  det  ikke 
er  længe  siden,  at  Hustruen,  naar  hun  drog  til  Gil desfærd 
med  sin  Ægtefælle,  tog  hans  Liiglinned  med,  da  det  altid 
var  uvist,  hvorledes  Gildet  vilde  ende.  Den  smålandske  Bonde, 
der  levede  meget  afsondret  og  ved  uveisomme  Bjergskove  og 
Mosedrag  adskiltes  fra  Omverdenen,  var  i  Besiddelse  af  en 
overordentlig  stærk  Friheds-  og  Uafhængighedsfølelse  og 
Tro  paa  egen  Kraft,  hvilke  Følelser  Kampene  med  Unions- 
kongerne  yderligere  havde  styrket.  Fra  Barn  af  var  han  vant 
til  at  streife  om  i  Skovene  med  sin  Kniv  i  Bæltet,  og  tidlig 
lærte  han  at  nedlægge  stort  og  smaat  Vildt  med  sikker 
Haand.  Han  agtede  kun  ringe  sit  eget  og  Andres  Liv,  og 
naar  der  paa  Thinge  eller  ved  selskabehge  Sammenkomster 
opkom  en  Meningsforskjel,  den  være  nok  saa  ubetydelig, 
maatte  Tvisten  altid  udjævnes  paa  blodig  Viis.  En  yndet 
Maade  at  afgjøre  Stridigheder  paa  var  «at  spænde  Bælte  •>, 
hvilket  bestod  i,  at  de  stridende  Parter  bandt  sig  sammen 
med  en  Gjord,  hvorpaa  de  trak  Knivene  og  gjorde  hinanden 
det  Spørgsmaal:  «Hvor  langt  kan  Du  taale  koldt  Staal  i 
Livet?«  Efter  at  de  havde  afsat  et  Mærke  paa  Knivsbladet, 
hvor  dybt  de  maatte  stikke,  begyndte  de  at  skære  løs  paa 
hinanden,  og  Striden  hørte  ikke  op,  før  den  Ene  erklærede 
sig  for  overvunden  eller  lod  sit  Liv.  Ofte  kom  ingen  af  Par- 
terne fra  denne  blodige  Færd  med  Livet.  I  Levemaade  og 
Sæder  lignede  Smålændingerne  meget  deres  Naboer  i  Bleking 
og  Skaane,  især  de  berømte  Gjønger ;  der  fandt  stadig  et 
livligt  Samqvem  Sted  imellem  dem,  og  de  havde  ydet  dem 
en  tapper  Bistand  i  den  blodige  Borgerkrig,  Grevefeiden,  der 
blev  ført  fra  1534  til  1536  mellem  den  danske  Konge  Chri- 
stian HI  paa  den  ene  Side  og  Lybekkerne  og  den  danske 
Almue  paa  den  anden,  idet  disse  gjorde  Christian  Thronen 
stridig  under  Skin  af  at  ville  gjenindsætte  den  fordrevne 
Christian  H,  uagtet  deres  egen  Konge,  Gustaf  I  Wasa,  var 
den  danske  Konges  Forbundsfælle. 


Dackefeiden  3 

Forbittret  herover  saavel  som  over,  at  mange  af  hans  Fogder 
og  Tjenere  vare  blevne  myrdede  af  de  vilde  Bønder,  sendte 
Gustaf  i  Begyndelsen  af  Aaret  1537  en  stærk  Krigsmagt  ind 
i  deres  Land  under  Lars  Siggesson  Sparre,  Johan  Turresson 
Eos  og  Holger  Gere,  og  Bønderne  maatte  falde  tilføie  og 
bøde  en  Oxe  for  hver  fjerde  Mand  samt  en  stor  Masse  Sølv. 
Disse  Bøder  bleve  inddrevne  med  stor  Strenghed,  og  dette 
kunde  Smålændingerne  aldrig  glemme  Kongen,  Bønderne 
havde  mange  andre  Grunde  til  Misnøie.  Efter  at  have  ud- 
staaet  næsten  utrolige  Besværligheder  havde  Gustaf  Erikson 
Wasa  befriet  sit  Fædreland  fra  Christian  II's  Herredømme, 
opløst  Calmarunionen,  der  var  bleven  en  fuldkommen  Umu- 
lighed ved  det  stockholmske  Blodbad,  og  banet  sig  selv  Veien 
til  Thronen.  Dernæst  havde  han  af  yderste  Evne  stræbt  at 
ordne  Rigets  ved  de  langvarige  Uroligheder  over  al  Maade 
forvirrede  indre  Forhold  ved  en  Række  af  kloge  og  hensigts- 
mæssige Love  og  Foranstaltninger,  at  hæve  Rigets  Kraft  og 
at  ophjælpe  Agerbrug,  Industri,  Videnskab  og  Folkeoplysning, 
Desuden  havde  han  indført  den  lutherske  Lære  i  sit  Land 
og  skaffet  Kronen  store  Eiendomme  ved  Inddragelsen  af 
Kirkegodserne,  medens  den  svenske  Kirke  dog  beholdt  meget 
katholsk  Væsen  ved  sig,  hvilket  den  Dag  idag  ikke  er  for- 
svundet. Ved  Religionsforandringen  havde  Adelen  vundet 
Meget  i  Magt,  da  den  katholske  Geistligheds  store  Indflydelse 
som  ved  et  Trylleslag  var  henveiret;  men  Almuen  var  mange 
Steder  i  Hjertet  den  gamle  Tro  hengiven,  og  Geistligheden 
gjorde,  hvad  den  kunde,  for  at  ophidse  Bønderne  mod  Kon- 
gen. Saaledes  lod  Mester  Simon  i  Lund  følgende  Ord  falde 
i  sin  Prædiken:  "Jeg  skal  messe  idag,  om  det  saa  var  for 
Gustafs  egne  øren,  og  raabe  til  Himlen  om  Hævn  over  den 
umilde  Konge,  hans  Afkom  og  alle  hans  Tjenere.  I,  saa 
Mange  som  ere  her  tilstede,  forener  Eders  Bønner  med  mig, 
at  hans  Magt  maa  styrte  sammen  og  aldrig  mere  opreises; 
thi  det  er  Eder  alle  vitterligt,    hvorledes   han    har   plyndret 

Kirker,   nedlagt  Klostre  og  paalagt  svenske  Mænd  utaalelige 
Byrder«. 

Han  var  langtfra  den  eneste  Præst,  der  saaledes  saa  godt 
som  prædikede  aabenbart  Oprør,  men  i  hans  Ord  sammen- 
fattes et  Par  af  de  vigtigste  Aarsager  til  Bondestandens  Mis- 
nøie.  Ved  den  lutherske  Læres  Indførelse  mistede  Kirkerne 
nemlig  mange  af  deres  Prydelser,  da  Gudstjenesten  nu  ikke 
mere  skulde  feires  med  en  saadan  Prunk  som  i  den  katholske 
Tid.  Adelsmændene  benyttede  sig  af  Leiligheden  til  at  rive 
til  sig,  hvad  de  formaaede,  men  saa  godt  som  hele  Skylden 
blev  af  Bondestandens  Ledere  væltet  over  paa  Kongen  og  en 
indkaldt  Tydsker  ved  Navn  Georg  Norman,  der  var  stillet 
over  hele  det  svenske  Kirkevæsen  som  Superintendent.  Dem 
dadlede  man,  fordi  Kirker  og  Klostre  nu  vare  saa  blottede 
for  Monstrantser  og  andre  Prydelser,  «at  det  snart  var  lige- 
saa  høitideligt  at  gaae  i  en  øde  Skov  som  i  en  Kirke«. 

Ligesom  Norman  maatte  bære  idetmindste  en  Deel  af 
Skylden  for  de  Overgreb,  man  meente  at  have  Grund  til  at 
klage  over  paa  Kirkens  Omraade,  saaledes  blev  eri  nederlandsk 
Ketslærd,  Conrad  Pe utinger,  eller  som  han  selv  kaldte  sig 
von  Pyhy,  grundig  forhadt,  fordi  han  i  en  Kække  af  Aar  som 
»øverste  Kantsier,  Eegjerings-,  Krigs- og  Geheimeraad«  havde 
stor  Indflydelse  paa  hele  Statsstyreisen.  Endskjøndt  Skatterne 
allerede  vare  meget  trykkende ,  blev  der  dog  paalagt  en 
« Hjælpeskat«,  der  vakte  heftig  Forbittrelse,  saa  meget  mere 
som  Kongens  Embedsmænd  for  største  Delen  anvendte  util- 
børlig Haardhed  ved  dens  Indkrævning,  ligesom  de  i  det  Hele 
taget  ved  deres  Optræden  æggede  Bønderne  til  Misfornøielse. 
Desuden  blev  der  lagt  Baand  paa  Handel  og  Næringsdrift 
ved  en  Slags  Laugsartikler,  der  indførtes  efter  Nederlænderens 
Forslag.  Der  blev  sat  en  bestemt  Priis  paa  øxne,  og  det 
blev  under  haarde  Straffe  forbudt  Bonden  at  forlange  en  høiere 
Priis  for  dem,  ligesom  han  heller  ikke  maatte  sende  sine 
Producter  ud  af  Landet,  men  var  forpligtet  til.  at  sælge  dem 
i  Kjøbstæderne.     Almuen  havde  fra  gammel  Tid  vænnet  sig 

til  at  betragte  det  som  sin  Ret  at  jage  i  de  store  Skove, 
fælde  Træ  til  Brændsel  der  samt  lade  Svinene  gaae  paa  Ol- 
den, og  hidtil  havde  Ingen  hindret  den  deri,  da  Skov  og 
Overdrev  betragtedes  som  den  Fattiges  Trægaard,  hvor  han 
frit  kunde  plukke  Bær  og  Urter.  Desuden  havde  mange 
Fattige  bygget  sig  Hytter  paa  Almindingen  og  beboet  dem 
i  Fred  og  Ro.  Nu  blev  dette  imidlertid  heelt  anderledes. 
Jagten  blev  forbeholdt  Adelsmændene,  Hjort  og  Hind  bleve 
ansete  for  en  altfor  lækker  Føde  for  Almuesfolk,  og  Skovhugst 
blev  dem  forbudt  under  Straf  og  Bøder.  Ingen  maatte  uden 
Tilladelse  bygge  Huse  paa  Almindingen,  der  «harte  Gud  og 
Kongen  til»,  og  de  Ny  bygder,  der  alt  vare  opkomne,  skulde 
bortryddes.  Bonden  skulde  yde  hvert  femte  Sviin  i  « Olden- 
flæsk«  for  at  kunne  lade  sin  Svinehjord  gaae  paa  Olden  i 
Skovene.  Desuden  indførte  von  Pyhy  det  første  Spor  af  Po- 
liti i  Sverige,  hvilken  Indretnings  Nytte  Almuen  slet  ikke 
kunde  indsee;  den  vakte  tværtimod  stor  Forskrækkelse,  og 
Bønderne  raabte  paa,  at  de  ikke  længere  kunde  brygge  og 
bage  i  Fred,  saa  at  Kongen  blev  nødt  til  at  tage  sin  Kants- 
ler  i  Forsvar  ligeoverfor  dem. 

Det  vakte  ogsaa  stor  Forbittrelse  hos  Bønder  og  Kjøb- 
stadfolk,  at  Sverige  paa  en  Herredag  i  ørebro  1540  blev  er- 
klæret for  et  Arverige.  Valgretten  var  nemlig  en  af  det 
svenske  Folks  helligste  Rettigheder,  og  nu  havde  Adelen  paa 
egen  Haand  berøvet  det  menige  Folk  dets  Deeltagtighed  deri. 
Ved  denne  Leilighed  lykkedes  det  ogsaa  von  Pyhy  at  gjøre 
sig  i  høi  Grad  ilde  seet  hos  de  Fornemme  ved  Affattelsen  af 
den  Eed,  hvormed  Arveriget  blev  besvoret. 

Hvad  der  maaskee  dog  vakte  den  heftigste  Misfornøielse 
hos  den  smålandske  Almue  var,  at  Kongen  forbød  Bonden 
at  bære  Vaaben  og  befalede,  at  han  skulde  udlevere  disse 
hans  kjæreste  Eiendele.  Almuen  kunde  ikke  fatte,  hvorfor 
Kongen  hellere  vilde  bruge  fremmede  Leiesvende  til  Beskyt- 
telse for  sig  og  sin  Throne  end  sine  egne  tro  Undersaatter, 
der  vel   ikke  saae  saa  glimrende   ud  som   de  fiintklædte  og 

smidige  Udlændinge,  men  dog  kunde  værne  om  Land  og 
Kige  fuldt  saa  godt  som  de.  Man  sagde,  at  en  Tyran  har 
stor  Livvagt  og  glimrende  Krigsmagt,  men  fattige,  nøgne 
Bønder,  men  at  en  god  Landsfader  glæder  sig  ved  at  have 
frimodige,  velklædte  og  godt  væbnede  Bønder;  thi  det  er  en 
viis  Mands  Ord,  at  « forsagt  er  vaabenLøs  Mand»,  og  at  et 
frit  og  lykkeligt  Folk  er  det  sikkreste  Værn  for  Konge  og 
Land.  Ved  at  afvæbne  den  krigerske  og  stridbare  Bonde 
havde  Gustaf  saaledes  ramt  ham  paa  hans  ømmeste  Sted,  og 
Følgerne  udebleve  ikke. 

IL    Forløberne  for  den  egentlige  Dackefeide. 

Som  en  Følge  af  de  ovenfor  skildrede  Forhold  strømmede 
Flokke  af  Bønder  fra  Tid  til  anden  bort  fra  deres  Hjemstavne 
ud  i  Smålands,  østergothlands,  Vestergothlands  og  Blekings 
Skove,  og  saaledes  opstod  efterhaanden  et  Køverforbund,  der 
plyndrede  Adelens,  Fogdernes  og  Herremændenes  Gaarde  og 
foer  frem  med  stor  Voldsomhed.  Naar  de  bleve  angrebne  af 
den  væbnede  Magt,  vendte  de  tilbage  til  Skovene  og  forsva- 
rede sig  tappert  bag  de  Forhugninger,  de  der  havde  i  Bag- 
haanden,  eller  de  gjemte  sig  paa  utilgængelige  Steder.  I 
Spidsen  for  de  smålandske  og  blekingske  Bander  stillede  sig 
1538  en  Bonde  fra  Småland  ved  Navn  Jon  Andersson,  og 
naar  de  bleve  foruroligede  af  Kongens  Tropper,  søgte  de  Be- 
skyttelse i  Bleking  eller  i  Gjongeherred  i  Skaane.  Det  var 
nemlig  allerede  dengang  gaaet  op  for  Almuen  paa  begge  Si- 
der af  Grændsen,  hvilken  Styrke  og  Sikkerhed  et  trofast  For- 
bund mellem  Broderfolkene  kunde  yde  i  Farens  Stund.  Jon 
Andersson  drog  til  Lybek  for  at  slutte  Forbund  med  Gustafs 
Fjender  hiinsides  Havet,  og  han  fandt  en  meget  god  Modta- 
gelse, men  den  Hjælp,  han  fik,  bestod  kun  i  store  Ord  og 
tomme  Løfter  samt  en  prægtig  Herreklædning,  Krudt  og 
Hagebøsser.  Efter  sin  Hjemkomst  til  Bleking  var  han  taa- 
belig  nok  til  at  bramme  med  sin  nye  Klædning,  og  de  danske 

Fogder  fik  da  af  Kong  Christian  Befaling  til  at  gribe  ham 
og  fratage  ham,  hvad  han  førte  med  sig,  hvilket  ogsaa  skete. 
Med  Nød  og  næppe  frelste  han  Livet  og  vendte  tilbage  til 
Skovene  i  Småland,  kun  daarlig  skikket  til  at  lede  et  saa 
voveligt  Foretagende. 

Noget  senere  samlede  en  anden  Bonde,  Lars  Jonsson,  en 
Bande  i  østergothland.  Han  lod  sig  forlyde  med,  at  han 
vilde  «reise  en  Hunnerhær  og  slaae  hele  Ridderskabet,  Adelen 
og  alle  Lutheranere  ihjel«,  men  han  blev  snart  greben  tiUige- 
med  sine  vigtigste  Tilhængere  og  henrettet.  Saaledes  lykke- 
des det  Kongen  at  kvæle  alle  Udbrud  af  den  herskende  Mis- 
nøie,  men  ogsaa  kun  Udbruddene;  thi  Forbittrelsen  varede 
ved  og  tog  til,  og  det  var  blot  en  dygtig  Fører,  der  manglede. 

Blandt  dem,  der  havde  maattet  rømme  fra  deres  Hjem 
og  tye  til  Skovene,  var  en  ung  blekingsk  Bondemand  ved 
Navn  Nils  Dacke.  Han  var  af  en  rig  og  mægtig  blekingsk 
Bondeæt,  men  havde  bosat  sig  paa  Gaarden  Dackemåla  i 
Sandsjø  Sogn,  Konga  Herred  i  Småland.  Han  havde  havt 
en  Retssag  med  en  Bonde  i  Bleking  om  en  Gaard,  og  da 
Fogden  dømte  ham  fra  den,  blev  han  saa  forbittret,  at  han 
Ækjød  ham.  For  denne  og  flere  Forbrydelser,  han  i  sin  ustyr- 
lige Hidsighed  havde  begaaet,  blev  han  sat  i  Fængsel  paa 
Calmar  Slot,  men  paa  sine  Slægtninges  Forbon  slap  han 
med  at  betale  store  Bøder.  Alt,  hvad  han  eiede,  blev  gjort 
i  Penge,  men  dog  blev  der  en  lille  Rest  af  Bøden  tilbage. 
Han  blev  da  holdt  tilbage  i  sit  Fængsel,  indtil  hans  mange 
Venner  hjalp  ham  til  at  flygte.  Fra  nu  af  var  han  en  Sko- 
vens Mand  og  blev  snart  et  af  de  meest  fremragende  Med- 
lemmer af  Røverforbundet. 

Efter  Jon  Anderssons  Uheld  samlede  Stimændene  i  Sko- 
vene sig  til  Høvdingsvalg,  og  de  kaarede  Nils  Dacke  til  deres 
Anfører.  Man  sporede  nu  strax  en  anden  Skik  i  Røverleiren; 
thi  Dacke  var  født  til  Høvding  og  var  et  hæderligere  og 
lykkeligere  Hverv  værdig  end  det,  man  nu  overdrog  ham. 
Han  var  en  velskabt  og  stærk  ung  Mand  med   skjønt,    sort 

Haar  og  Skjæg  og  sorte  lynende  ^ine.  Hans  Ansigt  var  til- 
talende, og  man  kunde  ofte  i  hans  Træk  spore  et  vist  Vee- 
mod  over  den  Stilling,  han  mod  sin  Villie  maatte  indtage; 
hans  Bryst  var  ikke  utilgængeligt  for  blidere  Følelser,  og  han 
skildres  endog  af  Nogle  som  blødhjertet.  Da  hele  den  for- 
samlede Køverskare  havde  svoret  Dacke  Troskab  og  Lydighed 
og  givet  ham  Ret  over  Liv  og  Død,  begyndte  han  at  under- 
vise sine  Folk  i  den  Kampmaade,  der  var  tjenligst  for  deres 
Vilkaar.  Naar  det  var  nødvendigt  at  angribe  Kongens  Trop- 
per i  aaben  Mark,  skulde  det  skee  med  Djærvhed  og  Rask- 
hed, og  hvis  Lykken  ikke  var  dem  huld,  skulde  de  vige  til- 
bage til  Skovene  og  samle  sig  til  Forsvar  bag  Braater  (For- 
hugninger)  og  andre  Forskandsninger  i  Bjergpasserne. 

De  Fjender ,  Stimændene  fortrinsviis  hjemsøgte ,  vare 
Adelsmændene.  Kongens  Slotte,  Herrernes  og  de  gifte  Præsters 
Gaarde  vare  hjemfaldne  til  Rov  og  Brand  saavelsom  alle  de 
Byer  og  Herreder,  der  ikke  vilde  opsige  Kong  Gustaf  Huld- 
skab og  Troskab,  give  Slip  paa  den  lutherske  Lære  og  gjøre 
fælles  Sag  med  dem.  De  Bønder,  der  ei  vilde  slaae  sig  til 
dem,  bleve  kaldte  « Herrehyklere »  og  behandlede  paa  samme 
Viis.  Alt,  hvad  der  blev  røvet,  skulde  bringes  sammen  til 
Leire,  Røverne  havde  paa  de  meest  utilgængelige  Steder  i 
Skovene,  og  efter  at  Høvdingen  forlods  havde  udtaget,  hvad 
der  behøvedes  til  fælles  Brug,  til  Levnetsmidler,  Krudt,  Krugler, 
Vaaben  o.  s.  v.,  blev  Resten  deelt  lige  mellem  Bandens  Med- 
lemmer, men  Ingen  maatte  uden  Høvdingens  Tilladelse  tage 
Noget  til  sig  selv. 

Derpaa  inddeelte  han  sine  Mænd  i  Flokke,  hver  med  en 
dygtig  Fører.  Han  udvalgte  en  Livvagt  af  unge,  raske  Karle, 
der  alle  vare  sikkre  Skytter,  fulde  af  Kamplyst  og  Mod.  Dem 
indøvede  han  til  stor  Færdighed  saavel  i  Angreb  som  For- 
svar og  hurtig  Flugt.  Over  een  Flok  satte  han  sin  Farbroder 
Olof  Dacke,  over  en  anden  Erik  Larsson,  der  siden  drog  op 
til  Østergøthland  med  sin  Bande.  De  øvrige  Underanførere 
hed  Swen  i  Flaka,    Mans  Hane,    Thord  Riddare  og  Peder 

Djiip;  men  den  Navnkundigste  af  Alle  saavel  blandt  Stimæn- 
dene som  i  Folkesagnet  var  « Lille  Jøsse«,  om  hvem  man 
sagde,  at  han  aldrig  sveg  sit  Ord  eller  brød  sit  Løfte. 

Dackemåla  skal  vel  have  været  nogenlunde  forskandset 
til  Værn  mod  et  uventet  Angreb  af  Kongens  Folk;  men 
Dacke  var  som  oftest  tilstede  med  sin  Hustru  og  sin  lille 
Søn  i  Eøverleiren,  der  Dag  og  Nat  forsvaredes  af  en  stærk 
Vagt.  I  hans  nærmeste  Omgivelser  fandtes  desuden  en  ung 
Kvinde,  et  Sødskendebarn  til  hans  Hustru,  og  Folkesnakken 
benyttede  denne  Omstændighed  til  at  sætte  en  Plet  paa  hans 
Rygte,  og  Kong  Gustaf  hørte  til  dem,  der  troede  derpaa; 
men  rimeligviis  var  han  dog  uskyldig  i  dette  Stykke. 

Med  rigt  Bytte  vendte  de  omstreifende  Flokke  hjem  til 
Røverleiren  efter  at  have  plyndret  Herrernes  Avisgaarde, 
Præstegaardene  og  Fogdernes  Pengekister,  og  i  Leiren  levede 
Stimændene  mangen  Gang  høit  af  Mad,  -01  og  Viin  fra  de 
kongelige  Slottes  Kjældere,  Borgernes  Oplagsrum  og  Præsternes 
Forraadskamre,  som  de  ret  forstod  at  finde  Vei  til.  Saaledes 
gik  tre  Aar  for  Nils  Dacke  og  hans  Stimænd  uden  videre 
Modgang;  han  var  en  vældig  Høvding  over  Skovene  paa 
Grændsen  af  Småland,  Bleking,  -Oster-  og  Vestergøthland. 

Der  blev  flere  Gange  fra  Kong  Gustafs  Side  gjort  Skridt 
for  at  bringe  de  ophidsede  og  vildledte  Bønder  tilbage  til 
deres  Pligt;  han  sendte  nogle  Rigsraader  for  at  underhandle 
med  Almuen,  og  tilsidst  skrev  han  til  Dacke  og  indbød  ham 
til  Stockholm  under  frit  Leide,  for  at  hvert  skjelligt  Klage- 
maal  kunde  imødekommes;  men  Dacke  stolede  ikke  paa 
Kongens  Løfter  og  vovede  ikke  at  komme.  Han  lyttede 
hellere  til  Lybekkernes  og  de  tydske  Fyrsters  Opmuntringer 
og  Løfter  om  Understøttelse.  I  Vaaren  1542  holdt  Dacke 
Thing  med  Almuen  i  Åreby  og  Moretorps  Skove  og  ved  det 
endnu  saakaldte  "Dackehåll«  for  at  bringe  den  i  fuldt  Oprør. 

Nu  gik  det  for  Alvor  løs  paa  Fogderne  og  Herrerne. 
Paa  Woxtorp,  tre  Miil  fra  Calmar,  overfaldt  de  uforvarende 
Fogden  Arwid  Vestgøthe,  der  ikke  maa  forvexles  med  Gustafs 
berømte  Hærfører  af  samme  Navn,  førte  ham  bort  fra  Gaar- 
den,  bandt  ham  til  et  Træ  og  skjød  ham  ihjel  med  Pile. 
Paa  Gaarden  Gråsgårde  nær  Woxtorp  laa  dengang  Hr.  Gud- 
mund Slatte  for  Døden,  og  Præsterne  havde  alt  fire  Gange 
efter  den  fra  den  katholske  Tid  overleverede  Skik  givet  ham 
Lyset  i  Haanden.  Pludselig  omringede  Dackes  Bande  Gaar- 
den, Gudmund  blev  gjennemboret  af  tre  Kugler,  og  Alt, 
hvad  han  og  hans  Hustru  eiede,  blev  bragt  til  Røvernes 
Leir. 

Ingen  Mand  i  Smålands  og  Blekings  Skove  var  saa  dyg- 
tig og  djærv  en  Røverhøvding  som  »Lille  Jøsse«  den  Ord- 
holdende. Han  var  efter  samtidige  Beretninger  den  Snildeste 
og  Farligste  af  hele  Oprørshoben.  Man  agtede  ham  mere 
end  Dacke,  og  han  var  meget  i  Folkemunde  paa  Grund  af 
tre  usædvanlige  Egenskaber,  der  udmærkede  ham  fremfor 
Andre.  For  det  Første  holdt  han  efter  sine  gothiske  For- 
fædres Sædvane  sit  Ord  i  Ære,  saa  at  han  aldrig  sveg  sit 
Løfte.  Dernæst  havde  han  bredere  Fødder  end  andre  Mænd, 
da  han  havde  sex  Tæer  paa  hver  Fod,  og  endelig  større 
Hænder,  saasora  han  havde  sex  Fingre  paa  hver  Haand.  Han 
var  lille  af  Væxt,  men  smidig,  stærk  og  modig. 

En  Søndagmorgen  sad  tvende  Mænd  før  Gudstjenestens 
Begyndelse  i  Wåckelsångs  Kirke  i  Konga  Herred.  Den  ene 
var  en  rig  Adelsmand  og  kongelig  Foged  ved  Navn  Mans 
Stjerna.  Han  eiede  den  skjønne  Gaard  Lidhem  ved  Lidhems 
Aa  og  havde  til  sin  Skræk  hørt,  at  Dackes  Stimænd  vare  i 
Fremrykning  mod  den.  Saasom  han  vidste,  at  en  Adels- 
mands Liv  sjelden  blev  skaanet,  havde  han  taget  sin  Tilflugt 
til  Kirken.  Det  Samme  var  Tilfældet  med  en  anden  Adels- 
mand der  fra  Egnen,  Mans  Holm.  Det  var  bekjendt,  at 
Dacke  som  alvorlig  Katholik  ansaae  Kirken  og  Herrens  Alter 
for  et  helligt  og  ukrænkeligt  Sted,  hvor  han  end  ikke  vilde 

tilføie  sin  værste  Fjende  nogen  Overlast.  Dacke  bød  de  to 
Mænd  frit  Leide,  naar  de  vilde  komme  ud;  men  de  turde 
ikke  stole  paa  hans  Ord.  I  det  Samme  kom  Lille  Jøsse  med 
sin  Flok,  og  Adelsmændene  erklærede,  at  de  paa  hans  Ord 
og  Løfte  om  Sikkerhed  vilde  komme  ud.  «Lov  dem  bare 
Alt,  hvad  de  forlange,  sagde  Dacke,  naar  de  ere  vel  herude, 
faae  vi  nok  Bugt  med  dem».  «Det  Bedste  er  at  holde  sit 
Ord  svarede  Lille  Jesse,  hvorledes  skulde  ærlige  Folk  ellers 
have  Tiltro  til  os».  Derpaa  gik  han  ind  til  dem  og  lovede 
dem  Sikkerhed.  Saasnart  de  kom  ud  paa  Kirkegaarden,  bød 
Dacke  sine  Folk  at  lægge  an  for  at  skyde  dem;  men  han 
saae  da,  at  Lille  Jøsse  ogsaa  lod  sine  Folk  lægge  an,  men 
vel  at  mærke  paa  ham  og  hans  Folk,  og  det  med  følgende 
Ord :  « Vil  Du  svige  mit  Ord  og  skyde,  venter  Dig  det  Samme 
fra  mig«.  Nu  blev  Dacke  bange,  da  han  vidste,  at  Lille 
Jøsse  altid  holdt  Ord,  gav  Mans  Stjerna  Sikkerhed  for 
hans  Liv  og  drog  til  Lidhem  for  at  føre  al  hans  rørlige  Eien- 
dom  til  Røverleiren.  Holm  gik  over  til  Dacke  og  blev  hans 
Kantsier.  Saaledes  gjorde  Mange  fælles  Sag  med  Dacke, 
men  størst  Hæder  tilfaldt  altid  Lille  Jøsse. 

Swante  Sture,  Søn  af  Sveriges  sidste  Rigsforstander,  Steen 
Sture  den  Yngre,  og  Kongens  Svoger  Abraham  Erikson  Leion- 
hufvud  indfandt  sig  paa  Larsmesse  Marked  i  Søderkøping 
for  at  udforske,  hvorledes  Kjøbstadfolk  vare  sindede  mod  Kon- 
gen; men  de  gjorde  kun  Hdet  trøstelige  Erfaringer.  Lybek- 
kernes  Handelsfuldmægtige  havde  vendt  Kræmmernes  Sind 
fra  deres  lovlige  Herre,  Almuen  var  ophidset  af  Dacke,  og 
Præsterne  æggede  Folk  ved  Fortællinger  om  Jertegn  paa 
Himlen,  om,  at  Mariebillederne  havde  grædt,  at  deres  Bryst 
havde  givet  Mælk,  og  andre  slige  Urimeligheder.  De  to 
Herrer  kunde  altsaa  ikke  bringe  Kongen  gode  Efterretninger 
fra  østergøthland. 

Dacke  sendte  Bud  og  Brev  til  Swante  Sture  paa  Stege- 
borg og  tilbød  ham  hans  Faders  Rige;  men  Swante  fængslede 
Sendebuddet  og  sendte  Brevet  til  Kongen.    Ikke  mere  Held 

havde  han  hos  den  danske  Kong  Christian  III.  Denne 
sendte  ogsaa  Brevet  til  Gustaf,  men  saae  igjennem  Fingre 
med ,  at  Borgemesteren  Henrik  Hoflfman  i  Ronneby  viste 
Dacke  Tjenester.  Med  større  Held  aabnede  Dacke  Un- 
derhandlinger med  Hertug  Albrecht  af  Mecklenburg,  der  havde 
stor  Lyst  til  den  svenske  Throne;  men  det  Navn,  han  bar, 
havde  fra  gammel  Tid  en  slet  Klang  i  svenske  øren.  Ende- 
lig fik  Dacke  Brev  fra  Christian  IFs  Svigersøn,  Pfalzgrev 
Frederik,  der  gjorde  ham  til  Adelsmand,  og  fra  Keiser  Carl 
V,  der  gjennem  sin  Kantsier  Granvella  traadte  i  Forbindelse 
med  Skovhøvdingen.  Det  blev  vel  kun  til  tomme  Løfter, 
men  disse  bidrog  til  at  opretholde  Dackes  Anseelse  hos 
Bønderne. 

Da  nu  Gustaf  saae,  at  han  Intet  kunde  udrette  hos  Nils 
Dacke  med  det  Gode,  begyndte  han  at  ruste  sig  for  Alvor 
for  at  gjenoprette  Roligheden  i  sit  Rige.  Han  hvervede  nogle 
Skarer  Krigsfolk  i  Tydskland,  hvorfra  den  Slags  altid  var  at 
faae.  De  svenske  Bønder  kunde  ikke  forstaae,  at  Tydskerne 
vilde  indlade  sig  paa  at  kæmpe  for  et  Land,  der  ikke  var 
deres  eget  Fædreland,  og  for  en  Sag,  om  kvilken  de  ikke 
vidste,  hvorvidt  den  var  retfærdig  eller  ikke;  men  de  slog 
sig  tiltaals  ved  at  ihukomme  det  gamle  Ordsprog:  «Hvad 
gjør  Tydsken  ikke  for  Penge ?».  De  fremmede  Leiesvende 
raabte  ogsaa  paa  Penge ,  saasnart  de  kom  til  Smålands 
Grændser,  og  sagde,  at  de  vilde  « skrabe  Skimlet  af  Gustafs 
Sølvdalere ».  Det  var  raske  og  tappre  Folk,  men  vel  stor- 
talende; de  foragtede  en  Krig  med  svenske  Bønder  og  sagde, 
at,  «om  det  saa  regnede  Bønder  ned  fra  Himlen  et  heelt 
Døgn,  skulde  de  dog  slaae  dem  ihjel  allesammen ». 

Kong  Christian  sendte  ogsaa  Hjælpetropper  ifølge  et 
Løfte,  han  havde  givet  Gustaf,  men  kun  meget  faa  og  des- 
uden daarlig  klædte  og  rustede,  og  de  udrettede  saa  godt  som 
Intet.  Gustaf  stolede  især  paa  sine  egne  Undersaatter,  for- 
nemmelig paa  Sødermanlændingerne  og  Nerikerne. 

Gustaf  Stenbock  sad  rolig  paa  sin  Gaard  Torpa  i  Vester- 
gjøthland,  da  han  fra  sin  Svoger  Kongen  fik  Underretning  om 
Stimændenes  Udskeielser  i  Småland  og  Befaling  til  at  samle 
alle  de  Krigsfolk,  han  kunde,  og  drage  hen  at  straffe  Volds- 
mændene. Saavel  Gustaf  som  Befalingsmanden  paa  Elfsborg, 
Sewerin  Kihl,  drog  strax  med  nogle  Hundrede  velrustede 
Mænd  ned  til  Smålands  Grændse  i  den  Tanke,  at  den  Sag 
snart  kunde  være  bragt  til  Ende.  De  stævnede  Almuen  i  de 
nærmeste  Herreder  til  sig;  man  svarede  dem  ydmygt  og 
lovede  at  være  Kongen  huld  og  tro.  Herrerne  droge  dybere 
ind  i  Landet,  og  de  modtoge  de  samme  fagre  Ord  og  Ven- 
skabsforsikkringer.  Som  de  imidlertid  troede  sig  meest  sikkre, 
kom  en  Flok  Stimænd  over  dem,  fangede  nogle  Ryttere  og 
sloge  Resten  paa  Flugt.  Stenbock  var  glad  ved  at  kunne  tye 
til  Bergqvara  Slot,  der  laa  paa  en  Odde  i  Bergqvara  Søen 
og  tilhørte  Ture  Trolle.  Bondehæren  leirede  sig  om  Slottet, 
de  tappre  Høvedsmænd,  Stenbock  og  Sewerin  Kihl,  gjorde  et 
Udfald,  og  Dacke  maatte  drage  bort  efter  et  stort  Mandefald. 
Snart  kom  han  tilbage  langt  mere  mandstærk  tilligemed  Lille 
Jøsse,  og  en  utallig  Bondehob  strømmede  til.  Der  indfandt 
sig  nu  nogle  ansete  Mænd  tilligemed  Ture  Trolles  Sogne- 
præst hos  Stenbock  for  at  mægle  Fred,  da  Dacke  gjerne  vilde 
skaffe  Bønderne  Ro,  saalænge  Høsten  stod  paa.  Han  var 
desuden  endnu  ikke  saa  stærk,  som  han  ventede  at  blive,  og 
derfor  var  han  glad  ved  at  kunne  besnære  Stenbock  og  af- 
slutte en  Stilstand  til  Allehelgensdag,  og  han  kunde  sagtens 
som  et  reent  Mundsveir  bede  sin  Modstander  anvende  sin 
Indflydelse  hos  Gustaf  for  at  skaffe  de  angerfulde  Bønder 
Fred.  I  sit  Hjerte  loe  Nils  Dacke  ad  den  lettroende  Fjende, 
drog  i  god  Ro  om  og  bragte  største  Delen  af  Landet  i  Op- 
rør, saa  at  han  snart  var  ti  Tusinde  Mand  stærk.  Han  drog 
atter  mod  Bergqvara  og  indtog  Slottet  med  Lethed;  Ture 
Trolles  Hustru,  der  laa  i  Barselseng,  blev  med  Nød  og  næppe 
ved   Nattetid   frelst   fra   Røverhoben ,    og   alt   Tyendet   blev 

slaaet  ihjel.    Det   var  den  egentlige  Begyndelse  paa  Dacke- 
feiden. 

En  anden  Hær,  som  Gustaf  under  Anførsel  af  Mans 
Johansson  sendte  ned  til  Bergqvara  for  at  undsætte  Stenbock 
og  Sewerin  Kihl,  da  han  endnu  ikke  havde  erfaret  det  ende- 
lige Udfald  af  deres  Tog,  bestod  for  en  stor  Deel  af  Tydskere. 
Den  drog  igjennem  Kinds-  og  Ydre-Herreder,  der  nylig  havde 
lovet  Kongen  Lydighed,  men  da  den  kom  til  den  Bakke,  der 
endnu  til  Minde  om  den  Tid  hedder  «Swikingslid»,  kom  der 
end  yderligere  Sendemænd  fra  Herrederne  for  at  underhandle 
med  Herrerne  om  Fred  og  Venskab.  De  udsendte  Bønder 
vare  fulde  af  List  og  Svig,  beundrede  Herrernes  skjønne 
Eustninger,  Bøsser  og  Sværd  og  anstillede  sig  forundrede 
over,  at  Kongen  besværede  saa  fornemme  Mænd  med  at  hjem- 
søge deres  fattige  Land,  der  ingen  Modstand  kunde  gjøre. 
De  kunde  vel  forstaae,  at  de  nye  Skatter  skulde  betales,  og 
naar  Herrerne  vilde  vente  nogle  Dage,  skulde  de  blive  ind- 
krævede og  betalte.  Anførerne  for  den  kongelige  Hær  lode 
sig  besnære  heraf  og  modtoge  daglig  med  Venlighed  Bøn- 
dernes Sendebud,  der  blot  skulde  trække  Tiden  ud  og  ud- 
speide  Leiren.  En  Morgen  tidlig  saae  Hæren  sig  omringet 
af  en  talrig  Bondehær;  alle  Veie  vare  spærrede  med  Braater, 
alle  Broer  vare  afkastede,  og  Bønderne  vare  langt  overlegne 
i  Tal.  Hvis  en  forrædersk  Bonde  ikke  havde  viist  Konge- 
hæren en  Sti,  der  endnu  ikke  var  spærret,  var  den  bleven 
aldeles  opreven.  Med  Glæde  begav  Kongens  Tropper  sig  ad 
den  anviste  Vei  paa  Tilbagetoget  til  Linkøping,  men  i  taabe- 
ligt  Hovmod  rørte  de  Trommerne  hele  Veien,  saa  at  Bøn- 
derne derved  kom  til  Kundskab  om  deres  Bortgang,  overfaldt 
dem  og  nedhuggede  en  stor  Deel  af  dem,  hvorpaa  Resten 
undkom  ved  en  vild  Flugt.  Tydskerne  lærte  ved  denne  Lei- 
lighed  Smålandsbønderne  at  kjende  og  ønskede  aldrig  siden, 
at  «der  skulde  regne  Bønder  ned  fra  Himlen ».  I  Leiren  ved 
Swikingslid  i  Kisa  Sogn    fandt  Bønderne   en   stor   Mængde 

Kostbarheder  og  Krigsfornødenheder,  som  de  under  Jubel 
førte  til  Bondeleiren  ved  Wexiø. 

Hovedhæren  under  Lars  Siggesson  Sparre  og  Johan  Tu- 
resson  Eoos  trængte  vel  ind  i  Småland  og  tilføiede  Bønderne 
stor  Skade.  Dog  kunde  den  saa  godt  som  Intet  udrette,  men 
blev  næsten  omringet,  og  dens  Tilbagevei  blev  spærret  ved 
Forhugninger  af  de  troløse  Bønder,  der  i  Forveien  havde 
lovet  Lydighed.  Hæren  begyndte  snart  at  lide  Nød  og  var 
afskaaren  fra  al  Forbindelse  med  Kongen. 

Jakob  Bagge  og  Abraham  Eriksson  vandt  nogle  Fordele 
over  Bønderne,  men  uden  blivende  Betydning.  Kongen  kom 
selv  til  -Østergøthland,  men  fandt  Stemningen  saa  slet  saavel 
i  Kjøbstæderne  som  paa  Landet,  at  han  misfornøiet  og  tvivl- 
raadig  drog  hjem. 

Uheldvarslende  Spaadomme  og  Jertegn  indtraf;  der  faldt 
saaledes  en  Blodregn  ved  Calmars  Nørreport  den  6.  Septbr.  Flere 
Steder  i  Kiget,  saasom  i  Dalarne  og  Nerike,  sporede  man 
Tegn  til  Uroligheder.  Budstikken  gik  rundt,  og  Dalekarlene 
pudsede  og  eftersaae  deres  Vaaben,  uden  at  nogen  Uindviet 
havde  Begreb  om,  hvad  det  havde  at  betyde.  Kongen,  der 
tidligere  havde  gaaet  saa  Meget  igjennem  uden  at  tabe  Mo- 
det, blev  nu  for  første  Gang  mistrøstig;  han  mistvivlede  om 
at  kunne  bringe  Orden  og  Eo  tilveie  i  sit  Rige.  Han  be- 
sluttede at  forlade  Sverige  og  sætte  Bo  i  Tydskland,  hvorfor 
han  bød  sine  Fogder  i  al  Stilhed  at  samle  alle  hans  Kost- 
barheder fra  hans  Gaarde  til  Stockholms  Slot,  og  Fæstninger 
og  Borge  skulde  forsynes  saaledes  med  alle  Fornødenheder, 
at  de  kunde  forsvare  sig  i  lang  Tid.  Krigsmagten  blev  kaldt 
fra  Småland  til  Hovedstaden  for  at  beskytte  hahs  Afreise,  og 
naar  han  var  borte,  "kunde  Svenskerne  styre  deres  Sager, 
som  de  kunde  forliges  om«.  Adelsmændene  gav  han  det 
Raad  at  redde  deres  Kostbarheder  og  Løsøre  ved  at  bringe 
dem  til  Slottene,  da  de  ellers  let  kunde  falde  i  Hænderne 
paa  «de  gale  Bønder«. 

Ved  Rygtet  herom  blev  Adelen  yderst  forskrækket.  Den 
indsaae  klart,  at  det  var  dens  Forrettigheder,  Rigdomme  og 
Magt,  Oprøret  egentlig  gjaldt,  og  at  disse  Sager  meget  van- 
skeligt kunde  komme  i  den  gamle  Gænge  uden  ved  Kongens 
Kraft,  Raskhed  og  Anseelse.  Den  bestormede  ham  derfor 
med  Bønner  om  at  blive,  lovede  ham  den  bedste  og  meest 
trofaste  Bistand  og  søgte  at  indgive  ham  Haab  om ,  at 
der  kunde  blive  en  god  Ende  paa  Dackefeiden.  Just  som 
Kongen  omgikkes  med  disse  Reiseplaner,  fik  han  at  vide,  at 
to  Tusinde  Dalekarle  rykkede  frem  mod  Hovedstaden,  og  han 
meente,  at  de  nu  ogsaa  kom  for  at  styrte  ham,  hvorfor  hans 
Frygt  og  Bekymring  blev  endnu  stærkere.  Det  blev  nu 
meldt  ham,  at  vSendemænd  fra  Dalekarlene  forlangte  at  stedes 
for  ham,  og  da  de  havde  faaet  Adgang,  sagde  de  til  hans 
store  Forbauselse:  «Vi  have  hørt,  at  Du  har  Ufred  nede  i 
Landet,  og  ere  komne  for  at  hjælpe  Dig«.  Dette  fremkaldte 
et  Omslag  i  Kongens  Sind;  men  da  Vinteren  stundede  til, 
sendte  han  de  brave  Dalekarle  hjem  med  rige  Gaver  og  bad 
dem  om  at  være  tilrede,  naar  han  trængte  til  dem. 

Krigsfolkene  gik  nu  i  Vinterqvarteer  i  østergøthland,  og 
Nils  Dacke  holdt  med  sine  nærmeste  Venner,  sin  Hustru  og 
Søn,  Juul  paa  Kronoberg  Slot.  Kong  Gustaf  blev  paa  Stock- 
holms Slot  og  fattede  nu  atter  sikkert  Haab  om,  at  det  vilde 
lykkes  ham  at  fuldende  det  Værk,  hvortil  han  troede  at  være 
et  af  Himlen  udseet  Redskab. 

Kongen  foretog  nu  omfattende  Rustninger,  da  han  ingen- 
lunde stolede  paa,  med  de  Stridskræfter,  han  havde,  at  kunne 
føre  Kampen  til  Ende,  og  han  stræbte  ved  Sendebud  at 
bringe  saa  mange  af  Bønderne  som  muligt  tilbage  til  Lydig- 
hed. Røverhøvdingens  Stilling  var  paa  denne  Tid  trods  hans 
mange  Seirvindinger  og  det  store  Bytte,  han  havde  vundet, 
ingenlunde  glimrende.  Han  havde  begyndt  at  indføre  streng 
Orden  og  Krigstugt  i  sine  Skarer,  muligviis  for  at  vinde 
Tiltro  hos  Herrerne,  da  den  Tanke  maaskee  vel  endog  er 
opstaaet  hos  ham  at  skaffe  sig  Kongemagt.    Men  da  han  for 

at  haandhæve  sine  Befalinger  lod  nogle  mægtige  og  rige 
Bønder  gribe  og  henrette  til  et  afskrækkende  Exempel,  blev 
den  vilde  og  urolige  Hob  forbittret;  Mange  forlod  ham,  ja 
tre  hele  Herreder  negtede  ham  Lydighed.  Desuden  havde 
Lille  Jøsse  fundet  Heltedøden,  hvilket  var  et  stort  Tab  for 
ham,  og  et  Tog  til  østergøthland  saavelsom  et  Angreb  paa 
Calmar  fik  intet  heldigt  Udfald.  Paa  det  første  Tog  hærjede 
Dacke  og  hans  Høvdinger  Landet  heelt  op  til  Alwastra,  og 
Erik  Olsson,  en  af  de  klogeste  Bondeførere,  trængte  frem  lige 
til  Stegeborg,  hvor  den  i  høi  Grad  folkeyndede  Swante  Sture 
førte  Befalingen.  Han  gjorde  flere  tappre  Udfald  og  kæmpede 
djærvt  med  Bønderne  fiere  Dage  i  Ead,  men  han  mistede 
mange  Folk  og  maatte  trække  sig  tilbage  til  Fæstningen. 
Hvor  høit  Swante  Sture  stod  bos  Bønderne,  kan  sees  deraf, 
at  de  sendte  to  Kanoner  og  ti  Heste,  der  vare  faldne  i  deres 
Hænder,  tilbage  til  ham.  Erik  Larsson  havde  en  hemmelig 
Sammenkomst  med  ham  og  fik  et  Leidebrev  imod  at  love  at 
overgive  sin  Bande  og  blive  Kongen  tro.  Kort  efter  angreb 
Johan  Turesson  Erik  Larsson,  og  en  stor  Deel  af  hans  Folk 
blev  nedhugget,  medens  Anføreren  tilligemed  Eesten  blev 
fanget;  Erik  foreviste  da  sit  Leidebrev  fra  Sture,  hvorpaa  Johan 
Turesson  tog  ham  under  sin  Varetægt,  og  østergøthland  blev 
befriet  for  Oprørerne. 

Calmar  blev  djærvt  forsvaret  mod  Bøndernes  Angreb  af 
en  tapper  svensk  Ridder,  Germund  Swensson.  Han  troede  at 
kunne  befrie  Omegnen  for  Plyndring  ved  at  anmode  Dacke 
om  en  Sammenkomst  for  at  komme  til  et  Slags  Forlig  med 
ham.  Dacke  lovede  at  skaane  Adelens  Gaarde;  men  aldrig 
saasnart  havde  Germund  vendt  ham  Ryggen,  før  han  brød 
sit  Ord.  Germund  tog  da  Indbyggerne,  i  de  nærmeste  Byer 
med  deres  Løsøre  og  Levnetsmidler  ind  i  Fæstningen  og  øde- 
lagde selv  den  nærmeste  Omegn.  Bondehæren  maatte  da  dele 
sig  i  to  Hobe,  af  hvilke  den  ene  under  Peder  Spånnare  ryk- 
kede paa  en  kold  Vinterdag  frem  til  Angreb  paa  Calmar. 
Bønderne   kunde   ikke   staae   sig   i   aaben   Mark,    og  Peder 

Spånnare  blev  taget  til  Fange  og  stellet  tilligemed  en  Deel 
af  sin  Flok  paa  den  Bakke,  der  til  Minde  om  ham  endnu 
bærer  Navnet  Spånnarebacken ;  Resten  flyede.  Noget  senere 
blev  den  anden  Hob  efter  et  stort  Mandefald  jaget  paa  Flugt 
ved  Klåckeberga. 

Paa  Grund  af  disse  Uheld  og  den  Ulyst  til  at  fore  Kam- 
pen længere,    der  sporedes  hos  mange  af  Bønderne,    opstod 
den  Tanke  hos  Dacke,   at  det  vilde  være  meget  raadeligt  for 
ham  om  muligt  at  slutte  Forlig  med  Kongen.     Keiseren  og 
andre   fremmede   Fyrster   havde   rigtignok   gjort   ham    store 
Løfter,    men    derved   lod  det  ogsaa  til  at  skulle  blive.    Et 
Sendebud  til  Dacke  fra  hans  udenlandske  Venner  var  bleven 
greben,  ransaget,  halshugget  og  lagt  paa  Stelle  i  Sølwitsborg. 
Han  havde  derfor  besluttet  sig  til  at  give  Rigets  Raad  til- 
kjende,  at  han  vilde  blive  Kongens  troeste  Mand  og  med  sine 
raske  Svende  hjælpe  ham   mod  alle  hans  og  Rigets  Fjender, 
naar  han  vilde  optage  ham  i  sin  Naade,  gjøre  ham  til  Lens- 
mand i  Småland   og   lade  Skatter  og  Gudsdyrkelse  komme 
tilbage  i  den  gamle  Gænge.    Kongen  kunde  ikke  indlade  sig 
paa  disse  Vilkaar,  navnlig  hvad  Religionsvæsenet  angik;  men 
dog  havde  han  stor  Lyst  til  at  see  og  tale  med  den  kjække 
og  frimodige  Smålandsbonde,   der  endog  havde  faaet  Bud  og 
Brev   fra    den   mægtige  romerske  Keiser  og  havde  gjort  sin 
Landsherre   mange    flere   Bryderier   end   selve   Christian   H. 
Dacke  turde  imidlertid  ikke  stole  paa  Gustafs  Ord  og  Leide, 
og  han  rustede  sig  med  Iver  til  det  sidste  Krigsaar,  ligesom 
Kongen   paa   sin  Side   opbød   hele   sin  Kraft   for   at  knuse 
Oprøret. 

I  Begyndelsen  af  Foraaret  1543  lod  Gustaf  sine  Hære 
rykke  ind  i  det  oprørske  Småland  fra  tre  forskjellige  Sider, 
Gustaf  Olsson  fra  Vestergøthland,  Swante  Sture  fra  Søder- 
køping,  Lars  Siggesson  og  Johan  Turessen  med  Hovedhæren 
fra  Wadstena.  Tidligere  havde  Kongen  altid  paalagt  sine 
Feltherrer  Skaansomhed  mod  den  vildledte  Almue  og  den 
strengeste  Krigstugt  i  den  Tro,    at  han  ved  Mildhed  kunde 

standse  dette  Uvæsen.  Men  da  Bønderne  ved  hans  Skaansel 
snarere  vare  blevne  lokkede  til  Overmod,  da  de  ofte  i  Løbet 
af  Krigen  havde  sveget  deres  Ord  og  Løfter  til  ham  og  altid 
vare  farne  frem  med  den  meest  umenneskelige  Grumhed, 
befalede  han  nu  sine  Hærførere,  at  de  skulde  gjøre  Bønderne 
lige  Skjel,  brænde  deres  Gaarde,  røve  Sæd  og  Qvæg  og  straife 
de  Oprørere  med  Strenghed,  der  faldt  i  deres  Vold.  Tillige 
forbød  han  Befolkningen  at  sælge  Levnetsmidler  til  Oprørerne, 
for  at  de  dog  een  Gang  kunde  faae  at  fole,  hvad  Krig  og 
Oprør  førte  med  sig. 

Gustaf  Olsson  og  Swante  Sture  fandt  kun  ringe  Mod- 
stand hos  Almuen;  den  Sidste  havde  især  stor  Fremgang,  og 
mange  oprørske  Sogne  og  Herreder  faldt  tilføie  af  Agtelse  og 
Hengivenhed  for  det  navnkundige  og  yndede  Sturenavn.  Det 
gik  derimod  ikke  nær  saa  let  for  Hovedhæren,  og  da  den 
kom  ind  i  Småland,  var  der  kun  tre  Sogne,  der  underkastede 
sig  paa  dens  Vei;  de  øvrige  vare  rømmede  af  deres  Be- 
boere, der  havde  taget  Tilflugt  til  Skovene,  afbrudt  Broerne 
og  i  det  Hele  taget  viist  sig  fuldkommen  Qendtlige.  Kon- 
gens Hær  røvede  og  brændte  derfor,  hvor  den  drog  frem, 
men  den  blev  paa  hvert  Skridt  omsværmet  af  større  eller 
mindre  Stimandsskarer,  der  under  de  forvovne  Anførere  Peder 
Djup  og  Swen  i  Flaka  lurede  paa  enhver  Leilighed  til  at 
gjøre  den  Fortræd.  Dette  lykkedes  dem  dog  kun  sjelden,  da 
de  svenske  Herrer  vare  blevne  kloge  af  Skade  og  havde  lært 
Forsigtighed  af  Ulykken.  Hæren  holdt  sig  tæt  sammen,  man 
vogtede  sig  for  at  udsende  smaae  Afdelinger,  og  Trosset  blev 
ført  frem  under  stærk  Bedækning.  Naar  Kongens  Folk  stødte 
paa  en  større  Braate  eller  Forhugning  i  Skovene,  vendte  de 
om  og  tog  en  anden  Vei,  saa  at  Bønderne  som  oftest  til 
ingen  Nytte  havde  opstillet  disse  Forhindringer. 

Tilsidst  traf  Kongehæren  paa  Dackes  Hovedstyrke,  der 
laa  i  en  stærk  Leir  i  en  tyk  Skov  ved  Søen  Åsunden  i 
Kinds  Herred  mellem  Horn  og  Eneby.  Kongens  BefaUngs- 
mænd  vilde  overrumple  Dacke,   hvorfor  de  forbød  Folkene  at 

løsne  noget  Skud,  ja  endogsaa  at  rense  Bøsserne,  for  at  ikke 
Knaldene  skulde  forraade  dem;  men  dette  Forbud  blev  over- 
traadt,  og  Bondehæren  stod  fuldfærdig  til  at  modtage  dem 
ved  deres  Ankomst. 

Dalekarlene  og  Skytterne  trængte  hver  fra  sin  Side  frem 
med  stor  Voldsomhed,  og  der  blev  paa  begge  Sider  viist  tal- 
rige Prøver  paa  Manddom  og  Heltemod.  Kampen  varede  en 
Times  Tid,  og  der  faldt  fem  Hundrede  Bønder.  D'acke  blev 
selv  truffet  af  en  Kugle,  der  gik  gjennem  begge  Laarene  paa 
ham,  og  Peder  Djup  og  Swen  i  Flaka  opgav  strax  Striden 
for  at  bringe  deres  saarede  Overanfører  over  paa  den  anden 
Side  af  Åsunden,  hvor  han  blev  holdt  skjult  snart  paa  et 
Sted,  snart  paa  et  andet,  indtil  hans  Saar  blev  lægt.  Den 
største  Deel  af  Tiden  skal  han  have  tilbragt  i  en  Kjælder  i 
Norrhult  i  Rumskulla.  Man  veed  ikke  med  Sikkerhed,  om 
hans  Hustru  var  hos  ham  i  denne  sørgelige  Tid;  hans  lille 
Søn  blev  nogen  Tid  efter  fangen  og  ført  til  Stockholm,  hvor 
han  døde  af  Pest. 

Smålændingerne  vare  nu  for  Alvor  ilde  stedte.  Kongens 
Tropper  trængte  fra  alle  Sider  dybt  ind  i  Landet,  og  Plyn- 
dring og  Brand  fulgte  i  deres  Spor,  Hunger  og  Elendighed 
ventede  de  stakkels  Bønder  i  Skovene,  Kamp  og  Død  var 
deres  Lod,  naar  de  vovede  sig  ud  paa  aaben  Mark.  Den 
Hjælp,  de  tydske  Fyrster  med  store  Ord  havde  lovet  dem, 
saae  de  Intet  til,  og  de  vidste  slet  ikke,  hvor  Nils  Dacke  var 
bleven  af.  Da  forbandede  Smålændingerne  den  Stund,  de 
havde  lyttet  til  Dackes  fristende  Ord  og  haanet  Kon- 
gens Advarsler,  og  det  ene  Herred  efter  det  andet  nedlagde 
Vaabnene  og  lovede  Kongen  Troskab.  Gustaf  tilgav  dem  paa 
det  Vilkaar,  at  de  skulde  hjælpe  ham  af  yderste  Evne  med 
at  efterspore  Dacke  og  hans  vigtigste  Tilhængere,  og  tolv 
anseete  Bønder  af  hvert  Herred  stillede  sig  som  Gidsler  for 
de  øvriges  Lydighed.  Derpaa  lod  han  Hæren  drage  bort  med 
Undtagelse  af  nogle  smaae  Afdehnger,  der  skulde  gjøre  Jagt 


Dackefeiden.  21 

paa  de  Røvere  og  Skovtyve,  der  endnu  vare  under  Vaaben 
paa  uveisomme  Steder. 

Det  viste  sig  imidlertid,  at  Kongen  for  tidlig  havde  ladet 
Hæren  rømme  Småland;  thi  ved  Midsommertid  kom  Dacke 
fuldkommen  helbredet  tilbage,  og  strax  samlede  hans  Slægt- 
ninge og  Venner,  der  havde  holdt  sig  skjulte  i  Skovene,  sig 
om  ham,  og  mange  Sogne,  der  nylig  havde  svoret  Kongen 
Troskab,  gjorde  atter  fælles  Sag  med  Bondehøvdingen,  der 
ofte  holdt  Thing  med  Bønderne  og  lovede  dem  snarlig  Hjælp 
fra  Udlandet.  Kongen  maatte  da  atter  sende  Hæren  derned; 
men  denne  Gang  var  Kampen  lettere,  da  Reisningen  ikke 
var  saa  almindelig,  og  Mange  vare  lede  og  kjede  af  Striden 
og  af  Nils  Dacke  selv.  Den  tappre  Jakob  Bagge  førte  syv 
Hundrede  af  sine  dristige  Gutter,  klædte  i  smålandsk  Bonde- 
dragt, til  det  oprørske  Landskab,  og  mange  Bønder  lod  sig 
underkjøbe  til  at  vise  ham  Vei  til  Dackes  Opholdssted.  De 
holdt  dog  ikke  deres  Løfte,  men  advarede  hemmeligt  Høv- 
dingen, saa  at  han  slap  bort. 

Jakob  Bagge  fik  nogle  smålandske  Skytter  i  sin  Sold, 
og  med  disse  begyndte  han  en  skarp  Jagt  efter  Dacke.  En- 
delig fik  de  den  glædelige  Efterretning,  at  de  vare  paa  Spor 
efter  ham,  der  nu  var  ganske  ene  og  vaabenløs  og  kun  havde 
en  stor  Stav  af  Rønnebærtræ  i  Haanden.  De  forfulgte  ham 
fra  Skov  til  Skov,  fra  By  til  By  —  snart  kunde  de  aine  ham, 
snart  ikke  —  indtil  han  kom  til  Elghult  Præstegaard,  hvor 
Præsten,  Hr.  Thord,  bragte  hans  Forfølgere  paa  Vildspor,  saa 
at  han  undkom  ad  Bleking  til.  Da  Bagge  kom  under  Veir 
med  Præstens  Svig,  greb  han  ham  og  flere  forræderske  Præ- 
ster og  sendte  dem  til  Stockholm,  hvor  de  kom  til  at  klæde 
Steile  og  Hjul.  En  Mængde  af  Dackes  Tilhængere  bleve 
grebne,  og  paa  Brunkebjerget,  ved  Calmar  og  Jønkøping  stode 
Steller  og  Hjul  med  Menneskelemmer  paa  i  stort  Antal- 
Blandt  de  Henrettede  kan  man  nævne  Peder  Djup,  Mans 
i  Pilegården,  Peder  Skrifware  og  Peder  Skågge  som  de  Navn- 
kundigste. 

Paa  Sunds  Kirkegaard  i  Ydre-Herred  blev  Swen  i  Flaka 
jordet  af  Bønderne  med  store  Hædersbeviisninger.  Han  var 
bleven  dræbt  i  en  Strid  med  Fogden  Peder  Nilsson,  der  holdt 
Thing  i  Sund.  Men  hans  Liig  fik  ikke  Lov  at  hvile  roligt  i 
Graven,  da  Kongen  lod  det  grave  op  og  brænde  til  Aske, 
hvilken  særegne  Liigfærd  Bønderne  selv  bleve  tvungne  til  at 
forrette. 

Mange  af  de  Guld-  og  Sølvpenge,  Stimændene  havde 
røvet  fra  Adelens  og  Fogdernes  Gaarde,  havde  de  gravet  ned 
paa  forskjellige  Steder  i  Jorden,  hvor  man  derfor  nu  ogsaa 
af  og  til  finder  den  Slags  Ting.  Det  hænder  ligeledes  under- 
tiden, at  der  gjøres  Fund  af  Vaaben,  der  paa  Dackefeidens 
Tid  ere  gjemte  i  Jorden,  og  der  mangler  heller  ikke  Spor  af 
Volde,  Grave  og  Forskandsninger  fra  denne  Periode;  idet- 
mindste  er  Folketroen  saare  tilbøielig  til  at  henføre  dem  til 
denne  Bondekrig. 

Da  Jakob  Bagge  havde  tabt  Flygtningens  Spor,  gav  en 
rask  Krigsmand  ved  Navn  Eagwald  Persson,  der  efter  nogle 
Beretninger  havde  hørt  til  Dackes  Underanførere  og  nu  øn- 
skede at  vinde  Kongens  Naade,  sig  ivrig  til  at  gjenoptage 
Forfølgelsen  i  Forening  med  nogle  af  Bagges  bedste  og  meest 
rapfodede  Skytter.  De  vare  flere  Gange  nær  ved  at  over- 
rumple ham  sovende,  men  hans  Savn  var  let  som  en  Fugls, 
og  det  lykkedes  ham  længe  at  undgaae  sine  Forfølgere. 
Endelig  fandt  de  ham  i  Kødeby  Skov  i  Bleking,  hvor  han 
laa  skjult  mellem  Grene  og  Lov.  Da  han  saae,|  at  han  var 
opdaget  og  havde  Fjenderne  efter  sig  paa  nært  Hold,  sprang 
han  op  for  at  shppe  bort  i  Skovtykningen.  De  skjød  nu  paa 
ham  med  Pile,  og  een  af  dem  ramte  ham  saa  haardt  i  Ryg- 
gen, at  den  gik  ud  gjennem  Brystet,  og  han  styrtede  død  til 
Jorden.  Stedet,  hvor  dette  skete,  paavises  mellem  Lodie  og 
Långamåla  i  Bleking.  Hans  Liig  blev  ført  til  Calmar  og 
lagt  paa  Steile,  og  paa  hans  Hoved  satte  man  en  Kobberkrone. 

Efter  andre  Beretninger  var  Nils  Dacke  sluppen  bort  til 
Tydskland,    hvor  han  forgjæves  anraabte  de  tydske  Fyrster, 

der  tidligere  i  hans  Velmagtsdage  havde  givet  ham  saa  glim- 
rende Lefter,  om  Hjælp.  Han  skal  da  under  Johan  HI's 
Kegjering  have  vovet  sig  tilbage  til  sit  Fædreland  og  være 
død  i  Stockholm  af  Pest  i  Aaret  1580. 

Dette  Oprør  var  den  svenske  Almues  sidste  Forsøg  paa 
med  Vold  at  tilintetgjøre  de  trykkende  Forrettigheder,  Adelen 
havde  tilrevet  sig,  hvilke  siden  ad  mere  lempelig  og  lovlig 
Vei  efterhaanden  for  største  Delen  ere  blevne  afskaffede. 
Gustaf  Wasa  sad  fra  den  Tid  af  urokket  paa  sin  Throne  og 
kunde  fortsætte  sine  Bestræbelser  til  Sveriges  Gavn  og  sikkre 
sin  Æt  Arveretten  til  den  Krone,  han  med  saa  stort  Helte- 
mod havde  vundet. 

Chr.  Ramsgåard. 

hn  eiendommelig  Form  for  Trangen  til  at  befries  fra  den 
katholske  Kirkes  strenge  og  trykkende  Formynderskab,  saa- 
ledes  som  den  i  Middelalderens  sidste  Aarhundreder  begyndte 
at  gjare  sig  gjældende,  ere  de  mange  saakaldte  frie  Forenin- 
ger, der  stiftedes  i  forskjellige  Lande.  Skjøndt  de  havde 
Klostrene  til  Forbillede,  vise  de  i  flere  charakteristiske  Punk- 
ter en  betydelig  Afvigelse  fra  Middelalderens  Aand,  idet  de 
ligesom  ere  Forløbere  for  Keformationen  med  dens  nye  Ideer. 
Ordenen  var  nemlig  fri;  hvad  -Øieblik  man  vilde,  kunde  man 
træde  ud  af  den;  der  var  ingen  bindende  Løfter  at  aflægge, 
men  man  søgte  ved  en  ordnet  Syge-  og  Fattigpleie  og  ved 
at  vække  Andre  at  tilfredsstille  sin  egen  religieuse  Trang; 
man  kan  betragte  det  som  et  første  Forsøg  paa  at  virkelig- 
gjøre  Reformationens  store  Tanke:  at  lade  det  religieuse  Ele- 
ment gjennemtrænge  Hverdagslivet  og  udjævne  den  dybe 
Kløft  mellem  Eeligionen  og  Verden,  som  Forestillingen  om 
Munkelivets  og  Forsagelsens  høiere  Hellighed  havde  dannet. 
Om  et  Angreb  paa  Kirkelæren  er  der  aldeles  ikke  Tale;  man 
vilde  kun  inderliggjøre  Religionens  Ord.  Som  et  Exempel 
kan  anføres  et  Træk,  der  berettes  i  et  Skrift  fra  den  Tid, 
Dominicanermunken  Johan  Nieders  wformicarius",  at  det  ofte 
var  Skik  hos  Mænd  og  Kvinder,  baade  blandt  Ringe  og  For- 
nemme, idetmindste  een  Gang  daglig  at  erindre  Christi  Li- 


•)  Karl  Schmidt:     Nicolaus    von    Basel;     Leben    und   ausgewahlte 
Schriften. 

delse  for  at  faae  Kraft  til  at  bære  sine  egne  Sorger.  Jo  mere 
vi  nærme  os  Eeformationens  Tidsalder,  desmere  fremtræder 
det  Nye:  man  begj^nder  at  hævde  Lægfolks  Ket  ligeoverfor 
de  Geistlige  og  at  forkaste  Nødvendigheden  af  de  ufravigelige 
Kegler  i  Kirkens  forskjellige  Bud,  f.  Ex.  med  Hensyn  til  Faste 
og  Bønner.  —  Den  katholske  Geistlighed  havde  i  Begyndelsen 
været  venligt  stemt  mod  det  Nye  og  sanctioneret  flere  af  de 
frie  Foreninger,  og  disse  erklærede  sig  til  Gjengjæld  for  Pa- 
vens meest  hengivne  Undersaatter;  jnen  efterhaanden  gik  det 
op  for  den,  at  det  var  en  ny  Viin,  der  ikke  kunde  hældes  i 
de  gamle  Flasker,  og  det  varede  derfor  ikke  længe,  før  Geist- 
ligheden erklærede  dem  Krig  og  begyndte  at  forfolge  dem.  Det 
viste  sig  imidlertid  at  være  en  vanskelig  Sag,  da  Modstanden 
aldrig  var  aaben  og  samlet,  men  dukkede  op  hist  og  her  og 
forstod  at  indhylle  sig  i  et  næsten  uigjennemtrængeligt  Mørke. 
Hyppigt  hændte  det  derfor,  at  Geistligheden  tog  feil  og  dømte 
et  Parti  for  Meninger,  der  tilhørte  et  andet,  og  anvendte 
Kjætternavnet  paa  Folk,  der  i  ethvert  Punkt  stode  paa  et 
katholsk-kirkeligt  Grundlag. 

I  Tydskland  sammenfattedes  Tilhængerne  af  denne  nye 
Retning  under  Navnet:  Gudsvennerne;  de  kaldte  sig  selv 
saaledes  med  Hentydning  til  Johannes's  Evangelium  15,  15. 
De  dannede  ikke  nogen  egentlig  Sect,  men  deres  Opgave 
var  at  bringe  Liv  i  Gudsforholdet  og  at  bringe  Gudsfor- 
holdet ind  i  Livet,  og  derfor  bekymrede  de  sig  mindre  om 
Læren,  idet  hele  deres  Virksomhed  var  praktisk.  En  af  dem 
stærkt  paavirket  Præst  yttrede  i  en  Prædiken,  at  det  vel  var 
godt,  naar  Mestrene  i  Paris  sad  og  vendte  Blad  for  Blad  i 
deres  Beger,  men  bedre  var  det  at  læse  i  den  sande  levende 
Bog,  hvori  Alt  lever.  Gudsvennerne  blomstrede  i  det  13de 
og  14de  Aarhundrede,  udbredte  sig  navnhgt  i  Rhinegnene  og 
havde  især  Tilhold  i  Byerne  Coln ,  Straszburg ,  Basel  og 
Niirnberg.  Af  den  meest  bekjendte  af  dem  skulle  de  føl- 
gende Blade  søge  at  give  et  Billede ;  hans  almindelige 
Navn  var  «den  store  Gudsven  fra  Høilandets    men  egentlig 

hed  han  Nikolai  og  var  fra  Basel.  Hans  Liv  kjende  vi 
navnlig  fra  hans  Skrifter;  men  disse  frembyde  den  Ulempe, 
at  de  ere  skrevne  som  Opbyggelsesskrifter  og  ikke  som  histo- 
riske Meddelelser,  og  det  gaaer  med  dem  som  med  de  andre 
Skrifter  fra  denne  Tid:  Legenden  kaster  hyppigt  sit  Skjær 
over  Fremstillingen  og  svækker  det  historiske  Udbytte.  En 
kritisk  Behandling  deraf  vil  være  meget  vanskelig,  da  man 
paa  den  ene  Side  maa  forkaste  de  miraculeuse  Træk  og  paa 
den  anden  Side  modtager  et  saa  stærkt  Indtryk  af  Nikolais 
Ærlighed  og  Sanddruhed,  at  man  umulig  kan  beskylde  ham 
for  forsætlige  Opdigtelser.  Ofte  maa  man  nøies  med  baade 
at  hævde  et  historisk  Grundlag  og  en  sagnagtig  Udsmykning, 
der  ii^idlertid  ikke  kan  forbause  os  i  den  « legendesyge« 
Tidsalder.  Her  gj ælder  det  nærmest  om  at  give  et  fyldigt 
Billede  af  Nikolai  og  den  Periode,  hvori  han  færdedes,  og  vi 
maae  derfor  medtage  de  legendeagtige  Momenter  i  Fortællingen 
som  uundværlige  Farver  i  Maleriet. 


Nikolai  fødtes  omtrent  Aar  1308;  om  hans  Slægt  vide 
vi  andetsteds  fra,  at  den  var  bekjendt  for  sin  Fromhed  og 
Tilbøielighed  til  Mystik.  Hans  Fader  drev  en  indbringende 
Kjøbmandsforretning  i  Basel;  allerede  tidligt  tog  han  Sønnen 
med  paa  sine  Handelsreiser,  der  navnlig  gik  til  ItaUen.  Som 
ganske  ung  sluttede  Nikolai  et  inderligt  Venskab  med  en 
Jævnaldrende,  en  Kidders  Søn,  og  uagtet  Standsforskj ellen 
vandt  deres  Venskab  bestandigt  i  Styrke.  Medens  Nikolai 
fulgte  Faderen  paa  hans  Handelsreiser,  tog  Eidderen  sin  Søn 
med,  naar  han  drog  ud  til  Tourneringer  og  Vaabenlege.  Efter 
nogle  Aars  Forløb  døde  Nikolais  Forældre,  og  han  saae  sig 
nu  i  Besiddelse  af  en  betydelig  Formue,  som  han  maatte  see 
at  anvende  paa  den  bedste  Maade.  Han  spurgte  sin  adelige 
Ven  tilraads,  og  denne  raadede  ham  til  at  opgive  Kjøb- 
mandsforretningen  og  leve  som  Eidder:   han  afmalede  ham 

Ridderlivet  med  de  meest  lokkende  Farver,  hvorledes  de  skulde 
følges  til  Kamplegene  og  have  deres  «kurtzewile  mit  den 
frowen«,  saa  at  Nikolai  gav  efter,  skjondt  hans  Fødsel  hindrede 
ham  i  at  deeltage  i  mange  af  Riddernes  Beskjæftigelser.  De 
droge  nu  ud  sammen  til  Alvor  og  Lystighed  og  kom  snart  i 
stor  Yndest  hos  alle  ædle  Damer,  da  de  indbod  dem  til  Sam- 
taler «ved  Kilder  og  i  Haver  og  ikke  agtede  paa,  hvad  det 
kostede").  Midt  i  dette  lystige  Liv  fattede  to  skjønne  adelige 
Jomfruer  en  varm  Kjærlighed  til  de  to  Venner,  som  disse  af 
fuldt  Hjerte  gjengjældte.  Den  unge  Ridder  førte  snart  sin 
Udkaarede  hjem  som  Brud,  men  da  Nikolai  kun  var  en  Kjøb- 
mandssøn,  negtede  den  unge  Piges  Forældre  deres  Samtykke. 
De  Elskende  ventede  taalmodigt  i  flere  Åar,  og  endelig  lyk- 
kedes det  den  unge  Pige  at  faae  sine  Forældre  overtalte,  saa 
at  de  tillode  Brylluppet,  mod  at  Nikolai  udbetalte  sin  Brud 
6,000  G.ylden  *).  Allerede  her  seer  man,  at  Nikolai  maa  have 
havt  et  meget  vindende  Væsen,  naar  han  kunde  vække  baade 
Venskab  og  Kjærlighed  hos  adelige  Personer  paa  en  Tid,  da 
Forskjellen  mellem  Stænderne  var  saa  betydelig.  Men  netop 
da  Nikolai  stod  ved  sine  -Ønskers  Maal,  indtraadte  et  Vende- 
punkt hos  ham,  idet  hans  overvættes  Lykke  bevirkede  hos  ham, 
hvad  ellers  Skuffelse  og  Sorg  bevirker  hos  Andre.  Lige  fra 
hans  Barndom  havde  hans  Sind  bestandigt  været  stærkt  reli- 
gieust  paavirket,  og  som  almindeligt  paa  den  Tid  havde  hans 
Tanke  især  været  henvendt  paa  Christi  Vunder  og  Død  og 
paa  den  hellige  Jomfrue;  men  disse  Følelser  havde  han  trængt 
tilbage,  og  han  fortalte  siden,  at  han  i  sin  Ungdom  havde 
gjort  sig  skyldig  i  grove  Overtrædelser;  men  nu  brød  den 
religieuse  Retning  igjennem  hos  ham.  Han  pleiede  hver 
Aften  at  knæle  ned  foran  et  Crucifix  og  bede  til  Guds  Søn 
og  Jomfru  Maria,  og  saaledes  gjorde  han  ogsaa  Aftenen  før 
sit  Bryllup,  idet  han  inderligt  bad  om,  at  der  ved  et  Tegn 
maatte  bhve  ham  tilkjendegivet,  om  det  var  rigtigt,  hvad  han 


')  Omtrent  =  60,000  af  Nutidens  Gylden. 

(len  næste  Dag  agtede  at  gjøre;  Crucifixet  var  svagt  oplyst 
ved  en  enkelt  Kjertes  usikkre  Skin,  og  med  Eet  saae  han, 
at  det  bøiede  sig  ned  mod  ham,  og  han  herte  en  Rost,  der 
sagde:  «Staa  op  og  Mg  mig,  forsag  Verden  og  tag  dit  Kors". 
Nikolai  sagde  siden,  at  denne  Stemme  syntes  ham  sødere  end 
al  Verdens  Herlighed  og  den  Brud,  han  skulde  forlade.  Den 
næste  Morgen  sendte  han  saa  Bud  til  sin  Brud  og  Bryllups- 
gjæsterne  og  lod  dem  vide,  at  der  Intet  blev  af  Brylluppet, 
da  han  havde  skiftet  Tanker.  Hans  unge  Brud,  der  elskede 
ham  høit,  kunde  ikke  troe,  at  Alt  var  forbi;  ved  Hjælp  af 
sin  Skriftefader  fik  hun  en  Sammenkomst  med  ham  bragt 
istand,  og  her  spurgte  hun  ham  under  Taarer,  om  hun  da  i 
den  mindste  Ting  havde  gjort  ham  imod.  Det  var  en  haard 
Kamp  for  Nikolai;  han  brast  i  Graad,  men  sagde  hende,  at 
han  havde  udvalgt  sig  en  skjønnere,  ædlere  og  rigere  Brud 
—  den  hellige  Guds-Moder.  «Saa  vil  jeg«,  svarede  hun,  «ikke 
skilles  fra  dig,  men  jeg  vil  vælge  mig  hendes  Søn  til  Brud- 
gom!« Hun  bortskjænkede  nu  alle  sine  Klenodier  og  indviede 
sit  Liv  til  Andagtsøvelser  og  opoflTrende  Kjærlighedsgjerninger. 
Nikolai  solgte  derpaa  sit  Huus,  der  laa  i  den  fornemste 
og  livligste  Deel  af  Staden  (desuden  var  han  naturligviis 
bleven  til  Spot  for  sine  tidligere  Venner)  og  kjøbte  sig  et 
lille  Huus  med  en  Have  i  en  stille  og  eensom  Kant  af  Byen; 
de  Nærmestboende  vare  fattige  Familier,  saa  at  der  var  rig 
Leilighed  for  ham  til  at  gjøre  vel.  Strax  efter  sin  Omven- 
delse vilde  han  bortgive  hele  sin  Formue,  men  Gud  bød  ham 
at  beholde  den:  han  skulde  betragte  sig  som  en  Slags  jordisk 
Huusforvalter  for  Gud.  Han  fortsatte  i  fiere  Aar  sit  fromme 
Liv,  og  efterhaanden  sluttede  Flere  sig  til  ham;  det  var 
nemlig  Nikolais  egentlige  Styrke  at  vinde  Mennesker,  og  vi 
maae  beundre  den  Menneskekundskab,  hvormed  han  gik  til- 
værks; han  rettede  bestandigt  sin  Fremgangsmaade  efter  de 
forskjellige  Individers  Eiendommelighed,  thi  —  som  han  skri- 
ver —  de  enkelte  Mennesker  ere  hinanden  ganske  ulige. 
En  af  de  Første,  han  vakte,  var  hans  Barndomsven,  der  efter 

et  Par  Aars  Fraværelse  vendte  tilbage  til  Basel  og  strax 
spurgte  efter  sin  fordums  Ven.  Man  fortalte  ham,  hvad  der 
var  skeet,  men  han  var  sikker  paa  at  kunne  bringe  Nikolai 
fra  disse  fortvivlede  Tanker  og  faae  ham  til  at  ægte  sin  Brud; 
han  gik  derfor  hen  til  ham,  men  da  Nikolai  stod  fast  ved 
sit  Forsæt,  forlod  han  ham  med  haanlige  Ord  og  erklærede 
Venskabet  for  oplost.  Saa  gik  der  en  Kække  Aar,  indtil 
Nikolai  fik  at  vide,  at  Ridderen  var  sin  Hustru  utro  og  stod 
i  Kjærlighedsforbindelse  med  en  mægtig  Ridders  Gemalinde. 
Nu  var  det  ham,  der  opsogte  sin  tidligere  Ven,  og,  uden  at 
lade  sig  skræmme  af  den  kolde  Modtagelse,  udvirkede  han 
endelig,  at  Ridderen  tilstod  ham  en  Samtale  i  Haven.  Her 
talte  nu  Nikolai  de  meest  indtrængende  Ord,  viste  først  det 
udvortes  Farlige  i  deres  syndige  Kjærhghed,  da  den  mægtige 
Ridder  let  kunde  opdage  sin  Hustrues  Utroskab  ved  hendes 
Interesse  for  den  unge  Ridder,  og  de  da  Begge  maatte  und- 
gjælde  med  Livet,  og  fortalte  saa  om  sin  egen  ubesindige  Ung- 
dom og  sin  Frelse  og  om,  hvorledes  han  ved  en  Aabenbaring 
havde  erfaret  sin  Barndomsvens  Synd;  denne  blev  mere 
og  mere  grebet,  indtil  han  tilsidst  bønfaldt  Nikolai  om 
at  lede  ham  ud  af  hans  Syndighed  og  tillige  frelse  hans 
Hustru  og  Børn  fra  Verdens  Fristelser.  Nikolai  var  strax 
rede  og  gav  Vennen  flere  Forskrifter,  iblandt  Andet  den  at 
opskrive  deres  Samtale  i  Haven.  Ridderen  levede  nu  i  flere 
Aar  et  fromt  Liv;  da  vendte  de  gamle  Fristelser  tilbage, 
men  ved  Vennens  Bistand  overvandt  han  dem  ogsaa  nu. 
Nikolai  bød  ham  derpaa  at  optegne  sin  Sjæls  Historie  i  de 
sidste  fem  Aar.  Dette  Middel  benyttede  han  ofte,  baade  for 
at  styrke  den  Paagjældende  selv  og  tillige  for  at  benytte  det 
Opskrevne  til  Andres  Omvendelse. 

I  sin  Bog  om  «den  fangne  Ridder«  har  Nikolai  skildret 
en  anden  Omvendelseshistorie,  der  er  i  hei  Grad  mystisk, 
men  indeholder  en  heel  Deel  betegnende  Træk.  I  Nærheden 
af  Basel  levede  der  en  ung  Ridder  med  sin  Hustru;  han 
havde  stedse  hørt  til  dem,  som  ivrigst  spottede  Nikolai  efter 

hans  Vækkelse.     Nu  hændtes  det,  at  Ridderen  kom  i  Strid 
med  en  anden   mægtig  Ridder,    og   i    et  af  Sammenstødene 
blev   han   saaret   og   taget   tilfange   af  Modstanderen.    Den 
Sum,  der  forlangtes  for  hans  Løsladelse,   10,000  Gylden,  var 
saa  umaadelig,  at  den  umuligt  kunde  opdrives,  og  han  kastedes 
derfor  i  et  Taarn,  hvor  han  en  Tid  lang  holdtes  i  haardt  Fan- 
genskab.   Den  slette  Behandling  voldte,  at  han  blev  syg,  og 
da  han  følte   sig  Døden  nær,    bad  han  om,    at  der  maatte 
sendes  ham  en  Præst,    for  at  han  kunde  skrifte  og  faae  Al- 
terets Sacramento.    Dette  blev  ham  negtet,  og  han  blev  saa- 
ledes  tvunget  til  uden  Mellemmand  at  henvende  sig  til  Gud 
og  skrifte  sin  Synd,   og  han  aflagde  da  det  Løfte,  hvis  han 
levede,    ikke  mere  at  synde.     Ved  Midnatstid  vaagnede  han 
og  følte  sig  saa  ilde,  at  han  befalede  Gud  sin  Sjæl  og  ven- 
tede sin  snare  Død;  da  saae  han  sig  pludseligt  omgivet  af  et 
klart  Lysskjær,    og  ud  af  det  lød  en  Stemme,    der  mindede 
ham  om  hans  Løfte  og  lovede  ham,  at  han  maatte  faae  « Her- 
rens Legeme  •> .   Den  næste  Morgen  paa  den  Tid,  da  Capellanen 
læste  Messen  oppe  i  Borgcapellet,    omstraaledes  den  Fangne 
atter  af  et  klart  Lys,  medens   en  usynlig  Haand  rakte  ham 
en  halv  Hostie.     Dette  gjentog  sig  flere  Morgener.     Fange- 
vogteren havde  imidlertid  bemærket  Lysskjæret  i  Fængslet  og 
hørte  Stemmer  tale  derinde  hver  Dag,  naar  Messen  blev  læst, 
og  han  gik  derfor  til  sin  Herre  og  underrettede  ham  derom. 
Ridderen  meente  først,    at  Fangevogteren  maatte  være  syg, 
men  tilsidst  besluttede  han  sig  til  at  skjule  sig  i  Nærheden 
af  Fængslet,  og  Alt  skete  saaledes,  som  Fangevogteren  havde 
fortalt.   Ridderen  vilde  strax  føre  den  Fangne  ud  af  Taarnet, 
men  han  sagde,   at   før  han  kunde  komme  ud  af  Fængslet, 
maatte  der  komme  to   fremmede  Riddere  reisende  fra  Lom- 
bardiet,   og   dem    skulde  Ridderen  beværte  paa  det  Bedste. 
Til  Ridderens  store  Forbauselse  kom  der  kort  efter  to  reisende 
Riddere,   der  sagde,   at  de  agtede  sig  til  den  næste  By  for 
at  søge  Herberg  der.      Ridderen  førte  dem  op  paa  Borgen, 
og  medens  de  bleve   beværtede  der,  lod  han  Fangen  bringe 

op  til  dem,   endnu  stedse  i  Lænker.     Paa  Fangens  Forlan- 
gende hidkaldtes  tillige  Fangevogteren,  Borgcapellanen  og  en 
Barfodmunk,  Henrik,  der  boede  i  Nærheden;  han  fortalte  nu 
om  sine  Samtaler  i  Fængslet    og   om   den  halve  Hostie,    og 
Capelianen  bekræftede,   at  han  i  disse  Dage  kun  havde  ind- 
viet en  halv  Hostie,   medens  Fangevogteren  bragte  de  Brød 
urørte  tilbage,   der  i  disse  Dage  vare  bragte  den  Fangne  til 
Føde;  endelig  tilstode  de  to  Fremmede,  at  de  vare  fra  Lom- 
bardiet  og   aldrig   havde   seet   den   fangne  Eidder  før.    Da 
sagde  denne:     « Herre  Christus!  for  at  dit  Navn  kan  æres  og 
Troen  styrkes,  saa  byd,  om  det  saa  er  din  Villie,  disse  Læn- 
ker at  falde  af«.    Og  i  samme  øieblik  faldt  Lænkerne  af  hans 
Been.     Borgherren    bad   ham    nu  ydmygt  om  Tilgivelse   og 
gav  ham  hans  Frihed,    men    bad   ham    tillige    om    at   blive 
endnu  en  Tid  hos  sig  for  at  hjælpe  ham  med  at  forbedre  sit 
Liv ;  Kidderen  føiede  ham   gav   ham    nogle    gode  Kaad ,   og 
bød  ham  især  at  indføre  mere  Ketfærdighed  mod  de  Fattige 
i  Landet.     Derpaa   reiste  han  hjem  til  sin  Hustru    og   lod 
strax  Nikolai  kalde;  denne  kom  ogsaa  for  at  hjælpe  ham  med 
at  arbeide  paa  hans  Forbedring,  og  efter  to  Aars  Forløb  troede 
han   sig   paa   Fromhedens   Høidepunkt;    men   Nikolai   viste 
ham,  at  han  nu  var  bukket  under  for  en  ny  Fristelse:  Hov- 
modet,   og  i  flere  Aar  endnu  plagedes  Kidderen  af  forskjel- 
lige  Anfægtelser:  Vantro  ogUkydskhed  —  og  Muus,  (der  vare 
ham  i  høi  Grad  imod).    Endelig  aabenbaredes  det  ham  i  et 
Syn,  at  Fristelser  og  Anfægtelser  ere  nødvendige  for  enhver 
xgottminnender«  Ridder,  og  fra  den  Tid  bar  han  taalmodigt 
Alt,  hvad  der  tilskikkedes  ham. 

Den  meest  bekjendte  af  de  Lægfolk,  der  ved  Nikolais 
Hjælp  fik  « kastet  et  uforglemmeligt  Blik  i  sin  Sjæl«,  som  en 
afGudsvennerne  sagde,  var  den  rigeKjøbmand  Rulmann  Mer- 
swin  fra  Straszburg;  i  sit  40de  Aar  besluttede  han  sig  med 
sin  Hustrus  Billigelse  til  at  forsage  Verden,  og  han  begyndte 
strax  at  pine  og  spæge  sig  saa  voldsomt,  at  hans  Skriftefader, 
den    senere    omtalte   Tauler,    bød   ham    for   hans    Sundheds 

Skyld  at  holde  inde  dermed.  Det  varede  ikke  længe,  før  han 
og  Nikolai,  der  ofte  opholdt  sig  i  Straszburg,  sluttede  sig  nøie 
sammen,  og  Rulmann  overgav  sig  til  ham  «an  Gottes  Statt«. 
Nikolai  skrev  for  ham  et  lille  Skrift,  som  han  kaldte:  «om 
den  aandelige  Trappe«.  Det  er  en  Allegori  paa  Tilstanden  i 
Christenheden :  i  en  skjøn  og  blomstrende  Have  vandre 
Geistlige  og  Lægfolk,  der  tilbringe  Tiden  med  allehaande  Ny- 
delser og  Fornøielser.  Haven  er  omgivet  af  en  Muur,  og 
paa  den  er  der  en  snæver  lille  Dør,  der  fører  til  en  høi  og 
steil  Trappe;  nu  er  der  Mange,  der  gaae  hen  til  Døren,  men 
naar  de  see  den  steile  Trappe,  vende  de  om  og  begynde  igjen 
at  fornøie  sig  i  Haven;  af  de  Enkelte,  der  gaae  gjennem 
Døren,  blive  de  Fleste  siddende  paa  Trinnene  af  Trappen,  og 
kun  ganske  Faa  naae  op  til  det  øverste.  Til  Tak  for  dette 
og  de  andre  Skrifter,  som  Nikolai  sendte  ham,  gav  Rulmann 
ham  nogle  af  ham  forfattede,  poetisk  skrevne  Bøger,  der  lige- 
som Nikolais  handlede  om  Omvendelse  og  Verdens  Synd. 

Endnu  maae  vi  omtale  den  mærkværdigste  af  disse  Om- 
vendelseshistorier, da  det  nemlig  her  er  en  Præst,  og  det  en 
dygtig  og  berømt  Præst,  der  lytter  til  Lægmandens  Ord  og 
kalder  ham  sin  aandelige  Fader.  Paa  et  Besøg  i  Straszburg 
hørte  Nikolai  hyppigt  en  bekjendt  Dominicanermunk,  Johan 
Taulers  Prædikener;  han  mærkede  strax,  at  det  var  en  be- 
gavet Mand,  aandeligt  nærbeslægtet  med  ham,  men  han  følte 
tillige,  at  han  endnu  var  «finster  in  Licht  der  Gnade".  Han 
anmodede  ham  derfor  om  at  være  sin  Skriftefader,  og  da  de 
vare  blevne  hinanden  mere  bekjendte,  bad  han  ham  om  i  en 
Prædiken  at  vise  den  Maade,  hvorpaa  man  opnaaede  den 
høieste  Grad  af  Fromhed.  Tauler  undslog  sig,  thi  hvorfor 
skulde  han  tale  om  Ting,  der  vare  saa  hoie,  at  almindelige 
Folk  ikke  kunde  fatte  dem.  «Enten  jeg  nu  forstaaer  det  eller 
ikke»,  svarede  Nikolai,  «saa  længes  jeg  efter  at  høre  det: 
vilde  blot  en  Eneste  af  de  Mange,  der  løbe  efter  Jer,  forstaae 
Jer,  saa  var  Arbeidet  ikke  spildt«.  Tauler  føiede  ham  og 
viste  i  en  Prædiken  gjennem  24  Punkter,  hvorledes  man  ved 

at  bortdae  fra  Verden  naaede  Gud.     Nikolai  opskrev  Prædi- 
kenen, og  efter  en  længere  Samtale  med  Tauler  om  den  er- 
klærede han  reent  ud,  at  han  ikke  var  kommen  som  Skrifte- 
barn, men  for  med  Guds  Bistand  at  give  ham  Kaad.    Den 
forbittrede  Præst   erindrede   ham    om,    at   han   kun  var  en 
Lægmand,   der   ikke  forstod  Skriften  eller  havde  Ket  til  at 
prædike,   men  Nikolai  sagde:     «I  er  vel  en  god  Taler,    der 
lærer  vel,  men  I  handler  ikke  selv  derefter;   naar  den  rene 
Viin  gaaer  gjennem  urene  Fade,  smager  den  ilde,  og  derfor 
har  Eders  Ord  Intet  kunnet  virke  hos  mig.      I  er  en  Bog- 
stavtjener, en  Pharisæer ! »    Tauler  foer  op  og  begyndte  at  gjore 
ham  Bebreidelser,  men  Nikolai  af  bred  ham  og  sagde:     «Der 
kan  I  see,  hvor  er  nu  Eders  Ydmyghed  I    I  troer  at  søge  Gud, 
men  søger  kun  Eder  selv».    Tauler  følte  sig  slaaet,  omfavnede 
ham  og  sagde:     «I  Sandhed!    Du  er  den  Første,    der   har 
aabenbaret  mig  min  Synd;   vær  herefter  min  Fader  og  viis 
mig,  hvad  jeg  skal  gjøre!«     Nikolai    gav   ham   nu   en   heel 
Deel  Forskrifter,  deriblandt  24  ganske  eenfoldige  Eegler,  ord- 
nede efter  Alphabetet,   svarende  til  de  24  Punkter  i  Taulers 
Prædiken,  paabød  ham  at  spæge  sig  strengt  for  at  overvinde 
Hovmodet,  og,  hvad  der  var  haardest,  bød  ham  for  det  Første 
ikke  at  prædike  eller  høre  Skriftemaal.     Tauler  adlød  ham  i 
Et  og  Alt  og  pinte  sig  saa  stærkt,  at  han  blev  aldeles  af- 
kræftet, hvorpaa  Nikolai  tillod  ham  at  holde  op  og  styrke  sig 
ved  bedre  Føde;   Penge  skulde  han  skaffe  sig  ved  at  pant- 
sætte sine  Bøger;  sælge  dem  maatte  han  ikke.    Endelig  er- 
klærede Nikolai  ham  for  at  være  i  Besiddelse  af  Guds  Naade : 
nu  vilde  Bogstaverne  ikke  dræbe  ham,  mengjøre  ham  levende; 
for  at  indløse  Bøgerne  gav  han  ham  30  Gylden   og   tillod 
ham  igjen  at  prædike;  sin  Text  skulde  han  tage  fra  de  Geist- 
liges og  Verdsliges  Synder  og  Guds  nære  Straf.     Tauler  be- 
steg altsaa  efter  2  Aars  Forløb  atter  Prædikestolen,  men  for 
Graad   kunde   han  ikke  fremføre  et  eneste  Ord;   hans  Til- 
hørere spottede  ham:    nu  kunde  man  da  see,    hvad  for  en 
Daare  han  var  bleven,    og   han   vendte  bedrøvet  tilbage  til 

Nikolai;    denne  trøstede  ham  imidlertid  og  raadede  ham  til 
først  at  holde  et  latinsk  Foredrag  for  sine  Klosterbrødre,  og  da 
dette  havde  vakt  Bifald,  fik  han  igjen  Tilladelse  til  at  bestige 
Prædikestolen.    Her  talte  han  nu  over  den  Text:    See  Brud- 
gommen kommer!  (Math.  25)  i  et  saa  glødende  og  indtræn- 
gende Foredrag,  at  flere  af  Tilhørerne  faldt  besvimede  om, 
og  en  Kone  raabte  op  til  ham:    »Mester,  hold  op!  seer  I  da 
ikke,  at  min  Mand  døer  mellem  mine  Hænder!«      Da   han 
havde  endt  Prædikenen,    laa   der  40  Besvimede  paa  Kirke- 
gulvet.    Denne  Tale  vakte  naturligviis  stor  Opmærksomhed, 
men  hans  Klosterbrødre  fattede  Had  til  ham,  da  han  ubarm- 
hjertigt revsede  deres  Feil,  og  deres  Capitel  forbød  ham  der- 
for   at    prædike;    paa   flere   ansete    Borgeres  Bøn   hævedes 
imidlertid  Forbudet.      I  de  Prædikener,   vi  have  af  Tauler, 
spore  vi  en  stærk  Paavirkning  af  Nikolai,    og  han  omtaler 
ofte  Gudsvennerne  som  Kirkens  egentlige  Støtter:  deres  Bøn- 
ner skyldtes  det,  at  de  Uveirskyer,  der  truede  Christenheden, 
ikke  brøde  løs.     Da  Nikolai  saae,   at  Taulers  Vækkelse  var 
grundfæstet,  forlod  han   Straszburg  og  reiste  hjem;   men  da 
han  15  Aar  senere  (1361)   erfarede,    at  Tauler  laa  paa    sit 
Yderste  og  længtes  efter  ham,    reiste  han  strax  derhen  og 
traf  ham  endnu  levende,    saa  at  de  et  Par  Dage  kunde  tale 
sammen.     Da  Tauler  efter  overordenthg   tunge  Lidelser  var 
død,  gjorde  hans  Omgivelser  sig  al  Umage  for  at  erfare,  hvem 
den  Mand  var,  der  havde  været  hos  ham  de  sidste  Dage,  og 
som   han   havde   elsket  saa  høit;   men  Nikolai  unddrog  sig 
Opmærksomheden  ved  en  hurtig  Bortreise,    da  det  her  som 
altid  var  ham  magtpaaliggende  at  være  ukjendt.   Paa  Hjem- 
reisen overnattede  han  i  en  Landsby  hos  en  Bonde,  da  der 
intet  Herberg  fandtes,  og  her  viste  Tauler  sig  saa  for  ham  i 
Drømme  —  medens  han  endnu  levede,  havde  han  lovet  Niko- 
lai efter  sin  Død   at   meddele   ham   om  sin  Tilstand  —  og 
sagde,  at  han  havde  lidt  saa  meget  paa  sit  Dødsleie  for  at 
fries  fra  Skjærsilden;   Englene  havde  strax  baaret  ham  ind  i 
Paradiis,  og  der  havde  han  ventet  i  fem  Dage  paa  de  Glæder, 

Gud  vilde  skjænke  ham  for  hans  tr«e  Arbeide.  Dette  skrev 
Nikolai  strax  til  Dominicanerprioren  i  Straszburg,  da  Taulers 
haarde  Lidelser  havde  vakt  stor  Forundring  blandt  Brødrene. 
Vi  have  nu  seet  nogle  Exempler  paa  Nikolais  Fremgangs- 
maade  og  Indflydelse  paa  Åndre,  og  før  vi  gaae  videre  i  hans 
Historie,  skulle  vi  med  et  Par  Ord  give  en  Charakteristik  af 
hans  eiendommelige  Meninger  og  Tro.  Strax  efter  sin  Om- 
vendelse tog  han  med  stor  Iver  fat  paa  alle  Slags  Selvpinsler; 
men  en  Nat  drømte  han,  at  han  hørte  en  Stemme  sige:  Du 
Daare!  hvis  Du  dræber  Dig  før  Tiden,  da  vil  Du  komme  til 
at  lide  stor  Pine  derfor.  Han  kom  nu  i  stor  Uvished  og 
Tvivl,  og  for  at  faae  Ko  gik  han  ud  til  en  gammel  Eneboer 
og  spurgte  om  Eaad.  Eneboeren  spurgte,  hvem  der  havde 
paalagt  ham  at  pine  sig  selv.  « Det  er  efter  min  egenVillie«, 
svarede  han.  «Saa  er  det  Djævelen,  der  har  raadet  Eder», 
sagde  Eneboeren,  «kun  til  Gud  skulde  I  have  overgivet  Eder«. 
Længe  grundede  Nikolai  herover,  men  tilsidst  kom  han  til 
Klarhed,  og  han  udtaler  ofte  i  sine  Skrifter,  at  Askese  og 
Selvpinsler  ere  af  stor  Nytte  ved  Begyndelsen  af  Omvendelsen, 
men  de  tabe  efterhaanden  i  Betydning  og  kunne  endogsaa 
virke  Gud  imod,  saafremt  man  selv  alene  søger  sine  Lidelser. 
Pinslerne  have  det  grovere  Arbeide,  de  skulle  ligesom  erobre 
Udenværkerne  ved  at  kue  Legemets  Magt  og  underlægge  det 
Aanden.  Enhver  Lidelse  derimod,  der  sendes  af  Gud,  mod- 
tager den  Fromme  med  Glæde,  thi  de  ere  ham  et  sikkert 
Pant  paa,  at  Gud  ikke  har  glemt  ham ;  og  Nikolai  har  Over- 
legenhed nok  til  at  bestemme  disse  Lidelser  som  indvortes' 
idet  han  mærkeligt  nok  sætter  dem  i  Fristelser,  navnlig  til 
Vantro  og  Ukydskhed*).  Med  Lidelserne  afvexle  saa  de  over- 
jordiske Glæder,  som  Gud  skjænker  sine  Venner  i  Drømme 
og  Syner.      I  denne  Henseende  er  Nikolai  et  ægte  Barn  af 


*)  1393  anklagede  Inquisitionen  i  Coln  en  af  Nikolais  Tilhængere, 
Martin  fra  Mainz;  det  sextende  Anklagepunkt  mod  ham  var,  at 
han  havde  erklæret  Ordene  i  Fadervor:  »Led  os  ikke  i  Fristelse« 
for  UKgte,  idet  «ikke»  var  en  senere  Forvanskning. 

sin  Tid,  og  Mirakeltroen  faaer  hos  ham  en  særegen  Farve  ved 
at  blandes  med  Mystik:  tidligere  havde  Mystikken  kun  været 
en  enkelt  Skoles  Eiendom,  men  nu  trængte  den  ned  i  Folket 
og  medbragte  sit  eiendommelige  Præg,  idet  den  samtidig  selv 
fik  en  ny  Form  ved  de  nye  Omgivelser.  Nikolai  fordrer 
næsten  et  umiddelbart  Samliv  med  Gud,  idet  han  mener,  at 
hvad  den  hellige  Aand  virkede  i  gamle  Tider,  det  maa  den 
kunne  virke  endnu,  da  den  er  evigt  den  samme.  Betegnende 
og  vigtigt  for  Forstaaelsen  af  de  miraculeuse  Træk  er  det,  at 
vi  i  Nikolais  Historie  træffe  Fortællinger,  der  slaaende  erindre 
om  tidligere  Helgenhistorier:  han  beretter  saaledes  om  sig 
selv,  at  Christus  engang  viste  sig  for  ham  og  gav  ham  et 
blodigt  Tørklæde,  der  kunde  læge  ethvert  Saar,  medens  Jomfru 
Maria  gav  ham  en  King  —  og  da  han  vaagnede  af  sin  Hen- 
rykkelse, laae  begge  Dele  i  hans  Skjød;  senere  fik  han  rig- 
tignok Befaling  til  at  brænde  Tørklædet,  da  han  nu  ikke 
mere  behøvede  noget  udvortes  Lægemiddel.  Til  denne  For- 
tælling have  vi  nøiagtige  Analogier  i  fiere  andre  Legender. 
Sin  ualmindelige  Kundskab  til  Biblen,  fortæller  han,  opnaaede 
han  i  30  Uger  ved  Aabenbaringer,  saa  at  han  blev  saa 
dygtig,  som  om  han  havde  tilbragt  sit  Liv  i  de  bedste  Skoler 
—  under  en  phantastisk  Form  turde  denne  lille  Fortælling 
indeholde  en  uomtvistelig  Sandhed,  da  man  paa  en  vis  Maade 
kan  kalde  den  aandelige  Vækkelse  for  en  Nøgle  til  For- 
staaelsen af  Skriften.  —  Paa  ethvert  Punkt,  der  angaaer 
Kirkelæren,  træffe  vi  Nikolai  i  fuld  Overeensstemmelse  med 
den  katholske  Kirke ;  det  var  kun  Præsternes  Synder  og  Do- 
venskab, der  bragte  ham  til  at  træde  op  for  at  hjælpe  sine 
Medmennesker.  Hvad  der  meget  bidrog  til  at  gjøre  Folket 
modtageligt  for  hans  Virksomhed,  var  de  store  Naturbegi- 
venheder, der  hjemsøgte  Europa  paa  den  Tid:  Jordskjælv, 
Hungersnød  og  Pest*),  der  satte  Gemytterne  i  en  feberagtig 


*)  Det  var  »den  sorte  Død»,    der  rasede   dengang;    et  Exempel  paa 
den  Ophidselse,   der  herskede,    er   de   store   Tog   af  Svøbebrødre, 

Ængstelse.  I  det  store  Pestaar  1356  havde  Nikolai  Julenat 
en  Dmm,  hvori  Gud  forkyndte  ham  den  nærforestaaende 
Straf  for  Menneskenes  Synder;  i  en  mærkværdig  Samtale 
mellem  den  guddommelige  Naade  og  Viisdom  nævnes  de  7 
Hovedsynder:  Hovmod,  Gjerrighed,  Utugt,  Uretfærdighed, 
Uærlighed  hos  de  Skriftende  og  Efterladenhed  hos  Skrifte- 
fædrene. Nikolai  opskrev  Synet  i  sit  «Sendebrev  til  Chri- 
stenheden«, der  ender  med  en  Opfordring  til  at  læse  tydske 
Opbyggelsesbøger  og  at  undgaae  de  Lærere,  der  «vel  ere  vise 
paa  Guds  Ord,  men  ikke  formaae  at  hjælpe  Folk  op  af  det 
Morads,  hvori  de  sidde«.  —  Som  en  Følge  af  alle  disse  sam- 
menstødende Omstændigheder  fik  Nikolai  en  overordentlig 
Indflydelse  paa  alle  Stænder,  Lægfolk  og  Geistlige,  Mænd  og 
Qvinder:  i  Schweitz,  i  Schwaben  og  Bayern,  ved  Ehinen  see 
vi  ham  overalt  i  fuld  Virksomhed,  og  næsten  alle  den  føl- 
gende Periodes  største  Personligheder  —  Tauler,  Nørdlingen, 
Suso,  Ruysbrook  —  have  staaet  i  nærmere  eller  fjernere  For- 
hold til  ham. 

Det  var  naturligt,  at  Nikolai  kunde  ønske  at  slutte  sig 
nærmere  sammen  med  enkelte  af  sine  Meningsfæller,  og  vi 
træffe  ham  ogsaa  efter  1360  som  Hoved  for  en  mindre  For- 
ening, der  ligesom  dannede  et  Centrum  for  Gudsvennerne. 
Selskabets  egentlige  Formaal  er  indhyllet  i  Dunkelhed;  aaben- 
lyst  erklærede  de  kun  at  ville  føre  et  fromt  og  forsagende 
Liv.  Det  var  sammensat  af  de  forskjelligste  Bestanddele: 
En  havde  været  Ridder,  en  Anden  Jurist  og  Domherre,  en 
Tredie  var  oprindeligt  en  lærd,  rig  Jøde,  Abraham,  der  var 
kommen  i  Tvivl  om  Jødedommens  Sandhed  paa  Grund  af 
Messias'  Udeblivelse  og  Jødernes  Elendighed;  i  sin  Uvished 
bad  han  til  Gud,  og  han  blev  da  henviist  til  en  nærboende 
Christen  Skomager;  denne  tog  ham  til  Messen,  og  her  forekom 
det  ham,  at  han  saae  den  korsfæstede  Christus  hæve  sig  op 


(Flagellanter)  der  droge  Landene  rundt  og  ligesom  deres  Aarsag, 
Pesten,  smittede  Befolkningen,  saa  at  den  i  Masseviis  sluttede  sig 
til  dem. 

af  Hostien;  fra  det  -Øieblik  blev  han  troende  og  sluttede  sig 
til  Nikolai,  der  paa  samme  Tid  i  en  Drøm  havde  faaet  Be- 
faling til  at  opsøge  Jøden  Abraham.  I  Foreningen  var  For- 
skjellen  mellem  Lægmænd  og  Præster  næsten  hævet;  kun  maatte 
Lægfolk  ikke  indvie  Messen.  Den  stod  i  Forbindelse  med 
Gudsvennerne  i  Tydskland  og  i  Ungarn,  Italien  og  Schweitz; 
ved  reisende  Bredre  iværksattes  Forbindelsen:  traf  to  Guds- 
venner  sammen,  kjendte  de  hinanden  paa  en  svag  Hosten. 
Herved  kunne  vi  forklare  os  Nikolais  detaillerede  Kjendskab 
til  Tilstanden  rundt  om  i  Verden,  medens  han  selv  holdt  sig 
fuldstændigt  skjult.  Indtil  1374  boede  Nikolai  og  hans  lille 
Forening  i  Basel,  men  Opholdet  i  den  store  By  blev  dem 
imod,  da  de  ønskede  at  leve  afsondrede  fra  Mængden.  En 
Nat  aabenbaredes  det  dem,  at  de  skulde  forlade  Byen  og 
følge  deres  lille,  sorte  Hund,  og,  hvor  den  standsede,  skulde  de 
fæste  Bo.  De  adlede  strax  og  fulgte  Hunden,  hvor  den  saa 
gik:  gjennem  Moser  og  Krat  og  over  Klipper;  til  deres  Skræk 
standsede  den  engang  i  en  stor  Stad,  thi  « deres  Lyst  stod 
til  Eensomhed  og  Afsondring  fra  alle  Creaturer»,  men  lidt 
efter  løb  den  videre  og  standsede  tilsidst  paa  et  Bjerg  i 
Hertugdømmet  østerrig,  to  Mile  fra  den  nærmeste  By;  ved 
Foden  af  Bjerget  løb  en  smuk,  klar  Bæk.  Hunden  skrabede 
i  Jorden,  gjøede  og  logrede  for  dem,  saa  at  de  tydeligt  saae, 
at  dette  Sted  var  udseet  til  deres  Bolig.  Ogsaa  til  denne 
Fortælling  træffe  vi  mangfoldige  Paralleler  i  Middelalderens 
Legender,  der  have  indvirket  paa  Gudsvennernes  letbevægelige 
Phantasi.  Efter  nogle  Vanskeligheder  fik  de  Tilladelse  til  at 
kjøbe  Stedet,  og  de  begyndte  nu  at  bygge  et  Capel  og  en 
Fællesbolig  med  Soveværelser  for  dem  selv  og  for  reisende 
Brødre.  At  det  har  været  stort  og  beqvemt  indrettet,  skjen- 
nes  af,  at  Bygningen  kostede  dem  1,000  Gylden.  Der  fort- 
satte de  nu  det  Liv,  de  havde  levet  i  Basel;  endog  deres 
Tjenere  maatte  here  til  Broderskabet:  deres  Kok  havde  saa- 
ledes  ofte  Visioner  foran  Skorstenen.  Nogen  bestemt  geistlig 
Orden  sluttede  de  sig  ikke  til,   da  deres  Frihed  var  dem  Et 

Og  Alt.  Tiden  gik  med  Vandringer  i  Skoven  og  med  Sam- 
taler om  deres  egen  Sjælstilstand  og  om  Tilstanden  i  Verden, 
som  de  stedse  skaifede  sig  Kundskab  om  ved  deres  Bude. 
Nikolai  foretog  sig  enkelte  Keiser,  saaledes  til  Straszburg, 
hvor  han  i  Forening  med  den  omtalte  Kulmann  Merswin 
stiftede  et  Slags  Kloster,  Griinen-Worth:  paa  en  -0  i  111  laa 
der  et  gammelt,  forfaldent  Kloster  med  en  lille  Kirke;  det  lod 
Rulmann  paany  opføre  og  forsyne  med  et  Klokketaarn  af 
Steen:  det  skulde  være  et  Tilflugtssted  for  alle  ærbare  Folk, 
Lægmænd  og  Præster,  der  ønskede  at  forsage  Verden.  Senere 
skjænkede  han  det  til  Johannitterne,  mod  at  det  stedse  maatte 
blive  et  Hjem  for  saa  mange  Lægfolk,  som  der  var  Plads  til. 
Nikolai  vedblev  bestandigt  at  nære  Interesse  for  Griinen- 
Worth  og  skrev  saaledes  engang  til  Klosterprioren,  at  han  i 
Drømme  havde  seet  deres  lille  Kirke  fyldt  med  deilige  Jom- 
fruer med  Eosenkrandse  om  Hovedet  og  Blodpletter  paa  Klæ- 
derne samt  med  Mænd  i  ildfarvede  Dragter  og  med  straalende 
Glands  om  Hovedet;  de  havde  Alle  lovsunget  Herren.  Det 
betød,  at  man  skulde  indvie  Altere  for  de  11,000  Jomfruer 
og  de  hellige  Martyrer. 

Tilstanden  i  Kirken  var  imidlertid  bleven  værre  og  værre; 
Paverne  havde  forladt  St.  Peders  Stad  og  i  Aarene  1309-77 
taget  Sæde  i  Avignon,  hvor  de  efterhaanden  sank  ned  til  at 
blive  den  franske  Konges  Vasaller,  medens  Pavehoffet  var 
berygtet  som  det  ugudeligste  i  Christenheden.  Endelig  besteg 
Gregor  XI  Thronen,  og,  tilskyndet  ved  Prophetinderne  Bir- 
gittas og  Catharinas  Varsler,  drog  han  tilbage  til  Eom  under 
Folkets  Jubel.  I  Februar  1377,  kort  efter  Pavens  Ankomst, 
besluttede  Gudsvennerne,  at  Nikolai  og  den  fordums  Dom- 
herre skulde  drage  til  Rom  for  at  bevæge  Paven  til  at 
gribe  til  energiske  Forholdsregler;  først  ved  Paasketid  droge 
de  afsted  og  naaede  ogsaa  Rom,  hvor  de  heldigviis  traf  paa  en 
Romer,  som  Nikolai  i  tidligere  Dage  havde  kjendt;  han  førte 
dem  til  sit  Hjem  og  tillod  dem  ikke  at  tage  ind  i  et  Her- 
berg, men  husede  dem  under  hele  deres  Ophold  og  beværtede 

dem  med  « ærlig  Kost«.  Ved  hans  Hjælp  fik  de  hurtigt  Au- 
diens hos  Paven:  Domherren  talte  paa  Latin  og  Nikolai  paa 
Italiensk.  »Hellige  Fader!«  bad  de,  «der  er  opkommet  svære 
Synder  i  Christenheden,  saa  at  Gud  er  heftig  opbragt.  Over- 
vei,  hvorledes  Ondet  kan  afhjælpes!"  Christi  Statholder  sva- 
rede dem,  at  det  kunde  han  ikke  raade  Bod  paa.  Da  for- 
talte de  ham  alle  de  Synder,  han  hemmeligt  begik.  Gud 
havde  aabenbaret  dem  disse  Synder,  og  hvis  han  ei  forbedrede 
sig,  skulde  han  døe  inden  et  Aars  Forløb.  Paven  blev  hef- 
tigt forbittret,  men  da  de  godtgjorde  Sandheden  af  deres  Ord, 
ved  nogle  "wortzeichen«  —  Præsten  Nikolai  fra  Laufen,  som 
har  opbevaret  denne  Historie,  siger  ikke,  hvori  Tegnene  be- 
stod —  skiftede  han  Sind,  omfavnede  dem  og  talte  ven- 
ligt med  dem.  Han  bad  dem  blive  hos  sig  for  at  give  ham 
Kaad  og  bød  dem  store  Gaver,  men  de  afsloge  det  og  bad 
kun  om  en  Anbefalingsskrivelse  til  Geistligheden  paa  det 
Sted,  hvor  de  boede,  og  derpaa  droge  de  hjem  til  deres  Alper. 
Paven  fulgte  ikke  deres  Eaad  og  vedblev  sit  syndige  Levnet, 
og  ikke  et  fuldt  Aar  derefter,  i  April  1378,  døde  han. 

Da  Nikolai  og  hans  Ledsager  vare  komne  tilbage,  viste 
de  den  pavelige  Skrivelse  til  deres  Biskop,  og  han  gav  dem 
igjen  Anbefalingsskrivelsen  til  Præsteskabet  i  den  By,  der 
laa  nærmest  ved  deres  Bjerg  (maaskee  var  det  Luzern);  her 
bleve  de  nu  vel  modtagne  og  beværtede  af  øvrigheden,  der 
tilsidst  forærede  dem  flere  Kar  Viin  og  store  Ballier  fulde  af 
Fisk.  Folket  havde  før  været  misfornøiet  med  Byggefore- 
tagendet og  voldet  dem  endeel  Besværligheder,  men  nu  fulgte 
de  det  Exempel,  som  Stadens  Fædre  gav,  og  raabte,  at  de 
selv  vilde  hjælpe  med  ved  Bygningens  Fuldførelse. 

Men  samtidigt  med,  at  Gudsvennernes  egne  Forhold  be- 
drede sig,  fik  de  ved  deres  Agenter  Underretning  om,  at  Til- 
standen i  Kirken  sank  dybere  og  dybere,  og  at  Guds  Straf 
vilde  være  uundgaaelig,  medmindre  de  Frommes  Bønner 
kunde  udvirke  endnu  en  Frist  til  Oftivendelse.  Paa  denne 
Tid  skrev  Nikolai  i  et  Brev  til  Johannitterne  i  Straszburg,  at 

der  rimeligviis  snart  vilde  skee  Ting,  der  nødte  Gudsvenneme 
til  at  drage  ud  og  aabenbare  sig  for  Verden.  I  Åaret  1378 
begyndte  det  store  Schisma.  Urban  VI  i  Eom  og  Clemens 
VII  i  Avignon  forkjættrede  indbyrdes  hinanden  og  lagde  In- 
terdict  over  alle  de  Lande,  der  hyldede  Modstanderen,  saa  at 
ethvert  Menneske  i  Christenheden  var  lyst  i  Ban  paa  den 
Tid;  Folk  grebes  af  en  stor  Uro  og  Uvished,  thi  hvem  var 
den  rette  af  Paverne,  og  hvem  af  dem  havde  Nøglerne  til 
Himlen  i  sin  Haand!  Gudsvennerne  udfoldede  en  storartet 
Virksomhed,  de  reiste  fra  Sted  til  Sted,  og  der  vexledes  be- 
standigt Breve  med  de  Fjerntboende  af  dem,  der  vare  ind- 
viede i  Selskabet.  Uagtet  alle  sine  mange  Foretagender  vidste 
Nikolai  endnu  stedse  at  holde  sig  skjult,  saa  at  vi  ikke  for- 
maae  at  bestemme,  hvori  hans  mange  Planer  egentligt  be- 
stode.  —  I  Marts  1379  træffe  vi  ham  med  syv  andre  « store 
Gudsvenner-i  i  en  vild  Bjergegn,  hvor  der  i  en  Klippe  var 
udhugget  et  lille  Capel;  ved  Siden  var  bygget  et  lille  Huus, 
som  en  Præst  og  to  unge  Brødre  beboede.  Hvor  Stedet  har 
ligget,  er  ubekjendt,  da  Navne-  og  Stedsbetegnelser  fra  nu 
af  ere  udeladte  i  Nikolais  Breve;  det  gjaldt  nu  mere  end  før 
om  at  være  skjult.  Hensigten  med  Sammenkomsten  var 
efter  Nikolais  Beretning  ved  fælles  indtrængende  Bøn  at 
afvende  «Guds  forfærdelige  Uveir",  som  truede  Verden.  Hver 
Dag  efter  Middag  pleiede  Forsamlingen  at  vandre  ind  i  den 
nærmeste  Skov  og  hvile  ved  en  smuk  Kilde  for  at  raadslaae 
om  de  Ting,  der  havde  samlet  dem.  Da  de  den  15de  Marts 
sad  ved  Kilden,  hørte  de  pludseligt  et  stærkt  Vindstød  bruse 
gjennem  Skoven,  og  paa  samme  Tid  indhylledes  de  i  et 
uigjennemtrængeligt  Mørke.  En  heel  Time  sad  de  skjælvende 
i  Mørket,  da  saae  de  et  klart  Lys,  stærkere  end  Solen,  og 
hørte  en  usynlig  Køst,  der  bød  dem  ikke  at  frygte:  den,  der 
talte,  var  en  Engel,  sendt  af  den  mægtige  Treenighed,  som 
endnu  et  Aar  vilde  udsætte  Straffen,  men  efter  det  Aar  skulde 
de  ikke  mere  bede  om  Frelse  for  Menneskene.  —  Gudsven- 
nerne  reiste   atter   hver   til   sit   Hjem;    men  i  Aarets  Løb 

bedrede  Tilstanden  i  Kirken  sig  ikke,  og  de  to  Paver  deelte 
endnu  stedse  Europa  imellem  sig.  Næste  Aar  i  Februar 
samledes  Nikolai  atter  med  tolv  Åndre  ved  Bjergcapellet, 
samtidige  Dramme  havde  budt  dem  at  reise  derhen.  De 
tilbragte  nu  atter  en  Tid  der  paa  den  vanlige  Viis;  Natten 
mellem  Skjærtorsdag  og  Langfredag  vaagede  de  under  inder- 
lig Bøn;  paa  Langfredag  gik  de  efter  Middagsmaaltidet  ud 
til  det  samme  Sted  ved  Bækken  i  Skoven  efter  at  have  ud- 
valgt En,  der  skulde  besværge  Djævelen,  hvis  han  sogte  at 
friste  dem  —  dette  er  atter  et  betegnende  Træk,  da  vi  altid 
finde  Forbindelse  imellem  den  Frygt,  de  nærede,  og  det,  der 
bagefter  indtraf.  Kort  efter,  at  de  havde  leiret  dem  ved 
Kilden,  saae  de  pludseligt  nogle  brændende  Kjerter,  der  be- 
vægede sig  ud  af  Skovens  Tykning,  og  bag  dem  skjønne 
Qvinder  i  gyldne  Kjortler,  som  nærmede  sig  til  dem  med 
ærbare  Hilsener;  men  da  den  Udvalgte  truede  dem  i  Treenig- 
hedens Navn,  foer  de  strax  bort  i  et  heftigt  Vindstød.  Der- 
efter straalede  Himlen  med  et  klart  Skjær,  og  de  hørte  igjen 
en  Engels  Eøst,  der  tilsagde  dem,  at  der  vilde  falde  et  Brev 
ned  blandt  dem,  som  de  kunde  læse  i  hvilket  Sprog,  de  vilde. 
Det  skete  ogsaa  kort  efter,  og  de  læste  Himmelbrevet  paa 
Italiensk,  Tydsk  og  Latin;  og  da  den  ovenomtalte  Jøde  fik 
det,  kunde  han  læse  det  paa  «abrahemscher  sprachew.  Brevet 
forkyndte  dem,  at  Gud  endnu  i  tre  Aar  vilde  udsætte  Straf- 
fen, men  i  den  Tid  skulde  Gudsvennerne  betragte  sig  som 
den  evige  Faders  Fanger,  idet  de  skulde  lukke  sig  inde  og 
kun  tale  med  Andre  om  Tirsdagen  og  Torsdagen  efter  Mid- 
dag. Derefter  skulde  de  faae  videre  Befaling  af  Gud.  Guds- 
vennerne  adløde,  og  skjøndt  der  i  disse  Aar  rasede  ødelæggende 
Sygdomme,  see  vi,  at  Nikolai  har  indskrænket  sig  til  at  skrive 
sine  Venner  til  for  at  trøste  dem.  I  Marts  1383  var  Fristen 
udløbet,  og  da  Verden  i  ingen  Henseende  havde  forbedret  sig, 
men  endnu  plagedes  ved  Schismaet,  besluttede  Nikolai  sig 
med  de  Andre  til  at  vandre  ud  «mod  Verdens  fem  Hjørner » 
for  at  prædike  Bod.   Det  var  den  første  Gang,  Nikolai  traadte 

aabenlyst  frem;  men  da  hans  Prædiken  gik  ud  paa,  at  man 
skulde  adlyde  Lægfolk  og  ikke  de  syndige  Præster,  varede 
det  ikke  længe,  fer  han  stødte  sammen  med  Geistligheden, 
og  han  og  et  Par  Andre  bleve  grebne  af  Inqvisitionen  i  "Wien 
og  anklagede  som  Begharder*).  Uagtet  denne  Anklage  for 
Kjætteri,  som  vi  have  seet,  var  aldeles  ugrundet,  var  Beg- 
hardnavnet  dog  nok  til  at  fælde  dem,  og  de  dømtes  til  Baalet. 
Den  alderstegne  Nikolai  blev  adspurgt,  om  han  vilde  frasige 
sig  Forbindelsen  med  de  Andre,  for  saaledes  at  reddes,  men 
han  erklærede,  at  han  dog  snart  skulde  gjenforenes  med  dem, 
og  han  led  da  Døden  med  de  Andre.  Efterhaanden  dømtes 
paa  andre  Steder  flere  af  Brødrene  til  Døden,  og  Anklageac- 
terne  mod  dem  bestod  stedse  i  deres  Ringeagt  for  Kirkens  faste 
Regler  angaaende  Faste  og  Bøn,  og  deres  absolute  Hengivenhed 
for  en  Lægmand.  Rulmann  Merswin  døde  roligt  i  Straszburg 
1382;  i  sine  sidste  Dage  flyttede  han  fra  Griinen-Worth  til 
et  lille  Huus  nærved  Hovedkirken  i  Byen;  fra  sine  Vinduer 
kunde  han  see  Høialteret  og  saaledes  deeltage  i  Messen. 
Efter  hans  Død  fandt  man  en  forseglet  Kasse  i  hans  Værelse, 
der  indeholdt  hans  egne  Skrifter  og  en  stor  Mængde  af  Nikolais. 
Efter  Nikolais  Død  tabte  Gudsvennerne  efterhaanden 
deres  Betydning  som  selvstændigt  Samfund,  men  deres  Ud- 
sæd voxede  op  i  Mængde,  og  baade  i  den  næste  Periodes 
praktiske  og  speculative  Retning  træffer  man  Elementer,  der 
skyldes  deres  Virksomhed,  og  som  kun  kunne  opfattes,  naar 
de  sammenholdes  dermed. 


'')  Beghiner  (for  Qvinder)  og  Begharder  (for  Mænd)  vare  frie  For- 
eninger, der  begyndte  at  stiftes  i  Slutningen  af  det  12te  Aarhun- 
drede,  navnligt  i  Holland  og  Belgien;  da  de  efterhånden  bleve 
Opholdssteder  for  forskjellige  Slags  Kjættere  betragtede  Geistlig- 
heden Begharderne  som  deres  værste  Fjender. 

Frants  Buhl. 


Mytterierne  om'bord  paa  de  engelske  Tlaader  i  Slut- 
ningen af  forrige  Aarliundrede.*) 


±jn  af  de  Begivenheder,  der  i  høieste  Grad  har  truet  Eng- 
land med  en  overhængende  Fare  i  et  overordentligt  critisk 
øieblik,  var  et  Mytteri  eller  rettere  en  Art  Revolution,  som 
de  engelske  Matroser  satte  i  Scene  i  Aaret  1797,  og  er  dette 
Mytteri  ikke  kommet  til  at  indtage  en  fremragende  Plads  i 
Verdensbegivenhedernes  Eække,  saa  skyldes  det  deels  den 
Omstændighed,  at  Englands  Fjender  ikke  vare  istand  til  hur- 
tigt at  drage  Fordeel  af  det,  og  deels  overdøvedes  de  Mis- 
fornøiedes  Oprørsraab  af  Kanontordenen  fra  de  Seire,  som  de 
samme  Matroser  kort  før  og  efter  Mytteriet  vandt  over  alle 
deres  Fjender.  I  de  Maaneder,  Mytteriet  varede,  fyldtes  Na- 
tionen med  Rædsel;  Englands  Bolværk,  dets  Flaade,  svigtede; 
mangt  et  Admiralsflag  maatte  vige  Pladsen  for  den  røde  Fane ; 
selve  Themsen  blev  blokeret  af  de  oprørske  Skibe,  og  de  tre 
pCt.  Consols  stode  i  45V2.  De  største  og  bedst  bemandede 
Flaader,  England  nogensinde  har  udrustet,  begyndte  paa  for- 
skjellige  Punkter  af  Fædrelandets  Kyster,  midt  under  Krigen, 
Opstanden,  der  efterhaanden  forgrenede   sig  til  enhver  nok 


*)  Kilder:  James:  <'Naval  history«;  Brenton:  »Naval  history«; 
Samme:  »Life  of  St.  Vincent« ;  Tucker:  •Memoirs  of  St.  Vincent« ; 
Nicolas:  »Dispatches  &  letters  of  Lord  Nelson«;  Jurien  de  la 
Graviére:  «Guerres  Maritimes«  og  et  Bind  af  »Naval  Chronicle 
for  1801.. 

saa  jQerntliggende  Station,  naar  Efterretningen  om  Kamme- 
raternes Optræden  i  Hjemmet  naaede  de  gjennemgaaende 
misfornøiede  Skibsbesætninger. 

Den  engelske  Orlogsmatroses  Stilling  var  ikke  misun- 
delsesværdig paa  de  Tider  og  gav  Grund  til  flere  berettigede 
Klager:  Hyren  var  ringe  og  havde  ikke  modtaget  nogen  For- 
bedring siden  Carl  H's  Tid;  Kosten  var  ikke  altid  af  den 
bedste  under  de  ofte  langvarige  Togter,  og  ved  gammel 
Slendrian  var  »Matrosens  Pund»,  som  det  kaldtes,  blevet  et 
Par  Lod  lettere  end  Pundet  for  alle  andre  Mennesker,  thi 
Proviantsforvalteren,  der  udelukkende  levede  af  Overskuddet  af 
Provianten,  havde  ligefrem  gjennem  Tiderne  faaet  Hævd  paa 
at  give  for  ringe  Vægt  og  Maal;  Prisepengene  bleve  spiste 
op  af  Juristerne  i  en  utilbørlig  Grad;  der  blev  ikke  sørget 
nok  for  de  saarede  og  for  de  af  de  Tiders  haarde  Søliv  tid- 
ligt ældede  og  udslidte  Matroser,  og  kom  endelig  Skibene 
i  engelsk  Havn  efter  aarelang  Fraværelse,  blev  der  af  Frygt 
for  Desertion  ikke  givet  Folkene  Lov  til  at  besøge  deres  Fa- 
milier. Endelig  lød  der  ogsaa  Klager  over  haard  Behandling, 
men  det  var  den  mindst  betydende  Aarsag  til  Urolighederne, 
thi  som  man  vil  see  af  det  Følgende ,  skete  der  kun  faa 
Voldshandlinger  mod  Officererne,  der  i  mange  Tilfælde,  som 
det  oplystes,  ved  deres  altfor  store  Mildhed  havde  slappet 
Disciplinen;  hvad  Matroserne  klagede  over  i  denne  Retning 
og  det  med  Eette,  var,  at  ofte  de  Overordnede  af  de  lavere 
Grader  af  blot  Lune  tillode  sig  at  give  legemlig  Straf. 

I  Begyndelsen  af  Aaret  1797  begyndte  den  i  Portsmouth 
commanderende  Admiral  Howe  fra  mange  misfornøiede  Skibs- 
besætninger at  modtage  anonyme  Skrivelser,  affattede  i  ær- 
bødig Form  med  Anmodning  om,  at  han  vilde  virke  hen  til 
at  forbedre  Matrosernes  Kaar  i  de  ovennævnte  Eetninger, 
men  istedetfor  at  undersøge  Sagen  tillagde  han  den  ingen 
Betydning.  At  han  heri  havde  Uret,  fremgaaer  blandt  Andet 
af  yttringer  fra  Autoriteter  som  Jervis  og  Nelson,  der  natur- 
ligviis   beklagede    Matrosernes   Fremgangsmaade ,    men   som 

meente,  at  hele  Sagen  kunde  have  været  bilagt  ved  itide  at 
give  efter,  hvor  der  burde  være  givet  efter,  thi:  <ijeg  holder 
med  Matroserne  i  deres  berettigede  Klager«,  skriver  Nelson, 
«man  forsømmer  os,  og  naar  Freden  kommer,  blive  vi  be- 
handlede paa  en  skammelig  Maade». 

Den  3die  Marts  1797  afseilede  Admiral  Bridport  med 
femten  Linieskibe  foruden  mindre  Skibe  paa  et  Krydstogt 
udfor  Brest,  og  da  han  havde  forvisset  sig  om,  at  den  franske 
Flaade  ikke  vilde  kunne  stikke  i  Søen  for  det  Første,  ankrede 
han  den  30te  Marts  paa  Spithead,  Portsmouths  Ehed.  Den 
15de  April,  Paaske  Søndag,  skulde  denne  Flaade  staae  tilsøes 
igjen,  og  da  Admiralen  heiste  Signal  til  at  gjøre  klar  til  at 
lette,  udbrød  Mytteriet.  Istedetfor  at  gaae  til  sit  Arbeide 
løb  Admiralskibets  Besætning  op  i  Vanterne  og  gav  tre  Hurra - 
raab,  der  bleve  besvarede  fra  alle  Skibene.  Forgjæves  vare 
Officerernes  Anstrengelser  for  at  faae  Folkene  til  at  gjere 
deres  Pligt;  Mytteriet  var  fuldstændigt  organiseret;  overalt 
erklærede  Matroserne  ikke  at  ville  lette  Anker,  forend  deres 
Forlangender  vare  blevne  opfyldte;  kun  naar  Fjenden  stod 
tilsøes,  vilde  de  gaae  ud  og  slaaes  og  da  atter  vende  tilbage 
for  at  give  deres  Fordringer  fornyet  Eftertryk. 

Dagen  herpaa  udnævnte  hvert  enkelt  Skib  to  Delegerede, 
der  mødte  i  Admiralskibets  Kahyt.  Hver  Mand  i  Flaaden 
blev  taget  i  Eed;  viste  noget  Skib  Tilbøielighed  til  at  for- 
lade den  fælles  Sag,  blev  det  lagt  ind  imellem  de  andre 
Skibe,  for  at  der  kunde  holdes  aabent  -Øie  med  det,  og  for 
at  jage  Skræk  i  alle  de  Vankelmodige  blev  der  paa  Fokke- 
raanokkerne  anbragt  de  til  Hængning  brugelige  Strikker.  De 
Delegerede  opsatte  og  underskreve  to  Petitioner,  en  til  Parla- 
mentet og  en  til  Admiralitetet;  begge  vare  de  affattede  i 
ærbødig  Form  og  indeholdt  Besværinger  i  de  tidligere  an- 
tydede Ketninger.  Nogle  faa  Officerer,  der  havde  behandlet 
Folkene  slet,  bleve  sendte  iland,  men  der  tilføiedes  dem  ingen 
Overlast.    Saalænge  Mytteriet  varede,  gik  alle  Besætningerne 

tilveirs   om  Formiddagen  Klokken   otte   og   ved    Solnedgang 
for  at  give  tre  Hurraraab. 

Som  det  var  at  vente,  lynslog  Efterretningen  om  Myt- 
teriet Befolkningen,  thi  vare  Matroserne  ikke  til  at  stole  paa, 
truedes  Englands  Selvstændighed  med  at  rystes  i  sine  Grund- 
piller paa  en  Tid,  da  de  engelske  Flaader  bedækkede  Havene 
og  havde  til  Opgave  at  holde  baade  de  franske,  spanske  og 
hollandske  Flaader  Stangen  paa  samme  Tid,  som  en  stærk 
Gjæring  i  Irland  lod  befrygte  det  Værste,  naar  -Øen  laa  aaben 
for  en  fransk  Invasion.  Allerede  den  18de  indtraf  tre  Ad- 
miralitetslorder  fra  London  for  som  Svar  paa  Petitionen  at 
byde  Matroserne  Forhøielse  i  Hyren  og  i  Kationerne.  Den 
følgende  Dag  svarede  de  Delegerede,  at  de  ikke  fandt  sig 
tilfredsstillede,  men  fordrede  den  fuldeste  Opfyldelse  af  deres 
Forlangender  og  tillige,  at  Kongen  skulde  udstede  almindelig 
Amnesti.  Den  20de  gjorde  Admiralitetet  gjennem  Admiral 
Bridport'  meget  væsentlige  Indrømmelser,  for  hvilke  de  Dele- 
gerede takkede,  idet  de  dog  stadigt  fastholdt  deres  tidligere 
Anskuelse,  at  Admiralitetet  skulde  gaae  ind  paa  Alt,  hvad 
de  forlangte. 

Dagen  efter  gik  Viceadmiralerne  Gardner  og  Colpoys  og 
Contreadmiral  Pole  ombord  i  et  af  Admiralskibene  «Queen 
Charlotte"),  hvor  de  havde  en  Samtale  med  de  Delegerede. 
Gardner,  der  var  meget  afholdt,  gik  ud  paa  Bakken  og  fore- 
stillede Folkene,  at  de  bar  sig  ad  paa  en  nedværdigende 
Maade.  Opirret  over  deres  Paastand  om  ikke  at  ville  falde 
tilføie,  førend  Kongen  og  Parlamentet  havde  sanctioneret  en- 
hver Fordring,  greb  Admiralen  en  Mand  i  Brystet  og  svoer, 
at  han  vilde  have  hele  Besætningen  hængt.  Det  ene  Ord 
tog  det  andet:  «Hæng  mig,  om  I  have  Lyst  dertil«,  raabte 
Admiralen,  idet  han  stak  Hovedet  ind  i  Løkken  paa  Strikken, 
<inaar  I  blot  ville  gjøre  Eders  Pligt  igjen!»  —  men  ikke  en 
Mand  rørte  ham. 

Efter  dette  frugtesløse  Forsøg  paa  Mægling  gik  de  Dele- 
gerede ombord  i  Admiral  Bridports  Skib   « Royal  Sovereign« 

Og  heiste  Blodflaget.  Admiralen  blev  saa  forbittret  herover, 
at  han  befalede  sine  Officerer  at  hale  Admiralsflaget  ned  og 
gik  iland.  Gjæringen  blev  voldsommere  og  voldsommere: 
alle  Kanoner  bleve  ladede  med  Skarpt,  de  Delegerede  befalede 
Folkene  at  gaae  Vagt  som  tilsøes,  at  holde  Alt  klart  til 
Forsvar  og  at  forbyde  Officererne  at  gaae  fraborde.  Næste 
Dag  bleve  Gemytterne  roligere,  og  der  blev  afsendt  en  Skri- 
velse til  Admiralitetet  og  en  anden  til  Admiral  Bridport  for 
at  gjore  Kede  for  den  foregaaende  Dags  Udskeielser.  1  Brevet 
til  Admiralen  blev  han  kaldt  Folkenes  Ven  og  Fader,  og 
idet  de  Delegerede  fralagde  sig  ethvert  Ansvar  for  at  have 
villet  tilføie  ham  nogen  personlig  Fornærmelse,  anmodede  de 
ham  om  at  gaae  ombord  i  sit  Skib  igjen. 

Den  følgende  Dag  gik  Admiralen  atter  ombord  i  «Koyal 
Sovereign«,  hvor  hans  Flag  øieblikkelig  hlev  heist.  I  en  Tale, 
som  han  holdt  til  Folkene,  og  som  gjorde  et  stærkt  Indtryk 
paa  dem,  bragte  han  dem  Efterretning  om,  at  alle  deres 
Fordringer  vare  blevne  opfyldte,  og  at  Kongen 
havde  givet  almindelig  Amnesti  —  saa  farlig  var  Fæ- 
drelandets Stilling  i  -Oieblikket.  Under  almindelig  Jubel  gik 
Folkene  overalt  til  deres  Arbeide. 

Det  var  nu  den  almindelige  Mening,  at  Sagen  var  bilagt, 
og  Flaaden  forandrede  Ankerplads  til  St.  Helens  Rhed,  und- 
tagen tre  Linieskibe,  hvoraf  de  to  negtede  at  gaae  tilsøes 
med  deres  nærværende  Officeersbesætning,  medens  det  tredie. 
Linieskibet  «London'>,  med  Viceadmiral  Colpoys'  Flag  ombord 
skulde  holde  -Øie  med  de  to,  men  da  Admiral  Bridport  den 
7de  Mai,  efter  at  have  modtaget  Underretning  om,  at  den 
franske  Flaade  snart  var  seilklar,  gjorde  Signal  for  Hoved- 
flaaden  til  at  lette,  adled  atter  ikke  et  eneste  Skib  under 
Paaskud  af,  at  man  frygtede  for,  at  Kegjeringen  ikke  vilde 
holde  de  givne  Løfter.  Strikkerne  kom  igjen  ud  paa  Fokke- 
raanokkerne,  og  Mytteriet  var  atter  i  fuld  Gang.  Da  Vice- 
admiral Colpoys  ikke  vilde  tillade  de  Deputerede  fra  Admiral 
Bridports  Flaade  at  gaae  ombord  i  « London »,  begyndte  dette 

Admiralskibs  Folk  Spektaklerne  med  at  rette  de  forreste 
Kanoner  agter  efter  og  op  igjennem  Lugerne.  Admiralen 
gav  Officererne  og  Marinesoldaterne  Ordre  til  at  fyre  paa 
Matroserne;  en  halv  Snees  Mand  bleve  dræbte  eller  haardt 
saarede;  Matroserne  stormede  agterefter;  Marinesoldaterne 
strakte  Gevær,  og  Folkene  bleve  Seirherrer  over  Dækkene. 
De  grebe  nu  Næstcommanderende  og  vilde  til  at  hænge  ham ; 
Løkken  var  allerede  om  hans  Hals,  da  Admiral  Colpoys  frelste 
ham  ved  at  underrette  Oprørerne  om,  at  han  udelukkende  var 
Skyld  i  Blodsudgydelsen,  hvorpaa  han  og  alle  Officererne 
bleve  fængslede  i  deres  Lukafer.  Dagen  derpaa  sendte  ("Lon- 
dons« Besætning  Admiralen  og  Skibschefen  iland,  paa  samme 
Tid  som  Viceadmiral  Gardner  og  tre  af  Lieutenanterne  i 
hans  Skib  foruden  ikke  mindre  end  syv  Skibschefer  i  Hoved- 
flaaden  ogsaa  maatte  gaae  fraborde. 

Endnu  et  Par  Dage  rasede  Mytteriet,  indtil  Admiral 
Howe  den  14de  Mai  kom  til  Portsmouth  med  en  Parla- 
mentsact,  som  Husene  havde  skyndt  sig  med  at  faae  færdig 
den  9de,  ifølge  hvilken  alle  Matrosernes  Fordringer  lovfor- 
meligt vare  blevne  opfyldte  og  forsynede  med  Kongens  Un- 
derskrift. Den  15de  gik  de  Delegerede  iland,  spiste  Frokost 
hos  Lord  Howe,  og  nu  maatte  han  og  Lady  Howe  i  et  Ad- 
miralsfartøi  med  de  Delegerede  besøge  alle  Skibe  og  stille  et 
Mytteri  i  en  Eskadre,  der  under  Commando  af  Contreadmiral 
Curtis  Dagen  iforveien  var  kommen  ind  fra  et  Krydstogt, 
hvorefter  Matroserne  bare  Admiral  Howe  iland  paa  deres 
Skuldre.  Howe  skal  have  taget  sin  Død  over  disse  Begiven- 
heder. Den  følgende  Dag  lettede  Admiral  Bridport  med 
femten  Linieskibe  for  at  opnøge  Fjenden.  — 

Dette  var  det  første  store  Mytteri,  der,  foruden  af  lig- 
nende Optøier  paa  Flaaden  i  Plymouth,  snart  skulde  efter- 
følges af  langt  farligere  Spektakler  paa  Flaaden  i  Themsen 
og  paa  Nordsøflaaden  under  den  berømte  Admiral  Diincan, 
og  her  manglede  Folkene,  efterat  Regjeringen  saa  væsentligt 
havde  forbedret  deres  Kaar  og  opfyldt  ethvert  Forlangende, 

ethvert  Skin  af  Ret  og  Sympathi,  saameget  mere  som  de  vare 
paa  Nippet  til  at  optræde  som  ligefremme  Landsforrædere. 

Flaaden  paa  Themsen  og  i  Nordsøen  synes  at  have  talt 
flere  urolige  Hoveder  end  andetsteds.   De  kæmpemæssige  Ud- 
rustninger —  England  holdt  over  hundrede  Linieskibe  i  Søen 
foruden  flere  Hundrede  mindre  Skibe  —   havde  efterhaanden 
gjort  det  særdeles  vanskeligt  at  skaffe  Mandskab  til  Flaaden, 
og  Eegjeringen  var,  blandt  andre  Midler,  bleven  nødsaget  til 
at  befale,   at  hvert  Grevskab  skulde  stille  et  bestemt  Antal 
Folk.     Haandpengene ,   der  ellers  vare  fem  Pund  Sterling  for 
de  almindelig  hvervede  Søfolk,    saae  man  sig  nu  i  Landdi- 
strikterne tvungen  til  at  forhøie  til  tredive  Pund,  og  de  Folk, 
der  paa  denne  Maade  stillede  sig  til  Flaaden,  vare  ikke  sjel- 
dent  mislykkede  Subjecter  af  de  bedre  Klasser,  der  ofte  toge 
de  tredive  Pund  for  at  slippe  bort  fra  et  Samfund,  hvori  de 
ikke  mere  kunde  begaae  sig.    Blandt  Skibsbesætningerne  kom 
disse  nye  Elementer  let   til  at  gaae  for  «de  gode  Hoveder«, 
og  forude  paa  Bakken  gave  de  sig  mangen  Gang  til  at  for- 
tolke Lovene  paa  en  Maade,  der  let  klang  altfor  tillokkende 
i  de  uvidende  og  lettroende  Matrosers  -Oren.     Endelig  talte 
Flaaderne  yderligere  et  Antal  Medlemmer   af  et   hemmeligt 
Selskab   «de  forenede  Irlændere« ,    der  havde  forræderske  og 
statsopløsende  Planer. 

At  Efterretningen  om  Mytteriet  paa  Skibene  i  Ports- 
mouth og  Plymouth  saaledes  faldt  i  frugtbar  Jordbund,  er 
tydeligt.  Themsen-Flaaden,  under  Commando  af  Viceadmiral 
Buckner,  der  havde  sit  Flag  heist  i  Linieskibet  « Sandwich«, 
laa  i  Begyndelsen  af  Mai  Maaned  1797  tilankers  ved  Sheer- 
ness,  da  Mytteriet  udbrød  paa  den,  men  under  en  langt 
farligere  Form  end  i  Portsmouth.  Thi  ikke  alene  valgte 
hvert  Skib  her  to  Delegerede,  men  disse  valgte  en  Matros, 
Eichard  Parker,  til  Præsident,  som  Alle  skulde  adlyde;  des- 
uden nedsatte  hvert  Skib  en  Comittée  paa  tolv  Medlemmer, 
der  afgjorde  alle  indre  Organisationsspørgsmaal  og  førte  Con- 
trol med  de  Delegerede.   Richard  Parker,  der  med  egen  Haand 

havde  strøget  Admiralsflaget  i  « Sandwich »  og  heist  det  røde 
Flag,  der  strax  derpaa  vaiede  fra  hele  Flaaden,  var  nu  com- 
manderende  Admiral  og  optraadte  som  saadan  i  Admirals- 
kahytten  ,  hvor  han  og  de  Delegerede  med  Hatten  paa 
Hovedet  sade  omkring  et  Bord,  der  var  dækket  med  den 
engelske  Gjøs;  midt  paa  Bordet  stod  i  Almindelighed  en 
ølkande.  For  denne  Forsamling  maatte  Skibscheferne  møde 
og  besvare  alle  mulige  Spørgsmaal;  naar  en  Chef  kom  ind  i 
Kahytten,  raabte  Matroserne:  »Hatten  af!«,  en  Ordre,  som 
de  fleste  Officerer  imidlertid  ikke  efterkom,  uden  at  der  dog 
derfor  blev  tilfoiet  dem  nogen  personlig  Molest.  Med  stor 
Pomp  roede  Matrosadmiralen  omkring  til  de  forskjellige  Skibe 
i  et  prægtigt  Admiralsfartøi ;  Musikken  spillede  «God  save 
the  Kingw  og  «Rule  Brittania »;  Tjenesten  gik  sin  Gang,  og 
paa  Kongens  Fødselsdag  lod  Parker  Dagen  høitideligholde 
med  den  ved  slige  Festligheder  almindelige  Flagning  og  med 
at  lade  hvert  Skib  i  Flaaden  give  Kongesalut,  under  hvilken 
Blodflagene  bleve  halte  ned,  undtagen  det  røde  Flag  ombord 
i  »Sandwich')  der  forestillede  Parkers  Admiralsflag.  Om  Af- 
tenen gik  Matroserne  iland,  gjorde  Spektakler,  gik  med  Flage 
og  Musik  gjennem  Gaderne,  insulterede  Admiralen  og  enhver 
Autoritet  og  bestræbte  sig  for  blandt  den  lavere  Befolkning 
at  finde  Medhold  i  deres  skammelige  Opførsel.  Forresten 
gave  Besætningerne  de  sædvanlige  Hurraraab  Morgen  og 
Aften  og  hængte  de  velbekj endte  Strikker  ud  paa  Fokkeraa- 
nokkerne. 

Den  20de  indgav  de  Delegerede  en  Petition,  skreven 
ombord  i  « Sandwich«,  til  Admiral  Buckner  med  de  meest 
uforskammede  og  urimelige  Fordringer  om  Landlov,  Betaling 
af  Hyre,  Forandring  i  Krigsartiklerne  m.  m.  med  Tilfoielse 
af,  at  Flaaden  ikke  paa  nogen  Maade  faldt  tilføie,  førend  de 
Delegerede  havde  havt  en  Samtale  med  nogle  af  Admirali- 
tetslorderne,  der  skulde  bekræfte  alle  deres  Fordringer.  Ad- 
miral Buckner,  der  overbragte  Svaret,  gav  de  Delegerede  ti 
Minutters  Betænkningstid.      Forbittrede   herover  gik  disse  i 

deres  Fartøier  og  bemægtigede  sig  nu  ved  Entring  endeel 
Kanonbaade,  der  laae  i  Indrebavnen,  og  idet  disse  bleve 
bragte  ud  til  Skibene,  fyrede  de  opirrede  Matroser  paa  Garni- 
sonen i  Sheerness.  Fra  dette  ^ieblik  af  antog  Mytteriet 
Charakteer  af  aabenbart  Opr^r. 

Den  29de  Mai  indtraf  tre  Ådmiralitetslorder  fra  London 
til  Sheerness,  hvor  de  holdt  Conférence  med  de  Delegerede, 
men  da  disses  Uforskammethed  gik  over  alle  Grændser,  lod 
Lorderne  dem  vide,  at  de  nu  havde  hart  det  sidste  Ord  fra 
Admiralitetet.  Ophidselsen  tiltog  i  en  foruroligende  Grad,  og 
Parker  og  hans  Medskyldige  begyndte  at  gribe  til  de  meest 
fortvivlede  Forholdsregler:  Themsen  blev  blokeret  af  en  Række 
Skibe,  som  Parker  lod  lægge  tværs  over  Floden ;  intet  Skib  fik 
Tilladelse  til  Gjennemfart  med  Undtagelse  af  Fiskerbaade  og 
enkelte  neutrale  Skibe,  der  bleve  forsynede  med  Pas,  under- 
tegnede: Eichard  Parker.  Befolkningen  i  London  og  hele 
Landet  over  blev  ved  dette  fortvivlede  Skridt  greben  af  Eæd- 
sel:  Englændernes  Stolthed,  deres  tappre  og  forgudede  Matro- 
ser, der  havde  hævet  Fædrelandet  til  Havenes  Dronning,  vare 
sunkne  ned  til  gemene  Oprerere,  og  det  maatte  maaskee  snart 
blive  nødvendigt  at  rette  engelske  Kanoner  mod  Skibene  med 
de  berømte  Navne ;  Handelen  laa  et  Par  Ugers  Tid  stille  paa 
Themsen;  Papirerne  gik  ned  som  aldrig  før,  og  da  Admiral 
Duncan,  der  i  tre  Aar  med  Ære  havde  commanderet  Nord- 
søflaaden  —  vi  skulle  snart  komme  til  den  —  vilde  lette 
og  gaae  paa  sin  Station  mod  Hollænderne ,  neglede  hele 
Flaaden  med  Undtagelse  af  to  Skibe  at  lette!  Aldrig  maa- 
skee har  der  gaaet  et  stærkere  Køre  gjennem  Nationen,  der 
besluttede  at  staae  Eegjeringen  bi  af  al  Evne  for  snart  at 
bringe  Orden  tilveie  igjen. 

Femten  Tusinde  Mand  Tropper  bleve  samlede  omkring 
Sheerness,  ved  Gravesend  gjorde  man  Alt  klart  til  at  beskyde 
de  oprørske  Orlogsmænd  med  gloende  Kugler;  Sømærkerne 
bleve  saa  vidt  muligt  tagne  ind;  en  Eskadre  bemandet  af 
Frivillige,  under  Commando  af  Commandeur  Gowen  blev  ud- 

rustet  i  London  og  var  snart  seilklar,  og  Admiral  Curtis 
skulde  med  en  Eskadre,  paa  hvis  Besætninger  man  troede  at 
kunne  stole,  fra  Spithead  seile  til  Themsen. 

Den  6te  Juni  befalede  «Conventet»,  som  de  Delegerede 
nu  kaldte  deres  Forsamling,  Capitain  Lord  Northesk,  Linie- 
skibet «Monmouths»  Chef,  at  møde  ombord  i  Admiralskibet, 
og  her  modtog  han  følgende  Brev:  «De  bh  ver  herved  bemyn- 
diget til  og  befalet  at  reise  til  Kongen  som  Overbringer  af 
de  Delegeredes  Beslutninger;  De  skal  være  tilbage  inden  54 
Timer!')  Disse  Beslutninger  indeholdt  intet  Mindre,  end  at 
Parkers  og  hans  Medskyldiges  Hensigt  var,  hvis  man  ikke 
gik  ind  paa  alle  deres  Fordringer,  at  gaae  tilsøes  med  Flaa- 
den  og  enten  overgive  den  til  Fjenden  eller  seile  til  et  eller 
andet  Sted  i  Verden  og  sælge  den!  Samme  Dag  voterede 
Parlamentet  to  Biller,  som  strax  bleve  underskrevne  af  Kon- 
gen; den  ene  gik  ud  paa  at  skærpe  Straffene  for  Mytteri 
den  anden  paa  at  forbyde  alt  Samqvem  med  de  oprørske 
Skibe.  Folkene  morede  sig  i  den  Anledning  med  at  hænge 
Minister  Pitt  in  effigie  under  Fokkeraanokkerne  og  saaledes 
skyde  til  Skive  efter  ham. 

Den  Øde  Juni  gjorde  Parker  virkelig  Signal  til  at  lette 
ved  at  affyre  et  Kanonskud  og  ved  at  gjøre  Foremersseil  los 
i  "Sandwich«.  Det  var  et  betydningsfuldt  øieblik;  thi  havde 
Flaaden  lettet,  er  det  umuligt  at  beregne,  hvad  der  vilde 
være  skeet.  Heldigviis  adlød  intet  Skib  Signalet.  Fra  dette 
■Øieblik  af  var  den  største  Fare,  for  at  Mytteriet  skulde  tage 
mere  Overhaand,  forsvunden,  og  flere  Besætninger  viste  Til- 
bøielighed  til  afgive  Commandoen  til  deres  Officerer. 

Det  første  Skib,  der  forlod  Oprørsflaaden,  var  Linieskibet 
»Leopard«),  ført  af  Lieutenant  Kobb  (Chefen  var  bleven  sendt 
iland).  Den  10de  Juni  mærkede  Lieutenanten ,  at  nogle  af 
Underofficererne  og  Matroserne  havde  skiftet  Sind,  og  han 
besluttede  strax  at  drage  Fordeel  af  dette  Omslag  i  Stem- 
ningen. Han  samlede  Officererne  og  dem  af  Folkene,  han 
kunde  stole  paa,  agterude  i  Officeersmessen  paa  øverste  Bat- 

teri  og  rettede  de  i  Messen  staaende  Kanoner  forefter,  hvor- 
paa  han  demaskerede  sit  Batteri  ved  at  lukke  Dørene  til 
Messen  op.  Den  lille  velbevæbnede  Flok  kastede  sig  over 
den  øvrige  Besætning,  hvoraf  Flere  faldt  tilfoie.  I  en  Fart 
bleve  Mersseilene  og  Klyveren  satte,  Ankertougene  kappede, 
og  under  en  heftig  Ild  fra  de  oprørske  Skibe  førte  Lieute- 
nant  Eobb  Skibet  op  ad  Themsen,  ankrede  i  god  Behold  og 
lagde  atten  af  Ophavnsmændene  i  Jern.  Næste  Dag  blev 
« Leopards »  Exempel  fulgt  af  Linieskibet  «Kepulse'>,  men  dette 
Skib  var  ikke  saa  heldigt,  thi  det  kom  paa  Grund,  og  i  denne 
uhyggelige  Stilling  brugte  Parkers  Flaade  «Eepulse»  til  Skive; 
dog  kom  Skibet  flot,  men  først  efter  at  være  blevet  ilde  til- 
redt af  Kammeraternes  Ild. 

Dagen  derpaa  fulgte  flere  Skibe  efter;  den  13de  Juni 
blev  Oprørsfiaget  halet  ned  i  de  fleste  Skibe,  og  den  14de 
tillod  « Sandwichs »  Besætning  en  Afdeling  Marinere,  som  Ad- 
miral Buckner  havde  sendt  der  ombord,  uden  Modstand  at 
fængsle  Parker.  Koligheden  var  nogenlunde  gjenoprettet. 
Mange  Matroser  bleve  hængte  og  flere  endnu  kattede  i  hvert 
enkelt  Skib  i  Flaaden. 

Den  29de  Juni  blev  Parker  hængt.  Under  hele  det  for- 
udgangne  Forhør  viste  han  en  høi  Grad  af  Ko  og  Anger  og 
døde  som  en  Mand.  Executionen  gik  for  sig  ombord  i  Linie- 
skibet « Sandwich »,  hvis  Besætning  skulde  heise  ham  op  un- 
der Kaanokken*).  Efter  at  have  knælet  ned  til  Bøn  reiste 
Parker  sig  op  og  bad  Chefen  om  et  Glas  Viin,  som  han  drak 
ud  med  de  Ord:  «Jeg  drikker  først  paa  min  Sjæls  Frelse  og 
dernæst  paa  mine  Fjenders  Tilgivelse«).  Han  rakte  Chefen 
Haanden   og   bad   ham    bringe   sine  Kammerater   ombord  i 


*)  Under  Straffes  Udførelse  i  en  Flaade  commanderes  Bærmen  af  hvert 
enkelt  Skibs  Besætning  ombord  for  at  overvære  Straffens  Fuld- 
byrdelse eller  for  i  Tilfælde  af  Kængniug,  at  fuldbyrde  den. 
Naar  i  dette  Tilfælde  « Sandwichs«  egen  Besætning  udelukkende 
skulde  udføre  Straffen,  laa  deri  en  Extra-Straf  og  Skam  for  hele 
Besætningen. 

Linieskibet  (iNeptune«  den  sidste  Hilsen,  med  den  inderlige 
Formaning  til  dem  om  for  Fremtiden  at  afholde  sig  fra  al 
Letsindighed.  Da  han  stod  paa  Bakken  med  Løkken  om 
Halsen,  spurgte  han,  om  det  maatte  være  ham  tilladt  at  tale, 
men  af  Frygt  for,  at  hans  Mening  skulde  blive  misforstaaet, 
tilføiede  han  hurtigt:  «Hr.  Capitain,  jeg  vil  ikke  holde  en 
Tale  til  Skibets  Besætning;  jeg  ønsker  blot  at  udtale,  at  der 
skeer  mig  min  Eet,  og  at  jeg  haaber,  at  min  Død  maa  frelse 
mangen  en  Kammerats  Liv!»  Han  knælede  atter  ned  og 
reiste  sig  op  efter  en  kort  Bøn  med  de  Ord:  «Jeg  er  klar!» 
—  Kanonskuddet  gik  af,  og  han  blev  løbet  op  under  Raa- 
nokken.  Saaledes  døde  Eichard  Parker;  han  var  omtrent 
tredive  Åar  gammel  og  en  smuk,  høi  Karl  med  et  intelligent 
Ansigt.  Han  skildres  iøvrigt  som  en  høist  exalteret  Person, 
der  blandt  Andet  engang  uden  al  Grund  sprang  overbord. 
Hans  Dødsmaade  gjorde  et  stærkt  Indtryk  paa  alle  Folkene, 
og  vi  have  dvælet  lidt  ved  den,  thi  den  bidrog  mere  end 
mangen  Execution  til  at  bringe  Matroserne  til  Fornuft.  — 

Søndagen  den  27de  Mai  laa  den  femten  Linieskibe, 
foruden  mindre  Skibe ,  stærke  Nordsøflaade  under  den  be- 
rømte Admiral  Duncan  tilankers  paa  Yarmouth  Ehed,  da 
Admiralskibet  »Venerables«  Besætning  Løb  tilveirs  og  gav  de 
tre  berygtede  Hurraraab.  Officererne  og  Marinerne  skyndte 
sig  op  paa  Dækket.  Admiralen  holdt  en  kort  Tale  til  Fol- 
kene og  endte  den  med  de  Ord:  «Jeg  vil  med  egen  Haand 
dræbe  den  første  Man9,  der  viser  oprørsk  Opførsel«,  og  idet 
han  henvendte  sig  til  en  af  sine  værste  Folk,  sagde  han: 
«Vil  Du  tage  Commandoen  over  Skibet  ud  af  min  Haand?« 
« Ja,  Hr.  Admiral!«  svarede  Matrosen  tillidsfuldt.  Duncan  løf- 
tede Haanden  og  vilde  til  at  støde  ham  ned,  da  Skibspræsten 
og  Secretairen  holdt  Stødet  tilbage.  «Dem  af  Eder«,  raabte 
Admiralen,  «der  ville  blive  Eders  Officerer  troe,  opfordrer  jeg  til 
at  gaae  over  om  Styrbord,  at  jeg  kan  see,  hvem  jeg  har  til  Ven 
og  hvem  til  Fjende!«  øieblikkelig  stod  hele  Besætningen,  med 
Undtagelse  af  sex  Mand,  paa  den  styrbords  Side  af  Dækket. 

Oprørerne  bleve  lagte  i  Jern,  men  Duncan,  der  var  lige  be- 
kjendt  for  sin  Uforfærdethed  og  sin  Somandsdygtighed  som 
for  sit  bløde  Hjerre,  lod  Naade  gaae  for  Eet,  og  Een  efter 
Een  bleve  Oprørerne  løsladte  efter  at  have  lovet  Bod  og  Be- 
dring. Linieskibene  »Venerable«  og  « Glatton »,  i  hvilket 
sidste  Viceadmiral  Onslow  var  ombord,  vare  de  eneste  der 
bleve  troe  i  Nordsøesflaaden. 

Den  29de  Mai  heiste  Admiralen  Signal  til  at  lette; 
Skibene  adløde  nølende,  og  da  de  vare  komne  tilsøes,  brød 
Mytteriet  aabenlyst  ud,  og  Folkene  i  de  tretten  Linieskibe 
tvang  Officererne  til  at  løbe  ind  paa  Themsen,  hvor  de  Mis- 
fornøiede  sluttede  sig  til  den  derliggende  oprørske  Flaade  og 
deeltoge  i  alle  de  Udskeielser,  hvori  som  nys  omtalt  Par- 
ker og  hans  Medskyldige  gjorde  sig  skyldige,  og  som  vi  der- 
for ikke  ville  opholde  os  ved.  Admiral  Duncan  gik  med 
sine  to  troe  Skibe  paa  sin  Station  og  bevogtede  den  hol- 
landske Flaade,  som  han  ved  snilde  Signaler  bildte  ind,  at 
han  havde  sin  almindelige  Styrke  hos  sig  længere  tilsøes. 
Den  Ilte  October  samme  Aar  vandt  Duncan  den  bekjendte 
Seir  ved  Camperdown  over  den  holl.  Flaade,  og  paa  denne 
Dag  gjorde  Nordsøflaaden  Alt  for  at  afvaske  den  Skamplet, 
der  klæbede  ved  den  fra  de  berygtede  Junidage. 

Inden  vi  gaae  over  til  at  see,  hvorledes  Mytteriets  Bøl- 
geslag fra  Englands  Kyster  forplantede  sig  til  fjerne  Stationer, 
skulle  vi  blot  tilføie,  at  den  voldsomme  Gjæring  af  og  til  i 
den  nærmest  paafølgende  Tid  fik  sit  Udtryk  i  partielle  Myt- 
terier i  enkelte  af  de  værst  bemandede  Skibe.  Et  særdeles 
uroligt  Skib  var  Linieskibet  « Mariborough » ,  og  gjentagne 
Mytterier  i  dette  Skib  gave  Anledning  til  følgende  sørgehge 
Optrin.  Admiralitetet  var  ikke  tilfreds  med  Chefen  for 
« Mariboroughs ')  Opførsel,  og  da  denne  meente  at  have  gjort 
sin  Skyldighed,  gik  han  op  i  Admiralitetet  for  at  retfærdig- 
gjøre  sig,  men  Lorderne  negtede  at  tale  med  ham:  efter 
forgjæves  at  have  søgt  Audiens  trak  han  sin  Dolk  i  For- 
værelset, og  for  stolt  til  at  bære  den  lidte  Ydmygelse  stødte 

han  den  i  sit  Bryst  og  udaandede  med  de  Ord:  «Jeg  har 
altid  gjort  min  Pligt !» 

Comandoen  over  Middelhavsflaaden  var  betroet  Admiral 
Jervis,  et  af  Englands  meest  berømte  Navne.  Navnkundig 
af  Seiren  over  den  spanske  Flaade  ved  St.  Vincent,  hvor 
Nelson  med  sit  lille  Linieskib  « Captain«  næsten  samtidigt 
erobrede  to  spanske  Tredækkere*),  vil  Jervis  altid  staae  som 
en  Stjerne  af  første  Rang,  og  det  ikke  mindst  paa  Grund  af 
den  Maade,  hvorpaa  han  under  de  vanskeligste  Forhold  holdt 
Disciplinen  i  sin  talrige  Flaade.  Det  var  ham,  der  lige  til 
Tjenestens  mindste  Detailler  indførte  en  Orden  og  Punktlig- 
hed, som  hidtil  var  ukjendt;  det  var  i  hans  Skole,  at  de 
bedste  Skibschefer  bleve  uddannede,  og  under  ham  og  flere 
Aar,  efterat  han  havde  nedlagt  sit  Jernscepter,  var  Flaaden 
maaskee  som  aldrig  før  eller  senere,  skikket  til  at  udføre  de 
store  Bedrifter  i  Udgangen  af  forrige  og  Begyndelsen  af  dette 
Aarhundrede.  Hans  udstrakte  Commando  rakte  fra  Portugals 
Kyster  til  over  hele  Middelhavet,  og  ofte  havde  han  over 
tredive  Linieskibe  og  dobbelt  saamange  Fregatter  og  mindre 
Skibe  under  sig. 

Efter  Slaget  ved  St.  Vincent  blev  den  spanske  Flaade 
indesluttet  i  Cadix,  udfor  hvilken  By  Jervis  laa  med  sin 
Hovedflaade,  der  var  deelt  i  to  Afdelinger,  af  hvilke  den  ene 
laa  inde  i  Cadixbugten  og  den  anden  een  eller  to  Mile  til- 
søes.  Det  var  saaledes  ligeoverfor  Fjenden,  at  Jervis  modtog 
Efterretningen  om  Mytterierne  i  England,  og  Enhver  kan 
sætte  sig  ind  i,  hvor  alvorlig  Situationen  var,  om  Skibene 
ogsaa  her  skulde  revoltere,  men  Admiralen  tog  sine  For- 
holdsregler, og  ved  hvert  enkelt  Mytteri  tilfælde  qvalte  han 
Ondet  i  Roden.  Som  Modvægt  mod  Matroserne  kjælede  han 
for  Marinesoldaterne,  som  gjerne  levede  paa  en  spændt  Fod 
med  Søfolkene;   hvert  Linieskib  havde  gjerne  et  Par  Hun- 


♦)  Matroserne    kaldte    den    først    entrede    Tredækker,   hvorfra  Nelson 
entrede  den  anden:   »Nelsons  nye  Entrebro«. 

drede  Marinesoldater  ombord.  Disse  Folk,  der  i  saa  mange 
Tilfælde  bleve  Officererne  troe,  søgte  han  gjennem  forhøiet 
Lønning,  godt  Avancement,  smukke  Uniformer  o.  s.  v.  at  ind- 
gyde en  Corpsaand,  som  han  i  alvorlige  Tilfælde  drog  stor 
Fordeel  af.  Marinesoldaterne  levede  agterude,  afsondrede  fra 
den  øvrige  Besætning;  de  deeltoge  ikke  i  almindeligt  Skibs - 
arbeide;  ved  Flagets  Heisning  blev  der  udfoldet  den  størst 
mulige  Pomp;  den  daglige  Vagt  blev  forøget,  og  der  blev 
jævnlig  ronderet  i  Skibene  med  stærke  Patrouiller;  ingen 
Marinesoldat  maatte  tale  Irsk,  og  under  Maaltiderne  blev  Aar- 
vaagenheden  forøget. 

Paa  samme  Tid  blev  der  forbudt  Samqvem  med  de  fra 
England  kommende  Skibe;  Matroserne  bleve  holdte  i  Aande 
ved  øvelser,  og  det  ikke  altid  af  den  fredeligste  Art,  thi 
fiere  nathge  Angreb  og  Bombardementer  paa  Cadix,  ikke  at 
tale  om  det  mislykkede  Angreb  paa  Teneriffe,  hvor  Nelson 
mistede  sin  ene  Arm,  bleve  for  en  stor  Deel  satte  i  Scene 
for  at  give  de  urolige  Hoveder  Andet  at  tænke  paa.  Kom- 
mer hertil,  som  ovenfor  er  nævnet,  at  Jervis  havde  uddannet 
et  Sæt  ypperlige  Chefer  og  Officerer  i  sin  Flaade,  saa  var 
han  godt  belavet  paa  at  tage  mod  det  Stød,  der,  som  han 
ventede,  vilde  komme  fra  flere  Skibe,  og  saa  sikker  var  han 
paa  sin  haarde  Disciplins  gode  Frugter  under  den  foreliggende 
alvorlige  Situation,  at  han  svarede  Linieskibet  «Barfleurs» 
Chef,  der  var  den  første,  der  opdagede  «de  forenede  Irlæn- 
deres« Breve  til  Folkene,  og  som  i  den  Anledning  stoppede 
Postens  UddeUng:  «Lad  hver  Mand  i  Flaaden  faae  sine 
Breve;  Admiralen  vil  vel  vide  at  qvæle  ethvert  Angreb  mod 
Subordinationen«.  Og  «de  forenede  Irlænderes«  Planer  gik 
ikke  ud  paa  mindre  end  at  hænge  Jervis  og  endeel  Officerer, 
stille  Flaaden  under  en  Matros,  David  Davisons  Commando 
for  derefter  at  seile  til  Irland  og  fremkalde  en  almindelig 
Reisning!  Aldrig  kom  det  i  Jervis'  Flaade  til  de  forfærdelige 
Optøier  som  i  Flaaderne  i  Hjemmet,  men  til  sine  Tider  var 
der  dog  Mytterier  i  flere  Skibe  ad  Gangen  og  ofte  i  enkelte. 

thi  endeel  Skibsbesætninger  vare  stærkt  opsatte  paa  at  være 
med  og  paa  at  prøve  Admiralens  Nerver,  og  hvor  godt  der  end 
blev  sørget  for  dem  i  alle  Retninger,  havde  de  det  dog  strengt, 
og  besad  Jervis  end  sine  Undergivnes  udeelte  Tillid  og  Ag- 
telse, saa  holdt  Folkene  dog  ikke  overdrevent  meget  af  ham. 
Nelson ,  Collingwood  og  saadanne  Folk  vare  Matrosernes 
Yndlinger  paa  Jervis'  Flaade,  men  det  var  igjen  ikke  mindst 
Admiralens  Skyld. 

Et  af  de  første  Mytteritilfælde  skete  ombord  i  Corvetten 
«Kingfisher»,  Capitain  Maitland,  paa  Tajofloden.  Skibet  skulde 
lette,  og  Matroserne  vilde  ikke  gaae  til  Arbeide.  Chefen, 
understøttet  af  sine  Officerer  og  Marinesoldaterne,  greb  en 
af  Ophavsmændene  og  fik  ham  bunden  op  for  at  blive  kattet. 
En  Qvarteermester  sprang  til  og  kappede  de  Surringer,  der 
bandt  Manden.  Forbittret  herover  trak  Chefen  sin  Dolk, 
dræbte  med  egen  Haand  Qvarteermesteren  og  saarede  to 
Mand  haardt.  Da  Folkene  derpaa  faldt  tilføie ,  be- 
tænkte Capitain  Maitland  sig  ikke  et  ^ieblik  paa  at  lette  og 
seile  ned  til  Flaaden  udfor  Cadix,  hvor  han  meldte  sig  til 
Admiralen  og  forlangte  Krigsret  over  sig  selv.  Eetten  fri- 
kjendte  Chefen,  men  tilføiede  dog,  «at  det  var  at  haabe,  at 
Capitain  Maitland  for  Fremtiden  vilde  handle  med  mere 
Overlæg').  Denne  Yttring  holdt  Jervis  ikke  af;  Krigsrettens 
Ord  lode  sig  imidlertid  ikke  forandre,  men  Admiralen  kunde 
ikke  lade  være  under  en  Middag,  han  gav  for  Krigsrettens 
Medlemmer,  at  udbringe  en  Skaal  for  «Maitlands  radicale 
Cuur». 

Mytteritilfældene  bleve  hyppigere  og  hyppigere,  efter- 
haanden  som  Middelhavsflaaden  blev  forstærket  af  de  Skibe, 
der  havde  deeltaget  i  Mytterierne  hjemme,  og  ikke  mindst  af 
den  Grund,  at  Admiralitetslorderne  havde  saa  god  Tro  til 
Jervis'  Evne  til  at  holde  Disciphn,  at  de  sendte  ham  de 
meest  berygtede  Linieskibe  i  det  Haab ,  at  han  snart 
vilde  bringe  noget  Godt  ud  af  deres  Besætninger.  Ret  be- 
tegnende er  en  Yttring,    der  faldt  ud  af  Munden  paa  en  af 

Admiralskibet  »Ville  de  Paris'«  Matroser.  Et  Linieskib,  i 
hvilket  der  havde  været  Mytteri  under  hele  Reisen  fra  Eng- 
land, stødte  en  Dag  til  Flaaden,  og  Chefen  roede  ombord  for 
at  melde  sig  i  Admiralskibet.  En  af  Chefens  Chalouproere 
sagde  til  en  Matros,  der  stak  Hovedet  ud  af  en  af  « Ville  de 
Paris' I)  Kanonporte:  »Hvad  har  I  Rade  bestilt  hernede,  medens 
vi  Andre  har  gjort  Spektakler  for  Jeres  Flæsk  og  Brød?« 
«Tag  Dig  i  Agt,  Kammerat,  det  raader  jeg  Dig»,  lød  Svaret, 
« hører  gamle  Jervis  blot  et  eneste  saadant  Ord,  saa  dingler 
Du  imorgen  tidlig  under  Raanokken!» 

I  Linieskibet  «St.  George«  bleve  to  Mand,  der  havde 
gjort  sig  skyldige  i  en  unævnelig  Brøde,  dømte  til  Døden; 
imidlertid  Besætningen  stormede  agterud  og  forlangte,  at  de 
to  Syndere  skulde  løslades,  da  Straffen  for  en  saadan  Brøde 
vilde  kaste  en  Skamplet  paa  hele  Mandskabet.  Efter  for- 
gjæves  at  have  formanet  Folkene  til  Orden  styrtede  Chefen  og 
Næstcommanderende  sig  ind  i  Klyngen,  og  skjøndt  <'St.  George« 
var  bekjendt  for  sine  raske  og  modige  Matroser,  rørte  ikke 
en  Mand  de  to  Officerer,  der  hver  grebe  to  af  Ophavsmæn- 
dene, som  af  Marinesoldaterne  bleve  lagte  i  Jern.  Chefen 
roede  ombord  til  Jervis  med  de  fire  Mand.  Admiralen  gik 
paa  Skandsen,  og  da  han  havde  hørt  Chefens  Beretning, 
vendte  han  sig  til  Folkene  med  de  Ord:  «Ere  I  skyldige,  saa 
gjør  Eders  Regnskab  op  med  Vorherre,  thi  bliver  Krigsretten 
færdig,  blive  I  hængte  endnu  idag«.  Krigsretten  blev  først 
seent  paa  Aftenen  færdig  med  sin  Dom,  og  da  det  var  Lø- 
verdag, underrettede  Præses  i  Retten  Oprørerne  om,  at  de 
først  vilde  blive  hængte  om  Mandagen.  Da  Admiralen  af 
Præses  fik  Dommen,  blev  han  meget  utilfreds  med,  at  det 
var  tilkjendegivet  Folkene,  at  de  ikke  skulde  hænges  næste 
Morgen,  og  udbrød  til  Præses:  «Da  De  havde  fældet  Dommen, 
var  Deres  Pligt  opfyldt.  Folkene  skulle  hænges  imorgen 
tidlig,  og  «St.  Georges«  Folk  skulle  ene  udføre  Straffen«. 
Søndag  Morgen  dinglede  de  fire  Kroppe  under  Raanokken, 
og  medens  Ligene  hang  der,  gav  Jervis  Signal  til  at  holde 

Bøn  for  at  gjøre  Indtryk  paa  Folkene.  Næppe  var  Guds- 
tjenesten begyndt,  førend  de  spanske  Kanonbaade  angrebe 
Forposteskadren ,  thi  Gjæringen  i  Flaaden  var  velbekjendt  i 
Cadix,  og  da  man  der  saae  Forberedelserne  til  Execution, 
besluttede  man  et  Angreb  i  Haab  om,  at  de  engelske  Ma- 
troser ikke  vilde  slaaes.  Eoligt  lod  Jervis  Gudstjenesteflaget 
vaie,  til  Gudstjenesten  var  endt  paa  reglementeret  Maade;  saa 
beiste  han  Signal  til,  at  alle  Skibe  skulde  bevæbne  Farteier 
og  gaae  mod  Fjenden.  Matroserne  fiøi  til  deres  Pligt,  og 
Kanonbaadene  bleve  jagede  ind  i  stor  Uorden. 

At  Jervis  lod  disse  Folk  hænge  en  Søndag,  skaffede  ham 
Bryderier  med  en  af  Flaadens  Viceadmiraler,  men  han  tog 
sig  det  ikke  nær.  Admiralitetet  billigede  fuldkomment  hans 
Strenghed,  og  spøgende  skrev  han  hjem:  «Jeg  haaber  at  Eng- 
lands Biskopper,  ikke  ville  dømme  mig  saa  haardt  som  Vice- 
admiral Thompson«).  Nelson  lod  Jervis  i  den  Anledning 
vide,  at  han  fuldstændig  var  af  hans  Mening:  «thi»,  skrev 
han,  «hvem  veed,  hvad  Folkene  kunde  have  fundet  paa  un- 
der deres  Søndagsgrog;  jeg  havde  hængt  dem,  om  det  havde 
været  Juledag«. 

Vi  skulle  blot  med  nok  et  Exempel  oplyse,  hvorledes 
Jervis  optraadte  ligeoverfor  Mytteri.  Det  meget  berygtede 
Linieskib  « Mariborough »  stødte  en  Dag  til  Flaaden  ud  for 
Cadix.  Hele  Eeisen  havde  der  været  Spektakler  ombord, 
og  en  Mand  blev  dømt  til  Døden  med  den  paa  Grund  af 
Omstændighederne  nødvendige  Tilføielse,  at  « Mariboroughs« 
Mandskab  selv  skulde  hænge  Manden.  Chefen  for  Skibet, 
Capitain  Ellison,  en  i  Tjenesten  graanet  Mand,  der  havde 
mistet  den  ene  Arm  i  Slag,  tillod  sig  gjentagne  Gange  at 
yttre  til  Admiralen  Dagen  før  Executionen,  at  han  nærede 
stærk  Frygt  for,  at  hans  Folk  ikke  vilde  udføre  Straffen, 
hvortil  Jervis  svarede:  «Jeg  nærer  for  stor  Agtelse  for  Deres 
Saar  og  Deres  lange,  hæderlige  Tjeneste  til  ikke  at  tage  et- 
hvert Hensyn  til  Dem.  Men  den  Mand  skal  hænges  imorgen 
tidlig  Klokken  otte  og  udelukkende  af  « Mariboroughs »  Be- 

sætning.  Gaa  nu  ombord  i  Deres  Skib,  og  skulde  det  vise 
sig,  at  De  ikke  kan  commandere  det,  vil  der  komme  en 
Officeer  derombord,  som  kan  det».  Chefen  gik  ombord  i  sit 
Skib  og  fik  strax  Befaling  til  at  lægge  det  midt  imellem 
Flaadens  to  Linier ,  hale  Kanonerne  ind ,  surre  dem  og 
ved  Daggry  lukke  alle  Kanonportene.  Admiralen  befa- 
lede derpaa,  at  hvert  Skib  i  Flaaden  næste  Morgen  skulde 
sende  sin  bevæbnede  Barkas  *),  fort  af  en  Lieutenant,  ombord 
i  Admiralskibet.  En  Linieskibschef  fik  Ordre  til  at  comman- 
dere alle  Barkasserne  og  til  Klokken  halv  otte  at  lægge  sig 
klos  paa  « Mariborough »  for,  hvis  Executionen  ikke  gik  for 
sig,  naar  Signalskuddet  faldt,  øieblikkelig  at  skyde  paa  det 
oprørske  Skib  og  blive  ved,  til  Manden  var  hængt,  eller  om 
fornødent  skyde  Skibet  isænk  i  Flaadens  Paasyn.  Klokken 
otte  faldt  Skuddet;  Manden  blev  hængt,  og  Jervis,  der  stod 
paa  »Ville  de  Paris' •>  Skandse,  vendte  sig  til  sin  Flagcapitain 
og  sagde  blot  de  Ord:  "Disciplinen  er  reddet!« 

Foruden  at  tye  til  Lovens  Strenghed  brugte  Admiralen 
ogsaa  undertiden  i  de  meest  ustyrlige  Skibe,  hvis  Chefer  ikke 
kunde  magte  Folkene,  at  sende  nogle  af  Flaadens  bedste 
Chefer  derombord.  Linieskibet  «Theseus»  var  et  meget  be- 
rygtet Skib.  Nelson  blev  med  sin  Flagcapitain  Miller  an- 
modet om  at  gaae  ombord  i  dette  Skib,  og  i  saa  høi  Grad 
besad  Nelson  Evnen  til  at  blive  adlydt  og  elsket  paa  samme 
Tid,  at  kun  et  Par  Uger,  efter  at  han  havde  heist  sit  Flag 
i  »Theseus«,  laa  der  en  Morgen  paa  hans  Bord,  undertegnet 
af  «hele  Skibsbesætningen'),  en  Lap  Papiir,  hvorpaa  der  stod: 
«Held  og  Lykke  følge  Admiral  Nelson!  Gud  velsigne  Capi- 
tain  Miller!  Tak  for  de  herlige  Officerer,  der  ere  i  Skibet; 
vi  ere  lykkelige  og  stolte  over  at  tjene  under  saadanne  Folk 
og  ville  give  hver  Blodsdraabe.  for  at  bevise  dem  det. 
«Theseus'»    Navn    skal    snart    blive    ligesaa    berømt    som 


*)  harkassen  er  den  største  Skibsbaad,   der   dengang  armeredes  med 
en  Karronade,  nu  med  en  let,  i'iflet  Kanon. 

«Captains»  »  *).  Dette  var  ikke  det  eneste  Exempel  paa 
Hengivenhed  for  deres  Foresatte,  som  Besætninger  i  Jervis' 
Flaade  afgave,  thi  et  Par  Gange  lode  enkelte  af  de  bedst 
commanderede  Skibe  deres  Chefer  vide,  at  de,  om  Tjene- 
sten skulde  fordre  det,  med  Eftertryk  skulde  skyde  paa  op- 
rørske Skibe. 

Ved  disse  faa  Exempler  haabe  vi  at  have  givet  et 
Indblik  i,  hvorledes  Jervis  ligeoverfor  Fjenden  haandhævede 
sit  Flags  Ære.  Var  hans  Flaade  ikke  bleven  tro,  saa  at  Tje- 
nestens mange  og  for  Besætningerne  meget  besværlige  Krav 
ikke  vare  skete  Fyldest  til  enhver  Tid ,  vilde  den  store 
spanske  Flaade  kunne  have  forenet  sig  med  den  franske; 
Napoleons  Yndlingsidee,  at  være  Herre  i  Canalen,  kunde  da 
være  bleven  opfyldt;  i  det  urolige  Irland  vilde  det  have  været 
let  at  reise  Oprorsfanen,  og  hvad  der  fremdeles  kunde  være 
blevet  F;ølgen,  er  umuligt  at  beregne,  men  det  er  sikkert 
ikke  for  Meget  at  paastaae,  at  England  vilde  have  været 
bragt  den  Crisis  nær,  som  det  den  Dag  i  Dag  maa  være 
enhver  engelsk  Politikers  første  Opgave  at  undgaae. 

Som  berørt  naaede  Dønningen  af  Urolighederne  til  en- 
hver Station  paa  Havene,  hvor  det  engelske  Flag  vaiede. 
Ved  det  gode  Haabs  Forbjerg  udbrød  i  Oct.  Maaned  et  vold- 
somt Mytteri,  og  her  opførte  Matroserne  de  samme  Skuespil 
som  i  Hjemmet  med  Delegerede  o.  s.  v.,  dog,  da  denne  Af- 
handling allerede  er  bleven  lang  nok,  ville  vi  ikke  dvæle  her- 
ved, men  blot  endnu  omtale  et  enkelt  Mytteritilfælde,  der 
fandt  Sted  ombord  i  Fregatten  «Hermione»,  ført  af  Capitain 
Hugh  Pigot.  Vi  ville  slutte  hermed  for  ogsaa  at  give  et 
Exempel  paa,  hvad  umenneskelig  Behandling  kan  give  An- 
ledning til,  isærdeleshed  naar  Gjæringen  iforveien  er  tilstede. 


")  »Captain"  var,  som  vi  tidligere  have  berørt,  Nelsons  Skib  i  Slaget 
ved  St.  Vincent,  og  «Theseus'»  Besætning  indlagde  sig  Hæder  flere 
Gange  senere. 

Capitain  Pigot  beskrives  som  en  af  de  største  Tyranner, 
der  nogensinde  har  betraadt  et  Skibsdæk.      Der  var  næppe 
en  Mand  ombord  i  hans  Skib,  der  ikke  havde  faaet  Kat,  og 
da  Fregatten  om  Aftenen  den  22de  September  krydsede  Vest 
for  Porto  Rico,    og  Folkene  vare  tilveirs  for  at  rebe,  raabte 
Chefen  op  til  dem,  at  den  sidste  Mand,  der  kom  ned,  vilde 
blive  kattet.     To  Matroser  vilde,    for  ikke  at  komme  sidst 
ned,  springe  udenom  deres  Kammerater,  der  laae  paa  Kryds- 
raaen,  ind  i  Vantet,    men   faldt  ned  paa  Dækket,    hvor   de 
frygteligt   lemlæstede   opgave  Aanden.      Dog   af  saadan   en 
Ubetydelighed  rørtes  ikke  Umenneskets  Nerver.    Han  raabte 
blot:    "Smid  det  Eak  overbord!«,   og  Ligene  bleve  kastede  i 
Søen.     Som  let  forklarligt  tændte  denne   exempelløse   Raa- 
hed  Folkenes  ulmende  Utilfredshed,    der  den  følgende  Aften 
gav  sig  Luft  i  lydelig  Knurren,   paa  samme  Tid  som  Kug- 
lerne bleve  tagne  ud  af  Kuglerammerne  og  kastede  omkring 
paa  Dækket,    og   da  Næstcommanderende    gik    forud  for  at 
bringe  Orden  tilveie,    blev   han   saaret  af  et  øxehug.    Han 
gik  et  -Øieblik  agterud,    men  vendte  strax  igjen  tilbage  til 
Folkene,  der  nu  dræbte  ham,  skar  Halsen   over  paa  ham  og 
kastede  Liget  overbord.      Chefen,   der  hørte  Spektaklet  fra 
sin  Kahyt,  ilede  op  paa  Dækket,  hvor  Folkene  bibragte  ham 
flere  Saar  og  dreve  ham  ned  i  Kahytten,  hvor  nu  hans  egen 
Qvarteerm ester  og  tre  Mand  stak  til  ham  med  Knive.    Me- 
dens han  endnu   levede,   blev  han  kastet  ud  af  Kahytsvin- 
duerne,    og  Folkene  hørte  ham  raabe,    da  han  drev  bort  i 
Kjølvandet.     De  forbittrede  Matroser  myrdede  derefter  paa 
en  grusom  Maade  alle  Fregattens  Officerer  med  Undtagelse 
af  Masteren  og  en  Cadet,  hvorpaa  de  seilede  til  la  Guayra, 
hvor  Fregatten   blev   overleveret   til    Spanierne,    der   senere 
udleverede  dem  af  Mandskabet,    der  ikke  vare  slupne  bort. 
Disse  lede  deres  velfortjente  Straf:     »thiw,  melder  Historien, 
"havde  denne  Ali  Pascha  været  det  eneste  Offer,    vilde  den 
almindelige   Harme   over   det   Skete    være    bleven    dæmpet. 

naar  Tyrannens  daglige  Opførsel  var  bleven  bekjendt,  men 
det  frygtelige  Myrderi  paa  Officererne  lige  ned  til  ganske 
unge  Cadetter  bringer  endnu  den  Dag  i  Dag  Tanken  til  at 
gyse.  At  Oprørerne  bleve  Forrædere,  var  en  ganske  naturlig 
Følge  af  deres  Brøde. 

O.  Irminger. 


Historisk  Aiclijv.     1872.    I. 


Bondeopstanden  la  Jacperie  i  Frankrig  1358. 

i  Middelalderen  bleve  de  fleste  Lande  i  Europa  hjemsøgte 
af  farlige  Bondeopstande.  Saaledes  Tydskland ,  England, 
Frankrig  og  de  nordiske  Lande.  I  Danmark  træffe  vi  en 
lang  Eække  af  saadanne  Bondeoprar  ligefra  det  ellevte  til  det 
sextende  Aarhundrede,  fra  Knud  den  Helliges  Dage  gjennem 
Valdemarernes  glimrende  Tid  og  Calmarforeningens  opløsende 
Tidsalder  indtil  dennes  Ophør  og  Grevefeiden.  Thi  det  varede 
mange  Aarhundreder,  inden  den  djærve  nordiske  Odelsbonde 
lod  sig  kue  af  Præste-  og  Adelsvælden. 

De  samme  Forhold  fandtes,  om  end  med  megen  For- 
skjel  i  Enkelthederne,  i  Hovedsagen  i  de  andre  Lande.  Det 
underkuede,  lidende  Folk  reiste  sig  for  at  tage  Hævn  over 
sine  Undertrykkere. 

Frankrigs  Historie  er  kun  altfor  ofte  en  lang  Fortælling 
om  Folkets  Ulykker.  Selv  de  Historieskrivere,  der  ere  Konge- 
dømmet hengivne,  kunne  ikke  Andet  end  fremstille  Folket 
som  belæsset  med  Skatter,  formindsket  ved  Krigene,  udplyn- 
dret af  Soldaterne,  mishandlet  af  de  adelige  Herrer.  Ofte 
bliver  Maleriet  saa  mørkt,  at  man  kommer  til  at  spørge  sig 
selv,  hvorledes  Folket  paa  Landet  kunde  være  til  og  holde 
sig  under  Vægten  af  de  mangfoldige  Ulykker,  der  tyngede 
paa  det. 


*)  Efter  Froissart,  Anquétie,   Michelet,  Henri  Martin,  hist.  de  France 
og  A.  Carro,  hist.  de  Méaux  et  du  Pays  Meldois  1865. 

Det,  at  Landbefolkningen  vedblev  at  bestaae,  viser,  at 
der  maatte  være  visse  Livsbetingelser  i  den  og  omkring  den. 
Der  var  undertiden  nogle  rolige  øieblikke,  der  kunde  kaldes 
Lysglimt  under  Uveiret,  nemlig  naar  Befolkningen  var  saa 
lykkelig  at  leve  under  en  god  Herre  eller  idetmindste  en 
Mand,  der  forstod  sin  egen  Fordeel  og  vel  undertrykkede 
Mennesket  som  Menneske  —  thi  der  gaves  slet  ingen  Be- 
skyttelse derimod  — ,  men  dog  gjorde  sig  Umage  for  at  for- 
svare ham  som  Eiendom.  Man  kjender  jo  den  Formaning, 
Du  Guesclin  gav  sine  Staldbrødre  paa  sin  Dødsseng  om  aldrig 
at  behandle  Bønderne,  Qvinder,  Børn  og  Oldinge  som  Fjen- 
der, men  han  beklagede  rigtignok  i  samme  øieblik  ikke 
selv  altid  at  have  givet  Exemplet  derpaa. 

Ogsaa  kunde  Geistlighedens  Medlemmer,  Præster  og 
Klostrenes  Forstandere,  udøve  en  Slags  Beskyttelse  eller  i 
det  Mindste  formildende  Mellemkomst,  naar  de  vare  gjennom- 
trængte  af  Følelsen  af,  at  deres  Kald  var  Fredens  og  Kjær- 
lighedens. Man  maa  nemlig  ikke  altfor  let  slutte  fra  enkelte 
Personers  Slethed  —  uagtet  de  rigtignok  talrige  Exempler  — 
til  en  almindelig  Fordærvelse.  Men  vist  er  det,  at  naar 
Herren  var  ond,  Krigen  rasede,  og  store  offentlige  Ulykker 
tyngede  paa  Landet,  da  var  Bøndernes  Stilling  forfærdelig, 
og  saaledes  var  den  netop  under  Kong  Johan  den  Godes 
Fangenskab  i  Midten  af  det  fjortende  Aarhundrede. 

Philip  VPs  ulykkelige  Krige  med  England,  hans  ødsle 
Styrelse,  Kong  Johans  Nederlag  ved  Poitiers  1356  og  deraf 
følgende  Fangenskab  i  England  havde  styrtet  Frankrig  i  en 
bundløs  Elendighed.  Der  behøvedes  Penge  til  at  fylde  det 
Svælg,  som  Kong  Johans  uhyre  Udgifter  havde  frembragt  i 
Kigets  Pengevæsen,  til  at  betale  Løsepenge  for  ham  og  til 
at  reise  en  ny  Hær;  men  alle  Hjælpekilder  vare  udtømte. 
Prindsregenten,  den  senere  Kong  Carl  V  eller  den  Vise,  saae 
ingen  anden  Udvei  til  at  komme  ud  af  Forlegenheden  end 
at  lade  Folket  raade  i  sin  egen  Sag.  Stænderne,  der  allerede 
det  foregaaende  Aar  vare  blevne  samlede  af  Johan,  sammen- 

6* 


^  Bondeopstanden  la  Jacquerie  i  Frankrig  1358. 

kaldtes  paany  den  15de  October  1356;  dog  Folket  vil  altid 
have  nogle  Forbedringer  i  sin  Stilling  og  en  Smule  Frihed 
til  Gjengjæld  for  sin  Hjælp,  sine  Penge  og  sit  Blod.  Men 
det  er  gjerne  Tilfældet,  at  Ærgjerrighed  og  Kænker  tage 
Ordet  og  Magten  i  Alles  Navn.  Biskoppen  af  Laon,  Kobert 
Lecoq,  og  Borgermesteren  i  Paris,  den  snue  Stephan  Marcel, 
søgte  at  indskrænke  Prindsregentens  Magt  og  skaffe  Stæn- 
derne Friheder.  Der  blev  stor  Uorden  og  Tøilesloshed. 
Adelen  trak  sig  tilbage  fra  Stænderne,  Borgerne  bleve  til- 
bage, og  Marcel  sogte  nu  at  forene  Borgerne  i  de  andre 
Stæder  med  Paris  for  at  sikkre  Borgerstanden,  det  vil  sige 
sig  selv,  Magten.  Da  Byerne  alle  vare  befæstede,  vare  de 
istand  til  at  forsvare  deres  Uafhængighed.  Marcel  selv  lod 
Paris's  Befæstning  paa  den  hmre  Seinebred  fuldstændiggjore 
ved  at  lade  grave  en  dyb  Grav  og  opkaste  en  Vold  fra  Ba- 
stillepladsen  rundtom  Byen  til  den  forrige  St.  Honoré  Port; 
dens  Sted  og  Udstrækning  betegnes  nu  tydelig  ved  de  nu- 
værende gamle  Boulevarder.  Ikke  mindre  end  4,000  Men- 
nesker arbeidede  et  heelt  Aar  derpaa. 

Endeel  Byer  modtoge  Marcels  Tilbud,  andre  afsloge  det. 
Medens  Borgerne  ikke  kunde  komme  overeens,  skjondt  de 
vare  i  Fjendskab  med  Adelen,  reiste  sig  pludselig  som  et 
Stormveir  et  tredie  Parti,  som  de  slet  ikke  tænkte  paa,  og 
bragte  Forfærdelse  og  ødelæggelse  over  Landskaberne  Nord 
og  -Ost  for  Paris. 

«En  ny  Elendighed«,  siger  de  Ségur,  «brød  paa  denne 
Tid  løs  over  Frankrig,  nemlig  en  næsten  almindelig  Keisning 
af  Bønderne,  som,  drevne  til  Fortvivlelse  af  deres  forfærdelige 
Ulykke  og  Undertrykkelse,  med  Kaseri  grebe  til  Vaaben  i 
den  Hensigt  at  udrydde  Adelen  og  saaledes  befrie  sig  fra  det 
utaalelige  Aag,  under  hvilket  de  saa  længe  havde  maattet 
bøie  sig». 

oHvad  Bønderne  havde  maattet  Ude  i  de  sidste  to  Aar», 
siger  Henri  Martin,  «gik  ud  over  Grændsen  for  de  menne- 
skelige Elendigheder«. 

Det  vilde  være  let  at  komme  med  mangfoldige  lignende 
Udtalelser,  men  vi  ville  her  blot  tilføie  nogle  Linier,  ikke  af 
en  nyere  Forfatter,  men  af  en  Historiker,  der  skrev  1664, 
altsaa  under  Ludvig  XIV's  meget  monarkiske  Regjering,  med 
Kongens  Privilegium  og  Censurens  Bifald.  Det  er  Mézeray, 
som  yttrer  herom: 

"Under  dette  An archi,  udøvede  Adelen  og  de  andre  Krigs- 
folk alle  Slags  Voldsomheder  mod  de  arme  Folk  paa  Landet. 
Disse  Ulykkelige,  mishandlede,  udplyndrede,  jagede  som  vilde 
Dyr,  havde  for  det  Meste  ingen  andre  Tilflugtssteder  end 
Skove,  Huler  og  Moradser  og  bare  sig  tilsidst  ad  som  Ha- 
rerne, der  i  deres  Dødsangst  springe  Mynderne  i  Halsen; 
de  flokkede  sig  sammen  i  store  Hobe  og  besluttede  at  ud- 
rydde alle  Adehgew. 

Michelet  bruger  et  lignende  Billede:  «Alle  havde  pryglet 
løs  paa  Bonden,  ligesom  paa  Lastdyret,  der  synker  under  sin 
Byrde;  da  reiser  Dyret  sig  tilsidst  med  Raseri  og  bider!« 

Før  Krigen  med  Englænderne  var  Bonden  bleven  udsuget 
for  at  skaffe  sin  Herre  Midler  til  at  føre  et  pragtfuldt  og 
overdaadigt  Liv  og  de  skjønne  Vaaben,  emaillerede  Vaaben- 
skjolde  og  prægtige  Bannere,  der  bleve  tabte  ved  Crecy  og 
Poitiers.  Og  efter  Krigen,  hvem  skulde  saa  betale  Løsepen- 
gene? Naturligviis  Bonden.  Fangerne,  der  bleve  frigivne  paa 
deres  Æresord,  kom  tilbage  til  deres  Godser  for  i  en  Fart 
at  samle  de  uhyre  Summer,  de  havde  lovet  paa  Valpladsen 
uden  at  prutte.  Det  tog  ikke  lang  Tid  med  at  optegne 
Bondens  Eiendom:  magre  Creaturer,  elendige  Vogne  og  Kærrer 
og  nogle  Jernredskaber.  Møbler  var  der  ikke  Tale  om.  Der 
var  Intet  tilbage  uden  maaskee  en  Smule  Sædekorn.  Naar 
dette  var  solgt,  hvad  havde  da  Herren  at  holde  sig  til?  Intet 
uden  den  stakkels  Djævels  Skind.  Man  søgte  endnu  at  pine 
Noget  ud  deraf.  Efter  al  Sandsynlighed  maatte  Bonden  have 
et  hemmeligt  Sted,  hvor  han  havde  skjult  Noget.  For  at 
tvinge  ham  til  at  bekjende  det    behandlede  man  ham  ilde. 

Man  sparede  hverken  Jern  eller  Ild;  man  tændte  f.  Ex.  en 
Ild  under  hans  Fadder  for  at  pine  ham. 

Der  er  nu  næsten  ingen  af  de  gamle  Slotte  tilbage  i 
Frankrig.  Kichelieus  Edicter  og  Kevolutionsmændenes  -Øde- 
læggelser have  sørget  derfor.  Men  naar  man  seer  de  stolte 
Kuiner  af  de  gamle  Borge  som  Tancarville  Taillebourg  og 
Slottene  i  Ardennerne  med  de  smalle,  skjæve  Vinduer,  da 
fæster  Tanken  sig  uvilkaarligt  ved  de  Eædsler,  der  dækkes  af 
disse  Kuiner,  deres  Lidelser,  der  for  saa  mange  Aarhundreder 
siden  og  gjennem  saa  mange  Aarhundreder  have  sukket  og 
vansmægtet  under  disse  Taarne.  Dersom  Stenene  kunde  tale, 
hvad  havde  de  da  ikke  at  fortælle! 

Men  Bonden  slap  ikke  med  at  blive  adelagt  af  sin  Herre 
alene.  Fjenden  plyndrede  Kiget  baade  i  det  Store  og  det 
Smaae.  Krigen  dannede  Bander  under  særegne  Anferere 
ligesom  Italiens  condottieri,  rene  Røverbander,  der  plyn- 
drede uden  Barmhjertighed.  Det  var  et  eventyrligt  Liv,  der 
lokkede  Mange  og  blev  saa  hverdagsligt,  at  den  samtidige 
Historieskriver  Froissart  slet  ikke  finder  noget  Besynderligt 
deri.  Han  gjør  sig  tværtimod  ret  en  Glæde  af  at  fortælle 
disse  smukke  Historier.  Han  interesserer  sig  levende  for 
disse  Eøvere  og  dvæler  med  Hjertens  Lyst  ved  deres  heldige 
Bedrifter:  «De  stakkels  Røvere  vare  altid  heldige  i  at  ud- 
plyndre Byer  og  Slotte.  De  udspeidede  dem  først  en  Dagstid 
eller  to  i  Forveien,  saa  forsamlede  de  sig  og  trængte  ind  i 
Byen  henimod  Daggry.  De  tændte  Ild  i  et  Huus  eller  to, 
og  naar  de  forfærdede  Folk  flygtede,  brøde  de  Husene  op  og 
tømte  Skriin  og  Kufferter«.  Saaledes  indtog  En  Slottet  Com- 
bourne  i  Limosin,  fangede  Slotsherren,  som  han  omsider 
frigav  for  24,000  Daler,  men  beholdt  selv  Slottet;  ja  denne 
Røver,  der  hed  Bacon,  blev  saa  berømt  ved  sine  snilde  Be- 
drifter, at  Kongen  af  Frankrig  tog  ham  i  sin  Tjeneste. 
Dette  Træk  hos  Froissart  er  tilstrækkeligt  til  at  betegne  Ti- 
dens Lovløshed.      Og  dog  yttrer  Froissart  aldrig  Tvivl  om 

sine  Heltes  Forhold  til  Loven,  ja  det  er  næppe  nok,  at  han 
tvivler  om  deres  Salighed. 

I  Paris  herskede  der  en  saadan  Skræk,  al  Borgerne  til- 
bøde Notredamekirken  et  Voxlys,  der  skulde  være  ligesaa 
langt  som  hele  Byen!  Men  Skrækken  paa  Landet  var  endnu 
meget  større.  Bønderne  sov  ikke  længere  om  Natten  i  deres 
Huse.  Beboerne  af  Loires  Bredder  tilbragte  Nætterne  paa 
øerne  i  Floden  eller  paa  Baade,  der  lagdes  for  Anker  midt 
ude  i  Strømmen.  I  Picardiet  gravede  Folk  Huler  i  Jorden 
som  Tilflugtssteder.  I  forrige  Aarhundrede  kunde  man  langs- 
med Sommefloden,  fra  Peronne  lige  indtil  Flodens  Munding, 
tælle  ikke  mindre  end  tredive  af  disse  underjordiske  Boliger. 
Nogle  henføre  dem  ogsaa  til  Normannernes  Indfald,  og  det 
kan  være  rimeligt  ■  nok  at  antage  med  Michelet ,  at  de  vare 
meget  gamle,  men  bleve  udvidede  Tid  efter  anden  og  benyt- 
tede i  vanskelige  Tider.  I  dem  kunde  man  ret  faae  et  Ind- 
tryk af  Tidens  Eædsel.  Det  var  lange,  hvælvede  Gange  af 
7  eller  8  Fods  Brede,  der  vare  omgivne  af  20  eller  30 
Kamre  med  en  Brønd  i  Midten,  som  paa  een  Gang  tjente 
til  at  give  baade  Luft  og  Vand.  Omkring  Brønden  var  der 
store  Eum  for  Qvæget.  Den  Omhyggelighed,  som  man  be- 
mærker ved  disse  Anlæg,  viser  tydelig  nok,  at  de  vare  sæd- 
vanlige Opholdssteder  for  den  beklagelsesværdige  Befolkning 
i  hine  Tider.  Familierne  strømmede  sammen  der  ved  Fjen- 
dens Nærmelse.  Qvinderne  og  Børnene  vansmægtede  der  i 
Uger ,  ja  Maaneder ,  imedens  Mændene  engang  imellem 
listede  sig  ud  for  at  see  fra  Klokketaarnet,  om  Fjenderne 
havde  forladt  Egnen. 

Men  det  var  ingenlunde  altid,  at  Fjenderne  droge  saa- 
snart  bort,  at  de  stakkels  Folk  kunde  komme  til  baade  at 
saae  og  høste.  Isaafald  hjalp  det  kun  lidt,  at  de  skjulte  sig 
under  Jorden;  thi  Hungeren  naaede  dem  der  og  blev  deres 
værste  Fjende.  Især  i  Brie  og  Beauvoisis,  to  Landskaber 
nordfor  Paris,  vare  alle  Levnetsmidler  røvede  eller  ødelagte; 
kun  i  Slottene  fandtes  der  Noget.      Da  bleve  Bønderne  op- 

flammede  til  Easéri,  og  Kaseriet  udbredte  sig  som  en  smit- 
som Sygdom  hurtigt  vidtomkring. 

Det  var  i  en  lille  Landsby  i  Nærheden  af  Beauvais,  at 
Udbruddet  skete  i  Mai  1358.  Bonder,  der  kom  fra  Aften- 
messen, talte  sammen  paa  Kirkegaarden  om  Tidens  Ulykker 
og  Kongens  Fangenskab,  der  dengang  opfyldte  Alles  Sind. 
«Det  er'),  raabte  En  af  dem,  «det  er  disse  store  Herrers, 
disse  Adeliges  og  Eidderes  Skyld,  der  skulde  have  forsvaret 
ham  til  Doden,  men  have  ladet  ham  blive  tagen  til  Fange !  Og 
hvad  have  de  gjort  for  at  befrie  ham?  Due  de  til  nogen 
Ting?  Jo,  til  at  plage  de  stakkels  Bønder,  odelægge  dem, 
pine  dem  med  Hoveri  og  skjændigt  misbruge  deres  Koner  og 
Døttre.  Hvorfor  skulle  vi  længere  taale  disse  Nederdrægtig- 
heder? Lader  os  væbne  os,  vi  ere  talrigere  end  de,  lader 
os  dræbe  denne  forbandede  Slægt  og  udrydde  den  heelt  af 
Jorden  n. 

Easende  grebe  Bønderne  Leer,  Forke,  Pleile,  kort  sagt 
alle  de  Eedskaber  i  deres  StiUing,  der  kunde  bruges  som 
Vaaben  og  gik  mod  et  Slot  i  Nærheden,  som  de  toge  med 
Storm.  Uhørte  Grusomheder  bleve  udøvede;  Slotsherren  selv 
blev  levende  sat  paa  Spid  og  stegt,  og  hans  Frue  og  Datter 
bleve  tvungne  til  at  smage  hans  Kjød. 

Som  en  uhyre  Ildebrand  bredte  Oprøret  sig  ud  i  Landet 
under  frygtelige  ødelæggelser;  Slottene  bleve  brændte  og  Be- 
boerne myrdede.  Aldrig  havde  Adelen  kunnet  tænke  sig  en 
saadan  Dumdristighed  mulig.  Ofte  havde  man  leet  af  Bøn- 
derne, naar  man  havde  prøvet  at  væbne  disse  simple  Folk 
for  at  slæbe  dem  i  Krigen.  Man  kaldte  Bonden  med  Spot 
Jacques  bonhomme,  ligesom  man  nutildags  i  Frankrig 
kalder  Eecruterne  Jean-Jean  (dansk:  Jens).  Heraf  fik 
Bondeopstanden  Navnet  la  Jacquerie.  De  andre  Forkla- 
ringer af  Ordet  ere  latterlige,  f.  Ex.  af  jacquette,  Jakke, 
Trøie,  som  Bønderne  bar,  altsaa  « de  Jakkeklædte » ;  eller 
deraf,  at  deres  Anfører  virkelig  hed  Jacques  Bon- 
homme 0.  s.  V. 


Bondeopstanden  la  Jacqnerie  i  Frankrig  1358.  73 

Hvem  havde  kunnet  falde  paa  at  nære  nogensomhelst 
Frygt  for  at  mishandle  Folk ,  der  bar  deres  Vaaben  saa 
keitet?   Det  var  et  Spotord  mellem  de  Adelige: 

«Oignez  vilaire,  il  vous  poindra;  poignez  vilaire,  il  vous 
oindra«. 

Men  les  Jacques  gjorde  nu  Kegningen  op  med  deres 
Herrer  og  betalte  dem  for  flere  Aarhundreder.  Det  var  som 
Fortvivledes,  Fordømtes  Hævn;  det  var,  som  om  Verden  var 
forladt  af  Gud.  De  myrdede  ikke  alene  deres  Herrer,  men 
søgte  at  udrydde  Familierne  ved  at  dræbe  de  unge  Arvinger; 
de  myrdede  Æren  ved  at  krænke  de  adelige  Damer.  Og  saa 
pyntede  de  og  deres  Qvinder  sig  med  det  blodige  Bytte  af 
de  Adeliges  skjønne  Dragter  og  kostbare  Smykker. 

De  gjennemsøgte  Skovene,  hvor  de  troede,  at  Adelsmænd 
kunde  have  skjult  sig,  og  forfulgte  dem  som  vilde  Dyr.  Snart 
vare  100  Slotte  brændte  og  100,000  Bønder  paa  Benene,  der 
foer  igjennem  Landet  for  at  myrde,  hærje,  skjænde  og  brænde. 
Det  var  ikke  Veien  til  at  erobre  Friheden.  De  havde  heller 
ingen  dygtig  Anfører  i  den  Bonde,  de  havde  valgt  dertil. 
Han  kaldes  sædvanlig  Guillaume  Callet  eller  Caillet  eller 
Karle;  men  Froissart  siger,  at  Bønderne  fra  Beauvoisis  havde 
valgt  «den  Værste  af  de  Onde,  og  denne  Konge  kaldte  man 
Jacques  Bonhomme«.  Hvad  hans  rette  Navn  nu  end  har 
været,  saa  er  det  vist,  at  Bønderne  havde  Arme,  men  manglede 
et  Hoved.  De  havde  heller  ingen  Punkter  at  støtte  sig  til; 
Byerne  havde  vel  kunnet  afgive  dem  saadanne,  men  da  disse 
med  Grund  ble  ve  forskrækkede  over  deres  vilde  Handlinger, 
lukkede  de  Portene  for  dem  ,  og  de  kunde  kun  bemægtige 
sig  de  mindre  vel  forsvarede  Slotte. 

Hvor  de  Adelige  fik  Tid  og  Leilighed  til  at  samle  sig 
og  i  deres  Jernrustninger  og  paa  deres  svære  Stridsheste 
styrtede  sig  ind  i  de  slet  bevæbnede,  halvnøgne  Bønders 
Kækker,  der  lykkedes  det  gjerne  at  sprænge  dem  fra  hver- 
andre og  anrette  et  stort  Blodbad.    Alle  de  Bønder,  som  de 

mødte  enkeltviis,    bleve   uden  Barmhjertighed  klyngede  op  i 
de  nærmeste  Træer. 

Selv  om  disse  vilde  Mennesker  ikke  havde  havt  Stæderne 
med  sig,  kunde  de  dog  i  lang  Tid  have  holdt  deres  Fjender 
i  Skak,  dersom  de  havde  havt  Bjerge  som  i  Schweitz  eller  et 
Land,  gjennemskaaret  af  Hækker,  Grave  og  Huulveie,  som 
Vendée:  Men  tværtimod,  de  maatte  møde  dem  paa  aaben 
Mark,  og  det  blev  derfor  som  oftest  et  formeligt  Slagteri. 
Det  var  først  to  Aarhundreder  senere,  da  Krudtets  Brug  var 
bleven  almindelig  udbredt,  at  der  blev  Ligevægt  paa  Kamp- 
pladsen mellem  Adelsmand  og  Bonde. 

Naar  man  spurgte  dem,  siger  Froissart,  hvorfor  de  bar  sig 
saaledes  ad,  svarede  de,  at  det  vidste  de  ikke;  men  de  gjorde 
saaledes,  som  de  saae  de  Andre  gjøre,  og  de  tænkte,  at  de 
paa  den  Maade  kunde   ødelægge  alle  Adelsmænd  i  Verden. 

Den  store  Elendighed,  hvortil  nu  ogsaa  kom  en  frygtelig 
Hungersnød,  tvang  selv  i  denne  opløste  Tid  alle  Stormænd  og 
Adelige  til  at  forene  sig  imod  dem  uden  Hensyn  til  Parti. 
Kong  Carl  den  Onde  i  Navarra,  der  ret  søgte  at  fiske  i  de 
rørte  Vande,  havde  først  tænkt  paa  at  benytte  deres  Bistand, 
men  da  de  havde  været  saa  uforsigtige  at  myrde  nogle  af 
hans  troe  Tilhængere  blandt  Adelen,  vilde  han  hævne  sig. 
Han  smigrede  dem,  indbød  de  fornemste  Anførere  til  sig,  og 
da  de  vare  lokkede  i  Fælden  under  Paaskud  af  Underhand- 
linger, lod  han  dem  med  sin  sædvanlige  Grusomhed  myrde 
under  store  Pinsler.  Deres  Anfører  eller  saakaldte  Konge 
kronede  han  med  en  gloende  Trefod  af  Jern.  Derpaa  over- 
rumplede han  Bønderne  ved  Montdidier  i  Picardie  Sydost  for 
Amiens  og  tilføiede  dem  et  stort  Nederlag.  De  Adelige  fik 
nu  Mod,  grebe  til  Vaaben  og  gave  sig  til  at  skjænde  og 
brænde,  ødelægge  og  myrde  Alt  paa  Landet  uden  Forskjel. 
Chateaubriand  meddeler  i  sine  Etudes  historiques  et  Vers  af 
en  Sang  om  Tidens  Ulykker: 

Jacques  Bonhomme, 
Cessez,  cessez,  gens  d'armes  et  piétons 

De  piller  et  manger  le  Bonhomme, 
Qui  de  longtemps  Jacques  Bonhomme 
Se  nomme. 

Den  sørgelige  Bondekrig  havde  givet  Marcel  frie  Hænder 
i  Paris.  Han  sogte  derfor  at  vedligeholde  den  og  opfordrede 
de  ham  hengivne  Stæder  til  at  understøtte  den.  Amiens 
sendte  ogsaa  Bønderne  nogle  Folk,  men  trak  dem  snart  til- 
bage igjen.  Meaux  og  Senlis  aabnede  deres  Porte  for  Bøn- 
derne og  modtoge  dem.  Mairen  Johan  Soulas  i  Meaux  var 
Marcel  meget  hengiven,  og  denne  sendte  ham  først  500 
Mand  under  en  Møntmester  og  siden  300  Mand  under  en 
Urtekræmmer  fra  Paris,  fordetmeste  Pøbel  og  sammenløbet 
Pak,  Lastdragere  og,  Tiggere,  med  eet  Ord  Bærmen  af  Paris's 
Befolkning,  der  Intet  havde  at  tabe,  men  Alt  at  vinde,  og 
som  haabede  at  faae  rigt  Bytte  ved  Plyndring.  Hensigten 
var  nemlig  at  indtage  le  Marché,  hvorhen  de  adelige  Fami- 
lier fra  Egnen  havde  taget  deres  Tilflugt  med  deres  Skatte 
og  Eiendele. 

Le  Marché,  der  laa  ligeoverfor  Meaux  paa  en  fremlobende 
Landtunge,  dannet  ved  Marnens  Slyngninger,  omtrent  5  Mile 
Nordost  for  Paris,  havde  tidligere  været  en  Forstad  til  Meaux, 
men  var  efterhaanden  bleven  en  By  for  sig  og  var  meget 
stærkt  befæstet  med  tykke  Mure,  talrige  Taarne  og  dybe 
Grave.  Hertil  kom,  at  Marnefloden,  der  omslyngede  den  paa 
de  tre  Sider,  bidrog  til  at  gjore  den  næsten  utilgæn- 
gelig. Det  var  altsaa  intet  Under,  at  de  Adelige  havde 
søgt  herhen,  og  at  der  befandt  sig  ikke  mindre  end  tre  til 
fire  Hundrede  fornemme  Damer  af  den  hoieste  Kang  i  le 
Marché,  deriblandt  Prindsregentens  Gemalinde,  den  tilkom- 
mende Dronning  af  Frankrig,  Hertuginden  af  Orleans  og 
Hertuginden  af  Normandiet. 

Men  heller  ikke  her  under  de  vanskelige  Forhold  for- 
negtede  de  Adeliges  Hovmod  sig.  -Formodentlig  i  den  Tro, 
at  Bønderne  ikke  skulde  vove  at  angribe  dem  i  denne  faste 
Stilling,  fortsatte  de  deres  gamle  Færd  og  mishandlede  Bor- 

gerne,  ja  for  ret  at  ydmyge  dem  sloge  nogle  af  dem  de 
første  øvrighedspersoner  i  Byen  med  deres  Spydstager  og 
Landseskafter.  Det  var  at  gyde  Olie  i  Ilden.  Møntmesteren 
Jean  Vaillant  sendte  hemmelig  Bud  efter  Bønderne,  der  nær- 
mede sig  Byen  i  en  Flok  af  9,000,  Andre  sige  10  til  12,000. 
Pariserne  vare  allerede  ankomne  og  anførtes  af  Urtekræm- 
meren Pierre  Gilles.  Kunde  man  tage  le  Marché,  da  vandt 
man  ikke  alene  et  rigt  Bytte,  men  meget  værdifulde  Gidsler 
og  en  meget  stærk  Stilling,  der  med  Rette  blev  betragtet 
som  Nøglen  til  Marneegnen,  Paris's  Kornkammer. 

Fra  le  Marché  saae  de  fornemme  Damer  Bønderhobene 
opfylde  Byen  Meaux  og  vare  nærved  at  døe  af  Skræk.  Hvert 
øieblik  kunde  de  vente  en  Storm,  og  til  hvis  Side  vilde  da 
Seiren  hælde?  Til  den  fortvivlede  Mængde,  der  vrimlede 
dernede  i  Gaderne,  eller  til  den  lille  Hob  af  deres  tappre 
Forsvarere?  Og  i  første  Tilfælde,  hvad  havde  de  da  at  vente 
i  denne  lovløse  Tid,  da  Magt  alene  var  Ret? 

Da  viste  der  sig  pludselig  i  den  største  Nød  en  uventet 
Hjælp.  Greven  af  Foix  og  Captalen*)  af  Buch,  Jean  de 
Grailli,  vare  dragne  hen  at  deeltage  i  Krigen  mod  de  hedenske 
Preussere,  da  Krigen  mellem  England  og  Frankrig  var  standset 
under  Johans  Fangenskab,  og  de  altsaa  Intet  havde  at  be- 
stille; thi  hvorledes  skulde  Folk,  der  alene  vare  opdragne  til 
Krig,  og  som  sædvanlig  hverken  kunde  læse  eller  skrive,  ellers 
sysselsætte  sig?  Da  de  vendte  tilbage  og  vare  komne  til 
Chålons,  hørte  de,  i  hvilken  Fare  de  fornemme  Damer  i 
Meaux  vare  stedte,  og  ilede  med  at  tilbyde  dem  deres  Hjælp, 
der,  som  man  kan  tænke  sig,  blev  modtagen  med  Glæde. 
Rigtignok  var  Gascogneren  Jean  de  Grailli  engelsk  Undersaat; 
men  deels  var  der  Vaabenstilstand,  deels  gjaldt  det  Ridder- 
æren ikke  at  lade  de  høie  Damer  falde  i  disse  Uhyrers  Vold, 
der  jo  vare  alle  Adeliges  fælles  Fjende.     Han  betænkte  sig 


*)  En  Titel,  der  alene  brugtes  i  Qascogne,  betyder  omtrent  det  Samme 
som  det  franske  Seigneur,  Lehnsherre. 

derfor  intet  -Øieblik  paa  at  forene  sig  med  dem,  som  han 
kort  i  Forveien  havde  bekæmpet,  og  imod  hvem  han  inden 
kort  Tid  maaskee  atter  skulde  kæmpe.  Hjælperne  brøde 
strax  op  med  60  landsebevæbnede  Kyttere. 

Imidlertid  havde  Borgerne  i  Meaux  forsynet  Banderne 
rigeligt  med  Viin  og  Levnetsmidler,  hvad  enten  det  nu  var 
af  Frygt  for  Bønderne  eller  af  Had  til  Adelen  i  le  Marché. 
Borde  bleve  opstillede  i  Gaderne  og  paa  Pladserne  og  rigelig 
besatte.  De  stolende  Bonderhobe,  der  vare  ophidsede  af 
Haabet  om  det  rige  Bytte,  bleve  snart  for  Størstedelen  drukne 
og  raabte,  at  de  vilde  storme  le  Marché  med  det  Samme. 
Sagen  syntes  jo  let,  da  Besætningen  der  var  saa  ringe. 

Havde  Bønderne  iøvrigt  havt  nogensomhelst  fornuftig 
Plan  for  Angrebet,  saa  kunde  de  have  benyttet  den  Om- 
stændighed, at  Marnes  Vande  paa  den  Aarstid  —  det  var 
den  9de  Juni  —  ikke  vare  ret  dybe.  De  kunde  da  med 
deres  store  Antal  have  sat  over  Floden  og  angrebet  Fæst- 
ningen fra  flere  Sider  paa  een  Gang,  hvorved  Forsvarernes 
svage  Styrke  vilde  være  bleven  nødt  til  at  sprede  sig  og 
svække  sig  end  yderligere.  Men  istedetfor  dette  kastede  de 
sig  i  Masse  ind  paa  Broen,  der  førte  over  fra  Byen  til  le 
Marché. 

De  Adelige,  der  vare  øvede  Krigere,  forstode  meget  godt 
den  Fordeel,  de  havde  ved  bagved  deres  Mure  at  kunne  mod- 
tage Fjender,  der  kunde  overvælde  dem  Mand  for  Mand  i 
aaben  Mark  ved  deres  Mængde;  men  forøvrigt  vidste  de 
meget  godt,  med  hvem  de  havde  at  gjøre.  Greven  af  Foix 
og  Herren  af  Buch  vare  hemmelig  komne  ind  af  Porten  paa 
den  ene  Side;  de  vare  strax  beredte  til  at  gjøre  Udfald 
paa  den  anden.  De  lode  da  modigt  Vindebroen  falde  og 
droge  Faldgitteret  iveiret,  og  uventet  styrtede  en  Skare  svært 
bevæbnede  Ryttere  lige  ind  paa  Bønderne  paa  Broen.  De 
høitløftede  Bannere,  de  skinnende  Vaabens  Glands  blændede 
disse  Elendige;  det  pludselige,  uventede  Angreb  overraskede 
og  forfærdede  dem;    de  første  Eækker   tænkte  ikke  engang 

paa  at  forsvare  sig,  men  kastede  sig  tilbage  paa  de  følgende; 
en  panisk  Skræk  udbredte  sig  overalt  og  foraarsagede  en  for- 
færdelig Uorden.  Seende  den  heldige  Begyndelse  stremmede 
nye  Krigere  til  fra  Fæstningen,  og  det  blev  et  forfærdeligt 
Myrderi.  De  fleste  Bønder  bleve  nedtraadte  og  knuste  under 
Stridshestenes  Hove  uden  at  kunne  værge  sig;  Landserne  og 
Sværdene  rasede  frygteligt  iblandt  dem;  de  bleve  slagne  som 
Qvæg  og  laae  i  store  Dynger.  Myrderiet  fortsattes  gjennem 
Gaderne,  hvor  Bønderne  slet  ikke  forstode  at  barricadere  sig 
eller  at  kaste  sig  ind  i  Husene  for  ^at  forsvare  sig;  Blodet 
løb  i  Strømme  gjennem  de  Gader,  hvor  Vinen  randt  nogle 
-Øieblikke  i  Forveien,  og  de  samme  Mænd,  der  havde  siddet 
der  drukne  og  udstødt  Trusler,  opfyldte  dem  nu  med  for- 
tvivlede Skrig,  Forbandelser  og  Rallen,  og  bedækkede  dem 
med  deres  blodige  Liig.  Endelig  joge  Adelsmændene,  trætte 
af  at  myrde,  de  Tilbageblevne  ned  i  Floden. 

Ilden  fuldendte  Arbeidet.  Bønderne  havde  brændt  Slotte, 
Adelsmændene  brændte  en  By.  Ildebranden  og  Plyndringen 
varede  i  fjorten  Dage,  og  ved  den  Leilighed  bleve  en  Mængde 
Brevskaber  og  kostelige  Documenter  et  Rov  for  Luerne.  Kun 
Kathedralen,  der  dengang  var  halvt  opført,  en  Deel  af  Bispe- 
gaarden  og  Capitlet  kunde  reddes. 

Saaledes  som  det  altid  skeer  ved  lignende  Tilfælde,  maatte 
mange  uskyldige  Borgere  lide  med  de  Skyldige,  for  at  Ade- 
lens Hævn  kunde  blive  tilfredsstillet. 

Der  omkom  henved  7,000  Bønder,  og  Resten  adspredte 
sig  uden  at  forsøge  paa  at  samle  sig  igjen.  En  eneste  Adels- 
mand blev  dræbt,  Ridder  Louis  de  Chambly,  der  blev  ramt 
af  en  Piil  ved  Øiet. 

Urtekræmmer  Gilles  faldt,  kæmpende  tappert  med  Vaa- 
ben  i  Haand.  Mairen  Johan  Soulas  var  ikke  saa  heldig;  han 
blev  fangen  og  hængt,  efter  Andre  henrettet. 

Paa  samme  Tid,  som  det  gik  Bønderne  saa  uheldigt  i 
Meaux,  havde  deres  Hovedstyrke  vendt  sig  ned  mod  Yonne. 
Men  her  blev  den  ved  Sens  angreben  af  Prindsregenten  selv 

Og  led  et  forfærdeligt  Nederlag.     Tallet  af  de  faldne  Bønder 
angives,  vistnok  med  Overdrivelse,  til  20,000. 

Adelen  tog  nu  frygtelig  Hævn  over  de  arme  Bønder 
iflæng,  uden  at  spørge,  om  de  havde  deeltaget  i  Opstanden 
eller  ikke.  «De  gjorde«,  siger  en  Samtidig,  »Landet  saa 
megen  Fortræd,  at  Englænderne  ikke  havde  behøvet  at  komme 
for  at  ødelægge  Riget.  De  vilde  aldrig  have  kunnet  gjøre 
saa  meget  Ondt,  som  Frankrigs  Adel  selv  gjorde«.  Blandt 
Adelsmændene  gjorde  især  Lehnsherren  de  Couci  sig  be- 
mærket ved  sit  grusomme  Slagteri  paa  sine  Godser  i  Picardie 
og  Artois.  Inden  kort  Tid  var  Frankrig  ganske  renset  for- 
disse  rasende  Bander. 

Hele  Opstanden  havde  kun  varet  i  omtrent  sex  Uger  i 
Mai  og  Juni  Maaneder  1358.  Og  dog  har  den  havt  en  over- 
ordentlig Betydning,  Denne  første  Reisning  af  den  hidtil 
foragtede  Bondestand  blev  tillige  den  første  Reisning  af  Fol- 
kets krigerske  Aand.  Hvad  Bønderne  havde  begyndt  mod 
Adelen,  fortsatte  de  mod  Englænderne.  Disse  fik  i  den 
næste  Tid  snart  at  mærke,  at  Bønderne  ikke  længere  lode 
sig  jage.  Den  vaagnede  Folkeaand  viste  sig  strax  efter  i  den 
stærke  Bonde  i  Egnen  af  Compiégne,  le  Grand-Ferré  kal- 
det, der  i  en  Kamp  i  en  Landsby  i  Spidsen  for  nogle  Bønder 
hamrede  saaledes  løs  paa  Englænderne  med  sin  vældige 
Stridsøxe,  at  han  fældede  mere  end  40  af  dem  og  jog  Resten 
paa  Flugt.  Da  han,  hed  af  Kampen,  havde  drukket  for 
meget  koldt  Vand  og  laa  syg  af  Feber  i  sin  Hytte,  kom 
Englænderne  for  at  hævne  sig;  men  med  sin  sidste  Kraft  greb 
le  Grand  sin  øxe,  fældede  fem  Englændere  og  fordrev  de 
øvrige,  hvorpaa  han  atter  vendte  tilbage  til  sit  Leie  og  døde. 
Et  naivt  Billede,  der  viser  os  Bonden  raa,  voldsom,  blind  af 
Lidenskab,  halvt  Menneske  og  halvt  Dyr,  der  tærsker  Fjen- 
den som  Korn  i  Laden,  derpaa  drikker  for  meget  og  lægger 
sig  til  at  døe!  Men  dette  vilde  Menneske  bliver  til  en  Mand 
ved  Krigens  haarde  Opdragelse,  gjennem  Krigen  med  Natio- 
nalfjenden,  ja   bliver   til   det   franske   Folk,    der   først   her 

finder  sit  Fædreland  og  egentlig  først  fødes  igjennem  disse 
Kampe.  Og  den,  som  gjenføder  Folket  og  fører  det  til 
Seir,  den,  i  hvem  den  stakkels  mishandlede  « Jacques« 
lever  op  paany,  er  Bondepigen  Jeanne  d'Arc,  Pigen  fra 
Orleans! 

A.  Fabricius. 


Belforts  Forsvar.*) 


Jjen  fransk  -  tydske  Krig  frembyder  lualmindelig  mange  Ex- 
empler  paa  Beleiringer;  thi  ikke  mindre  end  23  faste  Steder 
have  efterhaanden  maattet  aabne  deres  Porte  for  de  stolte 
Seierherrer.  Uvilkaarlig  vil  derfor  den  Uindviede  være  fristet 
til  at  antage,  at  Fæstninger  nutildags  kun  have  meget  ringe 
Betydning,  eftersom  mange  franske  Fæstninger  efter  faa  Da- 
ges Bombardement  vare  nødte  til  at  capitulere.  —  Vi  skulle 
vel  vogte  os  for  at  trætte  vore  Læsere  med  at  undersøge 
Grunden  til  disse  talrige  Capitulationer,  der  saa  ofte  have 
frembragt  et  piinligt  Indtryk,  da  de  altid  ledsagedes  af 
Efterretninger  om,  at  saa  og  saa  mange  Tusinde  Fanger, 
saa  mange  Hundrede  Kanoner  vare  faldne  i  Tydsklands  Haand; 
men  derimod  ville  vi  fremdage  Belforts  heltemodige  Forsvar 
under  en  104  Dage  lang  Beleiring  som  en  Modsætning  til 
disse  hurtige  Capitulationer ,  da  Enhver  maa  blive  til- 
talt deraf  og  kraftig  mindet  om,  hvilken  stor  Modstands- 
evne et  velforskandset  Punkt  kan  udøve,  selv  om  det  for- 
svares af  svage  Kræfter,  naar  blot  den  rette  Mand  og  den 
rette  Aand  ere  tilstede.  —  Beretningen  om  Belforts  For- 
svar laane  vi  hovedsagelig  fra  en  fransk  Mobilegardeofficeer, 
Leon  Belin,  en  Advocat,  som  var  ansat  ved  Commandantens 
Stab  og  derfor  har  havt  rig  Leilighed  til  at  samle  værdi- 
fulde Optegnelser  om  Forsvarets  Gang. 


*)  Kilde:  Le  siége  de  Belfort  par  Leon  Belin. 
Historisk  Archir.    1872.    I. 

Belfort  er  en  lille  By  paa  ni  Tusinde  Indbyggere,  be- 
liggende ved  Floden  Savoureuse  ved  Foden  af  Vogeserbjergene, 
som  strække  sig  imod  Nord,  og  ikke  langt  fra  Jurabjergerne, 
som  i  ca.  4  Miles  Afstand  begynde  imod  Syd.  Byen  ligger 
altsaa  i  Aabningen  mellem  disse  to  Bjergkjæder,  hvilken  er 
bekjendt  under  Navnet  la  trouée  de  Belfort,  og  danner  et 
naturligt  Knudepunkt  for  de  Veie,  der  forbinde  Departementet 
Haut  Ehin  med  det  ^øvrige  Frankrige.  —  Det  er  herved,  at 
Belfort  faaer  sin  militaire  Betydning,  da  en  Fjende,  som  efter 
at  have  overskredet  Rhinen  vil  trænge  ind  i  Frankrig  i  høi 
Grad  vil  see  sine  Forbindelser  med  sin  Operationsbasis  van- 
skeliggjorte og  usikkre,  saalænge  Belfort  ikke  er  indesluttet  eller 
erobret.  —  Da  de  stedlige  Forhold  tilmed  ere  meget  gunstige 
for  Forsvaret,  er  det  naturhgt,  at  Vauban  af  Byen  dannede 
en  Fæstning  af  første  Rang,  som  altid  har  havt  stor  of-  og 
defensiv  Betydning  for  Frankrig,  uagtet  dens  Udstrækning  ikke 
er  mere  end  en  god  halv  Fjerdingvei  i  Tværsnit.  —  Den  ligger 
paa  den  venstre  Bred  af  Savoureuse,  som  i  en  krum  Bue 
beskyller  Fæstningsværkernes  Fod  imod  V.  og  SV.  Imod  -Øst 
hæver  Terrainnet  i  Byen  sig  betydeligt,  og  navnlig  imod  SO. 
fremkommer  en  steil  Khppe,  hvorpaa  Slottet  med  tre  etage- 
formede Enceinter  er  opført,  og  hvilket  fuldstændig  behersker 
Byen;  tillige  findes  paa  Khppen  et  Taarn,  det  saakaldte  tour 
des  bourgeois. 

Hvor  stærk  Fæstningen  end  har  været  i  det  ældre 
Skytses  Dage ,  saa  er  det  vistnok ,  at  efter  Indførelsen 
af  Riflfelkanoner  var  Belfort  stiUet  saa  uheldig,  som  vel 
nogen  Fæstning  kunde  være  det,  thi  imod  Nordost  paa 
begge  Sider  af  Colmarveien  gaae  omtrent  lige  fra  Voldene  to 
smalle  Bjergrygge,  der  naae  en  Høide  af  1,286'  over  Havet, 
og  hvorfra  Byen  fuldstændig  kan  overskues.  Imod  SO.  lige- 
overfor Slottet  i  næppe  1,800  Alens  Afstand  ligger  atter  en 
lang  og  smal  Bjergryg  af  samme  Høide,  og  det  næsten 
parallelt  med  Voldene,  og  endelig  findes  imod  Vest  atter  to 
Høidepunkter  i  hgnende  og  endogsaa  kortere  Afstand,  hvor- 

paa  en  Fjende  kunde  opstille  Batterier  og  skyde  hele  Byen 
sammen.  Derfor  var  det  ogsaa  MarschalMels  første  Bestræ- 
belse ved  Anlæg  af  nye  Fæstningsværker  i  1867  at  sørge  for, 
at  Høiderne  omkring  Belfort  bleve  kronede  med  Forter,  — 
saaledes  La  Miotte  paa  Høiden  tilvenstre  af  Colmarvien  i 
c.  2,000  Alens  Afstand  fra  Volden,  La  Justice  tilhøire  for 
Colmarveien,  Hautes  Perches  og  Basses  Perches  i  SO.,  Bel- 
levue og  des  Barres  i  SO.  og  Vest.  Af  disse  Værker  vare  i 
August  1870  kun  La  Miotte  og  La  Justice  færdige;  de  vare 
ved  en  Vold  forbundne  med  selve  Fæstningen  og  med  hin- 
anden indbyrdes,  og  derved  dannedes  en  vel  beskyttet  Leir- 
plads  for  en  større  Troppeafdeling.  —  Vi  have  allerede  sagt, 
at  Belfort  er  et  meget  vigtigt  Knudepunkt.  Foruden  Col- 
marveien udgaaer  imod  -Ost  Baselveien,  som  ved  Landsbyen 
Perouse  deler  sig  i  to,  hvoraf  den  sydlige  fører  til  Delle. 
Imellem  denne  Vei  og  La  Savoureuse  strækker  sig  syd- 
for Jernbanen  fra  Paris  til  Miihlhausen  et  stort  Høideparti,  Le 
Bosmont,  der  er  bedækket  med  en  Skov,  Bois  de  la  Brosse, 
som  naaer  tæt  op  til  Landsbyen  Danjoutin,  der  ligger  paa 
begge  Sider  af  Floden  Savoureuse  paa  Veien  til  Montbéliard. 
Imod  Vest  begrændses  denne  Vei  af  et  nyt  Høideparti  med 
Skoven  Le  Grand  Bois.  Tilhøire  for  denne  Skov  (seet  fra 
Fæstningen)  gaaer  saavel  Jernbanen  som  Veien  til  Besan9on, 
nærved  Landsbyen  Bavillers.  Lige  imod  Vest  gaaer  Veien  til 
Paris,  derpaa  kommer  Landsbyen  Essert,  og  endelig  imod  Nord 
Veien  til  Epinal.  Ogsaa  disse  Veie  blive  indbyrdes  adskildte 
ved  skovbevoxede  Høider.  Lige  Nord  for  Fæstningen  findes 
Foret  d'Arsot,  der  beklæder  Bjergrygge  af  indtil  1,600 F.  Høide. 

Efter  denne  korte  Beskrivelse  af  Egnen  omkring  Belfort, 
som  er  nødvendig  for  at  bøde  paa  Mangelen  af  et  Over- 
sigtskort, skride  vi  nu  til  at  meddele  selve  Begivenhederne. 

Efter  det  ulykkelige  Slag  ved  Worth  blev  det  syvende 
Armeecorps ,  som  hidtil  tildeels  havde  dækket  Adgangen 
til  Belfort,  kaldt  til  Chålons,  og  Fæstningen,  der  endnu  langt 
fra  var  færdig,  som  aldeles  manglede  Levnetsmidler,  Ammu- 

6* 

Dition  og  Besætning,  blev  derfor  fuldstændig  allarmeret  ved  en 
Efterretning  fra  Underpræfectiiret  om,  at  Tydskerne  vare  gaaede 
over  Khinen  nedenfor  Schlettstadt.  —  Dette  var  dog  langt- 
fra Tilfældet;  Tydskerne  havde  foreløbig  nok  at  gjøre  med  at 
beleire  Straszburg,  og  først  midt  i  September  viste  2000  Mand 
sig  i  Colmar,  hvilket  dog  i  den  Grad  foruroligede  Fæstningens 
Commandant,  General  Chargere,  og  hans  Krigsraad,  at  der  i 
et  Møde  med  alle  Stemmer  imod  een  blev  vedtaget  at  op- 
give Forsvaret  af  de  omkringliggende  Landsbyer  og  Forterne 
Perches,  hvis  Byen  skulde  blive  beleiret.  —  Denne  ene  Stemme 
tilhørte  Ingenieurcommandanten  Denfert  Rocherau,  Fæstnin- 
gens senere  Commandant,  som  tvang  Fjenden  til  at  anvende 
tre  Maaneder  for  at  tage  Les  Perches.  —  I  Løbet  af  October 
blev  Byen  atter  allarmeret  ved  Efterretningen  om,  at  Tyd- 
skerne rykkede  frem  fra  Miihlhausen,  men  da  det  atter  denne 
Gang  var  et  falsk  Rygte,  troede  Befolkningen  efterhaanden, 
at  den  vilde  blive  befriet  for  alle  en  Beleirings  Rædsler. 
Saaledes  tænkte  dog  ikke  Ingenieurcommandanten ,  som 
med  stor  Kraft  drev  paa  Fuldførelsen  af  de  fire  manglende 
Forter.  Desuden  bleve  alle  Træer  og  Huse,  som  kunde  skade 
Forsvaret,  fjernede,  og  der  blev  skaffet  bombesikkert  Rum  i 
Casernerne,  Hospitalerne  og  paa  alle  udsatte  Steder,  hvad  der 
senere  i  hm  Grad  har  styrket  Forsvaret. 

Efter  Metz's  Fald  kunde  der  ikke  længere  være  Tvivl 
om,  at  Touren  ogsaa  vilde  komme  til  Belfort,  og  den  1ste 
November  meldtes  det  for  Alvor,  at  den  første  Reservedivi- 
sion under  General  Treschow  rj'kkede  frem  gjennem  Masse- 
vauxdalen,  under  hvilken  Fremrykning  han  havde  flere  Fægt- 
ninger at  bestaae  med  Kellers  Franc-tireurs.  —  Imidlertid 
havde  Chargere  maattet  vige  Pladsen  for  Oberst  Denfert 
Rocherau  af  Ingenieurcorpset,  en  yngre  Mand,  som  i  lang 
Tid  havde  ligget  i  Garnison  i  Fæstningen ,  og  det  skulde 
snart  vise  sig,  at  intet  Valg  havde  kunnet  være  heldigere, 
thi  man  fik  virkelig  den  rette  Mand  paa  rette  Sted.  —  Den 
1ste  November   vare  alle  Forter  vel  armerede  og  forsynede 

med  Levnetsmidler  og  Ammunition;  ikke  mindre  end  300 
Kanoner  vare  opstillede  paa  de  forskjellige  Værker,  heraf 
alene  120  Stykker  —  eller  flere,  end  der  var  i  Dybbølstil- 
lingen —  paa  Slottet  og  dets  tre  Enceinter.  Til  disse 
Piecer  havdes  200,000  Skud,  hvoraf  rigtignok  kun  80,000  til 
KifFelkanoner,  hvilket  viste  sig  at  være  aldeles  utilstrækkeligt, 
saa  at  man  gjorde  nogle  Forsøg  paa  selv  at  støbe  flere  Pro- 
jectiler,  som  dog  desværre  af  Mangel  paa  godt  Jern  ikke 
holdt  i  Kanonerne.  —  Af  Levnetsmidler  var  det  lykkedes  at 
skaffe  saa  store  Qvantiteter  tilveie  til  Garnisonen,  at  der  var 
nok  af  Alt  i  mindst  fem  Maaneder,  og  Byen  var  i  Besiddelse 
af  Kjød  til  næsten  det  samme  Tidsrum.  —  Uheldigst  var 
Commandanten  dog  stillet  med  Hensyn  til  Troppeantallet ; 
thi  af  Linien  fandtes  ikke  mere  end  to  Batailloner  og  tre 
Feltbatterier,  tilsammen  c.  3,000  Mand.  Kesten  var  hoved- 
sagelig Mobilgarde  (13,000  M.)  Nationalgarde  (1040)  og  Told- 
betjente m.  m.  Iberegnet  halvfjerdehundrede  Officerer  var 
Besætningen  17,600  Mand  stærk,  og  med  disse  unge  og 
uerfarne  Tropper  drog  Commandanten  den  2den  Novem- 
ber den  seirvante  Fjende  imøde  for  strax  at  indgyde  ham 
Agtelse:  saaledes  forsvaredes  Landsbyen  Sermamagny  paa 
Veien  til  Epinal  af  en  Bataillon  Mobilgarder  fra  Haute  Saone 
i  flere  Timer  mod  en  overlegen  preussisk  Colonne,  som  dog 
nær  havde  omgaaet  hele  Styrken,  saa  at  Retraiten  foregik 
temmelig  hovedkulds  og  med  Tab  af  ca.  hundrede  Fanger. 
Heldigere  forsvaredes  Landsbyen  Koppe  af  en  Bataillon  Mo- 
bilgardister fra  Ehone  paa  Colmarveien,  en  god  Miil  fra  Fæst- 
ningen; men  Stillingen  maatte  dog  tilsidst  opgives,  da  den 
laa  for  langt  borte.  Derimod  besattes  Landsbyerne  Perouse 
og  Danjoutin  hver  med  7  å  800  Mand.  Høidedraget  Le 
Mont  vest  for  Byen  blev  besat  med  nogle  Compagnier,  og 
imod  Nord  holdt  en  Bataillon  Byen  Le  Forge  og  Foret  d'Arsot 
besat,  saa  at  Fjenden,  der  kun  var  15,000  Mand  stærk,  maatte 
udbrede  sig  i  en  Kreds,  der  overalt  var  c.  7,500  Alen  fra 
Fæstningen  og  som  Følge  heraf  havde  en   Længdeudstræk- 

ning  af  over  fire  Mile.  At  Indeslutningen  saaledes  ikke  kunde 
være  meget  fuldstændig,  er  let  forstaaelig,  og  Belfort  stod 
da  ogsaa  stedse  i  Forbindelse  med  Yderverdenen ,  hvad 
vi  senere  ofte  skulle  see.  Først  senere  bragtes  Belei- 
ringscorpset  ved  Hjælp  af  den  fjerde  Keservedivision  op  til 
30,000  Mand,  efter  Bourbakis  Nederlag  blev  dette  Tal  atter 
fordoblet.  —  Den  3die  November  var  Cerneringen  fuldbyrdet, 
og  Fjenden  begyndte  strax  med  at  indrette  de  forskjellige 
Landsbyer,  han  havde  fundet  ubesatte,  til  Forsvar  ved  at 
danne  Tranchéer,  Barricader,  Skydeskaar  i  Husene  o.  s.  v.  for 
med  sine  svage  Kræfter  at  kunne  afslaae  de  Udfald,  som  vel 
næppe  vilde  udeblive.  Disse  Arbeider  bleve  dog  i  høi  Grad 
vanskeliggjorte  ved  Forternes  Ild.  La  Justice  og  les  Perches 
skjøde  to  Landsbyer  i  Cerneringslinien  ibrand,  for  at  Fjenden 
ikke  skulde  benytte  dem  til  Opholdssted.  De  ulykkelige  Be- 
boere flygtede  med  deres  Bohave;  men  Fjenden  reqvirerede 
deres  Levnetsmidler  og  deres  Heste.  —  Vistnok  er  det  en 
haard  Fremgangsmaade  saaledes  at  tilintetgjøre  sine  egne 
Landsbyer;  men  kunne  de  være  Fjenden  til  Nytte,  er  der 
ikke  noget  Valg;  hvor  dyrt  have  vi  ikke  i  sidste  Krig  maattet 
betale  den  utidige  Skaansomhed  at  lade  Landsbyerne  ligge 
foran  vore  Forsvarslinier! 

Dagen  efter  Cerneringens  Begyndelse  viste  sig  en  fjendtlig 
Parlementair  foran  Fortet  La  Justice;  han  blev  bunden  for 
jøinene  og  bragt  hen  til  den  befæstede  Leir,  hvor  han  over- 
rakte et  Brev  fra  General  Treschow,  ikke  med  Anmodning  om 
at  faae  Pladsen  overleveret,  men  med  Bøn  til  Commandanten 
om  at  tage  i  Overveielse,  hvorvidt  det  ikke  stemmede  bedst 
med  Beboernes  Tarv  strax  at  overgive  Byen,  for  at  de  kunde 
blive  forskaanede  for  alle  en  Beleirings  Rædsler.  Comman- 
dantens  Svar  paa  denne  Skrivelse  var  følgende: 

«Jeg  har  med  al  mulig  Opmærksomhed  gjennemlæst  det 
Brev,  som  De  gjorde  mig  den  Ære  at  tilstille  mig  inden 
Fjendtlighedernes  Begyndelse.  Ved  at  overveie  de  Bevæg- 
grunde, som  De  har  udviklet  for  mig,   kan  jeg  kun  komme 

til  det  Eesultat,  at  den  preussiske  Armees  Bortgang  er  det 
eneste  Middel,  som  baade  Æren  og  Menneskeligheden  til- 
raader  for  at  befrie  Belforts  Beboere  for  en  Beleirings  Kædsler. 
Vi  vide  vistnok,  hvorledes  De  vil  udføre  Deres  Trusler, 
og  vi  ere  forberedte  paa  alle  de  Voldsomheder,  som  De  vil 
ansee  for  nødvendige  til  at  naae  Deres  Maal ,  men  vi 
kjende  ogsaa  vor  Pligt  imod  Frankrig  og  imod  Republikken, 
og  vi  ere  Alle  bestemte  paa  at  opfylde  den. 

"Hav  den  Godhed  Hr.  General  at  modtage  Forsikkringen 
om  min  udmærkede  Høiagtelse». 

Denfert  Rocherau, 

Oberst  og  Commandant. 

Opfordringen  til  Overgivelse  og  Commandantens  Svar 
bleve  strax  kundgjorte  for  Befolkningen,  til  hvem  Denfert 
desuden  henvendte  sig  i  en  særegen  Proclamation  for  at  lægge 
den  paa  Sinde,  at  Belforts  Beleiring  fra  Fjendens  Side  var 
en  politisk  Aet,  havde  dens  vedvarende  Besiddelse  til  Hen- 
sigt, hvorfor  Kampen  for  den  gjaldt  om  enten  at  blive  tydsk 
eller  at  vedblive  at  være  fransk.  Tanken  herom  har  vistnok 
fremfor  noget  Andet  bidraget  til,  at  Forsvaret  fik  den  seige 
Udholdenhed,  som  endda  knap  vilde  give  tabt,  da  den  fran- 
ske Regjering  befalede  Commandanten  at  overlevere  Byen  i 
Fjendens  Hænder.  Denne  Stemning  gav  sig  ogsaa  tilkjende 
ved  Mairens  Henvendelse  til  Beboerne  om  at  danne  frivillige 
Slukningscompagnier,  hvori  Mange  bleve  indskrevne,  uagtet 
Slukningen  ved  et  Bombardement  altid  er  et  farligt  Arbeide. 
Mairen,  Herr  Mény,  underrettede  i  en  Proclamation  Beboerne 
om,  hvorledes  de  vilde  have  at  forholde  sig  under  et  Bom- 
bardement, at  der  rundtomkring  i  Byen  skulde  oprettes  for- 
skjellige  sikkre  Blenderinger,  som  vilde  kunne  tjene  til  Skjule- 
sted saavel  for  Slukkerne  som  for  de  øvrige  Beboere,  at 
Enhver  i  saa  Fald  maatte  lade  Døren  til  sit  Huus  staae 
aaben,  for  at  man  altid  kunde  finde  et  Tilflugtssted  eller 
ufortøvet  bringe  Hjælp  i  Tilfælde  af  Ildebrand,  og  endelig  at 

der  paa  Lofterne  skulde  anbringes  Ballier  med  Vand.   Eaad- 
husets  Kjældere,   som  vare  stærkt  overhvælvede,    bleve  satte 
til  Disposition  for  dem,    som  ikke  selv  havde  et  sikkert  Til- 
fulgtssted,   og  efterhaanden  vilde  det  blive  angivet,  hvor  der 
fandtes  andre  lignende  Kjældere.     Disse  Forsigtighedsregler 
vare    endogsaa    af   langt    større   Nytte  ,     end    man    havde 
ventet;  thi  under  hele  Bombardementet  har  Ilden  kun  frem- 
bragt ringe  ødelæggelse.    Blenderingerne  i  Gaderne  bestod 
ganske  simpelt  af  store  Bjælker,  som  bleve  stillede  skraat  opad 
imod  Husene  tæt  til  hinanden,  i  Keglen  over  Indgangsdøren. 
Foreløbig  bleve  dog  Beboerne  forskaanede  for  et  Bom- 
bardement,   medens    derimod    Fæstningens   Kanoner   daglig 
bombarderede  de  omkringliggende  Landsbyer,  hvor  de  tydske 
Tropper  opholdt  sig.      Man  lod  sig  herved  ikke  afskrække  af 
en  betydelig  Distance;     thi  Slottet  forsøgte  at  naae  ud  til 
Gaarden  Saglio  i  Sevenans,  hvor  man  troede,  at  Hovedqvar- 
teret  var,  i  en  Afstand  af  ca.  en  Miil  fra  Fæstningen.    Skjøndt 
Granaterne  ikke  ramte  Gaarden,    naaede  de  dog  ind  i  Ha- 
ven, og  Stedet  blev  rømmet.  —  Samme  Dag,  det  var  Dagen 
efter  den  første  Parlementairs  Ankomst,    viste    sig  atter  det 
hvide  Flag,   og  en  ny  Parlementair  blev  standset  600  Skridt 
fra  Volden.     Hans  Ærinde  var  tilsyneladende  at  forhøre  sig 
om  nogle  preussiske  Officerer,    som   skulde   være   tagne    til 
Fange  i  Vogeserne  og  muligviis  kunde  være  i  Belfort,   men 
medens  han  talte  med  en  fransk  Officeer,  kom  der  pludselig 
nogle  preussiske  Granater,   som  sprang  lige  i  deres  Nærhed, 
saa  at  hans  egentlige  -Oiemed  var  at  iagttage  Virkningen  af 
Preussernes  Kanoner,  hvorfor  Oberst  Denfert  den  næste  Mor- 
gen beklagede  sig  over  denne  Krænkelse  af  Folkeretten.  — 
General  Treschow  undskyldte  sig   strax  ved  en  tredie  Parle- 
mentair,   og   faa  Dage   efter   viste   sig   for  fjerde  Gang  det 
hvide  Flag  i  Anledning  af  nogle  Breve  fra  de  franske  Fanger 
i  Tydskland  til  deres  Kammerater  i  Belfort.  —  Nu  blev  dog 
Oberst  Denfert  kjed  af  disse  Parlem entairer,   som   altid  be- 

nyttede  Leiligheden  til  at  iagttage  Terrainnet*),  og  lod  derfor 
Treschow  vide,  at  han  ikke  uden  i  yderste  Nødsfald  ønskede 
at  modtage  Parlementairer,  og  da  kun  igjennem  Porten  du 
Vallon,  da  de  i  modsat  Fald  ikke  vilde  blive  anerkjendte.  — 
Dette  havde  den  forønskede  Virkning;  thi  General  Treschow 
skrev  slet  ikke  mere  til  Commandanten  i  Belfort,  heller  ikke 
for  at  underrette  om  Bombardementets  Begyndelse. 

Indtil  den  15de  Novbr.  skete  der  Intetsomhelst  af  Betyd- 
ning, med  Undtagelse  af  at  Landsbyen  Essert  blev  besat  af  et 
Compagni  Mobilgarder,  uagtet  Preusserne  allerede  havde  været 
der;  den  nævnte  Dag  forefaldt  der  imidlertid  en  større  Træf- 
ning, som  havde  et  for  Franskmændene  bedrøveligt  Udfald. 
Landsbyen  Bessoncourt  paa  Baselveien,  en  halv  Miil  fra  Byen, 
var  stærkt  besat  af  Preusserne,  som  i  flere  Dage  ivrigt  havde 
arbeidet  paa  Løbegrave.  Commandanten  besluttede  derfor  at 
tage  denne  Landsby  med  ca.  2,000  Mand,  og  han  lagde  selv 
Angrebsplanen  dertil,  idet  Fremrykningen  skulde  skee  i  tre 
Colonner.  Den  heire  Colonne,  en  Bataillon  af  57de  provi- 
soriske Regiment,  rykkede  rask  frem,  medens  Fjenden  rolig 
oppebiede  hans  Ankomst  bag  Brystværnene,  indtil  han  ved 
en  heftig  Ild,  der  dræbte  Bataillonschefen  og  saarede  to  Capi- 
tainer,  bragte  Colonnen  til  at  vakle.  Decimeret  og  berøvet 
sine  Førere  søgte  den  endnu  at  holde  sig,  indtil  den  venstre 
Colonne  skulde  vise  sig,  men  da  denne  ikke  var  til  at  opdage 
(den  havde  taget  feil  af  Veien!!!),  skete  Tilbagetoget  i  vild 
Uorden,  idet  200  Saarede,  Døde  og  Fanger  efterlodes.  — 
Bessoncourt  blev  saaledes  ikke  taget,  og  Efterretningen  herom 
frembragte  et  meget  piinligt  Indtryk  i  Byen.  Samme  Aften 
bad  Chefen  for  57de  Regiment  Commandanten  om  Tilladelse 
til  at  sende  en  Parlementair  til  Hovedqvarteret  for  at  erholde 
Bataillonschefens  Liig  udleveret.    General  Treschow  viste  sig 


*)  I  Nordfrankrig  udgav  et  Par  Officerer  sig  udenvidere  for  Parle- 
mentairer uden  at  have  nogen  officiel  Skrivelse  med  sig  og  be- 
nyttede Leiligheden  paa  det  Bedste  til  at  undersøge  Fæstningerne. 

særdeles  imødekommende  og  bestemte  endogsaa,  at  tydske 
Troppeafdelinger  af  alle  Vaabenarter  skulde  vise  den  Afdøde 
den  sidste  Ære,  naar  han  blev  afhentet  Kl.  4  om  Eftermid- 
dagen 5C0  Skridt  fra  Landsbyen,  til  hvilken  Tid  ogsaa  Fæst- 
ningens Kanoner  skulde  tie.  —  Kl.  2  marscherede  Bataillonen, 
anført  af  Regimentschefen  for  det  57de  Regiment,  ud  af  Byen 
og  standsede  ved  det  aftalte  Sted.  Strax  efter  rykkede  de 
tydske  Tropper  ud  af  Landsbyen  og  opstillede  sig  i  Slagorden 
langs  Veien;  de  præsenterede  Gevær  og  lode  Trommerne  røre, 
medens  Kisten  blev  baaren  forbi  Fronten;  den  var  dog  ikke 
alene  men  blev  fulgt  af  to  andre,  med  de  to  Capitainer,  som 
allerede  vare  døde  af  deres  Saar.  Kisterne  vare  bedækkede 
med  Blomster  og  overleveredes  nu  til  Mobilgardebataillonen, 
som  modtog  dem  med  præsenteret  Gevær  og  satte  dem 
paa  en  simpel  Karre,  som  var  ført  med  til  dette  øiemed. 
Nogle  Officerer  af  Treschows  Stab  overværede  Ceremonien  og 
overleverede  alle  de  Pretiosa,  som  man  havde  fundet  paa  de 
Døde,  tilligemed  en  Liste  over  Navnene  paa  de  Døde  og 
Saarede  fra  den  foregaaende  Dag.  Bataillonen  marscherede 
nu  sørgmodig  tilbage;  den  havde  villet  ftf hente  eet  Liig  og 
den  bragte  tre  med  tilbage.  —  Faa  Timer  efter  blev  Bes- 
soncourt  atter  paa  det  Heftigste  beskudt. 

Hele  November  Maaned  igjennera  fandt  der  større  eller 
mindre  Træfninger  Sted  mellem  Garnisonen  og  Beleirings- 
hæren,  som  uagtet  sin  ringe  Styrke  dog  stadig  vedblev  at 
vinde  Terrain,  uden  at  Commandanten  turde  vove  paa  med 
sine  unge,  uerfarne  Tropper  —  der  havdes  kun  en  eneste  ud- 
dannet Liniebataillon  —  at  forjage  Fjenden  fra  de  erobrede 
Steder;  han  maatte  være  glad,  naar  han  kunde  holde  de  be- 
satte Punkter  for  at  tvinge  Fjenden  til  at  anlægge  sine  Be- 
leiringsbatterier,  hvis  han  vilde  begynde  derpaa,  saa  langt 
som  muligt  fra  Fæstningen.  Dette  havde  nemlig  stor  Betyd- 
ning, ikke  for  et  Bombardement,  da  Projectilerne  vilde  ramme 
Byen  ligefuldt,  enten  Batterierne  laae  en  halv  Fjerdingvei 
eller  over  en  halv  Miil  borte,    men   for   Fæstningsværkernes 

Beskydning;  jo  længere  et  Batten  er  borte,  desto  vanskeligere 
bliver  det  at  opdage,  hvor  Kuglerne  træffe.  —  Et  meget 
vigtigt  Punkt  i  saa  Henseende  tabte  Garnisonen  den  23-24de 
November,  nemlig  Bjerget  Le  Mont,  1,450  Fod  høit,  en  god 
Fjerdingvei  fra  Fæstningen,  ligeoverfor  Fortet  des  Barres. 
Bjerget  var  bleven  besat  af  nogle  Compagnier  Mobilgarder 
fra  Rhone  og  Haute  Saone,  som  havde  været  der  i  samfulde 
10  Dage,  udsatte  for  alle  det  barske  Veirligs  Paavirkninger, 
da  de  endnu  ikke  havde  kunnet  skaffe  sig  Tag  over  Hovedet. 
Dette  havde  været  Dovenskab,  hvorfor  de  havde  faaet  Ordre 
til  at  blive  paa  Bjerget,  indtil  Logementerne  vare  færdige. 
Den  23de  November  om  Eftermiddagen  til  Kl.  5  hørtes  fra 
Fæstningen  en  meget  heftig  Geværild,  begrundet  i,  at  store 
fjendtlige  Masser  rykkede  frem  paa  Bjerget.  De  udmattede 
Mobilgardister  gjorde  deres  Bedste  i  den  naturlig  stærke  Stil- 
ling, som  de  skulde  forsvare;  men  efter  at  have  kæmpet  i 
samfulde  tyve  Timer  uden  Understøttelse  maatte  de  forlade 
Bjerget  netop  i  det  -Øieblik,  da  en  Bataillon  af  84de  Regi- 
ment ilede  dem  til  Hjælp.  —  Atter  at  fravriste  Fjenden  hans 
Bytte  lod  sig  ikke  gjøre,  man  maatte  indskrænke  sig  til  at 
beskyde  Bjergets  østlige  Skraaning  saa  heftig,  at  Fjenden  ikke 
kom  ned,  men  dette  var  kun  en  ringe  Trøst;  thi  efter  Ind- 
tagelsen af  Le  Mont  var  Belforts  Bombardement  kun  et 
Tidsspørgsmaal.  Commandanten  vilde  dog  hævne  sig  over 
det  lidte  Tab  og  besluttede  at  gjøre  et  større  Udfald  imod 
Syd,  medens  Fjenden  endnu  glædede  sig  over  sin  Seir  i  Vest. 
To  Colonner  med  Artilleri  rykkede  derfor  Kl.  3  om  Efter- 
middagen hen  til  Sevenans  ca.  en  Miil  fra  Fæstningen ,  hvor 
man  haabede  at  kunne  overraske  Fjenden.  Dette  mislykkedes 
dog,  skjøndt  man  kom  ind  i  Landsbyen,  og  Tropperne  gik 
uden  store  Tab  tilbage.  Da  Fjenden  oftere  anvendte  ganske 
originale  Krigspuds  ved  disse  Træfninger,  var  det  nødvendigt 
at  udfærdige  en  Dagsorden  for  at  gjøre  opmærksom  derpaa. 
Ved  Le  Mont  blæste  han  saaledes  det  franske  Retraitesignal, 
ja  commanderede  endog  Retraiten  paa  Fransk.      Oftere  tog 

han  ogsaa  franske  Uniformer  paa  eller  raabte:  «Skyd  ikke, 
det  er  Mobilgarder ».  Senere  brugte  Tydskerne  ofte  de  samme 
Midler;  men  da  vare  de  blevne  opdagede. 

Efter  Le  Monts  Besættelse  tydede  Alting  paa,  at  Fjenden 
forberedte  sig  paa  et  Angreb  imod  Byen  fra  Vestkanten. 
Landsbyerne  Essert  og  Bavilliers  vare  altid  stærkt  besatte,  og 
Natten  mellem  den  28de  og  29de  foretog  Fjenden  en  heftig 
Kecognoscering  mod  Fortet  Bellevue ;  næste  Morgen  saaes  og- 
saa en  temmelig  lang  Løbegrav  foran  Fortet.  Man  havde  vel 
i  de  sidste  Nætter  forsøgt  at  standse  hans  Arbeide  ved  at 
belyse  det  med  elektriske  Lys,  men  dette  mislykkedes  lige- 
saavel  nu  som  senere,  fordi  baade  Apparatet  og  Reflections- 
speilet  vare  for  svage.  —  Imidlertid  var  dog  en  Maaned  for- 
løben siden  Cerneringens  Begyndelse,  og  endnu  havde  Fjenden 
ikke  løst  et  Skud  paa  Fæstningen;  denne  Frist  kom  Com- 
mandanten  overordentlig  tilgode  for  at  gjøre  Alt,  hvad  der 
stod  i  hans  Magt,  for  at  det  forventede  Bombardement  skulde 
være  saa  uvirksomt  som  muligt.  Vi  have  allerede  omtalt, 
hvorledes  Gaderne  vare  blevne  blenderede,  ogsaa  Casernerne 
og  de  militaire  Bygninger  bleve  beskyttede.  I  Bellevue  og 
Les  Perches  dannedes  bombesikkre  Rum  for  Besætningen,  og 
endelig,  hvad  der  ikke  var  af  mindst  Vigtighed,  havde  Artil- 
lericommandoen ,  belært  ved  Straszburgs  Beleiring,  stillet 
Skytset  bag  mindre  saarlige  Skydeskaar  eller  under  forsvar- 
lige Blenderinger.  Af  hvor  stor  Betydning  disse  Forholdsregler 
vare,  skulle  vi  strax  faae  at  see;  her  kunne  vi  exempelviis 
anføre,  at  en  riflet  24a's Kanon,  kaldet  «Cathérine»,  som  stod 
i  Blendering  under  Beskydningen,  blev  efterstræbt  af  mere 
end  20,000  Projectiler,  inden  den  blev  demonteret,  og  dette 
skete  endda  kun  ved  Hjælp  af  den  saakaldte  200  S's  Riffel- 
morterer. 

Den  3die  December  Kl.  7  om  Morgenen  begyndte  endelig 
det  saa  længe  imødesete  Bombardement,  som  i  Varighed  og 
Voldsomhed  skulde  overtræffe  næsten  alle  hidtil  bekjendte 
Beskydninger.     Begyndelsen  var  dog  temmelig  tarvelig;    skal 

man  troe  Lieutenant  Belin,  havde  Fjenden  ikke  mere  end  ca. 
tolv  6, 12  og  24S's  Kiffelkanoner  opstillede  ved  Essert,  hvormed 
han  beskjød  saavel  Bellevue  og  des  Barres  som  Byen  og 
Slottet.  Gaderne  og  Husene  bleve  imidlertid  dog  snart  tomme. 
Enhver,  som  kunde,  krøb  ned  i  Kjældrene,  hvorfra  Skorsteens- 
aabninger  vare  førte  op  over  Fortovet,  for  at  man  ved  Kakkel- 
ovnsvarme kunde  modstaae  den  stærke  Kulde,  som  nu  havde 
indfundet  sig.  Præfecten  Grosjean  udstedte  strax  en  Procla- 
mation  til  Indbyggerne  for  atter  at  indgyde  dem  Mod;  ogsaa 
han  sagde:  det  gjælder  ikke  alene  Fæstningen,  men  hele  El- 
sasz,  Frankrig,  altsaa  to  Gange  Fædrelandet.  Den  første 
Bombardementsdag  vedligeholdt  Fæstningen  en  stærk  Ild  paa 
de  fjendtlige  Batterier,  hvis  Ild  ogsaa  sagtnedes  noget  hen- 
imod  Middag,  for  dog  den  næste  Dag  at  begynde  med  forøget 
Styrke,  da  nogle  Batterier  med  franske  24  S's  Kanoner  vare 
blevne  armerede.  Ilden  krævede  derved  flere  Offre,  og  ogsaa 
Fortet  des  Barres  led  endeel. Skade,  som  dog  let  kunde  ud- 
bedres. ~  løvrigt  kunde  man  i  Fæstningen  næppe  troe,  at 
Fjenden  fra  Essert  agtede  at  aabne  et  virkeligt  Angreb  paa 
Forterne;  idetmindste  havde  man  ikke  gjort  Regning  derpaa, 
men  anseet  Byen  for  at  være  uindtagelig  fra  den  Side,  hvorfor 
man  i  Begyndelsen  kun  havde  faa  Piecer  at  stille  imod  de 
tydske  Batterier.  Man  hjalp  sig  dog  paa  bedste  Maade;  de 
Kanoner  paa  Slottets  Cavaler,  som  hidtil  havde  skudt  imod 
øst,  bleve  ligefrem  vendte  om,  saaledes  at  Bunden  viste 
hen  til  Skydeskaaret  og  Mundingen  imod  Vest,  og  man  op- 
naaede  derved  at  kunne  sende  sine  Projectiler  udover  Caser- 
nen,  der  afgav  en  fortrinlig  Dækning,  hen  til  de  fjendthge 
Batterier.  Det  Samme  gjorde  man  med  de  Piecer,  som  stod 
bagved  la  tour  des  Bourgeois,  og  endelig  opstilledes  tilhøire 
og  tilvenstre  for  Slottet  i  stærke  Blenderinger  to  24  Sb's  Rif- 
felkanoner. —  Ved  disse  Forholdsregler  lykkedes  det  at  til- 
føie  de  tydske  Artillerister  ikke  liden  Skade.  Tabslisterne 
udvise  saaledes,  at  der  indtil  den  10de  December  blev  dræbt 
9  og  saaret  29  Mand;  men  ogsaa  de  tydske  Granater  krævede 

mange  Offre,  navnlig  naar  de  gjennemslog  Blenderinger  eller 
Casematter,  hvori  mange  Personer  opholdt  sig.  Allerede  den 
5te  December  beløb  Antallet  af  de  fjendtlige  Projectiler,  som 
udskjødes,  sig  til  3,000  om  Dagen,  og  dette  Tal  forøgedes 
stadig.  Fængslet  blev  truffen  af  tre  Granater  og  maatte 
rømmes  i  de  øverste  Etager,  en  Granat  sprang  i  det  Værelse, 
hvor  jKrigsraadet  var  forsamlet,  heldigviis  uden  at  ramme 
Nogen;  i  Leiren  bleve  6  Underofficerer  trufne  af  den  samme 
Granat;  i  Byen  regnede  det  ned  med  Tagstene,  og  der  ud- 
brød enkelte  Ildebrande,  som  dog  hurtigt  slukkedes.  Hos- 
pitalet blev  gjentagne  Gange  ramt,  og  Granatstumperne  suste 
de  Syge  om  -Orene,  saa  at  de  maatte  flyttes  til  en  Gaserne 
og  senere  endogsaa  til  de  underjordiske  Hvælvinger  i  Eaad- 
huset ;  en  Ammunitionskasse  sprang  ogsaa  lige  udenfor  Hos- 
pitalet, og  tilsidst  dræbtes  de  ulykkelige  Syge  i  deres  Senge 
paa  Raadhuusambulancen  *).  Midt  under  disse  Trængsler  op- 
livedes Befolkningen  dog  ved  de  gode  Efterretninger,  som  en 
Coureer  fra  Sweitz  den  5te  December  havde  med  sig,  og  hvori 
Pariserhærens  Seir  den  29.  og  30.  Novbr.  samt  Loirehærens 
Fremtrængen  blev  omtalt  —  desto  mere  nedslaaet  blev 
man  derfor  faa  Dage  efter  ved  i  Journal  de  Geneve  at  læse 
Sagernes  sande  Stilling.  —  Intet  er  vistnok  mere  demorali- 
serende i  Længden,  end  naar  der  ved  Efterretningen  om  store 
Seire  bliver  vakt  et  Haab  om  Befrielse  hos  en  Besætning, 
og  dette  Haab  da  kort  efter  paa  det  Grusomste  tilintetgjøres; 
noget  Saadant  var  mange  Gange  Tilfældet  i  Belfort,  ja  Fjenden 
undlod  end  ikke  at  benytte  sig  af  dette  Middel  for  at  knække 
Soldaternes  Mod.  Ogsaa  under  Bombardementet  forefaldt  der 
jævnlig  Forpostfægtninger  og  smaae  Skjærmydsler,  saaledes 
recognoscerede  Preusserne  atter  Bellevue,  men  bleve  forhin- 
drede i  at  trænge  hen  til  Graven  ved  Hjælp  af  Jerntraads- 


■)  Desuden  blev  Offrenes  Tal  endnu  forøget  ved  Uforsigtig'hed, 
idet  flere  Mobilgarder  pillede  ved  usprungne  Projectiler.  Dette 
kostede  tre  af  dem  Livet. 

hække.  En  ung  Soldat  lod  sig  ved  denne  Leilighed  tage  til 
Fange,  idet  han  gik  hen  til  en  Mobilgardist,  hvis  Feltflaske 
han  drak  af,  og  som  dernæst  tog  ham  under  Armen  og  bragte 
ham  ind  til  Byen.  Dagen  efter,  den  10de  December,  fik  et 
Compagni  i  Bellevue  Ordre  til  at  angribe  og  om  muligt  at 
bemægtige  sig  en  Løbegrav  i  flere  Hundrede  Alens  Afstand; 
men  Compagniet  negtede  at  adlyde.  Paa  Efterretningen 
herom  befalede  Commandanten,  at  det  skulde  oploses,  og  at 
Officererne  skulde  møde  for  en  Krigsret,  som  afsatte  Chefen, 
der  havde  viist  Mangel  paa  Energi,  men  frifandt  Lieutenanten. 
1  den  anden  Bombardementsuge  tiltog  Ilden  meget  i  Heftig- 
hed, da  det  gjennemsnitlig  regnede  ned  med  5,000  Projec- 
tiler  om  Dagen,  hvilke  dræbte  en  heel  Deel  Soldater  paa 
Post.  —  Samtidig  med  Byen  og  Forterne  blev  nu  ogsaa 
Landsbyen  Danjoutin  beskudt,  hvis  Besiddelse  var  af  stor 
Vigtighed  for  Fjenden,  og  da  han  i  saa  Fald  paa  begge  Sider 
af  Floden  vilde  kunne  komme  Byen  meget  nær  fra  Skovene, 
maatte  disse  holdes  til  det  Yderste.  Skoven  ved  Bavillers 
var  imidlertid  gaaet  tabt,  hvorfor  Besætningen  i  Danjoutin, 
forøget  med  nogle  Compagnier  af  84de  Eegiment,  fik  Ordre 
til  at  tage  den  igjen,  hvad  der  lykkedes  over  al  Forventning. 
Glæden  herover  varede  dog  kun  kort;  thi  allerede  næste  Nat 
kom  Preusserne  igjen,  og  de  angreb  da  baade  Bavillersskoven 
og  Bois  de  la  Brosse  paa  den  anden  Side  af  Savoureuse. 
Fægtningen  varede  hele  Natten  og  en  god  Deel  af  Dagen 
med;  da  man  slet  ikke  fik  nogen  Efterretning  om,  hvorledes 
det  stod  til,  lod  Commandanten  Generalmarschen  slaae,  til- 
med da  der  udbrød  en  stærk  Ildebrand  i  Qvægskuret;  herved 
led  Garnisonen  store  Tab  ved  det  heftige  Bombardement,  saa 
den  tilsidst  ikke  vidste,  hvorledes  den  skulde  forholde  sig. 
Da  kom  der  endelig  en  Depesche  fra  Danjoutins  Commandant, 
at  man  havde  hævdet  Landsbyen,  men  at  derimod  begge 
Skove  vare  gaaede  tabte,  at  Compagnierne  i  Bavillersskoven 
vare  blevne  omringede,  men  havde  slaaet  sig  igjennem,  og 
at  Tabet   løb  op  til  140  Mand.     Derefter   bleve   Tropperne 

strax  beordrede  til  deres  Skjulesteder,  da  man  ogsaa  var 
bleven  Herre  over  Ildebranden.  Ellers  lod  en  Ildebrand  sig 
ikke  slukke,  naar  den  engang  var  udbrudt  og  bleven  synlig; 
thi  da  blev  Stedet  strax  overost  med  Projectiler.  Det  kom 
an  paa  at  qvæle  Ilden  strax  efter  dens  Udbrud.  —  Ved  Ugens 
Slutning  den  17de  December  indtraf  en  ikke  uvigtig  Begi- 
venhed ;  Oberst  Denfert  modtog  et  Brev  fra  den  schweitzerske 
Forbundspræsident  om,  at  han  var  ifærd  med  at  gjere  Skridt 
hos  General  Treschow  til  at  lade  Oldinge,  Qvinder  og  Børn  komme 
ud  af  Fæstningen.  Disse  Skridt  bestod  i  Afsendelsen  af  en 
Deputation  til  General  Treschow,  og  man  tvivlede  indenfor 
Fæstningen  ikke  om,  at  Tilladelsen  af  denne  vilde  blive  op- 
naaet,  da  Generalen  maatte  være  vidende  om,  at  der  var 
Levnetmidler  nok,  medens  den  civile  Befolkning  var  altfor 
ringe  til  nogensinde  at  kunne  udove  et  Tryk  paa  Comman- 
danten.  —  Oberst  Denfert  skrev  derfor  ogsaa  strax  tilbage 
til  Forbundspræsidenten,  at  han  var  meget  taknemmelig  for 
hans  menneskekjærlige  Bestræbelser,  og  fastsatte  tillige  de 
Betingelser,  under  hvilken  Befolkningen  kunde  forlade  Byen; 
en  Copi  af  dette  Brev  blev  sendt  til  General  Treschow,  med 
hvem  Denfert  ikke  meente  at  skulle  træde  i  directe  Forbin- 
delse, samtidig  med  at  Mairen  blev  opfordret  til  at  indbyde 
alle  Oldinge,  Qvinder  og  Bern  til  at  forlade  Byen.  En 
Mængde  lod  sig  indskrive,  og  i  spændt  Forventning  imødesaae 
de  Afreisens  Oieblik  —  de  ventede  længe,  thi  det  kom  al- 
drig, ja  man  modtog  ikke  saa  meget  som  et  Svar  fra  General 
Treschow.  Først  længe  efter  fik  man  at  vide,  at  Generalen 
var  bleven  saaret  over,  at  Oberst  Denfert  havde  fastsat  Be- 
tingelserne uden  directe  at  træde  i  Underhandling,  men 
hvorledes  end  dette  forholdt  sig,  saa  kom  Ingen  til  at  for- 
lade Byen. 

De  nærmest  paafølgende  Dage  indtil  27de  December 
skete  der  kun  meget  Lidt  af  Almeeninteresse.  Fjendens  Hoved- 
bestræbelser gik  stadig  ud  paa  at  tage  Danjoutin,  og  denne 
Landsby    blev    derfor   paa   det   Heftigste    beskudt   med   det 

Kesultat,  at  mange  Huse  gik  op  i  Luer,  da  der  ingen  Sluk- 
ningscorpser  fandtes.  Til  Gjengjæld  var  Bombardementet  paa 
selve  Byen,  navnlig  i  Dagene  fra  den  20de  til  den  23de,  meget 
mindre,  da  der  kun  faldt  8  å  10  Granater  i  Timen;  ogsaa 
Fæstningen  maatte  indskrænke  sit  Ammunitionsforbrug  med 
Spidsprojektiler  til  500  om  Dagen ,  da  Beholdningen  var 
temmelig  lille,  og  Indbyggerne  nød  saaledes  en  vis  Eo,  som 
ogsaa  ivrig  blev  benyttet  til  at  trække  lidt  frisk  Luft  og  til 
at  debattere  vigtige  Spørgsmaal ,  saasom  hvorfor  General 
Treschow  ikke  svarede,  hvorfor  man  siden  den  13de  December 
ikke  havde  faaet  Tidender  udenfra,  hvorfor  Fjenden  sagtnede 
sin  Ild  0.  s.  V.  At  alle  disse  Spørgsmaal  bleve  gunstigt  be- 
svarede, er  en  Selvfølge ;  man  forberedte  sig  paa  at  see  Fjenden 
marschere  bort,  men  allerede  den  23de  om  Dagen  tiltog 
Bombardementet  i  Heftighed  og  krævede  paany  sine  Offere. 
To  Qvinder  bleve  haardt  saarede  i  en  Kjælder,  en  For- 
post dræbtes,  og  en  Granat  trængte  om  Natten  ind  i  et 
gammelt  Ægtepars  Soveværelse,  knusende  det  høire  Been 
saavel  paa  Manden  som  paa  Konen.  Den  25de  forsøgte 
man  at  sætte  sig  i  Forbindelse  med  Omverdenen  ved  Hjælp 
af  to  Balloner;  den  ene  af  disse  slap  lykkeligt  hen  til  Schweiz 
med  sine  Breve,  den  anden  faldt  derimod  i  Tydskernes  Hæn- 
der', uden  at  de  dog  derved  egentlig  gjorde  nogen  Fangst, 
da  alle  Breve  vare  nøie  eftersete. 

Fjenden  havde  efterhaanden  ligget  næsten  to  Maaneder 
foran  Fæstningen,  udeR  at  det  hidtil  var  lykkedes  ham  at 
vinde  afgjørende  Fordele.  Vel  var  hans  Cerneringslinie  i  Syd 
og  i  Vest  kommen  betydelig  nærmere  Byen  end  den  3die  No- 
vember, vel  vare  hans  Løbegrave  komne  Fortet  Bellevue 
temmelig  nær,  men  selv  om  det  havde  kunnet  lykkes  ham 
at  tage  dette  Fort  inden  lang  Tids  Forløb,  vilde  han  dog 
ikke  være  kommen  Fæstningens  Erobring  meget  nærmere,  saa 
at  man  efterhaanden  i  det  fjendtlige  Hovedqvarteer  var  kom- 
men paa  det  Rene  med,  at  Angrebet  skulde  skee  fra  en  an- 
den Side,  og  da  navnlig  fra  Syd  imod  Forterne  Pcrches,  hvis 

Besiddelse  vilde  være  saa  fordærvelig  for  Forsvaret,  at  Fæst- 
ningen derved  hurtig  kunde  tvinges  til  Overgivelse.  —  De 
første  Skridt  vare  allerede  gjorte  til  det  nye  Angreb  ved  Be- 
sættelse af  Skovene  Syd  for  Danjoutin,  i  hvilke  flere  Batterier 
vare  blevne  demaskerede,  som  heftig  beskjed  den  ovennævnte 
Landsby,  men  det  var  dog  først  fra  den  27de  December,  at 
Angrebet  paa  Sydfronten  blev  gjennemført  med  Kraft,  medens 
samtidig  dermed  Batterierne  ved  Essert  næsten  bleve  desar- 
merede og  Løbegravene  foran  Bellevue  helt  forladte.  Herved 
fik  man  den  naturlige  Forklaring  af  de  sidste  Dages  mindre 
heftige  Ild.  Piecerne  bleve  nemlig  anbragte  i  andre  Batterier, 
nemlig  ved  Andelnans,  ved  Le  Bosmont,  Bavillersskoven  og 
Vezelois,  for  herfra  at  aabne  en  heftig  Ild  mod  Les  Perches, 
Slottet,  La  Justice  og  La  Miotte  med  ialt  ca.  70  Kanoner.  — 
En  Maaned  var  altsaa  gaaet  spildt  for  General  Treschow,  som 
nu  skulde  see  at  faae  indhentet  det  Forsømte  og  derfor 
navnlig  tog  Les  Perches  under  Behandling,  saa  at  disse  to 
Forter  nu,  lige  til  de  bleve  tagne,  ikke  fik  et  øiebliks  Ro.  — 
Allerede  den  første  Dag  blev  en  Blendering  i  Basses-Perches 
gjennemskudt,  hvad  der  kostede  to  Mand  Livet;  men  den 
anden  Dag  blev  Ingen  ramt  deri,  uagtet  Værket  fik  750 
Projektiler;  kun  en  12  S's  Kanon  blev  demonteret;  Tyd- 
skerne fik  derimod  et  Krudtmagazin  sprængt  i  Luften,  hvilket 
altid  er  et  behageligt  Fyrværkeri  for  den,  der  foraarsager  det. 
Skjøndt  Byen  ikke  længere  blev  beskudt  saa  meget  directe, 
naaede  dog  mange  Projektiler,  som  ikke  traf  Slottet,  indenfor 
og  udbredte  Død  og  Fordærvelse;  den  27de  fik  en  lille  fire 
Aars  Pige  skudt  det  ene  Been  bort,  og  den  sidste  Dag  i 
Aaret  ramtes  ikke  færre  end  22  Soldater  af  Garnisonen. 
—  Nytaarsaften  var  Beleiringens  58de  Dag  og  den  29de 
Bombardementsdag,  og  vi  ville  nu  ogsaa  kaste  et  flygtigt 
Blik  paa  Byens  Tilstand  ved  det  gamle  Aars  Slutning. 
Den  havde  hidtil  faaet  c.  100,000  Projektiler,  som  havde 
ødelagt  mange  Huse,  men  derimod  kun  gjort  ringe  hkade 
paa  Fæstningsværkerne  eller  Kanonerne.      Vel   vare   mange 

Affutager  blevne  demonterede,  men  den  Skade  kunde  let  nok 
repareres;  af  Kanoner  vare  hidtil  kun  5  å  6  blevne  gjorte 
ubrugbare,  og  Tabet  af  Mandskab,  skjøndt  føleligt  i  og  for 
sig,  var  dog  ikke  stort,  fordi  Projectilernes  Ankomst  altid 
blev  signaliseret  af  en  Udkigspost.  Sygdom  havde  været 
Troppernes  værste  Fjende,  og  navnlig  krævede  Typhus  mange 
Offere.  De  Saarede  døde  i  Hobetal,  da  der  ikke  var  Held 
med  de  chirurgiske  Operationer.  Hvor  kunde  det  ogsaa  være 
anderledes,  eftersom  der  kun  var  faa  Læger  og  mange  Syge? 
Sikkerheden  for  Liv  og  Lemmer  i  selve  Hospitalerne  var  desuden 
kun  ringe,  og  Luften  var  forpestet  i  de  hermetisk  tillukkede  Sale. 
I  Slutningen  af  December  dode  der  ca.  18  Personer  om  Dagen, 
hvoraf  kun  de  Kige  og  Officererne  bleve  begravne  i  Kister, 
medens  de  andre  Legemer  læssedes  paa  en  Karre,  som  i 
største  Hast  blev  ført  til  Kirkegaarden,  hvor  Ligene  bleve 
nedkastede  i  et  stort  Hul,  der  hver  Dag  blev  forstørret. 
Efter  at  et  Trækors  var  sat  over  Graven,  var  Alt  forbi.  — 
Heldigst  stillet  var  Byen  med  Levnetsmidler,  hvoraf  der  var 
temmelig  store  Forraad,  medens  derhos  enkelte  indenfor  Cer- 
neringen  liggende  Landsbyer  imod  Nord,  som  ikke  vare  blevne 
besatte  af  Fjenden,  stadig  indførte  Smør,  Æg,  Grøntsager  og 
Frugter.  Et  Pund  Smør  kostede  3  a  4  Francs,  et  Dusin 
Æg  2  å  3  Francs. 

Det  nye  Aar  blev  af  begge  Parter  skudt  ind  med  en  Salve, 
men  iøvrigt  sparedes  Byen  den  nye  Dag  i  Aaret  saa  meget 
som  muligt,  og  kun  Bellevue,  Les  Perches  og  les  Barres 
modtog  Projektilerne.  Det  var  dog  kun  atter  en  stakket 
Frist;  thi  Bombardementet  blev  til  Gjengjæld  langt  stærkere 
Dagen  efter,  saa  at  igjen  flere  af  den  civile  Befolkning 
ramtes;  navnlig  den  7de  Januar  var  Ilden  overordentlig 
stærk,  det  syntes,  som  om  Fjenden  var  rasende,  og  Oflfrene 
vare  talrige.  Een  Granat  dræbte  en  Mobilgardist  og  saarede 
fire  Andre  paa  Veien  til  Danjoutin.  I  en  af  Forstæderne  fik 
en  Kone  Benet  skudt  af,  medens  otte  Soldater  bleve  dræbte 
eller  saarede.   Paa  Slottet  slog  en  Granat  gjennem  en  Hvæl- 

ving  og  ramte  sex  Personer ;  et  andet  Sted  krævede  en  Granat 
ti  Offere,  og  saa  fremdeles.  Der  opstod  ogsaa  flere  Ildebrande, 
løvrigt  skete  der  i  Aarets  første  Uge  kun  Lidt  af  Interesse; 
den  4de  Januar  kom  atter  en  Coureer  gjennem  de  tydske 
Linier,  vel  forsynet  med  de  sædvanlige  Løgnedepecher  an- 
gaaende  Fordele,  vundne  af  de  Franske.  Løgnen  var  denne 
Gang  aabenbar  nok,  da  der  netop  handledes  om  Belfort;  det 
hjalp  kun  lidet,  at  to  andre  Courerer  bragte  omtrent  de 
samme  Efterretninger  om  Prinds  Friedrich  Carls  Død,  Ver- 
sailles's  Indtagelse,  Preusserkongens  Flugt.  Commandanten 
var  fornuftig  nok  til  at  udstede  en  Proclamation  for  at  ad- 
vare Beboerne  mod  disse  falske  Efterretninger,  som  kun  vir- 
kede demoraliserende.  Hvor  hæderlig  adskilte  han  sig  ikke 
herved  fra  andre  franske  Chefer,  Trochu  end  ikke  undtaget, 
som  aldrig  undsaae  sig  for  at  tye  til  Løgnen  i  deres  Krigs- 
beretninger*)!  Det  Eneste,  som  i  de  medbragte  Aviser  vakte 
nogen  Opmærksomhed,  var  Efterretningen  om  en  ny  øst- 
armee  under  Bourbaki,  som  skulde  undsætte  Belfort.  Ganske 
vist  kunde  ogsaa  dette  være  Løgn,  men  man  var  bleven  op- 
mærksom paa,  at  der  foregik  noget  Usædvanligt  hos  Fjenden, 
at  han  modtog  Forstærkninger,  og  Haabet  begyndte  atter  at 
vaagne,  skjøndt  Intet  tydede  paa,  at  Fjenden  skulde  belave 
sig  paa  at  fortrække.  Han  anstrengte  sig  tværtimod  af 
yderste  Evne  for  at  sætte  sig  i  Besiddelse  af  Danjoutin,  og 
den  7de  Januar  demaskeredes  atter  to  Batterier  mod  denne 
Landsby  ligesom  ogsaa  Perouse  paa  Baselveien  blev  beskudt. 


*)  General  Faidherbe  siger  saaledes  i  sit  Værk  rCampagne  de  l'ar  m  é  e 
du  Nord:  »Slaget  ved  Bapeaume  var  en  Seir  for  os;  thi  vi  cam- 
perede paa  Valpladsen  og  mistede  ingen  Fanger,  medens  Fjenden 
ifølge  Aviscorrespondenters  Udsagn  niaatte  cassere  flere  Officerer 
for  Feighed«.  I  den  Anledning  oplyser  General  v.  Goben,  at  Faid- 
herbe mistede  500  Fanger,  ikke  opnaaede  at  undsætte  Peronne, 
hvad  der  var  hans  Hensigt,  og  franske  Officerer  maatte  casseres 
paa  Grund  af  Feighed;  Telegrammet  var  nemlig  blevet  fordreiet, 
hvorfor  et  fransk  Skrift  anføres  som  Beviis. 


Belforts  Forsvar.  101 

Natten  mellem  den  7de  og  8de  hørtes  fra  Fæstningen  en 
meget  heftig  Geværild  i  Eetning  af  Danjoutin,  og  samtidig 
erholdt  Com mandanten  en  Depeche  derom  saavel  fra  Befa- 
lingsmanden i  Danjoutin  som  fra  Les  Perches:  derimod  meldtes 
Intet  foruroligende.  Kl.  1  om  Morgenen  meldte  imidlertid 
en  Sergeant,  at  Danjoutin  var  omringet,  og  at  Feltvagten 
bag  Landsbyen  havde  trukket  sig  tilbage  til  Fourneau  Forsta- 
den. Øieblikkelig  telegrapheredes  der  til  Danjoutin,  men  For- 
bindelsen var  afbrudt,  og  Commandanten  lod  derfor  alle  Trop- 
per komme  paa  Benene,  medens  en  Capitain  sendtes  ud  for 
at  erfare  Sagens  rette  Sammenhæng.  Han  erfarede  snart,  at 
Danjoutin  virkelig  var  cerneret,  hvorfor  strax  fire  Compagnier 
sentes  ud  for  at  ile  deres  Kammerater  til  Hjælp;  men  de 
standsedes  af  en  frygtelig  Ild,  som  Preusserne  aabnede  paa 
dem  fra  Jernbanedæmningen,  hvorved  Mange  saaredes  og 
dræbtes,  og  herefter  gjordes  ikke  noget  fornyet  alvorligt  For- 
søg paa  at  trænge  frem  til  Danjoutin,  saameget  mindre,  som 
Ilden  henad  Morgenen  forstummede.  Ikke  længe  var  man 
i  Uvished  om,  hvad  der  var  blevet  af  Landsbyens  Besætning; 
thi  man  saae  den  henved  Middag  defilere  igjennem  to  Hæk- 
ker preussiske  Soldater,  og  saalcdes  bleve  mere  end  700  Mand 
krigsfangne,  medens  Landsbyen  var  tabt.  Det  Sidste  var 
efterhaanden  blevet  uundgaaeligt;  man  kunde  være  særdeles 
tilfreds  med  at  have  holdt  dette  Punkt  i  over  en  Fjerding- 
veis  Afstand  fra  Fæstningen  i  samfulde  66  Dage,  men  sær- 
deles nedslaaende  var  det,  at  Besætningen  ved  denne  Aftaire 
var  bleven  formindsket  saa  stærkt  og  tildeels  ogsaa  demora- 
liseret. Den  8de  Januar  er  derfor  den  bedrøveligste  Dag  i 
hele  Beleiringshistorien ,  og  der  herskede  i  Byen  en  meget 
trykket  og  bevæget  Stemning,  da  man  almindelig  meente,  at 
der  var  blevet  begaaet  grove  Feil,  enten  af  Commandanten 
eller  af  Chefen  i  Danjoutin.  —  Aarsagen  maatte  dog  natur- 
ligst søges  i  den  nævnte  Feltvagts  Retraite.  Disse  to  Com- 
pagnier havde  netop  til  Opgave  at  forsvare  Jernbanedæmnin- 
gen;   derved,  at  de  uden  videre  overlod  den  til  Preusserne, 

blev  enhver  Understøttelse  fra  Fæstningen  overordentlig  van- 
skelig. Hen  ad  Aften  blev  Indtrykket  af  det  lidte  Tab  noget 
formindsket  ved  Ankomsten  af  en  Coureer,  som  overbragte 
den  Efterretning  fra  Consulen  i  Basel,  at  Bourbaki  mar- 
scherede  mod  Belfort  med  100,000  Mand.  Enhver  var 
derfor  aldeles  henrykt,  da  det  næste  Morgen  meldtes  fra 
Forposterne,  at  der  kunde  høres  Kanontorden*);  nu  var  Be- 
frielsestimen slaaet,  nu  skulde  man  høste  Lønnen  for  al  sin 
opoflFrende  Udholdenhed,  og  Frankrig  vilde  atter  reise  sig. 
Det  heftige  Bombardement  paa  Perouse  gjorde  derfor  kun  ringe 
Indtryk,  ligesaa  lidt  som  Efterretningen  om,  at  atter  flere  civile 
Personer  i  Byen  vare  blevne  ramte,  og  at  en  Ingenieur- 
capitain,  som  blev  saaret  ved  Danjoutin,  var  afgaaet  ved  Dø- 
den; man  holdt  ud  med  godt  Mod  til  Trods  for  de  6,000 
Projektiler,  som  daglig  regnede  ned  over  Forsvarsværkerne, 
og  hvoraf  alene  Basses  Perches  fik  de  2,000,  til  Trods  for  de 
nye  Kæmpegranater  af  156  E's  Vægt,  som  viste  sig  den  13de 
Januar  ved  Slottet,  og  som  gjorde  overordentlig  megen  Skade, 
da  de  gjennemtrængte  Hvælvinger  paa  6  a  10  Fods  Tykkelse. 
Samme  Dag  hørtes  jo  atter  Kanontorden  i  det  Fjerne,  hvad 
der  for  Besætningen  var  den  lifligste  Musik,  og  endelig  er- 
holdtes om  Aftenen  Efterretning  om  Seiren  ved  Villersexel. 
De  paafølgende  Dage,  og  da  navnlig  den  15de,  16de  og  17de 
Januar,  herskede  der  en  uhyre  Bevægelse  i  Belfort ;  thi  næsten 
under  Fæstningens  Volde  foregik  den  alvorlige  Kamp,  som 
skulde  afgjøre  dennes  og  Frankrigs  Skjæbne,  ja  man  kunde  til 
sine  Tider  see  de  franske  Batterier,  som  rykkede  frem**). 
Frygtehg  lød  Kanontordenen,  den  hørtes  overalt,  i  Kjælderne 
som  i  Cassematterne ;  ogsaa  Mitrailleusernes  hvasse  Lyd  kunde 
høres,  og  man  kunde  tydelig  skjælne,  at  Lyden  kom  nærmere 
og  nærmere.  Hvilken  uhyre  Dristighed  af  Fjenden  at  blive 
ved  med  sin  Ild  paa  Fæstningen!  Om  Aftenen  vilde  han  jo 
sikkert  miste  alle  sine  Beleiringspiecer!     Imidlertid  sagtnede 


*)  Det  var  Fægtningen  ved  Villersexel,  4  Miil  fra  Belfort. 
")  Dette  var  dog  en  Fiction. 

Ilden  i  det  Fjerne  henimod  Kl.  7,  og  man  kunde  næppe 
længere  haabe  paa  at  blive  befriet  den  15de.  Men  den  naaste 
Dag  maatte  Kampen  absolut  blive  gjenoptaget;  thi  de  Franske 
vare  jo  rykkede  frem.  Det  var  i  hoi  Grad  ønskeligt,  om 
Garnisonen  ved  et  stort  Udfald  havde  kunnet  understøtte 
Bourbakis  Operationer,  navnlig  ved  at  true  den  tydske  Styrke 
ved  Héricourt  og  Brevilliers  i  Ryggen;  men  Mobilgarderne 
vare  ikke  skikkede  til  Kampen  i  aaben  Mark,  og  Comman- 
danten  opgav  derfor  denne  Plan,  han  udsendte  kun  et  Com- 
pagni  paa  Recognoscering,  uden  at  dette  gav  nogen  Oplys- 
ning. —  Som  det  ventedes,  begyndte  Kampen  atter  med 
fornyet  Heftighed  den  16de,  og  stedse  lod  Kanontordenen  nær- 
mere; ja  man  kunde,  tydelig  skjælne  de  enkelte  Geværskud. 
Medens  Kampen  var  heftigst  mod  Syd  i  Retningen  af  Héri- 
court, besluttede  Denfert  dog  at  gjøre  en  Demonstration  imod 
Vest,  og  en  Bataillon,  forstærket  med  tre  Compagnier,  sendtes 
imod  Essert,  opløst  i  Tirailleurkjæde.  Besætningen  i  Essert 
viste  sig  dog  at  være  meget  stærk  og  slog  Franskmændene 
tilbage,  efterat  de  havde  lidt  et  Tab  af  26  Døde  og  Saarede; 
Dagen  gik  til  Ende  uden  at  have  bragt  den  saa  inderlig 
ventede  Befrielse.  —  Den  17de  begyndte  Kanontordenen  atter; 
men  det  syntes  denne  Gang,  som  om  den  var  længere  borte, 
og  undertiden  standsede  den  heelt;  det  var  frygtelig  daarligt 
Veir;  det  sneede  uophørligt,  og  Troppernes  Bevægelse  maatte 
derved  blive  endnu  mere  vanskeliggjort.  Man  begyndte  at 
frygte  et  uheldigt  Udfald  af  Bourbakis  Kampe  uagtet  alle  de 
talrige  Seirsefterretninger,  som  havde  udbredt  sig  i  Byen,  og 
da  Dagen  gik  til  Ende,  uden  at  Byen  var  bleven  befriet,  be- 
gyndte Haabet  at  svinde.  Vel  hørtes  endnu  Kanontordenen 
den  18de;  men  den  fjernede  sig  stedse  mere  og  mere,  og  da 
intet  Sendebud  fra  General  Bourbaki  havde  kunnet  naae  Bel- 
fort, begyndte  de  Fleste  at  fortvivle.  —  Besætningen  blev 
ikke  længe  i  Uvished  angaaende  de  virkelige  Forhold;  thi 
allerede  den  19de  meldte  en  Coureer  fra  Miihlhausen,  at 
Bourbaki   var   bleven   slaaet   tilbage   den  16de,   at  General 

Chanzy  var  slaaet  ved  Le  Mans,  og  at  Paris  blev  bombar- 
deret. Saaledes  blev  dette  Haab  tilintetgjort;  dog,  hvad  der 
ikke  var  lykkedes  Bourbaki  strax,  kunde  han  vistnok  udføre 
om  kort  Tid,  naar  han  havde  omgaaet  den  fjendtlige  Hær, 
som  havde  stillet  sig  imellem  ham  og  Fæstningen,  og  derfor 
bevaredes  Haabet  i  de  Flestes  Hjerter.  Imidlertid  var  man 
foreløbig  nødsaget  til  at  henvende  Tankerne  paa  det  Nær- 
værende, da  General  Treschow  stedse  vedblev  at  overøse 
Fæstningen  med  Bomber  og  Granater.  Een  af  disse  gjen- 
nemslog  atter  en  Hvælving  i  Slottet  og  naaede  derved  et 
Krudtmagasin,  hvor  flere  Soldater  vare  beskjæftigede.  En 
stor  Deel  af  den  tilstedeværende  Ammunition  blev  antændt, 
og  19  Mennesker  bleve  dræbte,  saarede  eller  begravne  under 
Muurstumperne.  En  Artilleriheutenant,  som  var  Vidne  til 
denne  Katastrophe,  skyndte  sig  for  at  bringe  de  Ulykkelige 
Hjælp,  men  i  det  Samme  trængte  en  ny  Granat  ind  i  Hvæl- 
vingen og  borttog  hans  Laar.  —  Cassematten  frembød  nu 
et  frygtehgt  Syn.  Muurbrokker,  menneskelige  Dele,  Klude, 
Granatstumper  o.  s.  v.  laae  blandede  imellem  hinanden. 

Det  var  aabenbart,  at  Fjenden,  inden  han  aabnede  An- 
grebet paa  Les  Perches,  var  nødt  til  at  sætte  sig  i  Besiddelse 
af  Landsbyen  Perouse,  som  derfor  blev  skudt  aldeles  i  Gruus; 
navnlig  den  20de  om  Aftenen  var  Ilden  voldsom,  og  Batail- 
lonschefen  i  Perouse  kunde  derfor  nok  formode,  at  et  Angreb 
vilde  finde  Sted  om  Natten;  han  sendte  følgelig  itide  en  An- 
modning om  Forstærkning  og  fik  ogsaa  et  Feltbatteri,  som 
blev  opstillet  udenfor  Hautes  Perches.  Næppe  var  det  an- 
kommet, førend  Fjenden  kastede  sig  over  de  foran  Byen  lig- 
gende smaae  Skove,  som  hidtil  vare  blevne  i  Franskmændenes 
Besiddelse,  og  disse  bleve  ogsaa  hurtig  tagne;  derimod  stand- 
sedes han  ved  Indgangen  til  Landsbyen  af  de  derværende 
Løbegrave.  Ti  Gange  forsøgte  Fjenden  at  storme  frem,  men 
hver  Gang  blev  Angrebet  afslaaet  ved  den  heftige  Ild  fra 
Løbegravene  og  fra  Feltbatteriet,  som  skjød  med  Kardætsker. 

Preusserne  udviklede  dog  stedse  fiere  og  fiere  Tropper, 
og  Commandanten  besluttede  derfor  at  give  Ordre  til  at 
rømme  Landsbyen,  af  Frygt  for,  at  Besætningen  skulde  blive 
afskaaren.  Først  nogle  Timer  efter  Rømningen  blev  Lands- 
byen besat.  For  Tydskerne  var  det  en  haard  Dag,  da  de 
tabte  150  Mand,  men  ogsaa  Garnisonen  havde  150  Døde  og 
Saarede.  Perouse  var  bleven  holdt  besat  i  78  Dage,  og  dette 
var  en  Trøst  ved  dets  Tab,  som  efterhaanden  var  blevet 
uundgaaeligt.  —  Imidlertid  fordoblede  Fjenden  sine  An- 
strengelser. Han  vilde  nu  have  Byen  å  tout  prix,  og  det 
ene  Batteri  demaskeredes  efter  det  andet;  ogsaa  Preusserne 
led  svære  Tab  ved  Fæstningens  Ild,  ved  Kulden  og  ved  Syg- 
dom. Man  forsikkrer,  at  paa  een  Nat  havde  18  Soldater  paa 
Post  faaet  Koldbrand,  hvad  Under  da,  at  de  preussiske  Landc- 
værnsmænd  kaldte  Belfort  en  «Todtenfabriki)  eller  «Teufels- 
grub»  fordi  Oberst  Denfert  var  dens  Commandant?  —  Allerede 
den  21de  Januar  udskjød  de  tydske  Batterier  7  å  8000  Pro- 
jectiler  om  Dagen,  hvoraf  Les  Perches  og  la  Justice  fik  ca. 
2,000  hver;  men  de  nærmest  følgende  Dage  aabnede  endnu 
fire  nye  Batterier  deres  Ild,  saa  at  Beskydningen  nu  kunde 
foretages  med  ca.  100  svære  Piecer,  der  i  den  Grad  overøste 
den  lille  By  med  en  Regn  af  Jern  og  Bly,  at  der  ikke  fandtes 
en  Qvadratalen,  hvor  man  var  i  Sikkerhed.  For  at  demora- 
lisere Garnisonen  end  yderligere  forsynede  Preusserne  den  nu 
ogsaa  med  de  velbekj endte  Blade  l'Industriel  alsacien  og  le 
Courrier  du  Bas-Rhin,  hvori  Faidherbes  Nederlag,  Chanzy's 
Tab  af  Le  Mans,  Bourbakis  Tilbagetog  og  Trochus  Masse- 
udfald nærmere  omtaltes;  men  da  det  var  preussiske  Efter- 
retninger, lod  man  være  at  troe  paa  dem.  —  Tydskernes 
forøgede  Energi  med  Hensyn  til  Beleiringen  viste  sig  i  Sær- 
deleshed ved  Bestormelsen  af  Skandserne  Hautes  og  Basses 
Perches  den  26de  Januar,  som  de  troede  at  kunne  overrumple 
ved  et  dristigt  Coup.  Kl.  8  om  Aftenen  sneg  et  Compagni 
Pionerer  sig  langs  en  Fold  i  Terrainnet  hen  til  Gravkanten 
af  Basses  Perches  og  kom  ogsaa  uhindret  ned  til  Gravbunden, 

hvor  Pionererne  strax  gave  sig  ifærd  med  at  lægge  en  Mine 
for  dermed  at  danne  en  Breche  i  Escarpen;  paa  samme  Tid 
overøste  to  preussiske  Batailloner  Skandsen  med  deres  Ild 
for  at  bortlede  Besætningens  Opmærksomhed  fra  det,  som 
foregik  i  Graven,  indtil  Brechen  var  bleven  dannet.  Planen 
var  udmærket,  men  man  havde  forregnet  sig  med  Hen- 
syn til  Klippens  Modstandsevne  og  Gravens  Dybde,  og  næppe 
vare  altsaa  Pionererne  komne  ned,  førend  de  forsøgte  at 
komme  op  igjen.  Dette  lod  sig  dog  ikke  gjøre;  de  vare 
komne  i  en  slem  Musefælde  og  bleve  snart  opdagede  af 
Fortets  Commandant,  som  opfordrede  dem  til  at  overgive  sig. 
Dette  blev  først  negtet,  og  de  belavede  sig  paa  at  gjøre  Mod- 
stand, men  da  sprang  en  rask  Soldat  ned  til  dem,  greb  en 
Officeer  i  Brystet  og  tog  ham  med  som  Fange;  nogle  Andre 
fulgte  hans  Exempel,  og  saaledes  overgave  de  sig  alle  230, 
hvoriblandt  syv  Officerer.  Imedens  dette  foregik,  havde  de  to 
Angrebsbatailloner  Meget  at  lide  af  den  franske  Ild;  de  for- 
søgte at  trænge  frem,  men  Afstanden  til  Fortet  var  for  stor, 
og  tilsidst  flygtede  de  i  Uorden  tilbage.  En  Snes  Mand  tog 
den  feile  Vei  og  flygtede  henimod  Belfort,  hvor  de  bleve 
tagne  tilfange,  saa  at  der  ialt  blev  gjort  259  Fanger,  hvor- 
imellem 19  Saarede.  Tydskerne  havde  lidt  meget  af  den 
fjendtlige  Ild  og  havde  desforuden  ca.  120  Mand  Døde  og 
Saarede,  medens  Garnisonen  kun  tabte  20  Mand,  hvorimellem 
atter  en  Ingenieurcapitain  faldt.  Under  hele  Fægtningen  blev 
Byen  paa  det  Frygteligste  beskudt,  saa  at  al  Passage  var  en 
ligefrem  Umulighed.  Da  de  preussiske  Fanger  nærmede  sig 
Fæstningen,  fik  en  Officeer  den  ene  Haand  revet  bort  af  en 
Granatstump,  hvorved  han  udbrød:  «Nu  kjender  jeg  Virk- 
ningen af  vore  Granater«.  Endnu  flere  Fanger  bleve  ramte, 
og  de  ulykkelige  Mennesker  bleve  derfor  forfærdede  over  at 
skulle  opholde  sig  i  et  saadant  Helvede;  thi  man  vidste  ikke, 
hvor  man  sikkert  skulde  anbringe  dem.  Ca.  Hundrede  bleve 
anbragte  i  Fortet  des  Barros's  Cassematter,  hvor  de  vare  no- 
genlunde i  Sikkerhed;  til  de  Andre  havde  man  derimod  intet 

andet  Sted  end  Fængslet,  hvor  der  var  alt  Andet  end  sikkert, 
men  der  var  ingen  anden  Udvei.  —  Den  næste  Morgen  tid- 
lig standsede  Bombardementet  af  Basses  Perches,  idet  en 
Parlementair  nærmede  sig  Skandsen  for  at  anholde  om  en 
Vaabenstilstand  til  at  kunne  begrave  de  Døde,  som  endnu 
hvilede  paa  den  snedækkede  Jord.  Hans  Forlangende  blev 
forebragt  Commandanten,  som  slet  ikke  holdt  af  at  parle- 
mentere,  da  Tydskerne  altid  misbrugte  det,  og  derfor  afslog 
hans  Forlangende;  derimod  underrettede  han  General  Tre- 
schow om,  at  de  franske  Soldater  skulde  begrave  de  Døde, 
hvis  der  ikke  i  den  Tid  blev  skudt  paa  Les  Perches.  — 
Forhandlingerne  bleve  dernæst  fortsatte  mellem  Perches'  Com- 
mandant  og  Parlementairen ,  hvorpaa  Fortet  standsede  sin 
Ild.  —  Fra  Kl.  4  til  Kl.  6  vilde  ogsaa  alle  Beleiringsbatterier 
tie,  for  at  Fortets  Besætning  kunde  begrave  de  mange  Liig, 
som  vare  haardfrosne.  En  Grav  blev  saa  graven  af  Mobil- 
gardisterne, som  dernæst  samlede  de  mørke  Skikkelser,  be- 
røvede dem  deres  Kapper  og  deres  Fodtøi,  hvorpaa  der  var 
stor  Mangel  i  Fæstningen,  brøde  deres  Lemmer  og  sænkede 
dem  ned  i  den  snævre  Grav;  60  Tydskere  bleve  saaledes 
jordede  paa  Glaciet  af  Fortet  Les  Perches.  Kl.  6  var  Alt 
forbi,  og  da  faldt  atter  den  første  Granat  i  Byen,  som  atter 
maatte  lide  forfærdelig  i  de  paafølgende  Dage.  Saaledes  blev 
Kirken  ramt  fem  Gange  i  Timen,  til  stor  Bestyrtelse  for  de 
fattige  Beboere,  som  under  dens  Kjældere  havde  fundet  en 
Tilflugt.  —  Hvor  frygtelig  saae  der  ikke  ud  paa  dette  Sted! 
Menneskene  laae  complet  sammenpakkede,  for  det  Meste  paa 
Straa;  kun  Enkelte  havde  Seng,  og  af  Ildsteder  var  der  kun 
faa.  Sygdom  var  der  nok  af,  navnlig  Kopper,  men  de  An- 
grebne kunde  ikke  altid  føres  paa  Hospitalet.  Flere  Koner 
nedkom  her  ofte  ved  Siden  af  en  Døende,  og  den  Lilles 
Vugge  indtog  saa  strax  den  Plads,  hvor  den  Afdødes  Seng 
havde  staaet.  Den  29de  Januar  blev  Byen  første  Gang  be- 
kastet med  Bomber,  som  gjorde  megen  Skade,  den  næste 
Dag  opdagedes  en  temmelig  lang  Løbegrav  foran  Les  Perches, 

i  ca.  1,200  Alens  Afstand.  Det  var  den  første  Parallel, 
hvormed  det  regulaire  Angreb  paa  Skandserne  blev  aabnet, 
da  Preusserne  havde  faaet  nok  af  Overraskelserne.  — 

Vi  have  allerede  omtalt,  at  de  tydske  Fangers  Ophold- 
sted ikke  var  ganske  sikkert;  dette  viste  sig  paa  en  sørgelig 
Maade  den  31te  Januar  om  Natten,  da  en  156  E's  Granat 
slog  ned  i  Fængslet  og  ved  sin  Explosion  dræbte  fire  og  paa 
det  Frygteligste  lemlæstede  sexten  Andre.  Hvad  skulde  man 
gjøre  derimod?  Tydskerne  vare  jo  ikke  værre  stillede  end 
Befolkningen  og  Garnisonen,  til  hvem  der  ikke  var  bombe- 
sikkert Rum  nok.  Det  kunde  dog  sandelig  ikke  gaae  an  at 
overføre  alle  Fanger  til  Cassematterne  i  Les  Barres,  da  man 
derved  vilde  corapromittere  dette  Værks  Modstandskraft.  Heller 
ikke  kunde  det  nytte  at  melde  General  Treschow  det  Pas- 
serede, saaledes  som  Flere  stemte  for,  thi  derved  vilde  de 
Steder,  hvor  Tydskerne  befandt  sig,  maaskee  blive  skaanede 
fremfor  andre  Qvarterer,  og  det  Eneste,  hvad  der  kunde  gjøres, 
var  at  anbringe  dem  udelukkende  i  Fængslets  nederste  Etage. 
Heller  ikke  her  vare  de  sikkre,  og  faa  Dage  senere  blev  atter 
fire  saarede.  Derved  bleve  de  andre  Fanger  aldeles  rasende 
og  begyndte  at  gjøre  Oprør,  saa  at  man  blev  nødt  til  at  an- 
vende Magt,  for  at  de  skulde  forholde  sig  rolige.  —  Deres 
Stilling  var  ogsaa  ganske  fortvivlet,  og  den  næste  Morgen 
besluttede  Officererne  derfor  at  skrive  til  Commandanten  for  at 
bede  ham  om  enten  at  anbringe  dem  paa  et  sikkert  Sted  eller 
at  lade  dem  gaae,  saaledes  som  Bazaine  gjorde  ved  Metz 
med  de  Fanger,  som  han  ikke  kunde  give  Næring.  Her  gjaldt 
det  jo  ikke  Næringen,  men  en  ligesaa  vigtig  Ting,  nemlig 
Existensen.  —  Oberst  Denfert  forstod  vistnok  de  ulykkelige  Fan- 
gers fortvivlede  Stilling ;  men  var  den  værre  end  for  de  1,500 
Oldinge,  Qvinder  og  Børn,  som  General  Treschow  ikke  havde 
villet  lade  slippe  ud  af  Fæstningen?  Imidlertid  var  han  villig 
til  at  give  de  Fanger  Friheden,  som  ikke  kunde  anbringes 
paa  et  sikkert  Sted,  naar  General  Treschow  paa  sin  Side  til- 
lod Oldinge,    Qvinder  og  Børn  at  drage  bort.      Efter  nogen 

Tøven  besluttede  Officererne  at  forebringe  Generalen  denne 
Udtalelse,  og  deres  Brev  blev  besørget  af  en  Parlementair. 
De  erholdt  følgende  Svar:  "Jeg  beklager  meget  ikke  at 
kunne  opfylde  Deres  Bøn.  Det  stod  Dem  frit  for  at  lade 
Dem  gjøre  krigsfangen  eller  ikke.  De  har  valgt  det  første 
Parti,  saa  bær  ogsaa  Følgerne  deraf«.  Dette  Svar  satte  de 
preussiske  Officerer  i  stor  Forlegenhed,  da  de  frygtede  for 
senere  at  blive  beskyldte  for  Feighed;  de  bad  derfor  om  en 
Attest  fra  Commandanten  om,  at  de  den  26de  Februar  havde 
gjort  deres  Pligt,  og  denne  Bøn  blev  beredvillig  opfyldt.  — 
Senere  slog  atter  en  Granat  ned  i  Officerernes  Værelse  og 
frembragte  stor  ødelæggelse,  men  heldigviis  var  da  Ingen 
tilstede.  Den  1ste  Februar  kom  de  første  Efterretninger  om 
Paris's  Capitulation  til  Garnisonens  Kundskab;  men  man 
kunde  umulig  troe  derpaa;  thi  skulde  det  virkelig  forholde 
sig  saaledes,  vilde  Chefen  for  Beleiringshæren  næppe  have 
undladt  at  bringe  det  til  Commandantens  Kundskab  for  der- 
ved at  fremtvinge  Bj^ens  Overgivelse.  Ingen  tænkte  dog 
endnu  paa  Overgivelse,  man  vilde  holde  ud,  til  Freden  blev 
sluttet,  eller  indtil  der  kunde  komme  Undsætning;  thi  endnu 
var  Besætningen  ved  godt  Mod,  endnu  var  Befolkningen  resig- 
neret, og  endnu  var  der  Levnetsmidler  nok.  Faa  Dage  efter 
blev  man  dog  nødt  til  at  troe  paa  Frankrigs  fortvivlede 
Stilling  i  øieblikket  og  til  at  lade  alt  Haab  fare  om  det 
Nyttige  i  en  fortsat  Modstand.  —  Der  var  nemlig  nogle  Da- 
mer i  Belfort,  som  ikke  længere  kunde  udholde  Bombarde- 
mentet og  derfor  vilde  prøve  paa  at  komme  ud  af  Byen, 
hvorfor  de  henvendte  sig  til  en  tydsk  Stabsofficeer  i  Cerne- 
ringslinien  for  at  faae  Tilladelse  dertil.  Paa  hans  Bord  laae 
en  heel  Deel  Aviser,  og  de  fik  Tid  nok  til  deri  at  læse  Efter- 
retningen om  Paris's  Capitulation,  Vaabenstilstandens  Afslut- 
ning og  Bourbakis  Nederlag.  Ogsaa  saae  de,  at  østarmeen 
og  Belfort  vare  undtagne  fra  Vaabenstilstanden.  Da  det  blev 
negtet  dem  at  komme  igjennem  Cerneringslinien ,  kom  de 
atter  tilbage  til  Byen,  hvor  de  meddeelte  det,  de  havde  læst. 

Der  var  næppe  længere  nogen  Tvivl  mulig,  og  Præfecten 
meddeelte  derfor  strax  disse  Efterretninger  til  Commandanten, 
som  blev  smertelig  overrasket  derved  og  først  næppe  vilde 
troe  dem;  thi  hvorledes  var  det  muligt,  at  en  enkelt  By  en 
enkelt  Hær  kunde  undtages  fra  Vaabenstilstanden?  —  Efter 
moden  Overveielse  besluttede  Commandanten  at  sende  en 
Officeer  til  Basel  for  at  erholde  nøiagtige  Oplysninger  an- 
gaaende  Frankrigs  Tilstand  og  for  at  indhente  nøiagtige  In- 
structioner  fra  den  franske  Regjering,  i  hvilken  Anledning 
han  skrev  til  Treschow  for  at  bede'ham  at  medgive  Officeren 
et  Leidebrev.  Allerede  næste  Nat  modtog  Denfert  Generalens 
Svar  og  Leidebrevet,  og  den  Hurtighed,  hvormed  den  preus- 
siske Generalstab  gik  tilværks,  viste  noksom,  at  Damerne 
ikke  havde  læst  feil.  —  Nogle  Timer  senere  drog  Capitain 
Chåtel  af  Generalstaben  ud  af  Belfort,  en  Vogn  stod  ved  de 
tydske  Forposter  til  hans  Disposition,  for  at  han  uden  Op- 
hold kunde  komme  til  Basel.  Dette  skete  den  5te  Februar, 
og  vi  have  saaledes  ladet  uomtalt,  hvorledes  det  gik  med 
Fæstningen  i  de  f£»rste  Dage  af  Februar.  Det  var  paa  den 
Tid,  at  Bombardementet  naaede  sin  største  Heftighed;  thi 
ikke  mindre  end  8  å  10,000  Prcjectiler  bleve  daglig  udskudte 
af  de  tydske  Kanoner;  heraf  fik  Les  Perches  alene  2,500  å 
3,000,  La  Justice  1,000  å  1,200,  derimod  la  Miotte  kun  3  å 
400,  og  de  to  andre  Forter  næppe  100  hver,  saa  at  Byen 
alene  fik  de  4  a  5,000  om  Dagen,  paa  et  Areal  af  næppe 
400  Tønder  Land.  —  Fæstningen  besvarede  denne  Ild  med 
ikke  mere  end  1,000  a  1,200  Kanonskud  om  Dagen;  dette 
Tal  var  navnlig  saa  ringe,  fordi  man  var  nødt  til  at  spare 
paa  Spidsgranaterne,  hvoraf  der  nu  kun  brugtes  2  å  300,  og 
hovedsagelig  maatte  hjælpe  sig  med  16  S's  Kugler.  Tages 
det  i  Betragtning,  at  Straszburg  i  den  sidste  Periode  af 
Beleiringen  egentlig  slet  ikke  gjorde  et  Skud  fra  Angrebs- 
fronten,  maa  man  erkjende,  at  Artilleriet  i  Belfort  har 
holdt  sig  langt  bedre  end  hiint  Sted,  og  det  er  kun  at  be- 
klage,   at   man  var   nødt   til   at  spare  paa  Ammunitionen. 

Man  anvendte  ogsaa  en  heel  Deel  Morteerild,  men  ogsaa  heri 
var  Garnisonen  uheldigt  stillet,  thi  de  Bomber,  der  gjere 
størst  Skade,  er  naturligviis  de  store  paa  150  S ;  deraf  havde 
man  vel  en  meget  stor  Beholdning,  men  de  skreve  sig  fra  det 
syttende  Aarhundrede  og  vare  som  F^lge  heraf  saa  slette,  at 
de  sprang  om  ørene  paa  dem,  der  betjente  Mortererne.  — 
Under  det  heftige  Bombardement  kom  det  for  Commandan- 
tens  -Øre,  at  Feltvagterne  fraterniserede  med  hinanden,  idet 
Forpostcommandeuren  stiltiende  havde  antaget  en  Vaaben- 
stilstand;  han  gav  derpaa  strax  Ordre  til,  at  dette  Forhold 
skulde  ophare.  —  Med  Sappeurarbeidet  foran  Les  Perches  gik 
det  særdeles  rask,  og  allerede  den  2den  Februar  var  Løbe- 
graven kun  2  å  300  Alen  fra  Skandserne;  samtidig  dermed 
blev  Ilden  Dag  for  Dag  stærkere,  saa  at  efterhaanden  næsten 
alt  Skyts  var  blevet  demonteret.  Det  blev  derfor  særdeles 
vanskeligt  for  Besætningen  at  holde  Værkerne  besatte;  saa- 
snart  en  Mand  i  Skandserne  traadte  op  paa  Brystværnet, 
blev  han  ramt  af  de  preussiske  Skarpskytter,  som  laae  skjulte 
i  Løbegravene.  Commandanten  besluttede  derfor  efterhaanden 
at  rømme  Værkerne,  saa  meget  mere  som  det  var  aabenbart« 
at  Fjendtlighederne  snart  maatte  være  endte,  og  Fæstningen 
endnu  længe  kunde  holdes,  selv  om  Les  Perches  bleve  for- 
ladte. Der  blev  derfor  givet  Befaling  til  at  føre  alt  Skyts 
ud  af  Forterne,  og  at  drage  bort  med  Besætningen  med  Und- 
tagelse af  tre  Compagnier,  hvoraf  det  ene  skulde  blive  i  Bas- 
ses Perches,  de  to  andre  i  Hautes  Perches.  Denne  svage 
Styrke  skulde  trække  sig  tilbage,  saasnart  Værkerne  bleve 
angrebne.  — 

Efter  at  Capitain  Chåtel  havde  forladt  Fæstningen,  var 
hans  Keise  Æmnet  for  alle  Samtaler,  da  man  næsten  var 
fortvivlet  over  at  være  udelukket  fra  Vaabenstilstanden;  hvad 
kunde  en  forøget  Modstand  egentlig  hjælpe  længere?  Hvad 
enten  Tydskerne  erobrede  Byen  eller  ikke,  vilde  de  kunne 
faae  den  udleveret  ved  Fredsslutningen,  efter  at  hele  Frankrig 
forresten  var  bleven  kuet,  og  dog  turde  Ingen  tale  om  Byens 

Overgivelse.  Man  vilde  holde  ud  til  Enden  og  give  Tyd- 
skerne al  Skyld  for  det  Blod,  der  stadig  vedblev  at  strømme. 
Den  6te  Februar  var  Bombardementet  ogsaa  frygteligt;  en 
Granat  sprang  saaledes  i  et  Værelse,  hvor  flere  Personer  sad 
og  spiste.  Syv  af  disse  bleve  saarede,  en  ung  Pige  paa  18 
Aar  fik  Hovedet  revet  af,  og  et  lille  Barn  blev  fuldstændig 
maset;  atter  blev  en  Ingenieurofficeer  dræbt,  og  saaledes  blev 
det  ved  den  ene  Dag  efter  den  anden.  —  Tilsidst  besluttede 
derfor  Oberst  Denfert,  som  maatte  være  i  den  Formening,  at 
Tydskerne  havde  undtaget  Belfort  fra  Vaabenstilstanden,  me- 
dens det  i  Virkeligheden  var  Jules  Favre,  at  forsøge  et  Skridt 
hos  General  Treschow  for  at  bevæge  ham  til  at  høre  op  med 
Fjendtlighederne.  Han  skrev  derfor  til  Generalen  om  at 
standse  Ilden,  indtil  Capitain  Chåtel  kom  tilbage,  da  han 
maaskee  vilde  medbringe  Instructioner  fra  den  franske  Re- 
gjering,  som  lode  al  det  udgydte  Blod  være  unyttigt.  Han 
haabede  saa  meget  mere,  at  Generalen  vilde  gaae  ind  derpaa, 
som  denne  jo  i  samme  Stund  havde  bemægtiget  sig  Les  Per- 
ches,  hvorfra  han  i  meget  kort  Tid  vilde  kunne  tage  Slottet, 
hvis  det  var  nødvendigt.  Preusserne  havde  nemlig  den  8de 
om  Aftenen  bemærket,  at  Skandserne  kun  vare  svagt  besatte, 
og  de  vare  derfor  klavrede  opad  Brystværnet  og  trængte  ind 
i  Værkerne,  uden  at  de  dog  fik  Tid  til  at  tilføie  de  tre  Com- 
pagnier  et  større  Tab  end  en  halv  Snees  Mand.  Derimod 
led  de  meget  af  Fæstningens  Ild,  inden  det  var  lykkedes  dem 
at  frembringe  nogen  Dækning  i  Skandserne. 

Natten  mellem  den  8de  og  Øde  Februar  fik  Denfert  Gene- 
ral Treschows  Svar,  hvori  Vaabenstilstanden  blev  negtet  af 
følgende  Grunde:  «For  at  ende  det  Hverv,  som  er  overdraget 
General  Treschow,  kan  han  kun  tage  Hensyn  til  militaire 
Betragtninger  og  maa  lade  Humanitetsspørgsmaal  udenfor 
Spillet.  Han  har  Befaling  til  at  tage  Belfort  snarest  muligt. 
Ved  at  tilstaae  en  Vaabenstilstand  vilde  han  atter  tabe  den 
vundne  Fordeel  ved  Les  Perches'  Besættelse  og  fjerne  sig  fra 
det  Maal,  han  maa  stræbe  efterw. — 

Saaledes  strandede  dette  Forsøg,  og  Menneskeligheden 
blev  opoffret  for  den  militaire  Hæder.  Treschow  vilde  ikke 
give  tabt  med  at  tage  Byen.  Denfert  vilde  ikke  overgive 
en  By,  som  endnu  kunde  forsvares  længere,  uagtet  han  og 
hele  Garnisonen  maatte  indrømme,  at  Forsvaret  var  aldeles 
unyttigt.  Bebreidelsen  falder  dog  mindst  paa  Belforts  tappre 
Commandant,  som  paa  Grund  af  sit  seige  Forsvar  fortjente 
noget  Hensyn.  Bombardementet  vedblev  altsaa,  ja  Fjenden 
anlagde  endogsaa  nye  Batterier  foran  Les  Perches,  som  gjorde 
Slottet  megen  Skade,  Skytset  paa  »Cavaleren«,  hvilket  hidtil 
var  blevet  skaanet,  demonteredes,  Hvælvingerne  paa  Casse- 
matterne  led  betydeligt,  en  Bro,  som  forbandt  den  udvendige 
Enceinte  med  den  indvendige,  blev  aldeles  ødelagt,  og  man 
maatte  hver  Dag  lægge  en  ny  Gangbro  af  Træ,  hvad  der  i 
Eeglen  kostede  to  å  tre  Stakler  Livet.  Dette  farlige  Arbeide 
blev  ledet  af  en  Ingenieurofficeer,  som  dog  ikke  ved  denne  Leilig- 
hed  gav  synderlige  Prøver  paa  sit  Mod.  Fra  Les  Perches  skjød 
Fjenden  uophørlig  med  Geværild  paa  Fæstningen,  og  han 
forbandt  tillige  disse  Skandser  ved  Løbegrave  med  Danjoutin, 
hvad  der  viste,  at  han  snart  vilde  forsøge  et  Coup.  Stillin- 
gen blev  Dag  for  Dag  mere  fortvivlet,  saa  at  man  med 
Længsel  ventede  Capitain  Chåtels  Tilbagekomst;  tilmed  bleve 
Garnisonen  og  Befolkningen  mere  og  mere  demoraliserede  ved 
at  tænke  paa  Conventionen  af  28de  Januar,  som  gav  det 
jøvrige  Frankrig  Vaabenstilstand,  og  Desertioner  bleve  meget 
hyppige.  Siden  Maanedens  Begyndelse  vare  80  Mand,  meest 
fra  Elsasz,  løbne  deres  Vei.  Commandanten  gav  dog  ikke  tabt; 
han  blev  ved  med  at  tilføie  Tydskerne  al  mulig  Skade,  og 
deres  Tabshster  udvise  ogsaa,  at  de  efter  den  8de  Februar 
indtil  Fjendtlighedernes  Ophør  have  mistet  over  50  Mand. 

Den  13de  Februar  endelig  var  den  sidste  Dag,  Byen 
blev  beskudt.  En  stærk  Ild  udbrød  i  de  sorte  Søstres 
Huus,  og  da  dette  stødte  lige  op  til  Arsenalet,  som  endnu 
indeholdt  endeel  Krudt,  var  man  meget  bekymret.  Heldigviis 
blev  Brandstedet  ikke  videre  beskudt,  og  derved  lykkedes  det 

at  frelse  Arsenalet,  hvorved  en  frygtelig  Katastrophe  blev  und- 
gaaet.  Samme  Dag  blev  der  ogsaa  skudt  Breche  i  Taarnet 
i  la  Miotte,  men  dette  blev  de  fjendtlige  Kanoners  sidste 
Bedrift.  Kl.  5  om  Eftermiddagen  herte  Ilden  aldeles  op, 
samtidig  med  at  en  Parlementair  henvendte  sig  til  de  franske 
Forposter.  Kun  til  eu  af  Commandanten  anviist  Officeer  og 
imod  Kvittering  overleverede  han  et  vigtigt  Brev  af  omtrent 
følgende  Indhold  fra  General  Treschow  til  Commandanten: 

« Ifølge  Deres  Forlangende  har  jeg  ladet  Capitain  Chåtel 
reise  til  Basel  for  at  forhore  sig  angaaende  Frankrigs  Til- 
stand; siden  hans  Afreise  har  jeg  sagtnet  min  Ild  (!!!),  ven- 
tende, at  han  snart  skulde  komme  tilbage;  men  at  vente 
længere  vilde  jeg  ikke  mere  kunne  forsvare.  Jeg  vil  derfor 
med  fornyet  Kraft  begynde  mit  Angreb.  Jeg  veed,  at  de 
Midler,  jeg  vil  anvende,  ville  koste  mange  civile  Personer 
Livet  og  Stremme  af  Blod.  Jeg  anseer  det  derfor  for  min 
Pligt  forinden  at  bede  Dem  om  nærmere  at  overveie,  om  ikke 
det  Tidspunkt  er  kommet,  hvori  De  kunde  overlevere  mig 
Fæstningen.  Da  jeg  er  i  Besiddelse  af  Les  Perches,  vil  Slottet 
ikke  alene  efter  min  Formening,  men  ogsaa  efter  franske 
Autoriteters  Udsagn*),  ikke  lang  Tid  kunne  modstaae  de  der 
anbragte  Batteriers  Ild.  Belfort  er  derfor  ikke  længere  til  at 
redde  for  Frankrig,  og  det  afhænger  derfor  af  Dem  alene, 
om  de  ved  en  ærefuld  Capitulation  vil  forhindre  mere  Blods- 
udgydelse. I  Betragtning  af  Deres  heltemodige  Forsvar  skal 
jeg  stille  Dem  meget  gunstige  Betingelser.  Paa  Dem  alene 
vil  altsaa  Ansvaret  falde,  naar  De  atter  skulde  tvinge  mig 
til  at  forandre  Belfort  aldeles  til  en  Gruushob  og  at  begrave 
Beboerne  under  Kuinerne. 

Jeg  venter  ikke  noget  bestemt  Svar,  men  jeg  vil  vente 
tolv  Timer,  inden  jeg  fornyer  mit  Angreb.     Hvis  jeg   ikke 


")  Herved  hentydes  til  en  Udtalelse  af  en  Fæstningscommission  af 
lOde  Marts  1869  under  General  Frossard ,  hvoraf  Oberst  Denfert 
forøvrigt  som  Geniecommandant  i  Belfort  havde  været  Medlem. 


Belforts  Forsvar.  U5 

inden   den  Tid  har  modtaget  antagelsesværdige  Forslag,    vil 
jeg  ikke  vige  tilbage  for  de  strengeste  Midler«. 

Dette  Truselsbrev  blev  modtaget  med  den  største  Harme, 
saavel  af  Commandanten  som  af  Befolkningen,  og  den  Fjørste 
var  derfor  ikke  et  ^ieblik  i  Tvivl  om,  hvorledes  han  havde 
at  forholde  sig.  Han  vilde  lade  Brevet  aldeles  ubesvaret.  — 
Næppe  var  dog  den  første  Parlementair  dragen  bort,  for  der 
meldtes  et  nyt  Sendebud  fra  Treschow,  hvorved  Situationen 
blev  aldeles  forandret;  thi  han  overbragte  følgende  Telegram 
fra  Versailles  til  General  Treschow: 

"Belforts  Commandant  bliver  herved  i  Betragtning  af 
Forholdene  bemyndiget  til  at  overgive  Fæstningen.  Garni- 
sonen vil  kunne  drage  bort  med  klingende  Spil  samt  med 
Stadens  Archiver.  Den  maa  begive  sig  hen  til  den  nærmeste 
franske  Stilling«. 

Ernest  Picard. 
(Bismarck.) 

Dette  Telegram  blev  modtaget  med  stor  Tilfredsstillelse 
af  Befolkningen,  men  hvor  authentisk  det  end  øiensynlig 
kunde  være,  havde  det  dog  ikke  Lovskraft  for  Oberst  Denfert, 
og  han  ønskede  derfor  at  træde  i  directe  Forbindelse  med 
den  franske  Kegjering.  Det  var  vanskeligt  nok  at  faae  General 
Treschow  til  at  gaae  ind  herpaa,  men  endelig  blev  der  dog 
sluttet  en  Overeenskomst  og  en  Vaabenstilstand ,  medens  en 
Capitain  af  Ingenieurerne  blev  sendt  til  Basel  for  at  telegra- 
phere  til  Versailles. 

Saaledes  endte  Belforts  Bombardement  efter  73  Dages 
Forløb.  Hvor  besynderligt  var  det  ikke  for  Beboerne  den 
næste  Dag  at  kunne  forlade  deres  Huler,  efter  at  de  havde 
været  nødte  til  at  opholde  sig  deri  den  halve  Vinter,  men 
hvor  bedrøveligt  var  det  ikke  for  disse  Ulykkelige  at  betragte 
deres  Eiendommes  fuldstændige  ødelæggelse.  Den  15de  kom 
Capitain  Krafft  af  Ingenieurerne  tilbage  til  Basel,  og  endnu 
samme  Aften  aabnedes  Underhandlingerne  angaaende  Byens 
Overgivelse  i  Perouse.    Der  udfordredes  hele  tre  Møder,  inden 

der  kunde  opnaaes  Enighed,  navnlig  fordi  de  franske  Befuld- 
mægtigede holdt  paa,  at  der  i  Conventionen  skulde  staae,  at 
Fæstningen  var  bleven  overgivet  efter  den  franske  Regjerings 
Befaling,  og  at  Beboernes  Interesse  paa  det  Noieste  skulde 
blive  varetaget.  —  Efter  megen  Modstand  indvilligede  de 
tydske  Officerer  i  det  første  Punkt,  men  derimod  ikke  i  det 
andet.  Beboerne  vedkom  kun  General  -  Gouvernementet  i 
Elsasz,  og  ingen  bestemt  Clausul  angaaende  dem  kunde  op- 
tages i  Conventionen.  Forhandlingerne  vare  nær  ved  at  gaae 
istykker,  men  da  saa  Bombardementet  vilde  have  været  gjen- 
optaget,  og  dette  næppe  kunde  være  at  befordre  Beboernes 
Interesse,  gave  de  franske  Afsendinger  efter,  saa  at  Conven- 
tionen den  16de  kunde  afsluttes.  —  Dens  Ordlyd  vil  endnu 
være  i  altfor  frisk  Minde,  til  at  vi  her  skulle  gjengive  den; 
derimod  kunne  vi  ikke  undlade  at  meddele  Oberst  Denferts 
Proclamation  til  Soldaterne  og  Borgerne,  efter  at  han  med 
saa  megen  Dygtighed  og  Udholdenhed  havde  fuldført  sit 
Hverv.  Proclamationen  blev  opslaaet  den  16de  Februar  og 
lyder  saaledes: 

« Gouvernementet  for  det  nationale  Forsvar  har  i  Be- 
tragtning af  Omstændighederne  befalet  mig  at  overgive 
Belfort.  Som  Felge  heraf  har  jeg  maattet  træde  i  Un- 
derhandling med  General  Treschow ,  Beleiringshærens 
Chef. 

Hvis  Landets  Ulykker  have  foraarsaget,  at  det  ener- 
giske Forsvar,  som  Garnisonen,  Nationalgarden  og  Be- 
folkningens Fleertal  have  ydet,  ikke  har  faaet  den  Len, 
som  den  fortjente,  saa  have  vi  idetmindste  den  Tilfreds- 
stillelse, at  Garnisonen  med  sine  Vaaben  og  sin  Bagage 
fri  for  enhver  Forpligtelse  kan  drage  til  den  nærmeste 
franske  Post. 

Jeg  kjender  den  Aand,  som  besjæler  Byens  Indvaa- 
nere,  iblandt  hvilke  jeg  har  tilbragt  flere  Aar,  og  Ingen 
kan  derfor  bedre  end  jeg  fatte  den  bittre  StiUing,  hvori 
de  ere  bragte.     Denne  Stilling  er  saa  meget  piinhgere. 

som  man  lader  os  frygte,  at  til  Trods  for  de  nyere  Ideer 
og  Principer  vil  den  kommende  Fredstractat  være  hel- 
liget den  Stærkeres  Ret  og  underlægge  hele  Elsasz.det 
fremmede  Herredømme. 

Jeg  forbliver  dog  overbeviist  om,  at  Belforts  Befolkning 
altid  vil  bevare  sine  franske  og  republikanske  Følelser, 
som  den  med  saa  megen  Energi  har  baaret  til  Skue. 
Raadfører  man  sig  iøvrigt  med  det  forrige  Aarhundredes 
Historie,  vil  man  deri  finde  et  berettiget  Haab  om,  at 
Magten  ikke  lang  Tid  kan  veie  op  imod  Retten.  Leve 
Frankrig!  Leve  Republikken! 
Belfort,  16de  Februar  1871. 

Denfert  Rochereau. 
Ifølge  Conventionens  Ordlyd  skulde  Fæstningens  Røm- 
ning begynde  den  17de  Kl.  7  om  Morgenen,  idet  Garnisonen 
skulde  deles  i  Colonner  paa  1,000  å  1,200  Mand,  som  ad 
forskjellige  Veie  skulde  begive  sig  til  Staden  Baurepaire  i 
Departementet  Saone  et  Loire.  Forinden  afholdt  Comman- 
danten  en  Revue,  ved  hvilken  man  ret  kunde  see,  hvad 
Garnisonen  havde  lidt.  Soldaterne  vare  blege  og  afmagrede; 
deres  Uniformer  forslidte,  deres  Vaaben  daarlig  vedligeholdte. 
Efter  Revuen  drog  den  første  Colonne  afsted,  ledsaget  af  en 
preussisk  Officeer,  men  uden  militair  Musik,  da  Frankrig 
sørgede,  og  fulgt  af  ca.  15  Vogne,  som  transporterede  Levnets- 
midler  og  Archiverne;  saaledes  droge  9  Colonner  bort,  indtil 
endelig  den  18de  Februar  Kl.  12  den  sidste  Colonne  under 
Oberst  Denfert  forlod  Byen,  fulgt  af  det  flyvende  Batteri  og 
af  en  Mitrailleuse,  som  var  forfærdiget  under  Beleiringen,  men 
hvormed  man  ikke  havde  kunnet  skyde.  —  Nogle  Timer 
senere  drog  den  tydske  Hær  eller  rettere  5,000  Mand  af 
samme  ind  i  Fæstningen,  og  Belforts  Beleiring  var  endt.  — 
Den  havde  ialt  varet  i  104  Dage  (Straszburgs  varede  kun  47), 
hvoraf  de  73  vare  Bombardementsdage.  Ved  Fæstningens 
Overgivelse  var  der  derfor  intet  Huus  i  Byen,  som  ikke  kunde 
fremvise  Spor  af  Granater,  ligesom  ogsaa  Forstæderne  havde 

lidt  en  heel  Deel;  navnlig  var  den  nydelige  le  Fourneau  al- 
deles ødelagt.  Paa  Grund  af  den  Omhu,  hvormed  Brand- 
væsenet var  organiseret,  taltes  der  kun  faa  Huse,  som  vare 
totalt  afbrændte,  nemlig  kun  34;  men  i  mange  andre  havde 
der  været  Ild.  Paa  Husene  var  ødelæggelsen  saa  stor,  at 
det  var  umuligt  at  lijere  gjennem  Gaderne  paa  Grund  af 
Muurbrokker,  Tagsteen  og  Fordybninger.  Den  hele  Skade  er 
bleven  anslaaet  til  4  Millioner  Francs.  Alene  til  Kirkens 
Reparation  vil  der  medgaae  flere  Hundredetusinde  Francs. 
Ogsaa  følgende  Tal  ville  vistnok  frembyde  Interesse,  da  de 
for  den  Kyndige  afgive  den  bedste  Maalestok  for,  hvad  der 
er  blevet  præsteret  ved  Belforts  Forsvar.  —  Fjenden  bar  ialt 
anlagt  53  Batterier  til  Fæstningens  Beskydning,  som  tilsidst 
vare  armerede  med  ca.  150  Kanoner.  Disse  Forhold  svare 
til,  hvad  der  fandt  Sted  ved  Straszburgs  Beleiring,  men 
medens  denne  store  Fæstning,  som  er  IV2  Miil  i  Omkreds, 
kun  fik  194,000  Projectiler,  hvad  der  altid  er  et  meget  be- 
tydeligt Antal,  fik  Belfort  410,000  Skud  indenfor  sine  For- 
svarshnier  eller  gjennemsnitlig  5,616  om  Dagen.  —  Fæst- 
ningen besvarede  denne  frygtelige  Ild  med  370  Kanoner, 
hvormed  Alt  i  Alt  kun  gjordes  86,000  Skud  navnlig  af  Man- 
gel paa  Ammunition.  Beholdningen  af  Spidsprojectiler  var 
kun  7,000,  da  Preusserne  besatte  Byen.  —  Leon  Bélin  op- 
giver, at  den  tydske  Ild  kun  havde  demonteret  30  Kanoner 
under  hele  Beleiringen  (ved  Straszburg  var  Antallet  120), 
medens  Tydskerne  anfore,  at  der  ved  Fæstningens  Overgivelse 
fandtes  50  Kanoner  demonterede,  alle  Skydeskaar  ødelagte 
og  100  Affutager  gjorte  ubrugelige.  —  Preusserne  gjorde  en 
lille  Forretning  med  at  befale  Indvaanerne  i  Belfort  at  samle 
alle  de  Projectilstumper,  der  laae  spredte  rundtomkring  og 
at  aflevere  dem  til  Commandantskabet.  Herved  skulde  der 
være  blevet  indsamlet  20  Millioner  S  Jern,  et  Tal,  der, 
hvis  det  er  rigtigt,  viser,  at  Belfort  er  bleven  beskudt  med 
mange  svære  Projectiler.  —  At  Tabet  ved  en  saadan  Be- 
skydning maatte  blive    overordentlig  stort  for    de    Beleirede 

er  naturligt.  Af  de  17,600  Mand,  som  ©prindelig  fandtes, 
forlod  kun  12,500  Mand  Byen.  1,020  vare  døde,  til- 
deels ogsaa  ved  Sygdom,  2,400  forsvundne  (dræbte,  saarede 
eller  fangne  i  de  forskjellige  Træfninger),  medens  1,600  Syge 
og  Saarede  bleve  tilbage  i  Hospitalerne  ved  Fæstningens 
Kømning*).  Af  civile  Personer  døde  der  278,  hvoraf  dog 
kun  55  ved  Granatskud,  hvilket  Tal  er  betydelig  lavere  end 
ved  Straszburg,  hvor  der  af  Borgerne  faldt  261  og  saaredes 
1,100;  men  Indbyggerantallet  i  denne  By  var  ogsaa  10 
Gange  saa  stort.  —  Beleiringshærens  Tab  har  jeg  endnu 
ikke  seet  noiagtig  opgivet;  det  har  vistnok  været  betydeligt 
paa  Grund  af  de  mange  Fægtninger  og  Fæstningens  vel- 
rettede Ild  mod  de  Ijandsbyer,  hvor  Tydskerne  laae  i  Qvar- 
teer;  men  det  naaer  dog  slet  ikke  Modstanderens  Tab  og 
endnu  langt  mindre  Avisernes  Opgivelse  om  1,800  døde 
Familiefædre.  Beleiringsartilleriets  Tab  var  ialt  150  Mand, 
hvoraf  dog  kun  33  Døde. 

De  anførte  Talstørrelser  vise  tilfulde,  hvilken  alvorlig 
Modstand  Belfort  har  ydet.  Dens  Forsvar  var  et  glimrende 
Lyspunkt  i  den  nyeste  franske  Krigshistorie,  og  dette  skyl- 
des næsten  udelukkende  den  aandsfriske,  virksomme  og  ener- 
giske Commandant,  som  kunde  udøve  en  dictatorisk  Myn- 
dighed og  meddele  sin  Begeistring  og  Troen  paa  den  ret- 
færdige Sags  Seir  til  sine  Omgivelser.  —  Ogsaa  derved,  at 
han  kun  havde  unge  og  uøvede  Tropper  til  sin  Disposition 
og  kun  raadede  over  indskrænkede  materielle  Hjælpekilder, 
har  hans  Forsvar  Krav  paa  vor  største  Opmærksomhed. 

Maatte  det  kunne  bidrage  til  at  aabne  Folkets  -Oine  for 
en  Fæstnings  store  Betydning  og  Modstandsevne,  saaledes  at 
Danmark  ikke  længere  alene  betroede  Forsvaret  af  sin  Selv- 
stændighed og  Bevarelsen  af  sin  Neutralitet  til  en  Hær,  men 
tillige  til  et  virkeligt  fast  Punkt  heri  Landet. 
— h. 

*)  Straszburgs  Garnison  liavde  bøist  700  Døde  og  2,100  Saarede. 


Hans  KoMhase. 

Et  Livsbillede  fra  Reformationstiden. 


jA-ohlhases  eventyrlige  Liv,  hans  Misgjerninger  og  Døå  ved 
Bøddelhaand  er  nylig  gjort  til  Almecnlæsning  hos  os  ved  en 
af  Udvalget  for  Folkeoplysnings  Fremme  udgiven  Fortælling: 
"Michael  Kohlhas »,  der  er  skreven  for  henved  60  Aar  siden 
af  den  tydske  Digter  Heinrich  von  Kleist.  Der  vil  vel  hos  os, 
ligesom  i  Tydskland,  blive  fældet  forskjellige,  meer  eller  min- 
dre anerkjendende  Domme  om  denne  Fortællings  kunstneriske 
Værd  som  frit  Phantasibillede ;  men  angaaende  det  ringe 
Grundlag  af  « virkelige  Begivenheder«,  hvorpaa  den  som  Tids- 
billede er  bygget ,  navnlig  hvor  saadanne  Skikkelser  som 
Churfyrsten  af  Sachsen  og  Dr.  Luther  gribe  ind  i  Fortællin- 
gens Gang,  kan  der  nu  kun  være  een  Mening.  Længe  gjaldt 
Kleists  Fortælling  endog  i  Enkelthederne  for  saa  paalidelig, 
at  Kohlhases  Liv  berettedes  i  Overeensstemmelse  med  den, 
f.  Ex.  i  de  forskjellige  tydske  Conversationslexica;  men  det  er 
nu  oplyst,  at  den,  betragtet  fra  det  historiske  Synspunkt,  er 
i  h£)i  Grad  fabelagtig.  For  nogle  Aar  siden  fandt  Archivaren 
Dr.  Bukhardt,  medens  han  forberedede  en  Udgave  af  hidtil 
utrykte  Breve  af  Luther,  hvori  Kohlhase  ogsaa  forekommer, 
i  det  Weimarske  Statsarchiv  en  saa  fuldstændig  Samling  af 
de  originale  Acter  i  de  mod  Kohlhases  Medskyldige  indledede 
criminelle  Undersøgelser,  at  han  ved  Hjælp  af  dem  og  andre 
Archivdocumenter  kunde  give  et  tro  og  charakteristisk  Bil- 

lede  af  den  historiske  KoMhase*).     Dette  Livsbillede  gjen- 

gives  her  i  alt  Væsentligt  med  Tilfeielse  af  adskillige  Træk, 
hentede  fra  Luthers  Brevsamlinger. 


Hans  Kohlhase  var  en  ret  velstaaende  Kjøbmand,  der 
handlede  med  Honning,  Flæsk  og  Sild  og  var  bosat  i  Kolln 
(den  ældste  Deel  af  Staden  Berlin)  ved  Spreefloden.  Han  var 
et  lyst  Hoved,  besad  ikke  ringe  Dannelse,  talte  og  skrev  godt 
for  sig  og  nød  almindelig  Agtelse,  saa  at  endog  hans  Lands- 
herre, Churfyrst  Joachim  af  Brandenburg,  kjendte  ham  som 
en  brav  Borger.  Hans  Næringsvei  førte  ham  jævnlig  til  de 
store  Markeder  i  Leipzig,  og  til  Michaelismessen  i  samme 
Stad  drog  han  ogsaa  i  Aaret  1532.  Sine  Varer  havde  han 
skikket  i  Forveien  under  sikker  Bedækning;  selv  reiste  han 
bagefter  tilhest  og  førte  en  Rødskimmel  som  Haandhest  med 
sig.  Det  var  den  1ste  October  ved  Solnedgang,  at  han 
standsede  foran  Kroen  i  Landsbyen  Wellaune  paa  Alfar- 
veien  mellem  Wittenberg  og  Leipzig  og  forlangte,  siddende 
paa  sin  sorte  Hest,  et  Kruus  ^1.  I  samme  Oieblik  kom 
nogle  Bønder,  der  vare  forsamlede  i  Skjænkestuen ,  ud  og 
toge  den  Reisende  skarpt  i  øiesyn.  En  af  dem  spurgte  mut: 
•  Hvorfra  kommer  I,  og  hvor  skal  I  hen?»  Og  da  Kohlhase 
ligesaa  mut  svarede:  «Hvad  kommer  det  Eder  ved,  jeg  skal 
vel  ikke  gjøre  Eder  Regnskab  for  min  Vei!'),  fik  han  den  Besked 
af  Bønderne,  at  deres  Herre,  Giinther  von  Zaschwitz,  havde 
befalet  dem  at  anholde  Enhver,  der  syntes  dem  mistænkelig; 
de  fordrede  derfor  at  vide  Rytterens  Navn,  og  hvorfra  han 
havde  de  to  Heste,  han  førte  med  sig.  Det  ene  Ord  tog  det 
andet;  Kohlhase,  der  var  oprørt  over  at  blive  sigtet  for  Ty- 
veri, sprang  tilsidst  ned  af  sin  Hest,  gav  en  af  Bønderne  et 
Næveslag  i  Ansigtet  og  drog  sin  Kniv  til  Angreb,  men  maatte 


*)  Skriftet  udkom  i  Leipzig  1864,   og  Luthers   utrykte  Breve  samme- 
steds 1866. 

vige  for  Overmagten  og  frelse  sit  Liv  ved  Flugt,  medens  hans 
Heste  bleve  anholdte  som  Tyvekoster. 

Saasnart  Kohlhase  havde  endt  sine  Markedsforretninger, 
der  iøvrigt  gik  uheldigt  for  ham,  begav  han  sig  atter  tilbage 
til  Wellaune,  forsynet  med  et  Anbefalingsbrev  fra  Hans  Blu- 
mentrost  i  Leipzig,  der  udsagde,  at  han  var  en  from,  ærlig 
Kjøbmand  af  godt  Navn  og  Rygte,  og  tillige  henfaldt  den 
sachsiske  Landfoged  om  at  skaffe  den  Forurettede  Opreis- 
ning.  Kohlhase  henvendte  sig  forst  til  Junker  Giinther  von 
Zaschwitz,  men  denne  viste  ham  til  Dommeren,  som  havde 
taget  Hestene  i  Forvaring.  Dommeren  erklærede,  at  fra  hans 
Side  skulde  Intet  være  iveien  for  deres  Udlevering,  naar 
Kohlhase  havde  betalt  5—6  Groschen  i  Foderpenge;  men 
denne  Fordring  syntes  Kjobmanden  saa  ubillig,  at  han  harm- 
fuld drog  hjem  og  lod  Hestene  blive,  hvor  de  vare. 

Hvorvidt  den  uforskyldte  Mistanke,  der  var  kommen  til 
at  hvile  paa  Kohlhase,  kan  have  medvirket  til  den  Tilbage- 
gang i  hans  Forretninger,  som  derpaa  indtraadte,  maa  staae 
hen;  nok  er  det,  at  han  efterhaanden  maatte  lade  Huus  og 
Jord  gaae  i  Pant  til  sine  Creditorer,  som  stormede  ind  paa 
ham.  Hans  Hu  stod  nu  alene  til  at  faae  Junker  Giinther 
ad  Eettens  Vei  draget  til  Ansvar  for  den  Ulykke,  han  havde 
voldt  ham. 

Churfyrsten  af  Brandenburg  tog  sig  af  Sagen  og  for- 
maaede  den  sachsiske  Regjering  til  at  udskrive  en  Retsdag, 
der  blev  holdt  den  13de  Mai  1533  i  Diiben,  og  paa  denne 
forhandledes  Tvisten  mellem  Junkeren  og  Kjobmanden.  Klage- 
ren krævede  de  ærerørige  Beskyldninger  mod  ham  for  Heste- 
tyveri kjendte  døde  og  magtesløse;  hans  Heste,  der  vare 
udslidte  og  udmagrede  ved  Dommerens  Brug  af  dem,  skulde 
erstattes  ham  med  det  Dobbelte  af  deres  Værdi,  og  150  Gyl- 
den skulde  betales  ham  for  den  Skade,  som  hans  Forsinkelse  i 
Wellaune  havde  voldt  ham  paa  Markedet.  Junkeren  derimod 
forlangte  i  Foderpenge  for  et  halvt  Aar  12  Gylden  og  til- 
bageviste sin  Modstanders  Krav  som  uretfærdige.    Ved  Land- 

fogdens  Forestillinger  bevægedes  dog  Kohlhase  til  foreløbigt 
at  tage  imod  sine  Heste  til  en  Vurdering  af  12  Gylden,  idet 
han  forbeholdt  sig  at  gjore  sine  andre  Fordringer  gjældende 
ved  Amtets  Domstol,  og  en  Ven  af  ham,  Lamperswalde,  for- 
pligtede sig  til  at  betale  Junkerens  Dommer  de  forlangte 
Foderpenge. 

Dagen  efter  P'orliget  havde  Kohlhase  den  nye  Ærgrelse, 
at  Rødskimmelen  døde;  men  han  lod  en  Maaned  gaae  hen, 
før  han  forestillede  Churfyrsten  af  Sachsen,  Johan  Frederik 
den  Hoimodige,  sin  lidte  Uret  og  begjærede  Sagen  paany 
foretagen.  Luthers  Ven,  Dr.  Jeronimus  Schurf,  fik  Befaling 
til  i  Forening  med  Landfogden  Hans  Metzsch  i  Wittenberg 
at  beramme  nye  Rotsdage;  men  Junkeren  fik  under  de  for- 
skjelligste  Paaskud  disse  udsatte,  og  i  Februar  1534  gav 
Landfogden  Kohlhase  det  Raad  paany  at  henvende  sig  til 
Churfyrsten,  og  han  selv  foretog  intet  Videre  mod  Junkeren 
ad  Rettens  Vei.  Kohlhase  forlod  ham  i  Raseri,  og  kort  efter 
udstedte  han  under  et  Datum,  han  lunefuldt  benævnede 
«Slaa  til-),  et  Feidebrev,  hvori  han  berettede  den  Uret,  der 
var  overgaaet  ham,  og  sluttede  med  disse  Ord:  «Da  jeg  nu 
ikke  har  Mere  at  sætte  til  end  mit  Legeme  og  mit  Liv,  saa 
maa  jeg  til  Nødtørft  forsvare  min  Ære  og  mit  Maadebold, 
som  det  anstaaer  den  Ærekjære;  jeg  vil  bruge  al  Verdens 
List  og  Behændighed,  vil  være  Guds  og  al  Verdens  Ven,  men 
undsiger  Giinther  von  Zaschwitz  og  hele  det  sachsiske  Land, 
og  hvor  jeg  kan  faae  dem  i  min  Magt,  vil  jeg  lamme  dem 
paa  Hænder  og  Fødder,  desuden  røve  og  brænde,  bortføre  og 
brandskatte  dem,  indtil  Giinther  giver  mig  skyldig  Betaling 
og  efter  Billighed  holder  mig  ganske  skadesløs«. 

Skjøndt  lovløse  Feider,  der  brøde  Landefreden,  i  hine 
Tider  ikke  vare  usædvanlige  mellem  enkelte  Personer  eller 
Stænder,  vakte  dog  ovennævnte  Undsigelsesbrev  stor  Uro  i 
Wittenberg,  da  Efterretningen  derom  naaede  til  Byen  fra 
Baruth,  hvor  Kohlhase  den  12te  Marts  havde  kastet  det  ind. 
Landfogden,  der  snart  efter  selv  fik  det  ihænde  og  ængstedes 

af  Rygter  om,  at  Kohlhase  havde  truet  med  inden  lang 
Tid  at  hjemsøge  Junkeren  med  "gloende  Kul« ,  foreskrev 
Forsigtighedsregler  ved  Byens  Porte  og  udsendte  sine  Bud  i 
alle  Retninger.  Et  af  dem  iilte  strax  til  Berlin  for  at  melde 
Churfyrsten,  hvad  hans  Undersaat  ponsede  paa.  Men  For- 
holdet mellem  den  katholske  Joachim  og  det  protestantiske 
Hof  i  Sachsen  var  ikke  synderlig  venligt,  og  efter  flere  Dages 
Venten  hjembragte  Buddet  den  Besked,  at  Churfyrsten  Intet 
kunde  foretage  mod  Kohlhase,  der  for  længe  siden  havde  op- 
givet sin  Borgerret,  og  Fyrsten  havde  desuden  ladet  sig  for- 
staae  med,  at  Skylden  for  Forvikhngerne  laa  i  den  sach- 
siske  Retspleie. 

Den  9de  April  1534  brød  der  en  Brand  ud  i  Witten- 
berg ved  modsatte  Ender  af  Byen,  og  efter  Luthers  Udsagn 
i  et  Brev  af  12te  April  til  Churfyrstens  Hofpræst,  Spalatin, 
fortærede  den  fire  Huse.  Den  følgende  Nat  oplyste  Flammer 
fra  Landsbyen  Schiitzberg  det  ængstede  Wittenbergs  Gader, 
og  Dagen  efter  brændte  det  paa  et  nyt  Sted  i  selve  Byen. 
Det  løb  fra  Mund  til  Mund:  Hans  Kohlhase  er  Mordbræn- 
deren. At  Rygtet  talte  Sandhed,  sluttede  man  deraf,  at  man 
havde  fundet  brændbare  Stoffer  som  Svamp,  Lunter  og  Krudt, 
at  Kohlhases  Svoger  med  sine  Folk  netop  befandt  sig  i  Byen, 
og  at  Fragtmænd  paastode  at  have  seet  ham  selv  udenfor 
Portene  og  hørt  ham  sige,  at  hans  Hjælpere  skulde  give 
Byen  Nok  at  bestille.  Imidlertid  førte  den  mod  hans  Svogers 
Folk  indledede  Undersøgelse  ikke  til  mindste  Resultat,  og 
paa  Churfyrstens  Raad  opførte  Wittenbergerne  de  afbrændte 
Kornlader  paany,  men  udenfor  Byen. 

Kohlhase,  der  flakkede  ustadig  om  for  at  undgaae  Land- 
fogdens Speidere,  blev  langt  om  længe  opsporet  af  en  paa 
Grændsen  boende,  velvilUg  Adelsmand  ved  Navn  Eustachius 
af  Schlieben,  og  denne  formaaede  ham  til  at  prøve  Forlig 
med  Junker  Giinther.  Det  holdt  imidlertid  haardt  at 
skafi"e  Kohlhase  sikkert  Leide  fra  den  forbittrede  Churfyrste 
af  Sachsen,    og   forst   den    6te   December   kunde   et   Forlig 

mellem  Modstanderne  paany  blive  forsagt  i  Juterbock.  Giin- 
ther  var  dod  en  Maaned  i  Forveien,  men  hans  Familie  mødte 
i  Byen  med  talrigt  Følge.  Kohlhase  havde  endeel  Slægt- 
ninge og  Venner  med  sig;  Churfyrstens  Mænd,  Daniel  von 
Feilitzsch,  Friedrich  Brand  von  Årnshaug  og  Mathes  Loser, 
vare  tilstede  som  Bisiddere  i  Retten,  og  en  stor  Skare  af 
Tilhørere  overværede  Forhandlingerne.  Først  forlangte  Hans 
Metzsch,  at  Urostifteren  ved  Ed  skulde  rense  sig  for  Mis- 
tanken om,  at  han  havde  anstiftet  Ildebrandene  i  Wittenberg, 
og  da  Kohlhase  uden  Betænkning  med  høi  Røst  og  opløftet 
Haand  havde  besvoret  sin  Uskyldighed,  og  de  tvistende  Par- 
ter paany  havde  fremført  deres  -Paastande,  valgtes  nogle  af 
de  Retskyndige  fra  Frankfurt,  Berlin  og  Wittenberg,  som 
Parterne  hver  for  sig  havde  medbragt,  til  at  mægle  Forlig 
mellem  dem.  Efter  flere  mislykkede  Forsøg  enedes  man  den 
følgende  Dag  paa  Raadhuset  om,  at  Kohlhase  skulde  have  en 
Skadeserstatning  af  600  Gylden,  der  inden  Nytaar  skulde  er- 
lægges i  Jiiterbock,  Bønderne  i  Wellaune  skulde  tilbage- 
kalde deres  ærerørige  Beskyldninger,  Kohlhase  det  udstedte 
Feidebrev. 

Sagen  syntes  dermed  til  Ende;  men  det  gik  anderledes. 
Giinthers  Enke  klagede  øieblikkelig  til  Churfyrsten  over  Åf- 
findelsessummen,  da  hun  kun  havde  givet  sit  Minde  til  at 
betale  200  Gylden;  hendes  Børns  Formynder,  den  som  Lu- 
thers Omgangsven  bekjendte  Dr.  Benedikt  Pauli,  Borgmester 
i  Wittenberg,  ansøgte  ligeledes  Churfyrsten  om,  at  det  maatte 
have  sit  Forblivende  ved  disse  200  Gylden,  og  Landsherren 
erfarede  tillige  af  sine  egne  Embedsmænds  Indberetninger,  at 
de  tværtimod  deres  Fuldmagt  havde  indladt  sig  paa  et  Forlig. 
Han  befalede  dem  ufortøvet  selv  at  tilkjendegive  Kohlhase, 
at  de  havde  handlet  imod  deres  Instruxer,  og  forbød  Gunthers 
Arvinger  at  holde  sig  Forliget  efterrettelige. 

Kohlhase  var  i  Berlin,  da  Landfogdens  Brev  med  Chur- 
fyrstens Villie  den  26de  December  blev  overrakt  ham.  »Siig 
Eders  Herre«,   svarede  han  koldblodig  Brevdrageren,    «at  jeg 

godt  har  forstaaet  Meningen  deraf«.  Endnu  havde  han  al- 
deles intet  Ulovligt  foretaget  sig;  desuagtet  dannede  Hans 
Metzsch  smaae  Streifcorps  og  udlovede  den  usædvanlig  store 
Belønning  af  100  Daler  for  hans  Paagribelse,  idet  han  be- 
nyttede sig  af  løse  Folkerygter  om  allehaande  Forbrydelser, 
der  skulde  være  begaaede  af  Kohlhase  i  Mark  Brandenburg 
og  ved  Frankfurt  an  der  Oder,  medens  han  dog  selv  yttrede 
til  Churfyrsten,  «at  slig  letfærdig  Snak  desværre  var  hyppigere 
i  Wittenberg  end  godt  Øh. 

Paa  den  Tid  var  det,  at  Kohlhase  anraabte  Luther  om 
Hjælp,  og  Reformatorens  herlige  Svar  til  den  Forurettede 
foreligger  i  et  trykt  Brev  af  8de  December  1534.  Luther 
beklagede  den  ham  tilføiede  Skade  og  Skam,  men  advarede 
ham  paa  det  Kjærligste  mod  al  Selvtægt.  «Tag  imod  Fred«, 
skrev  han  til  ham,  « ifald  I  kan  faae  den,  og  hellere  end  at 
gaae  videre  i  Eders  Forehavende  maa  I  lide  Skade  paa  Gods 
og  Ære.  De,  der  ville  hjælpe  Eder  i  en  Feide,  ere  ikke 
fromme,  ikke  til  at  stole  paa  og  soge  deres  egen  Fordeel. 
De  ville  tilsidst  forraade  Eder  selv,  saa  har  I  da  fisket  godt. 
Mal  ikke  Fanden  paa  Væggen  og  bed  ham  ikke  til  Fadder; 
han  kommer  nok  endda;  thi  slige  Stalbrodre  ere  hans  Slæng, 
og  deres  Endeligt  ligner  som  oftest  deres  Gjerninger.  Bid 
for  Guds  Skyld  Eders  Skade  i  Eder,  saa  skal  1  see,  at  Gud 
igjen  vil  velsigne  Eder  og  rigelig  belønne  Eders  Arbeide,  saa 
Eders  Taalmod,  naar  I  holder  ud,  skal  vorde  Eder  kjær«. 

Luthers  Alvorsord  holdt  Kohlhase  en  Tidlang  tilbage  fra 
Voldsgjerninger,  men  en  Smule  Luft  maatte  hans  Uvillie 
mod  Sachserne  dog  have.  I  Marts  1535  viste  han  sig  med 
tre  skumle  Ledsagere  paa  en  Vogn  i  Nærheden  af  Jiiterbock 
og  ængstede  et  Par  Dage  de  Borgere  fra  Wittenberg,  han 
der  traf  paa.  Han  truede  dem  paa  forskjellige  Maader;  de 
maatte  ikke  forlade  Stedet  uden  hans  Tilladelse;  han  lovede 
dem  at  udstyre  Katte  med  Beg  og  Krudt  for  at  stikke  Lo- 
chauerheden  i  Brand  og  forjage  Vildtet;  men  saa  slog  han 
atter  om;    han    svirede   med   dem    og   gav   dem    tilsidst  et 

Spillekort  med  til  deres  Borgmester ,  hvorpaa  han  havde 
skrevet  en  lidet  h^fvisk  Hilsen,  som  endnu  opbevares  i  Wei- 
mars Archiv. 

Var  Kohlhase  ved  at  falde  til  Ko,  hidsedes  han  paany, 
ikke  blot  af  de  mange  raae  Bekjendte  blandt  Berlins  Almue, 
som  hans  Handel  havde  skaffet  ham,  men  ogsaa  af  de  fleste 
blandt  hans  egne  Slægtninge.  Selv  hans  Fader  lod  engang 
i  Krostuen  i  Byen  Tempelhagen  det  Ord  falde  til  ham: 
"Ifald  Sagen  angik  mig,  saa  skulde  Adelsmanden  skee  en 
Ulykke«).     Dette  voldte,  at  hans  Harme  med  Eet  brød  løs. 

Den  26de  Mai  1535  overfaldt  han  i  en  regnfuld  Nat 
Møllen  i  Goramig  med  otte  Mand.  Mølleren  blev  pryglet  og 
saaret  med  et  Spyd,  Møllen  stukken  i  Brand;  men  Alt,  hvad 
der  fandtes  af  Værdi,  toge  Røverne  med  sig  og  deelte  det  i 
Egnen  omkring  Freienwalde. 

Over  denne  Udaad  klagede  Landfogden  forgjæves  i  Ber- 
lin; Churfyrsten  paastod  endog,  at  Kohlhase  umuligt  kunde 
være  Gjerningsmanden,  og  bad  om  at  maatte  blive  forskaanet 
for  slige  Klager  i  Fremtiden.  Den  bedste  Udvei  var  at  faae 
et  nyt  Forlig  istand.  Eustachius  von  Schlieben  var  atter 
virksom,  og  Kohlhase  var  ligeledes  villig  til  at  lade  Retten 
have  sin  Gænge;  men  fra  Sachsens  Side  blev  det  længe  ved 
blotte  Løfter,  og  der  foretoges  intet  alvorligt  Skridt  før  midt 
i  Aaret  1537,  da  der  kom  en  ny  Forhandling  istand  i  Jtiter- 
bock.  Men  da  Kohlhase  forgjæves  havde  krævet  en  Skades- 
erstatning, før  han  vilde  underkaste  sig  de  sachsiske  Love, 
og  da  Sachsen  efter  Landdagen  i  Zerbst  i  Begyndelsen  af 
Aaret  1538  forgjæves  havde  rettet  en  Begjæring  til  den  nye 
Churfyrste  af  Brandenburg,  Joachim  II,  om  at  lade  Kohlhase 
paagribe  og  holde  ham  fangen,  indtil  han  havde  lovet  at  op- 
give hiin  Paastand,  begyndte  Kohlhase  i  Juli  1538  paany 
sin  Feide  og  lod  sin  Hævn  gaae  ud  over  Wittenbergerne. 

Efter  at  han  havde  ladet  sin  Hustru  tilbagelevere  Chur- 
fyrsten af  Brandenburg  det  Leidebrev,  der  den  5te  Februar 
1536  var  blevet  udstedt  for   ham,  iilte  han  med  faa  •Svende 

til  Herskabet  Storkow  for  at  lure  paa  Borgeren  Georg  Reiche 
fra  Wittenberg  paa  dennes  Hjemreise  fra  Messen  i  Frankfurt 
og  bemægtige  sig  ham  som  Gidsel.  Den  23de  Juli  kort  efter 
Middag  øinede  han  Familien  Keiches  Vogn  paa  Landeveien  i 
Nærheden  af  Juterbock,  sprængte  med  tre  Ryttere  hen  til 
Vognen,  standsede  den  og  sagde  til  Reiches  Kone,  idet  han 
nævnede  sit  Navn  og  stak  et  Feidebrev  ind  paa  Brystet  af 
hende:  «Der  har  I  et  Brev;  det  skal  I  bringe  Borgmesteren 
i  V^ittenberg  fra  mig».  Hans  Svende  plyndrede  alt  Gods 
paa  Vognen ;  han  selv  berøvede  Reiches  Kone  ethvert  Smykke, 
trak  Borgeren  ud  af  Vognen  og  bandt  ham  til  en  Hest; 
hvorpaa  han  hastede  bort  med  sin  Fange,  efter  at  have  af- 
tvunget Kudsken  og  den  forfærdede  Kvinde  Løfte  om  at  ville 
indfinde  sig  paa  hvilketsomhelst  Sted,  han  bestemte,  og 
holde  reen  Mund  angaaende  det  Forefaldne  paa  deres  videre 
Hjemfart. 

I  halvfjerde.  Dag  maatte  Reiche  saagodt  som  uafbrudt 
sidde  paa  Hesteryggen  med  tilbundne  Øine;  kun  under  Maal- 
tiderne,  der  bleve  holdte  paa  eensomme  Steder,  havde  han 
lidt  Pusterum.  Derefter  fik  han  Lov  til  at  skrive  hjem  og 
ordne  sine  Anliggender.  Da  han  ikke  vidste,  hvor  han  var 
slæbt  hen,  daterede  han  sit  Brev  «fra  Heden  i  ØåeU. 

Budskabet  om  denne  Voldsgjerning  vakte  stor  Uro;  der 
blev  fra  forskjellige  Sider  gjort  Forbøn  for  den  ilde  stedte 
Borger,  men  Kohlhase  svarede  stolt,  at  Reiche  kun  var 
"Davre«  for  den  lidte  Skade,  og  at  han  ei  slap  løs,  før  Sach- 
sen havde  bødet  for  ham.  De  paany  udsendte  Streifcorps 
unddrog  han  sig  ved  at  tye  til  Bøhmen,  i  hvis  Skove  han 
fjorten  Dage  flakkede  omkring  med  sin  Fange.  Denne  fik 
endnu  engang  Lov  til  at  skrive  hjem,  og  han  bønfaldt  Uni- 
versitetet i  Wittenberg  og  Dr,  Luther  om  at  stille  Kohlhase 
tilfreds.  Dog,  inden  dette  kunde  skee,  slap  han  uventet  ud 
af  Røverens  Hænder. 

Kohlhase  havde  vovet  sig  frem  over  Grændsen  indtil  i 
en  Miils  Afstand  fra  Mernsdorf  paa  Brødrene  von  Birkholz's 

Grund.  Egnens  Bønder,  der  havde  opsporet  hans  Skjul  paa 
en  Q,  kom  over  ham  den  Ilte  August,  og  efter  en  Kamp, 
hvori  Kohlhase  maatte  vige  for  Overmagten,  nødtes  han  for 
at  frelse  sig  til  at  lade  Eeiche  og  en  af  sine  Svende  blive 
tilbage,  sprang,  kun  halvt  paaklædt,  i  den  Baad  ved  Flod- 
bredden, som  hans  Forfølgere  havde  benyttet,  slap  saaledes 
over  til  den  modsatte  Bred  og  forsvandt  i  Skovens  Tykning. 
Han  begav  sig  strax  til  Helmstådt,  hvor  han  havde  en  Stald- 
broder i  Anton  von  Sandersleben,  der  paa  samme  Tid  laa  i 
Feide  med  Brunsvig. 

Reiche  var  bleven  sat  under  Varetægt  af  de  to  Adelige 
von  Birkholz,  og  Kohlhases  Svend  var  afleveret  til  Storkow,  der 
stod  under  den  katholske  Biskop  af  Lebus's  Domstol.  Land- 
fogden i  Wittenberg  forlangte  strax  Reiche  udleveret  og 
Svenden  bragt  i  piinligt  Forhør.  Men  saa  spændte  vare 
Forholdene  mellem  de  tydske  Smaastater  af  forskjellig  Troes- 
bekjendelse,  at  der  først  maatte  forhandles  vidtløftigt  derom, 
og  Churfyrsten  af  Sachsen  maatte  sende  Embedsmænd  baade 
til  Biskoppen,  der  opholdt  sig  i  Berlin,  og  til  Landfogden  i 
Lausitz  og  endda  tilføie  Trusler  for  at  faae  det  piinlige  For- 
hør over  Svenden  iværksat.  Ogsaa  Brødrene  Birkholz  vare  i 
Vaande,  da  Kohlhase  allerede  den  17de  August  havde  sendt 
dem  et  Undsigelsesbrev  og  truet  med  at  sætte  den  røde  Hane 
paa  deres  Tag,  hvis  de  ikke  udleverede  baade  Svenden  og  Reiche 
til  ham.  Den  stakkels  Borger  kom  først  løs  efter  meer  end 
en  Maaneds  Forløb,  og  Svenden,  Stephan  Meysze,  der  efter 
den  første  Tortur  skulde  have  været  underkastet  en  ny,  sparedes 
for  denne,  da  han  i  Mellemtiden  ved  at  hisses  ned  i  Fange- 
taarnet  havde  gjort  et  Fald  paa  5  Favne,  fordi  Touget  brast, 
og  derved  havde  forslaaet  sig  ynkeligt.  Han  henrettedes  den 
20de  September. 

Kohlhase  var  imidlertid  i  Virksomhed.  Han  dukkede 
frem,  snart  paa  det  ene,  snart  paa  det  andet  Sted,  som  of- 
test kun  med  et  Følge  af  3—5  Mand,  som  han  hvervede, 
hvor  han  kunde  finde  dem,  Iblandt  Haandværkere  eller  Land- 

strygere.  Kun  en  eneste  Gang  udførte  han  et  Overfald  med 
en  Styrke  af  35  Mand ;  men  det  var  ogsaa  den  værste  Udaad, 
han  øvede  i  sit  Liv. 

Et  Par  Miil  nordfor  Wittenberg,  tæt  ved  den  bran- 
denburgske Grændse,  ligger  Landsbyen  Marzahna.  Den  7de 
November  i  Aftenskumringen  trængte  Kohlhase  med  sin  Bande 
ind  i  denne  By  og  besatte  Kroen ,  hvis  Vært  maatte  love 
en  Brandskat.  Følgesvendene  plyndrede  de  meest  Velhavendes 
Huse,  og  Enhver,  der  modsatte  sig  Plyndringen,  myrdedes. 
Kohlhase  selv  gik  til  Præstegaarden,  brandskattede  Præsten  og 
førte  ham,  bunden  til  en  Hest,  afsted  med  sig.  Hans  Fæller 
havde  imidlertid  faaet  fat  paa  den  churfyrstelige  Fører  for 
Reisende,  Michael  Hayn,  der  var  dem  særdeles  forhadt,  og 
havde  bundet  ham  til  en  Pæl  foran  Kroen;  Kohlhase 
gjennemborede  ham  med  sit  Spyd.  Nu  lød  Stød  i  Piben  fra 
en  Knøs  paa  15  Aar,  Hans  Herzberg  fra  Gransee;  Trommen 
rørtes,  og  bort  foer  den  vilde  Trop,  belæsset  med  rigt  Bytte, 
og  brød  Broerne  ved  Nitzschenhammer  og  Waltersdorf  af 
efter  sig,  medens  den  nærliggende  Landsby  Schmogeldorf, 
som  Nogle  havde  stukket  i  Brand,  gik  op  i  Luer. 

Skjøndt  Kohlhase  efter  slige  dumdristige  Foretagender 
lod  sine  Følgesvende  adsprede  sig,  faldt  dog  efterhaanden 
Enkelte  af  dem  i  øvrighedens  Hænder.  Allerede  i  October 
var  et  ungt  Menneske,  Bernhard  Kruger,  kun  24  Aar  gam- 
mel, bleven  hængt  efter  at  have  bekjendt,  at  han  for  en 
Gylden  i  Haandpenge  havde  paataget  sig  at  stikke  Ild  paa 
Wittenberg,  en  Ugjerning,  han  dog  ikke  havde  havt  Mod  til 
at  udføre;  og  efter  Overfaldet  paa  Marzahna  havde  Abbeden 
i  Zinna  fanget  to  af  Kohlhases  Medskyldige,  der  inden  No- 
vember Maaneds  Udgang  bleve  lagte  paa  Steile.  Efterret- 
ningen herom  forøgede  kun  Kohlhases  Forbittrelse.  Han 
skrev  i  December  et  Brev  til  Præsten  i  Marzahna  og  befalede 
ham  inden  en  vis  Frist  at  indfinde  sig  i  Sprevenhagen,  da 
han  kun  havde  løsladt  ham  paa  visse  Betingelser.  «Jeg  haa- 
ber»,  skrev  han,    «at  I  vil  bevare  Eders  Ære  og  Maadehold 

bedre  end  den  løgnagtige ,  æreløse ,  meenederske  Nidding 
Georg  Keiche ;  hvis  ikke  —  vil  jeg  skamskjænde  Eder  og  alle 
Klerke ».  Ogsaa  Bønderne  fik  Brev  fra  ham  om  at  aflevere 
den  lovede  Brandskat  i  Dommerens  Huus  i  Storkow.  »Lystre 
I  ikke»,  hed  det,  «saa  maae  I  belave  Eder  paa  koldt  Vand  i 
den  paafølgende  Uge.  Og  om  I  saaAlle  vaage,  skal  det  dog 
ikke  hjælpe  Eder.  Jeg  havde  gjerne  selv  overbragt  Eder  mit 
Brev,  men  min  Hest  er  bleven  halt».  Desuden  opfordrede 
han  Herrerne  von  Birkholz  til  med  det  Gode  at  forliges  med 
ham  og  give  ham  Erstatning  for  Reiches  Fængsling  og  Ud- 
levering, ligesom  han  tidligere  havde  vexlet  Breve  med  Bi- 
skoppen af  Lebus  angaaende  den  fangne  Svend. 

En  Nat  i  December  red  han  med  tre  Følgesvende  til 
Ketterstedet  ved  Zinna,  hvor  de  Henrettedes  Lig  endnu  laae 
paa  Steile.  Han  løste  dem  fra  Hjulene,  lod  disse  rulle  ned  af 
Bjerget  og  hæftede  med  et  Hovsøm  til  et  af  dem  en  Seddel, 
som  bar  følgende  latinske  Indskrift:  « Døm  mer  retfærdig,  I 
Menneskebørn  I).  Denne  Seddel,  et  Oclavblad,  hvis  fire  Hjør- 
ner desuden  vare  klæbede  til  Hjulet  med  Vox,  opbevares  i 
Weimars  Archiv. 

Paa  Sachsens  uophørlige  Forestillinger  udstedte  Joachim 
n  endelig  den  2den  Januar  1539  en  offentlig  Kundgjørelse 
om,  at  hans  Undersaatter  skulde  hjælpe  til  at  faae  Kohlhase 
anholdt.  Men  dette  frugtede  kun  lidt,  da  Befolkningen  i 
Brandenburg  havde  Medynk  med  Forbryderen  og  hans  Til- 
hængere, hvad  der  utvetydig  viste  sig  i  Fiirstenwalde  ved 
Henrettelsen  af  en  af  Kohlhases  Medskyldige,  idet  Dødsdom- 
men ikke  kunde  fuldbyrdes  uden  stor  Tumult  og  Ophidselse 
blandt  Tilskuerne.  Kohlhase  lod  sig  heller  ikke  kyse,  men 
bortførte  Natten  mellem  den  19de  og  20do  Februar  en  Møl- 
ler i  Nærheden  af  Blankensee,  paa  samme  Viis  som  tidligere 
Reiche,  og  slap  ham  først  ud  af  sine  Hænder  efter  at  have 
faaet  550  Gylden  i  Løsepenge  af  hans  Familie.  Allerede 
tidhgere  skulde  han,  efter  hvad  Luther  fortalte  Melanchthon 
i  et  Brev  af  2den  Februar,  have  plyndret  i  en  Landsby  nær- 

ved  Schlieben  og  satte  derved  paany  Wittenbergerne  i  Skræk. 
Luther  kunde  ikke  lade  være  i  et  andet  Brev  til  Melanchthon 
(af  2den  Marts)  at  gjøre  sig  lidt  lystig  over  de  keitede  og 
halve  Forholdsregler,  som  Landfogden  traf,  da  Overfaldet  paa 
den  rige  Møller  rygtedes;  «vi  fik  det  forsilde  at  vides  skrev 
han,  <•  stormede  saa  kjækt  frem  til  en  Mark  ikke  langt  fra 
vore  Mure,  og,  som  det  passer  sig  for  malede  Christofifere 
eller  Riddere  Georger  af  Træ,  forskrækkede  vi  Skyerne  og 
Stjernerne  med  nogle  Bøsseskud«.  Men  harmfuld  over  For- 
virringen og  Lovløsheden  skrev  han  senere  et  Brev  til  Chur- 
fyrsten  og  bad  denne  sin  Landsherre  og  Folkets  Fader  ind- 
stændig om  at  yde  sine  Undersaatter  Raad  og  Hjælp,  da  de 
rundt  omkring  anraabte  derom. 

Kohlhase  opholdt  sig  i  Foraaret  1539  en  Tidlang  ganske 
aabenlyst  i  Byen  Brandenburg,  hvis  Borgmester  efter  Luthers 
Beretning  selv  lod  de  churfyrstelige  Embedsmænd  advare  for 
ham.  Børnene  pegede  paa  den  magre  Mand,  der  stundom 
viste  sig  paa  Gaden  i  hvid  Kappe,  med  blaa  Hat  og  Fjer, 
men  dog  for  sin  Sikkerheds  Skyld  skiftede  Ophold  i  fire  Her- 
berger. Wittenbergs  Borgere  vare  saa  angst  for  ham,  at  de 
ikke  lode  en  eneste  af  deres  Bjælker  ligge  udenfor  Byen,  for 
at  Kohlhase  ikke  skulde  bygge  Bro  af  dem  over  Gravene. 
De  brandenburgske  Embedsmænd  vedbleve  at  gjøre  Vanske- 
ligheder ved  ethvert  piinligt  Forhør  over  dem  af  Kohlhases 
Tilhængere,  som  Tid  efter  anden  bleve  grebne,  men  da  det 
tilsidst  dog  kom  for  Dagen,  at  Kohlhase  var  i  Ledtog  med 
det  ryggesløseste  Pak,  ansaae  han  sig  ikke  længere  for  sikker 
i  Brandenburg  og  gjorde  under  det  falske  Navn  Jorg  Platte 
et  frugtesløst  Forsøg  paa  at  finde  Skjul  og  Beskyttelse  i  Fyr- 
stendømmet Brunsvig. 

Den  berlinske  Krønikeskriver,  Rector  Peter  Haft*),  der 
levede  i  den  sidste  Halvdeel   af  det   sextende  Aarhundrede, 


*)  Hans  Krønike,  senest  udgivet  af  Riedel  1862,  er  i  det  Hele  paa- 
lidelig  med  Hensyn  til  Kohlhases  Liv,  men  indeholder  dog  enkelte 
Urigtigheder. 

beretter  —  hvad  der  ikke  vides  andetsteds  fra  — ,  at  Kohl- 
hase  personligt,  og  da  formodentlig  paa  denne  Tid,  Siøgte 
Luthers  Forbon  og  Bistand  og  begav  sig  forklædt,  med  een 
Følgesvend,  til  Wittenberg.  Han  kom  til  Luthers  Huus  langt 
ud  paa  Aftenen  og  begjærede  at  tale  med  Doctoren  i  Eenrum. 
Luther  traadte  ham  imøde  med  de  Ord:  «Er  Du  maaskee 
Kohlhase?')  og  da  den  Elendige  udbrød:  «Ja,  det  er  mig,  Hr. 
Doctor!«  førte  Keformatoren  ham  til  et  Lønkammer,  og  nu 
fortalte  Røveren  Luther  og  nogle  af  hans  nærmeste  Venner 
sit  hele  Liv,  modtog  Sacramentet  og  lovede  at  afstaae  fra 
enhver  Fjendtlighed  mod  Sachsen,  hvorimod  Luther  lovede 
at  lægge  et  godt  Ord  ind  for  ham  hos  Churfyrsten. 

Men  Churfyrsten  var  døv  for  alle  Bønner.  End  ikke 
da  Joachims  Gemalinde  gik  i  Forbøn  hos  ham  for  sin  Am- 
mes Broder,  Poul  Stolze,  der  som  Kohlhases  Medskyldige 
var  dømt  til  Døden,  idet  hun  forestillede,  at  Ammens  Sorg 
kunde  have  de  betænkeligste  Følger  for  den  lille  Prinds,  lod 
Johan  Frederik  Naade  gaae  for  Ret,  men  beklagede  alene,  at 
Brandenburgs  Fyrster  skulde  opammes  af  en  slig  Slægt.  Det 
var  heller  ikke  til  mindste  Nytte,  at  Kohlhases  egen  Hustru, 
ved  Navn  Margarethe,  fra  Berlin  skriftligt  den  17de  Juni 
anraabte  Churfyrsten  i  sit  eget  og  sine  tre  smaae  Børns 
Navn  om  at  tilgive  den  Uret,  der  var  begaaet,  og  skaffe 
hendes  Mand  Skadeserstatning.  Henrettelsen  af  to  af  Kohl- 
hases Følgesvende,  som  var  foregaaet  paa  Brandenburgs  Om- 
raade  og  efter  Dom  af  sachsiske  Embedsmænd,  bragte  For- 
bittrelsen  hos  den  af  Ildesindede  ophidsede  Almue  til  en 
saadan  Høide,  at  Churfyrsten  af  Sachsen  lod  fire  Sendemænd 
afgaae  til  Berlin  for  at  sikkre  sig  en  virksom  Bistand  fra 
Joachims  Side.  Da  denne  endelig  efter  megen  Forhandling 
var  opnaaet,  foretoges  saa  strenge  og  omfattende  Undersø- 
gelser, at  foruden  de  fleste  af  Kohlhases  Slægtninge  tilsidst 
115  Personer,  deriblandt  endog  Borgmestre,  Præster  og  an- 
sete Borgere,  sattes  under  Tiltale  som  Lovovertrædere. 

Kohlhase  var  traadt  i  Forbindelse  med  en  berygtet  Even- 
tyrer, Georg  Naglesmed,  der  først  havde  drevet  Krigshaand- 
værket  i  Geldern  og  Danmark,  derefter  været  ansat  ved  det 
brandenburgske  Hof  som  Staldbetjent  og  tilsidst  efter  sin 
Afskedigelse  førte  et  vildt  Levnet.  De  bleve  enige  om  at 
lægge  sig  paa  Luur  efter  en  churfyrstelig  brandenburgsk  Be- 
stillingsmand ved  Navn  Conrad  Dratzieber,  der  skulde  bringe 
Udbyttet  af  Sølvgruberne  i  Mansfeld  til  Berlin.  Omtrent  en 
halv  Miil  sydfor  Stolpe  udførte  de  Overfaldet  og  gjemte 
deres  Kov  i  Nærheden  under  en  Bro,  der  siden  har  beholdt 
Navnet  Kohlhases  Bro. 

Nu  var  det  ude  med  Kohlhase.  Hans  sidste  Udaad  for- 
vandlede med  Eet  Befolkningens  Medynk  til  Afsky,  og  Chur- 
fyrst  Joachim,  der  ingenlunde,  som  Georg  Naglesmed  havde 
bildt  Kohlhase  ind,  kunde  vindes  ved  en  slig  Færd,  besluttede 
at  lade  dem  Begge  fængsle.  Kohlhase  var  tyet  til  Berlin, 
»lokket  did»,  som  Peter  Haft  naivt  siger,  «ved  Hjælp  af 
Skarpretteren,  der  forstod  sig  paa  den  sorte  Kunst »;  overalt 
blev  der  anstillet  Huusundersegelser  efter  ham,  og  Enhver, 
der  vovede  at  skjule  ham,  blev  ved  offentligt  Udraab  truet 
med  Dødsstraf.  Langt  om  længe  opdagede  man  ham  ikke 
langt  fra  Nicolaikirkens  Skole  i  et  Huus,  hvor  han  laa  skjult 
i  en  Kiste.  Da  man  aabnede  Kistelaaget,  sprang  han  rask  ud 
og  sagde  behjertet,  idet  han  smækkede  Laaget  i:  «Her  er  jeg 
og  bærer  i  min  Kofte  saa  Meget,  at  jeg  dermed  kan  bøde  for 
hvad  jeg  har  forbrudt".  Georg  Nagiesmed  fik  Kettens  Folk 
fat  paa  i  et  Huus  ved  Georgsporten ;  men  hans  tro  Staldbroder 
Hans  Grasmus  slap  forklædt  bort  fra  Byen.  Luther  meldte 
den  5te  Marts  1540  Melanchthon,  at  Kohlhase  var  bleven 
fanget  med  to  Ledsagere,  hvorved  maae  forstaaes  Georg  og 
Klokkeren  ved  Nicolaikirken. 

Under  Forhøret,  der  overværedes  af  sachsiske  Raadsherrer, 
gav  Kohlhase  hele  tre  Timer  en  flydende  Beretning  om  sin 
Feide,  som  han  ikke  syntes  at  fortryde.  I  Fængslet  fik  han 
Efterretning  om,    at  hans  Hustru,    der   fristede   en  sørgelig 

Tilværelse,  var  forløst  med  dødfødte  Tvillinger  i  et  Skuur 
ligeoverfor  Kaadhuset,  hvori  Byens  Brandstiger  gjemtes.  Han 
dømtes  til  at  klæde  Stelle  og  Hjul,  men  der  blev  af  Andre 
ansøgt  om,  at  Straffen  maatte  blive  formildet  til  Henrettelse 
med  Sværdet.  Dette  kunde  ban  have  opnaaet;  men  Georg 
Naglesmed  sagde  til  ham:  «Have  vi  ellers  været  lige  Brødre, 
saa  bør  vi  ogsaa  have  lige  Kapper« ,  og  disse  Ord  bestemte 
Kohlhase  til  at  afslaae  Benaadningen.  Den  22de  Marts  1540 
blev  han  ledsaget  til  Retterstedet  udenfor  Georgsporten  af  en 
talrig  Folkehob ,  og  Dødsdommen  fuldbyrdedes  paa  ham. 
Lige  til  det  Sidste  gjentog  han  Bibelsproget:  »Aldrig  saae 
jeg  en  Retfærdig  forladt«  (Ps.  37,  25).  Af  hans  Medskyldige 
ved  Overfaldet  paa  Marzahna  maatte,  efter  Luthers  Udsagn, 
14  bøde  med  Livet.  Den  aldrende  Borger,  som,  uden  at 
kjende  Georg  Naglesmed,  havde  huset  ham,  blev  tilligemed 
sin  Hustru  dømt  til  at  halshugges  paa  Nytorvet.  Man  tilbød 
paa  Retterstedet  Konen  Benaadning;  hun  takkede,  men  afslog 
den,  gav  sin  Ægtefælle  et  Kys  og  fulgte  ham  i  Døden. 

Å.   LiSTOV. 


Naikra-Uroligliederne  i  rorindien  i  Aaret  1868.*) 


Umtrent  syv  Mile  Nordøst  for  Baroda,  hans  Heihed  Guico- 
var'en  af  Guzerates  Hovedstad,  i  Præsidentskabet  Bombay, 
ligger  et  lille  District,  som  hedder  Narrukote.  Den  nominelle 
Bestyrer  af  dette  lille  Territorium  er  en  Høvding  ved  Navn 
Jugta,  sædvanlig  kaldet  Jugta-Barria,  den  almindelige  Titel  for 
Smaafyrster  eller  Høvdinger  der  i  Landet.  Da  vedkommende 
Potentat  imidlertid  er  en  fordrukken  og  svag  gammel  Mand, 
som  ikke  formaaer  at  styre  sit  Land,  har  den  britiske  Ke- 
gjering  taget  Tøilerne  i  sin  Haand  og  indgaaet  en  Overeens- 
komst  med  Høvdingen,  ifølge  hvilken  Landets  Indtægter  deles 
ligeligt  mellem  de  to  Magthavere,  medens  alle  Administra- 
tionsudgifterne bæres  af  den  engelske  Bestyrelse.  Narrukote- 
Districtet  omgives  mod  Vest  af  engelske  Besiddelser,  mod  Nord 
og  øst  af  Staterne  Barria  og  Udipur,  der  ere  skatskyldige  til 
Englænderne,  og  mod  Syd  af  Guicovar'ens  halvt  uafhængige 
Land.  Dets  Hovedbefolkning  bestaaer  af  Kulier  og  Naikraer, 
af  hvilke  de  Første  drive  Agerbrug,  medens  de  Sidste  ud- 
gjøre  en  vild  og  uciviliceret  Eace,  der  hovedsagelig  lever  af 
at  fælde  Træer  i  de  Skove  (Jungler),  med  hvilke  Landets 
høitliggende  Deel  er  bedækket.  Bjergene  løbe  næsten  i  en 
Halvcirkel  fra  det  nordøstlige  Hjerne  af  Landet  vestefter 
langs  med  den  nordlige  Grændse,  derefter  fra  det  nordvestlige 
Hjørne   sydpaa   og   derpaa   atter  mod  -Øst  omtrent  gjennem 


♦)  Efter  Cornhill  Magazine. 

hele  Districtets  Brede.  Imellem  Bjergkjædens  to  Arme  findes 
en  ganske  veldyrket  Dal,  der  aabner  sig  ud  til  det  flade 
Land,  som  udgjor  Ostsiden  af  Districtet.  Forovrigt  er  Dalen 
opfyldt  af  Bakker  og  tætte  Jungler,  der  afgive  et  ypperligt 
Skjulested  for  Folk,  som  ville  fore  en   "lille  Krig». 

I  en  By  i  dette  District  ved  Navn  Dandipura  levede  der 
en  bekjendt  gammel  Rebel,  som  hed  Rupsing.  Af  Kaste  var 
han  en  Naikra,  og,  skjøndt  han  var  yderst  uvidende,  var  han 
dog  i  Besiddelse  af  en  medfødt  Dygtighed,  Snildhed  og  sund 
Sands,  og  disse  Egenskaber  gjorde,  at  Rupsing,  skjondt  han 
ikke  havde  nogensomhelst  Arvefordring  derpaa,  halvt  om  halvt 
blev  anseet  for  en  Slags  Hovding  for  Stammen,  hvis  Eien- 
domme  næppe  udgjorde  en  Kvadratmiil  hinsides  Narrukotedi- 
strictet.  Allerede  flere  Gange  havde  han  gjort  aabenbart 
Oprør,  førend  Englænderne  fik  fast  Fod  i  Nobolaget,  og  i 
Opstandens  Dage  i  1857—58,  da  Enhver,  som  havde  lidt 
rebelsk  Blod  i  sig,  gjorde  sit  Bedste  i  den  Retning,  havde 
han  været  saa  heldig  i  Løbet  af  sex  Maaneder  at  kunne  lege 
Skjul  med  et  Tusinde  Mand,  der  søgte  ham  i  hans  Fødeegns 
Skovdistricter,  medens  han  af  og  til  brød  frem  og  plyndrede 
ubeskyttede  Landsbyer.  Guerillakrigen  var  dengang  bleven 
endt  saaledes,  at  Rupsing  overgav  sig  paa  den  Betingelse, 
at  man  gav  ham  Pardon ,  og  til  Gjengjæld  lovede  han 
herefter  at  leve  i  Stilhed. 

Hvorledes  han  brød  dette  Løfte  og  paany  indviklede  sig 
i  en  Guerillakrig,  der  tilsidst  kostede  ham  Livet,  skal  her 
fortælles. 

I  November  Maaned  1867  begyndte  en  Naikra ,  som 
boede  i  en  af  Narrukotedistrictets  Landsbyer,  at  opnaae  Be- 
rømmelse som  «Bhuggut')  eller  hellig  Mand.  Han  fortalte 
—  efter  at  han  var  bleven  fangen  — ,  at  han  havde  været  som 
alle  andre  Naikraer  lige  til  en  Dag,  da  han  tilfældigviis  var 
falden  i  Søvn  paa  Toppen  af  en  Høi.  Her  blev  han  besøgt 
af  to  Høi-Dyr,  som  gave  sig  i  Snak  med  ham  og  fortalte 
ham,  at  han  var  usaarlig  og  besad  Evne  til  at  gjøre  Mirakler. 

Om  han  troede  paa  sig  selv,  er  aldrig  bleven  beviist,  men 
vist  er  det,  at  han  handlede,  som  om  han  gjorde  det,  og  i 
kort  Tid  opnaaede  han  det  overordentlig  store  Ey  for  Hel- 
lighed, som  var  den  første  Grund  til  de  Begivenheder,  der 
senere  fulgte.  Et  saadant  Ky  er  naturligviis  ikke  vanskeligt 
at  opnaae  mellem  et  uvidende  og  overtroisk  Folk,  og  der 
behøves  i  Keglen  ikke  Mere  dertil,  end  at  Vedkommende  an- 
lægger en  særegen  Dragt,  eller  rettere  Mangel  paa  Dragt,  maler 
Ansigt  og  Arme  dygtigt  over  med  rød  Farve,  besmører  det 
-Øvrige  af  Kroppen  med  Aske  og  viser  en  rolig  Sikkerhed  i 
hele  sin  Optræden. 

Det  varede  ikke  længe,  førend  ikke  alene  Folk  af  hans 
egen  Landsby  og  Kaste,  m.en  endogsaa  Hinduer  af  rettroende 
Secter  kom  og  kastede  sig  for  hans  Fødder,  og  det  var  der- 
for ganske  rimeligt,  at  Joria  —  det  var  Bhuggut'ens  Navn 
—  udfandt,  at  han  maatte  være  «Purumeschver')  o:  den 
øverste  Gud.  Han  holdt  en  til  denne  Værdighed  svarende  Hof- 
holdning, i  hvilken  de  lavere  Guder,  som  f.  Ex.  Hunuman  og  de 
denne  tilhørende  Dæmoner,  der  vare  i  Skikkelse  af  Kakschas'er 
(Varulve),  skulde  være  skabte  af  ham  selv;  desuden  vaagede 
han  meget  omhyggeligt  over,  at  Mængden  ikke  fik  ham  at 
see,  og  Ingen  fik  Lov  til  at  nærme  sig  hans  hellige  Person 
uden  Betaling.  Men  selv  om  denne  blev  erlagt  i  rede  Penge, 
var  der  dog  saamange  Ceremonier  og  Omstændeligheder  at 
iagttage,  førend  den  Udvalgte  og  Benaadede  kunde  naae  sine 
-Ønskers  Maal,  at  det  maatte  ansees  for  en  overordentlig  stor 
Gunst,  naar  Nogen  endelig  fik  Purumeschver  at  see.  Der 
fortælles  saaledes,  at  en  nærboende  Thakur  eller  Smaafyrste 
i  mange  Dage  maatte  følge  Joria  fra  Landsby  til  Landsby, 
indtil  han  endelig  blev  anseet  for  reen  og  skjær  nok  til  at 
stedes  til  Audiens  og  Knæfald  hos  den  mægtige  Guddom.  I 
Løbet  af  faa  Maaneder  havde  Joria  ved  disse  Midler  befæstet 
sin  Berømmelse  saaledes  i  Narrukote  og  navnlig  blandt  Ind- 
byggerne af  hans  egen  Kaste,  at  en  Mængde  Syge  bleve 
bragte   til   ham    for   at  blive  helbredede  for  deres  Lidelser. 

Der  foreligger  rigtignok  ikke  et  eneste  Tilfælde,  i  hvilket 
hans  Kure  lykkedes,  men  den  snilde  Bedrager  havde  altid  en 
eller  anden  gyldig  Grund  at  angive  for  det  uheldige  Udfald, 
og  Folkets  Tro  paa  hans  overnaturlige  Evner  fomindskedes 
derfor  ikke  paa  nogen  Maade.  Om  to  af  hans  Følgesvende, 
der  vare  faldne  i  en  Kamp,  i  hvilken  de  for  hans  Skyld  havde 
vovet  sig,  var  han  dristig  nok  til  at  paastaae,  at  de  kun  til 
en  Tid  havde  mistet  Livet,  fordi  de  havde  været  ulydige  mod 
hans  Befalinger;  men  de  vilde  nok  staae  op  igjen,  naar  de 
engelske  Soldater  kom  imod  ham  —  og  det  troede  man  i  Be- 
gyndelsen ligesaa  ubetinget  som  alt  det  øvrige. 

I  Slutningen  af  Aaret  1867  traf  Rupsing  og  Bhuggut'en 
sammen.  I  det  første  Øieblik  fulgte  den  Første  rime- 
ligviis  kun  den  Vei,  hans  Stamme  gik,  og  der  er  ingen  Grund 
til  at  troe,  at  han  trods  sin  naturlige  Forstand  var  mere 
uhildet  i  sin  Dom  om  Joria  end  alle  de  andre  Naikraer.  Men 
da  de  engang  vare  trufne  sammen,  indsaae  de  Begge,  at  de 
kunde  bruge  hinanden:  Joria  laante  Rupsing  sin  aandelige 
eller  guddommelige  Hjælp  til  Udførelse  af  dennes  ærgjerrig- 
timelige  Planer,  og  Rupsing  anerkj endte  paa  sin  Side  Bhug- 
gut'ens  Guddommelighed  og  understøttede  ham  i  hans  geist- 
lige Fordringer,  der  bragte  Penge  i  den  fælles  Kasse.  Derpaa 
forkyndte  Bhuggut'en  Rupsing,  at  det  var  blevet  ham  aaben- 
baret,  at  Regjeringen  over  Naikraerne  var  overdraget  til  ham, 
og  han  tilsagde  ham  sin  almægtige  Krafts  Beskyttelse  og 
Hjælp  mod  al  personlig  Skade  og  Overlast.  Wurek,  en  lille 
Landsby,  som  senere  vil  blive  omtalt,  blev  udseet  til  Resi- 
dentsstad. 

Her  oprettedes  nu  baade  det  geistlige  og  verdslige  Hof. 
Rupsing  fik  det  Hverv  at  opkræve  Gjennemfartstold  af  alle 
de  med  Kjøbmandsvarer  belæssede  Vogne,  som  droge  igjennem 
Districtet  —  Hovedindtægtskilden  hos  et  Folk,  som  betaler  liden 
eller  ingen  Grundskat;  Joria  indsamlede  sine  « Peterspenge »  i 
Skikkelse  af  Pengegaver  og  værdifulde  Klædningsstykker,  og 
Afgiften  blev  paa  Grund  af  Rupsings  Indflydelse  hos  Folket 

/ 

betalt  uden  Knurren.  Den  Sum,  de  saaledes  skrabede  sammen, 
maa  have  været  meget  betydelig;  men  Rupsing  synes  dog  til 
en  vis  Grad  at  have  været  under  Bbuggut'ens  Indflydelse; 
idetmindste  tillod  han,  at  hans  to  smaae  Dottre  bleve  ud- 
nævnte til  «Gopier')  (svarende  til  den  gode  Khrischnas  qvin- 
delige  Folge)  hos  Guden  Joria,  og  man  kan  heraf  slutte, 
at  denne  Sidste  ogsaa  har  havt  en  saagodtsom  udelukkende 
Eaadighed  over  de  Summer,  der  indkom  ved  fælles  Anstren- 
gelser. Forøvrigt  var  Bhuggut'ens  Morallovgivning  i  hel 
Grad  exemplarisk.  Hans  Tilhængere  maatte  hverken  stjæle 
eller  øve  Vold  mod  Nogensomhelst  under  almindelige  Om- 
stændigheder, men  —  og  her  var  det  svage  Punkt  i  Moralen, 
som  Rupsing  ikke  saa  sjeldent  gjorde  Brug  af  —  de  skulde 
slaae  ihjel,  naar  han  befalede  det. 

•  Indtil  Februar  Maaned  1868  foretog  de  tvende  Forbunds- 
fæller Intet  af  Betydning  for  at  styrke  deres  Magt.  Men  i 
Begyndelsen  af  den  nævnte  Maaned  eller  maaskee  i  Slutnin- 
gen af  Januar  fremkom  Rupsing  med  en  Fordring,  som  alt 
tidligere  var  bleven  afslaaet,  og  som  gik  ud  paa,  at  der  til- 
kom ham  en  Kornafgift  hos  Thandar'en  af  Raighur,  en  lille 
Politi-  og  Betalingsstation  i  Barria-Staten  tætop  til  Narrukote. 
Man  negtede  dog  atter  at  betale.  Faa  Dage  efter  samlede  Rup- 
sing en  lille  Styrke  af  Naikraer  og  gik  imod  Raighur,  ledsaget 
af  Bhuggut'en,  sine  to  Sønner,  sin  Vuzir  eller  Førsteminister 
og  nogle  Andre.  Naikraerne  bleve  efterladte  udenfor  Stationen 
—  der  kun  bestod  af  en  Indhegning  af  spaltede  Bambusrør  — 
tilligemed  Bhuggut'en,  hvem  man  indbød  Landsbyens  Indbyg- 
gere og  Garnisonen,  der  bestod  af  Mekranier  (Indfødte),  til  at 
tage  i  -Øiesyn,  eftersom  han  var  en  hellig  Person,  og  imid- 
lertid gik  Rupsing,  hans  Sønner  og  Ministeren  indenfor  Ind- 
hegningen, hvor  de  fandt  Thandar'en,  der  var  Stationscom- 
mandant,  tilligemed  nogle  af  hans  Undergivne. 

Da  Rupsing  ved  sit  snilde  Paafund  havde  faaet  Besæt- 
ningen til  at  løbe  ud  for  at  see  paa  Joria  uden  at  medtage 
Vaaben,  indlod  han  sig  først  i  en  meget  venskabelig  Samtale 

med  Høvdingen  og  hans  Folk  og  dvælede  navnlig  ved  Bhug- 
gut'ens  guddommelige  Magt  og  hans  dertil  svarende  Fordrin- 
ger. I  Samtalens  Løb  strakte  en  af  Thandar'ens  Embedsmænd 
sin  lukkede  Haand  frem  og  spurgte  i  en  spøgende  Tone,  om 
Guden  vel  kunde  sige  ham,  hvad  der  var  i  den.  I  samme 
øieblik  havde  Gullalia,  Rupsings  ældste  Søn,  draget  sit  Sværd, 
og  med  Udraabet:  «Der  er  Død  i  den!»  huggede  han  Man- 
den ned.  Nu  blev  der  en  frygtelig  Forvirring:  Thandaren  og 
Flere  med  ham  sprang  ud  af  de  Aabninger,  de  først  traf  paa, 
og  frelste  sig  ved  Flugten,  fulgte  af  det  vaabenløse  Vagtmand- 
skab, medens  Naikraerne,  der  indtil  dette  øieblik  vare  for- 
blevne udenfor,  sværmede  ind  paa  Stationen.  Pengekassen, 
der  antoges  at  indeholde  12—1500  Eupier,  blev  opbrudt  og 
plyndret  og  hele  Pladsen  ransaget.  Efter  at  have  fuldført 
denne  Bedrift  og  paa  en  grusom  Maade  myrdet  en  gammel 
Kone,  der  var  Moder  til  den  dræbte  Embedsmand  og  ufor- 
sigtig havde  vovet  sig  frem  for  at  bebreide  Naikraerne  Mordet 
paa  Sønnen,  drog  Eupsing  bort  uden,  som  det  synes,  at 
have  tilføiet  Landsbyens  øvrige  Indbyggere  nogen  Fortræd. 

Dette  Held  bidrog  naturligviis  i  en  betydelig  Grad  til  at 
forhøie  Bhuggut'ens  Anseelse,  eftersom  man  tilskrev  hans 
Magt  det  lykkelige  Udfald  af  Expeditionen,  og  Rupsing,  som 
vidste,  at  Tærningen  nu  var  kastet,  og  at  han  vilde  blive 
krævet  strengt  til  Regnskab  baade  af  den  engelske  Politiagent 
i  Barriastaten  og  af  de  britiske  Myndigheder  i  Punch-Mahals, 
under  hvem  Narrukote-Districtet  hørte,  besluttede  at  forsøge 
sin  Lykke  og  gaae  »'regelmæssig«)  tilværks,  det  vil  sige,  indlade 
sig  i  aabenbart  Oprør.  Hans  næste  Plan  var  at  angribe 
Udliggerstationen  Jambughore,  ligeledes  i  Narrukote-Districtet. 
Landsbyen  ligger  paa  den  aabne  Slette  omtrent  en  Fjerdingvei 
-Ost  for  den  sydlige  Arm  af  den  ovenfor  omtalte  Halvkreds 
af  Bjerge.  Besætningen  bestod  kun  af  femten  Mand  Indfødte 
under  Commando  af  en  Thandar,  der  skulde  indcassere  Di- 
strictets  Afgifter  og  havde  Dommermyndighed  i  mindre  Cri- 
minalsager.  Desuden  fandtes  der,  som  overalt,  hvor  en  Thandar 

residerer,  nogle  faa  indfødte  Infanterister.  Stationens  Bygnin- 
ger bestod  tildeels  kun  af  nogle  enkelte  spredte,  sletopforte 
Skuur  af  Leer  og  klavet  Barabus  og  var  omgiven  af  Bam- 
busindbegninger.  De  tjente  kun  som  Boliger  for  Soldaterne 
og  laae  ved  Enden  af  Landsbyens  Gade,  der  talte  tredive  til 
fyrretyve  Huse,  som  beboedes  af  Arbeidere  og  Handlende. 

En  Morgen,  faa  Dage  efter  Plyndringen  af  Raighur, 
sendte  Rupsing  Bud  til  Jambughore  og  lod  melde,  at  han 
vilde  komme,  hvorfor  det  var  bedst,  at  de  holdt  sig  rede. 
Dette  overmodige  og  uforskammede  Bud,  som  efter  al  Rime- 
lighed havde  til  Hensigt  at  gjore  de  overtroiske  Indfødte 
(Bhiler),  der  udgjorde  den  væsentligste  Deel  af  Besætningen, 
forskrækkede,  naaede  ogsaa  sit  Maal,  thi  Bhilerne  havde 
naturligviis  strax  hørt  Rygterne  om  Bhuggut'ens  overnatur- 
lige Gjerninger  i  Raighur.  Bestemt  Klokken  tre  samme  Dags 
Eftermiddag  saae  man  Naikraerne  nærme  sig,  og  i  Spidsen 
for  dem  gik  tre  Mænd,  der  vare  bevæbnede  med  Buer,  Pile 
og  Spyd.  Disse  tre  Krigere  havde  Bhuggut'en  udnævnt  til 
sine  «Jodha'er»  eller  himmelske  Stridsmænd  og  gjort  usaar- 
lige.  Da  de  kom  nær  nok,  begyndte  de  at  afskyde  deres 
Pile,  men  strax  efter  greb  de  til  deres  Sværd,  som  de  havde 
lagt  paa  Jorden  ved  deres  Fødder,  og  som  de  hilste  med 
Ærbødighed.  Med  Undtagelse  af  det  sædvanlige  Klæde  om 
Lænderne  vare  de  ganske  nøgne,  men  deres  Legemer  vare 
stærkt  indsmurte  med  Kochenillerødt ,  den  hellige  Farve. 
Den  indfødte  Officeer,  som  havde  Befalingen  paa  Stationen, 
befalede  øieblikkehg  Besætningen  at  rykke  frem,  og  idet  Fol- 
kene formerede  en  just  ikke  ganske  regelmæssig  Linie  lige- 
overfor den  Aabning  i  Indhegningen,  ad  hvilken  Fjenden 
nærmede  sig,  sendte  Soldaterne  de  tre  Mænd  en  Salve,  men 
saae  til  deres  Forfærdelse  —  fortalte  de  siden  — ,  at  Kuglerne 
rev  den  røde  Farve  af  Krigernes  Krop  uden  at  tilfoie  dem 
videre  Skade.  Da  Naikraerne  nu  vare  lige  paa  Livet  af  Bhi- 
lerne, skiltes  Linien  ad  i  to  Dele,  til  Hoire  og  Venstre,  saa- 
ledes   at  Folkene    havde   al  Udsigt  til  at  ramme  hinanden, 

dersom  de  fyrede  paany.  Men  det  skete  ikke  —  Paniken 
blev  almindelig;  de  tre  Krigere  gik  roligt  fra  den  ene  til  den 
anden  Side  og  saarede  Adskillige  med  deres  Hug,  indtil  den 
tappre  Besætning  endelig  fandt  det  hensigtsmæssigt  hellere 
at  løbe  sin  Vei  end  at  staae  rolig  og  lade  sig  slagte.  Alle 
som  Een  •  forsvandt  i  flyvende  Fart,  med  Undtagelse  af  en 
behjertet  Hindu,  der  var  Corporal  for  Bhilcorpset.  Denne 
Mand  affyrede  sin  Musket  ligesom  de  øvrige;  da  han  imid- 
lertid saae,  hvilken  Vending  Sagerne  toge,  stillede  han.  sig 
hen  ved  en  Side  for  at  lade  paany,  men  blev  hugget  ned  af 
en  af  Krigerne,  der  var  loben  bag  om  ham,  uden  at  han  havde 
lagt  Mærke  dertil.  En  Rytter,  som  den  samme  Dag  i  \et 
Ærinde  var  kommen  til  Stationen  og  havde  bundet  sin  Hest 
ved  en  af  de  Støtter,  der  bar  Verandaen  paa  Thandarens 
Huus,  havde  et  saadant  Hastværk  med  at  komme  afsted,  at 
han  ikke  fik  Tid  til  at  løse  sin  Hest,  men  kastede  sig  halvt 
vanvittig  af  Eædsel  i  Sadlen  og  bad  en  Mand,  der  endnu 
ikke  havde  mistet  sine  Sandser,  om  at  løse  Dyret ;  en 
anden  Rytter  blev  omringet  og  dræbt,  og  Thandaren  selv 
krøb  i  Skjul  under  noget  Feieskarn  i  et  Hjørne  af  en  Hytte, 
indtil  Faren  var  overstaaet  —  kort  sagt,  hele  Regjeringens 
Besætning  i  Jambughore,  der  bestod  af  i  det  Hele  treogtredive 
Mand,  Alle  bedre  eller  slettere  bevæbnede,  foruden  en  indfødt 
Officeer  og  femten  øvede  Mand  af  Bhilcorpset,  der  vare  be- 
væbnede med  Karabiner  og  Sabelbajonetter,  blev  overvunden 
af  tre  Fanatikere! 

Hvorledes  det  gik  med  Gouvernementets  Protocoller,  i 
hvilke  Skatteyderne  i  Narrukotedistrictet  vare  optegnede,  er 
let  at  forstaae  —  de  bleve  revne  istykker  og  kastede  i  de 
nærmeste  Brønde,  medens  Kisterne,  i  hvilke  de  havde  ligget, 
bleve  slaaede  itu.  Da  Indbyggerne  i  Landsbyen  ved  den 
første  Allarm  havde  søgt  Tilflugt  i  de  nærliggende  Bjerge  og 
Skove,  havde  Naikraerne  ikke  stor  Uleilighed  med  samme 
Dag  at  undersøge  deres  Huse  og  samle  Alt ,  hvad  der 
havde    nogen   Værdi.      Den  følgende   Dag  kom    de    tilbage 

med  Vogne  og  førte  alt  Kornforraad  og  alle  Spisevarer  med 
sig  tilbage  til  Hovedqvarteret  i  Wurek.  En  mere  fuldstændig 
Plyndring  og  Ødelæggelse,  med  Undtagelse  af  selve  Bygnin- 
gerne, kan  ikke  let  tænkes,  og  Expeditionen  faldt  i  heieste 
Grad  i  Naikraernes  Smag,  thi  der  var  næsten  ikke  Een  af 
dem,  uden  at  han  var  meer  eller  mindre  dybt  begraven  i  de 
jambughoreske  Kornhandleres  Bøger.  Da  den  engelske  Styrke 
kort  Tid  efter  naaede  Stedet,  bar  det  overalt  Vidnesbyrd  om 
Røyernes  summariske  Fremgangsmaade  —  de  døde  Kroppe 
laae  ubegravede  paa  det  Sted,  hvor  de  vare  faldne,  og  Gribbe 
og  Schakaler  havde  havt  det  frieste  Spil  i  den  aldeles  menne- 
sketomme, fordum  saa  blomstrende  Landsby. 

Efter  denne  Bedrift  angreb  Rupsing  en  Landsby  ved 
Navn  Jetpur,  der  ligeledes  var  en  Grændsestation'  til  Narru- 
kotedistrictet,  og  Rajahen  der  maatte  flygte  for  at  frelse  sit 
Liv,  men  denne  Vaabendaad  var  ogsaa  Naikraernes  sidste  og 
blev  et  Vendepunkt  i  deres  Høvdingers  Skjæbne,  thi  to  af  de 
hellige  Krigere  bleve  skudte  af  Rajahens  Folk  og  Bhuggut'ens 
Ry  begyndte  som  Følge  deraf  at  dale  temmelig  stærkt.  Han 
havde  rigtignok  været  forberedt  paa  dette  Tilfælde,  og  de  to 
Mænds  Liig  bleve  førte  tilbage  til  Wurek  under  den  bestemte 
Forsikkring  af  Joria,  at  de  vilde  staae  op  igjen,  naar  Eng- 
lænderne nærmede  sig;  men  ikke  Alle  troede  dette,  og  da 
det  nu  tilmed  tydeligt  viste  sig,  at  de  to  Legemer  begyndte 
at  gaae  stærkt  i  Forraadnelse  istedetfor  at  staae  op  fra  de 
Døde,  fordredes  der  alle  mulige  Udflugter  fra  Bhuggut'ens 
Side  for  endnu  at  vedligeholde  Folkets  Tro  paa  hans  gud- 
dommelige Almagt. 

Da  Efterretningen  om,  at  Rupsing  var  «ude»,  og  at  Jam- 
bughore  var  truet,  naaede  Gouvernementet  i  Punch-Mahals, 
traf  det  sig  netop,  at  Gouvernementsagenten  var  borte  paa  et 
Besøg  i  Dohud,  der  ligger  omtrent  tyve  Mile  fra  Narrukote. 
Han  brød  øieblikkelig  op,  saasnart  han  havde  faaet  Sagernes 
Stilling  at  vide,  og  fulgt  af  en  Capitain  og  en  Politilieutenant 
tilligemed  femogtyve  Mand  af  det  tidligere  omtalte  Bhilcorps 

—  hvis  Tapperhed  i  Jam  bughore  Læseren  vil  erindre  —  drog 
han  i  lilmarscher  frem  mod  Narrukote,  idet  han  gav  andre 
femogtyve  Mand  Ordre  til  snarest  muligt  at  følge  efter.  Denne 
lilfærdighed  var  ganske  priselig,  men  lidet  forsynlig;  thi 
man  drog  afsted,  omtrent  som  man  gik  og  stod,  uden  at  for- 
syne sig  med  Mundforraad,  Telte  eller  nogetsomhelst  Andet 
end  en  Smule  Brændeviin  i  Feltflaskerne  og  et  Tæppe,  som 
var  spændt  fast  til  Sadlen.  Man  drog  frem  ad  Krydsstier, 
af  hvilke  de  fleste  vare  meget  ufremkommelige;  man  havde 
ofte  ikke  Andet  til  Middagsmad  end  en  Fugl,  som  var  tillavet 
paa  en  høist  primitiv  Maade  og  maatte  sønderrives  med  Fin- 
grene; men  Stemningen  var  den  bedste,  og  Alle  brændte  af 
Iver  for  at  komme  Fjenden  tillivs.  Uden  at  tænke  paa,  at 
de  hvert  øieblik  kunde  blive  angrebne  og  komme  til  at  le- 
vere en  Kamp,  Femogtyve  mod  flere  Hundrede,  gik  de  lige  løs 
paa  Jambughore,  da  Efterretningen  om  Byens  Erobring  naaede 
dem  og  overbeviste  dem  om  det  Unyttige  i  at  rykke  videre 
frem,  førend  de  havde  faaet  Forstærkning.  Der  blev  da  sendt 
lilbud  til  den  nærmeste  Militairstation,  Baroda,  men  inden 
Hjælpen  kom,  var  den  lille  Skares  Stilling  alt  Andet  end 
sikker.  En  gammel  indfødt  Politimand,  Hussein  Shah,  som 
fulgte  med,  sagde  smilende  med  den  største  Ro  af  Verden: 
«Værer  beredte!  Naikraerne  komme!«  Men  skjøndt  de  tre 
Europæere  den  Nat  holdt  Vagt  ved  Ilden,  kom  Fjenden  ikke, 
og  man  naaede  i  Sikkerhed  Halole,  en  By  i  Punch -Mahals 
Districtet,  hvorfra  det  paatænkte  Tog  mod  Kebellerne  skulde 
gaae  ud. 

Halole,  hvor  Stridskræfterne  bleve  samlede,  ligger  omtrent 
sex  Mile  Vest  for  Jambughore  og  omtrent  lige  saalangt  Nordost 
for  Baroda.  Samme  Aften,  som  Anmodningen  om  Hjælp  kom 
til  Baroda,  afgik  strax  200  Mand  indfødt  Infanteri  under 
Befaling  af  en  Capitain  og  en  Lieutenant  og  naaede  Halole 
allerede  den  næste  Morgen.  Samme  Dag  stødte  Politicom- 
missairen  i  det  nordre  Distriet  af  Præsidentskabet  Bombay 
til  Styrken   med   nogle   faa  beredne  Mænd  og  et  Par  PoUti- 

constabler.  Desuden  ventede  man  200  Mand  af  det  6te  ind- 
fødte Infanteriregiment  fra  Ahmedabad  pr.  Jernbane  til 
Baroda,  og  man  imødesaae  med  Længsel  deres  Ankomst,  da 
det  fremfor  Alt  gjaldt  at  skynde  sig,  eftersom  hele  Egnen 
var  i  en  meget  ophidset  Stemning  paa  Grund  af  de  vilde  og 
overdrevne  Kygter,  der  vare  udspredte  angaaende  Naikraernes 
Styrke  og  Hensigter.  Det  blev  derfor  bestemt  den  næste 
Morgen  at  skyde  en  Deel  af  Styrken  frem  til  Sivraipur,  en 
By,  der  ligger  omtrent  midtveis  mellem  Halole  og  Jam  bug- 
hore ved  den  sydvestlige  Bøining  af  den  ovenomtalte  Halv- 
kreds af  Bjerge ,  medens  nogle  faa  regulaire  Tropper  af 
Bhilcorpset  bleve  ladte  tilbage  for  at  dække  Halole;  hundrede 
Mand  af  det  6te  Regiment  skulde,  naar  de  ankom,  sendes 
til  Raighur,  hvorhen  Politicommissairen  imidlertid  havde  be- 
givet sig,  for  at  bevogte  Defileerne  i  Bjergenes  nordlige  Arm. 

Morgenen  den  12te  Februar  1868  —  den  Dag,  da  Foreta- 
genderne skulde  begynde  —  oprandt  klar  og  kold,  saa  kold, 
at  man  magelig  kunde  have  uldne  Klæder  paa;  da  Solen  kom 
frem  over  Bjergene,  vare  Alle  i  den  lille  Leir  paa  Benene 
og  ved  godt  Mod,  og  kort  efter  begav  man  sig  paa  Marschen. 
I  Spidsen  gik  et  Dusin  beredne  Politiconstabler  i  mørkeblaae 
Frakker,  derefter  kom  Bhilerne,  der  droge  afsted  med  Hur- 
raraab  og  brændte  af  Iver  efter  at  komme  til  at  afvaske  den 
Plet,  deres  jammerlige  Kammerater  i  Jambughore  havde  sat 
paa  Corpsets  Skjold,  og  endelig  kom  et  Vogntrain  med  alle- 
haande  Fornødenheder.  De  europæiske  Officerer  fløi  hid  og 
did,  ordnede  Rækkerne  og  uddeelte  Befalinger,  medens  Ordon- 
nantserne  paa  deres  indfødte  Heste  i  travl  Virksomhed  joge 
omkring  og  snarere  bidroge  til  at  forøge  Forvirringen  end 
dæmpe  den.  Bagtroppen  dannedes  af  en  Deling  af  det  26de 
Regiment,  og  nu  gik  det  jævnt  fremad  mod  Jambughore. 

I  Champanir,  der  ligger  paa  Veien  mellem  Halole  og 
Jambughore,  og  som  fordum  var  en  stor  og  mægtig  Stad, 
men  som  nu  er  næsten  ubeboet  og  ubeboelig  paa  Grund  af 
Stedets  Usundhed,    blev   der   lagt   en   lille  Styrke   paa  tolv 

Mand  af  Bhilcorpset  for  at  holde  Forbindelsen  med  Halole 
aaben,  og  uden  noget  Eventyr  naaede  Marschcolonnen  den 
samme  Dag  i  god  Behold  Sivraipur,  hvor  der  blev  slaaet 
Leir.  Den  følgende  Morgen  stødte  Halvdelen  af  det  Hjælpe- 
corps,  som  var  bleven  sendt  fra  Ahmedabad  til  dem,  og  med 
dette  fulgte  Eegjeringscommissairen,  medens  Resten  af  Styrken 
efter  Bestemmelsen  gik  til  Raighur  til  Politicommissairen. 
Allerede  den  foregaaende  Aften  havde  Vagtcom mandeuren  i 
Champanir  meldt,  at  Dipsing,  JugtaBarrias  Sen*),  var  kom- 
men til  ham  og  havde  fortalt,  at  han  var  flygtet,  fordi  Rup- 
sing  havde  tvunget  ham  til  at  følge  sig:  man  havde  sikkret 
sig  hans  Person  og  udbad  sig  nærmere  Ordrer.  Da  det  saae 
noget  usandsynligt  ud^  at  en  Fange  skulde  have  faaet  Lov  til 
at  flygte  paa  sin  egen  Hest  og  med  alle  sine  Vaaben,  be- 
stemte Regjeringscommissairen,  at  Dipsing  skulde  føres  til- 
bage til  Halole  og  holdes  i  hæderligt  Fangenskab. 

Den  følgende  Dag  —  den  13de  Februar  —  var  al  for 
øieblikket  disponibel  Styrke  samlet  i  Sivraipur.  Foruden  de 
allerede  nævnte  Tropper  var  der  af  Narrukotes  Nabofyrste, 
Guicovar'en  af  Ghuzerate,  sendt  hundrede  Arabere,  bevæbnede 
med  Luntebøsser,  femogtyve  Mekranier  med  lignende  Bevæb- 
ning og  desuden  et  Hundrede  andre  beredne  Folk,  der  vare 
brugelige  som  Budbringere  og  Vogtere  for  Ammunitionscon- 
voien,  men  som  forøvrigt  ikke  vare  til  at  anvende,  naar  det 
gjaldt.  Henad  Eftermiddagen,  da  en  stor  Deel  af  Mandskabet 
tog  en  Siesta,  blev  der  pludselig  Allarm  i  Leiren,  idet  man 
saae  en  halv  Snees  af  Araberne,  som  det  syntes  i  en  meget 
ophidset  Tilstand,  føre  tre  Mænd,  hvis  Ansigter  vare  bemalede 
med  Cochenille,  ud  af  Junglerne,  der  laae  i  et  Musketskuds 
Afstand  fra  Leiren.  De  tre  Mænd  vare  ubevæbnede,  men 
hver  af  dem  bar  efter  religieuse  Tiggeres  Viis  en  Bambus- 
stok, der  paa  Enden  var  forsynet  med  smaae  Jernstykker, 
som    gave    en    klingrende  Lyd,    naar  Stokken   blev  svinget. 


*)  Jugta  Barria  var  Regent  over  hele  Districtet  Narrukote. 

Den  Ene  af  dem  havde  et  Papiir,  der  viste  sig  at  være  overmalet 
med  alle  Slags  Figurer,  Zigzaglinier  og  parallele  Streger,  og 
mellem  alt  dette  Krimskrams  saaes  der  nogle  krydsede 
Sværd  og  nogle  Menneskefigurer,  som  laae  udstrakte  i  for- 
skjellige  Stillinger.  Da  man  spurgte  de  Tre  om,  hvem  de 
vare,  og  hvor  de  kom  fra,  svarede  den  Mand,  som  holdt  Papiret, 
og  som  senere  viste  sig  at  være  en  af  de  tre  hellige  Krigere 
fra  Jambughore,  at  de  vare  blevne  sendte  af  Eupsing  og 
Bhuggut'en  for  at  spørge  om  de  Fremmedes  Hensigter  og  erfare, 
hvad  de  ønskede:  Høvdingen  vilde  gjøre,  ganske  som  de 
Fremmede  behagede  —  han  vilde  komme  til  dem  og  slaaes 
med  dem,  og  de  kunde  komme  til  ham  i  samme  Hensigt  — 
det  var  ham  lige  meget.  Det  var  altsaa  temmelig  indlysende, 
at  hele  Forestillingen  med  Papiret  kun  var  en  Finte;  de  tre 
Mænds  Opgave  var  naturligviis  at  udspionere  Leiren  og  bringe 
Efterretninger  til  Eupsing.  Araberne  vare  imidlertid  komne 
bagpaa  dem  og  havde  opsnappet  dem,  førend  de  saae,  at 
de  vare  i  Fare.  Enden  paa  deres  Mission  blev  derfor  den, 
at  de  bleve  tagne  til  Fange  paa  Stedet. 

Man  fik  imidlertid  een  vigtig  Efterretning  af  Spionerne, 
og  det  var,  at  Rupsing  og  Bhuggut'en  tilligemed  deres  Naikraer 
agtede  at  forblive  i  deres  Hovedstad  Wurek,  og  denne  Op- 
lysning var  bestemmende  for  Englændernes  Operationsplan. 
Ved  tidligere  Leiligheder  havde  Rupsing  aldrig  viist  sig  i 
aaben  Mark,  men  hans  Taktik  havde  været  pludseligt  at 
overfalde  mindre  Afdelinger  ved  Nattetid  paa  uformodede 
Steder  for  derved  at  trætte  og  svække  Soldaterne,  der  be- 
standig maatte  være  paa  deres  Post.  Dersom  han  nu  atter 
skulde  have  isinde  at  benytte  denne  Fremgangsmaade,  vilde 
det  blive  nødvendigt  at  besætte  alle  Høidedragets  Passer  med 
mindre  Afdelinger  for  at  hindre  ham  i  at  drage  ud  paa  sine 
Expeditioner  uden  at  blive  opdaget,  og  denne  Plan  havde 
man  ogsaa  allerede  lagt  i  Hovedqvarteret,  da  man  fik  at  vide 
af  Speider'ne,  at  det  denne  Gang  var  den  gamle  Rebels  Hen- 
sigt at  blive,  hvor  han  var,  og  tage  imod  Fjenden,  naar  denne 

lystede  —  et  Mod,  som  rimeligviis  skyldtes  den  lette  Erobring 
af  Jam  bughore,  der  havde  bibragt  Naikraerne  en  uhyre  Foragt 
for  Englændernes  Soldater  og  en  ligesaa  stor  Tillid  til  deres 
egen  Dygtighed.  Jambughore  maatte  derfor  først  og  fremmest 
tages  tilbage,  ikke  alene  fordi  Englænderne  derved  haabede 
paany  at  vinde  den  tabte  moralske  Overvægt,  men  ogsaa 
fordi  de,  i  Tilfælde  af  et  heldigt  Udfald,  vilde  kunne  dække 
hele  den  sydlige  Arm  af  Bjergene  og  have  Veien  aahen  til 
Sivraipur  fra  det  Indre  af  Landet. 

Den  følgende  Morgen  drog  man  afsted  i  denne  Hensigt, 
efter  at  der  først  var  lagt  en  Bedækning  af  75  Mand  i  Siv- 
raipur for  at  holde  Tilbagetogslinien  aaben.  Da  Veien  imid- 
lertid var  meget  vanskelig,  fik  Ingen  noget  Nys  om,  hvad 
man  havde  isinde,  og  der  blev  ikke  givet  Nogen  Tilladelse 
til  at  forlade  Leiren.  Marschordenen  var  omtrent  den  samme, 
som  da  man  brød  op  fra  Halole;  kun  vare  nu  Araberne  med, 
og  desuden  lod  man  mindre  Infanteridelinger  flankere  paa 
begge  Sider  af  Colonnen,  naar  enten  Bjergskraaninger  eller 
tætte  Jungler  skjøde  frem  i  Nærheden  af  Veien.  Man  havde 
nemlig  Grund  til  at  frygte  et  Angreb  paa  Marschen,  da  Nai- 
kraerne ved  en  tidligere  Leilighed  med  Held  havde  forsøgt  et 
saadant,  dækkede  af  de  naturlige  Forskandsninger,  som  Jung- 
lerne afgive,  men  der  skete  dog  Intet,  og  den  lille  Armee 
naaede  uforstyrret  Jambughore.  Der  var  Ingen,  som  tænkte 
paa  at  forsvare  Byen,  og  Englænderne  toge  den  derfor  øieblik- 
kelig  i  Besiddelse. 

Hvor  let  en  heel  Armee  kan  komme  i  Bevægelse  ved  en 
ubetydelig  Omstændighed,  naar  man  venter  Fjenden  hvert 
øieblik,  saae  man  her  et  Exempel  paa.  Kegjeringscommis- 
sairen  var  steget  af  Hesten  og  spadserede  rundt  i  Byen  til- 
ligemed den  før  omtalte  gamle  Hussein  Shah  og  betragtede 
de  plyndrede  Huse.  Et  Par  Folk  fra  en  af  Nabolandsbyerne, 
som  rimehgviis  ikke  vidste  Noget  af,  at  der  var  kommet 
Tropper  til  Jambughore,  gik  henimod  det  Sted,  hvor  Commis- 
sairen  stod,  men  da  denne  tiltalte  dem,  gave  de  sig  øieblik- 

kelig  til  at  lebe.  Da  han  ønskede  at  vide,  hvem  Flygtnin- 
gene vare,  og  hvorfor  de  løb  deres  Vei,  vendte  han  sig  til 
Hussein  og  spurgte,  om  der  ikke  skulde  være  en  bereden 
Politiconstabel  ved  Haanden  for  at  sætte  efter  de  Flygtende 
og  bringe  dem  tilbage,  øieblikkelig  lød  Kaabet:  «En  Kytter! 
en  Rytter!«  i  hele  Leiren,  og  en  Snees  Mand  kom  gallop- 
perende  frem  med  dragne  Carabiner  og  færdige  til  at  skyde. 
Hele  Leiren  kom  i  travl  Bevægelse!  Det  var  til  ingen  Nytte,  at 
Commissairen  stillede  sig  imod  Rytterne  med  opløftede  Hæn- 
der og  raabte  til  dem,  at  de  skulde  gaae  tilbage  —  de  foer 
afsted  med  ustyrligt  Mod,  og  En  af  dem  —  den  Samme,  som 
paa  en  saa  original  Maade  havde  lagt  sin  Tapperhed  for  Da- 
gen ved  Jambughores  Erobring  af  de  tre  Naikraer  —  vovede 
endog  at  afskyde  sin  Carabin  paa  Lykke  og  Fromme  ind  i 
en  Bunke  Bambusror,  hvor  der  ikke  godt  kunde  være  nogen 
Fjende.  Endelig  opdagede  de,  at  der  ingen  Naikraer  vare  i 
Nærheden,  og  vendte  slukørede  tilbage;  men  der  blev  taget 
Forholdsregler  imod,  at  enkelte  Afdelinger  saaledes  for  Frem- 
tiden styrtede  ud,  saasnart  der  hørtes  et  eller  andet  mistæn- 
keligt Raab. 

Samme  Dags  Aften,  som  Hovedcolonnen  ved  Morgengry 
havde  forladt  Sivraipur,  var  denne  By  bleven  angreben  af 
Naikraerne.  Netop  paa  samme  Sted  havde  disse  under  den 
forrige  Opstand  tilføiet  de  Indfødte,  som  vare  i  engelsk  Sold, 
betydelige  Tab,  og  da  de  rimeligviis  troede,  at  der  i  Byen 
ikke  fandtes  andre  Tropper  end  Guicovar'ens  femogtyve  Me- 
kranier,  havde  de  besluttet  at  angribe  Stillingen,  der  i  Grun- 
den ikke  var  stort  Mere  end  en  Bivouak  under  nogle  store 
Træer.  Førend  Hovedstyrken  forlod  Byen,  havde  man  imid- 
lertid været  saa  forsigtig  at  kappe  al  Underskoven  omkring 
den  i  et  Bueskuds  Afstand,  og  Naikraerne  havde  derfor  ingen 
Dækning  paa  de  sidste  halvtredsindstyve  Alen,  naar  de  rykkede 
frem  fra  Junglerne.  Allerede  om  Eftermiddagen  havde  man 
af  et  Postbud,  der  forsøgte  at  bringe  Breve  til  Hovedqvarteret 
i  Jambughore,  faaet  at  vide,  at  Naikraerne  havde  bemægtiget 

sig  Veien,  efter  at  Hovedstj^rken  var  passeret  forbi,  og  man 
havde  derfor  truffet  sine  Forholdsregler.  De  Vogne,  som  vare 
blevne  ladte  tilbage,  bleve  stillede  i  en  Linie  tværs  over  Veien, 
ad  hvilken  man  formodede,  at  Naikraerne  vilde  rykke  frem, 
og  man  dannede  sig  herved  en  fortrinlig  Barricade,  bag  hvil- 
ken Mekranierne  kunde  vedligeholde  en  stadig  Ild  mod  Fjen- 
den, naar  han  viste  sig. 

Da  Mørket  faldt  paa,  styrtede  Naikraerne  ud  af  Jung- 
lerne paa  Jambughore-Veien  og  ilede  hurtigt  frem  med  Kaa- 
bene:  «Rama!  Rama!  Rama!»  De  bleve  anførte  af  en  Mand, 
som  svingede  et  Sværd  over  sit  Hoved  og  dandsede  som  en 
Besat.  Saasnart  de  nærmede  sig,  gave  Mekranierne  Ild  og 
ladede  koldblodigt  deres  Musketter  bag  Vognborgen.  Skovens 
vilde  Børn  vaklede  ved  den  voldsomme  Salve  og  søgte  tilbage  i 
Junglerne.  Atter  og  atter  styrtede  de  frem,  opmuntrede  af 
skjulte  Høvdinger  og  anførte  af  den  fanatiske  Sværdsvinger, 
paa  hvem  man  tilsidst  opgav  at  fyre,  da  han  syntes  usaarlig 
—  idetmindste  var  det  umuligt  at  ramme  ham.  Forøvrigt 
stede  Naikraerne  godt  for  Ilden,  og  kun  naar  de  saae,  at 
Skuddene  decimerede  deres  Antal  altfor  stærkt,  trak  de  sig 
tilbage.  Først  da  Maanen  stod  op  —  henved  Klokken  tre  om 
Morgenen  — ,  trak  de  sig  tilbage  for  ikke  mere  at  komme 
igjen,  og,  som  man  senere  opdagede  af  de  friske  Spor  over 
Høiderne,  gik  de  til  Wurek  for  at  deeltage  med  deres  Kam- 
merater i  Hovedstadens  Forsvar. 

Den  samme  Morgen,  strax  efter  Solopgang,  lød  General- 
marschen  i  Jambughores  tause  Gader,  og  man  brød  op  imod 
Wurek.  Veien  var  fri  til  Foden  af  Høiderne,  bag  hvilke  Hoved- 
staden laa,  men  da  der  hist  og  her  fandtes  tørre  Flodsenge 
og  tætte  Bambusbuskadser,  lod  man  ligesom  tidligere  Infanteri 
flankere  Marschcolonnen.  Da  man  kom  til  Foden  af  Høi- 
derne, bemærkede  den  commanderende  Officeer,  at  Veien  til 
Wurek  snoede  sig  tæt  forbi  en  hundrede  Fod  høi  Skraaning, 
hvis  nederste  Deel  var  bedækket  med  Skov  og  Krat,  der  var 
tæt  nok  til  at  afgive  Skjulested   for  et  Baghold,   og  man  lod 

derfor  en  Afdeling,  hvoriblandt  Halvdelen  af  Araberne,  blive 
tilbage  for  at  bevogte  Stedet  og  besætte  Hoiens  Top,  medens 
Hovedstyrken  fortsatte  sin  Vei  rundt  om  Bjergets  Fod  og 
trak  op  i  Slaglinie  i  Dalen  indenfor. 

Kort  efter  blev  der  fra  den  besatte  Høide  givet  Signal 
om,  at  man  kunde  see  Fjenden,  og  efter  en  nølere  Recogno- 
scering,  der  nogenlunde  gav  en  Forestilling  om  hans  Styrke, 
blev  Regjeringscommissairen  ladet  tilbage  paa  Bjerget  hos 
Araberne,  medens  Hovedstyrken  beredte  sig  til  at  angribe 
Landsbyen,  hvis  Hytter  nu  bleve  synlige.  Tropperne  bleve 
fordeelte  saaledes:  Bhilerne  stode  paa  hoire  Floi,  det  regu- 
laire  indfødte  Infanteri  i  Centrum,  og  paa  høire  Fløi  stil- 
ledes den  anden  Halvdeel  af  Araberne  tilligemed  nogle  Me- 
kranier  fra  Udipur,  der  vare  komne  tidlig  samme  Morgen. 
Rytteriet  gik  i  Spidsen,  og  man  var  snart  i  Skjærmydsel  med 
Fjenden.  En  Mand  i  gule  Klæder,  omgiven  af  Naikraer,  der 
vare  bevæbnede  med  Buer  og  Pile,  tildrog  sig  den  øverst- 
commanderende  Officeers  Opmærksomhed;  han  styrede  lige 
hen  imod  ham,  da  han  meente,  at  det  var  Bhuggut'en  i  egen 
Person,  og  anfaldt  ham ;  men  hans  Klinge  bøiede  sig  i  Hug- 
get, og  hans  Revolver  vilde  ikke  dreie  rundt.  Imidlertid  faldt 
Fjendens  Pile  tykt  omkring  den  tappre  Capitain,  og  hans 
Stilling  begyndte  at  blive  farlig,  da  en  af  de  andre  Officerer 
kom  ham  tilhjælp  og  skjød  paa  den  gule  Mand.  Men  ogsaa 
han  feilede,  skjøndt  han  var  bekjendt  for  at  være  den  bedste 
Skytte  i  en  vid  Omkreds,  og  et  ^ieblik  vaklede  den  engelske 
Linie,  thi  den  medfødte  Rædsel  for  Bhuggut'ens  guddomme- 
lige Magt,  som  man  jo  nu  saa  tydeligt  saae  Beviser  paa,  kom 
pludselig  over  Soldaterne,  der  saagodtsom  Alle  vare  Indfødte. 
Lykkeligviis  varede  Paniken  kun  et  øieblik:  Officeren  ladede 
igjen,  og  denne  Gang  faldt  den  gule  Mand  for  ikke  at  reise  sig 
mere.  Havde  Kuglen  ogsaa  feilet  denne  Gang,  er  det  vanske- 
ligt at  sige,  hvad  Udfaldet  af  Expeditionen  vilde  være  blevet; 
nu  derimod  gjorde  Enhver  atter  sin  Pligt,  og  efter  en  kort 
Kamp    bleve  Naikraerne   adsplittede    og   flygtede    tilbage    til 

Byen.  Imidlertid  havde  Regjeringscommissairen,  da  han  saae, 
at  Kampen  trak  længere  bort  fra  den  Post,  hvor  han  stod, 
ført  sine  Arabere  langs  med  Foden  af  Hoidedraget  omkring 
Wurek  og  faldt  Naikraerne  i  Ryggen.  Nederlaget  var  fuld- 
stændigt; de  ulykkelige  Vilde  kravlede  op  ad  Skraaningen 
for  at  skjule  sig  i  Junglerne,  og  Mange  af  dem  vare  haardt 
saarede.  Iblandt  disse  var  Høvdingen  Rupsing  selv,  der  var 
ramt  af  en  Kugle  i  Maven.  Paa  Marken  tætved  det  Sted, 
hvor  man  gjorde  Holdt,  fandt  man  en  gammel,  sengeliggende 
Kone,  der  var  bleven  bragt  hid  for  at  helbredes  af  Bhug- 
gut'en;  en  anden  gammel  Stakkel,  der  var  ligesaa  elendig 
som  hun  selv,  passede  paa  hende  og  samlede  hist  og  her 
noget  Korn,  hvor  hun  kunde  finde  det  —  det  var  et  ynkeligt 
Syn!  Faa  Dage  efter  fandt  man  den  gamle  Kone  død  i  en 
lille  Hytte,  der  blev  antændt  tilligemed  den  forladte  By,  hvortil 
Ingen  vovede  sig  tilbage.  Imellem  de  Liig,  som  bleve  brændte, 
fandtes  ogsaa  de  to  Mænd,  som  Bhuggut'en  havde  lovet  Op- 
standelse fra  de  Døde,  naar  Englænderne  kom.  Et  øieblik 
troede  man,  at  Manden  i  den  gule  Dragt,  som  ovenfor  er 
omtalt,  var  Bhuggut'en  selv;  men  denne  havde  været  meget 
klogere  end  som  saa.  Den  gule  Mand  var  hans  trofasteste 
Discipel,  hvem  han  havde  begavet  med  Usaarlighed  og  sendt 
i  den  visse  Død  med  Klæder,  der  vare  blevne  gjorte  hellige 
ved  at  blive  baarne  af  den  guddommelige  Bhuggut  selv. 

Man  traf  øieblikkelig  Anstalter  til  at  berolige  Landet, 
idet  man  lovede  Indbyggerne,  at  der  ikke  vilde  blive  gjort 
dem  noget  Ondt,  naar  de  vilde  komme  tilbage  og  nedsætte 
sig  i  deres  gamle  Landsbyer,  og  derefter  skred  man  til  at 
forfølge  Rupsing  og  de  andre  Hovedmænd  for  Urolighederne. 
Bhuggut'en  overgav  sig  frivillig,  og  Rupsing,  Gullalia,  hans 
Søn,  og  Vuziren  fulgte  i  mindre  end  en  Maaneds  Tid  hans 
Exempel.  Der  var  sat  en  stor  Priis  paa  deres  Hoveder,  alle 
Landsbyer  og  Vandsteder  bleve  bevogtede,  og  da  de  endelig 
overgave  sig,  vare  de  halvdøde  af  Sult  og  Tørst.  Der  blev 
ikke  tilstaaet  dem  bedre  Vilkaar  end  dem,  man  i  Almindelighed 

indmmmer  Forrædere,  og  Straffen  fulgte  snart  efter  Tilfange- 
tagelsen. De  fire  nævnte  Mænd  tilligemed  den  tiloversblevne 
af  de  tre  hellige  Kæmper,  som  havde  udmæ-rket  sig  ved  Jam- 
bughores  Erobring,  bleve  hængte  paa  selve  Stedet,  Andre  fik 
mildere  Straffe.  Da  det  imidlertid  er  mensynligt,  at  man  ikke 
med  slige  Executioner  alene  formaaer  i  Længden  at  tilintetgj^re 
Befolkningens  urolige  Tendentser,  har  Regjeringen  søgt  at  lette 
Indvandringen  i  Landet  af  flittige  Agerdyrkere,  hvem  man 
har  indrømmet  fuldkommen  Skattefrihed  i  ti  Aar.  Det  er  at 
haabe,  at  slige  Forholdsregler  i  Forbindelse  med  Folkets  grad- 
vise Oplysning  vil  give  Naikraerne  mere  Smag  for  et  roligt 
Livs  Goder  end  for  saadanne  hensigtsløse  Oprør  som  det, 
hvis  Historie  har  været  Gjenstand  for  Behandling  paa  de 
foregaaaende  Blade. 

X  .  .  .  y. 


Prinds  Eugen  af  Savoyen  og  hans  Samtid.*) 


I. 

Uen  asterrigske  Stat,  som  bestaaer  af  saa  mange  forskjellige 
nationale  Bestanddele,  har  i  de  sidste  halvtredie  Aarhundreder 
gjentagne  Gange  været  sin  Undergang  nær,  og  dens  fortsatte 
Bestaaen  skyldes  ikke  Nationens  indre  Sammenhold,  men 
deels  forskjellige  samstodende  heldige  Begivenheder,  deels  de 
asterrigske  Statsmænds  Dygtighed,  som  har  ladet  det  habs- 
burgske  Huus  gjenvinde  mere  Land  ved  Pennen,  end  dets 
Feltherrer  have  tabt.  Blandt  -Østerrigs  store  Statsmænd  ind- 
tager den  Mand,  hvis  Levnet  vi  ville  fremstille  paa  de  følgende 
Blade,  en  Plads  jævnsides  med  Metternich  og  Kaunitz;  men 
han  var  endnu  større  som  Feltherre,  og  hans  Dygtighed 
skyldtes  det  væsentlig,  at  østerrig  ikke  blot  ikke  bukkede 
under  for  Frankrigs  gjentagne  Angreb,  men  at  dets  Keiser- 
huus  endog  gik  ud  af  disse  Kampe  med  betydeligt  forøgede 
Besiddelser. 

Prinds  Eugen  blev  født  den  18de  October  1663  i  Paris. 
Hans  Fader  hørte  paa  fædrene  Side  til  Familien  Carignan, 
som  var  en  Sidelinie  af  det  regjerende  Hertughus  i  Savoyen; 
men  paa  mødrene  Side  var  han  Greverne  af  Soissons'  Ar- 
ving, og  disse  udgjorde  atter  en  Sidelinie  af  det  kongelige 
Huus  Bourbon.  Grev  Eugen  Morits  blev  derfor  behandlet  af 
Hoffet  i  Versailles    som    en  Prinds   af  Blodet;    han   var   en 

tapper  Soldat,  en  uplettet  Adelsmand  og  en  godmodig  og 
ligefrem  Person  af  en  omgængelig  og  fordringsløs  Charakteer. 
Cardinal  Mazarin  var  paa  den  Tid  den  unge  Ludvig  XIV's 
almægtige  Førsteminister,  og  han  lod  sine  syv  Niecer  komme 
fra  Rom  til  Paris,  for  at  de  kunde  blive  glimrende  forsørgede 
der.  Den  unge  franske  Konge  voxede  op  i  daglig  Omgang 
med  disse  unge  Damer;  den  ene  af  dem,  Olympia  Mancini, 
var  af  samme  Alder  som  han;  hun  var  ikke  smuk,  men 
livlig,  klog  og  ærgjerrig;  hun  forstod  at  gjøre  sig  til  en  saa 
uundværlig  Legekammerat  for  den  unge  Fyrste,  at  Hoffet  og 
Paris  var  opfyldt  af  den  Tanke,  at  Olympia  vilde  vinde  Lud- 
vigs Haand,  og  hun  var  derfor  Gjenstand  for  alle  mulige 
Smigrerier.  Men  hun  følte  sig  snart  overbeviist  om  det 
Ugrundede  i  disse  Forhaabninger.  Ludvig  sværmede  den  ene 
Dag  for  en  erfaren  Hofdame,  den  næste  Dag  for  en  smuk 
Gartnerdatter  og  føiede  sig  endelig,  da  han  var  atten  Aar 
gammel,  efter  Cardinalens  -Ønsker  og  formælede  sig  med  en 
spansk  Prindsesse.  Olympia  havde  da  allerede  med  en  rask 
Beslutning  taget  sit  Parti  og  var  i  1657  bleven  formælet 
med  Greven  af  Carignan-Soissons,  som  ved  dette  Ægteskab 
vandt  sig  Cardinalens  mægtige  Gunst.  Han  blev  forfremmet 
til  General  over  alle  franske  Schweitzerregimenter,  han  blev 
Gouverneur  over  Champagne  og  Generallieutenant.  Olympia 
var  paa  den  ene  Side  Gjenstand  for  sin  Mands  ubetingede 
Hengivenhed  og  havde  derhos  ved  sit  kloge  Afkald  paa  Kon- 
gens Kjærlighed  bevaret  Ludvigs  Venskab.  Hun  blev  Dron- 
ningens Overhofmesterinde  og  saae  daglig  Kongen  besøge  sig 
timeviis  i  Palaiet  Soissons,  som  saaledes  i  flere  Aar  blev 
Midtpunktet  for  det  straalende  Hof.  Vi  ville  dvæle  et  øie- 
blik  ved  dette  Hofliv,  som  i  mere  end  een  Henseende  blev 
afgjørende  for  Prinds  Fugens  Skjæbne. 

Grevinden  af  Soissons  havde  ikke  længe  en  ublandet 
Glæde  af  sit  venskabelige  Forhold  til  Kongen.  Skjøndt  hun 
just  ikke  længere  gjorde  nogen  Fordring  paa  Kongens  Kjær- 
lighed,   holdt    hun    dog  sin  Stilling  for  truet  ved  enhver  af 

hans  nye  Tilbmeligheder,  og  da  hun  var  herskesyg,  forsmaaede 
hun  intet  Middel  for  at  bekæmpe  dem.  Saaledes  smedede 
hun  en  indviklet  Intrigue  mod  den  blide  Louise  La  Valliére, 
forraadte  i  sin  Lidenskabelighed  senere  sig  selv  for  Kongen 
og  blev  med  sin  ganske  uskyldige  Mand  i  nogen  Tid  forviist 
til  Provin  dserne.  Hun  blev  nu  vel  snart  benaadet,  men  blev 
bragt  i  nye  og  langt  vanskeligere  Forlegenheder  ved  den  stolte 
Fru  Montespan,  som  efter  La  Valliére  havde  vundet  Kongens 
Tilbøielighed  og  ønskede  at  skaffe  sig  det  samme  Hofembede, 
som  Olympia  var  i  Besiddelse  af.  Grevinden  blev  oprørt 
derover,  søgte  paa  enhver  Maade  at  undergrave  sin  Medbei- 
lerindes  Indflydelse  og  fængslede  ved  sine  Kampe  i  flere  Aar 
Hoffets  Opmærksomhed.  Paa  Grund  af  disse  uophørlige  Kjæv- 
lerier  havde  Olympia  kun  liden  Tid  og  Interesse  for  sine 
Børn.  Pfalzgrevinde  Elisabeth  Charlotte  beretter,  at  hun  lod 
den  unge  Eugen  løbe  omkring  som  en  Bydreng  (Galopin). 
Eugen  var  hendes  femte  Søn  og  bestemt  for  Kirken.  Før 
han  var  ti  Aar  gammel,  havde  han  allerede  Titel  af  Abbed 
af  Savoyen  og  besad  tre  Abbedier;  men  Drengen  havde  kun 
ringe  Smag  for  disse  Æresbeviisninger  og  gik  hellere  til 
Paraden  end  til  Messen.  «Jeg  har  altid  forsikkret  ham», 
sagde  Elisabeth  Charlotte,  «at  han  ikke  vilde  blive  Abbed«. 
Imidlertid  døde  Greven  af  Soissons  1673,  og  Olympia,  som 
nu  føiede  sig  efter  sin  Søns  militaire  Tilbøielighed,  forlangte, 
at  hendes  tiaarige  Dreng  skulde  have  sin  Faders  Ansættelse 
som  General  for  Schweitzerregimenterne.  Kongen  afgjorde 
imidlertid ,  at  Posten  skulde  tilfalde  et  andet  Barn ,  hans 
ældste  Søn  med  Montespan.  Grevinden  kastede  sin  Vrede 
herover  især  paa  Krigsministeren  Louvois  og  glædede  sig  over 
at  kunne  krænke  ham  ved  et  bittert  Afslag,  da  han  senere 
ønskede  at  formæle  sin  Søn  med  en  af  Olympias  Døttre. 

Idet  hun  saaledes  stadig  mere  ophidsedes  af  sin  util- 
fredsstillede Ærgjerrighed,  slog  hun  endelig  ind  paa  en  høist 
betænkelig  Vei. 

Det  franske  Hof,  som  dengang  overstraalede  ethvert 
andet  europæisk  og  stod  som  et  uovertræffeligt  Forbillede, 
var  i  sit  inderste  Væsen  bundfordærvet.  Medens  man  nu- 
tildags  beskjæftiger  sig  med  Borddands,  Bankeaander  og 
Psychographer,  læste  man  dengang  i  Stjernerne,  kiggede  i 
magiske  Speile  og  Glaskugler,  søgte  at  besværge  Dæmoner 
og  Aander.  De  Personer,  som  gjorde  sig  et  Erhverv  af  disse 
Bestillinger,  havde  desuden  ogsaa  de  virksomste  Medicamenter 
paa  Lager  samt  Kjærlighedsdrikke ,  Djævleelixirer  og  andet 
Lignende,  saa  at  Paris  ikke  sjeldent  blev  forfærdet  ved  den 
pludselige  Uddøen  af  hele  Familier.  Fremfor  alle  Andre 
havde  navnlig  Fru  Voisin  en  udbredt  og  uhyggelig  Berøm- 
melse og  blev  meget  raadspurgt  af  Damer  og  Herrer  af  den 
hoieste  AdeL  Hun  faldt  endelig  i  Justitsens  Hænder  og 
navngav  af  sine  Besøgere  blandt  Andre  ogsaa  den  berømte 
Marschal  af  Luxembourg,  som  havde  forskrevet  sin  Sjæl  til 
Djævelen  for  at  opnaae  at  komme  i  en  Ægteskabsforbindelse 
med  Krigsministerens  Familie.  Dernæst  angav  hun  ogsaa 
Grevinden  af  Soissons,  som  skulde  have  spurgt  hende,  om 
hun  kunde  føre  en  troløs  Elsker,  der  var  en  stor  Fyrste,  til- 
bage for  hendes  Fødder.  Efter  den  Tids  Begreber  grændsede 
dette  til  Høiforræderi,  og  man  havde  allerede  udfærdiget  en 
Befaling  til  at  arrestere  Grevinden.  Hun  sagde:  «Louvois 
er  min  Dødsfjende;  naar  han  vover  at  arrestere  en  Person 
af  min  Rang,  vil  han  ogsaa  fuldende  Forbrydelsen  og  bringe 
mig  paa  Skafottet.  Jeg  foretrækker  at  rømme  Pladsen  og 
vil  senere  retfærdiggjøre  mig«.  Hun  flygtede  1680  til  Bryssel. 
Hendes  Børn  bleve  tilbage  i  Paris,  uden  at  man  vel  foretog 
sig  Noget  imod  dem,  men  de  bleve  dog  følelig  ramte  ved 
Moderens  Fald.  Man  kan  forestille  sig,  hvilket  Indtryk  denne 
Catastrophe  gjorde  paa  Eugens  letmodtagelige  Sind.  Den 
Antagelse  er  vel  næppe  rigtig,  at  Olympia  har  opdraget  sin 
Søn  i  Had  mod  Kongen;  hun  stod  aldrig  i  noget  saadant 
nøie  Forhold  til  sin  Søn  og  søgte  lige  til  sit  sidste  -Øieblik 

igjen   at  vinde  Ludvigs  Gunst.       Men  Eugens    hele    Stilling 
maatte  løse  ham  fra  hans  Forhold  til  Kongen. 

Den,  som  engang  har  staaet  saa  nær  ved  Brændpunktet 
for  al  jordisk  Glands  og  Magt  og  har  faaet  -Øiet  op  for  al 
dens  indre  Usselhed,  maa  for  stedse  blive  helbredet  for  enhver 
Hengivenhed  og  Ærefrygt  for  samme.  Den  syttenaarige  Yng- 
ling maatte  ogsaa  tømme  Ydmygelsens  Bæger  til  Bunden. 
Efter  sin  Moders  Flugt  søgte  han  flere  Gange  at  skaffe  sig 
en  Ansættelse  i  Armeen;  men  Louvois  var  glad  ved  sin  Tri- 
umph over  Grevinden  og  afviste  ham  med  Eaahed,  medens 
Kongen  selv  erklærede  den  lille  Abbed ,  at  han  skulde 
blive  ved  Kirken.  Eugen  besluttede  derfor  i  Aaret  1683  at 
følge  sin  ældre  Broders  Exempel  og  gaae  i  østerrigsk  Tjeneste. 
Da  han  forlod  den  franske  Grund,  gjorde  han  sig  selv  det 
Løfte  kun  at  betræde  den  igjen  med  Kaarden  i  Haanden,  og 
dette  Ord  holdt  han,  som  han  holdt  ethvert  andet. 

Han  kom  til  Tydskland  uden  nogen  bestemt  Udsigt,  med 
meget  lidt  Penge  og  megen  Gjæld,  men  med  en  ærlig  og 
uplettet  Charakteer  og  med  alle  Tanker  henvendte  paa  Ar- 
beide,  Selvfornegtelse  og  høi  Koes.  Hans  ydre  Fremtræden 
var  kun  lidet  vindende ;  han  var  lille  af  Væxt  og  af  et  uansee- 
ligt Udvortes;  han  havde  et  langt  og  magert  Ansigt  med  en 
Opstoppernæse  og  en  saa  kort  Overlæbe,  at  to  store  Tænder 
stadig  vare  synlige;  kun  hans  sorte,  funklende  Øine  for- 
kyndte, hvilken  fyrig  Sjæl  der  boede  i  dette  spinkle  Legeme. 
Eugen  kom  til  Wien  i  den  rette  Tid.  Stormfulde  Dage  vare 
brudte  frem  for  Keiser  Leopold  Vs  Stater.  I  Ungarn  havde 
Grev  Tøkøly  reist  sig  mod  de  keiserlige  Embedsmænds  Over- 
greb og  væbnet  hele  Landet  til  en  vild  Opstand,  og  for  at 
bringe  Faren  til  dens  Høidepunkt  satte  en  stor  tyrkisk  Hær 
paa  Magyarernes  Opfordring  sig  i  Bevægelse  mod  Leopolds 
adspredte  Tropper.  Det  hele  tydske  Kige  og  snart  ogsaa  hele 
Christenheden  følte  Kysteisen  ved  dette  vældige  Sammenstød. 
Colonner  af  tydske  Hjælpetropper  og  Skarer  af  kamplystne 
Frivillige  strømmede  ad  alle  Veie  til  Krigsskuepladsen.  Keiser 

Leopold  modtog  den  unge  Prinds  med  aabne  Arme,  udnævnte 
ham  til  Oberst  og  ansatte  ham  ved  den  fortræffelige  Mark- 
greve af  Badens  Rytteri.  Hæren,  som  dengang  kun  var 
35,000  Mand  stærk,  samlede  sig  ved  Eaab,  men  da  Stor- 
veziren  trængte  frem  ad  den  lige  Vei  til  Wien,  maatte  man 
skyndsomst  trække  sig  ud  af  Ungarn;  den  7de  Juli  aflagde 
Eugen  den  første  Prøve  paa  sin  krigerske  Uforfærdethed  i  en 
Tilbagetogstræfning  mod  de  tyrkiske  Rytterskarers  rasende 
Angreb.  Han  blev  dernæst  ved  Armeen,  som  afventede  de 
tydske  og  polske  Hjælpetroppers  Ankomst  og  derfor  i  ni  Uger 
var  en  uvirksom  Tilskuer  ved  Wiens  Beleiring  og  Stahrem- 
bergs  heltemodige  Forsvar  mod  den  tyrkiske  Overmagt.  En- 
delig havde  Hertug  Carl  af  Lothringen  og  Kong  Johan  So- 
bieski  iværksat  deres  Forening,  og  den  14de  September  fulgte 
det  glimrende  Befrielsesslag  udenfor  Wien,  som  for  stedse 
skulde  tilintetgjøre  Osmannernes  krigerske  Overmagt.  Eugen 
var  med  sine  Dragoner  blandt  de  Første,  som  sloge  sig  gjen- 
nem  de  tætte  tyrkiske  Skarer  lige  til  Stadens  Porte  og  derpaa 
dreve  Fjendens  sprængte  Rækker  paa  vild  Flugt,  Han  havde 
udmærket  sig  saa  glimrende,  at  Keiseren  endnu  inden  Aarets 
Udgang  skjænkede  ham  Dragonregimentet  Kufstein,  som  fra 
den  Tid  lige  til  vore  Dage  har  baaret  Heltens  Navn. 

Den  slagne  Fjende  blev  kraftigt  forfulgt,  de  keiserlige 
Vaaben  gik  med  Held  angrebsviis  frem  og  rykkede  ind  i  Un- 
garn. I  160  Aar  havde  en  tyrkisk  Pascha  fra  Ofens  Fæst- 
ning behersket  to  Trediedele  af  Landet.  Nu,  i  Aaret  1686, 
tog  Churfyrst  Max  Emanuel  af  Baiern  med  Storm  denne 
vigtige  Plads  fra  Osmannerne,  og  snart  derpaa  tilkæmpede 
man  sig  en  ny  stor  Seir  over  den  tyrkiske  Hovedhær  ved 
Bjerget  Harsan.  Eugen  var  ogsaa  her  med  sine  Dragoner 
forud  for  alle  Andre  ved  Forfølgelsen  af  den  flygtende  Fjende; 
i  flyvende  Fart  kom  han  til  den  forskandsede  tyrkiske  Leir, 
hvor  man  ved  en  levende  Kanonild  søgte  at  standse  Forføl- 
gelsen; men  Eugen  lod  uden  at  spilde  et  -Øieblik  sine  Ryttere 
sidde  af;   i  Spidsen   for   dem    besteg  han   derpaa  selv  med 

Kaarden  i  Munden  de  Qendtlige  Skandser  og  fuldendte  Fjen- 
dens Nederlag.  Eugen,  som  nu  i  sit  25de  Aar  var  for- 
fremmet til  Feltmarschal  -  Lieutenant,  deeltog  derpaa  igjen 
under  Max  Emanuels  Overcommando  i  Stormen  paa  Belgrad 
1688,  men  blev  farlig  saaret  i  Knæet,  og  strax  efter  sin  Hel- 
bredelse blev  han  kaldt  til  en  ny  Skueplads  for  krigersk  og 
politisk  Virksomhed.  Men  inden  vi  folge  hans  Liv  videre, 
maae  vi  forst  kaste  et  orienterende  Blik  ud  over  østerrigs 
og  Europas  hele  daværende  politiske  Stilling. 


IL 

Sammenligner  man  Keiser  Leopolds  Stater  med  den  nu 
regjerende  østerrigske  Keiser  Franz  Josephs  Besiddelser,  eiede 
-Øfsterrig  for  to  Hundrede  Aar  siden  hverken  Gallizien  eller 
den  større  Halvdeel  af  Ungarn  og  Siebenbiirgen.  Leopold 
herskede  altsaa  omtrent  over  det  Halve  af  -Østerrigs  nuvæ- 
rende Landomraade,  medens  han  ikke  havde  en  Tiendedeel 
af  dets  nuværende  Indtægter  og  kun  omtrent  en  Sjettedeel 
af  dets  Hær.  østerrig  var  saaledes  dengang  ikke  en  Stor- 
magt i  Ordets  moderne  Betydning,  men  sktilde  først  blive 
det.  Trods  Alt  dette  betragtede  Keiseren  sig  som  den  første 
Potentat  i  Verden;  han  reiste  de  meest  vidtgaaende  Fordringer 
og  fulgte  de  meest  hoitflyvende  Planer;  sin  territoriale  Svag- 
hed søgte  han  at  erstatte  ved  mangfoldige  og  eiendommelige 
Udveie.  Han  stod  i  den  nøieste  Forbindelse  med  den  ældre 
habsburgske  Linie  i  Spanien;  som  den  katholske  Kirkes  Støtte 
og  Forkæmper  havde  han  en  stærk  Indflydelse  i  Kom  og 
derved  i  vide  Kredse  af  Italien;  som  Keiser  over  det  romer- 
ske Rige  raadede  han  over  en  Mængde  indbringende  For- 
bindelser i  Tydskland.  Gjennemseer  man  Listen  over  hans 
Generaler,  finder  man  endnu  som  i  en  wallensteinsk  Leir 
en  Samling  fra  alle  mulige  Nationer  t.  Ex.  tydske  Rigsfyrster, 
Walloner  og  Lothringer,    ungarske  Adelsmænd,    Spaniere  og 

Italienere.  Som  en  venetiansk  Gesandt  bemærker,  holdt  den 
indfødte  Adel  sig  dengang  borte  fra  Stats-  og  Krigstjenesten ; 
den  holdt  meest  af  at  drikke  og  jage  paa  sine  Godser.  Le- 
delsen af  Statens  AfFairer  var  paa  samme  Tid  kun  for  en 
ringe  Deel  i  Hænderne  paa  Indfødte;  derimod  trængte  talent- 
fulde og  ærgjerrige  Lykkeriddere  fra  det  tydske  Eige,  fra 
Italien  og  Spanien  sig  idelig  frem,  medens  den  spanske  Ge- 
sandt, den  pavelige  Nuntius  og  Keiserens  Skriftefader  havde 
den  vigtigste  Indflydelse.  Forretningssproget  var  et  med 
latinske  og  franske  Brokker  blandet  Tydsk;  ved  Hoffet  og  i 
den  keiserlige  Familie  blev  der  udelukkende  talt  Spansk  og  i 
den  senere  Tid  Italiensk.  Naar  det  gjaldt  om  at  udrede 
Omkostningerne  til  en  Krig,  kunde  Landets  Skatter  kun  levere 
et  mindre  Beløb;  med  ivrig  Omhyggelighed  laa  man  derfor 
paa  Luur  efter  Bidrag  fra  det  tydske  Rige,  efter  spanske  Sub- 
sidier og  romerske  Bevillinger.  Det  Hele  gik  endnu  paa 
middelalderlig  Viis;  man  fulgte  Traditionerne  fra  det  gamle 
Keiserdømme,  som  kun  havde  besiddet  ringe  Territorialmagt 
og  svag  Indflydelse  i  Tydskland,  men  til  Gjengjæld  betragtede 
hele  Jorden  som  sin  Domaine.  Endnu  i  det  sextende  Aar- 
hundrede  havde  Carl  V  regjeret  efter  disse  Grundsætninger 
og  med  overraskende  Held  gjort  sig  Spanien  og  Italien,  Tydsk- 
land og  Amerika  underdanige.  Leopolds  Magtfylde  var  rig- 
tignok ulige  ringere,  men  hans  Politik  var  uforandret  den 
samme. 

Dette  viste  sig  saavel  udad-  som  indadtil.  En  Kegjering, 
der  kun  betragter  sine  Provindser  som  en  Støtte  for  sine 
dynastiske  Interesser,  kan  umuligt  betragte  Befordringen  af 
den  indre,  nationale  Velstand  som  sin  første  Pligt.  Ogsaa 
dette  er  ganske  middelalderligt;  i  den  middelalderlige  Stat 
har  Regjeringen  aldeles  ingen  Organer,  som  kunne  virke  for 
dens  Undersaatters  materielle  eller  aandelige  Vel,  og  paa  saa- 
dan  Maade  stod  Alt  endnu  til  i  -Østerrig  paa  Leopold  I's  Tid. 
Med  Undtagelse  af  de  Geistlige  og  Officererne  havde  Regje- 
ringen  næsten  ikke  andre  Embedsmænd  i  Provindserne  end 

Skatteopkræverne.  Retsvæsenet  og  Forvaltningen  var  i  det 
Hele  taget  i  Hænderne  paa  Grundeierne,  Skole-  og  Under- 
viisningsvæsenet  derimod  paa  Kirken.  At  Staten  baade  kunde 
og  skulde  udrette  Noget  for  Landets  indre  Udvikling,  for  at 
aabne  nye  Erhvervskilder  og  forege  Culturen,  derpaa  synes 
man  ikke  engang  at  have  tænkt.  Det  var  tilstrækkeligt, 
naar  Undersaatterne  ydede  Kirken  sin  Ærefrygt,  Skatkam- 
meret sine  Skatter  og  Armeen  sine  Eekrutter. 

Sammenfatter  man  nu  disse  to  Omstændigheder,  For- 
sømmelsen af  enhver  indre  Udvikling  og  Fortsættelsen  af  en 
erobrende  Verdenspolitik,  kan  man  let  forstaae,  at  Landets 
permanente  Udmattelse  maatte  blive  en  uundgaaelig  Følge 
heraf.  Endnu  i  det  fjortende  Aarhundrede  havde  den  øster- 
rigske  Hertug,  som  da  ikke  besad  andre  Lande  end  Østerrig, 
Steiermark,  Kårnthen  og  Krain,  været  den  rigeste  af  alle 
Tydsklands  Fyrster;  men  fra  det  -Øieblik,  da  Keiser  Frederik 
HI  erhvervede  Fordringer  paa  Burgund  og  Ungarn,  da  Keiser 
Carl  V  erhvervede  Italien  og  Spanien  med  Mexicos  Guld- 
gruber, var  der  en  blivende  Underballance  i  Wien  og  Madrid, 
og  Insolvents  hørte  til  Dagens  Orden.  Keiser  Leopold  hævede 
aarlig  12  Millioner  Gylden  af  sine  Kronlande,  men  i  Virke- 
ligheden kom  ofte  ikke  Halvdelen  af  dette  Beløb  i  hans 
Kasser;  rigtignok  gav  han  kun  meget  Lidt  ud  til  Justitsen 
og  Forvaltningen,  til  Underviisningen  og  Kirken,  men  hine 
smalle  Indtægter  strakte  paa  den  anden  Side  heller  ikke  til 
for  de  øvrige  Poster,  nemlig  Hoffet,  Diplomatiet,  Ministerierne 
og  Armeen.  Enhver  Skatteforhøielse  viste  sig  uvirksom.  Nø- 
den fremkaldte  den  Tanke,  at  der  først  maatte  være  Penge  i 
Landet,  før  de  kunde  komme  i  Skatkammeret,  og  saaledes  be- 
gyndte man  med  de  første  Experimenter  for  at  hæve  Landets 
Velstand.  Charakteristisk  nok  for  den  Tids  Forstand  paa 
slige  Forhold  bar  man  sig  ad  som  ved  Guldmagerkunsten. 
Man  vilde  med  eet  Slag  vinde  Millioner;  derfor  anlagde  man 
østersbanker  i  Dammene  i  Wiens  Slotshaver,  man  opfandt 
Maskiner,  som  skulde  lave  Meel  af  Klid;  man  stiftede  Silke- 

11* 

fabrikker  og  Handelscompagnier,  der  alle  efter  en  kort  Be- 
staaen  faldt  sammen  igjen.  Med  eet  Ord,  man  var  og  blev 
bankerot;  man  sukkede  hver  Dag  over  denne  Lidelse;  men 
man  kjendte  det  ikke  bedre,  man  tog  det  som  Kulden  om 
Vinteren  og  Uveir  om  Sommeren,  og  allermindst  lod  Keiser 
Leopold  sig  anfægte  heraf. 

Da  denne  Fyrste  i  Aaret  1657  besteg  Thronen,  var  han 
lige  bleven  fuldmyndig.  Han  var  ubekjendt  med  verdslige 
Sager;  thi  han  havde  indtil  sin  ældre  Broders  Død  været  be- 
stemt for  den  geistlige  Lobebane  og  havde  kun  med  Sorg 
opgivet  denne  Vei.  Han  var  derfor  vel  underviist,  ja  endog 
en  lærd  Mand  i  visse  Grene  af  den  theologiske  Videnskab. 
Han  var  en  virkelig  from  Mand,  der  af  Hjertet  var  Kirken 
hengiven  og  i  det  Hele  saa  gunstig  stemt  mod  al  geistlig 
Væsen,  at  han  tiltroede  en  Clerical  alle  mulige  gode  Evner, 
og  det  kunde  derfor  vel  falde  ham  ind  at  sende  sin  Skrifte- 
fader til  Hovedqvarteret  for  at  føre  Opsyn  med  og  veilede 
Generalerne.  Han  troede  sig  selv  benaadet  med  en  guddom- 
melig Mission.  Den  gik  i  kort  Indbegreb  ud  paa  at  befæste 
den  rettroende  Kirke  og  hæve  Huset  Habsburg;  han  var  op- 
fyldt af  denne  Mission;  han  troede,  at  Gud  synlig  tog  ham 
i  Beskyttelse  til  at  udføre  den,  og  at  kun  onde  Mennesker 
søgte  at  hindre  ham  deri.  Paa  Grund  af  denne  Sindsstem- 
ning kunde  han  ikke  rystes  ved  noget  Uheld,  men  heller  ikke 
bringes  ud  af  Fatning  i  Medgang;  han  var  ubøielig  ved  alle 
Hovedpunkter,  men  ved  de  mindre  Leiligheder  var  han  ube- 
stemt, vidtløftig  og  mistroisk.  Lige  overfor  sine  Egne  var 
han  et  mønsterværdigt  Familieoverhoved,  en  tro  Ægtemand 
og  en  kjærlig  Fader,  men  altid  saa  gjennemtrængt  af  Følel- 
sen af  sin  egen  Værdighed,  at  selv  hans  Kone  og  Børn  stadig 
saae  ham  i  spansk  Ceremoniel.  Hans  blege  Aasyn  med  den 
store  Næse,  den  brede,  nedhængende  Underlæbe  og  de  store, 
matte  -Øine  kiggede  godmodigt,  men  alvorligt  frem  bag  den 
mægtige,  sorte  Paryk.  De  gode  Undersaatter  og  venskabelige 
Magter  fandt  ham  gjennemgaaende  velvillig,   venlig  og  gav- 

mild  til  Svaghed;  men  derimod  holdt  han  det  for  en  hellig 
Kegentpligt  at  være  ubarmhjertig  mod  politiske  Modstandere. 
Den  ungarske  Krone  var  dengang  endnu  ikke  arvelig,  den 
kongelige  Magt  var  forfatningsmæssig  indskrænket,  Protestan- 
terne forsynede  med  bestemte  Privilegier,  Altsammen  Ting, 
som  vare  absolut  stridende  mod  hans  dybeste  Overbeviis- 
ning.  De  keiserlige  Garnisoner  kom  derfor  snart  i  Strid  med 
Indbyggerne.  I  Aaret  1667  stiftede  nogle  Magnater  en  Sam- 
mensværgelse mod  Keiseren,  men  de  bleve  forraadte  og  hen- 
rettede, og  Leopold  tog  deraf  strax  Anledning  til  en  omfat- 
tende Keaction.  «De  ungarske  Sager »,  skrev  han  til  Madrid, 
«ere  i  en  god  statu,  men  jeg  vil  betjene  mig  af  denne  occa- 
sio  og  indrette  Sagerne  anderledes  i  Hungaria;  omendskjøndt 
jeg  ellers  ikke  er  ond,  maa  jeg  denne  Gang  per  forza  være 
det  og  haaber  snart  at  bringe  Alt  i  god  Stand«.  Han  lagde 
derfor  et  militairt  Tvangsherredomme  paa  Landet  med  Til- 
sidesættelse af  alle  Forfatningsrettigheder.  Følgen  heraf  blev 
Tfifkelys  Oprør,  Tyrkernes  Angreb  og  Wiens  Beleiring.  Kei- 
seren flygtede  til  Linz  og  derfra  til  Passau  med  fuldstændig 
Sindsro;  thi  Gud  vilde  ikke  forlade  hans  Sag.  Efter  det 
seirrige  Slag  kom  han  tilbage  til  Wien,  stadig  lige  alvorlig 
og  med  den  Overbeviisning,  at  nu  vilde  Hungaria  komme  i 
god  Stand.  Da  Ofen  var  bleven  erobret,  forlangte  han  den 
arvelige  Kongeværdighed  af  Ungarerne.  Han  kjendte  meget 
vel  Flertallets  Utilbøielighed  til  at  gaae  ind  paa  en  saadan 
Indrømmelse,  men  han  raadede  over  et  virksomt  Overtalelses- 
middel. General  Caraffa  behandlede  nemlig  i  Mellemtiden 
alle  Deeltagerne  i  de  sidste  Sammensværgelser  paa  Krigsrets 
Maneer  og  fortsatte  Henrettelserne  masseviis  lige  til  det  øie- 
blik,  da  Rigsdagen  føiede  sig  efter  den  keiserlige  Villie  og 
antog  Arvefølgeloven. 

Midt  i  al  denne  Medgang  lagde  pludselig  en  truende 
Fare  fra  en  heel  anden  Kant  Beslag  paa  Leopolds  Opmærk- 
somhed. 


166  Eugen  af  Savoyen. 

Der  herskede  dengang  den  fuldstændigste  Modsætning 
mellem  den  Bsterrigsk-ungarske  Stat,  hvis  enkelte  Dele  kun 
Løst  og  ubehjælpsomt  bleve  sammenfattede  til  et  Hele,  og 
det  franske  Monarki,  som  udgjorde  en  eneste  fuldstabt  Helhed. 
Ved  Cardinal  Mazarins  Dad  1661  havde  den  treogtyveaarige 
Kong  Ludvig  XIV  taget  Magten  i  sin  egen  Haand;  i  sit 
farste  Statsraad  havde  han  forklaret  sine  Ministre,  at  han 
for  Fremtiden  selv  vilde  være  Frankrigs  Førsteminister.  Han 
var  den  tredie  Kegent  af  Huset  Bourbon,  som  for  70  Aar 
siden  var  kommen  paa  Thronen  efter  heftige  Borgerkrige; 
han  greb  Magtens  Tailer  med  sin  egen  og  sin  Slægts  hele 
Ungdomsfriskhed.  Han  havde  aandehge  Evner  af  den  meest 
betydelige  Art;  han  var  utrættelig,  mangesidig,  idelig  virksom; 
midt  i  al  sin  Pragt  og  Glands,  midt  i  sine  Nydelser  og  Ud- 
svævelser gav  han  ikke  et  eneste  -Øieblik  SHp  paa  den  Tanke 
ikke  at  taale  nogen  anden  Villie  i  Frankrig  end  sin  egen, 
ingen  anden  i  hele  Europa  end  Frankrigs.  Han  holdt  alle 
Dele  af  sin  store  Nation  i  fuldstændig  Umyndighedstilstand. 
For  imidlertid  at  holde  sine  Undersaatter  skadesløse  for  Tabet 
af  al  Ket  og  Frihed  opfyldte  han  dem  med  Tanken  om  na- 
tional Hæder;  han  lagde  Beslag  paa  hele  Nationens  Kraft  for 
at  sætte  Maalet  for  sin  Herskerstræben  igjennem,  men  var 
samtidig  uafladelig  betænkt  paa  ved  en  virksom  og  omsigts- 
fuld  Bestyrelse  at  udvikle  og  forøge  Landets  Kræfter,  Hjælpe- 
kilder og  Kigdomme.  Hans  store  Minister  Colbert  lagde  med 
Jernflid  Grund  til  en  altomfattende  Administration  og  en 
indbringende  Statsforvaltning.  Han  oplivede  Agerdyrkningen, 
vakte  Industrien  og  Fabrikationen,  sørgede  for  Handelen  og 
Colonierne,  ordnede  Communernes  Formuesforhold,  byggede 
Canaler  og  Landeveie,  foranstaltede  nye  Lovbøger  og  var  et 
langt  Liv  igjennem  istand  til  at  lede  hele  fire  Ministerier. 
Med  Nationens  Velstand  steg  Statens  Indtægter  til  120  Mil- 
lioner, det  Tidobbelte  af  den  østerrigske  Stats;  Frankrigs 
Flaader  vare   en  rum  Tid  saavel  de  hollandske  som  de  en- 

gelske  voxne;    Landhæren   kunde  forøges  til  200,000  Mand, 
medens  -Østerrig  dengang  næppe  formaaede  at  betale  50,000. 

Paa  disse  mægtige  Hjælpekilder  støttede  Ludvig  XIV  sig, 
og  idet  han  ringeagtede  ethvert  Hensyn  til  Trediemands 
Rettigheder,  satte  han  Europa  i  Bevægelse  fra  den  ene  Ende 
til  den  anden.  Hans  Ærgjerrighed  var  ikke  saa  phantastisk, 
hans  Planer  ikke  saa  gigantiske  som  hundrede  Aar  efter  den 
store  Napoleons.  Kun  det,  som  laa  i  hans  Nærhed,  og  som 
han  blivende  kunde  hævde,  vilde  han  ligefrem  indlemme  i  sit 
Rige;  men  iøvrigt  vilde  han  forøge  sin  Indflydelse  saa  meget, 
at  Intet  i  Europa  kunde  udøves  mod  ham,  Intet  uden  ham. 
Han  pleiede  at  forberede  sine  Planer  længe  forud,  saavidt  som 
muligt  at  isolere  sine  Modstandere  og  endelig,  saavidt  det  lod 
sig  gjøre,  tilføie  dem  det  dræbende  Slag  fra  en  uventet  Side. 
Selv  var  han  ingen  fremragende  Feltherre,  men  han  var  omgivet 
af  dygtige  Generaler  og  virkede  selv  for  sine  Krige  paa  bedste 
Maade  ved  sin  Statskunst.  Han  havde  et  Parti  blandt  de  tydske 
Fyrster,  betalte  Pensioner  til  østerrigske  og  engelske  Ministre, 
havde  en  afgjørende  Indflydelse  i  Cabinettet  i  Stockholm, 
vidste  at  lede  Sultanen  efter  sine  Planer  og  at  imponere 
Paven  ved  stadige  Tvistigheder.  Hans  Diplomati  holdt  uaf- 
ladelig hele  Jorden  i  Aande  og  arbeidede  fra  de  fjerneste 
Punkter  uafladelig  deres  Mester  i  Hænderne. 

Dengang  tabte  Spanien  da  Franche  comté  og  en  Deel  af 
Flandern,  Savoyens  vigtige  Bjergfæstninger,  og  i  det  tydske 
Rige  navnlig  det  herlige  Straszburg.  Mange  Aar  igjennem  vo- 
vede Ingen  at  indtage  mere  end  en  passiv,  afventende  Forsvars- 
stilling  overfor  ham ;  hans  naturlige  og  meest  truede  Modstan- 
der, Keiser  Leopold,  havde  ingen  Følelse  af,  at  det  moderne 
Frankrig  umuligt  lod  sig  overvinde  ved  hans  middelalderlige 
og  hierarkiske  Væsen.  Ludvig  saae  derfor  hele  Europa  be- 
hersket af  sin  Politik. 

Endelig  fandt  han  dog  en  jevnbyrdig  Modstander  i  Prinds 
Vilhelm  af  Oranien,  Statholderen  i  den  nederlandske  Repu- 
blik.    Ved   sit   mægtige  Angreb   paa   Holland,    som    truede 

Landet  med  Tilintetgjørelse,  havde  Ludvig  XIV  selv,  rigtignok 
mod  sin  Villie,  bidraget  til,  at  Vilhelm  blev  Arvestatholder. 
Netop  paa  den  Tid,  som  vi  nu  skulle  omtale,  havde  Vilhelm 
fremkaldt  den  engelske  Revolution  af  1688  og  fordrevet  det 
mod  Frankrig  saa  venligsindede  Huus  Stuart  fra  Britannien, 
og  da  Ludvig  XIV  samtidig  begyndte  den  pfalziske  Krig, 
som  yderligere  skulde  bestyrke  og  udvide  hans  Magt  i  Tydsk- 
land,  væbnede  Vilhelm  et  stort  Forbund  mod  ham  af  Tydsk- 
land,  -Øfsterrig,  Spanien  og  Savoyen.  De  franske  Tropper 
oversvømmede  allerede  hærjende  og  ødelæggende  Rhinlandene. 
Keiser  Leopold  maatte  fatte  en  hurtig  og  kraftig  Beslutning. 

III. 

Efter  denne  længere  Udvikling  kunne  vi  atter  vende  til- 
bage til  Prinds  Eugen.  Han  var  glad  ved  denne  Udsigt  til 
en  afgjørende  Kamp  mod  den  ham  saa  forhadte  franske  Her- 
sker. Hans  klare  Forstand  lod  ham  overskue  den  forhaanden- 
værende  politiske  StiUing.  Det  kom  an  paa  saa  hurtigt  som 
muligt  at  gaae  ind  paa  Tyrkernes  ivrige  Fredstilbud,  at  bringe 
Ungarn  i  en  normal  Fredstilstand  og  derefter  at  vende  hele 
Rigets  Kræfter  mod  dets  farligste  Fjende;  men  Keiseren 
vaklede.  Han  vilde  ikke  gjerne  afbryde  den  hellige  Krig  mod 
Islam,  heller  ikke  nedlægge  Vaabnene  i  selve  Ungarn.  I  disse 
Tanker  blev  han  bestyrket  af  den  pavelige  Nuntius,  og  han 
besluttede  sig  til  at  føre  to  Krige  paa  een  Gang.  Eugen  var 
inderlig  opbragt  herover;  kun  en  Munk,  sagde  han,  kunde 
give  et  saadant  Raad.  Følgerne  heraf  viste  sig  ogsaa  snart 
paa  en  sørgelig  Maade.  Medens  Tyrkerne  i  Ungarn  dreve  de 
svækkede  keiserlige  Hære  ud  af  den  ene  Stilling  efter  den 
anden,  kunde  Leopold  hverken  ved  Italien  eller  Rhinen  op- 
stille tilstrækkelige  Stridskræfter.  Dertil  kom  endnu  den 
sædvanlige  Falge  af  alle  Coalitionskrige :  Skinsyge,  Egensin- 
dighed og  Mistillid  mellem  Medlemmerne  af  Forbundet. 

Prinds  Eugen  førte  de  keiserlige  Tropper  i  Italien  og 
skulde   her   operere   sammen   med  Spanierne   og  Piemonte- 

serne  under  Hertug  Victor  Amadeus  af  Savoyens  Overcom- 
mando.  Han  maatte  her  gjennemgaae  en  for  ham  ganske  ny 
Skole.  Medens  han  i  Tyrkerkrigene  havde  udmærket  sig  ved 
sin  ungdommelige  Dristighed  overfor  Fjenderne,  gjaldt  det  nu 
om  at  vise  taalmodig  Fasthed  og  klog  Udholdenhed  i  det 
uenige  Hovedqvarteer.  Hertugen  anskede  at  skaane  sit  Land, 
Spanien  sine  Regimenter;  den  Ene  søgte  at  skubbe  Krigens 
Byrder  over  paa  den  Anden;  Ingen  havde  den  rette  Solda- 
teriver; men  Eugen  var  utrættelig  og  lod  sig  ikke  bringe  ud 
af  sin  Fatning  ved  Noget.  Han  satte  overalt  sig  selv  og  sine 
Soldater  paa  Spil,  trak  de  Andre  efter  sig  trods  al  deres 
Modstand  og  lod  dem  rolig  i  Wien  besvære  sig  over,  at  han 
af  personlig  Ærgjerrighed  og  uden  at  spare  paa  Armeens 
Blod  stadig  tragtede  efter  nye  Kampe.  Man  advarede  ham 
vel  fra  Wien  mod  disse  Angreb,  men  han  svarede:  <>Lad  dem 
tale,  som  de  ville,  jeg  bryder  mig  ikke  om  Bagtalelser,  men 
kun  om  at  gjøre  min  Pligt«.  Saaledes  havde  han  engang  i 
Aaret  1691  den  Tilfredsstillelse  at  kunne  gjøre  et  skarpt 
Angreb  ind  paa  det  franske  Omraade  og  saaledes  at  opfylde 
sit  Ungdomsløfte ;  men  snart  blev  Hertug  Victor  kjed  af 
Kampen,  som  ikke  lovede  ham  nogen  Fordeel.  Han  indlod 
sig  i  hemmelige  Underhandlinger  med  Frankrig,  og  skjøndt 
han  ikke  længe  kunde  skuffe  Eugens  skarpe  Blik,  og  denne 
gav  Keiseren  det  Raad  med  al  Kraft  strax  at  falde  over  den 
troløse  Forbundsfælle,  fik  dog  en  fredeligere  Anskuelse  Over- 
haand  i  Wien,  og  i  October  1696  bleve  alle  Magter  enige  om 
at  fastsætte  Neutralitet  for  hele  Italien.  Til  Lykke  for 
Europa  havde  den  engelske  Konge,  Vilhelm  III,  med  vid- 
underlige Anstrengelser  havt  bedre  Lykke  med  sig  baade 
tillands  i  Nederlandene  og  navnlig  i  Søkrigen;  da  den  ni- 
aarige  Krig  sluttelig  blev  endt  ved  Freden  i  Rijswijk,  var 
Ludvig  XIV  vel  just  ikke  beseiret,  men  hans  offensive  An- 
greb paa  Europa  var  dog  med  Eftertryk  standset. 

De  her  berørte  Begivenheder   maatte  umiddelbart  virke 
tilbage  paa  det  europæiske  ^sten.      Da  Krigen  var  afsluttet 


170  Eugen  af  Savoyen. 

i  Italien,  besluttede  Keiser  Leopold  at  anvende  Prinds  Eugens 
sjeldne  Begavelse  for  at  gjøre  en  Ende  paa  den  langvarige 
tyrkisk-ungarske  Krig,  og  for  første  Gang  blev  Prinds  Eugen 
saaledes  stillet  fuldstændig  uafhængig  overfor  en  stor  Opgave, 
uden  at  hindres  enten  ved  tvistende  Forbundsfæller  eller 
uduelige  Overordnede.  Han  fandt  rig  Leilighed  til  at  vise, 
hvad  han  formaaede  at  udrette.  Siden  den  seirrige  Storm 
paa  Belgrad  1688,  i  hvilken  han  selv  havde  deeltaget  med 
Hæder,  havde  Stillingen  i  Ungarn  forandret  sig  meget  til  det 
Værre.  Medens  Venetianerne  havde  erobret  Morea  og  Kus- 
serne Assov,  havde  de  Keiserlige  lidt  Tab  paa  Tab.  De  vare 
blevne  fortrængte  fra  Serbien,  Belgrad  var  igjen  bleven  ind- 
taget af  Tyrkerne,  Banatet  Temesvar  var  heelt  og  holdent  og 
Kroatien  og  Slavonien  vare  for  en  stor  Deel  komne  i  Fjendens 
Hænder;  Siebenbiirgen  blev  truet  fra  Moldau,  Oprør  begyndte 
igjen  i  den  øvre  Deel  af  Ungarn,  og  Keiserens  Hær,  som 
havde  maattet  sende  Forstærkninger  til  alle  de  truede  Punk- 
ter, var  sunken  ned  til  30,000  Mand.  Eugen  fandt  desuden 
Alt  i  den  meest  sørgelige  Forfatning  ved  Hovedleiren  i  Byen 
Essek.  «I  Hæren«,  skriver  han  med  en  naiv  Vending  til  Keiseren, 
nhar  jeg  fundet  overmaade  mange  Sygdomme,  men  overmaade 
faa  Penge ».  Alle  Kegimenter  havde  Kestancer  med  Hensyn 
til  deres  Lønninger,  Kasserne  vare  tomme  og  Soldaterne 
udsultede  og  blottede  for  Alt.  Forpleiningen  var  yderst  util- 
fredsstillende; Brød  var  kun  for  Haanden  til  nogle  faa  Uger, 
Fourage  kun  til  nogle  faa  Dage;  enhver  Marsch  bort  fra 
Floderne  til  det  Indre  syntes  umulig  paa  Grund  af  Provi- 
antmangelen. Soldaternes  Stemning  var  af  alle  disse  Grunde 
høist  nedslaaet.  Da  Prinds  Eugen,  den  lille,  hæslige  Mand 
i  den  simple,  brune  Frakke  med  Messingknapper,  ankom 
til  Leiren  ved  Essek,  meente  Soldaterne,  at  den  «Capuci- 
nermunk«  næppe  vilde  plukke  mange  Haar  af  Tyrkerne. 
Men  snart  opdagede  de,  hvilken  Virksomhed  den  lille  Capu- 
ciner  udfoldede  til  alle  Sider.  Uden  at  spilde  et  eneste  ^ie- 
blik   greb   Eugen   den   øverste   Ledelse  med   sikker    Haand. 


Eugeu  af  iSavoyeu.  171 

Nogle  Penge  bragte  han  med  sig,  og  med  uudsigelig  Maia 
bragte  han  lidt  Orden  i  Tilførselen.  Soldaten  følte  sig  lidt 
oplivet  og  fandt  stadig  Feltherren  beredt  til  at  bære  sin 
*Deel  af  Savnene  og  Besværlighederne.  Imidlertid  iilte  Eugens 
Befalinger  til  Kroatien,  øvreungarn  og  Siebenbiirgen  for  at 
kalde  alle  detascherede  Tropper  iilsomt  tilbage  til  Hoved- 
qvarteret.  Provindserne  maatte  selv  see  til,  hvorledes  de  for 
Øieblikket  kunde  dække  sig.  Det  Vigtigste  var  at  samle  Alt, 
hvad  der  kunde  opdrives,  paa  det  afgj ørende  Sted,  her  at 
slaae  den  fjendtlige  Hersker  og  derved  afgjøre  den  hele  Krigs 
Skjæbne,  Man  vidste  om  Fjenden,  at  han  samlede  sine  tal- 
rige Skarer  i  Nissa  og  allerede  begyndte  at  strømme  derfra 
til  Belgrad,  hvor  Sultan  Mustapha  i  egen  Person  tænkte  at 
overtage  Ledelsen.  Derfra  kunde  Fjenden  enten  rykke  frem 
paa  Sydsiden  af  Donau  opad  Floden  og  aabne  et  Angreb  paa 
Petervardein  eller  overskride  Floden  og  enten  vende  sig  mod 
Nord  til  Ovreungarn  eller  mod  øst  til  Siebenbiirgen.  Eugen 
formodede  det  Sidste,  men  maatte  være  beredt  paa  alle  disse 
Muligheder  og  under  alle  Omstændigheder  indtage  en  Stilling, 
hvor  Fjenden  ikke  kunde  skille  ham  fra  de  tililende  For- 
stærkninger. Med  et  ægte  Feltherreblik  valgte  han  det  Dri- 
stigste som  det  Sikkreste  og  førte  sin  svage  Hær  tæt  ind 
paa  Livet  af  Fjenderne  til  Kobila,  Nord  for  Donau  mellem 
Belgrad  og  Petervardein,  hvor  han  paa  een  Gang  kunde  dække 
denne  Fæstning  og  Veien  til  Ungarn  samt  i  Nødstilfælde  ogsaa 
være  beredt  til  Marschen  mod  Siebenbiirgen.  Tropperne  bleve 
opflammede  ved  denne  Kjækhed;  deres  Iver,  Disciplin  og 
Kamplyst  i  Forening  med  den  unge  Førers  Energi  lovede  det 
bedste  Kesultat.  Man  havde  kun  været  nogle  faa  Dage  i 
Kobila,  da  Eugen  fandt  sin  Anskuelse  bekræftet,  thi  den 
Melding  indløtb,  at  Sultanen  var  gaaet  over  Donau  vad  Panc- 
sova  og  drog  mod  Nord.  Eugen  rykkede  derfor  ogsaa  uden 
Tøven  frem  til  Theiss  og  langs  denne  Flod  mod  Nord  for  at 
forene  sig  med  de  tililende  Tropper  fra  Ovreungarn  og  Sie- 
benbiirgen.   Denne  Forening   gik   ogsaa   heldig  for  sig  ved 

Kanisa  og  Zenta.  Han  havde  imidlertid  ingen  foragtelig  Mod- 
stander; thi  medens  Eugen  troede  Sultanen  i  fuld  Marsch 
mod  Temesvar,  havde  han  i  Kyggen  paa  -Østerrigerne  plud- 
selig vendt  sig  mod  Vest  og  ved  en  rask  Overgang  ved  Titel 
bragt  sin  Hær  over  paa  den  hoire  Bred  af  Theiss,  som  om 
han  nu  dog  var  tilsinds  at  styrte  sig  over  Petervardein ;  men 
denne  vigtige  Plads  maatte  for  enhver  Priis  dækkes.  Stillin- 
gen syntes  mislig;  thi  Fjenden  stod  nu  mellem  den  truede 
Fæstning  og  -Østerrigerne;  men  Eugen,  der  vel  vidste,  hvad 
han  kunde  tiltroe  sine  Tropper,  besluttede  trods  al  Fare  at 
rykke  forbi  den  fjendtlige  Leir  og  indtage  sin  gamle  Stilling 
ved  Kobila.  Det  gjaldt  om  at  tilbagelægge  en  atten  Timers 
Marsch  over  en  fuldkommen  vandløs  Hede,  og  paa  denne 
Marsch  uafbrudt  at  rykke  frem  i  sluttede  Kækker  og  i  Slag- 
orden, da  man  den  halve  Dag  igjennem  havde  den  tyrkiske 
Hær  i  den  tætteste  Nærhed,  og  hvert  -Øieblik  kunde  vente 
sig  et  Angreb  i  venstre  Flanke;  Troppernes  Holdning  var 
imidlertid  saa  fortræffelig,  Eugens  Anordninger  saa  hensigts- 
mæssige og  den  dristige  Marsch  skræmmede  i  den  Grad 
Fjenden,  at  Keiserens  Tropper  uden  noget  Uheld  naaede  til- 
bage til  sin  gamle  Stilling.  Mustapha  indsaae,  at  Petervardein 
var  undsluppen  hans  Tag,  men  nu  laae  Veiene  mod  Nord  og 
•Øst  rigtignok  aabne  for  hans  Tropper,  dog  med  det  Forbe- 
hold, at  Eugen  kunde  afskjære  de  fremrykkende  Fjender  fra 
Forbindelsen  med  Hjemmet  og  saaledes  true  dem  med  Til- 
intetgjørelsen  i  Eyggen.  Sultanen  tog  det  dog  ikke  saa  nøie 
med  Sligt,  men  faa  Dage  efter  var  han  i  fuld  Marsch  opad 
Theiss;  hans  Ryttere  opfyldte  vidt  og  bredt  Landet  med  Mord 
og  Brand  og  odelagde  Landet,  medens  det  Rædselsbud  udbredte 
sig,  at  Angrebet  gjaldt  den  svage  Fæstning  Szegedin,  hvor 
Eugens  Hovedmagasiner  vare  ophobede.  Eugen  var  imidlertid 
ogsaa  allerede  brudt  op  for  i  lilmarscher  at  følge  Fjenden. 
Soldaterne  jublede  ved  Udsigten  til  et  Slag,  der  i  den  nuværende 
Stilling  lovede  det  bedste  Udfald;  uafbrudt  fra  den  tidlige 
Morgen  til  den  sene  Aften  gik  Marschen  fremad  for  at  naae 

Fjenden.  Tidlig  om  Morgenen  den  Ilte  September  indbragte 
de  omstreifende  Husarer  en  fangen  Pascha.  Eugen  forhørte 
ham  selv,  medens  Marschen  fortsattes,  og  truede  med  strax 
at  lade  Hovedet  hugge  af  ham,  hvis  han  ikke  talte  Sandhed, 
og  nu  erfarede  han,  at  Sultanen  havde  gjort  Holdt,  opgivet 
Angrebet  paa  Szegedin  og  igjen  besluttet  en  ny  Vending, 
denne  Gang  mod  øst  til  Siebenbiirgen.  Der  var  derfor  slaaet 
en  Bro  over  Theiss,  Eytteriet  passerede  just  Floden,  og  Fod- 
folket var  beskjæftiget  med  at  opkaste  en  Skandse  for  at 
dække  Flodovergangen.  Med  største  Hast  iilte  man  fremad. 
Ved  Middagstid  havde  man  Halvkredsen  af  de  fjendtlige  For- 
skandsninger  foran  sig  og  saae  de  lange  Eækker  af  tyrkiske 
Kyttere  og  Kanoner  uafbrudt  defilere  over  Broen.  Angrebs- 
colonnerne  bleve  uopholdelig  formerede  under  en  heftig  Ka- 
nonild fra  begge  Flodbredder.  Bugens  ørneblik  havde  strax 
opdaget,  at  der  ved  den  nordlige  Ende  af  Leiren  var  en 
langstrakt  Grund  langs  Flodbredden.  Han  kastede  derfor 
ufortøvet  en  stærk  Afdeling  under  Guido  Stahremberg  mod 
dette  Punkt.  Disse  Tropper  vadede  gjennem  Vandet,  omgik 
Skandserne,  faldt  Forsvarerne  i  Kyggen  og  naaede  derpaa 
tilligemed  de  Flygtende  i  rask  Løb  til  Broen.  Imidlertid 
var  Stormen  begyndt  paa  alle  Punkter  af  Leiren  med  ustand- 
seligt Kaseri.  Rytteriet  steg  masseviis  af  Hestene  og  stormede 
i  Forening  med  Fodfolket.  Da  lød  pludselig  det  Eaab  gjen- 
nem Leiren:  « Broen  er  tagen.  Tilbagetoget  afskaaret.  Alt  er 
tabt').  Der  paafulgte  nu  en  frygtelig  Grad  af  Forvirring. 
Intetsteds  kunde  man  længere  holde  Janitscharerne  i  deres 
Rækker ;  Nogle  styrtede  sig  mod  Stahrembergs  Bajonetter, 
Andre  ud  i  Theiss's  sumpede  Bølger,  medens  atter  Andre 
først  dræbte  deres  Officerer  og  derpaa  i  den  sidste  Dødskamp 
kastede  sig  mod  Tydskernes  fra  alle  Kanter  fremstormende 
Skarer.  Der  blev  hverken  givet  eller  taget  Pardon,  20,000 
Tyrkere  bleve  nedhugede,  10,000  Mand  sprængte  ud  i  Floden, 
og  hele  Fjendens  Fodfolk  blev  tilintetgjort  paa  to  Tusinde 
Mand  nær.      Blandt  de  Døde  vare  5  Vezirer,    13  Paschaen 

53  Agaer  og  Beier.  Syv  Hesteljaler,  87  Kanoner,  62  Pon- 
toner og  en  Mængde  Proviant,  Vaaben  og  Munition  gjor- 
des til  Bytte.  Eugen  havde  den  Tilfredsstillelse  den  13de 
at  erholde  en  keiserlig  Skrivelse,  som  formanede  ham  til 
Slag;  han  kunde  melde,  at  der  allerede  var  fuldbragt  Mere, 
end  man  nogensinde  havde  kunnet  haabe.  Han  skev  saa- 
ledes  til  Keiseren:  «Min  svage  Pen  formaaer  ikke  noksom  at 
beskrive,  langt  mindre  tilstrækkelig  at  rose  og  prise  den  sam- 
lede Armees  tappre  Helteaand;  dette  maa  jeg  som  dens  ringe 
Overanfører  attestere  til  dens  udødelige  Berømmelse«.  Om 
hans  egen  Fortjeneste  indeholder  Rapporten  derimod  intet  Ord. 
Sultan  Mustapha  havde  fra  den  modsatte  Flodbred  med 
Smerte  været  Vidne  til  sin  Hærs  Tilintetgjørelse ;  derpaa  var 
han  ilet  hjem,  helbredet  for  alle  Krigstanker.  Strax  derpaa 
begyndte  han  at  underhandle  om  Freden,  som  efter  lang 
Frem-  og  Tilbageprutten  blev  sluttet  1699  i  Carlowitz  paa 
Grundlaget  af  den  daværende  Besiddelsestilstand.  Venetia- 
nerne beholdt  Morea,  Keiseren  hele  Ungarn  og  Siebenbiirgen 
paa  Banatet  Temesvar  nær.  Saaledes  var  den  femtenaarige, 
vældige  Kamp  efter  den  dybeste  Trængsel  endt  med  den 
største  Triumph,  østerrig  havde  vundet  et  mægtigt  Land- 
omraade,  man  kunde  næsten  sige,  en  ny  Verdensstilling. 
Monarkiet  var  voxet  med  en  Trediedeel  af  sit  tidligere  Om- 
fang; ved  Erhvervelsen  af  tyrkisk  Ungarn  og  den  ungarske 
Krones  Arvelighed  var  det  blevet  en  europæisk  Stormagt. 
For  Fremtiden  vilde  man  have  havt  Midler  til  ved  egen  Kraft 
at  danne  en  fuldstændig  Modvægt  mod  Frankrig.  Men  dertil 
fordredes  der,  at  man  indrettede  en  productiv  Bestyrelse, 
fremmede  Landets  finantsielle  Vel  og  oprettede  en  fast  Rets- 
tilstand. Desto  værre  kunde  Leopold  ikke  beslutte  sig  dertil. 
Fremfor  Alt  var  der  ikke  i  Ungarn  Tale  om  at  overholde 
Lovene  og  Forfatningen;  Skattetrykket  voxede,  uden  at  Lan- 
det gik  frem  i  Velstand;  i  alle  Klasser  af  Folket  glødede  en 
skjult  Forbittrelse ;  men  Keiseren  tog  ingen  Notits  deraf  og 
havde  ingen  Anelse  om  de  uundgaaelige  Følger  af  en  saadan 

Adfærd.  Hans  Garnisoner  bedækkede  Landet;  hans  Indtæg- 
ter skulde  forøges  fra  12  til  14  Millioner,  Kjættere  og  Re- 
beller turde  ikke  røre  sig,  følgelig  tyktes  Alt  ham  at  være  i 
den  bedste  Orden. 


IV. 

Medens  Keiser  Leopold  saaledes  troede  sine  Sager  i  den 
bedst  mulige  Orden,  nærmede  en  stor  europæisk  Krisis  sig 
sit  Udbrud.  I  Spanien  var  den  habsburgske  Linie  nær  ved 
at  uddøe;  skete  dette,  var  der  en  Arv  ledig,  hvis  Mage  In- 
gen nogensinde  blot  tilnærmelsesvis  havde  seet.  CastiUens 
og  Aragoniens  Kroner,  Herredømmet  i  Belgien,  Mailand, 
Neapel  og  Sicilien,  i  begge  Indiernes,  Mellem-  og  Sydame- 
rikas uoverskuelige  Landskaber,  Alt  dette  vilde  snart  være 
herreløst,  og  det  brændende  Spørgsmaal  havde  i  Aaringer 
beskjæftiget  hele  Europa,  hvilken  Arving  vel  engang  skulde 
modtage  al  denne  Magtfylde  af  den  hendøende  Carl  Il's  Haand*). 
Det  laa  imidlertid  i  Tingenes  Natur,  at  der  maatte  gjøre 
sig  meget  forskjellige  Fordringer  og  Synspunkter  gjældende. 
Kong  Carls  ældste  Søster  var  formælet  med  Ludvig  XIV; 
rigtignok  havde  hun  i  et  høitideligt  Forlig  mellem  begge 
Riger  maattet  give  Afkald  paa  sin  Arvefølge;  men  Ludvig 
havde  snart  udfundet,  at  et  saadant  Afkald  i  juridisk  Hen- 
seende var  intetsigende.  Den  monarkiske  Arvefølge  var 
ligesaavel  som  Monarkiet  en  Indretning  af  Gud  selv.  Et 
Menneske  kunde  ikke  forandre  Noget  derved  eller  ved  et  Af- 
kald berøve  sig  selv,  endnu  mindre  da  sine  Børn  de  dem  af 
Gud  anviste  Rettigheder.  Ved  disse  Fordringer  traadte  Lud- 
vig XIV  imidlertid  op  mod  Keiser  Leopold;  thi  i  Wien  havde 
man  stedse  betragtet  sig  som  selvskrevne  Arvinger  efter  den 
spanske  Fætter.     Ogsaa  Leopold  var  formælet  med  en  Søster 


*)  Om  det  spanske  Riges  Tilstand  under  Carl  II    jfr.  dette  Tidsskrift 
1869.    I,  p.  477  og  følg. 


176  Eugen  af  Savoyen. 

til  Carl  II,  og  der  forelaa  et  Testament  af  hans  Svigerfader, 
den  afdøde  Philip  IV,  som,  naar  det  spanske  Kongehuus  ud- 
døde paa  Mandslinien,  testamenterede  hele  Kiget  først  til 
hans  yngre  Datter,  Keiser  Leopolds  Hustru,  derpaa  til  hendes 
Afkom  og  endelig,  naar  disse  manglede,  til  Keiser  Leopold 
selv.  Keiserinden  var  død,  og  hun  havde  kun  efterladt 
sig  en  Datter,  hvis  Haand  Leopold  havde  skjænket  til  den 
baierske  Churfyrste,  Max  Emanuel,  dog  kun  paa  den  Betin- 
gelse, at  Begge  gave  Afkald  paa  den  spanske  Arv,  hvorved 
følgelig  Leopold  selv  rykkede  op  i  Datterens  Sted  som  eneste 
Arving.  Men  her  maatte  Keiseren  snart  gjøre  samme  Erfa- 
ring, som  han  alt  havde  gjort  overfor  den  franske  Konge. 

Da  Churfyrsten  i  Aaret  1692  fik  en  Søn,  følte  han  Sam- 
vittighedsnag over,  at  han  ved  et  uretmæssigt  Afkald  havde 
berøvet  sit  Barn  dets  Arv,  og  han  anmeldte  sine  fornyede 
Fordringer  overalt,  baade  i  Wien  og  Madrid,  i  Paris  og  i 
London. 

Denne  Strid  mellem  de  tre  Prætendenter  blev  imidlertid 
end  yderligere  indviklet.  Det  spanske  Folk,  som  just  ikke 
var  synderlig  forvænt  ved  de  sidste  Habsburgere,  var  i  Grun- 
den temmelig  ligegyldigt  ved  det  Spørgsmaal,  hvem  der  for 
Fremtiden  skulde  beherske  det,  naar  Kongen  blot  kom  til  at 
residere  i  Madrid  og  holdt  hele  Eiget  ubeskaaret  sammen. 
Spanierne  vare  af  den  Grund  meest  stemte  for  en  af  de  yngre 
franske  Prindser,  der  kunde  vente  sig  den  mægtige  Ludvigs 
Beskyttelse.  For  det  øvrige  Europa  maatte  det  afgjørende 
Synspunkt  være,  at  den  hele  Arv  ikke  tilfaldt  en  allerede 
forud  mægtig  Familie,  ligegyldig  om  denne  hed  Bourbon  eller 
Habsburg;  thi  derved  vilde  Europas  Ligevægt  fuldstændig 
forrykkes  og  en  enkelt  Familie  faae  en  trykkende  Overmagt 
over  hele  Europa.  Denne  Anskuelse  fandt  sin  bestemteste 
Talsmand  i  Vilhelm  III  af  England.  Han  ønskede  derfor,  at 
den  baierske  Prinds  beholdt  Hovedmassen  af  de  spanske 
Lande,  nemlig  Spanien,  Belgien  og  Colonierne,  medens  øster- 
rig   skulde    have    det   gamle    tydske   Rigslehn   Mailand   og 

Frankrig  skulde  lade  sig  ueie  med  Neapel  og  Sicilien.  Det 
lykkedes  ham  at  vinde  først  Holland  og  dernæst  selv  Ludvig 
XIV  for  sin  Anskuelse;  thi  den  franske  Konge  folte  dog 
nogle  Bekymringer  ved  Tanken  om  nye  Kampe  og  nye  Coali- 
tioner.  Der  blev  altsaa  indgaaet  en  Delingsovereenskomst  af 
det  angivne  Indhold  mellem  de  tre  Magter.  I  Madrid  var 
man  noget  fortrydelig  over  en  saadan  Indblanding  af  frem- 
mede Magter,  men  gik  dog  forsaavidt  ind  paa  Vilhelms  Pla- 
ner, at  den  spanske  Konge  udnævnte  den  lille  baierske  Prinds 
til  Arving  ikke  af  en  Deel,  men  af  det  hele  Monarki.  Desto 
ivrigere  protesterede  Keiser  Leopold  herimod;  han  udviste  for 
Fremtiden  det  bittreste  Fjendskab  mod  Churfyrsten  og  er- 
klærede at  ville  forsvare  sin  Eet  til  det  Yderste.  Strax  der- 
paa  døde  den  unge  Prinds  af  Kopper,  men  Alverden  fortalte, 
at  Keiseren  havde  ladet  ham  forgive,  og  omendskjondt  ingen 
Anklage  er  mindre  beviislig  eller  sandsynlig,  var  Churfyrsten 
dog  i  sin  ophidsede  Stemning  overbeviist  om  Beskyldningens 
Sandhed  og  opfyldt  af  en  brændende  Hævntørst.  Endnu  en- 
gang bragte  Vilhelm  et  Forlig  istand,  ifølge  hvilket  Keiserens 
yngste  Søn  Carl  skulde  have  den  spanske  Krone,  hvorimod 
ikke  blot  Neapel  og  Sicilien,  men  ogsaa  Lothringen  skulde 
tilfalde  Frankrig.  Keiseren  protesterede  ogsaa  herimod;  men 
navnlig  i  Madrid  fremkaldte  dette  Forlig  den  mest  levende 
Uvillie.  Dronningen,  en  stolt  og  hidsig  Dame,  blev  som  ude 
af  sig  selv  ved  den  Tanke,  at  Udlændinge,  og  navnlig  kjætterske 
Englændere,  skulde  raade  over  spanske  Lande ;  hun  slog  i  sin 
Harme  sin  Kop  itu  ved  Taffelet  og  knuste  Speilene  i  sit  Værelse. 
Adelen  var  enig  med  hende.  «Det  var  Følgerne  af,  at  man 
ikke  fra  første  Færd  havde  anerkjendt  de  bourbonske  For- 
dringer og  derved  vundet  Ludvig  XIV  for  Monarkiets  Heel- 
hed».  Adelen  bestormede  derfor  omkap  den  svage  Konge, 
for  at  han  skulde  indsætte  Ludvigs  yngre  Sønnesøn,  Philip, 
som  sin  Arving  og  derved  forhindre  Kigets  Adsplittelse.  Den 
afmægtige  Konge  vaklede  længe  frem  og  tilbage;  endelig  greb 
han  ganske  paa  spansk  Viis  den  Udvei  at  lægge  Afgjørelsen 

i  Pavens  Haand.  I  Kom  herskede  dengang  Innocents  XII,  en 
Olding,  der  ligesom  Carl  selv  sygnede  hen  under  sin  sidste 
Sygdom.  Ved  Paveholfet  var  man  imidlertid  vel  stemt  mod 
Ludvig  XIV  som  Huguenotternes  Forfølger;  Innocents's  Er- 
klæring var  derfor  afgjort  til  Gunst  for  Frankrigs  allerchriste- 
ligste  Konge,  og  Carl  tøvede  nu  ikke  længere,  men  under- 
tegnede sit  Testamente,  som  indsatte  den  unge  Philip  af 
Anjou  til  Arving  over  alle  Carls  umaadelige  Besiddelser. 
Fire  Uger  efter  dode  han;  hans  sidste  Villie  blev  hilset  med 
ubetinget  Bifald  i  hele  Spanien. 

Ludvig  XIV  vaklede  et  øieblik  ved  Tanken  om  det  ny- 
lig afsluttede  Forlig  med  England.  Skulde  han  holde  fast 
ved  sit  Ord ,  derved  skaffe  den  franske  Stat  en  betydelig 
Udvidelse  og  for  stedse  sikkre  sig  Vilhelm  IIl's  uskatteerlige 
Bistand?  Eller  skulde  han  handle,  som  han  tidligere  havde 
handlet  ved  enhver  Anledning,  det  vil  sige,  gribe  den  vin- 
kende Fordeel  for  sit  Dynasti  uden  Hensyn  til  indgaaede 
Overeenskomster  og  med  Fare  for  Frankrig?  Efter  tre  Dages 
Overveielse  antog  han  Testamentet;  den  unge  Phihp  blev 
anerkjendt  som  Kong  Philip  V  af  Spanien,  iilte  til  Madrid 
og  blev  beredvillig  anerkjendt  af  alle  sine  Lande.  I  Tydsk- 
land  traadte  med  skjæbnesvanger  Iver  Churfyrst  Max  af  Baiern 
tilligemed  Koln  og  Wolfenbiittel  over  paa  hans  Parti;  i  Ita- 
lien sluttede  ikke  blot  det  spanske  Mailand  og  Neapel,  men 
ogsaa  Savoyen  og  Mantua  sig  til  ham.  Omkring  Ludvig 
samlede  sig  altsaa  Spanien,  Belgien,  Italien  og  Baiern.  Han 
selv  kunde  stille  200,000  Mand;  skulde  han  da,  omgiven  af 
saadanne  Stridskræfter,  støttet  af  saadanne  Alliancer  og  baaren 
frem  af  den  romerske  Curies  Velvillie,  mistvivle  om  at  kunne 
sætte  sin  Villie  igjennem  overfor  det  øvrige  Europa? 

I  Wien  ankom  den  ene  Hjobspost  efter  den  anden.  De 
tydske  Rigsfyrster  viste  kun  liden  Iver  for  en  saa  fjern  Sag; 
det  engelske  Parlament  talte  kun  om  Fred  og  Neutralitet. 
Keiseren  var  dybt  rystet,  men  vilde  ikke  opgive  sin  Ret  og 
saae  ingen  anden  Udvei   end   at  styrke  sig   ved  uophørlige 

Bønner.  Hans  Ministre  stemte  for  Eftergivenhed;  man  havde 
omtrent  86,000  Tropper  og  efter  de  sidste  Offere  knap  saa 
mange  Penge,  at  man  kunde  lønne  15,000  Mand.  Paa  alle 
Sider  var  man  omgiven  af  Modstandere,  hvorledes  skulde  man 
da  kunne  vove  uden  Allierede  at  tilkaste  den  frygtelige  Coa- 
lition  Handsken?  Prinds  Eugen  var  den  Eneste,  som  under 
disse  fortvivlede  Forhold  opretholdt  Modet.  Han  meente,  at 
den,  som  forsagt  ventede  paa  forsagte  Allierede,  strax  maatte 
opgive  Haab  om  Held  og  Storhed,  men  at  den,  som  uforfærdet 
forfulgte  sin  Eet,  ogsaa  snart  vilde  vinde  sig  Allierede.  «Vil 
man«,  udbrød  han,  »overlade  Bourborinerne  Mailand  og  Briissel 
uden  Kamp,  saa  kan  Tydskland  ligesaa  godt  strax  anerkjende 
Frankrigs  Overhøihed;  thi  noget  Værre  kan  dog  ikke  vederfares 
os  efter  den  meest  ulykkelige  Krig».  Han  opfordrede  derfor 
dristigt  til  Kamp;  Bevidstheden  om  den  gode  Sag  vilde  styrke 
dens  Forsvareres  Mod.  I  Wien  raabte  Folket  paa  Kamp 
og  Hævn,  Keiseren  opflammedes  ved  Eugens  Holdning  og 
erklærede  Krig. 


V. 

I  Foraaret  1701  aabnede  -Østerrig  sit  Angreb  paa  det 
samlede  romanske  Europa  med  tomme  Kasser,  kun  80,000 
Mand  og  for  øieblikket  uden  andre  Forbundsfæller  end  Chur- 
fyrsten  af  Brandenburg,  hvem  Keiser  Leopold  havde  ind- 
rømmet den  saa  længe  eftertragtede  Kongetitel  mod  et  Hjælpe- 
corps  paa  10,000  Mand.  I  Sydtyrol  samlede  Keiseren  en 
lille  Hær,  hvormed  Eugen  skulde  vende  sig  til  Italien  og  søge 
at  berøve  Philip  de  spanske  Bilande  paa  denne  Halvø.  Den 
franske  Marschal  Catinat  holdt  Etschlinien  besat  og  bevog- 
tede med  en  betydelig  Overmagt  alle  Dalene  fra  Tyrol,  saa 
at  Ingen  troede  paa  den  Mulighed,  at  Eugen  med  sine  svage 
Skarer  skulde  kunne  gjennembryde  hans  Forsvarslinier.  Efter 
en  hurtig  Undersøgelse  opgav  Eugen  ogsaa  enhver  Tanke  om 
at  forcere  en  af  de   store  Landeveie,    men   besluttede  sig  til 

en  Alpemarsch  efter  Hannibals  Mønster.  Fra  Eoveredo  vendte 
han  sig  mod  Sydøst  ind  i  Chiesas  Dal,  og  nu  gik  det  opad 
Bjergene  paa  Stier,  som  ellers  kun  passeredes  af  Lastdyr  og 
Fodgængere.  Kytterne  maatte  føre  deres  Dyr  efter  sig,  hvert 
Stykke  Skyts  maatte  have  et  Forspand  af  20  til  30  Oxer, 
Soldaterne  vare  uophørlig  beskjæftigede  med  at  rydde  Veien 
gjennem  Skov  og  Klipper.  En  Mængde  af  Trosset  gik  tabt 
paa  den  dristige  Vei,  men  ellers  gik  Alt  vel,  og  efter  fire 
Dages  Forløb  stod  Hæren  uden  synderligt  Tab  paa  venetiansk 
Grund,  hvorpaa  Prinds  Eugen  vendte  sig  mod  Etschlinien. 
Catinat  var  bleven  høilig  overrasket  ved  Alpeovergangen;  nu 
ventede  han  sig  et  Angreb  ved  Verona;  men  Eugen  skuffede 
ham  atter;  han  drog  uopholdelig  langs  Floden  mod  Syd, 
passerede  den  ved  Castelbaldo  og  lod  selv  en  Skare  gaae  over 
Po,  hvorved  han  satte  hele  Modena  i  Skræk.  Catinat  var  nu 
fuldkommen  forvirret  med  Hensyn  til  Eugens  Angrebsplan  og 
spredte  sin  Hær  paa  Strækningen  fra  Kivoli  til  Po.  Eugen 
havde  netop  luret  herpaa,  angreb  nu  med  ustandselig  Kraft 
den  franske  Hovedstyrke  ved  Carpi,  bibragte  den  et  blodigt 
Nederlag  og  drev  Franskmændene  tilbage  over  Mincio,  ja 
endog  over  Oglio.  Kong  Ludvig  blev  høilig  opbragt  over 
disse  Tab,  forstærkede  sin  Hær  til  60,000  Mand  og  istedetfor 
den  gamle,  tørre  Soldat,  Marschal  Catinat,  stillede  han  Vil- 
leroy,  den  elskværdigste  og  meest  uimodstaaelige  Cavaleer  ved 
det  franske  Hof,  i  Spidsen  for  sin  italienske  Hær.  Denne 
meldte  da  ogsaa  strax  efter  sin  Ankomst,  at  han  havde  flere 
Tropper,  end  han  behøvede,  og  Villeroys  Tillid  voxede,  da 
Eugen  pludselig  forandrede  sin  Holdning,  trak  sig  tilbage  bag 
Oglio  og  indesluttede  sig  i  en  stærkt  forskandset  Leir.  Seirs- 
stolt  trængte  Villeroy  frem  mod  Eugens  Skandser,  men  blev 
med  knusende  Kraft  vist  tilbage,  idet  han  tabte  Slaget  ved 
Chiari.  Eugen  beherskede  nu  fuldkommen  den  østlige  Halv- 
deel  af  Lombardiet,  Befolkningen  viste  overalt  virksom  Sym- 
pathi  for  ham,  og  Villeroy  kunde  trods  sin  dobbelt  saa  store 
Styrke  Intet  udrette  mod  ham. 

Imidlertid  svarede  de  politiske  Begivenheder  i  Europa 
ganske  til  Eugens  Planer.  Det  øvrige  Europa  rustede  sig  imod 
Frankrigs  altfor  truende  Overvægt.  Imod  Slutningen  af  1701 
var  det  sikkert,  at  hele  Tydskland  paa  Baiern  og  Koln  nær 
vilde  reise  sig  mod  Frankrig.  Danmark  stillede  6,000  Mand 
Hjælpetropper,  de  hollandske  Generalstater  bleve  vundne  af 
Vilhelm  III,  og  kun  det  engelske  Parlament  holdt  sig  endnu 
tilbage.  Da  kom  Ludvig  XIV  selv  sine  Modstandere  til 
Hjælp;  den  fordrevne  Jakob  II  af  England  døde  1701,  og  lige 
mod  Rijswijkerfreden  anerkjendte  Ludvig  nu  hans  Søn  som 
Englands  retmæssige  Konge.  Dette  fremkaldte  et  voldsomt 
Udbrud  af  national  Harme  hos  Englænderne,  Parlamentet 
bekræftede  alle  Vilhelms  Overeenskomstef  og,  opfyldt  af  den 
høieste  Vrede  imod  Ludvig,  bevilgede  det  med  næsten  ødsel 
Gavmildhed  de  nødvendige  Pengemidler  til  Krigen.  Den  store 
Alliance,  som  saaledes  kom  istand  mellem  England,  Holland, 
Danmark,  Tydskland  og  den  tydske  Keiser,  forpligtede  sine 
Deeltagere  til  ikke  at  nedlægge  Vaabnene  og  ikke  at  begynde 
nogen  Fredsunderhandling,  før  Krigens  Formaal  var  opnaaet 
og  den  franske  og  spanske  Magts  Forening  forhindret.  Det 
var  Coalitionens  Hensigt,  at  Keiserens  yngste  Søn,  Carl,  skulde 
arve  alle  de  spanske  Lande,  medens  hans  ældste  Søn,  Joseph, 
skulde  følge  ham  i  de  østerrigske  Lande.  Den  døende  Vil- 
helm III  opnaaede  endnu  at  afslutte  dette  mægtige  Forbund, 
og  den  Mand,  som  engang  i  sit  Overmod  havde  truet  hans 
Fødeland  Holland  med  Undergang,  skulde  nu  see  alle  sine 
Planer  strande  og  sine  egne  Lande  bragte  Undergangen  nær. 
Vilhelm  døde  den  7de  Marts  1702,  faa  Timer  efter,  at  han 
havde  bekræftet  Parlamentets  Pengebevillinger. 

Vilhelms  Svigerinde  Anna  fulgte  ham  i  Regjeringen;  i 
sit  Hjertes  Inderste  var  hun  venlig  stemt  mod  sin  fordrevne 
Halvbroder  og  hans  Beskytter  Ludvig,  men  en  stærk  personlig 
Indflydelse  holdt  hende  længe  fængslet  til  hendes  Forgængers 
krigeriske  Politik.  I  mange  Aar  havde  hun  levet  i  det  inder- 
ligste Venskab  med  Lady  Mariborough,    og  da  hun  selv  var 

lad  og  indskrænket,  medens  Ladyen  var  virksom,  herskesyg 
og  ærgjerrig,  kom  Anna  ganske  under  sin  Venindes  Herre- 
damme. Venindens  Mand  var  Hertugen  af  Mariborough, 
et  betydeligt  diplomatisk  og  militairt  Talent,  der  nu  fik  Ud- 
sigt til  at  lede  den  engelske  Regjering  og  træde  i  Spidsen 
for  hele  Coalitionen.  Han  forenede  sig  med  Whiggernes  Parti, 
befæstede  saaledes  sin  Magt  i  Hjemmet  og  drev  nu  rastløs 
paa  Forberedelserne  til  den  Kamp,  som  snart  skulde  omfatte 
den  halve  Verdensdeel. 

De  to  store  Partier  holdt  i  Begyndelsen  hinanden  Stan- 
gen, ja  Franskmændene  udfoldede  endog  en  vis  Overvægt. 
De  Allierede  erobrede  rigtignok  Køln,  men  derimod  strandede 
Mariboroughs  Angreb  paa  Belgien  ganske  paa  Marschal  Bou- 
fflers's  koldblodige  og  faste  Modstand.  Ved  -Øvrerhinen  erobrede 
Markgrev  Ludvig  af  Baden  Landau  og  forberedte  et  Anfald 
paa  Lothringen,  men  den  baierske  Churfj^st  Max  Emanuel 
angreb  ham  i  Ryggen,  erobrede  Ulm  og  nødte  ham  til  et 
Tilbagetog  over  Rhinen,  hvorpaa  han  indtog  en  fast  Stilling 
ved  Schwarzwald  for  om  mulig  at  forhindre  Bairernes  og 
Franskmændenes  Forening.  I  Italien  aabnede  Eugen  Felt- 
toget ved  et  forvovent  Overfald  paa  Fæstningen  Cremona. 
Med  to  Tusinde  Mand  trængte  han  selv  gjennem  en  gammel, 
nu  ubrugt  og  upaaagtet  Afløbskloak  ind  i  Fæstningen  og  tog 
den  fjendtlige  Overgeneral  Villeroy  tilfange  i  hans  eget  Ho- 
vedqvarteer,  men  kunde  dog  ikke  hævde  Pladsen  mod  den 
fjendtlige  Overmagt.  Med  Rette  kunde  derfor  en  Pariser- 
satire raade  Franskmændene  til  at  prise  deres  exempelløse 
Lykke,  som  havde  ladet  dem  miste  deres  General,  men  be- 
holde deres  Fæstning.  Det  var  i  Virkeligheden  ingen  For- 
deel  for  Eugen,  at  han  istedetfor  den  uduelige  Villeroy  nu 
fik  Hertug  Ludvig  af  Vendome  til  Modstander.  Denne  Mand, 
som  var  en  Søn  af  Laura  Mancini  og  følgelig  Eugens  Fætter, 
var  et  i  høi  Grad  aandrigt,  men  ogsaa  i  høieste  Grad  ud- 
svævende Menneske,  fuld  af  Genialitet  i  sine  krigeriske  Fore- 
tagender, men  selv  overtydet  om,  at  det  meest  Geniale  ved 

ham  var  hans  Udsvævelser;  han  var  derfor  høist  upaalidelig 
i  sine  Foretagender;  snart  trængte  han  utrættelig  frem,  snart 
sank  han  ligesom  hen  i  en  dødelig  Slaphed;  med  alle  sine 
Feil  var  han  dog  alligevel  utvivlsomt  en  af  de  bedste  franske 
Generaler.  Ved  Ludvig  XIV's  anstrengte  Virksomhed  blev 
hans  Hær  bragt  op  til  80,000  Mand,  rigelig  forsynet  med 
Penge  og  Materiel  og  opflammet  i  høieste  Grad  ved  den 
spanske  Konges  Nærværelse.  Ligeoverfor  saadanne  Kræfter 
blev  Eugens  Stilling  snart  yderst  vanskelig.  Forgjæves  trængte 
han  paa  Keiseren  for  at  faae  Forstærkning,  Penge  og  Til- 
førsler. Han  havde  i  Et  og  Alt  38,000  Mand,  som  levede  i 
«en  Hunger,  Kummer  og  Elendighed,  der  er  uhørt,  saa  at  jeg 
ikke  længere  kan  udholde  at  see  det  og  tænker  paa  at  for- 
lade Tjenesten«.  Eugen  kunde  saaledes  ikke  forhindre,  at 
Vendome  drev  de  Keiserlige  fuldkommen  tilbage  over  Mincio 
og  seirrig  undsatte  det  haardt  blokerede  Mantua;  men  da 
han  nu  udkastede  den  Plan  fra  tre  Sider  at  omringe  og  fange 
Eugen  i  hans  faste  Leir  ved  Borgoforte  og  spredte  sine  Trop- 
per i  en  vid  Bue  for  at  kunne  omringe  østerrigerne,  greb 
Eugen  igjen  rask  øieblikket  til  et  fortvivlet  Angreb  paa  den 
stærkeste  af  de  tre  franske  Corps.  Han  tilfægtede  sig  vel 
ingen  fuldstændig  Seir  ved  Luzzara,  thi  «uden  Guds  Sam- 
tykke kan  jeg  ikke  gjøre  et  Mirakkel«,  men  han  hævdede  dog 
Valpladsen  og  gjorde  sin  Modstander  kjed  af  alle  videre  An- 
grebsplaner. Mod  Alles  Forventning  kunde  Hæren  dog  holde 
Felttoget  ud  paa  italiensk  Grund  og  endelig  gaae  i  Vinter- 
qvarteer  mellem  Mincio  og  Etsch. 

Nu  kunde  Prinds  Eugen  dog  ikke  holde  det  ud  længere, 
men  overgav  Guido  Stahremberg  Overcommandoen,  medens 
han  selv  skyndsomst  iilte  til  Wien  for  at  hæve  sin  Stemme 
mod  Regjeringens  Dorskhed,  Hofkrigsraadets  Slaphed  og  Fi- 
nantsforvaltningens  Fordærvethed.  Naar  han  talte,  gav  En- 
hver, baade  Keiseren,  Ministrene  og  Præsidenterne  ham  Ret, 
men  at  forbedre  Noget  syntes  længe  en  Umulighed.  Eugen 
bemærkede,    at  Keiserens   Skriftefader  var  den  Eneste,    som 

kunde  bringe  denne  til  at  fatte  en  Beslutning.  Eugen  fandt 
ogsaa  Pateren  opfyldt  af  den  bedste  Villie,  men  selve  denne 
mægtige  Mand  kunde  ikke  ryste  Leopold  ud  af  hans  dorske 
Sløvhed.  Saaledes  begyndte  Aar  1703  fra  alle  Kanter  høist 
truende  for  -Østerrig.  I  Vesten  foretog  Max  Emanuel,  under- 
støttet af  Villars,  et  Angreb  paa  Tyrol.  Vel  strandede  dette 
Angreb  paa  Bøndernes  tappre  Forsvar  af  Brennerpasset ;  men 
da  de  Keiserlige  nu  fra  fire  Sider  foretog  et  Hævnangreb  paa 
Baiern,  viste  Churfyrsten  sin  udmærkede  Krigsdygtighed  paa 
den  meest  glimrende  Maade.  Han  opererede  midt  mellem 
de  Qendtlige  Skarer  og  slog  dem,  den  ene  efter  den  anden. 
Først  beseirede  han  General  Styrum  ved  Hochstadt,  styrtede 
derpaa  løs  paa  Regensburg  og  tog  denne  Stad,  iilte  dernæst 
rask  mod  Augsburg  og  erobrede  ogsaa  denne  By;  her  vege 
Fjenderne  ligesaa  sky  tilbage  til  Schwaben  for  hans  Slag, 
som  de  hist  vare  vegne  til  Bøhmen;  men  pludselig  stod 
Churfyrsten  igjen  ved  den  østerrigske  Grændse  og  overraskede 
Passau  til  den  største  Forfærdelse  for  de  Keiserlige,  som 
allerede  meente  at  see  ham  i  en  ustandselig  Marsch  mod 
Wien.  Bekymringerne  i  Hofborgen  fordobledes  ved  de  ikke 
mindre  farlige  Begivenheder  i  Ungarn.  Folkets  Harme  over 
det  lovstridige  Militairherredomrae  var  nu  stegen  saa  høit, 
at  indsigtsfulde  Iagttagere  allerede  aareviis  havde  propheteret 
om  et  nyt  Oprør.  Da  blev  den  af  alle  Magyarer  høit  ansete 
Fyrst  Eakoczy  fængslet  af  politiske  Grunde ;  muligviis  var  han 
ikke  ganske  uskyldig,  men  man  kunde  i  ethvert  Tilfælde  ikke 
paavise  nogen  bestemt  Skyld  hos  ham.  Rakoczy  undkom  af 
sit  Fængsel,  og  da  han  nu  var  dreven  til  det  Yderste,  kaldte 
han  først  Bønderne  i  Karpatherne,  senere  endog  to  Tredie- 
dele  af  hele  Landets  Befolkning  under  Vaaben.  De  keiserlige 
Officerer  kunde  kun  hævde  Fæstningerne,  medens  det  aabne 
Land  fuldkommen  var  i  Oprørernes  Hænder.  Efter  faa  Maa- 
neders  Forløb  overskrede  Rakoczys  tætte  Skarer  allerede  rø- 
vende og  plyndrende  -Østerrigs  og  Mæhrens  Grændser,  saa  at 

man  fra  Wien  kunde  see  Røgen  af  de  brændende  Landsbyer 
stige  mod  Himlen. 

Den  dobbelte  Fare  jog  endelig  Keiseren  ud  af  hans  Uføl- 
somhed og  medførte,  hvad  vi  vilde  kalde  en  Ministerkrisis. 
Den  faste  og  retskafne  Gundacker  Stahremberg  blev  Finants- 
minister,  medens  Prinds  Eugen  som  Præsident  for  Hofkrigs- 
raadet  overtog  Hærvæsenets  Ledelse.  Han  havde  ikke  ønsket 
det  og  havde  i  Begyndelsen  villet  afslaae  det;  thi  paa  Grund 
af  sin  geniale  Handlekraft  yndede  han  ikke  at  fordybe  sig  i 
Administrationens  tørre  Enkeltheder.  Han  var  imidlertid  den 
eneste  Redningsmand  og  gik  derfor  med  rastløs  Flid  og  sam- 
vittighedsfuld Strenghed  til  den  uhyre  vanskelige  Opgave; 
jo  mere  den  indgroede  Fordærvelse  imidlertid  aabnede  sig  for 
hans  Blikke,  desto  mere  forfærdedes  selv  han  over  dens 
Bundløshed.  Han  arbeidede  Dag  og  Nat,  men  erklærede,  at 
det  var  umuligt  at  opnaae  noget  Udbytte  før  om  mange  Maa- 
neder.  I  Efteraaret  gik  han  selv  til  Pressburg  med  ube- 
grændset  Fuldmagt  baade  til  Kamp  og  til  Forlig  med  Ungarn. 
Den  før  saa  stædige  Leopold  var  nu  fuldkommen  skræmmet, 
han  gav  Afkald  paa  alle  Skatter  i  Ungarn  og  sendte  den  ene 
Fredsmægler  afsted  efter  den  anden;  kun  Penge  og  Tropper, 
der  rigtignok  vanskelig  kunde  opdrives,  sendte  han  ikke. 
Eugen  lod  sig  imidlertid  ikke  lede  bort  fra  sin  Opfattelse  af 
Forholdene.  Han  erklærede  det  for  Monarkiets  Undergang, 
naar  man  ikke  vilde  skrabe  den  sidste  Mand  og  den  sidste 
Gylden  sammen.  Det  var  rigtignok  en  tankeløs  Forblindelse, 
at  man  ved  saa  mangfoldige  Voldsgjerninger  havde  bragt  Un- 
garn til  det  Yderste;  men  han  erklærede  det  reentud  for  en 
fordærvelig  Skuffelse,  naar  man  før  den  væbnede  Opstands 
Undertrykkelse  vilde  vente  sig  noget  Udbytte  af  Underhand- 
lingerne. Han  formanede  uafladelig  til  at  ruste,  betale  og 
fremfor  Alt  til  at  holde  ud.  Disse  uordnede  Kurutser-  og 
Czikoserflokke  kunde  ikke  styrte  østerrigs  stolte  Bygning  i 
Gruus,  naar  -Østerrig  blot  ikke  selv  styrtede  sig  i  Ødelæg- 

gelsen.  Med  uendelige  Anstrengelser  lykkedes  det  Eugen  at 
tilveiebringe  en  taalelig  Dækning  af  den  østlige  Grændse. 

I  Aaret  1704  kom  han  tilbage  til  Wien,  opfyldt  med  en 
Tanke,  som  fuldstændig  skulde  forandre  Krigens  Gang.  Un- 
der al  Elendigheden  i  sin  umiddelbare  Nærhed  havde  Keiseren 
søgt  Trøst  ved  glimrende  Udsigter  i  det  Fjerne.  Savoyen  og 
Portugal  havde  tiltraadt  den  store  Alliance,  og  Keiserens  Søn 
Carl  skulde  nu  gaae  til  Lissabon  for  derfra  med  engelske  og 
hollandske  Tropper  at  erobre  sig  det  spanske  Kongerige,  hvor- 
imod han  skulde  afstaae  Mailand  til  sin  Fader.  Medens  man 
vel  kunde  vente,  at  Fjendens  Kræfter  vilde  blive  noget  ad- 
splittede ved  disse  Planer,  udtalte  Eugen  med  dobbelt  Efter- 
tryk den  Overbeviisning ,  at  den  egentlige  Fare  ikke  maatte 
søges  i  Italien,  ikke  i  Belgien,  ja  ikke  engang  i  Ungarn,  men 
ene  og  alene  i  Baiern;  i  dette  Land  laa  hele  Krigens  Afgjø- 
relse,  og  for  at  overvælde  Churfyrsten  maatte  alle  Kræfter  op- 
bydes. Da  man  imidlertid  hverken  i  østerrig  eller  ved  øvre- 
rhinen havde  en  tilstrækkelig  Styrke  til  sin  Kaadighed,  kom 
Eugen  frem  med  den  Plan  at  trække  Hertugen  af  Maribo- 
rough fra  Belgien  hen  til  Donau  og  ved  hans  Hjælp  slaae 
det  afgjørende  Slag.  Skulde  end  Franskmændene  i  Mellem- 
tiden gjøre  nogle  Fremskridt  mod  Holland,  vilde  man  dog 
være  uimodstaaelig,   naar  først  Max  Emanuel  var  betvungen. 

Saasnart  denne  Plan  var  udtalt,  maatte  dens  Kigtighed 
være  indlysende  for  Alle.  Keiseren  indvilgede  uden  Tøven, 
Mariborough  erklærede  sig  med  Begeistring  for  Planen,  og 
Hollændernes  seige  Betænkeligheder  bleve  beroligede  ved  Gene- 
ralpensionair  Heinsius's  Hjælp.  Efter  en  forsigtig  og  iilsom 
Marsch  kom  Mariborough  i  Løbet  af  Juni  Maaned  med  en 
prægtig  engelsk-tydsk  Hær  til  Neckar.  Den  10de  talte  Eu- 
gen med  ham  i  Mundelsheim,  og  den  13de  samledes  Begge 
atter  under  Lindetræet  ved  Værtshuset  i  Groszheppach  for 
at  aftale  Felttogsplanen  med  Markgrev  Ludvig  af  Baden. 
Opgaven  var  at  beseire  Churfyrsten  cg  den  franske  General 
Marsin  ved  Donau   og  i  Mellemtiden  forhindre  den  franske 

Marschal  Tallard,  som  stod  i  Elsasz,  fra  at  bryde  frem  over 
øvrerhinen.  Eugen  vilde  helst  have  kæmpet  sammen  med 
Mariborough  ved  Donau,  men  var  strax  paa  den  ældre  Mark- 
greves ønske  beredt  til  at  nøies  med  en  mindre  berømmelig 
Opgave  og  iilte  uden  Knurren  til  Rhinen;  «thi  Enhver  maa 
ene  og  alene  have  det  fælles  Vel  for  -Øie«.  Den  baierske 
Hærafdeling  under  Grev  Arco,  som  i  Forskandsningerne  ved 
Schellenberg  skulde  dække  Overgangen  ved  Donauwørth,  blev 
den  2den  Juli  efter  en  vild,  heltemodig  Modstand  overvunden 
af  den  langt  overlegne  Fjende;  Mariborough  og  Markgreven 
passerede  Donau  og  tvang  Max  og  General  Marsin  til  et 
Tilbagetog  til  Augsburg. 

Churfyrsten  var  dybt  rystet  ved  Faren  for  hans  Land; 
han  kunde  ikke  uden  Taarer  tænke  paa  Arcos  Batailloners 
Heltedød;  «han  er  et  saa  svagt  Menneske«,  skrev  den  franske 
General  Marsin,  «at  hans  Folks  Ruin  rører  ham«.  Marschal 
Tallard  havde  imidlertid  faaet  Befaling  til  for  enhver  Friis  at 
bringe  Churfyrsten  Hjælp.  Eugen  var  ikke  istand  til  at  spærre 
ham  Veien,  men  drog  parallelt  med  Franskmændene  ligeledes 
mod  -Øst  til  Baiern,  hvor  Kræfterne  saaledes  fra  alle  Kanter 
samledes  til  den  afgj  ørende  Kamp.  Den  3die  August  indtraf 
Tallard  til  Churfyrsten  ved  Augsburg,  medens  Eugen  naaede 
Donau  ved  Hochstådt  og  derfra  selv  personlig  iilte  til  Mark- 
greven og  Mariborough  i  Schrobenhausen.  Eugen  var  kun 
lidet  tilfreds  med  Begge;  han  fandt,  at  der  saa  godt  som 
Intet  var  skeet  siden  deres  Seir;  men  enhver  spildt  Dag  fore- 
kom hans  Soldatersjæl  som  en  Synd.  Mariborough  var  for 
længe  siden  kommen  paa  Kant  med  den  gamle,  lunefulde  og 
evig  misfornøiede  Markgreve;  han  og  Eugen  bleve  snart  enige; 
det  lykkedes  dem  at  fjerne  Markgreven  med  et  afsondret 
Corps  til  Beleiringen  af  Ingolstadt,  og  nu  førte  Marlborougb  i 
Hlmarscher  sine  Tropper  over  Donau  for  at  forene  sig  med 
Eugens  Afdeling.  Det  var  paa  høie  Tid;  thi  heller  ikke  Chur- 
fyrsten vilde  efter  Tallards  Ankomst  ]igge  paa  den  lade  Side, 
men   var  allerede  i  fuld  Marsch   mod  Eugens  Leir   for  om 

muligt  at  slaae  Fjenderne  enkel tviis,  og  for  under  alle  Om- 
stændigheder at  kæmpe. 

Den  16de  August  kom  det  saaledes  til  det  skjæbnesvangre 
Sammenstød  ved  Hochstådt  eller  Blenheim.  Bairerne  og 
Franskmændene  talte  56,000  Mand,  Eugen  og  Marlborough 
noget  over  52,000  Mand.  Tæt  ved  Floden  stod  Mariborough 
ligeoverfor  Tallard,  længere  inde  i  Landet  stod  Eugen  overfor 
Churfyrsten  og  Marsin.  Paa  begge  Sider  dannede  store  Kyt- 
termasser  Centrummet.  Eugen  var  ikke  istand  til  at  bryde 
Churfyrstens  energiske  Modstand;  det  var  tværtimod  her  kun 
det  fortræffelige  preussiske  Fodfolk  under  Fyrst  Leopold  af 
Anhalt-Dessau,  som  holdt  Kampen  staaende,  til  Mariborough 
endelig  ved  et  mægtigt  Stød  sprængte  det  franske  Rytteri  i 
Centrum,  hvorpaa  han  med  sine  Tropper  svingede  til  Venstre, 
omringede  Tallards  Fodfolk  i  Blenheim  og  tvang  den  hele 
forvirrede  Masse  til  Overgivelse,  hvorpaa  ogsaa  Churfyrsten 
maatte  beqvemme  sig  til  et  Tilbagetog,  som  blev  udfort  med 
største  Ro  og  Orden.  Iblandt  Mariboroughs  Tropper  udmærkede 
det  danske  Hjælpecorps  paa  12,000  Mand  sig  meget.  Det  var 
om  disse  Tropper,  at  Fyrsten  af  Dessau  sagde  til  sine  Preus- 
sere, at  de  skulde  følge  Danskernes  Exempel;  thi  disse  vege 
ikke  selv  for  den  tredobbelte  Overmagt.  De  Allieredes 
Tab  var  11,000  Døde  og  Saarede,  af  hvilke  2,400  Mand 
falde  paa  det  danske  Corps.  Franskmændene  og  Bairerne 
tabte  14,000  Døde  og  Saarede,  13,000  Fanger,  hvoriblandt 
selve  Marschal  Tallard,  og  164  Kanoner. 

Den  franske  Hær  var  tilintetgjort,  Churfyrsten  fortrængt 
fra  sine  Stater  og  Baiern  i  de  Allieredes  Hænder.  Saalænge 
Eugen  bestemte  det  erobrede  Lands  Skjæbne,  søgte  han  ved 
Krigsrettens  Strenghed  at  hindre  Soldaternes  Udskeielser; 
hans  hele  Adfærd  lægger  sig  for  Dagen  i  en  Ordre,  hvori 
han  truer  enhver  Voldsdaad  af  Soldaterne  med  Døden  og 
derpaa  tilføier,  «at  Borgerne  ikke  vise  nogen  god  Villie  overfor 
Soldaterne,  dertil  kan  man  ikke  holde  dem,  og  man  kan  ikke 
beklage  sig  over  denne  Holdning«.      Skjøndt  Eugen  saaledes 

Søgte  at  lindre  Baierns  Skjæbne  saa  meget  som  mulig,  kunde 
det  dog  ikke  undgaaes,  at  Landet  blev  slemt  medtaget  og 
udplyndret  af  de  seirende  Tropper,  hvoraf  mange  vare  Frem- 
mede. Da  Keiseren  senere  begik  den  Taabelighed  at  udskrive 
12,000  baierske  Tropper  for  at  kæmpe  mod  deres  egen  Herre, 
udbrød  et  Oprør  over  hele  Landet;  men  Oprørerne  manglede 
Ledere,  og  da  de  nogle  Gange  vare  blevne  slaaede,  bemæg- 
tigede de  Keiserlige  sig  let  de  oprørske  Stæder,  og  Følgen 
af  den  hele  Bevægelse  blev  kun,  at  Churfyrsten  selv  blev 
erklæret  i  Eigets  Acht  og  hans  Lande  deelte  mellem  -Osterrig 
og  de  Keiseren  hengivne  Fyrster. 

Følgen  af  Felttoget  1704  var  altsaa  de  franske  Troppers 
Fordrivelse  fra  Landene  øst  for  Rhinen,  ja  de  seirende  Hære 
trængte-  endog  over  denne  Flod  og  fratoge  Fjenden  Landau 
og  Trier.  De  to  berømte  Feltherrer,  Prinds  Eugen  og  Maribo- 
rough, sluttede  sig  nøie  til  hinanden;  det  er  mærkværdigt, 
hvor  godt  disse  Mænds  saa  vidt  forskjellige  Charakterer  sup- 
plerede hinanden.  Mariborough  var  en  af  sin  Tids  skjonneste 
og  anseeligste  Mænd;  han  var  lige  udmærket  som  Hofmand 
og  som  Partifører,  som  Diplomat  og  som  Militair.  Han  for- 
stod til  Fuldendthed  at  behandle  de  forskjellige  Menneske- 
naturer, men  var  med  alt  sit  indsmigrende  Væsen  opfyldt  af 
kold  Beregning  og  dyb  Egennytte;  han  var  et  blændende  Ta- 
lent, stedse  munter  og  stedse  modig,  allesteds  høist  virksom 
og  intetsteds  paahdelig,  mere  begjærlig  efter  egen  Fordeel 
end  efter  Hæder  og  navnlig  pengegridsk.  Eugen  var  derimod 
stadig  den  Samme,  som  vi  engang  have  skildret  ham;  de  til- 
tagende Aar  havde  kun  gjort  ham  lidt  stivere,  lidt  mere 
pedantisk  i  Forretninger;  hans  Ansigts  Hæslighed  var  forøget 
ved  den  uophørlige  Brug  af  Snustobak.  Hans  aandelige 
Evner  havde  derimod  paa  denne  Tid  naaet  sin  høieste  Ud- 
vikling. Hans  politiske  Synskreds  omfattede  hele  Europa; 
han  var  de  høieste  Opgaver  voxen,  og  med  den  strengeste 
Pligtfølelse  indrettede  han  sine  Handhnger  kun  efter  selve 
Sagen.      Han  var  mild  mod  sine  Undergivne  og  viste  ikke 

Spor  af  Egenkj ærlighed  eller  Egennytte;  han  var  beskeden 
ligeoverfor  sine  Ligemænd ,  men  ubetinget  frimodig  mod 
Høierestaaende.  Da  den  gamle  Tingenes  Tilstand  endnu 
vedvarede  i  Wien,  Jskrev  han  med  en  for  dette  Lands  Regje- 
ring  ukjendt  Djærvhed:  <'Jeg  gad  dog  engang  gjerne  vide,  om 
Keiseren  slet  ikke  vil  raade  Bod  paa  Onderne;  ingen  Penge, 
ingen  Folk,  ingen  Magasiner,  ingen  Munition,  ingen  Alvor, 
ingen  Iver,  ingen  Bekymringer  og  dog  alligevel  ville  føre 
Krig,  triumphere  og  vinde  Krone  og  Scepter  med  Lande  og 
Folk,  det  er  contradictoria,  som  jeg  ikke  kan  bringe  paa  det 
Rene«).  Medens  Eugen  saaledes  var  bidende  og  skaanselsles, 
hvor  Sagen  fordrede  det,  var  han  mild  og  menneskekjærlig, 
hvor  han  turde  følge  sit  Hjerte.  Det  var  hans  Ærgjerrighed, 
at  Bonden  uforstyrret  kunde  passe  sin  Mark  ved  Siden  af 
hans  Leir,  og  han  indskjærpede  uafbrudt  sine  Soldater  at 
agte  Qvinderne.  Det  var  kun  to  Menneskealdre  efter  Tre- 
diveaarskrigens  Grueligheder  og  een  siden  Pfalz's  ødelæg- 
gelse. At  Krigen  ikke  maa  være  den  løsslupne  Raahed,  har 
først  Eugen  viist,  og  det  er  ikke  hans  mindste  Hæder. 


VL 

Keiser  Leopold,  som  døde  den  5te  Mai  1705,  havde  op- 
levet Baierns  Erobring  og  de  Franskes  Fordrivelse  fra  Tydsk- 
land.  Hans  ældste  Søn,  Joseph  I,  fulgte  ham  baade  i  de 
østerrigske  Lande  og  paa  den  tydske  Keiserthrone.  Denne 
Thronforandring  gjorde  ingen  Opsigt  midt  i  Verdenskrigens 
Larm,  men  blev  dog  af  høieste  Betydning  for  -Østerrigs  indre 
Politik.  I  Modsætning  til  Faderen  var  Joseph  en  ungdoms- 
frisk og  livlig  Mand,  erfaren  i  alle  ridderlige  -Øvelser,  pragt- 
elskende  og  en  lidenskabelig  Jagtelsker.  Ogsaa  han  havde 
en  meget  høi  Forestilling  om  sit  Regentkald,  men  samtidig 
en  ikke  mindre  Følelse  af  sine  Pligter  som  Regent.  Som  en 
tiaars  Dreng  spurgte  han  engang  den  unge  Arveprinds  af 
Wiirtemberg,    om    ogsaa  han  maatte  arbeide  meget.     Denne 

svarede,  at  han  ikke  vilde  komme  til  at  regjere  ovet  saa 
mange  Lande  og  altsaa  ikke  behøvede  at  studere  saa  meget. 
Dette  Svar  gav  den  lille  Erkehertug  Meget  at  tænke  paa:  «Jeg 
seer«,  udbrød  han,  «at  jeg  endnu  maa  lære  meget  Mere». 
Han  besteg  saaledes  Thronen  som  en  vel  opdragen  Mand; 
han  var  ikke  saa  lærd  som  Faderen,  men  ligesom  denne 
tørstede  han  efter  Hæder,  Magt  og  Landudvidelser.  Han 
følte  sin  egen  Kraft,  lod  sig  derfor  ogsaa  lettere  end  Faderen 
formaae  til  liberale  Indrømmelser,  men  lod  sig  ogsaa  let  hen- 
rive til  uforsigtige  Skridt.  Hans  theologiske  Retning  var  vidt 
forskjellig  fra  Faderens.  Hans  religieuse  Følelser  vare  vel  meget 
levende;  han  forsømte  ingen  Messe  og  fulgte  med  den  hellige 
Nadvere,  naar  han  traf  Præsterne  med  den  paa  sin  Vei.  Derimod 
var  han  fast  bestemt  paa  ikke  at  indrømme  Geistligheden 
nogensomhelst  Indflydelse  i  politiske  Sager,  ligesom  han  vilde 
lade  de  anderledes  Troende  i  rolig  Besiddelse  af  deres  rets- 
lige Stilling.  Han  blev  ikke  lidet  bestyrket  i  denne  Stem- 
ning, da  han  i  sit  første  Eegjeringsaar  befalede  Tolerance 
mod  Protestanterne  i  Ungarn  og  nu  saae  Jesuiterne  i  Trans- 
silvanien  (Siebenbiirgen)  reise  Triumphbuer  for  den  oprørske 
Fyrst  Eakoczy.  Ogsaa  Paven  holdt  endnu  fast  ved  det 
fransk-spanske  Parti;  men  Joseph  var  i  sin  Ungdom  bleven 
belært  om,  at  det  var  tilladt  at  angribe  en  fjendtligsindet 
Pave  i  hans  Kirkestat  ligesaa  godt  som  enhver  anden  Fyrste; 
kun  St.  Peders  egentlige  Arvelod  maatte  enhver  Christen 
Fyrste  respectere,  men  at  erobre  de  andre  pavelige  Provind- 
ser  var  ingen  Krænkelse  af  en  Christens  Pligter.  Saaledes 
maatte  Joseph  komme  ind  paa  en  fra  hans  Faders  heelt  for- 
skjellig Politik. 

Efter  det  glimrende  Udfald  af  det  sydtydske  Felttog  var 
det  nu  Felttogsplanen,  at  de  to  seirende  Feltherrer  skulde 
forfølge  deres  Held  i  forskjellig  Retning:  Mariborough  skulde 
trænge  frem  mod  Lothringen  og  Belgien,  medens  Eugen 
skulde  hjælpe  den  haardt  angrebne  Hertug  af  Savoyen.  I 
Begyndelsen  mødte  man  imidlertid  store  Hindringer  paa  begge 


XQ2  Eugen  af  Savoyen. 

disse.  Punkter.  Mariborough  blev  hindret  i  sine  Bevægelser 
ved  østerrigernes  Svaghed,  ved  de  tydske  Rigsstænders  Seen- 
drægtighed  og  Hollændernes  evige  Betænkeligheder.  Angrebet 
paa  Lothringen  slog  feil;  først  i  Aaret  1706  lykkedes  det 
ham  fuldkommen  at  slaae  Franskmændene  ved  Eamillies  og 
at  erobre  den  største  Deel  af  Belgien.  Ikke  mindre  Besvær- 
ligheder havde  Eugen  imidlertid  havt  at  bestaae  i  Italien. 
Keiserens  stærke  Pengemangel  hindrede  ham  i  at  forpleie 
Hæren  behørigt,  og  den  ungarske  Krig  hindrede  ham  i  at 
sende  Forstærkninger.  Eugen  maatte  udfolde  de  største  An- 
strengelser for  indtil  Foraaret  1706  blot  at  kunne  holde  sig 
paa  italiensk  Grund,  medens  Franskmændene  lidt  efter  lidt 
oversvømmede  Piemont  og  indtog  alle  Landets  Fæstninger 
undtagen  Hovedstaden  Turin,  som  var  stærkt  udsat.  Imid- 
lertid skaffede  Mariborough  Keiseren  et  betydeligt  Laan  i 
London  og  formaaede  Kongen  af  Preussen  til  at  sende  en 
betydelig  Troppeafdeling  til  Itahen.  Et  Antal  forhenværende 
Rigstropper  samledes  i  Tyrol,  og  endelig  kunde  Eugen  atter 
gaae  angrebsviis  frem  for  at  undsætte  Turin.  Opgaven  var 
dog  stadig  yderst  vanskelig.  For  at  naae  denne  By  maatte 
han  trænge  frem  over  hele  den  lombardiske  Slette,  der  gjen- 
nemstrømmes  i  Retning  fra  Nord  til  Syd  først  af  Adige 
(Etsch)  og  derpaa  af  Pos  store  Bifloder:  Mincio,  Oglio,  Adda 
og  Ticino;  hver  af  disse  Floder  gav  Franskmændene  en  ny 
Forsvarslinie  og  truede  saaledes  med  at  besvære  østerrigernes 
Fremrykken  i  høieste  Grad.  Prinds  Eugen  trængte  dog  i 
Mai  1706  frem  mod  Syd  paa  den  venstre  Bred  af  Etsch  og 
skred  nu  til  Udførelsen  af  sin  Plan,  som  med  et  eneste  Slag 
Qernede  alle  disse  Vanskeligheder,  en  Plan,  som  Napoleon 
Bonaparte  halvfemsindstyve  Aar  senere  fulgte  i  den  modsatte 
Retning  fra  Vest  til  øst,  men  med  samme  overordentlige 
Held.  Lige  for  sin  overraskede  Modstanders  øine  satte  Eu- 
gen over  Etsch  ikke  i  dens  mellemste,  men  i  dens  nedre 
Løb;  næsten  uden  Kamp  naaede  han  ligeledes  over  Po  og 
trængte  nu  ustandselig  frem  i  vestlig  Retning  Syd  for  Po- 

floden  uden  at  hindres  af  nogen  betydelig  Biflod,  og  idet  han 
omgik  alle  de  franske  Forsvarslinier.  I  dette  kritiske  øieblik 
blev  Vendome  kaldt  bort  til  den  belgiske  Hær  og  forlod  Ita- 
lien med  bange  Anelser,  Hans  Efterfølger  i  Commandoen, 
den  senere  saa  bekjendte  Prindsregent  af  Orleans,  havde  fuld- 
kommen tabt  Hovedet  og  tænkte  kun  paa  at  dække  Mailand. 
Der  var  een  Mulighed  tilbage  for  at  kunne  standse  Eugens 
Marsch ;  ved  Stradella  naae  Apenninerne  tæt  ud  til  Po  og  danne 
saaledes  en  Snævring,  der  let  lader  sig  spærre.  Det  er  dette 
Sted,  hvorfra  Napoleon  i  Aaret  1800  brød  frem  til  Slaget 
ved  Marengo.  Eugen  undrede  sig  ogsaa  over  at  finde  dette 
vigtige  Punkt  ubesat;  men  Hertugen  af  Orleans  indskrænkede 
sig  til  at  begive  sig  til  Beleiringshæren  foran  Turin,  hvor  de 
Franske  nu  ventede  Fjendens  Angreb  bag  syv  Fod  høie 
Skandser.  Den  1ste  September  forenede  Eugen  sig  med  Her- 
tugen af  Savoyen,  og  den  8de  gik  man  over  til  at  storme 
de  franske  Linier.  Fægtningen  begyndte  paa  venstre  Fløi, 
hvor  Prindsen  af  Wurtemberg  med  de  østerrigske  Grenaderer 
og  Leopold  af  Dessau,  « Bulbideren«,  som  Eugen  kaldte  ham, 
med  de  preussiske  Regimenter  vare  opstillede.  Ilden  blev 
snart  almindelig  og  meget  heftig.  Preusserne  rykkede  kold- 
blodigt og  langsomt  frem  mod  Skandserne  paa  ti  Skridts 
Afstand,  men  Kugleregnen  blev  der  saa  tæt,  at  de  standsede 
og  begyndte  saa  smaat  at  trække  sig  tilbage.  Da  sprængte 
Eugen  selv  frem,  stillede  sig  i  Spidsen  for  Preusserne,  og 
stolte  af  en  saadan  Udmærkelse  trængte  disse  atter  jublende 
frem.  I  et  øieblik  vare  de  oppe  paa  Skandserne,  og  der 
udspandt  sig  nu  en  vild  Kamp,  i  hvilken  en  Page  og  en 
Tjener  bleve  skudte  ved  Eugens  Side,  og  han  selv  blev  reven 
til  Jorden.  Nu  rykkede  imidlertid  ogsaa  Wiirtembergs  Grena- 
derer og  de  tydske  Regimenter  i  Centrum  frem;  Orleans  selv 
blev  saaret,  Marschal  Marsin  blev  dræbt,  og  Franskmændenes 
Nederlag  var  afgjørende.  Levningerne  af  deres  Hære  trængte 
i  forvirret  Flugt  over  Grændserne;  »Italien  er  vort*,  udbrød 
Eugen,    »<dets  Erobring  vil  ikke  koste  os  meget ».     Mailand 

capitulerede  i  Virkeligheden  ogsaa  efter  nogle  Ugers  Forløb, 
og  kort  derpaa  kunde  General  Daun  med  en  ringe  Troppe- 
afdeling  besætte  Neapel,  hvor  Befolkningen  hilsede  ham  med 
Jubel.  Preusserne  rykkede  ind  i  Pavestaten,  og  Paven,  som 
blev  alvorlig  ængstet  af  det  wienske  Hofs  Trusler,  maatte 
anerkjende  den  habsburgske  Arvefølge.  Saaledes  var  det  ude 
med  Spaniens  Overmagt  i  Europa.  I  det  sextende  og  syt- 
tende Aarhundrede  havde  spanske  Tropper  stadig  fra  Neapel 
kunnet  true  Vaticanet  og  ved  enhver  Leilighed  rykke  ind  i 
Tydskland  baade  fra  Mailand  og  Belgien;  men  skulde  Philip 
af  Anjou  end  sluttelig  beholde  det  egentlige  Spanien,  saa 
vare  dog  alle  øvrige  omtvistede  Lande  nu  for  stedse  tabte 
for  ham  og  Spanien. 

Meget  snart  efter  disse  indholdssvangre  Begivenheder 
naaede  ogsaa  Keiser  Josephs  anden  Hovedsorg,  det  ungarske 
Oprør,  sit  Høidepunkt  og  sin  Afslutning.  De  Formaninger 
og  Løfter,  som  Joseph  havde  afgivet  ved  sin  Kegjeringstil- 
trædelse,  bleve  frugtesløse.  Rakoczy  holdt  dem  for  Yttringer 
af  Svaghed,  modtog  rige  Gaver  fra  Ludvig  XIV,  indlod  sig  i 
Underhandling  med  Porten  og  lod  sig  1707  udraabe  til  Fyrste 
af  Transsilvanien,  hvorpaa  ogsaa  den  ungarske  Eigsdag  i  1708 
udtalte  Habsburgernes  Afsættelse;  men  det  gik  denne  Gang, 
som  det  senere  gik  ved  Revolutionen  1848-49.  En  Mængde 
indflydelsesrige  Mænd,  som  havde  deeltaget  i  Oprøret,  da  det 
rettede  sig  mod  det  wienske  Hofs  skamløse  Undertrykkelser, 
vege  nu  tilbage  for  et  saa  radicalt  Skridt,  der  for  deres  ind- 
skrænkede Synskreds  var  en  endnu  større  Retskrænkelse.  De 
keiserlige  Generaler  Palffy  og  Stahremberg  tilkæmpede  sig 
glimrende  Seire;  det  ene  Frafald  i  Ungarernes  egne  Rækker 
fulgte  efter  det  andet;  tilsidst  traadte  en  af  Rakoczys  dyg- 
tigste Underfeltherrer,  Karolyi,  i  Underhandhng  med  de  Kei- 
serlige, bragte  største  Delen  af  Kuruczerne  paa  sin  Side  og 
afsluttede  1711  en  Fred  med  Keiseren ,  medens  Rakoczy 
flygtede  til  Polen.  Den  30te  April  1711  trak  Karolyi  Insur- 
genternes  hele  Rytteri,  mere  end  10,000  Mand,  sammen  paa 

Sletterne  ved  Maiteny.  Officererne  og  Fanebærerne  dannede 
en  vid  Kreds  udenomkring  General  Palffy  og  aflagde  under 
de  øvrige  Troppers  Tilraab  Keiseren  Hyldingseden.  Karolyi 
havde  for  sin  Virksomhed  betinget  sig  50,000  Ducater  af 
Kegjeringen.  Skatkammeret  kom  senere  frem  med  Udflugter 
for  at  unddrage  sig  Betalingen;  men  Prinds  Eugen  fastholdt 
med  Bestemthed,  at  man  maatte  holde,  hvad  man  havde 
lovet.  Han  vilde  gjerne  ellers  lade  SkatcoUegiet  frit  Spillerum, 
men  ikke  hvor  Keiserens  Ære  blev  indblandet  i  Sagen.  Paa 
Landdagen  i  Szathmar  havde  Keiseren  lovet  ubetinget  Amnesti 
og  en  fuldstændig  Oprettelse  af  den  lovmæssige  Tilstand  i 
Ungarn  og  Transsilvanien ;  ogsaa  i  dette  Punkt  blev  det  kei- 
serlige Løfte  bedre  overholdt  end  ved  tidligere  Leiligheder. 
Virkningen  heraf  var  velsignelsesrig.  I  fyrretyve  Aar  herskede 
den  største  llo  i  Ungarn,  og  da  Landet  igjen  reiste  sig  i  en 
begeistret  Insurrection ,  skete  det  ikke  for  at  bekæmpe  Kei- 
seren, men  netop  til  Forsvar  for  hans  Slægt  under  de  jub- 
lende Kaab:  «Lad  os  døe  for  vor  Konge  Maria  Theresia«. 

I  de  følgende  Aar  fortsattes  den  blodige  Krig,  hvis  En- 
keltheder vi  dog  ville  forbigaae.  Ludvig  XIV  søgte  at  bøde 
paa  Tabene  i  de  sidste  Felttog,  medens  de  Allierede  haabede 
under  Paris's  Mure  at  tvinge  PhiUp  af  Anjou  til  at  opgive 
Spanien.  I  Aaret  1707  tilkæmpede  Marschal  Villars  sig  be- 
tydelige Fordele  ved  øvrerhinen,  og  Hertugen  af  Mariborough, 
som  havde  maattet  afsee  Halvdelen  af  sine  Tropper  til  Spa- 
nien, kom  i  en  saa  haard  Klemme,  at  Alles  Blikke  igjen 
rettedes  paa  Eugen  som  den  Eneste,  der  kunde  raade  Bod 
paa  Tabene.  Han  førte  en  Hær  paa  36,000  Mand  til  Syd- 
brabant  og  forenede  sig  med  Englænderne  og  Hollænderne 
under  Mariborough,  hvorpaa  de  to  gamle  Vaabenfæller  i  Aaret 
1708  bibragte  Franskmændene  et  afgjørende  Nederlag  ved 
Oudenarde.  Frankrig  var  nu  i  høieste  Grad  udtømt  ved  den 
syvaarige  kolossale  Krig,  men  et  Forsøg  paa  at  tilveiebringe 
Freden  ved  Underhandlingerne  i  Haag  mislykkedes;  endnu 
engang  samlede  Ludvig  med  største  Anstrengelse  alle  sine 

Kræfter,  og  endnu  engang  kom  det  i  Belgien  til  en  tiaard- 
nakket  Kamp.  Slaget  ved  Malplaquet  i  Aaret  1709  var  et 
af  de  blodigste  i  hele  Krigen;  de  allierede  Tropper  under 
PrindsEugen  og  Marlborough  tilkæmpede  sig  vel  Seiren,  men 
deres  Tab  beløb  sig  til  18,000  Mand,  medens  Franskmændene, 
som  atter  commanderedes  af  Villars,  kun  havde  et  halvt  saa 
stort  Tab ;  imidlertid  tabte  Ludvig  dog  nu  Modet  og  besluttede 
sig  til  at  modtage  Freden,  selv  paa  de  haardeste  Betingelser. 
Det  kom  saaledes  i  Aaret  1710  til  en  ny  Underhandling 
ved  Gertruidenberg.  Ludvig  var  beredt  til  at  opoffre  sin 
Sønnesøns  Sag  og  overlade  Erkehertug  Carl  Spanien;  men 
han,  som  tidligere  ved  sin  haarde  Begjærlighed  ofte  havde 
bragt  sine  Modstandere  til  Fortvivlelse,  skulde  nu  selv  i  rigt 
Maal  lide  Gjengjældelsen.  Keiser  Josephs  Ærgjerrighed,  de 
tydske  Eigsstænders  Fordringer  og  Mariboroughs  Krigslyst  kap- 
pedes med  hverandre,  og  man  holdt  fast  ved  alle  de  Paa- 
stande, hvorpaa  Underhandlingerne  i  Haag  vare  strandede. 
Man  fordrede  for  det  Første  Udleveringen  af  Straszburg,  El- 
sasz  og  Lothringen,  Fordringer,  som  paa  den  Tid  ikke  kunde 
kaldes  ubillige;  thi  disse  Lande  vare  først  for  kort  Tid  siden 
komne  i  Frankrigs  Besiddelse,  og  Befolkningen  var  endnu 
ganske  tydsk.  Naar  denne  Fordring  var  opfyldt,  skulde  der 
dog  kun  være  Vaabenhvile,  og  den  endelige  Fred  skulde  først 
indtræde,  naar  Ludvig  i  Forening  med  -Østerrig  og  England 
havde  forjaget  sin  egen  Sønnesøn  fra  Spaniens  Throne.  Lud- 
vig var  i  sin  Trængsel  beredt  til  de  yderste  Offere;  han  ud- 
bad sig  blot  Sicilien  for  sin  Sønnesøn  og  vilde,  hvis  Phihp 
da  holdt  fast  ved  Spanien,  betale  Subsidier  til  at  bekæmpe 
ham.  Saavidt  havde  en  retfærdig  Gjengjældelse  bragt  den 
gamle  Monark;  hans  eget  Overmod  havde  selv  fremkaldt  det 
Uveir,  som  truede  med  at  ødelægge  hans  Rige.  Hans  Hære 
vare  slaaede,  hans  Riges  Grændser  overskredne,  hans  Befolk- 
ning decimeret  og  forarmet;  hans  stolte  Selvtillid  var  forbi; 
han  var  beredt  til  at  give  Afkald  paa  alle  de  Erobringer, 
han  havde  gjort  i  sin  Medgang.    Med  denne  saa  ydmygende 

Beslutning  gjenfandt  han  atter  sin  gode  Samvittighed  og  sin 
indre  Kraft.  Hvad  man  yderligere  fordrede  af  ham ,  Philips 
Fordrivelse  fra  Spanien,  angik  ikke  mere  de  franske  Inter- 
esser, og  han  var  fast  bestemt  paa  ikke  at  foretage  Noget 
mod  sin  Ære  og  ikke  selv  at  fore  Vaabnene  mod  sin  Sønne- 
søn, men  hellere  at  gaae  til  Grunde  med  sit  Folk.  Da  de 
Allierede  stode  fast  paa  deres  Fordringer,  opløstes  ogsaa  Ger- 
truidenberger-Conferencerne  uden  Kesultat. 

Det  var  et  forbryderisk  Overmod,  som  havde  ledet  de 
forenede  Magter  ved  denne  Leilighed,  og  det  blev  fremfor 
Alt  et  Tab  for  Tydskland,  at  man  havde  forkastet  Ludvigs 
Betingelser  og  saaledes  opgivet  Elsasz's  Tilbagelevering,  og 
det  ene  og  alene  fordi  Keiseren  paa  sin  Side  hverken  vilde 
give  Afkald  paa  Sardinien  eller  Sicilien,  medens  Mariborough, 
der  følte  sin  Stilling  truet  i  England,  for  sit  Vedkommende 
troede  at  gjøre  sig  yderligere  uundværlig  ved  Krigens  Fort- 
sættelse. Hvad  Eugen  angik,  var  han  i  Aaret  1709  høilig 
stemt  for  Fred.  Medens  han  vel  paa  den  skarpeste  Maade 
trængte  ind  paa  de  franske  Underhandlere,  skrev  han  ind- 
trængende til  Wien  om  at  gjøre  nogle  Indrømmelser.  Krigs- 
lykken var  foranderlig;  de  Allieredes  Utilbøielighed  til  at 
gjøre  yderligere  Opoffrelser  var  almindelig,  men  uden  deres 
Hjælp  var  østerrig  aldeles  ude  af  Stand  til  at  fortsætte 
Krigen.  Naar  man  nu  forkastede  det  franske  Tilbud,  var  der 
overveiende  Fare  foY,  at  man  senere  ikke  vilde  opnaae  saa 
Meget.  Eugen  satte  ogsaa  igjennem,  at  man  i  Wien  erklærede 
nogle  Indrømmelser  for  mulige  med  Hensyn  til  Rhingrænd- 
sen ;  men  i  det  italienske  Spørgsmaal  bleve  alle  Anstrengelser 
forgjæves.  Det  følgende  Aar  vare  Eugens  Anskuelser  i  det 
Væsenthge  uforandrede;  imidlertid  troede  han  af  enkelte  Tegn 
at  turde  slutte,  at  Frankrig  kun  underhandlede  for  et  Syns 
Skyld,  for  at  vinde  Tid  til  nye  Eustninger;  paa  Grund  af 
denne,  rigtignok  feilagtige.  Anskuelse  var  han  snarere  glad 
end  nedslaaet,  da  Conferencerne  i  Aaret  1710  mislykkedes. 

Freden  var  forkastet,  men  den  gjengj ældende  Nemesis 
nærmede  sig  med  stærke  Skridt. 

Farst  indtraadte  der  en  Systemforandring  i  England. 
Whigpartiet  havde  været  Sjælen  i  Krigen ;  i  tredive  Aar  havde 
det  staaet  i  den  heftigste  Modsætning  til  Toriernes  mere 
fransksindede  Retning  og  med  Iver  og  Lyst  hengivet  sig  til 
en  dristig  udenlandsk  Politik.  Nu  oplevede  Partiet,  at  Fol- 
kets Masse  blev  utaalmodig  over  den  stadig  voxende  Skatte- 
byrde, at  Torierne  reiste  en  stærk  heikirkelig  Bevægelse  i 
Landet,  og  at  Dronning  Anna  pludselig  unddrog  sig  Hertug- 
inde Mariboroughs  Herredamme.  I  Sommeren  1710  kom  et 
Toryministerium  til  Koret,  i  hvilket  den  høist  talentfulde 
Statsmand  St.  John,  senere  kaldet  Viscount  Bolingbroke, 
overtog  Ledelsen  af  de  udenrigske  Anliggender.  Han  vilde 
vel  ikke  Freden  for  enhver  Priis,  men  ønskede  at  afslutte 
Krigen,  saasnart  det  blot  lod  sig  gjere  paa  en  eller  anden 
fordeelagtig  Maade. 

For  det  Andet  afgjordes  i  December  1710  Krigen  i  Spa- 
nien*) fuldstændig  til  Fordeel  for  Philip  V;  en  engelsk  Hær- 
afdeling blev  fangen,  en  østerrigsk  blev  beseiret,  og  Kong 
Carls  Herredømme  blev  indskrænket  til  Barcelonas  Mure. 
Det  var  indlysende,  hvor  ugunstigt  dette  var  for  Keiserens 
Standpunkt;  han  fordrede  ikke  blot  Spanien,  men  ogsaa  Sici- 
lien for  sin  Broder,  og  nu  stode  Sagerne  saaledes,  at  Carl 
vel  var  i  Besiddelse  af  Sicilien  og  de  øvrige  Bilande,  medens 
Philip  var  i  urokkelig  Besiddelse  af  Hovedlandet.  Selv  om 
Ludvig  XIV  gav  efter,  maatte  Philips  Forjagelse  dog  gjore  en 
ny  stor  Krig  nødvendig;  men  dertil  havde  Ingen  mindre  Til- 
bøielighed  end  netop  det  nye  engelske  Cabinet. 

Men  af  endnu  større  Betydning  var  den  tredie  Begiven- 
hed, at  Keiser  Joseph  den  17de  April  1711  pludselig  blev 
bortreven  ved  en  Koppesygdom,   uden   at   han   efterlod   sig 


*)  Jfr.  Den  spanske  Arvefølgekrig  i  Spanien,    »Historisk  Ar chir«    1870. 
I.  p.  238  og  flg. 

mandlige  Arvinger.  Dette  var  en  Begivenhed,  som  i  Virke- 
ligheden forandrede  hele  den  politiske  Verdens  Stilling.  Hans 
Broder  Carl  VI,  den  samme  Fyrste,  hvem  de  forenede  Magter 
havde  opstillet  som  Thronarving  til  Spanien,  fulgte  ham  nu 
i  Regjeringen  over  samtlige  østerrigske  Arvelande  og,  som 
det  fulgte  af  sig  selv,  ogsaa  i  den  tydske  Keiserværdighed. 
Paa  hans  Hoved  skulde  altsaa  Carl  V's  samtlige  Kroner  nu 
atter  forenes;  han  skulde  herske  i  Wien  og  i  Regensburg,  i 
Ofen  og  i  Briissel,  i  Mailand  og  Neapel,  i  Madrid  og  i  In- 
dien. Det  var  ikke  det  Formaal,  hvorfor  Vilhelm  III  og  de 
øvrige  Forbundne  havde  stiftet  den  store  Alliance.  Man  var 
gaaet  i  Kampen  for  at  hindre  Ludvig XIV's  Universalmonarki; 
skulde  man  nu  fortsætte  Kampen  for  at  grundlægge  Carl  VFs 
Verdensherredømme  ? 

Bolingbroke  var  fast  bestemt  paa  ikke  at  tage  nogen 
Deel  heri  og  gik  med  stort  Mod  til  den  Opgave,  som  for 
ham  blev  en  Kamp  paa  Liv  og  Død  med  et  mægtigt  Mod- 
parti, med  en  seirrig,  af  Folket  forgudet  Hærfører  og  med 
heldige  og  ærgjerrige  Forbundsfæller.  For  sig  havde  han  den 
borneerte  Dronning,  Kjøbmændene,  som  længtes  efter  Fred, 
den  biskoppelige  Geistlighed  og  dennes  for  Tiden  ophidsede 
Parti  i  Landet.  Han  selv  gjorde  rigtignok  en  vidunderlig 
Figur  i  denne  Partistilling;  han  var  sin  Tids  meest  glimrende 
Verdensmand,  som  ikke  kjendte  noget  høiere  Billede  i  Ver- 
denshistorien end  Athenienseren  Alkibiades;  han  yndede  at 
svire  hele  Nætter  igjennem  med  berygtede  Courtisaner  for 
den  følgende  Dag  at  gruble  over  Udarbeidelsen  af  en  De- 
peche, som  skulde  afgjere  Europas  Skjæbne.  Det  intolerante 
biskoppelige  Parti  maatte  støtte  denne  Mand,  som  ikke  vilde 
vedkjende  sig  nogen  Tanke  om  en  aabenbaret  Religion,  som 
foragtede  alt  Præstevælde  og  udgød  en  ustandselig  Strøm  af 
tilintetgjørende  Spot  over  alt  ydre  Kirkevæsen.  Denne  Mand, 
som  besad  en  saa  stor  aandelig  Kraft,  at  han  baade  kunde 
grundlægge  et  nyt  Statssystem  og  den  moderne  Rationalisme, 
og  som  for  sit  eget  Vedkommende  satte  mindre  Priis  herpaa 

end  paa  at  svælge  i  Magt,  Intriguer  og  sandselige  Glæder, 
denne  Mand,  der  begyndte  sin  politiske  Lobebane  med  en 
simpel  Cabale,  var  dog  nu  i  Besiddelse  af  en  saadan  Stilling 
og  udfoldede  en  saadan  Kraft,  at  denne  Cabale  blev  en  stor 
verdenshistorisk  Begivenhed. 

Bolingbroke  banede  sig  Veien  med  den  største  Forsigtig- 
hed. En  engelsk  Digter  blev  hemmelig  sendt  til  Versailles, 
og  i  dybeste  Incognito  kom  en  fransk  Diplomat  derpaa  til 
Windsor.  Efter  at  man  hurtig  var  bleven  enig  om  de 
væsentligste  Punkter,  aftalte  man,  at  en  almindelig  Congres 
skulde  træde  sammen  i  Foraaret  1713  (?)  i  Utrecht,  hvorpaa 
Bolingbroke  meddeelte  Parlamentet  disse  Beslutninger.  Whig- 
gerne i  begge  Huse  vare  rasende,  Mariborough  reiste  den 
voldsomste  Opposition,  og  den  keiserlige  Gesandt  fremkom 
med  heftige  Forhaanelser ;  men  Bolingbroke  lod  sig  ikke  for- 
færde. I  Underhuset  vandt  han  Majoriteten  for  sig  ved 
Overtalelser,  Bestikkelser  og  Trusler;  Lordernes  Angreb  brød 
han  derimod  ved  at  udnævne  en  stor  Mængde  nye  Peers; 
den  keiserlige  Gesandt  udviste  han  af  London  og  indviklede 
Mariborough  i  en  høist  betænkelig  Proces  for  Underslæb. 
Paa  Keiserens  Befaling  gik  Eugen  selv  over  til  London  for 
at  udvirke  en  Forandring  i  den  engelske  Politik;  han  blev 
modtagen  med  de  høieste  Æresbeviisninger,  men  udrettede 
ikke  det  Mindste.  Da  Eugen  derpaa  i  Aaret  1712  fornyede 
Krigsoperationerne  ved  den  belgiske  Grændse,  betænkte  Bo- 
lingbroke sig  ikke  et  øieblik  paa  at  give  de  engelske  Trop- 
per Befaling  til  at  forholde  sig  uvirksomme,  hvorved  Villars 
blev  istand  til  at  bibringe  sin  gamle  Modstander  Eugen  et 
blodigt  Nederlag  ved  Denain.  Det  laa  klart  for  Dagen,  at 
Bolingbroke  ikke  vilde  skye  nogetsomhelst  Middel  for  at 
sætte  sin  Villie  igjennem.  Det  viste  sig  atter,  hvad  Kraft 
en  klar  og  ubøielig  Villie  har;  Bolingbroke  gik  af  med 
Seiren,  og  Gesandter  fra  alle  i  Krigen  deeltagende  Magter 
med  Undtagelse  af  Keiseren  og  Kong  Philip  samledes  i  Utrecht. 

Bolingbrokes  Planer  gik  i  det  Væsentlige  ud  paa,  at  Philip 
V  skulde  beholde  Spanien  og  de  ost-  og  vestindiske  Besid- 
delser, men  kun  under  de  fasteste  Garantier  for  den  spanske 
og  franske  Krones  evige  Adskillelse.  Carl  VI  skulde  holdes 
skadesløs  med  Belgien,  Mailand,  Sardinien  og  Neapel;  Her- 
tugen af  Savoyen  skulde  have  Sicilien,  England  Gibraltar  og 
Minorca,  Tydskland  endelig  Straszburg  og  Landau.  Disse 
Forslag  svarede  i  det  Hele  til  Vaabnenes  Udfald,  da  Alliancen 
glimrende  havde  seiret  i  Belgien  og  Italien,  til  Nød  havde 
beholdt  Overhaanden  ved  Rhinen,  hvorimod  den  havde  lidt 
et  fuldstændigt  Nederlag  i  Spanien.  Eugen  og  Fleertallet  af 
Keiserens  tydske  Ministre  vare  strax  af  den  Mening,  at  Kei- 
seren  og  Riget  skulde  tiltræde  den  engelske  Plan.  Eugens 
meest  afgjerende  Argument  var  Umuligheden  af  al  videre 
Krigsførelse  uden  Somagternes  Hjælp.  Hans  Paastands  Rig- 
tighed vil  være  indlysende  ved  blot  at  anføre  nogle  enkelte 
Tal  af  Krigsomkostningerne.  Holland  havde  til  dette  Tids- 
punkt udgivet  40  Millioner  Gylden,  det  hele  tydske  Rige 
derimod  4  Millioner.  Keiseren  kunde  i  det  heldigste  Tilfælde 
anvende  sex  til  otte  Millioner  aarlig  paa  sine  Hære,  medens 
Englands  aarlige  Udgifter  beløb  sig  til  mellem  60  og  70 
Millioner.  Saa  stor  Betydning  har  en  forstandig  Forfatning 
og  indre  Frihed  for  Staternes  ydre  Magt.  Selv  med  den  be- 
tydelige engelske  Understøttelse  havde  østerrig  havt  et  stadigt 
Deficit;  hvad  skulde  det  vel  nu  kunne  blive  til?  I  Virke- 
ligheden stode  Sagerne  saaledes,  at  -Østerrig  efter  Englands 
Forslag  vilde  vinde  en  Mængde  rige  Provindser,  medens  det 
derimod,  naar  det  gik  efter  Carl  VI's  ønsker,  vilde  synke 
ned  til  et  spansk  Biland,  som  det  havde  været  under  CarlV; 
thi  den  nye  Keiser  var  under  sit  lange  Ophold  i  Spanien 
bleven  fuldkommen  forspansket.  Det  devote  spanske  Hof- 
ceremoniel havde  i  høieste  Grad  vundet  hans  Yndest,  medens 
det  lidt  mere  frie  tydske  forekom  ham  plumpt  og  respect- 
stridigt.  Selv  nu  var  Carl  stadig  omgivet  af  et  Antal  spanske 
Grander;   han  taalte  ikke  noget  Ord  for  Freden    og  afviste 

alle  sine  tydske  Ministres  Forestillinger.  Derover  blev  Bo- 
lingbroke  utaalmodig  og  gav  efter  med  Hensyn  til  de  Fran- 
skes Forestillinger  angaaende  Straszburg.  løvrigt  blev  Freden 
undertegnet  den  Ilte  April  1713  i  Utrecht  paa  de  angivne 
Betingelser.  Keiseren  var  i  hoieste  Grad  forbittret,  og  den 
svage  tydske  Eigshær  maatte  endnu  gjore  et  Felttog  ved 
øvrerhinen ,  der  faldt  meget  uheldigt  ud  trods  alle  Bugens 
ufortrødne  Anstrengelser,  saa  meget  mere  som  Carls  spanske 
Venner  endog  forhindrede,  at  de  i  Italien  staaende  østerrigske 
Kegimenter  bleve  afsendte  til  Khinen.  Da  den  første  For- 
bittrelse  var  overstaaet,  lod  Carl  sig  dog  ved  sine  tydske 
Ministre  overbevise  om,  at  Bolingbroke  vel  var  en  foragtelig 
Forræder,  men  at  Erhvervelsen  af  Belgien  og  Mailand,  Nea- 
pel og  Sardinien  dog  ikke  var  at  foragte.  Det  tydske  Eige 
maatte  bære  Følgerne  af  den  langvarige  Forsinkelse  med 
Fredens  Afslutning.  I  Freden  1714  i  Eastadt  og  Baden  be- 
holdt Frankrig  ikke  blot  Straszburg,  men  ogsaa  Landau; 
Eugen,  som  selv  underhandlede  med  sin  gamle  Modstander 
Villars  om  Freden,  havde  opbudt  Alt  for  at  forhindre  dette 
nye  Tab,  men  forgjæves. 


VII. 

Prinds  Eugen  havde  nu  naaet  en  Alder  af  halvtredsindstyve 
Aar.  Krigslaurbær  havde  han  høstet  i  rigeligste  Fylde;  han 
havde  skaffet  sit  Adoptivfædreland  den  meest  glimrende 
Udvidelse  og  mere  end  nogen  Anden  bidraget  til  at  bryde 
Ludvig  XIV's  Overmagt.  Eugens  Eoes  opfyldte  nu  hele  Eu- 
ropa; baade  i  England  og  i  Tydskland  blev  hans  Navn  hævet 
til  Skyerne,  og  han  havde  endog  i  Eastadt  vundet  sin  be- 
rømte Modstanders  oprigtige  Venskab.  Skjøndt  Keiser  Carl 
paa  Grund  af  sine  spanske  Sympathier  var  noget  kjelig  stemt 
imod  Eugen,  overøste  han  ham  dog  med  Æresbeviisninger  og 
Gaver  samt  udnævnte  ham  til  Generalstatholder  over  de  ero- 
brede Nederlande.     Før  Eugen  imidlertid  kunde  vie  sig  til 

disse  fredelige  Beskjæftigelser,   aabnede  en  ny  Krigsskueplads 
sig  for  ham  i  det  Qerne  østen. 

Osmannerne  havde  endnu  ingenlunde  glemt  Tabene  i 
Carlowitzerfreden.  I  Aaret  1711  lykkedes  det  den  høie  Port 
at  fratage  den  russiske  Czar  Fæstningen  Asov,  og  i  Aaret 
1715  rettede  den  et  Angreb  paa  Venedig  for  at  tilbageerobre 
Halvøen  Morea;  Porten  troede,  at  -Østerrig  var  udmattet  ved 
den  langvarige  franske  Krig  og  umulig  kunde  intervenere. 
Keiser  Carl  og  Prinds  Eugen  vare  imidlertid  fuldkommen 
enige  om,  at  en  uvirksom  Holdning  i  hei  Grad  vilde  skade 
■Osterrigs  Ære  og  Interesser.  Der  13de  April  1716  un- 
dertegnedes derfor  en  Alliance  med  Venedig,  og  en  Hær 
paa  65,000  Mand  blev  i  Sommerens  Løb  trukken  sammen 
ved  Petervardein.  Denne  Gang  var  det  lykkedes  Eugen  ved 
vidtløftige  økonomiske,  militaire  og  diplomatiske  Foranstalt- 
ninger at  undgaae  alle  de  tidligere  Aars  Mangler;  da  han  i 
Juli  Maaned  kom  til  Leiren  ved  Futak  og  overtog  Overbefa- 
lingen, kunde  han  med  stolt  Tilfredshed  mønstre  sin  fuldtallige 
Hær,  sine  rige  Forraad  og  sit  velordnede  Forpleiningsvæsen. 
Fleertallet  af  Tropperne  vare  alt  krigsvante.  Alle  nærede  den 
meest  ubetingede  Tillid  til  deres  Fører  og  længtes  kun  efter 
Kamp.  I  Slutningen  af  Juli  gik  Storveziren,  Damad  Ali,  med 
mere  end  200,000  Mand  over  Donau  og  nærmede  sig  den 
østerrigske  Stilling.  I  Eugens  Krigsraad  meente  Nogle,  at 
man  burde  gaae  tilbage  over  Donau,  Andre,  at  man  burde 
dække  sig  ved  en  forskandset  Leir,  og  Alle,  at  man  først 
burde  lade  den  tyrkiske  Overmagt  bryde  sig  mod  Petervar- 
deins  Volde.  Eugen  forkastede  imidlertid  samtlige  Meninger. 
Hans  Tropper  vare  rigtignok  mindre  talrige  end  de  tyrkiske, 
men  dog  meget  for  gode  til,  at  deres  Mod  skulde  slappes  bag 
Volde  og  Skandser.  Soldaterne  kom  lige  fra  deres  Qvarteer, 
de  vare  stridslystne  og  i  en  god  Sundhedstilstand;  hvad  skulde 
man  da  videre  vente  paa?  Den  5te  August  rykkede  han  ud 
af  Leiren,  med  Fodfolket  i  tætte  Colonner  og  Kyradsererne 
samlede  i  svære  Masser.   Der  opstod  en  vild  Kamp,  i  hvilken 

Spahis'erne  engang  gjennembred  det  østerrigske Fodfolks  Linier; 
men  i  det  Hele  holdt  dog  Hæren  sig  fast  sammen,  og  den  gik 
selv  snart  over  til  et  knusende  Angreb ;  før  Middag  var  Alt  af- 
gjort, Storveziren  var  falden,  den  fjendtlige  Hær  var  sprængt,  og 
man  gjorde  et  umaadeligt  Bytte.  Den  umiddelbare  Følge  af 
Seiren  var  Erobringen  af  Banatet  Temesvar,  som  Eugen  længe 
havde  ønsket;  Fæstningen  Temesvar  capitulerede  den  17de 
October  efter  en  tapper  Modstand.  Men  dette  var  ikke  de 
eneste  Virkninger  af  Eugens  Vaabenlykke.  Den  christne  Be- 
folkning i  det  tyrkiske  Kige  fandt  sig  dengang  lige  saa  nødigt 
som  nu  i  Osmannernes  Herredømme;  men  den  havde  i  hine 
Tider  endnu  ikke  lært  at  see  hen  til  Eusserne  som  sine  nær- 
meste Troesfæller,  og  skjøndt  denne  Befolkning  var  græsk- 
katholsk,  saae  den  dog  endnu  ikke  en  Modstander  af  sin 
Tro  i  det  romersk-katholske  østerrig;  den  saae  meget  mere 
deri  simpelthen  kun  en  christen  Magt,  hvis  Vaaben  nær- 
mede sig  de  tyrkiske  Grændser;  derfor  knyttede  de  christne 
Rajaher  over  hele  Balkanhalvøen  deres  Haab  til  Eugens  Navn. 
Biskopperne  i  Albanien  sendte  Sendebud  til  ham  om  Befrielse 
fra  Tyrkernes  Aag,  og  i  Vallakiets  Kirker  anraabte  Folket 
Gud  om  Befrielse  ved  Tydskernes  Seir.  Eugen  greb  med 
Eftertryk  de  Udsigter,  som  knyttede  sig  til  denne  Bevægelse. 
Han  sendte  Biskopperne  opmuntrende  Forsikkringer,  og  søgte 
hele  Vinteren  igjennem  ved  uafladelige  Streiftog  til  Bosnien, 
Servien  og  Vallakiet  at  vedligeholde  Kajahernes  Forhaabninger. 
Han  tog  selv  til  Wien  for  at  virke  for  Forberedelserne  til 
det  næste  Felttog  og  havde  den  Tilfredsstillelse  at  faae  sin 
Krigskasse  fyldt  ved  de  keiserlige  Arvelandes  og  det  tydske 
Kiges  forenede  Anstrengelser,  der  yderligere  bleve  styrkede 
ved  den  romerske  Kirkes  og  de  østerrigske  Jøders  Hjælp. 
Hans  Leir  kunde  gjælde  for  det  hele  Europas  bedste  Krigs- 
skole; her  samledes  derfor  ogsaa  Frivillige  fra  det  halve  Eu- 
ropa, saaledes  Max  Emanuels  Sønner  med  6,000  baierske 
Tropper,  en  Sønnesøn  af  Ludvig  XIV,  der  blev  ledsaget  af 
en  glimrende  Skare  franske  Adelsmænd,    en  portugisisk,    to 

lethringske  og  et  stort  Antal  tydske  Prindser.  Den  18de  Juni 
1717  gik  Eugen  over  Donau  for  at  recognoscere  det  Terrain, 
som  skulde  blive  Skuepladsen  for  hans  meest  populaire  Vaa- 
bendaad,  Belgrads  Beleiring.  Han  førte  ialt  61  Batailloner 
og  176  Eskadroner,  noget  over  100,000  Mand,  over  Floden. 
Hans  Leir,  der  blev  dækket  af  Skandser  og  Batterier,  inde- 
sluttede Belgrad  lige  fra  Donaus  sydlige  Bred  til  Floden  Sau, 
medens  en  bevæbnet  Flotille  spærrede  Adgangen  til  Fæst- 
ningen ad  Flodveien.  Beleiringen  begyndte  strax  med  stor 
Livlighed;  men  Fæstningen  holdt  standhaftig  ud,  og  da  Be- 
sætningen den  30te  Juli  fra  Slottets  Tinder  fik  Jdie  paa  den 
sig  nærmende  Undsætningshær,  hilste  den  sammes  Ankomst 
med  Jubelraab.  Storveziren  ChaUl  leirede  sig  den  1ste  Au- 
gust i  et  Kanonskuds  Afstand  fra  Eugens  Leir  og  indtog  med 
sin  Hær,  der  var  en  halv  Gang  talrigere  end  østerrigernes, 
en  fast  Stilling  ved  Krozka.  Den  christne  Hærs  Stilling 
var  critisk  nok;  til  Høire  og  Venstre  havde  den  en  betydelig 
Flod,  bag  sig  den  stærke  tyrkiske  Fæstning  og  foran  sig  den 
talrige  tyrkiske  Hær,  som  strax  begyndte  en  uafladelig  Be- 
skydning og  derved  gjorde  ethvert  Punkt  i  den  christne 
Leir  usikkert.  Eugens  Tropper  vare  desuden  udmattede  ved 
4  Ugers  Besværligheder,  og  deres  Antal  var  ved  de  stadige 
Kampe  smeltet  sammen  til  70,000  Mand,  som  i  en  stadigt 
stigende  Grad  bleve  hjemsøgte  af  Mangel  og  Sygdomme. 
Eugen  fandt,  at  et  Tilbagetog  paa  Broer  over  Floden  var 
umuligt  i  Fjendens  Paasyn;  at  afvente  et  fjendtligt  Angreb 
vilde  medføre  den  sikkre  Undergang  ved  Sygdomme  og  Beskyd- 
ning, selv  om  det  ikke  kom  til  Kamp;  han  saae  igjen,  at  den 
største  Kjækhed  var  det  Klogeste,  og  den  16de  August  for- 
søgte han  at  sprænge  den  fjendtlige  Undsætningshær.  Ved 
Midnatstid  rykkede  Colonnerne  i  dyb  Taushed  ud  i  fri  Mark. 
Henimod  Morgenen  lagde  en  tæt  Taage  sig  over  Egnen ;  her- 
ved skjultes  Armeens  Fremrykning  vel  en  Stund  for  Fjenden, 
men  nogle  Colonner  kom   ogsaa  af  samme  Grund  for  langt 

til  Høire,  saa  at  der  opstod  en  betydelig  Aabning  i  Centrum 
af  Opstillingen. 

Paa  den  høire  Fløi  stødte  Palffys  Eyttere  snart  paa  en 
Qendtlig  Løbegrav;  AUarm signalerne  skingrede  strax  over  den 
hele  tyrkiske  Leir,  og  der  udspandt  sig  en  forvirret  Fægtning 
paa  alle  Sider.  Ingen  formaaede  at  see  mere  end  10  Skridt 
gjennem  Taagen.  Enhver  kastede  sig  over  Fjenden,  hvor 
han  traf  paa  ham;  paa  Grund  af  den  indskrænkede  Slagplads 
kunde  man  ikke  engang  af  Kanon-  eller  Geværilden  drage 
nogen  Slutning  om  Kampens  Udfald.  Klokken  8  om  Mor- 
genen spredte  en  frisk  Morgenvind  Taagen  og  viste  i  et 
-Øieblik  Eugen,  hvorledes  Sagerne  stod.  Hans  to  Fløie  vare 
trængte  langt  frem,  men  i  Centrum  havde  det  tyrkiske  Fod- 
folk vundet  Terrain  og  stod  just  i  Begreb  med  at  falde  de 
Keiserliges  høire  Fløi  i  Flanken  og  Eyggen.  Da  blev  Prind- 
sen  greben  af  sit  gamle  Soldatermod;  han  stillede  sig  selv  i 
Spidsen  for  sine  Kegimenter  og  styrtede  sig  løs  paa  den 
fjendtlige  Colonne.  Der  udspandt  sig  nu  en  frygtelig  Haand- 
kamp,  og  medens  Fodfolket  lod  Angreb  følge  paa  Angreb, 
samlede  Prindsen  sine  nærmeste  Eytterregimenter  og  faldt 
dermed  de  stærkt  sammenpressede  Janitscharafdelinger  i  Flan- 
ken. Dermed  var  den  sidste  Modstand  brudt  og  Fjendens 
Nederlag  fuldendt  i  Centrum,  saaledes  som  alt  tidUgere  paa 
Fløiene.  Tyrkerne  mistede  12,000  Døde  og  Saarede,  5,000 
Fanger,  200  Stykker  Skyts,  50  Faner  og  deres  hele  Leir  med 
en  umaadelig  Bagage;  sex  Dage  derpaa  capitulerede  Belgrad. 
Dermed  var  hele  Servien  underkastet,  og  da  Donaufyrsten- 
dømmerne nu  vare  udsatte  for  et  dobbelt  Angreb,  nemlig 
baade  fra  Transsilvanien  og  Belgrad,  saae  deres  Hospodarer 
sig  nødte  til  at  betale  Tribut  og  Krigsskat.  Storveziren  havde 
knap  nok  30,000  modløse  Tropper  samlede,  medens  hele  den 
christne  Befolkning  langt  ind  i  Bosnien  og  Albanien  var  i 
den  stærkeste  Bevægelse.  En  dristig  Phantasi  kunde  maaske 
endog  drømme  om  Tyrkernes  fuldstændige  Forjagelse  fra 
Europa;  men  selv  ved  den  roligste  Overveielse  maatte  Enhver 

antage  Moldaus  og  Vallakiets  Erhvervelse  for  sikker.  Naar 
Østerrig  imidlertid  saaledes  kom  i  sikker  Besiddelse  af  Donau, 
havde  det  gjort  sin  Benævnelse  « Donauriget«  til  Sandhed; 
Ungarn  havde  fundet  sin  naturlige  Vei  til  Havet,  -Østerrig 
havde  for  stedse  vundet  den  afgjørende  Stilling  i  Orienten, 
og  det  russiske  Rige  var  afskaaren  fra  al  Forbindelse  med 
det  orientalske  Spørgsmaal.  Lignende  Følelser  maae  have 
besjælet  Prinds  Eugen;  thi  da  Porten  fordrede  Fred,  stillede 
han  i  Februar  1718  som  Betingelsen  herfor  Aftrædelsen  af 
Bosnien  og  Servien  paa  høire,  Vallakiet  og  det  halve  Mol- 
dau  paa  venstre  Donaubred. 

Medens  Diplomaterne  i  Passarowitz  underkastede  disse 
stolte  Fordringer  en  kritisk  Prøvelse,  digtede  de  tydske  Sol- 
dater i  den  fugtige  Leir  foran  Belgrad  den  bekj  endte  Sang 
om  « Prinds  Eugenius,  den  ædle  Ridder«. 


VIII. 

Da  Prinds  Eugen  for  mange  Aar  siden  forlod  Wien  for 
at  begynde  sit  første  italienske  Felttog,  opholdt  Marschal 
Villars  sig  samtidig  i  Hovedstaden,  og  Eugen  tog  en  venska- 
belig Afsked  med  ham.  Nogle  Hoffolk  udtrykte  ved  denne 
Leilighed  deres  Forundring  over,  at  Eugen  talte  til  en  Fjende 
i  en  saa  venskabelig  Tone;  da  udbrød  Villars  med  Livlighed: 
•  Jeg  vil  sige  Dem,  mine  Herrer,  hvor  Prindsens  Fjender 
findes;  de  ere  her  i  Wien,  ligesom  mine  ere  i  Versailles«. 

Eugen  skulde  nu  lære  at  sande  Rigtigheden  af  disse  Ord. 
Han  skulde  ikke  paa  den  orientalske  Krigsskueplads  have 
mere  afgjort  Held,  end  han  havde  havt  paa  den  franske.  De 
samme  Aarsager,  som  engang  havde  formindsket  de  Fordele, 
man  ad  diplomatisk  Vei  havde  kunnet  høste  af  hans  Seire, 
gjorde  sig  endnu  stadigt  gjældende  i  Wien  med  samme 
Styrke. 

I  Vesten  hvilede  Vaabnene  vel  siden  Fredsslutningerne  i 
Utrecht,   Rastadt  og  Baden;     men  det  var  ikke  kommet  til 

nogen  formelig  Fredsslutning  mellem  de  to  Medbeilere  til  den 
spanske  Arv.  Til  stor  Harme  for  Hoffet  i  Madrid  vedblev 
Carl  at  fare  Titlen  »Konge  af  Spanien  og  Stormester  for  den 
gyldne  Vliesw.  Philip  kaldte  ham  til  Gjengjæld  aldrig  Andet 
end  Erkehertug  og  var  fast  besluttet  paa  ved  første  Leilighed 
at  gjenvinde  Spaniens  gamle  Besiddelser  for  sit  Rige.  Han 
blev  yderligere  styrket  i  disse  Tanker,  da  han  i  Septbr.  1714 
indgik  et  andet  Ægteskab  med  Elisabeth  Farnese  af  Parma; 
thi  denne  Dame  gjorde  Arvefordringer  gjældende  paa  Parma, 
naar  Mandsstammen  af  Farneseslægten  uddøde,  og  paa  Stor- 
hertugdømmet Toscana,  som  beherskedes  af  Familien  Medici, 
der  ligeledes*  var  nær  ved  at  uddøe.  Elisabeth  havde  faaet  en 
streng  Opdragelse;  hendes  livlige  Sind  var  tidlig  blevet  rettet 
paa  Statskunsten ;  hun  lod  sig  udelukkende  lede  af  sin  Ær- 
gjerrighed  og  Begjærlighed  efter  Magt;  men  hun  vidste  klogt 
at  beherske  og  styre  sit  livlige  Temperament  og  kom  saa- 
ledes  snart  til  ganske  at  beherske  sin  arbeidsskye,  melan- 
cholske  og  opfarende  Mand.  Han  kunde  ikke  et  eneste  øie- 
blik,  hverken  ved  Dag  eller  Nat,  undvære  hendes  Selskab,  hun 
var  stedse  munter  og  underholdende,  føiede  sig  efter  alle 
hans  smaae  Luner,  roste  alle  hans  Svagheder  og  ledede  ham 
saaledes  ved  alle  vigtige  Sager  efter  sin  Villie.  Da  hendes 
egne  Sønner  ikke  kunde  gjøre  sig  noget  Haab  om  Thronføl- 
gen  i  Spanien,  ønskede  hun  at  skaffe  dem  Fyrstendømmer  i 
Italien,  og  allerede  i  1716  meldte  den  engelske  Gesandt  til 
sin  Regjering,  at  den  Magt,  som  gjorde  den  spanske  Regje- 
ring  det  høieste  Bud  i  Italien,  ubetinget  kunde  gjøre  Reg- 
ning paa  de  paagj ældende  Fyrstendømmer. 

Elisabeths  politiske  Raadgiver  var  fremfor  alle  Andre 
Cardinalen  Alberoni.  Denne  Mand  var  en  Søn  af  en  Gartner 
fra  Piacenza.  Hans  Ydre  var  kun  lidet  indtagende;  han  var 
en  Dverg  med  tykt  Hoved,  et  koparret  Ansigt,  forsvindende 
lille  Næse  og  mægtige  brede  Skuldre.  Hans  tidligere  Liv 
havde  været  meget  omskifteligt;  han  havde  først  været  Klok- 
ker, dernæst  Jesuitelev  og  Intendant;  derpaa  var  han  bleven 

Præst,  Canonikus  og  Abbed;  men  overalt  havde  han  viist 
sig  lærebegjærlig,  brugbar  og  utrættelig  ivrig.  Under  Krigen 
i  Italien  havde  han  vundet  Hertugen  af  Vendomes  Beskyttelse 
ved  sin  skarpe  Forstand,  sine  kaade  Vittigheder  og  burleske 
Smigrerier.  Han  var  af  Hertugen  bleven  anbefalet  til  det 
spanske  Hof  og  havde  her  snart  viist  et  alsidigt  Talent  for 
Statsstyreisen.  Under  Alberonis  indsigtsfulde  Ledelse  kom 
Spanien  snart  til  Kræfter  efter  Krigens  Lidelser.  Det  viste 
sig  nu,  at  Tabet  af  Bilandene  var  en  reen  Fordeel  for  Kronen. 
Bestyrelsen  og  Forsvaret  af  Mailand  og  Neapel  havde  aarligt 
kostet  store  Summer;  i  Aaret  1717  stode  Spaniens  Indtægter 
allerede  betydeligt  høiere  end  nogensinde  under  Habsburgerne, 
og  Alberoni  kunde  sige  til  Kongen:  «Lad  os  kun  beholde 
Fred  endnu  i  fem  Aar,  og  Spanien  skal  blive  ligesaa  rigt  og 
mægtigt  som  hvilketsomhelst  andet  Land  i  Europaw.  Det 
var  Alberonis  ønske  at  bevare  Freden,  men  for  at  bevare 
sine  Herskeres  Gunst  maatte  han  smigre  for  deres  Erobrings- 
lyster. Derved  undergravede  han  sine  egne  Principer,  og  da 
en  spansk  Prælat  i  Aaret  1717  blev  arresteret  i  Madrid,  og 
da  Kong  Philip  opfattede  dette  som  en  personlig  Fornær- 
melse, var  Alberoni  ikke  istand  til  at  hindre  Krigens  Udbrud. 
En  spansk  Flaade  stak  i  Soen,  erobrede  Sardinien  og  søgte 
derpaa  at  bemægtige  sig  Sicilien. 

Faren  var  just  ikke  stor  for  østerrig.  Hverken  England 
eller  Holland  vilde  taale  noget  Brud  paa  Utrechterfreden 
ligesaalidt  som  Frankrig,  hvis  Regent,  Hertugen  af  Orleans, 
var  en  personlig  Fjende  af  Kong  Philip.  Frankrig  sluttede 
endog  en  Alliance  med  England  og  Østerrig  for  at  indskrænke 
de  ærgjerrige  spanske  Lyster.  Man  anerkjendte  vel  Elisabeths 
Arvefordringer  paa  Parma  og  Toscana,  men  bekræftede  Kei- 
serens Besiddelse  af  Mailand  og  Neapel,  ja  forbedrede  endog 
hans  Stilling,  idet  man  tvang  Hertugen  af  Savoyen  til  at 
ombytte  Sicilien  med  Sardinien.  Carl  kunde  saaledes  med 
fuldstændig    Rolighed   have    imedeseet    det   spanske   Angreb 

uden  at  lade  sig  hæmme  i  sin  tyrkiske  Krig,   der  lovede  saa 
glimrende  Udsigter. 

Stemningen  i  Wien  var  imidlertid  en  heel  anden.  Carl 
var  fuldkommen  afhængig  af  sit  spanske  Raad;  dette  havde 
imidlertid  ingen  Interesse  for  de  tydske  Anliggender  og  var 
ligegyldigt  for  det  orientalske  Spørgsmaal;  derimod  ansaae  det 
Carls  italienske  Provindser,  disse  Levninger  fra  hans  spanske 
Fordringer,  for  de  kostbareste  Klenodier  i  hans  Krone.  Af 
sine  spanske  Yndlinge  havde  Keiseren  dannet  sig  et  eget 
Raad,  som  udelukkende  styrede  Mailands,  Neapels  og  Sar- 
diniens Anliggender.  Alle  heiere  Embeder  i  disse  Lande 
bleve  besatte  med  Spaniere,  og  det  var  Raadets  kjære,  stadige 
Dram  engang  at  kunne  erobre  selve  Spanien  tilbage  fra  Ita- 
lien. En  smuk  Castilianerinde  stod  i  høi  Gunst  hos  Keiser 
Carl;  hun  hævede  sin  Mand,  den  ganske  ubetydelige  Grev 
Althan,  til  en  stor  politisk  Indflydelse,  og  dette  i  Begyndelsen 
lige  saa  ubetydelige,  som  beskedne  Menneske  begyndte  snart 
at  finde  det  utaaleligt,  at  Alle  kun  talte  om  Prinds  Eugen, 
at  man  paa  alle  Punkter  kun  spurgte  om  Eugens  Meninger, 
ret  som  om  der  ikke  kunde  gives  andre  store  Mænd  end 
denne  Prinds  Eugen.  Dertil  kom,  at  denne  Prinds  Eugen 
slet  ikke  havde  noget  spansk  Hjerte ;  i  Aaret  1709  havde  han 
jo  villet  offre  hele  det  spanske  Sicilien  blot  for  at  bevare 
Straszburg  for  det  tydske  Rige;  i  Aaret  1714  havde  han  i 
Rastadt  ikke  bekymret  sig  om  Catalonien,  men  kun  om  Lan- 
dau,  og  endelig  havde  han  i  1717,  istedetfor  skyndsomst  at 
sende  Tropper  fra  Ungarn  til  Neapel,  blot  forespurgt,  hvad 
Magt  der  vel  egentlig  laa  paa,  om  et  Par  Tusinde  Spaniere 
ogsaa  landede  i  Italien.  Spanierne  i  Wien  vare  heilig  for- 
tørnede herover,  og  Keiser  Carl  kunde  saa  meget  desto  lettere 
bringes  til  at  dele  disse  Meninger,  som  han  ikke  fandt  Behag 
i  Prindsens  ubetingede  Frimodighed,  Keiseren  var  en  ægte 
Søn  af  sin  Fader,  godmodig  og  meget  dannet;  han  var  en 
lærd  Myntkjender,  saa  musikalsk,  at  han  godt  kunde  have 
dirigeret  sit  eget  Orchester,  og  da  hans  Capelmester  engang 

udbrød:  »Deres  Majestæt  kunde  strax  blive  Capelmester«, 
svarede  han  smaaleende:  «Naa,  jeg  har  jo  allerede  mit  gode 
Udkomme«.  I  politiske  Sager  begreb  han  imidlertid  ikke,  at 
andre  Mennesker  kunde  have  andre  Meninger  end  hans  eller 
staae  paa  et  andet  Standpunkt  end  hans  udelukkende  habs- 
burgske.  Ligesom  han  overhovedet  selv  var  af  et  noget 
langsomt  Begreb,  saaledes  var  han  paa  alle  svage  Aanders 
Viis  høist  mistroisk  og  bange  for,  at  man  skulde  træde  hans 
Selvstændighed  for  nær ;  han  lod  sig  derfor  let  lede  af  smidige 
Middelmaadigheder  og  veeg  sky  tilbage  for  enhver  oprigtig 
og  fremragende  Eaadgiver.  Althan  forstod  fortræffelig  at 
benytte  disse  Carls  svage  Sider  og  at  gjøre  Eugens  hele  Ad- 
færd grundig  mistænkelig.  Kort  sagt,  Seirherren  ved  Belgrad 
var  i  Unaade  i  det  Øieblik,  da  han  lagde  Orientens  Skjæbne 
i  sin  Herskers  Haand.  Keiseren  besluttede  saa  hurtigt  som 
muligt  at  slutte  Fred  med  Tyrkerne  for  at  kunne  faae  sine 
Tropper  til  Kaadighed  i  Italien.  Eugen  lagde  sin  gamle 
Selvfornegtelse  for  Dagen;  da  han  fik  Keiserens  Befalinger, 
instruerede  han  selv  de  østerrigske  Gesandter  om  at  nedstemme 
deres  Fordringer.  Man  maatte  lade  Tyrkerne  beholde  Morea, 
og  østerrig  nøledes  med  Belgrad  og  en  lille  Deel  af  det 
vestlige  Vallaki;  de  skjønne  Drømme  om  at  vinde  Donau  til 
det  sorte  Hav,  om  at  tilintetgjøre  Halvmaanens  Herredømme 
og  at  blive  den  herskende  Magt  i  -Østen  vare  derimod  for- 
svundne for  stedse.  Paa  den  anden  Side  kom  det  nu  rig- 
tignok hurtig  til  en  Afgjørelse  mod  Spanien.  En  engelsk 
Flaade  slog  den  spanske  ved  Cap  Passaro,  en  østerrigsk  Hær 
udbredte  sig  over  Sicilien,  og  et  fransk  Corps  trængte  frem 
over  Pyrenæerne.  Da  tabte  Kong  Philip  Modet,  medens 
Dronning  Elisabeth  blev  vundet  ved,  at  AUiancen  bekræftede 
hendes  italienske  Arvefordringer.  Skylden  for  Krigen  blev 
kastet  paa  Alberoni,  og  Ministeren  blev  i  Unaade  forviist  fra 
Landet;  Spanien  modtog  de  Allieredes  Betingelser,  og  Kei- 
seren saae  sine  italienske  Besiddelser  mere  afrundede  end 
nogensinde  tidligere. 

14* 

IX. 

Da  Eugen  var  vendt  tilbage  til  Wien,  vedblev  han  som 
tidligere  at  beklæde  sin  høie  Stilling  som  Præsident  i  Hof- 
krigsraadet,  som  Conferentsminister  og  Generalstatholder  over 
Nederlandene;  men  hans  personlige  Forhold  til  Keiseren  var 
forstyrret;  hans  spanske  Modstandere  kunde  næppe  skjule 
deres  ^nske  om  fuldkommen  at  Qerne  ham  fra  østerrig; 
han  advarede  personlig  sine  Venner  om  ikke  ved  nogen  An- 
sogning  at  beraabe  sig  paa  hans  Anbefaling,  da  de  i  saa 
Fald  kunde  være  sikkre  paa  at  faae  Afslag.  Han  stod  i 
Spidsen  for  det  tydske  Parti  ved  Hoffet  og  var  nu  som  for 
en  fortrolig  Ven  af  Gundacher  Stahremberg,  der  dog  saavidt 
muligt  søgte  at  holde  sig  borte  fra  de  politiske  Stridigheder 
og  at  indskrænke  sig  til  at  styre  Finantserne.  Stillingen  ved 
Hoffet  blev  endnu  mere  forvirret,  da  en  Deel  af  de  tydske 
Statsmænd,  som  Greverne  Schlik  og  Windischgråtz,  af  person- 
lig Skinsyge  skilte  sig  fra  Eugen  og  dannede  et  tredie  Parti, 
som  forovrigt  paa  sin  Side  atter  laa  i  Strid  med  Spanierne. 
I  Aaret  1719  kom  det  saavidt,  at  Althans's  Svoger,  en  ung 
Grev  Nimptsch,  der  personlig  var  godt  lidt  af  Keiseren,  vovede 
at  rette  en  Række  bestemte  Anklagepunkter  mod  Eugen,  der 
blandt  Andet  blev  beskyldt  for  forræderiske  Forbindelser  med 
Baiern  og  den  asterrigske  Adel;  en  politisk  Eventyrer,  en 
Abbed  Tedeschi  lovede  at  skaffe  Beviserne.  Eugen  fik  hel- 
digviis  Nys  om  disse  Rænker  og  fattede  hurtigt  en  kraftig 
Beslutning.  Han  klagede  personligt  til  Keiseren  og  fordrede 
med  Bestemthed  en  streng  Straf  over  Bagvadskerne ,  da  han 
ellers  paa  Stedet  vilde  forlade  -Østerrig  øg  den  keiserlige 
Tjeneste.  Denne  rolige  Fasthed  var  Carl  ikke  istand  til  at 
modstaae.  Der  blev  indledet  en  Criminalundersogelse  mod 
Nimptsch  og  Tedeschi;  den  Første  blev  idømt  Fæstningsstraf, 
den  Anden  blev  forviist,  og  Eugens  Ære  blev  paa  det  meest 
Glimrende  renset.  Fra  nu  af  vovede  ingen  Modstander  noget 
aabent  Angreb;  men  Keiserens  Stemning  mod  Eugen  blev 
ikke  bedre  ved  denne  Ydmygelse,   og  de  forskjellige  Partiers 

Stridigheder  fortsattes  med  samme  Bitterhed.  Man  kan  let 
forstaae,  at  en  Standsning  i  alle  Arbeider,  en  langsom  For- 
retningsgang og  en  usikker  ydre  Politik  maatte  blive  den 
nødvendige  Følge  af  disse  forvirrede  Forhold. 

Eugen  kunde  ikke  engang  paa  sit  egentlige  Fagomraade, 
nemlig  Krigsbestyrelsen,  ret  raade  Bod  paa  den  gamle,  slette 
Tingenes  Tilstand,  men  dette  maatte  for  en  stor  Deel  til- 
skrives de  slette  Finanser.  Keiseren  havde  i  saa  Henseende 
de  bedste  ønsker.  Paa  Grund  af  sine  spansk-italienske  For- 
bindelser havde  han  lært  Vigtigheden  af  Søhandel,  Flaader 
og  Colonier  at  kjende;  hvis  man  kunde  skabe  saadanne 
Hjælpekilder,  vilde  østerrig  efter  hans  Mening  see  sin  Magt 
og  sine  Rigdomme  fordoblede.  Keiseren  foranstaltede  altsaa 
Skibs-  og  Havnebygninger  i  Triest,  fik  anlagt  et  Handels- 
compagni  i  Ostende  og  var  villig  til  at  understøtte  enhver 
Plan  af  en  lignende  Art.  Prinds  Eugen  vidste  saa  godt  som 
Nogen,  hvad  Betydning  en  stolt  Flaade  har;  men  for  hans 
ubarmhjertigt  klare  Blik  maatte  den  simple  Kjendsgjerning 
være  afgjørende,  at  hverken  den  korte  belgiske  Kyst  eller  den 
ringe  Landstrækning  ved  Triest  kunde  levere  Stof  til  en  stor 
Marine,  da  tilmed  Landet  i  industriel  Henseende  var  fuld- 
kommen uudviklet,  og  Statskassen  plagedes  af  et  stadigt  Deficit. 
I  Eugens  -Øine  vare  Carls  Planer  derfor  ikke  synderlig  for- 
nuftigere end  hans  Faders  østersbanker  i  Wiens  Haver;  han 
kaldte  Keiserens  Raadgivere  for  tomme  Projectmagere  og 
saae  med  Ærgrelse  Millioner  ødslede  bort  paa  dette  haabløse 
Legeværk.  Rigets  Indtægter  vare  endnu  ikke  stegne  over  de 
fjorten  Millioner  Gylden;  af  dem  fik  han  otte  Millioner  anviiste 
til  Krigsbestyrelsen,  og  Hærens  Størrelse  blev  fastsat  til 
70,000  Mand.  Da  Landene  senere  under  Freden  kom  bedre 
til  Kræfter,  og  Indtægterne  toge  til,  skulde  Hæren  lidt  efter 
lidt  forøges  til  150,000  Mand;  men  denne  Størrelse  fandtes 
imidlertid  aldrig  andetsteds  end  paa  Papiret.  Hovedaarsagen 
hertil  laa  utvivlsomt  i  hele  den  elendige  Regjering;  men  man 
kan  dog  næppe  ganske  frikjende  Prindsen  selv  for  al  Skyld; 

thi  endog  i  de  senere  Aar,  da  hans  Indflydelse  var  mere 
eneraadende  end  nogensinde  tidligere,  bleve  Forholdene  dog 
ikke  synderlig  bedre.  Sagen  var  vistnok,  at  Eugen  uagtet 
al  sin  store  Flid,  sin  strenge  Pligtfølelse  og  sin  endog  pedan- 
tiske N^iagtighed  i  Smaating,  dog  savnede  een  Ting:  han 
kunde  ikke  finde  sig  i  en  rolig,  stadig,  uforanderlig,  maskin- 
mæssig Forretningsgang,  og  man  kan  vel  tænke  sig,  at  de 
stridende  Hofpartier  vidste  at  benytte  sig  af  hans  Svaghed  i 
saa  Henseende;  bans  bedste  Planer  bar  ingen  Frugt,  og  de 
alvorligste  Forholdsregler  bleve  forspildte. 

Prindsen  søgte  at  adsprede  sig  fra  disse  kjedsommelige 
Embedsfortrædeligheder  i  den  fortrolige  Kreds,  som  samledes 
hos  den  aandrige  Grevinde  Batthyany.  Han  spillede  der  et 
lille  Parti  Piquet,  den  eneste  Underholdning,  som  han  nødig 
vilde  undvære;  forøvrigt  dreiede  Samtalen  i  denne  Kreds  sig 
om  alvorlige  religieuse,  pohtiske  eller  videnskabehge  Materier. 
Af  egentlige  Livsnydelser,  Hvile  og  Fornøielser  kan  man 
næppe  finde  noget  Spor  i  hans  hele  Livsløb.  Eugen  var  al- 
drig gift,  og  haus  Hjerte  har  aldrig  aabnet  sig  for  nogen- 
somhelst  qvindelig  Indflydelse,  hvorfor  en  italiensk  Skjønaand 
engang  ogsaa  priste  ham  som  Mars  uden  Venus.  Sin  eneste 
Adspredelse  søgte  han  i  Forandringen  af  Gjenstanden  for  sin 
Virksomhed.  Fra  Statsforretningerne  søgte  han  Hvile  i  en 
ivrig  Omsorg  for  sine  Godser,  i  en  vidtløftig  Correspondance 
med  Europas  indflydelsesrigeste  Mænd  og  i  en  ivrig  og  mang- 
foldig Beskjæftigelse  med  Kunst  og  Videnskab ;  hans  Interesse 
var  her  uudtømmelig,  hans  Kundskaber  meget  omfattende,  og 
hans  Smag  ligesaa  dannet  som  mangesidig.  Endnu  den  Dag 
idag  indtager  det  af  ham  opførte  Slot  Belvedere  en  frem- 
ragende Plads  blandt  Wiens  Pragtbygninger;  i  Slotsparken 
havde  han  af  naturvidenskabelig  Interesse  et  betydeligt  Me- 
nageri; sine  Forbindelser  over  hele  Europa  benyttede  han 
fremfor  Alt  til  at  skaff'e  sig  smukke  Udgaver  af  værdifulde 
Bøger,  Haandtegninger  af  berømte  Kunstnere  og  Kobberstik 
i  de  bedste  Aftryk.    Leibnitz  overrakte  ham  et  af  sine  philo- 

sophiske  Hovedværker,  Monadologien,  og  Eugen  gjemte  Manu- 
scriptet  til  dette  Værk  som  en  af  sine  største  Kostbarheder. 
Den  franske  Digter  Baptist  Rousseau  hørte  i  længere  Tid  til 
hans  nærmeste  Omgangskreds,  og  denne  Forfatter  udtaler  sig 
i  følgende  Udtryk  om  Eugen;  «Jeg  har  aldrig  hos  een  Mand 
fundet  saa  megen  Storhed  forenet  med  saa  megen  Ligefrem- 
hed; ved  de  første  Sammenkomster  var  han  kold,  men  ved 
længere  Omgang  blev  han  fortrolig  og  beundrede  langt  mere 
Andres  Dyder  end  sine  egne«,  Rousseau  havde  ved  sine 
satiriske  Digte  paadraget  sig  mange  Fortrædeligheder,  hvorfor 
han  ogsaa  tænkte  paa  at  vende  Digtekunsten  Ryggen  og  give 
sig  af  med  Historieskrivningen.  Prindsen  fraraadede  ham 
imidlertid  dette ;  om  forgangne  Tider  var  det  næsten  umuligt 
at  skaife  sig  authentiske  Documenter;  men  at  skrive  Sam- 
tidens Historie  var  ligesaa  vanskeligt  som  farligt;  «thi  der 
gives«,  sagde  Eugen,  »stadig  Magthavere  og  hele  Folkeslag, 
som  ikke  kunne  taale,  at  man  siger  dem  Sandheden,  selv 
om  det  skeer  med  Skaansel  og  uden  Lidenskab«. 

Eugen  havde  paa  hiin  Tid  en  dobbelt  Grund  til  at  lade 
en  saadan  Yttring  falde;  thi  Keiser  Carl  var  ivrig  beskjæf- 
tiget  med  at  levere  et  Stykke  Historie  af  sit  eget  Fabrikat. 

X. 

Det  habsburgske  Huus  var  nu  i  -Østerrig  som  tidli- 
gere i  Spanien  nær  ved  at  uddøe.  De  forskjellige  Fordringer 
og  de  stridende  Interesser  forurohgede  igjen  længe  forud  hele 
Europa,  og  i  tre  Aartier  dreiede  den  store  Politik  sig  væsentlig 
om  den  mægtige  Arv.  Keiser  Joseph  havde  tidligere  forordnet, 
at  hans  Døttre  skulde  følge  efter  i  Regjeringen  naar  Mands- 
stammen  var  uddøe;  den  ene  af  disse  Døttre  blev  senere  gift 
ind  i  det  baierske,  den  anden  i  det  sachsiske  Huus.  Allerede 
i  Aaret  1713  erklærede  imidlertid  Keiser  Carl,  at  enhver 
Keiser  havde  Ret  til  at  forandre  sine  Forgængeres  Love; 
dette  gjorde   han  nu  ved  sin  Broders  Arvefølgelov,  idet  han 

ved  den  « pragmatiske  Sanction«  traf  den  Bestemmelse,  at 
naar  Mandsstammen  uddøde,  skulde  først  hans  egne  Dattre 
og  derpaa  Efterkommerne  af  hans  Broders  Døttre  være  Ar- 
vinger til  hans  Lande.  Foruden  de  to  Prindsessers  Fordrin- 
ger var  der  endnu  med  Hensyn  til  Bøhmen  to  Vanske- 
ligheder at  overvinde.  For  det  Første  var  dette  Land  et 
Churland  og  altsaa  ifølge  de  tydske  Rigslove  ikke  arveligt 
paa  Qvindelinien;  for  det  Andet  havde  Keiser  Ferdinand  I  i 
Aaret  1546  sluttet  en  Overeenskomst  med  Baiern,  ifølge  hvil- 
ken de  baierske  Hertuger  skulde  arve  Bøhmen,  naar  Ferdi- 
nands Mandslinie  uddøde.  For  at  sikkre  den  pragmatiske 
Sanction  maatte  man  altsaa  rydde  en  Mængde  Vanskeligheder 
til  Side;  man  skulde  have  et  Samtykke  fra  Stænderne  i  de 
østerrigske  Kronlande,  en  Indvilligelse  fra  den  tydske  Rigsdag 
og  en  fast  Støtte  i  Europa  ligeoverfor  de  andre  Prætenden- 
ters Fjendtligheder.  Stændernes  Samtykke  fik  man  uden 
Vanskelighed,  og  Eugen  var  nu  af  den  Mening,  at  man  frem- 
for Alt  maatte  see  at  skaffe  sig  en  stærk  Hær  og  et  fyldt 
Skatkammer,  hvorpaa  man  tygt  kunde  afvente,  om  Nogen 
vovede  at  reise  Modsigelse.  Men  Keiser  Carl  vilde  efter 
sin  Tænkemaade  have  Garantier  med  Sort  paa  Hvidt,  med 
Brev  og  Segl.  Han  oversaae,  at  man  ved  at  aabne  saa- 
danne  Underhandlinger  indlod  sig  i  en  grændseløs  Laby- 
rinth  af  Vanskeligheder;  jo  vigtigere  Sagen  var,  desto  sikkrere 
vilde  alle  europæiske  Interesser  komme  i  Bevægelse.  De 
allerførste  Skridt,  som  man  traf  i  Wien,  varslede  meget  slet 
om  et  heldigt  Udfald. 

Ved  de  spanske  Erobringsforsøg  var  det  engelsk-franske 
Forbund  optraadt  med  afgj  ørende  Kraft  til  Fordeel  for  Kei- 
seren.  Efter  denne  Erfaring  og  efter  hele  den  politiske  Stil- 
ling var  Intet  mere  klart,  end  at  østerrig  fremfor  Alt  burde 
vedligeholde  og  styrke  sit  gode  Forhold  til  England  og  Frank- 
rig, da  man  nu  engang  ønskede  Europas  formelle  Aner- 
kjendelse  af  den  pragmatiske  Sanction  og  ikke,  som  Eugen 
raadede,    vilde   sætte    sin  Lid  til  egen  Styrke.      En  saadan 

Politik  stod  desuden  i  meget  god  Harmoni  med  Forholdene 
i  Tydskland.  Man  vilde  jo  ogsaa  vinde  Rigets  Anerkjendelse  af 
den  pragmatiske  Sanction;  men  her  kom  allerede  dengang  Alt 
for  en  stor  Deel  an  paa  Preussen;  thi  skjøndt  dette  Land 
var  fem  Gange  mindre  i  Omfang  end  østerrig,  havde  det 
dog  ved  sin  ordnede  Bestyrelse  en  ligesaa  stærk  Hær  og  lige- 
saa  store  Indtægter  som  Keiseren.  Preussen  var  nu  dengang 
i  bedste  Forstaaelse  med  Vestmagterne,  og  saaledes  viste  alle 
Omstændigheder  Keiseren  hen  paa  at  bevare  det  gode  For- 
hold med  disse  Lande. 

Det  stik  Modsatte  indtraf  imidlertid.  Uagtet  Englands 
nylige  store  Tjenester  havde  Keiser  Carl  endnu  ikke  glemt 
Tabet  af  den  spanske  Krone,  og  hans  Uvillie  mod  England 
fik  ny  Næring,  da  man  i  London  af  Handelsskinsyge  lagde 
Keiserens  Yndlingsskabning,  hans  Handelscompagni  i  Ostende, 
alle  mulige  Hindringer  iveien.  Samtidigt  kom  imidlertid  og- 
saa Carls  bittreste  Modstander,  Kong  Philip  af  Spanien,  i 
heftig  Strid  med  de  store  Vestmagter.  Man  havde  tidligere 
aftalt  et  Giftermaal  mellem  Ludvig  XV  og  en  spansk  In- 
fantinde, og  denne  var  allerede  sendt  til  Paris  for  at  faae  en 
fransk  Opdragelse;  men  i  Aaret  1725  kom  den  franske  Re- 
gjering  paa  andre  Tanker  og  sendte  udenvidere  den  stakkels 
Infantinde  tilbage  over  Pyrenæerne.  En  saa  skaanselløs  Ad- 
færd fremkaldte  en  Storm  af  Forbittrelse  i  Madrid.  Kongen 
kaldte  sin  Gesandt  tilbage,  og  Dronningen  sagde  den  franske 
Minister  i  hans  aabne  ørne:  «Alle  disse  Bourbonner  ere  en 
Djævleslægtw  —  « med  Undtagelse  af  Deres  Majestæt«,  tilfoiede 
hun  skyndsomst,  idet  hun  kom  til  Besindelse  igjen  og  neiede 
for  sin  Mand.  Under  disse  Omstændigheder  faldt  den  liden- 
skabelige Fyrstinde  paa  den  Tanke  at  forsøge  paa  en  Tilnær- 
melse til  den  heftigste  af  hendes  tidligere  Modstandere, 
Østerrig.  En  hollandsk  Baron  Riperda,  som  havde  gjort  sin 
Lykke  i  Madrid  under  Alberoni,  og  som  var  en  virksom,  men 
indbilsk  og  noget  overfladisk  Diplomat,  der  iøvrigt  hverken 
lod  sig  skræmme  af  Vanskeligheder  eller  Samvittighedsskrupler, 

kom  i  dybt  Incognito  til  Wien  for  at  foreslaae  den  fortro- 
ligste Alliance  mellem  de  to  Kroner  og  særlig  en  Formæling 
mellem  Elisabeths  to  Sønner  og  Keiserens  to  Dottre.  Eugen, 
hvem  Keiseren  spurgte  tilraads,  erklærede  sig  eftertrykkelig 
mod  den  hele  Plan,  og  hans  Ven  Stahremberg  spurgte  reentud, 
om  man  da  vilde  gjøre  østerrig  til  en  spansk  Provinds; 
men  desto  ivrigere  virkede  det  spanske  Parti  til  Gunst  for 
Kiperda;  Keiseren  fulgte  dets  Mening  og  afsluttede  i  April 
og  Mai  1725  forskjellige  Overeenskomster  om  neie  Forbund, 
god  Handelspolitik  og  Løfte  om  de  to  Ægteskaber.  Dersom 
England  og  Frankrig  vare  derimod,  vilde  man  føre  Krig  mod 
begge  Magter  til  det  Yderste;  endelig  vilde  begge  Magter 
holde  sammen  mod  alle  Vantroe,  mod  Tyrker  og  Protestanter. 
Den  forenede  østerrigsk-spanske  Politik  syntes  saaledes  ryk- 
ket tilbage  til  Keiser  Carl  V's  Tider.  Czar  Peter  den  Store 
af  Rusland ,  som  var  opbragt  paa  England ,  fordi  det  garan- 
terede Danmarks  Besiddelse  af  den  gottorpske  Deel  af  Sles- 
vig, var  beredt  til  at  tiltræde  det  østerrigsk-spanske  Forbund. 
Det  saae  ud  til,  at  Krigsluen  igjen  skulde  omspænde  hele 
Europa  fra  Neva  til  Gibraltar. 

Ligeoverfor  en  saa  overraskende  Optræden  maatte  der 
naturligviis  indtræde  en  stærk  Reaction.  Jo  mere  man  om- 
gav de  enkelte  Bestemmelser  i  Wienerovereenskomsterne  med 
et  hemmelighedsfuldt  Slør,  desto  mere  mistroisk  vare  de  øvrige 
Magter  i  deres  Mistanke.  England  og  Frankrig  sluttede  sig 
nølere  sammen;  Danmark,  Holland,  Sardinien  og  Baiern 
nærmede  sig  til  dem,  og  endelig  besluttede  ogsaa  Kong  Fre- 
derik Vilhelm  I  af  Preussen  i  September  1725  at  indgaae  et 
Forbund  med  England  i  Hannover.  Preusserkongen  var  for 
Tiden  opbragt  paa  Keiseren  paa  Grund  af  nogle  kirkelige 
Kjævlerier  i  Riget  og  havde  fremfor  Alt  selv  en  Arvefølge- 
fordring, hvorved  han  ubetinget  kunde  vindes.  Naar  den 
barnløse  Churfyrste  af  Pfalz  -  Neuburg  døde,  gjorde  Kongen 
visse  Fordringer  gjældende  paa  Hertugdømmet  Berg,  men 
fandt  heri  levende  Modsigelse  hos  Pfalz  -  Sulzbach,   Holland, 

Sachsen  og  Keiseren.  Da  nu  England  og  Frankrig  lovede 
Kongen  deres  Understøttelse  i  denne  Sag,  vandt  den  hohen- 
zollernske  Begjærlighed  Overhaand  over  den  preussiske  Konges 
keiserlige  Følelser,  og  han  undertegnede  en  Alliance  med 
Vestmagterne.  Ved  østerrigs  første  fjendtlige  Bevægelse 
skulde  det  paa  een  Gang  angribes  i  Schlesien,  Mailand  og 
Neapel. 

Medens  en  saadan  Coalition  truede  Keiseren  paa  det 
Farligste,  blev  det  snart  klart,  hvor  svag  en  Støtte  han  havde 
i  det  spanske  Forbund.  De  lovede  Betalinger  indtraf  kun 
ufuldstændigt;  om  alvorlige  Rustninger  var  der  ikke  Tale  i 
Spanien,  og  navnlig  ved  det  vigtigste  Punkt,  Giftermaalet 
med  de  unge  Erkehertuginder,  kom  man  i  de  ærgerligste  Tvi- 
stigheder. Kort  sagt,  Keiser  Carl  fik  paa  den  eftertrykkeligste 
Maade  at  føle,  hvor  stor  en  Feil  han  havde  begaaet  ved  sin 
spanske  Alliance,  og  hvor  rigtigt  Eugen  havde  forudsagt  Føl- 
gerne af  samme.  Der  indtraadte  da  et  fuldkomment  Omslag 
i  Keiserens  Stemning;  Althan  var  død,  og  Eugens  Indflydelse 
blev  atter  bestemmende.  Saaledes  tog  østerrigs  Politik  en 
heelt  anden  Retning. 

Eugen  opløste  ikke  overilet  det  nye  Venskab  med  Spa- 
nien, gjorde  heller  ikke  de  fjendske  Sømagter  nogen  ydmy- 
gende Indrømmelse,  men  ledede  lidt  efter  lidt  den  keiserlige 
Politik  ind  paa  en  ny  Bane.  Først  og  fremmest  gjaldt  det 
at  sikkre  sig  østerrigs  naturlige  Forbundsfæller,  de  tydske 
Stater,  og  fremfor  alle  navnlig  Preussen.  Den  preussiske 
Konge  havde  gjort  Felttoget  i  Belgien  1709  under  Eugens 
Befaling  og  senere  viist  ham  den  høieste  personlige  Hengi- 
venhed og  Ærefrygt.  Eugen  sendte  nu  General  Seckendorflf 
til  Berlin.  Denne  Officeer  havde  staaet  i  hollandsk,  tydsk, 
preussisk  og  østerrigsk  Tjeneste,  havde  gjort  betydelige  Studier 
og  forstod  navnlig  i  høieste  Grad  at  gjennemtrænge  de  for- 
skjellige  Menneskers  Charakterer,  at  rette  sig  efter  dem  og 
saaledes  vinde  Herredømme  over  dem.  Allerede  ved  en  tid- 
ligere Tjeneste   havde    han  vundet  Kong  Frederik  Vilhelms 

fulde  Gunst;  han  exercerede,  røg  og  svirede  med  ham,  for- 
neiede  ham  med  djærve  Soldaterløier  og  vidste  fremfor  Alt 
at  lempe  sig  efter  Kongens  hidsige  og  lunefulde  Sind.  Næppe 
saae  Preusserkongen  ham,  før  han  spurgte  ham:  «Naa,  Hr. 
General!  De  mener  vel  ogsaa,  at  jeg  er  godt  hannoveransk- 
sindet?«  Da  Seckendorff  bekræftede  det,  svarede  Kongen: 
«Ved  Officeers  Parole  jeg  er  bedre  keiserlig  end  hannove- 
ranski).  Det  keiserlige  Sindelag,  som  i  tre  Hundrede  Aar  i 
det  Hele  havde  udmærket  HohenzoUerne,  var  endnu  dybt 
rodfæstet  hos  Frederik  Vilhelm.  Vel  kunde  han  af  og  til, 
naar  åen  hohenzollernske  Begjærlighed  gjorde  sig  gjældende, 
for  en  Stund  frigjøre  sig  fra  den;  men  ret  tilpas  var  han 
dog  kun,  naar  han  vidste,  at  han  havde  Keiserens  Venskab, 
og  han  kunde  udbringe  et  djærvt  »Leve«  for  den  tydske 
Nation. 

Man  naaede  saaledes  let  og  hurtigt  til  en  bedre  For- 
staaelse.  Det  kom  dog  endnu  ikke  til  nogen  Alliance,  da 
Preussen  engang  for  alle  forlangte  sine  Arvefordringer  aner- 
kjendte,  og  Keiseren  ikke  vilde  bryde  saa  afgjort  med  Pfalz- 
Sulzbach.  Men  Eugen  havde  dog  naaet  det  store  Kesultat 
at  løsne  det  hannoveranske  Forbund  og  bevæge  den  preus- 
siske Konge  til  Neutralitet. 

Imidlertid  havde  Spanierne  paa  deres  Side  aabnet  Krigen 
med  Englænderne  for  Gibraltar  og  trængte  nu  ivrigt  ind 
paa  Keiseren,  at  han  skulde  gjøre  Alvor  af  Wiener- Over- 
eenskomsterne ,  ligeledes  gribe  til  Vaaben  og  fuldbyrde  den 
unge  Maria  Theresias  Ægteskab  med  Infanten  Don  Carlos; 
men  Keiseren  var  nu  grundig  helbredet  for  sine  spanske 
Sympathier,  Keiserinden  havde  uden  først  at  raadspørge  den 
høiere  Politik  udsøgt  en  Mand  til  sin  tiaarige  Datter,  nemlig 
den  unge  Hertug  Frants  af  Lothringen,  og  Prinds  Eugen 
vilde  hellere  end  gjerne  redigere  Afslagsskrivelsen  til  Hoffet  i 
Madrid.  Man  optog  atter  Forhandlingerne  med  Berlin;  Secken- 
dorff overbragte  endehg  det  østerrigske  Hofs  fulde  Anerkjen- 
delse   af  de  preussiske  Fordringer  paa  Hertugdømmet  Berg, 

Og  den  preussiske  Konge  var  nu  villig  til  alle  mulige  Løfter; 
han  vilde  indgaae  det  snævreste  Allianceforbund,  garantere 
den  pragmatiske  Sanction  og  love  at  vælge  Maria  There- 
sias  tilkommende  Mand  til  tydsk  Keiser.  «Kun  maa  denne 
Mand  være  en  Tydsker »,  tilføiede  Kongen,  «vi  ville  ikke  have 
en  Spanier,  ikke  en  Franskmand,  men  en  Tydsker«. 

Eugen  sendte  nu  en  i  de  høfligst  mulige  Udtryk  affattet 
Kurv  til  Madrid,  og  Alliancen  blev  undertegnet  i  December 
1728  i  Berlin.  Eugen  havde  naaet  sit  første  store  Formaal, 
en  afgjort  tydsk  Alliance,  i  et  Omfang,  som  maatte  overgaae 
hans  dristigste  Forventninger.  Den  preussiske  Konge  hver- 
vede nu  ved  alle  tydske  Hoffer  for  Keiseren.  «Jeg  vil  lægge 
Kaarde  og  Pistoler  i  mine  Børns  Vugger »,  udbrød  han,  «for 
at  de  kunne  lære  at  kæmpe  for  Keiseren«.  Seckendorff  be- 
talte flere  af  de  preussiske  Ministre  betydelige  Pensioner  og 
var  i  mange  Aar  den  mægtigste  Mand  ved  Hoffet  i  Berlin 
og  den  egentlige  Leder  af  den  preussiske  Politik.  Allerede 
noget  tidligere  havde  Osterrig  ogsaa  afsluttet  en  formelig 
Alliance  med  Hoffet  i  St.  Petersborg.  Eugen  havde  nu  fast 
Grund  under  sine  Fødder.  cNaar  Keiseren,  Brandenburg  og 
Moscovia  holde  samme«,  sagde  han,  «hvem  kan  da  udrette 
Noget  mod  de  tre  ørne?«  Man  seer,  at  den  hellige  Alliance, 
som  i  vort  Aarhundrede  gjennem  mere  end  een  Menneskealder 
har  havt  den  afgjørende  Indflydelse  paa  alle  europæiske  For- 
hold, allerede  paa  den  Tid  spillede  en  ikke  ringe  Rolle. 

I  Madrid  fremkaldte  det  keiserlige  Afslag  naturligviis 
ondt  Blod.  Dronning  Elisabeth  havde  virkelig  Uheld  med 
sig  ved  sine  Ægteskabsplaner  for  sine  Børn,  og  hun  følte 
det  smerteligt.  Ligesom  hendes  Datters  Hjemsendelse  fra 
Paris  havde  drevet  hende  til  at  søge  .Østerrigs  Venskab,  saa- 
ledes  kastede  Ulykkesbrevet  fra  Wien  hende  atter  i  Armene 
paa  Vestmagterne.  Hun  tilbød  Englænderne  alle  optænkelige 
Handelsfordele,  naar  hun  allerede  nu  maatte  lægge  spanske 
Garnisoner  i  Parma  og  Florents  for  at  sikkre  sine  Arvefor- 
dringer.   Hverken  i  London  eller  Paris  havde  man  Noget  at 

indvende  mod  denne  Fordring;  begge  Hofferne  stode  endnu 
paa  spændt  Fod  med  Hoffet  i  Wien  og  indrømmede  1729 
uden  Vanskelighed  det  spanske  Forlangende.  Ålliancefor- 
holdene  havde  nu  saaledes  ganske  forandret  sig.  I  Aaret 
1725  stode  østerrig,  Rusland  og  Spanien  mod  England,  Frank- 
rig og  Preussen,  men  i  Aaret  1729  havde  Spanien  og  Preus- 
sen skiftet  Plads.  Ligesom  Eugen  imidlertid  havde  vundet 
Preussens  Venskab,  ønskede  han  ogsaa  igjen  at  komme  paa 
bedre  Fod  med  England.  Han  vidste  imidlertid,  at  man 
lettere  faaer  en  stærk  Modstander  til  at  vende  om  ved  at 
indgyde  ham  Respect  end  ved  at  vise  Ængstelse.  Han 
traadte  altsaa  i  Begyndelsen  meget  kategorisk  op,  erklærede 
at  ville  betragte  en  eneste  spansk  Soldats  Ankomst  til  Italien 
som  en  Krigserklæring  og  anordnede  betydelige  Rustninger. 
I  England  talte  man  ikke  mindre  heftigt  og  tappert;  for  det 
Første  kom  dog  kun  Diplomaterne  fra  begge  Hoffer  overalt 
i  den  heftigste  Tvist,  og  især  leverede  den  engelske  og  den 
østerrigske  Indflydelse  ved  Hoffet  i  Berlin  hinanden  en 
Kamp,  hvis  Udfald  imidlertid  skulde  have  de  meest  skjæbne- 
svangre  Følger  for  østerrigs  Fremtid. 


XI. 

Frederik  Vilhelm  I  var,  som  bekjendt  nok,  ingen  beha- 
gelig Herre.  Han  var  gjennemgaaende  en  Despot,  i  sit  Hjem, 
i  sin  Hær  og  i  sin  Stat,  og  derhos  vel  godmodig,  men  op- 
farende og  udannet.  Han  besad  dog  to  Egenskaber,  som 
gjorde  hans  Despotisme  til  en  Fordeel  for  hans  Land,  nemlig 
en  stærk  Selvstændighedsfølelse  og  en  urokkelig,  retskaffen 
Villie.  Med  et  stærkt  fremragende  Organisationstalent  forø- 
gede han  uophørlig  sin  Hær  og  øvede  den  med  en  jernfast, 
nøieseende,  piinagtig  Udholdenhed.  »En  Fyrste«,  sagde  han, 
<isom  ikke  har  Soldater,  finder  ingen  Agtelse  i  Verden«. 
Med  denne  Sands  for  militair  Orden,  Underkastelse  og  Op- 
tugtelse greb  han  ind  overalt  i  Statsstyreisen;  alle  Communer 

stillede  han  under  sine  Embedsmænds  Opsyn,  og  disse  igjen 
under  en  stor  Centralovrighed ,  Generaldirectoriet.  Med  en 
Huusfaders  Iver  var  han  stadigt  beskjæftiget  med  denne 
Myndigheds  Acter  og  deelte  Resten  af  sin  Tid  mellem  Til- 
synet med  sine  Domainer  og  sine  Eecruter.  Man  kommer 
imidlertid  til  at  see  hans  Adfærd  i  et  noget  mildere  Lys,  naar 
man  betænker,  hvorledes  de  fleste  Fyrster  paa  den  Tid  aldeles 
ikke  brode  sig  om  deres  Undersaatters  Vel,  men  udsugede 
Undersaatterne  til  Marv  og  Been  for  at  tilfredsstille  deres  egen 
Pragtlyst  og  Udsvævelser.  I  Modsætning  hertil  var  Preusserkon- 
gen rigtignok  igjen  altfor  omhyggelig  for  sine  kjære  Undersaatter, 
hvem  han  ikke  lod  et  eneste  øieblik  være  uden  Opsyn  eller 
Tilskyndelser.  Han  regulerede  Opførelsen  af  ethvert  Privathuus 
og  jagede  Borgerne  fra  Keglebanen  til  Arbeidet;  men  saa 
havde  han  selv  heller  ikke  andre  Glæder  end  hans  Under- 
saatter, Han  arbeidede,  sparede,  dreiede  hver  Skilling,  han 
gav  ud,  og  undte  sig  ingen  anden  Nydelse  end  en  Pibe  To- 
bak og  et  Kruus  -01.  Han  var  hverken  vidtskuende  eller 
mangesidig  begavet;  han  foragtede  Kunsten  som  Blødag- 
tighed og  var  mistroisk  mod  Videnskaben  som  en  Skole  for 
Ugudelighed;  han  undertrykte  Handelen  ved  Handels-  og 
Luxusforbud  for,  som  man  udtrykte  sig,  at  beholde  Pengene 
i  Landet.  Men  for  at  være  retfærdig  mod  ham  bor  man  blot 
huske  paa  Tilstanden,  som  den  dengang  var  ved  Ludvig  XV's 
Hof  og  i  Frankrig  samt  overhovedet  i  de  fleste  Lande  i 
Europa.  I  alle  preussiske  Provindser  blomstrede  Agerdyrk- 
ningen som  intetsteds  i  Europa  paa  England  og  Belgien  nær. 
Skatkammeret  var  fyldt  til  Overflod,  og  hans  Hær  gjaldt  som 
monsterværdig,  skjondt  Prinds  Eugen  dog  nærede  nogen  Mis- 
tillid til  disse  Paradesoldater;  ^sterrig  skulde  til  sin  egen 
Fordærvelse  tidsnok  gjere  en  modsat  Erfaring. 

Medens  Kongens  gode  og  onde  Egenskaber  i  det  offent- 
lige Liv  omtrent  kunde  veie  op  imod  hverandre,  gjorde  Fre- 
derik Vilhelm  ved  sin  brutale  Heftighed  og  græ.ndselose  Raa- 
hed  Hjemmet    til  et  Helvede   for  sin   Familie.     Kronprinds 

Frederik,  som  dengang  var  17  Aar  gammel,  var  ham  ikke 
ret  tilpas;  Kronprindsen  søgte  at  adsprede  sig  ved  Litteratur 
og  FLøitespil  og  viste  ingen  Iver  for  orthodox  Kirkelighed,  og 
dette  var  nok  for  Faderen,  som  erklærede  ham  for  en  «eff"e- 
minirter  Kerl»  og  ved  hver  Leilighed  mishandlede  ham  med 
Puf  og  Skjældsord.  Hans  Børn  nærede  intet  mere  levende 
ønske  end  at  forlade  det  fædrene  Huus;  de  grebe  derfor  med 
Henrykkelse  deres  Moders,  en  engelsk  Prindsesses,  Plan  om 
at  gifte  Sønnen  og  Datteren  med  hendes  Broder,  Kong  Georg 
af  Englands  Børn.  Frederik  Vilhelm  var  ikke  ubetinget  der- 
imod, og  der  begyndte  en  officiel  Underhandling  om  denne 
Plan.  I  Wien  blev  man  imidlertid  levende  bange  for,  at 
denne  Ægteskabsplan  igjen  skulde  Qerne  Preussen  fra  Øster- 
rig,  og  Eugen  besluttede  sig  til  at  modarbeide  dette  Ægte- 
skab, saalænge  England  var  paa  Kant  med  østerrig.  Han 
ønskede  dog  ikke  altfor  heftig  at  tage  Parti,  men  befalede 
meget  mere  General  Seckendorif  fremfor  Alt  at  skaffe  sig 
Indflydelse  hos  Dronningen  og  Kronprindsen  og  paa  en  ven- 
skabelig Maade  at  indvirke  paa  dem;  men  Seckendorff,  som 
ikke  udrettede  Stort  paa  denne  Maade,  vilde  under  alle  Om- 
stændigheder vise  Englænderne  tilbage  og  opbød  derfor  alle 
Midler  for  at  paavirke  Kongen  imod  Kronprindsens  ønsker. 
Ved  Bestikkelser,  Kænker  og  Intriguer  af  enhver  Art  lykkedes 
dette  endelig,  og  efter  en  heftig  Scene  forlod  den  engelske 
Gesandt  Berlin. 

Den  unge  Prinds  Frederik  blev  fortvivlet  herover  og 
søgte  i  1730  at  flygte,  men  blev  forraadt,  fængslet  og  stillet 
for  Eetten  som  Deserteur.  Baade  Keiseren  og  Prinds  Eugen 
gjorde  alvorlige  Skridt  for  at  frelse  hans  Liv,  men  søgte  der- 
hos at  udsøge  en  Brud  til  ham  efter  deres  Planer,  og  først 
da  Kronprindsen  besluttede  sig  til  denne  Forbindelse,  fik  han 
sin  Faders  fuldstændige  Tilgivelse.  Det  var  en  temmelig 
ubetydelig  Prindsesse  af  Brunsvig  -  Bevern  ,  hvis  Familie 
imidlertid  paa  denne  Tid  var  Keiseren  ubetinget  hengiven. 
Kronprinds  Frederik   havde   i  lang  Tid   stridt  imod  paa  det 

Stærkeste,  og  for  at  iindgaae  det  forhadte  Giftermaal  havde 
han  endog  henkastet  den  Tanke,  om  man  ikke  kunde  for- 
mæle ham  med  Maria  Theresia;  men  Engen  var  ubønhørlig, 
og  baade  han  og  Seckendorff  vare  af  den  Mening,  at  Prind- 
sens  Forslag  kun  var  en  Snare  for  det  østerrigske  Parti  i 
Borlin.  Eugen  skrev  paa  følgende  Maade  til  Gesandten: 
«Hvor  Meget  man  end  i  dette  Punkt  maa  tilskrive  Prindsens 
Falskhed,  saa  fremgaaer  det  dog  klart  af  dette  Project,  hvilke 
vidtflyvende  Ideer  denne  unge  Herre  har.  Skjøndt  disse  endnu 
ere  flygtige  og  endnu  ikke  ganske  vel  overtænkte,  mangler 
det  ham  dog  ikke  paa  Livlighed  og  Fornuft;  men  desto  far- 
ligere turde  han  derfor  med  Tiden  blive  for  sine  Naboer,  naar 
han  ikke  bringes  bort  fra  sine  nuværende  Grundsætninger. 
Dette  kan  man  imidlertid  ikke  haabe  uden  ved  hans  Gifter- 
maal med  Prindsessen  af  Bevern;.  men  man  maa  meget  mere 
frygte  for,  at  jo  haardere  Kongen  nu  omgaaes  med  ham, 
desto  mere  vil  han  holde  fast  ved  disse  Tanker  og  i  sin  Tid 
forandre  Alt,  hvad  Faderen  nu  gjør».  I  Virkeligheden  lode 
disse  Begivenheder  en  dyb  Braad  tilbage  i  Kronprindsens 
Hjerte.  Det  laa  i  Forholdenes  Natur,  at  Preussen  maatte 
stræbe  at  frigjøre  sig  for  østerrigs  Formynderskab;  Faderen 
havde  endnu  stedse  af  gammel  Tradition  viist  en  rigsfyrstelig 
Underdanighed  mod  Keiseren,  men  Sønnen,  den  senere  Fre- 
derik n,  var  nu  grundig  helbredet  for  ethvert  Spor  af  denne 
tilvante  Hengivenhed. 

Man  vil  saaledes  næppe  kunne  benegte,  at  det  var  en 
Feil  af  Prinds  Eugen  at  blande  sig  saa  stærkt  i  det  berlinske 
Hofs  Farailietvistigheder,  saa  meget  mere,  som  det  ingenlunde 
var  Prindsens  Alvor  at  drive  Fjendtlighederne  mod  England 
til  nogen  Yderlighed.  Han  havde  i  Virkelighed  kun  fremsat 
saa  stærke  Protester  mod  de  spanske  Garnisoner  i  Parma  og 
Florents  for  at  kunne  gjennemføre  Anerkjendelsen  af  den 
pragmatiske  Sanction.  Han  lod  sig  snart  forlyde  med  at 
ville  indrømme  de  spanske  Fordringer,  naar  Spanien  og 
Sømagterne   vilde   garantere   Maria  Theresias   Arvefølge.     I 

Aaret  1731  kom  det  virkelig  til  et  Forlig  i  Wien  paa  disse 
Betingelser,  og  Kong  Georg,  der  tillige  var  Churfyrste  af 
Hannover,  forenede  nu  sine  Anstrengelser  med  Brandenborgs 
for  at  sætte  den  tydske  Rigsdags  Anerkj endelse  af  den  prag- 
matiske Sanction  igjennem, 

I  Løbet  af  fire  Aar  havde  Eugen  saaledes  glimrende  be- 
fæstet østerrigs  Stilling.  Da  han  greb  Statens  Toiler,  havde 
østerrig  havt  det  halve  Europa  mod  sig  og  kun  det  fjerne 
Eusland  og  det  upaalidelige  Spanien  til  Forbundsfæller.  Nu 
var  efter  al  menneskelig  Beregning  østerrigs  Skjæbne  sikkret. 
I  Tydskland  stode  Baiern  og  Sachsen  ene  tilbage  med  deres 
Protester,  og  ganske  vist  havde  man  ikke  faaet  Frankrigs 
udtrykkelige  Anerkj  endelse,  men  til  Gjengjæld  havde  østerrig 
AUiancetractater  med  Rusland,  Preussen  og  Sømagterne.  In- 
gensinde syntes  man  saaledes  at  have  havt  Mindre  at  frygte. 

XII. 

Prinds  Eugen  havde  nu  naaet  de  halvfjerdsindstyve  Aar. 
Han  stod  paa  Høidepunktet  af  sin  Berømmelse,  men  hans 
legemlige  Kræfter  begyndte  imidlertid  at  svigte,  og  nu  skulde 
han  i  Slutningen  af  sit  Liv  opleve  endnu  en  Forvikling,  hvor 
man  mod  hans  Eaad  selv  havde  fremkaldt  Faren,  og  hvor 
han  da,  blottet  for  de  nødvendigste  Midler,  maatte  fremtræde 
som  sit  adopterede  Fædrelands  eneste  Redningsmand  og  søge 
at  beskytte  det  ved  Skyggen  af  sit  berømte  Navn. 

Keiserindens  ønske  at  formæle  sin  ældste  Datter  med 
Frants  Stephan  af  Lothringen  var  i  Aarenes  Løb  bleven  op- 
taget af  hele  den  keiserlige  Familie.  Frants  var  en  Søn  af 
den  berømte  Seirherre  mod  Tyrkerne,  stod  ligesom  Faderen 
i  østerrigsk  Tjeneste,  var  opdragen  sammen  med  den  unge 
Hertuginde  og  havde  vundet  hendes  Kjærlighed.  I  Aarhun- 
dreder  havde  det  lothringske  Huus  staaet  paa  den  venskabe- 
ligste Fod  med  Habsburgerne,  medens  det  laa  i  dødelig  Kiv 
med  Bourbonerne.     Den  unge  Hertug  var  en  brav  og  smuk 

Mand,  men  just  ikke  noget  glimrende  Parti,  da  største  Delen 
af  hans  Land  allerede  dengang  var  i  Franskmændenes  Magt. 
Det  var  derfor  en  kjær  Tanke  for  Keiseren,  at  denne  Kest 
af  Lothringen  for  Fremtiden  skulde  blive  et  stærkt  Værn  for 
østerrig  lige  ved  den  fjendtlige  Grændse.  Dette  var  nu  saa 
indlysende  for  Alle,  at  man  ogsaa  i  Paris  kun  hørte  een 
Mening  om,  at  man  ikke  maatte  vige  tilbage  for  den  største 
Krig  og  gjøre  Lothringen  til  en  fuldstændig  fransk  Provinds, 
saafremt  Maria  Theresias  Ægteskab  med  Hertugen  af  Lo- 
thringen virkelig  skulde  finde  Sted.  Den  gamle  Marschal 
Villars,  Eugens  fortrolige  Ven  og  dygtigste  Modstander,  ud- 
talte dette  aabenhjertigt  ved  ethvert  Hofselskab;  den  ledende 
Minister,  den  fine,  fredsommelige,  værdige  Cardinal  Fleury, 
sagde  det  ikke,  men  havde  den  samme  bestemte  Anskuelse, 
skjøndt  med  stærk  Bekymring  for  derved  at  fremkalde  en 
høist  farlig  Kamp  mod  det  halve  Europa.  Han  frygtede 
østerrigs  nyeste  Alliancer  og  længtes  levende  efter,  at  Kei- 
seren skulde  give  ham  et  Paaskud  til  Angreb,  som  laa  uden- 
for de  engelske  og  preussiske  Forbund,  hvorved  han  muligviis 
kunde  bringe  østerrig  til  at  staae  ene. 

Denne  Sagernes  Stilling  var  ikke  ubekjendt  i  Wien; 
man  var  opfyldt  af  den  fjendtligste  Mistillid  mod  Frankrig, 
og  netop  af  den  Grund  gjorde  man  det  Skridt,  som  Cardinal 
Fleury  ønskede,  og  man  gjorde  det  paa  en  Maade,  som  Car- 
dinalen  ikke  engang  havde  vovet  at  haabe. 

I  Aaret  1733  blev  den  polske  Throne  ledig  ved  Kong 
August  H's  Død,  og  de  indre  Partier  saavel  som  de  frem- 
mede Magter  kappedes  om,  hvem  der  skulde  besætte  denne 
Throne.  To  Candidater  vare  de  meest  fremtrædende,  den 
afdøde  Konges  Søn,  den  nye  Churfyrste  af  Sachsen,  og  Sta- 
nislaus  Leszinsky,  hvem  Carl  XH  af  Sverige  engang  havde 
sat  paa  Thronen,  men  som  1709  havde  maattet  flygte  for  de 
forenede  Preussere  og  Sachsere.  Stanislaus  Leszinsky  var 
senere  bleven  Ludvig  XV's  Svigerfader  og  haabede  nu  ved 
fransk  Indflydelse  at  vinde   sin  tabte  Throne   igjen.      Hans 

Planer  mødte  imidlertid  megen  Modstand.  Allerede  i  flere 
Aar  havde  Nabomagterne  overveiet  det  Spørgsmaal,  hvem 
denne  Throne  skulde  tilfalde,  og  Eusland  og  Preussen  vare 
allerede  i  Aaret  1730  blevne  enige  om,  at  en  eller  anden 
indfødt  Adelsmand  af  Piasternes  Slægt  skulde  hæves  til  denne 
Værdighed;  derimod  vilde  Russerne  under  ingen  Omstændig- 
heder vide  Noget  af  Stanislaus,  og  Frederik  Vilhelm  vilde 
ikke  have  den  sachsiske  Prinds.  Heller  ikke  i  Wien  fandt 
den  franske  Candidat  Naade  ligesaa  lidt  som  den  sachsiske 
Churfyrste,  da  denne  Fyrste  jo  ikke  vilde  anerkjende  Keiserens 
pragmatiske  Sanction;  imidlertid  kunde  man  ikke  finde  nogen 
for  Keiseren  gunstig  stemt  polsk  Magnat  som  eventuel  Thron- 
følger  og  foreslog  derfor  i  St.  Petersborg  og  Wien  en  meget 
uskyldig  fremmed  Prinds,  den  portugisiske  Infant  Emanuel, 
som  Candidat  til  Thronen.  Rusland  gav  sit  Samtykke  hertil; 
den  preussiske  Konge  kunde  just  ikke  finde  nogen  Grund 
hertil,  men  gav  dog  endelig  sit  Samtykke,  da  begge  Keiser- 
hofferne paany  garanterede  ham  den  bergske  Arv  og  desuden 
tilbød  ham  Hertugdømmet  Curland.  Det  viste  sig  dog  snart, 
at  Seckendorff  ikke  havde  havt  nogen  Fuldmagt  hertil  fra  sit 
Hof;  i  Wien  var  man  meget  ærgerlig  over,  at  det  alt  saa 
stærke  Preussen  skulde  have  en  ny  Udvidelse.  Imidlertid 
raadede  Eugen  stadig  til  ikke  at  krænke  den  vigtige  For- 
bundsfælle ved  at  negte  Tractatens  Ratification;  han  blev 
imidlertid  overstemt,  og  Spørgsmaalet  blev  foreløbig  udsat, 
indtil  det  blev  brændende  ved  Kong  August  H's  Død. 

Næppe  havde  denne  Efterretning  udbredt  sig  over  Eu- 
ropa, før  den  russiske  Regjering  afgav  den  bestemte  Erklæ- 
"  ring  til  Polakkerne,  at  den  ikke  vilde  finde  sig  i  Stanislaus's 
Valg.  Under  disse  Forhold  syntes  det  at  ligge  lige  for  Haan- 
den,  at  ^sterrig  skulde  holde  sig  saa  fjernt  som  muligt  fra 
denne  Strid;  Russerne  vare  nemlig  mere  end  stærke  nok  til 
alene  at  kunne  knuse  Leszinskys  Parti,  og  Franskmændene 
besad  aldeles  ingen  Midler  til  at  komme  dem  tillivs.  Nu 
kom  der  imidlertid  et  sachsisk  Gesandtskab  til  Wien  og  til- 

bød  Keiseren  Anerkjendelsen  af  den  pragmatiske  Sanction 
og  Sachsens  Afkald  paa  alle  asterrigske  Arvefordringer,  saa- 
fremt  han  vilde  understotte  Churfyrstens  Valg  til  Konge  i 
Polen.  Dette  var  at  anslaae  en  Streng,  som  var  uimodstaaelig 
i  Keiserens  ører.  Ministeren  Sinzendorf  skildrede  omstæn- 
delig Fleurys  KjærUghed  til  Fred  og  var  uudtømmelig  i  Beviser 
for,  at  Frankrig  ikke  meente  det  alvorligt  med  sine  Krigstrusler, 
og  at  det  kun  for  Anstands  Skyld  fremmede  Stanislaus's  Valg, 
men  slet  ikke  tænkte  paa  at  slaae  los.  Engen  havde  en  fuld- 
kommen modsat  Anskuelse.  Han  fraraadede  paa  det  Alvor- 
ligste at  stille  Sagen  paa  Spidsen  og  formanede  til  ikke  ved 
Indblanding  i  Polens  Anliggender  at  give  Frankrig  den  for- 
ønskede Leilighed  til  en  Krig,  under  hvilken  Østerrig  ikke 
kunde  haabe  paa  nogen  Forbundsfælle.  Han  kunde  dog  ikke 
holde  Keiseren  tilbage;  men  denne  afsluttede  en  Overeens- 
komst  med  Sachsen,  sendte  en  kategorisk  Trusel  til  Warschau 
og  opstillede  et  Troppecorps  ved  den  schlesiske  Grændse  for 
at  give  Truslen  Eftertryk.  Keiseren  opfordrede  endelig  Hoffet 
i  Berlin  til  at  slutte  sig  til  ham  i  denne  Sag.  Kongen  blev 
ærgerlig  nok  over,  at  man  igjen  foreslog  ham  en  ny  Candi- 
dat  og  netop  den,  han  mindst  kunde  udstaae;  «men  jeg 
bliver  dog  hos  Keiseren«,  sagde  han,  «naar  han  ikke  støder 
mig  bort  med  Foden«,  og  han  udtalte  sit  Samtykke,  naar 
Sachsen  vilde  indrømme  hans  Fordringer  paa  Berg  og  Kur- 
land; men  Churfyrsten  i  Sachsen,  som  selv  hørte  til  do 
bergske  Prætendenter,  afslog  begge  Fordringer.  Kongen 
vendte  sig  da  umiddelbart  til  Wien  og  tilbød  hele  sin  Ar- 
mee  til  Rhinkrigen,  saafremt  Keiseren  vilde  indrømme  ham 
strax  at  besætte  Hertugdømmet  Berg;  men  Carl  var  nu 
fuldkommen  indtagen  for  Sachsen  og  vilde  heller  ikke  i  det 
bergske  Spørgsmaal  støde  den  sachsiske  Churfyrste  for  Ho- 
vedet; han  svarede  altsaa  Kongen  yderst  køligt,  at  det  var 
tilstrækkelig,  naar  Preussen  blot  opstillede  sit  Rigscontingent, 
10,000  Mand.    Følgen  af  hans  Adfærd  var  en  dyb  Misstem- 

ning  i  Berlin ;  det  preussiske  Contingent  mødte  kun  yderst 
trevent,  forøvrigt  holdt  Preussen  sig  neutralt. 

Cardinal  Fleury  var  med  den  største  Tilfredshed  Vidne 
til  denne  Kjæde  af  Misgreb.  "Paa  dette  ene  Kort«  —  han 
meente  den  polske  Thronfølge —  «vil  jeg  vinde  nogle  Konge- 
riger«, pleiede  han  at  sige.  Medens  Sømagterne  forklarede 
Keiseren,  at  der  ikke  stod  Noget  om  Polen  i  deres  Alliance- 
tractater,  og  at  de  maatte  overlade  ham  til  hans  egen  Skjæbne, 
hvis  han  for  Polens  Skyld  kom  i  Krig,  samlede  Fleury  Spa- 
nien og  Sardinien  under  sine  Faner  ved  Udsigten  til  italiensk 
Bytte,  og  Frankrig  aabnede  i  Sommeren  1733  Krigen  ved  et 
kraftigt  Angreb  paa  begge  Sider  af  Alperne.  Russerne  over- 
vældede rigtignok  med  rivende  Fart  Kong  Stanislaus  i  Polen, 
men  Franskmændene  oversvømmede  paa  deres  Side  uophol- 
delig hele  Lothringen  og  Bar,  og  Marschal  Berwick  trængte 
fra  Straszburg  over  Rhinen  og  tvang  Kehl  til  Overgivelse.  I 
Italien  erobrede  Marschal  Villars  Mailand  og  tog  i  eet  An- 
greb hele  Lombardiet  paa  Mantua  nær,  medens  en  spansk 
Hær  fra  Parma  og  Toscana  drog  gjennem  Kirkestaten  og  i 
Mai  1734  erobrede  hele  Neapel  paa  Capua  og  Gaeta  nær. 
Paa  intet  Punkt  vare  de  Keiserlige  rustede  til  Modstand; 
der  var  Mangel  paa  Tropper  og  Generaler,  paa  Forraad  og 
Penge.  Faren  var  stor,  og  nu  skrev  Keiseren  det  ene  Brev 
efter  det  andet  til  Eugen  om,  at  han  fremfor  Alt,  ja  ene  og 
alene  stolede  paa  hans  Kjærlighed,  Iver  og  hensigtsmæssige 
Foranstaltninger. 

Eugen  var  upasselig  hele  Vinteren  igjennem,  men  dog 
uafbrudt  virksom  for  sine  Rustninger;  han  holdt  Faren  for 
større  end  nogensomhelst  tidligere;  men  ingen  mismodig 
Yttring  mod  de  forblindede  Raadgivere,  som  havde  fremkaldt 
den,  undslap  hans  Læber.  Han  vidste,  at  Midlerne  til  Kamp 
vilde  være  hoist  utilstrækkelige,  men  tilbød  dog  frivilligt  og 
uden  Tøven  selv  at  overtage  Befalingen  ved  Rhinen.  Paa 
Grund  af  den  preussiske  Konges  Forstemthed,  Baierns  halv- 
Qendtlige  Holdning  og  det  øvrige  Riges  beklagelige  Forfat- 

ning  forefandt  Eugen  kun  en  Hær  paa  20,000  Mand.  Han 
var  derfor  ikke  istand  til  at  undsætte  det  af  Berwick  beleirede 
Philippsburg ,  men  tog  en  fortræffelig  Stilling  ved  Heil- 
bronn  og  holdt  der  den  firdobbelt  stærke  fjendtlige  Hær 
Stangen;  efterhaanden  trak  han  Forstærkninger  til  sig  og 
hindrede  de  Franskes  yderligere  Foretagender.  Frederik  den 
Store,  der  dengang  tilbragte  nogle  Maaneder  i  Eugens  Hoved- 
qvarteer  og  roste  sig  af  at  være  hans  Lærling,  erklærede 
senere,  at  Prinds  Eugens  Kolighed  under  dette  Felttog  var 
ikke  mindre  hæderlig  end  hans  tidligere  Seire.  I  Aaret 
1734  stillede  Sagerne  sig  noget  bedre  for  -Østerrig.  Ved 
Hjælp  af  et  prægtigt  russisk  Hjælpecorps  voxede  Eugens  Hær 
til  130,000  Mand;  han  kunde  endog  tvinge  Fjenderne  tilbage 
over  Rhinen  og  tilfægte  sig  nogle  Fordele  ved  Mosel,  men 
paa  Tilbageerobringen  af  Lothringen  og  Neapel  var  der  ikke 
at  tænke.  Det  næste  Aar  forsøgte  Sømagterne  at  mægle 
Freden  i  Wien.  Keiseren  afslog  det  i  Begyndelsen  og  opfor- 
drede Eugen  til  at  afgive  en  Erklæring.  Dette  er  det  sidste 
større  Statsskrift,  som  vi  have  fra  Eugens  Haand;  med  sik- 
kert Blik  overskuer  han  Tydsklands  og  Europas  Holdning; 
han  opregner  med  ubønhørlig  Klarhed  -Østerrigs  politiske 
Farer  og  finantsielle  Hjælpeløshed;  men  Skriftet  er  navnlig 
mærkværdigt  ved  med  Eftertryk  at  paavise  Keiseren  det  eneste 
Hjælpemiddel,  som  han  maatte  gribe,  hvis  han  ikke  ved  Efter- 
givelse vilde  forsone  Huset  Bourbon.  Eugen  opfordrer  ham 
nemlig  til  at  gaae  ind  paa  det  baierske  Forslag  om  at  gifte 
den  baierske  Churprinds  med  Maria  Theresia  og  saaledes  for- 
berede -Østerrigs  og  Baierns  Forening.  Der  er  ingen  Tvivl 
om,  at  dette  Forslag,  seet  fra  et  østerrigsk  og  tydsk  Stand- 
punkt, var  i  høieste  Maade  ønskeligt.  Hvis  østerrig  saaledes 
havde  udvidet  sig  paa  tydsk  Grund,  vilde  det  ved  en  saa 
stærk  Tilvæxt  i  sin  tydske  Befolkning  i  Tidernes  Løb  være 
blevet  grundig  germaniseret,  ligesom  Tydsklands  Sønderlem- 
melse og  Udstykning  samt  det  preussiske  Vælde  vare  blevne 
forhindrede  ved  østerrigs  Styrkelse. 

Keiser  Carl  svarede  ikke  paa  Eugens  Betænkning.  Den 
maa  dog  have  gjort  et  dybt  Indtryk  paa  ham ;  thi  hans  Sager 
maatte  i  Sandhed  staae  fortvivlede,  naar  Eugen  vovede  at 
træde  saa  afgjort  op  mod  hele  den  keiserlige  Families  Planer 
med  Frants  af  Lothringen.  Keiseren  betænkte  sig  imidlertid 
ikke  længe,  men  stillet  mellem  Eugens  Alternativer,  enten 
det  baierske  Giftermaal  eller  Eftergivenhed  overfor  Bourbo- 
nerne,  bestemte  han  sig  rask  til  at  slutte  Fred  med  Frankrig. 
I  denne  Fred  overlod  han  Lothringen  til  den  fra  Polen  for- 
drevne Kong  Stanislaus  og  følgelig  til  Franskmændene;  han 
aftraadte  endvidere  Novara  til  Sardinien  og  Neapel  og  Sici- 
lien til  Infanten  Don  Carlos;  denne  Fyrste  afstod  derimod 
til  Gjengjæld  Parma  til  Keiseren  og  Toscana  til  hans  Sviger- 
søn, Frants  af  Lothringen.  Saaledes  kom  Neapel  til  den  bour- 
bonske  Familie  mod  østerrigs  Villie  og  under  Indbyggernes 
aabenbare  Uvillie,  thi  disse  vare  dengang  godt  østerrigsk 
sindede.  Til  Gjengjæld  udleverede  Bourbonerne  Parma  og 
Florents,  og  saaledes  blev  østerrigs  Tab  i  Italien  egentlig 
ikke  stort;  thi  vel  blev  dets  Herredømme  der  mindre  ud- 
strakt end  tidligere,  men  det  var  nu  mere  sammenhængende, 
sikkrere  og  mere  afrundet.  Fuldstændig  uerstattelig  fra  et 
tydsk  Standpunkt  var  derimod  Frankrigs  Annexion  af  Lo- 
thringen. Denne  Fred  svarer  saaledes  fuldkommen  til  den 
tyve  Aar  ældre  Fred  i  Utrecht.  Dengang  fik  Tydskland  ikke 
Straszburg  tilbage,  da  Carl  holdt  altfor  fast  paa  Spanien  og 
Sicilien;  nu  tabte  det  Lothringen,  fordi  Keiseren  istedetfor 
det  tabte  Sicilien  i  det  Mindste  vilde  beholde  Toscana.  Saa- 
mange  Oflfere  krævede  det  at  faae  Frants  Stephans  Ægteskab 
med  Maria  Theresia  istand.  Keiseren  lagde  dengang  ligesom 
de  følgende  østerrigske  Regenter  lige  til  den  sidste  Tid  Ho- 
vedvægten paa  deres  Besiddelser  i  Italien,  som  de  dog  ikke 
have  været  istand  til  at  hævde,  ligesom  -Osterrig  er  blevet 
kastet  ud  af  Tydskland;  hvis  Carl  derimod  havde  valgt  Eu- 
gens andet  Alternativ  og  var  gaaet  ind  paa  det  baierske 
Giftermaal,   vilde  Tyngdepunktet  for  den  østerrigske  Politik 

være  blevet  forlagt  til  Tydskland.  Det  er  klart,  at  den  halv- 
franske,  halv-italienske  Prinds  Eugen  havde  en  langt  mere 
tydsk  og  fornuftig  Opfattelse  af  -Østerrigs  Stilling  end  Carl 
VI,  Keiseren  over  det  tydske  eller  rettere  det  hellige  romer- 
ske Rige. 

Freden  blev  sluttet  i  Wien  den  3die  October  1735; 
umiddelbart  derpaa  vendte  Eugen  hjem.  I  Felten  havde  han 
været  fuldkommen  sund  og  rask  som  ikke  længe  i  mange 
Aar;  men  i  Wien  blev  han  efter  nogle  Ugers  Forløb  angre- 
ben af  sine  gamle  Brystsmerter.  En  smertelig  Hoste,  som 
næsten  hindrede  ham  i  at  tale,  fængslede  ham  til  hans 
Værelser,  og  hele  Vinteren  igjennem  svævede  man  i  den 
største  Uro  for  hans  Liv.  Med  Foraarets  Begyndelse  forbedrede 
hans  Tilstand  sig;  han  kunde  igjen  modtage  Besøg,  kjøre  ud  og 
begynde  sine  sædvanlige  Aftenbesøg  hos  Grevinde  Batthyany. 
Den  20de  April  1736  havde  han  Middagsfremmede,  gik  mun- 
tert enhver  Gjæst  imøde  og  fulgte  dem,  som  toge  Afsked,  til- 
dørs.  Om  Aftenen  spillede  han  Piquet  hos  Grevinden  til 
Klokken  9.  Man  bemærkede,  at  hans  Aandedrag  blev  tungt, 
men  dog  afslog  han  ved  Hjemkomsten  at  tage  et  Medicament, 
som  man  havde  gjort  færdigt;  det  kunde  vente  til  den  næste 
Morgen.  Ved  Midnat  saae  Kammertjeneren  ham  i  rolig  Søvn 
og  trak  sig  sagte  tilbage.  Den  følgende  Morgen  vedblev  det 
at  være  stille  i  hans  Værelse ;  efter  en  lang  frugtesløs  Venten 
trængte  hans  Folk  ind  og  fandt  Prindsen  liggende  død  i 
Sengen;  hans  Stilling  var  en  rolig  hvilende,  hans  Ansigts- 
træk havde  et  venligt  Udtryk.  Der  var  indtraadt  en  Lunge- 
lamhed, og  saaledes  var  den  store  og  gode  Mand  død  en 
blid  og  smertefri  Død. 

F.  C.  Granzow. 

Ivar  Brinch,  født  i  Søndmør  Fogderi  i  Bergens  Stift  i  Norge 
den  19de  November  1665,  var  en  Søn  af  Jyden  Diderich 
Brinch,  som  efter  at  have  studeret  ved  Kjøbenhavns  Univer- 
sitet, blev  ansat  som  Inspecteur  ved  Handelen  i  Nordlandene 
og  Finmarken  og  senere  opholdt  sig  en  Tid  i  Sverige  hos  den 
svenske  Magnat,  Grev  Magnus  Gabriel  de  la  Gardie,  hvorfra 
han  dog  atter  begav  sig  tilbage  til  Norge,  hvor  han  døde  i 
Strøm  sø  1675.  Sønnen  gik  først  i  Skole  i  Odde  vold  i  Bo- 
huuslehn,  derefter  i  Christiania,  hvorfra  han  1681  afgik  til 
Universitetet  i  Upsala,  men  ombyttede  dette  Aaret  derefter 
med  Universitetet  i  Kjøbenhavn,  hvorved  han  blev  indskreven 
som  akademisk  Borger  den  21de  Februar  1682  af  det  philo- 
sophiske  Facultets  daværende  Decanus,  Ole  Borch.  Han  lagde 
sig  efter  Theologi  og  Philosophi,  men  drog  Aaret  derpaa 
tilbage  til  Norge  og  conditionerede  en  Tidlang  i  adskillige 
fornemme  Huse  som  Huuslærer.      1686  reiste  han  atter  til- 


*)  Kilder:  Tauber:  Efterretninger  om  Disciplene  fra  Aalborg  Skole. 
Skoleprogram  for  1840  (om  Brinchs  Fader).  Worms  og  Nyerups 
Lexica.  I  Wolf:  Samlinger  til  Historien  om  den  danske  Kirke  i 
London,  Kbh.  1802,  8vo.  Kjøbenhavns  Ådressecontoirs  Efterret- 
ninger for  1765  Nr.  69.  Den  utrykte  2den  Deel  af  N.  Jonges  Be- 
skrivelse over  Kjøbenhavn,  Haandskrift  i  det  store  kgl.  Bibliothek 
(i  Rækken  af  Præsterne  ved  Holmens  og  Nicolai  Kirker).  Jahn, 
de  danske  Åuxiliærtropper  i  engelsk  Tjeneste  1689 — 91,  Kbh.  1841, 
8vo.  P.  W.  Becker:  de  danske  Gesandtskabscapeller  i  Udlandet 
og  den  danske  Kirke  i  London,  i  Evang.  Ugeskrift  for  1864,  An- 
den Række,  Ilte  Bind.    De  Indskrifter,  hvormed  Brinch  forsynede 

bage  til  Kjøbenhavn  og  blev  Alumnus  paa  Valkendorphs 
Collegium  og  Decanus  paa  Klosteret.  Han  tilbragte  i  disse 
Stillinger  nogle  Aar  og  var  tillige  nogen  Tid  i  Huset  hos 
Ulrik  Christian  Gyldenløve,  som  særdeles  yndede  ham,  og 
hvem  han  skal  have  øvet  i  det  latinske  Sprog.  Ved  den 
forfærdelige  Brand  paa  Amalienborg,  da  der  ved  Forestillingen 
i  Anledning  af  Kongens  Fødselsdag,  den  19de  April  1689, 
gik  Ild  i  Operahuset,  var  Brinch  ogsaa  i  Livsfare.  Han  kom 
med  Nød  og  næppe  ud;  hans  Forlovede,  Anna  Catharina  Ai- 
steen, omkom  i  Flammerne.  I  samme  Aars  sidste  Maaneder 
blev  Ivar  Brinch  beskikket  til  Feltpræst  for  det  Troppecorps, 
bestaaende  af  6,000  Fodfolk  og  1,000  Ryttere,  hvormed  Kong 
Christian  V  ifølge  en  Tractat  af  25de  August  1682  under- 
støttede Kong  Vilhelm  III,  som  paa  den  Tid  havde  bemæg- 
tiget sig  den  engelske  Throne,  til  ogsaa  at  underkaste  sig 
Irland,  hvor  den  fordrevne  Konge  af  Huset  Stuart,  Jacob  II, 
havde  betydelige  Stridskræfter,  og  hvor  Stemningen,  blandt 
det  overveiende  Fleertal  af  Befolkningen,  var  ham  gunstig. 
Overanføreren  for  disse  Tropper  var  den  bekj endte  Feltherre, 
Hertugen  af  Schomberg,  der  fandt  sin  Død  i  Slaget  ved 
Boynefloden  1690.  Brinch  modtog  geistlig  Indvielse  til  dette 
sit  Embede  den  20de  September  1689  og  fulgte  den  danske 
Hær,  under  alle  dens  Krigsoperationer  paa  Min  -O  indtil 
Aaret  1691.    Hans  Dagboor  over  disse  er  bevaret  indtil  denne 


den  danske  Kirke  i  London,  i  det  danske  og  det  latinske  Sprog, 
aftrykte  i  Pontoppidan:  Gesta  et  Vestigia  Danorum  extra  Daniam  I, 
199,  og  i  N.  Jonges  Geographi  II,  57.  William  King,  Animad- 
versions  on  a  pretended  account  of  Denmark  as  it  was  in  the  year 
1692;  i  The  original  Works  of  William  King  L.  L  D.  Ådvocate  of 
Doctors  Commons  etc.  (London  1776,  I— III,  I,  36—132).  Chr. 
Bruun:  F.  Rostgaard.  Kbh.  1870.  P.  120  ff.  Der  haves,  efter 
Strunck:  Samling  til  en  beskrivende  Catalog  over  Portraiter  af 
Danske,  Norske  og  Holstenere,  I,  85,  et  Portrait  af  Brinch,  paa 
hvilket  der  under  Stikrandeu  staaer:  Is  Love  excudit.  Ifølge  Ind- 
skriften paa  dette  Portrait  blev  den  danske  Kirke  i  London  ind- 
viet 1ste  November  1696. 

Dag.  Nogle  Aar  tilforn  havde  det  Opsving,  som  den  norske 
Trælasthandel  havde  taget  paa  England,  som  en  Folge  af 
den  store  Brand  i  London,  der  udbrød  Søndag  Morgen  den 
2den  September  1666  i  en  Bagers  Huus  i  Puddinglane  og 
under  en  heftig  Storm  i  de  fire  Dage,  i  hvilken  den  rasede, 
lagde  13,200  Huse  og  89  Kirker  i  Aske  samt  den  saakaldte 
Londonnerbro  over  Themsen,  foranlediget  endeel  norske  Un- 
dersaatter  til  at  bosætte  sig  i  London.  Uanseet  den  den- 
gang herskende  Krig  mellem  Danmark  og  England  gik  dog 
Tømmerhandelen  sin  Gang,  og  det  blev  til  et  Ordsprog,  «at 
ved  Londons  Brand  havde  Normanden  varmet  sig  bravt». 
Det  var  denne  Tilstrømning  af  Norske  til  Englands  Hoved- 
stad, der  gav  Anledning  til,  at  man  tænkte  paa  at  grunde 
en  dansk  Kirke  der  og  at  organisere  en  dansk  -  luthersk 
Menighed.  Man  antog  som  den  første  Præst  ved  Menig- 
heden en  Normand,  Christopher  Meidell;  men  denne  Mand 
slog  sig  først  til  Independenternes  og  senere  til  Qvækernes 
Samfund,  hvorved  den  hele  Kirkesag  stod  Fare  for  at  gaae  i 
Staa.  Da  tog  den  danske  Gesandt,  Hans  Henrik  Ahlefeld 
Sagen  i  sin  Haand  og  overlod  til  Biskop  Bornemann  i  Sjæl- 
lands Stift  at  kalde  en  Præst  for  den  nye  Menighed.  Valget 
faldt  paa  Ivar  Brinch.  Det  var  væsentlig  hans  Fortjeneste, 
at  en  Plads  erhvervedes,  efter  et  paa  999  Aar  lydende 
Skjøde,  i  Wellclose  Square,  hvor  Kirken,  som  staaer  den  Dag 
idag,  blev  bygget,  ligesom  det  ogsaa  var  ham,  som  ved  sin 
Indflydelse  samlede  de  til  Kirkens  Opførelse  og  Indretning 
fornødne  Pengemidler.  Han  gjorde,  flere  Eeiser  til  Danmark 
i  Kirkens  Ærinde,  og  da  Bygningen,  hvortil  Grundstenen  var 
lagt  den  19de  April  1694,  af  den  daværende  danske  Minister  i 
London,  Mogens  Skeel,  var  tagen  i  Brug  1696,  var  det  Brinch, 
som  lod  en  i  engelsk  Tjeneste  staaende  dansk  Mand,  Flens- 
borgeren Cai  Gabriel  Cibber  (født  1630,  død  i  London  1700), 
som  efter  paa  Frederik  IIPs  Bekostning  at  have  studeret  Bil- 
ledhugger- og  Bygningskunsten  i  Rom  havde  begivet  sig  til 
England,    hvor   der  endnu  findes  en  Deel  af  hans  Arbeider, 

blandt  andre  tvende  Billedstøtter  ved  Indgangen  til  det 
londonsko  Daarehuus,  Bedlam,  forfærdigede  en  Tegning  af  Kir- 
ken ,  som  tilstilledes  Kong  Christian  V  med  en  Ansøg- 
ning om  Understøttelse  af  det  kongelige  Skatkammer  for 
denne.  Brinch,  som  synes  at  have  været  en  formaaende 
Mand  og  vel  anskreven  i  de  Kredse,  som  stode  i  Forbindelse 
med  Kongen,  blandt  Andre  med  den  indflydelsesrige  Stor- 
kantsler  Grev  Keventlau,  var  næppe  uden  Indflydelse  paa,  at 
den  foruden  de  aarlige  Afgifter,  som  det  paalagdes  Kjøbenhavns 
fem  Hovedkirker:  Vor  Frue,  Nicolai,  Helliggeistes,  Trinitatis 
og  St.  Petri,  at  erlægge  til  den  danske  Kirke  i  London 
og  til  den  ved  samme  ansatte  Præsts  Løn,  ogsaa  modtog 
Hjælp  fra  andre  Kilder.  I  Samlingen  af  den  ovenomtalte 
Stormands  Breve  i  Geheime-Archivet  findes  flere,  hvori  Brinch 
tolker  sin  Tak  for  den  Gunst,  som  han  havde  viist  den 
danske  Kirke  i  London  og  dens  Præst.  Strax  efter,  at  Vilhelm 
HI  havde  besteget  den  engelske  Throne,  sendte  han  som  Ge- 
sandt til  Danmark  Eobert  Molesworth  (død  1725),  som  synes  i 
Begyndelsen  at  have  været  vel  anskreven  ved  det  danske 
Hof,  men  siden  ved  forskjellige  Yttringer  af  Trods  og  Hovmod 
i  den  Grad  tabte  sin  Ci'edit,  at  det  endog  hed,  at  han  havde 
forladt  Danmark  uden  at  stedes  til  den  sædvanlige  Afskeds- 
audiens. Dette  forholder  sig  dog  ikke  saaledes.  I  Kong 
Christian  V's  af  Molbech  udgivne  Dagbøger  forekommer  un- 
der 15de  Juni  1692,  at  «den  engelske  Envoyé  Molesworth 
erholdt  Afskedsaudiens  for  at  reise  til  Kong  Vilhelm  i  Ir- 
land«. Hvad  der  især  lagdes  Molesworth  til  Last,  var,  at  han 
engang  skal  have  ladet  opbryde  Bomme  og  Laager  for  at 
kunne  kjere  paa  den  Deel  af  Veien  til  Helsingør,  den  saa- 
kaldte  Kongevei,  som  ellers  kun  passeredes  af  Kongen  og 
hans  Følge.  En  anden  Gang  skal  han  have  ladet  sine  Folk 
afprygle  en  af  de  kongelige  Jagtbetjente,  som  erklærede,  at 
hans  Pligt  paalagde  ham  at  skyde  de  Hunde,  hvormed  han 
red  paa  den  kongelige  Vildbane  paa  Amager.  Betjenten 
førte,    blodig  og  forpryglet  som  han  var,    en  Klage  over  det 

Skete  for  Overjægermesteren,  Grev  Reventlau.  1  ethvert  Til- 
fælde forlod  Molesworth  Danmark  misfornjøiet,  og  to  Aar  efter 
sin  Hjemkomst  til  England  greb  han  Leiligheden  til  at  hævne 
sig,  og  i  sit  Skrift  «om  Danmark,  som  det  var  i  1692 »  un- 
derkaster han  den  i  1660  indførte  Statsforfatning  en  bitter 
og  haanende  Kritik.  Da  nu  Bogen,  som  oplevede  Qerde  Op- 
lag, medens  Forfatteren  endnu  var  i  Live  —  en  femte  Ud- 
gave saae  Lyset  i  1734  — ,  og  som  fremfor  noget  andet  Skrift 
bidrog  til  at  sætte  Forholdene  i  Danmark  i  et  høist  ufor- 
deelagtigt  Lys,  snart  blev  oversat  i  forskjellige  Sprog,  var 
det  den  danske  Kegjering  om  at  gjøre  at  modarbeide  dens 
Udbredelse.  Efter  at  en  Klage  til  Kong  Vilhelm  over  Mo- 
lesworth og  hans  Bog  ikke  havde  ledet  til  Noget,  søgte  man 
ved  en  trykt  Gjendrivelse  at  svække  det  Indtryk,  den  havde 
gjort.  Gjennem  Ivar  Brinch,  som  heri  understøttedes  af  den 
danske  Minister  i  London,  meddeeltes  Materialier  til  en  Gjen- 
drivelse til  en  daværende  bekjendt  engelsk  Lærd,  Dr.  King. 
Hans  Erindringer  ved  Molesworths  Bog  (Animadversions  on 
a  pretended  account  of  Denmark  as  it  was  in  the  year  1692) 
med  en  Fortale  til  Hr.  Molesworth,  der  intetsteds  i  sit  Skrift 
havde  navngivet  sig  som  Forfatter,  udkom  et  Par  Aar  efter 
og  skaffede  dets  Forfatter  den  Ære,  at  Kjøbenhavns  Univer- 
sitet takkede  ham  for  hans  Modskrift,  samt  at  han  blev  an- 
tagen som  Privatsecretair  hos  den  danske  Prinds  Jørgens 
Gemalinde,  den  engelske  Prindsesse,  senere  Dronning  Anna. 
Det  fortælles,  at  Dr.  Kings  Skrift  blev  sendt  af  den  nævnte 
danske  Prinds  til  hans  kongelige  Broder  i  Danmark,  som 
lod  det  oversætte  paa  Fransk  og  lod  Bladene  forelægge  for 
sig,  saa  hurtigt  som  de  kom  fra  Pressen.  Kings  Bog  blev 
ogsaa  oversat  baade  paa  Tydsk  og  Hollandsk.  Overhovedet 
savnedes  der  ikke  Modskrifter  mod  Molesworths  Angreb,  som 
blev  dobbelt  odieust  ved  de  reent  personlige  Grunde,  som 
havde  fremkaldt  det.  Af  en  unavngiven  Forfatter  haves  et 
Skrift  »Denmark  vindicated". 

Brinch  havde  saaledes  flere  Adkomster  til,  at  den  danske 
Regjering  skulde  tage  ham  i  Betragtning  til  Forfremmelse 
paa  den  geistlige  Embedsbane,  og  da  han  i  Aaret  1702  an- 
kom til  Kjøbenhavn,  og  samme  Dag,  som  han  indtraf  der, 
Sognepræsten  ved  Holmens  Kirke,  Mag.  Geert  Vinecken,  var 
dad,  blev  han,  uden  Ansøgning,  kaldet  til  dennes  Eftermand  og 
holdt  sin  Tiltrædelsesprædiken  Palmesøndag  1702.  Da  Kong 
Frederik  IV  i  November  1708  tiltraadte  sin  Eeise  til  Italien, 
fulgte  Brinch  med  som  hans  Reisepræst  og  Confessionarius. 
Han  kom  med  Kongen  den  29de  December  til  Venedig  og 
forblev  der,  indtil  han  i  Marts  1709  afreiste  til  Bologna,  hvor 
Kongen  med  sit  anseelige,  af  over  100  Personer  bestaaende 
Følge  indtraf  over  Ferrara,  og  hvorfra  han  atter  den  15de 
Marts  ankom  til  Florents.  Den  daværende  Pave,  Clemens  XI, 
som  under  sit  mere  end  tyveaarige  Pontificat  var  saa  heldig 
at  gjøre  ikke  faa  Convertiter  blandt  de  protestantiske  Fyrster, 
skal  ogsaa  have  havt  sit  Øie  henvendt  paa  den  danske  Konge, 
hos  hvem  man,  under  hans  tidligere  Ophold  i  Italien  1692, 
havde  troet  at  spore  nogen  Tilbøielighed  for  den  katholske 
Religion.  Han  viste  ham  idetmindste  al  optænkelig  Artighed 
under  hans  Ophold  paa  Kirkestatens  Grund  og  lod  ham 
gjennem  Cardinallegaten  i  Bologna  gjøre  anseelige  og  kost- 
bare Gaver,  ja  indbød  ham  endog  til  et  Besøg  i  Rom.  Man 
har  et  Brev  (i  Karen  Brahes  Bibi.  i  Odense)  fra  Ivar  Brinch 
til  Admiral  Sehested,  dateret  Florents  den  29de  Marts  1709, 
hvori  Brinch  yttrer  sin  Glæde  over,  at  dette  Besøg,  der  havde 
været  berammet  at  skulle  skee  den  forestaaende  Paaskefest  — 
Paasken  faldt  det  Aar  den  9de  April  —  var  « bleven  abrum- 
peret,  hvorvel  han  for  sin  Person  kunde  være  curieux  at  see 
den  vidtberømte  Stad«,  og  sit  -Ønske  om,  at  det  formedelst 
« visse  Vanskeligheder  med  Hensyn  til  Pavens  Titulatur »  reent 
maatte  gaae  overstyr,  et  ønske,  der  deeltes  af  Kongens  hele 
Følge  med  Undtagelse  af  den  katholske  Grev  Velo,  en  Yndling 
af  Kong  Frederik  IV  og  formodentlig  en  Broder  til  Kongens 

italienske  Elskerinde,  Grevinde  Velo,  hvilken  Mand  han  endog 
satte  til  dansk  Gesandt  i  Wien  og  atter  kaldte  tilbage,  paa 
samme  Tid  som  han  ved  sin  Gesandt  ved  Kigsdagen  i  Re- 
gensburg lod  det  erklære  for  et  falsk  Rygte,  at  han  havde 
villet  antage  den  katholske  Religion  (1710).  Med  Kongen 
fulgte  Brinch  udentvivl  paa  Hjemreisen,  som  gik  fra  Vicenza 
over  Inspruck,  Niirnberg,  Augsburg,  Freiburg  til  Dresden,  og 
efter  et  fem  Ugers  Ophold  i  denne  Stad,  som  forherligedes 
ved  allehaande  Festligheder,  og  under  en  stor  Tilstrømning 
af  Adelen  fra  Nabolandene  og  fra  Holsteen,  af  hvilke  « Mange », 
som  Hoyer  siger  i  sin  Frederik  IV's  Historie,  «seent  og  An- 
dre aldrig  forvandt  de  Summer,  som  de  ved  denne  Leilighed 
tilsatte«,  kom  Kongen  til  Slottet  Eulenburg,  hvorhen  Chur- 
fyrst  August  fulgte  ham,  og  hvor  han  besøgte  sin  Tante, 
den  danske  Prindsesse  Anna  Sophie,  Enkechurfyrstinde  af 
Sachsen,  Frederik  IH's  ældste  Datter.  Derfra  gik  Reisen  over 
Potsdam  og  Berlin,  hvor  Forbundet  imellem  de  tre  Konger, 
som  alle  bar  Navnet  Frederik:  Frederik  August,  Konge  af 
Polen  og  Churfyrste  af  Sachsen,  Frederik  I  af  Preussen  og 
Frederik  IV  af  Danmark,  sluttedes  den  15de  Juli  1709  mod 
Carl  XII  af  Sverige,  og  hvor  Kongen  af  Danmark  stod  Fadder 
til  Kronprindseii  af  Preussens  ældste  Datter,  udentvivl  den 
senere  ved  sine  Memoirer  saa  bekjendte  Markgrevinde  af 
Baireuth,  Frederikke  Sophie  Vilhelmine,  Kong  Frederik  IPs 
Søster.  Fra  Berlin  ilede  Kongen  med  sit  Følge  til  Hjemmet 
og  indtraf  den  20de  Juli  i  Rendsborg  og  den  25de  paa  Frede- 
riksborg Slot. 

Medens  Brinch  var  i  Udlandet,  døde  Biskop  Jens  Bir- 
cherod i  Aalborg  den  6te  December  1708,  og  den  ledige 
Bispestol  blev  ham  tilbuden.  Han  foretrak  imidlertid  at 
blive  i  Kjøbenhavn,  men  ombyttede  kort  derpaa  sit  Embede 
ved  Holmens  Kirke  med  Nicolai  Sognekald,  i  hvilket  en 
Vacance  var  indtruffen.  Hans  Udnævnelse  hertil  var  af 
5te  Januar  1711.     I   denne   Stilling   tilbragte   han   Resten 

af  sine  Dage,  og  afgik  ved  Døden  den  25de  Juni  1728. 
Hans  Enke,  Sophie  Seidelin,  en  Datter  af  Conferentsraad 
Seidelin  til  Hagested,  giftede  sig  senere  med  Biskop  Eamus 
i  Odense. 

Brinchs  Skrifter,  som  opregnes  i  Nyerups  og  Worms 
Literaturlexica,  ere  ikke  betydelige  og  vilde  næppe  have  be- 
varet hans  Navn  i  Efterkommernes  Erindring.  Af  disse  kan 
dog  mærkes  en  Liigprædiken  over  Fru  Berthe  Scheel  til 
Selsø,  holdt  i  Nicolai  Kirke  den  10de  Juli  1710,  trykt  i 
Phoenixbergs  Bogtrykkeri  i  Brolæggerstræde  og  for  sin  Tid 
et  sandt  typographisk  Mesterstykke.  Ved  sine  Fortjenester 
af  den  danske  Menighed  i  London  og  som  den,  hvem  det 
egentlig  skyldes,  at  en  dansk  Kirke  staaer  i  Englands  Ho- 
vedstad, har  Ivar  Brinch  skaffet  sig  en  bedre  Adkomst  til  at 
mindes  af  Danske.  Efter  at  den  danske  Kirke  i  London  —  et 
af  de  faa  Steder  udenfor  Fædrelandets  Grændser,  hvor  luthersk 
Gudstjeneste  forrettes  i  vort  Tungemaal  —  fra  det  sidste 
Decennium  af  det  17de  Aarhundrede  var  bleven  understøttet 
af  den  danske  Regjering,  blev,  efter  Norges  Afstaaelse  fra 
Danmark,  Præsten  hjemkaldt  og  Menigheden  nedlagt.  Kirken 
stod  i  en  lang  Aarrække  ubenyttet,  men  er  atter  i  de  seneste 
Aar  tagen  i  Brug,  og  de  i  London  bosiddende  Danske  have 
gjort  sig  megen  Umage  for,  at  den  paany  begyndte  Guds- 
tjeneste i  det  danske  Sprog  kan  fortsættes  uden  Afbrydelse. 
Danske,  som  i  den  uhyre  Verdensstad  høre  Religionen  forkyndt 
i  deres  Modersmaal  og  see  de  kirkelige  Handlinger  udførte 
efter  den  Skik,  som  fra  Barndommen  er  dem  bekjendt,  ville 
med  Tak  mindes  den  virksomme  Mand,  uden  hvis  Indflydelse 
det  ikke  vilde  være  skeet,  at  et  til  Gudstjeneste  i  det  danske 
Sprog  indviet  Sted  fandtes  i  den  londonske  City.  En  anden 
Adkomst  har  Brinch  til  at  blive  ihukommet,  som  nys  er 
bleven  fremdraget:  hans  Interesse  for  det  i  hans  Tid  forsømte 
danske  Sprog  og  hans  derved  foranledigede  Forbindelse  med 

Frederik  Rostgaard  samt  hans  Andeel  i  denne  Mands  danske 
Ordbog*). 

Brinch  efterlod  sig  en  temmelig  anseelig  Samling  af 
Bøger  og  Musikalier,  som,  efter  den  trykte  Fortegnelse  solgtes 
i  St.  Nicolai  Præstebolig  ved  Auction  den  27de  Juni  1729. 


Jfr.  Fr.  Rostgaard  og  hans  Samtid.    Ved  Chr.  Bruun.    I— II. 

P.  W.  Becker. 


Frederik  II  af  Preussen  og  en  Dandserinde.") 


JJet  er  bekjendt  nok,  at  Frederik  den  Store  var  en  ivrig  Ven 
og  Beskytter  af  Kunsten  og  Kunstnerne.  De  loyale  Berlinere 
beundrede  pligtskyldigst,  hvad  Kongen  beundrede.  Dog  var 
der  kun  een  Kunst,  der  ret  for  Alvor  formaaede  at  vække 
deres  Begeistring,  nemlig  Dandsen  og  Balletten,  og  dennes 
meest  beundrede  Repræsentant  var  Italienerinden  Barberina. 
Af  alle  disse  Luftens  Dronninger  og  alle  disse  glimrende 
Stjerner,  der  straale  en  Aften  og  derpaa  forsvinde  i  en  Sky 
af  Flor  og  Tarlatan,  er  der  næppe  Nogen,  der  har  gjort  den 
Lykke  og  vakt  den  Opsigt  som  hun.  Gud  skal  vide,  at  en 
Dandserinde  ogsaa  i  vore  Dage  formaaer  at  gjøre  Lykke; 
men  Alt,  hvad  den  nulevende  Slægt  har  været  Vidne  til  af 
denne  Slags,  er  dog  for  Intet  at  regne  i  Sammenligning  med 
den  Trolddomsmagt,  som  Signora  Barberina  i  det  Naadens 
Aar  1744  udøvede  over  Berlin  og  Berlinerne.  Vistnok  bidrog 
hendes  Skjønhed,  hendes  Talenter  og  hendes  Aand  meget  til 
den  Lykke,  hun  gjorde;  men  Hovedsagen  var  dog,  at  Kongens 
Optræden  ligeoverfor  Dandserinden  havde  bidraget  til  at  kaste 
et  Skjær  af  Romantik  over  hende,  der  virkede  med  uimod- 
staaelig  Magt  paa  de  følsomme  Berlinere. 

Frederik  II  var  en  frygtelig  Hersker,  og  han  forstod 
at  regjere  et  Theater  med  samme  Kraft  som  en  Armee.  En 
Corporal  med  fire  Mand   og  otte  Dage  i  Casematterne,    det 

*)  I  Uddrag  efter  Revue  des  deux  Moudes. 

var  hans  Medicin  imod  Hæshed,  Forkjølelse  og  Skuespiller- 
indenykker. Hvorledes  han  bar  sig  ad  imod  Sangerinden 
Mara  er  bekjendt  nok*).  Langt  mindre  bekjendt  er  derimod 
hans  Forhold  til  Signora  Barberina,  men  dog  fortjener  det 
at  fortælles,  da  det  er  af  stor  Interesse  som  et  Bidrag  til 
den  Tids  Historie. 

I  November  1743  havde  en  preussisk  Diplomat  i  Vene- 
dig, Grev  Catanea,  paa  sin  h«ie  Herres  Vegne  engageret  den 
smukke  og  feirede  Signora  Barberina  Contanini.  Denne  Ny- 
hed var  allerede  kommen  til  Berlin,  og  man  glædede  sig  i 
høi  Grad  over  at  skulle  see  denne  Stjerne  af  første  Kang 
optræde  paa  det  forestaaende  Carnevals  Himmel,  da  den  elsk- 


♦)  Paa  følgende  Maade  fortæller  »Mercure  de  France«  for  1780  denne 
Begivenhed,   der  i  sig  selv  er  saa  oprørende,  at  Journalisten  godt 
kunde   have   sparet   det   declamatoriske  Paahæng,    hvori    han  ind- 
klæder sin  Beretning  om  Kongens  brutale  Handlemaade.    »Madame 
Mara  kan  ikke  synge,   fordi  hun  er  syg;    Kongen  befaler,    at   hun 
skal  synge,    og    paa  Grund  af  denne  peremptoriske  Ordre  sendes 
Soldater   afsted,    der   med    Magt    trække    hende    ud   af  den  Seng, 
hvori  hun  ligger  syg,  og  hvori  hun  nylig  har  modtaget  det  hellige 
Sacramente.      De  kaste  hende  i  en  Vogn,    der   kun    bruges   til  at 
føre  de  Dødsdømte  til  Skafottet,  og  kjøre  hende  saaledes  til  Thea- 
tret.     Der  modtages  hun  af  en  Officeer  og  sex  Dragoner.     Efter  at 
Underofficeren,  som  eskorterede  Vognen,    har  overleveret  hende  til 
Officeren,    ledsager    denne  hende    til  hendes  Paaklædningsværelse 
for  med  egne  Øine  at  overbevise  sig  om,  at  hun,  der  skal  optræde 
som  Semiramis,    ikke    forsømmer    den  mindste  Ubetydelighed  i  sit 
Toilette.     Skulde  man  troe  et  saadant  Barbari  mufigt,    at   udsætte 
en  ung  Kvinde  uden  at  tage  Hensyn  til,  hvad  der  skyldes  hendes 
Blufærdighed  og  hendes  Kunstnerstolthed,  for  en  Dragonlieutenants 
frække  Blikke!     Men  det  er  endnu  ikke  Alt.      Da  hun  træder  ind 
paa  Scenen,  stille  to  Grenaderer  sig  hver  paa  sin  Side   af  hende, 
og  der  saae  man  da  to  Kolosser  af  den  berømte  Potsdammer-Garde 
staae  og  passe  paa,    stadig    parate    til   at   støde  hende  Bajonetten 
i  Livet,  hvis  hun  skulde  holde  op  med  at  synge.    Og  medens  saa- 
danne  Afskyeligheder   foregaae  paa  Scenen,   sidder   det   lærde  og 
philosophisk   dannede  Berlin   paa  Tilskuerpladsen    og    glæder    sig 
over  at  see  deres  vise  Konge  leende  spøge  med  en  svensk  Prinds, 
der  dengang  var  i  Besøg« ! 

værdige  Bajadere  pludselig  erklærede,  at  hun  havde  skiftet 
Mening,  og  at  det  var  hendes  Hensigt  at  reise  til  London 
og  ikke  til  Berlin.  Sagen  var  den,  at  Lord  Stuart  Mackenzie, 
en  ung  og  meget  rig  Mand,  var  bleven  dødelig  forelsket  i 
hende,  saa  at  han  kun  talte  om  at  ægte  hende. 

Greven  vilde  først  holde  sig  til  den  engang  afsluttede 
Contract,  men  hun  svarede,  idet  hun  gjorde  en  yndefuld 
Pirouette  paa  det  venstre  Been,  at  nu  stod  hun  i  Begreb 
med  at  ægte  Lord  Stuart,  og  at  Contracten  var  ugyldig,  da 
den  ikke  var  undertegnet  af  hendes  "caro  sposo«.  Mellem- 
handlerens Forlegenhed  og  Forskrækkelse  lader  sig  ikke  be- 
skrive. Næsten  ude  af  sig  selv  sendte  han  en  Indberetning 
til  sin  Souverain,  og  denne,  der  ikke  var  meget  taalmodig  af 
Naturen,  betoges  af  en  ustyrlig  Vrede  ved  Tanken  om  at 
blive  holdt  for  Nar  af  en  Balletdandserinde. 

Frederiks  Svar  var,  at  man  uopholdelig  skulde  paakalde 
Kepublikken  Venedigs  Mellemkomst  i  denne  Sag  og,  om  for- 
nødent, anvende  Tvang  for  at  bringe  Signoraen  til  at  holde 
den  indgaaede  Forpligtelse. 

Den  høie  Kepublik  vilde  skubbe  Sagen  fra  sig  og  an- 
førte som  Grund,  at  Grev  Catanea  ikke  var  accrediteret  hos 
Kepublikken  som  hans  preussiske  Majestæts  Gesandt  og  der- 
for kun  havde  kunnet  handle  i  Egenskab  af  Privatmand. .  Nu 
henvendte  man  sig  til  Frankrigs  og  derpaa  til  Spaniens  Ge- 
sandt, men  uden  bedre  Held. 

Imidlertid  nærmede  Carnevalet  sig,  og  endnu  saae  Ber- 
linerne Intet  til  den  længselsfuldt  ventede  Dandserinde.  Men 
Kongen  var  ikke  den  Mand,  der  fandt  sig  i  Sligt.  Grev 
Dohna,  hans  Minister  i  Wien,  fik  bestemt  Ordre  til  at  ordne 
Sagen  med  Contarini,  Republikkens  Gesandt  ved  det  øster - 
rigske  Hof,  og  da  Senatet  i  Venedig  vedblev  at  være  døv  for 
alle  Forestillinger,  saa  betænkte  de  preussiske  Autoriteter  sig 
ikke  et  ^ieblik  paa  at  benytte  sig  af  en  Leilighed  til  at  for- 
trædige Republikken,  som  just  tilbød  sig.  De  bemægtigede 
sig  nemlig  den  venetianske  Ambassadeur  Capellos  Eqvipager, 


246  Frederik  II  af  Preussen  og  en  Dandserinde. 

Breve  og  Papirer,  da  den  nævnte  Gesandt  paa  en  Reise  til 
London  havde  været  uforsigtig  nok  til  at  vove  sig  ind  paa 
Frederiks  Territorium. 

Denne  Voldshandling  frembragte  i  Dogepaladset  den 
Virkning,  man  havde  haabet,  og  kort  derefter  underrettede 
Contarini  Grev  Dohna  om,  at  Republikkens  Regjering  havde 
ladet  Signora  Barberina  Contanini  fængsle  for  at  tilfredsstille 
hans  Majestæts  berettigede  ønsker. 

Det  stod  nu  tilbage  at  bringe  den  Skjønne  fra  Venedig 
til  Berlin  og  paa  hele  denne  lange  Vei  at  serge  for,  at  hun 
ikke  bortsnappedes  af  den  unge  Lord,  der  nu,  da  man  førte 
hende  bort  til  Kongen  af  Preussen,  var  mere  dødelig  forelsket 
end  nogensinde  tidligere.  Sagen  var  af  Vigtighed,  og  Cabi- 
nettet  i  St.  Marco  indhentede  i  Anledning  af  dette  kildne 
Spørgsmaal  Oplysning  om,  hvilke  Instructioner  Grev  Dohna 
havde  modtaget,  og  undlod  i  det  Hele  Intet  for  at  bringe  det 
vel  "begyndte  Værk  til  en  heldig  Ende. 

I  den  mørke  Nat  blev  den  deilige  Signora  under  sikker 
Eskorte  ført  ud  af  Venedig.  En  hermetisk  tillukket  Berliner- 
Reisevogn  førte  hende  til  Palmanuova,  og  saasnart  man  der 
havde  sat  Foden  paa  østerrigsk  Grund,  traf  man  en  gammel 
Huushovmester  hos  Grev  Dohna,  hvis  Mod  og  Fasthed  vare 
til  at  lide  paa.  Denne  hæderlige  Befuldmægtigede  fremviste 
den  Fuldmagt,  hans  Excellence  Contarini  havde  meddeelt 
ham,  for  den  venetianske  Officeer,  der  førte  Eskorten,  og  da 
Alt  var  befundet  at  være  i  Orden,  blev  den  elskværdige 
Fange  øieblikkelig  overgivet  til  ham.  Nu  var  altsaa  den  høie 
Republik  fri  for  det  tunge  Ansvar,  og  det  var  Hr.  Meier,  der 
for  Resten  af  Reisen  var  ansvarlig  for  Signoraen.  Foruden 
de  Sikkerhedsforanstaltninger,  som  Meier  naturligviis  Dag  og 
Nat  maatte  sørge  for,  havde  Grev  Dohna  med  egen  Haand 
opsat  de  meest  omstændelige  Instruxer  angaaende  de  For- 
holdsregler, der  burde  tages  for  stadig  at  holde  Signoraen  i 
godt  Humeur.  At  ødsle  med  Complimenter  og  Smigrerier, 
Intet  at  spare  for  at  forkorte  Veiens  Kjedsomhed  og  paa  alle 

tænkelige  Maader  at  berømme  Hovedstadens  Skj enhed,  Hoffets 
Pragt  og  hæve  den  store  Monarks  Gavmildhed  til  Skyerne, 
saaledes  Lod  det  Program,  som  Meier  gjorde  sit  Bedste  for  at 
bringe  til  Udførelse.  Det  gik  ogsaa  saa  nogenlunde  ligetil  Goritz, 
men  da  man  der  skiftede  Heste,  saae  den  skikkelige  Huus- 
hovmester  pludselig  Lord  Stuart  komme  anstigende.  Mene- 
laus  kom  i  Spidsen  for  en  talrig  Skare  Huusfolk  for  at  be- 
frie Helena.  Dog,  førend  det  kom  til  Haandgribeligheder, 
tilbad  den  høflige  Kidder  at  udløse  Fangen  med  Guld;  men 
Huushovmesteren  var  ubestikkelig  og  svarede  paa  den  unge 
brittiske  Herres  Forslag  med  en  Mine,  der  fuldstændig  ret- 
færdiggjorde den  Tillid,  man  havde  viist  ham. 

Ligeoverfor  en  saa  ophøiet  Uegennyttigbed  begreb  Lord 
Stuart,  at  det  var  nødvendigt  at  gribe  til  kraftigere  Midler, 
og  medens  hans  Folk  styrtede  Kudsken  ned  af  Bukken,  be- 
arbeidede  han  paa  det  Eftertrykkeligste  Meiers  Ryg  med  sin 
Spanskrørsstok.  Til  al  Ulykke  for  den  ædle  Lord  var  Politiet 
imidlertid  paa  sin  Post.  Paa  Offerets  første  Anskrig  ilede 
den  bevæbnede  Magts  Repræsentanter  til,  Lord  Stuart  blev 
ført  til  Commandanten  og  fik  ikke  sin  Frihed,  førend  han 
skriftlig  havde  forpligtet  sig  til  ikke  mere  at  standse  Dili- 
gencer paa  Landeveien.  I  Meiers  Indberetning  til  Grev 
Dohna  hedder  det,  at  Dandserinden  "fortsatte  sin  Reise,  men 
i  en  meget  lidende  Tilstand  og  nærved  at  døe  af  Sorg  og 
Kjærlighed«. 

Den  preussiske  Minister  i  Wien  havde  endnu  ikke  faaet 
authentisk  Underretning  om  denne  Begivenhed ,  da  Lord 
Stuart  pludselig  en  Morgen  styrtede  ind  til  ham  og  ved 
Fortællingen  om  sin  Kjærlighed  og  sine  Ulykker  i  den  Grad 
rørte  ham,  at  han  meddeelte  ham  et  Pas  til  Berlin  og,  hvad 
Mere  var,  en  Anbefalingsskrivelse  til  Podewills,  en  af  Frede- 
riks Ministre,  ved  hvis  Hjælp  Lorden  haabede  at  faae  Kon- 
gen i  Tale. 

Ak,   aldrig  har  en  Romanhelt  havt  daarligere  Udsigter. 

Medens  man  sendte  ham  fra  Contoir  til  Contoir,  og  medens 
han  ilede  fra  Herodes  til  Pilatus,  ivrig  for  ikke  at  spilde  et 
eneste  -Øieblik  af  den  kostbare  Tid,  debuterede  Barberina  i 
Berlin  under  hele  Hoffets  grændsekse  Jubel,  og  Kongen,  der 
var  henrykt  over  Dandserindens  Skjonhed  og  Talenter,  og 
hvis  Interesse  var  alt  Andet  end  afkjølet  ved,  hvad  der  var 
gaaet  i  Forveien,  stillede  sig  i  Spidsen  for  hendes  Beundrere. 

Man  maa  tilstaae,  at  øieblikket  var  godt  valgt  til  at 
prove  paa  at  røre  Frederik.  Lord  Stuart  undlod  da  heller 
ikke  med  en  Elskers  Hidsighed  at  Løbe  Panden  lige  imod 
Muren.  I  denne  unge  engelske  Peer,  hvis  stadige  Omkvæd 
var  et  Forlangende  om  at  faae  sin  Elskede  eller  sin  Hustru 
udleveret,  saae  Kongen  kun  et  halvgalt  Menneske,  som  man 
snarest  muligt  maatte  see  at  skaffe  sig  fra  Halsen,  og  da 
denne  moderne  Orpheus's  Klager  tilsidst  faldt  ham  altfor  be- 
sværlige, lod  han  ham  paa  en  høflig  Maade  underrette  om, 
at  hvis  han  ikke  i  en  Fart  kom  ud  af  Berlin,  vilde  han 
komme  til  at  lede  efter  sin  Eurydice  ikke  i  Underverdenen, 
men  i  Spandaus  Casematter.  Lord  Stuart  adlød  fnysende  af 
Harme.  Nogle  Breve,  som  han  fra  Hamborg  skrev  til  Gjen- 
standen  for  sin  Lidenskab,  bleve  opsnappede  af  Politiet.  I 
den  Tanke,  at  hun  ikke  vilde  værdige  ham  et  Svar,  vendte 
den  unge  Lord  tilbage  til  sit  Fædreland,  indtog  den  ham 
tilkommende  Plads  i  Parlamentet  og  blev  en  af  de  meest 
veltalende  Modstandere  af  Frederik  H's  udenrigske  Politik. 

Hvad  Signora  Barberina  angaaer,  da  gjorde  hendes  Lykke, 
hendes  rige  Indtægter  og  en  berømt  Monarks  Gunst,  at  hun 
snart  slog  sig  tiltaals  i  Berlin.  Alt  er  godt,  som  ender 
godt,  siger  den  store  Shakspeare,  og  Danae  trøster  sig  som 
en  lydig  Datter,  hvor  barsk  Himmelegnen  end  er,  naar  det 
blot  er  et  Land,  hvor  Guldregnen  falder. 

Enhver  Theaterdronning  har  sit  Hof,  og  Signora  Bar- 
berinas  Bolig  blev  snart  Samlingsstedet  for  et  udvalgt  Sel- 
skab.    Frederik    holdt   der  sine   smaae  Aftenselskaber,    ved 

hvilke  Grev  Algarotti ,  General  Eothenburg  og  Chevalier 
Chasat  vare  de  sædvanlige  Gjæster.  Tilsidst  ægtede  Signoraen 
eu  Søn  af  Kantsleren  Cocceji  og  trak  sig  fra  den  Tid  af 
tilbage  fra  Scenen,  og  dermed  havde  til  Frederiks  Sorg  og- 
saa  hans  muntre  og  lystige  Champagnegilder  Ende. 

L.  c.  Bm— n. 


Protestanternes  Tilstand  i  Frankrig  mellem  det 
16de  og  18de  Aarliundrede.*) 


Camisardkrigen. 

Inden  vi  gaae  over  til  at  opfriske  Mindet  om  denne  Opstand, 
der  tilbagekalder  Erindringen  om  Hedenskabets  og  Middelalderens 
blodigste  Forfølgelseskrige,  skjøndt  den  selv  kun  dannede  en 
Episode  i  en  større  europæisk  Krig,  vil  det  være  gavnligt  at 
opfriske  i  Hukommelsen,  hvilken  Protestanternes  Tilstand  var 
i  Frankrig  mellem  det  16de  og  18de  Aarhundrede,  mellem 
det  nantiske  Edicts  Udstedelse  og  dets  Ophævelse  ved  Lud- 
vig XIV  i  Aaret  1685. 

Dette  Tidsrum,  mellem  Edictets  Udstedelse  og  dets  Op- 
hævelse, kan  inddeles  i  tre  Hovedperioder.  I  den  første,  som 
strækker  sig  fra  1598  til  Indtagelsen  af  Kochelle  1629,  gaae 
Protestanterne  lidt  efter  lidt  glip  af  deres  Sikkerhedspladser 
og  deres  politiske  Organisation,  og  de  ophøre  at  danne  en 
Stat  i  Staten.  I  den  anden  Periode,  som  strækker  sig  fra 
Indtagelsen  af  Kochelle  til  Ludvig  XIV's  Overtagelse  af  Ke- 
gjeringen,  1661,  danne  Protestanterne  kun  et  religieust  Parti, 
som  ikke  længer  ved  uafladelige  Opstande  foruroliger  Frank- 
rig, men  ved  sin  Vindskibelighed  beriger  det,  og  i  den  tredie 
Periode  endeligt.  Mellemrummet  mellem  Kongens  Overtagelse 


*)  Henri  Martin:  Histoire  de  France.  Siecle  de  Louis  XIV.  C. 
Weiss:  Histoire  des  refugiés  Protestants  de  France,  depuis  la 
revooation  de  l'edit  de  Nantes  jusqu'a  nos  jours. 

af  Eegjeringen  og  Ophævelsen  af  det  nantiske  Edict,  saae  de 
sig  udelukkede  fra  alle  offentlige  Embeder,  krænkede  i  deres 
religieuse  og  borgerlige  Rettigheder  og  tilsidst  nødsagede  til 
at  forandre  Eeligion,  eller  forlade  Fædrelandet.  Og  endeligt 
slutter  sig  saa  hertil  som  en  fjerde  Periode,  Camisardkrigen, 
i  hvilken  Frugterne  af  Regjeringens  Fremgangsmaade  i  de 
foregaaende  Perioder  hostes. 


I— II. 

Fra  det  nantiske  Edicts  Udstedelse  1598  til  Lud- 
vig XIV's  Overtagelse  af  Regjeringen. 

Imellem  Udstedelsen  af  det  nantiske  Edict  og  Camisard- 
krigen laa  der  kun  100  Aar,  og  dog  var  dette  Edict,  som 
for  Frankrigs  Vedkommende  afsluttede  Middelalderen  og  be- 
tegnede den  virkelige  Begyndelse  til  den  nye  Tid,  bestemt 
til  at  «vare  evigt«  og  til  den  Ende  forseglet  med  det  store 
gronne  Statssegl,  der  betegnede  dets  uigjenkaldelige  Lovlig- 
hed. I  Fortalen  til  dette  mærkelige  Edict  havde  Kongen 
yttret,  «at  da  Herren  endeligt  havde  skjænket  Landet  Fred, 
havde  han  ikke  meent  at  kunne  benytte  denne  fredelige  Tid 
bedre  end  til  at  arbeide  paa,  at  den  Gud,  der  havde  skjæn- 
ket Freden,  for  Fremtiden  kunde  blive  dyrket  om  ikke  under 
samme  Form,  saa  dog  i  samme  Hensigt«,  og  der  var  altsaa 
i  Frihedschartet  gjort  et  første  og  mægtigt  Skridt  fremad  mod 
Kongens  egentlige  Maal:  at  henstille  de  to  Cultusformer,  den 
katholske  og  den  reformeerte,  som  eensberettigede ,  idet  en 
Grændse  blev  dragen  mellem  de  Sporgsmaal,  der  blot  angik 
Religionen,  og  dem,  der  omhandlede  de  borgerlige  Pligter. 
Men  uagtet  »uindskrænket  Samvittighedsfrihed«  saaledes  var 
Edictets  egentlige  Maal,  og  uagtet  denne  Samvittighedsfrihed 
end  yderligere  sikkredes  Calvinisterne  ved  Overgivelsen  af  de 
befæstede  Stæder  og  Oprettelsen  af  combinerede  Domstole,  der 
hjemlede  dem  en  upartisk  Rettergang,  saa  var  destoværre  en 

religieus  Lov  af  denne  Beskaffenhed  i  det  17de  Aarhundrede 
saa  langt  forud  for  sin  Tid  og  Folkenes  hele  Tænkemaade, 
at  det  var  umuligt  ved  nok  saa  høitidelige  Bekræftelser  at 
tilsikkre  det  hidtil  foragtede  Religionssamfund  sideordnet  Eang 
med  den  katholske  Kirke.  Folket  var  ikke  saa  oplyst,  at  det 
med  al  Oprigtighed  kunde  godkjende  Tolerancen,  og  var 
Stemningen  for  et  saadant  Skridt  ikke  forberedt  i  de  lavere 
Lag  af  Samfundet,  saa  var  den  det  ligesaalidt  i  de  hoiere. 
Mindet  om  de  40  Aars  Borgerkrige  var  ikke  udslettet,  Sin- 
dene vedbleve  endnu  at  være  fyldte  af  Mistillid,  og  de  over- 
spændte Katholiker  dadlede  Kongen  aabenlyst  for,  at  han 
havde  forhandlet  med  Kjætterne.  At  tilsikkre  Kjætterne  en 
lovlig  Existents,  at  give  dem  Garantier,  det  var  baade  fra 
Kirkens  og  Statens  Synspunkt  et  aabenbart  Forræderi.  De 
geistlige  Synoder  og  Parlamenterne  gjenløde  af  Klager,  og 
havde  Henrik  IV  ikke  været  saa  standhaftig,  kunde  Edictets 
"Evighed«  maaskee  allerede  være  udrunden;  thi  heller  ikke 
Protestanterne  vare  tilfredse.  Duplessis  Mornay,  som  havde 
staaet  Henrik  nær  ved  Forhandlingerne  angaaende  hans  Over- 
gang til  Katholicismen,  kom  ikke  mere  til  Hoffet,  og  om  en 
anden  af  hans  Trofaste,  Agrippa  d'Aubigné,  fortælles  det,  at 
da  Kongen  engang  viste  ham  sin  Læbe,  der  var  gjennem- 
boret  af  en  Snigmorders  Dolk,  svarede  han:  »Hidindtil  har 
De  kun  fornegtet  Gud  med  Læberne,  og  Gud  har  ladet  sig 
nøie  med  at  gjennembore  dem ;  men  skulde  De  ogsaa  fornegte 
ham  med  Hjertet,  vil  Gud  ogsaa  gjennembore  dette«.  Sagen 
var,  at  hverken  Protestanter  eller  Katholiker  nærede  nogen 
Tillid  til  den  nysnævnte  Konge,  der  saa  letsindigt  havde  af- 
svoret sin  gamle  Tro.  Og  den  gjensidige  Mistillid  mellem 
de  fjendtlige  Partier  lagde  sig  ikke,  men  steg,  efter  at  Hen- 
rik IV  i  Aaret  1610  virkeligt  var  falden  for  Snigmorderens 
Dolk.  Rigtignok  tilsikkrede  Marie  af  Medicis  i  den  raindre- 
aarige  Ludvig  XIII's  Navn  Protestanterne  paany  Religions- 
frihed; men  at  Bevægelsen  i  Gemytterne  alligevel  ikke  havde 

lagt  sig,   derom  vidne  de  Begivenheder,  hvoraf  de  nærmest 
følgende  Aar  vare  optagne. 

For   Protestanternes    Vedkommende    dannede    General- 
synoden i  Saumur  i  disse  Aar  Hovedbegivenheden.    Den  var 
sammenkaldt   for   at   organisere   Calvinisterne,    og  Duplessis 
Mornay,  der  var  valgt  til  dens  Præsident,  affattede  ogsaa  den 
beremtc  «Forsamlingsact» ,   der   danner  Slutstenen  i  de  Re- 
formeertes  religieuse  og  politiske  Samfundsordning.    I  kirke- 
lig Henseende  kom  deres  Forfatning  til  at  hvile  paa  Consi- 
storier,  CoUoqvier,  Provindsial-  og  Nationalsynoder,  idet  man 
her  holdt  sig  til  det  repræsentative  System,    og   i   politisk 
Henseende  var  Forfatningen,    der   stiøttede   sig   til  Provind- 
sialraad,  Kreds-  og  Generalforsamlinger,  ligeledes  demokratisk 
og  repræsentativ.    Men   saa   stærk   nu   end   denne   dobbelte 
Forfatning  gjorde  Huguenotterne,   og   saa  vel  den  for  Tiden 
sikkrede  deres  indbyrdes  Sammenhold,  saa  blev  den  dog  til- 
lige Anledningen   til  det  første  fjendtlige  Foretagende  mod 
dem  fra  katholsk  Side.     Hoffet  foruroligedes  ved  saa  megen 
Dristighed  hos  det  reformeerte  Parti,   og  Ludvig  XUI,   som 
netop  nu  begav  sig  til  det  sydlige  Frankrig  for  at  ægte  Anna 
af  østerrig,  lod  sig  eskortere  af  en  betydelig  Hær,  hvilket  var 
mere  end  tilstrækkeligt  til  at  sætte  ondt  Blod  i  Protestan- 
terne.   Ophidsede  af  Prindsen  af  Condé,  grebe  de  til  Vaaben, 
og  Borgerkrigen  vilde  allerede  nu  være  begyndt  paany,  hvis 
ikke  Condé  itide  havde  forladt  sit  eget  Parti,   hvorved  For- 
liget i  Loudun  kom  istand  i  Aaret  1616  og  for  en  Tid  be- 
roligede Frankrig.      For  en  Tid,  sige  vi;    thi  i  de  følgende 
Aar  blev  det  altid  Regjeringen  klarere,  at  den  maatte  berøve 
Protestanterne   deres   frygtelige  politiske   Organisation,    og  i 
det  øiemed   udstedte  Ludvig  XHl   i  Aaret  1620   et  Edict, 
som  forenede  Bearn,   Jeanne  d'Albrets  gamle  Kongerige  og 
Henrik  IV's  Moderland,   med  Kronen  og  paany  indførte  den 
katholske  Religion  i  dette  Protestantismens  gamle  Tilholdssted. 
Man  kan  tænke  sig,  hvilken  Forbittrelse  dette  Foreta- 
gende vakte,  og  havde  det  været  Rcgjeringens  Agt  ved  denne 

Forholdsregel  at  ægge  Protestanterne  til  Modstand,  kunde 
den  intet  bedre  Middel  have  valgt,  øieblikkeligt  sammen- 
kaldte Byen  Eochelle  en  Generalforsamlig  af  de  Eeformeertes 
Deputerede,  og  uagtet  Forsamlingen  var  uden  kongelig  Be- 
myndigelse og  altsaa  ulovlig,  fordristede  den  sig  dog  i  Mai 
1621  til  at  udstede  en  Uafhængighedserklæring,  der  virkeligt 
gav  Signalet  til  Borgerkrig,  idet  Kongen,  støttet  af  den 
Harme,  der  havde  grebet  hele  det  katholske  Frankrig  ved 
Kygtet  om  disse  Begivenheder,  ufortøvet  besluttede  at  gribe 
til  Vaaben  og  i  egen  Person  lede  Krigen,  som  kun  kunde 
falde  uheldigt  ud  for  Huguenotterne,  hvis  Førere  ikke  længer 
vare  enige.  Efter  at  have  faaet  Duplessis  til  at  overgive 
Fæstningen  Saumur,  og  efter  at  alle  Stæder  i  Poitou  vare 
faldne,  samlede  Krigen  sig  derpaa  om  Fæstningen  Montau- 
ban,  og  havde  den  ikke  tappert  modstaaet  alle  Angreb,  da 
var  Freden,  som  sluttedes  i  Montpellier  1621,  næppe  nok 
falden  saa  fordeelagtig  ud  for  de  Reformeerte,  som  den  efter 
Omstændighederne  gjorde,  idet  Samvittighedsfriheden  dog  jblev 
bevaret,  omend  Protestanterne  som  politisk  Parti  maatte 
opgive  deres  Forsamlinger  og  udlevere  alle  de  faste  Stæder 
paa  2  nær,  Rochelle  og  Montauban. 

Altsaa,  11  Aar  efter  den  store  Konges  Død  var  det 
Værn,  han  havde  skjænket  sine  Troesfæller,  saa  betydeligt 
svækket,  og  dog  skulde  der  endnu  kun  gaae  8  Aar,  inden  den 
sidste  Eest  af  Protestanternes  politiske  Magt  skulde  være 
knækket.  Hermed  gik  det  saaledes  til:  De  Eeformeerte,  der 
med  Eette  klagede  over,  at  Betingelserne  ved  den  sidste  Fred 
ikke  i  det  Enkelte  vare  overholdte,  grebe  igjen  i  Aaret  1625 
til  Vaaben,  anførte  af  Hertugerne  af  Eohan  og  Soubise,  uden 
at  det  dog  i  den  Borgerkrig,  der  nu  rasede  i  Frankrig, 
gik  dem  bedre  end  sidst.  Ja,  efter  at  Ludvig  XIII  havde 
sluttet  Fred  med  Spanien,  og  Eichelieu  saaledes  havde  faaet  frie 
Hænder,  kunde  Intet  hindre  denne  Statsmand,  som  havde 
givet  en  saa  kraftig  Impuls  til  Eigets  politiske  Enhed,  fra  at 
vove   det  sidste  Forsøg   mod   Protestanternes   farlige  Magt. 

Han  lagde  sig  med  en  talrig  Hær  foran  Rochelle,  og  da 
dette  de  Eeformeertes  sidste  Bolværk  faldt,  maatte  Huguenot- 
terne  gaae  under  Aaget  og  modtage  Freden  i  Alais  1629,  om 
hvilken  Malherbe  ikke  uden  Grund  har  sagt,  at  den  gav  «le 
dernier  coup  å  la  derniére  tete  de  la  rebellion ». 

Thi  fra  Aaret  1629,  fra  Rochelles  Fald  og  Udstedelsen 
af  det  saakaldte  «Naadesedict'>,  der  ordnede  Protestanternes 
fremtidige  Stilling  i  Eiget,  indtræder  deres  Historie  i  en  ny 
Phase.  De  vare  overgivne  den  kongelige  Magts  Vilkaarlighed, 
som  fra  nu  af  vilde  have  kunnet  tillade  sig  Alt  og  formo- 
dentligt ogsaa  vilde  have  tilladt  sig  Alt,  om  ikke  saa  besin- 
dige Mænd  som  Ludvig  XHI  og  Eichelieu  havde  staaet 
i  Spidsen  for  Eegjeringen.  Men  denne  Statsmand,  der  i 
Forudseenhed  stod  langt  over  sine  Samtidige  i  og  udenfor 
Frankrig,  tænkte  efter  Indtagelsen  af  Eochelle  og  Tilintet- 
gjørelsen  af  Huguenotternes  politiske  Magt,  kun  paa  at  lette 
deres  borgerlige  Erhverv. 

Af  denne  Omstændighed  benyttede  de  Overvundne  sig, 
og  da  de  med  eet  Slag  saae  sig  deres  Sikkerhedsstæder  be- 
ravede  tilligemed  deres  politiske  Organisation,  da  Hofembe- 
derne og  næsten  alle  offentlige  Stillinger  lidt  efter  lidt  luk- 
kede sig  for  dem,  var  der  kun  eet  Felt  tilovers,  hvor  de 
med  Held  kunde  virke,  det  var  Agerdyrkningen,  Industrien 
og  Handelen,  og  over  disse  Erhvervsgrene  kastede  de  sig  nu 
med  den  Udholdenhed,  der  var  den  protestantiske  Befolkning 
i  Frankrig  egen.  Til  Held  for  Calvinisterne  vare  de  endnu 
paa  denne  Tid  i  Besiddelse  af  de  frugtbareste  Strækninger  i 
Frankrig,  nemlig  de  rige  Slettelande  i  Bearn  og  Languedoc, 
det  bjergfulde  District  Alais,  som  omfattede  Nedrecevennerne, 
og  den  Deel  af  Vivarais,  som  kaldes  "Bjerget«.  Disse  Be- 
siddelser indbragte  dem  en  rig  Høst  af  Viin,  Korn  og  Olie, 
som  de  ovenikjobet  vidste  at  forøge  ved  deres  store  Vindski- 
belighed og  den  Dygtighed,  hvormed  de  forstode  at  behandle 
Jorderne.  Og  medens  Landbostanden  gav  sig  i  Lag  med 
Markerne,  saa  kastede  Borgerstanden  i  Byerne  sig  over  In- 

dustri  og  Handel,  navnlig  Viin- og  Salthandelen  og  Handelen 
med  Lærred  og  Klæde,  og  drev  denne  Handel  med  saa  stor 
Omsigt,  at  endog  deres  bittre  Fjende,  Basville,  maatte  er- 
kjende,  at  om  de  endog  vare  slette  Katholiker,  saa  vare  de 
meget  «gode  Handelsmænd«,  en  Tilstaaelse,  der  vil  sige  saa 
meget  som,  at  de  Eeformeerte  i  Flid  og  Dygtighed  overgik 
Frankrigs  katholske  Indvaanere  lige  saa  meget,  som  de  overgik 
dem  i  Rigdom,  en  Omstændighed,  der  især  havde  Betydning 
paa  Industriens  Omraade,  hvor  det  var  Protestanterne,  der 
anlagde  alle  de  betydeligste  Fabrikker  i  Picardiet,  Champagne, 
Normandiet,  Isle  de  France,  Touraine,  Lyonnais  og  Languedoc, 
saa  at  man  med  Sandhed  kan  sige,  at  alle  de  Uldmanufac- 
turer.  Silke-  og  Bomuldsstromper,  Agerdyrkningsredskaber  og 
Kniplinger  i  Guld,  Sølv,  Silke  og  Traad,  tilligemed  en  stor 
Deel  af  det  Papiir  og  de  Lærredsmanufacturer,  som  Frankrig 
og  Mængden  af  de  omliggende  Lande  forbrugte,  skyldtes 
Protestanternes  Flid.  Ja,  i  en  enkelt  Erhvervsgreen,  Silke- 
fabricationen,  underholdt  disse  utrættelige  Folk  i  en  enkelt 
By,  Tours,  ikke  mindre  end  40,000  Lærlinge  med  8,000 
Væverstole  og  700  Silkemøller.  Alene  Baandfabricationen 
sysselsatte  i  Tours  og  nærmeste  Omegn  3,000  Vævere.  For- 
bruget i  denne  By  beløb  sig  til  ikke  mindre  end  2,400  Baller 
aarligt. 

Og  dog  var  Protestanternes  Ærgjerrighed  ikke  dermed 
tilfredsstillet.  Den  Deel  af  Befolkningen,  som  ikke  valgte 
det  materielle  Arbeide,  kastede  sig  med  Iver  over  Videnska- 
berne, og  det  var  ikke  blot  det  franske  Akademies  Stifter, 
Valentin  Conrart,  der  i  denne  Periode  udgik  af  de  Refor- 
meertes  Samfund;  der  gives  næsten  ikke  en  Branche  i  Vi- 
denskaben, uden  at  et  eller  andet  protestantisk  Navn  ghmrer 
i  den  og  haandhæver  det  Ry,  som  de  protestantiske  Akademier 
i  Saumur,  Montauban,  Nismes  og  Sedan  havde  vundet.  Det 
kunde  derfor  synes,  som  om  de  Eeformeerte  havde  vundet  i  aan- 
delig  og  materiel  Henseende,  hvad  de  nyligt  havde  tabt  i  poli- 
tisk Magt  og  Anseelse,   og  at  Borgerstanden  i  det  Mindste 

nu  gik  en  roligere  Udvikling  imøde,  efter  at  mange  af  Hove- 
derne for  det  reformeerte  Parti,  Medlemmerne  af  den  gamle 
Adel,  havde  skiftet  Eeligion  og  dermed  tillige  havde  ophørt 
at  friste  deres  gamle  Troesfæller  til  unyttige  Oprør.  Og  for 
denne  Synsmaade  taler  ogsaa  de  Eeformeertes  Tilstand  i  og, 
efter  Frondekrigen.  Ingen  gyldne  Løfter  fra  de  fordums 
Førere  vare  længere  istand  til  at  bevirke  en  Reisning  blandt 
de  flittige  Protestanter,  og  Mazarin  havde  god  Grund  til  at 
rose  deres  loyale  Holdning,  naar  han  sagde:  «Jeg  har  ingen 
Grund  til  at  beklage  mig  over  denne  lille  Hjord.  Æder  den 
end  slette  Urter,  saa  skeier  den  ikke  ud«,  en  Udtalelse,  der 
heller  ikke  blev  uden  praktisk  Betydning  for  Huguenotterne, 
idet  Mazarin,  der  i  dette  Stykke  deelte  Mening  med  Riche- 
lieu  og  Ludvig  XHI,  i  Aaret  1658  først  lod  de  protestantiske 
Deputerede  vide,  at  Kongen  i  Gjerningen  vilde  lægge  sin 
Bevaagenhed  for  Dagen,  og  dernæst  virkeligt  udnævnte  Com- 
missionairer,  valgte  af  begge  Kirker,  for  at  bereise  Provind- 
serne  og  raade  Bod  paa  Overtrædelser  af  det  nautiske  Edict, 
hvori  de  stedlige  Myndigheder  af  uforstandig  Iver  havde  gjort 
sig  skyldige. 

Men  uagtet  alt  dette  Maadehold,  uagtet  denne  Kongens 
og  Ministerens  Iver  for  at  sikkre  en  fredelig  og  flittig  Be- 
folkning en  taalelig  borgerlig  Existents  og  uagtet  al  den  ydre 
Lykke,  hvorunder  Protestanterne  i  dette  korte  Tidsrum  levede, 
er  det  vist  næppe  undgaaet  de  mere  Skarptsynede  af  dem, 
hvilket  umaadeligt  Tab  Besiddelsen  af  de  befæstede  Stæder 
var  for  deres  Sikkerhed  paa  en  Tid,  da  Alt  afhang  af  en 
enkelt  Mands  Vilkaarlighed.  Og  kunde  intet  Andet  aabne 
de  Tillidsfuldes  -Øine  for  den  indre  Sammenhæng,  der  var 
mellem  det  politiske  og  religieuse  Spørgsmaal,  saa  fik  de  mod 
Slutningen  af  den  Ministers  Liv,  der  saa  høiligt  havde  be- 
gunstiget dem,  tydelige  Forbud  om,  hvad  der  vilde  komme, 
naar  en  Mand  med  større  Magt  og  større  Egenraadighed  end 
den  afdøde  Konge  overtog  Regjeringen,  idet  en  kongelig 
Forordning  af  1656   allerede  forbød  reformeert  Cultus  i  alle 

Stæder,  hvor  en  katholsk  Biskop  residerede,  ligesom  man  alt 
i  1659  var  naaet  til  at  forbyde  reformeerte  Lægfolk  at  synge 
Psalmer  i  deres  private  Boliger  saa  heit,  at  nogen  Forbi- 
gaaende  kunde  høre  dem.  Udgik  nu  end  disse  Forordninger 
.  fra  Interessen  for  Rigets  poUtiske  Eenhed,  og  kan  deres  sidste 
Udspring  end  snarere  føres  tilbage  til  den  fanatiske  katholske 
Geistlighed  end  til  nogen  kongehg  Magtyttring,  saa  beredede 
dog  disse  Forholdsregler  Protestanterne  paa,  hvad  de  kunde 
vente  sig,  naar  Ludvig  XIV  havde  grebet  Enevældens  Scepter. 


III. 

Fra  Ludvig  XIV's  Tiltrædelse  af  Eegjeringen  til 
Ophævelsen  af  det  nantiske  Edict. 

Denne  Begivenhed  indtraf  snart;  thi  næppe  havde  Ma- 
zarin i  Aaret  1661  lukket  sine  -Øine,  f^  den  « store  Konge« 
overtog  Eegjeringens  Tøiler,  og  saa  vigtig  denne  Begivenhed 
var  for  Frankrigs  politiske  Historie,  saa  betydningsfuld  var 
den  ogsaa  for  Protestanterne,  der  fra  nu  af  fra  at  have  været 
det  berettigede  Religionssamfund,  hvis  Cultus  og  kirkelige  For- 
fatning var  sikkret,  gik  over  til  at  blive  det  tolererede  og 
dernæst  det  forfulgte.  En  aandrig  Forfatter  har  sagt,  at  i  det 
^ieblik,  Ludvig  XIV  besteg  Thronen,  aabnede  en  ond  Fee 
paany  Pandoras  Æske,  fra  hvilken  alle  Ulykker  nu  strømmede 
ud  over  Protestanternes  Hoved,  og  en  anden  Forfatter,  Pey- 
rat,  har  talt  « alle  disse  Edicter,  Kundgjørelser  og  Statsraads- 
beslutninger,  der  ere  udgaaede  mod  den  saakaldte  reformeerte 
Religion«),  og  som  alle  havde  til  Hensigt  at  fortrædige  deres 
ydre  Cultus,  at  krænke  deres  Samvittighedsfrihed  og  udelukke 
dem  ikke  blot  fra  de  offentlige  Bestillinger,  men  ogsaa  fra 
deres  lovlige  borgerlige  Erhverv,  og  disse  Anordninger  beløbe 
sig  blot  for  Aarene  1679—1700  til  160.  Det  vil  da  indsees, 
at  vi  her  ikke  kunne  gaae  i  Detailler,  men  maae  nøies  med 
en  kort  Oversigt  over  de  meest  betydende  Begivenheder. 

I  Almindelighed  kan  det  siges,  at  Ludvig  XIV  ikke  af 
Naturen  var  tilbøielig  til  at  forfølge.  Sine  Grundsætninger  1 
dette  Spørgsmaal  har  han  udtalt  i  det  Brev,  som  han  i  Aaret 
3670  skrev  til  sin  Søn,  et  Brev,  hvori  han  bestemt  fraraader 
denne  at  trænge  ind  paa  Protestanterne  med  ny  Strenghed 
og  udtaler  det  som  sin  kongelige  Villie,  at  Sønnen  skal  over- 
holde de  Indrømmelser,  de  have  erholdt  af  »vore  Forgængere«, 
idet  man  blot  sørger  for  ikke  at  tilstaae  dem  Mere,  ja  at  ind- 
skrænke Udførelsen  af  det  alt  Givne  til  saa  snevre  Grændser, 
som  Retfærdighed  og  Sømmelighed  kunde  tillade«).  Skjøndt  disse 
Grændser  efter  kongeligt  Forgodtbefindende  kunde  udvides  og 
indsnevres  saa  meget,  det  skulde  være,  saa  laa  dog  ikke  heri 
nogen  blodig  Forfølgelse  antydet,  men  snarere  fremgik  der 
deraf,  at  det  var  Kongens  Plan  ved  Belønninger  til  de  Fra- 
faldne og  ved  at  negte  de  Gjenstridige  enhver  Gunstbevis- 
ning at  bevirke  en  fredelig  Overgang,  Noget,  der  ogsaa  frem- 
lyser af  et  samtidigt  Brev  fra  Madame  Maintenon,  der  i  hele 
denne  Periode  afspeiler  Kongens  inderste  Tanke  og  angiver 
Svingningerne  i  den,  førend  de  endnu  ere  traadte  frem  for 
Dagens  Lys.  Hun  skriver  i  dette  Brev,  der  er  dateret  1672 
og  stilet  til  hendes  Broder:  « De  (Protestanterne)  leve  i  Vild- 
farelser, som  ogsaa  vi  have  levet  i,  og  som  Tvang  aldrig 
vilde  have  bragt  os  til  at  opgive.  Ængst  dem  altsaa  ikke. 
Man  maa  drage  Menneskene  til  sig  ved  Blidhed  og  Kjær- 
lighed. Jesus  Christus  har  givet  os  et  Exempel  herpaa,  og 
det  er  Kongens  Villie». 

Men  uagtet  saaledes  baade  Kongen  og  Maintenon  vare 
stemte  for  en  Tolerance,  som  desuden  Klogskaben  indgav 
dem,  saa  førte  Kongens  Bestræbelser  paa  det  politiske  Om- 
raade :  at  befæste  den  Statseenhed,  som  Eichelieu  havde  grun- 
det, dog  uvilkaarligt  til  Overgreb  paa  det  religieuse  Gebeet, 
ligesom  der  i  det  ovennævnte  Brev  til  hans  Søn  laa  et  altfor 
bestemt  System  udtalt,  til  at  dette  System  ikke,  naar  Tiden 
var  dertil,  skulde  udvikle  sine  Conseqventser  og  føre  Kongen 
fra  en  kold  og  lunken  Tolerance  til  Tvang  og  blodige  For- 

følgelser,  og  man  kan  da  ogsaa  i  de  Forholdsregler,  der  nu 
bleve  trufne  mod  Protestanterne,  paa\ise  en  saadan  gradviis 
Udformning  af  Fyrstens  Tanke,  der  først  fandt  sin  Afslutning 
ved  Ophævelsen  af  det  nautiske  Edict.  Men  gik  denne  Væxt 
af  Forfølgelsessygen  end  roligt  fremad,  saa  seer  man  dog 
gjennem  de  forskjellige  Stadier,  den  gjennemløb,  af  og  til 
Glimt  af  Kongens  Samvittighed,  der  synes  at  tvivle  om  Rig- 
tigheden af  de  Midler,  han  havde  valgt,  uden  at  denne  Tvivl 
dog  fik  nogen  kj endelig  Indvirkning  paa  hans  fremtidige 
Handlinger. 

Den  første  Gang,  Ludvig  XIV's  Sindelag  overfor  Prote- 
stanterne lagde  sig  for  Dagen,  var  i  Aaret  1662,  da  han  lod 
22  af  deres  Kirker  nedrive  i  Landskabet  Gex,  under  Paaskud 
af,  at  det  nautiske  Edict  ikke  kunde  finde  Anvendelse  i  dette 
Amt,  der  var  forenet  med  Riget  efter  Edictets  Udstedelse, 
hvorfor  han  tillige  ved  et  andet  Decret  tilstod  Katholikerne  i 
Gex  en  treaarig  Frist  med  at  betale  deres  Gjæld,  idet  han 
derved  vilde  lokke  de  forgjældede  Protestanter  til  at  gaae 
over  til  Katholicismen.  Skjøndt  der  i  disse  Forordninger  laa 
det  aabenlyseste  Indgreb  i  de  Privates  Rettigheder,  saa  var 
det  dog  slet  ikke  Andet  end  en  Conseqvents  af  Ludvigs  Sy- 
stem, og  der  gik  nu  ikke  et  Aar,  inden  Grundvolden  for  det 
nautiske  Edict  var  Protestanterne  berøvet,  eftersom  Kongen 
alt  i  1663  forbjød  Calvinister,  der  vare  vundne  for  Katholi- 
cismen, igjen  at  skifte  Religion,  ligesom  det  negtedes  enhver 
katholsk  Præst  at  blive  Protestant.  Men  naar  Grundvolden 
for  Bygningen,  Samvittighedsfriheden,  var  falden,  hvem  un- 
drer sig  da  over,  at  man  nu  blindt  stormede  løs  paa  Resten 
af  det  Tempel,  Henrik  IV  havde  opført,  og  at  kongelige 
Forordninger  Slag  i  Slag  fratog  de  Reformeerte  de  Mester- 
skabsbevillinger,  der  vare  tilstaaede  dem,  samt  bemyndigede 
protestantiske  Børn  i  en  Alder  af  12  å  14  Aar  til  at  forandre 
Tro  uden  deres  Forældres  Samtykke,  paa  samme  Tid  som 
det  blev  befalet  katholske  Præster  at  være  tilstede  ved  de 
Reformeertes  Dødsleie  for    at  formane  dem   til  Omvendelse 

eller,  hvis  disse  Keformeerte  engang  havde  skiftet  Tro,  da  at 
paanøde  dem  Alterens  Sacramente,  saafremt  de  ikke  efter 
Djøden  vilde  see  sig  udsatte  for  Pøbelens  Spot  og  deres  Liig 
slæbt  bort  og  trukket  gjennem  Gaderne  paa  Karrer,  saa- 
ledes  som  Tilfældet  var  med  den  stakkels  Frøken  Monta- 
lemberts  Liig. 

Saaledes  vare  altsaa  de  første  Slag,  hvormed  Ludvig 
XIV  —  indenfor  Eetfærdighedens  og  Sømmelighedens  Grænd- 
ser  —  hjemsøgte  sine  troe  protestantiske  Undersaatter,  og 
det  er  let  at  forstaae,  at  den,  der  ikke  betænkte  sig  paa  at 
krænke  Familielivets  Helligdom  og  reise  de  hadefuldeste 
Stridsspørgsmaal  der,  endnu  mindre  betænkte  sig,  naar  han 
kunde  ramme  «Secten»  som  Sect.  Derfor  ophævedes  ogsaa  i 
Aaret  1669  de  saakaldte  "Chambres  de  Téditx  eller  de  com- 
binerede  Eetter  i  Paris  og  Eouen,  der  fra  det  nautiske  Edicts 
Udstedelse  havde  sikkret  Protestanterne  en  upartisk  Eetter- 
gang,  hvorhos  der  ingen  Tvivl  er  om,  at  Kongen  allerede  nu 
vilde  være  gaaet  videre,  om  ikke  Krigen  med  Holland  for  en 
Tid  havde  ført  hans  Tanker  i  en  anden  Eetning,  og  om  ikke 
Colbert,  der  vel  saae,  hvortil  Forfølgelser  vilde  føre,  havde 
formaaet  sin  Herre  til  at  holde  inde  dermed,  saa  at  den 
stolte  Konge,  der  kun  vilde  erkjende  een  Villie  i  sit  Eige, 
dog  nu  paa  Ministerens  og  en  fremmed  Fyrstes,  Markgrev 
Wilhelm  af  Brandenburgs,  Forestillinger,  endog  i  den  Grad 
lod  sig  formilde,  at  han  —  saalænge  Krigen  med  Holland 
stod  paa  —  i  Fred  lod  Protestanterne  trykke  deres  hellige 
Bøger  uden  øvrighedens  Tilladelse. 

De  Forfulgte  fik  da  et  Pusterum,  indtil  Freden  i  Nim- 
wegen  var  sluttet,  og  saa  stor  var  trods  Alt  deres  Tro  paa 
«den  allerchristeligste  Konge« ,  at  de  for  fuldt  Alvor  troede, 
at  nu,  da  denne  første  Forfølgelsens  Æra  var  udrundet 
skulde  de  gyldne  Tider  fra  Henrik  IV's  Dage  vende  tilbage. 
Dette  Haab  holdt  sig  omtrent  i  10  Aar  til  1676;  men  da 
viste  det  sig,  at  Forfølgelsens  Uhyre  kun  i  en  Dekade  havde 
hvilet   for   at  tage  nye  Kræfter  til  sig,    og  da  Tvangsforan- 

staltningerne  nu  paany  toge  deres  Begyndelse,  fremtraadte 
de  i  en  saa  meget  afskyeligere  Skikkelse,  som  Forfølgelserne 
nu  vare  satte  i  System  og  havde  draget  et  nyt  Vaaben  inden- 
for sit  Omraade,  Listens  og  Grusomhedens.  At  Kongens 
Planer  virkeligt  i  Mellemtiden  vare  voxede,  seer  man  tydeligt 
af  et  af  Madame  Maintenons  samtidige  Breve,  som  vinder  i 
Interesse  ved  at  sammenlignes  med  det  ovennævnte,  hun 
skrev  til  sin  Broder  kort  efter  Kongens  Tiltrædelse  af  Eegje- 
ringen.  I  dette  sidste  Brev  stod  der:  « Omvend  dem,  (Hugue- 
notterne)  omvend  dem,  kort  sagt,  paa  enhver  Maade,  men 
omvend  dem  blot«.  Ligger  der  ikke  heri  et  varslende  Fin- 
gerpeg for  de  Begivenheder,  vi  nu  skulle  fortælle,  og  for- 
berede de  ikke  paa,  at  Kongen  for  at  naae  sit  Maal  intet 
Middel  vilde  skye? 

Han  var  i  Virkeligheden  ikke  kræsen,  og  da  der  nu  i 
Frankrig  fra  gammel  Tid  bestod  et  hemmeligt  Fond  til 
« Hæretikernes  Omvendelse«,  saa  lod  han  dette  opstaae  i  en 
fornyet  Skikkelse  og  lovede  sig  paa  Forhaand  gode  Virkninger 
deraf.  Disse  udobleve  heller  ikke,  og  det  saa  meget  mindre, 
som  Kongen,  der  altid  vidste  at  sætte  den  rette  Mand  paa 
det  rette  Sted,  ogsaa  her  havde  fundet  et  fortrinligt  Ked- 
skab  i  Eenegaten  Pelisson,  som  blev  Fondets  Bestyrer,  og 
om  hvis  Dygtighed  til  at  vinde  Proselytter  Ordsproget  talte, 
idet  det  sammenstillede  «Bossuets  og  Pelissons  Veltalenhed-. 
I  Sandhed  ogsaa  en  vidunderlig  Veltalenhed,  som  i  kort  Tid 
drev  Tusinder  af  omvendte  Protestanter  ind  i  Kirkens  Skjød, 
og  det  til  en  Priis  af  6  Livres  pr.  Sjæl.  Et  saadant  Held 
kunde  ikke  Andet  end  bestyrke  Kongen  i  hans  Illusioner,  og 
hvad  det  nu  gjaldt,  var  kun,  at  forhindre  de  Nysomvendte 
fra  at  falde  tilbage  igjen  og  at  indjage  de  Tvivlraadige  en 
gavnlig  Skræk,  hvis  man  ikke  ved  Overtalelser  med  det  Gode 
kunde  faae  dem  til  at  gaae  over.  Til  den  Ende  fornyedes 
Lovene  mod  «de  Frafaldne«,  som  man  ved  enhver  Gru  — 
Tab  af  Eiendom  og  Liv  eller  Galeistraf —  vilde  forhindre  fra 
at  vende  tilbage  til  deres  gamle  Tro,  samtidigt  med  at  Ke- 

sten  af  de  blandede  Domstole  ophævedes,  støttet  paa  den 
curieuse  Betragtning,  «at  alt  Partihad  nu  var  udslukket«.  Og 
paa  samme  Tid,  som  man  rev  dette  sidste  Bolværk  ned  for 
Uretten,  der  øvedes  mod  de  reformeerte  Borgere,  greb  man 
endnu  dybere  ind  i  deres  Familieliv,  end  Tilfældet  hidindtil 
havde  været,  derved,  at  det  blev  umuliggjort  Forældrene  at 
kræve  deres  Børn  tilbage,  naar  de  i  en  Alder  af  12  Aar  ved 
en  eller  anden  Forførers  Mellemkomst  havde  søgt  Ly  i  «la 
maison  de  la  Propagatiou')  i  Sedan  eller  vel  endog  i  7  Aars 
Alderen  »fordret«  at  skifte  Tro,  Love,  som  aabnede  Døren 
for  Proselytmageriet,  og  som  derfor  maatte  have  de  skrække- 
ligste Følger. 

Fra  nu  af  gik  der  Lurere  og  Spioner  omkring  i  ethvert 
Huus,  som  ventede  paa  at  snappe  et  Barn  væk  eller  at  faae 
Kvittering  for  en  gammel  Gjæld,  hvis  man  var  «saa  ædel- 
modig« ikke  at  ville  forraade  uskyldigt  Blod,  og  da  Kongens 
Vrede  endog  i  den  Grad  faldt  tungt  paa  Protestanternes  Ho- 
veder, at  man  forbød  Lægerne  at  practisere  «af  Frygt  for,  at 
de  ikke  skulde  advare  deres  katholske  Patienter  itide,  naar 
jøieblikket  var  kommet  til  at  nyde  Sacramentet » ,  og  ud- 
strakte dette  Forbud  til  selve  Jordemødrene,  hvem  man  be- 
skyldte for,  at  de  i  farefulde  Tilfælde  opoffrede  Barnet  for 
Moderens  Skyld,  selv  om  Fosteret  skulde  døe  uden  Daab  og 
saaledes  udsættes  for  evig  Fordømmelse,  saa  var  det  klart, 
at  den  Tid  var  kommen,  da  Kongen  vilde  « ramme  Fosteret 
i  Moderens  Liv»   eller  fra  Koden  af  udrydde  Kjætteriet. 

Dette  var  i  Virkeligheden  ogsaa  saa.  En  ny  Foruret- 
telsens Periode  var  udrundet,  og  i  Mellemtiden  var  Hoffets 
Mod  paa  Forfølgelse  i  den  Grad  steget,  at  Intet  nu  kunde 
hindre  Katastrophens  Nærmelse  eller  det  skjæbnesvangre 
Edicts  Tilbagekaldelse. 

Hvad  der  her  mere  end  Alt  kommer  i  Betragtning,  er 
Kongens  Forhold  til  Madame  Maintenon,  som  fra  80'erne  af 
drager  en  ny  Løftestang  ind  for  Forfølgelsen,  nemlig  Kon- 
gens saakaldte  (»Gudfrygtighed').   Fra  det  øieblik  af,  at  denne 

Dame  havde  fortrængt  Montespan  af  Majestætens  Hjerte,  er 
der  ved  Hoffet  kun  Tale  om  to  Ting,  Kongens  og  Huguenot- 
ternes  Omvendelse.  De  gaae  Haand  i  Haand,  og  Maintenon 
paatager  sig  at  lede  dem  begge  efter  at  have  sluttet  For- 
bund med  Kongens  Skriftefader,  La  Chaise,  og  Frankrigs 
navnkundigste  Prælat,  Bossuet.  Den  28de  October  1679 
skrev  Maintenon:  « Kongen«  —  der  nu  er  i  en  Alder  af  42 
Aar  og  begynder  at  faae  Afsmag  for  de  voldsomme  Liden- 
skaber —  »tilstaaer  sin  Skrøbelighed,  bekjender  sine  Feil  og 
tænker  alvorligt  paa  Kjætternes  Omvendelse,  hvorpaa  man  nu 
vil  tage  ordentligt  fat«,  og  hendes  Brev  blev  altsaa  atter 
Stormfuglen,  der  bebudede  nye  Orkaner  og  gav  Signalet  til 
de  Begivenheder,  der  skulde  bryde  ks,  efter  at  Kongen  havde 
besluttet  at  udsone  sine  egne  Ungdomssynder  ved  en  Række 
Ulykker,  forte  mod  hans  Undersaatters  Hoved.  Men  for  de 
Tanker,  der  i  dette  Brev  udtales,  ere  blevne  til  Begivenheder, 
er  det  interessant  at  see,  hvorledes  den  Kamp,  de  bebudede, 
udkæmpedes  paa  Papiret  og  i  Literaturen.  Netop  paa  denne 
Tid  udkom  der  nemlig  i  Frankrig  2  Memoirer,  som  give  et 
tydeligere  Indblik  i  Rigets  indre  Tilstand  end  mangen  anden 
skriftlig  Overlevering  fra  den  Tid,  og  som  viser,  hvorledes 
Gemytterne  trindt  om  i  det  hele  Land  vare  satte  i  den  hef- 
tigste Bevægelse  ved  de  samme  Sporgsmaal,  der  bevægede 
Kongens  og  Maintenons  Aand,  skjondt  disse  Sporgsmaal  fik 
en  høist  forskjellig  Besvarelse.  Den  ene  af  disse  Memoirer 
havde  d'Aguesseau  til  Forfatter  og  hævdede  Jansenisternes 
maadeholdne  Anskuelse  angaaende  Protestanternes  Forfølgelse. 
Forfatteren  gik  ud  fra,  at  man  skulde  begynde  Felttoget  mod 
de  Reformeerte  med  en  Reformation  af  den  katholske  Kirke, 
nemlig  af  Geistlighedens  Uvidenhed.  Han,  som  alle  Katho- 
liker  af  Porte  Royals  Skole,  vilde  skabe  Katholiker  ved  Over- 
beviisning  og  ikke  fremkalde  Hykleri  ved  Tvang.  Men  over- 
for denne  maadeholdne  Theori  krævede  Jesuiterne  i  en  ikke 
mindre  mærkelig  Memoire  en  mere  expedit  Fremgangsmaade, 
der  med  eet  Slag  gjorde  det  af  med  Kjætteriet.      «I  værste 

Fald«  —  hed  det  —  « ville  ved  en  blodig  Omvendelse  af  de 
Reformeerte  Fædrene  blive  fordømte  som  Hyklere,  medens 
Børnene  i  ethvert  Tilfælde  ville  tilhøre  den  katholske  Kirke«. 
Og  der  kan  vel  ingen  Tvivl  være  om,  hvilken  Mening  der 
seirede.  Majoriteten  i  den  katholske  Kirke  er  altid  bleven 
sig  selv  lig.  For  at  sikkre  sig  en  hurtig  Seir  og  vinde  en 
Befolkning  tilbage,  der  var  tabt  ved  Tidernes  Uret,  var  man 
beredt  til  at  offre  Alt,  selv  paa  Bekostning  af  Seirens  Paa- 
lidelighed.  Saaledes  ogsaa  denne  Gang.  Jesuiterne  vare  i  af- 
gjort Majoritet,  og  til  dem  sluttede  sig  Kongen  og  Main- 
tenon  tilligemed  den  uoplyste  Masse  af  Folket,  der  altid  i 
de  voldsomste  Midler  har  seet  det  virksomste  Lægemiddel 
imod  de  aandelige  Onder.  Der  stod  da  nu  kun  —  efter  at 
Striden  var  udkæmpet  paa  Papiret  —  tilbage  at  finde  en 
Mand,  som  havde  det  rette  Greb  paa  at  føre  det  dræbende 
Slag,  og  denne  Mand  var  allerede  tilstede,  det  var  Louvois, 
som  ved  at  bringe  Kongen  paa  den  Idee  «at  blande  noget 
Militairt  ind  i  Sagen«  gav  et  saadant  Stød  til  den  Lavine, 
der  trak  Frankrigs  Storhed  med  i  sit  Fald,  at  ingen  Stands- 
ning eller  Betænkning  fra  nu  af  var  mulig. 

Allerede  i  Foraaret  1681  stadfæstedes  de  saakaldte  «Dra- 
gonader«  eller  "bestøvlede  Missioner«  ved  kongelige  Decreter. 
Det  første  Forsøg  med  denne  forfærdelige  Soldatermission 
blev  gjort  i  Poitou,  en  Provinds,  der  var  fuld  af  Protestanter, 
og  hvor  Louvois  havde  fundet  et  villigt  Redskab  i  Inten- 
danten  Marillac.  I  Marts  1681  tilskrev  Louvois  ham:  «Jeg 
sender  Dem  her  efter  Kongens  Befaling  et  Regiment  Caval- 
leri.  Hans  Majestæt  finder  det  rigtigt,  at  største  Delen  af 
Officererne  og  de  Menige  indqvarteres  hos  Protestanterne; 
men  det  er  dog  ikke  hans  Mening,  at  de  Alle  skulle  ind- 
qvarteres der.  Naar  Kjætterne  efter  en  retfærdig  Førdeling 
skulle  have  10,  kan  De  gjerne  tildele  dem  20«.  Intendanten 
gjorde  Mere,  end  Ministeren  havde  forlangt.  Han  sendte  sine 
Dragoner  om  i  alle  Byerne  i  Poitou,  hvor  Huguenotterne 
boede,    og   lod   dem  indqvartere  hos  de  fattigste  Enker  med 

det  Tilraab,  «at  det  var  Monarkens  Villie,  at  disse  Hunde  af 
Kjættere  skulde  udryddes«.    Kan  man  da  undre  sig  over,  at 
Soldaterne  trængte  ind  i  Husene  med  dragne  Sabler,    og  at 
de,  naar  de  ikke  mere  fandt  Penge  eller  Kostbarheder,  slæbte 
de  stakkels  Offre  ved  Haarene  til  Kirken,  eller  hvis  de  ikke 
gad  have  den  Uleilighed,  piinte  dem  i  Stilhed  hjemme?    At 
svie  Neglene  paa  Hænder  og  Fødder  af  ved  en  sagte  Ild,  at 
brænde  Læberne  med  gloende  Jern,   eller  knuse  de  Værge- 
løses Kibbeen,    Arme   og  Been,   det  var  Midler,  hvorved  den 
brutale  Magt   i  disse  Egne  skaffede  Kirken   en  mere  hurtig 
end  sikker  Seir,  saa  at  Madame  Maintenon  endnu  i  Mai  1681 
kunde  skrive  til  sin  Broder:  «Jeg  troer,  at  der  i  hele  Poitou 
ikke  bliver  andre  Huguenotter  tilbage  end  vore  egne  Slægt- 
ninge«,   hvorfor   det  var   «betimeligt»    at  kjobe  de  Godser, 
Huguenotterne  vilde  sælge   eller  fraflytte.    Men  imedens  hun 
sendte  sin  Broder  Penge  til  denne  indbringende   oGescbåft«, 
vakte  disse  Begivenheder  en  saadan  Gru  i  det  ovrige  Europa, 
at  f.  Ex.  Carl  II  af  England  ved  den  offentlige  Opinion  nød- 
tes  til   at   aabne   de  Flygtende  et  Tilflugtssted  i  sit  Land. 
Samme   Fremgangsmaade    fulgtes    af  andre  Stater  og   deri- 
blandt  ogsaa    af  Danmark.      Og    forsaavidt   virkede    denne 
Medlidenhed,    viist  mod  disse  Ulykkelige  af  Fremmede,    paa 
Kongens  Sind,    at  han  et  ^ieblik  betænkte  sig,    standsede 
Forfølgelsen  og  kaldte  Marillac  tilbage. 

Denne  Tøven  maa  dog  ene  forklares  af  den  Angst,  der 
stundom  overfalder  Forbryderen  i  det  Oieblik,  han  vil  fuld- 
byrde sin  forbryderiske  Handling;  thi  1684  begyndte  Dragona- 
derne  igjen,  og  denne  Gang  var  det  Boufflers,  som  i  Spid- 
sen for  de  kongelige  Tropper  drog  ind  i  Bearn.  Boufflers 
var  en  endnu  større  Despot  end  Marillac,  og  Soldaterne  viste 
sig  derfor  om  muligt  endnu  grusommere  i  Bearn  end  i 
Poitou.  Nye  Piinsler  bleve  opfundne  til  at  overvinde  de 
Gjenstridiges  Modstand  med,  og  iblandt  dem  een,  der  bedre 
end  Alt  kaster  Lys  paa  den  Tid,  om  hvilken  vi  skrive.  Vilde 
en  Reformeert  ikke  paa  anden  Maade  give  efter,   saa  tvang 

man  ham  til  at  "vaagew.      Det  vil  sige,  den  ene  Soldat  af- 
løste den  anden  for  fra  Døgn  til  Døgn  at  holde  Søvnen  fra 
Slagtoffrets  øine.   De  Midler,  man  i  dette  -Øiemed  anvendte, 
var  Trommelarm,    Skrig,    Gudsbespottelse  o.  dsl.,    hvis  man 
ikke  valgte  at  forsyne  den  Gjenstridiges  Hoved  med  en  Kob- 
berkasserolle, hvorpaa  man  ubarmhjertigt  bankede,  til  Offeret 
gik    fra  Sands  og  Samling.      I  Sammenligning  med  denne 
Grusomhed  var  det  at  lege  Himmelspræt  med  Kjætterne,  at 
ophænge  dem  i  Touge  og  blæse  dem  Tobaksrøg  ind  i  Næsen 
kun  uskyldig  Morskab  for  Soldaterne,  der  kappedes  med  Offi- 
cererne   om    at   forhaane  Mænd  og  Qvinder  og   at   opfinde 
Omvendelsesmidler,  der  vare  smertefulde  uden  at  være  døde- 
lige.   Kan  man  undre  sig  over,  at  de  bearnske  Hugenotters 
Modstandskraft  knækkedes  ved  saadanne  Rædsler,  saa  at  In- 
tendanter  og  Generaler  igjen  havde  den  Glæde  at  kunne  føie 
en  ny  Provinds  af  Omvendte  til  hans  allerchristeligste  Maje- 
stæts Riger  og  Lande?     Kan   det  undre  os,    at  Glædesblus 
bleve  tændte  i  det  hele  Frankrig,  og  at  Kongen  og  Main- 
tenon  søgte  til  deres  Bedekamre  for  at  takke  Himlen  for  denne 
nye  Seir,  ved  hvilken  det  var  blevet  Ludvig  muligt,  hvad  der 
var  blevet  negtet  hans  Forgænger  i  Regjeringen,   at  knække 
Huguenotternes  ikke  blot  politiske,  men  ogsaa  religieuse  Mod- 
standskraft, at  man  jublede  over  en  Seir,  hvis  Hæderlighed  man 
begrundede  i  den  Maxime,  «at  Gud  benytter  sig  af  alle  Mid- 
ler til  at  føre  Kjættere  tilbage  til  Kirken  %  hvilken  jesuitiske 
Grundsætning  bliver  dobbelt  afskyelig  derved,  at  den  paakalder 
den  guddommelige  Kjærlighed  som  Skjul  for  en  umenneskelig 
Grusomhed?     Og  kan  det  endeligt  vække  Forundring,  at  da 
Forfølgerne  havde  faaet  Blod  paa  Tanden,  gik  Dragonaderne 
deres  Tour  rundt  i  alle  Frankrigs  Provindser  paa  en  eneste 
nær.  Omegnen  af  Paris ,  hvor  Kongens  personlige  Nerværelse 
til  en  vis  Grad  lagde  Baand  paa  Forfølgernes  Iver,    og   det 
maaskee  endog  kun,  fordi  man  vidste,  at  man  i  Syden  vilde 
tage  Revanche  for  den  nødtvungne  Skaansomhed  i  Norden? 
Der,  i  Frankrigs  frugtbareste  og  hidtil  rigeste  protestantisk 

Besiddelser,  naaede  Undertrykkelsen  og  Forurettelsen  deres 
Høidepunkt,  og  Nismes  og  Montauban  gjenlyde  af  de  For- 
fulgtes Klage.  "En  Olding  i  Msmes«,  fortæller  Historien, 
«der  Dag  fra  Dag  var  bleven  berøvet  Søvnen,  vender  endeligt 
tilbage  til  den  katholske  Kirkes  Skjød«.  «See,  nu  er  De  i 
Fred",  siger  hans  katholske  Bøddel  til  ham.  "Ak,  Monsieurs 
svarede  den  Ulykkelige,  «jeg  venter  ingen  Fred  uden  i  Him- 
len, og  give  Gud,  at  den  Handling,  jeg  nu  har  foretaget, 
ikke  maa  lukke  mig  Himlens  Døre  for  stedse«.  I  god  Over- 
eensstemmelse  hermed  var  det,  at  man  kastede  de  Gjenstri- 
dige  "der  tragtede  efter  den  taabelige  Ære  at  være  de  sidste 
Bekjendere  af  en  Keligion,  som  mishagede  Hans  Majestæt«, 
i  tragtformede  Fængsler,  de  saakaldte  «Chausses  d'Hypocras«, 
eller  Filtreerposer,  i  hvilke  Offeret  blev  heiset  ned  igjennem 
et  Hul  foroven,  hvor  han  ingen  Hvile  kunde  finde  for  sit 
Legeme  og  saaledes  hverken  kunde  sidde,  ligge  eller  gaae.  Alt 
dette  stræbte  hen  mod  det  ene  og  samme  Maal:  paa  Bekost- 
ning af  Frankrigs  Lykke  at  udvide  den  politiske  Eenhed  og- 
saa  til  det  aandelige  og  religieuse  Omraade,  og  et  saadant 
Forsøg  tøvede  ikke  med  at  bære  sine  Frugter. 

Som  det  gjerne  gaaer,  at  der  i  ethvert  Parti  findes 
stærke  og  svage  Naturer,  besindige  Folk  og  Fanatikere,  saa- 
ledes ogsaa  blandt  Protestanterne;  en  Deel  af  dem  afsvor  eller 
emigrerede,  og  en  anden  Deel  pønsede  paa  Hævn  og  Mod- 
stand til  det  Yderste.  Og  da  det  under  saadanne  Omstæn- 
digheder ikke  kan  være  tvivlsomt,  hvilket  Parti  der  er  talrigst, 
saa  talte  man  i  denne  Tid  Omvendelserne  og  Udvandringerne 
i  Hundredetusindeviis,  uagtet  Kongen  samtidigt  havde  søgt  at 
forhindre  de  Forfulgtes  Udvandring  ved  Decreter,  der  istedet- 
for  Døden  idømte  dem  livsvarig  Galeistraf.  Emigranternes 
Standhaftighed  beseirede  Sporhundenes  Paapassenhed ,  mod 
Tab  af  Sundhed  og  Eiendom  naaede  de  over  Grændserne  og 
førte  —  netop  da  deres  ivrigste  Talsmand  i  Frankrig,  Col- 
bert,  døde  —  et  stort  Contingent  af  Dygtighed  til  deres 
Moderlands  Fjender,   en  Omstændighed,  hvoraf  de  tilgrænd- 

sende  Fyrstehuse  vare  kloge  nok  til  at  benytte  sig,  medens 
«den  store,  ufeilbare  Konge »,  var  som  slagen  med  Blind- 
hed og  trygt  gik  frem  i  Maintenons,  Louvois's  og  Kantsleren 
Le  Telliers  Ledebaand.  Ja,  i  samme  Forhold  som  Emigran- 
terne syntes  at  have  Held  med  sig,  i  samme  Forhold  steg 
den  kongelige  Vrede,  der  ikke  vilde  blive  sig  sin  Feiltagelse 
bevidst,  saa  at  Lov  paa  Lov,  Slag  paa  Slag  ramte  de  uskyl- 
dige Undersaatters  Hoved,  der  enten  ikke  havde  Midler  til  at 
udvandre  eller  ikke  havde  villet  det,  indtil  endeligt  et  nyt  Brev 
fra  Maintenon,  dateret  August  1685,  bebudede  de  værgeløse 
Offre,  at  det  endelige  Slag  nu  vilde  blive  rettet  mod  dem  og 
deres  Religion.  I  Brevet  stod  der:  »Kongen,  der  tænker 
paa  Kjætternes  fuldstændige  Undertrykkelse,  holder  daglige 
Conferentser  med  Le  Tellier  o.  Fl.  I  Raadet  taler  Hr.  de 
Chateauneuf  for  tvingende  Foranstaltninger,  Hr.  de  Louvois 
vil  gaae  lempeligt  tilværks«.  Hvilken  Afstand  laa  der  ikke 
mellem  dette  Brev  og  Brevet  af  1672,  til  hvilket  Maal  af 
Undertrykkelse  var  man  ikke  kommet,  og  hvilke  Samvittig- 
hedshensyn  havde  man  ikke  kastet  overbord,  naar  Hr.  de 
Louvois's  Foranstaltninger  bleve  kaldte  lempelige?  Der  var 
da  nu  gjort  Plads  i  Kongens  Sjæl,  og  Grunden  var  ryddet  for 
det  Foretagende,  der  i  en  Række  af  Aar  havde  staaet  som 
det  fjerne  Maal  for  Maintenons,  Bossuets  og  den  hele  Geistlig- 
heds hemmeligste  ^fnsker,  det  forhadte  Edicts  Tilbagekaldelse, 
der  i  Virkeligheden  ogsaa  fandt  Sted  den  22de  October  1685. 

Der  er  ved  denne  Foranstaltning  intet  Væsentligt  at  be- 
mærke. Det  satte  kun  Lovhghedens  Stempel  paa  en  Række 
ulovhge  Handlinger,  som  ogsaa  uden  kongelig  Autorisation 
vilde  have  gaaet  for  sig,  og  Opfindsomheden  i  Retning  af 
Forfølgelse  var  saa  udtømt,  ethvert  Skin  af  Frihed  i  Cultus, 
religieus  Forfatning  og  Overbeviisning  var  saa  udvisket,  at 
Decretet  intet  Nyt  kunde  føie  til,  hvad  der  alt  forhen  var 
skeet,  om  end  i  en  noget  lempeligere  Form. 

Hellere  da  end  at  trætte  Læseren  ved  en  Recapitulation 
af  de  Grusomheder,  som  den  kongelige  Forordning  stadfæstede. 

hellere  end  at  dvæle  ved  Fortællingen  om  »Omvendelser,  hvor 
der  mellem  Torturen  og  Omvendelsen,  mellem  Afsværgelsen 
og  Communionen  ofte  kun  laa  24  Timer »,  ville  vi  ved  Af- 
slutningen af  dette  Afsnit,  der  er  saa  vigtigt  for  Frankrigs 
politiske  og  religieuse  Stilling,  korteligt  erindre  om  de  ulyk- 
kelige Følger,  Ophævelsen  af  det  nautiske  Edict  havde  for 
dette  forhen  saa  mægtige  Land. 

Oplysningen  herom  vil  bedst  fremgaae  af  nogle  Tal. 
Før  Tilbagekaldelsen  af  Edictet  talte  man  i  Provence  72,000 
Protestanter.  Af  disse  udvandrede  mellem  1686  og  98  en 
Femtedeel.  I  Dauphiné  og  Languedoc,  hidtil  Protestanternes 
sikkreste  Tilflugtssteder  i  Syden,  var  Forholdet  mellem  de  Bli- 
vende og  Emigrerende  som  3  til  1,  ja  nogle  Steder  som  2 
til  1.  Af  hele  Lyons  protestantiske  Befolkning  blev  der  ikke 
mere  end  20  nyomvendte  Familier  tilbage,  og  saaledes  i  det 
hele  Frankrig,  der  i  Løbet  af  næppe  20  Aar  saae  sig  berøvet 
sin  rigeste  og  vinskibeligste  Befolkning,  sin  Handel  og  In- 
dustri standset  eller  tilintetgjort  og  sine  betydeligste  Vi- 
denskabsmænd landsforviste,  og  det  alene  for,  at  en  Kon- 
ges Grille  om  Enevældens  Betydning  kunde  blive  næret  og 
for,  at  en  aandelig  udygtig,  doven  og  fanatisk  Skare  af  Ka- 
tholiker  kunde  brede  sig  paa  de  Fordrevnes  Territorium, 
uden  at  de  paa  nogen  Maade  havde  Evne  til  at  faae  Mar- 
kerne til  at  blomstre  eller  Pengene  til  at  flyde  ind  i  Statens 
Kasse,  som  Tilfældet  havde  været  med  de  Reformeerte.  Hvor 
trøstesløs  Tilstanden  var  i  Frankrig  paa  denne  Tid,  derom 
vidner  Benoit,  det  nan tiske  Edicts  Historieskriver,  idet  han 
beretter,  hvorledes  man  paa  alle  Kanter  af  Riget  «saae  disse 
stakkels  domfældte  Protestanter  drage  afsted  i  store  Hobe, 
med  Jernlænker  om  Halsen  og  lænkede  sammen  med  Tyve 
og  Folk,  der  vare  dømte  til  Steile  og  Hjul,  for  at  gjøre  dem 
Straffen  endnu  mere  følelig » ;  en  anden  Forfatter  fortæller 
ligeledes,  hvorledes  man  ved  Vintertid  Dag  og  Nat  bevogtede 
Landeveiene  og  Flodovergangene  for  at  forhindre  Emigran- 
terne i  at  frie  sig  fra  Galeistraffen  eller  Døden,  dem,  der  hellere 

end  gjerne  vilde  være  blevne  i  Frankrig,  om  deres  utaknem- 
melige Fædreland  havde  tilladt  dem  det,  og  som  ved  Sorgen 
i  deres  Blik  og  Uvisheden  i  deres  Skæbne  dobbelt  vidnede 
mod  den  Mand,  som  nu  holdt  Frankrigs  Styrelse  i  sin  Haand, 
og  som  samtidigt  med,  at  de  uhildede  Tilskuere  gave  et  saa 
sanddru  Billede  af  hans  Regjeringsmaade ,  glædede  sig  over 
at  have  decimeret  sine  protestantiske  Undersaatter  i  den 
Grad,  «at  der  nu  kun  fandtes  en  12  å  15,000  Kjættere  til- 
bage, som  tilmed  dagligt  toge  af  i  Antal«. 


IV. 

Camisardkrigen. 

Saaledes  syntes  Alt  i  Frankrig  at  forene  sig  for  at  be- 
vare Kongen  i  hans  Illusioner,  og  det  paa  en  Maade,  der 
minder  om  Bibelens  Ord:  Gud  slaaer  de  Forhærdede  med 
Blindhed,  for  at  de  ikke  skulle  see.  Louvois,  der  frygtede 
for,  at  Forholdsreglerne  mod  Protestanterne  skulde  aflede 
Kongens  Opmærksomhed  fra  vigtigere  Krige,  hvis  Sagen  ikke 
blev  endt  med  eet  Slag,  sluttede  sig  til  Maintenon,  som  ved 
Forfølgelsen  syntes  at  ville  sone  den  Brøde  selv  engang  at 
have  været  Protestant,  og  fra  Maintenon  udgik  Indflydelsen 
til  Alle  dem,  der  nærmere  eller  fjernere  stode  i  Forbindelse 
med  Hoffet.  Det  var  da  ikke  blot  Kantsleren,  le  Tellier, 
der  hævede  denne  Statsact  til  Skyerne  ved  at  forsikkre,  at 
han  ikke  meer  vilde  underskrive  noget  Decret  efter  at  have 
sat  Seglet  paa  dette  skjæbnesvangre  Document;  ogsaa  Bossuet 
var  ude  af  sig  selv  af  Begeistring,  da  han  i  den  franske 
Geistligheds  Navn  tolkede  de  Følelser,  der  gjennemtrængte 
Landet  i  Anledning  af  Edictets  Ophævelse,  og  det  i  Ord,  der 
ved  deres  Pomp  skulde  lade  formode,  at  Ludvig  XIV  ved  sit 
Decret  havde  begrundet  en  ny  « Gloriens  Æra«  for  Frankrig, 
istedetfor  at  han  havde  bragt  det  i  den  største  Ulykke- 
"Lader  os«,   sagde  han  i  den  berømte  Tale,  « rørte  over  saa 


272      Protestanternes  Tilst,  i  Frankrig  mell.  det  16.  og  18.  Aarh. 

mange  vidunderlige  Velgjerninger,  udgyde  vore  Hjerters  Følel- 
ser overfor  Ludvigs  Fromhed",  og  nu  fulgte  der  en  oratorisk 
Udgydelse,  som  ikke  sparede  paa  store,  historiske  Sammen- 
ligninger med  Constantin,  Theodosius,  Marcian  og  Carl  den 
Store,  disse  Historiens  Heroer,  «der  havde  befæstet  Troen  og 
udryddet  Kjætterieto,  Alt  i  god  Overeensstemmelse  med  senere 
Udtalelser  og  Handlinger*)  af  samme  Prælat  i  samme  An- 
ledning, men  ogsaa  Alt  holdt  i  en  saa  oratorisk  Stiil,  at  den, 
der  ikke  var  fortrolig  med  Prædikestilen  paa  Ludvig  XIV's 
Tid,  let  maatte  komme  til  at  troe,  at  Talens  Blomster  skulde 
tjene  til  at  dække  et  Hul  i  Overbeviisningen ,  og  at  Smi- 
geren i  denne  geistlige  Hyldest  skulde  forhindre  Bindet  i 
at  falde  fra  Kongens  øine. 

Hertil  forslog  dog  ingen  geistlig  Veltalenhed.  Begiven- 
hederne talte  for  sig  selv,  og  der  hengik  ikke  et  Aar  fra 
Edictets  Ophævelse,  før  den  haarde  Virkelighed  overbeviste 
baade  Hoffet  og  Bossuet  om,  at  de  enten  med  eller  mod 
deres  Villie  havde  taget  feil,  og  at  Edictets  Ophævelse  langt 
fra  at  udrydde  Protestantismen  havde  styrket  den,  idet  For- 
følgelsen fremkaldte  Martyrer ;  « den  gav  de  philosophiske 
Ideer  en  Styrke,  som  de  religieuse  aldrig  havde  havt,  og 
hvervede  Soldater  til  en  Hær,  som  dog  hverken  Maintenon 
eller  Bossuet  vilde  arbeide  for,  nemlig  Voltaires". 

At  det  forholdt  sig  saaledes,  derom  vilde  allerede  den 
lidenskabsløse  Tilskuer  være  overbeviist  før  Ediktets  Til- 
bagekaldelse, naar  han  saae,  hvorledes  den  Deel  af  Befolk- 
ningen, som  ikke  vilde  emigrere,  Fanatikerne,  beredte  sig 
til  at  modtage  det  sidste  dræbende  Slag.  Alt  i  Foraaret 
1683  sluttede  de  sig  sammen  i  et  Forbund,  hvis  aabent 
udtalte  Hensigt  var  at  gjenoprette  den  lovlige  Orden, 
som  Kongen  havde  hævet,  ved  paa  en  vis  Dag  i  Aaret 
at   samle   sig   til    offentlig  Gudstjeneste   paa  alle   de  Steder 


*)  See  herom:  Peyrats  Bog  om  Bossuet  som  kirkelig  Personlighed. 
Afsnittet:  Bossuet  overfor  Protestanterne. 

i  Frankrig,  hvor  en  saadan  tidligere  havde  været  tilladt. 
Købede  dette  Feighed  eller  Opgivelse  af  en  fortabt  Sag? 
Eller  kan  det  ikke  med  starre  Sandhed  siges,  at  hverken 
de  kongelige  Troppers  gjentagne  Blodbad  paa  de  oprørske 
Tropper,  eller  en  Noailles',  Foucaults  eller  Basvilles  blodige 
Grusomhed  formaaede  Huguenotterne  til  at  nedlægge  Vaabnene 
eller  opgive  den  Overbeviisning,  at  ethvert  Menneske  har  Eet 
til  at  dyrke  Gud  paa  sin  Maade?  For  denne  Opfattelse  tale 
Begivenhederne,  og  vi  skulle  nu  vise,  hvorledes  det  store 
Værk,  som  Ludvig  XIV  og  hans  Samtidige  havde  fremstillet 
som  en  værdig  Gjenstand  for  Fremtidens  Beundring,  faldt 
sammen  just  i  det  -Oieblik,  da  han  skrev  til  Paven,  «at  der 
i  hans  hele  Kongerige  næppe  var  12  a  15,000  Kjættere  til- 
bage«, vi  skulle  vise,  hvorledes  Protestanterne,  der  vare  blevne 
som  lamslaaede  ved  det  første  Slag,  lidt  efter  lidt  reiste  sig 
igjen  og  i  Forsvaret  for  deres  Fædres  Tro  udviste  et  Helte- 
mod, som  intet  Nederlag  kunde  betvinge,  saa  længe  der  var 
det  mindste  Haab  om  Seir,  og  som  endogsaa  fik  en  mægtig 
Konge  til  at  rødme  over,  at  han  i  sit  Eige  havde  indført  en 
ny  Inqvisition  og  gjort  sit  Land  til  et  Fængsel,  hvorfra  In- 
gen, der  havde  en  anden  Tro  end  Fyrsten,  kunde  undslippe 
uden  med  Fare  for  at  blive  ført  til  Døden.  Med  denne  Prote- 
stanternes Eeisning  gik  det  saaledes  til. 

Henimod  Slutningen  af  Aaret  1700  eller  henved  15  Aar 
efter,  at  Huguenotterne  havde  seet  ethvert  af  deres  Tilflugts- 
steder gjennemsnuset  og  gjennemplyndret  af  de  kongelige 
Tropper,  efter  at  de,  selv  i  de  forbigaaende  Perioder,  hvor 
Kongens  bedre  Overbeviisning  fik  Leilighed  til  at  tale,  havde 
seet  deres  Præster  førte  til  Galgen  og  deres  Tilhørere  til 
Steilen,  viste  der  sig  pludseligt  i  Cevennerne  et  Phænomen, 
som  alt  tidligere  har  ledsaget  Eeligionsforfølgelserne ,  idet 
Personer  fremstøde,  der  havde  en  egen  Spaadomsgave,  Folk, 
som  saae  Syner  ved  høilys  Dag,  og  om  hvilke  Eygtet,  som 
i  disse  eensomme  Egne  gjenlød  stærkere,  fortalte  de  vidun- 
derligste Ting.     ('Hvor  disse  Hellige  samlede  sig«,  hed  det, 

"Vistes  der  dem  Vei  til  ørkenen  ved  himmelske  Luftsj^n«. 
Ja  endogsaa  Barnene  propheterede.  Med  andre  Ord:  i  Be- 
gyndelsen af  det  18de  Aarhundrede  gjentoge  alle  de  vidun- 
derlige Begivenheder  sig,  som  havde  ledsaget  den  christne 
Keligions  Indtog  i  Verden.  Clairvoyancen  udbredte  sig  som 
en  Epidemi,  ja  ikke  blot  protestantiske  men  ogsaa  katholske 
Børn  udtalte  ildevarslende  Spaadomme  om  det  romerske  Ba- 
bylon. Intendanten  i  Languedoc,  Basville,  havde  den  For- 
nøielse  i  Fængslerne  i  Usez  at  indeslutte  ikke  mindre  end 
300  unge  « Seere«,  om  hvilke  Facultetet  i  Montpellier  afgav 
den  Erklæring,  «at  de  vare  betagne  af  et  Slags  religieust 
Galskab  eller  grebne  af  Fanatisme«.  Han  sendte  da  Nogle 
af  dem  til  Galeierne  og  stak  Åndre  ind  i  Regimenterne. 
Man  tog  paany  sin  Tilflugt  til  Magten  og  nedsablede  flere 
af  Deeltagerne  i  disse  prophetiske  Forsamlinger,  idet  Kegje- 
ringen  i  dem  ikke  uden  Grund  saae  en  Fornyelse  af  de 
(»hemmelige  Forsamlinger«  af  1683.  Men  Strengheden,  der 
hist  havde  bevirket  Underkastelse  blandt  Mange,  fremkaldte 
her  Trods,  og  Frøkornet  til  en  ny  Krig  «mod  Kongen  og 
Præsterne«  blev  i  al  Stilhed  lagt.  Ja,  uagtet  Udlandet  efter 
Freden  i  Rijswick  havde  ladt  de  franske  Protestanter  i  Stik- 
ken, saa  vare  de  omtalte  Voldsomheder  i  Forening  med  en 
uretfærdig  Beskatning  af  de  tiloversblevne  Huguenotter  til- 
strækkelig til  at  opflamme  Hævnfølelsen  hos  de  Underkuede, 
saa  at  de  med  en  Iver  og  Hurtighed,  som  kun  Hadet  ind- 
giver, kastede  sig  over  et  længe  udseet  Offer  blandt  den 
katholske  Befolkning. 

Dette  Off"er  var  Abbed  du  Cheyla,  Hovedpræst  i  Districtet 
«les  Hautes-Cevennes«,  som  i  15  Aar  havde  været  disse  en- 
somme Egnes  onde  Aand,  som  havde  gjort  sit  Huus  til  et 
Fængsel  og  et  Inqvisitionstribunal,  for  hvilket  Offere  fra  alle 
Egne  slæbtes.  I  Midten  af  Juli  1702  vare  nogle  Folk  fra 
denne  Egn,  som  stode  i  Begreb  med  at  emigrere,  blevne 
paagrebne  af  du  Cheylas  Snaphaner  og  førte  for  denne  ær- 
værdige Prælat,    der  opholdt  sig  i  Pont  de  Montvert,    og  da 

han  efter  sin  Sædvane  havde  ladet  dem  føre  til  Galgen  eller 
Galeierne,  saa  samlede  nu  en  af  de  saakaldte  Propheter  ved 
Navn  Seguier  en  Flok  Bjergboere  om  sig,  og  ved  deres  Hjælp 
befriede  han  Fangerne  samt  gjorde  den  gode  Abbed  et  Ho- 
ved kortere. 

Denne  « lille  Krig«  var  Begyndelsen  til  den  store. 

Thi  vel  blev  Seguier  senere  greben  og  lagt  paa  Steile, 
men  hans  Ded  blev  hævnet  hundredefold  paa  Hovedmændene 
blandt  Protestanternes  Forfølgere,  baade  blandt  Læg-  og  Præste- 
standen, og  iblandt  hine  da  navnlig  paa  Skatteopkræverne.  Ja, 
inden  man  vidste  et  Ord  deraf,  stod  Borgerkrigen  paany  i 
lys  Lue,  en  rasende,  utrættelig  Borgerkrig,  hvis  egentlige 
Kampplads  Midtpunktet  af  Cevennerne  var,  der  hvor  de  3 
Bjergtoppe,  la  Lozére,  de  FAigoal  og  de  TEsperou  hæve  sig 
mod  Himlen,  og  hvor  Tårn  har  sit  Udspring*).  Og  Krigen, 
der  var  brudt  løs  ved  «enProphets»  modige  Optræden,  førtes 
ogsaa  af  Propheter,  idet  ikke  een  af  Cheferne  i  dette  mærke- 
lige Oprør  var  uden  Spaadomsgave  eller  Inspiration.  En  af 
de  betydeligste  Chefer  i  dette  selsomme  Officeerscorps  var  et 
ungt  Menneske  paa  17  Aar,  Cavalier,  som  har  bevaret  et 
berømt  Navn  i  Historien.  Til  Hovedanforer  for  Opstanden 
valgte  Bønderne  en  ung  Mand  paa  27  Aar,  Koland,  som  ved 
sin  ædle,  ophøiede  og  strenge  Charakteer  var  velskikket  til  en 
saadan  Post,  idet  der  over  hans  storladne  Heroisme  var  kastet 
et  vist  romantisk  Skjær,  som  satte  Indbildningskraften  i  Be- 
vægelse. Koland  saae  sig  snart  omgiven  af  3  å  4,000  Men- 
nesker, som  kaldte  sig  selv  med  det  velklingende  Navn: 
«Guds  Børn»,  medens  Katholikerne  benævnede  dem:  «Cami- 
sarder«  paa  Grund  af  de  hvide  Skjorter,  de  iførte  sig  for  at 
kunne  kjende  hinanden  i  Mørke.  Citadeller  og  Arsenaler 
fandt  de  i  Bjerghulerne,  og  støttende  sig  til  disse  naturhge 
Fæstninger  nedreve  de  enhver   katholsk  Kirke  i  mange  Miles 


*)  Fra  les  Hautes  -  Cevennes    som  Centrum    udstrømme   Floder  i  alle 
Retninger,  Loire,  Allier,  Lot,  Tårn  o.  fl. 

18* 

Omkreds,  dræbte  eller  forjoge  Præsterne,  overrumplede  Borgerne 
og  Byerne,  adsplittede  de  Soldater,  der  bleve  sendte  ud  imod 
dem,  og  inddroge  i  deres  Kasse  Skatter  og  Tiender  efter  at 
have  nedsablet  de  katholske  Forpagtere ,  som  ikke  havde 
bragt  dem  Tienden  istedetfor  den  katholske  Kirke. 

Der  kom  nu  Uro  i  den  katholske  Leir.  Stænderne  i 
Languedoc,  der  havde  samlet  sig  i  Løbet  af  November  Maaned 
i  Montpellier,  voterede  Penge  til  et  nyt  Contingent  mod  de 
oprørske  Bjergboere.  Basville  maatte  tilskrive  Ministeren,  og 
saa  nødigt  han  vilde  tilstaae,  at  alle  hans  og  Louvois's  Com- 
binationer  vare  slagne  feil,  saa  nødigt  som  Maintenon  vilde 
fremtræde  for  Kongen  med  den  ydmygende  Bekjendelse,  at 
hendes  Kløgt  og  Kongens  Almagt  i  dette  Tilfælde  var  stran- 
det, saa  maatte  de  dog  rigtigt  til  det;  thi  det  var  paa  den 
høieste  Tid  at  møde  Bevægelsen  med  Magt,  siden  den  allerede 
fra  Bjergene  af  havde  udbredt  sig  til  Sletterne  om  Nismes 
og  derfra  lige  ned  til  Havet,  hvorfor  endogsaa  den  comman- 
derende  Officeer  i  Languedoc,  Grev  de  Broglie,  var  bleven 
slagen  af  Camisarderne  ved  Bredderne  af  Vistre  den  12te 
Januar  1703.  Kongen  sendte  da  en  af  Frankrigs  Marschaller, 
Montrevel,  afsted  med  10,000  Mand,  der  vare  udtagne  af 
Armeerne  i  Tydskland  og  Italien,  samt  mep  20  Kanoner  og 
600  Bjergjægere,  der  vare  øvede  i  Guerillakrigen,  og  disse 
Tropper  bragte  en  Expedition  til  at  strande,  der  var  sat  i 
Scene  af  Cavalier  som  et  Forsøg  paa  at  faae  Vivarais  til  at 
reise  sig.  Ligeledes  blev  nu  Roland  i  Spidsen  for  1,500 
Camisarder  slagen  ved  Pompignan  af  5  å  6,000  Soldater,  som 
Montrevel  havde  sendt  derhen  i  det  Haab,  at  han  ved  en 
Amnesti  med  et  Slag  skulde  gjøre  en  Ende  paa  Revolten.  Han 
sammenkaldte  til  den  Ende  Adelen  i  Cevennerne,  der  for  største 
Delen  var  fremmed  for  Opstanden,  og  erklærede  den,  at  der 
ingen  Religionskrig  førtes,  men  at  Sagen  alene  dreiede  sig  om  at 
gjenoprette  Lydigheden  mod  Kongen.  I  den  Anledning  opfor- 
drede han  dem  til  at  nedlægge  Vaabnene.  Camisarderne  skjød 
dem  af  deres  Kammerater,  som  toge  imod  Amnestien,  og  ved- 

bleve  med  Fjendtlighederne.  Da  lod  Montrevel,  der  var  for- 
bittret  over  det  ringe  Held ,  hans  Plan  havde  havt ,  en 
Mølle  brænde,  hvor  Protestanter,  Mænd  og  Kvinder,  Voxne  og 
Børn,  afholdt  en  religieus  Forsamling,  og  de  Ulykkelige,  der 
sagte  at  undkomme,  bleve  kastede  tilbage  i  Flammerne.  Ja 
siden  lod  han  endog  hele  Befolkninger  deportere,  som  havde 
forsynet  Camisarderne  med  Krigsforraad.  Men  skjøndt 
hans  Fremgangsmaade  ved  denne  Leilighed  var  en  saadan,  at 
end  ikke  Basville  vilde  have  tilladt  sig  den,  saa  opnaaede 
han  dog  ikke  Mere  ved  sin  Grusomhed  end  tidligere  ved  sin 
Mildhed.  Ved  at  sætte  den  civile  Befolkning  i  Fortvivlelse 
forøgede  han  kun  Krigens  Flammer ,  og  Chefen  for  den 
oprørske  Bevægelse,  Koland,  viste  sig  fra  nu  af  som  en 
frygteligere  Modstander  end  nogensinde.  Ja,  selv  Cavalier,  der 
om  Natten  var  bleven  omringet  i  Egnen  mellem  Anduz  og 
Alais  af  et  stort  Troppecontingent,  vidste  at  bane  sig  en  Vei 
gjennem  Dynger  af  Lig.  Og  paa  samme  Tid,  som  dette  fore- 
gik, blandedes  der  endnu  et  nyt  og  mere  frygteligt  Ele- 
ment ind  i  Krigen.  De  katholske  Bander  i  Dalen  Céze 
havde  grebet  til  Vaaben  mod  Camisarderne,  under  Navnet  de 
hvide  Camisarder  eller  les  cadets  de  la  Croix,  idet  en  Eremit 
anførte  disse  Bander,  der  af  Kongen  bleve  anerkjendte  som 
regulaire  Tropper,  og  hvem  Paven  tildeelte  fuld  Aflad  i  Ud- 
tryk, der  vare  laante  fra  de  gamle  Buller  paa  Korstogenes 
Tid.  «Den  hellige  Milits«,  som  den  pavelige  Bulle  kaldte 
dem,  begik  de  største  Nederdrægtigheder  mod  Venner  og 
Fjender,  saa  at  Montrevel  endog  hlev  nødt  til  at  anvende 
de  kongelige  Tropper  mod  disse  nye  Forbundsfæller.  Krigen 
tog  altsaa  bestandigt  til  i  Udstrækning.  Camisarderne,  der 
vare  deelte  i  mindre  Hobe,  forsvandt,  naar  man  troede  at 
have  dem,  og  sloge  ned  som  Lynet,  hvor  de  mindst  ventedes. 
Nye  Mirakler  bestyrkede  Insurgenterne  i  deres  Tro.  Man 
fortalte,  at  en  af  Propheterne,  der  saae  sine  Troesfællers 
Tillid  svigte,  havde  bestaaet  Ildprøven  for  at  bevare  deres 
Overbeviisning ,    og    at  han  var  gaaet  gjennem   Flammerne« 

uden  at  de  havde  skadet  ham.    Det  saae  da  ud,   som  Kri- 
gen i  Cevennerne  ingen  Ende  skulde  faae. 

Saaledes  stode  Sagerne  i  Aaret  1703.  Om  Opstanden 
end  ikke  vilde  udbrede  sig  videre,  saa  var  der  dog  heller 
ingen  Udsigt  til,  at  den  vilde  uddøe.  I  September  samme 
Aar  holdt  Montrevel ,  Basville ,  Biskopperne  og  de  for- 
nemste Officerer  en  Sammenkomst  i  Alais,  hvor  man  drøf- 
tede Midlerne  til  at  faae  Ende  paa  Sagen.  Basville  modsatte 
sig  Bjergboernes  fuldstændige  Udryddelse,  man  erklærede  sig 
enig  i,  at  man  jævnede  Landsbyerne  og  de  enkelte  adspredte 
Huse  med  Jorden.  Indbyggerne  skulde  da  tvinges  til  at 
rykke  ind  i  Byerne  og  de  store  Flækker,  for  at  Oprørerne 
kunde  blive  afskaarne  fra  ethvert  Tilflugssted.  Og  just  da 
man  bestemte  sig  til  dette  voldsomme  Skridt,  var  Faren 
større  end  nogensinde.  En  Ætling  af  Cevennernes  fornemste 
Adel,  Abbed  la  Bourlie,  en  modig  og  intriguant  Mand,  havde 
nemlig  besluttet  sig  til  at  kalde  sin  Fødeby,  le  Rouergue, 
til  Vaaben,  ikke  saa  meget  af  religieuse  Grunde  som  af  For- 
bittrelse  mod  de  uretfærdige  Skatter.  Han  havde  sat  sig  i 
Forbindelse  med  Chefen  for  Camisarderne,  Roland,  og  troede 
at  kunne  forene  Katholiker  og  Protestanter  til  et  fælles  An- 
greb mod  Staten.  Og  samtidigt  med,  at  dette  skete,  havde 
de  andre  protestantiske  Magter  besluttet  sig  til  at  undsætte 
Camisarderne.  Man  vil  forstaae,  hvad  der  i  dette  kritiske 
-Oieblik  stod  paa  Spil.  Men  til  Held  for  Kongen  fik  den 
engelske  Flaade  ikke  Leilighed  til  at  forene  sig  med  Oprø- 
rerne, ligesom  den  Bevægelse,  Bourlie  havde  sat  i  Scene, 
blev  røbet  for  tidligt,  hvorved  det  blev  muligt  for  de  kon- 
gelige Tropper  at  kvæle  den  itide.  Tropperne  benyttede 
nu  denne  uventede  Seir  til  paany  at  hærge  Cevennerne,  der 
paa  een  Gang  vare  omgivne  af  et  Net  af  kongelige  Tropper  og 
af  en  katholsk  Milits,  saa  at  der  snart  ikke  var  Mere  tilbage 
at  ødelægge.  Mere  end  400  Kirker  og  Landsbyer  gik  op  i 
Luer.  I  20  Miils  Omkreds  var  Landet  som  en  ørken,  fordi 
Cheferne  i  Camisardkrigen,  og  i  Særdeleshed  Cavalier,  medens 

dette  foregik,  vedbleve  at  kredse  mellem  Slettelandet  og  Bjer- 
gene, idet  de  paa  mangfoldige  Steder  brøde  Maskerne  i  det 
Net,  som  omgav  dem,  og  besvarede  Fjendens  Hærgninger  med 
nye  Ildebrande,  ny  Vold  og  nye  Fourageringer  i  de  Konge- 
liges Kvarterer,  hvortil  de  vare  henviste,  efter  at  al  Tilførsel 
var  dem  afskaaren  fra  Protestanternes  Side.  Paa  denne 
Maade  holdt  de  sig  Vinteren  over,  og  skjøndt  et  gjentaget 
Forsøg  paa  at  reise  Indbyggerne  i  Vivarais  strandede,  lyk- 
kedes det  dog  Cavalier  at  vinde  nye  Fordele.  Paa  ethvert 
Punkt  toge  Rebellerne  Angrebet  op  igjen,  og  det  med  For- 
tvivlelsens hele  Mod,  saa  at  Kongen  endog  lod  Montrevel 
kalde  tilbage  og  besluttede  at  sende  Villars  til  Cevennerne  — 
da  han  paa  Grund  af  Forholdene  i  den  større  Krig,  Frankrig 
samtidigt  førte,  for  ^'ieblikket  var  uden  Commando  —  for  at 
denne  misfornøiede  Provinds  endeligt  ved  hans  Dygtighed 
kunde  blive  bragt  til  Ro. 

Montrevel,  der  følte  sig  stødt  ved  denne  Tilbagekaldelse, 
søgte  først  med  eet  Slag  at  gjøre  en  Ende  paa  Revolten. 
Han  fik  Cavalier  til  at  følge  sig  ned  til  Sletten  om  Nismes 
og  omringede  ham  der  i  April  1704,  men  denne  Camisan- 
dernes  frygtesløse  Fører  lagde  ved  denne  Leilighed  ikke  blot 
et  uovervindeligt  Mod  for  Dagen,  han  viste  sig  tillige  som 
udmærket  General*)  og  forsvarede  sig  en  heel  Dag  igjennem 
med  1,200  Mand  mod  6  å  8,000  kongelige  Tropper,  hvorhos 
han  tilsidst  banede  sig  Vei  gjennem  Fjendens  Rækker  efter 
at  have  efterladt  5  å  600  af  sine  Kammerater  paa  Val- 
pladsen. Samme  Dag  angreb  destoværre  et  andet  Troppecorps 
paa  5  a  6,000  Mand  Roland  i  Nærheden  af  Alais,  hvorfor 
Roland,  der  kun  havde  5  å  600  Mand  hos  sig,  blev  over- 
vældet af  Overmagten,  saa  at  Cavalier  endnu  paa  sit  Til- 
bagetog fik  en  Dyst  at  bestaae  med  dette  Corps,  der  havde 
slaaet  hans  Kampfælle.     Følgen  var  dog,  at  største  Delen  af 


*)  Om  denne  mærkelige  Guerillahelt  see:    Vie   de   Jean  Cavalier   par 
Puaux.     Straszburg  1868. 

de  Camisarder,  der  havde  samlet  sig  ved  Pont  de  Montvert, 
bleve  nedsablede  paa  dette  Sted,  hvor  Opstanden  havde  taget 
sin  Begyndelse. 

For  første  Gang  bleve  disse  ubetvingelige  Helte  betagne 
af  Modløshed.  Villars  benyttede  sig  heraf.  Efter  hans  In- 
strux  var  det  ham  tilladt  endnu  engang  at  forsjøge,  hvad  der 
kunde  udrettes  ved  Mildhed,  idet  Kongen  nu  følte,  at  man 
ved  alle  Midler  maatte  læge  dette  Saar.  Alligevel  tænkte 
Eoland,  den  egentlige  Sjæl  i  denne  religieuse  Opstand,  i 
Overeensstemmelse  med  sin  faste  og  urokkelige  Charakteer, 
paa  intet  Andet  end  at  gjenoptage  Krigen,  medens  derimod 
Cavalier,  der  var  mere  glimrende  som  Kriger  end  bestandig 
af  Charakteer,  tilbød  bedre  Chancer  for  et  Forlig.  Han  ind- 
lod sig  i  Underhandlinger.  Efter  at  have  tilskrevet  Villars 
et  Brev,  hvori  han  underordnede  sig  den  kongelige  Myndighed, 
søgte  han  i  Nismes  en  Sammenkomst  med  Marschallen  ved 
hvilken  Leilighed  der  blev  stillet  Gidsler  og  udstedt  Leidebrev,  ja 
han  tog  endog  senere,  medens  de  forberedende  Underhandlinger 
stode  paa.  Ophold  i  Calvisson,  2  Miil  fra  Nismes.  I  Tusind- 
viis  strømmede  nu  Protestanterne  sammen  til  dette  Sted  fra 
alle  Kanter  i  Landet  for  at  holde  Gudstjeneste  med  deres 
elskede  Chef  og  de  Camisardhøvdinger,  der  omgave  ham.  Til 
stor  Ærgrelse  for  Geistligheden  og  den  hele  forføJgelsessyge 
Skare  af  Lægfolk  nedlagde  Villars  ingen  Indsigelse  mod  disse 
Sammenkomster.  Ja,  der  blev  endog  sluttet  et  Forlig  af  17de 
Mai,  hvori  Villars  i  Kongens  Navn  tilstod  Protestanterne  Ret 
til  at  emigrere  uden  Tab  paa  Gods  og  Eiendom,  medens  de, 
der  vilde,  kunde  blive  tilbage,  uden  at  der  skulde  tilføies 
dem  Overlast.  Endeligt  bestemte  Tractaten,  at  de  Fanger, 
der  endnu  holdtes  tilbage  i  Fængslerne  eller  paa  Galeierne, 
skulde  sættes  i  Frihed  under  samme  Betingelse  som  de 
amnesterede  Oprørere.  Cavalier  selv  fik  Titel  af  Oberst  og 
Tilladelse  til  af  sine  Kammerater  at  udtage  et  Eegiment  Sol- 
dater, som  skulde  have  fri  Religionsøvelse  i  Lighed  med, 
hvad  Tilfældet  var  med  fremmede  Tropper,  der  stode  i  fransk 

Sold.  Og  saaledes  syntes  da  dette  blodige  Oprør  at  have 
opnaaet,  hvad  hverken  Klogskaben  eller  den  simpleste  Men- 
neskeligheds retfærdige  Fordringer  kunde  sætte  igjennem. 
Men  alligevel  var  Enden  ikke  endda.  Eoland  negtede  nemlig 
at  undertegne  det  Forlig,  Cavalier  havde  sluttet,  hvis  Eegje- 
ringen  ikke  vilde  tilstaae  almindelig  Eeligionsfrihed.  Og  da 
samtidigt  Kygtet  om  et  Hjælpecorps,  der  blev  udrustet  i  Eng- 
land, udbredte  sig  i  Cevennerne,  sluttede  samtlige  Chefer 
af  2den  Eang  sig  om  Eoland  og  vendte  tilbage  til  Bjergene. 
Man  lod  Cavalier  tilbage  i  Calvisson  med  620  Mand,  hvilke 
Villars  skaffede  fri  Afreise  til  Bourgogne,  hvorfra  Cavalier 
paa  kongelig  Befaling  reiste  til  Versailles.  Her  havde  han 
—  som  han  fortæller  i  sine  Memoirer  —  en  Sammenkomst 
med  den  store  Konge,  der  ikke  uden  en  vis  Foragt  i  Blikket 
skottede  til  den  lille  Mand  med  det  uanseelige,  bondeagtige 
Ydre,  som  i  hele  2  Aar  havde  vovet  at  bekrige  Frankrigs 
Konge.  Cavalier  blev  sendt  tilbage  til  Bourgogne  og  derfra 
til  Elsasz,  men  derfra  kastede  han  sig,  fordi  han  troede  sin 
Frihed  truet  og  ikke  længere  nærede  Haab  om  at  see  et  Forlig 
anerkjendt,  som  storste  Delen  af  hans  Kammerater  misbil- 
ligede, ind  i  Schweitz  med  de  faa  Venner,  der  endnu  vare 
blevne  ham  troe,  og  sluttede  sig  i  Piemont  til  de  franske 
Flygtninge,  der  kæmpede  for  Hertugen  af  Savoyen  mod  Frank- 
rig. Ligesom  Schoraberg  og  andre  af  Frankrigs  ypperste 
Generaler,  der  ved  Edictets  Ophævelse  vare  blevne  nødsagede 
til  at  emigrere,  bragte  han  til  sit  Moderlands  Fjender  et 
Talent  og  en  Tapperhed,  der  kunde  være  komne  hans  Fæ- 
dreland tilgode. 

Men  imedens  Cavalier  gik  i  Landflygtighed,  saa  førte 
Bourlie,  der  ogsaa  havde  maattet  emigrere,  efter  at  hans 
Forsøg  paa  at  revoltere  hans  Fødeby  var  strandet,  fra  Nizza 
til  Grændsen  af  Languedoc  en  Hlle  Flotille,  der  rummede  et 
Par  Hundrede  Flygtninge  med  Vaaben  og  Krigsforraad,  sam- 
tidigt med,  at  Camisarderne,  der  i  Forveien  vare  underrettede 
herom,  i  Mængde  stege  ned  ad  Cevennerbjergenes  Skraaninger, 

forklædte  som  Hjøstfolk.  Atter  denne  Gang  lugtede  dog  de 
kongelige  Tropper  itide  Lunten.  Største  Parten  af  Camisar- 
derne  bleve  fangne,  og  et  Uveir  adsplittede  Bourlies  Flaade. 
Den  Eneste,  der  under  disse  fortvivlede  Omstændigheder  ikke 
tabte  Modet,  men  blev  urokkelig,  var  Koland,  og  Villars 
nødtes  derfor  atter  —  skjøndt  meget  mod  sin  Villie  —  til 
paany  at  lade  Byerne  afbrænde  og  gaae  frem  med  ubønhørlig 
Strenghed  mod  Oprørernes  Hjælpere,  hvilket  havde  den  sør- 
gelige Følge,  at  Kevolten  netop  i  det  øieblik,  den  syntes  at 
ligge  under,  paany  fik  Livskraft  og  udbredte  sig  til  Egne, 
hvor  den  i  sin  seirrige  Tid  aldrig  havde  kunnet  naae  hen. 
Vivarais  reiste  sig,  og  nye  Fjender  viste  sig  i  Dauphinés 
Skove,  ja  det  syntes,  som  om  Koland  endnu  engang  skulde 
kunne  trodse  sine  Modstandere,  da  en  Forræder  endelig  over- 
gav ham  i  Villars'  Hænder  for  Penge.  Han  blev  paagreben 
paa  Slottet  Castelnau  hos  en  ung  Dame  af  Stand,  der  havde 
fattet  en  lidenskabelig  Kjærlighed  til  ham.  Han  forsvarede 
sig  som  en  Løve,  og  Fjenderne  bortførte  tilsidst  kun  hans 
Lig  som  Trophæ.  Dette  skete  i  August  1704,  og  da  Hove- 
det for  Hjorden  var  faldet,  saa  gjorde  Faarene  ikke  længere 
Modstand.  Villars  slog  da  ogsaa  ind  paa  Tolerancens  Vei, 
hvorved  største  Delen  af  de  underordnede  Førere  gave  Kjøb 
og  begave  sig  til  Genf  efter  at  have  erholdt  Løfte  om  deres 
fangne  Kammeraters  Frigivelse.  Nogle  modtoge  endog  lavere 
Grader  i  Armeen,  og  paa  samme  Tid,  som  Villars  afvæbnede 
Cevennerne,  opmuntrede  han  Bønderne  til  at  opbygge  deres 
Hytter  paany  med  Tilsagn  om,  at  Enhver,  der  tog  fat  paa 
dette  Arbeide,  vilde  erholde  3  Aars  Skattefrihed.  Alle  For- 
følgelser i  Anledning  af  Eeligionen  ophørte  fuldstændigt,  og 
ved  Aarets  Udgang  var  der  af  det  store,  blodige  Oprør  høist 
3  å  4  Partihøvdinger  tilbage,  der  af  Frygt  havde  søgt  Til- 
hold paa  de  eensomste  Steder  blandt  Bjergene. 

Villars  kunde  da  med  god  Samvittighed  trække  sig  tilbage 
fra  en  Kampplads,  hvor  hans  Klogskab  og  Menneskelighed 
havde  udrettet  Mere  end  alle  Kongens,   Hoffets  og  Geistlig- 

hedens  Trusler,  og  det  var  ikke  uden  Grund,  at  da  Mon- 
arken i  Januar  1705  i  Versailles  modtog  denne  den  sidste 
Bærer  af  det  synkende  Monarki,  han  da  hilste  ham  som  den, 
der  havde  bragt  Languedoc  Fred;  thi  om  end  i  et  følgende 
Aar  nye  Complotter  dannede  sig,  og  nye  Navne  en  kort  Tid 
glimrede  paa  de  oprørske  Cevenners  Himmel,  saa  trak  dog 
Kosterne  af  Opstanden  sig  som  sagt  Dag  for  Dag  læn- 
gere ind  mellem  Bjergene,  og  naar  der  nu  og  da  til  den 
omboende  Verden  udbredte  sig  Rygter  om  Streiftog,  foretagne 
af  en  af  disse  Eneboere,  saa  var  det  dog  kun  Funker  af  en 
Oprørsild,  der  af  sig  selv  maatte  døe  hen,  da  Anledningen 
til  Ilden  var  slukket,  og  Eegjeringen,  ført  af  Begivenhedernes 
Magt,  var  naaet  derhen,  hvorfra  man  skulde  være  gaaet  ud, 
til  en  Erkj endelse  af  den  verdslige  Magts  Uformuenhed  til 
at  trodse  sin  Villie  igjennem  paa  et  religieust  Omraade. 

V.  Andresen. 


Tyrkerne  ved  Lilienfeld  i  Åaret  1683. 


Jr aa  Veien  fra  St.  Polten  til  Mariazell  ligger  det  beremte 
Cistercienserkloster  Lilienfeld.  En  af  dets  berømteste  Geist- 
lige var  Matthæus  Kolweis,  der  forestod  det  fra  1650  til 
1695,  altsaa  i  45  Aar.  Bortseet  fra  hans  andre  berømmelige 
Gjerninger  har  han  ved  det  tappre  op  heltemodige  Forsvar 
af  Klosteret  Lilienfeld  mod  Tyrkerne  gjort  sig  høilig  fortjent 
af  sit  Fædreland,  saa  at  hans  Navn  med  Kette  bliver  nævnet 
ved  Siden  af  den  Tids  berømte  Mænds. 

Klosteret  Lilienfelds  Forsvar  mod  Tyrkerne  bliver  nu 
næsten  kun  fortalt  som  et  Sagn,  ja  selv  i  Historien  bliver 
kun  simpelthen  omtalt,  at  den  tappre  Abbed  Matthæus  Kol- 
weis afslog  to  Storme  af  Tyrkerne.  I  den  følgende  Skildring 
skal  nu  hele  Begivenheden  fortælles,  forsaavidt  det  har  været 
muligt  at  fremdrage  den  af  de  hidtil  bekjendte  Kilder  i  Ar- 
chiver  og  Bibliotheker. 

Den  Skræk,  der  frembragtes  ved  de  i  det  17de  Aarhun- 
drede  mod  .Østerrig  fremrykkende  Tyrkers  og  Tatarers  Gru- 
somhed, var  især  paa  Landet  saa  panisk,  at  Ingen  tænkte 
paa  Modstand,  men  Alle  paa  Flugt.  Som  en  Følge  heraf 
blev  det  let  for  de  tyrkiske  Streifcommandoer  at  indtage  og 
plyndre  de  største  Landsbyer,  at  nedsable  Indbyggerne  eller 
at  bortslæbe  dem  som  Slaver.  For  at  udrydde  den  christelige 
Religion  bleve  Kirkerne  udplyndrede,  ødelagte  og  afbrændte, 
hvilken  sidste  Skjæbne  sædvanligviis  ogsaa  overgik  Lands- 
byerne. 


Tyrkerne  ved  Lilienfeld  i  Åaret  1683.  285 

Strax  efter  at  Wiens  Beleiring  var  begyndt,  opsteg  der 
ogsaa  Røgskyer  i  Egnen  omkring  Lilienfeld;  Bergau,  Echenau 
og  Traisen  bleve  lagte  i  Aske  tilligemed  deres  Kirker  —  over- 
alt herskede  Skræk,  Raadvildhed  og  Uvirksomhed.  Klosteret 
Lilienfeld  vilde  vistnok  have  været  hjemfaldet  til  den  samme 
Skjæbne,  naar  ikke  Abbed  Kolweis  havde  sørget  for  dets 
Sikkerhed  med  en  Ynglings  Mod  og  som  den  meest  erfarne 
Kriger.  Han  befæstede  de  meest  holdbare  Punkter,  lod 
Passene,  der  føre  til  Steiermark,  spærre  og  tildeels  tilmure 
(hvilket  endnu  kan  sees  i  Passet  ved  Freyland),  udstillede 
Forposter  og  bevæbnede  sine  Undergivne.  Blandt  disse  ud- 
tog han  1,000  af  de  Tappreste  og  Modigste  og  lagde  dem 
ind  i  Klosteret;  Munkene  og  Fredsdommeren  MichalWiisch- 
letisch  overtoge  Befalingsmandsposterne,  byttede  Kutten  med 
den  krigerske  Dragt  og  Rosenkrandsen  med  Sværdet.  I  det 
ellers  saa  stille  Kloster  hørtes  nu  istedetfor  Davids  Psalmer 
Trommer  og  Piber  og  det  krigerske  Livs  Larm.  Daglig  trak 
Vagterne  op  under  Paukers  og  Trompeters  Klang;  Munkene 
sade  tilbords  i  fuld  Krigsudrustning,  Klokkerne  forstummede, 
og  istedetfor  dem  hørtes  Kartovers  og  Hagebøssers  Torden, 
thi  det  gjaldt  jo  om  at  opretholde  Korset  paa  dets  Høide,  og 
for  at  kunne  dette  var  det  nødvendigt  ikke  at  ligge  paa  den 
lade  Side. 

Disse  Krigstilberedelser  frembragte  en  militair  Aand  og 
Tillid  blandt  Besætningen,  der  var  besjælet  af  en  ubegrænd- 
set  Fortrøstning  til  Abbeden,  som  stedse  befandt  sig  mellem 
sine  Folk.  Abbed  Kolweis  var  dengang  63  Aar  gammel. 
Hans  tidligere  Virksomhed  havde  været  i  Fredens,  Religionens 
og  Videnskabens  Tjeneste,  og  nu  var  han  pludselig  bleven 
Pæstningscommandant.  Den  videre  Fremstilling  af  Begiven- 
hederne vil  vise,  at  han  fuldstændigt  udfyldte  sin  Plads  og 
løste  sin  Opgave  paa  en  glimrende  Maade. 

Næppe  vare  de  omtalte  Rustninger  færdige,  før  der  fra 
Wiens  Omegn  ankom  en  Mængde  Flygtninge,  der  afgave 
Beretninger  om  Fjendens  Nærmelse  og  om  hans  Grusomhed. 

Abbeden  optog  dem  i  Klosteret,  men  de  vilde  ikke  blive  der; 
opfyldte  af  panisk  Skræk  ilede  de  videre  ind  mellem  Bjer- 
gene, hvor  de  imidlertid  snart  faldt  i  Hænderne  paa  de  om- 
strifende  Tyrker  og  kom  ynkeligt  af  Dage. 

Nu  lod  Abbeden  Slottet  Arraberg  og  Landsbyerne  samt 
Kirkerne  Kaumberg  og  Hainfeld  besætte,  medens  Klosterets 
Forposter  opstilledes  i  Marktel.  Fjenden  kom,  men  blev 
tappert  slaaet  tilbage  af  disse  Besætninger  under  Anførsel  af 
Munkene;  da  han  imidlertid  stedse  trængte  stærkere  paa, 
hvorved  disse  Besætninger  kom  i  Fare  for  at  bUve  afskaarne, 
gav  Abbeden  Befaling  til,  at  de  skulde  trække  sig  tilbage  til 
Klosteret,  hvilket  ogsaa  blev  udfort  uden  Tab.  Tyrkerne 
rykkede  nu  frem  mellem  Bjergene,  bestege  de  høieste  Klip- 
per og  opsøgte  de  der  skjulte  Christne,  som  de  behandlede 
paa  det  Umenneskeligste.  Da  Fjenden  viste  sig  i  Nærheden 
af  Klosteret,  lod  Abbeden  bag  samme,  ved  Wiesenbach,  grave 
en  Grav,  der  blev  forstærket  med  tre  Rækker  « spanske  Ryt- 
tere,« forsynet  med  Traverser  og  besat  med  Mandskab.  Fjen- 
den kom  med  en  betydelig  Styrke  ned  fra  Høiderne,  bestor- 
mede den  saa  heftigt  og  frembragte  ved  sine  vilde,  kanni- 
balske Skrig  og  sit  hæslige  Udseende  et  saa  rædsomt  Indtryk 
paa  Forsvarerne,  at  Abbeden,  efter  at  Stormen  heldigt  var 
afslaaet,  for  at  kunne  holde  hele  sin  Styrke  sammen  befalede, 
at  man  skulde  trække  sig  ind  i  Klosteret.  Dette  var  allerede 
blevet  stærkt  barrikaderet  og  forsynet  med  en  Vognborg  ved 
Porten.  Fjenden  gjentog  Stormen,  men  kunde  Intet  udrette 
og  trak  sig  tilbage  bag  Høiderne. 

Til  Trods  for  dette  første  heldige  Resultat  blev  Besæt- 
ningen betagen  af  den  største  Modløshed.  Mange  vægrede 
sig  ved  længere  at  føre  Vaaben  i  Haab  om  at  blive  benaa- 
dede  af  Tyrkerne,  ja  Angsten  gjorde  saadanne  Fremskridt,  at 
største  Delen  af  Besætningen  vilde  søge  Redning  ved  Flugt. 
Da  lod  Abbeden  Trommen  røre  og  forsamlede  Besætningen 
om  Natten  ved  Fakkelskin  i  Klostergaarden  foran  Kirkens 
Portal.    Med  Korset  i  den  ene  Haand  og  Sværdet  i  den  an- 

den  besvoer  han  Folkene  til  Guds  Ære  at  holde  trofast  ud 
med  det  paabegyndte  Værk.  Han  sagde,  at  Gud  sikkerlig 
vilde  lade  sine  Tjenere  seire  over  Hedningerne,  og  at  det  vilde 
være  en  Skjændsel  at  brændemærke  sig  selv  til  e\ig  Tid  ved 
Feighed.  Abbedens  kjærlige  og  energiske  Tiltale  virkede  op- 
flammende paa  Folkene.  Alle  grebe  igjen  til  Vaaben  og  lovede 
at  holde  trofast  ud  og  tappert  at  fægte  Striden  til  Ende  un- 
der den  bestemte  og  uforfærdede  Prælats  Commando. 

Da  flere  Tyrker  den  18de  Juli  nærmede  sig  Klosteret, 
blev  der  befalet  et  Udfald  over  Brandberg,  ved  hvilken  Lei- 
lighed  en  Tyrk  blev  skudt;  Kesten  tog  Flugten.  Da  den 
Skytte,  der  havde  skudt  Tyrken,  overbragte  dennes  Hoved, 
fik  han  en  Ducat.  Den  samme  Dag  bleve  7  Vogne  under 
stærk  Bedækning  sendte  til  Wilhelmsburg  efter  Proviant;  de 
kom  først  tilbage  den  20de,  hvilket  havde  vakt  stor  Bekym- 
ring i  Klosteret ,  da  Tyrkerne  havde  afbrændt  Eschenau 
den  19de. 

Den  21de  Juli  blev  et  Commando,  der  anførtes  af  Munke 
i  Bondedragt,  sendt  efter  Mordbrænderne  fra  Eschenau,  der, 
overfaldne  paa  en  Hei  ifærd  med  at  holde  Maaltid,  bleve 
drevne  paa  Flugt  og  mistede  saa  meget  Bytte,  at  Folkene 
ikke  medtoge  de  faldne  Tyrkers  Hoveder,  da  de  vare  over- 
læssede med  erobrede  Sager.  Den  22de  Juli  bemærkede  man 
en  stærk  Bevægelse  i  den  tyrkiske  Leir  ved  Hoien  bag  Klo- 
steret, men  Fjenden  foretog  sig  dog  Intet.  Den  23de  Juli 
saae  man  Fjenden  drive  en  Trop  fangne  Christne  over  Bjer- 
gene, hvorfor  der  blev  gjort  et  Udfald,  hvorved  Fjenden  blev 
adsplittet  og  Fangerne  befriede.  Imidlertid  viste  Fjenden  sig 
pludselig  med  stor  Styrke  paa  den  Høide,  der  kaldtes  Klo- 
stereben, hvorfor  Meierigaarden  hurtigt  blev  barrikaderet  og 
besat  med  Mandskab.  Senere  byggedes  i  Dyrehaven  3  Blok- 
huse, der  besattes,  og  Skoven  blev  omhugget  i  Bøsseskuds- 
afstand  omkring  Klosteret. 

Den  24de  blev  der  sendt  et  Commando  paa  150  Mand 
til  Slottet  Arraberg  for  at  afhente  de  der  værende  2  Munke 

Og  deres  Mandskab,  hvis  Ammunition  og  Proviant  vare  slupne 
op,  hvilket  ogsaa  lykkedes,  idet  de  paa  Tilbageveien  sloge  sig 
igjennem  en  tyrkisk  Afdeling  og  medbragte  meget  Bytte. 

Den  25de  gjordes  der  et  Udfald  mod  de  tyrkiske  For- 
poster ved  Høiden  Klostereben  under  Anførsel  af  Munkene 
og  Klosterets  Betjente ,  ved  hvilken  Leilighed  15  Tyrker 
dræbtes,  og  meget  Bytte  erobredes;  dog  maatte  Udfaldscom- 
mandoet  skynde  sig  tilbage,  fordi  der  i  dets  Flanke  viste  sig 
stærke  fjendtlige  Afdelinger,  der  vare  i  Fremrykning.  Da 
Fjenden  imidlertid  igjen  standsede  Fremrykningen  og  for- 
svandt, gik  et  lille  Commando  ud  for  at  hente  de  dræbte 
Tyrkers  Vaaben,  ved  hvilken  Leilighed  en  tyrkisk  Fændrik, 
der  havde  skjult  sig  i  en  Klipperevne,  blev  skudt,  og  hans 
Hoved  og  Fanen  bleve  indbragte  i  Klosteret,  den  sidste  som 
den  første  Trophæ. 

Efter  Aftale  med  Landsbyerne  Hohenberg,  Rabenstein 
og  Weissenburg  blev  der  gjort  et  Udfald  ind  mellem  Bjer- 
gene efter  omsværmende  Mordbrænderbander;  nogle  af  disse 
bleve  forjagede,  hvorved  Besætningen  fik  3  Mand  dødeligt 
saarede. 

Den  29de  Juli  fik  man  i  Klosteret  den  Efterretning,  at 
fiere  Hundrede  Fjender  havde  sat  sig  fast  ved  Kleinzell  med 
meget  Bytte  og  med  fangne  Christne.  Som  en  Følge  heraf 
bleve  nogle  Munke  med  300  udvalgte  Skytter  sendte  derhen: 
disse  saae  allerede  langt  borte  en  uhyre  Røgsky  stige  iveiret, 
tillige  hørte  de  en  frygtelig  kannibalsk  Skrigen.  De  tyrkiske 
Forposter,  der  Intet  anede,  vare  beskjæftigede  med  at  lave 
Mad,  da  de  pludseligt  saae  sig  angrebne  og  søgte  Redning 
ved  Flugt.  Hovedafdelingen,  der  var  beskjæftiget  med  foran 
en  Klippehule  at  vedligeholde  et  uhyre  Baal  for  at  kvæle  de 
mange  ind  i  Hulen  flygtede  Christne  med  Røgen  eller  tvinge 
dem  til  at  komme  ud,  fik  næppe  Tid  til  at  sætte  sig  til 
Modværge,  blev  fordreven  og  forfulgt  med  Heftighed.  Et 
stort  Antal  faldt  i  Hænderne  paa  Bønderne  fra  Hohenberg 
og  St.  Egid,  der  kom  til  i  rette  Tid,  hvorpaa  Klosterets  Folk 

i  Forening  med  dem  begyndte  et  frygteligt  Slagteri,  hvorved 
60  Tyrker  dræbtes.  3  Faner,  30  Heste  med  kostbare  Sadler 
og  3  fornemme  Tyrker  bleve  tagne,  desuden  blev  der  gjort 
mere  rigt  Bytte,  og  200  fangne  Christne  bleve  befriede.  De 
Dode  bleve  heelt  afklædte  og  lagte  ved  Siden  af  hinanden 
paa  Veien,  saa  at  en  anden  tyrkisk  Trop,  der  flere  Dage  efter 
drog  forbi,  ved  dette  Syn  blev  greben  af  en  panisk  Skræk, 
vendte  om  og  flygtede  bort  fra  Egnen. 

Den  30te  Juli  holdt  den  tappre  Skare  i  Triumph  sit 
Indtog  i  Klosteret  Lilienfeld,  hvorved  den  hjemmeværende 
Deel  af  Besætningen  dannede  Espalier ;  18  Tyrkehoveder  bleve 
baarne  paa  Stænger,  deriblandt  Hovedet  af  en  meget  smuk 
Yngling,  der  smilede  endnu  i  Døden;  han  var  Son  af  en 
tyrkisk  Pascha.  Af  de  Fangne  fik  man  den  første  sikkre 
Efterretning  om  Wiens  Beleiring. 

Dette  var  en  af  de  smukkeste  Dage  af  Lilienfelds 
Forsvar. 

Den  31te  Juli  kom  der  Weissenburgere  og  tilbøde  fri- 
villigt at  være  Klosteret  behjælpeligt  med  at  fordrive  Tyr- 
kerne. 

Den  1ste  August  blev  der  gjort  et  Udfald,  hvorved  man 
gjorde  meget  Qvæg  til  Bytte.  Herover  opstod  der  en  Strid 
med  Weissenburgerne,  hvorfor  de  droge  hjem,  men,  da  de 
bleve  forfulgte  af  Tyrkerne,  mistede  de  alt  Byttet.  Den 
samme  Dag  kom  den  Efterretning  til  Klosteret,  at  Slottet 
Bergau  var  afbrændt,  og  endvidere,  at  Tyrkerne  paa  det  Hef- 
tigste bombarderede  og  bestormede  Wien.  Garnisonen  blev 
herover  greben  af  stor  Skræk,  saa  at  der  opstod  en  Tumult, 
i  hvilken  de  3  fangne  Tyrker  bleve  halshuggede  og  sønder- 
revne af  Folkene.  Kun  med  den  største  Anstrengelse  lyk- 
kedes det  Abbeden  at  opmuntre  de  Modløse  og  at  gjenoprette 
Koligheden. 

Den  3die  August  meddeelte  Weissenburgerne,  at  Tyr- 
kerne havde  slaaet  en  Leir  ved  Geiseben.  I  den  Anledning 
blev  der  sendt  160  Mand  derhen,    som  kæmpede  med  Tyr- 

kerne  til  ud  paa  Natlen  og  mistede  mange  Folk.  Ingen 
Weissenburger  havde  viist  sig,  og  det  lykkedes  kun  Com- 
mandoet  paa  Grund  af  Nattens  Morke  at  naae  en  Skov,  hvor- 
fra det  reddede  sig  ind  i  Klosteret. 

Samme  Dag  havde  650  Tyrker  foretaget  en  frugtesløs 
Storm  paa  Slottet  Kreisbach,  der  tilhørte  Klosteret.  De  havde 
stillet  sig  opreist  paa  deres  Heste  for  at  kunne  klattre  over 
Murene,  men  bleve  viste  tilbage  med  blodige  Pander  og  tilsidst 
slagne  paa  Flugt  med  stort  Tab. 

Den  5te  August  fik  man  den  Efterretning,  at  Fjenden, 
7,000  Mand  stærk,  havde  leiret  sig  en  halv  Miil  fra  Lilien- 
feld. Som  en  Følge  heraf  bleve  Forposterne  i  Marktel  ind- 
dragne, i  hvilken  Anledning  Besætningen  blev  greben  af  stor 
Modløshed.  Alle  stemte  for  Flugt  ind  mellem  Bjergene  og 
for  at  overlade  Klosteret  til  dets  Skjæbne,  idet  man  meente, 
at  det  ikke  kunde  holde  sig  mod  en  saadan  Styrke.  Da 
erklærede  Abbeden  og  hans  Munke,  at  de  i  intet  Tilfælde 
vilde  forlade  Klosteret,  men  hellere  alene  optage  Kampen 
mod  Fjenden;  han  erindrede  Besætningen  om  den  Eed,  som 
de  frivilligt  havde  aflagt,  og  om,  at  de  enkeltviis  vistnok 
meget  lettere  vilde  bukke  under  mellem  Bjergene.  Kun  med 
den  største  Møie  lykkedes  det  Abbedens  Veltalenhed  at  banlyse 
Frygten  og  at  bevæge  Folkene  til  at  blive  i  Klosteret.  Det  var 
paa  høie  Tid.  Om  Middagen  kom  nogle  udsendte  Folk  tilbage 
med  den  Efterretning,  at  en  stærk  fjendtlig  Afdeling  fulgte 
dem  i  Hælene,  og  strax  efter  hørte  man  ogsaa  Tyrkernes 
vilde  Kaab.  Enkelte  Ryttere  kom  galopperende  og  fulgtes 
af  Fodfolk,  omtrent  2,000  Mand,  der  rykkede  frem  i  tre  Hobe 
langs  Bjergskraaningen  og  stormede  frem  mod  Klosteret.  I 
dette  ^^iebUk  vare  imidlertid  alle  Skytterne  blevne  opstillede 
og  modtoge  dem  med  en  morderisk  Ild,  hvorpaa  Fjenden 
igjen  hurtigt  trak  sig  tilbage,  medtagende  sine  Døde.  Da  Alt 
nu  forblev  roligt,  sendte  Abbeden  300  Mand  til  Marktel,  og 
disse  besatte  Landsbyen  uden  Hindring.  Den  næste  Dag 
bragte  udsendte  Folk  den  Melding,    at  den  største  Deel  af 

Fjenderne  var  afmarscheret  i  Ketning  af  Wien;  Colonnen 
skal  have  været  8  Miil  lang. 

Den  9de  August  bleve  7  Vogne  med  Proviant  under  Be- 
dækning af  100  Mand  sendte  til  Kreisbach;  underveis  bleve 
de  angrebne  af  Fjenden,  der  dog  blev  slaaet  tilbage,  ved 
hvilken  Leilighed  der  blev  erobret  en  Hest.  Den  næste  Dag, 
den  10de  August,  vendte  Bedækningen  igjen  tilbage  til  Klo- 
steret. 

Den  Ilte  August  gjordes  et  Udfald  med  400  Skytter. 
Ilenden  tog  strax  Flugten,  og  i  hans  Leir  fandtes  Kjødet 
kogende  i  Kjedlerne  foruden  meget  andet  Bytte.  Ved  For- 
delingen heraf  opstod  der  igjen  Strid  mellem  Mandskabet. 
Den  14de  August  vovede  en  Mand  sig  for  langt  udenfor 
Klosterets  Omraade  og  blev  fangen  af  Fjenden. 

Den  15de  August  galopperede  pludselig  15  Tyrker  frem 
til  Tjenerporten  og  skjød  en  der  staaende  Skildvagt,  hvorpaa 
det  øvrige  Vagtmandskab  strax  flygtede.  Om  Eftermiddagen 
gjordes  med  470  Mand  et  Udfald.  Da  Mandskabet  indhen- 
tede flere  tyrkiske  Vogne,  der  vare  belæssede  med  Viin,  søgte 
det,  da  det  var  meget  varmt,  strax  at  stille  sin  Tørst  her- 
med og  berusede  sig  saaledes,  at  der,  da  man  skulde  rykke 
videre  frem,  Intet  var  at  stille  op  med  det.  Da  Tyrkene  fik 
Nys  om  Fremrykningen,  toge  de  i  rette  Tid  Flugten.  Da  man 
tilsidst  naaede  den  Qendtlige  Leir,  fandt  man  ogsaa  der  Viin, 
der  ligeledes  blev  drukken,  og  nu  vare  alle  Ordenens  Baand 
løste.  Paa  Tilbagemarschen  bleve  Folkene  uenige.  Striden 
og  Slagsmaalet  varede  endnu,  da  man  var  kommen  ind  i  Klo- 
steret, hvor  der  truede  med  at  udbryde  et  fuldstændigt  Myt- 
teri. Da  lod  Abbed  Kolweis  200  Mand  af  den  hjemme- 
blevne  Besætning  marschere  op  og  sigte  paa  Drukkenboltene 
med  spændt  Hane;  han  erklærede,  at  han  vilde  lade  skyde 
paa  dem,  hvis  de  ikke  strax  nedlagde  deres  Vaaben.  Dette 
hjalp,  de  værste  Skraalere  og  Spektakelmagere  bleve  arre- 
sterede, og  disse  bade  den  næste  Dag,  da  Rusen  var  sovet 
ud,  om  Forladelse,  hvorpaa  Abbeden  tilgav  dem. 

19* 


292  Tyrkerne  ved  Lilienfeld  i  Aaret  1683. 

Den  17de  August  blev  ved  et  Udfald  en  Tyrk  skudt. 
Ved  Udfaldet  den  18de  August  flygtede  Fjenden  strax  og  lod 
20  Qvæghøveder  i  Stikken,  tillige  blev  der  taget  16  Heste. 
Ved  den  videre  Fremrykning  gjennem  Traisen  blev  Fjenden 
overrasket,  medens  han  kogte,  og  her  viste  sig  pludselig  2 
churbaierske  Officerer  med  5  Dragoner,  der,  udsendte  paa 
Eecognoscering  fra  Melk,  havde  hort  Skydningen  og  strax  an- 
greb Fjenden,  hvorved  de  medvirkede  kraftigt  til  hans  For- 
drivelse. Ved  denne  Leilighed  bleve  flere  Tyrker,  hvis  smukke 
og  kostbare  Vaaben  bragtes  ind  i  Klosteret,  dræbte.  De  2 
Officerer  og  deres  Folk  bleve  optagne  i  Klosteret. 

Den  19de  August  bragte  Spioner  den  Efterretning,  at 
nogle  Hundrede  Tyrker  havde  leiret  sig  iEschenauer  Bjergene. 
Abbeden  bestemte  200  Mand  til  at  udfore  et  Overfald  paa 
dem  og  overgav  Commandoen  til  de  2  Officerer,  der  rykkede 
frem  med  megen  Klogskab  og  overfaldt  Leiren  med  Lynets 
Hurtighed,  saa  at  Fjenden  kom  i  Uorden  og  tog  Flugten, 
men  for  en  stor  Deel  blev  jaget  i  Traisenbækken.  Han 
samlede  sig  dog  igjen  og  angreb  tre  Gange  med  frygtelig 
Skrigen,  men  blev  hver  Gang  modtaget  med  en  morderisk  Ild 
og  slaaet  tilbage,  hvorved  30  Tyrker  flygtede  op  paa  en  Høi, 
hvor  de  bleve  overmandede  af  de  forfølgende  Bønder  og  ka- 
stede ned.  150  Tyrker  bleve  dræbte,  120  Heste  og  mange 
Vaaben  tagne  samt  over  100  fangne  Christne  befriede. 

Commandoet  blev  ved  sin  Tilbagekomt  til  Klosteret  mod- 
taget med  stor  Jubel.  De  baierske  Officerer,  som  man  til- 
kjendte  hele  Byttet,  toge  kun  nogle  Heste  og  en  Erindring 
fra  Abbeden;  de  droge  allerede  den  næste  Dag  bort  til  deres 
Eegiment. 

Dette  var  den  berømmelige  Slutning  paa  disse  krigerske 
Foretagender,  thi  fra  nu  af  lod  ingen  Tyrk  sig  mere  see  i 
Egnen. 

Den  22de  August  ankom  ét  Kegiment  Polakker,  der  for- 
pleiedes   af  Klosteret   til   den  6te  September,   men  alligevel 

rumsterede  slemt  i  Husene,  hvorfor  man  var  glad,  da  de 
igjen  droge  bort. 

Kort  derefter  fik  man  den  glædelige  Tidende  om  Wiens 
Undsætning  og  den  tyrkiske  Hærs  Flugt. 

Abbed  Kolweis  holdt  derpaa  en  høitidelig  Takkeguds- 
tjeneste,  ved  hvilken  Leilighed  de  erobrede  Faner  vare  op- 
stillede i  Josephscapellet. 

I  Klosteret  vare  hele  Tiden  over  1,000  Mand  og  des- 
uden mange  Flygtninge  blevne  forpleiede  to  Gange  om  Dagen 
med  Mad  og  Viin.  Alle  Anordninger  bleve  givne  af  Abbeden 
og  havde  det  heldigste  Kesultat.  Klosteret  havde  afslaaet  to 
Storme,  foretaget  mange  Udfald,  leveret  flere  smukke  Fægt- 
ninger, erobret  Faner  og  mange  Vaaben,  befriet  omtrent 
1,000  fangne  Christne  og  spærret  Fjenden  Adgangen  til 
Steiermark,  hvorfor  man  dengang  kaldte  det  den  Hjørnesteen, 
imod  hvilken  Tyrkerne  havde  løbet  deres  Pander  itu. 

Hele  Fortjenesten  heraf  tilkommer  den  berømmelige 
Abbed  Matthæus  Kolweis,  der  overlevede  sin  smukke  Daad  i 
12  Aar.  Han  døde  den  9de  Februar  1695  og  blev  begravet 
i  Klosterets  Kirke,  hvor  endnu  den  Dag  idag  hans  fortræf- 
felige, oliemalede  Billede  i  Legemstørrelse  findes. 

bachsernes  Undertrykkelse  i  England  af  Normannerne  er  ofte 
bleven  fremstillet  som  en  uretfærdig  Voldsdaad.  Dette  kan 
nu  maaskee  ikke  benegtes,  men  man  bør  herved  ikke  oversee, 
hvilket  Folk  Sachserne  selv  vare.  De  vare  vistnok  ikke 
udannede  for  deres  Tid,  de  havde  nogen  Digtekunst,  nogen 
Kunst,  ja  selv  nogen  videnskabelig  Stræben;  men  de  vare 
Undertrykkere  og  Tyranner  i  en  saadan  Grad,  at  Normannerne 
deri  vanskeligt  kunde  overgaae  dem.  Før  den  normanniske 
Invasion  (1066)  talte  England  omtrent  to  Millioner  Indbyg- 
gere, af  hvilke  ikke  mindre  end  en  Million  fem  Hundrede- 
tusinde, altsaa  de  tre  Fjerdedele,  fuldstændig  vare  Slaver  eller 
Trælle.  De  bleve  i  Love  og  Documenter  opførte  mellem 
Qvæg  og  Heste  og  dannede  den  vigtigste  Udforselsartikel  til 
Skotland,  Irland  og  Fastlandet.  Den  historiske  Anecdote  om 
de  engelske  Trælle,  som  i  Gregor  I's  Tid  bleve  bragte  paa 
Markedet  i  Rom  og  bleve  Foranledning  til  Anglosachsernes 
Omvendelse  til  Christendommen,  er  bekjendt  og  i  høi  Grad 
sandsynlig. 

Trællevæsenets  stærke  Udbredelse  gjør  det  meget  for- 
klarligt, at  England  saa  let  kunde  erobres  af  Normannerne. 
For  Folkets  Masse  var  det  nye  Herredømme  ingen  Ulykke; 
de  kunde  kun  haabe  en  Forbedring  i  deres  Stilling  ved  For- 


.)  Kilder:  Sybel:  Hist.  Zeitschrift,  2,  Th.  Walsingham:  Historia 

andringen.  Et  af  de  vigtigste  Arbeider,  som  Vilhelm  Ero- 
breren anordnede,  var  Forfattelsen  af  den  store  Lovbog  eller 
Domesday-book.  Dens  Indhold  var  ikke  menneskeligt, 
hverken  for  Sachserne  eller  deres  forhenværende  Trælle.  I 
Stedet  for  sachsiske  Herrer  skulde  der  indsættes  normanniske, 
mea  iøvrigt  skulde  Folkets  Stilling  forblive  uforandret  og 
ufor\)edret.  Imidlertid  var  der,  afseet  fra  de  enkelte  For- 
holdsregler, kommet  en  ny  Aand  ind  i  England  med  Erobrerne. 
Britt eme  havde  fra  Romerne  og  de  Danske  og  Sachserne  fra 
Britteme  arvet  de  romerske  Begreber  og.  tildeels  de  romerske 
Love  om  Trællevæsenet.  Normannerne  derimod  medbragte 
de  feudale  Begreber  om  villa  nage  (Bondevæsen).  Eigtignok 
vare  en  «Villain'»s  bestemte  Rettigheder  næppe  sterre  end  en 
Træls;  men  det  var  dog  stedse  af  stor  Vigtighed  for  det  til- 
kommende Fremskridt,  at  en  saadan  Villain  blev  anseet  for 
Medlem  af  den  store  Hærordning.  Han  var  ikke  mere  et 
Lastdyr,  men  en  daarlig  behandlet  Soldat.  Lovene  mod  Lem- 
læstelse og  Drab,  der  snart  fulgte  efter,  og  hvorfor  Guldet  ikke 
mere  kunde  være  Erstatning,  vare  en  logisk  Følge  af  dette 
System.  De  normanniske  Retslærde  i  Middelalderen,  som 
Braston,  Fleta,  Littleton,  bragte  en  Slags  Ret  i  et  System, 
der,  saa  umenneskeligt  det  end  var,  dog  altid  lader  en  For- 
skjel  fremtræde  fra  den  gamle  Trældom. 

Med  Normannerne  kom  ogsaa  normanniske  Geistlige, 
der  indtoge  alle  mere  indflydelsesrige  Stillinger  i  Kirken. 
Desuden  vare  disse  Præster  Dommere  og  Bestillingsmænd.  I 
Skriftestolen  og  paa  Dommerbænken  gjorde  de,  hvad  de  for- 
maaede,  for  at  modvirke  Trællevæsenet  og  Livegenskabet. 
Deres  Indflydelse  bevirkede  mange  Frigivelser.  Geistligheden 
var  rigtignok  ikke  besjælet  af  samme  Iver,  naar  det  gjaldt 
om  at  frigive  dens  egne  Trælle.  Deres  Samvittighed,  sagde 
de,  tillod  dem  ikke  at  forringe  Kirkens  Arvegods,  og  deres 
Modstandere  undlode  ikke  at  bemærke,  at  enkelte  Abbedier 
havde  to  Tusinde  Villains  paa  en  Tid,  hvor  Livegenskabet 
allerede  var  blevet  sjeldent. 

Byerne  bleve  et  mere  virksomt  Middel  mod  Livegen- 
skabet end  Geistlighedens  Bestræbelser.  Med  Normannerne 
var  der  kommet  nye  Industrigrene  over  til  London  og  navn- 
lig Uldvæveriet.  Det  udviklede  sig  i  Byerne  i  de  paafølgenc^e 
Åarhundreder  til  en  Betydning,  som  rigtignok  var  ganske 
ubetydelig  i  Sammenligning  med  Nutiden,  men  som  dog  var 
af  Vigtighed  i  den  daværende  Tid.  De  Industridrivende  be- 
høvede Arbeidere  og  vare  derfor  stedse  rede  til  i  Byerne  at 
optage  og  beskytte  Livegne,  som  vare  lebne  fra  deres  Herre. 
Undertiden  blev  der  fort  smaae  Krige  om  disse  Livegne. 
Lorderne  med  deres  Folk  rykkede  mod  Byen,  og  Borgerne 
droge  Vindebroerne  op  og  besatte  Bymurene.  Efter  Aar  og 
Dag  var  den  bortløbne  Villain  fri  ifølge  Hævd;  hen  kunde 
endogsaa  vende  tilbage  paa  Landet  som  fri  Arbeider. 

Dette  er  i  flygtige  Træk  de  Forhold,  under  hvilke  de 
laveste  Classer  levede  i  England,  da  den  næstsidste  Plan- 
tagenet, Eduard  III,  i  Aaret  1327  besteg  den  engelske  Throne. 
Hans  halvhundredaarige  Regjering  er  een  af  de  vigtigste  for 
Englands  indre  Udvikling.  Under  ham  blev  Grundlaget 
lagt  til  Middelstandens  Magt  i  England;  Underhuset,  kan 
man  sige,  skriver  sig  fra  denne  Tid.  Kongen  var  ifølge  sine 
Krige  med  Frankrig  stedse  i  Pengeforlegenhed,  og  Middel- 
standen var  kraftig  nok  til  med  Magt  at  modsætte  sig  Beskat- 
ning. Følgen  deraf  var,  at  Eduard  III  sammenkaldte  ikke  min- 
dre end  halvfjerdsindstyve  Parlamenter  og  solgte  Commu- 
nerne  den  ene  Rettighed  efter  den  anden.  Englænderne 
høre  ikke  gjerne  dette  Ord  «solgte»;  men  det  er  dog  det 
meest  betegnende.  Parlament,  Retsvæsen,  Hærvæsen,  FJaade, 
Skatter  o.  s.  v. ,  Alt  blev  grundigt  reformeret.  De  meest 
trykkende  Misbrug  bleve  hævede.  Medens  det  tidligere  var 
en  Byrde  for  Communerne  at  sende  Medlemmer  til  Parla- 
mentet, som  uden  Indflydelse  kun  tjente  til  at  overlæsse  dem 
med  Afgifter,  blev  det  nu  en  Ære  og  en  Forret.  Kun  den 
lavere  Geistlighed  vægrede  sig  ved  at  sende  sine  Medlemmer 
til  Underhuset  og  mistede  saaledes  for  stedse  Retten  dertil. 

Haand  i  Haand  med  den  politiske  og  administrative  Ud- 
vikling gik  et  nyt  Opsving  i  Industrien.  Eduard  var  gift 
med  en  Prindsesse  af  Hennegau,  Philippa.  Dronning  Philippa 
var  en  Qvinde  af  sjelden  Indsigt.  Hun  havde  i  sit  Fædre- 
land lært  Vindskibelighedens  Værd  at  kjende  i  fuldt  Omfang. 
Johann  Kempe  var  en  af  de  første  Vævere  i  Flandern. 
Dronningen  indkaldte  ham  til  England,  hvor  han  og  hans 
Arbeidere  fik  store  Privilegier  i  Aaret  1331.  Snart  blev  der 
indkaldt  flere  Industridrivende  fra  Flandern,  nye  Privilegier 
bleve  givne,  og  London,  York,  Norwich  og  andre  Byer  fyld- 
tes med  Industridrivende  af  en  høiere  Slags. 

Man  maatte  da  forudsætte,  at  Livegenskabet  under  saa- 
danne  Omstændigheder  hurtigt  vilde  forsvinde  og  Arbeidernes 
Kaar  forbedre  sig.  Dog  netop  det  Modsatte  indtraf.  Der 
havde  næppe  begyndt  at  danne  sig  en  Middelstand,  før  den 
forbandt  sig  med  Adelen  for  dybere  at  nedtrykke  Proleta- 
nierne.  Dette  Ord  minder  om  de  nyere  socialistiske  Syste- 
mer og  kunde  derfor  ikke  være  rigtig  betegnende;  dog  Ordet 
"Proletar«  er  ikke  først  kommet  i  Brug  i  vor  Tid,  men  blev 
ogsaa  i  Middelalderen  anvendt  paa  samme  Maade.  Modsæt- 
ningen mellem  Bourgeoisiet  og  Proletariatet  traadte  dengang 
frem  med  stor  Skarphed ,  og  Foranledningen  til  Kløften 
mellem  de  Besiddende  og  de  Besiddelsesløse  var  en  Kjends- 
gjerning,  der  var  uafhængig  af  begge  Parters  Villie. 

Aaret  1349  var  et  Glædens-  og  Triumphens-Aar  for  Eng- 
land. Eduard  IIFs  Hære  vendte,  krandsede  med  Laurbær, 
tilbage  fra  Crecy  til  -Ølandet.  Men  Hæderen  var  ikke  det 
Eneste,  som  de  bragte  med  hjem.  «Der  var  faa  Huusmødre 
i  England"),  siger  Thomas  W^alsingham  i  sin  Historia  Angliae, 
«som  ikke  havde  deres  Huus  fuldt  af  Meubler  og  Huusgeraad, 
som  Soldaterne  havde  taget  fra  Franskmændene  i  Caiais  og 
andre  gode  Byer  og  medbragt  som  en  Deel  af  Byttet.  Des- 
uden var  der  Linned  og  Tøi  af  enhver  Slags.  De  engelske 
Piger  og  Matroner  vare  klædte  og  pyntede  med  de  franske 
Qvinders  Klæder  og  Juveler.     Medens   de   franske    Qvinder 

begræd  deres  Tab,  loe  Englænderinderne  af  Glæde  over  Byt- 
tet«. Denne  almindelige  Glæde  var  dog  ikke  af  stor  Va- 
righed. Selsomme  Rygter  om  en  Fjende,  langt  farligere  end 
Carl  Vrs  Armee,  dukkede  op  nu  hist  nu  her.  En  Pest  syn- 
tes at  true  Menneskeslægten  med  Tilintetgj øreise,  og  hvor 
betænkelig  Faren  ogsaa  kunde  være,  saa  forstørrede  Frygten 
den  endnu  mere.  Rædsomme  Historier  bleve  fortalte  og 
troede.  I  Antimusia  f.  Ex.,  en  By  i  Sultanen  af  Babylons 
Land,  var  der  ikke  blevet  skaanet  Andre  end  omtrent  et  Dusin 
Qvinder,  som  af  Frygt  eller  paa  Grund  af  Rædslerne  vare 
blevne  saa  rasende,  at  de  indbyrdes  fortærede  hverandre,  ind- 
til ingen  af  dem  mere  var  tilbage.  Den  Omstændighed, 
at  ingen  Astrolog  kunde  forudsige  Noget  om  Pesten,  drev 
Angsten  til  det  Hoieste. 

I  den  første  Uge  af  x^ugust  1349  viste  Pesten  sig  en- 
delig i  den  sydlige  Deel  af  England.  I  November  var  den  i 
London.  Dens  ødelæggelser  varede  et  heelt  Aar,  indtil 
Slutningen  af  August  1350.  Det  daglige  Livs  og  Forret- 
ningernes sædvanlige  Gang  var  fuldstændig  afbrudt;  Parla- 
mentet gik  fra  hinanden.  Domstolene  bleve  lukkede,  og  al 
Retsstrid  hørte  op.  Kirkerne  stode  tomme,  thi  der  var  snart 
ingen  Præster  at  finde,  som  kunde  læse  Messen  eller  høre 
Skriftemaalet.  Markerne  laae  upløiede,  og  Kornet  stod  nhø- 
stet.  Hjorderne  vankede  om  paa  Markerne  og  døde  om 
Vinteren  af  Kulde  og  Mangel  paa  Røgt.  Bod  og  Bøn  som 
Forberedelse  til  den  nære  Død ,  Ligenes  Begravelse  eller 
Venners  og  Slægninges  Flugt  vare  de  eneste  Beskjæftigelser, 
som  endnu  vare  tilbage.  Et  strengt  Forbud  maatte  udstedes 
mod,  at  Nogen  turde  indskibe  sig  i  Søhavnene,  da  ellers  alle 
Rige  vilde  have  forladt  Landet. 

Hvor  Mange  der  omkom  af  Pesten,  er  ikke  let  at  be- 
stemme. Gamle  Krønikeskrivere  tale  om  ni  Tiendedele  af 
hele  Befolkningen;  Andre  nævne  to  Trediedele  eller  Halv- 
delen;  den  nyere,  mere  kritiske  og  vantroe  Tid  holder  .selv 

disse  sidste  Angivelser  for  overdrevne.  Men  saa  Meget  er 
vist,  at  Dødeligheden  i  England  var  meget  stor.  I  det  næste 
Parlamentsmøde  blev  der  i  Underhuset  oplyst,  at  Byerne, 
Flækkerne  og  Landsbyerne  havde  mistet  saa  mange  Indbyg- 
gere, at  de  alle  vare  i  fuldstændig  Forfald.  Et  betydeligt 
Antal  af  dem,  der  tidligere  havde  været  blomstrende  Stæder, 
vare  nu  bogstaveligt  uden  en  eneste  Indbygger.  I  London 
vare  hurtigt  alle  Kirkegaarde  blevne  overfyldte.  Sir  Walter 
Manney  blev  en  offentlig  Velgjerer  derved,  at  han  kjebte 
tretten  Acres  og  en  Eode  Land  i  Smithfield,  «intet  Menne- 
skes Land«  kaldet,  og  lod  det  indvie  til  en  Kirkegaard.  I 
Løbet  af  flere  Maaneder  blev  der  dagligt  nedkastet  og  begra- 
vet to  Hundrede  Liig  i  store  Gruber.  Senere  blev  paa  dette 
Sted  opreist  Charter-House,  som  nu  er  en  stor  Skole. 

Efter  Pestens  Ophør  fremtraadte  to  uundgaaelige  Følger. 
Alle  Levnetsmidler,  som  under  Pesten  næppe  havde  havt 
nogen  Værdi,  da  Ingen  havde  bekymret  sig  om  denne  Ver- 
dens Goder,  bleve  fire  eller  fem  Gange  saa  dyre,  som  de 
havde  været  før  Sygdommen.  Endvidere  viste  det  sig,  at 
Døden  havde  behandlet  de  høiere  og  mere  velhavende  das- 
ser med  stor  Partiskhed;  forholdsviis  Faa  af  dem  vare  døde. 
Derimod  vare  de  lavere  arbeidende  Classers  Tab  uhyre.  De 
arbeidende  Classer,  de  frie  Arbeidere  saavel  som  Villains, 
befandt  sig  altsaa  i  en  saadan  StilUng,  at  de  ikke  mere  kunde 
bestaae  ved  at  arbeide  under  de  gamle  Forhold  og  for  de 
gamle  Priser,  og  at  de  nu  ret  følte,  hvorledes  de  ved  For- 
ringelsen af  deres  Antal  vare  stegne  i  Værdi.  Alle  Arbei- 
dere paa  Landet  og  i  Byerne,  den  fattigere  Geisthghed  og 
Tyendet  sluttede  sig  sammen  og  fordrede  en  langt  høiere 
Betaling,  end  der  havde  været  sædvanlig  før  Pesten.  Arbei- 
dere, som  før  havde  nøiedes  med  tre  til  fem  Pence  Dagløn, 
fordrede  nu  otte  til  tolv  foruden  Kost;  Capelianer,  hvis  Løn 
hidtil  havde  været  fem  til  sex  Mark  om  Aaret  eller  to  Mark 
med  Kost,  fordrede  efter  Pesten  tyve  Mark  eller  endog  tyve 

Pund.  Hvor  disse  Priser*)  ikke  bleve  tilstaaede,  negtede 
Arbeiderne  deres  Tjeneste. 

Regjeringen  behandlede  denne  Sag  fra  Begyndelsen  af 
med  stor  Alvor;  men  efter  Datidens  Skik  søgte  den  tillige  at 
gjøre  en  god  Finantsspeculation  af  den.  Endnu  førend  et 
Parlament  kunde  sammenkaldes,  udstedte  Kongen  og  hans 
Geheimeraad  den  18de  Juni  en  Ordonnants  til  alle  Biskopper  og 
Sheriffer  med  Paalæg  om  øieblikkelig  Offentliggjerelse,  i  hvil- 
ken der  var  forordnet,  «at  alle  Mænd  og  Qvinder,  som  vare 
over  sexten  Aar  gamle  og  ikke  besad  Eiendom  nok  til  at 
kunne  leve  uafhængigt  deraf,  som  ikke  havde  nogen  egen 
Haandtering  eller  dreve  en  Farmgaard  af  bestemt  Størrelse, 
uden  Hensyn  til,  om  de  vare  frie  eller  livegne  (liberi  vel  ser- 
viles), skulde  arbeide  for  enhver  Herre  eller  Lord,  der  ønskede 
deres  Tjeneste  og  bød  dem  saadan  Løn,  der  havde  været  al- 
mindelig i  Eduard  HI's  tyvende  Regjeringsaar,  d.  v.  s.  for  to 
Aar  siden ».  Den  Arbeider,  som  vægrede  sig  ved  at  arbeide 
eller  fordrede  høiere  Løn,  skulde  straffes  med  Fængsel  og 
Pengebøde;  den  Herre,  der  betalte  høiere  Løn,  blev  idømt 
store  Bøder.  Af  denne  Forordning  kom  kun  den  Deel  virke- 
lig til  Udførelse,  som  kan  kaldes  den  finantsielle.  Arbeiderne 
forstode  nemlig  at  unddrage  sig  Tvangen  ved  aaben  Mod- 
stand og  Flugt;  vilde  altsaa  Eierne  ikke  lade  den  usle  Høst 
reent  ødelægges  paa  Marken,  og  det  netop  paa  en  Tid,  da  en 
Hungersnød  truede,  saa  vare  de  nødsagede  til  at  betale  de 
høiere  Fordringer  om  Løn.  Men  næppe  havde  de  gjort  det, 
saa  indfandt  de  kongelige  Commissairer  sig  hos  dem,  som 
indkrævede  de  i  Ordonnantsen  fastsatte  Pengestraffe.  Navnlig 
beklagede  de  fromme  Abbeder  sig  meget  derover. 

I  den  hellige  Jorn  frue  Marias  Uge  1350  traadte  endelig 
Parlamentet  sammen.  Klagerne  vare  almindelige  og  lydelige. 
Men  de  vare  mindre  rettede  mod  Regjeringens  Udpresninger 


*)  En  Penny    (Fleertal:  pence)    er  V12  shilling,    ca.   S'ju   Sk.  Eigsm.; 
en  Mark  er  13  shil.  4  pence;  et  Pund  er  20shil.,  ca.  9  Rd.  Rigsm. 

end  mod  «de  lavere  Classers  foragtelige  Havebegjærlighed«. 
I  Underhuset  kde  Klagerne  heiest.  Man  fandt  Bestemmel- 
serne i  den  kongelige  Ordonnants  utilstrækkelige  og  fordrede 
strengere  Forholdsregler.  Parlamentet  gav  Kongen  en  Penge- 
bevilling, og  Regjeringen  udstedte  i  Overeensstemmelse  med 
den  lovgivende  Forsamling  det  saakaldte  Arbeider  -  Statut 
(Statute  of  Labourers  eller  Statute  d'Artificers  et  Servants, 
som  det  hedder  i  den  normannisk-franske  Original). 

Alle  de  trykkende  Bestemmelser  i  den  kongelige  Ordon- 
nants af  18de  Juni  bleve  bevarede  i  Statutet.  De  besiddel- 
sesløse, frie  Arbeidere  bleve  underkastede  samme  Tvang  og 
samme  Straffe  som  de  egentlige  Villains.  Desuden  blev  der 
tilføiet  flere  meget  haarde  Clausuler.  Omendskjøndt  der  blev 
fastsat  et  Maximum  for  Daglønnen,  som  under  ingen  Omstæn- 
digheder maatte  overskrides,  manglede  der  ganske  en  Bestem- 
melse for  Minimum.  Arbeidsgiveren  turde  gaae  saa  dybt  ned 
med  Hensyn  til  Lønnen,  som  Arbeidernes  Afhængighed  kun 
paa  nogen  Maade  tillod  det.  For  at  gjøre  denne  Bestemmelse 
virksommere,  blev  det  forbudt  Arbeiderne  uden  udtrykkelig 
Tilladelse  at  forlade  det  Sted,  hvor  de  boede.  Det  stod  end- 
videre i  Herrens  Magt  at  betale  Arbeidet  i  Korn  i  Stedet  for 
med  Penge,  saaledes  at  en  Bushel*)  regnedes  til  ti  Pence. 
Denne  Vurdering  var  just  ikke  ubillig  i  Aaret  1350,  det  var 
omtrent  Torveprisen  i  London;  men  1350  var,  som  alt  be- 
mærket, et  usædvanlig  dyrt  Aar.  Ofte,  som  før  Pesten  i 
Aaret  1349  og  senere  1361,  sank  Prisen  ned  fra  tre  til  fem 
Pence.  1  saadanne  Tider  stod  det  i  Herrens  Magt  at  betale 
sin  Arbeider  med  Korn,  som  var  tre  Pence  værd,  det  Ar- 
beide,  for  hvilket  han  havde  ti  Pence  at  fordre,  og  saaledes 
ad  Lovens  Vei  at  afkorte  ham  to  Trediedele  af  hans  Løn. 

Alt  Tyende  og  alle  Arbeidere  fra  By  og  Land,  Mænd 
saavel  som  Qvinder,  skulde,  saasnart  de  vare  uden  Beskjæf- 
tigelse,  gaae  til  deres  Torvcby  og  opstille  sig  der  paa  en  of- 


*■)  En  Bushel  er  omtrent  lig  to  Skjepper  dansk  Maal. 

fentlig  Plads  med  det  brugelige  Værktøi  i  Haanden.  Derhen 
begave  sig  ogsaa  de,  som  søgte  Arbeidere.  Arbeiderne  vare 
tvungne  til  uden  Modsigelse  at  følge  den  Herre,  som  valgte 
dem.  Det  var  et  Arbeidermarked,  som  havde  stor  Lighed 
med  et  Slavemarked.  Alle  Arbeidere  skulde  to  Gange  aarligt 
sværge  nøie  at  følge  Statutets  Forskrifter. 

Straffebestemmelserne  vare  haarde.  Den  første  Over- 
trædelse blev  straffet  med  tre  Dages  Indskruning  i  den  spanske 
Stok,  fyrretyve  Dages  Fængsel  og  en  Pengebøde.  Efter  udstaaet 
Straf  skulde  Arbeideren  stille  Sikkerhed  for  god  Opførsel  og 
kunde,  til  det  skete,  holdes  tilbage  i  Fængslet.  Enhver  føl- 
gende Overtrædelse  straffedes  dobbelt  mod  den  foregaaende,  saa 
at  en  fuldstændig  Berøvelse  af  Friheden  kunde  indtræde  ved 
Gjentagelser.  Den,  som  forsvarede  Arbeiderne  for  Freds- 
dommeren eller  ellers  talte  til  deres  Gunst,  skulde  forfølges 
med  største  Strenghed.  Hele  England  skulde  til  nærmest 
paafølgende  Pintse  være  forsynet  med  et  passende  Antal 
spanske  Stokke  (stocks) ;  og  endelig  blev  der  forordnet,  at  der, 
foruden  de  sædvanlige  Rets-  og  Politiembedsmænd,  endnu 
skulde  udnævnes  Commissairer,  hvis  Opgave  det  var  at  trænge 
ind  i  alle  private  og  Familieforhold  for  at  undersøge,  om 
der  blev  fordret  eller  betalt  høiere  Løn,  og  da  føre  Anklage 
mod  dem,  som  gjorde  sig  skyldige  deri. 

Disse  hadefulde  Forordninger,  som  Borgerstanden  saa 
beredvilligt  tog  Deel  i,  finde  kun  ringe  Undskyldning  i  Tidens 
Anskuelser.  De  krigerske  Baroners  Foragt  for  Alle  dem,  som 
ernærede  sig  ved  fredeligt  Erhverv,  var  stor  i  hine  Tider; 
Geistligheden  alene  var  undtagen  derfra.  Men  selv  Præla- 
terne, navnlig  naar  de  nedstammede  fra  adelige  Slægter, 
foretrak  ofte  Sværdet  og  Commandoen  i  Slaget  for  Biskops- 
staven  og  Messen.  Lordmayoren  i  London  maatte  ofte,  til- 
trods for  al  den  Pomp  og  Pragt,  han  i  Embedsmedfør  førte, 
høre  sig  og  sine  Bisiddere  kaldes  «Villains  fra  London«.  Det 
laa  i  Tidens  Aand.  Det  var  endvidere  kun  en  almindelig 
menneskelig  Svaghed,  at  Borgerstanden,  saasnart  den  havde 


Folkeopstanden  i  England  i  Åaret  1381.  303 

opnaaet  Indflydelse,  foretrak  at  slutte  sig  til  de  høiere  Classer 
og  antage  disses  Fordomme.  Men  trods  hele  de  Stores  Over- 
mod og  trods  Rettens  Overtrædelser  i  enkelte  Tilfælde  havde 
hidtil  Ingen  tænkt  paa  at  forandre  selve  Statens  Grundlove 
til  Skade  for  den  lavere  Folkeclasse.  Det  engelske  Samfund 
deelte  sig  dengang,  ligesom  overhovedet  det  europæiske,  i  to 
store  Afdelinger  med  mange  Trinfølger,  af  hvilke  den  ene 
dannedes  af  alle  frie  Folk,  og  den  anden  omfattede  alle  de 
forskjellige  Arter  af  Trælle,  Livegne  og  Villains.  Denne  For- 
skjel  blev  ophævet  ved  Abeiderstatutet ,  som  for  saa  vidt 
fremstillede  sig  som  en  Omvæltning  og  ikke  kan  undskyldes 
ved  nogen  Tidsfordom.  Omvæltningen  blev  gjennemført  til 
Fordeel  for  Undertrykkelsen;  de  Livegne  vandt  Intet  derved. 
De  Fries  Classe,  der  enten  ikke  havde  nogen  eller  dog  kun 
en  utilstrækkelig  Eiendom,  blev  trængt  ned  til  dem.  Linien 
mellem  de  Besiddende  og  de  Besiddelsesløse  var  dragen  saa 
skarpt  og  saaledes  gaaende  ind  i  Enkelthederne  ved  de  en- 
kelte Beskjæftigelser  og  Haandværk,  at  en  Nutidens  Socialist, 
der  har  til  Hensigt  at  skille  Proletariatet  fra  Bourgeoisiet, 
ikke  kunde  gjøre  det  med  mere  Nøiagtighed. 

Den  Grund,  som  drev  den  besiddende  Stand  ind  paa 
denne  nye  Bane,  var  den  samme,  som  senere  og  lige  indtil 
vor  Tid  er  bleven  bebreidet  den,  nemlig  Uvillien  mod  at  betale 
høiere  Løn.  For  nogle  Shillings  eller  nogle  Punds  Skyld 
krænkede  den  de  Retsprinciper,  som  den  saa  ofte  paaberaabte 
sig  til  sin  egen  Fordeel.  Efter  de  bestemte  og  i  det  En- 
kelte gaaende  Efterretninger,  som  navnlig  ere  blevne  os  op- 
bevarede af  Knyghton,  havde  Arbeiderne  med  Undtagelse  af 
Capellanerne  ikke  engang  i  samme  Forhold  forhøiet  deres 
Fordringer  med  den  almindelige  Dyrtid.  Og  hvis  Arbeids- 
lønnen  i  senere  Aar,  hvor  Dyrtiden  hørte  op,  var  forbleven 
høi,  saa  havde  de  Besiddendes  Offre  ikke  været  uden  væsentlig 
Fordeel  for  Nationen.  Folket  var  dengang  sparsomt,  thi 
■Odselheden  med  kostbar  Klædedragt  tilhører  først  en  senere 
Tid.    Det  kan  altsaa  næppe  betvivles,  at  talrige  Arbeider- 

familier  vilde  have  samlet  sig  en  Formue  og  altsaa  forøget 
de  mindre  Eiendomsbesidderes  Classe,  hvortil  der  var  saa  stor 
Trag  i  England.  Den  nye  Lovgivning  gjorde  Krisen  haardere 
for  begge  Parter,  forlængede  dens  Varighed  og  qvalte  de 
mulige  Fordele  i  Spiren. 

De  arbeidende  Classer  vare  imidlertid  ikke  i  Stemning  til 
roligt  at  finde  sig  i  de  nye  revolutionaire  Love.  Fælles  Nød 
under  Pesten  og  fælles  Vanskelighed  ved  Underholdet  efter 
dennes  Forsvinden  havde  bevirket  et  vist  Sammenhold  mellem 
alle  fattige  Folk,  enten  det  var  Livegne  eller  Frie,  og  Ar- 
beiderstatutet  paatrykte  denne  Forening  et  lovligt  Anerkjen- 
delses  Stempel.  Endvidere  blev  en  indflydelsesrig  Classe 
dreven  over  til  dem.  Den  lavere  Geistligheds  og  navnlig 
Capellanernes  Fordringer  bleve  behandlede  med  stor  Streng- 
hed. Til  de  verdslige  Straffe  blev  endnu  føiet  geistlige, 
navnlig  foreløbig  Afsættelse  og  Interdict.  Men  denne  Mas- 
sernes Forbindelse  med  en  forholdsviis  intelligent  Classe  kunde 
ikke  Andet  end  være  farlig.  En  Præst  fra  Kent,  John  BaD, 
indtog  da  ogsaa  snart  en  fremragende  Plads  i  Modstandens 
Ordning. 

I  Begyndelsen  havde  Arbeiderne  hverken  Mod  nok  eller 
vare  tilstrækkelig  ordnede  til  at  yde  aaben  Modstand;  men  de 
vægrede  sig  bestemt  ved  at  underkaste  sig  Arbeiderstatutet. 
De  foretrak  masseviis  at  lade  sig  kaste  i  Fængslerne,  medens 
Andre  flygtede  ud  i  Skovene  og  til  ubeboede  Egne.  Og  det 
hjalp  heller  ikke  at  gjøre  Jagt  paa  dem  og  fange  dem;  thi 
naar  de  bleve  bragte  tilbage  til  deres  Herrer,  vare  de  haard- 
nakkede  og  vilde  ikke  gjøre  nogen  Gavn.  Et  af  de  interes- 
santeste Træk  i  den  tidligere  Middelalder  var  det  store  Bro- 
derskab af  Frimurere,  d.  v.  s.  frie  Murere,  Steenhuggere 
og  andre  Bygningshaandværkere ,  hvis  Opgave  det  var  at 
bygge  Kathedraler  og  Klostere  i  alle  Christenhedens  Lande. 
Dette  Broderskab  var  i  denne  Tid  traadt  i  Baggrunden  i 
England.  Men  Arbeiderstatutets  Bestemmelser  synes  paany 
at  have  vakt  Sandsen  for  Uafhængighed  hos  Bygningshaand- 

værkerne  og  at  have  fremkaldt  Mindet  om  det  gamle  For- 
bund. I  det  Mindste  see  vi  Murerne  og  Tommerfolkene  træde 
sammen  og  danne  en  formelig  Forbindelse  til  Modstand  mod 
Statutet.  Følgen  deraf  var,  at  de  besiddende  Classer  fore- 
løbig maatte  give  efter  og  befandt  sig  i  den  ubehagelige 
Stilling:  paa  den  ene  Side  at  maatte  betale  høiere  Løn  og 
paa  den  anden  at  maatte  udrede  Bøderne  til  Regjeringen. 

Denne  Tilstand,  som  paa  eu  vis  Maade  danner  den  første 
Periode  af  Opstanden,  varede  i  ti  Aar,-  til  1360.  Da  alle 
Forsøg  paa  at  bringe  de  lavere  Classer  til  Orden  forbleve 
frugtesløse,  og  Landets  Tilstand  var  uudholdelig,  saa  fordrede 
Parlamentet  i  dette  Aar  nye  Forholdsregler.  Murernes  og 
Tømmer  folkenes  Broderskab  blev  oplest;  Forordningerne  om 
de  flygtende  Arbeidere  bleve  indskjærpede ;  der  blev  udnævnt 
Arbeider-Dommere  (justices  of  labourers),  som  skulde  have 
Opsyn  med  Mayorerne  og  Bailifferne  og  straffe  dem,  som 
forsømte  deres  Pligter.  De  Magistratspersoner ,  som  ikke 
ivrigt  nok  gjorde  Jagt  paa  Arbeiderne,  bleve  i  hvert  enkelt 
Tilfælde  straffede  med  ti  Pund  Bøde  til  Kongen  og  hundrede 
Shillings  til  Arbeiderens  Eiermand,  Summer,  som  vare  uhyre 
store  efter  de  daværende  Tidsforhold.  Herren  fik  den  Ret 
at  lade  sin  flygtede  Arbeider  indbrænde  med  et  hedt  Jern 
Bogstavet  F  (Falsehood,  Falskhed)  paa  Panden ;  alle  Sheriffer 
skulde  være  forsynede  med  Redskaber  til  Brændemærkningen. 

Følgerne  af  de  nye  Forholdsregler  udebleve  ikke.  Par- 
lamenternes Optegnelser  fra  1363,  1368,  1372  og  1376  eré 
fyldte  med  Klager  og  Skildringer,  hvoraf  man  kan  see  Op- 
standens Fremskridt  med  stor  Neiagtighed.  Arbeiderne,  hedder 
det,  holde  fastere  sammen  end  nogensinde,  de  sætte  deres  For- 
dringer igjennem.  De  fra  et  Grevskab  bortløbne  Arbeidere  blive 
beredvilligt  optagne  i  et  andet  og  finde  Beskjæftigelse  i  Over- 
eensstemmelse  med  deres  Betingelser,  navnlig  i  Byerne.  Det  er 
endvidere  øiensynligt,  hvorledes  den  passive  Modstand  efter- 
haanden  gaaer  over  til  Voldsgjerninger.  Forvovne  og  kraftige 
Tiggere,  Landstrygere  og  staf- stickers  (Knippelbærere)  sværme 

i  saadanne  Masser  omkring  i  Landet,  at  Huse  og  Veie  ere 
usikkre.  Det  menige  Folk,  saaledes  klager  Underhuset,  be- 
gynder at  organisere  sig  og  byde  Lorderne  og  deres  Stewards 
aaben  Modstand;  disse  ere  ikke  mere  sikkre  paa  deres  Liv 
paa  Landet  og  i  de  mindre  Byer. 

Medens  Folket  befandt  sig  i  denne  farlige  Bevægelse, 
døde  Eduard  III  den  21de  Juni  1377.  Ham  fulgte  hans 
Sonnesøn,  en  Søn  af  den  sorte  Prinds,  der,  fordi  han  var  født 
i  Bordeaux,  af  Englænderne  blev  kaldt  Richard  af  Bordeaux; 
besteg  Thronen  under  Navn  af  Eichard  II.  Thronvexlingen 
havde  været  en  god  Leilighed  til  at  berolige  Folket  ved  mil- 
dere Forholdsregler;  men  den  unge  Konge  var  en  Dreng  paa 
ti  Aar,  de  samme  Partier  vedbleve  at  være  de  herskende 
ved  Hoffet  og  i  Parlamentet,  og  saaledes  blev  der  Intet  for- 
andret i  Englands  indre  Politik.  Trods  den  elendige  Tilstand, 
Landets  Finantser  befandt  sig  i,  foregik  Kroningen  dog  med 
stor  Pomp.  Stemningen  hos  de  arbeidende  Classer  var  imid- 
lertid af  den  Art,  at  de  Arbeidere,  der  vare  nødvendige  til 
at  opreise  Stilladserne  til  Kroningstoget  og  Tourneringerne, 
maatte  tvinges  med  Magt  og  under  Trusel  af  haarde  Straffe 
til  at  udføre  Arbeidet.  Paa  samme  Tid  kom  en  skammelig 
Handel  under  Omtale,  der  blev  dreven  i  Statscancelliet. 
Landets  Villains  bildte  sig  nemlig  ind,  at  Domesday-book 
indeholdt  Bestemmelser,  som  vare  til  stor  Gunst  for  dem. 
Denne  Mening  var  urigtig,  og  Embedsmændene  maae  have 
vidst  det;  men  alligevel  solgte  de  til  Villains  Udtog  af  Do- 
mesday-book, prellede  dem  for  deres  Penge  og  forøgede  saa- 
ledes Bevægelsen.  Ifølge  Parlamentets  Besværinger  i  1377 
bleve  de  solgte  Uddrag  igjen  tilbagefordrede. 

Naar  Communernes  Afsendinge  i  det  foregaaende  Parla- 
ment besværede  sig  over,  at  Arbeiderclasserne  fuldstændigt 
havde  organiseret  sig  til  aaben  Modstand,  saa  var  dette  ikke 
uden  Grund.  Arbeiderne  paa  Landet  og  i  Byerne,  Frie  og 
Livegne,  havde  stedse  sluttet  sig  mere  sammen,  og  den  lavere 
Clerus  havde  ikke  svigtet  den  fælles  Sag.     Abbeden  af  Lei- 

cester  fortæller  rigtignok,  at  Capellanerne ,  der  umiddelbart 
efter  Pesten  havde  spændt  deres  Fordringer  saa  høit,  snart 
vare  nødte  til  at  nøies  med  det  tidligere  og  med  endnu  rin- 
gere Honorar.  Han  anseer  ikke  Kegjeringens  Forordninger 
og  det  Interdict,  hvormed  der  truedes,  saa  meget  for  Grun- 
den dertil,  som  Virkningerne  af  den  frie  Concurrence ;  thi, 
hedder  det,  Udsigten  til  god  Betaling  og  et  behageligt  Liv 
foranledigede  saa  mange  Lægfolk  til  at  træde  ind  i  den  geist- 
lige Stand,  at  den  lavere  Clerus  snart  blev  mere  uvidende, 
men  ogsaa  langt  talrigere  end  tidligere.  Følgen  deraf  var,  at 
Capellanerne  skattede  sig  lykkelige,  naar  de  kunde  faae  en 
Plads  under  de  Betingelser,  som  havde  været  almindelige  før 
Pesten.  Men  den  fromme  Abbed  har  taget  feil  eller  med 
Hensigt  villet  fortie,  at  den  lavere  Clerus  var  medindvik- 
let  i  Opstanden.  Der  foreligger  endnu  Actstykker,  ifølge 
hvilke,  tolv  Aar  efter  Pesten  i  1362,  Kongen,  Parlamentet  og 
Biskopperne  ivrigt  vare  beskjæftigede  med  at  bringe  Capel- 
lanerne, Kirkesangerne  o.  s.  v.  tilbage  til  den  gamle  Orden. 
Det  er  rigtigt,  at  de  i  denne  Tid  ikke  mere  som  i  Begyn- 
delsen forlangte  tyve  Mark  eller  tyve  Pund,  men  kun  endnu 
ti  eller  tolv  Mark,  det  er  to  eller  tre  Gange  saa  Meget  som 
før  Pesten.  John  Ball,  der  tidhgere  er  nævnt,  var  gjentagne 
Gange  bleven  kastet  i  Fængsel  af  sin  Biskop  for  Deeltagelse 
i  de  lavere  Folkeclassers  lovstridige  Færd;  men  det  var  stedse 
lykkedes  ham  at  faae  sin  Frihed  igjen.  Abbeden  af  Leicester 
siger,  at  han  ikke  var  meget  anseet  af  Geistligheden,  men 
blev  høit  æret  af  Lægfolk.  En  Forbindelse  mellem  ham  og 
Wiclif,  hvis  Lærdomme  paa  denne  Tid  gjorde  stor  Opsigt, 
kan  ikke  alene  ikke  eftervises,  men  er  ogsaa  i  høieste  Grad- 
usandsynhg.  Wiclif  tilhørte  et  heelt  andet  Parti,  just  det, 
som  var  det  lavere  Folks  meest  afgjorte  Modstander.  Wiclif 
var  Kongens  Capellan,  Warden,  d.  v.  s.  Forstander  for  Can- 
terbury-Hall ved  Universitetet  i  Oxford,  og  havde  desuden  de 
to  indbringende  Kirkeposter  som  Præbendar  af  Westbury  og 
Rector,  d.  v.  s.  øverste  Geistlige,  i  Lutterworth.   At  han  ikke 

lagde  en  ubetydelig  Vægt  paa  disse  indbringende  Poster,  viste 
den  Haardnakkethed,  med  hvilken  han  forsvarede  dem.  Af- 
seet  fra  hans  Stridigheder  med  Tiggermunkene,  gik  hans  Lære 
ud  paa  at  forøge  den  kongelige  Magt  paa  Kirkens  Bekostning. 
Hans  største  Velynder  og  Beskytter  var  Hertugen  af  Lan- 
caster,  som  stod  i  Spidsen  for  Hofpartiet  og  var  saa  forhadt 
af  Folket,  at  Insurgenterne  opbrændte  hans  Palads  med  Alt, 
hvad  der  var  i  det,  saasnart  de  havde  bemægtiget  sig  Lon- 
don. At  Wiclif,  om  endog  blot  paa  en  indirecte  Maade, 
skulde  have  været  indviklet  i  Opstanden,  var  saa  meget  mod 
al  Sandsynlighed,  at  Prælaternes  Concil,  der  anklagede  ham, 
og  hans  ivrigste  Modstandere,  som  den  fanatiske  Walsing- 
ham,  ikke  vovede  at  beskylde  ham  derfor,  omendskjondt  det 
vilde  have  været  den  sikkreste  og  eneste  Vei  til  hans  Kuin. 
Knyghton  kalder  John  Ball  en  Forgænger  for  Wichf,  ligesom 
Johannes  havde  været  en  Christi  Forgænger.  Den  nu  al- 
mindelig udbredte  Anskuelse,  at  Wiclifs  Lærdomme  havde 
fremkaldt  Ophidselsen  blandt  Folket,  er  først  efter  Eefor- 
mationen  bragt  i  Omløb  af  Katholiker  og  den  engelsk  bi- 
skoppelige Kirkes  Tilhængere,  og  -Oiemedet  er  let  at  see. 
Man  vilde  fremstille  ham  og  hans  Lære  som  farlige.  Urte- 
kræmmeren Fabian,  Londons  Alderman,  der  kort  før  Ke- 
formationen  skrev  sin  saa  længe  for  classisk  anseete  Krønike 
om  England,  taler  Intet  om  Wiclifs  Forbindelse  med  de  Op- 
rørske. John  Ball  havde  Intet  at  bestille  med  de  geistlige,  men 
kun  med  de  verdslige  Undertrykkere.  Hans  Prædikener 
bleve  bestandig  dristigere;  han  holdt  Taler  i  Folkeforsamlin- 
gerne paa  Torvene.  »Mine  Venner»,  udraaber  han  i  en  Tale, 
som  er  bleven  opbevaret  af  Froiszart,  ndet  bliver  først  da 
bedre  i  England,  naar  Alt  er  fælles,  og  al  Forskjel  er  op- 
hævet mellem  Lorder  og  Tjenestetyende.  Nedstamme  vi  ikke 
Alle  fra  Adam  og  Eva?  Og  hvorledes  behandle  vore  Herrer 
og  Mestere  os?  De  tvinge  os  til  at  arbeide,  for  at  de  kunne 
bortødsle  Udbyttet  af  vor  Flid.  De  bære  Fløil  og  rigt  Stof, 
Hermelin  og  kostbart  Pelsværk,  medens  vi  ere  tvungne  til  at 

klæde  os  i  usselt  Tøi.  De  have  Viin  og  Kryderier  og  koste- 
ligt Brød,  medens  vi  maae  nøies  med  Kug  og  Avner.  De 
have  skjønne  Landsteder  og  Slotte,  medens  vi  maae  ar- 
beide  i  Blæst  og  Kegn.  De  kalde  os  Trælle,  men  det  er  vort 
Arbeide,  de  skylde  deres  Pomp  og  Pragt,  og  naar  vi  ikke 
forrette  vor  Dont,  faae  vi  Hug  og  Slag.  Vi  have  ingen  Konge, 
til  hvem  vi  kunne  klage  vor  Nød,  eller  som  ønsker  at  høre 
os  og  vise  os  Ketfærdighed».  Denne  Tale  slutter  med  Opfor- 
dring om  at  gaae  til  London,  og  naar  Kongen  ikke  vil  høre 
dem,  da  selv  at  tage  Sagen  i  Haand.  Folket  raabte:  «Han 
taler  Sandhed«.  I  Løndom,  ved  Arbeidet  og  i  Hviletiden, 
blev  Hensigtsmæssigheden  af  et  Tog  til  London  omtalt. 

Thomas  Baker,  en  Bager  i  Fobbings,  var  en  Mand  af 
usædvanligt  Mod  og  stor  Omsigt.  Han  stiftede  først  en  lille 
Club  i  sin  By,  derpaa  i  de  nærliggende  Stæder  og  gik  efter- 
haanden  videre,  indtil  alle  Englands  sydøstlige  Grevskaber 
havde  fuldt  op  af  saadanne  Selskaber.  De  enkelte  Clubber 
stode  i  Forbindelse  med  hverandre,  snaaae  Pengebidrag  bleve 
betalte  af  Medlemmerne,  og  vi  have  endnu  mange  Breve 
derom.  De  ere  fra  Jack  Milner  (Møller),  fra  Jack  Carter 
(Vognmand),  fra  Jack  Trewman  og  fra  John  Ball  selv.  Me- 
ningen i  dem  er  ikke  let  forstaaelig,  thi  de  ere  med  Hensigt 
holdte  dunkle.  Jack  Milner  opfordrer  f.  Ex.  Folket  til  at  hjælpe 
ham  at  dreie  hans  Mølle,  Jack  Trewman  fortæller,  at  Falsk- 
hed og  Synd  styre  Verden,  og  John  Ball  hilser  Alle  og  kund- 
gjør  for  dem,  at  han  har  ringet  med  deres  Klokker.  «Kun 
Eet  og  Magt,  modig  og  klog!«  Paa  Folkets  ophidsede  Ge- 
mytter maatte  selv  det  Hemmelighedsfulde  i  dette  Sprog 
være  af  stor  Virkning. 

Og  hvorledes  stod  det  nu  til  med  Regjeringen?  Hoffet 
og  Parlamentet  vare  ikke  i  Uvidenhed  om  den  Fare,  som 
nærmede  sig.  Den  lange  Forhandling  i  det  første  Kammer 
under  den  nye  Regjering  viser,  at  de  herskende  Classer  vel 
vidste,  hvad  der  truede  dem.  Man  var  endogsaa  overbeviist 
om,  at  Folket  i  England  vilde  forbinde  sig  med  enhver  Fjende, 

der  foretog  et  Indfald,  blot  for  at  blive  frie  for  deres  Herrers 
forhadte  Aag.  Fra  Frankrig  var  imidlertid  intet  Indfald  at 
befrygte;  Folket  havde  der  ligeledes  gjort  Oprør,  og  Paris  og 
Hoffet  vare  allerede  i  Rebellernes  Magt.  Beroliget  med  Hen- 
syn til  Faren  udefra,  forsømte  Regjeringen  nu  den  truende 
Tilstand  i  det  Indre.  Man  søgte  hverken  at  berolige  Folket 
ved  forsonlige  Forholdsregler  eller  at  holde  Midlerne  til  dets 
Undertrykkelse  i  Beredskab.  Hofcabaler  hørte  til  Dagens 
Orden.  Den  unge  Konges  Onkel,  Hertugen  af  Lancaster, 
var  mistænkt  for  paa  voldsom  Maade  at  ville  bemægtige  sig 
Kronen,  og  hans  Modstandere  søgte  at  fortrænge  ham  fra 
hans  indflydelsesrige  Stilling.  —  Alle  Partier  følte  Penge- 
mangelen, og  Enhver  tænkte  fremfor  Alt  paa  at  berige  sig 
paa  Folkets  Bekostning.  Parlamentet  bevilgede  den  ene 
Sum  efter  den  anden.  Men  disse  Bevillinger  udbragte  Intet, 
deels  paa  Grund  af  den  slette  Finantsstyrelse ,  deels  ogsaa, 
fordi  de  i  denne  Ophidselsens  Tid  ikke  let  kunde  inddrives. 
I  Aaret  1380  havde  Parlamentet  bevilget  en  ny  Hovedskat, 
ifølge  hvilken  enhver  gift  Arbeider  for  sig  og  sin  Familie  og 
enhver  ugift  for  sig  alene  skulde  betale  fire  Pence.  Man 
ventede,  at  denne  Skat  skulde  indbringe  50,000  Pund.  Men 
Udbyttet  var  meget  ringe  og  stod  langt  tilbage  for  Forvent- 
ningen. En  vis  John  Legge,  der  havde  Forbindelser  ved 
Hoffet,  bød  nu  en  ikke  ubetydelig  Sum  for  at  faae  Ret  til 
at  turde  inddrive  de  fire  Pence  hos  alle  dem,  som  ikke  havde 
betalt.  Hans  Tilbud  blev  modtaget,  og  han  sendte  derpaa 
fire  Sendebud  ud  omkring  i  Landet,  der  skulde  inddrive 
Pengene.  Men  den  Maade,  paa  hvilken  disse  gik  frem,  var 
saa  skammelig,  at  det  i  hoieste  Grad  forøgede  Forbittrelsen. 
Paa  samme  Tid  vare  Skatteopkræverne  i  Kent  beskjæftigede 
med  at  inddrive  de  nye  Afgifter  for  1381.  Ogsaa  Børnene 
i  Forældrenes  Huus  skulde  betale  en  saadan,  naar  de  vare 
voxne.  Nu  kom  Skattekræveren  i  John  Tagtækkers  Huus  i 
Dartford  i  Strid  med  Konen,  som  paastod,  at  hendes  Datter 
endnu  ikke  var  voxen,  medens  han  erklærede  hende  for  skatte- 

pligtig  Og  forlangte  en  Groat  (4  Pence)  for  hende.  For  at 
overbevise  sig  om  Pigens  Alder  var  Embedsmanden  nær- 
gaaende  i  sin  Opførsel;  Moderen  gjorde  Larm,  Naboerne  for- 
samlede sig  udenfor  Huset,  og  Faderen,  der  var  ude  paa 
Arbeide,  blev  tilkaldt.  Da  Skattekræveren  ogsaa  behandlede 
ham  paa  en  udfordrende  Maade,  slog  John  Pandeskallen  ind 
paa  ham  med  et  Værktoi,  han  havde  medbragt  fra  Arbeidet. 
Snart  var  nu  Dartford  og  hele  Omegnen  i  Oprør. 

I  Essex  var  det  allerede  brudt  løs.  Den  kongelige  Com- 
missair,  en  vis  Thomas  Bampton,  holdt  sine  Møder  i  Brent- 
wood  for  derfra  at  lede  Fordelingen  af  Opkrævningen  af 
Skatten  i  Grevskabet.  Beboerne  i  Fobbings,  hvorfra  Thomas 
Baker  havde  organiseret  sine  Clubber,  vægrede  sig  ved  at 
give  Møde.  Kegjeringen  sendte  da  Overdommeren  ved  Com- 
mon  ~  Pleas  for  at  straffe  de  Gjenstridige.  Disse  droge 
imidlertid  masseviis  til  Brentwood;  Overdommeren  flygtede, 
og  hans  Embedsmænd,  Skrivere  og  Edsvorne  bleve  tagne  til- 
fange. Efter  en  kort  Kettergang  bleve  de  halshuggede,  deres 
Hoveder  stukne  paa  lange  Stænger  og  baarne  omkring  i 
Triumph. 

Sir  Simon  Burley  havde  gjort  Fordring  paa  en  Borger 
fra  Gravesend  som  sin  Villain  og  ladet  ham  føre  til  Castellet 
i  Rochester;  Borgerne  forlangte  ham  udleveret,  men  Sir  Simon 
svoer,  at  han  ikke  vilde  give  ham  fri  for  mindre  end  tre 
Hundrede  Pund.  Derpaa  samlede  Folket  sig,  stormede  Ko- 
chester og  befriede  Fangen. 

Efterretningen  om  disse  Begivenheder  udbredte  sig  med 
næsten  utrolig  Hurtighed.  I  faa  Dage  vare  Kent  og  Essex 
og  snart  hele  England  lige  op  til  Humber  i  Opstand.  De 
nordlige  Dele  af  England,  som  dengang  vare  mindre  befol- 
kede og  stode  i  ringe  Samkvem  med  den  øvrige  Deel  af  Riget, 
forholdt  sig  idet  Hele  rolige.  De  enkelte  oprørske  Colonner,  som 
nu  dannede  sig  i  de  forskjellige  Grevskaber,  havde  til  Hen- 
sigt at  træffe  sammen  i  og  ved  London  paa  Christi  Legems- 
fests  Dag.     Men  der  blev  efterladt  Afdelinger  ved  Kysterne 

for  at  forsvare  Landet,  hvis  der  skulde  finde  et  Angreb  Sted 
udefra.  En  Colonne  fra  Kent  marscherede  først  til  Canter- 
bury. Erkebiskop  Simon  af  Kent  var  tillige  Kantsier  af 
England,  han  var  derfor  Kepræsentant  for  den  umyndige 
Konges  Kegjering,  og  alt  Had  mod  denne  faldt  tilbage  paa 
ham.  I  hans  Cancelli  vare  de  Livegne  blevne  bedragne  med 
Uddragene  af  Domesday-book,  og  han  havde  ogsaa  paany  ladet 
John  Ball  fængsle,  som  nu  sad  i  Fangenskab.  Borgerne  i 
Canterbury  modtoge  hoitideligt  de  Oprørske.  John  Ball  blev 
befriet,  det  erkebiskoppelige  Palads  og  Abbediet  St.  Vincent 
bleve  plyndrede  og  nogle  forhadte  Personer  henrettede.  Derpaa 
vendte  Toget  tilbage  til  Eochester,  der  ligger  paa  Veien  til 
London.  Underveis  bleve  alle  Huse,  der  tilhørte  Erkebispen, 
hans  Procuratorer  eller  Advocater,  nedbrændte. 

Ved  Bestormelsen  af  Rochester  vare  Sir  John  Naunton 
og  hans  Børn  faldne  i  Hænderne  paa  de  Oprørske.  Sir  John 
var  en  ved  Hoffet  anseet  Eidder,  Castellets  Gouverneur  og 
Høvedsmand  i  Byen.  Oprørerne  bestemte  ham  til  at  blive 
deres  Mægler  hos  Kongen  og  toge  ham  derfor  med  paa  deres 
Tog  til  London.  Wat  Tylor  (Walter  Tagtækker)  fra  Maidstone 
og,  som  det  synes,  en  latterlig  Person,  ved  Navn  Jack  Straw, 
bleve  af  Kenterne  valgte  til  Anførere.  Underveis  blev  Toget 
bestandig  større,  saa  at  det,  da  det  Mandagen  før  Christi 
Legemsfest  ankom  udenfor  London,  ikke  skal  have  bestaaet 
af  mindre  end  tredsindstyve  til  hundredetusinde  Mand.  An- 
dre Colonner  vare  i  Anmarsch  fra  andre  Egne. 

Kongen  havde  for  større  Sikkerheds  Skyld  trukket  sig 
tilbage  fra  Windsor  til  Tower  i  London.  Han  ledsagedes 
af  begge  sine  Halvbrødre,  Earlen  af  Kent  og  Sir  John  Hol- 
land, Erkebispen  af  Canterbury,  Johannitternes  Storprior,  Ear- 
1erne  af  Salisbury,  Warwick,  Suffolk  og  andre  Lorder.  Kon- 
gens Moder,  Prindsessen  af  Wales,  Enke  efter  den  sorte 
Prinds,  var  netop  paa  Tilbageveien  fra  en  Valfart  til  Can- 
terbury. Ikke  langt  fra  London  faldt  hun  i  Hænderne  paa 
de  oprørske  Hobe,   som   dog   lode  hende  drage  videre  efter 

et  kort  Ophold.  Der  synes  ved  denne  Leilighed  at  være 
forefaldet  en  tragi-comisk  Scene  med  Kys  og  hjertelige  Ven- 
skabsbevidnelser. 

William  Walworth  var  Mayor  i  London.  Det  var  ham, 
der  nogle  Aar  iforveien  som  Afsending  fra  City  havde  udøvet 
den  første  Control  med  Landets  Finantser.  Ved  Efterretnin- 
gen om  Rebellernes  Nærmelse  lod  han  Byens  Porte  lukke  og 
navnlig  Londonbroen  besætte  med  paalidelige  Folk.  Eebellerne 
angrebe  ikke,  men  gjorde  Holdt  paa  Black-Heath,  den  sorte 
Hede,  som  ligger  henad  Flodens  Munding  ved  London  og 
dengang  endnu  ikke  var  bebygget  med  Huse.  Nu  var  det  til 
Sir  John  Naunton  at  yde  de  Tjenester,  han  var  bleven  udseet 
til.  Hans  Børn  bleve  tilbageholdte  som  Gidsler,  og  han  selv 
sendt  til  Kongen  i  Tower  for  at  indbyde  ham  til  en  Forhand- 
ling paa  Black-Heath.  Onsdagen  den  13de  Juni  satte  Sir  John 
i  en  Jolle  over  Themsen  og  landede  ved  Towers  Trappe.  Man 
var  begjærlig  efter  at  erfare  Noget  om  Rebellerne,  og  den  af- 
sendte Ridder  blev  strax  ført  til  Kongen.  Han  udrettede  sit 
Ærende  og  forsikkrede,  at  de  Oprørske  vare  Kongen  troe  og 
hengivne,  samt  at  han  Intet  havde  at  frygte  af  dem ;  efter  kort 
Eaadslagning  blev  det  besluttet,  at  Kongen  næste  Morgen 
skulde  tage  til  sit  Landsted  i  Rotherhith,  som  ligger  tæt  ved 
Themsen  ved  Black-Heath,  og  hvorhen  Oprørernes  Afsendinge 
vare  indbudte. 

Næste  Morgen,  Torsdag,  hørte  Kongen  først  Messe  i 
Tower,  derpaa  steg  han  i  en  Baad,  ledsaget  af  Earlen  af  Sa- 
lisbury, Warwick  og  andre  Lorder.  Baaden  roede  hurtigt 
ned  ad  Floden  til  Rotherhith.  Der  havde  imidlertid  indfun- 
det sig  —  ikke  nogle  Afsendinge,  men  omtrent  tyve  Tusinde 
Mand,  som  ved  Synet  af  Kongen  opløftede  saa  vildt  et  Skrig, 
at  Alle  i  Baaden  bleve  forfærdede.  Ingen  raadede  Kongen 
til  at  lande.  Baaden  roede  nu  op  og  ned  langs  Strandbredden. 
«Hvad  forlange  I?»  raabte  Kongen  fra  Baaden,  «jeg  er  kom- 
men herhen  for  at  høre,  hvad  I  have  at  sige»>.  —  «Kom  i 
Land«,  raabte  Menneskesværmen,  «vi  ville  raadslaae  med  Dig 

Og  fortælle  Dig  vore  Klager«. —  « Mine  Herrer«,  svarede  Earlen 
af  Salisbury.  «De  ere  ikke  anstændigt  klædte  og  overhovedet 
ikke  i  en  Forfatning  til  at  tale  med  Kongen«.  Det  var  Alt, 
hvad  der  blev  talt  ved  denne  Leilighed;  Baaden  roede  tilbage 
med  Kongen  til  Tower. 

Oprørerne  havde  allerede  før  denne  Scene  just  ikke  været 
i  nogen  behagelig  Stemning.  De  havde  tilbragt  Nætterne  i 
det  Frie  og  slet  klædte,  som  de  vare,  lidt  meget  af  Kulden. 
Der  var  knapt  paa  Levnetsmidler,  og  Sulten  havde  været 
følelig.  Da  nu  ogsaa  deres  Haab  om  en  Samtale  med  Kon- 
gen var  slaaet  feil,  steg  Harmen  høiere,  og  man  vilde  ikke 
mere  WggQ  uvirksom  udenfor  Byen.  London,  hvad  der  nu 
omtrent  udgjør  Londons  City,  var  skilt  fra  Insurgenterne  ved 
Floden,  og  Portene  vare  lukkede  og  bevogtede.  Men  ligeover 
for  London,  hvor  nu  de  store  Staddele  strække  sig  ned  fra 
Battersea  til  Greenwich,  var  der  dengang  allerede  en  ikke 
ubetydelig  aaben  Forstad.  Her  havde  mange  af  de  rige  Lon- 
donnere  deres  Landsteder  og  selv  den  kongelige  Familie  en 
Kesidents,  Eainard's  Castle,  som  nu  ikke  existerer  mere.  Op- 
rørerne droge  uden  Modstand  ind  i  Forstaden,  ødelagde  og 
plyndrede  de  Kiges  Huse  og  aabnede  det  der  liggende  Fæng- 
sel Marshelsea. 

Det  er  vel  klart  nok  af  hele  denne  Fremstilling,  at  denne 
Bevægelse  ikke  blot  var  et  Oprør  af  de  Livegne,  som  Stad- 
beboerne ingen  Deel  havde  i,  men  at  det  var  en  Opstand  af 
de  Fattige  mod  de  Kige,  af  Arbeiderne  mod  deres  Herrer. 
De  Fattige,  Arbeiderne  og  selv  de  mindre,  selvstændige  Haand- 
værkere  i  London  hørte  til  det  samme  Parti;  de  talte  i  City 
omtrent  tredive  Tusinde  Mand.  « Hvorfor  lade  vi  de  Folk 
derude  fra  ikke  komme  ind?  Det  er  vore  Venner,  og  hvad 
de  gjøre,  det  gjøre  de  for  os«.  Saadanne  Taler  forskrækkede 
Mayoren  og  hans  Bisiddere.  Byens  Porte  bleve  aabnede  og 
Oprørshobene  droge  ind  i  London.  Deres  Tilhængere  gave 
dem  af  Venskab  Mad  og  Drikke,  deres  Modstandere  beværtede 
dem  af  Frygt  med  Viin  og  de  bedste  Retter.    Derpaa  gjorde 

WatTylor,  JackStraw  og  John  Ball,  fulgte  af  mere  end  tyve 
Tusinde  af  deres  Kammerater,  et  Tog  gennem  Byen  til  West- 
minster.  Mellem  London  og  Westminster  laa  ikke  langt  fra 
Temple-Bar  Wiclifs  Ven  og  Beskytter,  Hertugen  af  Lancasters 
prægtige  Residents,  Savoy.  Den  indeholdt  uhyre  Skatte  af 
Guld  og  Siølv  og  mange  Værker,  som  dengang  bleve  anseete 
for  Tidens  storste  Kunstværker.  Hertugen,  der  heldigviis  just 
var  i  en  Mission  til  Skotland,  var  saa  forhadt  af  Folket,  at 
hans  Tjenerskab  strax  blev  myrdet  og  Bygningen  stukket  i 
Brand.  Vinen  i  Kjælderne  blev  givet  til  Friis  for  Massen; 
Mange  omkom  i  Drukkenskab  deri.  Men  at  stjæle  og  plyn- 
dre var  ikke  tilladt.  En  Ulykkelig,  som  blev  opdaget  med 
et  Sølvkar,  blev  tilligemed  dette  kastet  i  Flammerne.  Derpaa 
blev  Johanitterriddernes  Huus  ødelagt. 

Vi  have  seet,  at  Parlamentet  beskyldte  de  lavere  Folke- 
classer  for,  at  de  vare  beredte  til  at  gjøre  fælles  Sag  med 
enhver  ydre  Fjende.  Dog,  det  er  ogsaa  omtalt,  at  Insurgen- 
terne  just  i  Modstrid  hermed  bevogtede  Kysterne.  Men 
deres  Nationalfølelse  gik  endnu  videre,  de  vare  saa  gode 
Englændere,  at  de  hadede  alle  Fremmede.  De  udenlandske 
Industridrivende  og  navnlig  Flamlænderne  og  Lombarderne, 
der  vare  indkaldte  i  Landet  af  Eduard  HI  og  hans  Forgæn- 
gere, havde  kun  bragt  Arbeiderne  Fordeel,  de  havde  ikke 
taget  nogen  Deel  i  Undertrykkelserne.  Men  -Øbohadet  mod 
alt  Fremmed  var  saa  stort  hos  det  lavere  Folk,  at  alle  Lom- 
barder  og  Flamlændere  bleve  myrdede  i  deres  Huse  og  paa 
Gaderne,  i  Kirkerne  og  andre  Tilflugtsteder.  Under  alle  disse 
Rædselsbegivenheder  brød  da  Natten  frem. 

De  for  største  Delen  berusede  Hobe  leirede  sig  paa  Ga- 
derne og  de  offentlige  Pladser;  den  største  Masse  havde  for- 
samlet sig  paa  St.  Catharine  -  Plads  ved  Tower.  Under  vilde 
Skrig  forlangte  de,  at  Styrelsens  Misbrug  skulde  afskaffes  og 
Regjeringsembedsmændene  aflægge  Regnskab  for  deres  Sty- 
relse og  Undertrykkelser.  Imidlertid  holdt  Kongen  en  Raad- 
slagning  i  Tower,  hvor  der  blev  forhandlet  om,  hvad  der  var 

at  gjøre.  Insurgenterne  vare  frygtelige  ved  deres  store  Antal, 
men  de  manglede  ganske  Organisation  og  dygtige  Ledere. 
Thomas  Baker  havde  vel  med  stor  Duelighed  ordnet  sine 
Clubber  fra  Fobbings,  men  han  var  fuldkommen  ude  af 
Stand  til  nu  at  føre  Folket  og  tabte  sig  i  Mængden.  John 
Ball  var  med  alt  sit  Talent  som  Folketaler  ingen  Handlingens 
Mand,  Jack  Straw  var  ikke  stort  Andet  end  en  latterlig  Busse- 
mand, og  Wat  Tylor  ;havde  vel  en  Slags  livlig  Ihærdighed, 
men  ved  Hjerte  og  Forstand  hævede  han  sig  ikke  over  en 
simpel  Person,  som  Tilfældet  har  bragt  iveiret.  Han  havde 
beviist  dette  til  Overflødighed.  Han  havde  nemlig  tidligere 
været  i  Tjeneste  hos  en  rig  Borger,  Richard  Lyon  i  London, 
og  var  skilt  fra  dennes  Huus  i  Ufred.  Hans  første  Magthand- 
ling i  Landon  var,  at  han  tog  Privathævn  over  sin  tidligere 
Herre;  han  lod  ham  opsøge  og  ombringe.  Hans  Forstand 
kunde  ikke  indsee  Nødvendigheden  af  en  hurtig  Organisation, 
hans  Personlighed  kunde  ingen  Agtelse  og  Tillid  indgyde; 
det  vidste  Folket.  Man  havde  allerede  i  Rochester  tænkt 
paa  at  gjøre  Sir  John  Naunton  til  Generalissimus,  men  Rid- 
deren havde  bestemt  frabedt  sig  denne  Ære.  Insurgenterne  i 
Norfolk  havde  tilbudt  Sir  Robert  Sales  denne  Post;  han  var 
født  i  ringe  Stand,  havde  svunget  sig  op  til  Ridder  og  Gou- 
verneur  i  Norwich  og  havde  Ry  for  at  føre  den  tappresto 
Kaarde  i  England.  Omringet  og  truet  af  de  Oprørske,  fore- 
trak han  at  forsvare  sig  til  den  sidste  Blodsdraabe  og  lade 
sig  hugge  ned,  før  han  vilde  svigte  sin  Eed  og  Ridderpligt. 
Man  havde  i  nogen  Tid  den  Mistanke  til  Earlen  af  Bucking- 
ham,  at  han  var  Folkeopstandens  hemmelige  Leder;  men 
denne  Mistanke  viste  sig  at  være  falsk.  Under  Urolighederne 
var  han  i  Wales  paa  sin  Kones  Godser.  Saaledes  vare  da  Op- 
rørerne uden  Fører,  uden  Ordning,  ubevæbnede  —  næppe  En 
af  Tyve  havde  et  daarligt  Vaaben  — ,  og  som  uøvede  Bønder 
og  Haandværksmænd  vare  de  ogsaa  den  mindst  krigerske 
Deel  af  Nationen. 

Paa  den  anden  Side  havde  Regjeringen  rigtignok  for- 
sømt alle  Forsigtighedsforholdsregler  og  Forberedelser,  og  om 
staaende  Hære  var  der  naturligviis  ingen  Tale.  Men  Londons 
adelige  og  rigere  Beboere  havde  været  mere  forudseende.  De 
havde  indkaldt  deres  Tjenestefolk  fra  Landet  til  Byen,  til- 
børlig bevæbnet  dem  og  holdt  dem  i  Beredskab  i  deres  Huse. 
Sir  Eobert  Knowles  var  i  Byen  og  havde  120  bevæbnede 
Mænd  i  sit  Huus;  Perducas  d'Albreth  og  andre  Førere  vare 
med  deres  Tilhængere  dragne  til  London.  I  det  Hele  reg- 
nede man,  at  8,000  vel  bevæbnede  og  øvede  Folk  hvert  øie- 
blik  kunde  føres  mod  Oprørerne.  Lord-Mayoren  gjorde  det 
Forslag  om  Natten  at  overfalde  Insurgenterne  med  denne 
Magt  og  hugge  dem  ned.  Earlen  af  Salisbury  holdt  derimod 
en  saadan  Forholdsregel  for  altfor  farlig;  thi  naar  den  mis- 
lykkedes, vilde,  meente  han,  Kiget  og  Kongen  uigjenkaldelig 
være  fortabte.  Man  maatte  berolige  Folket  med  Løfter,  ind- 
til man  havde  større  Magt.  Salisbury's  Forslag  blev  vedtaget, 
og  saaledes  hengik  Natten  i  Uvirksomhed  paa  begge  Sider. 

Om  Morgenen  bleve  Masserne  igjen  utaalmodige  udenfor 
Tower.  Skriget  blev  stærkere,  og  man  truede  med  at  storme 
Tower  og  uden  Skaansel  dræbe  Alle,  som  fandtes  derinde. 
Kongen,  der  ikke  vilde  lade  det  komme  an  paa  en  Storm, 
tilbød  nu  fra  sin  Side  Insurgenterne  den  Forhandling,  som 
ikke  var  kommen  istand  Dagen  iforveien.  Han  bestemte 
Mile-End,  dengang  en  Eng  udenfor  Byens  Port,  til  Forsam- 
lingssted, og  store  Folkemasser  droge  derhen.  Efter  at  Kongen 
havde  hørt  Messen,  begav  han  sig  ligeledes  paa  Veien.  Me- 
dens Kongen  og  den  store  Masse  Oprørere  vare  paa  Mile- 
End,  trængte  en  anden  Hob,  anført,  som  det  hedder,  af 
Wat-Tylor  og  Jack  Straw,  ind  i  Tower.  De  fandt  der  Erke- 
bisp  Simon  af  Canterbury,  hans  Broder  Sir  Robert  Hales, 
William  Apuldors,  Kongens  Skriftefader,  en  af  Hertugen  af 
Lancasters  Læger  og  Skatteforpagteren  John  Legge  tilligemed 
tre  af  hans  Commissairer;  Alle  bleve  henrettede,  Lægen  af 
Had  mod  Hertugen.   Walsingham  beskriver  denne  Scene  ud- 

førligt  Og  navnlig  de  Undere,  som  den  hellige  Biskop  udførte. 
De  Henrettedes  Hoveder  bleve  satte  paa  Stænger,  baarne 
gjennem  Byen  og  opsatte  paa  Londonbroen,  hvor  ellers  Høi- 
forrædernes  Hoveder  bleve  ophængte.  Den  Hob,  der  udførte 
denne  blodige  Gjerning,  angives  kun  til  fire  Hundrede. 

Medens  dette  foregik  i  Byen,  forhandlede  Kongen  paa 
Engen  ved  Mile-End  med  Insurgenterne.  «Mit  gode  Folk«, 
sagde  han,  «jeg  er  Eders  Konge  og  Herre,  jeg  er  kommen  for 
at  høre  Eders  Klager.  Hvad  ønske  I,  hvad  have  I  at  sige 
mig?»  —  Folket  fremførte  nu  sine  Besværinger  og  Ønsker. 
«Hvad  I  forlange,  skal  blive  tilstaaet  Eder«,  svarede  Kongen. 
«Enhver  Commune  skal  vælge  to  eller  tre  Afsendinge,  som 
kunne  modtage  de  Fribreve,  der  skulle  blive  udfærdigede  for 
Eder.  Jeg  vil  ogsaa  give  Eder  mine  kongelige  Bannere,  som 
I  skulle  marschere  med.  I,  mine  gode  Folk  fra  Kent,  skulle 
have  eet,  og  I  fra  Essex,  Sussex,  Bedford,  SufFolk,  Cambridge, 
Stafford  og  Lincoln,  ligeledes  eet  for  hvert  Grevskab.  Alt,  hvad 
I  have  gjort,  er  tilgivet  og  glemt.  Men  drager  nu  hjem 
med  Eders  Bannere«.  Folket  troede  paa  Kongens  Oprigtighed, 
han  var  jo  først  fjorten  Aar  gammel;  hvorledes  skulde  man 
holde  ham  istand  til  Falskhed?  Fulde  af  Haab  og  i  fredelig 
Stemning  vendte  Masserne  tilbage  til  London.  Bannerne 
bleve  fordeelte,  tredive  Skrivere  udfærdigede  med  største  Hast 
Fribreve,  og  den  ene  Trop  Insurgenter  efter  den  anden  drog 
ud  af  Londons  Porte. 

Kongens  Fremgangsmaade  havde  været  i  hoieste  Grad 
snild.  Med  nogle  venlige  Ord  var  den  gamle  Kjærlighed  til 
Herskeren  atter  vakt  tillive.  Med  Løfter,  som  efter  Omstæn- 
dighederne kunde  opfyldes  eller  tages  tilbage,  og  med  det 
barnagtige  Legeværk  med  Fanerne  var  den  halve  Opstand 
bragt  til  Ro.  Det  er  ikke  let  med  nogen  Nøiagtighed  at 
bestemme,  hvad  Folket  havde  fordret  paa  Mile-End.  Kla- 
gerne synes  fortrinsviis  at  have  været  rettede  mod  Livegen- 
skabet.  Hvis  det  har  været  Tilfældet,  og  der  ikke  blev  stillet 


Folkeopstanden  i  Englang  i  Åaret  1381.  319 

andre  Fordringer,  saa  kan  man  kun  antage,  at  fortrinsviis 
Landboere  og  Livegne  have  indfundet  sig  til  Forhandling 
med  Kongen,  medens  de  frie  Arbeidere  med  Førerne  vare 
blevne  tilbage  i  Byen.  Saa  Meget  er  vist,  at  omtrent  Halv- 
delen af  de  Oprørske  fordrede  Mere  og  slet  ikke  var  stillet 
tilfreds  ved  Kongens  Indrømmelser.  John  Ball  og  Wat-Tylor 
havde  imidlertid  under  alle  Omstændigheder  baaret  sig  for- 
keert  ad  ved  ikke  at  indfinde  sig  til  Forhandlingen.  Kinge 
som  deres  Indflydelse  var,  saa  havde  de  opgivet  den  hos 
Halvdelen  af  deres  Tilhængere  ligeover  for  Kongen.  Rigtig- 
nok kunde  man  vente  nye  Hobe  fra  Landet,  og  det  var 
sandsynligt,  at  Antallet  af  de  Bortdragende  snart  vilde  blive 
erstattet  ved  nye  Tilhængere;  men  Kongens  Seir  var  dog 
betydelig,  da  især  ved  et  nyt  revolutionairt  Parti  ethvert  Tab, 
det  lider,  betydeligt  svækker  Tilliden  til  dets  Sag  og  hæver 
Modstandernes  Mod.  Hvad  der  endnu  var  af  større  Vægt, 
var  den  Omstændighed,  at  de  Livegnes  og  Arbeiderens  Inter- 
esser nu  vare  deelte. 

John  Ball,  Wat  Tylor  og  Jack  Straw  havde  dog  endnu 
bestandig  en  saa  talrig  Hob  Utilfredse,  at  Hoffet  ikke  vovede 
at  optræde  med  Magt  mod  dem.  Der  blev  ført  Underhand- 
linger mellem  begge  Parter  den  øvrige  Deel  af  Dagen  og 
næste  Morgen,  forskjellige  Forslag  bleve  sendte  frem  og  til- 
bage; men  man  kunde  ikke  blive  enig.  Enkelthederne  ved 
denne  interessante  Underhandling  ere  ikke  blevne  opbe- 
varede, ikke  engang,  hvor  store  Fordringerne  vare.  Knygthon 
siger,  at  Wat  Tylor  i  Spidsen  for  sine  Tilhængere  havde  for- 
langt frit  Fiskeri  og  fri  Jagt  i  Parkerne,  paa  Marken  og  i 
Skovene  for  Fattige  og  Rige  og  mange  andre  lignende  Ret- 
tigheder. Jagt  og  Fiskeri  vare  dengang  ikke  alene  en  For- 
nøielse  i  England,  men  en  betydelig  Ernæringskilde.  Det  er 
derfor  saa  meget  sandsynligere,  at  Tylors  Tilhængere  have 
ført  Anke  over  Herrernes  udelukkende  Jagtret.  Men  man 
kan  ikke  ret  troe,  at  denne  Gjenstand  dannede  Hovedfor- 
dringen.    Froiszart,  der   har  den   Fortjeneste   ofte   at   være 

indiscret,  fortæller,  at  de  Oprørske  havde  forlangt,  «at  der 
skulde  gjøres  en  Ende  paa  den  slette  Kegjering  ved  Kongens 
Onkler,  Geistligheden  og  navnlig  Erkebispen  af  Canterbury. 
Denne  Regjering  havde  været  til  Skam  for  Landet  og  under- 
trykt de  lavere  Folkeclasser«.  Naar  vi  endvidere  læse 
de  kongelige  Manifester  af  30te  Juni  og  2den  Juli,  saa  troe 
vi  os  berettigede  til  den  Slutning,  at  ikke  alene  Livegen- 
skabets og  Arbeiderlovgivningens  fuldstændige  Ophævelse  har 
dannet  Gjenstanden  for  disse  Underhandlinger,  men  at  Kon- 
gen ogsaa  har  gjort  ikke  uvæsentlige  Indrømmelser  i  begge 
Henseender.  Der  er  i  de  nævnte  Documenter  Tale  om  «de 
frie  Arbeideres  som  ogsaa  de  Livegnes  Arbeider,  Sædvaner 
og  Tjenester«.  Vanskeligt  er  det  at  eftervise,  hvad  der  var 
Grunden  til,  at  der  ikke  kom  en  Overeenskomst  med  det 
Gode  istand.  Maaskee  var  Hoffet  ikke  mere  saa  beredvilligt 
til  større  Eftergivenhed,  efterat  det  paa  saa  let  en  Maade 
havde  sendt  Halvdelen  af  Oprørerne  hjem.  Maaskee  ønskede 
ogsaa  Ball  og  Tylor  at  forlænge  en  Tilstand,  i  hvilken  de 
spillede  en  saa  vigtig  Rolle.    Dog  det  er  Formodninger. 

Til  næste  Morgen,  Fredagen  den  15de  Juni,  blev  der 
aftalt  en  ny  Forhandling  mellem  Kongen  og  de  Oprørske  paa 
den  store  Plads  ved  Smithfield.  Paa  den  bestemte  Tid  op- 
stillede Wat  Tylor  sig  i  Spidsen  for  omtrent  tyve  Tusinde 
Mand  paa  den  ene  Side  af  Pladsen;  Kongen  med  sit  Følge 
tog  Plads  paa  den  modsatte  Side.  Imellem  begge  Parter 
var  der  et  stort,  frit  Rum.  Kongen  indbød  Wat  Tylor  til 
at  komme  over  til  sig.  Efter  at  denne  havde  anordnet,  at 
alle  hans  Tilhængere  skulde  blive  tilbage,  men,  naar  han  gav 
et  Tegn  med  Haanden,  rykke  frem,  red  han  over  til  Kongen. 
Hvis  alle  de  Beretninger,  som  vi  have  om  denne  Sammen- 
komst —  hvilke  rigtignok  kun  hidrøre  fra  den  ene  Part  — , 
ikke  med  Hensigt  ere  Bagvadskelser,  saa  tænkte  Tylor  mere 
paa  at  vise  sin  plebeiiske  Stolthed  end  paa  at  befordre  Folkets 
Sag.  Han  søgte  først  at  vise  sin  Ringeagt  for  Kongen  ved 
at  ride  saa  nær  ind  paa  ham,  at  hans  Hest  berørte  Kongens 

Hest  med  Mulen.  Derpaa  fik  lian  i  Kongens  Følge  -Øie  paa 
en  Kidder,  som  han  tidligere  havde  havt  Strid  med,  og  som 
skal  haVe  givet  ham  en  ørefigen.  I  dette  vigtige  øieblik 
lod  han  sig  lede  af  Lyst  til  Hævn.  «Hvad  bestiller  Du  her?» 
raabte  han  til  Ridderen.  «Giv  mig  Din  Dolk«.  Ridderen 
vægrede  sig  derved,  indtil  Kongen  befalede  ham  det.  Legende 
med  Dolken  og  hovmodigt  kastende  den  fra  den  ene  Haand 
i  den  anden,  vedblev  Tylor:  «Giv  mig  Dit  Sværd«.  « Sværdet 
har  jeg  fra  Kongen«,  svarede  Ridderen,  «og  Du  er  ikke  værdig 
til  at  bære  det;  Du  er  kun  en  Haandværker«.  «Ved  min 
syndige  Sjæl«,  raabte  Tylor,  »ikke  vil  jeg  spise,  før  jeg  har 
Dit  Hoved«.  Imidlertid  kom  Londons  Mayor,  Walworth, 
ridende.  « Skurk«,  raabte  han  til  Tylor,  «hvor  tør  Du  vove 
at  opføre  Dig  saaledes  i  Kongens  Nærværelse«.  Endnu  blev 
der  vexlet  nogle  grove  og  truende  Ord  fra  begge  Sider,  indtil 
Kongen  selv  blev  forbittret  og  udbrød:  «Læg  Haand  paa  ham!« 
Walworth  hug  Tylor  ned  af  Hesten;  han  blev  liggende  paa 
Jorden,  bedækket  med  talrige  Saar. 

Insurgenterne  havde  ikke  kunnet  see,  hvad  der  gik  for 
sig,  da  Tylor  var  skjult  for  dem  af  Kongens  Følge.  Af  denne 
Omstændighed  har  man  villet  slutte,  at  Tylors  Mord  var 
aftalt  i  Forveien.  Men  naar  man  overveier,  at  Kongens 
Følge  kun  bestod  af  tredsindstyve  Ryttere,  og  hvilken  Fare  han 
udsatte  sig  selv  og  Riget  for,  saa  taber  en  saadan  Formod- 
ning al  Sandsynlighed.  Tylors  Mord  var  vistnok  fremkaldt 
ved  Øieblikkets  Omstændigheder. 

Det  kunde  naturhgviis  ikke  længe  skjules  for  Op- 
rørerne, hvad  der  var  foregaaet.  Da  de  hørte,  at  deres 
Høvding  var  dræbt,  skrege  de  paa  Forræderi  og  Hævn, 
blodig  Hævn.  I  dette  critiske  -Øieblik  viste  Richard  H  et 
Mod  og  en  Kjækhed,  som  maatte  forbause  saa  meget  mere 
hos  Drengen,  som  det  staaer  i  saa  stor  Modstrid  med  hans 
senere  Aars  Svaghed.  Han  red  alene  frem  mod  det  rasende 
Folk  og  sagde:  «Hvad  have  I  for,  er  jeg  ikke  Eders  eneste 
Høvding,  Eders  Konge?«      Folket  standsede  og  var  tvivlraa- 

digt.  (iFølger  mig!')  bød  Kongen.  Hans  Bannere,  som  Fol- 
ket endnu  bestandig  var  stolt  af,  fulgte  ham  og  med  Ban- 
nerne droge  Hobene.    Kongen  forte  dem  ud  paa  Marken. 

Wat  Tylor  var  haardt  saaret,  men  endnu  levende  og 
blev  bragt  til  et  nærliggende  Hospital.  Saasnart  Folket  var 
draget  bort,  lod  Mayoren  ham  i  al  Hast  igjen  bringe  ud  paa 
Pladsen  og  halshugge.  Imidlertid  vare  Kongens  Tilhængere 
ilede  tilbage  til  Byen  og  havde  kaldt  de  Kige  og  deres  Tjenere 
under  Vaaben.  «Man  myrder  Kongen!«  lød  Raabet  gjennem 
Gaderne,  og  snart  var  en  anseelig  Magt  samlet.  Sir  Robert 
Knowles  og  Sir  Perducas  d'Albreth  vare  blandt  de  Første. 
Desuden  udmærkede  Nicholas  Bramber  sig.  Han  var  en  stærk 
og  mægtig  Mand,  Kongens  Klædehandler  og  Hofleverant. 
Velbevæbnede  droge  de  ud  paa  Marken ,  og  da  Kongen 
saae  Hjælpen  komme ,  forlod  han  de  Oprørske  og  kom 
over  til  sine  Tilhængere.  William  Walworth ,  Nicholas 
Bramber  og  John  Standich  bleve  slaaede  til  Riddere;  Sir 
Robert  Knowles  gjorde  det  Forslag  at  overfalde  Insurgenterne 
og  hugge  dem  ned,  men  Kongen  satte  sig  derimod.  Earlen 
af  Salisbury  understøttede  ham  deri,  og  saaledes  kom  det 
ikke  til  noget  Blodbad.  Men  nu  lod  Kongen  sine  Bannere 
og  Fribrevene  fordre  tilbage.  Den,  som  ikke  vilde  udlevere 
sit  Fribrev,  truedes  med  Døden.  Da  denne  Kongens  Befa- 
ling blev  kundgjort  Insurgenterne,  havde  de  ikke  Mod  til  at 
være  ulydige.  De  tilbagegav  Fanerne  og  en  stor  Deel  Fri- 
breve, adspredte  sig  og  flygtede  i  vild  Uorden  deels  tilbage 
til  Byen,  deels  bort  over  Markerne,  for  at  vende  tilbage  til 
deres  Hjem.  Enkelte  Hobe  bleve  forfulgte  og  Nogle  dræbte, 
Andre  omkom  i  Vandet;  i  det  Hele  synes  Tabet  ikke  at  have 
været  betydeligt.  I  London  blev  der  udstedt  en  Proclamation, 
at  alle  Fremmede,  som  vare  komne  med  Oprørerne,  strax 
skulde  forlade  Byen.  Den,  som  endnu  næste  Dag,  Søndag 
Morgen,  fandtes,  skulde  døe.  John  Ball  og  Jack  Straw  bleve 
grebne,  slæbte  bort,  hængte  og  parterede.  Deres  Hoveder  og 
Wat  Tylors  bleve  satte  op  paa  Londonbroen  paa  det  samme 

Sted,  hvor  Folket  om  Torsdagen  havde  opplantet  Erkebispens 
og  hans  Ledsageres  Hoveder.  Saaledes  endte  Opstanden  i 
London,  der  ikke  havde  været  i  Oprørernes  Magt  i  fulde 
tre  Dage. 

Paa  Landet  havde  Adelen  og  Herrerne  hidtil  ikke  vovet 
at  træde  op  mod  Folket;  Norwich  frembød  næsten  den  eneste 
Undtagelse  derfra.  Gouverneuren  i  denne  By,  Sir  Eobert 
Sales'  Mord  er  allerede  omtalt.  Da  Biskoppen  af  den  adelige 
Familie  De  Spenser  fik  Underretning  derom,  samlede  han 
uden  Tøven  en  Trop  bevæbnede  Byttere,  stillede  sig  selv  i 
Spidsen  for  dem  og  drog  ud  af  Byen  for  at  opsøge  Rebel- 
lerne paa  fri  Mark.  Han  fandt  dem  snart.  De  havde  bygget 
en  Slags  Vognborg  og  omgivet  den  med  en  Grav.  Da  Bi- 
skoppen saae  det  og  bemærkede,  at  Oprørerne  gjorde  Anstalt 
til  at  forsvare  sig,  blev  han  rasende  og  raabte :  "Disse  gemene 
Karle  ville  ikke  flye  for  en  De  Spenser!«  Uden  at  betænke 
sig  længere  sprængte  han  med  sænket  Landse  frem  mod 
Befæstningen,  satte  over  Graven  og  trængte  ind  mellem  Vog- 
nene. Hans  Ryttere  fulgte  ham,  og  de  Oprørske  grebe  Flugten 
efter  haardnakket  Modstand. 

Efter  at  Opstanden  var  dæmpet  i  London,  forandrede 
Partiernes  Stilling  sig  paa  Landet.  Lorderne  og  Herrerne 
kom  nu  frem,  og  Oprørerne  skjulte  sig.  Kun  i  enkelte 
Landsbyer  og  Egne  var  Folkets  Mod  ikke  strax  brudt,  men 
der  var  ikke  mere  at  tænke  paa  nogen  alvorlig  Modstand. 
Det  Eneste,  Regjeringen  endnu  havde  at  gjøre,  var  at  øve 
Retfærdighed  og  Hævn. 

Først  udgik  en  kongelig  Proclamation,  som  tilbagekaldte 
enhver  Indrømmelse.  Livegne  og  frie  Arbeidere  bleve  un- 
derkastede den  gamle  Tvang;  Fribrevene,  hed  det,  vare  blevne 
uddeelte  uden  tilbørligt  Overlæg.  Rebellernes  Afstraffelse  i 
London  blev  overladt  til  Lordmayoren,  nu  Ridder  William 
Walworth.  Kongen  selv  samlede  800  til  1000  Ryttere,  i 
Spidsen  for  hvilke  han  drog  fra  Sted  til  Sted  igjennem 
Grevskaberne;     overalt  bleve   «de  gode  Folk»   uden  formelig 

Proces  dømte  til  haarde  Straffe  for  Høiforræderi.  Straffen  be- 
stod i  intet  Eingere,  end  at  den  Domfældte  først  blev  hængt 
og  derpaa  endnu  levende  tagen  ned  af  Galgen;  derpaa  blev 
hans  Mave  aabnet,  Indvoldene  tagne  ud  og  brændte.  Naar 
det  var  skeet,  blev  han  halshugget,  parteret  og  Stykkerne 
opplantede  paa  Stænger  i  forskjellige  Dele  af  Byen.  Paa 
denne  Maade  skal  der  være  blevet  henrettet  1500  Mennesker 
i  London  og  i  Grevskaberne. 

Efter  at  den  unge  Konge  havde  fuldbragt  dette  Værk, 
sammenkaldte  han  Parlamentet  til  den  4de  September;  men 
Møderne  maatte  to  Gange  udsættes,  fordi  Hofpartiernes  Stri- 
digheder strax  igjen  vare  udbrudte,  saasnart  Faren  for  de 
lavere  Folkeklasser  var  ophørt.  Hertugen  af  Lancaster  og 
Eaiien  af  Northumberland  beskyldte  hinanden  gjensidig  for 
høiforræderiske  Planer,  og  de  mødte  med  saa  stort  bevæbnet 
Følge,  at  Kongen  ikke  vovede  at  aabne  Forsamhngen.  Ende- 
lig vare  Partierne  den  23de  November  saa  vidt  forsonede,  at 
Sessionen  kunde  tage  sin  Begyndelse.  I  Aabningstalen  lod 
Kongen  ved  Lord-Skatmesteren,  Hugo  Segrave,  erklære,  at 
han  vel  vidste,  at  de  Løfter  og  Indrømmelser,  han  havde 
gjort  Oprørerne,  havde  været  uconstitutionelle  og  ulovlige. 
Derfor  havde  han  ogsaa  allerede  tilbagekaldt  dem.  Skulde 
imidlertid  Lorderne,  Eidderne  og  Byernes  Afsendinge  være 
villige  til  at  opgive  deres  Rettigheder  over  de  Livegne  og 
Arbeiderne,  saa  vilde  han  ikke  negte  sit  Samtykke.  Talen 
sluttede  med  Fordring  om  en  overordenthg  Skat. 

Nogle  Dage  senere  blev  den  samme  Erklæring  om  de 
Livegnes  Emancipation  gjentagen  af  Lord-Kantsleren,  Richard 
Le  Scrope.  Men  det  Hele  synes  kun  at  have  været  en  Co- 
medie  eller  en  Parlaments-Maneuvre.  Kantsleren  erklærede 
selv,  at  han  vel  vidste,  at  Parlamentet  ikke  var  tilbøieligt 
til  at  tage  Beslutning  om  en  saadan  Forholdsregel.  Og  vir- 
kelig erklærede  Prælaterne,  Lorderne,  Ridderne  og  Byernes 
og  Landets  Afsendinge  ogsaa  eenstemmigt,  at  Tilbagekal- 
delsen af  Indrømmelserne    skulde   staae  ved  Magt.     Under- 


Folkeopstanden  i  England  i  Aaret  1381.  325 

huset  var  ikke  tilbøieligt  til  at  bevilge  den  forlangte  over- 
ordentlige Skat;  derimod  indbragtes  et  Lovforslag,  ifølge 
hvilket  der  skulde  gives  Amnesti  til: 

1)  de  Lorder  og  Herrer,  som  under  Urolighederne  havde 
dræbt  Oprørere  uden  Forhør  og  Dom; 

2)  til  Rebellerne; 

3)  til  de  gode  Folk,  som  vel  ingen  Deel  havde  taget  i 
Opstanden,  men  havde  skjult  Oprørere  og  hjulpet  dem 
paa  Flugt. 

Kongen  samtykkede  i  Amnestien  for  Rebellerne  og  deres 
Hjælpere,  men  med  Hensyn  til  Herrerne  forbeholdt  han  sig 
Afgjørelsen  til  Parlamentets  Slutning.  Underhuset  forstod 
vel,  hvad  det  havde  at  betyde  og  bevilgede  da  den  over- 
ordentlige Skat.  Efter  at  det  var  skeet,  blev  Amnestien  for 
Lorderne  og  Herrerne  erklæret,  og  de  bleve  meget  roste  for 
deres  Iver.  Fra  Amnestien  for  Insurgenterne  bleve  287  Per- 
soner undtagne,  deraf  alene  157  i  London.  Mere  end  to 
Trediedele  vare  Haandværkere,  Otte  tilhørte  den  geistlige  Stand, 
og  En,  Magister  Ferrour  fra  Rochester,  synes  at  have  været 
en  Privatlærd.  Af  disse  Angivelser  kan  man  vel  ikke  slutte 
sig  til  Antallet,  men  til  Ihærdigheden  af  de  forskjellige  das- 
sers Deeltagelse  i  Opstanden. 

Hermed  ender  Fortællingen  om  den  blodige  Folkebe- 
vægelse, som  efter  alle  Samtidiges  Dom  havde  truet  Greve- 
og  Herrestanden  i  England  med  fuldstændig  Tilintetgjørelse. 
De  lavere  Classer  maatte  nu  bøie  sig  mere  end  nogensinde 
under  Aaget;  men  det  gik  med  denne  Reaction,  som  det  saa 
ofte  gaaer:  den  ydre  Magt  var  vel  igjen  tilveiebragt,  men  den 
moralske  vedblev  dog  at  være  brudt.  Livegenskabet  vilde  ikke 
mere  ret  trives  i  England,  og  det  havde  ogsaa  tabt  i  Værdi. 
Den  saakaldte  frie  Arbeider  var  efter  Arbeider-Statutet  ikke 
meget  uafhængigere  ligeover  for  sin  Herre  end  den  Livegne, 
og  Følgen  deraf  var,  at  Emancipationerne  stedse  hurtigere 
toge  til.  Den  bekjendte  Statsmand  under  Dronning  Elisabeth, 
Sir  Anthony  Smith,    forsikkrer,    at  han  ikke  mere  har  seet 

nogen  villain  en  gross,  d.  v.  s.  en  saadan,  der  er  sin 
Herre  fuldstændig  undergiven,  og  i  sin  tidlige  Ungdom  og- 
saa  kun  faa  villains  regardants,  d.  v.  s.  saadanne,  der 
hørte  til  Grundstykker  (altsaa  Vornede).  Livegenskabet  maa 
altsaa  noget  mere  end  hundrede  Aar  efter  denne  Herrernes 
store  Seir  næsten  fuldstændig  være  forsvundet  fra  England. 

Som  ivrig  Keformator  bliver  Drengen  Eduard  VI  næ- 
sten i  enhver  Henseende  priist  af  de  fanatiske  Protestanter; 
destoværre  viser  hans  Eegjering  sig  dog  ved  nmere  Provelse 
næsten  i  enhver  Henseende  foragtelig.  Med  Hensyn  til  de 
lavere  Folkeclasser  gjorde  den  Forsøg  paa  at  indfore  Træl- 
dom, fuldstændig  asiatisk  Slaveri.  Lovens  Overskrift  lyder 
rigtignok  mod  Vagabonder  og  Lediggængere,  dog  kunde 
enhver  Arbeider  erklæres  for  Vagabond  og  Lediggænger,  som 
var  tre  Dage  uden  Arbeide  eller  havde  opgivet  sit  Arbeide 
mod  Herrens  Villie.  Straffene  vare  Dødsstraf  eller  Trældom 
under  de  skjændigste  Omstændigheder  med  Brændemærkning 
og  Sult.  Saadanne  sørgelige  Forsøg  kunde  imidlertid  selvfølgelig 
i  det  sextende  Aarhundrede  kun  leve  et  kort  Liv.  Levningerne 
af  Feudalvæsenet  og  een  Classes  Underkastelse  under  en  anden 
bleve  snart  efter  Eestaurationen  ophævede  under  Carl  H;  fra 
den  Tid  af  stammer  den  dassernes  Kamp,  som  er  grundet 
paa  national-økonomiske  Grundlag. 

Endnu  kun  en  kort  Bemærkning.  Sædvaner,  som  ere 
grundede  paa  forhadt  Tvang,  kunne  vedhgeholde  sig  Aarhun- 
dreder  igjennera,  selv  efter  at  Tvangen  er  ophørt.  Saaledes 
blev  ingen  Forholdsregel  optagen  med  større  Uvillie  af  Folket 
end  de  ved  Arbeider-Statutet  indførte  Arbeidermarkeder.  Og 
dog  er  der  bevaret  Spor  deraf  selv  ind  i  vort  Aarhundrede. 
Sir  Morton  Eden  skriver:  «I  Glocestershire ,  Oxfordshire, 
Wietshire  og  Berkshire  møde  Tjenestefolk  endnu  stedse  til 
Mopp  eller  Statute,  d.  v.  s.  paa  Torvet,  for  at  faae  Tjeneste. 
Enhver  bærer  et  Tegn  paa  sin  Beskjæftigelse.  En  Kudsk  har 
et  Stykke  Pidskesnor  viklet  om  sin  Hat,  en  Hyrde  har  Fæ- 
haar  flettet  i  sit  Haar,  en  Malkepige  bærer  Kohaar  paa  Bry- 

stet.  I  den  nordlige  Deel  af  England  bære  Tjenestefolk,  som 
ville  fæstes,  en  Blomsterkost,  hvorpaa  de  skjelnes  fra  Andre 
paa  Torvet.  Selv  i  London  forsamle  Murere  og  andre  Byg- 
ningsarbeidere  sig  med  deres  Værktøi  i  Haanden  om  Mor- 
genen mellem  fem  og  sex  i  Cheapside  og  Charing- Cross«. 
Dette  skreves,  som  sagt,  i  Begyndelsen  af  vort  Aarhundrede. 

J.  Magnussen. 


Samfundstilstande  i  Østerrig  i  1871.*) 


»Intetsteds  i  Verden  kan  man  saa  hurtig  blive  rig  som  i 
østerrig,  navnlig  i  Wien«. 

Mangen  En,  som  ikke  kjender  de  østerrigske  Forhold, 
maa  have  hort  disse  forføreriske  Ord  med  en  stille  Længsel 
efter  Keiserstaden  ved  den  blaae  Donau,  men  mangen  En 
maa  i  sit  Hjerte  dog  have  tænkt,  at  Sagen  til  Syvende  og 
Sidst  vel  ikke  var  saa  ganske  simpel. 

De,  som  tvivle  paa  Sandheden  af  den  ovenanførte  Tale- 
maade,  ryste  betænkelig  paa  Hovedet  og  henvise  til  østerrigs 
Finantstilstand,  navnlig  til  dets  Overflod  paa  Papirspenge,  idet 
de  paastaae,  at  der  ikke  godt  kan  være  Tale  om  Velstand 
der,  hvor  man,  naar  undtages  nogle  smaae  Sølv-  og  Kobber- 
mønter, ikke  længere  seer  klingende  Mønt  i  Omsætningen. 
Ganske  sandt,  -Østerrig  er  Papirspengenes  Land;  imidlertid 
har  det  med  Hensyn  til  Mangel  paa  Metal  seet  værre  Dage 
end  de  nuværende. 


*)  Efter  "Volksswirthschaftliche  Zustande«.  De  store  østerrigske 
Blade  have,  paa  ea  eneste  hæderlig  Undtagelse,  •Oesterrei- 
chischer  Oekonomist»,  nær,  af  Grunde,  som  ville  fremgaae  af  Af- 
handlingen selv,  søgt  at  tie  Bogen  tildøde.  Den  tydske  Forfatters 
Anonymitet  maa  forklares  af  politiske  Grunde  og  kan  ikke  give 
nogen  Anledning  til  at  drage  hans  Paalidelighed  i  Tvivl;  hans  hyp- 
pigt nærgaaende  Angreb  og  Paastande  staae  i  fuldkommen  Sam- 
klang med,  hvad  der  i  saa  Henseende  i  Ny  og  Næ  er  fremkommen 
i  de  udenlandske  Blades  Meddelelser  fra  Wien. 

Bearb-s  Anm. 


Samfundstilstande  i  Østerrig  i  1871.  329 

Den  egentlige  Pengetrang  begyndte  i  den  anden  Halv- 
deel  af  1848.  I  dette  og  de  paafølgende  Aar  bleve  Sølvpenge 
i' Omsætningen  Dag  for  Dag  færre,  indtil  de  tilsidst  ganske 
forsvandt  og  ophobedes  i  rige  Privatfolks  eller  Speculanters 
Kasser.  Først  forsvandt  naturligviis  det  «gode»  Sølv,  de 
saakaldte  «Tyvestykker»,  og  da  dette  kun  var  bekjendt  for 
de  sædvanlige  Menneskebørn  af  Omtale,  trak  ogsaa  Tre-  og 
Fremkreuzerstykkerne  sig  tilbage  fra  det  daglige  Livs  profane 
Berøring,  og  endelig  kom  Touren  ogsaa  til  Kobbermønterne, 
som  de  Lykkelige,  der  engang  havde  faaet  dem  i  Hænderne, 
holdt  fast  paa  med  en  beundringsværdig  Energi. 

Følgen  af  denne  almindelige  Jagt  efter  klingende  Mønt 
af  enhver  Slags  viste  sig  først  og  fremmest  i  Smaahandelen. 
Gjenstande  eller  Levnetsmidler,  selv  kun  nogle  faa  Kreuzer 
værd,  vare  slet  ikke  til  at  faae  for  dem,  som  ingen  Smaa- 
penge  havde ;  Sælgeren  kunde  ikke  give  tilbage  paa  en  Papirs- 
gylden,  og  naar  han  kunde,  vilde  han  ikke,  idet  han  hellere 
vilde  give  Slip  paa  en  ringe  Fortjeneste  end  ganske  at  blotte 
sig  for  Smaamønt.  Den  naturlige  Udvei  var  under  disse 
Omstændigheder  en  uhyre  Priisstigning  i  Detailhandelen, 
og  den  fulgte  saa  meget  desto  hurtigere  efter,  som  den  jo 
stemmede  altfor  godt  med  de  Handlendes  Interesse,  og  den 
fremkaldte  ogsaa  .snart,  navnlig  i  Provindserne,  næsten  utaa- 
lelige  Tilstande. 

Men  Nøden  gjør  opfindsom  og  førte  i  dette  Tilfælde  til 
en  eiendommelig  Udvei. 

Den,  som  ingen  Smaapenge  havde,  deelte  ganske  simpelt 
en  Papirsgylden  —  dengang  hig  60  Kreuzer  —  i  flere  Stykker 
og  fik  saaledes  f.  Ex.  ved  Firdehng  fire  Papirsstykker,  som  hver 
havde  en  Værdi  af  15  Kreuzer.  Dette  Delingssystem  blev 
hurtig  almindeligt,  og  for  hvor  storartede  Falsknerier  man 
derved  havde  aabnet  Døren,  vil  navnlig  Den  kunne  gjøre  sig 
et  Begreb  om,  som  veed,  hvorledes  man  i  andre  Stater  ved 
Tilskydninger  og  Sammenføininger  har  baaret  sig  ad  for 
kunstig  at  formere  og  forfalske  Papirspengene. 

I  østerrig  antog  Falsknerierne  saa  kæmpemæssige  Dimen- 
sioner, at  Kegjeringen  blev  nødt  til  at  gribe  ind.  At  mod- 
virke Ondet  ved  retslig  Forfølgning  viste  sig  paa  Grund  af 
dets  store  Udbredelse  umulig,  og  der  blev  derfor  udpræget  en 
ny  Sølvskillemønt  til  en  Værdi  af  6  Kreuzer;  men  herved 
var  der  i  Virkeligheden  Intet  gjort  for  at  afhjælpe  Ondet;  thi 
Omsætningen  fik  egentlig  slet  ikke  de  nye  Pengestykker  at 
see.  De  Forsigtige  lagde  dem,  da  de  jo  altid  som  Sølv 
maatte  beholde  i  det  Mindste  nogen  reel  Værdi,  under  Laas 
og  Lukke;  Speculanterne  samlede  dem  for  ved  Udførsel  til 
Sydtydskland,  navnlig  til  Baiern,   at  tjene  en  Agio  paa  dem. 

Regjeringen  maatte  derfor  gribe  til  et  andet,  mere  virk- 
somt Middel  og  udstedte  Papirsskillemønter  i  Sex-  og  Ti- 
kreuzer. 

Nøden  blev  paa  denne  Maade  i  Oieblikket  afhjulpen,  og 
efterhaanden  bleve  Forholdene  overhovedet  bedre;  det  syntes 
ogsaa,  som  om  Folk  tilsidst  dog  havde  indseet,  at  den  klin- 
gende Skillemønts  reelle  Værdi  ikke  svarede  til  dens  Nomi- 
nalværdi. Indførelsen  af  den  nye,  nugjældende  østerrigske 
Møntfod  maatte  ogsaa  i  høi  Grad  støtte  denne  Erkjendelse, 
idet  det  nemlig  dengang  fra  Regjeringens  Side  blev  fastsat, 
at  de  hidtilværende  "Sexkrenzstykker«  for  Fremtiden  skulde 
gaae  og  gjælde  for  «Tikreuzstykker». 

Lidt  efter  lidt  aabnedes  Kister  og  Gjemmer  igjen;  Om- 
sætningen gjensaae  Kobber-  og  Sølvmønterne,  og  tilsidst 
kunde  man  ganske  inddrage  Papirsskillemønterne.  Saa  kom 
imidlertid  den  første  betydehge  Tilbagegang,  Aaret  1859,  i 
hvilket  de  gamle,  uheldige  Forhold  atter  indtraadte,  og  Me- 
tallet forsvandt  paany  saa  betydeligt  af  Omsætningen,  at  man 
kun  kunde  skaffe  Hjælp  ved  at  udstede  Tikreuzstykker  i 
Papiir.  I  en  lignende  Situation  og  under  de  samme  Symp- 
tomer befandt  man  sig  som  Følge  af  Krigen  1866. 

Imidlertid  overvandt  man  ogsaa  disse  Perioder,  og  navn- 
lig den  sidstomtalte  endogsaa  forholdsviis  meget  hurtig.  Det 
Opsving,    hvortil  østerrig   gjorde   et  Tilløb  efter  sit  Tab  i 

1866,  muliggjorde  en  Eegulering  af  Skillemønterne  ved  Loven 
af  1ste  Juli  1868,  efter  hvilken  nu  kun  foruden  Kobberskille- 
mønterne —  4,  1  og  Va  Kreuzerstykkerne  —  to  Sølvskille- 
mønter, af  benholdsviis  10  og  20  Kreuzers  Værdi,  havde 
Gyldighed,  hvorimod  Skillemønterne  i  Papiir  ganske  bleve 
inddragne.  Af  den  Grund  maa  imidlertid  Ingen  antage,  at 
Folket  ogsaa  nu  virkelig  fik  deels  Sølvgylden  eller  blot  deels 
*/4  Sølvgylden  at  see  uden  i  Vexelbodernes  prunkende  Vin- 
duer. Efter  disse  Mønter  er  endnu  fremdeles  østerrigerens 
Længsel  rettet;  han  betaler  en  høi  Agio  for  dem,  og  Menig- 
mand hænger  dem,  som  en  virkelig  Karitet,  som  Berloque 
i  Uhrkjæden. 

Og  skulde  det  under  saadanne  Omstændigheder,  medens 
klingende  Mønt  endnu  er  saa  sjelden,  at  man  —  naar  und- 
tages i  Skillemønt  — ,  aldeles  ikke  har  den  i  Omsætningen, 
være  muligt  i  en  Fart  at  erhverve  sig  Kigdom  i  østerrig? 

Ja,  det  er  virkelig  saaledes.  Vi  kunne  levere  Exempler 
til  Beviis  derfor. 


I  Marts  d.  A.  verserede  der  en  Proces  angaaende  en 
Ærefornærmelse  for  Edsvorneretten  i  Wien,  hvilken  Proces 
fremkaldte  en  meget  betydelig  Opmærksomhed  og  stillede 
Samfundstilstanden  i  østerrig  i  den  grelleste  Belysning.  Til- 
lige optraadte  et  Antal  Personer  —  deels  selvstændige,  deels 
som  Vidner  — ,  hvis  Skjæbne  er  et  slaaende  Beviis  paa,  at 
man  i  Løbet  af  nogle  faa  Aar  kan  blive  rig  i  Wien. 

Wilhelm  Sommerfeld,  Udgiveren  af  Tidsskriftet  «der  oe- 
sterreichische  Oekonomist« ,  blandt  hvis  Medarbeidere  den 
nuværende  Handelsminister,  Dr.  Schaeffie,  har  været,  havde 
paa  den  Tid,  da  de  saakaldte  « Tyrkelodder »  —  Lodsedlerne 
til  det  tyrkiske  Jernbanelaan  —  skulde  emitteres,  advaret 
Publicum  mod  disse  Værdipapirer  og  betegnet  hele  den  Fi- 
nantsoperation,  hvorved  disse  vare  kaldte  til  Live,  som  høist 

farlig  og  letfærdig.  Den  daværende  Finantsminister,  Dr.  Bre- 
stel,  havde  den  samme  Anskuelse  og  udstedte  et  Forbud  mod 
Tyrkelodderne,  men  snart  opstod  det  Rygte,  at  der  blev 
agiteret  meget  stærkt  for  dem  af  meget  hoit  staaende  Per- 
sonligheder, navnlig  af  Rigskantsleren,  Grev  Beust.  Sommer- 
feld  hørte  desuagtet  ikke  op  med  at  advare  Folk  mod  dette 
Lotteripapiir  og  aftrykte  endogsaa  Alt,  hvad  Rygtet  fortalte 
om  den  ovenfor  nævnte  hoigunstige  Protection.  Som  Følge 
heraf  fremkom  der  flere  officielle  Dementier  i  »Wiener  Abend- 
post') ,  hvilke  den  offentlige  Mening  næppe  skjænkede  Op- 
mærksomhed, endsige  Tiltro.  Da  der  nogle  Maaneder  efter 
udbrød  Ministercrise,  og  Dr.  Brestel  forlod  Finantsminister- 
posten,  viste  atter  hiin  mægtige  Beskytters  Indflydelse  sig,  og 
Noteringen  af  Tyrkelodderne  blev  tilladt. 

Nu  fremkom  Sommerfeld  atter  med  sin  Opposition  og 
beskyldte  Rigskantsleren  ligefrem  og  aabenlyst  for,  at  han 
var  bestukken,  og  at  han  havde  erhvervet  Tilladelsen  til  No- 
teringen af  Tyrkelodderne,  fordi  der  derfor  var  tilsikkret  ham 
betydelige  private  Fordele,  idet  han  tilføiede,  at  Grev  Beust 
var  en  Børsspiller,  som  betjente  sig  af  en  i  Wien  bosiddende 
Tandlæge,  Dr.  Faber,  til  sine  Finantsoperationer. 

Hvad  skete  nu?  Man  skulde  have  meent,  at  Statsmyn- 
dighederne efter  et  saadant  Angreb  paa  en  saa  fremragende 
Minister  strax  vilde  have  grebet  ind  og  sat  Sommerfeld  un- 
der Tiltale.  Nei,  aldeles  ikke!  Kun  det  officielle  Organ, 
« Wiener  Abendpost«,  bragte  atter  et  Dementi,  som  erklærede 
Meddelelserne  i  «Oekonomist»  for  urigtige.  Og  derpaa  op- 
traadte  et  andet,  ligeledes  i  Wien  udkommende  Blad,  «Volks- 
wirthschaftliche  Presse » ;  det  svarede  paa  Somraerfelds  Artikel, 
beviste  imidlertid  Intet,  men  skjældte  desto  mere,  kaldte 
«Oekonomist's')  Udgiver  en  Bagvadsker,  som  stod  i  preussisk 
Sold  og  skrev  mod  Beust,  fordi  han  blev  betalt  af  Bismarcks 
Fonds. 

Denne  Artikkel  blev  nu  Grunden  til  en  Anklage  for 
Ærefornærmelse,  som   Sommerfeld   reiste  mod  Udgiveren  af 

«Volks\virthschaftliche  Presse«,  Dr.  Moritz  Herzog,  og  Bladets 
ansvarhavende  Redacteur,  Edward  Langes.  Klagen  blev, 
som  fortalt,  indanket  til  Doms  for  Edsvorneretten.  De  An- 
klagede vilde  føre  Beviis  for  Sandheden  af  deres  Paastand; 
men  det  fremgik  af  alle  Vidneforklaringer,  endog  fra  Mod- 
standere, at  Sommerfeld  i  Et  og  Alt  var  en  fuldkommen 
hæderlig  Charakteer,  at  han  ingensinde  havde  modtaget  Sub- 
ventioner, ligesaalidt  fra  preussiske  som  fra  andre  Pressefonds, 
og  at  han  endelig,  naar  han  var  gaaet  for  vidt  i  sine  Med- 
delelser om  Grev  Beust,  havde  gjort  dette  i  god  Tro,  støt- 
tende sig  til  Meddelelser  fra  høitstaaende  Embedsmænd. 
Følgen  af  disse  Forklaringer  var,  at  den  ansvarhavende  Ke- 
dacteur  af  «Volkswirthschaftliche  Presse »  blev  dømt  for  Ære- 
fornærmelser mod  Sommerfeld. 

Og  Eigskantsler  Beust?  Han  har  aldrig  reist  Anklage 
mod  Sommerfeld,  omendskjøndt  denne  under  Forhandlingerne 
i  Edsvorneretten  lod  erklære  ved  sin  Advocat,  at  han  var 
villig  til  at  lade  samtlige  Sagen  vedrørende  Artikler  i  «Oeko- 
nomist»  optrykke  endnu  engang  Ord  for  Ord.  Det  er  derfor 
intet  Under,  at  Publicum  betragter  Critikken  i  den  Sommer- 
feldske  Proces  som  en  Critik  af  Beust,  hvilket  er  saa  meget 
mere  naturligt,  som  der  samtidig  efter  hans  Indtrædelse  i 
den  østerrigske  Statstj eneste  er  blevet  ganske  andre  Ting 
bekjendt  om  ham  end  dem,  som  «Oekonomist»  har  meddeelt. 


Da  Grev  Beust  kom  til  østerrig,  havde  han  Intet  uden 
Gjæld.  Hans  pecuniaire  Forlegenheder  maae  ofte  have  været 
af  den  meest  piinlige  Art,  da  han  som  sachsisk  Statsminister 
ofte  var  nødt  til  selv  for  ubetydelige  Beløb  at  udstede  Vexler. 
Endnu  under  Sommerfelds  Proces  spillede  en  saadan  Yexel, 
der  kun  lød  paa  677  Gylden  80  Kreuzer,  en  Rolle.  Nu, 
efter  faa  Aars  Forløb,  er  Rigskantsleren  ikke  blot  gjældfri, 
men   har   endog   allerede   i    1869  desuden  kjøbt  et  Gods  i 

Nærheden  af  Greifenstein  ved  Donau  til  en  Værdi  af  100,000 
Gylden  og  betalt  hele  Summen.  I  mindre  end  tre  Aar  have 
hans  Formuesforhold  altsaa  vidunderlig  forbedret  sig,  hvad 
der  er  saa  meget  mere  paafaldende,  som  han  af  Staten  kun 
modtager  c.  25,000  Gylden  aaiiig,  hvilke  næppe  turde  være 
tilstrækkelige  til  at  dække  de  løbende  Udgifter,  som  hans 
Stilling  og  Levemaade  nødvendigviis  medføre.  Forandringen 
i  Grevens  finantsielle  Status  er  nu  engang  en  oekonomisk 
Gaade,  som  man  kun  kan  løse,  naar  man  kaster  et  Blik  ind 
i  den  saakaldte  høiere  Finantsverdens  Virksomhed. 

De  Virksomheder,  som  Beust  skylder  sin  nuværende  Vel- 
stand, dele  sig  i  tre  Kategorier.  For  det  Første:  Handel  med 
Ordener  og  Titler,  for  det  Andet:  Schakkren  med  God- 
ser og  for  det  Tredie :  Deeltagelse  i  Andres  finantsielle 
Speculationer. 

Af  den  første  Kategori  have  især  nogle  enkelte  Begi- 
venheder tildraget  sig  Opmærksomhed.  Hr.  G.  Choskel  i 
Dresden  blev  f.  Fx.  ophøiet  i  den  østerrigske  Friherrestand, 
uden  at  man  nogensinde  havde  erfaret,  at  han  kunde  paavise 
nogen  anden  Fortjeneste  end  den  at  have  hjulpet  den  for- 
henværende sachsiske  Minister  Beust  paa  Tider,  naar  denne 
havde  befundet  sig  i  Pengeforlegenhed. 

I  lignende  Forretningsforbindelser  havde  den  nuværende 
Rigskantsler  allerede  i  lang  Tid  staaet  til  den  bekjendte  Mil- 
lionær Johann  Liebig  i  Reichenberg.  Heller  ikke  denne  Mand 
havde  indlagt  sig  nogen  Fortjeneste  af  -Østerrig,  medmindre 
den  Maade,  paa  hvilken  han  ved  en  i  Sandhed  Skandale 
vækkende  Adfærd  under  Krigen  1866  søgte  at  berige  sig  paa 
Statens  Bekostning,  skal  betragtes  som  saadan.  Ikke  desto- 
mindre  blev  Liebig  1867  hædret  med  Jernkrone-Ordenen  og 
samtidig  med  Friherreværdigheden.  Dette  var  en  saa  meget  mere 
paafaldende  Begivenhed,  som  ingensinde  tidligere  nogen  Indu- 
stridrivende havde  erholdt  den  ovennævnte  Orden,  og  den 
daværende  Verdensudstilling  blev  derfor  benyttet  som  Paa- 
skud til  denne  Hædersbeviisning.    Liebig  havde,  foruden  Be- 

talingen  af  Baronværdigheden  til  en  fyrstelig  Priis,  desuden 
overtaget  andre  Forpligtelser  mod  Beust ;  snart  efter  ned- 
lagde han  sit  Mandat  til  den  bøhmiske  Landdag  og  vidste 
ved  Hjælp  af  sin  Kigdom  og  Indflydelse  i  Forbindelse  med 
den  høist  mangelfulde  Valglov  uden  stort  Besvær  at  bringe 
det  dertil,  at  Eigskantsleren  blev  valgt  i  hans  Sted. 

Et  mindre  heldigt  Udfald  fik  en  anden  Forretning  af 
lignende  Art,  som  Grev  Beust  havde  gjort  med  den  i  indu- 
strielle Kredse  almindelig  bekjendte  Millionair  Heinrich  Drosche, 
som  er  en  af  Verdens  første  Teglsteensfabrikanter.  Drosche 
skulde  overlade  et  wiensk  Bankinstitut,  som  Eigskantsleren 
stod  i  Forbindelse  med,  en  Deel  af  sine  ved  Wien  belig- 
gende Teglværk  for  den  ham  tilbudte  Priis,  mod  at  han 
derfor  fik  Barontitlen  og  Sæde  i  Herrehuset.  Bankinstitutet 
skulde  imidlertid  affinde  sig  med  Grev  Beust,  hvem  det  skulde 
betale  en  betydelig  Provision  for  hans  Meddeelagtighed  i 
Forretningen  og  desuden  overlade  hans  Broder,  Baron  Beust, 
—  en  Mand,  der  som  « udmærket  Fagmand »  var  bleven  kaldt 
til  at  overtage  Ledelsen  af  østerrigs  samtlige  Bjergværker, 
og  som  har  udstedt  Befalingen  til  Foretagelsen  af  de  Boringer, 
ved  hvilke  det  verdensberømte  Saltværk  i  Wieliezka  er  bleven 
næsten  ødelagt  — ,  en  saa  glimrende  aflagt  Forsørgelse  som 
vel  mulig.  Denne  Forretning  val-  allerede  i  bedste  Gang,  da 
pludselig  « Vaterland«,  Organet  for  Rigskantslerens  naturlige, 
afgjorte  Modstandere,  de  Feudale,  fortalte  den  hele  Historie 
indtil  de  mindste  Enkeltheder.  Beust  vogtede  sig  vel  for  at 
sige  et  eneste  Ord,  men  Drosche  erklærede  Meddelelsen  for 
urigtig;  nogen  Tid  efter  gik  « Vaterlands »  Fortælling  dog  for- 
saavidt  i  Opfyldelse,  som  Teglværket  i  Virkeligheden  gik 
over  i  et  Actieselskabs  Hænder  og  dets  tidligere  Besidder  blev 
øphøiet  i  Adelsstanden. 

Naar  Ordener  og  Titler  paa  denne  Maade  kunne  er- 
hverves ved  Kjøb,  saa  kan  man  ikke  undres  over,  at  østerrig 
i  Løbet  af  de  sidste  Aar  har  maattet  være  Vidne  til,  at 
dets  Adel  hurtigt  og  talrigt  recruteredes  af  Pengearistokratiet, 

at  den  ene  Børsmatador  efter  den  anden  —  Folk,  som  ikke 
have  udfoldet  anden  Virksomhed  end  daglig  at  spille  med  Mil- 
lioner og  paa  en  høist  betænkelig  Maade  at  mangfoldiggjøre 
Papirværdierne  ved  nye  Actieforetagender  — ,  snart  fik  en 
Æresbeviisning,  snart  Titlen  »Ridder«  og  snart  blev  op- 
høiet  i  Friherrestanden.  Ingen  Stat  besidder  en  saa  talrig 
Børsadel  som  østerrig,  og  mange  af  disse  Baroners  og  Rid- 
deres Fædre  ere  for  faa  Aartier  siden  indvandrede  i  Wien  som 
fattige  galiziske  Jøder,  have  gaaet  med  en  Bylt  paa  Ryggen 
fra  Huus  til  Huus  og  raabt:  «Handeln,  handeln,  nix  zu  han- 
deln«.  Disse  Folk  ere  i  Sandhed  Lykkens  Skjødebørn;  de 
have  forstaaet  at  gjøre  Penge,  og  saasnart  de  havde  dem, 
var  alt  Andet  Bagateller. 


Blandt  de  Forretninger,  Rigskantsleren  har  gjort  eller 
endnu  leilighedsviis  vil  gjøre,  nævnte  vi  som  Numer  To: 
Schakkren  med  Godser.  Leiligheden  hertil  frembød  sig  navn- 
lig paa  den  Tid,  da  Staten  saae  sig  nødsaget  til  under  den 
fuldkommen  redelige  Finantsminister  Dr.  Bristels  Styrelse  at 
afhænde  et  stort  Antal  Domainer.  Grev  Beust  er  imidlertid 
en  forsigtig  Mand;  han  gjorde  ikke  Handlerne  selv,  men  de 
bleve  afsluttede  i  hans  Frues  Navn,  og  da  Grevinden  ikke 
godt  kunde  optræde  personlig,  saa  betjente  hun  sig  af  en 
duelig  Agent,  en  i  Wien  boende  Tandlæge,  Dr.  Faber,  som 
forøvrigt  er  en  saa  interessant  Personlighed,  at  vi  maae  op- 
holde os  et  Øieblik  ved  ham. 

Carl  Maria  Faber  er  en  Mand,  som  forstaaer  under  alle 
Forhold  at  spille  en  Rolle  og  overalt  afvinde  Livet  en  fordeel- 
agtig  Side.  Af  Naturen  er  han  udrustet  med  et  behageligt 
Ydre,  og  man  kan  ikke  frakjende  ham  et  vist  skarpt  psycho- 
logisk  Blik  i  Forbindelse  med  et  Talent  til  at  kunne  skaffe 
sig  Connexioner;  han  besidder  endvidere  en  høi  Grad  af  Selv- 
følelse,   har  en  rolig,  kold,  overlegen  Charakteer  og  en  ikke 

sædvanlig  Elegance  i  sin  Optræden.  Under  saadanne  Om- 
stændigheder er  det  ikke  paafaldende,  at  han  i  sine  yngre 
Aar  som  Soldat  tiltrak  sig  en  Fyrstes  Opmærksomhed  og 
deeltog  i  dennes  Følge  i  et  Felttog.  Ikke  længe  efter  dettes 
Slutning  døde  hans  Beskytter,  og  Faber,  som  frygtede  for,  at 
det  alligevel  snart  vilde  være  ude  med  hans  militaire  Løbe- 
bane, foretrak  frivillig  at  trække  sig  tilbage  i  Civiletaten. 
Men  han  besad  ingen  Existentsmidler  og  maatte  derfor  tænke 
paa  at  forskaffe  sig  et  Erhverv.  Som  en  særdeles  smuk 
Mand  haabede  han  bedst  at  kunne  gjore  Carriére,  navnlig 
hos  Damerne,  som  Læge;  imidlertid  udfordrede  dette  alvor- 
lige Studier,  hvortil  han  ingen  Lyst  havde;  han  blev  derfor 
Tandlæge,  hvilket  er  en  heel  Deel  lettere.  Ved  Hjælp  af  en 
Slægtning  til  sin  afdøde  Protector  vidste  han  at  skaffe  sig 
Titlen :  « Livtandlæge » . 

Efter  at  hans  Forhold  havde  forbedret  sig,  forlod  han 
nogen  Tid  efter  den  Provindsby,  hvor  han  hidtil  havde  levet, 
og  reiste  til  Wien;  han  indrettede  her  en  »Salon  dentiste«  med 
en  saa  uhørt  Elegance,  at  Keiserstaden  ikke  havde  seet  noget 
Lignende.  Han  kaldte  sig  ogsaa  Doctor  Faber,  skjondt  alle 
hans  nærmere  Bekjendte  vidste,  at  han  aldrig  havde  studeret 
ved  Universitetet.  Forøvrigt  havde  han  speculeret  rigtigt; 
hele  den  fornemme  Verden,  Greverne,  Baronerne,  Damerne 
af  de  høieste  aristokratiske  Familier,  ja  selv  Medlemmerne  af 
det  keiserlige  Huus  og  af  den  derværende  hannoveranske 
Konges  Hof,  hørte  snart  til  den  elegante  Tandlæges  Kunder, 
og  hans  Velstand  steg  derfor  Dag  for  Dag. 

Lykken  gjorde  ham  til  sin  Yndling.  Han  begyndte  at 
spille  paa  Børsen,  og  Fru  Fortuna  tilsmilede  ham  ogsaa  her. 
Det  er  derfor  ikke  til  at  undres  over,  at  Grevinde  Beust 
valgte  denne  Mand  til  sit  Factotum.  Han  traadte  i  hendes 
Tjeneste,  og  den  intime  Forbindelse  med  hende,  som  snart 
blev  almindelig  bekjendt,  indførte  ham  i  alle  Saloner,  hvor 
han  nu  næsten  ikke  turde  savnes,  da  man  ansaae  ham  for 
meget  indflydelsesrig. 

Det  er  ikke  her  vor  Hensigt  at  gjentage,  hvad  der  kom 
for  Dagen  under  den  Sommerfeldske  Proces  angaaende  hans 
Forbindelser  med  Grev  Beust,  hans  Forretninger  for  Kongen 
af  Hannover  og  hans  Forbindelser  med  den  engelsk  -  øster- 
rigske  Bank,  Wiener-Bank,  Greverne  Dubsky,  Kizevsky,  Vra- 
tislav  og  Andre.  Procesforhandlingerne  ere  almindelig  be- 
kjendte,  og  det  maa  altsaa  her  være  tilstrækkeligt  at  consta- 
tere,  .at  Faber  driver  Pengeforretninger  under  forskjellige  Fir- 
maer, at  han  selv  disponerer  over  hundrede  Tusinder,  og  at 
Millioner  ere  gaaede  gjennem  hans  Hænder. 

Vi  maae  imidlertid  endnu  skjænke  Godsschakkreriet,  hvor 
han  ogsaa  havde  Fingrene  med  i  Spillet,  et  øiebliks  Op- 
mærksomhed. Finantsminister  Dr.  Brestel  maatte  naturligviis 
vaage  over  Salget  af  Domainerne,  men  kunde  selvfølgelig  ikke 
personlig  besørge  enhver  dertil  hørende  Forretning,  navnlig 
naar  det  dreiede  sig  om  mindre  vigtige  Ting,  men  overlod 
disse  Arbeider  til  sin  Sectionschef,  von  Gobbi.  Med  denne, 
som  i  det  Hele  taget  flere  Gange  har  "arbeidetw  med  Grev 
Beust,  deels  directe,  deels  ved  en  Trediemands  Mellemkomst, 
traadte  Faber  nu  i  Forbindelse  og  kjøbte  snart  Bygninger  i 
Provindsbyer,  snart  Landeiendomme  eller  Skovcomplexer. 
Derefter  bleve  de  kjøbte  Eiendomme  strax  igjen  afhændede, 
hvilket  var  meget  let;  thi  Tandlægen  kjøbte  først,  naar  han 
vidste,  at  en  virkelig  Liebhaver  havde  begyndt  at  knytte  Un- 
derhandlinger om  Kjøbet  af  Eiendommen.  Kjeberen  fik  saa- 
ledes  først  Eiendommen  paa  anden  Haand,  men  da  han  i 
ethvert  Fald  ikke  betalte  Mere,  end  den  var  værd,  saa  maa 
Staten  have  solgt  for  billigt,  thi  i  modsat  Fald  vilde  der 
hverken  være  faldet  Noget  af  til  Beust,  Grevinden,  Gobbi 
eller  Faber,  og  Ingen  af  dem  vilde  have  indladt  sig  paa  Sa- 
gen, naar  de  ikke  havde  kunnet  fortjene  Noget.  Denne 
Beust-Faberske  Godsspeculation  var  saaledes  ligefrem  et  Tab 
for  Statskassen,  en  Berigelse  paa  Statens  Bekostning,  —  og 
dog  gives  der  endnu  Folk,  som  troe,  at  Grev  Beust  af  Skjæb- 
nen  var  udpeget  til  østerrigs  Kedningsmand. 

Vi  have  endvidere  anført,  at  Grev  Beust  drev  finantsielle 
Speculationer.  Ærlig  talt,  tage  vi  ham  dette  ikke  ilde  op 
under  de  nuværende  Bsterrigske  Forhold.  «I  en  Stat,  hvor 
selve  Statsoverhovedet  er  Medinteressent  i  Actieselskaber, 
tør  en  Minister  ogsaa  speculere  i  Actier. 

« Keiser  Frants  Joseph  er  Actionair  i  »'Ferdinands  Nord- 
bane«,  og  i  den  Måhrisk-Schlesiske  Nordbane,  og  han  faaer 
disse  Baners  høie  Dividender  udbetalte  lige  som  enhver  an- 
den Actionair«  — ,  hvorfor  skulde  Grev  Beust  da  ikke  ogsaa 
deeltage  i  Actieselskaber,  forudsat  at  han  har  Pengene  dertil! 

Imidlertid  var  Beust's  Formue,  som  vi  vide,  navnlig  i 
det  store  Svindel -Aar  1868,  da  Actieselskaber  skøde  op  af 
Jorden  som  Paddehatte,  ingenlunde  saadan  beskaffen,  at  der 
kunde  speculeres  meget  dermed.  Kigskantsleren  saae  sig 
altsaa  nødt  til  at  gjennemføre  sine  private  Finantsopera- 
tioner  uden  Capital,  hvilket  kun  blev  muligt  ved,  at  han 
gjorde  sin  personlige  Indflydelse  gjældende.  I  saa  Henseende 
maae  navnlig  to  af  hans  Forretninger,  som  dog  ikke  fik  det 
forønskede  Udfald,  fremhæves.  I  begge  Tilfælde  gjaldt  det 
forøvrigt  atter  om  Salget  af  Statseiendomme.  Til  de  Do- 
mainer, som  skulde  sælges  i  1868,  hørte  bl.  A.  ogsaa  «Neu- 
burg-Mariazeller  Jernværk« ;  den  engelsk-østerrigske  og  fransk- 
østerrigske  Bank  concurrerede  om  Kjøbet.  Begge  bøde  store 
Summer,  som  de  tænkte  at  reise  ved  Hjælp  af  Actier;  om- 
endskjøndt  nu  den  Sidstes  Bud  var  det  laveste,  saa  haabede 
den  dog  at  seire  ved  Concurrensen,  deels  fordi  den  havde 
erklæret  sig  villig  til  at  gaae  ind  paa  nogle  for  Staten  øien- 
synlig  meget  gunstige  Betingelser  i  Kjøbecontracten ,  deels 
og  fornemmelig  fordi  den  havde  truffet  en  hemmelig  Aftale 
med  Grev  Beust  om,  at  han  i  Tilfælde  af,  at  Finantsmini- 
steriet  accepterede  Francobankens  Bud,  skulde  have  en  or- 
dentlig Provision,  og  at  hans  allerede  ovenfor  omtalte  Broder, 
Baron  Beust,  skulde  udnævnes  til  Medlem  af  Bankraadet  — 
en  saadan  Stilling  indbringer  i  det  Mindste  10,000  Gylden 
aarlig  —  og  til  Directeur  for  de  til  samme  Eiendom  hørende 

Jernsmelterier.  Hvor  fint  end  alle  Traadene  vare  lagte,  og 
hvorraeget  end  navnlig  ogsaa  den  føromtalte  Sectionschef 
von  Gobbi  interesserede  sig  for  Planens  Iværksættelse,  lyk- 
kedes det  dog  ikke;  Finantsministeriet  afsluttede  Handelen 
med  den  engelsk-østerrigske  Bank. 

Ikke  bedre  gik  det  med  et  andet  Foretagende.  Det 
Staten  tilhørende,  under  Navnet  »Inneberger  Hauptgewerk- 
schaft«  bekjendte,  deels  i  Steiermark,  deels  i  Nederøsterrig 
liggende  Complex  af  Jernsteengruber  og  Jernsmelterier,  hvor 
det  berømte  steiermarkske  Staal  udvindes,  skulde  sælges. 
Kjøbet  og  den  senere  Drift  af  disse  fortrinlige  Værker  maatte 
under  alle  Omstændigheder  være  meget  fordeelagtigt  for  et 
Actieselskab,  hvorfor  ogsaa  den  »østerrigske  Creditanstalt«  i 
Forening  med  et  Consortium  strax  ansøgte  om  Kjøbet.  Som 
Concurrent  optraadte  i  dette  Tilfælde  ikke  Francobanken,  men 
derimod  et  Antal  rhinske  Industridrivende,  med  Banquiererne 
Kauflfmann-Asses  og  Oppenheim  fra  Kolln  i  Spidsen.  Disse, 
navnlig  den  Sidste,  havde  allerede  tidligere  havt  Forretninger 
med  Grev  Beust,  og  de  vidste  meget  nøie,  allerede  fra  den 
Tid,  da  han  var  Minister  i  Sachsen,  hvorledes  de  skulde  komme 
ud  af  det  med  Rigskantsleren ;  de  opnaaede  ogsaa  med  eet 
Ord  ved  en  betydelig  Gave  et  Løfte  af  ham  om,  at  han  vilde 
virke  for  det  rhinske  Consortium.  Beust  holdt  Ord,  han  benyt- 
tede det  øieblik,  da  Finantsminister  Brestel  var  bortreist,  og 
søgte  at  bevæge  Sectionschef  von  Gobbi  til  hurtig  at  afslutte 
Handelen.  Omendskjøndt  den  Sidste  ganske  vist  var  tilbøielig 
til  at  gjennemføre  Sagen,  saa  kunde  han  dog  ikke  forhindre, 
at  Creditanstalten  fik  Nys  om  Forhandlingerne  og  underrettede 
Finantsministeren  derom.  Saaledes  blev  ogsaa  denne  Forret- 
ning ødelagt  for  EigskaQtsleren ,  men  han  kunde  dog  altid 
føle  sig  tilfreds,  da  han  allerede  havde  den  omtalte  Fordring 
i  Lommen,  om  han  endog,  hvis  Planen  var  lykkedes,  kunde 
have  erholdt  en  høiere  Provision,  hvortil  der  maaskee  havde 
været  saameget  mere  Udsigt,  som  der  denne  Gang  handledes 
om  en  Eiendom,   hvis  Værdi  beløb  sig  til  ikke  mindre  end 

14  Millioner  Gylden.    Creditanstalten  blev  Seierherre   og  fik 
det  samlede  Complex. 


Vi  have  nylig  omtalt  et  af  Osterrigs  betydeligste  Actie- 
foretagender,  « Creditanstalten«,  og  det  er  derfor  her  Stedet 
at  give  nogle  enkelte  Meddelelser  om  dette  storartede  Insti- 
tuts Bestyrelse. 

I  Spidsen  for  Directionen  staaer  Hofraad  Baron  von 
Mayrau.  For  ikke  mange  Aar  siden  var  denne  Mand  kun 
meget  lidt  bemidlet,  ja  endog  forgjældet.  I  denne  Situation 
overtog  han  Directionen  af  Creditanstalten;  for  -Øieblikket 
anslaaer  man  hans  Formue  til  i  det  Mindste  1  Million.  Han 
er  altsaa  ogsaa  en  af  de  i  en  Fart  rigblevne  østerrigere. 

Hr.  von  Mayrau  er  egentlig  Jurist,  og  som  saadan  be- 
klædte han  indtil  1848  et  Dommerembede.  Kevolutionen 
drog  ham  fra  hans  stille  Skjul  frem  for  Dagens  Lys; 
han  blev  Deputeret,  og  da  han  ingenlunde  havde  erhvervet 
sig  Ry  for  Frisindethed,  lykkedes  det  ham  temmelig  let  ved 
Reactionen  at  erholde  et  Embede,  og  det  et  Statsembede. 
I  ethvert  Fald  har  han  gjort  sig  meget  nyttig  for  det  da- 
værende Regimente  —  det  er  notorisk,  at  han  har  staaet  i 
meget  nær  Forbindelse  med  det  hemmelige  Politi  — ;  thi 
snart  paalagdes  der  ham  et  meget  vigtigt  Hver,  og  han  blev 
beskjæftiget  i  Indenrigsministeriet.  Til  disse  Hverv  hørte 
f.  Ex.  Udarbeidelsen  af  Concordatet,  Salget  af  de  store  Stats- 
jernbaner  0.  s.  V.  At  Minister  Bach  ansaae  den  Mand,  som 
var  brugbar  ved  saa  vigtige  Anliggender,  værdig  til  Hof- 
raadstitlen,  kan  man  naturligviis  ikke  undres  over. 

Endelig  fungerede  Hr.  von  Mayrau,  for  han  gik  over  til 
Creditanstalten,  som  Generaldirecteur  for  Pantelaaner- Anstal- 
ten. Han  havde  der  allerede  en  Stilling  med  Indkomster, 
som  han  kunde  komme  ud  af  det  med;  men  Rigdom  kunde 
han  selvfølgelig  ikke  erhverve;   hertil  fik  han  forst  Leilighed 

i  sin  nuværende  Stilling.  Læseren  vil  spørge,  hvorledes  dette 
er  muligt,  idet  han  vil  henpege  paa  det  Factum,  at  en  Credit- 
anstalts  Directeurs  Løn  selv  i  Forbindelse  med  den  i  ethvert 
Tilfælde  ikke  ubetydelige  Tantieme,  som  han  faaer,  ingenlunde 
er  af  den  Art,  at  man  kan  føre  ikke  blot  et  stort  Huus,  men 
endog  inden  nogle  faa  Aar  lægge  en  Million  tilside.  Det  er 
meget  rigtigt,  men  ved  en  Creditanstalt  gives  der  endnu  for 
Directeuren  en  meget  væsentlig  Indkomstkilde,  de  saakaldte 
« Procenter«  (Betheiligungen). 

Disse  Procenter  —  som  vi  ville  kalde  dem  —  blive 
ganske  vilkaarlig  bestemte  af  Directoriet  eller  af  Anstaltens 
Bankraad;  imidlertid  har  der  i  Tidernes  Løb  dannet  sig  en 
bestemt  fast  Praxis,  fra  hvilken  man  sjelden  afviger,  og  den 
er  følgende: 

Naar  Emissionen  af  nye  Actier  i  et  eller  andet  Fore- 
tagende, som  har  Udsigt  til  at  kunne  forrente  sig,  overdrages 
til  Creditanstalten,  tegner  den  selv  et  meget  betydeligt  Beløb. 
Summen  af  de  paa  denne  Maade  —  altsaa  ved  Actionairernes 
Penge  —  for  Creditanstalten  erhvervede  Actier  blive  deelte  i 
tolv  lige  Dele;  ^/i-j  eller  Halvdelen  bestemmes  for  Bankraadet 
og  sammes  Nærmeste,  -/12  for  Directeuren  og  hans  Venner, 
Vi3  til  Forretningsføreren,  medens  kun  de  ^/i2  tilfalde  An- 
stalten som  saadan,  saaledes  at  altsaa  kun  Fjerdedelen  af 
den  hele  Gevinst  kommer  de  Actiehavere  tilgode,  ved  Hjælp 
af  hvis  Penge  hele  Transactionen  er  foretaget.  Den  Fordeel, 
som  saaledes  opnaaes  ved  Overtagelsen  af  Actierne  til  Emis- 
sionscours  i  Forhold  til  den  senere  indtrædende  Børscours, 
som  fremkommer,  naar  Actierne  udbydes  til  Salg,  er  det,  vi 
have  kaldt  « Procenter«,  og  at  disse  kunne  været  meget  be- 
tydelige, har  f.  Ex.  Hr.  von  Mayrau  havt  Leilighed  til  at 
erfare,  da  han  i  Procenter  ved  en  eneste  Forretning,  nemlig 
ved  Emissionen  af  Actierne  i  det  tidligere  omtalte  «Inne- 
berger  Hauptgewerkschaft«,  ikke  tjente  mindre  end  60,000 
Gylden. 

For  at  opnaae  et  saadant  Resultat  maa  der  endnu  fore- 
tages mange  Slags  eiendommelige  Forarbeider,  som  forøvrigt 
alle  i  paakommende  Tilfælde  udføres  af  alle  østerrigs  Bank- 
instituter  paa  samme  Maade  som  af  Creditanstalten,  og  som 
vi  senere  skulle  komme  tilbage  til,  naar  vi  forst  have  anført 
endnu  nogle  enkelte  Data  til  at  charakterisere  Bestyrelsen 
af  denne  storartede  Anstalt,  der  ofte  har  havt  Indflydelse  paa 
Verdensomsætningen. 

Naar  Creditanstalten  har  overtaget  Emissionen  af  Actier, 
bliver  Publicums  Opmærksomhed  først  ved  Bladene  henledet 
paa  det  vedkommende  Foretagendes  Fortrinlighed  og  Renta- 
bilitet, og  saaledes  vækkes  navnlig  hos  de  smaae  Kapitalister 
Lysten  til  at  komme  i  Besiddelse  af  de  paagjældende  Actier. 
Bekjendtgjørelser  forkynde  derpaa  Subscriptionsdagen,  og  Pu- 
blicum  mener  nu,  at  det  ogsaa  virkelig  kan  subscribere  paa 
hele  den  udbudte  Capital.  Dette  er  imidlertid  ikke  Tilfældet, 
thi  Anstalten  har,  som  vi  ovenfor  meddeelte,  allerede  selv 
tegnet  den  største  Deel  af  Actierne.  Udenfor  Portene  til 
Creditanstaltens  Contoirer  samle  sig  allerede  i  den  tidlige 
Morgenstund  Folk,  som  ville  anstrenge  sig  for  at  komme  til 
at  tegne  sig,  de  føle  sig  lykkelige  ved  Tanken  om  at  kunne 
komme  til  at  skrive  deres  Navne  paa  Listerne,  omendskjondt 
de  dog  til  Syvende  og  Sidst  sætte  deres  Penge  paa  Spil  der- 
ved. Indenfor  vinder  Directeuren,  som  ikke  vover  sine  egne, 
men  Actionairernes  Penge,  mange  Tusinder.  Den  Omstæn- 
dighed, at  der  kun  kan  erholdes  langt  færre  Actier,  end  der 
oprindelig  var  bekjendtgjort,  gjør  Publicum  endnu  mere  lysten 
efter  Actierne,  og  den  herved  fremkaldte  stærke  Efterspørgsel 
bringer  Actierne  i  de  paafølgende  Dage  til  at  stige,  hvilket 
først  slaaer  over  i  sin  Modsætning,  naar  de  »Begunstigede« 
kaste  deres  store  Forraad  ud  paa  Markedet.  Dette  skeer 
imidlertid  ikke,  før  det  er  øien synligt,  at  en  fortsat  Stigen  i 
Courserne  ligger  udenfor  Mulighedernes  Verden.  Da  falde 
Actierne,  Publicum,  som  har  kjøbt  dem  til  høie  Priser,  taber, 
de  »Begunstigede')  have  allerede  Gevinsterne  i  Lommen. 


344  Samfiindstilstande  i  Østerrig  i  1871. 

Hvor  smudsigt  Creditanstaltens  Bestyrelse  forøvrigt  lei- 
lighedsviis  ledes,  har  man  ligeledes  endnu  et  Beviis  paa  i 
den  tidligere  omtalte  clnneberger«  Forretning.  Hofraad  von 
Mayrau  havde  aldeles  ingen  Anelse  om,  at  Inneberg- Vær- 
kerne i  det  Hele  taget  skulde  sælges,  og  at  et  Actieselskab 
kunde  gjore  glimrende  Forretninger  derved.  Denne  Idee  fik 
han  forst  af  en  Journalist,  Pappenheim,  som  kunde  have  gjort 
den  hele  Forretning  for  egen  Regning,  naar  han  ikke  havde 
manglet  de  betydelige  Midler,  som  altid  ere  fornødne  til 
Grundlæggelsen  af  et  Actieselskab  i  Forbindelse  med  de  lige- 
ledes fornødne  Connexioner.  Pappenheim  gav  ham  altsaa 
Ideen  og  virkede  ogsaa  som  Underhandler,  saa  at  Forret- 
ningens Fuldførelse  paa  første  Haand  skyldtes  ham.  En 
saadan  Tjeneste  skulde  man  nu  have  troet,  at  Creditanstalten 
særlig  vilde  have  følt  sig  forpligtet  til  at  betale  med  en  an- 
stændig Provision.  I  Virkeligheden  lovede  den  ogsaa  en  saa- 
dan, men  da  Pappenheim  ønskede  hurtigt  at  faae  sine  vel- 
fortjente Penge,  foreslog  Baron  von  Mayrau  ham  en  Accord, 
som  han  paa  Grund  af  Omstændighederne  saae  sig  nødt  til 
at  gaae  ind  paa.  Efter  denne  Aftale  maatte  han  give  Af- 
kald paa  de  -/s  af  Provisionen,  og  for  den  tilbagestaaende 
Trediedeel  maatte  han  modtage  et  Gjældsbeviis  (Consortial- 
brev),  som  han  solgte  til  Creditanstaltens  Banquier,  som  er 
nærbeslægtet  med  et  af  Bestyrelsesmedlemmerne,  mod  et  Tab 
af  50  pCt.,  hvorefter  han  altsaa  kun  beholdt  ^/e  af  Provisionen 
tilbage.  Simplere  kunde  den  smudsigste  Aagerkarl  næppe 
have  baaret  sig  ad. 

Havde  Pappenheim  været  en  indflydelsesrig  Journalist, 
saa  vilde  von  Mayrau  nok  have  taget  sig  iagt  for  at  behandle 
ham  paa  denne  Maade;  thi  som  forhenværende  Statsembeds- 
mand  veed  han  godt  at  vurdere  Dagspressens  Magt  og  for- 
staaer  ogsaa  at  benytte  dens  Kræfter  i  sin  egen  Interesse. 
Paa  hans  Foranstaltning  blev  Creditanstalten  Medbesidder  af 
en  af  Wiens  første  Blade,  »Pressen,  og  Mayrau  fik  Plads  og 
Stemme   i  Bladets  Finantscomité.     For  Publicum  har  man 

bestandigt,  saavidt  muligt,  søgt  at  skjule  dette  Factum,  fordi 
«Presse'>  gjaldt  og  endnu  gjælder  hos  Mange  ikke  blot  i 
Wien,  men  selv  langt  udenfor  østerrigs  Grændser  som  tone- 
angivende, og  fordi  den  Eoes,  som  ved  enhver  Leilighed  gjen- 
toges  saavel  over  Creditanstalten  som  over  Directionen,  maatte 
blive  langt  kraftigere,  naar  man  ikke  kjendte  den  rette  Sam- 
menhæng. 

Denne  Dispositionsret  over  Bladet  « Presse«  var  ham 
imidlertid  ikke  tilstrækkelig,  og  han  søgte  derfor  endvidere 
at  vinde  alle  Wiens  øvrige  Blade  paa  den  Maade,  at  han  lod 
dem,  ethvert  efter  dets  Omfang  og  Indflydelse,  tilflyde  større 
eller  mindre  Indkomster  i  uforholdsmæssig  dyrt  betalte  Be- 
kjendtgjørelser  eller  andre  pecuniaire  Fordele.  Saaledes  blev 
det  naturligviis  næsten  umuligt  paa  den  sædvanlige  Maade  at 
bringe  nogetsomhelst  misbilligende  Ord  om  Creditanstalten 
for  Oifentligheden  gjennem  Bladene.  Ikke  engang  dette  syn- 
tes at  tilfredsstille  den  forsigtige  Hofraad,  og  han  anskaf- 
fede sig  derfor  en  særlig,  hemmelig  Presseagent  ved  Navn 
Hesky;  denne  besidder  et  Leiebibliothek  og  skriver  Børs-  og 
lignende  Correspondencer  for  nogle  Blade,  men  ved  sine  For- 
bindelser med  Creditanstalten  er  han  kommen  saa  vidt,  at 
han  allerede  nu  er  istand  til  at  tage  Deel  selv  i  større  Fi- 
nantsoperationer. 

Naar  der  anvendes  et  saa  betydeligt  Apparat,  er  det 
meget  naturligt,  at  selv  indviede  Folk  ere  betænkelige  ved  at 
sige  Sandheden  om  Creditanstalten;  de  udsætte  sig  derved 
for  en  Kamp  med  hele  den  af  v.  Mayrau  paavirkede  Presse  og 
i  Henhold  til  det  gamle  Ordsprog:  « Mange  Hunde  ere  Harens 
Død»,  syntes  dette  dem  altfor  farligt.  En  enkelt  Ganger  alli- 
gevel det  Uhørte  skeet;  enkelte  Personer  have  gjort  Tilløb  til 
at  afsløre  Anstaltens  Forvaltningsforhold,  men  de  bleve  strai 
gjorte  stumme;  man  bød  dem  enten  directe  eller  indirecte 
enkelte  Gange  endog  betydelige  Summer  for  at  tie.  I  et 
saadant  Tilfælde  overlod  man  f.  Ex.  Angriberen  300  Inne- 
berger  Actier  til  en  saa  lav  Cours,  at  han  ved  Overtagelsen 


/ 


346  Samfundstilstande  i  Østerrig  i  1871. 

ikke  tjente  mindre  end  13,000  Gylden  i  Agio.  Mellemman- 
den ved  denne  Transaction  var  den  bekjendte  wienske  Ban- 
quier,  Friherre  von  Wodianer. 

Betragter  man  nu  disse  Kjendsgjerninger,  saa  maa  man 
tilstaae,  at  Creditanstalten  har  maattet  betale  uhyre  Summer 
deels  for  Pressens  Lovtaler  deels  for  dens  Taushed,  ligesom 
den  ogsaa  fremtidig  vil  komme  til  at  betale  derfor.  Hvorfra 
kom  disse  Penge,  og  hvorfra  ville  de  komme?  Af  Baron 
Mayraus  Lommer  ganske  vist  ikke;  disse  vilde  forlængst  have 
været  udtømte;  de  dækkes  af  Anstaltens  Midler,  altsaa  af 
Penge,  som  tilhøre  Actionairerne,  uden  at  disse  engang  faae 
Kegnskab  aflagt  for  dem.  Her  foreligger  altsaa  en  stor  -Ød- 
selhed, og  at  dette  ikke  er  noget  Tegn  paa  en  ærlig  Forret- 
ningsførelse, fremgaaer  af,  at  man  søger  at  skjule  det  for  de 
nærmest  Interesserede,  Actionairerne. 

Og  naar  det  kan  gaae  saaledes  til  ved  Creditanstalten, 
et  af  de  største  Actieforetagender,  som  i  det  Hele  taget 
existerer,  hvorledes  seer  det  saa  ud  med  de  andre  østerrigske 
Instituter?  De  følgende  Blade  skulle  besvare  dette  Spergsmaal. 


Den  østerrigske,  specielt  den  wienske  Journalistiks  For- 
hold til  Actieselskaberne  er  meget  interessant  at  betragte  i 
sin  Almindelighed.  Vi  have  jo  allerede  bragt  adskillige  Med- 
delelser om  dette  Punkt  og  skulle  senere  atter  komme  tilbage 
dertil;  men  først  maae  vi  omtale  noget  Andet. 

Der  gives  Folk,  som  Dag  og  Nat  synes  at  speculere  over, 
hvorledes  de  skulle  gavne  Verden  med  deres  Kigdomme. 
Under  denne  ganske  vist  roesværdige  Bestræbelse  træffe  de 
paa  Ligesindede,  som,  besjælede  af  den  samme  Trang,  for- 
binde sig  med  dem  til  det  fælles  -Øiemeds  Opnaaelse.  Ke- 
sultatet  af  en  saadan  Overveielse  og  Arbeiden  i  Menneske- 
hedens Tjeneste  staaer  sædvanlig  en  skjøn  Dag  at  læse  i 
Bladene;    «Hr.  Baron  X.,  Banquier  V.  og  Etatsraad  T.  have 

lagt  Grunden  til  et  Brand-Livs-  eller  lignende  Forsikkrings- 
selskab  eller  have  dannet  et  Consortium  for  at  bygge  en  ny 
Jernbane  o.  s.  v.»  Ganske  vist,  det  er  almeennyttige  Fore- 
tagender, men  dog  sige  onde  Tunger,  at  det  Almeennyttige 
ved  disse  Foretagender  ingenlunde  er  det  Væsentlige  hos 
Grundlæggerne ,  at  de  kun  hykle  Menneskekjærhghed  for 
desto  sikkrere  at  høste  den  størst  mulige  Gevinst  og  om 
muligt  ogsaa  nogen  ufortjent  Ære.  Det  er  virkelig  ikke  van- 
skeligt at  afgjøre,  om  Grundlæggerne  af  Actieselskaber  gjøre 
sig  fortjente  af  Staten  og  deres  Medborgere  eller  af  deres 
egen  Pengepung;  men  vi  ville  overlade  Afgjørelsen  til  Læ- 
serne og  først  f.  Ex.  fortælle,  hvorledes  Jernbaner  opstaae  i 
østerrig. 

Baron  v.  G.,  en  Børsmatador,  som  er  ophøiet  i  Friherre- 
standen, har  kjøbt  en  Eiendom  paa  Landet,  egentlig  imod  sin 
Villie,  men  den  forrige  Eier  var  i  Gjæld  til  ham  og  har  for 
at  dække  denne  overladt  ham  Godset  til  en  meget  lav  Friis. 
Vor  Pengematador  finder  sig  nu  leilighedsviis  foranlediget  til 
at  gjøre  en  lille  Keise  dertil;  han  træffer  Alt  i  en  temmelig 
daarlig  Forfatning,  Bygningerne  ere  slet  vedligeholdte,  Jor- 
dens Drift  forsømt,  men  Egnen  henrivende  som  Canaan,  den 
nye  Eiers  Fædrenehjem.  Og  dog,  der  er  ingen  Jernbane, 
ingen  Telegraph,  og  ingen  Fabrikskorsteen  kan  i  det  Fjerne 
vise,  at  Industrien  her  har  et  Hjem.  Beboerne  ere  rundt 
omkring  fattige,  de  leve  af  Jordens  Producter,  og  disse  have 
endog  paa  Grund  af  de  manglende  Forbindelsesmidler  kun 
ringe  Værdi.  Hvorlangt  anderledes  vilde  dette  ikke  blive, 
naar  man  lagde  en  Jernbane  gjennem  Egnen;  Jordens  — 
altsaa  ogsaa  Godsets  —  Værdi  vilde  strax  stige  betydeligt; 
Agerbrugets  Producter  vilde  blive  3  Gange  saa  dyre,  Fabrikker 
vilde  blive  anlagte,  og  rige  Folk  vilde  opsøge  denne  skjønne 
Egn  for  at  bygge  deres  Villaer  der,  kort  sagt,  hvor  der  saa 
længe  havde  hersket  Nød,  der  vilde  inden  faa  Aar  overalt 
findes  Velstand. 

Besjælet  af  saadanne  Tanker  vender  Baronen  tilbage  til 
Wien.  Allerede  i  de  paafølgende  Dage  har  han  samlet  et 
Antal  af  sine  Colleger  hos  sig,  en  Jernbanelinie  til  den  om- 
talte Egn  bliver  foreløbig  afstukken  paa  Kortet,  og  det  bliver 
besluttet,  at  Jernbanen  skal  bygges.  Disse  Herrer  ere  rige 
nok  til  selv  at  gjennemføre  deres  Plan  for  egen  Regning,  og 
Enhver,  som  ikke  kj ender  Forholdene,  maa  altsaa  nu  antage, 
at  de  strax  ville  indgive  Ansøgning  til  Ministeriet  om  Con- 
cession  paa  Banen.  Dette  skeer  imidlertid  slet  ikke,  og  det 
vilde  ogsaa  mulig  være  farligt  for  Projectet,  thi  En  og  Anden 
kunde  dog  maaskee  komme  paa  den  Tanke,  at  der  egentlig 
slet  ikke  var  Trang  til  Foretagendet,  at  der  for  den  ældre, 
alt  bestaaende  Bane  herved  kun  vilde  skabes  en  unyttig, 
skadelig  Concurrence,  kort  sagt,  at  det  Hele  kun  var  en 
Speculation  til  Fordeel  for  dem,  der  havde  undfanget  Ideen, 
og  da  navnlig  for  Baron  G.  For  at  undgaae  den  Slags  Ube- 
hageligheder bliver  Sagen  foreløbig  holdt  hemmelig,  og  man 
søger  at  vinde  en  duelig  Agent  (Faiseur),  helst  en  med  Forhol- 
dene bekjendt  Journalist.  Denne  faaer  nogle  af  Interessenterne 
udstedte  «Bons»,  det  vil  sige  Anviisninger  paa  Tusinder  af 
Gylden,  som  skulle  betales  enten  i  rede  Penge  eller  i  Actier, 
saasnart  det  projecterede  Actieselskab  er  dannet  —  thi  det 
er  naturligviis  klart,  at  de  ville  bygge  Banen  paa  Actier  og 
om  muligt  endog  have  Statstilskud  til  Bygningen  eller  i  det 
Mindste  Skattefrihed  paa  flere  Aar  eller  Rentegaranti  af 
Staten.  — 

Skaledes  udrustet  henvender  Agenten  sig  først  til  Ud- 
giverne og  Eierne  af  de  meest  fremragende  Blade,  meddeler 
dem  Planen  og  anmoder  dem  om  at  gjøre  deres  Indflydelse 
gjældende  for  Sagen.  Herhos  bemærker  han,  at  Deeltagerne 
i  ethvert  Fald  ville  vise  sig  taknemmelige;  og  for  ikke  at 
gjøre  disse  Ord  til  et  tomt  Mundsveir,  ledsager  han  dem 
med  en  «Bon'>,  hvis  Størrelse  er  afpasset  efter  det  vedkom- 
mende Blads  Betydning.  Næppe  har  Eieren  et  saadant  Stykke 
Papiir  i  Hænderne,  før  han  udtaler  sin  Forbauselse  over,    at 

man  ikke  forlænge  siden  har  indseet  denne  Banes  Nødven- 
dighed, og  lover  at  virke  for  Sagen  af  alle  Kræfter. 

Har  man  saaledes  betænkt  de  meest  fremragende  Blade, 
saa  er  Sagen  allerede  bleven  bekjendt  i  de  journalistiske 
Kredse,  og  nu  komme  Eierne  af  de  mindre  Blade  selv  til 
Agenten  for  at  tilbyde  deres  Tjeneste  imod  at  erholde 
»Bonsn  af  ringere  Værdi.  Samtidig  begynder  nu  et  nyt  Ar- 
beide  for  Agenten,  idet  han  selv  for  største  Delen  maa  levere 
Reclamerne  for  Foretagendet  til  de  for  Sagen  vundne  « Or- 
ganer for  den  offentlige  Mening«. 

Pludselig  strømme  Bladene  over  af  Beretninger  om  det 
omtalte  Landskabs  Productionsevne ;  det  hellige  Land  var 
kun  et  lille  Sahara  i  Sammenligning  med  det.  Hvad  man 
trænger  til  i  alle  øvrige  Dele  af  Landet,  hvad  Udlandet  vilde 
opveie  med  Guld,  besidder  det  i  Overflødighed;  og  alle  disse 
Skatte  kunne  erhverves,  naar  Egnen  er  bleven  inddraget  i 
den  almindelige  Verdensforbindelse.  Den  forbausede  Hoved- 
stad og  de  endnu  mere  forbausede  Provindser  blive  gjennem 
Bladene  —  Bladene  virke  jo  for  Oplysningen  —  underrettede 
om  det  ny  opdagede  Eldorado  og  samtidigt  belærte  om,  at 
uegennyttige  Mænd  have  opdaget  det  og  til  Gavn  for  Al- 
meenvellet  ville  anlægge  en  Bane  dertil. 

Medens  dette  har  staaet  paa,  have  Interessenterne  an- 
søgt om  og  faaet  en  foreløbig  Concession,  det  vil  sige  Con- 
cession  til  Udførelsen  af  Forarbeiderne  ved  Banens  Bygning. 
Arbeidet  bliver  nu  hurtigt  udført;  men  derpaa  kommer  det 
Vigtigste,  nemlig  at  faae  Concession  til  Banens  Bygning  og 
det  vedkommende  Actieselskab  dannet,  hvortil  udfordres  Stats- 
garanti eller  Statstilskud. 

Der  er  forekommet  Exempler  paa,  at  Ministre  have  ladet 
sig  bestikke  af  Jernbane  -  Concessions  Ansøgere.  Den  for 
omtrent  et  Aar  siden  afdøde  østerrigsk-ungarske  Fællesmini- 
ster.  Friherre  von  Becke,  har,  som  enhver  nogenlunde  Ind- 
viet veed,  drevet  en  fuldstændig  Handel  med  Jernbanecon- 
cessioner.     Concessionen  til  Franz -Joseph -Banen  har  alene 


350  Samfundstilstande  i  Østerrig  i  1871. 

indbragt  ham  en  halv  Million;  det  var  for  en  saadan  Pro- 
vision, at  han  forskaffede  Interessenterne  et  Statstilskud  af 
5  Millioner.  Den  Offentlighed  og  Ugeneerthed,  denne  Mini- 
ster i  det  Hele  taget  lagde  for  Dagen,  bragte  det  endelig 
saa  vidt,  at  der  i  Vinteren  IS^^m  indkom  et  Andragende  til 
"Verein  zum  volkswirthschaftlichen  Fortschritt»,  hvoraf  den 
da  endnu  fungerende  Minister  var  Medlem,  om  at  udstøde 
ham  af  Foreningen  for  uærlige  Handlinger.  Foreningen  gik 
med  Hensyn  til  dette  Andragende  over  til  Dagsordenen  og 
motiverede  dette  ved,  at  man  paa  Grund  af  Beckes  høie 
Stilling  maatte  befrygte  en  altfor  stor  Skandale,  hvis  man 
gik  nærmere  ind  paa  Sagen  eller  skred  til  Udstødelsen. 

Ere  Ministeren,  de  vedkommende  Sectionschefer  og  Kaa- 
der  i  Ministerierne  vundne,  ansees  det  derefter  for  nødven- 
digt at  «beardeide»  saa  mange  Medlemmer  af  Rigsraadet,  at 
i  det  Mindste  Majoriteten  i  Underhuset  er  vunden  for  Sagen. 
Dette  er  den  vanskeligste  Opgave,  da  det  ikke  godt  gaaer  an 
ved  Hjælp  af  de  omtalte  «Bons»  at  paaoctroiere  ethvert 
Eigsraadsmedlem  Overbeviisningen  om  Sagens  Gavnlighed, 
ihvorvel  der  ogsaa  blandt  D'Hrr.  Folkerepræsentanter  —  et 
Navn,  der  forøvrigt  ikke  er  betegnende,  thi  -Osterrig  har  ifølge 
sin  Forfatning  kun  en  Repræsentation  af  begunstigede  Stæn- 
der, ingen  virkelig  Folkerepræsentation  —  gives  og  navnhg 
før  sidste  Omvalg  gaves  dem,  som  i  Løbet  af  nogle  faa  Aar 
erhvervede  sig  betydelige  Rigdomme,  uden  at  man  kjender 
Kilderne  til  disse,  der  i  ethvert  Fald  ikke  skyldes  deres 
Hænders  Arbeide. 

Endelig  er  Alt  færdigt.  Concessionen  bliver  nu  meddeelt. 
Interessenterne  overdrage  Emissionen  af  Actierne  til  en  Bank, 
man  tegner  selv  strax  et  betydeligt  Beløb,  hvilket  de  natur- 
ligviis  kunne  gjøre  uden  at  deponere  nogensomhelst  Capital. 
Sluttelig  kommer  et  Par  Millioner  til  Fordeling  blandt  Pu- 
blicum,  som  allerede  —  da  Sagen  fra  alle  Sider  er  frem- 
stillet som  saa  ganske  fortrinlig  — ,  om  Morgenen  paa  Sub- 
scriptionsdagen  har  tegnet  det  Tre-  eller  Firedobbelte  af  Be- 

løbet.  Nu  komme  Papirerne  paa  Børsen;  den  nye  Banes 
Actier  blive  efterspurgte  i  samme  Forhold,  som  den  Over- 
beviisning  har  bemægtiget  sig  Publicum,  at  det  maa  betale 
Agio,  ja  en  høi  Agio  for  dem.  Herved  tjene  Interessenterne 
allerede  paa  de  af  dem  ofte  uden  nogensomhelst  Garanti  teg- 
nede Actier  Hundredetusinder,  før  der  endnu  er  gjort  et 
eneste  Spadestik  i  Jorden  til  Fremme  for  Jernbanens  Byg- 
ning, omendskjøndt  de  have  givet  Bladudgiverne  «Bons'), 
belønnet  Agenten  kongelig  og  heller  ikke  i  andre  Retninger 
knebet  paa  Pengene.  Saaledes  lønner  det  sig,  naar  man 
tager  et  almeennyttigt  Foretagende  i  sine  Hænder!  — 

Som  Exempel  paa,  hvilken  Velsignelse  lignende  Foreta- 
gender bringe  over  dem,  der  ere  beskjæftigede  dermed,  ville  vi 
endnu  anføre  et  Tilfælde.  Agenten  for  en  Jernbane  mellem 
Ungarn  og  Schlesien  fik  i  Honorar  for  sin  Virksomhed  af 
Finantsconsortiet,  som  dannede  Selskabet,  et  Beløb  af  25,000 
Gylden  i  Actier,  og  det  ovenikjøbet  til  Emissionscours.  Al- 
lerede inden  Udløbet  af  8  Dage  efter  Emissionen  af  Actierne, 
var  Coursen  stegen  saaledes,  at  Actiernes  Værdi  var  godt  en 
Trediedeel  høiere.  Agenten,  som  var  en  forsigtig  Mand, 
vidste  meget  godt,  at  der  vilde  skee  en  Tilbagegang,  solgte 
i  al  Stilhed  sine  Papirer  og  satte  sine  « velerhvervede«  Penge 
i  sikkrere  Effecter.  Han  havde  tidligere  været  en  fattig  Jour- 
nalist, som  havde  slaaet  sig  igjennem  med  Børsnotitser  og 
Correspondancer  til  forskjellige  Blade;  nu  var  han  pludselig 
bleven  en  mægtig  Mand. 

Spørger  man  endelig  om,  hvem  der  da  tilsidst  betaler  de 
«Bons'>,  som  Bladudgiverne  have  faaet,  og  alle  de  øvrige  forud 
afholdte  Summer,  saa  kommer  man  sluttelig  til  det  Resultat, 
at  det  er  Publicum,  det  Publicum,  som  bringer  sine  Spare- 
skillinger, sine  smaae  Capitaler  paa  Børsen,  og  som  i  Haab 
om  Gevinst  lader  sig  lede  af  Pressen  til  at  indlade  sig  paa 
Speculationer,  hvortil  dets  Midler  i  Længden  ikke  slaae  til. 
De  nye  Papirers  Cours  bringer  man  paa  en  kunstig  Maade  i 
Veiret,    men  have  de  naaet  et  vist  Punkt,    saa  at  der  ind- 

træder  en  Standsning  i  Haussen,  saa  begynder  det  modsatte 
Spil,  Baissen  tager  sin  Begyndelse  og  bliver  tidt  indledet  af 
de  samme  Personer,  som  tidligere  have  vundet  ved  Stignin- 
gen. Nu  kjøbe  de  samme  Folk  de  samme  Actier,  som  de 
tidligere  have  solgt  til  høie  Courser,  tilbage  for  lavere;  de 
fortjene  to  Gange  paa  den  samme  Ting,  og  de  saakaldte 
Smaafolk  have  for  bestandig  tabt  deres  Eiendele;  deres  Par 
Tusinde  Gylden  ere  for  bestandig  confiskerede  til  Fordeel  for 
den  rige  Barsspeculants  Kasse. 

Den  ene  Part  har  altsaa  vundet,  den  anden  tabt;  om 
disse  Sidste  taler  Ingen;  de  Første  faae  Titler  og  Ordener  for 
«almeennyttig  Virksomhed«,  og  Folk  tage  ærbødig  Hatten  af 
for  dem  — ;  og  det  er  jo  i  Virkeligheden  ogsaa  noget  Stort 
og  Fortjenstfuldt,  naar  man  grundlægger  Actieforetagender 
«til  Bedste  for  sine  Medborgere«. 


Vi  maae  nu  gaae  nærmere  ind  paa  Journalistikkens  flere 
Gange  tidligere  berørte  Forhold  til  Actieforetagenderne.  Og 
vi  maae  herved  komme  til  et  af  de  mørkeste  Punkter  i  hele 
den  nuværende  østerrigske  Tilstand.  Bestikkeligheden  er 
naaet  til  en  næsten  utrolig  Høide  hos  den  overveiende  Deel 
af  den  østerrigske  og  navnlig  den  wienske  Presse.  Der  gives 
Blade,  som  væsentlig  leve  af  Udpresninger,  omendskjøndt 
deres  smudsige  Haandværk  drives  paa  en  saa  snedig  Maade, 
at  den  udøvende  Myndighed  kun  sjelden  kan  faae  fat  paa  dem. 

Næsten  alle  wienske  Dag-  og  Ugeblade  have  deres 
største  Indtægter  af  Actie-Foretagenderne.  For  det  Første 
blive  Bekjendtgjørelserne  fra  disse  ikke  beregnede  efter  den 
for  Privatfolk  gjældende  Taxt,  men  koste  i  Eeglen  to,  ja 
hyppigt  3  Gange  saa  Meget.  Endvidere  blive  de  « betænkte') 
ikke  blot  ved  Actie-Emissionerne,  men  erholde  desuden  hvert 
Aar  en  for  bestandig  fastsat  Subvention  af  ethvert  Fore- 
tagende, hvorimod  de  forpligte  sig  til  ikke  at  sige  noget  Ufor- 
deelagtigt  om  dette  eller  dets  Forvaltning. 

I  Wien  ere  disse  Forhold  meget  godt  bekjendte  for  en 
stor  Deel  af  Publicum,  paa  Landet  og  navnlig  i  Udlandet 
kjender  man  dem  ikke;  man  veed  der  ikke,  at  netop  et  af 
Keiserstadens  første  Blade,  som  nu  arbeider  med  colossale 
Midler,  har  skabt  sine  Eieres  eller  Udgiveres  Rigdomme  ved 
de  uærligste  Forretninger.    Vi  kunne  levere  Beviis  herfor. 

Et  af  de  Blade,  som  under  den  store  Reaction  gjaldt  for 
liberalt  og  endnu  den  Dag  idag  nyder  en  desværre  altfor 
ufortjent  Anseelse,  havde  f.  Ex.  i  lang  Tid  vedvarende  nogle 
smaae  Notitser  om  Bestyrelsen  af  Keiser  Ferdinands  Nord- 
bane, hvilke  vare  meget  ubeleilige  for  denne,  fordi  der  derved 
kom  mange  Ting  frem  for  Dagen,  som  maatte  være  afgjort 
skadelige  for  Banens  Anseelse,  medens  man  paa  den  anden 
Side  ikke  kunde  benegte  deres  Troværdighed.  Nordbane- 
Directionen  besluttede  da  i  Mindelighed  at  bringe  Bladet  til 
at  tie;  den  indbød  derfor  den  ledende  Medeier  af  Bladet  til 
en  Samtale,  ved  hvilken  han  ikke  viste  sig  utilbøielig  til 
at  modtage  Penge  for  at  tie  stille.  Da  Forhandlingerne  vare 
skredne  saa  langt  fremad,  skrev  et  af  Nordbaneselskabets 
Medlemmer,  som  tænkte  derved  at  kunne  faae  denne  delicate 
Sag  afgjort  paa  en  saa  anstændig  Maade  som  mulig,  en  luk- 
ket Brevcouvert  til  vedkommende  Udgiver;  Couverten  inde- 
holdt flere  Tusinde  Gylden-Noter.  Udgiveren  ansaae  det  ikke 
for  Umagen  værd  at  gjøre  mange  Ophævelser,  aabnede  ganske 
rolig  Couverten,  talte  de  deri  værende  Penge  og  kastede  dem 
derpaa  paa  Bordet  med  de  Ord:  "Og  de  mene  virkelig,  at  vi 
for  disse  Ubetydeligheder  skulle  forpligte  os  til  ikke  længere 
at  tale  Sandheden  om  Dem.  Dersom  De  ikke  betale  netop 
det  Dobbelte,  ere  Underhandlingerne  afbrudte!«  Dermed 
reiste  han  sig,  som  om  han  vilde  gaae;  men  saa  vidt  kom 
det  ikke,  thi  Nordbanen  opfyldte  hans  Forlangende.  Udgi- 
veren er  nu  Medeier  af  det  omtalte  Blad  og  er  i  Løbet  af 
Aaret  bleven  en  rig  Mand. 

Nordbanen  er  overhovedet  maaskee  det  Selskab,  som  er 
blevet  plukket  meest  af  Journalerne.      Deels  var  Fristelsen 

hertil  stor,  fordi  denne  Bane  i  Virkeligheden  disponerede  over 
meget  store  Midler,  og  endvidere  har  Administrationen  vir- 
kelig —  for  at  benytte  sig  af  en  paa  Landet  gængs  Tale- 
maade  —  "saa  meget  Smør  paa  Hovedet«,  at  den  maa  tage 
sig  meget  iagt  for  at  komme  frem  for  Offentlighedens  Sollys 
med  sine  Administrationshemmeligheder.  Store  Summer 
bleve  og  blive  vedvarende  udgivne  for  at  stemme  Bladene 
gunstige;  ja  endnu  værre,  de  ledende  Herrer  have  mere  end 
een  Gang  betalt  Penge  af  Banens  Kasse  for  at  faae  Folk  til 
at  tie,  naar  de  maatte  frygte  for,  at  denne  eller  hiin  skan- 
daleuse  Historie  fra  deres  Privatliv  skulde  blive  udplappret  af 
en  Journalist.  Et  Exempel,  som  det  ovenfor  fortalte,  hvor- 
efter Banen  bliver  brandskattet  paa.  den  meest  uforskammede 
Maade,  staaer  ingenlunde  ene.  Saaledes  skrev  f.  Ex.  General- 
secretairen  for  Nordbanen,  Eidder  von  Jacobi,  engang  et 
privat  Brev,  som  angik  Forholdene  ved  Selskabet,  til  Ud- 
giverne af  et  af  de  største  vrienske  Blade.  Denne  lod  — 
naturligviis  uopfordret,  og  uden  at  det  havde  været  Jocobis 
Ønske  —  strax  Skrivelsen  aftrykke  i  sit  Blad  og  sendte  der- 
paa  Banen  en  Kegning  paa  600  Gylden  i  Optagelsesgebyr. 
Under  andre  end  wienske  Forhold  vilde  Regningen  utvivlsomt 
være  bleven  sendt  tilbage  med  Protest,  —  her  betalte  Banen 
Beløbet! 

Den  Maade,  paa  hvilken  Journalistikken  lader  sig  paa- 
virke af  det  østerrigske  Statsbaneselskab  er  ligeledes  i  høieste 
Grad  interessant.  Ved  denne  Jernbane  er  der  nemlig  ind- 
rettet et  fuldstændigt  Pressebureau,  i  Spidsen  for  hvilket  man 
har  sat  en  forhenværende  Officeer,  Ridder  von  Grundorf. 
Denne  Mand  er  en  høist  ubetydelig  Person,  som  ikke  selv 
er  istand  til  at  skrive  endog  kun  den  alleralmindeligste  Blad- 
artikkel;  ikke  destomindre  forestaaer  han  det  omtalte  Presse- 
bureau, og  hans  Virksomhed  for  det  østerrigske  Jernbanevæsen 
er  endog  blevet  belønnet  med  Ordener  og  Adelskab. 

I  Interesse  for  Statsbanernes  Administration  har  han 
sandelig  ogsaa  udrettet  Noget;    han  har  i  Virkeligheden   sat 

igjennem,  at  Publicum,  med  Undtagelse  af  enkelte  skarpere 
seende  Folk,  antager,  at  ingen  Bane  kan  administreres  bedre 
end  denne.  Han  har  herved  baaret  sig  ad  paa  følgende 
Maade. 

I  det  af  Hr.  Grundorf  ledede  Pressebureau  arbeide  flere 
Betjente,  som  gjennemgaae  samtlige  i  Osterrig  udkommende 
Blade  tilligemed  flere  fremmede.  Findes  nu  et  eller  andet 
Sted  et  Angreb  eller  endog  kun  en  mindre  velvillig  Be- 
mærkning, som  angaaer  Statsbanerne,  bliver  der  strax  affattet 
nogle  Modbemærkninger,  som  tilsendes  det  paagjældende  Blad 
til  Optagelse  i  samme  som  Redactionsartikel.  Naturligviis 
lade  Bladene  sig  ordentlig  betale  derfor ;  men  det  gjør  jo  ikke 
Noget,  Banen  har  jo  Midler  nok.  Desuden  har  Grundorf  sat 
sig  i  Forbindelse  med  Redactionerne  af  alle  de  vigtigste  øster- 
rigske  og  ungarske  Blade,  nemlig  dem,  som  udkomme  i 
Wien  og  Pest,  og  afsluttet  formelige  Contracter  med  dem, 
hvori  de  mod  et  aarligt  Vederlag  forpligte  sig  til  i  deres 
Spalter  kun  at  optage  saadanne  Meddelelser  om  Statsbanen, 
som  enten  ere  rosende  eller  directe  tilstillede  dem  af  Ridder 
Grundorf.  Da  Vederlagene  ere  meget  betydelige  —  de  beløbe 
sig  for  enkelte  Blades  Vedkommende  til  flere  Tusinde  Gylden 
—  var  det  naturligviis  ikke  vanskeligt  at  bevæge  Bladredac- 
teurerne  til  at  gaae  ind  paa  den  Slags  Forslag.  Der  er  altsaa 
for  Statsbanens  Vedkommende  indført  et  endnu  mere  udviklet 
System  med  Hensyn  til  den  offentlige  Menings  Paavirkning 
end  ved  Creditanstalten ,  saaledes  som  vi  i  det  Foregaaende 
have  udviklet. 

Fra  Hr.  Grundorfs  Bureau  udgaaer  der  endvidere  leilig- 
hedsviis  længere  Artikler,  som  han  naturligviis  ikke  selv  har 
skrevet,  og  som  han  i  Reglen  veed  at  faae  anbragte  i  udenlandske 
Blade,  Fagskrifter  o.  s.  v.  Han  har  derved  i  -de  Kredse,  hvor 
man  kun  kj ender  ham  af  Navn,  erhvervet  sig  Ry  for  at  være 
en  dygtig  Fagmand,  omendskjendt  han  factisk  ikke  forstaaer 
sig  mere  paa  Jernbanevæsenet  end  ethvert  andet  Menneske, 
som  leilighedsviis  en  Gang  har  reist  med  en  Jernbane.   Des- 

uden  har  denne  Mands  Stilling  endnu  sine  ganske  særegne 
Behageligheder.  Han  anseer  det  nemlig  for  nødvendigt  at 
staae  i  stadig  personligt  Samqvem  med  de  vigtigste  Blades 
Eiere  og  Kedacteurer  for  ogsaa  at  kunne  have  dem  til  Dis- 
position ved  mangen  overordentlig  Leilighed.  Derfor  arran- 
gerer han  Dinerer  og  Souperer,  hvor  Champagnen  flyder  i 
Strømme  —  selvfølgelig  paa  Statsbaneselskabets  Bekostning. 

Til  at  charakterisere  den  Indflydelse,  som  Hr.  Grundorf 
har  ved  Hjælp  af  Pressen,  have  vi  et  interessant  Exempel, 
som  vi  ikke  ville  forholde  vore  Læsere. 

Den  østerrigske  Regjering  var  ved  Prager  -  Freden  1866 
bleven  forphgtet  til  hurtigst  mulig  at  skaffe  en  Jernbane  til- 
veie  fra  et  dertil  egnet  Punkt  paa  Prag-Brunner  Banen  ved 
Wildenschwert  indtil  den  preussiske  Grændse  ved  Mittelwalde 
i  Eetning  af  Glatz.  I  en  senere,  efter  Fredsslutningen,  truffen 
Overeenskomst  mellem  de  interesserede  Magter  blev  der  og- 
saa fastsat  specielle  Bestemmelser  med  Hensyn  til  Banens 
Udførelse,  og  navnlig  maatte  -Østerrig  forpligte  sig  til  inden 
6  Maaneder  efter,  at  den  preussiske  Deel  af  Banen  fra  Glatz 
til  Grændsen  var  bleven  sikkret,  at  meddele  den  preussiske 
Eegjering,  om  den  østerrigske  Banestrækning  fra  Grændsen 
til  Wildenschwert  skulde  bygges  paa  Statens  Bekostning  eller 
overgives  til  Private,  idet  den  i  modsat  Fald  maatte  give  de 
preussiske  Concessionshavere  Concession  ogsaa  paa  den  øster- 
rigske Andeel  af  Banen. 

Den  1ste  August  1869  blev  den  østerrigske  Eegjering 
af  Preussen  underrettet  om,  at  Concessionen  paa  Banen  mel- 
lem Breslau  og  Glatz  og  derfra  til  Grændsen  var  meddeelt 
det  schlesiske  Jernbaneselskab,  og  den  østerrigske  Eegjering 
blev  derved  nødt  til  at  drage  Omsorg  for  Bygningen  af  den 
sig  dertil  sluttende  Bane  paa  østerrigsk  Omraade.  Der  meldte 
sig  to  Entrepreneurer:  det  østerrigske  Statsjernbaneselskab 
og  et  Consortium,  i  Spidsen  for  hvilket  stod  Grev  Carl  Mi- 
chael zu  Althann.  Den  Første  forelagde  et  Overslag,  hvor- 
efter samtlige  Omkostninger  ved  Bygningerne  og  Udstyringen 

i  Forbindelse  med  Kenterne  af  de  indskudte  Capitaler  samt 
Udlæg  til  disses  Tilveiebringelse  vilde  andrage  1,441,706  Gyl- 
den pr.  Miil;  Consortiel  anslog  derimod  Omkostningerne  til 
2,380,000  Gylden  pr.  Miil,  Renter  og  Udlæg  til  Pengean- 
skaffelserne ikke  indbefattede.  Statsbanen  vilde  altsaa  bygge 
en  halv  Gang  billigere  end  Consortiet,  og  hiins  Tilbud  bleve 
endog  endnu  favorablere  derved,  at  den  kun  forlangte  5  pCt. 
i  Statsgaranti  for  en  Anlægscapital  af  1,400,000  Gylden,  og 
at  den  af  samme  foreslaaede  Linie  saavel  i  oekonomisk  som 
militair  Henseende  var  at  foretrække  for  Consortiets. 

Under  saadanne  Omstændigheder  anbefalede  Regjeringen 
Rigsraadet  at  antage  det  af  Statsbanen  gjorte  Forslag.  Det 
concurrerende  Consortium  havde  altsaa  ikke  mere  Udsigt  til 
at  opnaae  Noget  og  trak  sig  som  Folge  heraf  frivilligt  til- 
bage. I  det  sidste  -Øieblik,  før  Lovforslaget  om  Meddelelse 
af  Concession  til  Statsbanen  var  blevet  forelagt  Rigsraadet, 
fremkom  imidlertid  et  nyt  Consortium,  som  havde  dannet  sig 
i  Byen  «Måhrisch-Schønberg'),  og  hvis  Leder  var  Oberleithner, 
med  Tilbud  om  at  ville  overtage  Banestrækningens  Bygning 
og  senere  Drift  imod  en  Statsgaranti  for  en  Reenindtægt  af 
35,000  Gylden.  Dette  Tilbud  var  igjen  betydeligt  billigere 
for  Staten  end  Statsbaneselskabets,  thi  det  forlangte  factisk 
af  Staten  kun  halvt  saa  stor  Garanti  som  det  nævnte  Selskab. 

Under  saadanne  Forhold  kunde  det  ikke  godt  være  tvivl- 
somt, i  hvis  Faveur  Afgjørelsen  vilde  falde.  Jernbaneudvalget 
i  Rigsraadet  besluttede  sig  ogsaa  virkelig  til  at  anbefale 
Schønberger-Forslaget  og  beredte  sig  til  at  gjøre  sine  Ind- 
stillinger til  Underhuset  i  Overeensstemmelse  hermed.  Før 
Sagen  her  kunde  finde  sin  Afgjørelse,  maatte  den  paa  Grund 
af  den  store  Mængde  andre  Sager,  som  optog  Underhusets 
Tid,  henligge  nogen  Tid,  og  herved  fik  Statsbanen  Leilighed 
til  endnu  engang  at  agitere  for  sit  Project.  øieblikket  var 
nu  kommet,  da  Ridder  von  Grundorf  skulde  virke  med  sit 
Pressebureau,  og  han  gjorde  det  med,  som  vi  skulle  see, 
overraskende  Held. 

Først  kom  forskjellige  Blade  med  alle  Slags  besynderlige 
Hentydninger:  «Den  finantsielle  Side  af  en  Sag  var  ikke  al- 
tid den  vigtigste«  —  «aaledes  talte  østerrigske  Blade,  som 
meget  godt  vidste,  at  Keiserstaden  aarlig  ved  Salg  af  Jord- 
eiendomme,  ved  nye  Skatter  eller  nye  Laan  har  maattet 
dække  et  regelmæssigt  i  Budgettet  tilbagevendende  Deficit, 
som  mangt  et  Aar  har  beløbet  sig  til  flere  Millioner*); 
"navnlig  ved  Jernbane  -  Concessioner  kunde  langt  vigtigere 
Hensyn  gjøre  sig  gjældende,  i  Særdeleshed  naar  det  gjaldt  en 
Bane,  som  strakte  sig  ud  over  Grændserne;  man  maatte  tage 
det  pludselig  fra  Himlen  nedfaldne  Schønberger  -  Consortium 
i  nærmere  -Øiesyn  o.  s.  v.« 

Hvad  man  navnlig  meente  med  den  sidste  Vending, 
kunde  Mange  i  det  første  ^ieblik  ikke  begribe,  men  snart 
talte  Bladene  tydeligere.  Grundorf  lod  det  Rygte  udbrede,  at 
Schønberger  -  Consortiet  egentlig  bestod  af  de  Samme,  som 
tidligere  under  Grev  Althanns  Ægide  havde  gjort  saa  store 
Fordringer.  Det  eneste  Eigtige  heri  var,  at  bemeldte  Greve 
ogsaa  var  i  det  nye  Consortium,  men  ingenlunde  som  Hoved- 
person. Til  dette  Factum  knyttede  man  en  Mistanke  af  den 
laveste  Art.  Man  udbredte,  at  bag  Schønberger  -  Herrerne 
stod  den  preussiske  Regjering;  denne  vilde  under  alle 
Omstændigheder  sikkre  sig  den  fulde  Dispositionsret  til  mulige 
Troppetransporter  under  en  fremtidig  Krig  med  østerrig, 
hvorfor  den  havde  tilsagt  Schønbergerne  betydelige  Subven- 
tioner, saa  at  disse  kunde  overtage  Banens  Bygning  paa 
meget  billige  Vilkaar;  ved  hele  Transactionen  havde  Grev 
Althann  været  Mellemmand,  han  var  Medlem  af  det  preus- 
siske Herrehuus  og  stod  altsaa  i  den  noieste  Forbindelse  med 
Grev  Bismarcks  Regjering. 

Man  fortaug  derimod,  at  Grev  Althann  ogsaa  er  Med- 
lem   af  det  østerrigske  Herrehuus,    at   han  først  1863  blev 

*)  Deficitet  i  Budgettet  for   den   cisleithanske  Deel  af  det  østerrigsk- 
ungarske  Monarki  beløb  sig  for  1871  til  80  Millioner  Gylden. 

Forf. 

naturaliseret  i  Preussen,  da  han  arvede  sin  afdøde  Broders 
Fideicommis  og  kom  i  det  preussiske  Førstekammer,  lige- 
som han  ogsaa  siden  har  beholdt  ^opæl  i  -Østerrig.  Men 
den  hele  Historie  var  Vand  paa  de  østerrigske  Preussenfres- 
seres  Mølle,  og  paa  disses  Ilterhed  havde  Grundorf  speculeret. 
Til  al  Ulykke  bragte  « Berliner  Børsen-Zeitung»  nu  ogsaa  en 
Correspondance,  hvori  Sagen  var  behandlet  fra  et  oekonomisk 
Standpunkt,  og  det  var  naturligviis  antydet,  at  det  i  Grunden 
var  Vanvid,  naar  man  afslog  Schønbergernes  langt  billigere 
Forslag.  Følgen  af  denne  Yttring,  som  ethvert  fornuftigt 
Menneske  ved  roligt  Overlæg  maatte  samstemme  med,  var,  at 
man  nu  først  rigtig  begyndte  at  gjøre  Allarm:  «Der  har  vi 
det«,  hed  det,  "Berliner  Børsen-Zeitung  staaer  i  Bismarcks 
Sold,  Schønbergerne  ere  bestukne  af  Bismarck,  de  burde  aldrig 
have  Concessionen!'> 

Ivrigst  blev  denne  Mistanke  naturligviis  behandlet  af  de 
meest  indflydelsesrige  Blade;  Grundorf  gjorde  den  Gang  — 
det  var  i  April  1870  —  i  Sandhed  fortvivlede  Anstrengelser 
for  at  vinde  den  offentlige  Mening  for  Statsbanen.  Publicum 
mærkede  forøvrigt  slet  ikke,  at  alle  disse  Beskyldninger  dog 
i  Virkeligheden  kun  vare  skjulte  Reclamer  for  det  nævnte 
Selskabs  Project.  Fordi  man  fra  Reactionens  Tid  er  vant 
til  overalt  at  see  Politiets  Snushaner  og  hemmelige  Agenter, 
fordi  man  bag  de  meest  uegennyttige  Hensigter  stedse  troer 
en  hemmelig  Egoisme  skjult,  seer  man  i  Enhver,  som  ikke 
til  enhver  Tid  taler  haanende  om  Preussen,  en  af  Bis- 
marcks skjulte  Tjenere,  og  da  man  mener,  at  den  preussiske 
Regjering  anvender  en  « ugudelig  Mængde  Penge«  paa  at 
undergrave  de  østerrigske  Forhold,  hvor  det  er  muligt,  saa 
finde  altid  saadanne  Rygter  som  de,  der  vare  udspredte  om 
det  Schønbergske  Consortium,  bestandig  mange  Troende.  Det 
hjalp  ikke  de  mistænkeliggjorte  Medlemmer  af  Consortiet,  at 
de  paa  den  grundigste  Maade  offentlig  tilbageviste  Angrebet; 
det  vidste  ikke,  at  den  hele  Passiar  havde  sit  Udspring  fra  eet 
Punkt,  Statsbanens  Pressebureau.     Statsbanen  tænkte  allerede 

at  kunne  triumphere;  under  den  herskende  Stemning  kunde 
Kigsraadet  næppe  vove  at  vedtage  en  Lov,  som  var  til  Gunst 
for  Schonberger  -  Consortiet,  hvis  det  ikke  selv  vilde  udsætte 
sig  for  de  værste  Anfald  fra  Pressens  Side. 

Saaledes  var  der  altsaa  al  Udsigt  til,  naar  Schønbergerne 
vare  viste  tilbage,  at  Statsbanens  dobbelt  saa  dyre  Tilbud 
vilde  blive  antaget  «af  politiske  Grunde«.  Imidlertid  blev 
Kigsraadet  hjemsendt,  et  nyt  Ministerium  kom  til  Roret,  og 
Underhuset  opløstes  (21de  Mai  1870).  De  politiske  Begiven- 
heder fortrængte  Interessen  fra  de  Intriguer,  som  havde  spillet 
en  Eolle  i  Wildenschwert  -  Mittelwalder  -  Jernbanesagen ,  og 
Enden  paa  Historien  blev,  at  Generaldirectionen  for  Stats- 
baneselskabet under  det  nye  Ministerium  maatte  tilstaae  for 
Actionairerne  i  den  Generalforsamling,  som  holdtes  den  2den 
Juni  1870,  at  det  ikke  var  muligt  at  faae  Concession  paa 
de  af  dem  opstillede  Betingelser.  I  ethvert  Tilfælde  havde 
denne  Historie  kostet  Statsbaneselskabet  mange  Penge,  men 
Hr.  von  Grundorfs  Virksomhed  var  paa  et  Haar  nær  bleven 
kronet  med  et  heldigt  Udfald. 


For  imidlertid  atter  at  komme  tilbage  til  Pressens  For- 
hold til  Actie  -  Foretagenderne  skulle  vi  her  omtale,  at  der  i 
Wien  gives  en  Mangfoldighed  af  Blade,  som  uden  Opfordring 
optage  alle  de  Bekjendtgjørelser  om  Actie-Foretagender,  som 
de  finde  i  de  større  Blade.  Den,  som  ikke  kjender  Forhol- 
dene, maatte  tænke,  at  Selskabet  under  saadanne  Omstæn- 
digheder vilde  vægre  sig  ved  at  betale  for  disse  Bekjendt- 
gjørelser. Dette  er  imidlertid  ikke  Tilfældet;  de  betale,  som 
oftest  uden  Modsigelse,  fordi  de  meget  godt  vide,  at  selv  det 
meest  ubetydelige  Blad  kan  bhve  meget  farligt,  naar  det 
giver  sig  til  at  meddele  interessante  Administrationshistorier. 

En  hyppig  forekommende  Maade,  paa  hvilken  man  ud- 
presser Penge  af  Folk  ved  Hjælp  af  Bladene  foregaaer  saa- 
ledes:   Udgiverne   eller  Eedacteuren  af  et  Blad  lade  skrive 

en  Bladartikel;  et  eller  andet  Actieselskabs  Forretningsførelse 
eller  en  bekjendt  Industridrivendes  offentlige  eller  hemmelige 
Virksomhed  angribes  paa  den  meest  hensynsløse  Maade.  Da 
nu  Bestikkelse  er  meget  almindelig  i  Forretningslivet,  er  det 
slet  ikke  saa  besværligt  for  en  nogenlunde  indviet  Journalist 
overalt  at  finde  Ting,  hvis  OfFentliggjørelse  maa  blive  meget 
ubehagelig  for  den  Vedkommende.  En  saadan  Artikkel  bliver 
derpaa  sat  og  et  Correcturark  deraf  tilsendt  den  Angrebne 
med  en  Skrivelse.  I  denne  meddeler  Udgiveren,  at  Artiklen 
er  tilsendt  ham  fra  en  »agtet  Haand»,  at  han  ikke  godt  kan 
være  bekjendt  at  tilbagevise  den  af  Hensyn  til  Forfatteren, 
men  at  han  skal  være  villig  til  at  søge  at  bevæge  Forfatteren 
til  frivillig  at  tage  den  tilbage,  naar  han  faaer  Midler  i  Hæn- 
derne til  at  bevise,  at  Indholdet  beroer  paa  en  Vildfarelse. 
Den  Angrebne  vægrer  sig  i  Keglen  ikke  ved  at  give  ham 
Midlet  i  Hænde;  han  sender  den  vedkommende  Udgiver  en 
Hundredegyldens  Seddel  eller  efter  Omstændighederne  Mere, 
og  dermed  er  Sagen  afgjort.    Artiklen  kommer  ikke. 

Andre  Blade  bære  sig  ikke  saaledes  ad;  de  optage  uden- 
videre  Artikler,  som  indeholde  de  værste  Angreb,  og  føie  saa 
til  Slutningen  til:  « Dette  er  dog  ikke  det  Allerværste,  i 
næste  Nummer  skulle  vi  fortælle  endnu  Mere!«  Denne  Tru- 
sel  har  i  Eeglen  tilfølge,  at  den  Angrebne  indlader  sig  paa 
Underhandlinger  med  Bladet,  før  det  gaaer  videre  med  Ar- 
tiklerne; Kesultatet  bliver  da  en  »Overeenskomst«,  hvorefter 
Angrebet  ophører. 

Læseren  vil  under  saadanne  Omstændigheder  finde  det 
forklarligt,  at  Smaablade,  som  maaskee  kun  have  tre  eller 
fire  Abonnenter  og  i  det  Høieste  afsætte  10 — 12  Exemplarer 
til,  dog  kunne  bestaae  og  endog  underholde  deres  Eedacteurer. 
Men  naar  man  vil  bebreide  Pressen  denne  Bestikkelighed, 
maa  man  ikke  glemme,  at  Roden  til  Ondet  ligger  et  heelt 
andet  Sted.  En  Journalist,  som  ernærer  sig  i  Wien  og  ikke 
i  Løbet  af  faa  Aar  kan  skaffe  sig  en  Formue,  bliver  af  Børs- 
speculanterne  anseet  for  en  godmodig  Nar,    som  man  med- 

lidende  trækker  paa  Skuldrene  ad,  fordi  han  ikke  forstaaer 
at  spille  nogen  Eolle  i  det  «practiske»  Liv. 

Vi  omtalte  nylig,  at  Bekjendtgjørelser  fra  Actieselskaber 
maatte  betales  langt  dyrere  end  Privatpersoners.  Selskaberne 
bære  selv  Skylden  derfor ,  hvilket  fremgaaer  af  følgende 
Factum.  «Oesterreichishe  Oekonomisto's  Udgiver  har  altid 
søgt  paa  enhver  Maade  at  bekæmpe  Bestikkelsen  og  har  al- 
drig misbrugt  Bladet  til  sin  egen  pecuniaire  Fordeel;  han 
holder  ogsaa  fast  paa,  at  alle  Bekjendtgjerelser  skulle  betales 
efter  en  bestemt  Norm.  En  Dag  kom  et  Bud,  som  samler 
Annoncer  for  dette  Blad,  til  et  af  de  betydeligste  wienske 
Bankinstituter  og  spurgte,  om  man  ønskede,  at  et  af  bemeldte 
Banks  sidste  Bekjendtgjørelser,  som  allerede  fandtes  i  iBere 
andre  Blade,  skulde  optages  i  «Oekonomist').  Andre  Blade 
havde  sandsynlig,  som  tidligere  omtalt,  optaget  den  uden 
Opfordring  og  derpaa  sendt  Kegning  til  Banken,  som  saa 
ogsaa  havde  betalt  den;  men  i  dette  Tilfælde  spurgte  den  Em- 
bedsmand, som  havde  med  de  Sager  at  gjøre,  om  Prisen,  og 
da  han  erfarede  den,  som  i  Forhold  til  andre  Blades  var 
meget  lav,  svarede  han,  at  man  ikke  averterede  i  Blade  med 
saa  lave  Taxter.  Dermed  blev  Manden  affærdiget;  havde  han 
forlangt  det  Tredobbelte  af  den  sædvanlige  Priis,  havde  han 
faaet  Inseratet. 

Dersom  vi  ikke  frygtede  for  at  trætte  vore  Læsere,  kunde 
vi  blive  ved  med  lignende  charakteristiske  Træk  i  det  Uende- 
lige, men  vi  haabe,  at  det  Foranstaaende  er  fyldigt  nok  til 
at  kunne  give  et  Indblik  i  de  østerrigske,  navnlig  wienske 
Blades  Forhold. 


Det  Bestikkelsessystem ,  som  udgaaer  fra  Børsen,  har  i 
Tidens  Løb  ogsaa  angrebet  det  gamle  Adelsaristokrati.  Et 
slaaende  Exempel  herpaa  skulle  vi  nærmere  omtale. 

Fyrst  Constantin  Czartoryski  var  Millionair,  blev  herved 
indviklet  i  forskjellige  Finantsoperationer,  som  bragte  ham  i 
Forbindelse  med  de  meest  fremragende  Børsmænd  og  fik 
selv  Lyst  til  at  forsøge  sig  i  disses  Kunst.  Han  tog  Deel  i 
Actieforetagender,  blev  Bestyrelsesmedlem  og  tilsidst  Præsident 
for  den  fransk-østerrigske  Bank.  Paa  den  Tid  (1868)  lærte 
han  en  Mand  at  kjende,  som  var  dukket  op  i  Wien  efter 
Krigen  med  Preussen  og  bar  det  velklingende  Navn  Ariel  Graf 
von  der  Kecke-Volmarstein. 

Denne  Grev  Kecke  havde  tidligere  i  Preussen  drevet 
høist  betænkelige  Forretninger,  Godshandeler  og  Lignende ;  han 
var  1866  gaaet  til  Berlin  for  strax  efter  Krigens  Begyndelse 
at  samle  et  Fricorps  mod  -Østerrig.  Efter  at  han  i  nogle 
Dage  havde  drevet  sit  Uvæsen  i  den  preussiske  Hovedstad, 
oprettet  et  Hververbureau  og  gjort  en  Deel  Gjæld,  kom  Poli- 
tiet efter,  at  han  slet  ikke  havde  Tilladelse  til  at  samle  et 
Fricorps;  ja  ikke  nok  dermed.  Krigsministeren,  som  allerede 
var  i  Felten,  svarede  uforbeholdent  paa  en  Forespørgsel  des- 
angaaende,  at  Grevens  Fortid  var  af  den  Art,  at  han  ikke 
vilde  geraade  Armeen  til  Ære,  hvis  han  hørte  til  den;  men 
dette  var  heller  ikke  Tilfældet.  Da  Berlins  Politidirecteur 
derpaa  skred  ind  for  at  forhindre  Fortsættelsen  af  Grevens 
Hvervninger,  bekjendtgjorde  denne,  at  det  maatte  beroe  paa 
en  Vildfarelse,  som  nødte  ham  til  strax  at  reise  til  Kongens 
Hovedqvarteer.  Han  afreiste  altsaa,  naturligviis  ikke  til  Ho- 
vedqvarteret,  men  et  andet  Sted  hen,  hvor  han  kunde  være 
saalangt  som  muligt  udenfor  sine  Creditorers  Synskreds. 
Nogen  Tid  efter  kom  han  tilsyne  i  Wien,  blottet  for  alle 
Midler;  selv  hans  Ydre  var  saa  reduceret,  at  han  ikke  vovede 
at  trænge  ind  i  de  aristokratiske  Kredse,  uagtet  han  forøvrigt 
er  en  smuk  og  indtagende  Mand.  Først  arbeidede  han  som 
Ketoucheur  i  et  Atelier,  men  saasnart  han  havde  faaet  en 
nogenlunde  anstændig  Garderobe,  fik  han  hos  Medlemmer. af 
den  høiere  Adel  Midler  til  at  lade  trykke  et  Par  Brochurer, 
hvis   Indhold  angik   Omdannelsen    af  det   østerrigske  Værn, 

Europas  sociale  Forhold,  det  moderne  Samfunds  Irreligieusitet 
og  Lignende,  men  det  Hele  var  saa  vanvittigt,  at  intet  for- 
nuftigt Menneske  kunde  skjænke  det  en  alvorlig  Opmærk- 
somhed. Recke  benyttede  forøvrigt  kun  dette  Makværk  til 
at  indføre  sig  her  og  der,  hvor  han  —  for  at  bruge  det  rig- 
tige Udtryk  —  vilde  tigge  sig  videre  fremad.  1868  forsøgte 
han  ogsaa  at  gjore  i  Socialismen,  viste  sig  i  flere  store  Ar- 
beidermøder,  men  kunde  ikke  spille  nogen  Eolle  her,  fordi 
der  blandt  de  saakaldte  Arbeiderførere  fandtes  Folk,  som 
kjendte  hans  Fortid  og  offentlig  bebreidede  ham  den.  Ende- 
lig havnede  han  hos  Fyrst  Czartorysky,  hvem  han  mægtigt 
imponerede  saavel  ved  sin  ydre  Fremtræden  som  ved  sine 
sprudlende  Talegaver  og  navnlig  ved  sin  Rigdom  paa  indu- 
strielle og  tinantsielle  Projecter.  Recke  forstod  derhos  at  vinde 
den  godmodige  Fyrstes  Interesse  derved,  at  han  fremstillede 
sig  selv  som  En,  der  var  forfulgt  af  Bedrageri  og  ondskabs- 
fulde Slægtninge,  medens  han  derimod  ifølge  sin  Begavelse 
burde  spille  en  fremragende  Rolle  i  Verden.  Czartoryski  lod 
sig  virkelig  dupere,  skjænkede  Manden  sin  Fortrolighed  og 
gav  ham  betydelige  Midler  ihænde  til  at  operere  med.  Nu 
begyndte  et  nyt  Liv  for  Greven.  Han  kjøbte  Heste  og  Vogn, 
leiede  en  Villa  i  Hietzing,  holdt  Tjenerskab  og  Maitresser, 
kort  sagt.  Keiserstaden  havde  i  Grev  Ariel  faaet  en  ny  Stjerne. 
Czartoryski  og  Recke  var  nu  det  Firmas  Navn,  under  hvis 
Auspicier  alle  Slags  industrielle  Anlæg  og  Fabrikker  kjøbtes, 
Projecter  til  nye  Jernbaner  udkastedes,  ligesom  det  ogsaa 
satte  en  Mængde  andre  kostbare,  efter  Omstændighederne 
rentable  Projecter  i  Værk.  Da  Grev  Recke  altid  havde  Haan- 
den  fuld  af  Penge,  som  han  ikke  sparede  paa,  ansaae  man 
ham  for  en  meget  formuende  Mand,  og  han  kunde  vist  have 
holdt  det  gaaende  i  længere  Tid,  hvis  han  ikke  havde  givet 
altfor  Meget  ud.  Thi  efter  den  Maalestok,  Grev  Recke 
havde  anlagt,  kunde  selv  Fyrstens  Millioner  ikke  slaae  til,  og 
denne  saae  sig  endnu  inden  Aarets  Udgang  blottet  for  alle 
flydende  Capitaler.     Recke  viste  imidlertid  let  at  beseire  alle 

Czartoryskis  Betænkeligheder;  idet  han  foregav,  at  Pengene 
stak  i  de  paabegyndte  Foretagender,  som  naar  de  engang  bleve 
rentable,  maatte  give  uhyre  Gevinst,  og  vilde  han  have 
denne,  maatte  han  holde  Mellemtiden  ud  og  laane  saalænge. 
Fyrsten  laante,  laante  paa  Vexler,  saalænge  Nogen  vilde 
betroe  ham  Noget,  indtil  han  i  Mai  1870  i  al  Hemmehghed 
maatte  forlade  Wien  for  at  undgaae  sine  Creditorer.  Han 
traadte  nu  tilbage  fra  sin  Stilling  som  Præsident  for  den 
fransk-østerrigske  Bank  og  søgte  ved  Salget  af  de  forskjeUige 
Foretagender  at  redde  Euinerne  af  sin  Formue.  Deficitet  be- 
løb sig  til  en  halv  Million,  men  det  Værste  var,  at  en 
Mængde  mindre  bemidlede  Folk  i  TiUid  til  Fyrstens  agtede 
Navn  havde  ladet  sig  lede  til  at  deeltage  i  Svindelspecula- 
tionerne  og  nu  saaledes  tabte  største  Delen  af  deres  Penge. 
Grev  Kecke  havde  naturligviis  ogsaa  udspillet  sin  Rolle  i 
Wien,  men  vovede  dog  endnu  offentligt  at  true  sine  Mod- 
standere med  Klager  for  Ærefornærmelser,  hvilke  Klager  dog 
ingensinde  ere  blevne  indankede  for  lletten. 


Da  vi  netop  tale  om  Medlemmer  af  den  høiere  Adel, 
ville  vi  her  tilføie  en  anden  interessant  Begivenhed. 

Grev  Carl  Attuus  er  en  Mand  paa  næsten  66  Aar  med 
en  aarlig  Indkomst  af  30,000  Gylden;  men  da  han  ikke  kan 
leve  heraf,  maa  han  have  noget  Mere,  og  da  han  har  Gjæld 
paa  over  en  halv  Million,  er  det  vanskeligt  altid  at  laane. 
Han  seer  sig  derfor  nødt  til  at  tage  sin  Tilflugt  til  en  Ind- 
tægtskilde, man  i  det  borgerlige  Liv  simpelthen  kalder  Svindel. 
Saaledes  kjøbte  han  engang  i  Wåhring  ved  Wien  en  Vogn 
for  1,200  Gylden  paa  Credit;  samme  Dag  solgte  han  den 
igjen  for  250  Gylden  contant.  En  ligesaa  fordeelagtig  Han- 
del gjorde  han  kort  efter  i  Neulerchenfeld  ved  Wien  med  en 
Vogn  og  Heste.  Engang  skulde  han  af  med  nogle  Penge  og 
havde  som  sædvanhg  ingen.     Han  skrev  altsaa  en  Vexel  til 

et  Beløb  af  36,000  Gylden  og  gav  den  til  et  Bud,  som  saa 
skulde  sælge  den  for  enhver  Priis.  Sælgeren  blev  borte 
hele  Dagen,  men  kom  endelig  og  klagede  med  ynkelig  Mine 
over  al  den  Uleilighed,  han  havde  havt,  og  dog  til  ingen 
Nytte;  han  havde  ikke  kunnet  faae  en  eneste  Skilling  for 
den;  derimod  var  en  « Forretningsmand«  villig  til  at  tage 
den  for  tre  Sølv-Uhre  og  en  Kikkert.  Hvad  gjorde  nu 
Grev  Attuus?  Han  gik  ind  paa  Handelen,  gav  Budet  de  to 
Uhre  og  Kikkerten  for  hans  Uleilighed  og  beholdt  altsaa  det 
tredie  Uhr,  som  saaledes  kostede  ham  36,000  Gylden. 

Dette  er  skeet  i  Wien  i  Aaret  1870!  Grev  Attuus  er, 
som  bemærket,  66  Aar  gammel  og  anseet  for  en  elegant 
gammel  Cavaleer,  som  er  ved  sine  fulde  Fem. 

Dog  saadanne  Ting  kunne  ligesaa  godt  eller  rettere  lige- 
saa  slemt  skee  andetsteds.  Vi  have  heller  ikke  anfort  disse 
Kjendsgjerninger  for  derved  specielt  at  charakterisere  øster- 
rigske  Forhold;  vi  vide  meget  godt,  at  der  overalt  findes 
letsindige  og  forfløine  Folk;  kun  blive  disse  i  Eeglen  behand- 
lede efter  Fortjeneste.  Her  seer  man  derimod  igjennem  Fingre 
naed  dem,  her  forundrer  man  sig  ikke  engang  over,  at  en 
Mand,  der  som  Dr.  Giskra  i  20  Aar  har  været  anseet  for  en 
Forkæmper  for  Liberalismen,  som  til  Slutningen  har  svunget 
sig  op  til  den  meest  indflydelsesrige  Ministerpost,  og  som 
i  Egenskab  heraf  fornemmelig  lod  sig  kalde  « Borger- 
minister«,  benyttede  hele  sin  Persons  Anseelse  for  strax  efter 
at  have  nedlagt  sin  Ministerportefeuille  at  kunne  indtræde 
som  Kepræsentant  i  fire  Actieselskaber.  En  saadan  Jagt 
efter  flere  Repræsentationer  maa  Ingen  kalde  Letsind;  tvært- 
imod, det  er  en  udmærket  Speculation,  thi  enhver  enkelt  af 
disse  Stillinger  kaster  aarlig  i  det  Mindste  10,000  Gylden  af 
sig,  saa  at  Dr.  Giskras  Indkomster  aarlig  beløbe  sig  til  40,000 
Gylden,  bortseet  fra  de  saakaldte  « Procenter »  og  øvrige  Sportler. 

Den  forhenværende  Advocat,  Borgermester  i  Brunn,  liberal 
Medlem  af  Eepræsentationen ,  derpaa  Indenrigsminister,  Dr. 
Giskra,   er  bleven  valgt  til  Repræsentant  for  Lemberg-Czer- 

nowitzer  -  Jernbanen,  Keichenberg  -  Pardubitzer  -  Banen,  den 
Måhriske  Escomptebank  og  den  fransk-østerrigske  Bank.  Ved 
den  sidste  har  man  endog  gjort  ham  til  Præsident  istedetfor 
den  forulykkede  Fyrst  Czartoryski;  Alt  var  skeet  i  Løbet  af 
14  Dage,  efter  at  Dr.  Giskra  var  fratraadt  sin  Ministerplads- 
Den  Hurtighed,  med  hvilken  man  overdrog  denne  Mand  disse 
Pladser  i  Actieselskaberne,  beviser  tydelig,  hvor  meget  han  er 
afholdt  af  Wiens  Børsbaroner,  og  dette  Factum  kaster  et 
eiendommeligt  Lys  over  hans  kort  iforveien  sluttede  Minister- 
virksomhed. Notorisk  er  det  forøvrigt,  at  en  stor  Mængde 
af  de  Børsmatadorer,  hvis  Ketsconsulent  Advokat  Giskra  har 
været,  for  han  overtog  Ledelsen  af  et  Ministerium,  netop 
under  Borgerministerens  liberale  Æra  ere  blevne  ophøiede  i 
Adels-  eller  Friherrestanden.  I  hvor  høi  Grad  hans  Indfly- 
delse har  været  virksom  ved  disse  «Ophøielser»,  er  naturlig- 
viis  skjult  i  det  største  Mørke;  men  hans  hurtige  Udnævnelse 
til  Medlem  af  fire  Repræsentantskaber  bliver  af  Mange  be- 
tragtet som  en  Anvendelse  af  det  gamle  Ordsprog:  «Den  ene 
Haand  vadsker  den  anden«. 

En  saadan  Stilling  som  Repræsentant  i  et  Actieselskab 
er  den 'allerfordeelagtigste,  man  kan  tænke  sig;  for  det  Første 
fordi  den  i  Virkeligheden  kaster  en  betydelig  Indkomst  af  sig, 
hvad  vi  [allerede  have  omtalt,  og  for  det  Andet,  fordi  det 
Arbeide,  der  er  forbundet  dermed,  ikke  er  Omtale  værd. 
Som  Følge  heraf  have  de  Lykkelige,  som  ere  i  den  Stilling, 
at  de  kunne  vælges  til  Repræsentanter,  i  Reglen  ikke  mange 
Betænkeligligheder  ved  at  overtage  en  saadan  Stilling.  Exmi- 
nister,  Dr.  Giskra  har  i  ethvert  Fald  ikke  havt  Skrupler,  idet 
han  baade  er  Medlem  af  Bankraadet  for  den  fransk-østerrigske 
Bank  og  for  den  Måhriske  Escomptebank,  med  [andre  Ord, 
han  tager  Deel  i  Ledelsen  af  to  Instituter,  som  ifølge  deres 
Natur  nødvendigviis  maae  være  Concurrenter.  Denne  Dobbelt- 
stilling ligner  egentlig  en  Procurators,  naar  han  i  en  Proces 
vil  repræsentere  begge  Parter. 

En  saadan  Sammenhoben  af  Repræsentantskabsposter  er 
fomvrigt  i  østerrig  en  saa  hyppig  forekommende  Kjends- 
gjerning,  at  det  slet  ikke  vækker  Anstød,  om  en  Mand  er 
Repræsentant  ved  to  eller  flere  eensartede  Actieforetagender. 
Repræsentanterne  ved  Bankinstituterne  i  Wien  gjøre  ikke 
nogen  Undtagelse  herfra,  selv  ikke  Nationalbankens,  saa  at 
enhver  Repræsentant  i  Virkeligheden  repræsenterer  flere 
Banker. 

Men  ikke  nok  hermed!  Repræsentanter,  som  selv  ere 
Banquierer  eller  Borsspeculanter,  søge  leilighedsviis  at  paavirke 
Coursen  paa  det  Selskabs  Actier,  i  hvis  Repræsentantskab  de 
sidde.  Og  man  seer  ikke  Andet  heri  end  en  Speculation, 
som  staaer  Enhver  frit  for  efter  Behag;  man  anseer  ikke  en 
saadan  Fremgangsmaade  for  uærlig,  fordi  der  naturligviis  kan 
tjenes  derved. 

Et  slaaende  Exempel  herpaa  har  man  i  den  bekjendte 
Proces,  som  reistes  i  1868,  fordi  en  Journalist  havde  beskyldt 
en  Banquier,  som  tillige  var  Repræsentant  i  et  Actieselskab, 
for  paa  en  kunstig  Maade  at  skrue  Prisen  op  paa  vedkom- 
mende Selskabs  Actier,  og  hvor  det  navnlig  af  et  Vidne,  som 
selv  var  Banquier  og  Repræsentant,  blev  hævdet,  at  der  al- 
deles ikke  var  noget  Stødende  i  den  Slags  Transactioner, 
ligesom  samme  Vidne  søgte  at  forsvare,  at  en  Banquier  maatte 
være  berettiget  til  at  gjøre  ved  de  Penge,  han  havde  mellem 
Hænder,  hvad  han  vilde,  hvad  enten  det  var  hans  egne  eller 
Andres. 

Skulle  vi  her  udtømmende  behandle  Begrebet  Repræ- 
sentant, maatte  vi  fylde  et  heelt  Bind.  Gjennemblader  man 
en  Fortegnelse  over  samtlige  ledende  Personer  for  alle  øster- 
rigske  Actieselskaber,  seer  man  et  begrændset  Antal  Navne, 
som  findes  overalt.  Denne  forholdsviis  lille  Kreds  befaler 
over  fabelagtige  Rigdomme  og  har  derved  ogsaa  en  uhyre 
Indflydelse.  Omendskjøndt  Enhver  af  dem  egentlig  kæmper 
mod  alle  de  øvrige,  saa  støtte  de  dog  paa  den  anden  Side 
hverandre,  fordi  de  meget  godt  vide,  at  de  foruden  den  per- 

sonlige  ogsaa  have  en  fælles  Interesse,  som  gaaer  ud  paa 
Vedligeholdelsen  af  de  nuværende  oekonomiske  Tilstande,  til 
hvis  Charakteristik  det  tidligere  omtalte  Blad  «Oekonomist') 
har  givet  følgende  Bidrag: 

Paa  den  nuværende  Stats-  og  Samfundstilstand,  som 
fører  ^sterrig  til  Afgrundens  Rand,  maa  og  skal  der  gjøres 
en  grundig  og  ubarmhjertig  Ende.  De  moderne  Røverriddere 
og  de  med  dem  Sammensvorne,  som  ansee  Staten  for  en 
dem  tilhørende  Domaine,  Befolkningen  som  en  dem  til  Ud- 
plyndring anviist  Slavehob,  Folk,  for  hvem  Bestikkelse,  Be- 
drageri og  List  ikke  ere  slette  nok,  som  kjende  alle  Veie  og 
forstaae  at  snige  sig  frem  paa  alle  Stier,  disse  skamløse,  sam- 
vittighedsløse Præsidenter,  Directeurer,  Repræsentanter,  som 
ovenikjøbet  ere  beklædte  med  alle  Værdigheder,  og  som  dertil 
have  bedraget  Staten  og  ført  Befolkningen  bag  Lyset  —  skulle 
og  maae  nedlægge  deres  Haandværk.  Ikke  længere  maa  Be- 
folkningens Sved  bortødsles  og  Arbeiderne  bedrages  for  deres 
Løn;  Nepotisme  og  Privilegier  tør  ikke  længere  være  de  eneste 
Midler,  ved  hvilke  Formuer  kunne  erhverves.  Fordærvelsen 
har  allerede  naaet  sin  yderste  Grændse  i  de  herskende  Kredse; 
Lasten  gaaer  aabenbart  tilværks,  og  ikke  engang  Hykleri  findes 
længere.  Ministeren  sørger  for  sig  og  Sine  i  yderste  Linie 
paa  offentlig  Bekostning  og  lader  de  værste  Paasagn  gaae 
upaatalte  hen.  De  høieste  Embedsmænd,  Deputerede,  Præ- 
sidenter 0.  s.  V.  o.  s.  V.  tigge  Børsjøder  og  Christne  om  « Pro- 
center« ved  rentable  Forretninger,  Deeltagerne  i  disse  For- 
retninger sige  hinanden  de  værste  Grovheder  i  offentlige 
Forsamlinger,  Aetionairerne  behandle  deres  Repræsentanter 
paa  samme  Maade,  og  omvendt,  bliver  Balancen,  skjøndt  Regn- 
skabet er  undergivet  en  keiserlig  Commissairs  Control,  forfal- 
sket. Man  begaaer  Underslæb,  man  bestjæler  paa  enhver  Maade 
Statens  saavel  som  Privateiendom ;  man  tjener  Mere  paa  det, 
der  ikke  præsteres,  end  paa  det,  der  præsteres;  for  det  ærlige 
Haandværk  findes  næppe  det  tørre  Brød.  Den,  som  ikke  vil 
deeltage  i  det  Offentliges  Udplyndring,   bliver  anseet  og  be- 

handlet  som  en  stor  Nar.  Kedelighed  ansees  for  en  Latter- 
lighed, og  Ærlighed  er  en  Skam;  Begreberne  om  Sæde- 
lighed og  Moral  ere  i  det  oifentlige  Liv  stillede  paa  Hovedet. 
Hvorledes  maa  Tilstanden  dog  ikke  være,  naar  man 
kan  lade  saadanne  Ting  trykke  og  udbrede,  uden  at  der  er 
et  eneste  Menneske,  som  vover  offentlig  at  sige  et  eneste 
Ord  for  at  imodegaae  det?  Hvorledes  maa  Tilstanden  ikke 
være,  naar  den  samme  Artikkel  i  «Oekonomist'>,  hvoraf  vi 
have  taget  det  Ovenstaaende,  har  kunnet  betegne  «Neue  freie 
Presse«)  som  det  store  wienske  Verdensblad,  der  systematisk 
forsvarede  Bedrageri,  og  som  forfalskede  Tal  og  Kjendsgjerninger 
med  samme  Frækhed,  med  hvilken  det  stak  den  offentlige 
Mening  Blaar  i  -Oinene  og  optog  enhversomhelst  Mening, 
naar  den  blot  kunde  tjene  det,  —  uden  at  det  samme  Blad 
for  at  værne  sin  Ære  har  gjort  Andet  end  forsøgt  at  tie 
Angrebet  tildøde,  selv  efter  at  et  andet  meget  udbredt  Blad, 
« Wiener  Sonn-  und  Montags -Zeitung»,  har  gjentaget  de 
samme  Beskyldninger,  kaldt  de  store  Børsmænd  store  Stjæ- 
lere og  Udgiveren  af  «Neue  freie  Presse«  en  stor  Hæler? 


Det  er  ingen  Hemmelighed,  hvorledes  saa  Mange  ere 
blevne  Eepræsentanter,  Bankraadsmedlemmer  o.  s.  v.  Et  Sel- 
skabs Kepræsentantskab  skiller  sig  af  med  et  Medlem,  og  de 
øvrige  Medlemmer  raadslaae  derefter  om,  hvem  de  paa  Gene- 
ralforsamlingen skulle  lade  Actionairerne  vælge.  De  blive 
enige  om  en  Person  og  skride  derpaa  til  Planens  Fuldførelse. 
De  vide  ikke  blot  at  anvende  deres  moralske  Indflydelse,  men 
ogsaa  at  sikkre  sig  en  Generalforsamlings  Majoritet  derved,  at 
de  sende  en  Mængde  Stemmemaskiner  derhen.  Commisser, 
Contoirbetjente,  Gaardskarle,  Bybude  o.  s.  v.  i  deres  Søndags- 
klæder  gjælde  saa  for  Actionairer;  netop  et  saa  stort  Antal 
Actier,  som  giver  Stemmeberettigelse,  deponeres  for  dem,  og 
Forsamlingen  maa  saa  anerkjende  dem  for  stemmeberettigede. 

Stiller  en  virkelig  Actionair  en  eller  anden  ubeleilig  Fore- 
spørgsel eller  gjør  et  eller  andet  ubehageligt  Forslag,  saa 
bliver  han  strax  udhysset  af  disse  Leiesvende,  som  udgjøre 
Majoriteten.  Paa  denne  Maade  er  det  naturligviis  muligt  at 
sætte  Alt  igjennem  og  erholde  Decharge  af  Generalforsam- 
lingen for  den  skjændigste  Forretningsførelse.  Dette  Uvæsen 
førte  f.  Ex.  til  en  offentlig  Skandale  i  Generalforsamlingen  for 
»Wiener  Handelsbank  flir  den  Produkten-  und  Waaren-Verkehr» 
den  25de  Mai  1870.  Her  havde  Repræsentantskabet  samlet 
en  Mængde  Bankembedsmænd,  Undergivne,  Venner  og  Be- 
kjendte  og  paa  den  Maade  sammenskrabet  147  Actionairer  med 
563  Stemmer.  I  det  Mindste  de  -jn  af  disse  147  vare  Leie- 
svende, som  under  en  fuldkommen  berettiget  Interpellation 
fremkaldte  en  saadan  Tumult,  som  man  kun  hører  i  meget 
urolige  Folkeforsamlinger;  Interpellanten  blev  endog  ligefrem 
insulteret.  Derefter  vedtog  Generalforsamlingen  naturligviis 
uden  Modsigelse  en  Eække  Statutforandringer,  som  Repræ- 
sentantskabet havde  foreslaaet,  og  gav  det  naturligviis  ogsaa 
Absolution  for  dets  skandaleuse  Forretningsførelse.  Ligeoverfor 
saadanne  Forhold  kan  man  ikke  undres  over  følgende  Ord  af 
en  nationaloekonomisk  Forfatter:  «Et  Tyveri  efter  en  storartet 
Maalestok  begaaes  for  Tiden  i  Evropa,  ved  Siden  af  hvilket 
de  fordums  Ridder  -  Røverier  og  Kirkens  Udpresninger  vare 
ædle  Haandværk;  det  nuværende  Tyveri  fører  til  Magt  og 
Ære  istedetfor  til  Tugthuset«.  Kun  er  det  forunderligt,  at 
den  samme  Forfatter,  Dr.  Schaeffle,  som  nylig  er  bleven 
Handelsminister,  ikke  gjør  en  Mine  til  at  afskaffe  « dette 
storartede  Tyveri«. 


Børslivets  Hovedøiemed  gåaer  først  og  fremmest  ud  paa 
at  gjøre  nogle  Faa  til  Krøsus'er  og  bringe  de  Hundredetusinder, 
som  udgjøre  Middelstanden,  til  Betlerstaven.  Efter  at  Pariser- 
Børsen  nu  ved  de  politiske  Begivenheder  er  reduceret  til  en 

Ubetydelighed,  er  den  wienske  bleven  Hovedarnestedet  for 
dette  Spil,  som  vil  føre  til  Folkenes  oekonomiske  Ruin,  og 
det  seer  næsten  ud,  som  om  det  er  de  wienske  Pengemata- 
dorers Hensigt  at  overføre  deres  giftige  Børsmoral  til  Berlin; 
thi  de  have  i  kort  Tid  sluttet  saa  betydelige  Forbindelser  der 
og  paabegyndt  saa  store  Foretagender,  at  det  vilde  være 
ønskeligt,  om  de  vedkommende  Embedsmænd  havde  deres 
alvorligste  Opmærksomhed  henvendt  derpaa*). 

Der  er  Mange,  som  mene,  at  det  er  Tilfældet,  der  raader 
ved  BOTsspillet  som  ved  andre  Spil;  men  det  er  dog  i  Al- 
mindelighed kun  Lægfolk,  som  ikke  have  nogen  Anelse  om 
de  virkelige  Forhold.  Paa  Børsen  gaaer  det  til  som  ved 
falsk  Kortspil,  hvor  den  Ene  slaaer  Volten  og  den  Anden, 
som  stoler  paa  Lykken,  betaler,  saalænge  han  endnu  har  en 
Skilling  tilbage.  Hvad  man  i  det  daglige  Liv  kalder  en 
Falskspillerbank,  er  paa  Børsen  et  « Syndikat«. 

Vi  skulle  nærmere  forklare  dette  Ord.  Ved  Syndikater 
forstaaer  man  Foreninger,  som  stille  sig  den  Opgave  med 
forenede  Kræfter,  uden  Hensyn  til  ydre  Forhold  eller  Værdi- 
gjenstandens  indre  Godhed,  at  fremkalde  vilkaarlige  Courser 
og  at  speculere  i  disse.  For  at  løse  denne  Opgave  udfordres 
der  først  og  fremmest  en  mægtig  Capital;  thi  ethvert  enkelt 
Medlem  af  Syndikatet  har  maaskee  en  eller  flere  Millioner.  .End- 
videre maa  man  skabe  kunstige  politiske  eller  oekonomiske 
Situationer,  som  kunne  benyttes.  Selv  dette  lykkes  som 
oftest  Syndikatet,  da  dets  Medlemmer,  selv  Chefer  for  store 
Banquierhuse,  staae  i  Forbindelse  med  de  ledende  Statsmænd, 
—  hvad  der  for  Beust's  Vedkommende  klart  fremgaaer  af  det 
forhen  Meddeelte.  Og  naar  det  ikke  er  muligt  at  skabe  en 
kunstig  Situation,  saa  forstaaer  Syndikatet  alligevel  enten  at 
give  et  enkelt  Papiir  eller  flere  af  dem  forud  bestemte  Cour- 

*)  Man  fortæller,  at  Eieren  af  «Neue  freie  Presse«  vil  grundlægge  et 
nyt  Blad  i  Berlin,  hvilket  Foretagende  man,  efter  hvad  vi  ovenfor 
have  fortalt  om  dette  Blad ,  bør  skjænke  den  alvorligste  Op- 
mærksomhed. F.  Å. 

ser  eller  at  give  hele  Børsen  et  bestemt  Physiognomi,  snart 
ved  usande  Telegrammer  fra  udenlandske  Agenter,  snart  ved 
falske  Efterretninger  og  offentlig  afsluttede  betydelige  Kjøb 
og  Salg,  hvor  netop  det  Modsatte  er  tilsigtet,  snart  ved  plud- 
selig at  lade  visse  Papirer  forsvinde  fra  Markedet,  snart  ved 
paa  fremmede  Barser  at  fremkalde  kunstige  Noteringer  og 
mange  andre  lignende  Kunststykker.  Mod  et  saadant  Syndi- 
kat kan  den  Enkelte  Intet  udrette,  medmindre  han  besidder 
ligesaa  store  Midler  som  Foreningens  samtlige  Medlemmer  og 
dertil  kjender  og  kan  benytte  Børsspillets  hemmelige  Driv- 
fjedre  ligesom  disse.  Love,  som  ere  istand  til  at  forhindre 
dette  Uvæsen,  gives  der  ikke;  der  findes  kun  eet  Værn  der- 
imod: man  maa  holde  sig  borte  derfra. 

Men  Forlokkelsen  er  stor,  og  den  drives  systematisk.  De 
Steder,  som  have  sat  sig  den  Opgave  ved  alle  Tillokkelsens 
Midler  at  forføre  Publicum  til  Deeltagelse  i  Børsforetagender, 
ere  de  saakaldte  «Børscontoirer»,  hvis  Antal  i  den  sidste  Tid 
er  voxet  i  en  foruroligende  Grad.  De  lade  daglig  indrykke  i 
Bladene  pompeuse  Bekjendtgjørelser,  hvori  de  fortælle,  « at  der 
netop  i  øieblikket  er  yderst  gunstige  Conjuncturer;  de  sende 
duelige  Agenter  til  Provindserne  for  der  at  gjøre  Propaganda; 
de  ofFentliggjøre  Smaaskrifter  om  Børsspillets  Hemmeligheder, 
som  de  lade  anbefale  i  Bladene  ved  dyrt  betalte  Reclamer, 
og  som  i  Grunden  ikke  indeholde  Andet  end  almindelige 
Talcmaader,  der  kun  blive  hemmelighedsfulde  for  Lægfolk, 
fordi  de  ikke  forstaae  Børssproget;  endelig  paatage  de  sig 
alle  «for  den  mindst  mulige  Provision«  at  gjøre  Forretninger 
paa  Børsen  for  Andre.  Og  desværre  gaae  Mange  i  disse 
Forføreres  Fælde.  Godsbesiddere,  Privatfolk  med  en  lille  For- 
mue, Forretningsfolk  med  nogle  Sparepenge  ere  Borscontoi- 
rernes  Clienter,  som  i  Løbet  af  nogle  faa  Maaneder,  ja 
undertiden  i  nogle  faa  Uger  faae  deres  Formuer  satte  over- 
styr, hvorpaa  der  kommer  nogle  nye  Spillere  i  Stedet,  som 
ligeledes  inden  kort  Tid  ere  « færdige«,  for  atter  at  give  Plads 
for  nye  Offere. 

Børscontoirerne  have,  som  sagt,  deres  Kunder  i  alle 
Stænder;  Medlemmer  af  den  gamle  Adel,  Læger,  Advocater, 
Militaire,  Haandværkere,  ja  Koner  og  unge  Piger  bringe  deres 
Penge  til  disse  Forretninger  for  at  spille  dermed,  for  paa 
« billige«  Vilkaar  at  kunne  tjene  Noget  paa  Børsen  —  hvor 
billige  Vilkaarene  ere,  kan  den,  som  ikke  har  faaet  et  Ind- 
blik i  den  hele  Transaction,  ikke  gjøre  sig  noget  Begreb  om. 

Handeler,  mod  hvis  Realitet  man  Intet  kan  indvende, 
nemlig  saadanne,  hvor  kjøbte  Værdipapirer  virkelig  modtages 
og  betales,  høre  til  store  Sjeldenheder  i  Børscontoirerne.  Nei, 
næsten  alle  Handeler  afsluttes  der  «paa  Prolongation«,  det  vil 
sige:  imod  en  Indbetaling  af  200  til  500  Gylden  kjøber  eller 
sælger  Contoiret  pro  formå  for  sin  Client  eller  paa  hans 
Regning  paa  Børsen  25  Stykker  Obligationer,  hvilke  ialt 
skulle  repræsentere  f.  Ex.  en  Nominalværdi  af  5,000  Gylden; 
Contoiret  betaler  imidlertid  ikke  de  25  Stykker  og  giver  dem 
altsaa  heller  ikke  til  Clienten,  men  det  tager  foreløbig  de 
deponerede  Penge  paa  Børsmaneer  i  « Forvaring«,  hvilket  i 
det  daglige  Liv  betyder  saa  meget  som,  at  det  gjør  Forret- 
ninger med  dem. 

For  Transactionen  beregner  Contoiret  sig  følgende  Godt- 
gjørelse:  for  det  Første  opgives  Prisen  1  eller  2,  ja  3  Gylden 
høiere,  end  den  virkelig  har  været,  hvilket  altsaa  paa  25 
Stykker  giver  en  Gevinst  paa  henholdsviis  25,  50  og  75 
Gylden;  for  det  Andet  tjener  det  jo  ogsaa  Noget,  medens  det 
har  Pengene  i  "Forvaring«,  hvilken  Gevinst  tilflyder  Contoiret, 
uden  at  Clienten  kan  føre  nogen  Control  dermed;  desuden 
maa  Clienten  betale  Prolongationsomkostninger,  mellem  6  og 
7  Procent;  endelig  fordrer  Contoiret  5  Gylden  i  Provision  for 
Handelens  Afslutning. 

Saa  Meget  har  Contoiret  altsaa  allerede  fortjent  uden 
selv  at  have  sat  en  eneste  Skilling  paa  Spil.  Clienten  har 
ved  sit  Indskud  allerede  betalt  denne  Fortjeneste;  han  kan 
nu  vistnok  faae  Papirerne  mod  at  betale  deres  fulde  Værdi 
efter  Dagscoursen,  men  det  vil  han  selvfølgelig  ikke,  thi  han 

vil  jo  netop  kun  tjene  ved  de  eventuelle  Svingninger  i  Cour- 
sen; til  at  betale  fuldt  ud  har  han  ovenikjøbet  i  Keglen  ikke 
Penge  nok.  Derpaa  følger  nu  Handelens  anden  og  sidste 
Deel. 

I  Løbet  af  nogle  Dage  er  Papirernes  Værdi  enten  stegen 
eller  falden;  er  den  stegen,  raader  Contoirets  Bestyrer  ham 
til  at  sælge,  fordi  der  i  dette  Tilfælde  er  en  øieblikkelig  For- 
deel  at  vinde.  Clienten  gaaer  ind  derpaa,  og  Papirerne  blive 
solgte.  Contoiret  foregiver  nu,  at  det  har  faaet  1  eller  2 
Gylden  mindre  pr.  Styk,  end  Tilfældet  er,  saa  at  der  atter 
tilflyder  det  en  25  eller  50  Gylden,  og  endvidere  beregner 
det  sig  5  pCt.  i  Provision  for  Handelens  Afslutning.  Imid- 
lertid faaer  Clienten  dog  en  Fortjeneste,  skjøndt  den  er  bety- 
delig mindre  end  Børscontoirets,  som  ovenikjabet  ingen  Eisico 
har  havt. 

Saa  fordeelagtig  kan  Handelen  imidlertid  jo  kun  være,  naar 
Papirets  Cours  er  stegen;  falder  den,  maa  Clienten  dække 
den  opstaaede  Difference.  Dette  gjør  han,  saalænge  han 
endnu  har  Penge;  men  er  han  tifærdig«  med  Resten  af  sin 
Formue,  kommer  Contoiret  desuden  i  Reglen  med  en  For- 
dring paa  ham,  fordi  det  skal  have  tabt  ved  de  sidste  Salg, 
medens  det  i  Virkeligheden  hele  Tiden  har  vundet,  af  den 
let  forklarlige  Grund,  at  det  ikke  gjør  et  eneste  Skridt,  før 
det  i  pecuniair  Henseende  har  sikkret  sig  hos  Clienten. 
Contoiret  kan  kun  tjene,  Clienten  gaaer  en  stor  Risico  imøde, 
og  det  ender  i  Reglen  med,  at  han  ikke  blot  er  bleven  fat- 
tig, men  endog  forgj ældet. 

Mangen  Gang  kan  Clienten,  naar  Courserne  ere  i  stadig 
Stigen,  vinde  flere  Gange  i  Træk.  Da  Børscontoiret  ligeledes 
hver  Gang  vinder  derved,  raader  det  altid  til  nye  Kjøb  og 
sørger  ogsaa  for,  at  selve  Gevinsten  bliver  sat  paa  Spil,  saa 
at  der  ved  2den  eller  3die  Handel  kjøbes  50  i  Stedet  for 
25  Stykker.  Den  Vindende  gaaer  naturligviis  let  ind  derpaa, 
men  saa  kommer  pludselig  Omslaget,  Courserne  falde.  Tabene 

maae  dækkes,  og  de  blive  dækkede,  saalænge  Clienten  har 
Noget. 

Saaledes  ere  Børscontoirerne  de  værste  Spillehuller,  man 
kan  tænke  sig.  Deres  Bestyrere  blive  hurtig  rige;  i  faa  Aar 
erhverve  de  sig  store  Formuer,  og  omendskjondt  det  er  noto- 
risk, at  Mange  af  dem  ere  Svindlere,  Bankerotspillere  o.  s.  v., 
tænker  dog  Ingen  paa  at  formene  dem  deres  Haandværk;  ja, 
Bladene,  hvis  Opgave  det  er  at  paatale  offentlige  Misligheder, 
bekymre  sig  aldeles  ikke  om  disse  skjændige  Handeler*). 

Foravrigt  maa  det  bemærkes,  at  de  Transactioner,  vi 
have  omtalt,  altid  have  noget  Skin  af  Ærlighed,  men  der  er 
Børscontoirer,  som  bære  sig  langt  anderledes  ad.  Bestyrerne 
for  mangen  saadan  Handel  speculere  f.  Ex.  uheldig  med  det 
dem  betroede  Indskud,  uden  at  Clienten  veed  Noget  deraf. 
Ofte  og  længe  gaaer  dette  maaskee  godt,  men  endelig  kom- 
mer der  en  Crisis,  og  saa  bliver  Contoiret  nødt  til  at  lukke. 
I  Juli  1870  forekom  det  Tilfælde,  at  et  Børscontoir  fallerede; 
Gjælden  beløb  sig  til  flere  Millioner,  som  det  savnede  ethvert 
Middel  til  at  dække.  Contoirets  samtlige  Clienter  bleve  be- 
dragne, men  Bedrageren  erklærede  offentlig,  at  hans  Credi- 
torer  foreløbig  Intet  kunde  faae;  men  han  skulde,  hvis  Lykken 
fremtidig  begunstigede  ham  i  Børsspillet,  opfylde  sine  For- 
pligtelser ved  qvartalsviis  Tilbagebetaling;  man  skulde  blot 
give  ham  Tid,  saa  skulde  den  første  Tilbagebetaling  skee  om 
3  Maaneder.  Og  denne  uhørte  Frækhed  blev  i  Bladene  kaldt 
«et  ærefuldt  Tilbud ». 


*)  Vi  maae  dog  gjøre  een  Undtagelse;  det  oekonomiske  Organ  «die 
Actie«  har  flere  Gange  henledet  Opmærksomheden  paa  Børscon- 
toirernes  Svindeler;  dette  er  imidlertid  ogsaa  det  eneste. 

F.  A. 

Den,  som  staaer  fjernt  fra  Forholdene,  kan  ikke  gjøre 
sig  noget  Begreb  om,  hvor  mægtige  Lidenskaberne  for  Spil 
ere  i  østerrig.  Foruden  Børsspillet  er  der  for  Middelstanden 
Handelen  med  Lotteripapirer  og  for  de  fattige  Classer  Tal- 
lotteriet. 

Intetsteds  har  man,  naar  man  trængte  til  et  større  Penge- 
beløb, saa  ofte  grebet  til  Lotteri-Laan  som  i  østerrig.  Ikke 
blot  selve  Staten  har  benyttet  sig  deraf,  men  ogsaa  enkelte 
Byer;  ja,  der  er  af  de  lovgivende  Factorer  givet  Concessioner 
paa  Optagelsen  af  Lotteri-Laan  til  Anlæggelsen  af  offentlige 
Anstalter,  som  f.  Ex.  til  Kronprinds  Kudolphs-Stiftelsen.  Hele 
østerrig  er  oversvømmet  af  Lotteripapirer  af  enhver  Art, 
udstedte  i  selve  Landet;  hertil  komme  brunsvigske,  mei- 
ningske,  tyrkiske  og,  Gud  veed,  hvilke  mange  andre  Lod- 
sedler, som  alle  tilhobe  lokke  Folket  til  at  spille  ved  at 
stille  Gevinster  i  Udsigt.  Som  Følge  heraf  blomster  Pro- 
messehandelen her  som  intet  andet  Sted;  den,  som  ikke  har 
Raad  til  at  kjøbe  en  Lodseddel,  giver  Afkald  paa  et  Par 
Gylden  for  i  det  Mindste  at  forsøge  sin  Lykke  med  et  Par 
Promesser.  Banquierer  og  Vexellerer  arrangere  Bortlodninger 
eller  udbyde  daglig  Lodder  af  enhver  Art  til  Salg  paa  Afbe- 
taling, idet  de  naturligviis  beregne  dem  til  en  betydelig  høiere 
Priis  end  Dagscoursen  eller  deres  reelle  Værdi. 

Lotterilaanene  frembyde  vel  betydelige  Chancer  for  Ge- 
vinster for  nogle  Faa;  men  for  den  store  Masse  ere  de  af- 
gjort skadelige;  thi  hvad  de  Faa  vinde,  maae  de  mange  øvrige 
Creditorer  eller  Ihændehaverne  af  Lodsedlerne  betale  i  Renter 
af  deres  Indskudscapitaler.  Promessehandelen  er  endvidere 
ligefrem  en  forkastelig  Udplyndring  af  Publicum,  ved  hvilken 
kun  Forhandleren  vinder,  og  Staten  faaer  den  samme  til- 
kommende Stempelskat  for  hver  Promesse,  medens  Pengene 
blive  narrede  Befolkningen  ud  af  Lommen  ved  bedrageriske 
Løfter  og  Forhaabninger.  Til  alle  disse  Lotterier,  som  hoved- 
sagelig ere  beregnede  paa  Middelstanden,  komme  endvidere 
mangfoldige   kun  for  een  Gang  tilladte   til  særlige  Formaal, 

navnlig  i  veldædige  øiemed,  hvilke  sidste  forsaavidt  ogsaa 
opnaae  deres  Hensigt,  som  de  i  Virkeligheden  blive  en  Vel- 
gjerning  for  Entrepreneurerne,  idet  disse  i  Keglen  fortjene 
flere  Tusinder. 

Under  saadanne  Omstændigheder,  under  en  saadan  Synd- 
flod af  Lotteripapirer  af  enhver  Art  er  det  naturligviis  ikke 
til  at  undres  over,  at  Befolkningen  er  bleven  betaget  af  et 
forfærdeligt  Spilleraseri.  Det  er  ikke  blot  Middelstanden,  ikke 
blot  Smaafolk,  som  ere  angrebne,  men  endogsaa  Fattige,  Dag- 
leiere,  ja  selv  Tiggerne;  disse  kunne  ganske  vist  ikke  faae 
nogen  Promesse  og  endnu  mindre  noget  Lod,  men  de  bringe 
deres  tiltiggede  Skillinger  paa  Tallotteriets  Alter  for  der  at 
forsøge  deres  Lykke. 

Til  Ære  for  Rigsraadet  maae  vi  bemærke,  at  der  gjen- 
tagne  Gange  er  fremkommet  Andragender  fra  Medlemmer 
om,  at  Tallotteriet  skulde  ryddes  afveien.  Regjeringen  har 
ogsaa  i  «Principet»  erklæret  sig  enigt  heri,  men  har  betegnet 
Forslaget  for  uudførligt,  for  det  Første  fordi  Staten  ikke 
kunde  give  Afkald  paa  Nettoudbyttet  af  Lotteriet,  som  aarlig 
beløber  sig  til  7  Millioner  Gylden;  for  det  Andet  fordi  Lot- 
teriets Ophævelse  vilde  skabe  et  stort  Antal  brødløse  Lotteri- 
embedsmænd, og  endelig  for  det  Tredie  fordi  de  lavere  das- 
sers Spilleraseri  var  for  stor.  Vil  man  tage  disse  Grunde 
nærmere  i  -Oiesyn,  seer  man,  at  kun  den  første  er  holdbar, 
thi  den  Omstændighed,  at  Lotteriembedsmænd,  som,  hvis  de 
have  Fordring  paa  Statsembeder,  kunne  anvendes  andetsteds, 
blive  brødløse,  kan  under  ingen  Betingelse  retfærdiggjøre  den 
demoraliserende  Udplyndring  af  de  fattige  Classer,  og  hvad  de 
lavere  Classers  Spillelyst  angaaer,  saa  vil  den  høre  op,  naar 
den  ikke  længere  paa  kunstig  Maade  pirres  ovenfra,  og  naar 
man  ikke  længere  daglig  holder  Folk  Exempler  for  øie,  som 
skulle  bevise,  at  man  ved  Spil  kan  opnaae  store  Rigdomme. 
Med  Ophævelsen  af  Tallotteriet  maatte  Lotterilaanene  ogsaa 
forsvinde,    ligesom  alle  de  øvrige  nu  ikke  blot  tilladte,  men 

ogsaa  af  Staten  befordrede  Spil,  ikke  at  tale  om,  at  Børs- 
spillet i  det  Mindste  vilde  blive  noget  begrændset. 

At  sætte  saadanne  Forholdsregler  igjennem  kan  der 
imidlertid  ikke  saa  snart  tænkes  paa.  Staten  tjener  altfor 
Meget  ved  Spillet;  de  i  Statskassen  fra  Lotteriforetagender  og 
Lignende  indflydende  Indtægter  ere  altfor  store,  til  at  der 
skulde  kunne  findes  en  Bsterrigsk  Finantsmand,  som  forstod 
at  styre  Finantsministeriet,  naar  de  manglede,  og  det  saa- 
meget  mindre,  som  man  jo  nu,  hvad  vi  allerede  have  berørt, 
maa  dække  de  aarlige  betydelige  Underskud  ved  Domaine- 
salg eller  Laan. 

For  at  give  Læserne  nogle  Momenter  til  Bedømmelsen 
af  de  Indtægter,  som  Staten  har  af  Lotterierne,  skulle  vi  an- 
føre følgende  Data:  af  alle  private  Lotterilaan  eller  Bort- 
spillen  af  enhver  Art  skal  der,  før  Lodderne  maae  forhandles, 
betales  et  Gebyr,  beregnet  i  Forhold  til  det  i  Spilleplanen 
fastsatte  Indskud  —  dog  efter  Loddernes  samlede  Sum  — , 
hvilket  Gebyr  for  de  første  20  Gylden  udgjør  7  Kreuzer  og 
derpaa  stiger  efter  en  bestemt  Skala,  saaledes  at  det  for 
8,000  Gylden  beløber  sig  til  25  Gylden  og  for  hver  400 
Gylden  herover  1  Gylden  25  Kreuzer.  Efter  en  lignende 
Skala  bliver  Skatten  paa  Tallotteriets  Gevinst  beregnet,  dog 
saaledes,  at  der  af  Summer  paa  2 — 10  Gylden  allerede  svares 
7  Kreuzer,  hvorpaa  Satserne  stige  paa  den  Maade,  at  Skatten 
for  3,600—4,000  Gylden  allerede  har  naaet  en  Høide  af  25 
Gylden.  Med  Hensyn  til  Gevinsten  af  Lodsedlerne  i  Stats- 
lotterilaanene,  da  fordres  20  pCt.  heraf  efter  Fradrag  af  Ind- 
skuddet, hvorimod  der  af  Gevinsten  ved  private  Lotterilaan 
af  Staten  kun  fordres  15  pCt.  af  Gevinsten  efter  Fradrag  af 
Indskuddet  (Loddernes  Nominalværdi,  ikke  Børscours). 

Lægger  man  til  disse  betydelige  Skatter  endvidere  den 
Sum,  som  Stempelskatten  (50  Kreuzer)  paa  Promesserne  ud- 
gjør, idet  man  samtidig  erindrer,  at  der  er  mange  Tusinder 
af  Promesser  i  Omløb,    kan   man  danne  sig  en  nogenlunde 

klar  Forestilling  om  den  Sum,    som  Statskassen  indhøster  af 
Folks  Spillelyst. 


Vi  ere  herved  komne  til  at  tale  om  Forhold,  om  hvilke 
der  saavel  i  som  udenfor  ^sterrig  hersker  stor  Uklarhed, 
nemlig  om  Skatteforholdene.  -Østerrigeren  troer  kun  altfor 
gjerne,  at  man  i  andre  Stater  og  navnlig  i  Preussen  maa 
betale  Mere  i  Skat,  end  han  selv  gjør.  Naar  man  paastaaer 
det  Modsatte,  henviser  han  til  Preussens  store  Militairbyrde 
og  betænker  ikke,  at  den  store  Mængde  indirecte  Skatter  i 
østerrig  ere  umaadelig  byrdefulde.  Det  er  navnlig  Stempel- 
afgifterne, som  ere  saa  trykkende. 

Ved  disse  Skatter  trænger  Statsforvaltningen  i  østerrig 
ind  i  alle  borgerlige  Omsætningsforhold  og  kræver  overalt  sine 
Skatter  af  Folket,  hvorved  ovenikjebet  den  fattige  Mand  er 
uforholdsmæssig  haardt  betynget  fremfor  den  Rige.  Det  er 
imidlertid  ikke  vor  Hensigt  at  tale  her  om  visse  Skatters 
Uretfærdighed;  men  vi  ville  kun  constatere,  at  Trykket  af 
dem  føles  meget  haardt  i  alle  Retninger.  Ganske  vist  bærer 
den,  for  hvem  Forholdene  stille  sig  saaledes,  at  han  i  Løbet 
af  faa  Aar  har  erhvervet  Millioner  eller  i  det  Mindste  Hun- 
dredetusinder, med  stor  Lethed  Skatten!  Men  hvor  er  den 
Lykkelige?  Hvor  finder  man  den,  paa  hvem  disse  Blades 
Begyndelseslinier  er  gaaet  i  Opfyldelse?  Læseren  vil,  hvis 
han  har  fulgt  vore  Meddelelser,  let  kunne  svare  sig  selv: 
Det  er  Svindleren,  som  har  forstaaet  at  udplyndre  Andre, 
men  ingenlunde  den  Mand,  som  vil  fortjene  Noget  ved  sine 
Hænders  Gjerning  og  i  sit  Ansigts  Sved. 

Ja  Svindel,  forfærdelig  Svindel,  er  den  Virksomhed,  som 
foretages  paa  Børsen,  i  de  store  Actieselskaber,  af  de  ind- 
flydelsesrige Stormænd  og  endelig  af  de  betydeligste  Blade. 
Det  er  paa  Tide,  at  Udlandet  kan  faae  sine  øine  aabnede  for 
de  jøsterrigske  Forhold  og  i  Tide  lade  sig  advare  mod  disse  for- 

dærvede  Forhold,  der  udbrede  sig  over  hele  Tydskland  og 
ogsaa  synes  at  nærme  sig  faretruende  til  vort  Land. 

«Lad  Svindelen  leve!»  Det  er  den  Parole,  som  beher- 
sker -Østerrigs  oekonomiske  Liv,  og  som  vil  ødelægge  det, 
hvis  der  ikke  snart  indtræder  et  Omslag.  Endnu  er  der  en 
Jordbund,  paa  hvilken  det  Gode  og  Dygtige  kan  voxe.  In- 
dustri og  Handel  ere  endnu  ikke  i  Tilbagegang;  Rigdommen 
paa  Naturproducter  giver  Keiserstaten  til  enhver  Tid  Mulig- 
heden ihænde  til  en  hurtig  og  glimrende  Fremgang;  men 
Bestikkelsen  undergraver  Alt,  og,  hvis  den  tager  til,  vil  den 
tilsidSt  undergrave  alle  Stænder  og  selv  bringe  Statens  Exi- 
stens  i  Fare.  Var  -Østerrig  ikke  et  af  Forsynet  saa  vel  be- 
tænkt Land,  vilde  det  allerede  have  været  ruineret,  thi  factisk 
beherskes  det  allerede  nu  af  Pengepunge,  af  de  faa  Herrer, 
som  have  deres  Fingre  med  i  Alt  og  ved  deres  gjennem 
Svindelen  erhvervede  Formuer  søge  at  styre  samtlige  Forhold 
efter  deres  Godtbefindende. 

Overfor  disse  Høitbegunstigede  staaer  Folket,  som  lidt 
efter  lidt  forarmes,  ja  det  staaer  for  en  Deel  allerede  paa 
Armodens  laveste  Trin.  Hvor  mange  Familier  findes  der 
ikke  i  Wien,  som  ikke  længere  have  nogen  Bolig,  som  om 
Aftenen  ikke  vide,  hvor  de  skulle  søge  Hvile.  Manden  søger 
om  Dagen  Arbeide,  Konen  ligeledes.  Børnene  tigge;  om  Af- 
tenen træffes  de.  for  at  opsøge  et  fælles  Sovested,  hvis  Elen- 
dighed staaer  i  omvendt  Forhold  til  Betalingen  derfor.  Da 
Donau  i  dette  Foraar  gik  over  sine  Bredder  og  oversvømmede 
er  Deel  af  Wiens  Forstæder,  og  da  de  derværende  jammerlige 
Boliger  maatte  rømmes,  kunde  man  kaste  et  Blik  ind  i 
Hjertet  af  den  dybeste  Armod  og  Elendighed.  De  meest  for- 
faldne Hytter  vare  overfyldte  med  Beboere,  som  for  største 
Delen  kun  ligge  der  om  Natten  uden  ellers  at  have  nogen 
Bopæl  der.  Og  medens  saaledes  Nogle  ikke  vide,  hvortil  de 
skulle  hælde  deres  Hoved,  medens  selv  den  ærlig  arbeidende 
Middelstand  næppe  er  istand  til  at  skaffe  Leien  for  en  be- 
skeden  Bolig    tilveie,    skyde   Børsbaronernes   Paladser   som 

Paddehatte  op  af  Jorden,  og  indrette  Actieselskaber  Pragt- 
bygninger, som  Haandværkerne  og  den  lille  Forretningsmand 
gaae  forbi  med  et  stille  Suk,  da  det  aldrig  vil  kunne  lykkes 
ham  eller  Hans  at  naae  saavidt. 

Og  hvorledes  staaer  det  sig  med  Sædeligheden?  Fami- 
lielivet er  ødelagt,  Prostitutionen  voxer  med  hver  Dag,  og  den 
offentlige  Sikkerhed  aftager!  —  Dog  vi  ville  ikke  gaae  videre 
i  denne  Beskrivelse,  men  overlade  til  Læseren  selv  at  udmale 
sig  Tilstanden,  idet  vi  anbefale  ham  i  Løbet  af  en  14  Dages 
Tid  regelmæssig  at  gjennemlæse  Localberetningerne  og  Kets- 
forhandlingerne  i  et  eller  andet  wiensk  Blad.  Den,  som  gjor 
det,  maa  sande,  at  denne  Skildring  ingenlunde  er  for  vidt 
dreven  eller  gaaer  Sandheden  for  nær  paa  noget  eneste 
Punkt,  og  vil  med  fuld  Samstemning  kunne  sige  med  os:  Ja 
det  er  i  Sandhed  kommet  vidt,  ulykkelige  ^sterrig! 

Mathias  Petersen. 


Kong  Birger  og  hans  Brødre.*) 


Ji.ong  Magnus  Ladulås  efterlod  ved  sin  Død  1290  Sverige 
til  sin  niaarige  Søn,  Birger,  der  allerede  i  Faderens  Levetid 
var  bleven  valgt  og  kronet  til  Konge,  medens  de  to  yngre 
kongelige  Prindser,  Erik  og  Valdemar,  havde  faaet  Hertugtitel 
og  Tilsagn  om  betydelige  Besiddelser,  for  i  Magt  og  Fornem- 
hed at  kunne  overgaae  Sveriges  øvrige  Herrer.  Under  et 
saadant  Barneregimente  vilde  Landet  have  været  saare  ilde 
stedt,  hvis  ikke  en  kraftig  Haand  havde  ført  Regjeringens 
Tøiler  i  Barnekongens  Sted. 

I  Vartoftabygden  i  Vestergøthland  laa  Kungs  -  Lena,  et 
af  den  mægtige  Folkungeslægts  talrige  Herresæder.  Der  sad 
den  gjæve  Ridder  Thorgils  eller  Thorkel  Knutsson.  Han  var 
en  viis  og  forstandig  Mand  og  tillige  i  hei  Grad  dristig  og 
uforfærdet.  I  sine  sidste  Dage  havde  Magnus  Ladulås  ofte 
kaldt  ham  til  sig  og  benyttet  sig  af  hans  mangesidige  Dyg- 
tighed, og  da  han  anede  sit  Livs  nærforestaaende  Ende, 
meente  han  ikke  at  kunne  finde  nogen  bedre  Mand  til  at 
styre  Riget  i  Birgers  Mindreaarighed  end  Ridder  Thorkel,  der 
var  bleven  udnævnt  til  Sveriges  Riges  Marsk.  At  Kong 
Magnus  virkelig  havde  fundet  den  rette  Mand,  fremgaaer 
tydeligt  af  det  berømmelige  Eftermæle,    Marsken  vandt  ved 


*)  Efter:  E.  G.  Geijers  Svenska  folkets  historie,  A.  Fryxell's 
Berattelser  ur  Svenska  historien  og  A.  A.  Afzelius's  Svenska 
folkets  sagohafder  —  med  deelviis  Benyttelse  af  andre  Kilder. 

sin  Styrelse  saavel  af  Sveriges  ydre  som  indre  Anliggender. 
Riimkrøniken  siger,  at  det  under  hans  Regentskab  «stod  saa 
vel  til  i  Sverige,  at  det  seent  skal  blive  bedre«.  Der  her- 
skede imidlertid  i  den  nærmeste  Tid  efter  Kongens  Dod  megen 
Dødelighed  og  stor  Hungersnød  i  Landet,  og  navnlig  var 
1291  et  saare  ondt  og  ulykkeligt  Aar,  saa  at  Thorkels  Hverv 
blev  endmere  vanskeliggjort  ved  Nødvendigheden  af  at  an- 
vende ethvert  overkommeligt  Middel  til  at  lindre  den  her- 
skende Elendighed. 

Thorkel  Knutsson  lod  sig  det  være  magtpaaliggende  at 
gjøre  Alt,  hvad  der  stod  i  hans  Magt,  for  at  befæste  og  for- 
øge den  kongelige  Mydighed.  Geistligheden  havde  været  den 
forrige  Konges  vigtigste  Støtte,  og  den  havde  med  stor  Nid- 
kjærhed  brugt  sin  Indflydelse  hos  ham  til  at  forøge  sin  Magt 
i  Staten  og  sine  Indkomster  paa  Kongemagtens  og  Kronens 
Indtægters  Bekostning.  Marsken  foresatte  sig  at  raade  Bod 
derpaa  og  paalagde  de  Geistlige  Krigsskat  og  Bøder  for  Brud 
paa  Fredslovene.  Hans  Stjerne  hos  Geistligheden  sank  der- 
ved i  høi  Grad,  men  den  vovede  ikke  at  gjøre  nogen  kraftig 
Modstand,  endskjøndt  en  pavelig  Bulle  stærkt  dadlede  Rigs- 
forstanderens Fremfærd  og  Biskoppernes  Forknythed  lige- 
overfor ham. 

Kong  Erik  den  Helhge  havde  omvendt  og  undertvunget 
den  sydlige  Deel  af  Finland,  og  Tawasterne  vare  christnede 
af  Birger  Jarl;  men  den  østlige  Deel  af  Landet,  Karelen  eller 
Kyrialand,  var  endnu  nedsunket  i  det  mørkeste  Hedenskab. 
I  dette  Lands  tætte  Skove  levede  Karelerne  et  vildt  og  dyrisk 
Liv  og  dyrkede  deres  Afguder.  Deres  gode  Gud  hed  Jumal, 
den  onde  Perkel,  og  Folketroen  lod  disse  Væsener  i  deres 
Kampe  kaste  store  Bjerge  i  Hovedet  paa  hinanden.  Karelerne 
havde  Træbilleder  af  disse  og  andre  mindre  Guddomme  hjemme 
hos  sig,  og  i  Skoven  var  der  store  Offerpladser  med  en  stor 
Steen  i  Midten.  Naar  Kareleren  nærmede  sig  et  saadant 
Offersted,  blottede  han  sit  Hoved,  kastede  sig  ned  paa  Jorden 
og  krøb  ganske  sagte  og  tyst  hen  til  Stenen,  hvor  han  an- 

bragte  Horn  af  Rener  eller  Elsdyr  som  Offer.  Stedt  i  Nød 
offrede  han  Geder  eller  Katte  og  bestrøg  Gudebillederne  med 
Blodet.  Dette  hedenske  Folkefærd  kom  ofte  frem  af  Skovene, 
gjorde  Indfald  i  de  Christnes  Lande  og  foer  frem  med  umen- 
neskelig Grumhed.  I  et  Brev  fra  Kong  Birger  til  Hansestæ- 
derne, hvori  det  gamle  Forbud  mod  at  udføre  Vaaben  til 
Finnerne  paany  indskærpedes,  siges  der,  at  Karelerne  hverken 
skaanede  Alder  eller  Kjøn,  at  de  flaaede  Fangerne  levende 
og  udtog  deres  Indvolde.  Russiske  Krøniker  melde,  at  Ka- 
relerne allerede  1227  skulle  være  blevne  christnede  af  Rus- 
serne; men  hvis  det  er  Tilfældet,  maae  de  atter  være  frafaldne, 
hvilket  ikke  er  saa  usandsynligt.  Pave  Alexander  III  siger 
allerede,  at  "Finnerne  lovede  at  blive  Christne,  saasnart  en 
fremmed  Krigshær  rykkede  frem,  men  at  de  efter  Fjendens 
Bortgang  strax  fornegtede  Christendommen  og  forfulgte  deres 
Lærere  med  Grumhed«). 

Marsken  satte  sig  det  Maal  at  standse  dette  Uvæsen,  og 
han  samlede  en  Krigshær,  mod  hvilken  han  seilede  til  Karelen 
1293.  Hedningerne  maatte  efter  en  kort  Modstand  under- 
kaste sig,  og  for  at  hævde  sine  Erobringer  anlagde  Thorkel 
Wiborg,  i  hvilket  stærkt  befæstede  Slot  han  efterlod  en  talrig 
Besætning,  Biskop  Petrus  af  Westerås  blev  tilbage  i  Landet 
for  at  prædike  Christendommen.  Da  Russerne  havde  ydet 
Karelerne  Hjælp,  angreb  Marsken  dem  og  indtog  deres  Fæst- 
ning Kexholm,  og  efter  at  have  sat  Sigge  Lake  til  Slotsherre 
der  drog  han  hjem  og  var  i  endnu  høiere  Grad  end  tidligere 
Svenskernes  Stolthed. 

Der  fandtes  endnu  ingen  af  kongelig  Myndighed  eller 
paa  kongelig  Foranstaltning  samlet  Lovbog  i  Sverige.  De  i 
de  enkelte  Landskaber  gjældende  Retsvedtægter ,  hvoraf  de 
gamle  Landskabslove  ere  opstaaede,  blove  rigtignok  i  Almin- 
delighed bekræftede  af  hver  Konge,  naar  han  efter  Valget 
ved  Morastenen  foretog  sin  "Eriksgata«  gjennem  Riget  for  at 
blive  hyldet  af  alle  sine  Undersaatter ;  men  den  egentlige 
Omsorg  for  Lovene  var  overladt  til  Lagmændene,   hvis  Pligt 

det  var  ærlig  at  kundgjere  den  for  Folket.  Disse  Vedtægter 
synes  i  de  ældste  Tider  at  have  været  affattede  paa  Kiim,  og 
det  Udtryk  for  Lagmandens  Pligt,  der  oftest  bruges,  er,  at 
han  skulde  «qvæde  Lov«,  ligesom  det  at  forfatte  en  Lov 
kaldtes  «at  digte  Lov»,  og  de  ældste  Lovgivere  vare  Digtere 
i  Lovstiil.  En  saadan  Lovdigter  har  ifølge  Indledningen  til 
Upplandsloven  Wiger-Spå  (o:  Spaamand,  vates)  været.  Hans 
Lov  ligger  til  Grund  for  Upplandsloven,  ligesom  Lumbs  Lov 
danner  Grundlaget  for  Westgotaloven.  Denne  Versform  var 
yderst  hensigtsmæssig ,  saalænge  man  ikke  havde  skrevne 
Love,  fordi  den  let  kunde  fastholdes  i  Hukommelsen.  Lovene 
gik  først  seent  over  fra  Hukommelsen  til  Skrift;  thi  det  er 
sikkert,  at,  hvad  der  i  Norden  efter  Christendommens  Ind- 
førelse hed  (lat  sætte  Lov  i  Skrift«,  ikke  finder  Anvendelse 
paa  Runeskriften,  hvorvel  denne  er  bleven  anvendt  til  korte 
Indskrifter  i  Steen  og  Træ,  men  paa  den  af  de  Geistlige  ind- 
førte nye  Skrift.  Christendommen  foranledigede  naturligviis 
Forandringer  i  Lovgivningen ,  og  nu  blev  den  saakaldte 
"Christ bjælke«  eller  « Kirkebjælke«  (Bjælke  eller  Balk  betyder 
Afdeling)  optaget  i  Lovene.  Ved  Indførelsen  af  almindelig 
Landefred  fandt  de  deraf  flydende  Lovbestemmelser  Indgang 
i  alle  Lovene.  Erik  den  Hellige,  Knud  Eriksson,  Erik  Eriks- 
son, Bijger  Jarl  og  Magnus  Ladulås  havde  desuden  foretaget 
enkelte  Forandringer  ved  dem.  Da  nu  altsaa  Lovene  kun 
fandtes  i  spredte  Samlinger  uden  at  være  stillede  i  nogen 
bestemt  Orden,  befalede  Thorkel  Knutsson  i  Kongens  Navn 
Lagmanden  i  Tiundaland,  Birger  Pehrsson  til  Finnstad  af 
Ætten  Brahe,  at  sammenkalde  tolv  vise  og  forstandige  Mænd 
for  at  gjennemsee  og  forbedre  de  gamle  Landslove  eller,  som 
Befalingen  lød,  «at  omstyrte  gammel  Lov  og  digte  ny  Lov». 
I  denne  Forsamling  sade  Riddere,  Lagmænd,  Præster  og  for- 
standige Bønder,  blandt  hvilke  nævnes  Odelsbonden  Thorsten 
fra  Sandbro;  men  fremfor  Alle  maae  vi  nævne  Hr.  Anders, 
Domprovst  i  Uppsala  og  Medlem  af  Kongens  Raad.  Han  var 
en   ædel   Mand,    en  Pryd   for   sin  Stand  og  sit  Fædrelands 

Velgjerer.  Sine  store  Eigdomme  anvendte  han  til  almeen- 
nyttige  øiemed,  navnlig  til  at  underholde  fattige  Ynglinge, 
deels  i  Uppsala  deels  ved  fremmede  Høiskoler,  hvor  de  kunde 
uddanne  sig  i  nyttig  Kundskab,  Sang  og  gode  Sæder  til  Fæ- 
drelandets Gavn.  Et  Minde  om  ham  var  det  gamle  Hospital 
i  Uppsala,  der  med  sin  Kirke  endnu  stod  for  faa  x\ar  siden. 
Han  bestemte,  at  der  stadig  paa  hans  Dødsdag  skulde  læses 
Messer  for  hans  Sjæl  og  uddeles  Almisser  til  de  Fattige. 
Til  Understøttelse  for  de  Studerende,  der  besørgede  Sangen  i 
Domkirken,  skjænkede  han  -Øen  eller  Holmen  i  Uppsala  Aa 
med  Huse  og  Bygninger,  hvorfor  Holmen  siden  kaldtes  Stu- 
denterholmen. Da  Lovbogen  var  færdig,  blev  den  under  Navn 
af  Kong  Birgers  Lov  oplæst  og  kundgjort  paa  Thinge,  og 
hele  Forsamlingen  gav  sit  Bifald  og  raabte,  at  den  skulde 
være  «ret  Lov»  for  Alle,  som  »boede  mellem  Havet  og  Såf- 
wastrømmen  og  ødmorden«,  som  skiller  Helsingeland  fra 
Gestrikland,  det  vil  sige  for  hele  Uppland,  og  derpaa  blev  den 
skriftlig  stadfæstet  af  Kong  Birger  1295.  Ved  denne  Lov 
blev  det  først  slaaet  fast  i  Upplandene,  at  »Ingen  skulde 
være  anden  Mands  Træl,  da  vor  Herre  Christus  har  forløst 
og  frigjort  Alle  af  Trældommen«.  Desuden  indeholdt  den 
mange  andre  Bestemmelser,  der  sigtede  til  at  skaffe  Land- 
boerne Fred  og  Sikkerhed  for  Liv  og  Eiendom.  I  den  kon- 
gelige Stadfæstelse  kaldes  Lagmanden  "Kongens  tro  Tjeneste- 
mand", hvilket  viser,  at  Lagmanden  fra  Folkets  Mand  var 
bleven  Kongens.  Lagmændene  vare  nu  ogsaa  Medlemmer  af 
Kongens  Raad. 

De  følgende  Aar  udmærke  sig  ved  flere  store  Fester  og 
Høitideligheder,  der  feiredes  med  al  den  Glands  og  Pragt, 
man  saae  sig  istand  til  at  udfolde,  og  navnlig  gjennem  Mag- 
nus Ladulås's  glimrende  Hof  havde  Pragtsygen  i  en  ikke 
ringe  Grad  fundet  Vei  til  Sverige.  De  Store  samledes  ved 
enhver  høitidelig  Anledning  og  bortødslede  i  kort  Tid  store 
Pengesummer,  der  vare  Frugten  af  Bondens  Slid  og  Slæb. 
Rigsmarsken  Thorkel  Knutsson,  der  var  en  sand  Folkeven  og 

havde  gavnet  Bonden  paa  mange  Maader,  havde  imidlertid 
ved  en  klog  Statshuusholdning  bragt  Pengevæsenet  til  en 
saadan  Flor,  at  han  med  god  Samvittighed  uden  at  for- 
uroliges ved  Bondestandens  Klager  kunde  give  Penge  ud  til 
enkelte  glimrende  Sammenkomster.  Først  holdt  den  danske 
Kong  Erik  Menved  Bryllup  i  Helsingborg  med  Kong  Birgers 
Søster,  Ingeborg.  Dette  Ægteskab  blev  efter  den  Tids  Skikke 
indviet  med  stor  Stads  og  Pragt,  Ridderspil  og  Tourneringer. 
Prindsesse  Ingeborg  var  tilligemed  Dankongens  Søster  Marta 
(Margrete),  Kong  Birgers  trolovede  Brud,  opdraget  hos  Mag- 
nus Ladulås's  Enke,  Hedevig,  og  Folkevisen  kan  ikke  noksom 
prise  den  Opdragelse,  der  blev  de  to  Kongedøttre  tildeel, 
ligesom  den  ogsaa  hæver  Ingeborg  høit,  fordi  hun  ved  det 
første  ønske,  hvis  Opfyldelse  hun  bad  sin  høie  Ægteherre 
om,  skaffede  Kongemorderen  Marsk  Stig  Andersen  Hvides 
Døttre  den  længe  savnede  Frihed  tilbage. 

Med  endnu  større  Glands  stod  Kong  Birgers  Bryllup  i 
Stockholm  1298.  Talrige  Gjæster  strømmede  sammen  fra 
alle  Landets  Dele,  og  Rigsmarsken  sparede  Intet  paa  deres 
Modtagelse,  Beværtning  og  Underholdning.  Krønikerne  skil- 
dre med  levende  Farver  Brudefolkenes  og  Hoffets  pragtfulde 
Dragter  af  alskens  kostbare  Tøier,  Baldakin,  Blyant  og  Sin- 
dal, samt  den  overstrømmende  Mængde  Mjød,  øl,  rød  og 
hvid  Viin,  der  blev  drukket.  Saavel  ved  Dandsen  som  ved 
Tourneringerne  hørtes  idelig  Pibers,  Trommers  og  Paukers 
Lyd.  Ved  Brudefærden  selv  rede  Riddersmænd  i  stadselige 
Dragter  frem  og  tilbage  mellem  Brud  og  Brudgom  som  Brude- 
svende, hvilken  Skik  skrev  sig  fra  de  lovløse  Tider,  da  det 
ikke  sjelden  hændtes,  at  Bruden  blev  bortført  af  en  forsmaaet 
Beiler,  og  den  svenske  Almue  følger  den  Dag  idag  den 
samme  Skik,  ligesom  den  stadig  anvender  flere  andre  fra 
gammel  Tid  nedarvede  Forsigtighedsregler. 

Bryllupshøitidelighederne  indlededes  hver  Dag  med  Sang 
af  Graabrødrene  i  deres  Klosterkirke,  den  nuværende  Riddar- 
holmskirke,  og  af  Jomfruerne  i  Set.  Claras  Kloster.     Derpaa 

gik  man  til  et  overdaadigt  besat  Bord,  og  om  Aftenen  holdtes 
der  Drikkelag  i  Kongens  Bolig,  hvor  man  sad  og  drak  til 
langt  ud  paa  Natten,  da  mange  Svenskere  paa  de  Tider  vare 
saare  ihærdige  i  denne  Idræt.  Hele  Natten  var  der  Larm, 
Støi  og  Tummel  paa  Gaden,  da  mange  unge  Bruushoveder 
først  seent  søgte  deres  Leie. 

Paa  de  Tider  var  der  rigtignok  Mange,  der  priste  den 
unge  Konges  Skikkelse  og  høviske  Sæder;  men  hans  yngre 
Broder,  Erik,  havde  dog  vundet  langt  større  Yndest  hos  Folket, 
og  med  sit  tiltalende  Ydre,  sin  hoie  og  kraftige  Væxt  og  sin 
ædle  Anstand  syntes  han  at  bære  Prisen  for  alle  unge  Mænd. 
Han  var  desuden  mild  og  venlig  «som  en  Engel  fra  Him- 
merige", og  han  optraadte  med  stor  Pragt,  hvortil  Marskens 
tro  og  kloge  Styrelse  af  hans  Sager  satte  ham  istand.  Han 
havde  allerede  mange  Smigrere,  der  styrkede  hans  medfødte 
Ærgjerrighed,  medens  Kongens  Venner  ikke  undlode  at  ind- 
blæse denne  Misundelse  og  Had  til  hans  bedre  begavede 
Broder.  Derved  lagdes  maaskee  alt  nu  Grunden  til  den 
senere  saa  sørgelige  Brodertvist;  men  takket  være  Hr.  Thor- 
kels Klogskab  gik  det  endnu  godt  en  Stund. 

Den  anden  Festdag  efter  Messen  slog  Kongen  Hertug 
Erik  tilligemed  mange  indfødte  og  fremmede  Herrer  til  Rid- 
dere, men  Ingen  bar  Guldsporerne  med  den  Anstand  som 
Erik.  Derpaa  gik  det  høie  Brudepar  i  prægtigt  Optog  til 
Hertug  Eriks  Bolig,  hvor  et  glimrende  Selskab  kom  sammen 
for  at  øve  allehaande  Eidderlege  og  Skuespil,  hvortil  der  var 
anlagt  en  kostbar  Skueplads. 

Ligesom  Dandronningen  ved  sine  Bønner  skaffede  Stig 
Andersens  Døttre  deres  Frihed ,  saaledes  vandt  Dronning 
Marta  almindelig  Kjærlighed  ved  at  bede  om  Tilgivelse  for 
Algot  Lagmands  fredløse  Søn  Mans,  der  endnu  holdtes  i 
Fængsel  paa  Grund  af  hans  Brødres  Klosterrov.  Hendes  Bøn 
blev  hørt,  paa  samme  Tid  som  Fjerdhundraland  med  Enko- 
ping  Slot  og  By  og  Husby  Kongsgaard  blev  tilstaaet  hende 
som  Morgengave. 

Da  Alles  Sind  og  Tanke  saaledes  i  nogen  Tid  havde 
været  optaget  af  lutter  Fest  og  Lystighed,  kom  der  fra  den 
russiske  Grændse  sørgelige  Efterretninger,  der  vare  fuldstændig 
skikkede  til  at  skaffe  alvorlige  Tanker  Indpas.  Besætningen 
i  Kexholm  havde  nemlig  begyndt  at  lide  Mangel  paa  Livs- 
fornødenheder,  hvorfor  Nogle  forlangte,  at  man  skulde  rømme 
og  overgive  Borgen.  Men  Sigge  Lake,  der  ikke  vilde  svige 
sin  Herre,  holdt  sig  længe  tappert  med  de  Modigste  og  meest 
Udholdende,  medens  Andre  selv  toge  sig  Orlov  under  Paaskud 
af  at  hente  mere  Mandskab  og  Levnetsmidler;  men  som  man 
kunde  vente,  vare  disse  Uslinger  ikke  vendte  tilbage.  Da 
Kusserne  imidlertid  havde  faaet  Underretning  om  de  ulykke- 
lige Forhold  i  Fæstningen,  havde  de  samlet  en  stor  Hob 
Krigsfolk  og  stormet  Kexholm  flere  Gange  ved  Dag  og  Nat. 
Efter  at  Sigge  Lake  en  Tidlang  havde  gjort  tapper  Modstand, 
var  der  begyndt  for  Alvor  at  indtræde  Mangel,  og  da  man  i 
flere  Dage  saa  godt  som  fuldstændig  havde  lidt  Sult,  stillede 
Sigge  sig  i  Spidsen  for  sine  Mænd,  aabnede  Portene  og  gjorde 
et  Udfald  for  at  slaae  sig  igjennem.  I  Førstningen  seirede 
Svenskerne  overalt  og  anrettede  et  frygteligt  Blodbad  paa 
Kusserne,  men  da  de  vare  udmattede  af  den  lange  Hunger, 
medens  Russerne  stadig  kunde  stille  friske  Tropper  i  Ilden, 
bleve  de  tilsidst  overvundne.  Sigge  Lake  faldt  med  alle  sine 
Tappre  paa  Tvende  nær,  der  sloge  sig  igjennem  og  meldte 
Ulykken  i  deres  Fædreland, 

Marsken  udrustede  nu  en  Hær  og  en  Flaade,  der  var 
saa  anseelig  og  mægtig,  at  Krønikerne  sige  om  den,  «at  man 
aldrig  saae  flere  og  bedre  Skibe  end  dengang«.  Med  denne 
Krigsmagt  forlod  han  Skjærene  Pintsedagen  efter  Kong  Bir- 
gers Bryllup  og  styrede  over  -Østersøen  og  op  ad  Newafloden, 
hvor  Flaaden  kastede  Anker.  Paa  Næsset  mellem  Newa  og 
Swartaaen  anlagde  han  en  stærk  Fæstning,  som  fik  Navnet 
Landskrona,  hvilket  Navn  Kusserne  bruge  den  Dag  idag. 
Han  samlede  alskens  Levnetsmidler  i  Mængde  indenfor  dens 
Volde.     Da  Kusserne  saae,  at  denne  Fæstning  var  dem  til 

megen  Fortræd  ved  at  hindre  Skibsfarten  paa  Newaen,  sam- 
lede de  en  stor  Hær  under  dens  Mure,  og  de  byggede  store 
Skibe  og  Tømmerflaader  af  tørt  Ved,  som  de  havde  isinde 
at  stikke  Ild  paa  og  lade  flyde  ned  ad  Strømmen  for  at  an- 
tænde og  fidelægge  Svenskernes  skjonne  Flaade.  Men  Mar- 
sken var  dem  for  klog;  om  deres  Plan  var  han  underrettet 
af  Speidere,  og  han  lod  en  Række  Pæle  nedramme  i  Floden 
og  Jernkjæder  spænde  tværs  over  den,  saa  at  Russernes 
Brandere  ikke  kunde  naae  hans  Flaade.  Optændte  af  Harme 
over,  at  deres  Krigslist  ikke  bar  den  ønskede  Frugt,  beslut- 
tede Russerne  at  storme  Fæstningen,  og  de  satte  denne  Tanke 
iværk  med  en  saadan  Heftighed  og  Kraft,  at  de  ikke  agtede 
et  noksaa  stort  Mandefald.  Men  Kexholms  Mure  vare  saa 
faste,  og  Helsinglænderne  hug  og  stak  med  saadan  Iver  og 
Kraft,  at  Russerne  ingen  Vei  kunde  komme,  endskjøndt  de 
offrede  saa  mange  Folk,  at  Gravene  tilsidst  vare  heelt  op- 
fyldte med  døde  Kroppe.  Tilsidst  gjorde  en  ung  og  tapper 
Ridder  ved  Navn  Matts  Kettilmundsson  et  Udfald  med  Upp- 
lændingerne  og  drev  Fjenderne  tilbage  med  stort  Tab.  For- 
fulgte af  Svenskerne  flyede  de  ind  i  deres  Skove  og  Orkener, 
og  hvo  der  kunde  frelse  sig,  priste  sig  ret  lykkelig.  Dog 
blev  en  talrig  Rytterskare  liggende  i  en  forskandset  Leir; 
men  den  syntes  hverken  at  have  Mod  paa  at  gaae  frem  eller 
Lyst  til  at  flye.  Da  Svenskerne  fra  deres  Volde  saae  dens 
Harnisker  glimre  i  Solskinnet,  stod  Matts  Kettilmundsson 
frem  og  sagde,  at  «han  havde  Lyst  til  at  bestaae  en  Dyst 
med  den  tappreste  Qendtlige  Høvding,  hvis  Marsken  vilde  til- 
lade ham  det').  Marskens  Tilladelse  var  strax  givet,  og  han 
lod  flux  sin  Hest  sadle  og  sprang  i  Stigbøilen,  væbnet  til 
Tænderne.  Alle  Svenskerne  stege  op  paa  Voldene  for  at  see 
paa  Kampen,  men  da  Ridderen  var  udenfor  Graven,  vendte 
han  sig  om,  hilsede  sine  Landsmænd  og  bød  Farvel.  «Det 
stod  nu  til  Gud  i  Himmerige,  om  han  skulde  komme  tilbage 
med  en  overvunden  Fjende,  eller  om  det  skulde  gaae  ham 
paa  modsat  Viis«.   Uforfærdet  red  han  frem  mod  Fjenden  og 

sendte  en  Tolk  ind  i  Leiren  med  den  Besked,  at  den  sven- 
ske Bidder  var  rede  til  at  kæmpe  med  den  Tappreste  blandt 
Russerne  om  Liv,  Gods  og  Frihed;  den  af  de  Kæmpende, 
der  blev  stedt  af  Sadlen,  skulde  efter  de  af  Ridder  Matts 
stillede  Vilkaar  følge  sin  Modstander  som  Fange.  Rus- 
sernes Konge  kaldte  sine  ypperste  Kæmper  til  sig,  da  denne 
Udfordring  blev  bragt  ham;  men  der  fandtes  ingen  Mand  i 
Leiren,  der  havde  Mod  til  at  møde  den  tappre  Svensker  paa 
Ærens  Mark.  Ridder  Matts  ventede  taalmodigt  hele  Dagen, 
men  ved  Mørkets  Frembrud  red  han  tilbage  til  Borgen,  hvor 
man  modtog  ham  med  stor  Jubel.  Om  Natten  fandt  Rus- 
serne det  raadeligst  at  fortrække  og  lade  de  Svenske  i  Ro. 
De  trak  sig  tilbage  paa  den  modsatte  Side  af  Hwita  Trask, 
nu  Ladogasøen. 

Den  svenske  Krigshær  længtes  efter  Hjemmet,  og  Mar- 
sken forsynede  Landskrona  med  alle  Fornødenheder  og  lagde 
en  Besætning  paa  tre  Hundrede  Mand  derind.  Imidlertid 
blev  Flaaden  paa  Tilbageveien  til  Sverige  længe  opholdt  af 
Modvind,  hvilken  Tid  Matts  Kettilmundsson  anvendte  til  at 
føre  sine  Folk  fraborde  og  gjøre  Indfald  i  Ingermanland, 
hvilken  Provinds  han  gjennemstreifede  paa  alle  Kanter.  Be- 
læsset med  Bytte  gik  han  ombord  med  sin  Skare  og  ledsagede 
Marsken  til  Sverige. 

Set.  Michaelis  Dag  1300  kom  Marsken  hjem  til  Stock- 
holm med  sit  seirrige  Følge,  og  han  blev  modtaget  med  saa 
meget  større  Jubel,  som  den  Dag  allerede  iforveien  var  en 
Glædesdag  for  Folket,  da  Dronning  Marta  netop  holdt  sin  Kirke- 
gang efter  Thronfølgeren,  Prinds  Magnus's  Fødsel. 

I  Landskrona  kunde  imidlertid  intet  Slags  Levnetsmidler 
holde  sig,  da  Murene  vare  altfor  fugtige,  hvorfor  der  opkom 
Skjørbug  og  andre  farlige  Sygdomme,  der  bortrev  næsten  hele 
Besætningen.  Nogle  vilde  da  sende  Bud  hjem  og  forlange 
Hjælp,  men  Andre  fraraadede  det  «for  ikke  at  bedrøve  Mar- 
sken; de  maatte  hellere  afvente  Hjælp  fra  Gud».  Russerne 
samlede  sig  snart  for  at  storme  Fæstningen,   hvis  vaabenføre 

Besætning  nu  kun  talte  tyve  Mand,  og  da  de  stadig  kunde 
føre  friske  Folk  frem  i  de  Dræbtes  og  Saaredes  Sted,  bleve 
Murene  omsider  bestegne.  Svenskerne  trak  sig  kæmpende 
tilbage,  og  Russerne  satte  Ild  paa  Husene,  hvorfor  Hr.  Steen, 
som  Thorkel  Knutsson  havde  sat  til  Befalingsmand  paa  Bor- 
gen, tilligemed  nogle  Andre  kastede  deres  Vaaben  for  at 
overgive  sig;  men  Russerne  huggede  dem  strax  ned.  Da 
Resten  af  Mandskabet  saae  det,  trak  de  sig  tilbage  til  en 
Kjælder,  hvor  de  værgede  sig  med  saa  stor  Tapperhed,  at  det 
var  umuligt  for  Russerne  at  faae  Bugt  med  dem,  før  de 
lovede  dem  at  skaane  deres  Liv.  Saa  overgave  Svenskerne 
sig  og  bleve  førte  ind  i  det  Indre  af  Rusland;  men  Fæst- 
ningen Landskrona  blev  aldeles  ødelagt. 

To  åar  efter  Marskens  Hjemkomst  fra  Russertoget  blev 
der  i  Soderkoping  truffet  store  Forberedelser  til  det  unge 
Kongepars  Kroningsfest,  og  fra  alle  Landets  Egne  strømmede 
en  stor  IVfkengde  geistlige  og  verdslige  Herrer  sammen  for  at 
overvære  denne  Høitidelighed.  Ved  denne  Leilighed  blev  Kon- 
gens yngste  Broder,  Junker  Waldemar,  slaaet  til  Ridder. 
Han  var  som  alle  Magnus  Ladulås's  Børn  bleven  opfostret 
af  Marsken  og  fra  Barndommen  af  havde  han  fattet  Kjær- 
lighed til  sil  Legesøster,  Thorkel  Knutssons  Datter  Christina. 
Samtidig  m3d  Kroningshøitidelighederne  blev  deres  Bryllup 
drukket  med  stor  Pragt.  Her  som  overalt  overstraalede  Her- 
tug Erik  alle  andre  Riddere  i  alskens  Færdigheder,  og  næst 
ham  udmærtede  Matts  Kettilmundsson  sig.  Rygtet  om  Her- 
tug Eriks  Begavelse  og  ridderlige  Færdigheder  havde  udbredt 
sig  vide  om  land,  og  det  var  ogsaa  kommet  Norges  Konge- 
par for  -Øre,  hvorfor  den  norske  Konge  sendte  Mænd  til  ham 
med  Brev  og  Indbydelse  til  at  holde  Juul  ved  Hoffet  i  Opslo. 
Som  en  Følge  deraf  red  Hertugen  efter  Kroningsfestens  Slut- 
ning derhen  m«d  et  stort,  velrustet  Følge.  Rigsdrosten  Am- 
bjørn Sixtenssoi  Sparre  og  Matts  Kettilmundsson  vare  med 
paa  denne  Færd,  og  Ridder  Matts  kunde  navnlig  i  høi  Grad 
glæde  sig  ved  Bertugens  Yndest.   Junker  Waldemar  og  hans 


394  Kong  Birger  og  hans  Brødre. 

unge  Brud  fulgte  med  Marsken  til  deres  Arvegodser  i  Vester- 
gotland.  Der  levede  det  unge  Par  nogle  faa  lykkelige  Aar 
paa  det  skjønue  Aranås  og  Kungs-Lena,  indtil  de  sørgelige 
Broderstridigheder  opstode. 

Paa  denne  Tid  var  Marskens  Anseelse  paa  sit  Høide- 
punkt. Landets  Tilstand  var  blomstrende,  og  der  herskede 
almindelig  Glæde  over  Brødenes  Enighed.  Et  Aars  Tid  efter 
Kroningen  ægtede  Thorkel  Knutsson  en  tydsk  Kigsgrevinde, 
Hedewig  af  Rawensborg,  og  Brylluppet  stod  i  Stockholm  med 
den  Pragt,  han  ved  slige  Leiligheder  yndede  at  udfolde.  Da 
Gjæsterne  for  største  Delen  vare  tagne  bort,  kaldte  Marsken 
Kongen  og  Hertugerne  til  sig  og  bad  om  Fritagelse  for  de 
store  Bekymringer  og  de  mange  Forretninger,  der  saa  længe 
havde  paahvilet  ham,  medens  han  havde  havt  saavel  Rigets 
som  deres  særskilte  Anliggender  at  styre.  « Efter  mit  Løfte«, 
sagde  han,  «ved  Eders  Hr.  Faders  Dødsleie  og  paa  hans 
Yderste  har  jeg  af  al  min  Evne  værnet  om  Eders  Rige  og 
Eders  Arvegods  samt  nu  paa  trettende  Aar  været  Eder  til 
Tjeneste  paa  enhver  Maade  og  udrettet  Alt,  hvad  der  stod  i 
min  Magt,  til  Gavn  og  Ære  for  Eder«.  Han  bad  nu  om 
Fritagelse  for  sine  Bekymringer  formedelst  sin  Alder  og  for 
at  kunne  røgte  sine  egne  Anliggender  og  meent3,  at  de  let 
kunde  finde  en  yngre  og  raskere  Tjener.  Marskal  havde  nok 
Jagt  Mærke  til,  at  navnlig  Hertug  Erik  følte  sig  utilfreds 
med  hans  strenge  og  alvorsfulde  Væsen  og  Optæden,  og  at 
den  yngre  Broder  gik  i  hans  Ledebaand,  og  scm  han  havde 
formodet,  meddeelte  de  ham  med  mange  taknemaelige  Ord,  der 
vel  ikke  vare  ganske  alvorligt  meente,  den  forlangte  Orlov. 
Kong  Birger  synes  bedre  at  have  paaskjønnet  hans  Redelig- 
hed og  faderlige  Kjærlighed,  og  han  bad  lam  vedblive  at 
lede  hans  Anliggender,  hvilket  han  ogsaa  gk  ind  paa,  da 
han  holdt  saare  meget  af  Birger.  Brødrene  toge  derimod 
Rigsdrosten  Ambjørn  Sixtensson  Sparre  til  Raadgiver  og 
Støtte.  Nu  var  det  paa  Hældingen  med  Brødrenes  gode 
Forstaaelse.     De  tiltraadte  samtidig  med  dsse  Begivenheder 

de  Hertugdømmer,  Faderen  i  sit  Testamente  havde  bestemt 
for  dem :  Erik  Sodermanland  og  en  Deel  af  Uppland,  Walde- 
mar Finland,  og  nu  begyndte  de,  som  Ericus  Olai  siger,  «at 
ihukomme,  hvorledes  deres  Fader,  der  selv  var  Hertug,  havde 
stødt  sin  Broder  fra  Thronen«,  og  de  holdt  Raad  med  Andre 
derom.  Stormændene  deelte  sig  i  Partier,  og  Tvedragtens 
Sæd  spirede  allevegne.  Geistligheden  var  især  meget  misfor- 
nøiet  med  Marsken  og  tiltalte  ham  paa  et  Møde  med  haarde 
Ord,  fordi  han  lagde  Skat  paa  Kirke-  og  Klostergodset  og 
paa  de  Geistliges  private  Eiendomme;  især  talte  Ærkebispen 
ham  strengt  til.  Marsken  svarede  imidlertid  ikke  i  nogen 
mildere  Tone,  at  «det  var  raadeligst,  at  de  Geistlige  vænnede 
sig  til  at  være  lydige  Undersaatter ,  da  han  ellers  ikke  var 
bange  for  paa  Kongens  Vegne  at  kaste  saavel  Ærkebispen 
som  den  ringeste  Præst  i  Fængsel«.  Derved  bleve  Bisper  og 
Munke  Thorkel  Knutssons  DedsQender,  rede  til  at  styrte  ham 
i  Fordærvelse  paa  enhver  Maade,  og  de  vare  saa  godt  som 
Nogen  istand  til  at  udstrøe  Tvedragt  i  Landet.  Erik  drog 
til  Sodermanland,  hvor  han  paa  Nykoping  Slot  holdt  et  Hof, 
der  endog  overstraalede  Kongens ;  han  krævede  Skat  og 
syntes  at  tilegne  sig  al  kongelig  Ret  og  Myndighed.  Der 
herskede  i  det  Hele  taget  stor  Misnøie  over  de  store  Summer, 
der  vare  medgaaede  og  stadig  gik  med  til  de  kostbare  Krige 
med  Russerne,  de  pragtfulde  Fester  og  de  glimrende  Hof- 
holdninger, af  hvilke  Marskens  egen  ingenlunde  udfoldede 
den  ringeste  Glands.  Biskop  Petrus  af  Vesterås,  der  tilforn 
havde  hjulpet  Thorkel  Knutsson  med  at  christne  Finland, 
flyede  til  Norge.  Dog  blev  Birgers  spæde  Søn  Magnus  samme 
Aar  med  Hertugernes,  Bispernes  og  Adelens  Samtykke  valgt 
til  Thronfølger,  og  ved  et  aabent  Brev  forpligtede  Kongen  sig 
til  aldrig  at  skille  sig  af  med  Marsken  eller  at  foretrække 
nogen  Anden  for  ham. 

Paa  Kinnastranden  ved  Wenern  laa  der  en  gammel 
Kongsgaard  ved  Navn  Kinugård.  I  Hedenskabets  Tid  skal 
den  have  været  et  Kongesæde,   og  siden  laa  den  snart  under 

Kronen,  snart  var  den  Klostergods  og  benævnedes  Aranås. 
Dens  Beliggenhed  gjorde  den  særlig  skikket  til  Opholdssted 
for  Kongerne  paa  de  Tider,  da  disse  altid  havde  Grund  til 
at  frygte  for  fjendtlige  Angreb,  og  da  de  endogsaa  ofte  saae 
sig  i  den  sørgelige  Nødvendighed  at  maatte  krybe  i  Skjul 
for  deres  egne  Undersaatter,  der  vare  forbittrede  over  de  store 
Skatter  og  Paalæg.  De  gamle  Krøniker  omtale  Gaardens 
Beliggenhed  saaledes :  « Aranås  har  været  omgivet  af  alle  de 
Herligheder,  som  Menneskeboliger  nogensinde  kunne  ønske 
sig  og  faae  af  Gud;  thi  mod  Vest  og  Nord  har  denne  Gaard 
den  store  og  fiskerige  Sø  Wenern  til  at  forsyne  det  kongelige 
Taffel  med  allehaande  gode  Sager;  mod  Syd  strækker  der 
sig  en  stor,  med  lidt  Græs  og  Buske  bevoxet  Mosestrækning, 
som  er  aldeles  ufremkommelig.  Desuden  løbe  mange  Grøfter 
ligesom  Aarer  gjennem  Kjæret  og  spærre  Veien  til  Slottet, 
saa  at  man  kun  kan  komme  derhen  ad  mange  Omveie  og 
over  omtrent  fyrretyve  Broer.  I  den  strengeste  Vinter  er 
Adgangen  ligesaa  vanskelig.  Men  paa  Vestsiden  ligefor  Hoved- 
porten, hvortil  den  eneste  banede  Vei  fører,  ligge  smilende 
Enge  og  frugtbare  Marker  med  den  skjenneste  Afgrøde,  man 
kan  ønske  sig».  Denne  gamle  Gaard  havde  Marsken  for 
øieblikket  i  Besiddelse,  om  som  Lehn  eller  Arvegods  er  uvist, 
og  herhen  indbod  han  de  tre  Kongesønner  om  Vaaren  1304 
og  modtog  dem  med  sin  sædvanlige  Gjæstfrihed.  Men  da 
Gjæstebudet  var  tilende,  kaldte  Birger  sine  Brødre  tilside  og 
sagde,  at  det  var  kommet  ham  for  øre,  at  de  omgikkes  med 
Planer  ham  og  Kiget  til  Fordærvelse.  Han  forelagde  dem 
derfor  til  Underskrift  en  Tilstaaelse,  hvorved  de  forpligtede 
sig  til  ikke  at  forlade  Landet  uden  hans  Tilladelse  eller 
komme  ukaldede  for  hans  -Øine,  hvad  der  desuden  aldrig 
maatte  skee  med  større  Følge,  end  han  tillod,  samt  til 
at  afholde  sig  fra  ethvert  Anslag  til  hans  Skade  eller  til 
hans  Dronnings  og  Børns  Fortræd.  Hertugerne  underskrev 
med  stort  Misnøie,  og  de  droge  strax  hver  sin  Vei,  Kongen 
til    V^isingsø,    Hertugerne  til  Kongsgaarden   Rackeby.     Faa 

Dage  efter  stævnede  Kongen  Hertugerne  til  sig  paa  Wisingsø, 
og  skjøndt  deres  Venner  fraraadede  dem  at  møde,  tog  Erik 
dog  Mod  til  sig  og  drog  derhen.  Kongen  modtog  ham  saare 
uvenligt  og  lod  adskillige  Klagepunkter  over  Hertugerne  op- 
læse; hans  Besværinger  gik  ud  paa,  at  »Hertugerne  mod 
Kongens  Bud  førte  mange  Levnetsmidler  ud  af  Landet;  at 
de  rede  med  hans  Fjender  gjennem  Landet,  plagede  Folket 
med  Gjæsteri  og  Paalæg  og  gjorde  Brud  paa  Fredslovene;  at 
Hertugernes  Tjenere  havde  givet  Kongens  Portner  et  øre- 
figen; at  de  førte  saa  megen  Pragt  og  øvede  Ridderlege  med 
saadan  Iver,  at  Hertugernes  Folk  vare  Kongens  overlegne, 
hvilket  navnhg  var  Matts  Kettilmundssons  Skyld » .  Efter  Op- 
læsningen af  disse  Punkter  stod  Kongen  op  i  stor  Vrede  og 
sagde:  »Havde  jeg  ikke  givet  Eder  Leide  hertil,  skulde  I 
faae  Andet  at  føle.  Til  Solnedgang  skulle  I  have  Fred,  men 
I  skulle  vide,  at  hvis  jeg  siden  faaer  Eder  i  min  Haand, 
gaaer  det  Eder  ilde».  Hertug  Erik  spurgte  heelt  sagtmodigt, 
om  han  kunde  ride  bort  i  Fred  og  Sikkerhed.  Kongen  be- 
svarede hans  Spørgsmaal  bekræftende,  og  Hertugen  forføiede 
sig  skyndsomst  bort. 

Hertugerne  droge  først  til  Danmark;  men  hos  Kong 
Erik  Menved,  Birgers  Svoger,  fandt  de  naturligviis  intet  Til- 
hold. Bedre  Lykke  havde  de  ved  det  norske  Hof  hos  Kong 
Hakon,  med  hvis  Datter  Ingeborg  Hertug  Erik  var  forlovet. 
Her  bleve  de  vel  modtagne,  og  Erik  fik  Konghålla  (nu  Kongelf) 
i  Forlehning  tilligemed  de  omliggende  Herreder.  Derfra  gjorde 
han  hyppige  Røvertog  ind  i  Sveriges  vestlige  Provindser  og 
opbrændte  Lødøse,  endskjøndt  Kong  Birger  i  Såfwedals  Her- 
red ved  Gotaelven  paa  Gullbergs  Klint  havde  anlagt  Fæst- 
ningen Gullberg  (nu  Gotalejon)  for  at  værne  Stedet  mod 
Hertugerne.  I  Dalsland  anlagde  Hertugerne  Dalaborg,  hvor- 
fra de  røvede  og  plyndrede  i  Omegnen;  af  denne  Fæstning 
seer  man  endnu  Levninger  ved  Bollstad. 

Kongen  sendte  otte  Riddere  med  en  Krigshær  for  at  be- 
skytte Vestergotland ;    de  leirede  sig  ved  Agnebro,  der  førte 

over  Gullspångself  mellem  Søerne  Skagern  og  Wenern,  og 
de  troede  at  have  sikkret  sig  tilstrækkeligt  ved  at  bryde 
Broen  af.  Matts  Kettilmundsson  listede  sig  dog  derhen  med 
en  Eytterskare,  og  i  en  mørk  Nat  svømmede  Folkene  med 
deres  tappre  Fører  i  Spidsen  over  Elven  og  fangede  de  otte 
Kiddere,  der  laae  i  den  tryggeste  Søvn  og  troede  den  hellige 
Grav  velforvaret.  Hr.  Matts  førte  sine  Fanger  og  et  stort 
Bytte  med  sig  til  Hertugernes  Leir.  Nu  fandt  Kongen  det 
nødvendigt  at  gjøre  en  Kraftanstrengelse,  og  han  samlede  en 
Hær  paa  tyve  Tusinde  Mand  ved  Gullspång,  Han  drog  frem 
gjennem  Wermeland  og  Dalsland  mod  Dalaborg  for  at  tage 
denne  Plads;  men  Hertugerne  havde  faaet  en  Mængde  Hjælpe- 
tropper af  Kong  Hakon,  saa  at  de  kunde  byde  Kongen  Spid- 
sen. Da  Hærene  vare  hinanden  nær  paa  en  Miilsvei,  lyk- 
kedes det  forstandige  Mænd  paa  begge  Sider  at  bane  Vei  for 
et  Forlig,  og  navnlig  ved  Marskens  Bestræbelser  kom  der  en 
Fred  istand  i  Kålsåter  1305.  Hertugerne  skulde  have  Alt, 
hvad  deres  Fader  havde  bestemt  i  sit  Testamente,  og  alle 
deres  onde  Gjerninger  skulde  tilgives;  til  Gjengjæld  skulde 
de  hylde  Birgers  Søn  Magnus  som  deres  tilkommende  Konge 
og  Lehnsherre,  hvilken  Betingelse  de  saare  nødig  opfyldte,  da 
Erik  allerede  omgikkes  med  den  Tanke  ved  at  støde  Birger 
fra  Thronen  at  blive  Konge  i  Sverige,  at  arve  Norge  som 
Kong  Hakons  eneste  Datters  Ægtefælle  og  saaledes  lægge 
Grunden  til  en  nordisk  Union.  Hertugerne  havde  længe  havt 
et  ondt  øie  til  deres  gamle  Fosterfader,  og  deres  Had  voxede 
nu  ved  Følelsen  af,  at  navnlig  han  stod  i  Veien  for  deres  Pla- 
ner som  Kongens  eneste  sande  Støtte  og  paalidelige  Kaadgiver. 
I  den  nærmest  følgende  Tid  syntes  der  at  bestaae  et 
særdeles  varmt  Venskab  mellem  Kongen  og  Hertugerne,  der 
benyttede  deres  gjenvundne  Indflydelse  til  at  sætte  Ondt  for 
Thorkel  Knutsson  hos  deres  charakteerløse  Broder  og  bilde 
ham  ind,  at  han  alene  var  Skyld  i  den  Ufred,  der  havde 
hersket.  Den  gamle  Herre  sad  imidlertid  roligt  paa  sin  Gaard 
Lena  og  troede,    at  hans  gode  Samvittighed  var  ham  Værn 

nok,  Og  at  han  havde  fortjent  en  rolig  og  sorgfri  Alderdom. 
Nogle  af  hans  Venner  advarede  ham  vel  og  gjorde  ham  op- 
mærksom paa,  at  Kongen  ikke  var  ham  god,  og  at  Hertug 
Erik  var  Skyld  deri.  Men  Marsken  svarede,  at  han  altid 
havde  fulgt  Kongens  Bud,  og  at  han  maatte  ønske  at  have 
tjent  sin  Gud  saa  trofast  som  Kongen.  Han  kunde  ikke 
være  uvidende  om,  at  hans  gamle  Fjender,  Præsterne,  gjorde 
Alt  for  at  styrte  ham  og  navnlig  skildrede  ham  som  en  Fjende 
af  Kirken  og  en  gudsforgaaen  Person,  hvilke  Beskyldninger 
kun  vare  altfor  vel  skikkede  til  at  fravende  ham  det  menige 
Folks  Kjærlighed.  Dog  følte  han  sig  altfor  sikker  og  fandt 
det  raadeligt  at  udeblive  fra  den  Herredag,  der  holdtes  i 
Stockholm  i  Efteraaret  1305,  saa  at  den  svage  Konge  der 
stod  ene  og  uden  Støtte.  Da  denne  blev  trængt  af  Geist- 
ligheden med  Klager  over  Krænkelse  af  dens  Rettigheder, 
blev  han  let  forknyt,  og  paa  falske  Venners  Raad  greb  han 
den  usle  og  feige  Udvei  at  skyde  Skylden  for  Alt  paa  sin 
faderlige  Ven.  Hertugernes  Venner  bevægede  ham  endogsaa 
til  at  tillade,  at  Marsken  maatte  fængsles  og  stilles  for  Eet- 
ten,  ja  han  var  ussel  nok  til  selv  at  række  Haanden  til  denne 
Niddingsdaad. 

Ved  Juletid  sad  Marsken  endnu  paa  Lena  uden  at  be- 
kymre sig  synderligt  om,  hvad  der  skete  omkring  ham. 
Atter  raadede  hans  Venner  ham  alvorligt  at  tage  sig  iagt 
for  Hertugerne  og  have  flere  Folk  om  sig,  da  han  maatte 
betænke,  at  det  var  en  af  Folkungernes  Skyggesidder,  at  det 
faldt  dem  altfor  let  at  svigte  deres  bedste  Venner  og  Raad- 
givere.  Vel  havde  han  stadig  en  høi  Stjerne  hos  Folket, 
men  Hertug  Erik  kunde  let  overraske  ham,  og  da  var  det 
for  seent  for  hans  Venner  at  staae  ham  bi.  Men  han  bero- 
ligede dem  med,  at  han  havde  tjent  Konge  og  Fædreland 
saa  vel,  at  han  Intet  havde  at  frygte,  og  at  Kongesønnerne 
umulig  kunde  skamme  sig  til  at  øve  Vold  mod  deres  Foster- 
fader. Alt  forblev  da  i  samme  Skik  som  forhen,  da  pludselig 
en  Skare  væbnede  Mænd  om  Aftenen  i  Begyndelsen  af  Julen 

red  ind  paa  Gaarden.  Marsken  gik  ud,  og  da  han  gjenkjendte 
sin  Svigersøn  og  Hertug  Erik  blandt  de  Ankomne,  bod  han 
dem  Velkommen  og  modtog  dem  paa  vanlig  Viis;  men  de 
besvarede  hans  Hilsen  med  Vrede  og  Haan,  og  han  mærkede 
snart,  at  det  nu  gjaldt  hans  Fordærvelse.  Han  blev  erklæret 
for  Fange,  og  de  eneste  Ord,  hvormed  han  robede  sin  ret- 
færdige Harme,  vare  de,  han  udtalte,  da  han  fik  øie  paa  sin 
usle  Fosterson,  Kong  Birger,  der  var  med  paa  denne  Nid- 
dingsfærd:  «Det  har  1  Skam  af.  Konge!  saalænge  I  lever,  at 
I  forraader  mig  saa  skammeligt".  Marsken  blev  belagt  med 
Lænker  og  sat  paa  en  Hest  med  Fjødderne  sammenbundne 
under  dens  Bug,  og  de  rede  saa  iilsomt  som  muhgt  med 
den  gamle  Mand  over  Tivv^eden  til  Stockholm  uden  at  raste 
Nat  eller  Dag,  for  at  ikke  hans  Slægtninge  og  Venner  eller 
det  menige  Folk  skulde  strømme  sammen  og  befrie  ham. 
I  Fangetaarnet  paa  Stockholms  Slot  lod  Kongen  sin  trofaste 
Ven  indeslutte.  Man  anklagede  ham  for  at  have  stiftet  Ufred 
mellem  de  kongelige  Børn  og  for  at  have  bortødslet  Rigets 
Indkomster  ved  sin  store  Pragt  og  sin  glimrende  Levemaade, 
navnlig  efter  hans  sidste  Giftermaal.  Mange  bade  for  ham; 
men  den  usle  Konge  og  hans  Brødre  vare  ikke  til  at  røre. 

I  sit  Fangehul  foretog  Marsken  sig  Intet  til  sit  Forsvar, 
men  han  beredte  sig  kun  til  Døden;  han  var  en  viis  Mand 
og  fattede  tilfulde,  at  Erik  vilde  berøve  Birger  Thronen,  lige- 
som Magnus  Ladulås  havde  berøvet  sin  Broder  Riget,  og  at 
han  maatte  fjernes  som  den  Eneste,  der  kunde  modarbeide 
Hertugens  Anslag  med  Haab  om  at  udrette  Noget.  Især  gav 
det  Anledning  til  megen  Sorg  for  ham,  at  Waldemar  var  lav 
nok  til  at  skille  sig  fra  hans  Datter  Christina,  idet  han  paa- 
beraabte  sig  den  af  det  katholske  Præsteskab  indførte  «Gud- 
sifvolov«,  der  indeholdt  den  Bestemmelse,  at  de,  der  havde 
samme  Faddere,  vare  Daabssødskende,  hvilket  Forhold  hin- 
drede dem  i  uden  Pavens  Tilladelse  at  indgaae  Ægteskab,  og 
Thorkel  Knutsson  havde  holdt  Waldemar  over  Daaben.  Geist- 
ligheden erklærede  naturligviis  strax  Ægteskabet  for  ugyldigt, 

glad  over  at  kunne  tirre  og  krænke  den  faldne  Løve.  Tre 
Dage  efter  denne  Skilsmisse  traadte  Iwar  Blås  Sonnesøn,  Hr. 
Folke  Johansson  til  Fåno,  Medlem  af  Kongens  Eaad,  ind  i 
Fængslet  til  Marsken  og  bragte  ham  med  stor  Sog  det  Bud- 
skab, at  hans  Fjender,  som  nu  sade  i  Eaadet,  havde  dømt 
ham  fra  Liv  og  Gods,  og  at  Kongen  havde  underskrevet 
Dommen.  Han  bad  Marsken  ikke  at  bære  Nag  til  ham  for 
dette  Budskab;  han  var  selv  meget  bedrøvet  derover.  Thorkel 
Knutsson  modtog  denne  Tidende  som  en  viis  Mand  med 
stolt  og  ophøiet  Ro. 

Hvor  Sodermalms  Torv  nu  ligger,  fandtes  dengang  et 
Overdrev  til  Græsning  for  Faar  og  Kvæg.  Der  gravede  man 
i  uindviet  Jord  en  Grav  til  den  gamle  Hædersmand,  og  led- 
saget af  en  talrig  Menneskemængde  blev  han  ført  derud  fra 
Fangehullet  for  at  lade  sit  Liv.  Som  en  Mand,  der  er  sig 
sin  Uskyld  bevidst,  skred  han  frem  med  ædel  Anstand,  rolige 
og  sikkre  Skridt,  og  efter  at  have  kastet  et  Blik  til  Himlen 
bøiede  han  sit  graae  Hoved  under  Bøddelsværdet.  Eet  Hug 
skilte  Sverige  for  lang  Tid  ved  dets  Lykke  og  Hæder.  Over 
hans  Grav  blev  der  opreist  et  Kors,  for  at  de  Forbigaaende 
derved  kunde  bede  en  Bøn  for  hans  Sjæl,  og  saalænge,  indtil 
Sodermalm  blev  bebygget,  blev  det  staaende.  I  nogle  Dage 
hørte  man  en  Barfodmunk  synge  Sjælemesser  for  ham  i  et 
Skuur,  der  var  tømret  sammen  paa  Retterstedet.  Ved  Pint- 
setider  førte  den  Afdødes  Venner  med  Kongens  Tilladelse  i 
et  meget  høitideligt  Optog  Marskens  jordiske  Levninger  til 
Franciscanermunkenes  Kirke,  nu  Riddarholmskirken,  hvor  de 
fandt  et  værdigt  Hvilested.  Den  stakkels  Kong  Birger  var 
taabelig  nok  til  at  troe,  at  han  ved  at  ojffre  sin  Velgjører  for 
evig  Tid  havde  læget  det  Brud,  der  var  opstaaet  mellem  ham 
og  hans  Brødre. 

Kongen  maatte  snart  angre  sin  Lettroenhed.  Næppe 
otte  Maaneder  efter  Marskens  Henrettelse  gjorde  Hertugerne 
paa  Birger  Jarls  gamle  Herresæde  Bjellbo  i  -Ostergotland 
fem    af   deres   ypperste   Tjeneres    Bryllup    for   uden    Opsigt 

at  kunne  sammenkalde  en  stor  Skare  Krigere.  Som  Birger 
troede,  at  de  allerbedst  vare  ifærd  med  Gjæstebud  og  Drikke- 
lag, rede  de  med  deres  Mænd  i  al  Hemmelighed  over  Kol- 
morden  til  Hundhammar  i  Botkyrka  Sogn  ved  Målaren,  hvor 
endnu  flere  Krigsfolk  havde  faaet  Befaling  til  at  give  Møde. 
Paa  alle  de  Fartaier,  de  kunde  skaffe  tilveie,  satte  de  over 
til  Håtuna  i  Uppland,  hvor  den  intet  Ondt  anende  Konge 
holdt  Hof.  Bradrene  traadte  frem  for  Birger  og  hilsede  ham 
med  Venlighed,  og  han  tog  vel  imod  dem  og  lod  alle  deres 
Ledsagere  optage  i  eet  stort  Herberge.  Da  Kongen  var  gaaet 
tilsengs,  lode  de  deres  Folk  væbne  sig  og  overfaldt  ham  i 
hans  Sovekammer.  Det  saae  ud  til,  at  der  skulde  udbryde  en 
alvorlig  Kamp,  men  snart  endte  det  Hele  med,  at  Kongen, 
Dronningen  og  næsten  hele  Hoffet  bleve  tagne  tilfange.  Ved 
denne  saakaldte  Håtunaleg  faldt  ogsaa  Biskop  Nils  af  We- 
sterås, der  var  i  Besøg  hos  Kongen,  i  Hertugernes  Hænder. 
De  førte  Fangerne  til  Stockholm,  men  Borgerskabet  i  denne 
Stad  var  Kongen  tro  og  lukkede  Stimændene  ude,  hvorfor 
man  maatte  drage  videre  til  Nykoping,  hvor  Kongen  og 
Dronningen  bleve  satte  ind  paa  Slottet.  Erik  begyndte  nu 
at  drage  rundt  i  Landet  og  bemægtige  sig  de  faste  Borge. 

Arwid  Smålåndning,  en  af  Kongens  Hofmænd,  havde 
under  Begivenhederne  i  Håtuna  seet  Leilighed  til  at  frelse 
Prinds  Magnus  til  de  nærliggende  Skovegne.  Med  stor  Omhu 
sørgede  han  for  den  lille  Prinds  paa  den  besværlige  Flugt 
gjennem  Skove  og  ørkener,  og  efter  at  have  gjennemgaaet 
mange  Farer  bragte  han  ham  til  Danmark  og  satte  ham  paa 
Erik  Menveds  Knæ.  Han  skildrede  med  levende  Farver,  hvor 
skjændigt  man  var  faret  frem  mod  hans  Konge  og  Dronning, 
og  anraabte  Kongen  om  Hjælp  og  om  at  tage  sig  af  den 
lille  Magnus.  Paa  Grund  af  sit  dobbelte  Svogerskab  med 
Sveriges  ulykkelige  Konge  besluttede  Erik  Menved  at  antage 
Magnus  som  sin  Fostersøn  og  hjælpe  hans  Fader.  Fra  Be- 
slutning til  Handling  var  der  ikke  langt  for  Dankongen,  og 
han   faldt   ind  i  Sverige  med  en  stærk  Krigshær;   men  da 

Hærene  vare  i  Nærheden  af  hinanden,  blev  der  i  1307  slut- 
tet Stilstand  paa  et  Aar.  Hertug  Waldemar  foretog  en  Pile- 
grimsfærd  til  Sydeuropa,  hvorfra  han  bragte  en  prægtig  Eyt- 
terskare  med  sig  hjem,  og  Erik  brugte  Tiden  til  at  samle  en 
stor  Hær  i  Uppland,  med  hvilken  han  efter  Stilstandens  Op- 
hør faldt  ind  i  Skåne,  hvor  han  skjændte  og  brændte,  ligesom 
han  ogsaa  med  sine  vilde  Svende  hærgede  Vetergotland,  for 
at  Kong  Erik  paa  et  nyt  Tog  ikke  skulde  finde  Levnetsmidler 
til  sin  Krigshær.  Dankongen  lod  sig  imidlertid  ikke  skræmme, 
men  kom  igjen  med  en  stor  Skare  (1308),  uden  at  det  dog 
ogsaa  denne  Gang  kom  til  Kamp,  da  man  kom  overeens  om 
en  Stilstand  paa  længere  Tid,  for  at  Kongerne  og"  Hertugerne 
paa  et  Fællesmøde  kunde  jævne  deres  Tvistigheder.  Paa  en 
Herredag  i  ørebro  blev  det  bestemt,  at  Kong  Birger  skulde 
gives  fri  og  have  Trediedelen  af  Eiget  tilbage  mod  at  love 
ikke  at  bære  Nag  til  sine  Brødre  og  holde  sig  rolig  og  stille. 
Af  Sorg  og  Samvittighedsnok  paa  Grund  af  sin  Fremfærd 
mod  den  troe  Thorkel  Knutsson  og  af  Hævntørst  mod  sine 
svigefulde  Brødre  var  Birger  næsten  ude  af  sig  selv,  saa  at 
han  saa  godt  som  kunde  ansees  for  sindssvag.  Han  lyttede 
gjerne  til  ethvert  Raad,  men  navnlig  til  saadanne,  der  vare 
ham  selv  og  Riget  til  Meen.  Da  Hertugerne  kom  fra  Øre- 
bro til  Nykoping  for  at  stille  ham  deres  Betingelser  for  hans 
Frigivelse,  erklærede  han  strax,  at  han  gjerne  vilde  love  og 
sværge  paa,  hvad  de  saa  ønskede.  Med  sin  Underskrift  og 
sit  Segl  samt  med  sin  Eed  paa  Herrens  Legeme  og  Blod  be- 
kræftede han  de  stillede  Vilkaar  og  føiede  til,  at  "hvis  han 
skulde  bryde  denne  Eed  og  dette  Løfte,  var  hver  svensk 
Mand  løst  fra  sin  Troskabseed  til  ham». 

Birger  brød  strax  sit  givne  Ord.  Skyndsomt  drog  han 
over  Gottland  til  Danmark  med  sin  Dronning;  Gjensynet  af 
Prinds  Magnus  var  saare  glædeligt,  og  Erik  Menved  forbar- 
medes over  sin  stakkels  Svoger  og  faldt  fra  Skåne  ind  i 
Sverige  med  en  stor  Hær  for  at  hjælpe  ham  paa  Thronen 
igjen.     Hertugerne   troede  sig  ikke  stærke  nok  til  at  møde 

Dankongens  Hær  i  aaben  Mark,  hvorfor  de  indskrænkede  sig 
til  at  ødelægge  de  Landskaber,  den  skulde  gaae  igjennem, 
for  at  paaføre  den  Sult  og  Nød,  og  hver  Dansk,  der  kom 
bort  fra  Hovedhæren,  var  Døden  vis.  Saaledes  gik  det  gjen- 
nem  Småland,  paa  hvis  Grændse  Hertugerne  anlagde  Fæst- 
ningen Rumlaborg  ikke  langt  fra  Husqvarn,  hvor  Veiene  fra 
Skåne,  Halland  og  østergotland  støde  sammen.  Ved  Wår- 
namo,  hvor  Landeveien  fører  ind  i  Skoven  Holaweden,  fattede 
Hertugerne  den  Beslutning  at  gjøre  alvorlig  Modstand;  men 
da  Eidder  Matts  Kettilmundsson,  der  skulde  føre  Hoved- 
banneret, red  frem  for  Hærens  Front,  snublede  hans  Hest 
over  en  Steen,  og  Fanestangen  knak.  Afskrækkede  ved  dette 
onde  Varsel  opgave  Hertugerne  at  kæmpe  og  deelte  Hæren  i 
•tre  Hobe,  af  hvilke  een  gik  til  Lødøse  og  Skara,  een  med 
Hertug  Erik  til  Kalmar  og  den  tredie  med  Hertug  Waldemar 
til  Nykoping  og  Stockholm.  Kongerne  droge  med  den  danske 
Krigsmagt  uhindrede  frem  mod  Nykoping,  som  de  beleirede 
fra  Mikkelsdag  til  Juul  1309.  Men  da  denne  By  ikke  vilde 
give  sig,  og  der  begyndte  at  indtræde  Mangel  i  Beleirings- 
hæren,  opstod  der  stor  Misfornøielse  i  Dankongens  Hær,  og 
Adelsmændene  med  Niels  Brok,  Timme  Lauridsen  og  Niels 
Uifesen  i  Spidsen  erklærede  ligefrem ,  at  de  vilde  hjem. 
Havde  de  tydske  Leietropper  ikke  bevaret  deres  Troskab,  var 
det  gaaet  Erik  Menved  galt,  og  han  maatte  vende  hjem  uden 
at  have  udrettet  Noget  med  sin  med  stor  Bekostning  samlede 
og  udrustede  Krigsstyrke. 

Hertug  Eriks  varme  Venskab  med  hans  Svigerfader,  Kong 
Hakon  i  Norge,  havde  imidlertid  staaet  paa  svage  Fødder,  og 
det  var  endogsaa  kommet  til  aabenbare  Fjendtligheder.  Eriks 
og  Ingeborgs  Bryllup  skulde  have  staaet  paa  Konghålla  Slot, 
og  der  var  truffet  prægtige  Tilberedelser;  Hakon  var  imid- 
lertid misfornøiet  over,  at  Konghålla,  Warberg  og  Hunahals 
vare  i  Eriks  Vold,  og  forlangte  som  Betingelse  for  sin  ende- 
lige Indvilligelse  i  Giftermaalet  Tilbagegivelsen  af  Warberg 
Slot.    Men  Hertugen,  der  stolede  paa,  at  Alt  nok  siden  ved 

Ingeborgs  og  hendes  Moders  Bestræbelser  skulde  jævnes,  gav 
sin  Svigerfader  det  kjække  Svar:  «Gud  give  skjon  Ingeborg 
Held  og  Lykke,  ihvor  hun  gaaer;  Warberg  faaer  Du  ei 
iaar!')  Nu  brød  Krigen  ud,  og  Hakon  lovede  endog  sin 
Datter  til  den  unge  Magnus  Birgersson.  Den  norske  Konge 
deeltog  som  en  Følge  af  disse  Stridigheder  i  en  Sammen- 
komst i  Helsingborg  1310,  hvor  desuden  Kongerne  Erik  Men- 
ved  og  Birger  samt  begge  Hertuger  mødte.  Der  blev  sluttet 
et  Forlig,  hvorved  Sverige  virkelig  deeltes  i  tre  Dele;  Birger 
skulde  være  Konge  og  erkjendes  for  Lehnsherre  af  Hertugerne, 
der  iøvrigt  skulde  være  eneraadende  i  deres  Hertugdømmer. 
Der  opkom  snart  atter  Ufred  mellem  Kong  Hakon  og 
Hertug  Erik,  og  hiin  gjorde  hyppige  Indfald  i  Vestergotland, 
der  ved  Forliget  i  Helsingborg  var  kommet  under  Eriks  Deel. 
Ved  Forræderi  faldt  Bohuus  Slot  i  den  norske  Konges  Hæn- 
der; men  Erik  tog  snart  sin  Borg  tilbage  og  viste  Normæn- 
dene, at  han  ikke  var  til  at  spøge  med.  Kong  Hakon  slut- 
sede  Fred  med  Hertugen  og  var  tilsidst  glad  over  at  kunne 
skaffe  sin  Datter  en  saa  glimrende  og  tapper  Ægtefælle. 
Waldemar  trolovede  sig  med  en  Broderdatter  af  Hakon,  og 
dette  Dobbeltbryllup  blev  med  stor  Pragt  holdt  i  Opslo  Mik- 
kelsdag 1312  i  en  talrig  Mængde  fornemme  Gjæsters  Nær- 
værelse. Den  følgende  Vaar  ved  Pintsetid  begyndte  Hertug 
Erik  at  bygge  en  prægtig  Festsal  ved  Lødøse,  og  da  den  ved 
Høsttiden  var  færdig,  gjorde  han  prægtige  Gjæstebud  for 
Kong  Hakon  og  hans  Hof,  saavel  Mænd  som  Qvinder.  Mange 
tydske  Grever  og  andre  fremmede  Herrer  vare  paa  Hertugens 
Indbydelse  mødte  til  denne  Fest,  og  Enhver,  der  fandtes 
værdig  dertil  ved  sin  Færdighed  i  ridderlige  Kunster,  blev 
slaaet  til  Kidder  af  ham.  Prægtige  Tourneringer  og  Skuespil 
bleve  opførte,  og  der  sparedes  ingen  Bekostning  paa  Gjæsternes 
Beværtning,  ligesom  de  ogsaa  ved  Afskeden  fik  betydelige 
Foræringer.  Efter  Festens  Slutning  reiste  Waldemar  til  Kal- 
mar, men  Erik  holdt  Hof  med  sin  unge  Brud  Julen  over 
paa  Kongsgaarden  Hognatorp  ved  Axewalla. 

Medens  Fyrsterne  levede  i  Fryd  og  Herlighed,  feirede 
den  ene  Heitidelighed  kostbarere  end  den  anden  og  forte  den 
ene  Krig  efter  den  anden  med  endnu  større  Bekostning, 
sukkede  de  lavere  Stænder  i  Nød  og  Elendighed.  Hertug 
Eriks  og  Matts  Kettilmundssons  Hof  var  over  al  Maade  præg- 
tigt, men  for  at  komme  i  Besiddelse  af  de  fornødne  Midler 
maatte  de  tage  deres  Tilflugt  til  de  meest  oprørende  Udsu- 
geiser og  til  at  gjøre  Gjæld,  som  de  ikke  betalte.  Ericus 
Olai  siger,  at  Borger  og  Bonde  ofte  maatte  betale  Skat  tre 
Gange  om  Aaret,  og  at  Hertugen  plagede  dem  med  et  utaa- 
leligt  Gjæsteri,  saa  at  de  aldrig  kunde  vide  sig  sikkre  for  at 
faae  Huset  fuldt  af  besværlige  og  fordringsfulde  Gjæster. 
Kong  Birger  førte  en  mere  beskeden  Hofholdning;  men  hans 
Undersaatter  negtede  ofte  at  adlyde  ham  og  betale  ham  den 
Skat,  der  tilkom  ham,  hvorfor  han  maatte  have  mange  Krigs- 
folk om  sig,  og  disse  kostede  mange  Penge  og  begik  mange 
Voldsomheder.  Desuden  havde  Geistligheden  atter  begyndt 
at  reise  Hovedet  efter  Marskens  Fald,  og  den  gjorde,  hvad 
den  kunde,  for  at  berige  sig  paa  Almuens  Bekostning.  Hvor 
ivrige  Præsterne  vare  for  at  indkræve  deres  Indkomster,  sees  af 
en  Forordning,  som  Erke biskop  Nils  udstedte,  og  som  bød, 
«at  den,  der  ikke  inden  Midfaste  havde  betalt  sin  Tiende, 
ikke  maatte  stedes  til  Herrens  Bord,  og  at  han,  hvis  han 
døde,  medens  han  var  i  Gjæld  til  Geistligheden,  ikke  maatte 
begraves  i  indviet  Jord,  før  hans  Arvinger  havde  betalt,  hvad 
han  skyldte«.  Til  disse  stadige  Udpresninger  kom  i  de  nær- 
meste Tider  efter  Brylluppet  i  Opslo  Misvæxt  og  Farsot,  saa 
at  det  er  indlysende,  at  Landets  Tilstand  har  været  høist 
Jammerlig ,  og  at  de  gamle  Beretninger  om ,  at  Sverige 
lige  siden  sin  første  Tilblivelse  aldrig  har  kjendt  værre  og 
ulykkeligere  Tider  end  disse  Broderkriges  Tid,  ikke  ere 
overdrevne  eller  usande. 

Kong  Birgers  aandelige  Tilstand  forværredes  stadig;  han 
var  formelig  gaaet  heelt  fra  Forstanden  af  Frygt  for  sin  per- 
sonlige Sikkerhed,    og   han  nærede   en   saadan  Mistillid   til 

sine  Brødre  og  til  Rigets  Herrer,  at  han  fandt  det  nødven- 
digt med  korte  Mellemrum  at  forlange  ny  Troskabseed  af 
dem,  som  om  hans  Liv  og  Frihed  derved  var  bedre  sikkret. 
Vi  ville  snart  see,  at  hans  egen  Ordholdenhed,  der  aldrig 
havde  været  synderlig  stor ,  lod  overmaade  Meget  tilbage 
at  ønske.  Hans  Anseelse  og  Indflydelse  i  Riget  formindske- 
des daglig,  og  Opror  mod  ham  hørte  snart  til  Dagens  Orden. 
Helsingerne  fordreve  hans  Foged  og  negtede  at  svare  deres 
Afgifter.  For  at  bøde  paa  sin  Pengemangel  greb  han  engang 
den  sørgelige  Udvei  at  drage  over  til  Gottland  med  en  lille 
Hær  for  at  tvinge  de  rige  Beboere  af  denne  ø  til  at  svare 
større  Skat  end  sædvanhg;  men  denne  for  en  Konge  uvær- 
dige Brandskatning  kom  ham  dyrt  at  staae.  Birger  blev 
jaget  paa  Flugt  med  sine  Mænd,  og  der  fortælles,  at  Gott- 
lænderne,  da  de  forfulgte  den  flygtende  Konge,  fandt  ham 
siddende  i  en  Hasselbusk,  rystende  som  et  Æspeløv.  Først  lavede 
Bønderne  sig  til  at  mishandle  og  maaskee  dræbe  den  stak- 
kels Birger,  men  han  blev  reddet  ved  en  anseet  Gottlænders 
Mellemkomst.  Denne  Mand  skal  han  have  lønnet  med  Skatte- 
frihed og  andre  Fordele.  Slige  vanærende  Krigsforetagender 
rygtedes  snart  Landet  rundt,  og  de  vare  kun  altfor  vel  skik- 
kede til  at  nedbryde  den  Rest  af  Ærefrygt  og  Agtelse,  man 
endnu  i  en  eller  anden  Afkrog  maatte  nære  for  den  usle 
Konge.  Smålands  Indbyggere,  der  gjennem  alle  Tider  have 
havt  en  stærk  Higen  efter  Uafhængighed,  hvilken  Følelse  har 
været  Aarsagen  til  talrige  Oprør,  gik  saa  vidt,  at  de  valgte 
en  Landjunker  ved  Navn  Bugge  til  deres  Konge;  men  det 
lykkedes  Kongens  Krigsfolk  at  overvinde  de  forarmede  Bøn- 
der og  skille  deres  Konge  ved  Livet.  Medens  det  saae  saa 
mørkt  ud  i  Birgers  Rige,  kunde  hans  Hof  ikke  være  lysteligt, 
og  det  er  ganske  naturligt,  at  hans  Hoffolk  optændtes  af 
bitter  Misundelse  og  Nag  til  Hertugerne  og  deres  Undergivne, 
der  levede  i  Herlighed  og  Overflod.  Navnlig  bleve  Dronning 
Marta  og  Rigsdrosten  Johan  Brunke  Dag  for  Dag  besjælede 
af  et    mere   glødende  Had  til  Erik  og  Waldemar,    det   blev 

deres  stadige  Tanke  at  grunde  paa  Midler  til  Hævn  og  Op- 
reisning,  og  tilsidst  lykkedes  det  dem  at  faae  deres  Had 
tilfredsstillet  og  bringe  de  mægtige  og  ellers  ret  forsigtige  Her- 
tuger i  Fælden. 

Fra  1310  til  1317  var  der  en  Standsning  i  Brødrenes  ind- 
byrdes Stridigheder.  Fra  Kalmar  var  Hertug  Waldemar  med  sin 
unge  Hustru  draget  til  ^land,  hvor  han  holdt  Hof  paa  Slottet 
Borgholm,  der  særlig  tiltalte  det  unge  Ægtepar  paa  Grund 
af  sin  skjønne  Beliggenhed  og  sine  smukke  Omgivelser.  Seent 
paa  Aaret  1317  vilde  Hertugen  foretage  en  Reise  til  Stock- 
holm, der  hørte  til  hans  Trediedeel,  og  da  hans  Vei  faldt 
forbi  Nykoping,  red  han  ind  paa  Slottet  for  at  besøge  sin 
Broder  og  Svigerinde,  som  han  ikke  havde  seet  i  lang  Tid. 
Saavel  Kongen  som  Dronningen  toge  imod  ham  med  den 
meest  uskrømtede  Venlighed,  og  han  modtog  med  Glæde 
deres  Tilbud  om  at  blive  Natten  over  paa  Slottet.  Dronning 
Marta  beklagede  sig  i  Samtalens  Løb  meget  over,  at  Hertug 
Erik  fuldkommen  holdt  sig  borte  fra  sin  Broder  Birger,  hvem 
dette  gik  saare  nær  til  Hjerte,  ligesom  det  ogsaa  gjorde 
hende  selv  meget  ondt;  «thi  Gud  skulde  vide,  at  hun  havde 
ham  saa  kjær  som  sin  kjødelige  Broder«.  Waldemar  troede, 
at  Alt  var  glemt,  og  gav  sikkert  Løfte  om  at  komme  til  et 
Gjæstebud,  som  Kongen  til  evig  Forsoning  med  sine  Brødre 
vilde  give  paa  Nykoping  Slot  Søndagen  efter  Set.  Nicolai 
Dag.  Vel  tilmode  red  Waldemar  til  Stockholm  uden  at  ane, 
hvad  der  forestod,  naar  Nykoping  Slot  atter  aabnede  sine 
gjæstfrie  Porte  for  ham. 

Hertug  Erik  havde  med  sin  skjønne  Hustru  og  sin  Søn 
Magnus,  der  var  født  i  Vestgotland,  tilbragt  sin  sidste  Juul 
paa  Hognatorp.  Ved  Høsttid  derefter  havde  han  begivet  sig 
til  Dafo  i  Westmanland,  hvor  Waldemar  besøgte  ham  paa 
Hjemreisen  fra  Stockholm.  Erik  var  netop  ^dengang  bleven 
indbudt  til  Gjæstebudet  hos  Kongeparret,  og  han  spurgte  sin 
Broder,  om  han  ansaae  det  for  raadeligt  at  modtage  denne 
Indbydelse.   Denne  meente,  at  der  Intet  var  i  Veien,  og  for- 

talte  om  sin  egen  venlige  og  hjertelige  Modtagelse  paa  Ny- 
koping  Slot,  og  skjondt  Erik  havde  mange  Betænkeligheder 
og  skildrede  sin  Mistillid  til  Dronningen  og  Drosten,  blev 
det  dog  besluttet  at  drage  derhen.  De  gave  sig  paa  Veien, 
og  da  de  Aftenen  før  Gildet  kom  i  Nærheden  af  Swårta,  en 
lille  By  en  Miilsvei  fra  Nykoping,  hvor  de  havde  isinde  at 
tilbringe  Natten,  kora  der  en  ung  Ridder,  der  paa  det  Ind- 
stændigste lagde  dem  paa  Sinde  ikke  begge  paa  een  Gang 
at  give  sig  i  Kongens  Vold,  da  Død  og  Fordærvelse  truede 
dem.  Hertug  Waldemar  gav  ham  det  vrede  Svar,  »at  der  var 
altfor  Mange,  der  havde  Lyst  til  at  stifte  Ufred  mellem  Kon- 
gen og  hans  Brødre » ,  og  Ridderen  red  sørgmodig  bort,  medens 
Hertugerne  rede  op  til  Swårta.  Der  bleve  de  modtagne  af 
en  anden  Ridder,  der  med  mange  venlige  Ord  og  høflige 
Talemaader  i  Kongens  og  Dronningens  Navn  anmodede  dem 
om  at  de  endelig  ikke  maatte  slaae  sig  til  Ro  i  Swårta,  men 
endnu  samme  Aften  ride  til  Nykoping,  hvor  man  ventede 
dem  med  stor  Længsel.  Hertugerne  gik  ind  derpaa  og  rede 
videre.  Ved  Ankomsten  til  Slottet  bleve  de  modtagne  med 
den  største  Hjertelighed  af  Kongen,  der  tog  en  af  sine  Brø- 
dre ved  hver  Haand  og  førte  dem  op  til  sin  Hustru,  hvor  de 
atter  bleve  hilsede  med  Omfavnelser  og  Kys.  Et  prægtigt 
Maaltid  blev  anrettet,  og  man  sparede  hverken  paa  de  lækkreste 
Retter  eller  de  meest  udsøgte  Drikkevarer;  Mjød  og  Viin  flød 
i  Strømme.  Hertug  Waldemars  Mistanke  blev  vakt  ved  den 
altfor  rigelige  Beværtning,  og  han  sagde  til  sin  Broder,  at 
de  drak  for  megen  Viin;  men  disse  Betænkeligheder  svandt 
snart  ved  den  almindelige  Fryd  og  Glæde,  og  aldrig  havde 
man  seet  Dronningen  saa  glad  som  ved  denne  Leilighed. 
Lidt  over  Midnat  lode  Hertugerne  sig  føre  til  deres  Sove- 
værelse, og  snart  laae  de  i  den  dybeste  Søvn. 

Hertugernes  Hofmænd  og  Ledsagere,  omtrent  en  Snees 
i  Tallet,  bleve  ligeledes  beværtede  paa  det  Prægtigste,  og  da 
der  ikke  var  Plads  til  dem  paa  Slottet,  ledsagede  Kongens 
Folk   dem    til   de    dem   bestemte  Herberger  i  Byen.    Drost 

Brunke  stod  selv  ved  Slotsporten  under  Skin  af  at  ville  vise 
dem  en  Høflighed,  men  i  Virkeligheden  for  med  egne  -Øine 
at  paasee,  at  de  kom  ud,  og  til  yderligere  Sikkerhed  laasede 
han  selv  Porten  og  tog  Nøglerne  under  sin  Varetægt.  Der- 
paa  forsynede  han  Kongens  Tjenere  med  Vaaben  af  forskjellig 
Art  og  samlede  dem  i  Slottets  store  Sal.  Birger  var  dog 
endnu  lidt  tvivlraadig,  og  han  lod  den  forrige  Drost,  Knut 
Johansson  Blå,  Sønnesøn  af  Iwar  Blå,  kalde  og  spurgte  ham, 
om  han  vilde  være  ham  behjælpelig  med  at  fængsle  Her- 
tugerne. Hr.  Knut  Blå  svarede  med  stor  Alvor:  «Bliv  ikke 
fortørnet.  Herre  Konge!  Hvis  Noget  truer  Eder  selv,  vil  jeg 
gjerne  afværge  det,  om  jeg  kan.  Men  hvo  der  har  givet  Eder 
dette  Raad,  har  raadet  Eder  til  en  stor  Utroskab.  Vil  I  svige 
og  dræbe  Eders  Brødre,  der  ere  komne  hertil  paa  Eders  Ord, 
saa  er  det  ganske  vist  Djævelen,  der  har  faaet  Magt  med 
Eder.  Men  jeg  hjælper  Eder  aldrig  med  denne  Udaad,  hvo 
der  saa  bliver  forbittret  paa  mig».  Kongen  raabte  rasende 
af  Harme:  « Lidet  vil  Du  fremme  min  Hæder !»  Men  den 
djærve  Adelsmand  svarede  med  Frimodighed:  «Hvad  der  saa 
monne  geraade  Eder  til  Hæder,  saa  faaer  I  ingen  Hæder 
heraf;  men  jeg  troer,  at  Eders  Hæder  vorder  mindre  herefter, 
hvis  I  bringer  Eders  Beslutning  til  Udførelse«.  Han  forlod 
Kongen,  og  to  andre  Riddere  vare  ligeledes  frimodige  nok  til 
at  advare  denne;  men  han  tog  dem  det  saa  ilde  op,  at  han 
lod  dem  kaste  i  Fængsel.  Netop  ved  disse  ærlige  Mænds 
velmeente  Advarsler  forsvandt  enhver  Betænkelighed  hos  den 
svage  og  dog  stædige  Konge,  og  han  lod  sine  Folk  tage 
Fakler  i  Hænderne  og  gaae  til  Hertugernes  Sovekammer. 
Ved  Larmen  paa  Gangen  og  Dørens  Opbrydning  vaagnede 
disse  og  anede  Uraad;  men  øieblikkelig  stod  en  halv  Snees 
Mænd  væbnede  til  Tænderne  i  Sengkammeret.  Waldemar 
sprang  op,  kastede  en  Kappe  over  sig,  greb  en  af  Svendene 
om  Livet  og  slog  ham  til  Jorden,  medens  han  tillige  kaldte 
sin  Broder  til  Hjælp.  Men  denne,  der  indsaae,  at  det  var 
umuligt  at  faae  Bugt  med  en  saadah  Overmagt,  sagde:  "Lad 

være,  Broder,  her  nytter  det  ikke  at  gjere  Modstand«.  Der- 
paa  overgave  de  sig  uden  at  sætte  sig  videre  til  Modværge 
og  haabede  saaledes  at  frelse  deres  Liv.  Den  forræderske 
Konge  traadte  nu  ind  i  Kammeret  med  stirrende  øine  og 
dirrende  af  Harme  og  raabte  som  ude  af  sig  selv:  « Huske  I 
Håtunalegen?  Jeg  kommer  den  tilfulde  ihu,  og  denne  bliver 
ikke  bedre.  I  skulle  nu  lide  den  samme  Behandling,  om 
det  end  har  varet  altfor  længe«.  Med  bundne  Hænder  bleve 
Fangerne  førte  dybt  ned  i  Taarnet,  hvor  Drosten  overgav 
dem  til  Walram  Skytte,  der  lod  dem  lægge  i  Bolt  og  Jern. 
Med  Jern  om  Haand  og  Fod  og  smeddede  til  Muren  ved 
Halsjernet  sade  nu  Magnus  Ladulås's  stolte  Sønner  halvnøgne 
i  Taarnets  nederste  Eum,  hvor  Klippen  tjente  som  Gulv. 
Næste  Morgen  i  Dagbrækningen  gik  Drosten  Johan  Brunke 
med  en  Skare  Krigsfolk  ned  i  Staden,  fængslede  saagodt  som 
alle  Hertugens  Følgesvende  og  førte  dem  op  paa  Slottet. 
Saavel  deres  som  Hertugernes  Eiendele,  baade  Vaaben,  Kust- 
ninger  og  Heste,  deelte  Kongens  Hofmænd  imellem  sig,  og 
efter  denne  Bedrift  slog  Kongen  Hænderne  sammen  som  en 
Vanvittig,  lo,  sprang  om  som  en  Rasende  og  raabte:  «Den 
hellige  Aand  signe  min  Dronning!  Nu  er  hele  Sveriges  Rige 
i  min  Haand«. 

Den  usle  Kong  Birger  bedrog  denne  Gang  som  saa  ofte 
sig  selv.  Som  Hersker  i  egen  Indbildning  over  hele  Riget 
vilde  han  nu  først  ret  til  at  udvikle  en  storslaaet  Virksomhed 
og  vise,  hvad  han  duede  til.  Kort  Tid  efter  Brødrenes  Fængs- 
ling gav  han  sig  paa  Vei  for  at  underkaste  sig  hele  Landet 
og  efterlod  Hertugerne  til  en  liflandsk  Ridder  ved  Navn  Chri- 
stian Skarback,  at  han  skulde  holde  dem  godt  under  Laas 
og  Lukke.  Denne  værdige  Riddersmand  belagde  dem  med 
endnu  tungere  Lænker  for  at  være  fuldkommen  sikker  i  sin 
Sag.  Daarlige  Klæder  gav  man  dem,  og  ussel  var  deres 
Kost,  saa  det  var  øiensynligt,  at  deres  Død  ikke  var  deres 
kongelige  Broder  ukjærkommen.  Kongen  var  lettroende  nok 
til  at  mene,   at  det  kunde  nytte  at  sende  Bud  rundt  om  i 

hele  Sverige,  at  han  nu  var  dets  eneste  og  rette  Herre. 
Stockholm  med  dets  faste  Slot  vilde  han  i  høistegen  Person 
sikkre  sig,  og  i  den  Hensigt  drog  han  derhen  med  en  stor 
Krigerskare.  Rygtet  om  hans  Niddingsdaad  havde  imidlertid 
spredt  sig  vide  omkring  og  vakt  almindelig  Afsky  og  Foragt. 
Da  han  med  sine  Følgesvende  kom  udenfor  Stockholm  og 
gjorde  Holdt  paa  Norrmalm,  trak  Høvedsmanden  paa  Slottet 
Vindebroen  op  og  negtede  ham  at  komme  ind  i  Byen.  Dette 
gjorde  Befalingsmanden  i  fuld  Enighed  med  Borgerne,  der 
endog  gjorde  et  Udfald  og  slog  Kongen  paa  Flugt,  saa  at 
han  med  Skam  maatte  flye  tilbage  til  Nykoping.  Hele  det 
øvrige  Land  reiste  sig  ligeledes  mod  Birger,  Upplåndingerne 
under  den  før  omtalte  Lagmand,  Birger  Pehrsson  Brahe  til 
Finnstad,  de  djærve  og  urolige  Beboere  af  Småland  under 
Carl  Arwidsson  (eller  Elineson,  som  han  ogsaa  kaldte  sig 
efter  sin  Moder,  der  var  af  Folkungaætten,)  af  Kalmar,  hvis 
Fader  var  fulgt  med  Hertug  Erik  til  Nykoping  og  havde 
fundet  sin  Død  der,  Vestgoterne  under  den  gUmrende  og 
tappre  Eidder  Matts  Kettilmundsson,  og  fra  alle  Kanter  ilede 
de  mod  Nykoping  for  om  muligt  at  befrie  Hertugerne.  Des- 
uden rustede  den  norske  Konge  sig  for  at  yde  dem  Bistand. 
Birger  begyndte  nu  at  indsee,  at  hans  Misgjerning  ikke 
vilde  baade  ham.  Da  han  saae,  at  hele  Landet  reiste  sig 
imod  ham,  gik  det  op  for  ham,  hvilken  Kjærlighed  Folket 
nærede  til  hans  Brødre,  og  hvormeget  de  hadede  ham  selv, 
og  den  vanvittige  Glæde,  han  havde  lagt  for  Dagen  ved  Her- 
tugernes Fængsling,  afløstes  af  et  dybt  Mismod.  Han  forlod 
halvfjerde  Maaned  efter  Brødrenes  Fængsling  mørk  i  Sindet 
Nykoping  og  drog  ned  i  Landet  med  sine  Folk,  medens  han 
samtidig  sendte  Bud  til  Dankongen  om  Hjælp  og  bød  sin 
Søn  Magnus  at  komme  hjem  og  overtage  sit  Fædrenerige. 
Ved  Afreisen  fra  Nykoping  lod  han  sine  Brødres  Fængsel 
endnu  fastere  laase,  og  man  fortæller,  at  han  i  sin  dybe  For- 
tvivlelse kastede  Nøglerne  ud  i  en  dyb  Strøm,  for  at  man 
ikke  skulde  finde  dem  og  frelse  Fangerne.      Efter  de  meest 

gængse  Beretninger  bukkede  de  ulykkelige  Hertuger  under 
for  Hungeren,  Erik,  der  allerede  iforveien  var  syg  og  lidende, 
efter  tre  Dages,  men  Waldemar  først  efter  elleve  Dages  For- 
løb. Samtidige  Krøniker  kunne  ikke  noksom  udtrykke  deres 
Had  til  den  usle  Kong  Birger  og  hans  onde  Raadgiver,  Ud- 
lændingen Johan  Brunke,  der  faaer  Broderparten  af  Skylden 
og  Hadet  paa  sin  Kappe,  medens  de  nu  ganske  glemme 
Hertugernes  Lyder  over  deres  sørgelige  Skjæbne  og  næppe 
kunne  finde  høittravende  Ord  nok  til  at  prise  navnlig  «den 
milde  Hertug  Eriks«  Skjønhed,  Vennesælhed  og  Ridderlighed. 
Den  unge  Prinds  Magnus  havde  imidlertid  i  Danmark 
under  Kong  Erik  Menveds  øine  udviklet  sig  til  en  tapper 
og  ridderlig  Yngling,  og  han  havde  den  ubestridelige  Fordeel, 
at  han  havde  været  borte  fra  sin  Fader,  saa  at  ingen  Skyld 
for  dennes  troløse  og  grusomme  Handlinger  kunde  tillægges 
ham.  Med  sex  Hundrede  vel  rustede  Ryttere,  som  Dankon- 
gen  havde  overladt  ham,  drog  han  til  Sverige  i  den  Hensigt 
at  kæmpe  med  sine  Fjender;  men  da  hans  Fader  fik  denne 
Skare  under  sin  Anførsel,  gjorde  han  en  heelt  anden  Brug 
af  den,  idet  han  foer  omkring  i  Gotaland  og  brandskattede 
Bønderne  paa  det  Grusomste,  medens  han  med  den  Feighed, 
der  mere  og  mere  tilligemed  Grumhed  og  Troløshed  blev  et 
Særkjende  hos  ham,  flygtede  med  Skam  og  Skjændsel,  saa- 
snart  han  mødte  Hertugens  Krigsfolk.  Ved  Ållebergs-ånda 
i  Vestergotland  ligger  Landsbyen  Karlebylånga,  der  har  faaet 
sit  Navn  af  den  Omstændighed,  at  den  er  bygget  Gaard  ved 
Gaard  langsmed  den  store  Landevei  i  en  Fjerdingsveis  Udstræk- 
ning. Der  havde  Bønderne  som  oftest  deres  Samlingsplads,  og  da 
Vestgoterne  hørte,  at  Kongen  var  i  Nærheden,  kom  de  sammen 
fra  alle  Kanter  og  dannede  en  saa  anseelig  Hob,  at  den  feige  Birger 
af  Rædsel  for  at  komme  i  Kast  med  dem  greb  den  Udvei 
at  tiltrygle  sig  en  Stilstand  paa  tre  Dage.  Den  største  Deel 
af  Bønderne  gik  hjem  for  at  skafte  sig  Levnetsmidler,  da  de 
stolede  paa  Kongens  Ord  i  fuld  Tillid  til  Paalideligheden  af 
det  gamle  Ordsprog:     »Mands  Ord  er  Mands  Ære«.     Men 

Birger  var  ikke  tilsinds  at  bekræfte  Sandheden  deraf  for 
sit  Vedkommende,  og  da  han  saae,  at  Bøndernes  Rækker 
vare  svært  fortyndede,  brød  han  Stilstanden  og  angreb  dem 
med  sin  Hær.  En  stor  Mængde  Bønder  maatte  bide  i  Græs- 
set, og  Resten  blev  dreven  paa  Flugt,  og  da  Mørket  just 
faldt  paa,  lod  han  sætte  Ild  paa  Landsbyen  for  ved  Flam- 
mernes Skin  at  kunne  forfølge  de  Flygtende. 

Efter  denne  Bedrift  ^troede  Birger  atter  at  have  faaet 
Bugt  med  alle  Vanskeligheder.  Han  trak  sig  ind  i  øster- 
gotland og  fordeelte  sine  Svende  rundt  om  i  Stæderne;  men 
snart  kom  den  landflygtige  danske  Ridder  Knut  Porse  af 
Halland  med  Hertugernes  Mænd,  overfaldt  en  Deel  af  Sven- 
dene og  hug  dem  ned,  hvorefter  Resten  flygtede  og  lod  Kon- 
gen i  Stikken.  Nu  vidste  han  ingen  anden  Udvei  end  at 
begive  sig  med  Brunke  og  Dronningen  til  Gottland  efter  at 
have  ladet  sin  Søn,  Junker  Magnus,  kaste  sig  ind  i  Stegeborg 
med  en  stærk  Besætning. 

Da  Efterretningen  om  Hertugernes  Fængsling  var  naaet 
til  Dafo,  blev  Hertuginde  Ingeborg,  som  opholdt  sig  der  med 
sine  to  Børn,  Magnus  og  Euphemia,  greben  af  stor  Rædsel 
for  Birgers  Krigsfolk,  hvorfor  hun  tog  sin  Tilflugt  til  Skara- 
borg.  Saa  kom  den  ovennævnte  Knut  Porse  med  mange 
stridbare  Mænd  til  hende  og  forenede  sig  med  Matts  Kettil- 
mundsson  og  Hertugernes  øvrige  Tilhængere.  Saasnart  Rygtet 
om  Birgers  Niddingsdaad  ved  Karlebylånga  naaede  til  Skara, 
erklærede  Vestgoterne,  at  de  Intet  havde  med  Kongen  at 
skafi'e,  men  kun  erkj endte  Ingeborg  og  Matts  Kettilmundsson 
for  deres  øvrighed,  hvilket  siden  blev  stadfæstet  paa  et  Herre- 
møde  i  Skara,  hvor  Hr.  Matts  blev  udnævnt  til  Rigsforstan- 
der eller,  som  han  kaldte  sig,  Sveriges  Riges  Høvedsmand. 
Hertug  Waldemars  Enke,  Ingeborg  Eriksdatter,  havde  taget 
Ophold  paa  øland,  hvor  hun  var  i  høi  Grad  elsket  af  Be- 
folkningen. 

Af  hele  Sveriges  Rige  vare  nu  snart  kun  Nykoping  og 
Stegeborg  i  Birgers  Vold,  og  begge  disse  Slotte  bleve  haardt 

beleirede.  Tilsidst  bar  Besætningen  i  Nykoping  Hertugernes 
Legemer  under  en  Gyldenstykkes  Thronhimmel  udenfor  Bor- 
gen for  at  overtyde  Beleirerne  om,  at  det  Intet  nyttede  at 
fortsætte  Angrebet,  da  Hertugerne  vare  døde,  og  Kongen 
havde  taget  hele  Kiget  i  Arv  efter  dem.  Men  Hertugernes 
Folk  meente,  at  Ingen  kunde  erhverve  Arv  ved  Drab,  og  de 
erklærede,  at  Hertug  Eriks  Son,  Junker  Magnus,  var  deres 
Herre.  Hertugernes  Liig  bleve  førte  til  Stockholm  og  jord- 
fæstede med  store  Høitideligheder;  men  Erik  havde  efterladt 
sig  en  saa  bundløs  Gjæld,  at  Erkebispen  erklærede  ifølge  Ti- 
dens Skik  og  Brug  at  være  forpligtet  til  at  udlevere  hans 
Legeme  til  Creditorerne ,  hvis  de  gjorde  Fordring  derpaa. 
Tilsidst  maatte  Nykoping  overgive  sig,  •  og  det  forbittrede  Folk 
nedrev  denne  Borg,  der  havde  været  Skuepladsen  for  saa 
mange  Skjændselsgjerninger,  i  Bund  og  Grund. 

Stegeborg  gjorde  en  længere  Modstand.  Kongen  sendte 
fra  Gottland  en  Deel  Skibe  og  Mandskab  til  Undsætning; 
men  saasnart  de  kom  i  Gotaskjærene,  bleve  de  tagne  af  Her- 
tugernes Folk,  og  Junker  Magnus  vedblev  at  være  i  samme 
Nød  som  forhen.  Da  man  erfarede  dette  paa  Gottland, 
skiftede  Dronningen  Farve  og  raabte:  «Hvad  skal  vi  nu  gjøre, 
da  Gud  har  ladet  os  times  en  saadan  Ulykke?«  Johan 
Brunke  svarede,  at  han  selv  vilde  drage  derhen  og  lade  Her- 
tugernes Folk  lide  samme  Medfart,  som  var  bleven  Kongens 
tildeel,  hvorpaa  han  lod  nogle  Skibe  rundt  om  beslaae  med 
tykke  Planker,  ladede  dem  med  Levnetsmidler  og  Resten  af 
Kongens  Stridsmænd  og  styrede  ad  Stegeborg  til.  Saasnart 
han  kom  i  Skjærene,  overfaldt  Hertugernes  Mænd  ham  med 
Stene  og  alskens  Skydevaaben;  men  bag  de  Brystværn,  der 
dannedes  af  de  svære  Planker,  gjorde  Hr.  Brunke  og  hans 
Mænd  en  tapper  Modstand.  Tilsidst  sammentømrede  hans 
Fjender  høie  Flaader  af  tørt  Ved,  hvilke  de  antændte  og 
lode  drive  ned  imod  hans  Skibe,  der  endelig  kom  i  Brand, 
endskjøndt  Drostens  Folk  med  stor  Udholdenhed  stræbte  at 
holde  dem  fra  Livet  med  Stænger  og  Baadshager.     Da  der 

ikke  mere  var  nogen  Mulighed  for  at  holde  sig,  sprang  Johan 
Brunke  med  alle  sine  Mænd  i  Vandet  for  at  frelse  sig  ved 
Svømning;  men  de  bleve  grebne,  og  Drosten  blev  tilligemed 
Wallram  Skytte,  Ulf  Swalebeck  og  Lyder  Foss  sendt  til  Stock- 
holm, hvor  de  bleve  indsatte  i  Slotstaarnet.  Imidlertid  drev 
man  med  stor  Kraft  Beleiringen  af  Stegeborg,  og  da  Muren 
med  hver  Dag  blev  haardere  medtaget  af  Bliderne,  og  Sulten 
blev  mere  og  mere  trykkende,  maatte  den  tappre  Magnus 
Birgersson  med  sine  brave  Mænd  overgive  Fæstningen,  men 
dog  paa  de  Vilkaar,  at  Junkeren  skulde  have  Sikkerhed  for 
sit  Liv  og  sin  Frihed.  Stegeborg  blev  nedreven  til  Grunden. 
Tværtimod  Overeenskomsten  blev  Junker  Magnus  ført  til 
Stockholm  og  indsat  paa  Slottet  som  Fange. 

Imidlertid  havde  Eidder  Matts  KettilmundssOn,  nu  Sve- 
riges Riges  Høvedsmand,  ved  Gaarden  Molklång  i  Skåne 
vundet  en  stor  Seir  over  den  Hær,  Dankongen  havde  sendt 
for  at  bringe  Birgers  forfaldne  Sager  paa  Fode,  og  med  me- 
gen Hæder  og  stort  Bytte  drog  han  til  Stockholm  for  at 
holde  Rettergang  over  Johan  Brunke  og  hans  Medfanger. 
Drosten  blev  som  Voldsmand  og  forrædersk  Raadgiver  dømt 
til  at  halshugges.  Kroppen  skulde  deles  i  fire  Dele  og  lægges 
paa  Steile  og  Hjul;  den  samme  Dom  overgik  VV"allram  Skytte, 
Alf  Swalebeck  og  Lyder  Foss.  Dommen  blev  i  al  sin  Streng- 
hed fuldbyrdet  paa  en  stor  Sandbakke,  der  strakte  sig  udfen- 
for  Norrmalm  og  efter  den  ulykkelig  Drost  endnu  bærer 
Navnet  Brunkeberg. 

Imod  Tro  og  Love  blev  ligeledes  Junker  Magnus  Bir- 
gersson ført  ud  af  Stockholms  Slot  for  at  lide  Døden.  Man 
lod  ham  vide,  at  han  skulde  skrifte,  før  han  ved  Døden  paa 
Retterstedet  afsonede  sin  Faders  Brøde.  Til  ingen  Nytte 
beraabte  han  sig  paa  sin  fuldstændige  Udeelagtighed  i  alle 
Faderens  forræderske  Handlinger;  forgjæves  mindede  han  om 
de  Løfter,  man  havde  givet  ham  ved  Stegeborgs  Overgivelse, 
og  om,  at  man  i  hans  Barndom  havde  svoret  ham  Troskabs- 
eed  som  Sveriges  retmæssige  Thronarving  og  udvalgte  Konge. 

Magthavernes  øren  vare  døve  for  enhver  nok  saa  begrundet 
Forestilling,  og  Junkeren  maatte  paa  Helgeåndsholmen  bøie 
sit  uskyldige  Hoved  under  Bøddelsværdet.  Hans  jordiske 
Levninger  fandt  et  Hvilested  i  Graabrødrenes  Klosterkirke  i 
hans  Bedstefader  Magnus  Ladulås's  Grav. 

For  at  skaffe  Birger  af  Veien  og  det  om  muligt  ved  en 
ligesaa  grusom  Død  som  den,  for  hvilken  hans  Brødre  havde 
maattet  bukke  under,  udrustede  Rigsforstanderen  en  Flaade 
og  foer  med  den  til  Gbttland.  Men  ved  Efterretningen  om 
Drost  Johan  Brunkes  Skjæbne  havde  han  med  Dronning 
Marta  taget  sin  Tilflugt  til  Danmark.  Deres  trofaste  Støtte, 
Erik  Menved,  var  imidlertid  død  1319,  og  hans  Broder,  den 
usle  Christoffer  II,  der  tværtimod  hans  Raad  var  tagen  til 
Konge  af  Rigets  Stormænd  imod  at  lade  sig  binde  ved 
en  haard  Haandfæstning,  var  helst  fri  for  deres  Nærværelse. 
Dog  gav  han  tilsidst  for  Svogerskabets  Skyld  Birger  et  Slot 
i  Forlehning.  Da  Rygtet  om  Junker  Magnus's  Død  naaede 
det  landflygtige  Kongepar,  gik  det  Birger  saa  nær  til  Hjerte, 
at  han  tog  sin  Død  derover  (1321).  Dronning  Marta  levede 
endnu  i  tyve  Aar  i  Set.  Peders  Kloster  i  Nestved.  Ringsted 
Kirke  gjemmer  det  ulykkelige  Pars  jordiske  Levninger. 

I  Risberga  Kloster  overlevede  Magnus  Ladulås's  gud- 
frygtige og  dydige  Enke,  Dronning  Hedevig,  sine  tre  ulykke- 
lige Sønner,  for  hvis  Sjæle  hun  opsendte  ydmyge  og  inderlige 
Bønner  til  Himlen. 

Af  Magnus  Ladulås's  Æt  var  der  nu  kun  levnet  et  Barn 
paa  fire  Aar,  nemlig  Hertug  Eriks  Søn  Magnus,  der  ved 
Midsommertid  1319  ved  Morastenen  var  kaaret  til  Sveriges 
Konge  under  Matts  Kettilmundssons  Formynderskab. 

Chr.  Ramsgaaro. 

I. 

1  October  1530  saae  Beboerne  paa  Maltas  Klipper  nogle 
svære  Galleier  styre  ind  i  ^ens  rummelige  Havn,  men  da  de 
snart  opdagede,  at  Korset  og  ikke  Halvmaanen  udfoldede  sig 
fra  alle  Skibene,  ilede  de  med  levende  Glæde  de  Ankom- 
mende imøde,  og  Glæden  blev  ikke  mindre  derved,  at  de 
omtrent  i  samme  Stund  erfarede,  at  den  landede  Skare  her- 
efter vilde  fæste  Bopæl  paa  deres  eensomme  O,  der  hidtil 
havde  været  udsat  for  Tyrkernes  jævnlige  Plyndringer,  som 
tvang  Beboerne  til  at  søge  Skjul  i  de  mange  Klippehuler,  der 
findes  paa  Malta,  medens  Eøverne  bortførte  deres  Qvæg  og 
Løsøre. 

Men  var  Glæden  stor  hos  øens  Befolkning  over  de 
Fremmedes  Ankomst,  deel  te  disse  ikke  hines  Følelser,  og 
deres  Mod  sank  en  Stund,  da  de  saae  de  nøgne,  golde  Klip- 
per, der  vare  saa  vidt  forskjellige  fra  det  «Kosernes  Land«, 
de  for  otte  Aar  siden  havde  forladt. 

De  ankomne  Nybyggere  vare  nemlig  Johanitter-Riddere, 
hvem  Keiser  Carl  V  havde  afstaaet  denne  øde  -0,  der  blot 
foraarsagede  ham  selv  Ærgrelse  og  Udgifter  ved  det  Forsvar, 
den  fordrede;  Keiseren  var  derfor  med  Glæde  gaaet  ind  paa 
Stormesterens  Anmodning  om  at  overlade  ham  denne,  for  at 
han  derfra  kunde  fortsætte  den  Angrebskrig  imod  de  Vantroe, 


*)  Nærmest  efter  Prescott. 

hvortil  Ordenen  havde  viet  sig,  og  som  kun  var  bleven  af- 
brudt ved  Riddernes  Forjagelse  fra  Rhodos  (1522).  Keiseren 
forbeholdt  sig  blot  Lehnshøiheden  over  øen  og  modtog  som 
Anerkjendelse  heraf  hvert  Aar  en  Falk  af  Ridderskabet. 

Johannitterne  vare  imidlertid  ikke  Mænd,  der  lode  sig 
forknytte,  og  deres  Stormester,  Philip  Viliers  de  L'Isle  Adam, 
som  havde  undfanget  den  Plan  at  føre  dem  til  Malta,  gik 
her  som  altid  foran  med  sit  gode  Exempel.  Desuden  saae 
de  snart,  at  øen  vilde  frembyde  nok  saa  store  Fordele  for 
dem,  som  den  ø,  de  havde  forladt.  Havnen  var  nok  saa 
god,  og  ved  hensigtsmæssige  Forskandsninger  kunde  den  hele 
Klippeø  snart  omskabes  til  en  Fæstning  af  første  Rang,  saa- 
ledes  som  den  kort  efter  blev  og  sidenhen  lige  til  den  Dag 
idag  altid  har  været. 

Før  dette  kunde  opnaaes ,  maatte  der  gjøres  uhyre 
Anstrengelser  og  den  kostbare  Tid  benyttes;  men  hverken 
Stormesteren  eller  hans  Ordensbrødre  lagde  Hænderne  "i  Skjø- 
det.  Det  ene  Fæstningsværk  hævede  sig  ved  Siden  af  det 
andet,  og  uafbrudt  seilede  Transportskibe  imellem  Malta  og 
Sicilien;  herfra  medbragte  de  frugtbar  Jord,  hvormed  For- 
dybningerne mellem  Klipperne  fyldtes,  og  hvor  en  yppig  Flora 
snart  udfoldede  sig,  der  sidenhen  gjorde  det  før  saa  golde 
Malta  til  den  yndige  Plet  i  Middelhavet,  som  det  endnu 
den  Dag  idag  er. 

Saasnart  de  første  Forarbeider  til  øens  Sikkerhed  og 
Dyrkning  vare  udførte,  tænkte  Ridderne  ogsaa  strax  paa  at 
fortsætte  den  Gjerning,  hvortil  de  havde  viet  deres  hele  Liv, 
og  efterhaanden  løb  den  ene  Gallei  efter  den  anden  ud  af 
Havnen  for  paany  at  vise  den  blaae  Dug  med  dens  sølv- 
hvide, ottekantede  Kors  ved  de  Vantroes  Kyster;  det  varede 
endog  ikke  engang  længe,  før  de  atter  fandt  Vei  til  den  af 
øer  opfyldte  Havbugt,  som  ethvert  Skib  maa  gjennemkrydse, 
der  fra  de  tyrkiske  Kystlande  vil  søge  ind  til  dette  uhyre 
Riges  berømmelige  Hovedstad. 

27* 

Stor  var  Rædselen  allevegne  i  de  tyrkiske  Sahavne,  hvor 
man  nu  i  lang  Tid  ikke  havde  hørt  Tale  om  Johannitternes 
Hærgen  og  derfor  troede  sig  engang  for  alle  befriede  for 
denne  Svøbe,  og  utallige  vare  de  Klager,  som  trængte  frem 
til  den  mægtige  Sultan  Soliman  II's  Orer. 

Længe  løde  dog  disse  Besværinger  forgjæves,  uagtet  Jo- 
hannitternes Karavaner  —  saaledes  kaldte  de  deres  Kryds- 
tog imod  de  Vantroe  —  udstraktes  stedse  længere,  og  deres 
Angreb  bleve  dristigere  med  den  voxende  Sikkerhed,  som  de 
havde  paa  deres  lille  ø;  men  der  behøvedes  blot  et  lille  Stød 
for  at  vække  den  mægtige  tyrkiske  Hersker  af  den  Dvale, 
han  syntes  at  have  hengivet  sig  til  ligeoverfor  de  christne 
« Røvere«,  som  de  i  Constantinopel  kaldtes.  Denne  Draabe  i 
Vredens  Bæger  udeblev  heller  ikke,  og  hvad  de  plyndrede 
Kystbeboeres  Klageraab  ikke  havde  udrettet,  hvad  Kjøbmæn- 
denes  Forestillinger  ikke  havde  formaaet,  det  skete  ved  det 
Ramaskrig,  som  Haremmets  Skjønne,  der  altid  have  spillet 
en  vigtig  Rolle  i  de  tyrkiske  Hofintriguer,  opløftede,  da  Jo- 
hannitterne efter  en  rasende  Kamp  med  den  200  Mand 
stærke  Janitscharbesætning  erobrede  et  Skib,  der  var  ladet 
med  kostbare  Gjenstande,  som  for  en  Deel  tilhørte  hine  ind- 
flydelsesrige Damer.  Men  naar  Sultan  Soliman  først  havde 
fattet  en  Beslutning,  var  han  heller  ikke  den  Mand,  som 
udførte  sin  Plan  halvt.  Desuden  kj endte  han  Johannitternes 
skarpe  Sværd  fra  Kampen  paa  Rhodos  og  maatte  forudsee, 
at  de  store  Magter  ved  Middelhavets  Kyster  vilde  af  al  Kraft 
understøtte  et  Samfund,  der  var  deres  Handel  til  saa  megen 
Fordeel,  og  som  fortsatte  den  Troeskamp,  der  efter  Da- 
tidens Mening  uafbrudt  burde  føres  med  Korsets  uforsonlige 
Fjender. 

Saasnart  man  rundt  om  i  Europa  hørte  Tale  om  de 
uhyre  Rustninger,  der  foretoges  i  det  tyrkiske  Rige,  kom  alle 
de  christne  Magter  i  stor  Uro;  thi  Enhver  ventede,  at  Stor- 
men maatte  bryde  løs  imod  ham,  men  Johannitternes  Stor- 
mester, som  havde  sine  vel  lønnede  Spioner  i  selve  Constan- 

tinopel,  kunde  snart  berolige  alle  Fyrsterne  med  den  Forsik- 
kring,  at  den  truende  Fare  kun  var  rettet  imod  Maltas  lille 
Klippeø,  og  opfordrede  dem  nu  til  at  række  ham  den  størst 
mulige  Understøttelse,  idet  han  viste  dem,  at  det  var  i  deres 
egen  velforstaaede  Interesse,  at  Tyrkerne  ikke  atter  fik  Magt 
over  Johannitterne. 

Det  var  en  stor  Lykke  for  disse,  at  de  paa  den  Tid 
havde  valgt  sig  en  Stormester,  som  var  den  truende  Fare 
saa  voxen,  at  det  ikke  er  usandsynligt,  at  man  havde  kaaret 
ham  netop  med  Hensyn  til  denne,  uagtet  man  iøvrigt  maa 
indrømme,  at  dette  Kidderskab  næsten  uden  Undtagelse  har 
kunnet  glæde  sig  ved  fortræffelige  Stormestre,  uden  hvis  kloge 
og  kraftige  Styrelse  Ordenen  næppe  vilde  være  undgaaet 
Tempelherrernes  Skjæbne. 

Det  skyldtes  de  L'Isle  Adams  kloge  Forhandlinger  med 
Fyrsterne  i  alle  de  Lande,  hvor  Johannitterne  havde  Godser, 
at  disse  ikke  bleve  Ordenen  berøvede,  da  den  saa  at  sige 
levede  i  Landflygtighed  efter  Tabet  af  Rhodos,  og  ham  blev 
det  jo  ogsaa  forbeholdt  ved  sine  kloge  Underhandlinger  med 
Keiser  Carl  V  at  skaff"e  Ordenen  et  nyt  Hjem  paa  Malta; 
men  det  blev  Jean  Parisot  de  la  La  Valettas  store  Fortjeneste 
at  forsvare  dette  Bolværk  imod  Korsets  Fjender  til  ligesaa 
megen  Ære  for  den  christelige  Verden  som  til  Hæder  og 
Fordeel  for  Ordenen,  der  vistnok  var  gaaet  en  høist  usikker 
Skjæbne  imøde,  dersom  ogsaa  dette  Hjem  var  gaaet  tabt. 

La  Valetta  var  en  Provencaler  af  Herkomst  og  paa  Be- 
leiringens  Tid  68  Aar.  Han  var  en  Mand  af  stor  forudseende 
Kløgt  og  Bestemthed  og  forstod  tillige  ved  venlig  Tiltale  at 
vinde  sine  Vaabenbrødres  Hengivenhed  og  ved  kraftige  Op- 
muntringer at  hæve  deres  Mod  til  Dødsforagt  i  Kampens  af- 
gj  ørende  Time. 

For  at  faae  et  fyldigt  Billede  af  den  mindeværdige  Be- 
leiring  maa  man  have  noget  Kjendskab  til  Ordenens  indre 
Forhold,  hvorfor  vi  ville  søge  at  beskrive  disse  i  korte  Omrids. 

Paa  Grund  af  de  forskjellige  Nationaliteter,  hvoraf  Rid- 
derordenen bestod,  inddeeltes  Ridderne  i  otte  Afdelinger,  der 
førte  det  meget  betegnende  Navn  « Tunger«;  hver  af  disse 
Tunger  havde  igjen  sin  egen  Styrer,  men  alle  Styrerne  stode 
under  Stormesterens  Bydende. 

Hvad  Stormesteren  angaaer,  bestod  hans  nærmeste  Raad- 
givere  af  de  saakaldte  Storkors,  men  selv  havde  han  i  Fredstid 
kun  en  indskrænket  Myndighed,  der  f.  Ex.  med  Hensyn  til 
den  lovgivende  og  dømmende  Magt  blot  bestod  i,  at  han  havde 
to  Stemmer  ved  Åfgjørelsen  af  alle  her  henhørende  Spørgs- 
maal.  I  Krigstider  havde  han  derimod  en  dictatorisk  Myn- 
dighed, som  i  en  erfaren  og  dygtig  Mands  Haand  ikke  kunde 
Andet  end  være  til  Ordenens  største  Nytte,  og  dette  var 
ganske  vist  ogsaa  af  den  meest  afgjørende  Indflydelse  paa 
Kampens  lykkelige  Udfald. 

Under  de  vanskelige  Forhold,  hvori  Ordenen  for  øieblikket 
befandt  sig,  var  der  naturligviis  en  stor  Mængde  Foranstalt- 
ninger, der  burde  træff"es,  men  Stormesteren  oversaae  heller 
ikke  en  eneste  af  disse. 

Det  Første,  han  maatte  gjøre,  var  at  samle  Ordenens 
Medlemmer,  som  efter  Tabet  af  Rhodos  vare  spredte  vidt  om 
i  alle  Lande;  med  stolt  Glæde  saae  La  Valetta  den  Fyrighed 
og  Eendrægtighed,  hvormed  de  Tilbagekaldte  adløde  hans  Op- 
fordring. Kun  nogle  faa  alderstegne  Riddere  fik  Ordre  til  at 
blive,  hvor  de  vare,  deels  for  at  varetage  Ordenens  Interesser 
ved  Fyrsternes  Hoffer,  deels  for  at  vække  Begeistring  for 
Ordenens  store  Kamp  og  endelig  for  at  paasee  Indskibningen 
af  Hjælpemidlerne  til  øens  Forsvar  i  de  vigtigste  Havne  ved 
Middelhavet. 

Han  maatte  dernæst  tænke  paa,  at  Ammunition  og  Føde- 
midler kom  til  øen  i  saa  rigeligt  Maal  som  muligt.  Det 
Korn,  som  ikke  kunde  opbevares  indenfor  Fæstningens  Mure, 
blev  saa  godt  som  muligt  skjult  i  Klippehuler,  hvor  det,  om 
saa  skulde  være,  kunde  ligge  tørt  og  ufordærvet  i  flere  Aar. 
Den  indfødte  Befolkning,  som  kunde  stille  3  å  4,000  Mand, 


Maltas  Beleiring  1565,  423 

der  fra  Barnsbeen  havde  tumlet  sig  i  Kampe  med  de  plyn- 
drende Tyrker,  skulde  øves  i  regelret  Krigsførelse.  Desuden 
skulde  han  modtage  ankomne  Riddere,  afsende  Budskaber 
saa  godt  som  allevegne  hen  og  formaae  Befolkningen  til  at 
bortsende  de  Gamle,  Koner  og  Barn,  der  vare  uskikkede  til 
Forsvaret,  til  Sicilien  for  ikke  at  være  til  Hinder. 

Naturligviis  fordrede  han  i  denne  som  i  alle  Retnin- 
ger ubetinget  Lydighed;  men  ved  Siden  heraf  tillod  han 
dog  en  stor  Deel  Qvinder  at  forblive  paa  -Øen,  hvor  de  siden 
gjorde  fortræffelig  Nytte,  ikke  alene  ved  at  pleie  de  Syge 
og  Saarede,  men  ogsaa  ved  at  holde  Mændenes  synkende 
Mod  oppe,  saaledes  som  saa  mange  brave  Qvinder  før  og 
efter  dem  i  farefulde  Tider  have  gjort. 

Da  Stormesteren  forudsaae,  at  han  ikke  vilde  faae  videre 
Brug  for  sine  Galleier,  fattede  han  den  heldige  Beslutning  at 
tilbyde  de  500  Galleislaver  Friheden  for  bestandig,  naar  de  i 
Kampe  mod  Ridderskabets  Fjender  vilde  vise  sig  værdige  til 
en  saadan  Naade.  Naturligviis  toge  Alle  imod  dette  Tilbud 
med  Glæde,  og  Stormesteren  vandt  derved  en  lille  Skare  af 
tappre  Medstridere,  som  han  ellers  skulde  have  havt  Uleilig- 
hed  med  at  passe  paa. 

Men  fremfor  Alt  var  det  Fæstningsværkernes  Udbedring 
og  Opførelse  af  nye,  der  maatte  være  ham  meest  magtpaa- 
liggende,  og  i  den  Henseende  sparede  han  saa  liden  Tid  og 
Møie,  at  han  endog  selv  stundom  tog  Haand  med  i  Arbeidet, 
naar  han  meente,  at  det  ikke  gik  rask  nok  fra  Haanden.  Men 
uagtet  al  denne  Travlhed  manglede  der  dog  Meget  i  Forsvars- 
værkernes Fuldstændighed,  da  Tyrkerne  ankom  til  øen,  ja 
enkelte  vigtige  Punkter  paa  denne  maatte  endog  lades  al- 
deles ubefæstede,  fordi  Tiden  manglede  til  at  opføre  For- 
skandsninger  paa  dem. 

For  at  faae  den  rette  Oversigt  over  den  foréstaaende 
Kamp  maa  man  kaste  et  Blik  paa  øens  naturlige  Beskaf- 
fenhed. Oen  Malta—  om  de  tilliggende  Smaaeer  bliver  her 
ikke  at  tale  —  indtager  et  Areal  af  noget  over  6  Qvadrat- 

mile.  Skjøndt  der  midt  paa  øen  fandtes  en  By  ved  Navn 
Citta  Notable,  som  var  forsvaret  ved  en  Muur,  havde  L'Isle 
Adam  med  et  sundt  Blik  foretrukket  at  lade  Ridderne  ned- 
sætte sig  ved  Havnen,  der  endnu  den  Dag  idag  er  en  af  de 
fortrinligste  Havne  i  Middelhavets  store  Bækken. 

Denne  mærkelige  Havn  dannes  af  to  Klippearme,  men 
deles  atter  af  tre  Landtunger  af  forskjellig  Udstrækning.  Paa 
den  yderste  Spids  af  den  største,  der  skiller  Havbugten  i  to 
ulige  store  Halvdele,  havde  Eidderne  ilet  med  at  anlægge  et 
Fort,  som  fik  Navnet  St.  Elmo,  og  som  udgjorde  Nøglen  til 
Havnen  og  de  derved  liggende  Fæstningsværker. 

Den  mindre  Halvdeel  af  Havbugten,  som  dannes  ved 
Landtungen  St.  Elmo,  kaldes  endnu  den  Dag  idag  Musiette- 
Havnen  (Marsa  muscietto),  den  større  Valetta-Havnen  eller 
porto  grande.  Denne  sidste  deles  atter  ved  to  mindre  Land- 
tunger i  tre  Bassiner,  af  hvilke  det,  der  laa  imellem  begge 
disse  Arme,  dannede  en  fortræffelig  Havn  for  Riddernes  Gal- 
leier;  paa  Beleiringens  Tid  sikkredes  dette  Bassin  yderligere 
ved  en  Jernkjæde,  der  blev  trukken  fra  den  ene  Arm  til  den 
anden. 

Paa  den  ene  af  disse,  der  laa  nærmest  Landtungen  St. 
Elmo,  og  som  endnu  den  Dag  idag  efter  en  tidligere  Stor- 
mester la  Sangle  bærer  Navnet  Senglea,  havde  Ridderne  anlagt 
det  lille  Fort  St.  Mikael,  hvorimod  den  egentlige  By,  Il  Borgo 
som  den  kaldtes,  der  tillige  indesluttede  Riddernes  Boliger 
og  Magasiner,  laa  paa  den  nordligste  Landtunge,  paa  hvis 
yderste  Spids  Fortet  St.  Angelo  kneisede.  Byen  var  omgiven 
af  en  ingenlunde  stærk  Muur,  men  laa  tæt  op  til  dette  Fort, 
af  hvilket  det  for  en  stor  Deel  beskyttedes. 

Som  man  seer,  vare  de  tre  Forter:  St.  Elmo,  St.  Mikael 
og  St.  Angelo,  fra  de  tre  Sider  omgivne  af  Bugtens  Vande, 
saa  at  det  kun  var  fra  Landsiden,  at  de  trængte  til  yder- 
ligere Forskandsninger.  For  det  sidste  Forts  Vedkommende 
skete  dette  ved  Byens  Fæstningsmuur,  men  baade  foran  denne 
og  de  to  andre  Forter  havde  Stormesteren  ladet  udføre  for- 

skjellige  Forsvarsværker  som  for  St.  Elmos  Vedkommende 
bestode  i  en  tør  Grav,  en  bedækket  Vei  og  en  Ravelin;  men 
destoværre  havde  denne  saavelsom  andre  Fæstningsværker 
ikke  naaet  deres  Fuldendelse,  da  Tyrkehæren  indtraf. 

Medens  Johannitterne  saaledes  rustede  sig  til  en  Kamp 
paa  Liv  og  Død,  fik  Stormesteren  et  saare  velkomment  Besøg 
af  Vicekongen  fra  Sicilien,  Don  Garcia  de  Toledo,  der  til  Pant 
paa  den  snarlige  Hjælp,  han  lovede  Stormesteren,  lod  sin 
uægte  Søn  blive  tilbage  paa  Malta.  Dette  var  nu  godt  nok; 
men  Stormesteren,  der  rimeligviis  kjendte  det  spanske  Hofs 
Rænker,  lod  sig  heldigviis  ikke  berolige  heraf,  men  satte  først 
og  sidst  sin  Tillid  til  Gud  og  sine  Vaabenbrødres  Sværd; 
Vicekongen  trak  virkelig,  trods  Stormesterens  gjentagne  Bøn- 
ner om  hurtig  Hjælp,  denne  saaledes  i  Langdrag,  at  det 
ligger  nær  at  antage,  at  den  snedige  Kong  Philip  H  havde 
givet  ham  et  Vink  om,  at  han  ønskede,  at  denne  ikke  skulde 
ydes  før  i  det  yderste  øieblik,  for  at  den  mægtige  Ridder- 
orden og  den  endnu  mægtigere  tyrkiske  Krigsmagt  kunde 
forbløde  sig  i  en  fortvivlet  Kamp  med  hinanden. 

Naar  man  seer  hen  til  den  Styrke,  Stormesteren  havde 
at  byde  over,  var  denne  ingenlunde  anseelig;  thi  Alt  i  Alt 
kunde  den  kun  anslaaes  til  9,000  Mand,  af  hvilke  den  ene 
Trediedeel  var  den  indfødte  Milits. 

Kjærnen  af  Stridskræfterne  dannede  naturligviis  Ridderne 
selv,  hvis  Antal  kan  ansættes  til  700  foruden  deres  Vaaben- 
svende  og  øvrige  Tjenere.  Hertil  komme  endnu  de  500 
Galleislaver  og  omtrent  4,000  Mand  hvervede  Tropper,  til- 
sammen kun  en  ringe  Mængde  ligeoverfor  den  vældige  Magt, 
den  mægtige  Soliman  kunde  sende  imod  ^en.  Disse  Folk 
bleve  fordeelte  paa  alle  de  Punkter,  hvor  deres  Nærværelse 
var  nødvendig,  og  i  Forhold  til  disses  Vigtighed;  men  til 
ethvert  Sted  sendtes  altid  en  eller  flere  Riddere  med 
deres  Vaabensvende,  alt  som  Omstændighederne  gjorde  Krav 
derpaa. 

Da  Fortet  St.  Elmo,  som  tidligere  bemærket,  blev  be- 
tragtet som  Nøglen  til  den  hele  Fæstningskreds,  og  man  ikke 
kunde  haabe  at  faae  Hjælp' udefra,  saafremt  ikke  dette  vig- 
tige Punkt  forblev  i  Riddernes  Besiddelse,  blev  der  anvendt 
størst  mulig  Omsorg  paa  at  sikkre  sig  Besiddelsen  af  det. 
Toogtredive  Kanoner  pegede  ud  fra  Fortets  Mure,  men  truede 
dog  i  størst  Antal  Enhver,  som  vilde  forsøge  at  nærme  sig 
det  fra  Landsiden;  omtrent  en  Tiendedeel  af  hele  Styrken 
besatte  denne  vigtige  Plads.  De  60  Riddere,  som  oversend- 
tes til  dette  Fort,  og  som  senere  suppleredes  med  60  til, 
udgjorde  en  af  « Tungerne »,  og  nogle  af  de  Riddere,  til  hvis 
Krigserfarenhed  og  Mod  Stormesteren  satte  meest  Tillid, 
stilledes  i  Spidsen  for  den  lille  Helteskare.  Men  en  stor 
Ulykke  var  det,  at  Fortet  paa  Grund  af  sit  ringe  Omraade 
ikke  havde  fornøden  Plads  til  Proviant  og  andre  Fornøden- 
heder for  en  længere  Tid,  saa  at  dets  Tilværelse  saa  at  sige 
var  betinget  af  Forbindelsen  med  Byen  og  Fortet  St.  An- 
gelo, hvor  alle  Hjælpemidler  til  øens  hele  Forsvar  vare  inde- 
sluttede. 

Det  vil  af  Ovenstaaende  sees,  at  Stormesteren  Intet 
havde  forsømt  af,  hvad  der  stod  i  hans  Magt  til  øens  For- 
svar ;  men  blandt  de  særegne  Midler  dertil ,  som  bleve 
anvendte,  var  intet  saa  simpelt  og  dog  af  forholdsviis  saa 
megen  Nytte  som  nogle  Jerntøndebaand ,  han  lod  om\ikle 
med  brændbare  Stoffer  og  i  antændt  Tilstand  kaste  i  Hovedet 
paa  de  stormende  Tyrker,  som  fik  en  sand  Rædsel  for  dem, 
da  deres  vide  Beklædning  let  kom  i  Brand,  og  de  saaledes 
tik  ulidelige  Brandsaar,  eller  ogsaa  aldeles  brændte  op. 

Den  18de  Mai  1565  viste  den  ottoraanniske  Flaade  sig 
endelig  i  det  Fjerne  og  maatte  ganske  vist  ved  sin  Mang- 
foldighed af  Skibe  fylde  mindre  bestemte  og  frygtløse  Mænd 
med  Tvivl  om  et  godt  Udfald.  Den  bestod  af  ca.  180  større 
og  mindre  Galleier  foruden  en  uhyre  Transportflaade  og  havde 
en  Hær  ombord  paa  30,000  Mand,  hvoriblandt  6,000  af  de 
frygtelige  Janitscharer,  for  hvis  Krumsabler  saa  mangen  Chri- 

stenhelt  havde  blødt;  alle  Tropperne  tilhobe  vare  Kjærne- 
tropper,  værdige  Modstandere  for  den  lille  christne  Helte- 
skare. Anførselen  over  den  samlede  Styrke  var  betroet  den 
for  sine  dristige  Røvertog  over  hele  Middelhavet  saa  bekjendte 
Dragut,  der  imidlertid  først  noget  senere  stødte  til  Beleirings- 
hæren.  Under  ham  commanderede  to  andre  af  Sultanen 
høitbetroede  Mænd,  Piali,  der  fornemmelig  havde  Flaaden 
under  sin  Commando,  og  den  raae,  grusomme  Mustapha,  der 
betragtedes  som  Hærens  Fører;  men  denne  Tvedeling  af 
Commandoen,  indtil  Dragut  senere  forenede  Alt  under  sin 
Styrelse,  fremkaldte  strax  her  som  næsten  allevegne  under 
lignende  Omstændigheder  en  Tvedragt  imellem  de  Comman- 
derende,  der  gjensidig  hadede,  frygtede  og  misundte  hinanden, 
en  Tvedragt,  der,  saalænge  den  varede,  var  til  stor  Gavn  for 
de  Beleirede. 

Saasnart  Flaaden  var  løben  ind  i  Havnen  St.  Thomas, 
udbredte  de  tyrkiske  Tropper  sig  snart  over  den  lille  -0,  men 
da  de  havde  afskudt  Kanonskud  som  Tegn  paa  Kampens 
Begyndelse,  glemte  de  Christne  ikke  at  besvare  denne  Ud- 
fordring med  en  lignende  Salut. 

Det  var  Stormesterens  første  Plan  ved  lette  Skjærmydsler 
i  øens  Indre  og  foran  Fæstningsværkerne  at  vænne  sine 
Krigere  til  Kampen  med  de  vilde  Osmanner,  og  virkelig  be- 
stode  ogsaa  Hine  flere  heldige  Fægtninger  med  disse ;  men  da 
de  Christne  derved  altid  tabte  nogle  Folk,  og  deres  Mod  og 
Krigslyst  Intet  lod  tilbage  at  ønske,  opgav  Stormesteren  snart 
dette  Forehavende,  og  de  Christne  holdt  sig  fra  den  Stund 
indenfor  deres  skjærmende  Befæstninger,  der  imidlertid  hurtig 
skulde  blive  Skuepladsen  for  de  blodigste  Kampe. 

Skjøndt  Tyrkerne  aabenbart  stode  langt  tilbage  i  Belei- 
ringskunsten  og  navnlig  begik  den  uhyre  Feil,  som  ikke  lidet 
bidrog  til  det  heldige  Udfald  for  de  Christne,  ikke  at  angribe 
alle  de  fjendtlige  Værker  paa  een  Gang,  om  end  blot  for  at 
ængste  og  holde  de  Christne  i  Aande  —  Noget,  hvortil  de 
havde  tilstrækkelig  Styrke,  saa  kunde  de  dog  indsee,  at  Ca- 

stellet  St.  Elm  o  var  Nøglen  til  hele  Stillingen,  og  de  bestemte 
sig  derfor  til  at  rette  deres  hele  Kraft  imod  dette  vigtige 
Punkt.  Men  ogsaa  her  begik  de  to  store  Feil,  idet  de 
lode  Indløbet  til  Havnen  staae  aaben  for  Forbindelsen  med 
Sicilien,  rimeligviis  under  den  Forudsætning,  at  de  tyrkiske 
Galleier  her  skulde  passe  paa  og  forhindre  denne;  men  den 
værste  Feil  var  dog,  at  Besætningen  i  St.  Elmo  under  hele 
Kampen  lige  til  den  sidste  Tid  stod  i  uafbrudt  Forbindelse 
med  il  Borgo,  hvorhen  man  bragte  de  Saarede,  og  hvorfra 
man  fik  friske  Tropper,  Proviant  og  Ammunition  tilbage. 

Da  det  endelig  gik  op  for  Tyrkerne,  at  denne  Forbin- 
delse maatte  afbrydes,  vare  St.  Elmos  Timer  allerede  talte. 

Skjøndt  Tyrkerne  allerede  havde  havt  nogen  Fremgang 
imod  St.  Elmo  fra  det  Batteri,  som  de  havde  anlagt  paa 
Landtungen  foran  dette,  sporede  de  Christne  dog  først  fra 
Draguts  Ankomst,  at  der  var  kommet  en  anden  Aand  i 
Styrelsen ,  idet  denne  erfarne  Kriger  udpegede  de  bedste 
Steder  for  Anlæggelsen  af  nye  Batterier  og  navnlig  anlagde 
det  Fort,  som  den  Dag  idag  bærer  hans  Navn,  lige  ved  Ind- 
løbet til  Havbugten,  som  danner  Maltas  fortræffelige  Havn. 

Vel  faldt  han,  haardt  saaret,  noget  efter  Ankomsten  til 
Qen,  ligesom  ogsaa  Piali  kort  før  var  bleven  haardt  saaret, 
men  desværre  havde  Draguts  Foranstaltninger  allerede  viist 
deres  fordærvelige  Indflydelse  for  St.  Elmos  Sikkerhed. 

Denne  var  imidlertid  ved  et  rent  Tilfælde  forinden  bleven 
truet  paa  det  Forfærdeligste. 

Fra  den  24de  Mai  havde  Tyrkernes  svære  Kanoner  i 
Batteriet  paa  Landtungen  i  den  Grad  rystet  Fortets  Fæst- 
ningsværker i  deres  Grundvold,  at  Ridderne  havde  sendt  Bud 
til  Stormesteren  om  Forstærkning. 

Der  sendtes  dem  omtrent  et  Halvthundrede  Riddere  og 
to  Compagnier  Soldater;  Overcommandoen  over  hele  Fortets 
Besætning  betroedes  til  den  for  sin  Erfarenhed  og  Mod  ud- 
mærkede Ridder  de  Medran. 

Han  foretog  umidelbart  derefter  et  Udfald  imod  Be- 
leirerne, der  under  uhyre  Anstrengelser  og  Tab  for  at  hugge 
Løbegrave  i  den  haarde  Klippe  arbeidede  sig  stedse  nærmere 
ind  imod  St.  Elmo;  men  dette  Udfald  blev  yderst  uhel- 
digt for  de  Christne,  idet  det  lykkedes  Tyrkerne  under 
den  stærke  Krudtrøg  forst  at  bemægtige  sig  det  yderste 
Udenværk  og  siden  efter  ved  Vagtens  Uagtsomhed  endog  at 
overrumple  Kavelinen.  Forgjæves  gjorde  de  Christne  Fjen- 
derne enhver  Tomme  Jord  stridig.  Overmagten  var  for  stor; 
med  sand  Dødsforagt  myldrede  Tyrkerne  frem  fra  alle  Kanter 
og  satte  sig  fast  i  Ravelinen.  Ja,  der  var  endog  et  ^ieblik, 
hvor  man  troede,  at  de  vilde  trænge  ind  i  Fæstningen  selv 
tilligemed  de  vigende  Riddere,  idet  de  samtidigt  fra  en  anden 
Side  søgte  at  storme  Fæstningens  Mure.  Begge  Dele  mis- 
lykkedes vel,  og  Tyrkerne  havde  et  frygteligt  Mandefald,  men 
dette  kunde  ikke  opveie  Tabet  af  alle  Fæstningens  Uden- 
værker, uden  hvilke  St.  Elmo  umuligt  kunde  holde  sig  ret 
længe. 

Dette  følte  saagodt  som  Alle  i  Fæstningen,  og  da  de  i 
den  sidste  Kamp  havde  mistet  omtrent  100  Mand,  hvoriblandt 
20  Riddere,  meente  de  Tilbageværende,  at  der  nu  var  gjort 
Nok  for  Æren,  og  at  man  burde  forlade  en  Plads,  der  ikke 
kunde  holde  sig,  og  i  Forening  med  de  andre  Vaabenbrødre 
forsøge  at  kæmpe  Kampen  ud  paa  andre  Punkter.  Dette 
udviklede  Ridderne  i  en  Skrivelse  til  Stormesteren,  i  hvilken 
de  endog  truede  med  at  ville  gjøre  et  Udfald  for  strax  at 
falde  med  Sværdet  i  Haanden,  om  deres  Begjæring  ikke  op- 
fyldtes. Stormesteren  forudsaae  ligesaa  klart  som  de  Andre, 
at  St.  Elmo  maatte  falde,  naar  der  ikke  kom  Hjælp  fra  Sici- 
lien, men  det  gjaldt  kun  om  at  holde  ud  saalænge  som  mu- 
ligt, og  at  Fortet  ikke  maatte  opgives  før  med  Livet;  thi 
saalænge  Tyrkerne  havde  travlt  med  St.  Elmo,  havde  de  Christne 
Fred  for  dem  paa  alle  andre  Punkter,  og  desuden  havde 
Vicekongen  lovet  Ridderne  Hjælp  i  Midten  af  Juni  Maaned, 
i  hvis  Begyndelse  de  alt  vare  indtraadte.    Uagtet  ogsaa  alle 

Storkorsene,  for  hvem  Stormesteren  forelagde  Sagen,  vare  at 
den  Mening,  at  St.  Elmo  burde  rammes,  holdt  dog  Storme- 
steren fast  ved  sin  stikmodsatte  Overbeviisning  og  besvarede 
Eiddernes  Opfordring  om  Tilladelse  til  at  maatte  opgive 
Pladsen  med  at  sende  en  Commission  af  tre  Mænd  derover 
for  at  undersøge  Forholdene,  og  da  den  ene  af  disse.  Ridder 
Castriot  havde  erklæret,  at  Fæstningen  endnu  kunde  holdes 
en  Stund,  tilskrev  Stormesteren  de  urolige  Riddere  et  yderst 
bidende  Brev,  idet  han  tillod  dem  Alle  at  vende  tilbage  til 
ham;  han  vilde  da,  for  deres  storre  personlige  Sikkerheds 
Skyld  lade  dem  tage  Ophold  i  Klosterkirken  og  i  deres  Sted 
sende  modige  Mænd  derover,  der  muligviis  ikke  vare  saa  krigs- 
kyndige Folk  som  dem;  men  han  foretrak  uøvede  Krigere  for 
udisciplinerede,  og  det  tilkom  alene  ham  at  bestemme,  naar  og 
hvorledes  de  skulde  søge  Døden  i  Kampen  imod  de  Vantroe. 
Dette  Brev  slog  ned  som  et  Lyn.  De  samme  Riddere,  som 
nær  havde  gjort  Oprør  og  lagt  Haand  paa  den,  der  ud- 
talte, at  St.  Elmo  endnu  kunde  holde  sig,  bad  nu  som  en 
Naade  om,  at  de  maatte  blive  og  falde  til  sidste  Mand, 
hellere  end  at  lide  en  saa  uudslettelig  Vanære  som  at 
overgive  Pladsen  til  andre  Forsvarere,  og  Stormesteren,  der 
iøvrigt  selv  havde  erklæret  sig  villig  til  at  lade  sig  begrave 
under  Fæstningens  Ruiner,  vilde  nu  heller  ikke  drive  Sagen 
yderligere.  Han  tilstod  dem  deres  Begjæring  som  en  Naade 
og  sendte  dem  blot  til  Understøttelse  en  Deel  af  de  Frivillige, 
som  omkap  havde  tilbudt  sig  at  træde  i  de  forknytte  Rid- 
deres Sted.  Med  Alt  dette  nærmede  St.  Elmo  sig  stedse 
mere  sin  Undergang.  Den  15de  Juni  var  Kanonaden  saa 
stærk  imod  Fortet,  og  der  var  et  saadant  Røre  i  Beleirings- 
hæren,  der  var  bleven  forstærket  ved  15  Galleier,  som  Dragut 
medbragte,  at  Enhver  kunde  indsee,  at  en  afgjørende  Kamp 
forestod,  og  den  udeblev  heller  ikke.  Ved  Daggry  den  16de 
Juni  myldrede  det  af  Tyrker  i  Løbegravene  foran  Fæstningen, 
og  snart  efter  styrtede  de  blodige  Janitscharer  sig  med  Krum- 

sabelen  i  Haanden  ind  imod  den  gabende  Breche,  som  den 
foregaaende  uafbrudte  Kanonade  havde  fremkaldt.  De  christne 
Kiddere  tilligemed  Fortets  øvrige  Besætning  modtoge  ufor- 
færdet Angrebet,  og  kun  med  Møie  lykkedes  det  Tyrkernes 
Mængde  at  bane  sig  Vei  op  i  Brechen,  hvortil  Adgangen 
lettedes  for  dem  ved  de  Muurbrokker,  som  vare  faldne  ned  i 
Graven,  medens  Kanonerne  fra  St.  Mikael,  St.  Angelo  og  il 
Borgo,  der  altid  støttede  St.  Elmos  Forsvar,  saa  godt  det 
kunde  skee,  uafbrudt  gjorde  lyst  i  de  Fremstormendes  Ræk- 
ker, der  kom  deres  Kammerater  til  Undsætning.  Da  Tyr- 
kerne først  havde  faaet  Fodfæste  i  Brechen,  skulde  man 
have  troet,  at  Fortets  Erobring  dermed  var  afgjort,  og  virkelig 
trængtes  ogsaa  den  christne  Helteskare  Skridt  for  Skridt  til- 
bage i  Brechen,  og  et  øieblik  vaiede  en  tyrkisk  Fane  end- 
ogsaa  paa  den  med  Blod  vædede  Fæstningsmuur.  Men  Farens 
Storhed  gav  de  Christne  Fortvivlelsens  Kraft,  og  det  blev 
umuligt  for  Tyrkerne  at  trænge  længere  ind  i  Brechen,  hvor 
den  frygteligste  Kamp  rasede  imellem  Korsets  og  Halvmaanens 
ypperligste  Stridsmænd.  Der  gaves  hverken  Pardon  eller  an- 
raabtes  derom,  og  medens  man  her  kæmpede  paa  Liv  og 
Død,  forsøgte  Tyrkerne,  dog  med  endnu  mindre  Held,  at 
storme  Fortet  paa  andre  Kanter. 

Alt  som  Solen  steg  høiere  paa  Himlen,  lammedes  imid- 
lertid Janitscharernes  Kraft  ved  den  tiltagende  Varme,  Ud- 
mattelse og  den  heftigste  Tørst.  Nu  kom  Touren  til  dem  at 
vige,  og  under  de  Christnes  jublende  Seiersraab,  der  blev  be- 
svaret med  et  lignende  Hurraraab  fra  deres  Brødre,  som  i  den 
meest  piinlige  Spænding  havde  været  Vidne  til  Kampens 
Gang,  trak  Angriberne  sig  i  mørk  Taushed  tilbage  til  deres 
Forskandsninger. 

Stormesteren,  som  kjendte  Tidens  Kostbarhed,  sendte 
øieblikkelig  Baade  til  Fortet  med  friske  Tropper,  Ammunition 
og  Proviant.  Skjøndt  Enhver  kjendte  den  Fare  og  Lidelse, 
der  ventede  ham  bag  de  faldefærdige  Mure,  stredes  dog  Alle 

om  den  Ære  at  maatte  tage  derover  for  at  dele  Skjæbne 
med  deres  tappre  Troesbrødre. 

De  samme  Baade,  som  bragte  disse  Hjælpekilder  til  det 
haardt  betrængte  Fort,  toge  de  Faldne  og  stærkest  Saa- 
rede  med  tilbage,  og  deres  Tal  var  ikke  ringe. 

Hvor  stort  Tyrkernes  Tab  har  været,  er  aldrig  blevet 
bekjendt,  men  det  maa  paa  Grund  af  Forholdene  ganske 
vist  have  været  overordentligt.  De  Christnes  kan  alene  af 
Døde  sættes  til  300  Mand,  hvoriblandt  17  Kiddere.  I  disses 
Tal  saae  Stormesteren  til  sin  store  Sorg  den  tappre  de  Me- 
dran,  som  blev  skudt  i  det  Oieblik,  han  nedhuggede  den 
Janitschar,  der  havde  plantet  den  tyrkiske  Fane  i  Brechen. 
Af  Agtelse  for  hans  store  Fortjenester  tilstod  Stormesteren 
hans  Liig  den  Ære  at  blive  jordet  imellem  Storkorsene. 

St.  Elmos  Fald  var  kun  opsat,  ikke  afværget,  og  Alle 
ndsaae,  at  dets  sidste  Time  var  nær  for  Haanden,  da  Dragut 
lod  opføre  et  Batteri,  som  beherskede  det  Punkt,  hvor  Baa- 
dene,  som  bragte  Undsætning,  lagde  til  Land.  Stormesteren, 
der  ligesaa  godt  som  Fortets  Besætning  indsaae  det  Farlige 
ved  denne  Plan,  gjorde  Alt  for  at  forhindre  den,  men  for- 
gjæves,  og  under  svære  Tab  lykkedes  det  Tyrkerne  at  fuld- 
føre Batteriet.  Det  Alvorligste  for  Tyrkerne  var  dog  Draguts 
Fald,  idet  han  under  Tilsynet  med  Batteriets  Opførelse  mod- 
tog et  dødeligt  Saar,  som  gjorde  det  umuligt  for  ham  at 
følge  Operationernes  Gang. 

Endnu  engang  sendte  Stormesteren  en  indtrængende 
Opfordring  til  Vicekongen  for  at  anraabe  om  den  lovede 
Hjælp,  da  den  ellers  vilde  komme  for  sildig  til  at  frelse  St. 
Elmo,  men  Vicekongen  lod  bestandig  Ridderne  vente  for- 
gjæves,  og  da  nu  hele  den  tyrkiske  Flaade  havde  lagt  sig 
foran  Havnen  for  at  afskjære  al  Tilførsel,  saae  det  virkelig 
mørkt  ud,  ikke  alene  for  St.  Elmo,  men  for  alle  Christne  paa 
den  lille  ø. 

Den  22de  Juni  foretoge  Tyrkerne  atter  Stormen  paa 
Fortet,  indenfor  hvilket  Besætningen  saagodt  som  allevegne  i 

længere  Tid  havde  været  udsat  for  Beleirernes  dræbende  Skud, 
da  de  dødbringende  Kugler  kunde  finde  Vei,  hvorhen  det 
skulde  være,  paa  Grund  af  Brechen  og  den  sammenskudte 
Muur.  Med  samme  Raseri  som  forrige  Gang  foretoges  An- 
grebet, men  med  samme  Bestemthed  mødtes  det  ogsaa,  og 
endnu  engang  lød  Seiersraabet  fra  den  christne  Besætning, 
da  Janitscharerne  til  alle  Tilskuernes  Forbauselse  kastedes  til- 
bage til  deres  Forskandsninger.  Men  nu  vare  ogsaa  Besæt- 
ningens Kræfter  udtømte.  Mandefaldet  havde  været  stort  hos 
dem,  ja  Faa  eller  Ingen  var  uden  Saar,  og  desuden  vare  de 
Alle  udmattede  af  Overanstrengelse  og  Nattevaagen. 

Hidtil  kunde  friske  Kræfter  sendes  dem  til  Hjælp  fra  il 
Borgo,  men  et  Forsøg  paa  at  gjøre  det  viste  sig  umuligt  at 
gjennemføre,  ja  de  udsendte  Baade  vare  endog  nær  blevne 
tagne  af  de  fjendtlige  Galleier,  og  nu  saae  Alle,  at  de  christne 
Eiddere  kun  havde  Valget  imellem  at  overgive  sig  til  en 
fanatisk,  skaanselløs  Fjende  eller  falde  paa  de  Mure,  de  hidtil 
med  saa  megen  Ære  havde  forsvaret. 

Valget  kunde  ikke  være  et  Øieblik  tvivlsomt  for  disse 
Troeshelte,  og  de  gik  ogsaa  Døden  imøde  paa  en  Maade, 
som  det  sømmede  sig  Saadanne.  Medens  man  i  il  Borgo 
med  Processioner  og  Bønner  bestormede  Himlen  om  at 
sende  de  betrængte  Brødre  Hjælp  og  Eedning,  beredte  disse 
sig  til  at  bringe  Herren  deres  Liv  som  et  Sonoffer  for  deres 
Synder.  Ingen  tænkte  mere  paa  at  udbedre  Muren  og  lægge 
Forhindringer  i  Brechen  —  de  indsaae  tilfulde  det  Unyttige 
heri  og  tænkte  blot  paa  deres  Sjæles  Frelse,  skriftede,  fik 
Syndernes  Forladelse,  og  efter  at  have  nydt  den  hellige  Nad- 
vere  og  omfavnet  hinanden  som  Brødre  samlede  de  sig  paa 
de  Steder,  hvor  Tyrkerne  vilde  bryde  ind  i  Fortet. 

Den  23de  mærkede  Alle,  at  den  sidste  Storm  forestod, 
og  de  ilede  tilhobe  med  den  gamle  Dødsforagt  til  deres  Sam- 
lingspladser, ja  de  saarede  Riddere  lode  sig  endog  af  deres 
Vaabenbrødre  bære  hen  i  Brechen  for  med  Sværdet  i  de 
matte  Hænder  at  døe  ved  deres  Kammeraters  Side. 

Da  Kampen  var  begyndt,  var  den  ogsaa  snart  tilende, 
og  det  Hele  forvandledes  til  et  umenneskeligt  Slagteri,  under 
hvilket  Tyrkernes  Hævntørst  og  Troeshad  badede  sig  i  Blod, 
medens  det  sølvhvide  Johannes-Kors  sank  i  Støvet  for  Pro- 
phetens  Halvmaane. 

Heller  ikke  denne  Gang  toges  eller  gaves  Pardon,  og  saa- 
godt  som  alle  Christne  nedsabledes  med  Undtagelse  af  9  Eid- 
dere,  der  overgave  sig  til  Draguts  Sørøvere,  som  skjænkede  dem 
Livet  i  Haab  om  anseelige  Løsepenge,  og  af  nogle  faa  udmær- 
kede Svømmere  iblandt  Malteserne  selv,  som  slap  over  til  il 
Borgo,  hvor  Alle,  og  ikke  mindst  Stormesteren,  i  dybeste 
Bedrøvelse  havde  været  Vidne  til  den  Ulykke,  som  de  ikke 
havde  formaaet  at  afværge. 

Sin  raae  Natur  tro  mishandlede  Mustapha  de  faldne 
Kidderes  Legemer,  før  han  lod  dem  styrte  i  Havet,  satte 
Hovederne  af  de  Vigtigste  paa  Stager,  for  at  deres  Troesbrødre 
kunde  kjende  deres  Skjæbne,  og  sendte  Fortets  Kanoner  til 
sin  høie  Herre  i  Constantinopel  med  det  Skib,  som  over- 
bragte ham  Efterretningen  om  St.  Elmos  Fald. 

Den  saarede  Dragut  vaagnede  af  sin  Dødsslummer  ved 
Seiersraabene,  der  gjenløde  allevegne,  men  hverken  han  eller 
nogen  Muselmand  oplevede  il  Borgos  Fald,  til  hvis  Beleiring 
vi  nu  skulle  skride.  —  Stormesteren  græd  af  Harme,  da 
han  blev  Vidne  til  den  Mishandling,  hans  brave  Medstrideres 
afsjælede  Legemer  vare  blevne  udsatte  for,  og,  som  en  samtidig 
Historieskriver  udtrykker  sig,  for  at  lære  Tyrkerne  Menneske- 
lighed lod  han  Hovederne  hugge  af  alle  de  tyrkiske  Fanger, 
som  vare  i  hans  Magt,  hvorefter  de  bleve  stoppede  i  Kanoner 
og  skudte  over  til  Tyrkerne.  Denne  for  Ordenen  saa  store 
Ulykke  indtraf,  enten  ved  et  Tilfælde  eller  ved  Beregning  af 
Mustapha,  paa  Ordenens  store  Festdag,  Johannes  den  Døbers 
Dødsdag,  men  medens  de  til  Døden  indviede  Eiddere  heri 
fandt  en  Kilde  til  hellig  Begeistring,  maatte  det  baade  smerte 
og  ydmyge  de  Tiloversblevne  paa  samme  Dag  at  see  deri 
store  tyrkiske  Flaade  med  klingende  Spil  seile  ind  i  Havnen 

Musiette  og  Begyndelsen  gjøres  til  det  Forstyrrelsens  Værk, 
som  snart  efter  jævnede  Kesterne  af  St.  Elmo  med  den  nøgne 
Klippe,  hvorpaa  Fortet  havde  ligget. 

De  Christnes  Tab  under  dette  heltemodige  Forsvar  an- 
gives til  omtrent  1,500  Mand,  af  hvilke  120  vare  Ordens- 
riddere,  hvoriblandt  flere  af  de  ypperligste  Navne  i  dette  lille 
Heltesamfund. 

Tyrkernes  Tab  ansættes  til  omtrent  8,000  Mand,  og  navn- 
lig Tabet  af  Dragut  maatte  betragtes  som  uerstatteligt  for 
den  ottomanniske  Hær  og  Flaade. 

H. 

Skjiøndt  Stormesteren  paa  enhver  Maade  havde  støttet 
St.  Elmo  under  dets  Kamp  for  sin  Tilværelse,  havde  han  dog 
ikke  indskrænket  sig  alene  dertil,  men  anvendt  den  kostbare 
Tid,  i  hvilken  Tyrkerne  vare  beskjæftigede  med  hiint  Forts 
Beleiring,  til  af  al  Magt  at  forstærke  Fæstningsværkerne  om- 
kring St.  Mikael,  det  svageste  Punkt  i  Fæstningsrækken,  og 
il  Borgo,  hvilket  senere  kom  Forsvarerne  vel  tilgode. 

Da  Alt  nu  kom  an  paa  at  forsvare  disse  Punkter,  kaldte 
han  de  5  Compagnier  Soldater  tilbage,  som  hidtil  havde  ud- 
gjort Besætningen  af  Citta  notable,  der,  som  vi  ville  mindes, 
laa  midt  paa  -Øen  og  paa  Grund  af  Tyrkernes  Sorgløshed 
hidtil  havde  været  aldeles  uberørt  af  dem.  Privatfolk  maatte 
udlevere  alt  deres  Forraad  af  Levnetsmidler  imod  en  passende 
Godtgjørelse  til  Ridderskabet ,  der  senere  forsynede  dem 
med,  hvad  de  behøvede;  men  for  at  spare  paa  det  saa  meget 
som  muligt  forbød  Stormesteren  hereftef  sine  Krigere  at 
gjøre  Fanger,  en  grusom,  men  under  disse  Omstændigheder 
vistnok  nødvendig  Foranstaltning. 

Mustapha  havde  imidlertid  lidt  saa  frygtelige  Tab  ved  St. 
Elmos  Erobring,  at  han  foretrak  at  naae  sit  Maal,  øens 
Erobring,  paa  en  lempeligere  Maade  og  han  lod  ved  en  græsk 
Slave  Stormesteren  tilbyde  fri  Overfart  til  Sicilien  med  alle  Rid- 
derskabets Eiendele,  saafremt  han  godvillig  vilde  overgive  Malta. 

28* 

La  Valetta  betydede  Overbringeren  af  dette  Budskab,  at 
Enhver,  der  senere  kom  i  lignende  Ærinde,  ubønhørlig  vilde 
blive  hængt,  og  lod  den  tyrkiske  Overfeltherre  vide,  at  han 
ikke  havde  Andet  at  tilbyde  ham  og  hans  Stridsmænd  end 
den  dybe  Grav  foran  Befæstningerne.  Da  en  Soldat  yttrede, 
at  man  dog  ikke  skulde  have  forkastet  saa  gode  Tilbud,  lod 
han  denne  øieblikkehg  klynge  op,  hvorefter  alle  slige  Yt- 
tringer  forstummede  af  sig  selv. 

Opirret  ved  dette  Svar  anstrengte  Mustapha  sig  endnu 
mere  for  at  betvinge  det  ubøiehge  Ridderskab  og  lod  til  den 
Ende  endnu  flere  Batterier  opføre  imod  de  Christnes  For- 
skandsninger,  som  han  endelig  fandt  paa  at  angribe  paa  een 
Gang;  fra  den  Stund  beskjød  en  Mængde  svære  Kanoner,  af 
hvilke  nogle  udslyngede  Kugler  til  en  Vægt  af  200  Pund, 
Forskandsningerne  omkring  St.  Mikael  og  il  Borgo  med  saa- 
dan  Kraft,  at  Murene  faldt  sammen,  medens  Drønet  af  Ka- 
nonskuddene hørtes  næsten  over  hele  Sicilien.  La  Valetta 
blev  ikke  Svar  skyldig,  og  da  han  havde  bragt  Galleiernes 
svære  Kanoner  op  i  Forskandsningerne,  frembragte  deres  væl- 
dige Kugler  store  Tab  i  de  tyrkiske  Linier.  Nat  og  Dag 
varede  denne  gj ensidige,  storartede  Beskydning  omtrent  hele 
Beleiringens  Tid  igjennem,  og  de  Christnes  forholdsviis  lille 
Befæstning  var  i  Nattens  Dunkelhed  saa  at  sige  omgivet  af 
en  uafbrudt  Ildring. 

Forinden  denne  store  ødelæggelsesgjerning  ret  begyndte 
og  umiddelbart  efter  St.  Elmos  Fald,  modtog  Stormesteren 
en  Forstærkning,  der  under  disse  Forhold  var  af  største  Vig- 
tighed for  øens  Forsvar. 

En  lille  Eskadre  paa  4  Galleier,  af  hvilke  de  to  endog 
tilhørte  Ordenen  selv,  de  to  andre  vare  afsendte  af  Vicekon- 
gen paa  Sicilien  og  tilsammen  havde  en  Styrke  af  40  Eiddere 
og  700  Kjærnetropper  ombord  foruden  en  Deel  Proviant  og 
Ammunition,  var  løben  ud  fra  Sicilien,  men  af  Frygt  for  den 
tyrkiske  Flaade  holdt  BefaUngsmanden  den  gaaende  udenfor 
Havnen,  indtil  St.  Elmo  var  faldet. 

Var  dette  Tilfælde  indtruffet,  havde  han  den  bestemteste 
Befaling  til  atter  at  vende  tilbage  til  Sicilien,  og  for  at  faae 
Kundskab  derom  løb  han  ind  paa  Sydsiden  af  -Øen.  Skjandt 
den  udsendte  Kidder  strax  fik  Underretning  om  denne  sørge- 
lige Begivenhed,  saasnart  han  paa  sit  Speidertog  kom  ind 
paa  øen,  var  han  klog  nok  til  at  fortie  det  for  Befalings- 
manden, der  nu  i  al  Hast  lod  sine  Galleiers  rige  Ladning  af 
Mennesker  og  Krigsfornødenheder  udskibe,  og  ved  Hjælp  af 
en  beskyttende  Taage  lykkedes  det  ogsaa  virkelig  de  modige 
Mænd  under  Skudvidde  af  de  tyrkiske  Batterier  at  liste  sig  ind 
til  il  Borgo  ved  Hjælp  af  de  Baade,  Stormesteren  havde  til- 
sendt dem;  deres  Ankomst  fremkaldte,  som  man  vel  kan 
tænke,  en  jublende  Glæde  hos  Alle. 

Da  Mustapha  havde  overbeviist  sig  om,  at  der  var  skudt 
en  betydelig  Breche  i  Fortet  St.  Mikaels  Mure,  besluttede 
han  at  benytte  sig  af  denne  Fordeel  og  forsøge  en  Storm 
imod  denne  lille  Fæstning  baade  tillands  og  tilvands. 

Han  lod  derfor  80  Baade  af  christne  Slaver  trække  over 
den  Landtunge,  hvorpaa  St.  Elmo  havde  ligget,  og  paa  hvis 
nøgne  Tomt  der  var  opkastet  et  tyrkisk  Batteri,  eftersom 
hans  Baade  vilde  udsættes  for  altfor  stor  Fare  fra  de  to 
christelige  Forters  Kanoner,  dersom  de  skulde  omseile  hiin 
Landtunges  Odde. 

Saasnart  Stormesteren  bemærkede  Baadene  paa  den  an- 
den Side,  lod  han  hver  Nat  nedramme  en  Mængde  Pæle  foran 
Landtungen  le  Senglea,  hvorpaa  Fortet  St.  Mikael  laa,  og  lod 
disse  Pæle  forene  ved  Kjæder  under  Vandet,  saa  at  de  i  For- 
ening dannede  et  ret  godt  Bolværk  imod  de  tyrkiske  Baade; 
da  Mustapha  udsendte  dygtige  Svømmere  for  at  overhugge 
disse  Pæle,  ilede  strax  ligesaa  udmærkede  maltesiske  Dykkere 
hvor  med  sin  Kniv  i  Munden  ud  til  Tyrkerne,  som  flygtede, 
saasnart  de  fik  Sie  paa  deres  dristige  Angribere,  hvorpaa  disse 
hurtig  istandsatte  den  Skade,  som  kunde  være  afstedkommet. 

Befalingen  over  Stormcolonnen  betroedes  til  en  tapper, 
fornem  Sørøver,  Hassem,  som  paatog  sig  at  lede  Operationen 

imod  selve  Fortet,  medens  han  overlod  sin  Næstcomman- 
derende  at  tage  det  langagtige  Batteri,  der  bar  Navnet  « Spo- 
ren« og  beskyttede  Landtungens  yderste  Spids. 

Da  Baadene  ikke  kunde  komme  Landet  nær,  sprang 
den  modige  Hassem  ud  i  Vandet,  der  gik  ham  op  paa  Livet, 
og  begeistrede  ved  dette  gode  Exempel  gjorde  hans  Folk  ligesaa. 

Uden  synderligt  Tab  naaede  Tyrkerne  Bastionens  Fod 
og  vare  snart  i  Begreb  med  at  bestige  Muren,  men  her  mod- 
toges de  med  en  saadan  Hagl  af  Kugler,  Bjælker,  Stene  og 
lignende  Kastevaaben,  at  Stormstigerne  sønderbrødes,  og  An- 
griberne kastedes  ned  i  Graven,  hvorfra  de  vare  klavrede  op. 

Janitscharerne  vare  imidlertid  ikke  Mænd,  der  vege  til- 
bage efter  det  første  mislykkede  Angreb;  snart  var  Alt  hos 
dem  paany  bragt  i  Orden,  og  tilsidst  lykkedes  det  dem  ogsaa 
at  bestige  Murens  Tinde,  hvor  flere  tyrkiske  Faner  øieblikkelig 
bleve  plantede.  Forgjæves  gjorde  de  Christne  de  yderligste 
Anstrengelser  for  at  kaste  dem  tilbage,  og  forgjæves  besvoer 
Broder  Robert  med  Korset  i  den  ene  og  Sværdet  i  den  anden 
Haand  sine  Troesfæller  at  kæmpe  som  Helte  —  tvende  ulyk- 
kelige Begivenheder  indtraf  omtrent  samtidig,  og  Batteriet 
var  lige  ved  at  falde  i  Osmannernes  Hænder. 

Først  strakte  en  Kugle  Fortets  kjække  Fører,  Ridder 
Zonoguerra,  død  til  Jorden,  og  samtidig  hermed  sprang  Bat- 
teriets Krudttaarne  i  Luften  med  et  frygteligt  Knald,  udbre- 
drende  Død  og  -Ødelæggelse  til  alle  Sider*). 

Baade  Mustapha  og  Stormesteren  erkjendte,  at  her  maatte 
Alt  sættes  paa  eet  Kort,  og  ilede  lige  ivrig  med  at  sende 
Undsætning  til  Batteriet. 

Men  Stormesteren  kom  først,  takket  være  den  Løbebro, 
han  havde  slaaet  imellem  St.  Angelo  og  St.  Mikael,  og  som 
glubende  Dyr  kastede  de  ankomne  friske  Tropper  sig  over  de 
seirende  Tyrker,  der  ikke  kunde  modstaae  dette  rasende  An- 


*)  Da  noget  Lignende  fandt  Sted  ved  den  første  Storm  paa  St.  Elmo, 
have  de  Christne  aabeubart  savnet  forsvarlige  Opbevaringssteder 
for  Krudtet. 

greb,  især  da  den  saa  haardt  trængte  Besætning  nu  fik  nyt 
Mod  og  ny  Kraft,  saasnart  den  saae  den  tililende  Hjælpeskare. 

Havde  Mustaphas  Hjælpetropper,  som  udgjorde  1,000 
udvalgte  Mænd  i  10  store  Baade,  kunnet  komme  til  i  det 
Samme,  kunde  Kampens  Udfald  endnu  have  været  tvivlsom, 
især  da  ogsaa  Hassem  efter  en  første  Tilbagekastning  trængte 
stærkt  frem  i  St.  Mikaels  Breche,  men  hine  Baade,  der  om- 
seilede  Landtungen  St.  Elmos  Odde,  modtoges  med  en  saa 
velrettet  Kanonild  af  Fortet  St.  Angelo  og  Sporens  Kanoner, 
at  de  9  Baade  skjodes  isænk,  og  den  tiende  ilsomt  søgte  til- 
bage til  Stedet,  hvorfra  den  kom. 

Dette  afgjorde  Dagens  Skjæbne.  Tyrkerne  kunde  ikke 
længere  holde  sig  i  Bastionen,  hvorfra  de  hovedkulds  kastedes 
ned  i  Graven,  og  ikke  bedre  gik  det  Hassem,  efter  at  der  og- 
saa der  var  kommet  Undsætning.  Ingen  Pardon  gaves,  hvor 
ynkelig  end  mange  Tyrker  bade  om  Naade.  St.  Elmo  var 
Dagens  Løsen  for  de  Christne,  og  med  dette  Udraab  ned- 
stødtes  Alle  uden  Barmhjertighed. 

Det  hele  tyrkiske  Tab  kan  mindst  ansættes  til  3,000 
Mand,  medens  de  Christnes  næppe  var  en  Tiendedeel  deraf, 
men  iblandt  de  faldne  Kiddere  vare  ogsaa  mange  af  Ordenens 
meest  udmærkede  Mænd,  ikke  at  tale  om  Vicekongens  lovende 
unge  Søn,  der  uden  Stormesterens  Vidende,  dreven  af  sin 
Kamplyst,  havde  sneget  sig  med  iblandt  Undsætningstrop- 
perne. Endnu  længe  efter  hiin  Dag  hentede  Maltas  udmær- 
kede Dykkere  mangen  velspækket  Pengepung,  kostbare  Ædel- 
stene og  de  herligste  Vaaben  op  fra  Havnens  Dyb  der,  hvor 
de  af  Janitscharer  fyldte  Baade  vare  skudte  isænk. 

Stor  var  Glæden  i  il  Borgo  over  denne  herlige  Seir,  og 
med  brændende  Tak  istemmedes  et  Tedeum  for  Dagens  for 
de  Christnes  Vaaben  lykkelige  Udfald. 

Men  uagtet  denne  glædelige  Seir  var  ingenlunde  al  Fare 
Qernet,  ja  Stormesteren  indsaae  dens  Storhed  i  den  Grad,  at  han 
endnu  engang  opfordrede  Vicekongen  til  hurtigst  mulig  at  sende 
den  lovede  Hjælp,  da  den  ellers  ganske  vist  vilde  komme  for  seent. 

Efter  nogen  Vaklen  frem  og  tilbage  under  Overveielsen 
af  det  Spørgsmaal,  om  det  overhovedet  var  værd  at  hjælpe 
Johannitterne,  lod  han  Stormesteren  svare,  at  han  skulde 
sende  ham  en  Undsætning  paa  16,000  Mand,  dersom  han 
kunde  vente  til  næste  Maaneds  Begyndelse. 

Men  vilde  saa  Hjælpen  komme?  Vilde  det  ikke  gaae 
med  dette  Løfte  som  med  de  tidligere? 

La  Valetta  havde  tabt  al  Tillid  til  ham  og  meddeelte 
aabent  denne  Tvivl  til  Alle,  idet  han  henviste  dem  til  at  sætte 
det  eneste  Haab  til  Himlens  Bistand  og  deres  egne  gode 
Sværd,  betænkende,  at  de  kun  havde  Valget  imellem  et  for- 
smædeligt Slaveri  eller  en  ubarmhjertig  Død,  dersom  de  laae 
under  for  St.  Elmos  grusomme  Overvindere,  hvorfor  de  maatte 
sælge  Liv  og  Frihed  saa  dyrt  som  muHg.  Høie  og  Lave 
vare  aldeles  af  de  samme  Anskuelser,  og  med  from  Hengivelse 
i  Himlens  Villie,  men  med  Fortvivlelsens  Mod  ligeoverfor  de 
vilde  Fjender  besluttede  de  at  kæmpe  Kampen  ud  til  det 
Sidste,  idet  de  følte  sig  mægtigt  styrkede  ved  det  Aflad  for 
begaaede  Synder,  som  Pave  Pius  V  havde  tilsagt  Enhver, 
der  stred  i  denne  Kamp  mod  de  Vantroe. 

Dag  for  Dag  forværredes  nu  de  Beleiredes  Stilling,  thi 
Mustapha  levnede  dem  ikke  Ro  nogen  Tid.  Om  Natten  maatte 
man  arbeide  paa  de  sønderskudte  Forskandsninger  og  om 
Dagen  vaage  eller  kæmpe.  Især  rettede  Tyrkenae  deres  svære 
Kanoner  imod  den  østligste  Bastion,  der  tilfældigviis  var  be- 
troet Castilianerne,  og  da  der  snart  var  skudt  Breche  i 
den,  forsøgte  Piali,  som  var  kommen  sig  af  sit  Saar,  at 
indtage  denne  Stilling  ved  Storm.  De  selvsamme  Kampens 
Rædsler  forefaldt  nu  her  som  tidhgere  ved  St.  Elmo  og  St. 
Mikael,  men  Tyrkerne  dreves  stedse  tilbage  med  uhyre  Tab, 
saa  at  de  tilsidt  hverken  med  det  Gode  eller  Onde  vare  til 
at  bringe  fremad. 

Ogsaa  St.  Mikael  søgte  man  at  storme,  men  med  samme 
ringe  Held;  thi  uagtet  de  Christnes  Stilling  var  saa  fortvivlet, 
fandtes  der  altid  Overløbere,   som   bragte   deres   Troesfæller 

Underretning  om  et  paatænkt  Angreb,  hvilket  naturligviis  var 
en  stor  Fordeel  for  La  Valetta,  hvis  Mod,  Udholdenhed,  Alle- 
stedsnærværelse og  Snarraadighed  syntes  at  voxe  med  den 
stigende  Fare. 

Een  Gang  var  Byen  dog  nær  falden  i  Fjendens  Haand,  og 
næst  Himlens  Bistand  skyldtes  dens  Frelse  alene  Stormesteren. 

Ganske  uventet  sprang  en  Mine  under  den  saa  ofte  an- 
grebne castilianske  Bastion,  og  i  den  derved  opstaaede  Bresche 
kastede  sig  uventet  en  saadan  Overmagt  af  Tyrker,  at  de 
aldeles  overvældede  den  lille  Skare  Christne,  som  havde  Vagt 
der;  men  næppe  var  Eædselsbudskabet  om,  at  Bastionen  var 
i  Tyrkernes  Magt,  naaet  hen  til  Stormesteren,  før  denne,  blot 
beskyttet  af  sin  Hjelm,  ilede  hen  til  det  truede  Punkt,  fra 
hvilket  Osmannerne  snart  vilde  have  udbredt  sig  i  den  hele  By. 

Baade  fra  denne  og  den  tyrkiske  Leir  styrtede  man  til 
for  gj ensidig  at  understøtte  Sine,  og  nu  opstod  en  rasende  Kamp. 

De  Christne  vidste,  at  Alt  var  tabt,  dersom  Bastionen 
ikke  fravristedes  Tyrkerne,  og  disse  forstode  ligesaa  godt 
Vigtigheden  af  deres  Erobring. 

Kundt  om  Stormesteren,  hvem  Enhver  vilde  beskytte 
med  sit  Legeme,  opdyngedes  Ligene  af  faldne  Kiddere,  medens 
Andre  besvore  ham  at  forlade  det  faretruede  Sted  og  over- 
lade det  til  dem  at  kaste  Fjenderne  ud.  Med  sin  Landse 
pegede  Stormesteren  paa  det  tyrkiske  Banner,  der  udfordrende 
var  plantet  paa  Bastionens  Brystværn,  idet  han  betydede  dem, 
at  enten  maatte  dette  eller  han  segne  til  Jorden.  Denne 
Heroisme  gav  de  Christne  nyt  Mod  og  Fyrighed,  endnu  et 
Angreb,  endnu  en  rasende  Modstand,  og  den  tyrkiske  Halv- 
maane  sank  ned  fra  Bastionen  for  aldrig  mere  at  plantes 
der  igjen.  Medens  Tyrkerne  med  uhyre  Tab  dreves  tilbage 
til  deres  Forskandsninger,  blev  der  sunget  Tedeum  i  Kir- 
kerne. 

Trods  dette  glimrende  Udfald  af  Dagens  Skjæbne  var 
Stormesteren  dog  ikke  rolig  for  den  kommende  Nat,  især  da 
det  var  umuligt  i  kort  Tid   at  istandsætte  den  hdte  Skade 

paa  den  sprængte  Muur,  og  meget  rigtig  forsøgte  ogsaa  Piali 
hen  paa  Natten  at  fornye  Angrebet,  men  da  Alt  var  forberedt 
paa  en  varm  Modtagelse,  blev  Stormen  afslaaet  med  mindre 
Anstrengelse  end  de  tidligere.  Det  var  aabenbart,  at  Tyr- 
kernes Mod  var  brudt.  Hvad  Krumsablerne  ikke  kunde  be- 
virke, skulde  Kanonerne  herefter  fuldføre,  og  nu  overøstes  il 
Borgo  Dag  og  Nat  med  en  Mængde  Projectiler  af  enhver  Art, 
som  udbredte  Død  og  ødelæggelse  allevegne,  da  man  intet- 
steds var  sikker  for  Fjenderne,  medens  Muren  samtidig  bævede 
eller  styrtede  sammen  ved  de  svære  Kanonkuglers  Magt. 

Under  disse  betænkelige  Forhold  raadede  Storkorsene  La 
Valetta  til  at  opgive  il  Borgp  og  søge  ind  i  St.  Angelo  som 
det  sidste  Tilflugtssted ;  men  Stormesteren  var  ubøielig, 
og  dermed  afgjordes  vistnok  ogsaa  Kampens  endelige  Skjæbne, 
som  i  denne  Stund  laa  i  Stormesterens  Haand.  Den  første 
Følge  heraf,  meente  han,  vilde  bhve  den,  at  St.  Mikael  maatte 
overlades  til  sin  Skjæbne,  den  næste,  at  de  Alle  bleve  be- 
gravne  under  St.  Angelos  Euiner  —  saa  heller  finde  Døden 
her.  Ja,  saa  fast  var  han  i  sin  Beslutning,  at  han  ikke  engang 
vilde  høre  Tale  om  at  bringe  Ordenens  Eeliqvier  og  Brev- 
skaber op  til  hiint  Fort,  for  at  Besætningens  Mod  ikke  derved 
skulde  tabe  i  Styrke. 

Ligesom  Stormesteren  tidligere  ved  sænkede  og  gjensidig 
forbundne  Skibe  langs  den  østlige  Side  af  den  Landtunge, 
hvorpaa  St.  Angelo  laa,  havde  sikkret  dette  Fort  og  Byen 
selv  mod  Angreb  tilsøes  fra  den  Kant,  saaledes  lod  han  og- 
saa opføre  Mure  tværsover  flere  Gader  for  at  skaff"e  Beboerne 
Ly  for  de  Kugler,  der  uafbrudt  søgte  Vei  igjennem  Staden; 
men  deri  var  han  kun  lidet  heldig;  thi  efter  at  600  tyrkiske 
Slaver  havde  tilsat  Livet  under  Forsøgene  paa  at  opkaste 
disse  Forhindringer,  maatte  det  snart  vise  sig,  at  selv  om  de 
bleve  fuldendte,  vare  de  dog  ikke  istand  til  at  modstaae  de 
svære  Kuglers  Magt,  som  tørnede  imod  dem. 

Men  medens  de  Beleirede  led  saa  meget,  maae  vi  in- 
genlunde troe,   at   det   saae   godt   ud   i   de   tyrkiske   Leire. 

Modet  var  som  sagt  knækket ,  Halvdelen  af  Soldaterne 
faldne  eller  bortrykkede  af  Blodgang,  og  Provianten  saavel 
som  Ammunitionen  begyndte  at  slippe  op,  takket  være  de 
christne  Krydsere,  som  uden  at  forhindres  deri  af  den  i  Hav- 
nen liggende  tyrkiske  Flaade  opsnappede  saagodt  som  alle 
de  Skibe,  der  skulde  bringe  Beleiringshæren  Krigsfornøden- 
heder.  Efterhaanden  blev  den  ene  svære  Kanon  efter  den 
anden  gjort  ubrugelig,  og  i  samme  Forhold  aftog  ogsaa  den 
fjendtlige  Ild.  Alt  dette  fik  de  Beleirede  noiagtig  Underret- 
ning om  af  christne  Overløbere,  hvis  Antal  forøgedes,  alt  som 
Tyrkernes  Stilling  forværredes,  saaledes  som  det  altid  pleier 
at  gaae  ved  lignende  Leiligheder.  Ja  tilsidst  fattede  endog 
Bidderne  det  stolte  Haab  ved  deres  egne  Kræfter  at  kunne 
forjage  den  forhadte  Fjende,  en  Ære,  der  dog  ikke  skulde 
vorde  dem  tildeel,  da  Vicekongen  endelig  afsendte  den  Hjælp, 
som  forlængesiden  skulde  være  bragt  dem. 

Den  22de  August  løb  Flaaden  ud,  bestaaende  af  28  Gal- 
leier  med  en  Besætning  af  11,000  Mand,  hvoriblandt  200 
Ordensriddere;  men  desværre  overfaldtes  Skibene  af  en  Storm, 
som  atter  nødte  dem  til  at  søge  Havn. 

Imidlertid  gjentoges  Forsøget,  og  nu  naaede  Flaaden  den 
6te  September  lykkelig  til  Malta,  hvor  den  i  al  Hast  udskibede 
Soldater  og  Krigsfornødenheder  i  Mellecca-Bugten  for  derefter 
at  vende  tilbage  til  Sicilien,  hvor  endnu  4,000  Mand  ventede 
paa  at  sættes  over. 

Kygtet  om  denne  Landgang  hørtes  med  de  forskjelligste 
Følelser  i  den  tyrkiske  Leir  og  blandt  de  Christne.  Medens 
disse  med  brændende  Takkebønner  istemte  et  Tedeum,  be- 
stemte Mustapha,  som  havde  faaet  falske  Meddelelser  om  den 
landede  Hærs  Størrelse,  sig  til  et  iilsomt  Tilbagetog,  og  i 
Nattens  Mørke  søgte  han  at  bringe  de  overblevne  Rester  af 
Hæren  samt  saa  meget  som  muligt  af  sit  Krigstilbehør  om- 
bord, hvilket  ogsaa  lykkedes  paa  de  største  Kanoner  nær, 
der  sidenefter  opbevaredes  af  Ridderordenen  som  Minder  om 
Beleiringens  Dage. 

La  Valetta  forsømte  ikke  at  ile  ud  i  de  forladte  For- 
skandsninger,  der  hurtigst  muligt  jævnedes  med  Jorden,  men 
snart  efter  fik  Mustapha  paalidelig  Underretning  om  den 
landede  Hærs  virkelige  Størrelse,  og  da  han  saae  det  eneste 
Middel  til  at  frelse  sit  Hoved  i  en  Seir  over  denne,  aftalte 
han  med  Piali  at  lade  Hæren  igjen  landsætte,  hvorefter  Ad- 
miralen skulde  seile  om  i  St.  Pauls  Havn  for  der  atter  at 
modtage  den. 

Kun  modstræbende  og  uviUig  adløde  hans  før  saa  til- 
lidsfulde og  modige  Stridsmænd,  og  hurtig  sendte  La  Valetta 
den  spanske  Hærfører  Ascanio  de  la  Carna  Underretning  om 
denne  uventede  Bevægelse,  og  da  denne  var  en  meget  for- 
sigtig Feltherre,  besluttede  han  sig  til  at  afvente  Tyrkernes 
Ankomst  i  en  fast  Stilling  inde  i  øen.  Dette  var  ikke  hans 
Soldaters  Mening  og  allermindst  de  Ridderes,  der  vare  komne 
med  ham,  og  som  fremfor  Nogen  brændte  af  Begjærlighed 
efter  at  hævne  deres  Brødres  Lidelser.  Saasnart  den  christne 
Hær  fik  øie  paa  Osmannernes  Bannere,  forlangte  Alle  som 
Een  saa  heirøstet  at  blive  førte  imod  Fjenden,  at  Ascanio  de 
la  Carna  ikke  formaaede  at  afslaae  deres  Begjæring. 

Seiren  var  den  letteste  af  dem,  som  de  Christne  i  de 
Dage  havde  vundet  paa  øen.  Paa  den  ene  Side  brændende 
Hævnlyst  og  levende  Begeistring  for  den  Sag,  de  kæmpede 
for,  paa  den  anden  Side  Mistvivl  om  Seiren  og  Ulyst  til 
Kampen.  Skjøndt  Mustapha  gjorde  Alt,  hvad  en  modig  og 
duelig  Feltherre  formaaer,  var  det  ham  dog  ikke  muligt  at 
indgyde  sine  Krigere  det  Mod,  han  selv  besad.  Efter  flere 
Gange  at  være  bleven  udsat  for  enten  at  falde  eller  fanges  reves 
han  bort  med  den  flygtende  Skare,  der  søgte  ned  til  St.  Pauls 
Rhed,  hvor  der  vel  laa  Baade  til  at  modtage  de  Flyg- 
tende, men  hvor  dog  en  stor  Mængde  satte  Livet  til  under 
Forsøget  paa  at  frelse  det,  saa  ivrigt  forfulgtes  de  af  de 
hævnfnysende  Christne.  Glæden  over  den  vundne  Seir  kan 
ikke  beskrives;  men  da  de  ankomne  Ordensriddere  saae  den 
ødelagte   By,    de   nedskudte   Fæstningsværker,    de   udtærede 

Skikkelser  af  de  før  saa  kraftige  Mænd,  de  mange  Saarede 
med  heelt  eller  halvtlægte  Saar,  og  da  de  ved  at  spørge  fik 
Underretning  om  de  mange  trofaste  Venner,  der  vare  segnede 
for  Muselmændenes  Krumsabler  og  Kugler,  kunde  de  først 
ret  forstaae,  hvilke  Lidelser  deres  Brødre  havde  gjennemgaaet, 
og  hvilket  Heltemod  de  havde  udvist. 

Efter  at  de  første  Glædesudbrud  havde  lagt  sig,  kom 
Sorgens  stille  Smerte  over  de  tabte  Venner,  og  for  at  vise 
disse  en  fælles  Ære  samledes  Alle  til  en  festlig  Gudstjeneste 
paa  St.  Elmos  Tomt,  der  havde  været  Vidne  til  saa  mange  af 
disses  hæderlige  Kamp  og  ligesaa  ærefulde  Martyrdød. 

Den  14de  September  løb  Vicekongen  selv  med  den  sidste 
Undsætning  ind  i  Maltas  Havn. 

To  Maaneder  tidligere  vilde  den  have  sparet  meget  Blod 
—  nu  kom  den  for  sildig  og  kunde  undværes. 

Imidlertid  modtog  La  Valetta  alligevel  Vicekongen  med 
den  Udmærkelse,  der  skyldtes  hans  Kang,  ligesom  denne  og- 
saa  udtalte  sin  levende  Beundring  over  Biddernes  tappre 
Forsvar  og  skjænkede  Flere  af  dem  anseelige  Gaver.  Men 
man  vil  dog  vide,  at  La  Valetta  aldrig  kunde  glemme  hans 
Seendrægtighed,  som  bragte  øens  Forsvarere  i  en  saa  over- 
hængende Fare  og  krævede  saa  mange  Oflfere,  og  da  Vicekon- 
gen kort  efter  fik  sin  Afsked  og  tilbragte  Kesten  af  sine  Dage 
i  Glemsel  —  for  ikke  at  sige  Forviisning  —  i  Neapel,  vil  man 
deri  see  en  Følge  af  Stormesterens  Besværing  over  ham  til 
Pave  Pius  V,  som  igjen  skal  have  bragt  den  frem  for  den 
spanske  Konge,  der  maaskee  selv  bærer  Skylden  derfor. 

Skjøndt  Sultan  Soliman  blev  rasende  over  Udfaldet  af 
Beleiringen,  beholdt  dog  baade  Mustapha  og  Piali,  der  begge 
skjøde  Skylden  for  Ulykken  paa  hinanden,  deres  Hoveder. 
Vel  truede  han  med  næste  Aar  selv  at  komme  til  Malta  og 
udrydde  alt  Levende,  men  det  følgende  Aar  bortrev  Døden 
ham  midt  under  hans  vidtsvævende  Planer  til  Halvmaanens 
Forherligelse. 

Naturligviis  trængte  Rygtet  om  Maltas  hæderlige  Forsvar 
sig  over  hele  Europa,  og  La  Valettas  Navn  var  i  Alles  Munde, 
ligesom  ogsaa  Alle  sogte  at  hædre  den  ædle  Helt  paa  den 
meest  glimrende  Maade.  Blandt  disse  mange  Beviser  paa 
Samtidens  Høiagtelse  skulle  vi  især  fremhæve  det  Sværd  og 
den  Daggert,  som  Kong  Philip  den  Anden  ved  en  dertil  ud- 
nævnt Gesandt  tilstillede  ham,  og  som  i  mange  Aar  derefter 
betragtedes  som  Reliqvier  af  Ordenens  Ridderskab,  og  den 
Cardinalhat,  som  Pave  Pius  V,  der  havde  anstillet  de  festligste 
Høitideligeder  i  Rom  i  Anledning  af  Seiren,  ligeledes  tilskik- 
kede ham,  men  som  La  Valetta  af  let  forstaaelige  Grunde 
frabad  sig. 

Vil  man  beregne  Tyrkernes  Tab,  saa  beløber  det  sig 
sandsynligviis  til  henimod  30,000  Mand,  foruden  det  uhyre 
Tab  af  Ammunition  og  Krigsbehør,  som  gik  med,  og  de 
Summer,  den  hele  Expedition  havde  kostet. 

Men  ogsaa  Ordenen  og  Malta  samt  dets  Beboere  havde 
lidt  overordentligt  og  forvandt  kun  seent  Følgerne  af  den  tyr- 
kiske Occupation.  Markerne  vare  ødelagte,  Høsten  afmeiet, 
og  7,000  Beboere  inclusive  Qvinder  og  Børn  havde  sat  Livet  til. 
Ordenen  havde  tabt  300  Riddere,  hvoraf  Flere  af  stor  For- 
tjeneste og  de  berømmeligste  Navne.  Byen  var  saagodt  som 
ødelagt.  Fæstningsværkerne  nedskudte,  Pengemidlerne  slupne 
op.  Der  var  under  disse  Omstændigheder  Nok  at  gjøre  for 
La  Valetta,  og  han  opfyldte  ogsaa  i  den  Henseende  sin  Pligt 
til  det  Sidste. 

Hans  berømmeligste  Gjerning  i  denne  nye  Virksomhed 
var  dog  Grundlæggelsen  af  den  By,  der  bærer  hans  Navn,  og 
hvis  gunstige  Beliggenhed  hans  Skarpsyn  havde  udseet. 

Men  længe  skulde  han  ikke  ardeide  for  Ridderskabets 
Bedste,  da  en  pludselig  Død  den  21de  August  1568  kaldte 
ham  bort  midt  under  hans  travle  Virksomhed.  Stor  var  den 
Sorg,  hvormed  Efterretningen  om  hans  Død  modtoges  alle- 
vegne, og  med  en  lignende  Smerte  stedtes  han  til  sin  sidste 
Hvile. 

Saalænge  Ordenen  stod  i  Magt  og  Herlighed,  nævnedes 
La  Valettas  Navn  næsten  med  samme  Ærbødighed  som  en 
Helgens  af  de  taknemmelige  Johannitterriddere,  og  Historien 
vil  altid  give  ham  Plads  iblandt  dens  meest  udmærkede 
Mænd;  thi  uden  La  Valettas  Erfarenhed,  Snarraadighed,  hur- 
tige Blik,  mægtige  Opmuntringsgave ,  urokkelige  Tillid  til 
Forsynets  Bistand  og  ubøielige  Standhaftighed  vilde  Maltas 
lille  Helteskare  næppe  have  kunnet  modstaae  den  tyrkiske 
Overmagt.  Det  er  disse  Omstændigheder,  som  gjør  Maltas 
Beleiring  saa  mindeværdig,  og  hvoraf  en  mindre  Magt,  der 
overvældes  af  en  større,  kan  øse  Mod  og  Selvtillid. 

J.  J.  F.  Friis. 

Peter  den  Store  havde  i  Aaret  1689,  i  en  Alder  af  17  Aar, 
indgaaet  Ægteskab  med  Eudoxie  Theodore  ogsaa  kaldet  Theo- 
dore  Lapoukin,  en  Qvinde,  der,  hildet  i  sit  Lands  Fordomme, 
ikke  kunde  gaae  ind  paa  sin  Gemals  Reformationsideer.  Han 
mødte  hos  hende  den  heftigste  Modstand  mod  alle  Bestræ- 
belser fra  hans  Side  for  at  skabe  et  Keiserdomme  og  omskabe 
Befolkningen;  hun  beherskedes  af  en  Overtro,  der  ikke  saa 
sjeldent  findes  hos  Qvindekjonnet.  Enhver  Forandring  fra  det 
Gamle  beti-agtede  hun  som  Gudsbespottelse,  og  de  Fremmede, 
som  Czaren  benyttede  sig  af  for  at  udføre  sine  store  Planer, 
vare  i  hendes  -Oine  rene  Forbrydere. 

Hendes  offentlige  Beklagelser  opmuntrede  Oprarerne  og 
Tilhængerne  af  det  Bestaaende.  Da  hendes  Opførsel  i  andre 
Henseender  ikke  bødede  paa  denne  hendes  store  Feil,  blev 
Czaren  nødt  til,  i  Aaret  1696,  at  forskyde  hende,  og  hun 
blev  da  indespærret  i  et  Kloster,  hvor  man  lod  hende  tage 
Sløret  under  Navnet  Helene. 

Den  Søn,  som  hun,  i  Aaret  1690,  skjænkede  sin  Gemal, 
havde  ulykkehgviis  samme  Charakteer  som  Moderen,  og  den 
uheldige  Opdragelse,  der  i  Begyndelsen  tildeeltes  ham,  bidrog 
kun  til  endydermere  at  udvikle  den  i  Retning  af  Moderens 
Anskuelser.     Forgjæves  søgte  man  senere  ved  at  give  ham 


*)  Bearbeidet  efter    «La  Eussie  au  XVIII  siécle»    af  Galitzin,  med 
Benyttelse  af  andre  Skrifter. 

indkaldte  Fremmede  til  Lærere,  at  udslette  de  første  Indtryk; 
det  oprjørte  hans  Sind,  at  han  skulde  lære  af  Udlændinge. 
Han  var  iøvrigt  vel  begavet;  han  talte  og  skrev  Tydsk,  teg- 
nede, lærte  Mathematik,  men  Læsningen  af  gudelige  Bøger 
var  dog  hans  kjæreste  Beskjæftigelse.  Den  unge  Alexis  troede 
i  disse  Bøger  at  finde  en  Fordømmelse  af  Alt,  hvad  Faderen 
foretog  sig,  og  Præsterne,  der  stode  i  Spidsen  for  de  Mis- 
fornøiede,  søgte  paa  alle  Maader  at  styrke  ham  i  denne 
Overbeviisning. 

De  indbildte  ham,  at  Nationen  betragtede  Peter  den 
Stores  Forandringer  med  den  største  Afsky,  og  raadede  ham 
til  at  lægge  sin  Misfornøielse  med  Faderens  Reformations- 
system tydeligt  for  Dagen  som  et  sikkert  Middel  til  at  vinde 
Nationens  Yndest,  naar  han  skulde  bestige  Thronen,  hvilket 
de  meente  ikke  kunde  vare  længe,  da  Czaren  led  af  hyppige 
Sygdomsanfald. 

Peter  den  Stores  Giftermaal  med  Cathrine,  i  Aaret  1707, 
og  de  Børn,  som  han  avlede  med  hende,  forbittrede  den  unge 
Fyrstes  Sind  i  høieste  Grad.  Czaren  forsøgte  alle  mulige 
Midler  for  at  formilde  ham;  han  lod  ham  forestaae  Regje- 
ringen  i  et  Aar,  lod  ham  reise  og  giftede  ham  i  Aaret  1711 
med  Prindsessen  af  Wolfenbiittel.  Dette  Ægteskab  blev  meget 
ulykkeligt.  Alexis,  der  var  22  Aar  gammel,  hengav  sig  fuld- 
stændigt til  Ungdommens  Udskeielser  og  forbittrede  Livet  for 
den  ulykkelige  Hustru,  der,  forsømt,  mishandlet  og  mang- 
lende enhver  Trøst,  omsider  døde  af  Sorg  den  1ste  Novem- 
ber 1715. 

Hun  efterlod  Fyrst  Alexis  en  Søn,  der  altsaa  engang 
skulde  arve  Keiserdømmet.  Czaren  saae  med  Smerte,  at  der 
var  Fare  for,  at  hans  Efterfølgere  paa  Thronen  vilde  tilintet- 
gjøre  Frugterne  af  alle  hans  Anstrengelser ,  og  han  til- 
skrev derfor  efter  Prindsessens  Død  sin  Søn  Alexis  et  al- 
vorligt Brev,  som  endte  med  følgende  Ord:  «Jeg  vil  endnu 
vente  nogen  Tid   for  at  see,  om  De  vil  forbedre  Dem;   hvis 

ikke,  er  det  min  Hensigt  at  berøve  Dem  Retten  til  at  bestige 
Thronen,  ligesom  man  amputerer  et  unyttigt  Lem.  Tro  ikke, 
at  det  kun  er  min  Hensigt  at  forskrække  Dem,  og  slaae  Dem 
ikke  til  Ko  ved  Tanken  om,  at  De  er  min  ældste  Søn,  thi 
naar  jeg  ikke  sparer  mit  eget  Liv,  naar  det  gjælder  Landets 
og  Folkets  Bedste,  hvorfor  skulde  jeg  da  spare  Deres?  Jeg 
vil  hellere  overgive  Thronen  til  en  Fremmed,  der  fortjener 
den,  end  til  min  egen  Søn,  naar  han  gjør  sig  uværdig  til 
den». 

Dette  Brev,  der  mere  er  affattet  fra  en  Lovgivers  end  en 
Faders  Standpunkt,  viser,  at  Arvefølgen  i  Rusland  ikke  som 
i  andre  Lande  var  bestemt  ved  Lov,  og  at  Czaren  i  enhver 
Henseende  troede  at  være  berettiget  til  at  disponere  over  et 
Keiserdømme,  som  han  selv  havde  dannet. 

Paa  dette  Tidspunkt  nedkom  Keiserinde  Cathrine  med 
en  Søn,  der  senere  døde  i  Aaret  1719.  Maaskee  var  det 
Efterretningen  om  dette  Barns  Fødsel  eller  ogsaa  Uforsigtig- 
hed og  slette  Raad,  der  fik  Alexis  til  at  tilskrive  Faderen  et 
Brev,  hvori  han  fuldstændigt  gav  Afkald  paa  Thronen.  «Jeg 
tager  Gud  til  Vidne »,  sagde  han,  «og  sværger  ved  min  Sjæls 
Salighed,  at  jeg  aldrig  vil  gjøre  Fordring  paa  at  blive  Deres 
Efterfølger.  Jeg  betroer  mine  Børn  i  Deres  Varetægt  og 
forlanger  for  min  egen  Person  kun  det  Nødvendige  til  Livets 
Ophold"). 

Faderen  tilskrev  nu  Sønnen  for  anden  Gang:  «Jeg  seer, 
at  De  i  Deres  Brev  taler  om  Arvefølgen  paa  en  Maade,  som 
om  De  ansaae  det  for  nødvendigt  for  mig  at  have  Deres 
Samtykke.  Jeg  har  udtalt  for  Dem,  hvilken  Sorg  Deres  Op- 
førsel har  forvoldet  mig  i  flere  Aar,  men  det  taler  De  aldeles 
ikke  om.  Mine  faderlige  Formaninger  røre  Dem  ikke.  Jeg 
har  besluttet  mig  til  for  sidste  Gang  at  skrive  Dem  til 
Dersom  De  foragter  mine  Raad,  medens  jeg  endnu  er  levende, 
hvad  vil  De  da  ikke  gjøre  efter  min  Død?  Selv  om  det  var 
Deres  Hensigt  at  blive  Deres  Løfter  tro,  vilde  dog  de  Lang- 

skjæggede«*)  snart  faae  Dem  omstemt  og  tvinge  Dem  til  at 

bryde  dem Disse  Mennesker  støtte  sig  kun  til  Dem. 

De  nærer  aldeles  ingen  Erkjendtlighed  mod  mig,  der  har 
skjænket  Dem  Livet.  Har  De  nogensinde,  siden  De  har  naaet 
en  moden  Alder,  hjulpet  mig  med  mine  mange  Arbeider? 
Afskyer  De  ikke  Alt,  hvad  jeg  gjør  til  mit  Folks  Bedste? 
Jeg  har  derfor  Grund  til  at  troe,  at,  dersom  De  overlever  mig, 
vil  De  ødelægge  mit  Værk.  Søg  at  forbedre  Dem  og  derved 
blive  værdig  til  at  være  min  Efterfølger  eller  ogsaa,  gaae  i 
Kloster  og  bliv  Munk.  Svar  mig  enten  skriftlig  eller  mundt- 
lig, hvis  De  ikke  ønsker,  at  jeg  skal  behandle  Dem  som 
Forbryder«. 

Dette  Brev  var  tilvisse  haardt  affattet;  det  vilde  have 
været  let  for  Alexis  at  svare  Faderen,  at  han  skulde  søge  at 
forbedre  sig,  men  han  nøledes  med  i  fire  Linier  at  under- 
rette ham  om,  at  det  var  hans  Hensigt  at  blive  Munk. 

Denne  Beslutning  maatte  forekomme  Enhver  at  være 
lidt  unaturlig,  og  det  var  derfor  mærkeligt,  at  Czaren  vilde 
foretage  en  Reise  og  roligt  lade  en  saa  utilfreds  og  stivsindet 
Søn  blive  tilbage  i  Landet;  men  det  viser  tydeligt,  at  Peter 
den  Store  ikke  nærede  mindste  Frygt  for,  at  Sønnen  skulde 
conspirere  imod  ham.  Han  besøgte  Alexis  forinden  sin  Reise 
til  Tydskland  og  Frankrig;  denne,  der  var  syg,  eller  foregav 
at  være  det,  modtog  sengeliggende  sin  Faders  Besøg  og  for- 
sikkrede  høit  og  helligt,  at  han  vilde  trække  sig  tilbage  til 
Klosterlivet.  Czaren  gav  ham  6  Maaneders  Betænkningstid 
og  reiste  med  Keiserinden. 

Han  var  næppe  kommet  til  Kjøbenhavn,  førend  han  fik 
at  vide,  at  Alexis  kun  omgikkes  de  Misfornøiede,  der  vare  af 
samme  Anskuelse  som  ham;  Czaren  skrev  da  til  Sønnen, 
at  han  kunde  vælge  mellem  Klosteret  og  Thronen,  men  der- 
som han  tænkte  paa  nogensinde  at  blive  hans  Efterfølger, 
maatte  han  strax  komme  over  til  ham  i  Kjøbenhavn. 

*)  Præsterne. 

29* 


452  Alexis  Petrovitz,  Peter  den  Stores  ældste  Son. 

Fyrst  Alexis's  Fortrolige  forestillede  ham,  at  det  vilde 
være  farligt  for  ham  at  befinde  sig  midt  imellem  en  opbragt 
Fader  og  en  ond  Stedmoder,  blottet  for  Raadgivere,  der  meente 
ham  det  godt.  Han  lod  derfor,  som  om  han  vilde  opsøge 
Faderen  i  Kjøbenhavn,  men  tog  Veien  til  Wien,  hvor  han 
vilde  søge  Beskyttelse  hos  sin  Svoger,  Keiser  Carl  VI,  og  for- 
blive ved  dennes  Hof  indtil  Czarens  Død. 

Det  var  en  lignende  Opførsel  som  den,  Ludvig  XI  havde 
viist  mod  sin  Fader,  Kong  Carl  VII,  idet  han,  medens  han 
endnu  var  Dauphin,  forlod  Faderens  Hof  og  søgte  Tilflugt  hos 
Hertugen  af  Burgund;  men  Dauphinen  var  tilvisse  mere  straf- 
skyldig end  Peter  den  Stores  Søn;  thi  han  havde  giftet  sig 
mod  Faderens  Villie  og  reist  Tropper  imod  ham  og  dernæst 
søgt  Tilflugt  hos  en  Fyrste,  der  var  en  naturlig  Fjende  af 
Carl  VII,  og  han  vendte  aldrig  mere  tilbage  til  Hoff"et  tiltrods 
for  Faderens  indstændige  Anmodninger. 

Alexis  havde  derimod  kun  giftet  Sig  efter  Czarens  Befaling, 
havde  ikke  gjort  Oprør,  havde  ikke  søgt  Tilflugt  hos  en  fjendt- 
ligsindet Fyrste  og  vendte  dog  omsider  tilbage  til  Faderen, 
da  han  anden  Gang  modtog  en  Opfordring  dertil.  Thi  da 
Czaren  fik  at  vide,  at  Sønnen  havde  været  i  Wien,  Tyrol  og 
dernæst  var  taget  til  Neapel,  der  tilhørte  Keiser  Carl  VI, 
sendte  han  Gardecapitain  Romanzofl"  og  sin  Privatraadgiver 
Tolstoy  afsted  til  Sønnen  med  et  Brev,  dateret  Spa  den  21de 
Juli  1717.  De  traf  Alexis  i  Neapel  paa  Slottet  St.  Elme  og 
overleverede  ham  Brevet,  der  var  afiattet  i  følgende  Udtryk: 

«For  sidste  Gang  skriver  jeg  til  Dem  for  at  lade  Dem 
vide,  at  De  har  at  adlyde  de  Befalinger,  som  Tolstoy  og  Ro- 
manzofl" ville  give  Dem  i  mit  Navn.  Dersom  De  adlyder,  lover 
jeg  Dem  ved  Gud,  at  jeg  ikke  skal  straffe  Dem,  men  elske 
Dem  mere  end  nogensinde;  hvis  De  derimod  negter  at  adlyde, 
da  giver  jeg  Dem  min  evige  Forbandelse  i  Kraft  af  den 
faderlige  Magt,  som  Gud  har  givet  mig.  Som  D^res  Souve- 
rain   skal  jeg   nok  vide   at  finde  Midler  til  at  straffe  Dem 


Ålexis  Petrovitz,  Peter  den  Stores  ældste  Søn.  453 

Og  nærer  den  Overbeviisning,  at  Gud  vil  være  mig  behjælpelig 
dermed  og  tage  min  retfærdige  Sag  i  sin  Haand. 

«De  maa  iavrigt  erindre,  at  jeg  aldrig  har  gjort  Anven- 
delse af  min  Magt  for  at  tvinge  Dem !  Behøver  jeg  at  over- 
lade til  Dem,  hvilket  Parti  De  vilde  vælge?  Hvis  jeg  vilde 
tvinge  Dem,  har  jeg  da  ikke  Magten  dertil?  Jeg  havde  kun 
behøvet  at  befale,  og  jeg  vilde  være  bleven  adlydt«. 

Vicekongen  af  Neapel  fik  med  Lethed  Alexis  overtalt  til 
at  vende  tilbage  til  Faderen.  Dette  var  tillige  et  Beviis  paa, 
at  den  tydske  Keiser  ikke  vilde  paatage  sig  nogen  Forplig- 
telse ligeoverfor  den  unge  Fyrste,  af  Frygt  for  at  vække 
Czarens  Mishag.  Alexis  var  afreist  med  sin  Maitresse  Afro- 
sine  og  vendte  nu  tilbage  med  hende. 

Naar  man  vilde  betragte  Prindsen  som  en  ung  Mand, 
der  af  slette  Raadgivere  var  overtalt  til  at  reise  til  Wien  og 
Neapel,  istedetfor  at  tage  over  til  Faderen  i  Kjøbenhavn,  da 
var  Forseelsen  virkelig  ikke  større,  end  at  den  jo  nok  kunde 
tilgives.  Czaren  havde  taget  Gud  til  Vidne  paa,  at  han  ikke 
alene  vilde  tilgive  ham,  men  at  han  vilde  elske  ham  mere 
end  nogensinde,  naar  han  vilde  adlyde,  og  i  Tillid  til  denne 
Forsikkring  reiste  Alexis.  De  to  Afsendinge  lode  imidlertid 
Prindsen  forstaae,  at  Czaren  fordrede,  at  Sønnen  skulde  angive 
dem,  der  havde  været  hans  Raadgivere  og  Fortrolige,  samt 
give  Afkald  paa  Retten  til  at  bestige  Thronen. 

Det  seer  tilvisse  mærkeligt  ud,  at  Czaren  paa  samme 
Tid,  som  han  lover  Sønnen  Tilgivelse  i  enhver  Henseende, 
vil  berøve  ham  Retten  til  at  bestige  Thronen;  men  maaskee 
han  har  næret  det  Haab,  at  det  endnu  skulde  lykkes  ham  at 
føre  Sønnen  paa  rette  Vei  og  gjøre  ham  værdig  til  Thronen 
ved  at  lade  ham  føle  Tabet  deraf  i  nogen  Tid. 

Prindsen  ankom  den  13de  Februar  1718  til  Moskau, 
hvor  Czaren. dengang  opholdt  sig.  Han  kastede  sig  for  Fade- 
rens Fødder  og  havde  en  lang  Samtale  med  ham,  og  i  Byen 
udbredte  det  Rygte  sig,  at  de  vare  forligte  og  Fortiden  glemt; 
men  den  følgende  Dag   overraskedes  man  ved  at  høre  den 

store  Klokke  i  Moskau  ringe  og  ved  at  see  samtlige  Garde- 
regimenter opmarschere  under  Vaaben.  Bojarerne  blive  til- 
sagte at  møde  paa  Slottet;  Biskopperne,  Abbederne  og  to 
Professorer  i  Theologi  forsamles  i  Kathedralkirken.  Alexis 
bliver  uden  Kaarde  og  som  Fange  ført  ind  i  Slottet  til  Kei- 
seren.  Han  kaster  sig  paa  Knæ  for  Faderen,  overrækker  ham 
en  Skrivelse,  hvori  han  tilstaaer  sine  Feil,  indrømmer  at 
være  uværdig  til  at  bestige  Thronen  og  udbeder  sig  som  en 
Naade  at  maatte  beholde  Livet. 

Efter  at  have  ladet  Sønnen  reise  sig  førte  Czaren  ham 
ind  i  et  Cabinet  og  gjorde  ham  en  Mængde  Spørgsmaal.  Han 
erklærede,  at,  dersom  han  skjulte  det  Allermindste  betræffende 
sin  Undvigelse,  skulde  det  koste  ham  Livet.  Omsider  blev 
Alexis  ført  ind  i  Salen,  hvor  Eaadet  var  forsamlet,  og  her 
oplæstes  Czarens  Erklæring. 

Faderen  bebreider  i  dette  Actstykke  Sønnen  alle  de  Feil, 
der  i  det  Foregaaende  ere  omtalte,  hans  ringe  Lyst  til  at 
erhverve  sig  nyttige  Kundskaber,  hans  Forhold  til  Tilhængerne 
af  det  Gamle  og  hans  slette  Opførsel  mod  sin  Kone,  da  hun 
endnu  levede.  «Han  har  krænket  Ægteskabets  Love»,  sagde 
Czaren,  «ved  at  staae  i  Forhold  til  en  Pige  af  den  laveste 
Slags,  medens  hans  Hustru  endnu  var  ilive».  Peter  havde 
jo  rigtignok  selv  forskudt  en  Hustru  til  Gunst  for  den  qvin- 
delige  Fange  fra  Marienburg*),  men  denne  Qvinde  havde 
store  og  fortjenstfulde  Egenskaber,  hvorimod  den  forskudte 
Hustru  selv  havde  forskyldt  sin  Straf  ved  en  dadelværdig 
Opførsel.  Alexis  derimod  havde  forsømt  sin  Hustru  for  en 
Fremmeds  Skyld,  der  ikke  havde  anden  Fortjeneste  end  den 
at  have  et  smukt  Ansigt. 

Han  bebreidede  endvidere  Sønnen  at  være  reist  til  Wien 
for  at  give  sig  under  Keiserens  Beskyttelse.  Han  paastod,  at 
Alexis   havde   bagvadsket  sin  Fader  ved  at  indgyde  Keiser 


*=)  Ved   Indtagelsen    af   den  lille   By  Marienburg  havde   Czaren  lært 
den  senere  Keiserinde  Cathrine  at  kjende. 

Carl  VI  den  Tro,  at  han  var  forfulgt,  og  at  man  vilde  tvinge 
ham  til  at  give  Afkald  paa  Thronen  og  derfor  nødte  ham 
til  at  anmode  Keiseren  om  Beskyttelse  med  væbnet  Haand. 

Der  var  tilvisse  ingen  Grund  til  at  antage,  at  Keiseren 
skulde  føre  Krig  med  Czaren  for  Prinds  Alexis's  Skyld,  men 
der  er  tværtimod  al  Sandsynlighed  for,  at  Keiseren  kun  har 
tænkt  paa  at  forsone  den  opbragte  Fader  og  den  gjenstridige 
Søn  ved  sin  fredelige  Mægling.  Keiseren  nøledes  derfor  med 
at  give  ham  et  Tilflugtssted  og  sendte  ham  strax  tilbage,  da 
Czaren  fordrede  det. 

Czaren  tilføier  endvidere  i  dette  frygtelige  Document,  at 
Alexis  havde  indbildt  Keiseren,  at  hans  Liv  var  i  Fare,  naar 
han  vendte  tilbage  til  Eusland.  Efter  den  Behandling,  der 
blev  Prindsen  til  Deel  strax  ved  hans  Ankomst,  kan  man  ikke 
negte,  at  en  slig  Paastand  ikke  vilde  være  ganske  ugrundet. 

Eneherskeren  af  Rusland  førte  selv  Sagen  mod  sin  egen 
Søn  i  den  store  Forsamling. 

«See»,  sagde  han,  «paa  hvilken  Maade  Vor  Søn  er  vendt 
tilbage;  skjøndt  han  har  fortjent  Døden  for  sin  Undvigelse 
og  Bagvadskelse,  tilgiver  Vor  faderlige  ømhed  ham  disse  For- 
brydelser; men  i  Betragtning  af  hans  Uværdighed  og  udsvæ- 
vende Levnet  kunne  Vi  ikke  med  frelst  Samvittighed  lade 
ham  blive  Vor  Efterfølger,  idet  Vi  forudsee,  at  han  ved  sin 
fordærvelige  Optræden  vilde  lade  Nationen  tabe  sin  Hæder 
og  Glands  og  miste  Herredømmet  over  de  Lande,  som  Vi 
have  tilkæmpet  Os  med  Vaaben.  Vi  vilde  beklage  Vore  Un- 
dersaatter,  dersom  de  formedelst  en  saadan  Efterfølger  atter 
skulde  synke  tilbage  i  den  gamle  Tilstand. 

"Derfor:  i  Kraft  af  den  faderlige  Magt,  ifølge  hvilken 
enhver  af  Vore  Undersaatter  kan  gjøre  sin  Søn  arveløs,  i 
Egenskab  af  Enehersker  og  af  Omhu  for  Landets  Vel  berøve 
Vi  herved  Vor  omtalte  Søn  Alexis  Retten  til  at  være  Vor 
Efterfølger,  paa  Grund  af  hans  Forbrydelser  og  hans  Uvær- 
dighed, selv  om  der  ikke  maatte  existere  en  eneste  Slægtning 
af  Os  efter  Vor  Død. 

«Vi  indsætte  til  Vor  Efterfølger  paa  Thronen  Vor  anden 
San  Peter*),  tiltrods  for  hans  Ungdom. 

»Saafremt  Vor  Søn  x^lexis  nogensinde  gjør  Fordring  paa 
eller  søger  at  tiltvinge  sig  Eetten  til  Thronen,  skal  Vor  fader- 
lige Forbandelse  følge  ham. 

«Vi  ønske  derfor,  at  Vore  troe  Undersaatter  af  alle  Stæn- 
der og  den  hele  Nation  ifølge  Vor  Villie  anerkjende  og  be- 
tragte Vor  Søn  Peter  som  den  af  Os  udkaarne,  retmæssige 
Thronfølger;  denne  Anerkjendelse  bekræftes  med  Eed  foran 
Guds  hellige  Alter  og  paa  de  heUige  Evangelier.  Enhver,  der 
maatte  vove  at  modsætte  sig  Vor  Villie,  og  som  fra  dette  Øie- 
blik  vover  at  betragte  Vor  Søn  Alexis  som  Thronfølger  eller 
er  ham  behjælpelig  i  den  Henseende,  erklære  vi  for  en  For- 
ræder imod  Os  og  Fædrelandet.  Vi  have  givet  Befaling  til, 
at  disse  Vore  Beslutninger  blive  offentlig^orte  overalt,  saa- 
ledes  at  Ingen  kan  skyde  sig  ind  under  at  være  uvidende 
derom.  Moskau  den  14de  Februar  1718.  Underskrevet  af 
Os  og  forsynet  med  Vort  Segl». 

Det  seer  næsten  ud,  som  om  disse  Actstykker  enten  have 
henligget  færdige  eller  ere  blevne  udfærdigede  i  største  Skynd- 
somhed; thi  Prinds  Alexis  kom  tilbage  den  13de,  og  allerede 
Dagen  efter  finder  hans  høitidelige  Udelukkelse  fra  Thronen 
Sted. 

Prindsen  underskrev  Documentet  og  erklærede,  at  han 
gav  Afkald  paa  Thronen.  «Jeg  erkj ender«,  sagde  han,  «at 
denne  Udelukkelse  er  retfærdig  og  velfortjent  paa  Grund  af 
min  Uværdighed,  og  jeg  sværger  ved  den  Almægtige,  Treenige 
Gud  i  enhver  Henseende  at  underkaste  mig  den  faderlige 
Villie«. 

Da  Actstykkerne  vare  underskrevne,  begav  Czaren  sig  til 
Kathedralkirken;  der  oplæstes  de  for  anden  Gang,  og  de  der 
forsamlede  Geistlige  maatte  underskrive  en  Copi.      Aldrig  er 


*)  Keiserinde  Cathrines   tidligere   omtalte   Søn,    der   døde    den    15de 
April  1719. 

en  Prinds  bleven  udelukket  fra  Thronen  paa  en  saa  klar  og 
høitidelig  Maade.  I  alle  andre  Lande  vilde  en  saadan  Aet 
som  den  ovenomtalte  ikke  være  af  den  Betydning,  men  i 
Rusland  kunde  enhver  Fader  ligesom  hos  de  gamle  Eomere 
berøve  Sønnen  Eetten  til  at  arve,  og  denne  Rettighed  hos 
Faderen  var  større  hos  en  Souverain  end  hos  en  Undersaat, 
i  Særdeleshed  hos  en  Souverain  som  Peter  den  Store. 

Man  frygtede  alligevel  for,  at  den  Dag  kunde  komme, 
da  det  Parti,  der  havde  ophidset  Prinds  Alexis  imod  Fa- 
deren og  raadet  ham  til  Undvigelsen,  vilde  forsøge  paa  at 
tilintetgjøre  den  med  Magt  fremtvungne  Thronfrasigelse  for 
at  give  den  ældste  Søn  den  Krone,  der  nu  var  gaaet  over  paa 
Sønnen  af  andet  Ægteskab.  Man  forudsaae  at  en  Borger- 
krig og  Ødelæggelsen  af  Peter  den  Stores  Værk  vilde  blive 
Følgen  deraf.  Det  gjaldt  intet  Mindre  end  at  varetage  18 
Millioner  Menneskers  Interesser  ligeoverfor  en  enkelt  Mand, 
der  var  aldeles  uduelig  til  at  regjere  dem.  Det  var  derfor  af 
Vigtighed  at  lære  de  Ildesindede  at  kjende,  og  Czaren  truede 
derfor  endnu  engang  Sønnen  med  Døden,  dersom  han  skjulte 
Noget  for  ham.  Prindsen  blev  i  denne  Henseende  først  juri- 
disk udspurgt  af  Faderen  og  dernæst  af  Commissairer. 

Blandt  de  Beviser,  der  tjente  til  Prindsens  Domfældelse, 
var  et  Brev  fra  Beyer,  Ministerresident  hos  Keiseren;  i  dette 
Brev,  der  er  skrevet  i  Petersborg  efter  Prindsens  Undvigelse, 
omtales  derj,  at  den  russiske  Armee  i  Mecklenburg  gjorde 
Mytteri,  og  at  Officererne  havde  til  Hensigt  at  sende  Cathrine 
og  hendes  Søn  til  det  samme  Fængsel,  hvor  Czarens  for- 
skudte Hustru  befandt  sig,  og  dernæst  sætte  Alexis  paa  Thro- 
nen. —  Der  havde  virkelig  været  en  Slags  Oprør  i  denne 
Deel  af  Czarens  Armee,  men  det  blev  øieblikkeligt  dæmpet 
og  havde  ingen  videre  Følger.  Brevet  var  iøvrigt  ikke  adres- 
seret til  Prindsen,  der  kun  havde  en  Copi  deraf,  der  var 
ham  tilsendt  i  Wien. 

En  værre  Anklage  imod  ham  var  derimod  Concepten  til 
et  Brev,    som    han  egenhændig   havde   skrevet   i  Wien    til 

Senatorerne  og  Erkebiskopperne  i  Rusland;  han  brugte  deri 
Mgende  stærke  Udtryk:  «Den  slette  Behandling,  som  ufor- 
tjent er  bleven  mig  til  Deel,  har  tvunget  mig  til  at  undvige, 
da  man  ovenikjøbet  havde  til  Hensigt  at  indespærre  mig  i  et 
Kloster.  De,  der  have  indespærret  min  Moder,  vilde  gjøre  det 
Samme  med  mig.  Jeg  er  nu  under  en  mægtig  Fyrstes  Be- 
skyttelse og  beder  Dem  om  at  staae  mig  bi  under  de  nu- 
værende Forhold«.  Man  fandt  imidlertid  kun  Concepten  til 
dette  Brev,  da  Hoffet  i  Wien  havde  holdt  det  tilbage,  hvilket 
er  et  tydeligt  Beviis  for,  at  Keiseren  ingenlunde  ønskede  at 
komme  paa  en  fjendtlig  Fod  med  Eusland  ved  med  væbnet 
Magt  at  understøtte  Sønnen  imod  Faderen. 

Man  sammenholdt  flere  Vidners  Udsagn  med  Prindsens; 
et  af  Vidnerne  ved  Navn  Afanassief  paastod,  at  han  engang 
havde  hørt  Prindsen  sige:  «Jeg  skal  hviske  Biskopperne 
Noget  i  øret,  som  de  igjen  ville  sige  til  Præsterne  og  disse 
igjen  til  Sognemændene,  og  det  skal  nok  lykkes  mig  at  komme 
til  at  regjere«. 

Hans  egen  Maitresse,  Afrosine,  vidnede  imod  ham.  Alle 
Anklagepunkterne  vare  imidlertid  noget  usikkre;  der  forelaa 
ingen  overveiet  Plan,  ingen  gjennemført  Intrigue,  ingen  Sam- 
mensværgelse og  endnu  mindre  alvorlige  Forberedelser.  Det 
var  kun  en  Søn,  der,  utilfreds  med  sin  Fader,  beklagede  sig 
over  denne,  flygtede  fra  ham  og  ønskede  ham  Døden;  men 
man  maa  tillige  erindre,  at  denne  Søn  var  Arving  til  et 
af  de  største  Monarkier  i  Verden ,  og  fra  dette  Standpunkt 
betragtet  bleve  hans  smaae  Feil  store. 

Man  anklagede  ham  ogsaa  med  Hensyn  til  hans  Moder 
og  hans  Søster  Marie.  Han  blev  beskyldt  for  at  have  raad- 
ført  sig  med  Moderen  og  Søsteren  om  sin  Flugt  til  Wien. 
En  Biskop  fra  Eoston,  der  var  alle  Tres  FortroUge,  blev  arre- 
steret og  afgav  den  Forklaring,  at  de  to  Prindsesser,  der  vare 
indespærrede  i  et  Kloster,  haabede  paa  en  Forandring,  der 
kunde  gjengive  dem  Friheden,  og  at  de  ved  deres  Eaad  havde 
bidraget  til,  at  Prindsen  besluttede  at  flygte. 

Alexis  negtede  i  Begyndelsen  flere  Punkter  af  denne 
Beskaffenhed,  uagtet  han  derved  udsatte  sig  for  at  lide  Døds- 
straffen, som  Faderen  havde  truet  ham  med,  naar  han  ikke  i 
enhver  Henseende  tilstod  Alt. 

Endelig  tilstod  han  Rigtigheden  af  den  Beskyldning,  at 
han  oftere  havde  omtalt  Faderen  med  alt  Andet  end  sønlig 
Agtelse,  men  undskyldte  sig  med  at  have  været  utilregnelig 
enten  af  Vrede  eller  Spiritus. 

Czaren  opsatte  nu  paany  nogle  Punkter  imod  ham.  Et 
af  disse  var  saaledes  affattet:  «Da  De  af  Beyers  Brev  erfarede, 
at  Armeen  i  Mecklenburg  gjorde  Oprør,  glædede  De  Dem  der- 
over; det  er  min  Overbeviisning,  at  De  vilde  have  erklæret 
Dem  for  Oprørerne,  medens  jeg  endnu  var  ilive«. 

Det  var  tilvisse  at  udspørge  Prindsen  om  hans  hemme- 
ligste Tanker.  Der  er  mange  Ting,  som  man  tilstaaer  for  en 
Fader,  hvis  Raad  man  lytter  til,  men  som  man  holder  hem- 
melige for  en  Dommer,  der  kun  har  at  holde  sig  til  godt- 
gjorte Facta.  De  Følelser,  som  skjules  i  Hjertet,  skulle  ikke 
være  Gjenstand  for  en  criminel  Undersøgelse. 

Alexis  kunde  have  negtet  det,  da  han  ikke  behøvede  at 
aabne  sin  Sjæl,  men  han  svarede  imidlertid  skriftligt:  ('Der- 
som Oprørerne  havde  tilkaldt  mig,  medens  De  endnu  var 
ilive,  vilde  jeg  sandsynligviis  have  sluttet  mig  til  dem,  for- 
udsat, at  de  havde  været  stærke  nok». 

Det  er  ufatteligt,  at  han  har  givet  et  saadant  Svar;  men 
det  vilde  ogsaa,  ifølge  de  i  Europa  herskende  Sæder,  have 
været  mærkværdigt,  om  man  havde  domfældt  ham  for  at  have 
tilstaaet,  at  han  i  et  vist  Tilfælde,  der  endnu  ikke  var  ind- 
truffet, maaskee  vilde  have  faaet  den  og  den  Idee. 

Til  denne  besynderlige  Tilstaaelse  af  hans  hemmeligste 
Tanker  føiede  man  Beviser,  som  man  i  de  fleste  Lande  ikke 
vilde  have  ladet  komme  frem  for  den  menneskelige  Retfær- 
digheds Domstol. 

Prindsen,  der  var  overvældet  og  næsten  fra  Sands  og 
Samling,   tilstod  nemlig,  at  han  i  et  Skriftemaal  havde  an- 


460  Alexis  Petrovitz,  Peter  den  Stores  ældste  Søn. 

klaget  sig  selv  for  Gud,  fordi  han  havde  ønsket  sin  Fader 
Døden,  og  at  Skriftefaderen,  Erkepræst  Jacques,  havde  svaret 
ham:  «Gud  vil  tilgive  Dem  det;  vi  ønske  ham  den  ogsaa».» 

Alle  Beviser,  som  kunne  uddrages  af  et  Skriftemaal,  ere 
efter  Kirkens  Forskrifter  aldeles  utilstedelige,  idet  Skrifte- 
maalet  betragtes  som  en  Hemmelighed  imellem  Gud  og  den 
Skriftende.  Hverken  den  græske  eller  den  romerske  Kirke 
tillader,  at  denne  inderlige  og  hellige  Samtale  imellem  en 
Synder  og  det  Guddommelige  er  tilgængelig  for  den  menne- 
skelige Domstol;  men  man  maa  erindre,  at  Sagen  her  gjaldt 
Staten  og  Souverainen.  Præsten  Jacques  blev  forhørt  og  til- 
stod at  have  sagt,  som  Prindsen  havde  forklaret.  Det  er  i 
denne  Retssag  mærkehgt  at  see  Skriftefaderen  anklaget  af  sit 
Skriftebarn  og  Skriftebarnet  igjen  af  sin  Maitresse.  En  anden 
Besynderlighed  er  det,  at  Erkebispen  af  Rézan,  der  var  ind- 
draget i  Sagen  som  Anklaget,  fordj  han  engang  i  Fortiden, 
da  Czaren  begyndte  at  yttre  sin  Vrede  imod  Sønnen,  havde 
taget  denne  i  Forsvar  og  yderligere  efter  Prindsens  Forkla- 
ringer maatte  ansees  som  hørende  til  Oppositionen,  blev  sat 
i  Spidsen  for  de  geistlige  Dommere,  der  af  Czaren  bleve 
tagne  paa  Raad  i  denne  criminelle  Retssag. 

Man  maa,  skriver  Voltaire*),  i  denne  høist  mærkelige 
Proces  lægge  Mærke  til  Følgende: 

Under  det  første  Forhør,  som  Czaren  underkastede  Prind- 
sen, tilstod  denne,  at  han  under  sit  Ophold  i  Wien,  hvor  han 
ikke  traf  Keiseren,  havde  henvendt  sig  til  Greven  af  Schon- 
born.  Keiserens  Kammerherre,  der  havde  yttret:  « Keiseren 
vil  ikke  forlade  Dem,  men  naar  engang,  efter  Deres  Faders 
Død,  det  rette  Øieblik  kommer,  vil  han  med  væbnet  Magt 
understøtte  Dem,  for  at  De  kan  bestige  Ruslands  Throne«. 
•'Dertil  svarede  jeg«,  tilføier  den  Anklagede,  «at  det  var  al- 
deles ikke  min  Mening,  men  at  jeg  kun  anmodede  Keiseren 
om    Beskyttelse   for   min   Person«.     Denne   Fremstilhng   er 


*)  Histoire  de  Russie. 

simpel  og  naturlig  og  bærer  i  h«i  Grad  Sandhedens  Præg; 
thi  det  vilde  have  været  den  høieste  Grad  af  Daarskab  at 
anmode  Keiseren  om  Tropper  i  den  Hensigt  at  dethronisere 
Faderen,  og  Ingen  havde  vovet  at  forebringe  hverken  Keiseren 
eller  Kaadet  et  saa  taabeligt  Forslag.  Denne  Forklaring  er 
fra  Februar  Maaned,  og  4  Maaneder  efter,  henimod  Forhørenes 
Slutning,  skal  Prindsen  have  afgivet  følgende  skriftlige  For- 
klaring: «Da  jeg  var  af  ganske  andre  Anskuelser  end  min 
Fader,  søgte  jeg  paa  en  eller  anden  Maade  at  komme  paa 
Thronen.  Jeg  vilde  søge  fremmed  Hjælp,  og  dersom  Keiseren 
havde  holdt  sit  Løfte  til  mig  om  at  understøtte  mig  med 
Tropper  for  at  tiltvinge  mig  Thronen,  da  vilde  jeg  Intet 
have  sparet  for  at  naae  mit  Maal.  Hvis  Keiseren  f.  Ex.  til 
Gjengjæld  havde  forlangt  af  mig,  at  jeg  skulde  overlade  ham 
min  Armee  til  at  bekrige  sine  Fjender  med,  eller  hvis  han 
havde  forlangt  store  Pengesummer,  da  var  jeg  gaaet  ind  jler- 
paa  og  vilde  ovenikjøbet  have  givet  hans  Ministre  og  Gene- 
raler kostbare  Gaver.  Jeg  vilde  paa  egen  Bekostning  have 
underholdt  de  Hjælpetropper,  som  man  havde  stillet  til  min 
Kaadighed,  kort  sagt,  jeg  vilde  have  bragt  ethvert  Offer  for 
at  opnaae  min  Villie«. 

Denne  sidste  Erklæring  fra  Prindsens  Side  synes  at  være 
noget  forceret;  det  seer  næsten  ud,  som  om  han  bestræbte 
sig  for  at  indbilde  sig  selv,  at  han  var  skyldig;  thi  hans 
Fremstilling  afviger  i  et  meget  væsentligt  Punkt  ligefrem  fra 
Sandheden.  Han  siger  nemlig,  at  Keiseren  havde  lovet  ham 
at  skaffe  ham  Ruslands  Throne  med  væbnet  Magt,  og  det  er 
ligefrem  Usandhed.  Greven  af  Schonborn  havde  givet  ham 
Haab  om,  at  Keiseren  efter  Czarens  Død  vilde  være  ham 
behjælpelig  med  at  gjøre  sine  Rettigheder  gjældende,  men 
Keiseren  havde  Intet  lovet.  Det  gjaldt  altsaa  ikke  om  at 
gjøre  Oprør  mod  Faderen,  medens  han  levede,  men  kun  om 
at  blive  hans  Efterfølger,  naar  han  engang  døde. 

Det  er  anden  Gang,  at  Prindsen  tilstaaer,  ikke  hvad  han 
har  gjort,  og  hvad  han  kan  dømmes  for  efter  Loven,  men 

derimod  hvad  han  engang  i  Fremtiden  maaskee  vilde  gjøre. 
Man  har  aldrig  før  seet,  at  et  Menneske  er  blevet  dømt  til 
Straf  for  i  sin  Hjerne  at  have  udklækket  nogle  Ideer,  som 
han  ikke  meddeler  til  nogen  Anden.  Ingen  Domstol  i  Europa 
vilde  straffe  et  Menneske  for  en  forbryderisk  Tanke. 

Mod  disse  saare  naturlige  *  Betragtninger  kan  paa  den 
anden  Side  siges,  at  Alexis  havde  givet  Faderen  Eet  til  at 
straffe  ham,  da  han  havde  fortiet  Navnene  paa  flere  af  sine 
Medskyldige  ved  Undvigelsen,  uagtet  hans  Benaadning  fordrede 
en  fuldstændig  Tilstaaelse  af  Alt.  Det  laa  ogsaa  nær  at 
antage,  at  Alexis  aldrig  vilde  tilgive  den  yngre  Broder,  der 
var  indsat  i  hans  Rettigheder,  og  det  var  bedre,  meente  man, 
at  straffe  een  Skyldig  end  at  udsætte  hele  Landet  for  Fare. 

Czaren  havde  virkelig  den  skjæbnesvangre  Ret  at  kunne 
straffe  sin  Søn  med  Døden  alene  for  hans  Undvigelse,  og  i 
sin  Erklæring  til  Dommerne  og  Biskopperne  udtaler  han  sig 
paa  følgende  Maade: 

«Endskjøndt  alle  guddommelige  og  menneskelige  Love  i 
Almindelighed  og  de  for  Rusland  gjældende  i  Særdeleshed 
forbyde,  at  en  Fader  dømmer  sin  egen  Søn,  saa  have  vi  dog 
Magt  og  Vælde  til  at  straffe  Vor  Søn  for  hans  Forbrydelser 
uden  at  raadføre  Os  med  Nogen;  da  man  imidlertid  ikke 
altid  er  saa  klartseende  i  sine  egne  Sager  som  i  Andres,  og 
ligesom  selv  de  dueligste  Læger  aldrig  behandle  sig  selv,  men 
hidkalde  andre,  naar  de  blive  syge,  saa  forklarer  jeg  Dem 
herved,  hvori  mit  Onde  bestaaer,  og  spørger  Dem  om  et  Mid- 
del derimod.  Jeg  frygter  for  at  bebyrde  min  Samvittighed 
og  fortabe  det  evige  Liv,  dersom  jeg  uden  at  være  nøie  be- 
kjendt  med  mit  Onde  vilde  helbrede  mig  selv,  især  da  jeg 
har  svoret  ved  Gud  og  lovet  min  Søn,  at  jeg  vilde  tilgive 
ham,  naar  han  sagde  Sandheden. 

Uagtet  min  Søn  har  brudt  sit  Løfte,  saa  beder  jeg  Dem 
dog  nøie  at  overtænke  og  undersøge  denne  Sag  for  at  be- 
dømme Størrelsen  af  hans  Forseelse.  Prøv  ikke  paa  at  smigre 
mig!   Tro  ikke,  at  det  vil  mishage  mig,  dersom  De  kommer 

til  det  Kesultat,  at  han  kun  fortjener  en  mild  Straf;  jeg  svær- 
ger Gud,  at  De  i  saa  Henseende  Intet  have  at  frygte  af  mig. 
Hav  ingen  Betænkeligheder  ved  at  dømme  Souverainens  Søn, 
men  udøv  Ketfærdighed  uden  Persons  Anseelse,  saaledes  at 
vor  Samvittighed  Intet  har  at  bebreide  os  paa  Dommens  Dag, 
og  saaledes,  at  Landet  ikke  lider  Uret«. 

Czaren  lod  den  hele  Sag  foregaae  med  en  Offentlighed, 
der  tydeligt  viser,  at  han  var  overbeviist  om,  at  han  udøvede 
streng  Retfærdighed  og  ikke  behøvede  at  holde  Noget  hem- 
meligt. 

Den  criminelle  Undersøgelse,  der  indlededes  imod  Arvin- 
gen til  et  saa  mægtigt  Rige,  varede  fra  Slutningen  af  Februar 
indtil  5te  Juli  s.  A.  Prindsen  blev  flere  Gange  forhørt  og 
afgav  de  Tilstaaelser,  som  man  affordrede  ham,  og  hvoraf  vi 
tidligere  have  anført  de  vigtigste. 

Den  1ste  Juli  afgav  Geistligheden  en  Erklæring,  thi  Cza- 
ren havde  kun  forlangt  at  høre  dens  Mening,  men  derimod 
ikke  dens  Dom  i  Sagen.  Denne  Erklæring  indledes  paa  føl- 
gende Maade: 

"Denne  Sag  henhører  ikke  under  den  geistlige  Jurisdic- 
tion ;  den  i  Keiserdømmet  Rusland  etablerede  Eneherskermagt 
er  hævet  over  Undersaatternes  Dom,  men  det  tilkommer  alene 
Souverainen  i  denne  Sag  at  handle  efter  Godtbefindende,  uden 
at  Nogen  kan  have  Noget  derimod  at  indvende«. 

Efter  denne  Indledning  citerer  man  3die  Mosebog,  hvor 
der  staaer,  at  den,  som  forbander  sin  Fader  eller  Moder,  skal 
miste  Livet;  efter  at  have  anført  flere  andre  Steder  i  Skriften 
og  Loven  ender  man  paa  følgende  Maade: 

»Dersom  Hans  Majestæt  vil  straffe  den  Skyldige,  saaledes 
som  han  har  fortjent  det  for  sine  Forbrydelser,  da  kan  han 
tage  Exempel  efter  det  gamle  Testamente;  hvis  han  derimod 
vil  vise  Naade  og  Barmhjertighed,  da  tage  han  Exempel  efter 
Jesus  Christus,  som  modtager  den  fortabte  Søn,  der  angrende 
vender  tilbage,  og  som  befrier  den  løsagtige  Qvinde,  der  efter 
Loven  havde  fortjent  at  blive  stenet.    David  vilde  skaane  sin 

Sen  og  Forfølger  Absalon,  thi  han  sagde  til  sine  Høveds- 
mænd, da  de  vilde  dræbe  ham:  «Skaan  min  Søns  Liv»,  men 
den  guddommelige  Eetfærdighed  skaanede  ham  ikke. 

«Gid  den  almægtige  Gud  maa  lede  Czarens  Hjerte  til 
at  tage  en  Beslutning,  der  er  Forsynet  velbehageligt«. 

Erkebiskoppen  af  Rézan,  med  hvilken  Prindsen  havde 
været  i  Forstaaelse,  satte  først  sit  Navn  under  denne  Erklæ- 
ring og  dernæst  8  Biskopper,  4  Abbeder  og  2  Professorer. 

Dette  Document  blev  ufortøvet  tilstillet  Czaren.  Man 
seer  let,  at  Geistligheden  vilde  stemme  Czaren  til  Mildhed, 
og  der  var  noget  Smukt  i  at  stille  den  blide  Jesus  i  Mod- 
sætning til  Jødernes  strenge  Love  ligeoverfor  en  Fader,  der 
skulde  dømme  sin  egen  Søn. 

Samme  Dag  blev  Alexis  forhørt  for  sidste  Gang,  og  han 
afgav  da  skriftligt  en  Tilstaaelse,  hvori  han  erklærede  «at 
have  været  skinhellig  i  sin  Ungdom,  at  have  søgt  Omgang 
med  Præster  og  Munke  og  ladet  sig  saaledes  paavirke  af 
disse,  at  han  har  faaet  Afsky  for  Kegjeringen  og  sin  Faders 
Person«. 

Uagtet  Czaren  nu  havde  Magten  til  efter  de  fremkomne 
Tilstaaelser  at  dømme  sin  Søn  fra  Livet  uden  at  raadføre 
sig  med  Nogen,  overlod  han  dog  Nationens  Repræsentanter 
at  afsige  Dom  i  Sagen,  og  Peter  var  i  den  Grad  overbeviist 
om,  at  han  handlede  retfærdigt,  at  han  lod  Retsforhandlin- 
gerne trykke  og  freidigt  underkastede  sig  hele  Verdens  Dom. 

Man  vil  vide,  at  Czaren  fra  Spanien  fik  en  Afskrift  af 
Retssagen  imod  Don  Carlos,  der  af  Phillip  H  blev  dømt  til 
Døden,  men  det  er  aldeles  usandt,  da  der  ikke  er  bleven 
ført  nogen  Retssag  imod  Don  Carlos.  Czarens  Optræden  er 
himmelvidt  forskjellig  fra  Philips.  I  Spanien  fik  man  aldrig 
at  vide,  hvorfor  Prindsen  blev  arresteret  og  dømt  fra  Livet. 
Vilhelm  af  Oranien  anklager  offentlig  Phillip  H  for  at  have 
opoffret  sin  Hustru  og  Søn  af  Skinsyge,  og  Phillip  tog  ikke 
til  Gjenmæle  mod  denne  Anklage.  Peter  derimod  gik  aaben- 
lyst  tilværks  og  erklærede  offentUg,   at  han  satte  Nationen 


Ålexis  Petrovitz,  Peter  den  Stores  ældste  Søn.  465 

heiere  end  sin  egen  Søn  og  lagde  Retten  til  at  dømme  i 
Undersaatternes  Haand. 

Man  maa  ogsaa  beundre,  at  Keiserinde  Cathrine,  der  var 
hadet  af  Prinds  Alexis  og  truet  med  en  skrækkelig  Skjæbne, 
dersom  han  nogensinde  kom  paa  Thronen,  aldrig  har  søgt  at 
hævne  sig  ved  at  indvirke  paa  Czaren  imod  Prindsen,  men 
at  hun  tværtimod  har  bedet  Czaren  om  at  skaane  ham. 

Dommerne,  hvis  Antal  beløb  sig  til  144,  dømte  een- 
stemmigt  Prinds  Alexis  til  Døden.  Vi  ville  ikke  her  gjen- 
give  Dommen  i  dens  Heelhed,  men  kun  anføre  Slutningen:  «De 
guddommelige  og  kirkelige,  de  civile  og  militaire  Love  dømme 
uden  Barmhjertighed  dem  til  Døden ,  hvis  Forræderi  mod 
Landets  og  deres  egen  Fader  er  godtgjort«. 

Dommen  blev  oplæst  for  Prindsen,  der  faldt  i  en  heftig 
Krampe,  som  omsider  gik  over  til  en  Slags  Apoplexi  og  Be- 
vidstløshed. Han  kom  dog  omsider  til  sig  selv  igjen,  og  i 
dette  Mellemrum  mellem  Liv  og  Død  bad  han  Faderen  om 
at  komme  til  sig.  Czaren  kom,  og  det  var  et  rørende  Syn 
at  see  Faderen  og  den  ulykkelige  Søn  fælde  Taarer  under 
den  heftigste  Bevægelse.  Den  Dødsdømte  bad  Faderen  om 
Tilgivelse,  og  Czaren  tilgav  ham  Alt  i  Fleres  Paahør.  Den 
Syge  modtog  under  stor  Høitidelighed  den  sidste  Olie  og 
døde  Dagen  efter  i  hele  Hoffets  Nærværelse.  Hans  Liig  blev 
ført  til  Kathedral kirken  og  udstillet  i  en  aaben  Kiste  og  var 
her  tilgængelig  for  Folkets  Beskuelse  i  4  Dage.  Derefter 
blev  Liget  jordet  i  Citadelskirken  ved  Siden  af  Prindsens 
afdøde  Hustru.  Baade  Czaren  og  Keiserinde  Cathrine  over- 
værede Ceremonien. 


Tiltrods  for  den  aabne  Maade,  hvorpaa  Peter  den  Store 
gik  tilværks  i  ovenstaaende  Sag,  manglede  det  naturligviis 
ikke  paa  skumle  Rygter,  der  gik  ud  paa,  at  han  havde  ladet 

Sønnen  halshugge  eller  forgifte.  Hertil  bemærker  en  Forfatter 
meget  slaaende;  «Hvor  er  det  muligt,  at  Czaren  kan  have 
ladet  Sønnen  halshugge,  da  han  modtog  den  sidste  Olie  i 
hele  Hoffets  Nærværelse  og  beviisligt  ikke  har  været  alene 
fra  det  -Øieblik,  da  Dommen  blev  oplæst  for  ham?  Eller  har 
han  maaskee  været  uden  Hoved,  da  man  udgød  den  hellige 
Olie  over  dette? 

Hvorfor  skulde  Czaren  forgifte  sin  Søn,  naar  han  som 
absolut  Monark  havde  Magten  og  Ketten  til  at  dømme  ham 
til  Døden?  Naar  man  har  Valget  imellem  at  stemple  sig 
for  Efterverdenen  som  Giftblander  eller  som  en  streng  Dom- 
mer, vælger  man  fornuftigviis  ikke  det  Første.  Czaren  har 
i  ovenomtalte  Sag  viist  for  hele  Verden,  at  han  satte  Regen- 
tens Pligter  over  Faderens,  og  at  han  meente  at  burde  op- 
offre  sin  Søn  i  Nationens  og  Landets  Interesse.  Han  havde 
sat  sig  til  Opgave  at  skabe  Rusland  en  anseet  Plads  i  Natio- 
nernes Række,  og  han  indsaae,  at,  dersom  Ålexis  blev  hans 
Efterfølger,  vilde  alle  hans  Anstrengelser  være  spildte,  idet 
denne  med  Flid  vilde  arbeide  hen  til  at  kuldkaste  de  Foran- 
dringer og  Ideer,  der  med  Rette  have  skaffet  Peter  Tilnavnet 

den  Store. » 

V.  Lemvigh. 


Kalmarunionens  Mstoriske  IFdvikliiig/) 


JSaar  man  ved  Unionstiden  i  Nordens  Historie  ganske  i  Al- 
mindelighed forstaaer  Tidsrummet  fra  1397  til  1520,  kan 
denne  Bestemmelse  nok  have  en  vis  Berettigelse,  da  der  ved 
disse  to  Aarstal  angives  tvende  for  den  nordiske  Union  sær- 
deles afgjørende  Begivenheder:  det  berømte  Møde  i  Kalmar 
og  det  stockholmske  Blodbad;  men  paa  den  anden  Side  maa 
det  lige  saa  lidet  oversees,  at  Unionen  factisk  var  bragt  istand 
allerede  før  Mødet  i  Kalmar,  som  at  Unionen  —  i  det  Mindste 
i  den  Skikkelse,  hvori  Dronning  Margrete  havde  tænkt  sig 
den  —  allerede  forlængst  var  gaaet  tilgrunde,  da  dens  hen- 
sygnende Liv  fik  en  saa  rædselsfuld  Slutning  ved  Blodbadet 
i  Sveriges  Hovedstad. 

Man  kan  let  ved  en  løselig  Betragtning  komme  til  den 
Slutning,  at  Margretes  Union  var  en  dristig  Tanke,  der  paa 
Grund  af  tilfældigt  sammenstødende  Omstændigheder  lod  sig 


*)  De  væsentligste  blandt  de  benyttede  Kilder  ere:  P.  A.  Munch: 
Det  norske  Folks  Historie,  2den  Hovedafdeling,  1ste  og  2det  Bd. 
T.  H.  Aschehoug:  Statsforfatningen  i  Norge  og  Danmark  indtil 
1814.  C.  G.  Styffe:  Bidrag  til  Skandinaviens  historia,  1ste  og  2den 
Deel.  Suhm:  Historie  af  Danmark,  13de  og  14de  Bd.  Jahn: 
Danmarks  politisk  -  militaire  Historie  under  Unionskongerne.  Ha- 
dorph:  Den  svenske  Riimkrønike.  Petersen  og  Molbech: 
Udvalg  af  danske  Diplomer  og  Breve.  Key  s  er:  Brudstykker  af 
Kong  Haakon  V  Magnussons  Historie  (i  Norsk  Tidsskrift  for  Vi- 
denskab og  Litteratur,  1ste  Aarg.)  C.  T.  O.:  Om  Kalmarunionens 
betydelse  i  Nordens  historia  (i  Nordisk  Tidsskrift  for  politik,  eko- 
nomi  och  litteratur,   utgifven  af  G.  K.  HamiJton,   4de  Aarg.   1869). 

realisere,  at  den  altsaa,  som  Geijer  har  udtrykt  sig,  var  «en 
håndelse,  som  ser  ut  som  en  tanke«;  men  en  nølere  Betragt- 
ning synes  at  maatte  lede  til  et  heelt  andet  Kesultat.  Det 
gjælder  i  fuldt  Maal  her  som  ved  enhver  større  Begivenhed, 
at  tilfældige  Omstændigheder  og  en  storslaaet  Personligheds 
Mellemkomst  vel  kan  fremskynde  og  i  Enkelthederne  virke 
indgribende  og  omformende  paa  den  historiske  Udvikling; 
men  Sagen  maa  dog  have  en  dybere  Grmid,  der,  hvilende  i 
den  hele  forudgaaende  historiske  Udvikling,  danner  dens  nød- 
vendige Forudsætning,  og  som  engang  i  Tidens  Løb  maa 
bære  sin  Frugt  ligesom  Frøet,  der  i  lang  Tid  kan  ligge  roligt 
i  Jorden  og  spire,  før  Planten  viser  sig  paa  Overfladen.  Vil 
man  derfor  søge  at  komme  til  Klarhed  om  Kalmarunionens 
Betydning,  maa  man  først  nølere  undersøge  dens  Forudsæt- 
ninger saavel  i  Nordens  indre  som  ydre  Historie  og  om  mu- 
ligt i  eet  Billede  samle  alle  de  spredte  øg  enkelte  Træk,  hvis 
samlede  Kesultat  var  Foreningen  af  Nordens  tre  Kroner  paa 
Erik  af  Pommerns  Hoved. 

Der  fandtes  i  Middelalderen  ikke  nogen  bevidst  Natio- 
nalitetsbevægelse  med  Fordring  om  Sammenslutning  af  saa- 
danne  Lande,  hvis  Indbyggere  ifølge  historisk  Udvikling,  Sprog 
og  Sæder  maatte  siges  at  tilhøre  samme  Nationalitet.  En 
saadan  Aand,  som  i  vort  Aarhundrede  har  samlet  de  spredte 
italienske  Smaariger  til  een  Stat,  og  som  i  Nationalitetsprin- 
cipets  Navn  har  fordret  en  Forening  af  de  germaniske  og 
slaviske  Stammer,  medens  den  i  Norden  har  søgt  atter  at 
knytte  en  nølere  politisk  Forbindelse  mellem  de  skandinaviske 
Eiger  —  en  saadan  Aand  med  en  bevidst  Stræben  var  i 
Middelalderen  en  Umulighed.  Tværtimod  gjorde  der  sig 
snarere  en  vis  Decentralisationsaand  gjældende,  endog  inden- 
for det  samme  Eiges  Grændser,  saa  at  Følelsen  af,  at  de 
forskjellige  Landsdele  burde  være  organiske  Led  i  det  fælles 
Statslegeme  kun  i  underordnet  Grad  var  fremtrædende.  I 
denne  Henseende  ere  de  forskjelhge  Provindslove  og  Byretter 
charakteristiske  og  talende  Vidnesbyrd.      Ligesom  Eiget  her- 

ved  —  saa  at  sige  —  udstykkedes  i  et  større  eller  ringere 
Antal  meer  eller  mindre  selvstændige  Dele,  saaledes  faldt  og- 
saa  Samfundet  fra  hinanden  i  Stumper  og  Stykker;  thi  Grænd- 
sen  mellem  de  forskjellige  Stænder  var  skarpt  afstukket,  hver 
havde  sit  Raaderum  og  sine  Rettigheder,  hvorover  Standen 
vaagede  med  ivrig  Mistænksomhed.  Man  havde  saaledes  ondt 
ved  at  hæve  Blikket  ud  over  de  Grændser,  som  Provinds-  og 
Standsinteresserne  angave,  og  medens  man  forfulgte  disse, 
tabte  man  let  Synet  for  Landets  store  almindelige  Formaal. 
—  Det  er  imidlertid  klart,  at  en  kraftigt  udviklet  Kongemagt 
maatte  sage  at  forbinde  de  splittede  og  af  særlige  Interesser 
optagne  Landsdele  nøiere  sammen,  og  i  denne  Retning  vir- 
kede ogsaa  Valdemarernes  kraftfulde  Styrelse  i  Danmark,  medens 
Birger  Jarls  og  Magnus  Ladulaas's  Regjering  havde  en  lig- 
nende Virkning  for  Sveriges  Vedkommende.  Da  imidlertid  i 
begge  Rigerne  denne  Kongemagtens  stærke  Udvikling  hurtigt 
tabte  sig  under  de  paafølgende  meer  eller  mindre  kraftløse 
Konger,  reiste  Aristokratiet  sig  paa  Kongevældens  Ruiner,  og 
vi  forefinde  derfor  baade  i  Sverige  og  Danmark  ved  Begyn- 
delsen af  det  14de  Aarhundrede  en  synkende  Kongemagt  og 
et  opblomstrende  Stormandsvælde,  som  paa  en  egenkjærlig 
og  eensidig  Maade  stræber  at  udvikle  og  styrke  sin  Stilling 
overfor  Kongemagten.  I  denne  fælles  Kamp  mod  Kongerne 
rakte  de  verdslige  og  geistlige  Stormænd  hinanden  Haanden, 
og  hermed  var  nu  en  Forening  givet,  der  faaer  Betydning 
ved  den  Sammenslutning  mellem  Landsdelene,  som  den  af- 
fødte. Da  Udviklingen  paa  det  givne  Tidspunkt  var  fuld- 
stændig eensartet  i  Danmark  og  Sverige,  og  da  ydre  Forhold 
medførte  en  livligere  Berøring  mellem  begge  Riger,  laa  den 
Tanke  ikke  Qernt  for  Stormændene,  at  de  ved  en  Forening 
af  Rigerne  vilde  have  større  Udsigt  til  at  sikkre  Aristokratiets 
Overvægt  overfor  Kongemagten.  Det  er  altsaa  Fællesskabet 
i  Standsinteresserne,  der  kommer  til  at  danne  Grundlaget  for 
en  Tilnærmelse  mellem  de  danske  og  svenske  Stormænd. 


470  Kalmarunionena  historiske  Udvikling. 

Norge  havde  i  den  tidligere  Middelalder  havt  en  ganske 
særegen  Udvikling.  I  over  hundrede  Aar  havde  dets  Fjelde 
gjenlydt  af  en  saa  haardnakket  og  forbittret  Kamp  mellem 
de  forskjellige  Kongsæmner  af  Harald  Haarfagers  Slægt,  at  faa 
Kigers  Historie  kan  opvise  et  Sidestykke  dertil.  Baade  Høv- 
dingeætterne og  Folket  i  Almindelighed  havde  under  disse 
Thronstridigheder  udviklet  sig  paa  en  kraftig  og  uafhængig 
Maade;  men  Kraften  fortærede  sig  selv  i  Borgerkrigene,  un- 
der hvilke  Høvdingeætterne  for  største  Delen  gik  tilgrunde, 
og  paa  Grundlag  af  det  sammenstyrtede  Stormandsvælde  op- 
byggede nu  Kongerne  Sverre  og  Hakon  den  Gamle  en  kraftig 
Kongemagt,  som  fuldstændig  fjernede  baade  de  hendøende 
Rester  af  Høvdingeætterne  og  Folket  fra  Statsstyreisen.  Konge- 
magten i  Norge  var  —  i  Modsætning  til  Forholdet  i  de  to 
andre  Riger  —  arveligt,  og  denne  Kronens  Arvelighed,  der 
nøiagtigt  var  bestemt  ved  Lov  og  tillige  dybt  rodfæstet  i 
Folkets  Bevidsthed,  fik  en  stor  Betydning  derved,  at  Rigets 
Stormænd  ikke  vare  istand  til  at  benytte  Thronskifterne  til 
gjennem  Haandfæstninger  at  sætte  Kongemagten  Skranker, 
da  Kronen  udenvidere  gik  over  til  den  nærmest  Arveberet- 
tigede. Imidlertid  uddannede  der  sig  snart  under  Magnus 
Lagaboter  og  Erik  Præstehader  en  ny  Adel,  der  vel  foreløbigt 
kun  var  en  Slags  Hof-  eller  Tjenesteadel,  men  i  hvilken  der 
dog  laa  en  Spire  til  et  nyt,  fremtidigt  Stormandsvælde.  Den 
almindelige  europæiske  Udvikling  og  den  nære  Berøring  med 
Sverige  hjalp  snart  denne  ringe  Spire  frem  til  et  frodigt 
Væxtliv,  og  da  1319  Sverres  Mandslinie  uddøde  med  Hakon 
V,  og  Norge  ved  den  da  indtrædende  Personalunion  med 
Sverige  kom  i  en  livligere  Forbindelse  med  dette  Rige,  ud- 
vikledes ogsaa  her  et  Aristokrati,  der  udøvede  sin  Magt  gjen- 
nem det  af  geistlige  og  verdslige  Stormænd  sammensatte 
Rigsraad.  Norge  var  altsaa  i  Begyndelsen  af  det  14de  Aar- 
hundrede,  men  ad  en  Omvei,  kommet  til  omtrent  det  samme 
Udviklingstrin  som  de  andre  nordiske  Riger,  og  de  norske 
Stormænd  maatte  altsaa  i  Almindelighed  stille  sig  velvilligt 

overfor  de  Unionsideer,  som  i  Løbet  af  Aarhundredet  fandt 
større  og  større  Udbredelse  blandt  de  danske  og  svenske 
Stormænd;  thi  den  af  disse  paatænkte  Forbindelse  var  jo 
netop  beregnet  paa  en  fyldigere  Udvikling  i  aristokratisk 
Retning. 

Det  er  allerede  tidligere  jberørt,  at  der  ikke  i  Middel- 
alderen fandtes  nogen  Nationalitetsbevægelse  henimod  en  Sam- 
menslutning af  de  indbyrdes  beslægtede  Folkestammer;  men 
netop  af  denne  Grund  skulde  man  troe,  at  den  særlige  Na- 
tionalfølelse i  hvert  af  de  tre  Riger  maatte  træde  hindrende 
i  Veien  for  Unionsbestræbelserne.  Man  skulde  navnlig  troe, 
at  der  maatte  reise  sig  Betænkeligheder  i  denne  Retning  hos 
den  verdslige  Deel  af  Befolkningen;  thi  hvad  Prælaterne  an- 
gaaer,  følte  de  sig  i  Middelalderen  gjennemgaaende  forst  og 
fremmest  som  Kirkens  Sønner;  men  den  hellige  almindelige 
Kirke  spurgte  ikke  om  Nationalitet  eller  Landsgrændser,  dens 
Sprog  var  Latinen,  og  dens  Tjenere  dannede  en  Slags  inter- 
national Corporation,  hvis  første  Formaal  var  Pavens  og  Kir- 
kens Magtudvikling.  Hvad  do  verdslige  Stormænd  angaaer, 
vil  der  næppe  i  og  for  sig,  naar  man  tager  Hensyn  til  Mid- 
delalderens hele  Tankegang,  være  noget  Overraskende  i,  at  de, 
drevne  af  Begjærlighed  efter  at  forfølge  deres  Standsinteresser, 
kunde  lade  Nationalitetsfølelsen  træde  tilbage,  og  enhver  Be- 
tænkelighed vil  under  alle  Omstændigheder  svinde  bort,  naar 
man  seer,  at  hele  den  nationale  Udvikling  i  Norden  netop 
var  gunstig  for  Unionen.  Eenheden  i  hvert  af  de  tre  Riger 
for  sig  var  allerede  befæstet,  og  Adskillelsen  mellem  de  en- 
kelte Landsdele  var  saagodt  som  udjævnet,  hvilket  for  Norges 
og  Sveriges  Vedkommende  fik  sit  Udtryk  ved  de  almindelige 
Landslove,  som  Magnus  Lagaboter  og  Magnus  Smek  gav  disse 
Riger.  Danmark,  som  i  det  14de  Aarhundrede  havde  været 
sphttet  ad  i  Stumper  og  Stykker,  samledes  atter  til  Eenhed 
under  Valdemar  Atterdags  kloge  Styrelse.  Imidlertid  var  man 
dog  i  intet  af  Rigerne  kommet  saa  vidt  i  Eenhedsudviklingen, 
at   der  havde  reist  sig  nogen  egentlig,   særlig  dansk,   norsk 


472  Kalmarunionens  historiske  Udvikling. 

eller  svensk  Nationalbevidsthed,  som  kunde  træde  hindrende 
op  mod  en  Forbindelse  af  de  tre  Kiger.  Udviklingen  var  paa 
et  Overgangsstadium ,  saa  at,  som  en  svensk  Forfatter  har 
udtrykt  sig,  «Provindsialismen  vel  var  brudt;  men  endnu  var 
Patriotismen  ikke  fremgaaet  heraf«.  Ligesaa  lidt  som  altsaa 
Unionen  kan  siges  at  have  sit  Udspring  fra  en  dyb  Trang  til 
en  Sammenslutning  af  de  beslægtede  Nationaliteter,  ligesaa 
lidt  traadte  paa  den  anden  Side  de  tre  Rigers  særlige  Natio- 
nalitet frem  som  dens  Modstander. 

Sproget  var  saagodt  som  det  samme  for  Sveriges  og 
Danmarks  Vedkommende,  og  i  Norge,  hvor  saavel  Sproget 
som  Samfundsforholdene  havde  været  noget  afvigende,  udvik- 
ledes disse  just  i  Løbet  af  det  14de  Aarhundrede  i  Overeens- 
stemmelse  med  Naborigernes.  Den  nærmeste  Grund  hertil 
var  det  gj  en  tagne  Personalunionsforhold,  hvori  Norge  kom  til 
at  staae  først  til  Sverige  og  senere  til  Danmark,  og  hvorved 
en  livligere  og  inderligere  Vexelvirkning  mellem  Nabofolkene 
nødvendigviis  maatte  frembringes.  Dette  medførte  atter  et 
større  indbyrdes  Kjendskab  til  Naborigernes  politiske  og  sociale 
Forhold  og  opvakte  en  vis  gj  ensidig  Interesse.  Medens  saa- 
ledes  Rigernes  indre  Forhold  paa  mange  Maader  begunstigede 
Unionstanken,  medførte  de  vexlende  politiske  Forhold,  at 
Grændserne  mellem  Rigerne  saa  at  sige  udslettedes,  idet 
Grændseprovindserne  vaklede  mellem  Nabolandene  og  snart 
sluttede  sig  til  den  ene  snart  til  den  anden  Side.  Saaledes 
havde  Vermland,  Dalsland  og  Dele  af  Vestergotland  allerede 
18  Aar  før  Slaget  ved  Falkoping  sluttet  sig  til  Norge,  og  i 
henved  30  Aar  anerkjendte  de  skaanske  Provindser  Magnus 
Smek  som  Konge. 

Paa  denne  Maade  havde  altsaa  hele  den  indre  Udvikling 
banet  Veien  for  Forbindelsen  mellem  de  tre  Riger,  og  naar 
derefter  Blikket  fæstes  paa  Nordens  ydre  Forhold,  vil  man 
ogsaa  her  finde  en  lignende  for  Unionen  gunstig  Udvikling, 
som  i  Forbindelse  med   hiin  frembragte  en   Situation,    som. 

greben  i  det  rette  øieblik  af  en  Situationen  voxen  Person- 
lighed, affødte  Kalmarunionen. 


Det  14de  Aarhundrede  indlededes  i  Sverige  med  en  hef- 
tig og  forbittret  Kamp  mellem  Magnus  Ladulaas's  tre  Sonner: 
den  svage,  men  tillige  grusomme  og  hævngjerrige  Kong  Bir- 
ger og  hans  to  Brødre,  Hertugerne  Erik  og  Valdemar.  Baade 
Norge  og  Danmark  blandede  sig  i  denne  uhyggelige  Broderstrid, 
der  flere  Gange  dæmpedes  for  derpaa  igjen  at  blusse  endnu 
heftigere  op,  indtil  endelig  Fredsmødet  i  Helsingborg  (1310) 
tredeelte  Sverige  mellem  Brødrene.  1312  ægtede  Hertug 
Erik  Kong  Hakon  V's  unge  Datter  Ingeborg  og  indgik  der- 
ved en  Forbindelse,  som  fik  stor  Betydning  for  Nordens  Frem- 
tid; thi  1316  fødte  Ingeborg  en  Søn,  Magnus,  der  allerede 
som  et  Treaarsbarn  blev  den  første  Unionskonge  i  Norden. 
Hertug  Erik  var  baade  en  talentfuld  og  en  ærgjerrig  Fyrste, 
og  hans  uroligt  higende  Sjæl  synes  efter  Sønnens  Fødsel  at 
have  fattet  dristige  og  høit  flyvende  Planer,  der  ikke  gik  ud 
paa  noget  Mindre  end  en  Forening  af  alle  tre  skandinaviske 
Riger.  Han  bliver  derved  for  os  en  særdeles  interessant 
Personlighed,  idet  han  aabner  Rækken  af  de  fremragende 
Mænd,  som  i  Løbet  af  Aarhundredet  arbeidede  paa  Unions- 
værket.  Hertug  Eriks  hele  Stilling  begunstigede  hans  Planer; 
thi  han  beherskede  Vermland,  Dalsland  og  Vestergotland  og 
havde  desuden  Kongselv  som  et  norsk  og  Nørrehalland  som 
et  dansk  Lehn,  saa  at  hans  Besiddelser  altsaa  udgjorde  en 
sammenhængende  Strækning  paa  Grændsen  mellem  alle  tre 
Riger.  Denne  gunstige  Beliggenhed  gjorde  ham  det  muligt 
at  gjøre  sin  Indflydelse  gjældende  i  hvilket  Rige,  han  øn- 
skede. I  Sverige  var  han  uden  Sammenligning  den  meest 
indflydelsesrige  blandt  Brødrene;  thi  Hertug  Valdemar  gik 
stedse  i  sin  kraftigere  Broders  Ledebaand,  og  Kong  Birger 
var  ligefrem  Gjenstand  for  sine  Undersaatters  Had  og  Foragt. 

Eriks  Giftermaal  med  Ingeborg  og  en  Sans  Fødsel  sikkrede 
ham  stor  Indflydelse  ogsaa  i  Norge;  thi  naar  Hakon  V  døde, 
vilde  den  unge  Magnus  Eriksson  være  den  nærmeste  Arving, 
da  Kong  Hakon  ingen  Sønner  havde.  For  at  sikkre  Datter- 
sønnen Thronen  havde  Kong  Hakon  ladet  foretage  nogle  For- 
andringer ved  den  ældre,  af  Magnus  Lagaboter  udgivne  Arve- 
følgelov, som  benegtede  Qvindeliniens  Arveret;  men  da  han 
af  egen  Erfaring  kj endte  Hertug  Eriks  heftige  og  tøilesløse 
Sind,  havde  han  samtidigt  bestemt,  at  en  Formynderregjering 
paa  tolv  Medlemmer  midlertidigt  skulde  styre  Riget  efter 
hans  Død.  Imidlertid  er  det  dog  klart,  at  trods  dette  vilde 
utallige  Veie  til  Magt  og  Indflydelse  under  slige  Omstændig- 
heder aabne  sig  for  den  umyndige  Konges  Fader,  navnlig 
naar  denne  var  en  saa  ærgjerrig  og  herskelysten  Herre  som 
Hertug  Erik. 

Imidlertid  gjordes  der,  som  bekjendt,  snart  en  brat  Ende 
paa  Hertug  Eriks  Fremtidsplaner,  da  Kong  Birger  ved  det 
berygtede  «Nyk6pings  Gjæstebud»  (1317)  lod  sine  to  Brødre 
fængsle.  Begge  Hertugerne  døde  Aaret  efter  i  deres  Fan- 
genskab som  Følge  af  den  haarde  Behandhng,  der  blev  dem 
tildeel;  men  deres  Parti  reiste  Oprørsfanen  overalt  i  Sverige, 
op  paa  en  Herredag  i  Skara  (1318)  valgtes  Mads  Kettilmunds- 
son  til  Rigets  Høvedsmand,  medens  Birger  selv  maatte  flygte 
til  Danmark.  Da  nu  Efterretningen  om  Kong  Hakons  Død 
(8de  Mai  1319)  kom  til  Sverige,  efterlod  Hertuginden  sin 
Søn  i  Sverige  under  Rigshøvedsmandens  Beskyttelse,  hvem 
det  paalagdes  at  sikkre  den  unge  Junkers  Valg  til  Konge  i 
Sverige,  medens  hun  selv  ufortøvet  drog  til  Norge,  ledsaget 
af  syv  Befuldmægtigede  fra  det  svenske  Rigsraad.  Et  Møde 
af  de  norske  Stormænd  indvarsledes  til  St.  Hansdag  i  Oslo, 
og  ved  dette  Møde,  der  holdtes  i  Bispegaarden  i  Oslo  fra  den 
24de  til  den  28de  Juni,  vedtog  det  norske  Rigsraad  i  For- 
bindelse med  de  syv  svenske  Udsendinge  den  første  nordiske 
Unionsact,  hvis  Hovedbestemmelser  vare  følgende.  Svenskerne 
skulde  før  den  8de  August  tage  Magnus  Erikssøn  til  Konge, 

Og  inden  samme  Tid  skulde  den  unge  Konge  være  tilstede 
paa  Rigsgrændsen  i  Lodose,  hvor  da  norske  Udsendinge  skulde 
modtage  ham  og  føre  ham  ind  i  Norge.  Kongen  skulde 
skifteviis  opholde  sig  lige  længe  i  hvert  Rige;  men  paa  Rei- 
serne  til  og  fra  Rigerne  skulde  Ingen  være  forpligtet  til  at 
ledsage  ham  længere  end  til  Rigsgrændsen,  medens  dog  paa 
den  anden  Side  enhver  Normand  havde  Lov  til,  naar  han 
selv  ønskede  det,  ogsaa  at  tjene  Kongen  i  Sverige.  Begge 
Riger  skulde  gjensidigt  understøtte  hverandre  med  lige  store 
Hærmasser,  og  Anvendelsen  af  Landets  Midler  skulde  under- 
kastes Hertugindens  og  Rigsraadets  Myndighed. 

Ved  denne  sidste  Bestemmelse  afveg  man  fra  Kong  Ha- 
kons Anordninger,  ifølge  hvilke  hele  Myndigheden  var  lagt  i  det 
midlertidige  Tolvmandsraads  Hænder,  og  man  betroede  derved 
tillige  Hertuginden  en  Indflydelse  paa  Landets  Pengemidler 
og  viste  hende  en  Tillid,  som  denne  Qvinde  ingenlunde  synes 
at  have  fortjent.  Forøvrigt  havde  man  søgt  i  Unionsacten 
at  holde  Alt  ude,  som  kunde  blot  antyde  en  nølere  Tilnær- 
melse mellem  de  to  Lande,  saa  at  hele  Forbindelsen  ind- 
skrænkedes til  en  Personalunion  med  et  dertil  knyttet  For- 
svarsforbund. 

Fra  Oslo  drog  Hertuginden  til  Lodose,  hvor  hun  oppe- 
biede Sønnens  Ankomst  og  Udfaldet  af  et  til  Upsala  indstævnet 
Allsherjarthing  (Fællesthinget  for  hele  Riget),  som  afholdtes 
i  Begyndelsen  af  Juli,  og  hvor  Udsendinge  fra  alle  fire  Stæn- 
der mødte.  Her  fremtraadte  Mads  Kettilmundsson ,  som  der 
fortælles,  med  Mugnus  Eriksson  paa  Armen,  og  idet  han 
mindede  den  forsamlede  Mængde  om  Kong  Birgers  grumme 
Daad  mod  sine  Brødre  samt  om  disses  store  Dyder,  opfor- 
drede han  til  at  tage  Junker  Magnus  til  Konge  og  endte  sin 
Tale  med  at  ønske  den  unge  tilkommende  Konge  et  langt 
Liv  og  en  lykkehg  Regjering,  hvortil  der  lod  et  kraftigt  Amen 
fra  ("Hoffman,  Bonder  och  alla  sammen«.  Strax  efter  Hyld- 
ningen sendtes  den  unge  Konge,  til  Lodose  ledsaget  af  Mads 
Kettilmundsson;    han  afhentedes  der  af  nogle  norske  Herrer, 

Og  henimod  Slutningen  af  August  toges  han  høitideligt  til 
Konge  i  Norge  paa  Haugathinget.  Den  unge  Magnus  Eriks- 
søn,  som  snart  var  den  eneste  tilbagelevende  Ætling  af  Fol- 
kungestammen,  idet  Kong  Birger  døde  1321,  og  Formynder- 
regjeringen  allerede  Aaret  iforveien  havde  ladet  Birgers  Søn, 
den  uskyldige  Prinds  Magnus,  henrette,  blev  saaledes  Nordens 
første  Unionskonge.  Den  herved  knyttede  Forbindelse  kan 
vistnok  med  Kette  nærmest  betegnes  som  en  Frugt  af  til- 
fældigt sammenstødende  Hændelser;  men  den  faaer  i  sin 
senere  Udvikling  en  meget  stor  Betydning  som  et  Led  i  den 
Kjæde  af  Begivenheder,  der  ledede  til  Kalmarunionen,  og 
maa  derfor  ikke  oversees,  hvor  der  er  Tale  om  dennes  histo- 
riske Udvikling. 

Frugten  af  de  Unionsplaner,  som  Hertug  Erik  havde  ud- 
kastet, syntes  snart  endnu  fuldstændigere  at  skulle  tilfalde 
Sønnen;  thi  1332  tilbøde  Skaaningerne  og  Blekingboerne, 
der  som  de  første  blandt  Danmarks  under  Tydskernes  Aag 
kuede  Indbyggere  havde  reist  sig  mod  de  fremmede  Volds- 
mænd, Kong  Magnus  Herredømmet  over  deres  Provind  ser. 
Denne  tog  mod  Tilbuddet,  og  Grev  Johan  gik  ind  paa  en  Af- 
staaelse  af  disse  Lande  mod  en  Erstatning  af  34,000  Mark 
Sølv.  Magnus  Eriksson  eller,  som  han  i  Almindelighed  kaldes, 
Magnus  Smek  kastede  i  sin  Lyst  efter  yderligere  at  forfølge  de 
fra  Faderen  nedarvede  Unionsplaner  sine  øine  paa  de  danske 
Besiddelser  Vest  for  Sundet;  men  deels  var  det  saare  langt 
fra,  at  Magnus  Smek  var  den  rette  Mand  til  at  løse  en  saa 
stor  Opgave,  og  deels  krydsedes  ogsaa  hans  mulige  Planer  af 
den  ligesaa  snilde  som  kraftige  Valdemar  Atterdag,  der  1340 
til  Danmarks  Held  besteg  vort  Fædrelands  Throne.  Da  Kong 
Valdemars  Stilling  imidlertid  endnu  var  saare  usikker,  ansaae 
han  det  for  klogest  i  -Øieblikket  at  give  efter  for  Magnus  Smek  og 
erkjendte  derfor  1341  ikke  blot  dennes  Besiddelsesret  til 
Skaane  og  Blekingen,  men  afstod  ham  ogsaa  Sønderhalland 
mod   en   Erstatning   af  8,000  Mark,    saa   at  Magnus  Smek 

altsaa  beherskede  hele  den  skandinaviske  Halvø  fra  Nordkap 
til  Falsterbo. 

Ikke  længe  efter  begyndte  imidlertid  Unionsthronen  at 
vakle  under  Magnus  Smeks  Fødder,  og  navnlig  vare  Nor- 
mændene i  mange  Henseender  misfornøiede.  Kongen  opholdt 
sig  meest  i  Sverige,  og  under  hans  Fraværelse  gik  Norges 
hele  Regjeringsmaskineri  saa  at  sige  istaa,  hvad  der  var  en 
naturlig  Følge  af  dette  Lands  Statsforfatning,  som  i  mange 
Henseender  var  knyttet  til  Kongens  personlige  Tilstedeværelse. 
Allerede  1343  maatte  derfor  Magnus  Smek  paa  et  Kaads- 
møde  i  Varberg  give  efter  for  Normændenes  Fordringer  om 
Rigernes  Adskillelse,  idet  man  bestemte,  at  Kongens  yngste 
Søn,  Junker  Hakon,  skulde  være  Norges  Konge,  dog  saaledes 
at  Faderen  styrede  Riget,  til  den  unge  Konge  blev  myndig, 
hvilket  vilde  skee  1355.  I  dette  Aar  indtraadte  der  altsaa 
en  Opløsning  af  Unionen  mellem  Sverige  og  Norge;  men  da 
Magnus  Smeks  slette  og  uheldige  Styrelse  havde  vakt  megen 
Uvillie  i  Sverige,  besluttede  det  svenske  Rigsraad  sig  1362 
til  at  anmode  Kong  Hakon  om  ogsaa  at  overtage  Sveriges 
Styrelse,  og  saaledes  var  atter  Personalunionen  mellem  Ri- 
gerne gjenoprettet.  Da  Hakon  imidlertid  mod  Rigsraadets 
ønske  tog  sin  Fader  til  Medregent,  og  da  de  to  Konger  i 
mange  Retninger  lode  sig  lede  af  den  statskloge  Valdemar 
Atterdag,  med  hvis  Datter  Margrete  Kong  Hakon  feirede  sit 
Bryllup  i  April  1363,  skjøndt  Rigsraadet  havde  udseet  den 
holsteenske  Prindsesse  Elisabeth  til  hans  Brud,  saa  tilbøde 
de  misfornøiede  svenske  Herrer  Hertug  Albrecht  den  Yngre  af 
Mecklenburg  den  svenske  Krone.  Albrecht  ankom  ogsaa  hen- 
imod  Slutningen  af  Aaret  1363  til  Sverige  og  hyldedes  i 
Begyndelsen  af  det  følgende  Aar  paa  Morastenen  som  Sve- 
riges Konge. 

Det  vil  her  være  paa  sin  Plads  med  nogle  Ord  at  om- 
tale det  mecklenburgske  Fyrstehuus  og  dets  Indblanding  i 
Nordens  Anliggender.  Kong  Albrechts  Fader,  Albrecht  den 
Ældre,  var  1336  bleven  gift  med  en  Soster  af  Magnus  Smek, 

Og  støttet  til  denne  Familieforbindelse  med  Folkungestammen 
havde  han  vidst  efterhaanden  at  skaffe  sig  en  betydelig  Ind- 
flydelse paa  Sveriges  Anliggender.  Han  var  en  snedig  og 
rænkefuld  Fyrste,  hvis  hele  Higen  gik  ud  paa  ved  alle  Midler, 
baade  hæderlige  og  uhæderlige,  at  skaffe  sin  Slægt  Indgang  i 
Norden,  og  han  havde  derfor  ogsaa  bragt  et  Ægteskab  istand 
mellem  sin  ældste  Søn  Henrik  og  Valdemar  Atterdags  Datter 
Ingeborg.  Det  Maal,  han  med  rastlos  Ihærdighed  og  sam- 
vittighedsløs Statsklogt  arbeidede  hen  imod,  var  Erhvervelsen  af 
Sveriges  og  Danmarks  Kroner  for  det  mecklenburgske  Fyrste- 
huus;  men  imidlertid  var  og  blev  hans  Indflydelse  i  Danmark 
kun  ringe,  da  Valdemar  Atterdag  var  en  altfor  snu  og  dreven 
Statsmand  til  at  lade  sig  overliste.  Derimod  var  der  i  Sve- 
rige en  rig  Mark  for  Hertug  Albrechts  Rænkespil;  thi  den 
svage  og  lidet  kløgtige  Magnus  Smek  lod  sig  fuldstændigt 
lede  af  sin  snue  Svoger,  til  hvem  han  havde  fattet  stor  Tillid, 
og  Hertugen  sørgede  stedse  for  at  benytte  de  indviklede  poli- 
tiske Forhold  i  sin  egen  Interesse.  I  en  Række  af  Aar  var 
han  saaledes  Magnus  Smeks  altformaaende  Raadgiver,  medens 
han  samtidigt  stod  bagved  de  idelige  Oprør,  der  foruroligede 
denne  Konges  Regjering.  Han  spillede  saaledes  et  høit  og 
forargeligt  Dobbeltspil,  men  da  han  var  for  snu  til  at  vove 
Foden  længere  frem,  end  han  atter  kunde  trække  den  tilbage, 
var  han  dog  stedse  den  Vindende,  medens  Magnus  Smek  til- 
sidst  tabte  sin  Krone.  Medens  Kong  Magnus  saaledes  den 
ene  Gang  efter  den  anden  lod  sig  bedrage  af  sin  snedige 
Svoger,  trak  han  tillige  stedse  det  korteste  Straa  overfor  sin 
kløgtige  Nabo  Kong  Valdemar  Atterdag,  som  næppe  følte  sig 
nogenlunde  fast  i  Sædet,  før  han  erhvervede  ikke  blot  de 
tabte  skaanske  Provindser  tilbage,  men  ogsaa  erobrede  Gul- 
land og  øland  fra  Sverige  og  i  længere  Tid  holdt  Dele  af 
Smaaland  og  Vestergotland  besatte  med  danske  Tropper. 
Hertug  Albrecht,  « Sveriges  onde  Aand»  i  dette  Tidsrum,  op- 
naaede  tilsidst  at  see  den  Misfornøielsens-  og  Oprørssæd,  som 
han  med  saa  stor  Iver  havde  udstrøet,  voxe  frodigt  til,  og  i 

Aaret  1363  høstede  han  endelig  Frugten  af  sin  Gjerning;  thi 
da  tilbøde  de  misfornøiede  svenske  Stormænd  hans  yngre 
Søn  Albrecht  Sveriges  Krone.  Største  Delen  af  Sverige  an- 
erkjendte  ogsaa  Albrecht  som  Konge;  men  der  var  et  stort 
Parti  i  Landet,  som  ikke  vilde  anerkjende  den  fremmede 
Fyrste,  og  man  bør  tillige  lægge  Mærke  til,  at  den  vestlige 
Deel  af  Riget,  Dalsland,  Vermland  og  største  Delen  af  Ve- 
stergotland,  sluttede  sig  til  Norge  og  den  indfødte  Konge- 
stamme  mod  Mecklenburgerne.  Landet  og  Folket  spaltede 
sig  altsaa  i  to  Partier,  og  i  syv  Aar  rasede  Borgerkrigen. 

Hvis  det  med  Magnus  Smeks  Regjering  misfornøiede 
Parti  havde  haabet  at  faae  en  bedre  og  kraftigere  Styrelse 
under  det  mecklenburgske  Huus,  saae  det  snart  sine  For- 
haabninger  skuffede.  Navnlig  opstod  der  snart  Misfornøielse 
over  det  sig  stedse  mere  og  mere  bredende  Tydskeri;  thi 
Tydskerne  trængte  sig  under  Kongens  Beskyttelse  frem  over- 
alt, det  tydske  Ridderskab  erhvervede  sig  Rigets  Lehn  og 
opførte  efter  tydsk  Skik  befæstede  Borge,  hvorfra  det  kuede 
den  omkringboende  Almue.  Imidlertid  gjorde  dog  Tydskernes 
Overgreb  den  Nytte,  at  det  vækkede  den  endnu  slumrende 
Nationalfølelse.  I  Aaret  1371  udbrød  der  saaledes  Opstand 
blandt  Bønderne  nordfor  de  store  Skove  og  Søer,  og  de  ud- 
stedte i  den  Anledning  et  Opraab  til  deres  Standsfæller  søn- 
denskovs  (sydfor  Kolmorden  og  Tiveden),  hvoraf  man  erfarer, 
at  Grunden  til  Reisningen  var  Forbittrelsen  over  Tydskeriets 
Overmagt.  Heri  kaldes  Albrecht  en  «ret  Meeneder»,  medens 
Kong  Magnus  betegnes  som  »ærlige  og  gode  Herre«.  Denne 
Opstand  dæmpedes  kun  derved,  at  Adelsmændene  af  det  na- 
tionale Parti  i  det  afgjørende  ^ieblik  satte  deres  Standsin- 
teresser høiere  end  Rigets  almindelige  Velfærd,  idet  de  i 
August  1371  sluttede  Fred  med  Kong  Albrecht,  da  denne 
tilbød  Forlig  paa  Betingelser,  der  endnu  yderligere  forøgede 
Adelens  Magt.  Albrecht  anerkjendtes  ved  dette  Forlig  som 
Konge;  men  hele  Xandets  Styrelse  overlodes  til  et  af  Bi- 
skopperne og  tolv  Adelsmænd  sammensat  Rigsraad,    der  ved 

indtrædende  Dadsfald  selv  skulde  vælge  sine  nye  Medlemmer,  og 
for  første  Gang  i  Sveriges  Historie  bindes  Kongens  Hænder 
ved  en  særskildt  *  konungaforsåkran »  eller  Haandfæstning. 

Hakon  VI  og  Magnus  Smek  maatte,  da  de  saae  sig  for- 
ladte af  deres  Parti,  gaae  ind  paa  Freden,  og  herved  op- 
løstes endelig  Unionen  mellem  Sverige  og  Norge  fuldstændigt. 
Skjøndt  den  i  Virkeligheden  kun  havde  været  en  reen  Perso- 
nalunion,  havde  den  dog  bevirket  en  livligere  politisk  og 
social  Vexelvirkning  mellem  Kigerne,  og  endnu  efter  1371 
vedbleve  de  tidligere  omtalte  vestlige  Provindser  at  slutte  sig 
til  Norge  lige  indtil  Kalmarunionen,  og  deres  Forbindelse 
med  dette  Rige  fik  efterhaanden  et  Slags  statsretligt  Grund- 
lag, idet  Frelsemænd  fra  disse  Landsdele  optoges  som  faste 
Medlemmer  af  det  norske  Rigsraad.  Forøvrigt  har  man  og- 
saa  fra  denne  Tid  Exempler  paa,  at  andre  Svenskere  have 
indtaget  høie  StilUnger  i  Norge;  thi  baade  Kantsleren  Hen- 
rik Henrikssøn  og  Vicekantsleren  Vinalde  Henrikssøn  vare 
fødte  i  Sverige. 

Vi  have  allerede  seet,  hvorledes  Kong  Albrechts  i  tydsk 
Aand  førte  Eegjering  havde  bragt  Hadet  mod  Tydskerne  til 
at  blusse  op  hos  en  Deel  af  Sveriges  Befolkning,  og  i  Virke- 
ligheden var  de  nordiske  Landes  Stilhng  paa  denne  Tid  saa 
truet  fra  Nordtydsklands  Side,  at  hos  Alle,  hvis  Syn  ikke  var 
altfor  omtaaget  af  egoistiske  Formaals  Opnaaelse,  Frygten  for 
den  fælles  Fare  maatte  vækkes  og  samtidigt  Tilbøieligheden 
til  en  Sammenslutning.  Hvorledes  det  mecklenburgske  Huus 
havde  blandet  sig  i  Sveriges  Anliggender  og  tilsidst  for- 
drevet den  indfødte  Kongeæt,  er  allerede  omtalt,  og  det  er 
noksom  bekjendt,  at  de  holsteenske  Grever  i  det  ulykkelige 
Tidsrum  af  Danmarks  Historie,  som  gik  umiddelbart  forud 
for  Valdemar  Atterdags  Thronbestigelse,  havde  skaltet  og 
valtet  med  de  danske  Landsdele  efter  eget  Godtbefindende. 
Medens  disse  to  Fyrstehuse,  ledede  af  en  rovlysten  og  ærgjerrig 
Familiepolitik,  blandede  sig  i  Nordens  Anliggender,  havde 
Hansestæderne,    drevne  frem  af  deres  begjærUge  Kræmmer- 

politik,  fæstet  deres  -Øine  paa  Norden  og  boret  sig  ind  i  alle 
Handelsforhold,  saa  at  de  nordiske  Lande  befandt  sig  i  en 
økonomisk  Umyndighedstilstand  overfor  deres  mægtige  han- 
seatiske  Formyndere.  I  Stæderne  dannede  de  tydske  Han- 
delsagenter den  rigeste  og  meest  formaaende  Deel  af  Befolk- 
ningen, og  Alt  blev  priisgivet  til  den  største  Nød  og  Forvir- 
ring, naar  Hansestæderne  under  Krigsforhold  lod  Skibsfarten 
standse  og  derved  unddroge  Eigerne  de  nødvendige  Tilførsler. 
En  anden  nordtydsk  Magt,  der  ogsaa  paa  denne  Tid  spillede 
en  stor  Kolle  for  Nordens  Vedkommende,  var  den  tydske 
Ridderorden,  som  dengang  netop  stod  paa  Høidepunktet  af 
sin  Udvikling  og  ligefrem  var  en  af  Nordeuropas  Stormagter. 
Ordenens  Besiddelser  strakte  sig  fra  Oderen  til  Narva,  og  dø 
saakaldte  preussiske  Hansestæder,  der  dannede  en  særegen 
Conføderation  indenfor  Hanseforbundet,  stode  under  den  tydske 
Stormesters  Beskyttelse.  At  under  slige  Omstændigheder  et 
Forbund  mellem  Hansestæderne,  Holstenerne  og  Mecklenbur- 
gerne  maatte  være  i  høi  Grad  faretuende  for  Nordens  Existents, 
er  indlysende,  og  da  et  saadant  Forbund,  rettet  navnlig  mod 
Danmark,  virkelig  kom  istand  1368,  vilde  det  ogsaa  have 
været  ude  med  dette  Rige,  hvis  ikke  Hansestæderne  allerede 
1370  havde  sluttet  Fred,  hvorved  de  sprængte  Forbundet. 
Kjøbmændene  lode  sig  herved  lede  af  deres  sædvanlige  Kræm- 
merpolitik, idet  de  vare  kortsynede  nok  til  at  foretrække 
øieblikkelige  materielle  Begunstigelser  for  fremtidige  maaskee 
større ,  men  muligviis  ogsaa  usikkre  Fordele.  Rigtignok 
maatte  Danmark  ydmyge  sig  dybt  for  Hansestæderne  ved 
Fredsslutningen  1370  —  saa  dybt,  at  man  endog  maatte  give 
dem  Stemme  ved  fremtidige  Kongevalg,  foruden  at  de  skaan- 
ske  Stæder  overlodes  dem  paa  15  Aar,  og  der  indrømmedes 
dem  nye  Handelsprivilegier;  men  Danmarks  Tilværelse  som 
Stat  blev  dog  herved  foreløbigt  opretholdt. 

Under  saadanne  Forhold  som  de  her  antydede  vil  man 
let  indsee,  at  Nordens  Stilling  overfor  Nordtydskland  ogsaa 
indtager  en  Plads  mellem  de  Momenter,  som  i  Løbet  af  det 

14cle  Aarhundrede  maatte  lede  Folkenes  Tanker  og  ønsker 
henimod  en  Sammenslutning  af  de  tre  nordiske  Riger,  for  at 
man,  stærk  ved  Enigheden,  kunde  afværge  den  sydfra  hele 
Norden  truende  Fare. 


Den  24de  October  1375  døde  Kong  Valdemar  Atterdag 
paa  Gurre  Slot,  og  med  ham  uddøde  Mandslinien  af  den  fra 
Svend  Estridssøn  nedstammende  Kongeæt.  Et  lignende  Til- 
fælde var  nu  indtraadt  som  1319  i  Norge,  da  Sverres  Mands- 
linie uddøde  med  Kong  Hakon  Magnussøn;  thi  i  begge  Til- 
fælde havde  de  to  Konger  efterladt  sig  qvindelige  Arvinger, 
og  ligesom  Ingeborg  Hakonsdatter  havde  været  gift  ind  i 
Fulkungestammen  saaledes  ogsaa  Margrete;  ved  begge  Leilig- 
heder  var  den,  der  stod  Thronen  nærmest,  et  umyndigt  Drenge- 
barn, og  ligesom  dengang  ledede  den  gamle  Kongestammes 
Uddøen  til  Folkungeættens  Omplantning  paa  en  ny  Jordbund 
og  en  dermed  følgende  Union  mellem  to  af  Nordens  Eiger. 
Men  der  var  dog  en  væsentlig  Ulighed;  thi  Kong  Valdemar 
havde  efterladt  sig  to  ægtefødte  Døttre,  af  hvilke  den  ældste, 
Ingeborg,  i  sit  Ægteskab  med  Henrik  af  Mecklenburg,  Bro- 
deren til  den  svenske  Konge,  havde  født  Sønnen  Albrecht, 
medens  den  yngste  Datters,  Margretes,  Ægteskab  med  Kong 
Hakon  syntes  at  spaae  Folkungestammens  fremtidige  Blom- 
stren, idet  Oluf  Hakonssøn  saae  Dagens  Lys  i  Oslo  den  1ste 
December  1370.  Der  var  altsaa  to  Dattersønner  efter  Kong 
Valdemar,  og  en  Strid  mellem  de  to  Kronprætendenter  var 
at  forudsee.  Hertug  Albrecht,  der  havde  faaet  sin  ene  Søn 
anbragt  paa  Sveriges  Throne,  havde  ikke  derfor  glemt  saa 
godt  som  muligt  at  sikkre  sin  Slægt  ogsaa  Danmarks  Besid- 
delse, og  han  havde  derfor  allerede  1371  ved  et  Forlig  med 
Valdemar  Atterdag  faaet  udvirket  dennes  Samtykke  til,  at 
Ingeborgs  Søn  besteg  Thronen  efter  Valdemars  Død  —  for- 
udsat, at  Valdemar  ingen  Søn  efterlod  sig.     Dette  Løfte  fra 


Ealmarunionens  historiske  Udvikling.  483 

Kongens  Side  havde  imidlertid  ikke  Stort  at  sige;  thi  Valg- 
retten laa  i  det  danske  Folks  egne  Hænder,  hvad  Hertug 
Albrecht  naturligviis  meget  vel  vidste,  hvorfor  han  ogsaa  til 
yderligere  Sikkerhed  havde  udvirket  hos  Keiser  Carl  IV  en 
Garanti  for  Sønnesønnens  Eet  til  Danmarks  Krone.  Thron- 
følgespørgsmaalet  var  desværre  end  yderligere  bleven  forviklet 
ved  den  Hansestæderne  1370  indrømmede  Eet  til  at  have  en 
afgjørende  Stemme  med  ved  Kongevalget. 

Hansestæderne  holdt  ogsaa  et  Par  Hansedage  i  denne 
Anledning;  men  trods  de  mecklenburgske  Herrers  Ivrighed  og 
Keiser  Carls  truende  Paamindelser  indtoge  de  dog  foreløbigt 
en  reent  afventende  Holdning.  Mecklenburgerne  udfoldede 
imidlertid  en  stor  Virksomhed  og  søgte  at  tvinge  deres  Sag 
igjennem.  Hertug  Albrecht  lod  saaledes  Sønnesønnen  strax 
antage  Titel  af  « Konge  af  Danmark«,  hvorved  han  krænkede 
de  danske  Stænders  frie  Valgret,  og  i  Januar  1376  afsluttede 
han  et  formeligt  Krigsforbund  med  de  holsteenske  Grever, 
hvem  han  lovede  hele  Sønderjylland  som  arveligt  Lehn  og 
desuden  en  Sum  Penge,  naar  hans  Sønnesøn  ved  deres  Hjælp 
var  bleven  Konge  i  Danmark.  Ogsaa  Kong  Albrecht  var 
Deeltager  i  Forbundet  og  antydede  sin  Families  Eet  til  Dan- 
mark ved  at  optage  det  danske  Vaaben  i  sit  Skjold.  I  selve 
Danmark  havde  desuden  Mecklenburgerne  et  ikke  ringe  Parti 
for  sig,  hvilket  navnlig  var  kommet  tilorde  paa  den  kort  efter 
Valdemars  Død  sammenkaldte  Eigsdag  i  Odense;  men  de 
tabte  atter  saagodt  som  fuldstændigt  dette  Parti  ved  deres 
hensynsløse  Optræden. 

Det  er  klart,  at  hvis  Mecklenburgerne  dengang  havde 
seiret  i  Thronstriden ,  vilde  Tydskernes  Overmagt  i  Norden 
have  været  afgjort;  men  heldigviis  traf  de  i  Dronning  Mar- 
grete en  Modstander,  der  ikke  blot  havde  Mod  til  at  tage 
Kampen  op  med  dem,  men  ogsaa  Dygtighed  til  at  gaae  seir- 
rigt  ud  af  den.  Hun  var  ligesaa  klog  og  handlekraftig  som 
Faderen;  men  Klogskaben  viste  sig  ikke  hos  hende,  som  saa 
ofte  hos  Kong  Valdemar,  i  en  rænkefuld  Statskunst,  ligesom 

Kraften  aldrig  udartede  til  brutal  Hensynsløshed.  Hun  havde 
desuden  en  Egenskab,  som  Faderen  savnede,  den  at  kunne 
vinde  Hjerter  ved  en  naturlig  og  venlig  Optræden.  Paa 
Grund  af  sin  store  Menneskekundskab  var  hun  i  Besiddelse 
af  en  sjelden  Gave  til  at  omgaaes  Alle,  det  være  sig  den 
fattigste  Almuesmand  eller  den  meest  stolte  og  ubændige 
Adelsmand,  og  for  hendes  paa  een  Gang  faste  og  milde  Greb 
boiede  Alle  sig.  Maaskee  kom  ogsaa  her  hendes  Kjon  hende 
tilgode.  Ingen  kj endte  desuden  som  hun  de  tre  Landes  for- 
skjellige  Forhold  eller  Folkenes  Eiendommeligheder.  Hendes 
Fødsel  var  dansk;  men  hendes  Ophold  fra  det  tolvte  Aar  i 
Norge  ved  den  svenskfødte  Kong  Hakons  Hof  havde  ligesom 
opdraget  hende  til  at  være  Herskerinde  over  hele  Norden. 

Hun  skulde  nu  efter  Faderens  Død  aflægge  det  første 
Beviis  paa  sin  Statsklogskab,  og  Opgaven  var  ingenlunde  let. 
Hendes  hele  Optræden  stod  i  skarp  Modsætning  til  Mecklen- 
burgernes.  Ved  rige  Gaver  til  Kirker  og  Klostre,  ved  Mild- 
hed mod  Alle,  ved  kun  at  lade  Sønnen  optræde  som  "Jun- 
ker« Oluf,  medens  hun  selv  skrev  sig  Dronning  til  Norge  og 
Sverige,  men  for  Danmarks  Vedkommende  kun  undertegnede 
sig:  «Kong  Valdemars  Datter  og  Arving  til  hans  mindevær- 
dige Eftermæle«,  vandt  hun  snart  saagodt  som  Alles  Hjerter. 
Efter  at  Jyderne  i  Marts  1376  paa  Viborgthing  havde  hyldet 
den  unge  Oluf,  toge  Kigsstænderne  ham  til  Danmarks  Konge 
paa  et  Dannehof  i  Slagelse  den  3die  Mai  1376,  hvor  hans  For- 
ældre paa  hans  Vegne  underskreve  Haandfæstningen. 

Det  var  saaledes  afgjort,  at  der  vilde  indtræde  en  Per- 
sonalunion  mellem  Danmark  og  Norge,  hvis  Oluf  overlevede 
sin  Fader.  Kong  Hakon  begav  sig  strax  efter  Dannehoffet 
tilbage  til  Norge,  medens  Margrete  vedblev  at  opholde  sig  i 
Danmark  og  styre  dette  Kiges  Anliggender  i  Sønnens  Min- 
dreaarighed.  Allerede  1376  sluttede  hun  Fred  med  Hanse- 
stæderne, som  godkjendte  Olufs  Kongevalg,  og  saaledes  sikkret 
fra  d«nne  Side  afventede  hun  Mecklenburgernes  og  de  hol- 
steenske  Grevers  videre  Foretagender.      Krigen  med  disse  to 

Fyrstehuse  vedblev,  afbrudt  ved  kortere  eller  længere  Vaaben- 
stilstande,  i  den  nærmest  følgende  Periode,  men  uden  at 
kunne  rokke  Margrete  i  hendes  Foretagender,  navnlig  efter  at 
den  gamle  Hertug  Albrechts  Død  1379  havde  befriet  hende 
for  hendes  farligste  Fjende. 

Kong  Hakons  Død,  som  indtraf  engang  i  Eftersommeren 
1380  (Tidspunktet  vides  ikke  bestemt)  lod  Personalunionen 
mellem  Danmark  og  Norge  indtræde.  Det  kunde  synes,  at 
en  saadan  Union  af  reent  geografiske  Forhold  maatte  være 
besværligere  end  en  Forbindelse  mellem  Norge  og  Sverige, 
som  i  deres  hele  Længdeudstrækning  berøre  hinanden;  men 
man  bør  dog  i  den  Henseende  erindre,  at  Skaane,  Halland 
og  Blekingen  dengang  hørte  til  Danmark,  medens  Bohuus- 
lehn  var  en  norsk  Besiddelse.  I  Nærheden  af  Gotaelvens 
Udløb  nærmede  altsaa  de  to  Kiger  sig  stærkt  til  hinanden; 
thi  Vestergotland  strakte  sig  kun  med  en  smal  Flig  ned 
paa  den  østlige  Side  af  Gotaelvens  Udløb,  og  denne  Land- 
strimmel, hvor  den  stærke  Fæstning  Elfsborg  var  anlagt, 
dannede  en  kun  faa  Mile  bred  Adskillelse  mellem  Danmark 
og  Norge.  Men  paa  denne  Tid  havde  tilmed  en  ikke  ringe 
Deel  af  det  vestlige  Sverige  sluttet  sig  til  Norge,  ligesom 
danske  Befalingsmænd  indehavde  Slottene  i  det  sydlige  Ve- 
stergotland og  en  Deel  af  Smaaland,  saa  at  Unionsgrændsen 
mod  Sverige  maa  tænkes  et  godt  Stykke  længere  mod  jøst. 

Ved  Efterretningen  om  sin  Huusbonds  Død  begav  Mar- 
grete sig  strax  til  Norge,  og  ved  foreløbige  Raadslagninger 
mellem  hende  og  Raadet  bestemtes  der,  at  Regjeringen  i 
Norge  skulde  føres  af  Dronningen ;  men  under  hendes  Ophold 
i  Danmark  skulde  Drosten  og  Kantsleren  styre  Riget  og  dis- 
ponere over  Rigets  Segl,  hvorved  man  undgik  den  store 
Ulempe,  som  under  den  foregaaende  Union  med  Sverige  havde 
vakt  saa  megen  Misforneielse,  den  nemlig,  at  Rigets  Styrelse 
under  Kongens  Fraværelse  næsten  fuldstændig  standsede. 

Først  den  29de  Juli  1381  hyldedes  Oluf  som  Konge  i 
Norge   paa   ørething  ved  Nidaros,    og   til  Drost   udnævntes 

Agmund  Finssøn ,  medens  Henrik  Henrikssøn ,  Provst  ved 
Mariekirken  i  Oslo,  valgtes  til  Kantsier.  Om  der  er  op- 
rettet nogen  Unionsact  ved  denne  Leilighed,  vides  ikke;  men 
under  alle  Omstændigheder  modtoges  denne  Union  med  langt 
større  Tillid  end  den  foregaaende.  Deels  havde  de  nordiske 
Folks  Tilbøielighed  til  en  Sammenslutning  udviklet  sig  stærkt 
i  Løbet  af  Aarhundredet  —  en  Tilbøielighed,  som  det  danske 
Folk  udtrykkeligt  havde  viist  ved  i  sin  Tid  at  vælge  Oluf  til 
Konge,  deels  forstod  Margrete  at  lede  Alt  til  et  lykkeligt 
Kesultat;  thi  det  er  hende,  som  overalt  »træder  i  Forgrunden 
som  den,  der  oversaae  og  beherskede  Forholdene,  og  hvis 
overlegne  Aand  ledede  det  Hele».  Saaledes  var  nu  denne 
Forbindelse  knyttet,  der  først  skulde  opløses  433  Aar  derefter«. 

At  den  unge  Kong  Olufs  Død  i  Sommeren  1387  maatte 
være  et  haardt  Slag  for  Dronning  Margrete  og  alle  Unionens 
Tilhængere,  er  umiddelbart  indlysende;  men  at  dette  Døds- 
fald ikke  forstyrrede  hele  Unionsværket,  viser  bedst,  at  Ei- 
gernes  Forening  ikke  var  en  Frugt  af  Tilfældigheder,  men 
havde  en  dybere  og  sikkrere  Grund. 

Efter  Olufs  Død  var  Hertug  Albrecht,  Margretes  Søster- 
søn, den,  som  stod  den  danske  Throne  nærmest,  og  Manges 
Tanker  droges  ogsaa  hen  paa  den  unge  mecklenburgske  Fyrste. 
At  Margrete  nødigt  saae  et  Medlem  af  det  hende  saa  fjendt- 
ligsindede Dynasti  som  Konge  i  Danmark,  er  ganske  natur- 
ligt; men  da  hun  paa  den  anden  Side  i  ^ieblikket  ikke  kunde 
opstille  nogen  Kronprætendent ,  fandt  hun  det  klogest  fore- 
løbigt at  udskyde  Thronfølgespørgsmaalet.  Hun  handlede 
baade  med  Kraft  og  Hurtighed.  Allerede  den  10de  August, 
kun  sex  Dage  efter,  at  Olufs  Liig  var  bleven  ført  til  Sorø, 
valgtes  hun  af  Skaaningerne  til  « fuldmægtig  Frue  og  Huus- 
bonde«  for  det  danske  Rige,  og  man  lovede  da  tillige  ikke 
at  ville  tage  nogen  Konge  mod  hendes  Villie.  Slag  i  Slag 
foregik  nu  hendes  Valg  til  Rigsforstanderske  paa  de  øvrige 
Landsthing,  sidst  i  Odense  den  26de  Oktober.  Margrete 
kom   saaledes  til  at  indtage  en  meget  gunstig  Stilling;   thi 

hendes  Valg  havde  ikke  foregrebet  Thronfølgespørgsmaalet, 
og  paa  den  anden  Side  kunde  hun  anvende  sin  Indflydelse 
som  Rigsforstanderske  og  den  Indrømmelse,  Stænderne  selv 
havde  gjort  hende,  til  at  lede  Valget  paa  den,  hun  maatte 
udsee  til  vordende  Konge  i  Danmark. 

Imidlertid  havde  Margrete  afsendt  den  norske  Erkebiskop 
Vinalde,   der  netop  paa  Hjemveien  fra  Pavehoffet  havde  op- 
holdt sig  i  Danmark,  op  til  Norge  for  at  berede  Stemningen 
for  hende,  medens  hun  selv  først  seent  paa  Aaret  kunde  be- 
give sig  til  dette  Rige.    I  visse  Henseender  frembød  Thron- 
følgespørgsmaalet i  Norge  langt  større  Vanskeligheder  end  i 
Danmark;  thi  Norge  var,  som  oftere  omtalt,  et  Arverige,  der 
havde  en   udførlig  Arvefølgelov,    fra  hvis  Bestemmelser  man 
ikke  kunde  afvige.      I  Januar  og  Februar  1388  samledes  de 
norske  Herrer  til  et  Møde  i  Oslo  for  nærmere  at  drøfte  Arve- 
følgespørgsmaalet.     Margrete  kunde  selv  aldeles  ikke  komme 
i  Betragtning;  thi  den  ældre,  af  Magnus  Lagaboter  udstedte 
Arvelov  anerkjendte  aldeles  ikke  Qvinders  Arveret,   hvad  dog 
den  senere  af  Hakon  Magnussøn  udfærdigede  Arvelov  gjorde, 
naar  vedkommende  qvindelige  Kongsemne  hørte  til  Konge- 
ætten, hvilket  Margrete  jo  imidlertid  ikke  gjorde.      De  nær- 
meste Arvinger  ifølge  Loven  vare  Hertug  Albrecht  af  Meck- 
lenburg  og  Kong  Albrecht  af  Sverige,    der  nedstammede  fra 
Ingeborg  Hakonsdatter   og  Magnus  Smeks  Søster  Euphemia; 
men    man    blev   ved  Forhandlingerne   enig  om,    at  disse  to 
Herrer   paa   Grund   af,    at  de  og  deres  Frænder  havde  ført 
Krig  mod  Norge,   havde  deres  Ret  til  Thronen  forbrudt.     De 
næste  Arvinger  efter  Rækkefølgen  vare  Hakon  Jonssøn,  Erik 
Vratislavssøn    —    Søn   af  Margretes   Søsterdatter   Maria   og 
Hertug  Vratislav  af  Pommern,  en  Søstersøn  altsaa  af  Hertug 
Albrecht  af  Mecklenburg   —    og  Sigurd  Hafthorssøn.     Man 
gik   nu  frem  paa  en  lignende  Maade  som  i  Danmark,    idet 
man  i  Anerkjendelse   af  Margretes   nære  Stilling   til   de   to 
sidste   Konger   og   formedelst   den   »Gunst  og  gode   Villie»>, 
man    altid  havde  fundet  hos  hende,    tog  hende  til  Rigsfor- 

standerske  eller,  som  det  kaldtes,  til  «hele  Norges  Eiges 
mægtige  Frue  og  rette  Huusbonde«,  og  denne  Værdighed 
overdrog  man  hende  paa  Livstid. 

Vi  have  i  denne  det  norske  Eigsraads  Beslutning  et 
maaskee  endnu  større  Beviis  paa  den  store  Tillid,  Margrete 
nød,  end  i  Udnævnelsen  til  Danmarks  Eigsforstanderske,  idet 
man  i  Danmark  kun  havde  afveget  fra  Skik  og  Brug, 
ligesom  man  ogsaa  kun  havde  gjort  hende  til  Eegentinde, 
indtil  en  ny  Konge  med  hendes  Samtykke  var  valgt,  medens 
man  i  Norge  ligefrem  havde  gjort  Brud  paa  Loven  ved  hen- 
des Udnævnelse.  Imidlertid  var  det  dog  nødvendigt,  at  Norge 
snarest  muligt  maatte  have  en  Konge,  og  Margrete  havde 
allerede  gjort  sit  Valg,  idet  hun  hertil  havde  udseet  sin  Sø- 
sterdattersøn, den  førnævnte  Erik  af  Pommern.  Ogsaa  i 
denne  Henseende  fik  Margrete  sin  Villie  sat  igjennem ;  thi 
allerede  i  Februar  erklærede  de  i  Oslo  forsamlede  Herrer  Erik 
for  den  nærmestberettigede  Thronfølger,  efter  at  Hakon  Jons- 
søn,  den  Eneste,  der  havde  Arveret  forud  for  Erik,  naar  først 
Mecklenburgerne  vare  udelukkede,  havde  frasagt  sig  sin  Arveret. 
Senere,  da  Dronning  Margrete  allerede  havde  sikkret  sig  og- 
saa det  tredie  nordiske  Eige,  blev  den  unge  Fyrste  hentet 
fra  sit  Fædrehjem  og  fremstillet  for  Normændene  paa  et 
Møde  i  Helsingborg  i  Juni  1389,  hvor  de  norske  Herrer  be- 
kræftede hans  Arveret  og  Margretes  Værdighed  som  Eigsfor- 
standerske, men  dog  med  den  Indskrænkning,  at  Erik  skulde 
overtage  Eigsstyrelsen ,  naar  han  var  bleven  myndig.  Erik 
betroedes  derpaa  til  Erkebiskop  Vinalde,  der  drog  med  ham 
til  Nidaros,  hvor  han  paa  lovmæssig  Maade  hyldedes  som 
Konge  paa  -Orethinget  i  September  1389.  Det  var  ganske 
rimeligt,  at  Margrete  først  lod  Eriks  Kongehylding  foregaae 
i  Norge,  hvor  han  allerede  var  antaget  til  Thronfølger,  skjøndt 
det  paa  dette  Tidspunkt  ikke  kan  have  været  nogen  Hemme- 
lighed i  de  to  andre  Eiger,  at  hun  havde  udseet  den  unge, 
dengang   kun  syvaarige  Fyrste  til  Konge  ogsaa  i  Danmark 

Og  Sverige;  men  Forbindelsen  var  endnu  saa  ung  og  lidet 
sikker,  at  hun  var  nødt  til  at  gaae  frem  med  stor  Varsomhed. 
Medens  dette  foregik  i  Danmark  og  Norge,  havde  For- 
holdene i  Sverige  imidlertid  udviklet  sig  paa  en  for  Margrete 
særdeles  heldig  Maade.  Kong  Albrecht  havde  i  Begyndelsen 
af  sin  Eegjering  anbragt  tydske  Adelsmænd  i  alle  haiere 
Embeder;  men  Haand fæstningen  af  1371  havde  gjort  en  Ende 
paa  Tydskeriets  Overmagt,  saa  at  Tydskerne  fra  denne  Tid 
vare  indskrænkede  til  at  udgjøre  Kongens  personlige  Omgang. 
Efter  at  Albrechts  Fader  var  død  og  Kongen  saaledes  be- 
røvet denne  kloge  Kaadgiver,  blev  han  snart  blot  et  Legetøi 
i  Eigsraadets  og  Stormændenes  Hænder,  og  naar  han  da 
imellem  forsøgte  paa  at  frigjøre  sig  fra  denne  Umyndigheds- 
tilstand,  endte  Sagen  altid  med  nye  Ydmygelser  for  ham, 
hvorved  man  endog  har  Exempler  paa,  at  Kongen  i  offentlige 
Erklæringer  maatte  bede  Kaadet  om  Tilgivelse  for  sin  Op- 
træden. Kongens  Had  til  Raadet  voxede  selvfølgeligt  under 
slige  Omstændigheder,  og  da  Rigsraadet  paa  sin  Side  vidste, 
at  Kongen  vilde  benytte  enhver  gunstig  Leilighed  til  at 
sprænge  de  Lænker,  som  bandt  ham,  var  Enigheden  kun 
lidet  betrygget  trods  de  mange  fredelige  og  bindende  gjen- 
sidige  Erklæringer.  Folkets  store  Masse  yndede  ikke  Kong 
Albrecht,  men  hang  med  Kjærlighed  ved  den  gamle  Konge- 
stamme,  som  Opstanden  1371  viser.  Under  saadanne  Om- 
stændigheder begyndte  snart  Flere  og  Flere  at  henvende  deres 
Tanker  paa  den  unge  Kong  Oluf,  og  Unionsideerne  fik  større 
og  større  Udbredelse,  da  man  saae,  at  de  to  andre  Rigers 
Forening  under  den  kloge  Margretes  Scepter  medførte  indre 
Eo  og  ydre  Anseelse  for  Nabolandene.  Mange  af  de  svenske 
Stormænd  satte  sig  snart  i  Forbindelse  med  Dronning  Mar- 
grete og  organiserede  en  livlig  Agitation  mod  Kong  Albrecht. 
I  Spidsen  for  Unionspartiet  stod  navnlig  Erik  Kettilssøn  Puke' 
tidligere  Rigets  Marsk.  Han  havde  allerede  1371  været  en 
af  Hovedlederne  for  Oprøret  mod  Kong  Albrecht  og  havde 
da  ikke  været  smaalig  nok  til  som  Fleertallet  af  hans  Stands - 

fæller,   at  offre  Kigets  Velfærd  for  egoistiske  Formaal.     Den 
Mand,   som  paa  denne  Tid  var  den  mægtigste  i  Sverige,  var 
imidlertid  Bo  Jonssøn  af  Slægten  Grip.      Han  hørte  ingen- 
lunde til  Unionspartiet,    men    repræsenterede  navnlig  Eigs- 
raadet  og  Stormændene  lige  overfor  Kongemagten.   I  sin  Tid 
havde  han  hørt  til  det  med  Magnus  Smek  misfornøiede  Parti, 
som    havde   indkaldt  Kong  Albrecht,    hos  hvem  han  derfor 
ogsaa   var   bleven  en  hoit  betroet  Mand,   saa  at  han  1375 
udnævntes   til   Drost.       Hans   Personlighed   var   ingenlunde 
elskværdig;    thi  han  var  herskesyg  og  voldsom,    gridsk  paa 
Gods  og  raa  i  sin  hele  Optræden.      Som  Exerapel  paa  hans 
Raahed  og   Gjerrighed  kan  anføres,    at  han  efter  sin  første 
Hustrues   Død   i    Barselseng  lod  hendes  Liig   aabne   for   at 
erfare,   om  Fostret  endnu  var  ilive,  da  han  saa  vilde  hævde 
sin   Arveret   efter   hende.      Ikke    engang  Kirkens   Hellighed 
kunde   sætte    en    Grændse    for   hans  Voldsomhed.     Saaledes 
dræbte   han  engang  ved  selve  Alteret  i  Graamunkekirken  i 
Stockholm  en  Adelsmand,  med  hvem  han  var  kommet  i  Strid, 
og  saa  lidt  angrede  han  sin  Gjerning,  at  han  bemægtigede 
sig  den  Dræbtes  Eiendomme  og  kun  ligesom  af  Naade  senere 
overlod  hans  rette  Arvinger  en  ringe  Deel  deraf.     Lidt  efter 
lidt  havde  han  samlet  sig  en  umaadelig  Mængde  Gods  og  en 
uhyre  Formue,    og  over  sine  Besiddelser  regjerede  han  med 
en  Konges  Myndighed.      I  Spidsen  for  Rigsraadet  tvang  han 
stedse  Kong  Albrecht  til  Føielighed,    naar  han  forsøgte  at 
bryde  de  Lænker,    hvormed  Haandfæstningen   og  en  Række 
senere  Forpligtelser  havde  bundet  ham.      Mod  Slutningen  af 
sit  Liv  synes  Bo  Jonssøn  at  have  nærmet  sig  noget  til  Uni- 
onspartiet og  Dronning  Margrete.    Da  Drosten  saaledes  1384 
opsatte  sit  Testamente,    viste  han  ikke   blot  Kong  Albrecht 
den  Mistillid,   at  han  ikke  gjorde  ham  til  Formynder  for  sin 
Enke  og  sine  Børn,  men  blandt  de  ti  Mænd,  han  udvalgte  til 
Executorer  af  sit  Testamente,  træffe  vi  endog  flere  Tilhængere 
af  Unionspartiet   og  navnlig  da  Unionens  trofaste  og  varme 
Forkæmper,  Erik  Kettilssøn.    Bo  Jonssøn  havde  endog  drevet 

Forsigtigheden  saa  vidt,  at  han  havde  udnævnt  Suppleanter 
for  det  Tilfælde,  at  nogle  af  Executorerne  skulde  døe,  før  hans 
Børn  bleve  myndige. 

At  denne  Mands  Død  i  Sommeren  1386  maatte  give 
Kong  Albrecht  Haab  om  atter  at  vinde  Noget  af  Kronens 
tabte  Magt  og  Glands  tilbage,  er  ganske  naturligt;  men  Al- 
brecht optraadte  nu  paa  en  saadan  Maade  overfor  Executo- 
rerne, at  Bo  Jonssons  Død  langt  fra  at  skaffe  ham  Fordele 
tværtimod  blev  den  første  Oprindelse  til  en  Reisning,  som 
snart  skulde  berøve  ham  Kronen.  Kongen  overtog  nemlig 
udenvidere  Formynderskabet  for  Bo  Jonssons  Enke  og  Børn, 
og  der  indtraadte  derfor  et  fuldstændigt  Brud  mellem  ham 
og  Executorerne,  som,  støttende  sig  til  det  for  hver  Dag  vox- 
ende  Unionsparti,  begyndte  at  tænke  paa  en  directe  Henven- 
delse til  Dronning  Margrete,  da  Kong  Olufs  Død  frembragte 
en  Standsning  i  disse  Planer.  Margrete,  hvis  Opmærksomhed 
var  henvendt  paa  at  sikkre  sig  Styrelsen  i  de  to  andre  Ri- 
ger, kunde  for  -Oieblikket  ikke  beskjæftige  sig  med  de  svenske 
Anliggender;  men  hele  Situationen  var  imidlertid  saaledes,  at 
det  dog  nu  kun  var  et  Tidsspørgsmaal,  naar  Margrete  ogsaa 
kunde  lægge  det  tredie  nordiske  Rige  under  sit  Scepter. 
Allerede  inden  Udgangen  af  1387  var  Sverige  i  fuldt  Op- 
rør, og  under  Margretes  Ophold  i  Norge  i  Vinteren  1387  til 
1388  begyndte  Underhandlingerne  mellem  hende  og  de  mis- 
fornøiede  svenske  Stormænd.  Margrete  var  imidlertid  klog 
nok  til  foreløbigt  at  holde  sig  noget  tilbage;  hun  vilde  ikke 
plukke  Frugten,  før  den  var  fuldmoden;  thi  naar  de  Misfor- 
nøiede  i  Sverige  vare  nødte  til  at  bede  hende  følge  deres 
Kald,  saa  kunde  hun  beherske  Situationen  og  foreskrive  Be- 
tingelserne. Den  vigtigste  Mellemmand  ved  Underhandlin- 
gerne var  sandsynligviis  den  flere  Gange  nævnte  Erik  Kettils- 
søn  Puke;  men  adskillige  af  de  svenske  Stormænd  gik  paa 
egen  Haand  over  til  Margrethe,  før  man  endnu  var  bleven 
enig  om  de  Betingelser,  paa  hvilke  hun  skulde  overtage  Sve- 
riges Regjering.      Saaledes  erklærede  allerede  i  Januar  1388 

Algot  Magnussøn  Sture,  en  af  Executionssuppleanterne,  som 
paa  Arvingernes  Vegne  bestyrede  Slottene  Oppensteen  og 
øresteen  i  Vestergotland,  at  han  holdt  disse  Slotte  til  Dron- 
ning Margretes  Haand. 

Sin  første  Sammenkomst  med  Udsendinge  fra  de  Mis- 
fornøiede  havde  Margrete  i  Marts  1388  paa  Dalaborg  ved 
Venern,  hvor  Erik  Kettilssøn  boede.  Her  indfandt  sig  to  Om- 
bud fra  Executorerne,  nemlig  Birger  Ulfssøn,  en  Søn  af  den 
navnkundige  hellige  Birgitte,  og  Sten  Bengtssøn,  Kong  Al- 
brechts Marsk.  Desuden  mødte  der  ogsaa  to  Udsendinge 
som  Fuldmægtige  for  de  svenske  Stormænd,  der  havde  sluttet 
sig  til  Executorerne.  Disse  fire  Herrer  erkjendte  ved  et  i 
den  Anledning  udstedt  Brev  Dronning  Margrete  for  Sveriges 
« fuldmægtige  Frue  og  rette  Huusbonde»,  lovede  at  oplade 
hende  alle  de  Slotte,  Bo  Jonssøn  havde  besiddet,  og  at  hjælpe 
hende  til  alle  Kronens  tidligere  Besiddelser.  De  gik  endog 
saa  vidt  i  deres  Eftergivenhed,  at  de  forpligtede  sig  til  — 
ligesom  man  Aaret  forud  havde  gjort  i  Danmark  —  ikke  at 
tage  nogen  Konge  mod  hendes  Villie,  medens  hun  kun  til 
Gjengjæld  lovede  at  holde  og  bevare  de  Eettigheder,  som 
Folket  havde  erholdt,  før  Albrecht  kom  til  Sverige,  hvorved 
altsaa  Haandfæstningen  af  1371  annuleredes.  Margrete  kunde 
prise  sin  kloge  Tilbageholdenhed;  thi  uden  denne  vare  de 
stolte  svenske  Stormænd ,  som  havde  været  vante  til  at 
foreskrive  og  ikke  modtage  Betingelser,  næppe  gaaede  ind 
paa  en  saadan  Overeenskomst.  Hun  overdrog  nu  de  Mænd, 
som  havde  sat  sig  i  Spidsen  for  Kegjeringen,  en  Slags  Fuld- 
magt til  at  handle  i  hendes  Navn  og  udstedte  offentlige 
Breve  til  de  forskjellige  Landskaber,  hvori  hun  lovede  dem 
Beskyttelse  og  bød  dem  lyde  hine  Mænd. 

Margrete  var  saaledes  traadt  offentlig  frem  som  Sveriges 
Kegentinde;  men  Kong  Albrecht  synes  ikke  at  have  anseet 
Faren  for  saa  stor,  som  den  virkelig  var.  Han  antog  der- 
imod hgesom  paa  Trods  Titel  af  Norges  og  Danmarks  Konge, 
og  hans  Forbittrelse  mod  Margrete   gav   sig  Luft  i  de  be- 

kjendte  Haansord  og  øgenavne,  hvormed  han  skal  have  be- 
tegnet hende.  Imidlertid  saae  han  dog  snart,  at  i  Sverige 
saa  godt  som  Alle  vendte  ham  Kyggen,  og  han  drog  derfor 
i  Sommeren  1388  over  til  Mecklenburg  for  derfra  at  hente 
sig  den  nødvendige  Understøttelse  mod  sine  oprorske  Under- 
saatter.  For  sin  Afreise  tog  han  det  Løfte  af  Indbyggerne  i 
Stockholm,  som  for  største  Delen  bestode  af  tydske  Agenter 
for  Hansestæderne  og  tydske  Haandværkere,  at  de  i  Tilfælde 
af  hans  Død  vilde  tage  hans  Søn  Erik  til  Konge.  Han  sam- 
lede en  anseelig  Hær  i  Tydskland  og  kom  tilbage  til  Sverige 
i  Begyndelsen  af  1389,  ledsaget  af  adskillige  tydske  Fyrster. 
Imidlertid  havde  det  misfornøiede  Parti  i  Sverige  samlet 
sine  Stridskræfter  under  Anførsel  af  Erik  Kettilssøn,  medens 
Margrete  havde  ladet  to  Hære  rykke  ind  i  Sverige,  af  hvilke 
den  mindre  drog  frem  mellem  Venern  og  Vettern  for  at  be- 
leire  Axevall.  Den  større  dansk -norske  Hær,  som  anførtes 
af  Iver  Lykke  og  Henrik  Paron,  drog  derimod  først  noget 
senere  afsted  og  tog  Ketningen  mod  Jonkoping.  Før  den 
imidlertid  var  naaet  hertil,  havde  Kong  Albrecht  villet  be- 
nytte øieblikket  og  var  ilet  med  sin  Hær  fra  Kalmar  over 
Jonkoping  til  Axevall  for  at  hæve  Beleiringen  af  denne  Fæst- 
ning; men  i  Ryggen  paa  ham  forenede  nu  alle  tre  Eigers 
Hære  sig  ved  Vetterns  Sydspidse  i  Omegnen  af  Jonkoping. 
Albrecht  opgav  derfor  foreløbigt  Axevall  og  rykkede  atter 
mod  Syd  for  at  møde  den  fra  Jonkoping  fremrykkende  nor- 
diske Hær,  og  ved  Falkoping  kom  det  til  en  afgjørende  Kamp 
den  24de  Februar  1389.  Om  selve  Stedet,  hvor  Slaget  stod, 
ligesom  om  de  Bevægelser,  som  Hærene  foretog  før  Slaget, 
er  der  fremsat  forskjellige  Anskuelser;  men  saa  Meget  er 
vist,  at  Kong  Albrecht  tabte  Slaget,  og  at  han  selv  tillige- 
med sin  Søn  Erik  og  mange  af  de  tydske  Fyrster  og  Adels- 
mænd toges  tilfange.  Den  fangne  Konge  tilligemed  hans  Søn 
stededes  for  Margrete  paa  Bohuus  og  førtes  derfra  til  det 
faste  Lindholm  i  Skaane,  hvor  de  Begge  foreløbigt  holdtes  i 
Fængsel.     For   første  Gang  havde  i  dette  Slag  det  danske, 

norske  og  svenske  Banner  vaiet  ved  hinandens  Side  i  Kamp 
mod  en  fælles  Fjende,  og  Resultatet  heraf  var  Tydskernes 
Fordrivelse  fra  Norden.  Hele  Sverige  faldt  derfor  i  Margretes 
Magt  efter  denne  Seir;  kun  Stockholm  vedblev  endnu  at  gjore 
haardnakket  Modstand,  og  Tydskerne  befæstede  her  yderligere 
deres  Magt  ved  et  skjændigt  Blodbad,  det  saakaldte  «Kåpp- 
iingemordw,  paa  Svenskerne  i  Byen  (Juni  1389). 

I  deres  Harme  over  at  have  trukket  det  korteste  Straa 
overfor  det  enige  og  samlede  Norden  grebe  Mecklenburgerne 
til  et  sidste  fortvivlet  Middel,  idet  de  aabnede  deres  Havne 
for  Alle  og  Enhver,  der  agtede  at  feide  paa  de  tre  nordiske 
Riger.  Østersøen  var  allerede  ret  vel  forsynet  med  Sørøvere, 
og  saavel  disse  som  en  stor  Mængde  andre  Mennesker,  der 
enten  vare  komne  paa  Kant  med  Loven  eller  lokkedes  af 
Vindesj'ge,  strømmede  nu  sammen  til  disse  beskyttende  Fri- 
havne, hvorfra  de  under  Navn  af  Vitaliebrødre  begyndte  et 
udbredt  Sørøveri,  som  i  en  Aarrække  anrettede  forfærdelige 
Ulykker  trindt  om  i  de  nordiske  Farvande  og  tilgrændsende 
Kyster.  De  plyndrede  saaledes  de  danske  Byer  Svendborg 
og  Helsingborg,  hærgede  gjentagne  Gange  Bergen  og  gjorde 
Søfarten  i  den  Grad  usikker  endog  for  de  mægtige  Hanse- 
stæder, at  disse  i  tre  Aar  maatte  ophøre  med  Sildefiskeriet  ved 
de  skaanske  Kyster.  Paa  mange  Steder  ved  Østersøen  be- 
mægtigede de  sig  faste  Punkter,  hvor  de  kunde  søge  Tilflugt, 
og  hvorfra  de  kunde  drive  deres  Uvæsen  med  saa  megen 
desto  større  Virkning,  som  de  nordiske  Landes  Søforsvar  var 
i  en  meget  slet  Tilstand.  Navnlig  blev  Visby  i  de  følgende 
Aar  en  berygtet  Fribytterrede,  hvorfra  det  først  efter  lang 
Tid  og  med  store  Opoffrelser  lykkedes  at  fordrive  Vitalianerne. 
Det  var  egentlig  først  1399,  at  Søfarten  atter  kunde  gaae  sin 
rolige  Gang,  efter  at  først  danske  og  hanseatiske  Flaader 
havde  gjennemstreifet  hele  Østersøen  i  alle  Retninger  uden 
længere  at  finde  noget  Fribytterskib. 

Denne    Mecklenburgernes    Optræden   som   Beskyttere   af 
Vitaliebrødrenes  Uvæsen  var  overordentligt  slet  beregnet;  thi 

skjøndt  de  unegteligt  tilføiede  de  nordiske  Kiger  et  storartet 
materielt  Tab,  bragte  de  samtidigt  Hansestæderne  til  at  slutte 
sig  til  Margrete  og  stille  sig  velvilligt  overfor  Unionen,  hvor- 
ved denne  fik  en  ydre  Fasthed,  som  den  ellers  maatte  have 
savnet. 

Efter  Seiren  ved  Falkoping  udviklede  Margrete  en  uhyre 
Virksomhed.  Som  allerede  omtalt  fik  hun  allerede  i  Løbet 
af  Sommeren  og  Efteraaret  Erik  af  Pommern  antaget  og  hyl- 
det til  Konge  i  Norge,  medens  hun  selv  drog  til  Sverige, 
hvor  hun  opholdt  sig  hele  dette  Aar  og  en  stor  Deel  af  det 
følgende  for  at  ordne  dette  Riges  ved  de  langvarige  Feider 
forstyrrede  indre  Anliggender.  Hun  havde  blandt  Andet  i 
Efteraaret  1389  et  Møde  med  Eigsraadet  i  Soderkoping,  hvor 
hun  offentligt  og  høitideligt  overtog  Landets  Styrelse,  og  ved 
samme  Leilighed  faaer  man  atter  et  af  de  talrige  Beviser 
paa  hendes  store  Evne  til  at  kunne  bøie  Alt  efter  sine  øn- 
sker, idet  Eigsraadet  gik  ind  paa  en  almindelig  Skat,  som 
skulde  udredes  af  Alle,  endog  af  Geistligheden  og  Adelen. 

Det  første  store  Skridt  henimod  en  nærmere  Sammen- 
slutning af  de  tre  Eiger,  som  hver  for  sig  havde  anerkjendt 
Margrete  som  Eigsforstanderske ,  var  Oprettelsen  af  et  fælles 
Unionsparlament,  der  skulde  dannes  ved  en  Forening  af  alle 
tre  Eigsraad,  og  som  skulde  afgjøre  Eigernes  Fællesanlig- 
gender.  En  Samvirken  mellem  Stormændene  i  de  tre  Eiger 
var  allerede  forberedt  gjennem  den  forudgaaende  historiske 
Udvikling,  og  da  Eigsraadet  i  hine  Tider  var  den  eneste 
lovlige  Forsamling,  var  det  ganske  naturligt  og  tillige  over- 
eensstemmende  med  Stormændenes  Interesser  at  danne  den 
nye  Fællesforsamling  for  hele  Norden  af  Befuldmægtigede 
fra  de  tre  Eigsraad. 

At  et  saadant  Unionsparlament  har  været  virksomt  paa 
det  1394  i  Helsingborg  afholdte,  men  mislykkede  Frodsmøde 
mellem  Norden  og  Mecklenburg,  er  muligt,  men  ikke  beviis- 
ligt.  Da  man  derimod  det  følgende  Aar  aabnede  nye  Freds- 
forhandlinger i  Skanor  og  Falsterbo,   mødte  der  Udsendinge 

fra  alle  tre  nordiske  Eigsraad,  og  selve  Fredstractaten,  der 
udstedtes  den  17de  Juni  1395  paa  Lindholm  Slot  udviser 
blandt  Medforloverne  tolv  norske  Eigsraader  foruden  en  Mængde 
svenske  og  danske.  Fredsbetingelserne  vare  iøvrigt  følgende: 
Der  skulde  foreløbigt  være  Vaabenstilstand  paa  tre  Aar,  regnet 
fra  Mikkelsdag,  og  i  denne  Tid  skulde  Kong  Albrecht  og 
hans  Søn  løslades  af  deres  Fængsel.  Før  Vaabenstilstandens 
Udløb  skulde  der  udbetales  en  Løsesum  af  60,000  Mark  Sølv, 
og  hvis  denne  Sum  ikke  indbetaltes,  skulde  Kongen  enten 
atter  indfinde  sig  i  sit  Fængsel,  eller  ogsaa  skulde  Stockholm 
overgives  til  Margrete.  Stæderne  paatoge  sig  Garantien  for 
Fredsbetingelsernes  rigtige  Opfyldelse  mod  at  faae  Stockholm 
i  Forvaring  under  Vaabenstilstanden,  og  de  forpligtede  sig 
da  til,  naar  de  tre  Aar  vare  omme,  enten  at  udlevere  Al- 
brecht og  hans  Søn  paa  et  af  de  fire  Slotte:  Kalmar,  Vor- 
dingborg, Helsingborg  og  Nyborg  —  eller  at  betale  Løsesum- 
men eller  endelig  at  overgive  Stockholm  til  Margrete.  Ogsaa 
Spørgsmaalet  om  de  tre  Kigers  fremtidige  Forhold  synes  at 
være  kommet  til  Forhandling  mellem  de  tilstedeværende 
Eaadsherrer,  og  sandsynligviis  have  disse  paa  Forhaand  lovet 
deres  Samtykke  til  Erik  af  Pommerns  Udnævnelse  til  Konge. 
Idetmindste  optoges  den  Bestemmelse  i  Fredstractaten,  at, 
om  Dronning  Margrete  døde  før  Vaabenstilstandens  Udløb, 
skulde  Stockholm  overgives  til  Kongen  af  Norge. 

Saaledes  fik  disse  Fredsmøder,  som  egentlig  vare  ind- 
varslede for  at  afgjøre  Nordens  ydre  Anliggender,  en  ganske 
særdeles  Betydning  ogsaa  for  Unionsrigernes  indre  Historie; 
thi  Unionen  anerkjendtes  herved  som  factisk  bestaaende  ikke 
blot  af  Eigernes  egne  Eepræsentanter,  men  ogsaa  af  Hansefor- 
bundet, og  den  havde  altsaa  saaledes  faaet  et  officielt  StempeL 
Det  vilde  derfor  heller  ingenlunde  være  uberettiget  at  regne 
Unionens  Begyndelse  fra  Forliget  paa  Lindholm  Slot  istedet- 
for  fra  Kroningen  i  Kalmar  1397. 

Da  Margrete  først  var  kommet  saavidt,  gik  hendes  Om- 
sorg  ud   paa   at   faae  Erik,    der  allerede  siden  1389  havde 

været  Konge  i  Norge,  erklæret  for  Konge  ogsaa  i  Danmark 
og  Sverige.  Der  kan  ikke  antages  under  de  givne  Omstæn- 
digheder at  have  været  nogensomhelst  Misstemning  mod  den 
unge  Kong  Erik,  og  har  der  været  nogen,  har  Margrete  sik- 
kert vidst  underhaanden  at  fjerne  den.  Idetmindste  gik 
Eriks  Valg  til  Konge  i  Danmark  for  sig  paa  de  enkelte 
Landsthing  i  Slutningen  af  1395  og  Begyndelsen  af  1396 
uden  nogensomhelst  Modstand,  og  efter  at  det  svenske  Eigs- 
raad  paa  et  Mode  i  Skara,  Juni  1396,  havde  udvalgt  den 
norsk-danske  Kong  Erik  ogsaa  til  Sveriges  Konge,  modtog 
han  efter  gammel  Skik  og  Brug  Folkets  Hylding  paa  Mora- 
stenen ved  Upsala  og  red  dernæst  sin  Eriksgata. 

Det  næste  store  Skridt  til  Unionens  Sikkring  var  saa- 
ledes  gjort;  men  endnu  savnedes  der  dog  et  Par  særdeles 
vigtige  Led  i  den  Kjæde,  som  skulde  slynge  sig  om  de  tre 
Kiger  og  knytte  dem  samman.  Det  var  nemlig  nødvendigt 
for  det  Første  at  skabe  en  saa  stærk  Kongemagt  som  muligt 
overfor  Stormandsvældet.  Margrete  saae,  og  det  vistnok  med 
fuld  Ret,  en  langt  solidere  Støtte  for  Unionen  i  en  kraftigt 
udviklet  Kongemagt  end  i  hiin  tidligere  omtalte,  af  Stormæn- 
dene tilsigtede  og  mod  Kongemagten  rettede  aristokratiske 
Conføderation ,  som  hun  vel  havde  vidst  at  benytte  til  sit 
Formaals  Opnaaelse,  men  som  hun  netop  for  Unionens  Sik- 
kerheds Skyld  ikke  ansaae  det  for  klogt  videre  at  udvikle. 
Dernæst  maatte  Forbindelsen  udvides  til  en  virkelig  Realunion, 
hvilken  ganske  vist  allerede  var  antydet  ved  hiint  Unions- 
parlament,  som  havde  været  samlet  1395,  men  som  dog 
endnu  i  marge  Henseender  savnede  en  nærmere  Ordning  og 
navnlig  en  paa  lovlig  Maade  vedtaget  Unionsact. 

For  at  sikkre  og  befæste  Kronens  Magt  og  samtidigt 
vise  Stormandsvældet  tilbage  indenfor  rimelige  Grændser  hen- 
vendte Margrete  sin  Opmærksomhed  paa  det,  der  dannede 
det  faste  Grundlag  for  Adelens  og  Geistlighedens  Magt,  nem- 
lig disse  Stænders  uhyre  Jordegodser,  som  de  i  urolige  Tider 
og  under  svage  Konger   havde  forstaaet  at  sætte  sig  i  Be- 

siddeise  af  baade  paa  Kronens  og  Almuens  Bekostning.  Ved 
Overgangen  af  en  saadan  Mængde  oprindelig  skattepligtigt 
Gods  til  skattefrit  Frelsegods  havde  Kronens  Indkomster  lidt 
et  betydeligt  Skaar,  og  Margrete  forsøgte  nu  en  saakaldet 
Keduction  af  disse  Eiendomme,  som  altsaa  skulde  bestaae 
deri,  at  alt  oprindelig  skattepligtigt  Gods,  der  siden  et  vist 
Tidspunkt  (i  Sverige  1363,  da  Albrecht  blev  Konge,  og  i 
Danmark  1368,  da  Valdemar  Atterdag  sidste  Gang  reiste 
bort)  var  blevet  skattefrit,  atter  skulde  gaae  over  i  de  op- 
rindelige Eieres  Besiddelse  eller  til  deres  Arvinger.  Naar 
det  virkelig  lykkedes  Dronning  Margrete  at  drive  Keductionen 
igjennem  og  beie  de  stivnakkede  Stormænd  efter  sin  Villie  i 
en  saa  kilden  Sag  som  denne,  saa  have  vi  ganske  vist  heri 
det  klareste  Vidnesbyrd  om  den  store  personlige  Indflydelse, 
hun  ved  sin  overlegne  Aand  og  hele  Optræden  vidste  at  ud- 
øve paa  sin  Samtid;  men  hun  understøttedes  dog  maaskee 
ogsaa  under  de  givne  Tidsforhold  af  en  vis  Følelse  hos  Stor- 
mændene om  dette  Skridts  Nødvendighed,  idet  Tydskernes 
tidligere  Overgreb  og  Vitalianernes  Røverier  havde  lært  Ari- 
stokratiet, at  en  stærk  Kongemagt,  der  kunde  afværge  Gjen- 
tagelsen  af  slige  Ulykker,  var  nødvendig  for  deres  egen  Sik- 
kerheds Skyld  og  til  Betryggelse  af  deres  Velfærd  og  Eiendom. 
Idetmindste  tør  det  vistnok  antages,  at  Dronning  Margrete 
selv  har  gjort  dette  Argument  gjældende;  thi  hun  forstod 
netop,  som  det  træffende  er  blevet  sagt  om  hende,  den  Kunst 
«at  lade  den  aandelige  Stand  og  Rigets  Stormænd  see  deres 
Lykke  i  hendes  Regimente  og  Rigernes  Forening«. 

Reductionen  forkyndtes  for  Danmarks  Vedkommende  ved 
et  aabent  Brev  fra  Viborg  den  24de  Januar  1396,  medens 
Sveriges  Rigsraad  gik  ind  derpaa  ved  et  stort  Raadsmøde  i 
Nykoping  i  September  1396.  De  mange  forskjellige  Klager 
og  Fordringer,  som  selvfølgeligt  maatte  fremkomme  under 
Reductionen,  skulde  finde  deres  Afgjørelse  ved  særegne,  for 
de  enkelte  Landsdele  i  den  Anledning  oprettede  Retterthing, 
hvis  Sammensætning  nøiere  bestemtes,    og  hvis  Medlemmer 

skulde  »udspørge  og  dømme  først  paa  Kongens  og  Kronens 
Vegne  og  siden  hver  Mand  imellem,  som  de  for  Gud  vilde 
være  bekjendt».  Samtidigt  blev  det  Adelen  formeent  for 
Fremtiden  at  anlægge  befæstede  Borge,  fordi  —  som  det 
hedder  —  « overvættes  liden  Ket  er  skeet  af  de  Fæster,  som 
nu  ere  byggede«.  Keductionen  gjennemførtes  paa  den  meest 
omfattende  Maade,  og  en  Kække  af  de  i  Sverige  i  den  An- 
ledning udstedte  Domsbreve,  som  i  den  nyere  Tid  ere  blevne 
offentliggjorte,  vise  os,  at  Margretes  bekj endte  Fromhed  ikke 
forhindrede  hende  i  at  inddrage  ligesaavel  det  geistlige  som 
det  verdslige  Frelsegods. 

Efter  saaledes  gjennem  Keductionen  at  have  vundet  et 
fast  Fodfæste  for  en  udvidet  Kongemagt  stod  der  kun  tilbage 
for  Margrete  at  faae  fastslaaet  ved  en  Unionsact  de  nøiere 
Bestemmelser,  hvorpaa  Kealunionen  mellem  Kigerne  skulde 
hvile.  Herved  vilde  Slutstenen  blive  sat  paa  det  Værk,  som 
var  skabt  af  Tidsforholdene,  men  for  hvis  Udførelse  i  Enkelt- 
hederne den  kloge  Dronning  kunde  tilskrive  sig  Æren.  Alle- 
rede paa  det  nyligt  omtalte  Møde  i  Nykoping  havde  Mar- 
grete bragt  Kealunionens  nærmere  Bestemmelser  paa  Bane 
for  de  forsamlede  svenske  Herrer;  men  da  de  kun  kunde 
drøftes  i  en  Fællesforsamling  fra  alle  tre  Kiger,  indførte 
man  i  Nykopingsbeslutningernes  15de  Artikel  en  Bestemmelse 
om,  at  det  svenske  Kigsraad  vilde  møde  «Rigsens  Mænd  af 
Danmark  og  Norge«,  naar  og  hvor  Dronning  Margrete  for- 
drede det,  « efterdi  vi  Alle  af  disse  tre  Kiger  have  een  Herre 
og  Konge«.  Ved  dette  Møde  skulde  man  da  tage  en  saadan 
« Forvaring«  af  hinanden,  at  <'vi  Alle  af  disse  tre  Kiger  ere 
forvarede  derved  i  alle  Stykker,  og  skal  det  da  jo  saa  be- 
vares af  alle  disse  tre  Kiger,  at  ikke  et  af  disse  tre  Kiger 
skal  nogen  Tid  orloge  eller  prange  paa  det  andet«. 

Det  her  omtalte  Fællesmøde  kom  som  bekjendt  ogsaa 
istand  i  Kalmar  ved  Pintsetid  det  følgende  Aar.  Der  havde 
her  indfundet  sig  en  talrig  og  glimrende  Forsamling  fra  alle 
tre  Kiger,    og  skjøndt  man  langtfra  veed,   hvor  Mange  der 

var  tilstede,  faaer  man  dog  et  Slags  Begreb  om  de  forsam- 
lede Herrers  Mængde  allerede  af  den  Kjendsgjerning,  at  Kong 
Erik  ikke  slog  mindre  end  133  Adelsmænd  til  Riddere  ved 
denne  Leilighed.  Her  foregik  nu  Kong  Eriks  Kroning  til 
Nordens  Fælleskonge  den  17de  Juni  1397,  og  Kronings- 
handlingen  foretoges  af  Erkebisperne  i  Lund  og  Upsala,  idet 
den  tredie  nordiske  Erkebisp,  Vinalde  i  Throndhjem,  som  for- 
ivrigt  var  en  af  Unionens  prøvede  Venner,  ikke  havde  givet 
Møde  ved  denne  Leilighed.  Herved  fik  Rigernes  indbyrdes 
Stilling  som  een  Forbundsstat  sit  officielle  og  heitidelige 
Stempel,  hvad  der  ogsaa  betegnedes  ved  det  nye  Rigssegl, 
der  indførtes  for  alle  tre  Lande.  Kroningen  efterfulgtes  af 
vidtløftige  Forhandlinger,  der  vedvarede  i  over  en  Maaned, 
men  kun  to  Documenter  ere  blevne  bevarede  fra  disse  For- 
handlinger til  Efterverdenen.  Det  ene,  udstedt  den  13de  Juli 
af  67  geistlige  og  verdslige  Herrer  fra  alle  tre  Riger,  er 
et  Vidnesbyrd  om,  at  Kroningen  er  gaaet  for  sig,  men  inde- 
holder Intet  om  Rigernes  fremtidige  indbyrdes  Forhold.  Det 
andet  Document  er  ikke  nogen  fuldgyldig  Unionsact,  men  kun 
et  Udkast  til  en  saadan.  At  denne  berømte  saakaldte  »Uni- 
onsact« udstedtes  den  20de  Juli,  er  man  nu  vistnok  i  Al- 
mindelighed enig  om.  Selve  Documentet  bærer  imidlertid 
tydelige  Spor  af  kun  at  have  været  et  Udkast,  en  Concept 
til  en  Unionsact,  idet  det  er  fuldt  af  Rettelser,  og  Seglene 
kun  ere  skjodesløst  paatrykte,  ikke  vedhængte,  som  det  ellers 
var  Skik  og  Brug  ved  alle  officielle  Actstykker.  Hvorfor  der 
ikke  udstedtes  noget  lovformeligt  Document  i  et  tilstrækkeligt 
Antal  Afskrifter  —  to  for  hvert  Rige  —  vides  ikke;  men 
det  synes  rimeligt,  at  Udkastet  ikke  ganske  svarede  til  Dron- 
ning Margretes  Forventninger,  og  at  hun  derfor  selv  har 
standset  Sagens  videre  Udvikling,  oppebiende  et  bedre  Tids- 
punkt til  at  faae  Spørgsmaalet  afgjort  i  fuld  Overeensstem- 
melse  med  sine  Planer. 

Denne  «Unicnsacts»  vigtigste  Bestemmelser  ere  følgende: 

1)  De  tre  Eiger  skulle  for  Fremtiden  »evindeligt«  have  een 
Konge  og  aldrig  mere  skilles  fra  hinanden.  Efter  en  Konges 
Død  skal  der  vælges  een  ny  Fælleskonge  for  alle  tre  Eiger, 
og  hvis  Kongen  efterlader  Sønner,  skal  En  af  disse  vælges, 
medens  de  Andre  skulle  vorde  »belehnte  og  betænkte«  paa  an- 
den Maade.  Skulde  Kongen  derimod  døe  barnløs,  skal  man 
efter  bedste  Skjøn  enes  om  at  vælge  en  ny  Fælleskonge  over 
alle  Eigerne. 

2)  En  bestandig  Fred  skal  herske  mellem  Eigerne,  og  i 
Krig  skulle  de  gjensidigt  yde  hinanden  Hjælp.  Dog  skal  hvert 
Eige  blive  ved  sin  Lov  og  Eet. 

3)  Intet  Lovbud  skal  kunne  overføres  fra  et  Eige  til  et 
andet,  hvor  det  hidtil  ikke  har  havt  Lovskraft. 

4)  Hvis  Krig  paaføres  et  af  Eigerne,  skulle  de  to  Nabo- 
lande komme  det  tilhjælp  baade  tillands  og  tilvands  paa 
Kongens  eller  hans  Embedsmænds  Bud,  og  Ingen  har  Eet  til 
at  unddrage  sig  Krigstjenesten  udenfor  sit  eget  Fødelands 
Grændser, 

5)  Al  Feide  og  Tvedragt  mellem  Eigerne  skal  ophøre. 
Enhver,  hvad  enten  han  er  høi  eller  lav,  skal  holde  sig  til 
Lov  og  Eet  og  maa  ikke  tage  sig  selv  tilrette  eller  forurette 
den,  som  er  svagere, 

6)  Dømmes  En  fredløs  i  det  ene  Eige,  er  han  det  ogsaa 
i  de  to  andre. 

7)  Skal  Noget  afgjøres  med  fremmede  Herrer  og  Stæder, 
da  skal  Kongen  fatte  sine  Beslutninger  i  Overeensstemmelse 
med  Eigsraadet  i  det  Eige,  hvor  han  opholder  sig,  hvorved 
der  dog  altid  bør  være  nogle  af  de  andre  Eigers  Eaadsherrer 
tilstede. 

8)  Alle  de  forannævnte  Bestemmelser  skulle  overholdes 
og  udtydes  saaledes,  «at  det  vorder  Gud  til  Hæder  og  vor 
Herre  Kongen  og  Eigerne  til  Gavn«. 

9)  Fru  Margrete  skal,  saalænge  hun  lever,  bestyre  med 
kongelig  Eet  Alt,  hvad  hendes  Fader,  Huusbond  og  Søn  have 
overladt  hende,  samt  de  Lande,  der  have  været  hende  anviste 

til  Morgengave  i  Sverige  og  Norge.  —  Til  storre  Sikkerhed 
skal  der  udfærdiges  to  Pergamentbreve,  ligelydende  med  dette 
Udkast,  for  hvert  Rige. 

Skjøndt  dette  Udkast  sikkert  ikke  ganske  svarede  til 
Margretes  Forventninger,  afgiver  det  dog  et  godt  Udtryk  for 
de  Anskuelser,  som  gjorde  sig  gjældende  hos  adskillige  af  de 
ledende  Mænd  overfor  Unionen  og  dens  Sikkring  i  Fremtiden. 
Hvad  Kongemagten  angaaer,  anerkjender  Udkastets  forste 
Artikel,  som  det  vil  sees.  Nødvendigheden  af  een  Fælles- 
konge  til  evige  Tider;  men  man  gaaer  paa  den  anden  Side 
ikke  saa  vidt,  at  man  for  at  undgaae  Faren  for  fremtidige 
Valgstridigheder  gjør  Kongemagten  arvelig.  I  dette  Punkt 
vilde  Udkastet,  om  det  havde  faaet  Lovskraft,  have  forandret 
alle  tre  Rigers  Statsforfatning,  idet  det  opstiller  et  indskræn- 
ket Valgrige,  hvor  Valgfriheden  begrændses  ved  den  Bestem- 
melse, at  en  af  Kongens  Sønner  skal  vælges,  saa  at  der 
altsaa  forst  indtraadte  fuldstændig  Valgfrihed,  naar  Kongen 
døde  barnløs.  Derimod  iagttager  Udkastet  mærkværdigt  nok 
en  fuldstændig  Taushed  om,  hvor,  paa  hvilken  Maade  og 
under  hvilke  Former  et  saadant  Kongevalg  skulde  gaae  for 
sig,  ligesom  det  heller  ikke  indeholder  nogen  Bestemmelse 
om,  hvorlænge  Kongen  ad  Gangen  skulde  opholde  sig  i  hvert 
af  Rigerne.  Med  Hensyn  til  alle  disse  Punkter  er  Udkastet 
altsaa  baade  mangelfuldt  og  uklart,  og  det  vilde  paa  Grund 
heraf  let  i  sig  kunne  bære  Spiren  til  fremtidig  Uenighed, 

I  sine  følgende  sex  Artikler  søger  Udkastet  at  hævde  to 
Grundsætninger  ved  Siden  af  hinanden:  Rigernes  Eenhed 
overfor  Udlandet  og  hvert  Riges  indre  Selvstændighed.  Een- 
heden  hævdes  ved  Bestemmelsen  om  fælles  Krig  og  om  de 
Beslutningers  Gyldighed  for  alle  tre  Rigers  Fællesanliggender, 
som  Kongen  tager  i  Forbindelse  med  Raadet  i  det  Rige,  hvor 
han  tilfældigviis  opholder  sig,  idet  der  dog  forudsættes,  at 
Kongen  ledsages  af  Repæsentanter  fra  de  to  andre  Rigers 
Raad,  hvis  Mening  i  den  foreliggende  Sag  da  først  maa  af- 
høres.   Eenheden  søges  endvidere  fremmet  ved  de  forøvrigt 


Kalmaranionens  historiske  Udvikling.  503 

selvfølgelige  Bestemmelser  om  Ophør  af  al  fremtidig  Krig 
mellem  Nabolandene.  Paa  den  anden  Side  gjør  man  imid- 
lertid meget  stærkt  Rigernes  indre  Selvstændighed  og  Lige- 
berettigelse gjældende.  Man  har  aabenbart  her  været  noget 
ængstelig  for,  at  Kongens  personlige  Sympathi  kunde  lede  til 
en  særlig  Omhu  overfor  et  af  Rigerne  paa  de  to  andres  Be- 
kostning. Denne  Ængstelse  fik  i  et  senere  Åctstykke  fra 
Unionstiden  et  træffende  Udtryk  i  de  Ord,  at  intet  af  Ri- 
gerne skulde  være  det  andets  Overmand. 

Forholdet  var  nu  altsaa  saaledes,  at  der  mellem  de  tre 
nordiske  Riger  bestod  en  factisk  Union,  som  dog  ikke  havde 
nogen  lovformelig  Unionsact  til  Grundlag,  men  hvis  Vil- 
kaar  vare  afhængige  af  den  sædvansmæssige  Udvikling  og 
altsaa  i  høi  Grad  beroede  paa  Klogskaben  hos  de  Styrende. 
Statsroret  var  imidlertid,  saalænge  Margrete  levede,  i  de 
bedste  Hænder,  og  idet  hun  til  sin  Død  med  den  for  hende 
charakteristiske,  forsigtige  Bestemthed  arbeidede  henimod  sit 
dobbelte  Maal:  Kongemagtens  Befæstelse  og  en  saa  nøie 
Sammenslutning  af  Rigerne  som  muligt,  opnaaede  hun  at 
give  Foreningen  en  betydelig  større  Fasthed,  end  den  oprin- 
deligt havde.  Hvilken  Magt  og  Indgang  Overbeviisningen 
om  Unionens  Nødvendighed  og  heldbringende  Virkninger  for 
de  nordiske  Stater  havde  vundet  hos  Samtiden,  indsees  bedst 
deraf,  at  der  forløb  over  en  Menneskealder  efter  den  store 
Herskerindes  Død,  før  Unionen  rystedes  i  sine  Grundpiller, 
skjøndt  Erik  af  Pommern  baade  ved  sine  talrige  Misgreb  i 
Regjeringsførelsen  og  ved  sin  maaskee  endnu  mere  dadel- 
værdige Forsømmelighed  gjorde  Alt  for  atter  at  nedbryde  sin 
Pleiemoders  store  Værk. 

Karl  Theisen. 

JJet  16de  Aarhundredes  første  Halvdeel  danner  et  stort  og 
kraftigt  Afsnit  i  Verdenshistorien.  Forberedt  ved  store,  folge- 
rige  Opdagelser,  Opfindelser,  politiske  Omvæltninger  leder 
dette  Aarhundrede  Menneskeheden  ind  i  nye  Baner.  En  stor- 
mende, bevæget  Tid!  Uro  og  Gjæring  i  alle  Gemytter,  det 
Nye  i  Kamp  paa  Liv  og  Dod  med  det  Gamle.  Menneske- 
heden, hæmmet  og  kuet  saalænge  i  sin  Higen  og  Stræben, 
har  brudt  sine  Lænker  og  træder  op  med  en  Tillid  til  sig 
selv,  til  sine  Kræfter,  som  de  henrundne  Aarhundreder  ikke 
kjendte  eller  anede;  gjenfodt,  forynget  hæver  den  sig  som 
Fuglen  Phønix  i  sin  Flugt  mod  det  Hoie.  Begeistring  for 
Videnskaben  havde  grebet  alle  ædlere  Aander  med  en  saadan 
Styrke,  med  en  saadan  Inderlighed,  at  noget  Lignende  ikke 
var  seet  siden  Grækernes  og  Romernes  Dage.  Det  var  Old- 
tiden og  dens  Værker,  som  paany  traadte  frem  for  den  be- 
undrende Menneskehed.  En  belvederisk  Apollo,  en  Laokoon 
stode  op  fra  de  Dode,  og  disse  ædle  Skikkelser  vækkede  Menne- 
skets slumrende  Skjønhedstanke  af  dens  Dvale.  Man  kastede 
sig  med  en  brændende  Iver  over  Oldtidens  classiske  Skrifter; 


*)  Kilder:  Strausz:  Ulrich  von  Hutten.  1871.  Samme:  Iste  Udgave 
1858,  1—3  B.  Wagenseil:  Ulrich  von  Hutten.  1823.  Nurn- 
berg.  Meiners:  Leben  Uirich's  von  Hutten.  Ziirich  1797.  Schu- 
bart:  Ulrich  von  Hutten.  Leipzig  1791.  Bure  hard:  Vita  Ul- 
richi  de  Hutten.  1721.  Opera  Hutteni  eqvitis  ed:  Bdckink. 
1—7.     1871. 

man  søgte  at  efterligne  deres  fine  Form,  deres  klare  Frem- 
stilling; fra  disse  Skrifter  hentede  man  sine  Vaaben  mod 
forældet  Overtro,  mod  Skolastik  og  Præstevælde. 

Det  var  Italien  forbeholdt  at  give  Stødet  til  dette  nye 
Omsving  i  den  menneskelige  Tanke,  til  Gjenoplivelsen  og 
Studiet  af  de  antike  Værker  og  Mindesmærker.  Naturligt! 
Man  vandrede  jo  her  paa  classisk  Jord,  og  den  græske  Aand 
levede  i  de  synlige  Minder.  Derfor  naaede  dette  Land  en 
høi  og  stor  Cultur  i  antik  Aand,  en  Cultur,  som  vi  endnu 
beundre.  Hvo  kjender  ikke  Medicæernes  uddannede  Smag, 
der  gjorde  Fiorents  til  et  andet  Athen,  hvor  alle  Kunster  ud- 
foldede deres  Blomster?  Vi,  der  leve  i  et  Aarhundrede,  som 
ikke  længere  behøver  at  see  op  til  Oldtidens  skriftlige 
Værker  som  aldeles  uopnaaelige ,  i  et  Aarhundrede ,  der 
kan  taale  en  Sammenligning  med  hine,  kunne  ikke  til- 
fulde forestille  os  den  Iver,  den  Uro,  hvormed  man  efter- 
søgte og  fremdrog  gamle  Manuscripter  og  Monumenter,  den 
magiske  Tiltrækningskraft,  som  den  antike  Scribent  udøvede 
paa  Verden.  Man  levede  mere  i  Oldtiden  end  i  Nutiden. 
Ja,  at  have  opdaget  et  værdifuldt  Minde  fra  hiin  svundne, 
formrigere  Tid  blev  anseet  for  ligesaa  ærefuldt,  ligesaa  be- 
rømmeligt som  at  have  erobret  et  Kongerige. 

Denne  mægtige  Culturstrøm  skyllede  snart  sine  Bølger 
over  Alperne  til  Nabolandene,  til  Tydskland,  til  Frankrig,  til 
Spanien  og  stedse  videre  mod  Nord.  I  disse  forskjellige 
Lande  formede  og  farvede  de  nye  Ideer  sig  forskjelligt  efter 
Folkeaandens  forskjellige  Charakteer;  men  et  fælles  Præg,  en 
beslægtet  humanistisk  Beaanding  var  dog  tydelig  i  dem  alle. 

I  Tydskland  traadte  den  humane  Tanke  i  Religionens 
Tjeneste;  thi  den  germaniske  Folkeaand  er  Inderlighed  og 
Dybde.  Dette  Land,  der  udgjorde  Europas  Midtpunkt,  blev 
Arnestedet  for  den  nye  religieuse  Bevægelse,  som  derfra  i 
stedse  videre  Kredse  forplantede  sig  til  alle  Sider.  De  fra 
Syden  modtagne  Ideer  vendte  igjen  tilbage  til  deres  Ophav, 
forandrede,  luttrede,  forædlede. 

Blandt  de  Mænd,  som  i  hiin  store  Tid  traadte  frem  for 
at  vove  en  Kamp  mod  den  Overtroens  og  Aandstrældommens 
Hydra,  der  som  et  mangehovedet  og  kæmpestort  Uhyre  knugede 
og  trykkede  Europas  frie  Aandedrag  —  denne  lille  Skare  af 
modige  Bannerførere,  der  med  dristig  Haand  svingede  Aands- 
frihedens  Fane  — ,  staaer  der  en  Ridderskikkelse  i  farste  Række; 
ja  han  kan  maaskee  snarere  siges  at  staae  udenfor  den 
sluttede  Phalanx  som  en  eensom,  en  utaalmodig  Forkæmper: 
den  vigtigste  Forer  og  Bærer  af  den  tydske  humanistiske 
Bevægelse,  som  efterhaanden  antog  en  religieus  Skikkelse, 
Reformationens  anden,  store  Talsmand  or  Ulrich  von  Hutten. 
Han  er,  som  ingen  Anden,  Tydsklands  nationale  Frihedshelt, 
og  Tydskerne  feire  hans  Minde  i  hver  Menneskealder,  ikke 
mindst  i  den  nyeste  Tid,  da  den  Huttenske  Tanke  er  blevet 
til  Virkelighed,  idet  dette  Land  paany  har  samlet  sig  til  en 
Heelhed,  et  nyt  Keiserdømme,  og  maaskee  er  blevet  det  mæg- 
tigste Rige  i  Europa. 

Hutten  blev  født  i  Aaret  1488  ved  Floden  Mains  Bred- 
der paa  sine  ridderlige  Forfædres  Borg,  Steckelberg,  der  laa 
i  Nærheden  af  Frankfurt  am  Main.  Hans  Fader  bar  samme 
Navn  som  Sønnen,  Ulrich  von  Hutten,  hans  Moder  hed  Ot- 
tilia von  Eberstein.  Udsprungen  af  en  af  de  ældste  og  æd- 
leste frankiske  Slægter,  som  forte  sine  Ahner  op  til  det  10de  ' 
Aarhundrede  og  kunde  fremvise  saavel  udmærkede  Helte  som 
Statsmænd,  bevarede  Ridderen  hele  sit  Liv  en  vis  Stands- 
stolthed,  skjøndt  han  iøvrigt  var  høit  hævet  over  sin  Stands 
Fordomme  og  kun  anerkjendte  den  Adel,  som  man  selv  er- 
hverver sig.  Hutten  var  en  ægte  Germaniens  Søn  og  priste 
sig  lykkelig  over  at  være  født  i  Tydskland,  hvor  den  romerske 
Keiserværdighed  gjenoplivedes,  i  det  Land  og  den  Folkestamme, 
der,  som  han  meente,  udmærkede  sig  fremfor  alle  andre  Na- 
tioner ved  Legemets,  Aandens  og  Hjertets  Fuldkommenheder, 
og  som  af  Naturen  var  udseet  til  Herredømmet  over  Verden. 

Denne  Nationalstolthed  var  et  Grundtræk  i  hans  Charakteer 
og  den  skjulte  DrivQedcr  til  Meget  i  hans  Liv. 

Melanchton,  der  efter  den  Tids  Fordom  var  en  ivrig 
Astrolog,  vilde  udlede  Kuttens  senere  legemlige  Sygelighed  af 
Stjernernes  Constellation  i  hans  Fødselsstund.  Betydnings- 
fuldere og  mere  afgjørende  for  hans  Fremtid  vare  de  vigtige 
politiske  Begivenheder  og  Omvæltninger,  som  paa  den  Tid 
udøvede  stor  Indflydelse  paa  Tydskland  og  hele  Occidenten, 
dernæst  den  Omstændighed,  at  han  levede  samtidig  med 
fremragende  Aander,  som  spillede  en  Rolle  i  Datidens  store 
Bevægelser,  og  at  Skjæbnen  bragte  ham  i  Berøring  med  dem 
Alle.  Keuchlin,  Erasmus  fra  Eotterdam,  Frantz  von  Sickingen, 
Luther,  Zwingli,  Melanchton  stode  Alle  Hutten  nær  i  Livet 
og  vare  hans  aandsbeslægtede  Venner. 

Hutten  blev  tidlig  bestemt  for  den  geistlige  Stand  enten 
af  Hensyn  til  hans  svage  Constitution  eller  af  fromme  Bevæg- 
grunde, et  Motiv,  som  var  meget  almindeligt  og  laa  i  Tidens 
Aand;  dette  var  ogsaa  saameget  natuligere,  som  han  tidligt  viste 
gode  Evner  og  Videbegjærlighed.  Derfor  blev  han  i  sit  Ilte  Aar 
bragt  til  det  nærliggende  Benedictinerabbedi,  Fulda.  Men 
Hutten  mærkede  snart,  at  Munkelivet  ikke  vilde  tilfredsstille 
ham,  og  trods  Abbedens  Anstrengelser  for  at  bevæge  ham 
til  at  indtræde  i  Ordenen  og  hans  Forældres  Bønner  vægrede 
han  sig  standhaftigt  derved.  Imidlertid  var  han  bleven 
kjendt  med  en  Ridder,  Eitelwolf  von  Stein,  der  yndede  de 
nye,  fremblomstrende  Videnskaber,  og  som  selv  ikke  var  blottet 
for  Kundskaber,  en  sjelden  Undtagelse  fra  Ridderstanden  paa 
den  Tid.  Denne  Mand  beklædte  en  hei  Hofstilling  hos  Al- 
brecht, Erkebiskop  af  Mainz,  og  forstod  at  forbinde  sit  Em- 
bedes Pligter  med  videnskabelig  Syslen. 

Denne  indflydelsesrige  Mand  blev  opmærksom  paa  den 
unge  Hutten,  fattede  Godhed  for  ham  og  blev  hans  gode 
Genius.  Han  advarede  Forældrene  mod  at  tvinge  Sønnen 
mod  hans  Villie,  ja,  han  lod  endog  det  Ord  falde  til  Abbe- 

den:  «Du  vil  lade  et  saadant  Talent  gaae  tilgrunde«,  et  Ord, 
som  Historien  ikke  vil  glemme  Eitelwolf. 

Men  Forældrene  vare  ikke  til  at  overtale.  Hutten  maatte 
derfor  hjælpe  sig  selv.  Han  fattede  den  Beslutning  at  flygte 
ligesom  Schiller,  en  beslægtet  Aand,  et  Par  Aarhundreder 
senere,  en  Mand,  med  hvem  han  har  mere  end  dette  Træk 
tilfælles. 

Den  sextenaarige  Hutten  flygtede  fra  Klosteret  ud  i  Ver- 
den paa  samme  Tid,  som  den  tyveaarige  Luther  i  Erfurt  flyg- 
tede fra  Verden  ind  i  Klosteret,  en  betegnende  Modsætning 
mellem  begge  Mænds  Charakteer  og  Bestemmelse.  Den  Ene 
higer  efter  at  røre  og  bevæge  sig  mellem  Mennesker,  den 
Anden  tragter  efter  i  Eensomhed  at  rense  sin  Anskuelse  om 
Gud  og  Mennesket;  vel  erkjender  Luther  senere  dette  Skridt 
som  et  Feiltrin,  men  beholder  det  strenge,  geistlige,  mørke 
Præg,  medens  Hutten  udvikler  en  munter  og  verdslig  Natur, 
fri  og  ridderlig,  men  ogsaa  ustadig  og  urolig. 

Paa  sin  Flugt  fra  Klosteret  i  Fulda,  som  indtraf  omkring 
Aaret  1505,  ledsagedes  Hutten  af  sin  Ungdomsven,  Crotus 
Euhianus.  Denne  var  otte  Aar  ældre  end  Hutten  og  forbandt 
betydelig  Begavelse  med  en  elskværdig  Charakteer.  Hans 
Tilbøielighed  til  at  gjøre  sig  lystig  over  Menneskenes  Daar- 
skaber  i  vittig  og  kjæk  Satire  blev  ikke  uden  Indflydelse 
paa  den  yngre  Ven;  men  hos  Hutten,  som  senere  blev  en 
tydsk  Lucian,  var  Latteren  ikke  det  Sidste,  men  Vreden. 
Medens  Crotus's  egentlige  Element  var  Latteren,  og  han  for- 
blev paa  det  Latterliges  Omraade,  gik  Hutten  et  Skridt  videre. 
Det  var  ham  ikke  nok  at  spotte  forældede  Misbrug,  men  han 
blottede  ogsaa  det  Skadehge  i  dem. 

De  to  Venner  droge  nu  til  Koln  for  at  studere  de  huma- 
nistiske Videnskaber,  «de  bedste  Kunster  og  Videnskaber«, 
som  de  dengang  kaldtes  i  Modsætning  til  den  gamle  Skola- 
stik. Det  kunde  synes  underligt,  at  de  valgte  Koln,  som 
dengang  var  Skolastikens  og  den  middelalderlige  Vankun- 
digheds fasteste  Støtte,    saaledes   som   det  viste  sig  faa  Aar 

senere  i  den  Keuchlinske  Feide.  Men  ogsaa  her  rerte  sig 
det  nye,  friske,  videnskabelige  Liv,  skjendt  den  berygtede 
Hogstraten  herskede  paa  dets  Kathedre,  og  den  ene  Humanist 
blev  fordreven  derfra  efter  den  anden. 

Hutten  var  en  urolig  Aand.  Vandrelyst  laa  dybt  i  hans 
Natur.  En  uimodstaaelig  indre  Trang  drev  ham  til  at  see 
fremmede  Stæder  og  Lande.  Et  eventyrligt  Livs  Farer  og 
Storme  lokkede  ham  som  et  dristigt  Vovespil.  Men  denne 
kjække  Aand  besad  ogsaa  Ærgjerrighed ;  han  vilde  betyde 
Noget  i  Verden  og  skaffe  sit  Navn  en  Varighed,  som  ikke 
grundede  sig  paa  hans  Kidderslægt  alene.  For  denne  Stræ- 
ben offrede  han  et  roligt  og  behageligt  Liv  i  sit  Fædrene- 
hjem paa  sine  Forfædres  gamle  Borg,  ved  Mainflodens  stille 
Bredder. 

1  Koln  blev  han  ikke  længe.  Han  vandrede  til  Er- 
furt  og  snart  derpaa  til  Frankfurt;  thi  nu  begyndte  Hutten 
dette  omflakkende  Liv,  som  saa  sælsomt  tiltalte  hans  friheds- 
elskende  og  vandrelystne  Natur  og  fortsattes  til  hans  Dad. 
Lig  en  vandrende  Ridder  streifede  han  om  i  det  halve  Eu- 
ropa; fra  Østersøens  Kyster  til  Rom,  den  mægtige  Pavestad, 
fra  Wien  og  Bøhmen  til  Frankrigs  Hovedstad  gik  hans  Reiser 
paakryds  og  paatværs.  «Jeg  boer  intet  Sted  hellere  end 
overalt«,  udraaber  han  i  sin  Frihedsglæde ,  «mit  Hjem  er 
allevegne ». 

Faderen  havde  slaaet  Haanden  af  den  unge,  egensindige 
Son,  der  vilde  folge  sin  egen  Tilboielighed,  og  som  kun  havde 
liden  Lyst  til  det  Studium,  hvortil  Faderen  havde  bestemt 
ham.  Denne  unddrog  ham  derfor  enhver  Understøttelse,  og 
i  flere  Aar  var  den  unge  Hutten,  overladt  til  sig  selv, 
uden  noget  Samqvem  med  sit  Fædrenehjem.  Forladt  og 
hjælpeløs,  syg  og  fattig  maatte  den  adelige  unge  Herre  ofte 
tigge  sig  gjennem  Landet,  bede  fattige  Bønder  om  et  Stykke 
Brød  og  Nattely,  ja  mere  end  een  Gang  søge  dette  under 
aaben  Himmel. 

Men  denne  Nød  og  Usselhed  kuede  ikke  hans  Mod  og 
Aandskraft;  det  var  saa  langt  fra,  at  den  tværtimod  sporede 
hans  Aand  og  gav  den  fornyet  Styrke  og  Spændkraft.  Her 
er  et  lysende  Exenipel  paa  det  Herredomme,  en  begavet  Aand 
formaaer  at  udove  over  et  svagt  og  skrabeligt  Legeme;  thi 
Hutten  havde  ikke  alene  faaet  en  sygelig  Legemsbeskaffenhed 
i  Arv,  men  havde  paadraget  sig  en  Sygdom,  som  dengang 
vaa  saagodt  som  ubekjendt  i  Europa;  her  er  den  mørke  Side 
i  Kuttens  Liv.  Den  Mand,  der  med  begeistret  Iver,  med 
aldrig  svækket  Kraft,  med  en  henrivende  og  uimodstaaelig 
Veltalenhed,  der  mindede  om  en  Cicero  eller  Demosthenes, 
traadte  op  som  Talsmand  for  de  Ideer,  som  have  grundlagt 
og  indledt  den  moderne  Tid,  Tanker,  som  nu  ere  os  natur- 
lige og  saagodt  som  medfødte,  men  dengang  vare  ubekjendte 
og  vakte  Forargelse  — ,  den  samme  Mand  faldt  som  et  af 
de  første  Offre  for  den  saakaldte  franske  Syge. 

Denne  sørgelige  Sygdom ,  som  nu  er  betynget  med. 
Skam,  blev  betragtet  heelt  anderledes  i  Middelalderen.  Trods 
den  stærke,  religieuse  Livsanskuelse,  som  dengang  havde 
gjennemtrængt  alle  Samfundets  Kredse  i  en  Grad,  som  vi  nu 
slet  ikke  kjende  til,  paa  en  Tid,  da  Religionen  var  Viden- 
skabernes Videnskab,  var  Tænkemaaden  i  slige  Ting  mærke- 
ligt nok  meget  slap,  ja  frivol,  endogsaa  i  høiere  Kredse. 
De  saakaldte  « Jomfruhuse »  spillede  i  hiin  Tids  Lovgivning 
og  Litteratur  en  langt  omfangsrigere  Rolle,  end  der  er  for- 
staaeligt  for  os.  Hertil  bidrog  vel  ikke  lidet  Geistlighedens 
tvungne  Coelibat ,  en  forkeert  og  naturstridig  Institution. 
Fra  det  15de  Aarhundrede,  da  man  i  disse  Kredse  begyndte 
at  studere  Oldtidens  Skrifter  og  danne  sig  efter  dem,  blev 
dens  naturalistiske  Synspunkt  i  disse  Dele  ikke  uden  Indfly- 
delse. Det,  som  for  blev  anseet  for  en  tilgivelig  Synd,  blev 
nu  noget  ganske  Naturligt,  hvorved  det  først  kom  an  paa  de 
nærmere  Omstændigheder,  om  det  overhovedet  var  at  dadle. 
Saaledes  udtrykke  Humanisterne  fra  hine  Tider  sig  herom, 
efter  vor  Synsraaade  cynisk  og  plumpt. 

Da  nu  den  « franske  Syge»,  som  Franskmændene  efter 
Toget  til  Neapel  i  Slutningen  af  det  15de  Aarbundrede  siges 
at  have  bragt  med  sig  til  deres  Hjem,  udbredte  sig  i  Eu- 
ropa, blev  det  ikke  anseet  som  en  Beskjæmmelse,  men  som 
en  Ulykke  at  blive  rammet  af  denne  Smitsot.  Da  Luther  i 
Aaret  1523  blev  farlig  syg,  og  hans  Fjender  allerede  jublede 
over  hans  Død ,  anordnede  Lægen  Wolfgang  Rychard  ham 
Midler,  som  ogsaa  sigtede  til  malum  Franciæ.  1  vor  Tid 
kunde  man  ikke,  som  Hutten,  dedicere  et  Værk  om  Lystsyge 
og  dens  Helbredelse  til  en  Erkebiskop  med  de  Ord,  at  han 
ønskede,  at  den  heie  Prælat  aldrig  selv  maatte  have  dens 
Kaad  nådige.  Ingen  vilde  nutildags  i  et  offentligt  Skrift  til- 
staae  om  sin  Fader,  at  han  havde  lidt  af  dette  Onde.  Hut- 
ten, som  besad  et  fyrigt  og  sandseligt  Temperament,  havde 
ikke  ført  noget  exemplarisk  Levnet.  I  sit  17de  Aar  havde 
han  forladt  den  strenge  Klostertvang  for  at  kaste  sig  i  et 
uroligt  og  eventyrligt  Livs  Tillokkelser;  hans  Nød  havde  een 
Gang  bragt  ham  saavidt,  at  han  maatte  lade  sig  hverve  som 
Soldat;  i  denne  Samfundsclasse  førtes  dengang  et  raat  og 
tøilesløst  Levnet,  og  den  unge  Adelsmand  modstod  ikke  de 
Fristelser,  der  tilbøde  sig.  Han  tilstaaer  selv,  at  det  var  kun 
hans  Sygelighed,  der  kunde  holde  hans  Sandselighed  i  Tømme. 

For  disse  Ungdomssynder  maatte  han  bøde  haardt  i  sit 
hele  Liv,  og  hans  tidlige  Død  tilskrives  hovedsagelig  disse. 
De  Skader,  som  denne  Syge  fremkaldte  hos  ham,  vare  deels 
aabne,  flydende  Saar,  deels  Opsvulninger  og  beenagtige  For- 
hærdelser.  Kjedet  svandt  ind,  og  enkelte  Legemsdele  løsnede 
sig  i  deres  Baand.  Det  voldte  ham  Smerte  at  staae,  at  gaae, 
at  hæve  sine  Arme  op,  at  dreie  Hovedet  omkring.  Saarene 
og  Forhærdelserne  vare  undertiden  ulidelig  smertelige,  Ud- 
flodet  saa  ildelugtende,  at  den  Syge  var  baade  sig  selv  og 
Andre  til  Plage.  Hans  Tilstand  var  over  al  Beskrivelse  for- 
færdelig og  fortvivlet,  saa  at  en  Ven,  der  saae  hans  Forfat- 
ning, engang  gav  ham  det  Kaad  at  gjøre  en  Ende  paa  dette 
qvalfulde  Liv  ved  Selvmord.    Denne  Farsot,   disse  Skader  og 

Saar,  skrækkeligere  end  vi  her  have  skildret  dem,  slæbte 
Hutten  med  sig  omkring  paa  sine  Reiser  fra  Greifswalde  til 
Rom,  fra  Wien  og  Olmiitz  til  Paris.  I  Mangel  af  Læger  an- 
betroede  han  sig  til  Fuskere  og  Qvaksalvere.  Han  havde 
forsøgt  alt  Muligt.  Han  havde  elleve  Gange  gjennemgaaet 
den  piinlige  Indsraøringscuur,  som  holdt  den  Syge,  indviklet 
i  Tæpper  og  indsmurt  i  Salte,  Pulvere  og  Olier,  i  et  glødende 
varmt  Værelse,  en  Cuur,  der  kostede  Mange  Livet,  Andre 
Forstanden.  Forgjæves,  hans  Lidelser  lindredes  ikke.  Tilsidst 
besluttede  han  sig  til  at  gjennemgaae  den  saakaldte  Gujak- 
cuur,  som  bestod  deri,  at  den  Syge  drak  et  Decoct  af  Spaa- 
ner af  Gujaktræet.  Denne  Cuur  hjalp  den  syge  Ridder.  Han 
falte  sig  gjenfødt  og  sine  Kræfter  gjenvundne.  Af  en  Tak- 
nemmelighedsfølelse  gjorde  han  den  lidende  Menneskehed 
bekjendt  med  denne  Cuur  i  et  Skrift,  som  han  udgav  og  hel- 
ligede, hvad  der  før  er  anført,  til  sin  høie  Velynder,  Erke- 
biskop  Albrecht  af  Mainz. 

Hutten  var  nemlig  gjennem  Eitelwolf  von  Stein  bleven 
anbefalet  til  denne  berømte  Kirkefyrste,  en  fiin  og  høitdannet 
Prælat,  en  Leo  X  i  mindre  Stiil.  Efter  et  Par  Aars  Ophold 
i  Italien  var  Ridderen  vendt  tilbage  til  Tydskland,  sandsyn- 
ligt i  Aaret  1514.  Trods  Sygdom  og  Nød  sprudlede  kjække 
Satirer  frem  under  hans  Pen,  og  hans  Digte,  en  Bog  skarpe 
Epigrammer,  havde  allerede  udbredt  hans  Navn  i  en  vid 
Kreds. 

Eitelwolf,  der  ønskede  i  Mainz,  det  gyldne  Mainz,  som 
Hutten  kalder  det  formedelst  dets  skjønne  Beliggenhed,  at 
grunde  et  dygtigt  og  humanistisk  Universitet,  havde  ikke 
glemt  Hutten  og  ønskede  at  drage  ham  nærmere  til  sig  som 
en  Støtte  for  sine  Planer.  Han  anbefalede  ham  nær  nok  til 
Erkebiskoppen,  og  denne  lovede  at  tage  sig  af  den  kjække 
Digter  og  understøtte  ham  paa  en  anden  italiensk  Reise,  for 
at  han  kunde  gjenoptage  det  afbrudte  Retsstudium  og  ud- 
danne sig  til  Tjeneste  ved  hans  Hof.  Denne  Plan  skjænkede 
ogsaa  Huttens  Fader  sit  Bifald;  han  tog  den  forskudte  Søn, 

som  ved  sine  Digte  allerede  havde  skaffet  sig  et  stort  Navn, 
igjen  til  Naade  og  erklærede  sig  villig  til  at  understøtte  ham. 

Saaledes  aabnede  sig  lysere  Udsigter  for  ham.  Han  drog 
paany  til  det  skjønne  Italien,  men  med  et  tungt  og  sorgfuldt 
Sind;  thi  hans  ædle  Beskytter  Eitelwolf  var  død,  og  en  nær 
Frændes  voldsomme  Død  gik  ham  paa  een  Gang  dybt  til  Hjerte 
og  vakte  hans  dybeste  Harme.  Hans  von  Hutten,  hans  Fæt- 
ter, en  ung  Mand,  der  fortryllede  Alle  ved  sin  Skjønhed  og 
Elskværdighed,  var  paa  den  meest  oprørende  Maade  bleven 
snigmyrdet  under  Jagten  i  Skovens  dybe  Eensomhed  af  sin 
Landsherre,  den  bekjendte  Hertug  Ulrich  af  Wiirtemberg,  med 
høistegen  Haand.  Hertugen  havde,  som  det  fortælles,  ophid- 
set af  Skinsyge,  begaaet  dette  Mord  mod  sin  Staldmester  og 
forrige  Yndling,  fordi  han  havde  fattet  en  glødende  og  liden- 
skabelig Kjærlighed  til  dennes  Gemalinde.  Voldsdaaden  vakte 
stor  Bevægelse  i  hele  Tydskland,  og  den  myrdede  Ridders 
Blod  raabte  om  Hævn. 

Hutten  var  en  Leilighedsdigter  i  stor  Forstand.  Der 
maatte  en  ydre  Anledning  til,  som  kunde  fylde  hans  hele 
Sjæl;  det  var  især  en  ædel  Harme  og  en  dyb  Følelse  af  en 
begaaet  Uret,  som  inspirerede  ham  og  indgav  hans  ildfulde 
Sjæl  disse  bevingede  Ord,  der  rev  Alt  med  sig  med  uimod- 
staaelig  Kraft.  Førend  han  anden  Gang  betraadte  Italiens 
classiske  Jordbund,  lod  han  udgaae  Taler,  heftige,  glødende, 
knusende  mod  denne  Tyran,  som  snigmyrdede  hans  uskyldige 
Fætter.  Virkningen  var  uhyre.  Hans  Slægtning  blev  hævnet. 
Hertugen  vandrede  i  mange  Aar  omkring  som  en  fredløs 
Flygtning. 

Saa  stod  Hutten  igjen  i  Italien.  Han  saae  det  pavelige 
Eom  med  dets  stolte  Minder,  men  han  saae  ogsaa  den  uhyre 
Fordærvelse,  de  utallige  Misbrug,  som  havde  indsneget  sig; 
den  høitdannede  mediceiske  Paves  Pragtbygninger,  Cardina- 
1ernes  glimrende  Følge,  den  uhyre  Luxus  og  Overdaadighed 
blændede  ikke  Germanerens  skarpe,  ædruelige  -Øie;  han  saae 

dette  Tryk,  denne  Aandstrældom ,  som  denne  Pavestad  ud- 
øvede over  Verden  og  ikke  mindst  over  hans  dyrebare  Fæ- 
dreland. 

Da  løftede  der  sig  en  Tanke  i  denne  store  Aand,  en 
dristig  Tanke,  som  næppe  Nogen  dengang  vovede  at  huse  i 
sit  Indre,  endsige  at  udtale:  i  en  aaben,  utilsløret  Kamp 
mod  dette  mægtige,  verdensbeherskende  Eom  med  kjæk  Op- 
rigtighed at  blotte  dets  hele  Usselhed  og  forargelige  Væsen. 
Da  var  det,  at  han,  ligesom  fordum  Cæsar,  udraabte  det  dri- 
stige Ord:  jacta  est  alea,  at  han  gjorde  dette  berømte  Ud- 
sagn: «ich  håbs  gewagt«  til  sit  Livs  Løsen. 

For  5  Aar  tilbage  havde  en  sachsisk  Munk  modtaget 
det  samme  Indtryk,  som  Hutten  nu,  af  Verdens  Hovedstad. 
Dette  Indtryk  var  blevet  skjæbnesvangert  for  Sachserens  Liv. 
Han  havde  allerede  længe  forberedt  og  nu  begyndt  sin  Mod- 
stand mod  den  pavelige  Enevælde,  som  skulde  rystes  i  sine 
Grundpiller  af  denne  Mand:  Luther  havde  allerede  tiltraadt 
sin  reformatoriske  Gjerning,  da  det  begyndte  at  dæmre  i 
Kuttens  Sjæl,  da  Funken  i  Rom  kastedes  ind  i  ham  til  den 
Flamme,  som  brød  frem  nogle  Aar  senere  i  Tydskland  med 
en  Kraft  og  Voldsomhed,  som  endog  lader  hans  store  For- 
gængers Varme  og  Iver  træde  i  Skygge.  Men  denne  Flamme 
brændte  for  stærkt  og  fortærede  Huttens  egen  Livskraft, 
medens  hans  store  Medkæmper,  der  kun  førte  Religionen  i 
sit  Skjold,  gik  frem  med  større  Rolighed  og  Maadehold  og 
naaede  sit  Maal. 


II. 

I  over  200  Aar  siden  WiclilTs  og  Husz's  Dage  havde 
alle  europæiske  Folk  betegnet  Skolastikerne  og  Munkene  som 
Sprogets,  Videnskabernes,  Religionens,  Sædernes  Fordærvelse. 
Men  Munkene,  Oplysningens  hadskeste  Fjender  bedrede  sig 
ikke  og  vedbleve  at  forfølge  dens  Forsvarere  og  Udbredcre. 
Det  var  især  Dominicanerordenen  med  Kjættermesteren  Hog- 

straten  i  Spidsen,  der  ivrede  mod  Bekæmpelsen  af  den  Aar- 
hundreder  gamle  Uvidenhed  og  Vankundighed.  Den  bekjendte 
Humanist  Reuchlin,  en  Mand,  hvis  fremtrædende  Charakteer- 
træk  var  Aabenhed  og  Djærvhed,  der  svarede  godt  til  hans 
høie,  anseelige  Skikkelse,  gav  ved  sin  Forkjærlighed  for  det 
hebraiske  Sprog,  som  han  i  sin  mystiske  Retning  ansaae  for 
Guds  og  Englenes  Sprog,  Anledning  til  den  berømte  Strid 
mellem  Oplysnings-  og  Vandkundighedsmændene,  en  Polemik, 
som  efter  denne  Mand  fik  Navn  af  den  Reuchlinske  Feide. 

Efter  sin  Tilbagekomst  til  Tydskland  deeltog  Hutten  i 
denne  aandelige  Kamp  og  var  en  af  Hovedforfatterne  til  de 
ubekjendte  Mænds  Breve  (epistolæ  obscurorum  virorum),  et 
Skrift,  der  med  træffende  "Vittighed  og  Skaanselløshed  blottede 
Skolastikernes  spidsfindige  Haarkløverier,  Munkenes  Uviden- 
hed, Usædelighed  og  Dovenskab.  Denne  skarpe  og  hvasse 
Satire  virkede  med  overordentlig  Kraft  som  ethvert  Skrift, 
der  arbeider  med  Talent  i  Forbund  med  Tidens  Aand.  Dets 
Indtryk  var  uhyre  og  gav  Modstanderne  dræbende  Dolkestød. 
Imidlertid  havde  Hutten  tiltraadt  sin  Tjeneste  ved  Albrechts 
pragtfulde  Hof.  Den  30  -  aarige  Mand  var  nu  en  kronet, 
berømt  Digter.  Keiser  Maximilian,  der  ikke  manglede  Sands 
for  en  Digters  Fortjenester,  havde  i  Augsburg,  den  gamle 
Rigsstad,  trykket  Laurbærkran dsen  paa  hans  Pande  og  en 
Guldring  paa  hans  Finger  og  skjænket  ham  Forrettigheder 
og  Privilegier. 

Paa  en  Reise  til  Frankrig,  som  han  gjorde  i  sin  Herres 
Tjeneste,  blev  han  ærefuldt  modtaget  ved  Kong  Frants's  Hof; 
han  gjorde  megen  Opsigt  og  hans  fine,  elskværdige  Væsen, 
hans  muntre  Lune,  der  aldrig  forlod  ham,  vandt  Alles  Hjerter. 
Hutten  var  ikke  udrustet  med  ydre  Skjønhed.  Hans  Figur 
var  lille  og  ubetydelig.  Den  skrækkelige  Sygdom,  som  oven- 
for er  omtalt,  havde  vanhældet  hans  fra  Fødselen  svagehge 
Legeme.  Men  hans  Ansigtstræk  aandede  den  Blidhed  og 
Elskværdighed,  som  gjør  et  Menneske  saa  tiltrækkende  og 
uimodstaaelig  for  Alle;  hans  høie,  dristige  Aand  gav  sig  til- 

kjende  i  hans  -Øie,  som  kunde  forfærde  og  forskrække  ved  sin 
trodsige  Vildhed,  medens  hans  Væsen  paa  een  Gang  udtrykte 
den  fineste  Aandens  og  Hjertets  Adel. 

Nu  stod  Hutten  i  Lykkens  Solglands.  Tydsklands  første 
Prælat,  Kigets  Primas,  havde  strakt  sin  mægtige  Haand  ud 
over  ham.  Han  farte  et  overdaadigt  og  fornemt  Liv  ved  den 
biskoppelige  Fyrstes  glimrende  Hof.  Hans  Navn  var  fleiet 
trindt  omkring  i  Europa,  og  alle  Lærde  kjendte  og  skattede 
den  unge  Digter,  den  store  Humanist,  der  som  faa  eller 
ingen  af  Datidens  Mænd  var  fortrolig  med  de  Gamles  Skrifter, 
den  fine  Stilist,  der  forstod  at  udtrykke  sine  Tanker  i  et 
reent,  yndefuldt,  classisk  Latin. 

Var  Hutten  lykkelig?  Nei!  Der  var  en  Stemme  i  hans 
Bryst,  som  hviskede  til  ham,  at  det  var  ikke  en  Gjerning, 
hvortil  han  var  kaldet,  at  være  Hofmand  og  smigre,  hvad 
han  maatte  foragte.  Denne  Eøst  talte  bestandig  høiere  hos 
den  unge  Mand;  det  maatte  komme  til  et  Gjennembrud  hos 
ham,  og  det  kom. 

Medens  Hutten  modstræbende  og  mod  sin  indvortes 
Tilbøielighed  førte  et  overdaadigt  Liv  i  det  erkebiskoppelige 
Pallads  i  Mainz,  var  der  indtruffet  et  Thronskifte,  som  greb 
dybt  ind  i  Tidens  reformatoriske  Bevægelse.  Den  gamle 
Keiser  Max  var  død  i  Aaret  1519,  og  den  unge  Carl  af  øster- 
rig var  bleven  valgt  til  Keiser  i  sin  Bedstefaders  Sted.  Dette 
Valg  syntes  gunstigt  for  Huttens  Planer,  at  ryste  Pavevæl- 
dens Almagt  ved  at  blotte  dets  Misbrug  for  Verden  og  befrie 
Tydskland  fra  det  romerske  Aag;  thi  hans  Beskytter,  Chur- 
fyrsten  af  Mainz,  og  hans  ridderlige  Ven,  Frantz  von  Sickin- 
gen,  hvis  Bekjendtskab  han  havde  gjort  i  Feiden  mod  Her- 
tugen af  Wiirtemberg,  vare  blandt  de  virksomste  Befordrere 
af  dette  Valg,  medens  Paven,  Leo  X,  og  hans  Legater  havde 
gjort  Alt  for  at  hindre  det  og  skaffe  den  franske  Konge  Keiser- 
kronen. Det  syntes  altsaa  rimeligt,  at  den  unge,  nittenaarige 
Hersker,  forstemt  som  han  var  mod  Paven,  let  kunde  blive 
ledet   ind   i  en  Retning,   som    var  Huttens  Planer  gunstig. 

Hertil  kom,  at  Carls  yngre  Broder,  Erkehertug  Ferdinand,  var 
Humanismen  bevaagen  og  en  stor  Beundrer  af  den  fiintdan- 
nede  Erasmus  fra  Rotterdam. 

Medens  dristige  Planer  undfangedes  og  trivedes  i  Hut- 
tens  Sjæl,  var  Martin  Luther  traadt  frem  med  sine  Sætninger 
mod  Afladen;  snart  efter  forefaldt  bans  bekjendte  Disputation 
med  Dy.  Eck  i  Leipzig.  Hidtil  havde  Hutten  ikke  skjæn- 
ket  Luthers  Optræden  synderlig  Opmærksomhed;  han  betrag- 
tede den  først  som  Noget,  der  laa  ham  fjernt,  som  en  Me- 
ningsstrid  mellem  Augustinerordenen  og  Dominicanerordenen. 
Men  fra  Sommeren  1519,  da  Luther  disputerede  offentligt 
med  Eck,  forandrede  han  sin  Mening.  En  anelsesfuld  Følelse 
greb  ham,  at  her  var  en  Mand,  der  kæmpede  for  den  samme 
Sag,  hvortil  han  selv  havde  indviet  sig.  Det  gik  op  for  ham, 
at  Luthers  Maal,  at  rense  den  christelige  Religion  fra  menne- 
skelige Tilsætninger,  var  høiere  end  hans  eget,  Aandsfrihedens 
Hævdelse  ligeoverfor  ældgamle  pavelige  Misbrug  og  Opdig- 
telser, som  holdt  Menneskeaanden  i  trykkende  og  qvælende 
Baand;  umærkelig  skjøde  Reformation  stanker  sig  ind  mellem 
hans  kun  humanistiske  Ideer,  og  skjøndt  han  aldrig  var  nogen 
Theolog  i  sit  Hjerte,  men  med  hele  sin  Aand  var  vendt  mod 
den  antike  Verdens  fiintformede  Cultur,  gav  han  dog  fra  nu 
af  i  denne  religieuse  Tid  sine  Tanker  et  reformatorisk  reli- 
gieust  Klædebon.  Nu  citerede  han  ikke  længere  i  sine  Skrifter 
Virgil  og  Homer,  Plato  og  Aristophanes ,  men  det  gamle  og 
det  nye  Testamentes  Skrifter.  I  Slutningen  af  sit  Liv,  i  sit 
sidste  Aar  afkastede  han  sin  laante  Dragt;  da  han  stod  alene 
og  igjen  var  sig  selv,  vendte  Oldtiden  atter  tilbage  i  hans 
Skrifter;  Hutten  viste  sig,  som  han  var:  en  gigantisk  Kæmpe 
for  den  menneskelige  Tankes  Frihed. 

Ligesom  Hutten  tidligere  havde  støttet  Mystikeren  Reuch- 
lin  i  den  bittre  Feide  mod  Dominicanerne ,  søgte  han  nu  at 
komme  Luther  til  Hjælp  i  hans  retfærdige  Sag.  Det  var 
ham,  som  stemte  den  mægtige  Frantz  von  Sickingen  gun- 
stigt  mod    den  wittenbergske   Reformator,    saa  at  Ridderen 

tilbød  ham  sin  kraftige  Haand.  Endnu  var  Hutten  ikke 
traadt  aabenlyst  frem  som  Luthers  Medkæmper,  skjandt  han 
i  vittige  og  aandrige  Dialoger,  i  skarpe  og  bidende  Epigram- 
mer havde  talt  djærvt  og  fyndigt  mod  den  romerske  Vælde. 
Af  Hensyn  til  sin  ædle  Velynder,  som  han  personligt  skattede, 
holdt  han  sig  endnu  tilbage.  Men  Gjennembruddet  kom; 
thi  Hutten  gjorde,  hensynslas  og  utaalmodig  som  han  var, 
Intet  halvt. 

I  Aaret  1520  skete  dette  Gjennembrud  i  ham.  Da  var 
det,  at  han  tilkastede  det  stolte  Hierarki  sin  Handske.  Med 
den  beramte  Dialog  «Vadiscus  eller  den  romerske  Trefoldig- 
hed« undsagde  han  Kom.  Loddet  var  kastet,  som  hans  Valg- 
sprog \øå, 

I  dette  Skrift  sammenfattede  han  alle  de  Klager,  som  i 
et  Aarhundrede  havde  ligget  Tydskland  paa  Hjerte,  i  klare  og 
indtrængende  Tanker.  Det  var  en  Forløber  for  Luthers  Skrift 
«til  den  tydske  Adel»  og  traf  i  mange  Punkter  sammen  der- 
med. At  Hutten  var  sig  sit  Maal  klart  bevidst,  er  indlysende 
af  de  i  Indledningen  udtalte  Ord:  «Vor  Frihed«,  siger  han, 
«var  bunden  ved  Pavernes  Lænker;  jeg  vil  løse  disse  Læn- 
ker! Sandheden  var  forviist  fra  vort  Fædreland,  jeg  vil  føre 
den  tilbage«. 

Fædreland  og  Frihed,  det  var  de  ledende  Ideer  i  denne 
store  Aand,  i  denne  brændende  Sjæl,  de  to  Poler,  hvorom 
alle  hans  Tanker  bevægede  sig. 

Dette  heftige  Manifest  mod  Aarhundreders  Fordomme  var 
et  uhørt,  et  farligt  og  voveligt  Skridt.  Vi,  som  leve  i  et 
oplyst  og  tankefrit  Seculum,  som  hviler  paa  sine  Forgæn- 
geres Skuldre,  uden  Fanatisme,  uden  latterlig  Overtro,  uden 
aandsdræbende  Baand,  vi  kunne  ikke  tilfulde  vurdere  Dristig- 
heden, ja  Dumdristigheden  i  denne  Handling.  Man  studsede, 
man  forfærdedes  over  dette  Skrift,  der  trodsede  Pavens  æld- 
gamle Anseelse  og  sagde  Sandheden  med  klare  Ord;  men 
man  læste  det,  man  slugte  det  med  Begjærlighed  trindt  om- 
kring baade  i  og  udenfor  Tydsland.     Der  lød  svage  Bifalds- 

raab,  men  et  hMt  forbittret  Raab  fra  Fjendernes  Leir.  Kut- 
tens Venner  advarede  ham,  medens  hans  Modstandere  truede 
ham.  Den  forsigtige,  diplomatiske  Erasmus  formanede  ham 
til  at  tæmme  sin  Pen  for  at  ikke  at  forspilde  sin  Fyrstes 
Gunst,  Andre  talte  om  Ban  og  Fængsel,  Gift  og  Dolk,  som 
forestod  ham.  For  længe  siden  havde  den  fanatiske  Dr.  Eck 
betegnet  Hutten  for  Paven  som  en  farlig  Mand;  nu  var  han 
selv  reist  til  Rom. 

Men  hvorledes  stillede  Erkebispen  af  Mainz,  Huttens  Be- 
skytter, sig  til  dette  Angreb  mod  Rom?  Kunde  han  rolig 
see  paa,  at  den  Mand,  som  var  i  hans  Tjeneste  og  spiste 
hans  Brød,  i  bittre  og  hadefulde  Ord  blottede  Afladen  og 
andre  romerske  Misbrug?  Det  seer  ud,  som  om  Tydsklands 
Primas  ikke  havde  Noget  imod,  at  Paven,  som  laa  i  bestandig 
Strid  med  de  tydske  Erkebiskopper  om  derres  og  sine  Ret- 
tigheder, blev  ydmyget,  naar  blot  denne  Ydmygelse  ikke 
medførte  Forringelse  af  hans  egen  Magt  og  Anseelse.  Dette 
er  den  eneste  Grund,  som  kan  forklare,  hvorfor  Albrecht  saa 
langsomt,  saa  nødigt  drog  sin  skjærmende  Haand  fra  den 
kjække  Digter,  hvis  frimodige  Væsen  og  elskværdige  Charak- 
teer  han  vel  ogsaa  havde  lært  at  skatte  og  holde  af. 

Imidlertid  reiste  Hutten  til  Briissel  for  at  søge  Audients 
hos  den  unge  Keiser,  som  ventedes  dertil  fra  Spanien.  Det 
var  hans  Haab,  som  han  i  sine  Skrifter  saa  ofte  havde  ud- 
talt, at  vinde  Carl  for  Tydsklands  Befrielse  fra  det  romerske 
Fremmedherredømme;  han  gjorde  ogsaa  Regning  paa  Bro- 
derens, Ferdinands,  Forbøn,  da  han  havde  stræbt  at  stemme 
denne  gunstigt  for  sin  Plan  ved  at  tilegne  ham  et  gammelt, 
forglemt  Skrift,  som  passede  godt  til  Tidens  Bevægelse,  og 
som  han  paany  havde  udgivet,  et  Forsvar  for  Henrik  IV's 
Forhold  til  Pave  Hildebrand. 

Denne  Reise  faldt  ikke  ud  efter  Forventning.  Den  rid- 
derlige Digter  opnaaede  ingen  Audients  hos  Ferdinand,  og  det 
synes,  at  han  ikke  oppebiede  Keiserens  Ankomst.  Det  En- 
kelte  ved    dette  Ophold  i   Briissel  er  lidet  bekjendt.    Strax 

efter  hans  Ankomst  advarede  hans  Venner  ved  Hoffet  ham 
for  Efterstræbelser,  som  han  kun  kunde  undgaae  ved  hurtigt 
at  fjerne  sig.  Den  modige  Hutten,  der  var  vant  til  at  tumle 
sig  mellem  Farer  af  enhver  Art,  agtede  i  Begyndelsen  ikke 
disse  Advarsler.  Men  da  disse  gjentoge  sig,  bestandig  mere 
indtrængende,  og  han  fandt  det  geistlige  Parti  ved  Hoffet  for 
mægtigt  og  ikke  kunde  vente  at  blive  hørt,  fulgte  han  sine 
Venners  Kaad  og  trak  sig  tilbage. 

Paa  Tilbagereisen  hændte  der  ham  et  Eventyr.  Da  han 
med  sine  to  Tjenere  kom  i  Nærheden  afLøwen,  mødte  han  den 
berygtede  Kjættermester  Hogstraten,  hans  gamle  Modstander 
fra  Reuchlinfeidens  Tid.  Hutten  kjendte  ham  og  lod  ham 
gribe.  "Endelig«,  raabte  han,  idet  han  trak  sin  Kaarde, 
uendelig  falder  Du  i  de  rette  Hænder,  Du  Skurk!  Hvilken 
Død  skal  Du  nu  lide.  Du  alle  Godes  og  Sandhedens  Fjende!« 
Da  Hogstraten  kastede  sig  paa  Knæ  og  bad  for  sig,  fattede 
den  vredeblussende  Ridder  sig  hurtigt.  «Nei!»  raabte  han, 
idet  han  igjen  stak  sin  Kaarde  i  Skeden,  «min  Kaarde  skal 
ikke  besudles  med  saa  usselt  Blod;  men  det  skal  Du  vide, 
at  mange  andre  Sværd  sigte  mod  Din  Strube,  og  Din  Under- 
gang er  en  afgjort  Sag«. 

Hutten  modtog  efter  sin  Tilbagekomst  til  Mainz  Stadfæ- 
stelse paa  det  Berettigede  i  sine  Venners  Advarsler.  Man  ønskede 
ham  til  Lykke  over  at  være  undsluppen  en  overhængende  Fare,  ja, 
man  undrede  sig  over  at  gjensee  ham,  da  man  allerede  havde 
betragtet  ham  som  en  fortabt  Mand.  Han  herte  nu,  at 
Paven  var  yderst  forbittret  paa  ham  og  havde  besluttet  at 
forfølge  ham.  I  Mainz  opholdt  han  sig  ikke  længe  og  gik 
snart  til  Frankfurt.  Her  erfarede  han  yderligere  ved  Breve 
og  mundtlige  Beretninger,  at  Paven  havde  sendt  Skrivelser 
angaaende  ham  til  flere  tydske  Fyrster,  iblandt  disse  ogsaa 
til  Albrecht  af  Mainz,  og  forlangt,  at  han  skulde  sendes 
fængslet  til  Rom. 

Saaledes  blev  Albrecht  tvungen  til  at  træde  ud  af  sin 
passive  Holdning  mod  sin  Hofdigter.    I  Sendebrevet,  som  var 

skarpt,  men  dog  naadigt,  undrede  Hans  Hellighed  sig  over, 
at  kjætterske  og  ugudelige  Skrifter  bleve  trykkede  i  Mainz, 
Erkebiskoppens  Residentsstad,  og  at  deres  Forfatter  var  en 
Mand  ved  hans  Hof.  Han  mindede  Albrecht  om  sine  mange 
Venskabsbeviser  mod  ham  (han  sendte  ham  med  det  Samme 
den  gyldne  Rose)  og  formanede  ham  til  at  fore  saadanne 
ugudelige  Mænd  tilbage  til  den  sømmelige  Beskedenhed  mod 
den  romerske  Stol  eller  ogsaa  at  straffe  dem  til  Afskrækkelse 
for  Andre.  Nu  maatteErkebiskoppen,  nødtvungen  og  mod  sin 
Tilbaielighed  slaae  Haanden  af  Hutten  og  istedetfor  som  Ven 
optræde  som  hans  Fjende.  Han  lyste  Ban  over  hans  Skrifter. 
Hutten,  hvis  Vrede  blussede  op  ved  denne  Fremfærd,  brød 
aabenlyst  med  sin  forrige  Beskytter  og  sluttede  sig  nærmere 
til  Luther.  Allerede  nu  hævede  der  sig  en  mørk  Anelse  hos 
ham  om  det,  der  vilde  komme.  «Nu  endelig«,  udraabte  han, 
"begynder  denne  Ild  at  brænde,  og  det  vil  være  et  Under, 
om  den  ikke  tilsidst  vil  slukkes  med  mit  Fald.  Dog  i  denne 
Strid  har  jeg  mere  Mod  end  Kræfter.  Med  min  Mildhed  er 
det  nu  forbi;  thi  jeg  seer,  at  de  romerske  Løver  tørste  efter 
mit  Blod». 

Hutten  var  nu  en  fredløs  Mand.  Hvorhen  skulde  han 
vende  sig?  Hvorhen  skulde  han  flygte?  Paa  Steckelberg, 
hans  Forfædres  Borg,  var  han  ikke  sikker.  Han  havde  vel 
mange  Venner  trindt  omkring  i  Tydskland;  men  vare  disse 
til  at  stole  paa?  Flere  forlode  ham  netop  nu.  Der  var  kun 
Een,  paa  hvem  han  kunde  stole.  Til  ham  vendte  han  sig 
nu  i  Nødens  Stund.    Det  var  Frantz  von  Sickingen. 


HL 

I  det  deilige  Rhinbaden,  nogle  Mile  fra  den  gamle  Rigs- 
stad Worms,  laa  en  gammel  Ridderborg,  kaldet  Ebernburg« 
Vildsvinejagten  i  de  omkringliggende  Skove  havde  givet  Rid- 
derslottet dets  Navn.  Stolt  kneisede  Borgen  med  sine  Taarne 
og  muurkrandsede  Volde  lig  en  utilgængelig  ørnerede  paa  de 

høie,  steile  Klippetinder.  Med  sine  alentykke  Mure  gjaldt 
den  for  uindtagelig,  ved  sin  gunstige  Beliggenhed  kunde  den 
trodse  ethvert  Angreb.  Her  huserede  paa  denne  Tid  Frantz 
von  Sickingen.  Han  er  en  af  den  svindende,  hendøende 
Kiddertids  sidste  Fremtoninger,  i  Godt  som  i  Ondt  en  tro 
Afglands  af  Ridderdyder  og  Eidderlyder.  Urolig,  raa  og  feide- 
lysten,  en  ægte  Affødning  af  Middelalderen,  hvem  han  til- 
hørte, skjøndt  han  staaer  paa  Grændseskjellet  mellem  den  og 
en  roligere,  mere  oplyst  Tidsalder,  som  rigtignok  mangler 
hiins  poetiske  Skjær,  havde  denne  Mand,  der  som  Hutten 
var  udsprungen  af  en  gammel,  berømt  Slægt,  ved  sine 
Kampe  med  Fyrster  og  Stæder  vundet  en  næsten  fyrstelig 
Magt.  Denne  Gotz  von  Berlichingens  Samtidige  og  Aands- 
fælle  var  høit  anseet,  ja  frygtet  af  Datidens  Konger  og  Fyr- 
ster, og  Keiseren,  hvis  Raad  og  Feltherre  han  var,  beilede 
til  hans  Gunst. 

Men  Sickingen  var  ikke  alene  en  raa  Kriger  og  bytte- 
lysten Røverhøvedsmand.  Store  og  ædle  Egenskaber,  Uegen- 
nyttighed og  Sjæleadel,  Ordholdenhed  og  Redebonhed  til  at 
hjælpe  den  Svage  og  Fortrykte,  bidroge  ikke  mindre  end  hans 
Heltemod  til  at  udbrede  hans  Berømmelse.  Han  havde  tid- 
ligt laant  de  reformatoriske  Ideer  et  gunstigt  øie.  Den  for- 
fulgte Reuchlin  havde  i  ham  fundet  en  mægtig  Beskytter 
mod  sine  dominicanske  Fjender,  og  Reformatorerne  Martin 
Bucer  og  Oecolampadius  tyede  til  hans  Borge,  »Retfærdig- 
hedens Herberger«,  som  Hutten  kaldte  dem.  Sickingen  stod 
paa  denne  Tid  i  sin  kraftigste  Manddomsalder ;  han  var  38  Aar 
gammel,  en  kraftig  og  hærdet  Krigerskikkelse,  som  Albrecht 
Diirer  har  fremstillet  i  « Dødens  Ridder«. 

Det  var  i  ham,  at  den  fredløse  Ulrich  von  Hutten  søgte 
sin  Redning,  det  var  paa  Slottet  Ebernburg,  at  han  fandt  en 
Beskyttelse,  som  ingen  Anden  kunde  give  ham.  Hutten  havde 
allerede  tidligere,  som  ovenfor  berørt,  i  Wtirtembergerfeiden 
indgaaet  et  fortroligt  Venskab  med  den  rige  og  mægtige 
Ridder.    Sickingen   var  7  Aar  ældre  end  sin  Ven  og  var  i 

Kigdom  og  Anseelse,  Livserfaring  og  Krigerfærd  ham  langt 
overlegen.  I  Aand  og  Dannelse  derimod,  i  Lærdom  og  Be- 
læsthed ragede  Hutten  mægtigt  op  over  ham,  der  i  Modsæt- 
ning til  Hutten  endnu  stod  i  Middelalderens  barbariske  Halv- 
mørke. Sickingen  var  ikke  blottet  for  Sands  for  Dannelse, 
og  Modtagelighed  for  det  Ideale  kaster  et  smukt  Skjær 
over  den  plumpe  Riddersmand.  Hutten  forstod  at  pode  de 
ædleste  Qviste  paa  denne  raae  Stamme,  og  disse  to  Mænds 
Venskab  hører  til  denne  raae  Tids  sjeldne  Blomster;  dette 
Samliv  mellem  Ridderen  og  Digteren  paa  Klippeborgen  Ebern- 
burg,  hvor  denne  forelæser  hiin  Luthers  og  sine  egne  Skrifter 
og  søger  at  bibringe  ham  de  unge  og  friske,  kjække  og 
sprudlende  Reformationstanker,  er  et  betydningsfuldt  Moment 
i  den  her  omhandlede  Overgangsperiode.  Deres  inderlige 
Forening  er  et  smukt  Sidestykke  til  Forholdet  mellem  et  an- 
det berømt  Vennepar:  Luther  og  Melanchton. 

Fra  Ebernburg,  dette  sikkre  Tilflugtssted,  lod  Hutten  ud- 
gaae  dristige  Sendeskrivelser  til  Keiser  Carl,  Frederik  af  Sach- 
sen, Churfyrsten  af  Mainz  og  Luther,  offentlige  Breve,  som 
afslørede  Roms  Anslag  mod  ham.  Det  er  fyndige  og  kjække 
Ord,  han  taler  til  Tydsklands  mægtige  Keiser.  «Jeg  strider 
jo  ikke  for  min  egen  Sag»,  siger  han;  «dog  forfølger  man 
mig  og  vil  betjene  sig  af  Din  Magt  som  et  Værktøi  mod 
mig.  Ved  frimodigt  skrevne  Bøger  har  jeg  vidnet  om  Sand- 
heden. Med  faste  Grunde  har  jeg  kæmpet  mod  det  pavelige 
Bedrag.  Hvor  er  Lønnen  for  denne  Fortjeneste?  Skal  jeg 
frygte  Straf  derfor  som  for  en  Forbrydelse?« 

Endnu  inderligere  tilraaber  han  den  luthersksindede  Fre- 
derik af  Sachsen:  «Nu  forlader  jeg  Stæderne,  fordi  jeg  ikke 
kan  forlade  Sandheden,  og  holder  mig  skjult,  fordi  jeg  ikke 
kan  vandre  frit  blandt  Mennesker.  Jeg  kan  døe,  men  ikke 
være  Træl.  Jeg  kan  ikke  udholde  at  see  Tydskland  kuet. 
Men  den  Dag  vil  komme,  tænker  jeg,  da  jeg  kan  bryde  frem 
fra  mit  Skjul  og  tilraabe  trofaste  tydske  Mænd  der,  hvor  der 

er  den  største  Forsamling:  «Er  der  Ingen,  som  for  Frihedens 
Sag  vil  åøe  med  Hutten  ?» 

Men  ikke  alene  til  enkelte  Fyrster  —  til  hele  det  tydske 
Folk  vendte  den  frihedsbegeistrede,  frimodige,  fredløse  Hutten 
sig  i  et  offentligt  Sendebrev,  som  han  lod  opslaae  i  Stæderne. 
Frihedssukket,  der  kommer  dybt  fra  Hjertet,  udaander  sig  i 
ædle,  veltalende,  flammende  Ord:  "Hvorhen  skal  jeg  vende 
mig?  Hvor  skal  jeg  søge  Hjælp?  Skal  jeg  forlade  den  Jord, 
som  modtog  mig  ved  min  Fødsel,  den  Himmel,  som  opfo- 
strede mig,  de  Mennesker,  blandt  hvilke  jeg  saa  venligt  har 
levet  —  ikke  for  at  leve  elendigt  i  Forviisning,  men  for  at 
slæbes  til  grusom  Marter,  til  en  ynkelig  Død?  Til  Hjælp 
mine  Landsmænd!  Staaer  mig  bi!  Lad  ikke  den  Mand  ligge 
i  Lænker,  som  har  forsøgt  at  løse  Eders !» 

Det  store  Reformationsdrama  nærmede  sig  sin  Crisis. 
Johan  Eck  var  tilligemed  den  pavelige  Nuntius,  Alexander, 
vendt  tilbage  fra  Kom  med  Banbulle  mod  Luther.  Der  sattes 
ham  en  Frist  af  60  Dage  til  at  tilbagekalde  sine  Meninger, 
hvis  han  ikke  vilde  dømmes  som  Kjætter.  Overalt  flammede 
Baal;  det  var  Luthers  banlyste  Skrifter,  som  brændte. 
Men  Befolkningen  i  Tydsklands  Stæder,  ja  selv  i  det  domi- 
nicanske  Koln,  i  det  biskoppelige  Mainz,  billigede  ikke  denne 
voldsomme  Fremgangsmaade.  De  Huttenske  og  Lutherske 
Tanker  havde  forplantet  sig  i  en  viid  Kreds  og  havde  grebet 
Alles  Gemytter.  I  Erfurt,  hvor  Luther  havde  studeret,  søn- 
derrev man  Bullen  og  beleirede  Eck  i  hans  Bolig. 

Ansporet  af  disse  indholdsrige  Begivenheder,  mægtigt 
grebet  af  Tidens  Aand,  udfoldede  Hutten  en  utrolig  Virksom- 
hed paa  den  Sickingenske  Borg.  Han  følte,  at  nu  var  ^ie- 
blikket  kommet,  hvori  der  maatte  handles,  at  det  afgjørende 
Vendepunkt  nærmede  sig  med  stærke  Skridt.  Han  udgav 
Leo  X's  Banbulle  mod  Luther,  forsynet  med  bidende  Hut- 
tenske Gloser,  skrev  skarpe  Digte  over  Opbrændeise  af  Lu- 
thers Skrifter,  rettede  en  bebreidende  Skrivelse  mod  den 
gamle  forsigtige  Reuchlin,  som,  forskrækket  over,    at  man  i 

Eom  satte  hans  Strid  med  Kolnerne  i  Forbindelse  med  Lu- 
thers Optræden,  havde  retfærdiggjort  sig  for  sin  Landsherre, 
Hertugen  af  Baiern.  Han  indbød  den  gamle,  plagede  Mand, 
som  atter  truedes  af  de  uforsonlige  Kolnere,  til  Ebernburg; 
men  Eeuchlin,  som  dengang  var  67  Aar  gammel,  døde  kort 
efter  af  Gulsot,  en  Sygdom,  som  maaskee  var  foranlediget  af 
hans  mange  Ærgrelser  og  Fortrædigelser. 

Nu  skete  der  et  vigtigt  Omslag  i  Huttens  Skribentvirk- 
somhed. Hidtil  havde  han  kun  betjent  sig  af  det  latinske 
Sprog,  som  var  ham  tilvant  fra  hans  humanistiske  Studier,  og 
som  han  skrev  med  classisk  Keenhed.  Nu  lod  han  sin  be- 
rømte «Klag  und  Vermahnung»  udgaae  paa  det  tydske  Maal. 
Det  stod  nemlig  klart  for  ham,  at  ingen  kirkelig  og  politisk 
Kevolution  kunde  gjennemføres  i  hans  Fædreland  ved  Hjælp 
af  de  Latinkyndige  alene;  thi  Nogle  af  dem,  Kirkefyrsterne, 
søgte  at  hindre  den,  de  Andre,  Humanisterne,  vare  ikke 
stærke,  ikke  modige  nok  til  at  befordre  den.  Han  trængte 
til  Kiddernes  Sværd,  til  de  borgerlige  Stæder  for  at  handle, 
men  til  disse  maatte  han  tale  det  tydske  Sprog,  da  begge 
ikke  forstode  Latin.  Han  havde  ogsaa  i  Luthers  Exempel  et 
Beviis  paa,  af  hvilken  indgribende  Betydning  tydske  Skrifter 
kunde  blive;  thi  den  store  Reformator  havde  dengang  ved  sit 
tydské  Skrift:  «Til  den  tydske  Nations  christelige  Adel«  sat 
alle  Lag  af  det  tydske  Folk  i  Bevægelse.   Derfor  udraaber  han: 

Latein  ich  vor  geschrieben  hab'; 

Das  war  ein  jedem  nit  bekannt. 

Jetzt  schrei  ich  an  das  Vaterland, 

Teutsch  Nation  in  ihrer  Sprach. 
I  rimede  Vers,  i  trohjertet  Mestersangerrim  udaander  Hutten 
hele  sit  ædle,  af  Fædrelandskjærlighed  flammende  Hjertes 
Harme.  Af  den  brusende,  stormende  Heftighed,  der  gjennem- 
gløder  Digtet,  mærker  man  den  brændende  Sjæl,  som  i  Uro 
og  Utaalmodighed  fortærer  sig  selv. 

Dette  Skrift  opvakte  den  høieste  Forbittrelse  i  Fjendernes 
Leir.      Mau  kastede  sig  over  denne  rimede  Klage,  man  lod 

Kuttens  ivrige  Skrifter  falde;  her  var  Stof  nok  til  i  rigt 
Maal  at  lægge  for  Had  den  altfor  iilsomme,  altfor  heftige 
reformatoriske  Frihedshelt. 

Den  28de  Januar  1521  aabnedes  Kigsdagen  i  Worms. 
Det  nye  kirkelige  Keforraanliggende  hørte  foruden  mange 
andre  Gjenstande  til  de  Sager,  som  skulde  forhandles  i  dette 
Møde.  Eeformvennernes  tidligere  Forventning  om  Keiseren 
var  allerede  betydelig  sunken.  Carl  var  stadig  omgiven  af 
Papister  og  fanatiske  Katholiker.  Udenlandsk,  politisk  Ind- 
flydelse havde  forandret  hans  Holdning  i  dette  Anliggende. 
Han  var  ikke  alene  tydsk  Keiser,  men  ogsaa  Herre  over  Ne- 
derlandene, Spanien,  Neapel  og  havde  Fordringer  paa  Mai- 
land. Skjøndt  forstemt  mod  Paven,  vovede  han  af  indlysende 
Grunde  dog  ikke  at  trodse  ham.  Han  opgav  sin  tidligere 
Plan,  som  hans  Sendebud  i  Kom  havde  tilraadet  ham,  ved  en 
Begunstigelse  af  den  sachsiske  Munk  at  skræmme  Hans  Hel- 
lighed. Da  Leo  kom  ham  imøde,  skjød  han  sit  Nag  tilside 
og  sluttede  sig  til  ham;  som  en  Venskabsyttring  bød  han 
Haanden  til  Undertrykkelse  af  Reformbevægelsen  i  Tydskland 
og  fremfor  Alt  til  Luthers  Domfældelse. 

Under  disse  Omstændigheder  var  Huttens  Haab  kun 
svagt,  og  han  deelte  kun  lidet  Sickingens  Anskuelse,  at  Kei- 
seren paa  Rigsdagen  vilde  faae  -Øinene  op,  og  at  han  (Sickin- 
gen)  kunde  gjøre  sin  Indflydelse  gjældende  hos  ham.  Sickingen 
var  i  Løbet  af  Vinteren  ved  Luthers  Skrifter,  som  hans  Ven 
havde  forelæst  ham,  bleven  afgjort  vunden  for  Reformationen 
og  stod  fast  mod  alle  de  Forsøg,  man  gjorde  paa  at  bringe 
ham  til  at  forlade  Luthers  Sag. 

Medens  Rigsdagen  holdtes  i  Worms,  var  der  den  nøieste 
Forbindelse  mellem  denne  By  og  Slottet  Ebernburg,  som  laa 
6  Mile  derfra.  Om  den  Tale,  hvormed  den  pavelige  Nun- 
tius,  Alexander,  aabnede  Rigsmødet,  var  man  paa  Ebernburg 
underrettet  den  næste  Morgen.  Den  tydske  Demosthenes 
udsendte  heftige  Invectiver  mod  Alexander  og  Caraccioli,  begge 
de  pavelige  Nuntii,  samt  mod  de  tilstedeværende  Kirkefyrster 

Og  høie  Geistlige.  Endelig  forlangte  han  af  Keiseren,  som 
af  Hensyn  til  Paven  ikke  vilde  hore  Luthers  Forsvar,  men 
ligefrem  forkjættre  hans  Meninger,  at  han  skulde  give  efter 
for  Stændernes  Fordring  og  tilstede  Luther  Adgang  til  For- 
samlingen med  Leidebrev. 

Keiseren  gav  omsider  efter,  og  den  16de  April  ankom 
Luther,  ledsaget  af  Justus  Jonas,  til  Byen  Worms.  Han  be- 
stod allerede  den  næste  Dag  sit  første  Forhør.  Hutten  hilste 
dem  Begge  fra  sit  Skjul  i  2  Skrivelser.  Efter  at  Luther 
havde  udbedet  sig  Betænkningstid  i  det  første  Forhør,  da 
man  opfordrede  ham  til  at  tilbagekalde  sine  Meninger,  gav 
han,  som  bekjendt,  i  det  næste,  den  18de,  sit  berømte  Svar 
og  blev  uden  at  være  overbeviist  dømt  som  Kj ætter.  Da 
Hutten  i  Ebernburg  erfarede  den  ulovlige  Fremgangsmaade 
mod  Luther,  blussede  hele  hans  Harme  op,  medens  han 
anerkjendte  og  beundrede  den  uforfærdede  Munks  Holdning  i 
Mødet.  Han  fortæller  Luther  i  et  Brev,  som  er  skrevet  2 
Dage  efter  hiint  andet  Forhør,  at  Mange  vare  i  de  Dage 
komne  til  ham  med  saadanne  ængstelige  Yttringer  om  Luther 
som:  «Naar  han  kun  ikke  falder  fra,  naar  han  kun  svarer 
standhaftigt  og  ikke  lader  sig  skræmme«.  Men  han,  skriver 
han,  havde  altid  svaret,  at  Luther  vilde  være  Luther. 

«Hold  nu  ud  til  Enden«,  tilraaber  han  sin  Aandsfælle. 
«Lad  Dine  Fjender  skrige,  rase,  spotte.  Jeg  selv  tvinges  ved 
mine  Venners  Forsigtighed  og  Frygt  for,  at  jeg  maatte  vove 
for  Meget,  endnu  til  Ko.  Ellers  vilde  jeg  under  Worms'  Mure 
have  begyndt  et  Angreb.  Dog  snart  vil  jeg  bryde  frem,  og 
Du  skal  see,  at  ogsaa  jeg  ikke  vil  fornegte  den  Aand,  Gud 
har  vakt  i  mig.  Jeg  brænder  af  Længsel  efter  at  see  Dig. 
Lad  mig  faae- Efterretning  om  Alt,  som  møder  Dig«. 

Dette  Ønske  efterkom  Luther  og  underrettede  ham  før 
sin  Afreise  fra  Worms  (som  indtraf  den  26de  April)  om  Keise- 
rens unaadige  Afsked  og  Forbud  mod  at  prædike  underveis  — 
et  Brev,  som  gik  den  varmtfølende  Hutten  nær  til  Hjerte  og 
rørte  ham  til  Taarer. 

Den  mægtige  Sickingen,  som  endnu  opholdt  sig  paa 
E bernburg  og  fandt  Behag  i  det  inderlige  Samliv  med  Hut- 
ten, var  en  fast  og  ivrig  Tilhænger  af  Luther  og  havde  givet 
sit  Kidderord  paa,  at  han  trods  alle  Farer  ikke  vilde 
svigte  hans  retfærdige  Sag,  et  vægtigt  Ord,  hvorpaa  man 
kunde  stole.  Men  endnu  vilde  den  drabelige  Riddersmand 
ikke  slaae  løs,  skjøndt  de  geistlige  Herrer  i  Rigsdagen  hem- 
melig ængstede  sig  over  hans  truende  Nærhed.  Haabet  om 
Sold  og  Krigsbytte,  men  ogsaa  om  stigende  Betydning  hos 
Keiseren,  for  hvem  en  Krig  med  Frankrig  ikke  længe  kunde 
udeblive,  var  ikke  den  sidste  af  de  Aarsager,  der  afholdt  ham 
fra  Voldsomheder. 

Saaledes  bleve  Huttens  Trusler  fra  Ebernburg  blot  Ord,  og 
han  udsatte  sig  for  den  Dadel,  at  han  havde  truet  med,  hvad 
han  ikke  kunde  udføre,  eller  ikke  udførte,  hvad  han  havde 
truet  med.  Hans  Venner,  hidsige  Hoveder  ligesom  han  selv, 
havde  glædet  sig  over  Huttens  Trusler  og  maaskee  paa  hans 
Regning  deeltaget  i  dem.  De  gjorde  ham  nu  Bebreidelser, 
fordi  hans  Ord  ikke  svarede  til  hans  Handlinger.  Saaledes 
Herman  Busch,  der,  skjøndt  20  Aar  ældre  end  Hutten, 
var  endnu  mere  lidenskabelig.  Under  Rigsdagen  i  Worms 
havde  han  mundtlig  ført  ligesaa  heftige  Taler  som  Hutten 
skriftligt  paa  Ebernburg.  Denne  Mand  lod  udgaae  en 
Skrivelse  til  Hutten,  hvori  han  ikke  dulgte  sin  Forstemt- 
hed og  ved  bittre  Bebreidelser  søgte  at  ægge  Vennen  til 
Handling. 

Omtrent  ved  samme  Tid  modtog  Hutten  en  lignende 
Opfordring,  men  venligere  og  broderligere,  fra  Erfurt,  fra  sin 
Ungdomsven  Esban  Hesse,  den  bekj endte  Humanist,  der 
havde  vundet  et  stort  Navn  ved  sine  elegante  Digte.  Det 
var  en  elskværdig  Personlighed,  høi,  smuk  og  velbygget  med 
rigt  Skjæg  og  martialske  Træk,  hvorfor  Albrecht  Diirer  pleiede 
at  sige,  at  han  mere  lignede  en  Krigsmand  end  en  Digter. 
Det  var  en  dygtig  Fægter,  Dandser,  Svømmer  og  desværre 
ogsaa  —  Drikker,  som  det  laa  i  Tiden.   Naiv,  sorgløs,  munter 

levede  han  i  knappe,  ulystelige  huuslige  Kaar,  fredsommelig 
og  fornøiet.  «Nu  er  det  paa  Tiden,  at  Du  beskytter  den 
tydske  Frihed  med  Sværdet«,  udraabte  Esban  til  sin  fredløse 
Ungdomsven,  «da  Skrifter  og  Vers  ikke  formaae  det.  Skjæb- 
nen  kalder  Dig  til  at  tilbageføre  Tydsklands  Berømmelse. 
Du  maa  opfylde  de  Forhaabninger,  Du  har  vakt». 

Disse  Opraab  vare  overflødige.  Hutten  var  beredt;  men 
hvad  forraaaede  han  uden  Andre?  Hans  ridderlige  Ven  tovede 
endnu,  skjøndt  han  havde  givet  sit  fjendtlige  Sindelag  mod 
Rigsdagen  tilkjende  ved  at  besætte  Veiene  om  Worms  og 
lægge  Baghold  for  at  opsnappe  de  to  pavelige  Nuntii.  Kei- 
serens Hær  havde  beskyttet  dem.  Hutten  indsaae  tilfulde, 
at  han  ikke  holdt,  hvad  han  i  sine  Skrifter  havde  lovet. 
Disse  Dage  danne  et  sørgeligt  Vendepunkt  i  hans  Liv.  øie- 
blikket  var  kommet  sil  at  handle,  men  Handlingen  udeblev 
og  fulgte  ikke  Ordet. 


IV. 

Huttens  Samliv  med  Sickingen  var  tilende.  Keiser  Carl 
havde  kaldt  sin  Feltherre  til  Vaaben  mod  Frankrig;  Frantz 
havde  hvervet  Tropper  og  var  rykket  ind  i  Fjendens  Land. 
Dette  Felttog,  som  skulde  befæste  hans  Stilling  hos  Keiseren, 
løb  uheldigt  af  og  bragte  gjensidig  Misfornøielse  mellem  dem. 
Sickingen  blev  uenig  med  sin  Medfeltherre ,  Grev  Henrik  af 
Nassau,  og  Keiseren  betalte  ikke' de  lovede  20,000  Guldgylden, 
saa  at  Frantz  kom  i  stor  Forlegenhed  og  ikke  kunde  lønne 
sine  hvervede  Tropper. 

Den  krigeriske  Hutten  var  gjerne  dragen  i  Marken  med 
sin  Ven,  men  paa  denne  Tid  stod  det  sig  igjen  slet  med 
hans  Sundhed.  Efter  Sickingens  Bortgang  forlod  han 
Ebernburg  og  begav  sig  til  et  andet  Skjulested,  man  veed 
ikke  med  Bestemthed  hvilket,  nær  ved  Worms  eller  Land- 
stuhl,  en  anden  af  hans  mægtige  Beskytters  Borge.  Om 
Hutten   senere   har    deeltaget  i    det   keiserlige   Felttog,    er 

uvist.  Derimod  tumlede  den  urolige  Digter  og  Ridder  sig 
omkring  i  mindre  personlige  Feider  og  gav  i  disse  Skjær- 
mydsler  sin  Harme  Luft  over  at  see  sine  store  Planer  til- 
intetgjorte. 

Det  næste  Aar  1522  bragte  igjen  Lys  og  Ilaab  i  hans 
Sjæl.  Hans  Fader  døde,  og  der  aabnede  sig  Udsigt  for  ham  i 
Forening  med  hans  yngre  Brødre  til  at  erholde  den  Afdødes 
Besiddelser,  især  Borgen  Steckelberg,  som  formedelst  sin  utilgæn- 
gelige Beliggenhed  i  Skov  og  Bjerge  i  Krigstilfælde  syntes  at 
frembyde  et  holdbart  Punkt.  Den  virkelige  Tiltrædelse  af 
denne  Besiddelse  frembød  vel  Vanskeligheder  formedelst  Kut- 
tens revolutionaire  Stilling  til  Eegjeringen ;  dog  hævede  den 
blotte  Udsigt  hans  Mod,  ligesom  den  Stilling,  som  Sickingen 
Dag  for  Dag  mere  indtog,  hjalp  til  at  opmuntre  ham.  Denne 
var  nu  afgjort  vunden  for  Reformationen.  Luther  tilegnede 
ham  til  Tak  for  hans  gjentagne  Tilbud  om  sin  ridderlige 
Beskyttelse  sit  Skrift  om  Skriftemaalet,  og  Sickingen  lod  sin 
Borggudstjeneste  reformere,  ja  optraadte  selv  som  Forfatter 
til  Forsvar  for  Reformationens  Grundsætninger. 

I  Mai  Maaned  i  dette  Aar  kaldte  Uroligheder  i  Spanien 
Keiseren  did.  I  det  Rigsregimente  i  Niirnberg,  som  han  paa 
Churfyrsternes  Forlangende,  havde  indsat  under  sin  Fraværelse, 
vare  de  geistlige  og  verdslige  Fyrster,  Prælaterne  og  Greverne, 
samtlige  Rigsstæder  repræsenterede.  Ridderne  ikke.  Utilfredse 
over  denne  Tilsidesættelse  søgte  Ridderne  at  drage  Stæderne 
til  sig,  da  disse,  svagt  fremstillede  i  Regjeringen,  forurolige- 
des ved  dennes  Plan  at  trække  en  Toldgrændse  om  det  tydske 
Rige.  Endvidere  havde  Rigsregimentet  givet  de  Evangelisk- 
sindede Anledning  til  Misfornøielse.  Under  Luthers  Ophold 
paa  det  thtiringske  Bjergslot  Wartburg  havde  Dr.  Carlstadt 
i  Wittenberg  begaaet  voldsomme  Kirkeoptøier,  som  foran- 
ledigede Luthers  egen  Indskriden.  Et  Edict,  som  den  bigotte 
Hertug  Georg  af  Sachsen  havde  sat  igjennem  i  Niirnberg, 
indskjærpede  Biskopperne  i  Naumburg,   Meiszen   og  Merse- 

burg  at  modsætte  sig  de  nye  Forandringer  i  Wittenberg  og 
opretholde  de  gamle  kirkelige  Skikke. 

Disse  Forhold  synes  at  have  fremkaldt  den  Idee  hos  den 
utrættelige  Frihedskæmper  at  gjennemføre  en  kirkelig  politisk 
Keform  ved  Hjælp  af  en  Forening  mellem  Bidderne  og  Stæ- 
derne, en  Tanke,  som  iøvrigt  sysselsatte  Hutten  i  hans  sidste 
Levetid  og  ferste  Gang  fremtræder  i  et  Digt,  der  er  skrevet 
paa  denne  Tid,  «de  fire  tydske  Stæders  Beklagelse«. 

Ved  Forholdenes  Magt  og  Tryk  vare  den  adelsstolte  Rid- 
ders Standsfordomme  nedstemte  saa  dybt,  at  han  i  sin  utaal- 
modige,  rastløse  Higen  mod  sit  Maal  rakte  Stæderne,  disse 
Kræmmersjæle,  som  han  ellers  foragtede,  Haanden  til  For- 
bund, en  Forening,  som  paa  den  Tid  var  umulig  formedelst 
Adelens  Skinsyge  mod  Stæderne,  Stædernes  mod  Adelen.  Det 
Spørgsmaal  ligger  nær,  om  Hutten,  hvis  han  havde  levet 
længere,  vilde  have  gaaet  et  Skridt  videre  og  opraabt  Bøn- 
derne til  at  reformere  de  bestaaende  Misforhold.  Den 
Tanke,  at  en  længere  fortsat  Modstand  af  Magthaverne 
mod  Reformationen  tilsidst  vilde  hidføre  et  Oprør  af  den 
laveste  Deel  af  Befolkningen,  har  han  selv  udtalt  paa  et  Sted, 
som  med  Rette  kan  gjælde  for  en  Spaadom  om  Bondekrigen, 
der  indtraf  kort  efter  Huttens  Død.  Under  en  Sickingens  og 
en  Huttens  Anførsel  vilde  denne  farlige  Krig  uden  Tvivl 
have  antaget  Dimensioner  af  en  Borgerkrig,  som  Middelalderen 
hidtil  ikke  havde  kjendt. 

Sickingen  stod  ikke  længere  under  den  keiserlige  Naa- 
dessol.  Hans  Forhold  til  den  statskloge  Carl  var  blevet 
koldt.  Men  derfor  opgav  den  stolte  Ridder  ikke  sine  høitfly- 
vende  Planer.  Keiserens  Bortfjernelse  og  den  tilbageladte 
Regjerings  Svaghed  gav  en  ønskelig  Foranledning.  Det  var 
denne  Gang  Erkebispen  af  Trier,  Richard  v.  Greiflfenclau,  hans 
Nabo,  mod  hvem  han  vilde  føre  sit  frygtede  Sværd.  Ærgjer- 
righed,  personligt  Uvenskab,  Standsinteresser,  Iver  for  Refor- 
mationen vare  de  ledende  Motiver.   Paa  Rigsdagen  i  Augsburg 

i  Aaret  1518,  hvor  Hutten  i  veltalende  Ord  havde  talt  for 
en  Kamp  mod  Tyrkerne,  Christenhedens  Fjender,  havde  Ri- 
chard talt  i  skarpe  Udtryk  om  Sickingen,  advaret  Fyrsterne 
mod  hans  farlige  Planer,  tilraadet  dem  itide  at  tugte  den 
Mægtige,  forend  han  voxede  dem  over  Hovedet.  Den  krigeriske 
Kirkefyrste,  en  Julius  H  i  mindre  Stiil,  var  tillige  en  ivrig 
og  uforsonlig  Modstander  af  Eeformationen. 

Naboforholdene  vare  paa  den  Tid  Sickingens  Foretagende 
gunstige.  Af  den  tvetydige  Albrecht  af  Mainz,  Huttens  tid- 
ligere Beskytter,  en  Mand,  hvis  Forhold  til  Eeformationen 
ikke  er  klaret,  havde  Ridderen  ikke  Noget  at  befrygte.  Heller 
ikke  af  Pfalzgreven,  hans  tidligere  Lehnsherre,  hvem  han  tid- 
ligere havde  ydet  Tjenester.  Philip  af  Hessen  var  derimod 
mindre  at  stole  paa;  men  Sickingen  haabede  at  være  færdig 
med  Trier,  førend  Philip  rykkede  i  Marken. 

En  Anledning  til  en  Krigserklæring  var  snart  funden,  og 
Frants  von  Sickingen  stod  snart  med  en  bydende  Hær  i  Er- 
kebispen  af  Triers  Lande.  Den  tappre  Eidder,  der  stolede  paa 
sit  Sværd,  ændsede  ikke  den  truende  Actserklæring,  som  Ee- 
gjeringen  i  Niirnberg  slyngede  mod  Landefredens  Forstyrrer. 
Han  rykkede  for  Trier  og  beskjød  Erkebispens  Stad;  men 
Eichard  var  ikke  uvirksom  og  udfoldede  krigerisk  Dygtighed, 
Klædt  i  en  Køllert  af  Elsdyrsskind  holdt  han  Mønstring  over 
sine  Folk  paa  Torvet  og  undersøgte  selv  Murene  og  Taarnene 
for  at  lade  Beskadigelserne  udbedre. 

Eichards  kraftige  Modstand  kaldte  Nabofyrsterne  til  Hjælp. 
Churfyrsten,  Ludvig  af  Pfalz  og  Landgrev  Philip  af  Hessen 
rykkede  frem;  Munitionen  slap  op  for  Sickingen,  og.  han 
maatte  beslutte  sig  til  et  Tilbagetog. 

I  den  paafølgende  Vinter  sad  han  stille  paa  sin  Borg 
og  rustede  ivrigt  til  det  Hovedangreb,  som  nu  forestod  hans 
egne  Besiddelser. 

Under  disse  Omstændigheder  var  der  for  Hutten  ikke  nogen 
Beskyttelse  at  vente  paa  Sickingens  Territorium.  Den  stærke 
Muur,  hvortil  han  havde  lænet  sig,   begyndte  at  vakle.    Syg 

Og  lidende,  hjemsøgt  af  sit  gamle  Onde,  maatte  den  forfulgte 
Digter  see  sig  om  efter  et  andet  Tilflugtssted.  Paa  denne 
Tid  modtog  han  et  smigrende  Tilbud  fra  Frants  I  i  Frankrig 
mod  en  Aarslon  af  400  Kroner  og  frit  Valg  af  Opholdssted 
at  træde  i  hans  Tjeneste  som  hans  Raad.  Tilbudet  var  fri- 
stende, især  for  en  fredløs  Mand,  der  intetsteds  i  sit  Fædre- 
land var  sikker  paa  sit  Liv,  Intet  eiede  og  i  hei  Grad 
trængte  til  Pleie.  Men  hos  Ulrich  von  Hutten  var  Fædre- 
landskj ærligheden  stærkere  end  Farer  og  Forfølgelser,  Nød  og 
Fattigdom,  Sygdom  og  Lidelser.  Denne  stolte  Aand  kunde 
ikke  udholde  den  Tanke  at  tjene  en  Herre,  som  talte  et  an- 
det Sprog  end  hans  Fædres  Sprog,  at  svigte  Tydskland,  som 
han  elskede,  skjondt  dets  Keiser  forskjød  ham,  med  hele  sit 
store  og  varme  Hjerte. 

Derfor  vendte  han  sig  nu  til  Reformationens  anden  Arne, 
til  det  tydske  Schweiz's  gjæstfrie  Bjerge,  hvor  Zwingli  paa 
samme  Tid  som  Luther  i  Tydskland  havde  undfanget  refor- 
matoriske Tanker.  Tilligemed  Oekolampadius  søgte  han  Ly 
i  Basel  under  det  Uveir ,  som  truende  trak  sammen  i 
Tydskland. 

Raadet  i  Basel,  hvis  Beskyttelse  den  forfulgte  Friheds- 
kæmper havde  søgt,  skjænkede  ham  et  sikkert  Ophold  i  denne 
By.  Det  var  paa  den  høie  Tid;  thi  en  ny  Fjende,  næsten 
farligere  end  den  gamle,  havde  reist  sig  mod  ham.  Hans 
Sikkerhed  var  ikke  alene  truet  af  det  romerske  Parti,  men 
ogsaa  af  Fyrsterne  i  Tydskland,  som  i  ham  saae  en  af  de 
farligste  Ophavsmænd  til  Riddcrreisningen  mod  dem.  I  Basel 
blev  Hutten  behandlet  paa  det  Ærefuldeste  efter  hans  Rang 
og  store  Navn.  øvrigheden  aflagde  ham  Besøg;  man  skjæn- 
kede ham  Foræringer;  Folk  af  alle  Stænder  vilde  see  den 
vidtberømte,  laurbærkronede  Digter;  man  viste  ham  sin  Høi- 
agtelse  ved  Indbydelser  og  Festmaaltider.  Men  den  Mand, 
som  han  skattede  hoiest  i  Basel,  for  hvem  han  selv  nærede 
den  største  Høiagtelse,  saae  ugjerne  Huttens  Besøg  i  denne 
By  og  behandlede  ham  koldt  og  fremmed.    Vi  komme  nu  til 

et  Forhold,  der  bidrog  til  at  forbittre  Kuttens  sidste  Dage, 
medens  det  kaster  en  stærk  Skygge  over  Erasmus  fra  Kotter- 
dams  Minde. 

Erasmus  var  sin  Tids  største  Humanist  og  meest  dannede 
Mand;  baade  Lærde  og  Fyrster  i  Europa  beilede  til  hans 
Gunst.  Hutten  havde  altid  seet  op  til  den  langt  ældre  Mand 
som  sit  Monster  og  Forbillede.  Det  havde  heller  ikke  fra 
Erasmus's  Side  manglet  paa  Velvillie  og  Godhed  for  den 
talentfulde  Digter,  hvis  opbrusende,  overstrømmende  Heftighed 
han  undskyldte  med  hans  Ungdom.  Men  Huttens  hensyns- 
løse, aabne  Natur  kunde  ikke  i  Længden  tiltale  den  forsigtige, 
diplomatiske  Erasmus,  som  ikke  vilde  bryde  med  sine  Be- 
skyttere for  at  handle  efter  sin  Overbeviisning.  Feiret,  mod- 
taget som  en  Potentat  paa  sine  vidtløftige  Eeiser  i  Frankrig, 
Italien  og  England,  opvartet  af  øvrigheder  og  Deputationer, 
som  holdt  Taler  til  ham,  levede  denne  berømte  Lærde  i  et 
behageligt  Otium  uden  at  beklæde  noget  Embede,  som  han 
bestandig  undveg,  af  en  aarlig  Understøttelse  fra  Keiser  Carl. 
Han  boede  først  i  Løwen,  senere  i  Basel,  tilsidst,  da  Refor- 
mationen fordrev  ham  derfra,  i  Freiburg.  En  Fjende  af  Krig 
og  Strid  holdt  han  sig  ængstelig  og  forsigtig  tilbage  fra  Re- 
formationens Storme,  skjøndt  han  var  Luther  bevaagen  og 
agtede  ham.  Men  han  saae  i  ham  og  hans  Heftighed  en 
Pelides  Vrede,  der  ikke  forstod  at  give  efter.  Erasmus  saae 
ligesaa  klart  som  Luther  Tidens  Brøst;  ogsaa  han  vilde  refor- 
mere, men  uden  voldsom  Omvæltning  af  det  Bestaaende,  i 
Samklang  og  Forening  med  Paven,  Biskopper  og  Fyrster. 

Hutten  havde,  ledet  af  Tidens  Strømninger,  forladt  sit 
reent  humanistiske  Standpunkt  og  nærmet  sig  og  optaget 
Reformationens  Ideer.  Han  saae  nu  fra  sit  nye  Stade  mange 
Pletter,  som  han  før  ikke  havde  kunnet  see,  hos  den  forsigtige 
Lærde,  der  bestandig  fastholdt  sit  humanistiske  Standpunkt 
og  ikke  vilde  lade  sig  trænge  ud  derover.  Erasmus  havde 
paa  den  Tid  valgt  Basel  til  sit  Opholdssted,  ikke  fordi  han 
vilde  slutte  sig  til  den  schweiziske  Reformation,  men  fordi 

han  betragtede  denne  By  som  neutral  Jord.  Da  nu  den  for- 
drevne og  forfulgte  Hutten  ankom  dertil,  blev  den  frygtsomme, 
gamle  Mand  bange  og  frygtede  for  at  drages  med  ind  i  Rid- 
derens Forfølgelser.  Det  var  ham  velbekjendt,  at  Domini- 
canerne  udspredte  i  Tydskland,  at  Erasmus  havde  lagt  Æg- 
gene og  Luther  udruget  dem.  Derfor  bad  han  Hutten 
gjennem  en  Mellemmand,  Henrik  Eppendorf,  en  Ven  af  Hut- 
ten, der  studerede  i  Basel  og  blev  understøttet  af  Hertug 
Georg  af  Sachsen,  om  under  sit  Ophold  i  Basel  ikke  at  com- 
promittere  ham  ved  sit  Besøg.  Hvis  der  var  Noget  af  Vigtig- 
hed, som  han,  Hutten,  vilde  meddele  ham,  kunde  det  skee 
gjennem  dette  Mellembud;  han  selv  (Erasmus)  kunde  ikke 
taale  Kakkelovnsvarmen*);  ellers  vilde  han  aflægge  ham  et 
Besøg.  Denne  Adfærd  af  en  Mand,  hvis  Agtelse  han  skattede 
meget  høit,  just  paa  en  Tid,  da  han  trængte  til  ham,  smer- 
tede den  syge  Digter  dybt  og  vakte  hans  retfærdige  Harme. 
Med  Stolthed  afviste  han  derfor  ethvert  Samqvem  med  Erasmus. 

Skjøndt  svag  og  lidende  kunde  Hutten  ikke  forholde  sig 
rolig  og  uvirksom;  han  begyndte  ogsaa  i  Basel  reformatoriske 
Agitationer  mod  de  bestaaende  Kirketilstande.  Dette  gik 
saavidt,  at  Regjeringen  i  denne  By,  ægget  af  Geistligheden, 
opsagde  den  urolige  Reformator  den  ham  tilsagte  Beskyttelse. 
Saaledes  saae  Hutten  sig  nødt  til  at  forlade  Basel.  Ad  Omveie 
begav  han  sig  til  det  nærliggende  Miihlhausen,  hvor  den  ind- 
flydelsesrige Statsskriver  Oswald  Gamsharst,  som  han  i  læn- 
gere Tid  havde  kjendt,  lovede  at  beskytte  ham  mod  Geist- 
lighedens Forfølgelser.  I  det  derværende  Augustinerkloster, 
hvis  Beboere  vare  venligt  stemte  mod  deres  sachsiske  Ordens- 
broder, agtede  han  at  tilbringe  Resten  af  Vinteren. 

Her  i  Miihlhausen  erfarede  han,  at  Erasmus  tænkte  paa 
et  skriftligt  Angreb  paa  Luther.  Hutten  advarede  ham  ved 
Eppendorf;  hvis  han  angreb  Luther,  lod  han  ham  sige,  at  de 
ikke  kunde  være  Venner.  I  Marts  Maaned  udkom  et  Brev  fra 
Erasmus  til  Laurinus,  en  Decan  i  Brugge.    Denne  Erasmiske 

*)  Dette  var  virkelig  en  Eiendommeiigbed  hos  Erasmus. 

Skrivelse,  som  var  affattet  med  ironisk  Koldsindighed  mod  en 
Sag,  som  satte  Hutten  i  Flamme,  indeholdt  adskillige  Usand- 
heder, idet  han  søgte  at  retfærdiggjore  sin  Opførsel  mod  den 
fredløse  Ridder.  Nu  udspandt  der  sig  mellem  disse  to  Mænd 
en  Brevvexel,  som  tilsidst  tog  en  saa  udfordrende  Vending, 
at  Hutten  affattede  sit  berømte  latinske  Skrift  mod  den  store 
Humanist  (Expostulatio  Ulrichi  de  Hutten  cum  Erasmo  lio- 
terodamo).  Erasmus's  Modskrift  og  Forsvar  lod  ikke  længe 
vente  paa  sig.  Han  kaldte  det  »en  Svampe,  som  skulde  af- 
viske Huttens  Bagvaskelser  (Spongia  Erasmi  adversus  asper- 
gines  Hutteni). 

Denne  skarpe  Polemik  mellem  de  to  berømte  Humanister 
gjorde  et  piinligt  Indtryk  paa  deres  Aandsfæller,  medens  den 
foraarsagede  Obscuranterne,  Oplysningens  arrige  Fjender,  Glæde. 
«Jeg  vilde  ønske »,  skrev  Luther,  «at  Hutten  ikke  havde  yt- 
tret  sine  Besværeiser,  og  at  Erasmus  ikke  havde  afvisket  demH. 
Den  blide  Melanchton  meente,  at,  om  endogsaa  Erasmus  vir- 
kelig havde  fortjent  dette  Angreb,  man  saa  dog  i  Betragtning 
af  hans  Alder  og  Fortjenester  hellere  maatte  have  lukket  li- 
nene til.  Ja!  Erban  Hesse,  Huttens  tro  Ungdomsven,  vrededes 
paa  ham  for  dette  Anfald  paa  den  store  Lærde;  saa  dybt 
rodfæstet  stod  Erasmus's  Anseelse. 

Imidlertid  var  den  Storm,  som  truede  Sickingen,  brudt 
løs.  Med  ængstelig  Opmærksomhed  fulgte  Hutten  Begiven- 
hedernes Gang;  thi  til  sin  ridderlige  Ven  knyttede  han  sit 
sidste  Haab.  Efterretningerne  lød  ikke  trøsteligt.  Sickingens 
egen  Søn,  Faderens  Glæde  og  Stolthed,  var  faldet  i  Pfalz- 
grevernes  Magt;  med  ham  synes  al  Held  og  Lykke  at  have 
forladt  Faderen.  V\''artenberg,  et  af  Frantz's  Slotte,  hvor 
Hutten  engang  havde  opholdt  sig,  overgav  sig  til  Fyrsterne. 
Forgjæves  bød  Sickingen  Haanden  til  Vaabenstilstand.  Strax 
efter  Paaske  forstærkede  de  nu  triumpherende  Fjender  deres 
Hær,  rykkede  med  svært  Beleiringsskyts  for  den  mægtige 
Borg,  Landstuhl,  hvoraf  betydelige  Ruiner  den  Dag  idag  ere 
tilbage,   og  begyndte  at  beleire  den.      Sickingen  opholdt  sig 

dengang  paa  denne  Borg,  og  man  raadede  ham  til  itide  at  fjerne 
sig  fra  Borgen,  som  ikke  vilde  kunne  udholde  den  stærke 
Beleiring.  Men  den  tappre  Riddersmand  gav  sine  Venner 
det  Svar:  »Hvad  vilde  mine  Tjenere  ansee  mig  for,  naar  jeg 
flygtede  og  lod  dem  ene  i  Faren?«  Til  det  Bud,  der  bragte 
ham  Fyrsternes  Krigserklæring,  bemærkede  han  uforfærdet, 
ja  spøgende:  «Jeg  horer,  at  Din  Herre  har  nyt  Skyts.  Jeg 
har  nye  Mure.    Velan!  Lad  dem  da  forsøge  sig  mod  hinanden. 

Skydningen  begyndte.  Den  var  saa  morderisk  og  blev 
fortsat  med  en  saa  forstærket  Kraft,  at  det  største  Taarn  faldt, 
og  Muren  viste  en  Breche  paa  12  Alen.  Borgherren,  der  pla- 
gedes af  Podagra,  lod  sig  bære  hen  til  et  Skydehul  for  at 
overskue  Beleiringen.  I  samme  ^^ieblik  faldt  et  Skud  gjen- 
nem  Hullet.  Nogle  Bjælker,  som  bleve  trufne  af  Skuddet, 
kastedes  med  voldsom  Kraft  mod  Ridderen.  Det  blev  hans 
Banesaar.  I  Folelsen  af  sit  nære  Endeligt  lod  han  sig  af 
sine  Tjenere  bære  bort  til  en  underjordisk  Hvælving,  som  var 
skudfri.  Han  sendte  strax  et  egenhændigt  Brev  om  Overeens- 
komst  til  Fyrsterne.  Skydningen  hørte  op.  Beleirerne  for- 
langte Sickingens  og  Fæstningens  Overgivelse.  Den  døende 
Frantz  bevilgede  deres  Forlangende  med  de  Ord:  «Jeg  vil 
ikke  længe  blive  deres  Fange ». 

I  den  dunkle  Slotshvælving,  omgivet  af  sin  Lehnsherre 
og  de  Bvrige  Fyrster,  udaandede  den  heltemodige  Ridder  ved 
Middagstid  sin.  mandige  og  ærlige  Sjæl. 

V. 

Hutten  opholdt  sig  endnu  i  Miihlhausen,  da  han  erfarede 
sin  Beskytters  og  Vens  bratte  D-ød.  Hans  Ophold  i  denne 
By  var  ikke  læ^nger  sikkert;  truet  og  forfulgt  flygtede  den 
fredløse  Mand  derfra  i  Nattens  M^rke.  Han  tyede  til  Ziirich, 
til  Zwingli,  som  stod  i  frisk  Begyndelse  af  sit  Reform- 
værk, en  Mand,  som,  opvoxet  blandt  et  frit  og  modigt  Folk, 
var   mere   aandsbeslægtet  med  den  vaabenlystne  Ridder  end 

den  thuringske  Reformator.  Hos  den  djærve  Zwingli  søgte 
og  fandt  Hutten  Beskyttelse,  Hjælp  og  Trost.  Den  tydske 
Frihedsdigter  var  dengang  i  en  beklagelig  Forfatning.  Syg 
og  lidende,  næsten  døende,  var  han  fattig  og  aldeles  blottet 
for  Midler.  Fra  hans  Godser  kom  ingen  Understøttelse,  enten 
fordi  hans  Brødre  frygtede  for  at  understøtte  en  Mand,  der  var 
erklæret  i  Rigets  Aet,  eller,  som  Andre  berette,  fordi  han 
frivilligt  havde  givet  Afkald  paa  sin  Fædrenearv.  Saaledes 
maatte  han  tage  sin  Tilflugt  til  Laan  og  Presninger.  Ikke 
mindre  sørgeligt  stod  det  sig  med  hans  Sundhed.  Allerede 
i  Basel  havde  han  været  syg;  i  Mtihlhausen  og  i  Ziirich  blev 
det  ikke  bedre  med  ham.  Abbeden  i  Pfæfers,  hvor  de  hede 
Kilder  sprudle,  var  en  Ven  af  Zwingli  og  Reformationen. 
Med  Anbefalinger  til  denne  Mand  sendte  Zwingli  den  Syge 
derhen  for  at  prøve  Vandets  Virkning.  Forgjæves!  Hutten 
bestod  Møie  og  Fare  uden  nogen  Nytte;  i  en  frygtelig  Khp- 
peafgrund,  hvor  Kilden  udspringer,  maatte  han  klattre  ned 
paa  hængende  Stiger  eller  heises  ned  i  Strikker.  Hans  Syg- 
dom var  altfor  rodfæstet  og  kunde  ikke  mildnes  ved  Bade. 
Sommeren  i  Aaret  1523  var  ogsaa  usædvanlig  ugunstig  for 
Curen.  Der  faldt  uophørlig  Regn,  og  vilde  Bække  strømmede 
ned  ad  Klipperne.  Ofte  frygtede  man,  at  de  vilde  bortskylle 
Badehuset,  der  var  anbragt  paa  en  Klippe. 

Huttens  Tilstand  var  haabløs;  men  hans  Livslyst  var 
endnu  ikke  slukket;  han  var  kun  lidt  over  35  Aar  gammel. 
Endnu  stolede  han  paa  Fortuna,  endnu  besad  denne  Middel- 
alderens Byron  sit  hele  uforfærdede,  trodsige  Mod.  «Vil  da 
denne  Vanskjæbne,  som  saa  bittert  forfølger  mig,  aldrig  finde 
Maal  og  Ende?»,  udraaber  han  til  sin  Ungdomsven,  Erban 
Hesse,  i  et  Brev,  der  kan  ansees  som  Digterens  Svanesang; 
•Jeg  troer  det  ikke.  Men  jeg  haaber  at  have  Mod  nok  til 
at  modstaae  dens  Anløb.  Denne  eneste  Trøst  har  den  levnet 
os,  der  har  overladt  det  øvrige  til  hiin  fjendthge  Magt«. 
Originalen  til  dette  Brev,  som  opbevaredes  i  Strazburgs 
Bibliothek  og  blev  ødelagt,    da  Bibliotheket  gik  op  i  Luer 

under  Preussernes  Beleiring,  forraadte  ved  sine  Træk  Rid- 
derens dødelige  Svaghed. 

Tilsidst  begav  Hutten  sig  til  den  lægekyndige  Præst, 
Schnegg,  der  boede  paa  øen  Ufnau  i  Zurichersøen.  Her  i 
sin  Eensomhed  og  Svaghed  blev  han  endnu  engang  smertelig 
forstyrret  af  Erasmus,  der  i  en  Skrivelse  til  Ziiricherraadet 
søgte  at  vække  Raadets  Uvillie  mod  ham.  «Jeg  har  ikke 
Noget  imod«,  hedder  det  her,  «at  I  lade  Hutten  boe  hos 
Eder,  men  besværer  mig  over,  at  han  misbruger  Eders  Godhed 
til  kaade  Skrifter«. 

Da  den  fredløse  Digter,  som  alt  havde  Døden  paa  Læ- 
berne, erfarede  dette  haarde,  ubetimelige  Angreb  fra  den  Mand, 
fra  hvem  det  mindst  burde  komme,  blussede  Harmen  endnu 
engang  op  i  denne  Sjæl,  som  i  hele  sit  Liv  havde  hadet 
Uret,  og  han  forlangte  at  maatte  retfærdiggjøre  sig. 

Men  Hutten  behøvede  ikke  længer  nogen  Beskyttelse. 
Et  heftigt  Sygdomsanfald  kastede  ham  paa  Leiet.  Læger 
bleve  kaldte.  Deres  Kunst  var  forgjæves.  I  en  af  de  sidste 
Dage  af  August  udaandede  Frihedsdigteren  sin  store  Sjæl. 
Han  overlevede  kun  lidt  over  3  Maannder  sin  Ven  Frantz 
von  Sickingen.  Om  Aarsagen  til  Huttens  Død  gik  der  for- 
skjellige  Rygter,  ja  man  mumlede  om  Gift.  Vistnok  uden 
Hjemmel.  Det  er  utvivlsomt,  at  den  Sygdom,  som  han  havde 
paadraget  sig  i  sin  Ungdom,  har  foraarsaget  hans  Død. 

Den  adelige  Hutten,  han,  der  kunde  have  levet  i  Rig- 
dom og  Overdaadighed,  hvis  han  havde  villet  og  ikke  havde 
fulgt  sin  indre  Overbeviisning,  døde  i  den  største  Armod. 
Zwingli  fortæller,  at  han  Intet  efterlod  sig  af  Værdi.  Han 
eiede  ingen  Bøger  (hans  Bogsamling  var  sandsynligviis  gaaet 
tabt  ved  Indtagelsen  af  Sickingens  Borge).  Af  Bohave  efter- 
lod han  sig  heller  Intet  undtagen  —  en  Pen,  maaskee  den, 
med  hvilken  han  havde  skrevet  sine  berømte  Skrifter. 

Ulrich  von  Hutten  naaede  ikke  sit  Maal.  Men  det  Maal 
var  ogsaa  uopnaaehgt  paa  de  Tider  og  under  de  Forudsæt- 
ninger.    Denne   dristige   Aand   vilde   paa  een  Grang,    i  eet 

Drag    gjennemføre   det,    som    kun    langsomt    og  Skridt    for 
Skridt  kunde  modnes. 

Humanismen  var  mangesidig,  var  fiin  og  smagfuld,  men 
den  var  mod-  og  kraftesløs;  den  kunde  ikke  reformere  Tiden. 
Det  see  vi  af  dens  Repræsentant  Erasmus.  Luthers  Stand- 
punkt var  mere  eensidigt;  han  samlede  hele  sin  Kraft  paa 
eet  Punkt  for  at  bryde  igjennem,  og  just  derfor  seirede  han. 
Humanismen  ligner  en  bred  Flod,  der  rolig  og  majestætisk 
ruller  afsted  i  gjennemsigtig  Klarhed;  den  maatte  blive 
snævrere,  dens  Bølger  vildere  og  heftigere  for  at  naae  Havet. 

Hutten  vilde  forene  begge  Tidens  Strømninger,  paa  een 
Gang  være  Humanist  og  Reformator;  men  dette  Standpunkt 
var  dengang  umuligt.  I  sin  utaalmodige,  gigantiske  Higen 
vilde  han  forudgribe  en  Tid,  der  endnu  ikke  var  født  til 
Verden;  i  sin  urolige,  storslaaede  Stræben  vilde  han  føre  en 
Tid  ind  i  Livet,  som  først  efter  en  lang  Udvikling,  efter 
Aarhundreder  kunde  modnes.  Med  prophetisk  Aand  peger 
han  hen  mod  Tydsklands  store  classiske  Litteraturperiode, 
den  i  det  18de  og  det  19de  Aarhundrede  af  den  tydske 
Reformation  gjenfødte  Humanisme. 

Chr.  Stremme. 

lydsklands  Forening  til  eet  Eige  og  Tydskernes  Samling  til 
en  mægtig  og  for  alle  Naboer  frygtelig  Nation  spiller  en  saa 
væsentlig  Rolle  i  hele  Europas  nyeste  Historie,  at  det  vel  er 
Umagen  værd  ret  at  klare  sig  Aarsagerne  til  dette  verdens- 
historiske Factum.  Ikke  blot  de  Danske,  men  i  det  Hele  taget 
alle  andre  Nationer  havde  vænnet  sig  til  at  betragte  Tydsk- 
land  som  et  blot  geographisk  Begreb.  Man  undervm-derede 
den  dybe  Trang  til  en  Eenhed  og  den  Higen  efter  at  spille 
en  afgjorende  Rolle  paa  Verdenshistoriens  Skueplads,  hvoraf 
enhver  Tydsker  var  besjælet,  og  navnlig  efter  Aaret  1848 
vare  Alle  enige  om  at  betragte  Tydskerne  som  et  i  politisk 
Henseende  fuldstændigt  upraktisk  Folk,  ligesom  man  meente, 
at  den  tydske  Eenhed  var  JQernere  end  nogensinde. 

En  Omstændighed,  man  i  denne  Henseende  navnlig  til- 
lagde stor  Vægt,  var,  at  de  tydske  Fyrstehuse  alle  vare  natio- 
nale; man  meente,  at  Tydskernes  tilvante  Ærbødighed  for 
deres  gamle  Fyrstehuse  og  de  forskjellige  tydske  Landskabers 
særlige  Nationalfølelse  altid  maatte  være  en  kraftig  Skranke 
mod  Tydsklands  Forening  til  en  samlet,  compact  Eenhed. 
Denne  Betragtningsmaade  var  imidlertid  ikke  correct.  I 
Slutningen  af  det  attende  Aarhundrede  var  Tydskland  virkelig 
en  meget  løs  Forbindelse  af  en  talrig  Masse  souveraine  Fyr- 


*)  Som  Kilde   er  væsentlig  benyttet:     Carl  Braun:     Bilder  aus  der 
deutscheu  Kleinstaaterei.     1ste  und  2te  Folgre.     Berlin  1868 — 70. 

ster.  Paa  Rigsdagen  den  1ste  Januar  1792  vare  saaledes 
266  forskjellige  Landsdele  repræsenterede,  men  derhos  var 
der  en  Mængde  Dele  af  Riget,  som  ikke  repræsenteredes  paa 
Rigsdagene;  navnlig  herte  hertil  de  frie  Rigsriddere,  henved 
1500  i  Tallet,  som  igjen  samledes  i  tre  Ridderkredse.  Tydsk- 
land  bestod  saaledes  af  omtrent  1800  af  hinanden  uafhæn- 
gige Medlemmer,  der  samtlige  betragtedes  som  Keiserens 
Lehnsmænd  og  Undersaatter. 

Det  er  bekjendt  nok,  at  der  dengang  omtrent  ikke  mere 
kunde  tales  om  en  egentlig  Regjering  i  Tj^dskland,  da  Stæn- 
derne aldrig  kunde  enes  om  nogensomhelst  Beslutning;  lige- 
saalidt  var  der  Tale  om  nogen  tydsk  Nationalfølelse.  Man 
raaa  huske,  at  Kredsinddelingen  endnu  bestod  i  Tydskland; 
den  enkelte  Tydsker  følte  sig  væsentlig  som  Schwaber,  som 
Franker,  som  Hesser,  Sachser  og  saa  fremdeles,  medens  sam- 
tidig de  tydske  Fyrster  kun  toge  Hensyn  til  deres  Familie- 
interesser; derfor  havde  man  f.  Ex.  lige  fra  Reformationens 
Tid  stadig  seet  et  mindre  og  større  Antal  Fyrster  i  Forbund 
med  Frankrig  for  at  bekæmpe  det  øvrige  Rige. 

Krigen  mod  den  franske  Republik  og  Napoleon  I  sprængte 
Resterne  af  det  gamle  tydske  Rige  fra  hverandre;  i  de  for- 
skjellige Fredsslutninger  bleve  de  tydske  Smaastater  masseviis 
inddragne  og  vare  Gjenstand  for  idelige  Omtuskninger.  Man 
tog  ikke  Qerneste  Hensyn  til  nationale  eller  religieuse  For- 
skjelligheder  eller  den  historiske  Udvikling.  En  Stump  Land 
fra  en  Kreds,  en  By  fra  en  anden,  et  Grevskab,  et  Abbedi 
0.  s.  V.  bleve  lagte  til  eller  tagne  fra  efter  den  franske  Kei- 
sers eller  hans  Ministres  Luner.  Paa  denne  Maade  blev  alt- 
saa  hele  den  gamle  historiske  Udvikling  sønderrevet,  og  der 
kunde  ikke  mere  som  før  være  Tale  om  noget  tilvant  Hengi- 
venhedsforhold  mellem  Undersaatterne  og  deres  Fyrster.  Pe- 
rioden fra  1801-14  var  en  tung,  men  nødvendig  Prøvelse  for 
Tydskland.  I  Begyndelsen  var  det  kun  den  enkelte,  dannede 
Tydsker,  som  følte  Tydsklands  dybe  Nedværdigelse  under  det 
fremmede  Herredømme,  og  som  med  Harme  saae,  hvorledes 

raan  endog  ligefrem  for  Penge  afgjorde  de  enkelte  tydske 
Landes  Skjæbne  i  Paris.  Endnu  var  ingen  almindelig  tydsk 
Nationalfølelse  opvaagnet;  derfor  kunde  Badensere,  Wiirtem- 
bergere,  Bairere  og  Rhinlændere  aarviis  kæmpe  som  Fransk- 
mændenes troe  Allierede  mod  -Østerrig  og  Preussen;  men 
Krigene  vedbleve,  og  deres  Byrder  og  Besværligher  tilligemed 
det  franske  Herredømme  hvilede  tungt  paa  hele  Landet  og 
vakte  efterhaanden  hele  Nationen  til  Bevidsthed.  Da  man 
endelig  saae  Preussen  med  en  beundringsværdig  Energi  samle 
sig  paany  efter  sit  knusende  Nederlag  1806—7,  da  man  saae 
Erobrerens  Hære  bukke  under  i  Rusland,  og  da  hele  Preus- 
sen reiste  sig  som  een  Mand,  saa  vaagnede  ogsaa  hele  det 
øvrige  Tydskland  af  sin  lange  Slummer  og  rev  sine  Fyrster 
med  sig  i  Kampen  for  national  Selvstændighed  mod  det  for- 
hadte Fremmedvælde. 

Det  franske  Overherredømme  havde  mod  sin  Villie  frem- 
met Tydsklands  Eenhed  ved  at  tilintetgjøre  de  talrige  Smaa- 
stater. Nu  bød  man  i  1815  Tydskerne  et  tydsk  Fyrstefor- 
bund, der  skulde  repræsentere  Tydsklands  Eenhed  og  fremme 
dets  Udvikling.  Det  er  imidlertid  en  bekjendt  Sag,  at  rus- 
sisk, preussisk  og  østerrigsk  Indflydelse  idelig  gjorde  sig  gjæl- 
dende  paa  Rigsdagen  i  Frankfurt;  Forbundet  har  i  de  50 
Aar,  i  hvilke  det  bestod,  næppe  udstedt  en  eneste  Lov,  som 
tilsigtede  at  fremme  det  tydske  Folks  aandelige  eller  mate- 
rielle Udvikling,  men  var  derimod  ene  betænkt  paa  at  kue 
enhver  Frihedsfølelse.  At  det  tydske  Forbund  derfor  i  ingen 
Henseende  kunde  tilfredsstille  det  tydske  Folk,  er  klart  nok; 
men  heller  ikke  i  de  enkelte  tydske  Stater  var  der  nogetsteds 
Tilfredshed.  Der  var  omtrent  ikke  een  Regent,  der  tog  be- 
hørigt Hensyn  til  sine  Undersaatters  Vel,  og  der  kunde  derfor 
ikke  istedetfor  det  af  Napoleon  sønderrevne,  gamle  undersaat- 
lige  Forhold  udvikle  sig  noget  nyt  gjensidigt  Hengivenheds- 
forhold  mellem  Fyrsterne  og  Undersaatterne.  Man  maa  der- 
næst erindre,  at  de  tydske  Stater  aldeles  ikke  repræsenterede 
nogen   særlig   tydsk  Stamme   eller  vare  Resultaterne   af  en 

historisk  Udvikling.  Det  skyldtes  hyppigt  rene  Tilfældigheder, 
om  en  Stat  i  Aarene  1801  —  14  var  undgaaet  at  oplyses,  og 
selv  de  mindste  tydske  Stater  repræsenterede  Brudstykker  af 
forskjellige  tydske  Stammer;  i  Hessen-Cassel  med  dets  170  D 
Mile  boede  saaledes  i  Syden  Frankere,  i  -Østen  Thiiringer,  i 
Midten  og  Vesten  Chatter  og  imod  Nord  endelig  Nedersach- 
sere;  det  nu  af  Preussen  incorporerede  Hertugdømme  Nassau 
talte  kun  400,000  Indbyggere,  og  dog  vare  ikke  mindre  end 
tre  forskjellige  Stammer,  Franker,  Chatter  og  Westphalere, 
her  repræsenterede,  og  de  samme  Forhold  mede  os  igjen  selv 
i  de  større  Stater  som  Wiirtemberg  og  Baiern.  Altsaa  over- 
alt var  der  Utilfredshed  med  Fyrsterne  og  med  Forbundet, 
overalt  hgetil  de  laveste  Classer  en  Higen  efter  en  tydsk 
Eenhed  og  en  Regjering,  som  tog  Hensyn  til  Folkets  -Ønsker 
og  kraftig  vilde  bortrømme  alle  de  middelalderhge  Levninger, 
som  hindrede  en  fri,  naturlig  Udvikling.  Det  er  denne  Fø- 
lelse, som  de  preussiske  Statsmænd  med  en  saa  overordenthg 
Dygtighed  have  vidst  at  benytte;  uden  denne  moralske  Bi- 
stand vilde  Tydsklands  Eenhed  ikke  være  bleven  realiseret  i 
saa  kort  Tid,  og  Ingen  maa  i  saa  Henseende  nære  nogen 
Illusion;  det  er  ikke  det  preussiske  Sabelregiraente,  som  hol- 
der Tydskland  sammen;  nei,  det  tydske  Folk  har  selv  ønsket 
det,  og  det  har  i  mange  Henseender  ingen  Grund  til  at  angre 
sin  Beslutning. 

Vi  ville  i  det  Følgende  i  forskjelhge  Afsnit  søge  at  vise 
det  tydske  Smaastatsvæsen  deels  fra  den  latterlige,  deels  fra 
den  alvorlige  Side.  Naar  det  første  her  meddeelte  Afsnit 
maaskee  vil  forekomme  En  eller  Anden  kun  at  være  en 
comisk  Historie  og  ikke  videre,  maa  man  erindre,  at  Qie- 
medet  er  at  vise,  hvorledes  den  tydske  Smaastatsregjering 
blandede  sig  ind  i  Alt  og  naturhgviis  derved  kun  opnaaede 
idehg  at  prostituere  sig  i  sine  Undersaatters  øine;  i  saa  Hen- 
seende er  Historien  charakteristik  nok.  Maaskee  nogle  af 
dette  Tidsskrifts  Læsere  kjende  en  munter  lille  FortælUng  af 
Fritz  Keuter  ved  Navn  «Hans  Høihed«.  Her  er  det  mecklen- 

burgske  Hof  i  Strelitz  gjort  til  Gjenstand  for  Satire,  og  man 
vil  maaskee  forundres  ved  at  h^re,  at  denne  Fortælling  af 
Fritz  Keuter  i  haieste  Grad  har  bidraget  til  at  aabne  Tyd- 
skernes 6^ine  for  deres  Smaastatsvæsens  Latterlighed  og  saa- 
ledes  maa  betragtes  ikke  blot  som  et  Tidsbillede  fra  Aar  1800 
i  Mecklenburg,  men  som  et  vægtigt  Indlæg  imod  hele  det 
tydske  Statsvæsen,  som  det  bestod  lige  til  1866.  Den  føl- 
gende Historie  danner  et  lille  Sidestykke  til  denne  Fortælling. 
Vi  skulle  endnu  meddele  nogle  korte  Oplysninger  om 
den  Forfatter,  som  her  væsentlig  er  benyttet.  Carl  Braun 
er  en  af  det  nye  Tydsklands  dygtigste  Politikere;  hans  glim- 
rende Veltalenhed,  hans  spillende  Vid  og  hans  Iver  for  Frem- 
skridt i  enhver  Retning  har  hurtigt  hævet  ham  til  en  af 
Lederne  for  det  nationale  Parti,  baade  i  den  tydske  Eigsdag 
og  paa  den  preussiske  Landdag.  Han  er  heller  ikke  en  Over- 
løber fra  igaar  eller  iforgaars,  men  har  i  mange  Tider  ind- 
taget samme  Standpunkt  som  nu,  og  han  har  havt  Leilighed 
til  at  kjende  de  smaae  tydske  Kegjeringers  Ynkelighed  fra 
første  Haand.  Han  er  født  i  1822  i  Nassau,  studerede  Jura 
og  kom  tidligt  ind  i  Statstjenesten ;  men  da  Hertugen  i  1850 
sluttede  sig  til  østerrig  og  svigtede  Tydsklands  Eenhedssag, 
nedlagde  Braun  sit  Embede,  ernærede  sig  fra  nu  af  som  Sag- 
fører i  Wiesbaden  og  førte  paa  Landdagen  en  ufortrøden 
Opposition  mod  Hertugens  folkefjendske  Regjering.  Han  var 
Landdagens  Formand  og  søgte  som  saadan  at  fremme  prac- 
tiske  Reformer,  medens  han  angreb  Regjeringens  ødselhed, 
slette  Skattesystem  og  Afhængighed  af  -Osterrig.  I  Begyn- 
delsen af  1866  søgte  han  at  faae  de  mindre  tydske  Stater 
til  at  holde  sig  neutrale  i  Kampen  mellem  Preussen  og  Osterrig 
og  fik  Landdagen  til  at  negte  enhver  Bevilling  til  Krigen. 
I  hele  Perioden  fra  1850 — 66  havde  han  idelig  været  udsat 
for  Regjeringens  Chikanerier  og  en  Mængde  Processer  for 
Høiforræderi ,  Majestætsforbrydelse  o.  s.  v.;  men  han  vandt 
alle  de  mod  ham  anlagte  Sager.   Da  Hertugen  af  Nassau  nu 

i  1866  trods  alle  Advarsler  deeltog  i  Krigen  og  mistede  sit 
Land,  sluttede  Braun  sig  gansise  til  den  nye  Tingenes  Til- 
stand, som  heller  ikke  mødte  den  mindste  Modstand  i  Nassau. 


I. 

Paa  Fuglefangst. 

Man  kan  ikke  negte,  at  det  undertiden  kan  blive  lidt 
vel  varmt  om  Sommeren  i  Wiesbaden.  Byen  ligger  i  en  dyb 
Dal,  og  naar  Solen  fraoven  og  de  varme  Kilder  franeden  virke 
med  forenede  Kræfter,  kan  det  nok  blive  en  trivelig  Herre 
lidt  besværligt;  men  man  har  flere  Midler  for  Haanden  til  at 
hjælpe  sig.  Man  kan  finde  Kjølighed  i  Taunus,  en  frisk, 
grøn,  skovrig  Bjergegn,  eller  man  kan  tye  til  Badestederne  i 
Bjergegnene.  Mangen  en  Læser  vilde  maaskee  foretrække 
Skoveensomheden,  og  man  kan  virkelig  faae  Tiden  prægtig 
til  at  gaae  ved  magehg  at  strække  sig  i  Udkanten  af  en 
eensom  Græsplet  i  Skoven,  hvor  man  kan  iagttage  Hjorten, 
naar  den  paa  een  Gang  forsigtig  og  galant  fører  sine  "Koer« 
(det  er  ikke  rigtig  æsthetisk,  men  det  er  den  teknisk  rigtige 
Benævnelse)  til  Græs.  Jeg  for  mit  Vedkommende  foretrækker 
dog  i  Keglen  den  menneskelige  Staffage  i  Landskabet  for 
den  dyriske ,  og  da  det  derfor  engang  i  Begyndelsen  af 
Tredserne  blev  mig  for  varmt  i  Wiesbaden,  tog  jeg  til 
Schwalbach  for  at  aflægge  et  Besøg  hos  Amtmanden  og  sam- 
tidig overtale  ham  til  at  tage  med  til  Schlangenbad. 

Begge  de  her  nævnte  Steder  ere  Badesteder  i  Bjer- 
gene; det  første  hedder  i  den  officielle  nassauske  Cancellistiil 
»Langen- Schwalbach"),  skjøndt  der  ikke  gives  nogen  Modsæt- 
ning et  «kort  Schwalbach«;  derimod  have  begge  Badene  en 
overordentlig  forfriskende  Skov-  og  Bjergluft.  Dog  det  var 
slet  ikke  herom,  jeg  vilde  tale,  men  om  en  Tildragelse,  jeg 
her  oplevede. 

Jeg  tog  imod  Amtmandens  Middagsinvitation  i  det  Haab 
nok  at  kunne  faae  ham  overtalt  til  at  tage  med  til  Schlan- 
genbad,  skjøndt  han  naturligviis  i  Begyndelsen  foregav  at 
være  optaget  af  Forretninger. 

Medens  vi  sade  til  Bords,  overrakte  en  Tjener  ham  en 
stor  Skrivelse  i  Actsformat  og  med  Tjenestesegl;  en  ridende 
Eegjeringscoureer  havde  bragt  det  fra  Residentsen. 

Amtmanden  brød  Skrivelsen  og  læste  den.  Derpaa  lagde 
han  den  mismodig  til  Side  og  forlod  Værelset,  idet  han  bad 
om  at  have  ham  undskyldt  og  lovede  snart  at  komme  tilbage. 
Alle  vare  nysgjerrige  efter  at  erfare,  hvad  Vigtigt  der  vel 
kunde  være  passeret  i  Hovedstaden,  som  jeg  først  havde  for- 
ladt for  fire,  fem  Timer  siden,  da  den  tilsyneladende  var 
fuldstændig  rolig  og  tilfreds.  Ogsaa  Damerne  vare  nysgjerrige, 
hvad  de,  som  bekjendt,  ellers  aldrig  ere;  endelig  spurgte  Fru 
Amtmandinden  mig,  om  det  kunde  betragtes  som  en  Stats- 
forbrydelse  at  lære  Depechens  Indhold  at  kjende;  som  en 
god  Hustru  følte  hun  sig  halvveis  forpligtet  til  at  lære  at 
kjende,  hvad  der  saaledes  kunde  sætte  hendes  Mand  i  ondt 
Lune. 

Jeg  var  fuldstændig  enig  med  hende,  hvad  den  menne- 
skelige Side  af  Sagen  angik,  og  med  Hensyn  til  Retsspørgs- 
maalet  udtalte  jeg  den  uforgribelige  Anskuelse,  at  jeg  sikkert 
ikke  begik  nogen  crimen  læsæ  majestatis  ved  at  læse  Depe- 
chen, saasom  jeg  ikke  var  Embedsmand;  naar  jeg  derhos 
læste  høit,  som  jeg  undertiden  pleier  ved  vigtige  Sager,  saa 
kunde  det  heller  ikke  tilregnes  det  øvrige  Selskab  som  nogen 
Forbrydelse,  om  det  saaledes  tilfældigt  fik  Kundskab  om, 
hvad  der  stod  i  Skrivelsen. 

Herpaa  taug  hele  Tafelrunde,  og  da  der  staaer  skrevet  i 
Corpus  juris,  der  æres  af  os  Jurister  som  vor  øverste  Rets- 
kilde, at  den,  »som  tier,  hvor  kan  kunde  og  skulde  tale,  er 
at  behandle  og  betragte  som  samtykkende«,  tog  jeg  mig  den 
Frihed  at  gjøre  Brug  af  denne  Retsregel  og  at  udfolde  Em- 
bedsskrivelsen.    Den  bestod  ligesom  Jordskorpen  af  forskjellige 

Lag,  og  da  det  inderste  syntes  mig  at  være  meest  interes- 
sant, læste  jeg  det  først.  Det  var  et  Brev  fra  en  Madame 
de  Melgounoff  (maaskee  lød  Navnet  noget  anderledes)  til 
Hertug  Adolf  af  Nassau;  det  bar  Gaarsdagens  Datum  og  lød 
som  følger: 

«Jer  troer  at  turde  henvende  mig  med  en  Bøn  til  Deres 
Høihed.  Jeg  er  en  Eusserinde  af  god  Familie.  En  Slægtning 
af  mig  er  Hofdame  hos  Hendes  keiserhge  Høihed,  Storfyrst- 
inde Helene,  af  hvem  Deres  Høihed,  om  min  Hukommelse 
ikke  slaaer  mig  feil,  er  en  Neveu.  Jeg  har  i  otte  Dage  været 
her  i  Schlangenbad  og  boer  i  Deres  Høiheds  Gjæstgivergaard 
(hermed  meente  den  gode  Dame  aabenbart  Hotellet  « Nassauer 
Hof'),  der  er  Statsdomaine  og  bortforpagtet  til  en  Gjæstgiver, 
skjøndt  Russerinden  syntes  at  antage,  at  Hertugen  selv  drev 
Gjæstgiveri).  Jeg  er  saa  lykkelig  at  eie  et  Par  overordentlig 
sjeldne  Fugle;  det  er  en  nydelig  lille  Art  af  Papegøier,  som 
stedse  leve  parviis  og  aldrig  skilles,  hvorfor  man  kalder  dem 
«Les  inséparables » .  Jeg  havde  taget  disse  Dyr  med  mig  paa 
Eeisen,  og  da  de  ere  ganske  tamme,  havde  jeg  i  Dag  slup- 
pet dem  ud  af  Buret.  Et  uheldigt  Tilfælde  vilde,  at  jeg 
blev  nødt  til  at  forlade  mit  Værelse  paa  Grund  af  en  Om- 
stændighed, som  det  her  ikke  vilde  være  paa  sin  Plads  nær- 
mere at  omtale;  umiddelbart  derpaa  traadte  Stuepigen  ind  i 
Værelset,  og  ved  denne  Leilighed  er  en  af  de  to  Uadskillige 
smuttet  bort.  Hvordan?  Det  er  mig  endnu  en  Gaade.  Jeg 
vil  nu  ikke  sige,  at  Deres  Høihed  retslig  er  ansvarlig  for  de 
Feil,  som  begaaes  af  Tjenestefolkene  i  Deres  Hotel.  Jeg  hen- 
holder mig  derfor  ikke  til  Grundherrens  Eetsforpligtelse,  men 
tyer  til  den  Fyrstes  Høimodighed,  som  er  en  Neveu  af  vor 
ophøiede  Storfyrstinde.  Hvis  jeg  var  i  Rusland,  vilde  jeg  vel 
vide  at  hjælpe  mig  selv.  Stuepigen  vilde  ikke  undgaae  sin 
retfærdige  Straf,  og  samthge  Livegne  vilde  blive  opbudte  med 
strengt  Paalæg  om  at  indfange  Flygtningen;  men  her,  Qernt 
fra  det  hellige  Rusland,  i  et  fremmed  Land,  hvis  Love  ere 
mig  ubekjendte  eller,  for  rettere  at  udtrykke  mig,  hvis  Love 

kun  forsaavidt  ere  mig  bekjendte,  at  jeg  veed,  at  de  ikke 
give  mig  de  samme  Hjælpemidler,  som  jeg  vilde  finde  i  Kus- 
land,  kan  jeg  derfor  kun  anraabe  Deres  Haihed  om  Hjælp. 
Jeg  forlanger  ikke  Misdæderindens  Afstraffelse,  skjøndt  jeg 
maaskee  nok  havde  Eet  dertil.  Jeg  beder  kun  Deres  Hel- 
hed naadigst  behage,  at  man  hjælper  mig  til  at  indfange 
min  ene  Inséparable,  uden  hvilken  jeg  ikke  kan  leve. 

Deres 

underdanigste  o.  s.  v. 

Jeg  har  her  saa  godt  som  muligt  gjengivet  Brevet  efter 
Hukommelsen.  Originalen  var  affattet  paa  et  sælsomt  Fransk, 
som  man  ikke  kunde  negte,  havde  en  vis  asiatisk  Duft. 

Dette  Brev  havde  faaet  en  Paaskrift  (« Antegning"  i  det 
bureaukratiske  Sprog)  saalydende: 

Til  det  Hertugelige  Statsministerium!,  videre  at  expedere. 
Den  hertugelige  Cabinets-Directeur. 

Gotz. 
Derunder  stod  igjen: 
Til  den  hertugelige  Landsregjering  hersteds,    til  ufor- 
tøvet, hurtig  Expedition. 
Det  hertugelige  Nassauske  Statsministerium. 

August, 

Prinds  af  Sayn-Wittgen-Berleburg-. 

Dette  var  altsaa  det  indre  Lag  i  Embedsskrivelsen.  Det 
ydre  Lag,  hvori  dette  Brev  med  dets  "Antegning«  laa,  var 
saalydende : 

Den  hertugelige  Nassauske-Landsregjering 

til 

den  hertugelige  Amtmand  Sommer  i  Langenschwalbach. 

Ifølge  det  hertugelige  Statsministeriums  Antegning  af 
Gaars  Dato  betræffende  en  Fru  von  Melgounoff  fra  Kusland, 
for  Tiden  opholdende  sig  i  Schlangenbad,  det  Hertugelige 
Amt  Langenschwalbach,  tilhørende  Papegøie,  kaldet  Insépa- 
rable, og  bemeldte  Papegøies  Bortkomst  og  Gjenindfangelse. 

«Som  De  vil  erfare  af  den,  salva  remissione,  som  Bilag 
medfølgende  underdanige  Supplik  fra  Fru  von  Melgounoff  til 
Hans  Høihed  Hertugen,  er  der  frakommet  bemeldte,  in  rubro 
benævnte  og  for  Tiden  i  »Nassauer  Hof»  i  Schlangenbad  sig 
opholdende  Frue  en  af  hendes  to  «Inséparables»  benævnte 
Papegøier.  Ifølge  allerhøieste  Befaling  bliver  det  Dem  her- 
ved med  Coureer  paalagt  efter  medfølgende  Ordres  Overleve- 
ring at  begive  Dem  til  Schlangenoad  og  strax  in  loco  træffe 
de  nødvendige  Foranstaltninger  til  uden  al  Forhaling  via 
executionis  at  indfange  bemeldte  Fugl  og  overlevere  samme 
til  den  in  rubro  betegnede  Dame.  Om  Fuldbyrdelsen  af  be- 
meldte Paalæg  ville  De  med  Omgaaende  gjøre  Indberetning 
til  Os... 

Wiesbaden,  o.  s.  v. 

Friherre  von  Wintzingerode. 

En  og  Anden  kunde  maaskee  her  komme  med  de  indis- 
crete  Spørgsmaal,  om  og  hvorledes  noget  Saadant  kunde  være 
muligt.  Borgeren  og  Embedsmanden  i  en  virkelig  Stat  kan 
ikke  have  blot  det  fjerneste  Begreb  om  den  omhyggelige,  til 
alle  Enkeltheder  gaaende  Behandling,  der  i  en  tydsk  Duo- 
dezstat  vies  alle  ikke  blot  vigtige,  men  i  næsten  endnu  høiere 
Grad  alle  uvigtige  Ting,  og  han  vil  derfor  maaskee  sige: 
Hos  os  vilde  den  første,  den  bedste  Embedsmand,  der  havde 
modtaget  den  russiske  Dames  naragtige  Brev,  simpelthen  have 
lagt  samme  ad  acta  eller  i  det  Høieste  have  tilskrevet  hende, 
at  ifølge  Landets  Love  vedkom  det  ikke  øvrigheden,  men 
den  Person,  der  havde  ladet  Fuglen  flyve  bort,  atter  at  ind- 
fange samme.    Hvorfor  gik  det  da  anderledes  til  i  Nassau? 

Jeg  behøver  ikke  at  undvige  en  saadan  Interpellation. 
Sagen  gik  uden  Tvivl  for  sig  paa  følgende  Maade. 

Om  Hertug  Adolph  overhovedet  nogensinde  er  bleven 
gjort  bekjendt  med  dette  besynderlige  Brev,  maa  henstaae 
uafgjort;  men  i  ethvert  Tilfælde  tænkte  hans  Cabinetsdireteur, 
der  var  en  fornuftig  Mand:  Jeg  kan  da  under  ingen  Om- 
stændighed  fange   Fuglen   igjen,    saalidt   som    min   naadigc 

Herre;  lad  os  sende  den  Ting  til  Ministeren,  lad  ham  see, 
hvad  han  kan  stille  op  dermed. 

I  Ministeriet  kom  Sagen  i  Hænderne  paa  en  først  nylig 
forfremmet,  ung  Departementschef,  der  tog  fat  paa  alle  Ting 
med  samme  Iver.  Paa  ham  gjorde  saadanne  Ord  som  »Ma- 
dame de  Melgounoff« ,  »Inséparables« ,  »keiserlige  Høihed, 
Storfyrstinde  Helene«  o.  s.  v.  et  saa  meget  mere  knusende 
Indtryk,  som  han  var  af  lav  Herkomst  og  var  opdraget  og 
bleven  voxen  ad  den  bureaukratiske  Staldfodrings  Vei.  Hans 
første  Tanke  var  at  begive  sig  til  det  nærliggende  Schlan- 
genbad  for  selv  at  overtage  Papagenos  Eolle  sammesteds,  da 
»Saadant  utvivlsomt  vilde  være  ham  overordentlig  nyttigt  til 
hans  videre  Forfremmelse«;  men  ved  nærmere  Overveielse 
maatte  den  opadstræbende  Herre  sige  sig  selv,  at  en  saadan 
Adfærd  var  i  Modstrid  med  Instantsfelgen  og  navnlig  med  Pa- 
ragraph  den  og  den  i  Loven  af  den  24de  Juli  1854  om  den 
hertugelige  Centralbestyrelses  Organisation  og  den  under  samme 
Dato  udstedte  Tjenesteinstruction.  Med  tungt  Hjerte  maatte 
han  derfor  beslutte  sig  til  at  expedere  Sagen  videre  til  den 
næste ,  underordnede  Myndighed ,  nemlig  den  hertugelige 
Landsregjering.  Han  kunde  dog  ikke  afholde  sig  fra  at  til- 
faie  Ordene:  « ufortøvet«,  « hurtig«,  for  at  han,  naar  Sagen 
fik  et  godt  Udfald,  dog  ved  Hjælp  af  Acterne  kunde  udvise, 
at  det  var  hans  Iver,  som  havde  givet  de  underordnede 
Myndigheder  Vinger. 

At  den  dirigerende  Statsminister,  Prinds  August  af  Sayn- 
Wittgenstein-Berleburg,  en  gammel  Herre  paa  de  HalvQers, 
underskrev  Antegningen  uden  at  have  læst  den,  forstaaer 
sig,  som  man  kan  tænke,  af  sig  selv. 

Saaledes  var  Sagen  den  foregaaende  Aften  passeret 
til  den  hertugelige  Landsre^ering,  medens  den  opadstræbende 
Departementschef  omhyggelig  vaagede  over,  at  der  paa  for- 
skjellige  Steder  stod  skrevet:  »cito,  cito,  citissime«.  Saaledes 
fandt  Regjeringspræsident,  Friherre  v.  Wintzingerode,  den 
næste  Morgen  Skrivelsen  paa  sit  Bord. 


552  Tidsbilleder  fra  de  tydske  Smaastat^r. 

«Strax,  ufortøvet,  citissime«,  saadanne  Ord  forekomme 
ikke  hver  Dag.  Han  befalede  altsaa,  at  en  behørig  Befa- 
ling om  bemeldte  Fugl  skulde  med  en  ridende  Coureer  afgaae 
til  Amtmanden  i  Langenschwalbach ,  der  tillige  fungerede 
som  hertugelig  Politi-  og  Cuurcommissarius  for  Badene  Schwal- 
bach  og  Schlangenbad. 

Saaledes  kan  en  Befaling  fraoven  tiltage  i  Kraft,  som  en 
Steen  falder  med  stedse  tiltagende  Hurtighed.  Cabinetsdirec- 
teuren  sendte  Sagen  simpelthen  nedad  til  Ministeren;  det 
forekommer  hver  Dag,  og  Sagen  gaaer  da  al  Kj ødets  Gang. 
I  Ministeriet  blev  Kraften  forøget  med  de  tre  indholdsrige  Ord, 
og  Sagen  gik  saaledes  videre  nedad  til  Regjeringspræsidenten. 
Han  lader  alle  Pauker  og  Trompeter  lyde,  lader  en  Cureer  fare 
afsted,  og  saaledes  kom  Bomben  til  Amtmanden  og  sprang 
ved  Middagsbordet,  saa  at  den  vakte  Urolighed  og  Nysgjer- 
righed  i  en  munter  Kreds. 

Saadanne  Bemærkninger  gjorde  jeg  under  Oplæsningen 
af  Skrivelsen;  men  jeg  beholdt  natmiigviis  mine  Bemærk- 
ninger hos  mig  selv,  da  de  syntes  mig  at  være  altfor  kjæt- 
terske. 

(iNaar  det  ikke  er  Andet  end  en  bortfløien  Pipfugl«, 
sagde  Fru  Amtmandinden,  « behøvede  vi  dog  ikke  at  gjøre 
os  saa  mange  Bekymringer.  Jeg  begriber  dog  virkelig  ikke, 
hvorfor  man  gjør  saa  meget  Væsen  deraf  og  sender  en  Coureer. 
Dog  de  høie  Herrer  i  Hovedstaden  maae  vel  have  deres 
Grunde  derfor.  Hvad  angaaer  det  os?  Vi  ville  i  ethvert 
Tilfælde  lægge  Papirerne  paa  deres  Plads  igjen  og  ikke  tale 
Noget  derom  til  min  Mand,  før  han  selv  begynder ».  Hr. 
Amtmanden  begyndte  imidlertid  slet  ikke  at  tale  derom  af 
sig  selv. 

Kort  Tid  efter  kom  Hr.  Amtmanden  tilbage  igjen  til 
Selskabet.  Mismodens  Skyer  vare  vegne  fra  hans  Pande. 
Han  stak  sine  Papirer  til  sig  og  henvendte  sig  derpaa  til 
mig:  «De  har  saa  indtrængende  opfordret  mig  til  at  tage 
med  til  Schlangenbad,    og    det  glæder   mig  nu,    at  jeg  kan 

give  efter  for  Dem.  Den  Forretning,  som  jeg  havde  Udsigt 
til  i  Eftermiddag,  er  falden  bort.  Jeg  er  nu  ikke  mere  for- 
hindret ved  Tjenesteforretninger.  Tværtimod.  Lad  os  altsaa 
komme  afsted ». 

En  halv  Time  efter  havde  vi  endt  vort  Maaltid,  ogsaa 
nydt  vor  Kaffe  og  rullede  nu  til  Schlangenbad,  først  ved  Ud- 
gangen af  Schwalbach  ned  ad  et  steilt  Bjerg  og  derpaa  op  ad 
et  lignende.  «Thi»,  sagde  Amtmanden,  «det  gaaer  lidt  skjævt 
til  i  vort  Land». 

Det  muntre  Reiseselskab  forkortede  Touren  med  alle 
Slags  Anecdoter.  Vi  kom  saaledes  forbi  et  nyt  Schweizer- 
huus,  der  var  opført  for  Keiserinden  af  Rusland,  som  den 
foregaaende  Sommer  havde  ligget  ved  Badet.  Man  fortalte 
da  Følgende: 

En  smuk  Sommeraften  sad  Keiserinden  over  alle  Russere 
i  Verandaen  til  sit  Schweizerhuus  og  gjorde  da  en  Bemærk- 
ning om  Frøernes  Qvækken  i  de  omliggende  Enge.  Man  op- 
fattede hendes  i  Virkeligheden  fuldkommen  uskyldige  Yttring 
som  en  Dadel  eller  dog  en  Besværing,  og  strax  udgik  der 
Befaling  til  et  Bethlehems  Mord,  der  i  de  nærmeste  Timer 
gjorde  en  Ende  paa  alle  de  uskyldige  og  livsglade  Frøer. 
Nogle  Dage  senere  sad  Keiserinden  igjen  udenfor  sit  Schwei- 
zerhuus. "Det  er  dog  mærkværdigt«,  sagde  hun,  «at  man 
nu  ikke  hører  en  eneste  Frø  mere.  Hvor  kan  det  være? 
Naar  man  engang  har  vænnet  sig  til  Frøernes  muntre  Qvæk- 
ken, er  Tausheden  næsten  uhyggelig«.  Almindelig  Bestyrtelse. 
Et  Qvarteer  senere  udgik  den  Befaling  til  Landsbyen:  « Frøer, 
Frøer  hid!  Et  Kongerige  for  rigtig  mange,  muntre  Frøer; 
men  det  maa  være  lystige  Frøer,  Frøer,  som  qvække«. 

Befalingen  blev  udført  med  det  heldigste  Udfald.  To 
Aftener  senere  sagde  Keiserinden:  «Nu  qvække  Frøerne  jo 
igjen »,  og  en  Steen  faldt  fra  Hotelbestyrerens  Hjerte. 

Af  alle  de  lystige  Historier,  som  mit  Selskab  fortalte, 
kan  jeg  kun  mindes  den  nu  fortalte.  Jeg  skjænkede  heller 
ikke  den  skjønne  Egn   med    de   duftende  Bøgeskove  nogen 

videre  Opmærksomhed.  Alle  mine  Tanker  dvælede  hos  den 
separerede  Inséparable  og  grundede  paa  det  Spørgsmaal :  "Hvor- 
ledes vil  Amtmanden  bære  sig  ad  med  at  fange  den?»  Thi 
at  han  var  paa  Fuglefangst  ifolge  allerhøieste  Befaling,  derom 
nærede  jeg  ikke  den  Q erneste  Tvivl,  skjøndt  han  ikke  havde 
ladet  falde  et  Ord  derom  eller  om  Regjeringens  Skrivelse. 

En  hertugelig  nassausk  Amtmand  var  dengang  i  det  Hele 
en  yderst  vigtig  og  høifornem  Personlighed.  Han  havde  et 
Embedsdistrict  paa  20 — 30,000  Indbyggere,  og  i  dette  Di- 
strict  var  han  Herre  over  Eetspleien,  Politibestyrelsen,  Gens- 
darmeriet.  Udskrivningen,  Skattevæsenet,  Kirke,  Skole,  Menig- 
hederne, Veiene  o.  s.  v.,  kort  sagt,  man  kunde  føle  sig  fristet 
til  at  sige,  at  han  var  absolut  Hersker  over  Liv  og  Dad  og 
kunde  kaldes  «Pascha  med  tre  Hestehaler«.  Ved  « Halerne » 
forstod  man  Justitsen,  Administrationen  og  Politiet.  For  sin 
Tjenestehest  fik  Amtmanden  flere  Penge  til  Fourage,  end 
Skolemesteren  fik  i  Løn.  Saaledes  kunde  det  hændes,  at  da 
den  Sidstnævnte,  nemlig  Skolemesteren,  en  Gang  i  Classen 
spurgte:  «Hvem  er  den  fornemste  Skabning?«  og  ventede 
Svaret:  « Mennesket«,  raabte  alle  Børnene  unisono:  «Det  er 
Hr.  Amtmanden!" 

Og  en  saa  fornem  Skabning  skulde  nu  til  at  fange  Rus- 
serindens  Fugl!    Hvorledes  skal  det  gaae  for  sig?  Vederemo! 


n. 

-Quod  non  est  in  mundo   —   tamen  est  in  actis«.*) 

I  Schlangenbad  satte  vi  os  paa  Terrassen  i  Skyggen  af 
en  af  de  Bøgetræes-Alleer,  som  bleve  plantede  i  forrige  Aar- 
hundrede,  beklippede  i  Rococomaneer  og  saaledes  endnu  den 


*)  Hvor  hele  Retsforfølgningen  er  skriftlig,  gjælder  og  maa  gjælde 
den  Hovedregel,  at  Retten  kun  kan  tage  det  i  Betragtning,  som 
foreligger  i  skriftlig  Form,  enten  som  Indlæg  eller  som  Dictater 
til  Retsprotokollen.      Retten   dommer   kun   efter   de   skrevne  Acter 

Dag  idag  ere  en  charakteristisk  Prydelse  for  Badestedet.  I 
en  nærliggende  Kiosk  spillede  et  bøhmisk  Musikcorps  en 
smuk,  rolig,  man  kunde  fristes  til  at  sige  en  stille  Musik, 
som  passede  til  den  forfriskende,  behagelige  Skoveensom- 
hed. Jeg  havde  imidlertid  stedse  min  Opmærksomhed  hen- 
vendt paa  Amtmanden;  men  jeg  kunde  ikke  opdage  Noget- 
somhelst,  der  kunde  staae  i  Forbindelse  med  den  separerede 
Inséparable.  Han  var  munter  og  elskværdig  som  altid  og 
underholdt  sig  med  Fremmede  og  Indfødte.  Blandt  de  sidste 
var  ogsaa  Sognefogden,  der  tillige  i  det  »hertugelige  Bade- 
hotel« beklædte  en  Bestilling,  der  havde  temmelig  megen 
Lighed  med  en  Gaardskarls.  Derpaa  kom  Skovrideren  og 
endelig  Læreren.  Den  Sidste  var  meget  fornøiet;  under  den 
russiske  Keiserindes  Besøg  havde  han  nemlig  med  sine  høie 
Foresattes  Samtykke  givet  Skolebørnene  en  Extra-Ferie,  og 
da  Værelserne  i  Hotellet  ikke  havde  været  tilstrækkelige  til 
det  forøgede  Besøg,  havde  han  leiet  sine  Skoleværelser  ud  til 
Cuurgjæster  og  saaledes  gjort  fortræffelige  Affairer.  Dette  Aar 
havde  han  nu  indskrænket  sig  saaledes,  at  han  havde  faaet 
et  Værelse  tilovers,  og  paa  Fronten  til  Gaden  havde  han  nu 
med  store  Bogstaver  ladet  male  den  stolte  Inskrift:  »Cabinet 
de  lecture«;  mod  en  billig  Penge  fik  man  Adgang  til  dette 
Læsecabinet,  hvor  man  efter  Amtmandens  troværdige  Forsik- 
kring  kunde  finde  "Frankfurter  Journals  »Frankfurter  Di- 
daskalie«  og  « Blade  for  Aand  og  Hjerte«  samt  den  i  Wies- 
baden  udkommende  « Hertugelige  nassauske  Landstidende«  og 
endelig  «Langenschwalbachs  Aarsbud«;  men  Ihændehaveren 
af  Læsecabinettet  var  lykkelig  og  meente,  at  han  her  havde 
en  "Spire,  der  havde  en  Fremtid«  og  kunde  udvikle  sig  til 
megen  Glæde  og  Nytte  for  ham. 


eller,  som  det  udtrykkes,  med  en  latinsk  Pætning:  Quod  non  est 
in  actis,  non  est  in  mimdo  (Ordret  oversat:  Hvad  der  ikke  findes  i 
Acterne,  er  ikke  til  i  Verden  eller  i  Virkeligheden).  I  ovenanførte 
Overskrift  er  Sætningen  parodisk  vendt  om:  Hvad  der  ikke  er  til 
i  Virkeligheden,  kan  dog  godt  findes  i  Acterne. 

Da  jeg  sluttelig  tog  Afsked  fra  Amtmanden,  hans  Fa- 
milie og  Selskab  og  tog  tilbage  til  Wiesbaden,  medens  han 
senere  kjarte  hjem  til  Langenschwalhach,  havde  jeg  med  god 
Samvittighed  kunnet  affægge  min  Eed  paa,  at  jeg  uafbrudt 
havde  været  i  Selskab  med  ham  i  Schwalbach  og  hele  Tiden 
ikke  havde  seet  ham  foretage  den  ringeste  Handling,  som 
blot  kunde  hentyde  paa,  at  han  havde  havt  sin  Opmærksom- 
hed henvendt  paa  bemeldte  Fuglefangst,  og  da  han  dog  ellers 
var  en  samvittighedsfuld  Embedsmand,  fik  jeg  næsten  alle- 
haande  Betænkeligheder  derved. 

Min  Tvivl  skulde  dog  finde  sin  officielle  Løsning.  Jeg 
erfarede  nemlig,  at  den  Sag,  som  jeg  havde  seet  i  Virke- 
lighedens Belysning  med  en  Ikke  -  Embedsmands  profane 
-Øine,  tog  sig  heelt  anderledes  ud  i  Acterne,  den  Side  af 
Sagen,  som  fuldstændig  er  unddragen  den  indskrænkede  un- 
dersaatlige  Forstands  Blikke. 

I  den  hertugelige  nassauske  Landsregjerings  Acter  i 
Wiesbaden  fulgte  paa  Concepten  af  det  Amtmanden  tilstillede 
Kescript  først  og  fremmest  en  af  Coureren  tilbagebragt  Erklæ- 
ring og  Attest  fra  Amtmand  Sommer  i  Langenschwalhach 
om,  at  det  høie  Rescript  den  og  den  Dato,  til  den  og  den 
Time  og  Minut  var  kommet  ham  egenhændig  i  Hænde. 

Derpaa  fulgte  en  allerunderdanigst  Indberetning  fra  Amt- 
manden til  den  hertugelige  Landsregjering.  Beretningen 
havde  tre  Bilag.  For  det  Første  Madame  de  Melgounoffs 
Brev,  der,  som  det  ordret  hed  i  Indberetningen,  « hermed  un- 
derdanigst igjen  fulgte  tilbage«.  For  det  Andet  var  der  en 
Diætregning  fra  Amtmanden,  «om  hvis  Anviisning  og  Udbe- 
taling herved  underdanigst  (submissest)  blev  bedt».  For  det 
Tredie  fortalte  Amtmanden,  hverledes  han  efter  at  have  mod- 
taget Allerhøistsammes  Befaling  og  ifølge  den  høie  Lands- 
regjerings ærede  Rescript  strax  i  egen  Person  havde  begivet 
sig  til  Schlangenbad,  hvor  han  ufortøvet  havde  truffet  de 
nødvendige  Foranstaltninger,  men  disse  havde,  som  Bilag  III 
udviste,  trods  den  omhyggeligste  Umage  dog  destoværre  ikke 

medført  noget  Resultat«.  Det  tredie  Bilag  var  en  Indberet- 
ning fra  den  ovenomtalte  Sognefoged,  med  hvem  Amtmanden 
havde  talt  i  min  Nærværelse,  uden  at  jeg  dog  havde  lagt 
Mærke  til  deres  Samtale.  Fogden  indberettede  samvittigheds- 
fuldt, hvorledes  han  af  Hr.  Amtmanden  havde  faaet  det  Paa- 
læg  at  efterspore  hiin  udenlandske  Fugl,  som  lød  Navnet: 
t«Minserabel»,  hvorledes  han  med  lærde  Folk  af  Faget,  nemlig 
d'Hrr.  Skovrideren  og  Læreren,  var  bleven  enig  om  Maaden 
at  anstille  Jagten  paa,  hvorledes  han  derpaa  endnu  havde 
taget  Hans  og  Kuns  til  Hjælp,  men  hvorledes  Alt  desuagtet 
havde  været  forgjæves,  og  at  (iMinserabel«  intetsteds  havde 
været  at  finde. 

Den  hertugelige  Landsregjering  anviste  Amtmandens  Diæt- 
penge til  Udbetaling  og  forelagde  det  hertugelige  Statsmini- 
sterium Sagens  Acter  med  en  Indberetning,  hvori  Sagen  blev 
fortalt  netop  paa  samme  Maade  som  i  Fogdens  Indberetning, 
naturligviis  dog  med  ziirligere  Ord.  Paa  denne  « underdanige 
Indberetning«  fulgte  i  Sagens  Acter  efter  nogle  Dages  Forløb 
en  Beretning  fra  det  hertugelige  Statsministerium  til  den 
hertugelige  Landsregjering;  den  var  omtrent  saalydende: 

« Efter  at  Vi  have  forelagt  Deres  Indberetning  paa  Aller- 
høieste  Sted,  og  den  igjen  er  bleven  Os  tilbagesendt,  finde 
Vi  at  maatte  give  Dem  tilkjende,  at  Vi  med  Tilfredshed  have 
iagttaget,  med  hvor  stor  Tjenesteiver  De  har  antaget  Dem 
bemeldte  Sag,  og  hvorledes  det  ikke  kan  regnes  Dem  til 
Last,  at  Deres  Anstrengelser  ikke  ere  blevne  kronede  med 
et  heldigt  Udfald.  Vi  paalægge  Dem  nu  herved  at  foran- 
stalte det  videre  Fornødne«. 

Omendskjøndt  den  sidste  Talemaade  kunde  synes  at 
være  noget  uforstaaelig  for  en  almindelig  Dødelig,  blev  den 
dog  af  Regjeringspræsidenten  opfattet  ligesaa  rigtigt,  som  den 
blev  correct  udført.  Han  lod  nemlig  udstede  en  Meddelelse, 
ved  hvilken  der  blev  meddeelt  Madame  de  Melgounoff  i  de 
meest  velvalgte  Udtryk,  at  der  paa  Hans  Høiheds  allerhøieste 
Befaling  havde  fundet  de  omhyggeligste  Eechercher  Sted  efter 

bemeldte  wlnséparable«,  men  at  disse,  trods  alle  Instantsers 
yderste  Møie  destoværre  ikke  havde  ført  til  noget  Kesultat, 
hvorved  det  dog  ikke  skulde  være  Madame  de  Melgounoff 
formeent,  som  det  og  herved  blev  henstillet  til  hende,  om 
hun  selv  vilde  gjøre  yderligere  Skridt,  i  hvilket  Fald  samt- 
lige hertugelige  Myndigheder  mod  Medfølgendes  Foreviisning 
skulde  yde  Madame  deres  stærke  Bistand. 

Denne  Meddelelse  kom  nu  Amtmanden  i  Hænde  til  videre 
anordningsmæssig  Besørgelse,  og  af  denne  blev  den  med 
samme  Paalæg  udfærdiget  og  tilstillet  Sognefogden  i  Schlan- 
genbad. 

Derpaa  fulgte  en  Indberetning  fra  Amtmanden,  ved 
hvilken  han  dog  kun  igjen  forelagde  en  Indberetning  fra 
Sognefogden  og  "underdanigst  henholdt  sig  til  samme«.  Med 
Sognefogdens  Indberetning  var  der  igjen  vedlagt  et  Bilag, 
nemlig  den  hertugelige  Landsregjerings  Meddelelse  til  Madame 
de  Melgounoff.  Fogden  indberettede,  at  han  ikke  havde  kunnet 
aflevere  samme,  eftersom  bemeldte  Dame  alt  var  afreist  den 
foregaaende  Dag. 

Det  fortjener  endnu  at  bemærkes,  at  Hans  Høiheds  »Ge- 
heime  Cabinetsdirecteur«,  tilligemed  det  «geheime  Cabinetw, 
saavelsom  «Allerhøistsammes  Statsminister  og  Kegjerings- 
præsident«  inclusive  Statsministeriet  og  Landsregjeringen  alle 
befandt  sig  i  samme  Bygning,  og  at  altsaa  alle  disse  Herrer, 
som  saa  livligt  og  omstændeligt  corresponderede  med  hver- 
andre, ligesaa  godt  kunde  have  fortalt  det  Altsammen  mundt- 
lig, naar  Tjenesteinstruxen  og  en  hellig  Overlevering  blot 
havde  tilladt  dette. 

m. 

Moralen  af  hele  Historien. 

Senere  havde  jeg  den  Lykke  at  lære  Hr.  Sognefogden  i 
Schlangenbad  personlig  at  kjende.  Jeg  spurgte  ham  om  den 
«Uadskillioe»). 

«Ja!»  sagde  han,  «veed  De  hvad,  Hr.  Doctor!  det  var 
dog  egentlig  en  rigtig  dum  Historie  med  den  Fugl.  De  kan 
nu  troe  det,  om  De  vil,  eller  lade  det  være ;  men  jeg  har  dog 
sogt  efter  Dyret  som  en  Nar.  Det  var  jo  min  Skyldighed, 
da  det  ligger  i  vort  Sogns  Interesse,  at  de  Fremmede  blive 
godt  behandlede,  og  at  der  ikke  bliver  Noget  borte  for  dem; 
men  efter  at  jeg  havde  afsogt  Marker  og  Skove,  faldt  det 
mig  paa  een  Gang  ind,  at  saadan  en  dum,  udenlandsk  Fugl 
vanskelig  vilde  kunde  finde  sig  til  Rette  i  vor  Egn,  og  at 
den  derfor  umulig  kunde  være  fløien  langt  omkring.  Vi 
streifede  derfor  ikke  længere  omkring  i  Skovene,  men  søgte 
efter  i  Nærheden  og  fandt  saa  ogsaa  virkelig  det  dumme  Kræ 
paa  Høloftet  i  den  samme  Bygning,  hvor  den  russiske  Ma- 
dam' boede.  Et  Par  Dage  derpaa  reiste  hun  bort  med  sine 
to  dumme  Fugle.  Men  jeg  havde  strax  saadan  en  Anelse 
om,  at  der  ikke  var  noget  Rigtigt  ved  hende;  thi  for  det 
Første  har  hun  ikke  givet  noget  Menneske  en  Drikkeskilling, 
og  for  det  Andet  havde  hun  dog  gjort  bedre  i  strax  at  hen- 
vende sig  til  mig  istedetfor  at  skrive  til  Hans  Høihed  Her- ' 
tugen.  Det  Præambulum  og  Primborium  fraoven  har  kun 
gjort  mig  forvirret.  Senere,  da  jeg  forlængst  havde  fanget 
det  dumme  Dyr  og  afleveret  det  igjen  til  den  taabelige  Ma- 
dam', og  da  Madam'  selv  allerede  var  borte,  kom  der  endnu 
et  Brev  fra  Regjeringen,  som  om  Fuglen  endnu  var  borte. 
Det  Brev  har  jeg  imidlertid  simpelthen  sendt  tilbage  som  et, 
der  ikke  kunde  besørges,  da  jeg  var  led  og  kjed  af  den  hele 
Historie. 

(-1  det  Hele  taget,  Hr.  Doctor!  Hvad  I  Lærde  og  Stu- 
deerte  og  Jurister  altsammen  bilder  Eder  ind  af  Eders  In- 
stantsfølge,  det  er  Alt  noget  dumt  Snak.  Det  er  Sognefogden, 
som  regjerer  Verden.  Lad  Noget  end  begynde  nok  saa  høit 
op,  til  Slutningen  kommer  det  dog  til  Fogden.  Han  alene 
er  Manden,  som  veed,  som  kan,  og  som  handler.  Gjennem 
hans  Briller  maae  Alle  see.     De  høiere  Instantser  famle  kun 

efter  ham  som  stærblinde.  De  kunne  kun  forordne  det, 
som  Sognefogden  har  foreslaaet,  og  vore  Bønder  sige  med 
Kette:  «Wie's  bericht«  (som  det  indberettes),  . —  «so's  ge- 
schieht«  (saalede  skeer  det,  det  vil  sige,  saaledes  resolveres 
der  i  de  høiere  Instantser). 

F.  c.  Grånzow. 

breneral  Jomini,  der  er  bleven  saa  berømt  i  den  store  Napo- 
leons Tjeneste,  blev  født  i  Aaret  1779  i  Payerne  en  lille  By 
i  det  franske  Schweiz.  Hans  Familie  er  oprindelig  italiensk, 
men  har  allerede  i  et  Par  Aarhundreder  været  bosiddende  i 
Kanton  Waadt,  hvor  der  endnu  findes  mange  Kepræsentanter 
for  den.  Den  unge  Jomini  følte  sig  allerede  tidligt  hendraget 
til  Soldaterstanden,  men  hans  Fader  søgte  forgjæves  at  faae 
ham  anbragt  i  en  Militairkole,  og  han  lagde  sig  derfor  efter 
Handelen,  men  forlod  sin  fordeelagtige  Stilling  i  Paris,  saa- 
snart  der  aabnede  sig  Udsigt  for  ham  til  den  krigerske 
Løbebane-  Denne  begyndte  først  i  hans  Hjemstavn,  hvor 
han  imellem  1798  og  1801  var  Secretair  hos  Krigsministeren 
og  som  Bataillonschef  ydede  sit  Fædreland  vigtige  Tjenester. 
Efter  at  de  politiske  Storme  imidlertid  atter  havde  kastet 
ham  tilbage  til  Frankrig,  hvor  han  blev  nødt  til  at  gjenop- 
tage  sin  commercielle  Virksomhed,  lykkedes  det  ham  endelig 
efter  flere  uheldige  Forsøg  at  indgyde  en  høitstaaende  Officeer 
Interesse  for  hans  krigsvidenskabelige  Arbeider :  det  var  Mar- 
skal Ney,  der  forstrakte  ham  med  Penge  til  Trykningen  af 
hans  første  Bog  og  tillige  stillede  ham  en  Adjutanttj eneste  i 
Leiren  ved  Boulogne  i  Udsigt. 

Jomini  fandt  snart  Leilighed  til  at  overbevise  sin  ind- 
flydelsesrige Velynder  om  sin  Dygtighed.  Leiren  ved  Boulogne 
havde  et  dobbelt  øiemed:  den  skulde  deels  være  et  Skrække- 
middel  overfor  England,  deels  en  øvelsesplads  for  de  franske 

Tropper.  Marskal  Ney  vilde  afholde  en  ny  storartet  Caval- 
lerimaneuvre  for  Keiseren.  Befalingerne  til  de  forskjellige 
commanderende  Officerer  vare  allerede  redigerede,  da  Jomini 
ved  at  gjennemblade  Manuscriptet  opdagede  en  stor  Feil,  som 
vilde  have  medført  en  betydelig  Forvirring,  dersom  den  var 
bleven  udført;  han  gjorde  Marskallen  opmærksom  derpaa  og 
fik  øieblikkelig  det  Hverv  at  skrive  det  Hele  om,  selv  om 
han  skulde  anvende  hele  Natten  dertil.  Arbeidet  blev  udført, 
Maneuvren  faldt  ud  til  Keiserens  fuldkomne  Tilfredshed,  og 
Marskal  Ney  havde  fra  den  Tid  en  meget  høi  Mening  om 
Jominis  Talenter. 

Ved  Indtagelsen  af  Ulm  (1805),  hvor  den  østerrigske  Hoved- 
armee,  som  bekjendt,  maatte  overgive  sig  til  Napoleon,  havde 
den  unge  Adjutant  ved  sin  selvstændige  Critik  ikke  bidraget 
lidet  til  at  befordre  Keiserens  Felttogsplan,  men  trods  sin  virk- 
somme Deeltagelse  i  Krigen  havde  han  dog  faaet  Tid  til  at  ud- 
give de  to  første  Bind  af  sin  Afhandling  om  de  store  Militair- 
operationer.  Dagen  efter  Slaget  ved  Austerlitz  kom  han  som 
Overbringer  af  nogle  Depecher  til  Napoleons  Hovedqvarteer 
og  benyttede  nu  Leiligheden  til  at  lægge  de  to  Bind  tillige- 
med en  Anbefalingsskrivelse  ved  Siden  af  Depecherne.  «Kjen- 
der  De  den  Officeer,  som  sender  mig  denne  Pakke?«  spurgte 
Keiseren.  «Sire,  det  er  en  schweizisk  Bataillonscommandeur, 
der  fungerer  som  Adjutant  hos  Marskallen » .  —  «Godt,  saa 
bered  Dem  paa  hurtigt  at  begive  Dem  tilbage,  thi  vi  ville 
faae  en  Vaabenstilstand!«  —  Jomini  tog  bort  uden  at  have 
Mod  til  at  give  sig  tilkjende.  Han  vendte  tilbage  til  Inn- 
spruck  og  kom  senere  til  Miinchen. 

Da  Keiseren  kom  til  Wien,  hvor  han  boede  paa  Schon- 
brunn,  fandt  han  Leilighed  til  at  kigge  i  den  unge  Officeers 
Bog.  Hans  Forundring  var  ikke  ringe,  og  efter  at  Murat 
havde  forelæst  ham  nogle  Sider,  udbrød  han:  «Nu  kan  man 
komme  og  fortælle  mig,  at  der  ingen  Fremskridt  gjøres!  Her 
have  vi  en  ung  Bataillonschef  og  det  endda  en  Schweizer, 

som  lærer  os,  hvad  mine  Lærere  aldrig  have  vidst,  og  hvad 
faa  Generaler  have  forstaaet«.  Senere  blev  han  dog  noget 
utilfreds  og  yttrede:  »Hvorfor  har  mit  Politi  ikke  undertrykt 
denne  Bog?  Det  er  jo  ligefrem  at  fortælle  mine  Fjender  mit 
Krigssystem;  man  maa  confiskere  Bogen  og  hindre  dens 
videre  Udbredelse".  Dog  beroligede  han  sig  snart  og  tænkte 
som  saa:  De  gamle  Generaler,  som  rykke  i  Marken  imod 
mig,  læse  ikke  mere,  og  de  Unge,  som  læse  Bogen,  blive 
ikke  betroede  til  at  tale  med. 

Snart  efter  udnævnte  Keiseren  Jomini  til  Oberst,  og 
i  denne  Egenskab  blev  han  første  Adjutant  hos  Marskal 
Ney.  Men  hans  Lykke  havde  skaffet  ham  Misundere  og 
hans  selvstændige  Dygtighed  Fjender,  der  baade  forhindrede 
hans  Udnævnelse  til  Officeer  af  Æreslegionen  og  senere  lagde 
ham  mange  Hindringer  i  Veien. 

Jomini  havde  studeret  Napoleons  Tactik  saa  grundigt,  at 
han  var  i  Stand  til  forud  at  angive  hele  den  store  Felt- 
herres Krigsplan  mod  Preussen  i  Åaret  1806.  Dette  gjorde 
han  i  en  Opsats,  som  er  dateret  15de  September  1806,  og  i 
hvilken  paa  den  meest  overraskende  Maade  Krigsbegiven- 
hedernes Udvikling  er  angivet  med  fuldkommen  Neiagtighed. 
Dette  Forfatterens  geniale  Skarpsind  aabenbarer  sig  ogsaa  i 
følgende  charakteristiske  Anecdote: 

Fjorten  Dage  førend  den  ovennævnte  Opsats  blev  skreven, 
fik  Marskal  Neys  Armeecorps  Ordre  til  at  gaae  til  Niirnberg, 
hvorimod  det  blev  befalet  Jomini,  til  dennes  store  Forbau- 
selse,  at  gaae  til  Mainz  for  der  at  afvente  Keiserens  nærmere 
Ordrer.  Strax  efter  sin  Ankomst  begav  Jomini  sig  til  Erke- 
biskoppens  Palads,  hvor  Napoleon  netop  var  stegen  af,  og  da 
Keiseren  talte  med  to  Generaler,  skjulte  Jomini  sig  beskedent 
i  en  Vinduesfordybning.  Da  Keiseren  var  færdig  med  de  To, 
traadte  han  hen  foran  Jomini,  maalte  ham  med  sit  ørneblik 
og  sagde:  «Hvem  er  De?«  —  «Sire,  jeg  er  Oberst  Jomini!« 
«Godt;  jeg  veed,  at  De  har  sendt  mig  en  vigtig  Bog.  Det 
glæder  mig  høilig,   at  den  første  Bog,   som   omhandler  den 

egentlige  Krigstheori  er  fremkommet  i  mit  Kige.  Man  har 
ikke  lært  os  noget  Saadant  i  Militairskolerne.  Vi  ville  nu 
faae  med  Preusserne  at  gjøre;  jeg  har  kaldet  Dem,  fordi  De 
har  skrevet  om  Frederik  den  Stores  Felttog,  og  fordi  De 
kjender  hans  Armee  og  har  studeret  Krigsskuepladsen  grun- 
digt.   De  kan  give  mig  gode  Notitser«. 

Jomini  bemærkede,  at  han  som  Marskal  Neys  første 
Adjutant  først  maatte  skaffe  sig  en  Stedfortræder  hos  denne. 
« Derfor  skal  jeg  sørge »,  svarede  Keiseren,  "imidlertid  hører 
De  til  mit  Huus".  —  «I  saa  Tilfælde,  Deres  Majestæt,  maa 
jeg  først  vende  tilbage  til  Corpset  for  at  hente  min  Hest  og 
min  Eqvipage,  thi  jeg  befinder  mig  ganske  alene  her,  uden 
engang  at  have  en  Tjener  med.  Dersom  Deres  Majestæt  vil 
skjænke  mig  fire  Dage,  saa  skal  jeg  atter  komme  til  Dem  i 
Bamberg"). 

Ved  at  høre  dette  Navn  udbrød  Napoleon  halvt  forbauset, 
halvt  forbittret:  «Hvem  siger  Dem,  at  jeg  gaaer  til  Bamberg?« 
—  «Jeg  tænker,  at  Deres  Majestæt  har  i  Sinde  at  foretage 
den  samme  Maneuvre  mod  Preussernes  venstre  Fløi  som  ved 
Donauworth  mod  General  Macks  høire  og  over  St.  Bernhard 
mod  General  Melas's  venstre  Fløi.  Af  denne  Grund  maa 
Bevægelsen  nu  nødvendig  skee  over  Bamberg  og  Gera«.  — 
«Godt>»,  vedblev  Keiseren  overrasket,  «kom  saa  om  fire  Dage 
til  mig  i  Bamberg,  men  siig  Ingen  et  Ord  derom,  ikke  en- 
gang Berthier;  thi  Ingen  maa  vide,  at  jeg  gaaer  til  Bamberg«. 
Fra  dette  -Øieblik  af  vidste  Keiseren,  hvad  han  kunde 
vente  af  Jomini;  men  denne  Scene  havde  gjort  et  saadant 
Indtryk  paa  ham,  at  han  paa  St.  Helena  fortalte  den  til 
General  Montholon,  der  efter  sin  Tilbagekomst  atter  beret- 
tede den  til  General  Jomini  selv. 

Forøvrigt  skulde  denne  udmærkede  Officeer  til  sin  Skade 
erfare,  at  Napoleon  nok  holdt  af  at  have  dygtige  og  indsigts- 
fulde Værktøier  i  sine  Officerer,  men  ingenlunde  ønskede 
deres  gode  Eaad.  Thi  da  Keiseren  efter  Slaget  ved  Jena 
tænkte  paa  et  Vinterfelttog   mod  Russerne  og  Polens  Gjen- 


Træk  af  General  Jominis  Liv.  565 

oprettelse,  troede  Jomini  at  gjore  Keiseren  og  Armeen  en 
vigtig  Tjeneste  ved  i  en  Afhandling  at  gjore  opmærksom  paa 
de  Farer,  der  vare  forbundne  med  en  saadan  Plan.  Kort 
efter,  at  han  havde  overleveret  Keiseren  dette  skjæbnesvangre 
Papir,  kom  Napoleon  ved  en  offentlig  Audients  forbittret  hen 
til  ham  og  sagde:  «Naa,  der  er  De,  Hr.  Diplomat;  Jeg  vidste 
nok,  at  De  er  en  dygtig  Soldat,  men  jeg  vidste  ikke,  at  De 
er  en  daarlig  Politiker«.  Disse  haarde  Ord  bleve  naturligviis 
med  Begjærlighed  opfangede  og  bragte  videre  af  Jominis  Mis- 
undere, og  de  indeholdt  ganske  vist  ogsaa  en  klar  Antydning 
af,  at  det  var  forbi  med  hans  Gunst  hos  Keiseren.  Han 
maatte  lide  mange  ufortjente  Ydmygelser  af  den  stolte  Monark, 
inden  denne  fandt  Tiden  passende  til  at  paaskjønne  den  dyg- 
tige Officeers  Fortjenester  saa  meget,  at  han  forfremmede  ham 
til  Brigadegeneral,  og  i  denne  Egenskab  gjorde  Jomini  det 
ulykkelige  Felttog  i  1812  med.  Han  var  Gouverneur  i  Smo- 
lensk,  da  hiint  frygtelige  Tilbagetog  begyndte,  som  saa  fuld- 
stændig tilintetgjorde  Napoleons  stolte  Armee. 

I  to  Breve,  skrevne  fra  Smolensk  til  Keiseren,  søgte  Jo- 
mini at  overbevise  sin  Herre  om  det  Ufordeelagtige  ved  Val- 
get af  hans  foreslaaede  Tilbagetogslinie  og  derimod  at  finde 
en  bedre.  Efter  en  personlig  Sammenkomst  med  Generalen 
besluttede  Keiseren  sig  til  at  antage  Jominis  Forslag,  og 
denne  blev  tilligemed  to  andre  Generaler  sendt  til  Beresina 
for  der  at  slaae  de  nødvendige  Broer. 

Da  man  kom  til  Landsbyen  Studianka,  troede  man  der  at 
finde  et  Vadested  over  Beresina,  og  da  man  meente,  at  den 
store,  af  Træ  byggede  Landsby  kunde  afgive  et  ypperligt  Mate- 
riale til  Bygningen  af  en  midlertidig  Bro,  paa  hvilken  da  nogle 
Batailloner  skulde  gaae  over  for  derefter  at  bygge  faste  Broer, 
besluttede  man  at  ødelægge  den.  Man  skred  strax  til  Ar- 
beidet;  af  alle  Landsbyens  Huse  bleve  kun  to  eller  tre  staaende, 
et  for  Napoleon  og  to  for  Generalstabens  Officerer.  Jomini, 
der  i  en  iiskold  Nat  havde  Opsyn  med  Brobygningen,  paa- 
drog  sig  en  Brystbetændelse,    men  ikkedestomindre  og  trods 


566  Træk  af  General  Jominis  Liv. 

en  stærk  Hoste  overværede  han  den  følgende  Dag  ved  Napo- 
leons Side  de  første  Troppers  Overgang,  Men  allerede  den 
følgende  Dag  var  han  saa  udmattet,  at  han  næppe  vidste,  hvad 
der  foregik  omkring  ham,  og  hele  Armeen  drog  forbi  den 
usle  Hytte,  i  hvis  Indre  Generalen  laa  bevidstløs  paa  sit 
Straaleie.  Endogsaa  Brobyggerne  forlede  Byen  uden  at  be- 
kymre sig  om  ham.  Saa  kom  den  tredie  Dag.  En  stor  Deel 
af  Armeen  var  ovre  paa  den  modsatte  Side  og  kæmpede  mod 
Eusserne,  medens  General  Victor  skulde  dække  den  flydende 
Hær  med  Arrieregarden  paa  Studiankasiden,  og  imidlertid  op- 
holdt endnu  en  tøvende,  udhungret,  elendig  Hob  sig  paa  denne 
Side  og  vovede  ikke  at  gaae  over  eller  havde  ikke  faaet  Lov 
til  at  gaae  over,  saalænge  man  kæmpede  hiinsides  Floden. 
Da  Kusserne  havde  besat  Høiderne  og  saae  det  uhyre,  værgeløse 
Tros,  begyndte  de  at  fyre  paa  disse  Stakler,  der  i  deres  Ræd- 
sel fløi  ud  paa  den  ene  tilbageværende  Bro,  som  derved  blev 
saaledes  overfyldt,  at  Folk  i  Tusindeviis  styrtede  i  den  iiskolde 
Flod.  Et  Par  Kugler  ramte  det  Huus,  hvori  Jomini  laa,  det 
kom  i  Brand,  og  derved  blev  Generalen  vakt  af  sin  dødlig- 
nende  Søvn.  Han  ravede  op  fra  Leiet,  tømte  en  Flaske  med 
en  meget  stærk  Drik,  som  han  altid  bar  hos  sig  siden  Felt- 
toget i  Spanien,  og  af  hvis  Indhold  han  ellers  kun  pleiede  at 
tage  en  Skefuld,  og  forsøgte  derpaa  at  redde  sig  ud  af  den 
truende  Fare.  Han  blev  understøttet  af  sin  Svoger,  Capitain 
Fivaz,  og  sin  Tjener,  og  saaledes  lykkedes  det  ham  at  naae 
den  store  Bro;  men  de  Flygtendes  Mængde  opfyldte  denne, 
og  Jomini  blev  skubbet  ned  imellem  de  flydende  lismasser. 
Det  lykkedes  ham  dog  at  naae  en  Bropille,  netop  som  en 
badensisk  Division  passerede  forbi.  Han  raabte  paa  Tydsk 
til  en  ham  bekjendt  Underofficeer;  denne  rakte  sit  Gevær  ned 
til  ham,  og  saaledes  lykkedes  det  den  ulykkelige  Mand  at 
redde  sig  op  paa  Broen,  men  her  blev  han  hggende  bevidst- 
løs, indtil  hans  Tjener,  hvem  det  ligeledes  var  lykkedes  at 
frelse  sig,  gjenkjendte  ham  og  slæbte  ham  hen  til  en  Landsby 
paa  Beresinas  heire  Bred,  hvor  Marskal  Berthier  havde  op- 

slaaet  sit  Hovedqvarteer.  Man  lagde  ham  paa  en  Ovn  og 
glemte  den  næste  Morgen,  da  man  drog  bort,  at  tage  ham 
med.  Feberen  greb  Jomini  med  forøget  Styrke  og  be- 
røvede ham  Bevistheden.  Han  faldt  hen  i  vilde  Phantasier, 
men  blev  lykkeligviis  kjendt  af  Hertugen  af  Bellune,  der,  efter 
at  være  gaaet  over  Broen,  havde  antændt  denne  for  at  af- 
skjære  Forfølgelsen  og  netop  kom  ind  i  det  samme  Værelse, 
hvor  Jomini  befandt  sig.  Den  Syges  vilde  Tale  gjorde  Her- 
tugen opmærksom;  han  gjenkjendte  Generalen  og  rakte  ham 
lidt  Bordeauxviin  blandet  med  Snee,  hvorpaa  han  gav  ham 
Plads  i  sin  egen  Reisevogn.  Næppe  var  man  brudt  op,  før- 
end Vognen  blev  angreben  af  Kosakker,  og  Jomini  undgik 
kun  Døden  derved,  at  hans  Faareskindspels ,  der  var  bleven 
gjennemblødt  af  Beresinas  Vand  og  derefter  tørret  paa  Ovnen, 
var  bleven  saa  haard  som  Træ  og  afbødede  Landsestikkene. 
Derefter  fortsatte  Jomini  Reisen,  snart  siddende  paa  en  Ka- 
non, snart  paa  en  Krudtkarre,  indtil  det  endelig  lykkedes  ham 
at  faae  en  Slæde  at  kjøbe  af  en  Soldat.  Paa  denne  hlle 
aabne  Tingest  fortsatte  den  dødsyge  Mand  sin  Flugt  i  30 
Graders  Kulde,  men  han  faldt  i  Søvn  og  vilde  ufeilbarlig  være 
sovet  lige  ind  i  Evigheden  med  det  Samme,  dersom  ikke  en 
Tambourmajor  af  et  schweizisk  Regiment  voldsomt  havde 
rystet  ham  op.  Slæden  stod  stille.  Føreren  var  borte,  og  i 
hans  Sted  satte  nu  den  brave  Tambourmajor  sig  paa  Gene- 
ralens Knæ  og  kjørte  ham  til  den  nærmeste  Landsby.  Denne 
havde  imidlertid  Soldaterne  antændt  for  at  varme  sig  —  kun 
eet  Huus  var  tilovers,  og  i  dette  befandt  nogle  Generaler 
sig.  Derhen  blev  Jomini  bragt;  men  strax  da  han  traadte 
ind  faldt  han  til  Jorden  af  Udmattelse;  man  reiste  ham  op, 
gav  ham  Noget  at  spise,  han  kom  i  en  Vogn,  og  saaledes 
naaede  man  Vilna.  Ofte  vare  de  Reisende  nødsagede  til  at 
stige  ud  for  ikke  at  fryse  ihjel,  saa  forfærdelig  var  Kulden. 
Veien  laa  fuld  af  Døde  og  sørgelige  Rester  af  en  flygtende 
Armees  Tros ;  paa  en  eneste  Dag  talte  de  Reisende  otte  Hun- 
drede Officeersliig. 

Man  kom  til  Vilna.  Her  var  der  Mangel  paa  Alt,  und- 
tagen paa  Penge.  Der  fandtes  fyrretyve  Millioner  Francs,  og 
af  dem  fik  Jomini  sin  gode  Deel,  hvorved  han  blev  i  Stand 
til  at  kjøbe  Vogn  og  Heste.  Men  Veien  hiinsides  Vilna  var 
saaledes  oversaaet  med  Vogne  og  bedækket  med  lis,  at  Be- 
fordringstøiet  maatte  lades  tilbage.  Saa  fortsatte  man  Reisen 
tilfods  og  tilhest,  som  det  kunde  træffe  sig ;  men  Jomini  ved- 
blev at  være  syg;  han  hostede  stærkt  og  spyttede  Blod.  No- 
get senere  mødte  han  Vicekongen  af  Italien,  Eugen,  der  slæbte 
sig  fremad  med  nogle  Hundrede  Mand.  Jomini  tilbød  ham 
trods  sin  usle  Tilstand  sin  Tjeneste,  hvis  den  befiøvedes,  men 
Prindsen  svarede:  «Hvad  skal  jeg  gjøre  med  Dem,  min  stak- 
kels General,  jeg  veed  jo  næppe,  hvad  jeg  skal  gjøre  med 
mig  selv.  Jeg  venter  paa  Marskal  Ney  med  Arrieregarden, 
som  skal  løse  mig  af».  I  Konon  skiltes  man;  Jomini  reiste 
tilligemed  sin  Broder  til  Danzig,  hvor  den  ulykkelige  Capitain 
fik  begge  Hænderne  satte  af,  en  Operation,  som  kostede  ham 
Livet.  I  Stettin  fik  Jomini  Ordre  til  at  komme  til  Paris  til 
Keiseren.  Kun  en  eneste  General  deelte  denne  Ære  med 
ham ;  alle  de  jøvrige  maatte  blive  paa  denne  Side  af  Rheims ; 
men  Jomini  kunde  ikke  efterkomme  Kaldet,  thi  han  var  saa 
udmattet  og  syg,  at  han  maatte  holde  Sengen  i  tre  Maane- 
der,  og  han  forlod  den  først,  da  Felttoget  i  Tydskland 
begyndte. 

Paa  Slagmarken  ved  Liitzen  udnævnte  Napoleon,  der 
vidste  at  skatte  hans  Fortjenester  af  Overgangen  over  Bere- 
sina,  ham  til  Marskal  Neys  Generalstabschef,  og  i  det  føl- 
gende Aar  vilde  Napoleon  —  efter  hvad  han  selv  har  yttret  — 
have  gjort  ham  til  Marskal,  dersom  han  ikke  havde  været 
syg.  Men  ogsaa  heri  kom  hans  onde  Skjæbne  ham  i  Veien. 
Thi  omendskjøndt  han  havde  udviist  stor  Dygtighed  i  Slaget 
ved  Bautzen,  maatte  han  taale,  at  hans  Navn  blev  strøgen 
af  Forfremmelseslisten  af  Berthier,  uagtet  der  blev  uddeelt 
Belønninger  og  Poster  til  Høire  og  Venstre,  ja,  istedetfor  at 
modtage  nogen  Naade  af  Keiseren  blev  han   under  et  intet- 


Træk  af  General  Jominis  Liv.  569 

sigende  Paaskud  fjernet  fra  sin  active  Stilling.  Denne  Be- 
handling var  dog  altfor  hensynsløs:  Jomini  tog  sin  Afsked 
og  fulgte  en  tidligere  Indbydelse  af  den  russiske  Keiser,  der 
jønskede  at  sikkre  sig  den  krigserfarne  Mand  som  Raadgiver 
i  sin  Nærhed.  Jomini  fik  en  overordenligt  ærefuld  Post  i 
Rusland,  og  efter  Keiserdammets  Krige  boede  han  deels  i 
Paris,  deels  ved  det  russiske  Hof,  for  det  Meste  beskjæftiget 
med  krigsvidenskabelige  Arbeider;  endnu  i  Aaret  1854,  da 
Krigen  mellem  Rusland  og  Vestmagterne  udbrød,  spillede  han 
en  Rolle  i  det  russiske  Krigsraad,  og  endnu  i  1866  levede 
han  i  Paris.  Hans  Sønner  beklæde  høie  Poster  i  Rusland, 
og  selv  er  han  først  nylig  død  i  en  meget  høi  Alder. 

M. 


Smaating. 

Ur.  Evard  Jeiincr,  en  af  Menneskeslægtens  store  Velgjørere  — 
ikke  en  af  dem,  hvis  Koes  er  bleven  udtordnet  af  Kanonernes 
Munding  eller  udsunget  af  tusinde  Struber  under  Triumph- 
toget efter  en  »graadforvoldende"  Krig,  men  en  af  dem,  hvis 
Virksomhed  var  stille  og  i  det  Skjulte  som  den  sande  Viden- 
skabsmands, og  hvis  Opdagelse  erindres  med  Tak  af  Millio- 
ner, selv  om  hans  Navn  er  halvveis  glemt  —  Kokoppeindpod- 
ningens  Opdager  blev  fedt  i  Grevskabet  Gloster  i  England  i 
Aaret  1749.  Allerede  længe  førend  Jenner  begyndte  at  tænke 
over  den  vigtige  Sag,  som  skulde  gjøre  hans  Navn  berømt, 
gik  der  det  Sagn  mellem  Malkepigerne  og  Almuen  der  paa 
Egnen,  at  Kokopperne,  som  optraadte  temmelig  hyppigt  paa 
dette  Sted,  skulde  have  en  beskyttende  eller  mildende  Ind- 
flydelse mod  de  Smaakopper,  som  angreb  Menneskene,  men 
Ingen  havde  tænkt  over  eller  taget  synderligt  Hensyn  til 
dette  saalidt  som  til  saamange  andre  Sagn,  der  leve  i  Folke- 
munde, indtil  det  engang  ved  et  Sammenstød  af  tilfældige 
Omstændigheder  kom  Jenner  for  Qre.  Han  studerede  Kir- 
urgien hos  en  Saarlæge  i  Nærheden  af  Bristol,  da  en  Dag  en 
Pige  fra  Omegnen  kom  for  at  spørge  om  et  Kaad  hos  Kir- 
urgen. Da  Talen  faldt  paa  Koppesygdommen,  sagde  Pigen: 
«Dem  kan  jeg  ikke  mere  faae,  thi  jeg  har  havt  Kokopper«. 
Denne  Bemærkning  slog  Jenner  og  vakte  ham  til  dyb  Efter- 
tanke. Han  spurgte  sig  for  og  forskede  ufortøvet  efter  Op- 
lysning i  denne  Sag;  men  hans  Venner  blandt  Lægerne, 
som  han  meddeelte  sine  Betragtninger  om  Kokoppernes  be- 
skyttende Kraft,  loe  ham  op  i  Ansigtet  og  truede  ham  med 
at  afbryde  Omgangen  med  ham,  dersom  han  blev  med  at 
gruble  over  sligt  Vanvid.  I  London  havde  han  imidlertid  det 
Held   at  træffe   sammen  med  den  store  Anatom  og  Kirurg 

John  Hunter,  og  denne  betroede  han  nu  sine  Tanker.  Det 
Eaad,  som  den  udmærkede  Læge  gav  ham,  er  ret  charakte- 
ristisk:  »Hengiv  Dem  ikke  til  Grubleriers  sagde  han,  «men 
gjør  Forsøg;  vær  ufortrøden  og  vær  grundig !»  Jenners  Mod 
voxede  betydeligt  ved  dette  forstandige  Eaad.  Han  vendte 
tilbage  til  Landet,  begyndte  sin  Virksomhed  som  Saarlæge 
og  benyttede  de  følgende  tyve  Aar  af  sit  Liv  til  at  gjøre 
Forsøg  og  anstille  Forskninger  angaaende  sin  Opdagelse,  og 
Kesultaterne  gave  ham  en  saa  fast  Tro  i  Hænderne,  at  han 
tre  Gange  paa  forskjellig  Tid  inoculerede  sin  egen  Søn. 

Efter  at  Jenner  allerede  siden  Aaret  1775  havde  havt 
Besvarelsen  af  Spørgsmaalet  liggende  færdig  i  sit  Hoved,  lod 
han  endelig  i  Aaret  1798  sin  Opdagelse  komme  frem  for 
Lyset  i  et  75  Sider  stort  Skrift,  i  hvilket  han  leverede  Beviis 
for  Indpodningens  ufeilbarlige  beskyttende  Virkning  og  ud- 
førligt meddeelte  treogtyve  Tilfælde,  i  hvilke  Indpodningen 
havde  beviist  sin  Evne  saa  fuldstændigt,  at  Vedkommende 
hverken  vare  blevne  smittede  ved  Berøring  med  eller  Ind- 
podning af  Koppegiften.  Men  hans  Opdagelse  blev  alt 
Andet  end  venligt  modtaget.  I  Begyndelsen  viste  man  den 
Ligegyldighed,  senere  aabenbart  Fjendskab.  Jenner  reiste  til 
London  for  at  godtgjøre  sin  store  Opdagelses  Sandhed  for  de 
derværende  Læger,  men  disse  fornemme  Herrer  vilde  ikke 
engang  give  den  ubekjendte  Landsbydoctor  Foretræde,  og  efter 
forgjæves  i  tre  Maaneder  at  have  søgt  at  faae  Indgang  et 
eller  andet  Sted  vendte  han  udleet  og  forhaanet  tilbage  til  sin 
Landsby.  Man  gjorde  Nar  ad  ham  og  lavede  Billeder,  der  paa 
en  karrikeret  Maade  fremstillede  hans  Forsøg  paa  «at  gjore 
Menneskene  til  Dyr  ved  at  lade  en  sygelig  Vædske  fra  Koens 
Yver  flyde  ind  i  deres  Legeme«  —  som  man  sagde.  Vacci- 
nationen blev  anseet  for  at  være  en  Kunst,  der  tilhørte  Djæv- 
len og  blev  forbandet  paa  Prædikestolen;  man  paastod,  at 
vaccinerede  Børn  fik  Svulster,  som  vare  Forløbere  for  rigtige 
Kohorn;  at  det  menneskelige  Ansigt  mere  og  mere  fik  Lig- 
hed med  en  Ko's,    og  at  Stemmen  efterhaanden  kom  til  at 

ligne  en  Tyrs  Brølen  —  kort  sagt,  man  fandt  paa  Alt,  hvad 
Fjendskab,  Uvidenhed  og  Overtro  i  Forening  kunne  finde  paa, 
og  der  skulde  en  stærk  Charakteer  til  at  ride  den  Storm  af. 
Men  Kokoppeindpodningen  var  en  Sandhed,  som  ikke 
kunde  ties  ihjel,  og  trods  den  voldsomme  Modstand,  den 
mødte  i  Begyndelsen,  slog  den  dog  Rod  lidt  efter  lidt.  I  en 
Landsby,  hvor  en  Herre  vilde  indføre  den  nye  Methode, 
bleve  de  første  Personer,  som  lode  sig  vaccinere,  forfulgte 
med  rasende  Skrig  og  Steenkast  af  den  forbittrede  Mængde, 
men  da  trods  dette  to  høitstaaende  Damer  med  stort  Mod 
gik  foran  og  lode  deres  Børn  vaccinere,  var  Mængdens  For- 
dom brudt.  Nu  tøvede  ei  heller  Londons  Læger  længe  med 
at  udtale  deres  Anerkjendelse,  men  dog  vare  enkelte  af  dem 
nederdrægtige  nok  til  at  gjøre  Dr.  Jenner,  hvem  de  tidligere 
havde  behandlet  med  Foragt  og  Uforskammethed  for  hans 
Opdagelses  Skyld,  denne  stridig.  Ligemeget  hjalp  det:  Vac- 
cinationen trængte  igjennem  i  alle  civiliserede  Lande;  hvad 
den  har  været  ogsaa  for  os  i  den  sidste  Koppeepidemi  i  Kjø- 
benhavn,  hvor  kun  nogle  Faa  ere  døde,  behøve  vi  næppe  at 
minde  om,  og  Dr.  Jenners  Navn  staaer  indført  med  lysende 
Skrift  i  den  Bog,  som  indeholder  Navnene  paa  Menneskeslæg- 
tens Velgjørere.  Dog  manglede  han  ikke  Anerkjendelse  i  sin 
Levetid  og  var  heri  lykkeligere  end  mange  Andre.  To  Gange 
gav  det  engelske  Folk  ham  store  Gaver,  den  ene  Gang  ti 
Tusinde,  den  anden  tyve  Tusinde  Pund  Sterling,  og  i  Aaret 
1805  gav  Staden  London  ham  Borgerret.  Men  hans  Beske- 
denhed forlod  ham  ikke  i  Lykken.  Man  vilde  have  ham  til 
at  nedsætte  sig  i  London  og  lovede  ham  en  Praxis  med  ti 
Tusinde  Pund  i  aarlig  Indtægt,  men  han  svarede:  «I  mit 
Livs  Morgen  var  min  Vandring  stille  og  ubemærket;  jeg  har 
søgt  Dalen  og  ikke  Bjerget  —  derfor  vil  jeg  mod  mit  Livs 
Aften  ikke  give  mig  til  Priis  for  Lykkens  og  Berømmelsens 
Kastevaaben,  men  doe  i  Fred!» 

